
LISTĂ DE ABREVIERI 


AACE = Ac anti-celule endoteliale 

AAN = anticorpi antinucleari 

Ac = anticorpi 

Ac ACL = anticorpi anticardiolipinici 

ACTH = hormon adrenocorticotrop 

ADH = hormon antidiuretic 

ADPKD = autosomal dominant polycystic 
kidney disease (boală polichistică renală 
cu transmitere autosomal dominantă) 

Ag = antigeni 

AGE = advanced glycation end products 
(produsi finali de glicozilare avansata) 

AGL = acizi grași liberi 

AGMN = acizi graşi polinesaturati 

AINS = antiinflamatoare non-steroidiene 

AJG = aparat juxtaglomerular 

ANCA = anti-neutrophil cytoplasmic 
antibodies (Ac anti citoplasma 
neutrofilelor) 

APC = antigen presenting cells (celule 
prezentatoare de antigen) 

APL = Ac antifosfolipidici 

APTR = angioplastie percutană 
transluminala 

APTT = timp de tromboplastina partial 
activata 

AQP = aquaporine 

ARA = antagonisti de receptori de 
angiotensină 

ARB = angiotensin receptor blockers — 
vezi ARA 

ARP = activitatea reninei plasmatice 

ARS = angiografie renală selectivă 

ASLO = antistreptolizina O 

AT = angiotensină 

AUA = anomalii urinare asimptomatice 

AVC = accident vascular cerebral 

AZA = azatioprină 

BAV = bloc atrio-ventricular 

BB = betablocante 

BCC = blocanti de canale de calciu 


BCC-DH = blocanti de canale de calciu 
dihidropiridinici 

BCC-NDH = blocanti de canale de 
calciu non-dihidropiridinici 

BCR = boală renală cronică 

BCV = boli cardiovasculare 

BDIM = boala depozitelor de Ig 
monoclonale 

BII = boală inflamatorie intestinală 

BRCT = boală renală cronică terminală 

BRD = boală renală diabetică 

BUN = blood urea nitrogen (azotul ureic) 

BVAS = Birmingham Vasculitis Activity 
Score 

CaSR = receptori senzitivi pentru calciu 

CBP = ciroză biliară primitivă 

CDC = citotoxicitate dependentă de 
complement 

CEA = antigen carcino-embrionar 

CFU = colony forming units (unităţi 
formatoare de colonii) 

CI = complexe imune 

CIC = complexe imune circulante 

CM = crioglobulinemie mixta 

CMV = citomegalovirus 

CRP = C reactive protein (proteina C 
reactivă) 

CSR = corticosuprarenală 

CT = computertomografie 

CTGF = connective tissue growth factor 
(factor de crestere al tesutului 
conjunctiv) 

CVC = cateter venos central 

CVVH = continuous veno-venous 
hemodialysis (hemodializă continuă 
veno-venoasă) 

CVVH = continuous venovenous 
hemofiltration (hemofiltrare veno- 
venoasa continua) 

CVVHDF = continuous veno-venous 
hemodiafiltration (hemodiafiltrare 
continuă veno-venoasă) 


CyA = ciclosporină A 

CYC = ciclofosfamidă 

DAAHS = distrofie adipoasă acută 
hepatică de sarcină 

DC = debit cardiac 

DEC = deshidratare extracelulară 

DFG = debit de filtrare glomerulară 

DFM = displazie fibromusculară 

DIC = deshidratare intracelulară 

DP = dializă peritoneală 

DPA = dializă peritoneală automată 

DPCA = dializă peritoneală continuă 
ambulatorie 

DPCC = dializă peritoneală continuă 
ciclică 

DPIN = dializă peritoneală intermitentă 
nocturnă 

DRIs = inhibitori direcți ai reninei 

DSR = debit sanguin renal 

DZ = diabet zaharat 

EAB = echilibru acido-bazic 

EB = endocardită bacteriană 

ECBU = examen citobacteriologic urinar 

EER = epurare extrarenala 

EGF = epidermal growth factor (factor 
de crestere epidermal) 

EPA = edem pulmonar acut 

EPO = eritropoietina 

ESWL = litotritie extracorporeala 

EUA = excretie urinară de albumina 

FAV = fistula arterio-venoasa 

FeNa = fractie de excretie a sodiului 

FGF 23 = factor de creştere al 
fibroblaştilor 

FGF-23 = factor de creştere fibroblastic 23 

FHSR = febra hemoragică cu sindrom 
renal 

FLC = free light chains (lanţuri uşoare 
libere) 

FNA = factor natriuretic atrial 

FPR = flux plasmatic renal 

FR = factor reumatoid 

FRR = functie renala reziduala 

FSR = flux sanguin renal 

FvW = factor von Willebrand 

G osm = gaura osmolara 

GA = gaura anionica 

GAU = gaura anionica urinara 


GFR = vezi RFG 

GM = greutate moleculara 

GN = glomerulonefrite 

GNAPS = glomerulonefrita acută post- 
streptococica 

GNEC= glomerulonefrită extracapilara 

GNMP = glomerulonefrita membrano- 
proliferativa 

GNRP = glomerulonefrită rapid-progresiva 

GSL = glicosfingolipide 

GW = granulomatoză Wegener 

HbA1c = hemoglobină glicozilata 

HD = hemodializă 

HDF = hemodiafiltrare 

HDL = high density lipoproteins 
(lipoproteine cu densitate mare) 

HDS = hemoragie digestivă superioară 

HF = hemofiltrare 

HIF = hypoxia inducible factor (factor 
inductor al hipoxiei) 

HIV = virus al imunodeficientei umane 

HIVAN = nefropatie asociata infectiei cu 
HIV 

HMG-CoA = hidroxi-metil-glutaril- 
coenzima A 

HPF = high-power field (camp de 
rezoluţie înaltă) 

HPT = hiperparatiroidism 

HTA = hipertensiune arterială 

HTAE = hipertensiune arterială esenţială 

HTAM = hipertensiune arterială malignă 

HTRP = hipertensiune arterială reno- 
parenchimatoasă 

HTRV = hipertensiune arterială reno- 
vasculară 

HVS = hipertrofie ventriculară stângă 

ICN = inhibitori de calcineurină 

JECA = inhibitori ai enzimei de 
conversie a angiotensinei 

IF = imunofluorescenta 

Ig = imunoglobuline 

IGF = insulin growth factor (factor de 
crestere insulin-like) 

IHC = imunohistochimie 

IIR = indice de insuficiență renală 

IL = interleukina 

IMA = infarct miocardic acut 

IP = indice de protrombina (Quick) 


IRA = insuficienţă renală acută 

IS = indice de selectivitate 

ITU = infecţie de tract urinar 

IUF = insuficienţă de ultrafiltrare 

KDIGO = Kidney Disease: Improving 
Global Outcomes 

KDOQI = Kidney Disease Outcomes 
Quality Initiative 

KIM 1 = kidney injury molecule 1 

LAR = leziune acuta a rinichiului 

LCAT = lecitin-colesterol-acil-transferaza 

LDL = low density lipoproteins 
(lipoproteine cu densitate joasă) 

LDP = lichid de dializă peritoneală 

LES = lupus eritematos sistemic 

LLC = leucemie limfatică cronică 

LPS = lipopolizaharide 

MA = microalbuminurie 

MALT = mucosa-associated lymphoid 
tissue (țesut limfoid asociat 
mucoaselor) 

MAPK = protein-kinaze activate mitogen 

MARS = Molecular Adsorbent 
Recirculating System 

MAT = microangiopatie trombotică 

MBG = membrană bazală glomerulară 

MBT = membrană bazală tubulară 

ME = microscopie electronică 

MEN = neoplazie endocrină multiplă 

MESNA = mercaptoetansulfat de sodiu 

MHC = complex major de 
histocompatibilitate 

mHC = complex minor de 
histocompatibilitate 

MM = mielom multiplu 

MME = micofenolat de mofetil 

MO = microscopie optică 

MPO = mieloperoxidază 

NAPIr = receptorul plasminei asociat 
nefritei 

NCG = nefropatie cronică de allogrefă 

NF = nefritic factor (factor nefritic) 

NG = nefropatii glomerulare 

NGAL = neutrofil gelatinaza asociată 
lipocainei 

NHD = nocturnal hemodialysis 
(hemodializa nocturnă) 

NI = nefropatie ischemică 


NIA = nefrită interstitiala acuta 

NIgA = nefropatie cu IgA 

NL = nefropatie lupica 

NLP = nefrolitotomie percutana 

NO = oxid nitric 

NTA = necroza tubulara acuta 

OTA = ochratoxina A 

PaCO2 = presiune arterială parțială a 
dioxidului de carbon 

PAM = poliangeită microscopică 

PAN = poliarterită nodoasă 

Pa02 = presiune arterială parțială a 
oxigenului 

PAR = poliartrita reumatoidă 

PAS = presiune arterială sistolică 

PBR = punctie-biopsie renală 

PCB = presiune hidrostatica in capsula 
Bowman 

PCG = presiune hidrostatica din capilarele 
glomerulare 

PDF = produşi de degradare a fibrinei 

PDG = produşi de degradare a glucozei 

PDGF = platelet-derived growth factor 

PDN = prednison 

PET = test de echilibrare peritoneala 

PF = presiune eficace de filtrare 

PG = prostaglandine 

PKC = protein-kinaza C 

PMN = polimorfonucleare 

PNA = pielonefrită acuta 

POCG = presiune oncotica din capilarele 
glomerulare 

PPAR = peroxisome proliferator-activated 
receptor (receptori de activare a 
proliferarii peroxizomilor) 

PR3 = proteinaza 3 

PSA = antigen specific prostatic 

PTH = parathormon 

PTT = purpura trombotica 
trombocitopenica 

PU = proteinurie 

PVAV = proteză vasculară arterio- 
venoasă 

PVC = presiune venoasă centrală 

PWV = pulse wave velocity (viteza undei 
de puls) 

RA = rezervă alcalină 


RACU = raport albumina/creatinina 
urinară 

RAGE = receptori ai AGE 

RBY = ribavirină 

REA = rata excretiei de albumină 

RFG = rata de filtrare glomerulara 

RI = răspuns imun 

RIA = radio-immunologic assay 
(determinare radioimunologică) 

RMN = rezonanță magnetică nucleară 

ROS = reactive oxygen species (molecule 
reactive de oxigen) 

ROT = reflexe osteotendinoase 

RRS = radiografie renală simplă 

RRU = rata de reducere a ureei 

RUV = radiaţii ultraviolete 

RVS = răspuns virusologic susținut 

SAAR = stenoza aterosclerotica de arteră 
renală 

SAPL = sindromul Ac antifosfolipidici 

SAR = stenoză de arteră renală 

SCS = sindrom Churg-Strauss 

SCUF = slow low continuous 
ultrafiltration (ultrafiltrare continua) 

SDHD = short daily hemodialysis 
(hemodializa scurtă zilnică) 

SHR = sindrom hepato-renal 

SHU = sindrom hemolitic-uremic 

SIADH = sindromul secreției inadecvate 
de ADH 

SLED = sustained low-efficiency dialysis 
(dializă lentă cu eficiență redusă) 

SLEDAI = Systemic Lupus Erythematous 
Disease Activity Index 

SN = sindrom nefrotic 

SNVDI = Systemic Necrotizing Vasculitis 
Damage Index 

SPAD = Single Pass Albumin Dialysis 

SPEB = exotoxina pirogena streptococică B 

SPH = sindrom pulmonar hantaviral 

SRAA = sistem renină-angiotensină- 
aldosteron 

TARY = terapie antiretrovirala 

TCD = tub contort distal 

TCP = tub contort proximal 

TGFB = transforming growth factor p 
(factor de creştere şi transformare B) 


TIN = tubulointerstitial nephritis (nefrită 
tubulo-interstitiala) 

TINU = nefrită interstitiala asociată cu 
uveita 

TIPS = şunt portosistemic transjugular 

TM = tubulopatie mielomatoasă 

TMO-BCR = tulburări minerale osoase 
asociate bolii cronice de rinichi 

TR = transplant renal 

TSFR = terapie de substituție a funcției 
renale 

TUR-P = rezectie transuretrală de prostată 

UBG = urobilinogen 

UF = ultrafiltrare 

UH = unitati hemolitice 

UIV = urografie intravenoasa 

URR = vezi RRU 

US = urosepsis 

VDI = Vasculitis Damage Index 

VEGF = vascular endotelial growth 
factor (factor endotelial vascular de 
crestere) 

VHB = virus hepatitic B 

VHC = virus hepatitic C 

VLDL = very-low density lipoproteins 
(lipoproteine cu densitate foarte joasă) 

VPF = vascular permeability factor 


Prefata 


Solicitat să scriu o prefață la cartea “NEFROLOGIE — Principii teoretice si 
practice” redactată sub coordonarea Prof. Dr. Adrian Covic şi realizată în mare 
parte de colectivul Clinicii ieşene de Nefrologie, mi-am reamintit, că prima — după 
ştiinţa mea — carte de nefrologie din România (“Nefropatii hematogene bilaterale”) 
a fost redactată în urmă cu 65 de ani tot la Iasi de către Jon Enescu şi Constantin 
Zosin (acesta din urmă dedicându-şi ulterior întreaga carieră acestei specialități). 


Saltul făcut între timp de către nefrologie este absolut copleşitor, nu numai în 
ceea ce priveşte inerentele progrese ştiinţifice, dar şi în ceea ce priveşte nivelul 
asistenţei hospitaliere şi ambulatorii şi, mai ales, dezvoltarea reţelei centrelor de 
dializă. 


Cartea profesorului Adrian Covic constituie o benefică aducere la zi a 
conceptelor şi principiilor care stau astăzi la baza bunei practici a momentului în 
domeniul Nefrologiei, 


Structura manualului ni se pare bine gândită, având atât un capitol introductiv 
de noțiuni fundamentale privind anatomia si fiziologia rinichiului, cât şi capitole 
special dedicate terapiei de substituție, transplantului renal, terapiei imunologice, 
precum și afectării renale în situaţii speciale fiziologice (sarcina, senescența) sau 
patologice (insuficiența hepatică). 


Bazată pe o documentare bogată, cu o redactare bine sistematizată, clară, 
fluentă, într-un limbaj ştiinţific accesibil, cartea constituie un instrument util pentru 
toți potenţialii cititori, 


Apariţia acestui manual este benefică în primul rând rezidentilor de Medicina 
Internă, incluzând toate subspecialităţile acesteia (nu numai Nefrologia!), cărora 
credem că le este în mod special destinată, dar, credem, în egală măsură 
practicienilor acestor specialităţi, dornici a fi informaţi la zi, de a nu se plafona, de 
a nu eşua într-o pietrificată rutină şi de a practica medicina conform bunei practici a 
momentului, fără erori medicale evitabile şi imputabile. 


Este de asemenea benefic candidaţilor la rezidenţiat, apariţia acestui manual 
concomitent cu manualul pentru rezidenţiat (Book des ECN - considerat teoretic ca 


bibliografie unică) fiind o fericită coincidență, întrucât manualul pentru rezidenţiat 
este conceput ca un precis, redactat adesea — după opinia noastră — într-o manieră 
telegrafică şi insuficient de explicită. Nefrologia profesorului Covic completează şi 
dezvoltă tematica de rezidenţiat fără a contrazice conceptele şi formulările 
manualului de rezidenţiat. 


Redactarea acestui manual a fost şi o provocare, întrucât coordonatorul — 
profesorul Adrian Covic —, o autoritate în domeniu, mobilizează şi utilizează 
numeroși tineri specialişti în redactarea acestuia, ceea ce a presupus categoric din 
partea sa un efort suplimentar de verificare, echilibrare şi omogenizare a materialului, 


Adrian Covic face — cu acest manual — încă o dată dovada capacității sale de a 
selecta tineri colaboratori, de a-i forma, de a-i capacita şi de a obține — împreună cu 
aceştia — performanţa, atribut esenţial unui veritabil şef de şcoală. 


Prof. Dr. Gabriel Ungureanu 
laşi, 
decembrie 2011 


CAPITOLUL 1 
ANATOMIA ȘI FIZIOLOGIA RINICHILOR 


Omul este supus permanent unor agresiuni exogene, precum şi variațiilor propriului 
metabolism. În ciuda fluctuatiilor permanente în jurul valorilor ideale, compoziţia 
mediului intern (constituit din fluidele intra şi pericelulare) este menţinută 
constantă printr-o reglare complexă, definind homeostazia mediului intern. 

Mediul intern este ultrafiltrat la nivelul suprafeței capilarelor glomerulare ale 
rinichilor şi ulterior, de-a lungul tubilor uriniferi, suferind numeroase ajustări 
(obligatorii sau/şi selective), modulate de influenţe hormonale. Nefronii reprezintă 
o interfață între mediul intern şi mediul exterior. Urina eliminată în fiecare minut 
are o compoziție variabilă şi diferită de a plasmei sangvine, contribuind astfel la 
menţinerea stabilă a mediului intern. 

Rinichiul reprezintă o ţintă pentru numeroşi factori potenţiali de agresiune, cum 
ar fi: anomalii genetice, obstacole, infecții, unele medicamente, toxice, anomalii de 
circulaţie şi ale echilibrului hidro-electrolitic, anomalii de hemostază, numeroase 
afecțiuni autoimune. Vulnerabilitatea diferitelor structuri ale rinichilor se 
evidenţiază mai ales în situaţiile acute, cum sunt modificările debitului sanguin 
renal, ischemia prelungită renală cu repercusiuni asupra tubilor uriniferi, acţiunea 
unor toxice şi droguri cu eliminare renală asupra interstitiului renal, sensibilitatea 
glomerulilor în unele boli cu mecanism imun. 

În patologia cronică există o toleranță funcţională deosebită a nefronilor, astfel 
că dezordini semnificative ale diferitelor funcţii renale apar doar după distrugerea a 
60-90% din populaţia nefronică. Populaţia nefronică restantă sănătoasă prezintă în 
acest context modificări funcționale adaptative. 

Leziunile renale apărute secundar diferitelor agresiuni pot fi reversibile, 
compatibile cu o reparaţie celulară, funcția renală redevenind normală sau, din 
contră, ireversibile, secundare unui proces de scleroză glomerulară şi fibroză 
interstiţială care, independent de agresiunea iniţială, se poate autoagrava în timp. 
Autoagravarea leziunilor este favorizată de diferiţi factori: sexul masculin, 
presiunea arterială ridicată, tipul de nefropatie, factorii metabolici, nutritionali. În 
condiţiile în care pacienţii şi-au pierdut toţi nefronii, pot beneficia de supleerea 
funcţiei renale prin dializă sau transplant renal. 

1.1. PRINCIPALELE FUNCŢII ALE RINICHIULUI sunt: 


e funcția excreforie: prin ultrafiltrarea glomerulară, reabsorbtie şi secreție 
tubulară se asigură eliminarea substanţelor azotate şi a altor constituenți (toxine 
sau droguri); ultrafiltratul glomerular nu conţine în mod normal proteine; 

e funcţia de reglare a compoziţiei, volumului fluidelor corpului şi a echilibrului 
acido-bazic; 

e funcţia endocrină: rinichiul este locul de secreție a unor hormoni (renină, 
eritropoietină, vitamina D; activă), de degradare a unor hormoni polipeptidici, 
sau locul unde acţionează hormoni secretati în alte organe. 


1.2. ANATOMIA RENALĂ 


Rinichii sunt organe pereche, situate retroperitoneal, în regiunea lombară, de o 
parte şi de alta a coloanei vertebrale. Lungimea rinichilor se întinde pe trei vertebre 
şi jumătate, polul superior plasându-se la nivelul Tz, iar polul inferior la nivelul La. 
Conturul lateral extern este convex, în timp ce partea medială este concavă, avînd 
în centru zona hilară. Hilul primeşte vase de sânge, limfatice şi nervi; la nivelul 
hilului este situat sinusul renal, în care se deschide ureterul, formând pelvisul renal. 
Dimensiunile rinichiului sunt de 11-12 cm în lungime, 5-7 cm în lăţime, 2-3 cm în 
grosime, iar greutatea este de 125-170 g pentru fiecare rinichi; aceste dimensiuni se 
corelează cu aria suprafeţei corporale. Rinichii sunt în contact cu diafragmul şi se 
deplasează odată cu respiraţia. Sunt inveliti într-o capsulă fibroasă înconjurată de 
grăsimea perirenală. 

Rinichiul este alcătuit din parenchim şi sistemul colector. Pe secţiune frontală, 
la nivelul parenchimului se delimitează o zonă corticală externă şi o zonă medulară 
internă. 


Zona corticală externă (cortexul) se întinde de la capsulă până la bazele 
piramidelor. Malpighi. La adult, grosimea medie a cortexului este de 14 mm şi 
cuprinde o zonă îngustă subcapsulară, lipsită de corpusculi Malpighi (cortex 
corticis) şi cortexul subjacent, bogat în corpusculi Malpighi (labirintul). 


Zona medulară se întinde de la baza piramidelor până la papile; fiecare rinichi 
are 10-18 piramide conice (piramide Malpighi), cu aspect striat. Piramida prezintă 
o bază şi o papilă care bombează în lumenul unui calice mic. De la baza fiecărei 
piramide se proiectează prelungiri radiare medulare cu vârfurile spre exterior — 
piramidele Ferrein, în jur de 500 pentru fiecare piramidă Malpighi. Piramidele sunt 
separate unele de altele printr-o bandă de ţesut cu aspect asemănător labirintului, 
numită coloana Bertin. Teritoriul centrat de o piramidă Malpighi limitată lateral 
printr-o linie care trece prin mijlocul unei coloane Bertin, constituie un lob renal. 
Teritoriul centrat de o piramidă Ferrein constituie un lobul renal (vezi figura 1). 

Figura 1. Secţiune prin rinichi. 


Sistemul colector cuprinde calicele, formaţiuni în formă de pâlnie în care 
drenează piramidele renale; vârfurile piramidelor formează papila renală în care 
intră calicele minore. Fiecare papilă prezintă 15-20 de mici perforatii, formînd area 
cribrosa. Calicele minore, în număr de 8-10, dau: naştere la 2-3 calice majore. 
Calicele majore se unesc şi formează pelvisul renal. Pelvisul renal drenează în 
ureter, care conectează rinichiul la vezica urinară, 


Nefronul reprezintă unitatea structurală şi funcțională a rinichiului şi este 
alcătuit din corpusculul renal, tubul proximal, ansa Henle si tubul distal. Fiecare 
nefron se prelungeşte cu un tub colector care se leagă cu canalul colector. Canalul 
colector nu face parte din nefron, deoarece embriologic derivă din mugurele 
ureteric, in timp ce nefronul derivă din blastemul metanefric, Fiecare rinichi 
conţine între 300.000 şi 1.200.000 de nefroni (vezi figura 2). 

Corpusculul renal (sau corpusculul Malpighi) are doi poli, un pol vascular şi 
un 

pol urinar. La polul vascular pătrunde arteriola aferentă care se împarte în 4-6 
ramuri, drenate apoi de arteriola eferentă care părăseşte polul vascular. La polul 
urinar, camera urinară se deschide în tubul proximal. Corpusculul renal este 
alcătuit din glomerul, capsula Bowman şi aparatul juxta glomerular (vezi figura 3). 


Glomerulul este format dintr-o reţea capilară; fiecare capilar repre-zintă o ansă 
vasculară, dispusă între două arteriole realizând o rețea admirabilă. Capilarele 
sangvine se înfăşoară în jurul axelor mezangiale, alcătuite din matricea mezangială. 

Figura 2. Structura nefronului. 

(1) glomerulul; (2) tubul contort proximal; (3) porţiunea dreaptă a tubului proximal; 
(4) porțiunea subțire a ramului descendent al ansei Henle; (5) porţiunea groasă a ansei Henle, 
(6) macula densa; (7) tubul contort distal; (8) tubul porțiunea de legătură; 

(10) tubul colector cortical; (10) tubul colector din medulara externă; 

(12) tubul colector din medulara internă. 

Figura 3. Corpusculul renal. 
AA — arteriola aferentă; D — tubul distal; E — celulă endoteliala; EA — arteriola eferenta; 
EGM — celulă mezangială extraglomerulara; F — proces pediculat; 

G — celulă granulara juxtaglomerulara ; GBM — membrana bazala glomerulară; 
M —celula mezangiala; MD — macula densa; N — terminatii nervoase simpatice; 
P — tubul proximal; PE — celulă epitelială parietală; PO — epiteliu podocitar; 
UP — polul urinar; US — spaţiul urinar. 


Capsula Bowman are două foite, foita parietală şi foita viscerală, care 
delimitează camera urinară. Foita viscerală a capsulei Bowman (epiteliu podocitar) 
înveleşte capilarele glomerulare şi suporturile lor. Foita parietală (epiteliu 
pavimentos simplu) se sprijină pe membrana bazală, la polul vascular se răsfrânge 
şi se prelungeşte cu foita viscerală; la polul urinar se continuă cu epiteliul tubului 
proximal (vezi figura 4). 

Formarea urinii începe la nivelul barierei de filtrare glomerulară, cu o suprafață 
de 0,27 mp pentru fiecare rinichi. Filtrul glomerular este alcătuit din trei straturi: 
endoteliu fenestrat (celulele endoteliale prezintă pori de 70-100 nm diametru), 
membrana bazală glomerulară şi epiteliu podocitar (vezi figura 5). Această structură 
complexă este permeabilă pentru apă şi moleculele mici, dar reţine cea mai mare 
parte a proteinelor si alte molecule mai mari, precum si elementele figurate ale sângelui. 

Figura 4. Glomerulul renal Malpighi. 

Figura 5. Bariera de filtrare glomerulară. 


Membrana bazală glomerulară este o structură fibrilară densă, cu o grosime de 350 nm şi 
reprezintă singura barieră anatomică între sânge şi urină. Este mărginită de o parte de endoteliul 
fenestrat al capilarelor şi, de cealaltă parte, de învelişul podocitar. Membrana bazală glomerulară 
are trei straturi cu densitate optică diferită: un strat mijlociu dens (lamina densa) şi două straturi cu 
densitate optică joasă, situate de o parte si de alta a laminei densa (/amina rara internă şi lamina 
rara externă). Membrana bazală glomerulară conţine colagen de tip IV şi V, proteoglicani şi 
laminina, Proteoglicanii (heparan sulfatul) conferă încărcătură negativă a membranei bazale. Din 
cauza sarcinilor negative, filtrarea albuminelor este împiedicată la omul sănătos. 

Epiteliul podocitar (foita viscerală a capsulei Bowman) este format din celule voluminoase 
(podocitele) care prezintă prelungiri citoplasmatice de ordinul 1, 2 şi 3. Prelungirile de ordinul 1 
corespund proceselor majore, iar cele de ordinul 3, corespund proceselor minore sau pedicelelor, 
Podocitul se sprijină pe membrana bazală glomerulară prin extremitatea pedicelelor. Spaţiul dintre 
pedicelele adiacente este numit fantă de filtrare („slit pore”) şi este obturat de o membrană subțire 
numită diafragmă. Aceasta conţine o proteină (nefrina) care constituie elementul cheie în bariera de 
filtrare. Procesele pediculate au la suprafaţa lor un înveliş încărcat negativ, bogat în acid sialic, cu 
rol important în menţinerea structurii şi funcției normale a barierei de filtrare. Îndepărtarea acestui 
strat anionic de pe suprafaţa pedicelelor produce dispariţia pedicelelor şi înlocuirea lor printr-o 
bandă continuă de citoplasmă situată de-a lungul membranei bazale glomerulare. Modificări 
similare (ştergerea sau fuziunea pedicelelor) sunt remarcate în condiţiile apariţiei unei proteinurii. 

Mezangiul glomerular reprezintă suportul structural pentru capilarele glomerulare şi este 
alcătuit din celulele mezangiale şi matricea mezangială. Celulele mezangiale se comportă ca celule 
musculare netede şi prezintă proprietăţi contractile, dar si fagocitare. 

Aparatul juxtaglomerular (AJG — figura 6) este situat la polul vascular al 
corpusculului Malpighi şi este alcătuit din glomus, macula densa şi lacis. Aceste 
structuri sunt in interrelatie şi asigură reglarea presiunii arteriolare glomerulare. 
Glomusul este o structură localizată în peretele arteriolei aferente, înaintea 
diviziunii ei şi este reprezentat de celule musculare netede ale mediei, modificate, 
şi caracterizate prin: ergastoplasmă abundentă, granule de secretii glicoproteice 
(precursori de renină), miofilamente, care le dă caracterul de celule glandulare şi 
contractile (celule mioepitelioide). Glomusul primeşte numeroase terminatii nervoase 
simpatice. Macula densa este situată la nivelul tubului contort distal, în zona de 
contact al acestuia cu polul vascular al corpusculului Malpighi. Celulele tubului 
contort distal de la acest nivel devin mai înalte şi mai înguste, cu prelungiri 
citoplasmatice bazale care se insinuează între celulele mioepitelioide ale glomusului. 
Lacisul este reprezentat de mezangiumul extra-glomerular, situat între macula 
densa şi cele două arteriole glomerulare. Este constituit din mai multe straturi de 
celule mezangiale, cu proprietăți contractile. 

Figura 6. Aparatul juxtaglomerular. 


Rolul AJG este de a corecta o eventuală diminuare a presiunii arteriolare. 
Detectarea unei scăderi a presiunii arteriolare se face la nivelul baroreceptorilor 
(celulele glomusului arteriolei aferente). Chemoreceptorii (ce/ulele maculei densa 
a TCD) detectează variațiile volumului şi/sau a compoziției urinii. Ca răspuns la aceşti 

stimuli se secretă renina de către celulele glomusului. Celulele lacisului modulează 
şi transmit semnalele emise de celulele maculei densa către celulele glomusului şi 
la celulele mezangiale din tijele glomerulului. Contractia celulelor mezangiale (pe 
care se sprijină direct capilarele glomerulare) modifică dispoziţia spaţială a 
capilarelor şi de aici presiunea hidrostatică intracapilară. Concentrația de NaCl de 
la nivelul maculei densa reglează fluxul sanguin glomerular printr-un mecanism 
numit feedback tubulo-glomerular. 


1.3. FILTRAREA GLOMERULARĂ 


Elaborarea urinii primitive se realizează prin traversarea fluidului plasmatic din 
capilarele glomerulare către spațiul urinar, la nivelul „membranei de filtrare”. 
Aceasta este constituită din endoteliu capilar (de partea sangvină), membrana 
bazală glomerulară şi prelungirile citoplasmatice ale podocitelor care se 
sprijină pe membrana bazală glomerulară. Această barieră dublă, structurală şi 
electro-chimică, nu lasă să treacă proteinele sau substanțele cu greutate moleculară 
egală sau mai mare de 70000 daltoni. 

„+ Factorii care reglează filtrarea glomerulară sunt: 

e echilibrul presiunilor hidrostatice şi oncotice în capilarul glomerular; 

e presiunea hidrostatică intratubulară (crescută în caz de obstructie a căii excretorii); 
e debitul sangvin care traversează glomerulul; 

e permeabilitatea suprafeței glomerulare (poate varia sub influența angiotensinei II); 
e tonusul arteriolelor aferente şi eferente. 


Presiunea eficace de filtrare rezultă din: 
PF = PCG - (PCB + POCG) 
e PF = presiunea eficace de filtrare (mmHg) 10 mmHg 
PCG = presiunea hidrostatică în capilarele glomerulare 60 mmHg 
POCG = presiunea oncotică a proteinelor în capilarele glomerulare 30 mmHg 
PCB = presiunea hidrostatică în capsula Bowman 20 mmHg 
Trebuie luat în calcul şi coeficientul de ultrafiltrare (Kf); acesta tine cont de 
permeabilitatea peretelui capilar şi suprafaţa de filtrare. 
ə Filtrarea glomerulara = PF x Kf 
Mecanismele de autoreglare asigură constanta debitului sanguin renal şi a 
filtrarii glomerulare pentru un interval larg de presiuni arteriale sistolice sistemice 
(80-200 mm Hg). Când PAS se reduce sub 80 mmHg survine o diminuare a 
fluxului sanguin renal şi a filtrării glomerulare. Zilnic sunt elaborati 180 1 de 
ultrafiltrat glomerular (120 ml/min). In reglarea debitului sanguin renal si a filtrarii 
glomerulare intervin: 
e contractilitatea mezangiului care este declanşată prin stimularea receptorilor de 
către agenţi vasoactivi. Aceasta duce la variații ale suprafeței de filtrare, 
diminuând coeficientul de ultrafiltrare; 

e angiotensina IT cu un rol important, prezenţa sa ubicuitară sistemică sau locală 
exprimându-se prin acţiunea sa la nivelul numerosilor receptori vasculari, 
tubulari si chiar interstitiali. 

Circulația renală este bine reprezentată: 25% din debitul cardiac trece în 
fiecare minut prin cele două artere renale. Debitul sanguin renal (DSR) este de 
1200 ml/min pentru un debit cardiac (DC) de 5 litri/min, iar debitul plasmatic renal 
este în jur de 600 ml/min. Acest debit perfuzează 300 g parenchim renal, 
reprezentând debitul cel mai crescut din organism pe minut şi pe gram de ţesut 
(exceptând tiroida). 

Artera renală ajunge în hilul renal unde se divide in mai multe artere interlobare care parcurg 
coloanele Bertin. La nivelul bazei piramidelor Malpighi artera interlobară se curbează şi dă naştere 
arterelor arcuate; din acestea emerg arterele interlobulare (artere radiale corticale), dispuse între 
piramidele Ferrein. Din artera radială corticală iau naştere arteriolele aferente ale corpusculilor 
Malpighi. Arteriolele eferente ale glomerulilor corticali se capilarizează peritubular şi drenează 
ulterior într-o venă corticală. Arteriolele eferente ale glomerulilor juxta- medulari dau naştere la 
vasa recta, situate în piramide si dispuse între porțiunile rectilinii ale tubului urinifer. Aceste vasa 
recta sunt permeabile pentru apă şi sodiu si participă la menţinerea gradientului cortico-medular. 


Sângele va trece succesiv în venele radiale corticale, venele arcuate, venele interlobare şi în final în 
venele renale (vezi figura 7). 

Figura 7. Vascularizatia renală. 

Rinichiul are o bogată inervatie simpatică. Nervii simpatici însoțesc arterele 
renale şi arteriolele glomerulare şi se distribuie la nivelul pereţilor arteriolari, la 
aparatul juxta-glomerular şi la polul bazal al unor tubi. 


1.4. FUNCŢIILE TUBULARE (FIZIOLOGIA TUBULARĂ) 


După elaborarea urinii primitive, aceasta suferă la nivelul tubilor procese de reabsorbtie 
şi/sau de secreție care se pot realiza printr-un mecanism activ situat în celulele 
diferitelor segmente ale tubului sau un mecanism pasiv (gradient de concentrație). 

Componentele tubulare ale nefronului sunt reprezentate de tubul proximal, ansa 
Henle, tubul contort distal. 


1.4.1. Tubul proximal 


Tubul proximal are o lungime de 14-15 mm (lungimea unui nefron este de 2-5 cm) 
şi un diametru de 50-60 u. Lumenul tubului proximal este mărginit de celule care 
prezintă la polul apical microvilozitati citoplasmatice care realizează o „margine in 
perie”, ceea ce conferă acestei suprafețe o capacitate sporită de schimb între 
celulele tubului contort şi urina primitivă. Membrana apicală este acoperită de un 
înveliş de glicocalix bogat în enzime, capabile de a scinda molecule şi a permite 
transportul lor transmembranar. Membrana citoplasmatică bazală şi laterală 
prezintă numeroase invaginatii bogate în mitocondrii; aceste prelungiri se 
interdigitează şi se reunesc prin jonctiuni strânse cu celulele învecinate şi amplifică 
suprafața de schimb, facilitând reabsorbtia. Tubul proximal este constituit din două 
parti: tubul contort proximal (pars convoluta) şi tubul drept proximal (pars recta.) 


1.4.1.1. Tubul contort proximal are ca funcție esenţială reabsorbtia apei şi a unor 
solviti. Are loc o reducere importantă a ultrafiltratului (în proporţie de aproximativ 70%). 
Această reabsorbtie este izotonică, legată de permeabilitatea importantă şi omogenă 
a acestui tub pentru apa, NaCl, uree etc. Glucoza este reabsorbită activ şi în intregime 
în tubul proximal, cu condiţia ca nivelul sanguin să nu depăşească 10 mmol/l. 
Bicarbonatii sunt în întregime reabsorbiti, dacă nivelul plasmatic este < 27 mmol/l. 


1.4.1.2. În pars convoluta a tubului proximal sunt reabsorbiti electroliți Na’, K’, 
CI, HCO3, Ca”, HPO,”, aminoacizi, glucoză şi apă. Secretia de acizi organici şi 
baze are loc în principal în pars recta. Această porțiune este susceptibilă la 
injuria nefrotoxicelor (metale grele şi droguri). 


1.4.2. Ansa Henle 


Ansa Henle, situată în zona medulară, este compusă din următoarele componente: 
porțiunea dreaptă terminală a tubului proximal, ramul subţire descendent şi 

ascendent şi ramul ascendent gros. Nefronii lungi (20% din nefroni) cu originea în 
zona juxtamedulară au ansa Henle lungă, vârful ansei ajungând în medulara 
internă; ei sunt implicaţi în concentrarea urinii. Nefronii cu ansă Henle scurtă (80% 
din nefroni) au originea în corticala superficială sau medie, vârful ansei ajungând în 
medulara externă. Nefronii scurți participă la reglarea sodiului. Portiunile subțiri 
ale ansei Henle sunt mărginite de un epiteliu pavimentos simplu. 

Se descriu patru tipuri de celule care prezintă o permeabilitate diferită pentru apă. Porțiunea 
largă groasă a ansei Henle corespunde tubului drept distal care are aceeaşi morfologie ca şi tubul 
contort distal. Ansa groasă ascendentă este numită segmentul de dilutie, astfel că transportul de-a 
lungul acestui segment impermeabil la apă, duce la dezvoltatea unui fluid tubular diluat. Această 
zonă este si locul principal de reabsorbtie a Mg”. La nivelul ansei ascendente groase are loc 
cotransportul luminal Na'-K"-2CT care este ținta de acţiune a diureticelor (de tipul furosemidului). 


1.4.3. Tubul distal 


Tubul distal are două porțiuni, una rectilinie şi alta contortă, aceasta din urmă intra 
în relație la polul vascular al corpusculului Malpighi cu arteriola aferentă a 
glomerulului şi cu lacisul, realizând o structură denumită macula densa. Lumenul 
tubului distal este mărginit de un epiteliu cubic simplu care la nivelul maculei 
densa se modifică, celulele devin mai înalte şi mai înguste cu prelungiri 
citoplasmatice la polul bazal. La nivelul tubului contort distal se reabsoarbe sodiul 
sub controlul hormonal al aldosteronului. 

Funcţia de concentrație este consecința activităţii enzimatice importante de la 
nivelul porțiunii largi a ansei Henle şi porțiunii iniţiale a tubului contort distal. 
Pompa Na-K-ATP-aza prezentă de-a lungul întregului nefron îşi amplifică acțiunea 
la acest nivel prin cotransportorul luminal Na'-K -2CI'. Astfel, Cl’ reabsorbit activ 
la acest nivel antrenează Na’ si transportă NaCl spre țesutul interstitial peritubular, 
în absenţa apei. Rezultă în interiorul acestor segmente o dilutie a urinilor care devin 
astfel hipotonice. Consecințele acestor fenomene se evidenţiază în aval şi în amonte 
de ansa largă Henle. În aval, consecințele importante sunt manifeste în prezența 
ADH. Partea terminală a tubului distal şi canalul colector cortical devin permeabile 
pentru apă. Rezultă trecerea apei din aceste segmente spre interstitiu, dar ureea 
rămâne în fluidul tubular. Urinile devin astfel izotonice. Mai departe, canalul 
colector medular devine permeabil la uree şi apă în prezența ADH. 

Ureea este unul din principalele elemente ale osmolaritatii interstitiului 
medular. În prezența ADH, ureea este absorbită în canalul colector medular şi 
ajunge în țesutul interstitial medular profund, antrenând şi o cantitate moderată de 
apă. Ureea suferă un proces de reciclare. Aceasta este preluată prin vasele recta şi 
ajunge la nivelul anselor Henle scurte din glomerulii corticali, imbogatind 
sale, ureea participa putin la gradientul osmotic şi nu antrenează o cantitate de apă 
legată osmotic, decât în mică măsură. 

Mecanismul de concentrare a urinii explicat prin teoria „multiplicării 
contracurent” derivă dintr-o analogie fizico-chimică. În acest mecanism sunt implicate 

structurile medulare tubulare, vasculare şi țesutul interstitial. Ramurile descendentă 
şi ascendentă ale ansei Henle sunt asimilate cu un tub în formă de U (cu fluidul 
care circulă în direcţii opuse), ramurile fiind separate prin țesutul interstitial 
medular. Între aceste segmente sunt posibile schimburi de apă şi solviti, date fiind 
permeabilitatea diferită a celor două ramuri şi raporturile cu structurile vasculare 
din vecinătate: 

e ramura subţire descendentă este permeabilă pentru apă şi impermeabilă pentru 
sodiu şi uree; urinile tubulare devin tot mai hipertonice, dinspre cortex spre 
medulara profundă; 

e ramura ascendentă subțire Henle este impermeabilă pentru apă şi uree, dar 
reabsoarbe NaCl după legile osmozei, ceea ce face ca urinile să piardă din 
hipertonicitate; 

e ramura ascendentă largă si tubul contort distal în porțiunea iniţială sunt 
impermeabile pentru apă şi uree şi permeabile la sodiu; la acest nivel CT, Na” şi 
K“ sunt reasorbite activ, şi urinile devin hipotonice; 

ə segmentul terminal al tubului distal şi canalul colector cortical reabsorb apa si 
urinile devin izotonice; în prezența, ADH devin tot mai permeabile pentru apă, 
dar nu şi pentru uree; 

e canalul colector medular în prezența ADH este permeabil în particular pentru 
uree, apă, dar si pentru Na; urina finală devine hipertonica; 

* vasa recta (capilare situate în piramide, interpuse între porțiunile rectilinii ale 
tubului urinar) permit schimburi osmotice cu țesutul interstitial medular și prin 
intermediul acestuia cu diferitele segmente ale ansei Henle; ele cedează apa 
țesutului interstitial hipertonic şi primesc (pasiv) solviti din interstitiu; în 
consecinţă, plasma din vasa recta descendente devine tot mai hipertonă spre papilă, 
în timp ce plasma din vasa recta ascendente prezintă o osmolaritate tot mai 
scăzută, dinspre papilă spre cortex, unde atinge o valoare aproximativ normală. 
Urmarea acestor mişcări ale apei şi solvitilor este dezvoltarea unui dublu gradient: 

e longitudinal, între corticală şi medulară, de aproximativ 500 mOsm; 
transversal, între interstitiu, fluidul tubular din anumite segmente tubulare (ansa 
Henle descendentă, canalul colector cortical) şi segmentul larg, ascendent al 
ansei Henle; acest gradient este în jur de 200 mOsm. 

Însumarea schimburilor osmotice transversale are drept rezultat dezvoltarea 
unui gradient longitudinal cortico-medular, ceea ce justifică termenul de 
multiplicare contracurent. 

Dispoziţia paralelă a canalului colector față de ansa Henle („în formă de U”) 
permite în prezența ADH echilibrarea osmolaritatii fluidului tubular (initial 
izotonic la ieşirea din cortex) cu cea din structurile medularei, de-a lungul 
traiectului lor descendent. Urina finală de la nivelul papilei prezintă o osmolaritate 


identică cu osmolaritatea țesutului interstitial medular şi a ansei Henle descendente. 

Aquaporinele (AQP) sunt proteine ale canalelor de apă, recent descoperite, care sunt responsabile 
pentru transportul apei prin celulele epiteliale permeabile la apă de la nivelul nefronului sau alte 
organe. Au fost identificate zece tipuri de aquaporine, din care şase în rinichi. Funcţia exactă a 
aquaporinelor nu este cunoscută. AQP 7 este localizată la nivelul marginii „în perie” a tubului drept 

proximal şi este implicată în transportul de apă şi uree. Din cele şase AQP renale, numai AQP 2 este 
reglată de ADH. Acest hormon stimulează sinteza şi insertia AQP 2 la nivelul membranei apicale a 
celulelor principale din tubul colector şi înlesneşte permeabilitatea pentru apă. 


Compoziţia urinii finale 

În prezenţa de ADH, urina finală este concentrată. Apa este astfel economisită la 
maximum de către organism. Osmolalitatea interstitiala medulară, a ansei Henle, a 
tubului colector şi a urinilor definitive pot urca până la 1200- 1400 miliosmoli/kg, 
sau de 4 ori osmolaritatea plasmatică. Aceste valori caracterizează fenomenul de 
antidiureză, cu un minimum de 400-500 ml volum urinar în 24 h,la om. 

În absenţa ADH, urinile sunt hipotonice, diluate, realizând o diureză apoasă. 
Osmolalitatea urinilor se poate reduce până la 50 miliosmoli/kg (1/6 din 
osmolaritatea plasmatică). 

Compoziţia urinii normale este variabilă în funcție de aportul alimentar zilnic 
(valori medii şi valori limită dependente de aportul lichidian şi de alimentaţie): 


- volum urinar/24 h : 1,5 — 2 litri (500 - 2500) 

- Na/24h: 100 — 200 mmol (30-250 - 6-12 g/zi) 

-  K/ 24h: 60-80 mmol (20-150) 

-  Uree: 20-30 g (300-500 mmol) 

- Densitate: 1015 — 1020 (1003 - 1030) 

- Osmolalitate (mOsm/24h): 600 — 800 (200 - 1200) 

-  Creatinină: 600-1200 mg (7-15 mg/kg/zi) - valori neinfluentate de 
regim, dar legate de masa musculară a individului 

- pH: 5-7 (4,6 - 8) 

- acid uric/24 h: 600 mg (3,6 mmol) 400-1200 (2,4 — 7,2) 

-  fosfor/24 h: 650 mg (25 mmol) 450-900 mg (15-30 mmol) 

- calciu: B 200-400 mg (5-8 mmol); F 150 — 250 mg (4-6 mmol) 

- glucoză: 0 

-  proteine/ 24 h: <0.05 g 


Între reabsorbtia tubulară şi filtrarea glomerulară există interrelatii: 


Balanța glomerulo-tubulară adaptează reabsorbtia tubulară proximală de Na” 
şi apă la rata filtrării glomerulare, datorită variațiilor presiunilor hidrostatice şi 
oncotice în capilarele glomerulare şi la nivelul capilarelor peritubulare. Pentru 
menţinerea homeostaziei Na” şi apei, ori de câte ori apar modificări în rata de 
filtrare glomerulară, la nivelul tubului proximal, sodiul reabsorbit reprezintă o 
fractie constantă (si nu un volum constant) din cantitatea de Na’ filtrat. 


Retro-controlul tubulo-glomerular este un mecanism prin care rata filtrării 
glomerulare şi fluxul plasmatic renal se autoreglează; originea sa se găseşte la 
nivelul tubului distal şi aparatului juxta-glomerular. Celulele maculei densa ale 
tubului distal sunt în conexiune cu peretele arteriolei aferente care secretă renină şi 
cu celulele lacisului care se prelungesc prin mezangiumul glomerular. Variatiile 
debitului urinar sau concentrațiile in NaCl în tubul distal sunt susceptibile de a 
influența vasomotricitatea arteriolei aferente şi astfel să regleze filtrarea 
glomerulară a nefronului omolog. 

1.5. FUNCŢIA ENDOCRINĂ A RINICHIULUI se exercită prin: 


hormoni produşi de rinichi: renina, eritropoietina, vitamina D; activă; 

e hormoni produşi de rinichi şi de alte organe: prostaglandine, adenozină, oxid 
nitric, kinină, endotelină, urodilatin; 

e hormoni metabolizati de rinichi: hormoni tiroidieni, hormoni steroizi, hormoni 
polipeptidici; 

e hormoni care influențează funcția renală si echilibrul hidro-electrolitic: peptidul 
natriuretic atrial, PTH, ADH, aldosteron. 


Sistemul renină-angiotensină-aldosteron 

Renina este secretată la nivelul aparatului juxtaglomerular. Stimulii majori ai 
eliberării de renină sunt reprezentaţi de reducerea TA medii, hipovolemia, reducerea 
nivelului de catecolamine, concentraţia crescută de NaCl in macula densa. 
Angiotensina II (Ang II) isi exercită acțiunile prin intermediul receptorilor AT 1 şi 
AT 2. Ang II este un puternic vaso-constrictor, stimulează secreția de aldosteron şi 
catecolamine, retentia de Na’ în tubul proximal, stimulează centrul setei. 

La nivel renal Ang I] provoacă vasoconstrictia arteriolei aferente şi a arteriolei 
eferente (mai accentuată pe arteriola eferentă), reducerea fluxului plasmatic renal 
cu menţinerea ratei de filtrare glomerulară. 

Aldosteronul este un hormon steroid sintetizat la nivel corticosuprarenal. 
Secretia este stimulată de Ang II, K”, ACTH şi inhibată de hormonul natriuretic 
atrial. La nivel renal, aldosteronul acţionează prin stimularea Na'-K'-ATP-azei de 
la nivelul membranei bazolaterale provocând reabsorbtia de Na’, secreția de K” şi 
de H' la nivelul tubului colector. 

Prostaglandinele renale sunt acizi graşi nesaturati, derivați din acidul arahidonic 
prin intervenţia ciclooxigenazei, Prostaglandinele au atât proprietăți vasodilatatoare, 
cât şi vasoconstrictoare. În condiții normale fiziologice, prostaglandinele au efecte 
minime la nivel renal. În condiţii patofiziologice (hemoragie, insuficiență cardiacă 
congestivă, depletie de volum), prostaglandinele vasodilatatorii (PGE2, PGI) 
contracarează efectele angiotensinei I] şi ale catecolaminelor. Tromboxanul A are 
efect vasoconstrictor renal cu reducerea fluxului sangvin renal şi a ratei de filtrare 
glomerulara. 

Eritropoietina este o glicoproteina sintetizată la adult la nivel renal (in proporţie de 90%) în 
celule peritubulare interstitiale de la joncţiunea corticomedulară. Producţia extrarenală de eritropoietină 
este predominent hepatică. Sinteza este stimulată de hipoxia care rezultă din anemia sau ischemia 
rinichiului. Eritropoietina acționează asupra unităţilor formatoare de colonii (“colony forming units” 
CFU) ale celulelor eritroide şi stimulează producția de globule roşii de către maduva. Eritropoietina 
stimulează de asemenea eliberarea de reticulocite în sânge. Producţia de eritropoetină este stimulată 
de unii factori: HIF-1 (hypoxia inducible factor 1), prostaglandine, vasopresină, radicali liberi de oxigen, 
androgeni. Antiinflamatoarele nesteroidiene blochează producţia de eritropoetină, de asemenea 
unele citokine (interleukina | și factorul de necroză tumorală a) inhibă producția de eritropoietina. 
Pe lângă rolul esenţial în eritropoieză, eritropoietina prezintă şi efecte pleiotrope, in principal de 
limitare a apoptozei în leziunile de ischemie-reperfuzie la nivel renal, miocardic si cerebral. 

Rinichiul joacă un rol esenţial în transformarea vit. D în metaboliți activi. 

Vitamina D este metabolizată într-un prim timp la nivelul ficatului (25-hidroxi- 
vitamina D) şi din nou la rinichi în 1,25-dihidroxi-vitamina D. Acest metabolit este 
cel mai activ asupra absorbției intestinale de calciu. 

Pe lângă numerosii receptori pe care îi conţine pentru hormonul paratiroidian şi 
aldosteron, rinichiul participă de asemenea la degradarea a numeroşi hormoni 
polipeptidici (insulină, glucagon, gastrină, hormon paratiroidian). Nivelul plasmatic 
la unii din aceşti hormoni poate creşte în cursul insuficientei renale, ca urmare a 
creşterii duratei lor de viață. Acest mecanism poate explica creşterea nivelului 
gastrinei în BCR sau diminuarea necesităţilor de insulină la diabetici când survine 
insuficiența renală. 


Bibliografie selectivă 
e Reddy A. Essentials of renal physiology. East Hanover, College Book Publishers 1999. 


e Schrier R. W. Manual of Nephrology: Diagnosis and Therapy Lippincott, Philadelphia 2005. 
e Ursea N. Tratat de nefrologie. ediția a II-a, Artprint, Bucuresti, 2006. 


CAPITOLUL 2 


ABORDAREA CLINICĂ 
A PACIENTULUI NEFROLOGIC 


Pacienţii la care medicul generalist suspectează o nefropatie sunt adresati de regula 

nefrologului pentru una din următoarele modificări patologice: 

e hipertensiune arterială severă/rezistentă la tratament 

e proteinurie 

e hematurie micro- sau macroscopică 

e creşterea creatininei serice şi/sau a ureei sangvine 

litiază renală 

infecții urinare recidivante 

boli sistemice: colagenoze sau vasculite 

alte cBCRumstante clinice. 

Consultatia clinică nefrologică poate orienta diagnosticul spre: sindroame 

glomerulare, nefropatii tubulo-interstitiale, HTA reno-vasculară şi nefropatii 

vasculare, uropatii, insuficienţă renală acută sau cronică sau spre alte diagnostice. 

Pentru elucidarea diagnosticului se impun investigaţii complementare: 

e examene biologice: biochimia sângelui şi a urinii, hematologie, imunologie, 
explorări funcționale renale; 

e explorări imagistice; 

e examenul morfologic, atunci când este indicat, realizat în urma biopsiei renale. 
Evaluarea clinică a pacientului cu boală renală suspicionată sau confirmată 

reprezintă o veritabilă provocare pentru medicul practician, deoarece: 

e simptomatologia reno-urinară este frecvent absenta/frusta; 

e frecvent simptomele sunt nespecifice; 

e deseori sunt prezente semnele şi simptomele unor boli sistemice; 

> durerea “renală” lipseşte în majoritatea bolilor renale. 


2.1. ANAMNEZA 


Anamneza reprezintă un element clinic esenţial în diagnosticul de fineţe al bolilor 
renale. 

Care sunt elementele anamnestice importante în bolile renale? Sunt necesare anumite 
întrebări dirijate care să precizeze eventuale amănunte relevante pentru bolile renale. 

Pacientul trebuie întrebat mai întâi asupra caracterului debutului manifestărilor 
patologice. Un debut acur este sugestiv pentru insuficiența renală acută, 
glomerulonefrită acută, infecții urinare. Debutul subacut al simptomatologiei se 
întâlneşte în glomerulonefrita rapid progresivă şi unele glomerulopatii secundare. 
În fine, debutul insidios apare de regulă în insuficiența renală cronică, multe 
glomerulopatii cronice, nefropatii tubulointerstitiale cronice etc. 

Ordinea cronologică a simptomelor prezentate de pacient, intensitatea lor este 
foarte importantă. Pacientul trebuie încurajat să descrie simptomele cu propriile lui 
cuvinte. De exemplu, infecția de tract respirator superior ce a precedat apariția 
hematuriei macroscopice poate să sugereze nefropatia cu IgA. 

Depistarea diverselor simptome şi semne poate orienta diagnosticul. 

- Pacientul prezintă intoleranta digestivă persistentă (inapetenta, greață, 
vărsături, in special matinale)? 

Intoleranta digestivă se întâlneşte în stadiile avansate ale insuficientei renale 
cronice şi în insuficiența renală acută severă. 

ə Bolnavul prezintă astenie intensă, progresivă? 

Astenia intensă reprezintă un semn de insuficiență renală cronică avansată, ca 
expresie atât a impregnării uremice, cât şi a sindromului anemic. Astenia se 
asociază în fapt cu orice boală renală sau sistemică severă. 

» Pacientul prezintă poliurie nocturnă persistentă? 

Poliuria nocturnă (a nu se confunda cu polakiuria nocturnă a prostaticului) este 
sugestivă pentru BCR moderată/avansată. Poliuria diurnă şi nocturnă se întâlneşte 
în faza poliurică a IRA. 

„ A prezentat modificări de culoare ale urinii? 

- hematuria macroscopică cu cheaguri este sugestivă pentru o afecţiune 

urologică; 

- hematuria macroscopică intermitentă poate fi întâlnită în nefropatia cu IgA; 

- urinile rosii-brune pot fi o expresie a hematuriei macroscopice, dar şi a 

hemoglobinuriei sau mioglobinuriei masive; 

- urina spumoasă poate fi întâlnită în sindromul nefrotic; 

- urina tulbure, fetidă, este caracteristică infecțiilor urinare; 

- urina matinală decolorată sugerează un defect de concentrație (BCR, 

nefropatii tubulo-interstitiale, tubulopatii ereditare, diabet insipid); 

- prezența fragmentelor tisulare în urină indică prezenţa necrozei papilare. 


e Pacientul prezintă tulburări mictionale? 

Polakiuria şi mictiunea dureroasă sunt sugestive pentru o infecţie urinară joasă 
sau înaltă. Disuria, incontinenta urinară, mictiunea imperioasa pot fi întâlnite în afecţiuni 
prostatice şi vezicale, multe dintre acestea cu potenţial răsunet asupra rinichilor. 


Antecedentele personale patologice şi spitalizările anterioare 
e Există antecedente personale de boală renală? 


Cap. 2 - Abordarea clinică a pacientului nefrologic 


39 


e Există antecedente de boală renală în cadrul unei afecţiuni sistemice 


cunoscute? 


Pacientul cu istoric îndelungat de diabet zaharat prezintă un risc crescut de 
nefropatie diabetică. Lupusul eritematos sistemic se complică frecvent cu 


nefropatie lupică. 


e A prezentat pacientul infecţii ale căilor respiratorii? 

Infectii recente ale căilor respiratorii se asociază cu apariția glomerulonefritei 
acute post-streptococice şi cu nefropatia cu IgA. Infectiile respiratorii recidivante 
pot sugera imunitate redusă sau un status disimunitar. 


e Există istoric de colică renală? 


Pacientul formator de calculi poate prezenta insuficiență renală acută 
obstructivă sau nefropatie obstructivă cronică. De asemenea, bolnavul litiazic poate 
avea modificări metabolice favorizante ale unor boli renale cronice (nefropatia 


hiperuricemică, hiperoxaluria). 


Tabelul 1. Condiţii asociate cu boala renală. 


Condiţia 


Boala renală asociată 


HTA 


Nefroangioscleroză hipertensivă 


HTA secundară datorată bolii renale 


Diabetul zaharat 


Nefropatia diabetică 


Guta 


Calculi de acid uric 


Cistite recurente şi pielonefrite 


Nefropatia de reflux 


Cefalee cronică 


Nefropatia analgezică 


Sindromul Raynaud 


Sclerodermia 
Lupusul eritematos sistemic 
Crioglobulinemia cu afectare renală 


Sinuzite recurente 


Pleurezie, pericardită 


Granulomatoza Wegener 
Sindromul Goodpasture 


Poliartrita reumatoidă 
Lupusul eritematos sistemic 


Hemoptizii 


Granulomatoza Wegener 
Sindromul Goodpasture 


Tromboze recurente si pierderi fetale 


Sindromul anticorpilor antifosfolipidici 


Deteriorarea auzului 


Sindromul Alport 


Amigdalita 


Glomerulonefrita poststreptococica 


Ciroza hepatica 


Sindrom hepato-renal 


Hepatita B sau C 


Glomerulonefrita membranoasa 
membranoproliferativa 


sau 


Diareea Sindromul hemolitic uremic 
Tuberculoza Tuberculoza urogenitala 
Amiloidoza 
Leucocituria sterilă 
Infecția cu HIV Nefropatia HIV 


Neoplazie 


Glomerulonefrita membranoasa 

e Există antecedente de sindrom edematos? 

Sindromul edematos este sugestiv pentru istoricul de glomerulopatie acută sau 
cronică, precum şi pentru insuficienţa renală. 
e Există antecedente de hipertensiune arterială? 


Antecedentele ginecologice şi obstetricale 

La femei informaţii asupra menstruației, contraceptiei şi sarcinii pot orienta 
diagnosticul. 

e Pacienta prezintă tulburări ale ciclului menstrual? 

Deteriorarea funcţiei renale poate fi asociată cu întărzierea apariției menarhei şi 
amenoree. 

e Pacienta ia estroprogestative? 

La pacientele care iau contraceptive estroprogestative, boala renala creste 
semnificativ riscul de HTA. 

ə Pacienta era sănătoasă înainte de a fi însărcinată? 

Apariţia sau exacerbarea bolii renale poate fi asociată cu sarcina. Creşterea unei 
proteinurii preexistente sarcinii poate să fie semnificativă şi să conducă la sindrom 
nefrotic. 

e Pacienta a avut avorturi spontane sau pierderi de sarcină în lună mare? 

Pierderile fetale repetate pot să sugereze lupusul eritematos sistemic şi 
sindromul anticorpilor antifosfolipidici. 


Anamneza familială este deosebit de importantă la pacientul renal. 
Următoarele elemente anamnestice trebuie urmărite în mod special la pacientul cu 
afecţiune renală: 

e Există istoric de BCR la rudele de gradul I? 

Subiectii cu rude apropiate care au BCR prezintă de asemenea risc crescut de 
disfunctie renală cronică, chiar în absenţa unei afecțiuni genetice patente. 

e Există istoric familial de boală polichistică renală — forma autosomal 
dominantă? 

Prezenţa acestui istoric la unul dintre pacienţi conferă un risc de transmitere de 
50%. Uneori, pacientul cu boală polichistică poate preciza doar că unul dintre 
parinti/frati a decedat printr-o boală renală. În alte cazuri, bolnavul actual îşi 
aminteşte că unul dintre părinți a decedat prin accident vascular cerebral 
hemoragic, în contextul unor valori tensionale mari. 

e Pacientul are frati/parinti cu glomerulopatii? 

Există o predispozitie familială pentru glomerulopatii, explicabilă prin 
susceptibilitatea pentru disimunitate. 

e Există un istoric familial de diabet zaharat? 

Atât DZ de tip 1, dar mai ales cel de tip 2 la un subiect conferă un risc crescut de 
boală diabetică la descendenţii direcţi. Mai mult, predispoziția pentru nefropatie 
diabetică este și ea determinată într-o măsură importantă de factori genetici. 

e Există un istoric familial de ateroscleroză precoce? 

Ateroscleroza precoce familială nu reprezintă doar un factor de risc major 


pentru morbiditate şi mortalitate cardiovasculară, ci şi pentru afectare renală 
aterosclerotică (stenoză de arteră renală şi, consecutiv, nefropatie ischemică). 


Boli renale genetice 

Boala polichistică; 

Sindromul Alport; 

Boli metabolice cu afectare renală; nonglomerulară (cistinoza, hiperoxaluria, 
nefropatia urică), glomerulară (boala Fabry); 

Boli non-metabolice cu afectare renală: nonglomerulară (nefronoftizia), 
glomerulară (sindromul nefrotic congenital); 

Boli chistice: scleroza tuberoasă (angiolipom renal), bola von Lippel-Lindau 
(carcinom renal); 

Glomerulonefrite primare: nefropatia cu IgA familială, glomeruloscleroza 
focală şi segmentara; 

Dezordini tubulare: cistinuria, alte defecte tubulare moştenite; 

Dezordini cu “influenţă genetică”: refluxul vezico-ureteral, sindromul hemolitic 
uremic. 


Anamneza privind terapii medicamentoase anterioare 
Cunoaşterea amănunțită a medicatiei cronice şi a celei recente este esențială 


pentru conturarea diagnosticului afecțiunii renale, precum şi pentru managementul 
ulterior al cazului. Ca urmare, este necesară o anamneză atentă, insistentă, reluată 
în timp, precum şi consultarea amănunțită a documentaţiei medicale anterioare a 
pacientului (bilete de iesire, rețete, buletine de analize). Care sunt situaţiile în care 
anamneza privind medicatia sunt relevante pentru o boală renală? 


Istoric recent de tratament îndelungat cu aminoglicozide (>6 zile), mai ales cu 
doza neadaptată funcției renale — sugestiv pentru IRA (necroza tubulară acută 
prin mecanism toxic direct); 

Istoric recent de tratament antibiotic ambulator sau intraspitalicesc cu derivați 
de peniciline, cefalosporine, chinolone, însoţit de IRA şi, eventual, de 
manifestări alergice cutanate — sugerează nefrita interstițială acută alergica; 
Consum recent de AINS, mai ales la vârstnici, diabetici şi hipertensivi, pacienţi 
cu BCR preexistentă, în special când se asociază deshidratarea şi/sau tratament 
cu IECA/sartani/diuretice — frecvent această situație duce la IRA funcțională 
sau la necroza tubulară acută; 

Consum cronic (ani de zile), constant (zilnic), în cantități mari (doza 
cumulativă 2-7 kg) de analgezice, AINS sau combinaţia acestora — frecvent, 
această situaţie duce la nefrita interstiţială cronică (nefropatie analgezică); 
Tratament recent cu citostatice: cisplatina cauzează nefrotoxicitate tubulară 
directă (necroza tubulară acută); sindromul de liză tumorală care eventual 
urmează tratamentului cu citostatice determină de asemenea NTA; 

Necesitatea administrării de multiple (cel puţin trei) clase de antihipertensive în 

doze mari, fără a se obţine un control tensional adecvat, sugerează HTA 
secundară reno-parenchimatoasă sau reno-vasculara. 


Tabelul 2. Nefrotoxinele si consecinta la nivel renal. 


ret 
Antihipertensive (IECA, ARA II) 
AINS, Inhibitori Cox 2 
Ciclosporina 

Tacrolimus 

Vasoconstrictoare 


IRA prerenală 


AINS 
Penicilamina 
Saruri de Aur 
Hidralazina 
Interferon alfa 
Antitiroidiene 
Solventi organici 
Praf de siliciu 


Glomerulonefrita 


Chimioterapice (Mitomicina C, Cisplatina, 
Bleomicina) 

Imunosupresoare (Ciclosporina, Tacrolimus) 
Clopidogrel 

Chinine 

Contraceptive orale 


Microangiopatia trombotica 


Aciclovir 
Etilenglicol 
Sulfonamide 
Methotrexat 
Indinavir 


Tubulopatii (formale de cristale) 


Aminoglicozide 

Antifungice (Amfotericina, Ifosfamida, 
Foscarnet) 

Antivirale (Adefovir, Cidofovir, Tenofovir) 
Cisplatina 

Metale grele (arsenic, mercur, cadmiu) 
lerburi 

Interleukina 2 

Imunoglobuline intravenos 

Paracetamol 

Paraquat 

Pentamidina 

Substanțele de contrast 


Necroza tubulară acută 


Antibiotice (penicilina, cefalosporine, chinolone, 
rifampicina, sulfonamide) 
Alopurinol 


Nefrita interstitiala 

Cimetidina 

AINS, Inhibitori Cox 2 
Diuretice 

Sulfalazine, mesalazina 
Analgezice 

Omeprazol 


Plumb Nefrita interstitiala cronică 
Litiu 

lerburi chinezeşti 

Analgezice 


Anamneza ocupationala 

Expunerea cronică la plumb sau mercur este sugestivă pentru nefropatie 
interstițială cronică, cauzată de aceste elemente grele. 

Expunerea la hidrocarburi se asociază cu o incidență crescută a 
glomerulonefritei rapid progresive. 

Prezenţa IRA severe, însoţită de acidoză metabolică severă, în special la un 
pacient etilic cronic, sugerează fie intoxicație cu etilenglicol (antigel), fie cu 
metanol (ingestie de alcool industrial). 

Lucrul prelungit în frig favorizează infecțiile urinare, în special la femei. 
Profesiile sedentare si dieta  hipercalorică favorizează ateroscleroza 
generalizată, incluzând nefropatia ischemică. 

Muncitorii care lucrează cu anilină au o incidenţă mai mare a tumorilor uroteliale. 
Minerii, fermierii au un risc mai mare de leptospiroză. 


Factorii etnici şi geografici 

Insuficienta renală asociată cu HTA sau diabet este mai frecventă la rasa neagră. 
Nefropatia cu IgA este mai frecventă la caucazieni si asiatici (China, Japonia, 
Singapore). 

Lupusul eritematos sistemic este mai frecvent la asiatici şi la rasa neagră. 


2.2. EXAMENUL FIZIC 


Examenul fizic general 


Starea generală alterată se întâlneşte atât în BCR avansată, cât şi în IRA 
severă. De asemenea, orice boală sistemică severă cu afectare renală se poate 
însoţi de alterarea stării generale (diabet zaharat decompensat, LES activ, 
mielom multiplu, vasculită sistemică etc.). 

Hipotrofia staturo-ponderală se poate întălni la pacienţii cu boală cronică de 
rinichi ce evoluează din copilărie. 

Faciesul este modificat în unele boli: piele îngroşată şi rigidă la pacienții cu 
sclerodermie, diaparitia bulei Bichat asociat cu lipodistrofie parțială la pacienţii 
cu glomerulonefrită membrana-proliferativă tip II, pierderea cartilajului nazal la 

pacienți cu granulomatoză Wegener, facies în lună plină la pacienţi sub corticoterapie, 
edem periorbitar la pacienţii cu sindrom nefrotic şi la cei hiperhidratati. 
Modificările cutanate sunt frecvente în bolile renale. Paliditatea teroasă este 
specifică sindromului uremic din BCR avansată. Pielea este uscată, cu pliu 
cutanat persistent la pacientul deshidratat cu IRA sau cu BCR. Paloarea este 
obişnuită la pacienţii cu BCR, fiind consecința anemiei renale. Se pot întălni, de 
asemenea, hiperpigmentari la nivelul zonelor expuse la soare. Pacientul cu 
uremie cronică prezintă frecvent escoriatii cutanate sau papule rosii-brune 
datorate pruritului uremic. Atât în BCR avansată, cât şi în IRA severă se 
observă frecvent peteşii şi echimoze ca expresie a tulburărilor de coagulare. 
Eruptii purpurice se mai întâlnesc in vasculitele sistemice, nefrita interstitiala 
acută imun-alergicé, colagenoze, purpura  Henoch-Schânlein, purpura 
trombotica trombocitopenica etc. 

Nodulii subcutanati pot să apară la pacienţii cu hiperparatiroidism secundar şi 


se datorează depunerilor de săruri de calciu în piele (calcinosis cutis). 


Leziuni hiperkeratozice ce se pot transforma malign se pot întălni la pacienţii ce 


primesc terapie imunosupresoare pe termen lung. 


Angiokeratoamele pot sugera boala Fabry. 

Sindromul Raynaud, sclerodactilia, calcinoza se pt întălni la sclerodermici. 
Modificările la nivelul unghiilor. Absenta lunulei, prezența a două benzi, albă 
proximală şi roşie distală, liniile Beau transversale se pot întâlni la pacienţii cu 
boală cronică de rinichi. Hemoragiile ungveale se întâlnesc la pacienţii cu 
vasculită sau endocardită. Unghiile distrofice (patelă absentă sau hipoplazica) 
pot fi expresia sindromului “nail-patella”. 

Modificări la nivelul gurii. Halena uremică se poate remarca la pacienţii cu 
insuficiență renală severă, hipertrofia gingivală la cei ce primesc ciclosporină, 
candidoză orală la imunosupresati. 

Modificări la nivelul ochilor. Pot să apară calcificări corneene, ochii roșii 
(irită, episclerită) la dializati, hemoragii subconjunctivale la pacienţii cu 
vasculită, lenticon la pacienţii cu sindrom Alport. Modificări ale fundului de 
ochi pot fi întălnite la pacienţii cu diabet, hipertensiune, vasculite sau 
glomerulonefrită membrano-proliferativă tip 2. 

Modificările țesutului subcutanat. Țesutul subcutanat este frecvent slab reprezentat 
la pacienţii cu afecțiuni renale cronice severe (BCR avansată cu malnutriție). 
Modificări asemănătoare se constată în glomerulopatii secundare neoplaziilor 
sau altor afecţiuni sistemice severe. Pacientul obez cu sindrom nefrotic prezintă 
frecvent nefropatie diabetică sau glomeruloscleroză focală şi segmentală. 
Edemele sunt frecvente în bolile renale. Ca urmare, la orice pacient edematos 
trebuie realizat diagnosticul diferenţial cu alte cauze majore de edeme (boli 
cardiace, hepatice, endocrine, venoase). Mai mult, pacientul cu edeme cardiace 
sau hepatice poate prezenta disfunctie renală semnificativă (IRA sau BCR in 
insuficiența cardiacă congestivă, sindrom hepato-renal în ciroza hepatică). 
Edemele renale tipice sunt simetrice, albe, moi (lasă godeu), fiind caracteristice 

pentru sindromul nefrotic. De asemenea, pacientul cu IRA sau BCR hiperhidratat 

prezintă sindrom edematos, mergând de la edeme discrete până la anasarcă. 

Edemele asimetrice sugerează tromboza venoasă profundă (sindrom nefrotic sever, 

pacient cu afecțiune renală severă, imobilizat la pat). 

e Prezența ganglionilor palpabili sugerează fie o infecţie (streptococica, sifilitica, 
tuberculoasă, virală — citomegalovirus etc.), fie o neoplazie (asociată cu 
glomerulopatie secundară, IRA prin sindrom de liză tumorală etc.). 

e Tesutul muscular este slab reprezentat la pacientul malnutrit cu afecțiune 
renală şi/sau sistemică severă şi îndelungată. Hipotrofia musculară se poate 
întâlni şi în colagenoze (polimiozită) şi la pacientul cu tratament corticosteroid 
îndelungat (elomerulonatii. primitive, nefropatie lhapică, vasculite sistemice, 
glomerulonefrită rapid progresivă). Tesutul muscular dureros, edematiat se 
întâlneşte în sindromul de strivire (“crush-syndrome”), însoţit de rabdomioliză 
masivă şi IRA mioglobinurică. 

e Aparatul osteo-articular. Dureri osteoarticulare difuze, însoţite sau nu de 
calcificări periarticulare, se întâlnesc frecvent la pacientul cu B terminală tratat 
timp îndelungat prin dializă cronică. Osteonecroza aseptică de cap femural, cu 
impotenţă funcţională, se constată în special la pacienţii renali cu istoric de 
tratament îndelungat cu corticosteroizi în doze mari. Poliartralgiile sunt 
frecvente la pacientul cu nefropatie lupică. Semnele celsiene prezente în special 
la nivelul halucelui (în cadrul atacului de gută) pot sugera coexistenta unei 
nefropatii hiperuricemice. 

Deformările articulare se întâlnesc la pacientul cu poliartrită reumatoidă. 
Prezenţa modificărilor artrozice la un pacient cu disfunctie renală sugerează 
consumul acut sau cronic de antiinflamatoare nesteroidiene (cauză importantă atât 
de IRA, cât şi de nefropatie analgezică). 

Examinarea coloanei vertebrale lombare este utilă în special pentru diagnosticul 
diferenţial între o afecţiune vertebrală şi una renală (infecție urinară, nefropatie 
obstructivă). 


e Aparatul respirator 

Colecțiile pleurale sunt fie expresia sindromului edematos sever (anasarca), fie 
a unei boli sistemice cu coafectare renală. Infectiile respiratorii se asociază cu 
glomerulonefritele acute, nefropatia cu IgA, dar şi cu orice situație însoțită de 
imunitate redusă (insuficiența renală acută sau cronică, tratament imunosupresiv, 
boli sistemice). La pacientul renal imunodeprimat, infecția respiratorie specifică 
(tuberculoza pulmonară) este semnificativ mai frecventă în comparaţie cu populaţia 
generală. În cazul pacienţilor transplantati renal, pneumopatia interstițială acută 
asociată citomegalovirozei poate evolua cu insuficiență respiratorie. Hemoptiziile 
sunt întâlnite în sindromul pulmo-renal (boala Goodpasture, vasculita sistemică, 
edem pulmonar acut la un pacient cu IRA sau BCR, supradozare de anticoagulante 
la un pacient cu sindrom nefrotic şi disfunctie renală etc.). Semnele şi simptomele 
de tromboembolism pulmonar se întâlnesc la pacienţi cu risc trombotic mare (sindrom 

nefrotic sever, afecțiune renală severă, debilitantă, sindromul anticorpilor anti- 
cardiolipinici). Insuficienta respiratorie acută este frecventă la pacientul cu IRA 
severă, în cadrul insuficientei multiple de organ. Pe de altă parte, infecțiile pulmonare 
cronice pot cauza amiloidoza sistemică secundară, de regulă cu afectare renală. 


e Aparatul cardiovascular 

Pacientul cu insuficiență renală cronică prezintă extrem de frecvent 
comorbiditati cardiovasculare, disfunctia renală cronică fiind un factor de risc in 
sine, cu un impact prognostic mai important decăt factorii de risc “clasici” precum 
dislipoproteinemia, HTA sau fumatul. Aceste comorbiditati pot fi cauza disfunctiei 
renale cronice (ateroscleroza generalizată, insuficiența cardiacă congestiva), sau 
sunt un rezultat al uremiei cronice. 

- Insuficienta ventriculară stângă, cu toate semnele şi simptomele caracteristice, 
este frecventă la pacientul hiperhidratat cu IRA sau BCR, în special dacă este 
oliguric/anuric şi dacă asociază HTA severă. Mai mult, pacientul prezentând 
semne şi simptome de insuficiență cardiacă congestivă globală prezintă 
deseori disfunctie renală (acută sau cronică). 

- Hipertensiunea arterială necesită o atenţie deosebită la pacientul renal, fiind 
un factor major de progresie a disfunctiei renale, precum şi un factor de risc 
cardiovascular important la un subiect care prezintă deja un risc foarte ridicat, 
Măsurarea frecventă (de două ori pe zi) a TA este obligatorie la majoritatea 
pacienţilor renali internaţi. Pacienţii renali prezintă frecvent abolirea ritmului 
cBCRadian fiziologic al TA, cu valori tensionale asemănătoare sau chiar mai 
mari în cursul nopții, în comparaţie cu valorile tensionale diurne. De asemenea, 
este importantă măsurarea TA în ortostatism, în vederea decelării hipotensiunii 
ortostatice, expresie subtilă a deshidratării (IRA, BCR) sau a neuropatiei 
vegetative (BCR în stadiul terminal, însoţită sau nu de diabet zaharat). 

- Pacientul cu insuficienţă renală prezintă frecvent aritmii importante/ maligne 
(extrasistolic ventriculară, episoade de tahicardie ventriculara, fibrilatie atrială 
paroxistică sau cronică), fie ca expresie a diselectrolitemiei, fie datorită 
afectării cardiace severe. 

- Frecătura pericardică este relativ frecvent întâlnită la pacientul cu BCR 
avansată, prezentat tardiv la medic. Prezenţa frecăturii pericardice reprezintă un 
semnal de alarmă, necesitând iniţierea de urgenţă a hemodializei. În absența 
acesteia, pericardita uremică evoluează spre tamponadă pericardică (puls 
paradoxal, insuficienţă ventriculară dreaptă acută). 

- Accesul vascular (fistula arterio-venoasă) este prezentă la pacienţii care fac 
hemodializă. Poate fi functional (freamăt, suflu) sau nefunctional, situaţie în 
care pacienții pot avea un cateter venos central (subclavicular, jugular, femural). 


e Aparatul digestiv 

Afectiunile digestive sunt frecvente la pacientul renal. Simptomatologia 
dispeptică de tip ulceros se întâlneşte deseori la pacientul cu retenţie azotată majoră 
(ulcere peptice datorită gastritei uremice). Pacientul cu boală renală prin 

disimunitate (glomerulopatii cronice) în tratament cu corticosteroizi poate de 
asemenea prezenta simptomatologie ulceroasă. 

Hepatita cronică se asociază cu mai multe boli renale. Infectiile cu virus 
hepatitic B sau C determină glomerulopatii secundare. În unele cazuri se asociază 
manifestări cutanate şi sistemice de tip vasculitic (crioglobulinemie secundară 
infecţiei cu virus hepatitic C). Mai mult, la pacientul cu BCR terminală tratat prin 
dializă se constată o frecvenţă crescută a infecțiilor cu virusuri hepatitice (risc 
crescut de infecţie prin prezența cBCRuitului extracorporeal de hemodializă, 
imunitate redusă si, eventual, transfuzii de sânge). Ca urmare, examenul clinic al 
ficatului şi splinei trebuie efectuat atent la pacientul renal. Pacienţii cu semne de 
decompensare hepatică (parenchimatoasă şi/sau vasculară) şi oligurie/retentie 
azotată pot dezvolta sindrom hepato-renal. 

Extensia cateterului de dializă peritoneală se poate observa pe abdomen la pacienții 
cu insuficiență renală care fac dializă peritoneală. Aceşti pacienți au abdomenul 
mărit de volum datorat ascitei artificiale create de prezența lichidului de dializă. 

Palparea abdomenului poate să deceleze nefromegalia uni sau bilaterală, 
rinichiul transplantat (în fosa iliacă dreaptă sau stângă), diferite tumori, alte 
organomegalii. 


e Aparatul renal 

Rinichii se pot de obicei palpa adecvat doar la persoanele slabe. Durerea la 
palparea rinichilor sugerează o infecție urinară înaltă şi/sau obstructie. Prezenţa 
unor mase globuloase, policiclice, în fosele iliace sugerează prezența bolii 
polichistice renale. Punctele ureterale dureroase indică prezenţa unei obstructii. În 
majoritatea bolilor renale însă, nu este prezentă simptomatologia algică. 

La pacientul renal se va monitoriza atent şi sistematic diureza, notându-se 
modificările de volum, culoare, miros (inspecția vizuală a urinii de către medic este 
obligatorie). 


e Aparatul genital 

Infectiile genitale (vaginite, anexite etc.) favorizează infecțiile urinare. 
Neoplasmele genitale se pot manifesta ca sindrom edematos (sindrom nefrotic 
secundar) sau pot determina anurie/nefropatie obstructivă. Ca urmare, examenul 
ginecologic (inclusiv al sânului şi ganglionilor axilari) este obligatoriu la pacienta 
cu afecțiune renală şi cu simptomatologie sugestivă. Simptomatologia prostatică, în 
prezența disfunctiei renale şi/sau a infecţiei urinare sugerează obstructia căilor 
urinare. Tuşeul prostatic este obligatoriu la pacientul vârstnic cu afecțiune renală. 


e Organele de simt 

Surditatea este prezentă la pacientul cu anumite afecțiuni renale genetice, cum 
ar fi sindromul Alport. Tulburările de vedere sugerează prezența retinopatiei 
diabetice sau a celei hipertensive. 

e Sistemul nervos 

Pacientul cu retenţie azotată majoră poate prezenta tulburări psihice mergând de 
la dificultăţi de concentrare până la coma uremică. Convulsiile şi coma pot fi 
manifestarea unor tulburări diselectrolitemice severe (in special hipo- și 
hipernatremia asociată cu IRA). 

Pacientul cu uremie cronică poate prezenta semne şi simptome de neuropatie 
senzorială (arsuri, sindromul “picioarelor neliniştite”) şi/sau motorie. Frecvent, 
aceste manifestări clinice provoacă depresie. 

Neuropatia uremică vegetativă se manifestă prin hipotensiune ortostatică, 
tahicardie, inversarea ritmului cBCRadian fiziologic al TA, tulburări de tranzit 
intestinal, tulburări mictionale. Tulburările neuropatice sunt mai pregnante în cazul 
asocierii neuropatiei diabetice şi/sau etanolice. 

Prezenţa mononeuropatiilor multiple sugerează o afecţiune vasculitică. 


În concluzie, pacientul renal necesită o anamneză riguroasă şi un examen fizic 
foarte atent, cuprinzând totalitatea aparatelor şi sistemelor. Manifestările clinice ale 
bolilor renale sunt polimorfe, evidentiindu-se numeroase manifestări la nivelul 
diverselor organe şi sisteme. Aceasta se datorează atât frecvenței crescute a 
afectării renale in boli cu răsunet sistemic, precum şi complicatiilor multiple ale 
bolilor renale acute sau cronice. Frecvent, simptomatologia “renală” tipică este 
absentă, frustă sau nespecifică, reprezentând o provocare pentru clinician în 
perspectiva unui diagnostic corect şi complet al afecțiunii renale. 


CAPITOLUL 3 


INVESTIGAȚIILE PARACLINICE 
LA PACIENTUL NEFROLOGIC 


3.1. DETERMINAREA FUNCŢIEI EXCRETORII RENALE 


Determinarea funcției excretorii renale este esențială pentru diagnosticul insuficientei 
renale acute sau cronice. De asemenea, cunoaşterea exactă a capacităţii excretorii 
renale este indispensabilă pentru determinarea dozajului medicamentelor, împiedicând 
astfel potenţiale accidente legate de supradozaj. 

Toţi pacienții ambulatorii cu mare risc de boală renală (diabetici, hipertensivi, 
aterosclerotici, pacienţi cu antecedente familiale sau personale de boală renală, 
pacienţi expuşi unei medicatii cronice potential nefrotoxice) trebuie investigati 
obligatoriu, periodic, în ceea ce priveşte funcția renală. Parametrii de retenţie 
azotată vor fi obligatoriu determinaţi de asemenea la toți pacienţii internaţi, 
indiferent de boala sau secția în care aceştia sunt investigati. 

Funcţia excretorie renală se determină utilizând în principal doi parametri 
sangvini uşor de efectuat și ieftini — ureea plasmatică și creatinina serică. Dintre 
aceştia, creatinina serică reflectă mai fidel funcția renală; totuşi, rata de filtrare 
glomerulară se apreciază mai exact cu ajutorul unor formule (vezi mai jos) decât 
prin simpla determinare a creatininei serice. Ureea şi creatinina serică fac parte din 
bilanțul biologic de rutină, efectuat anual de către medicul de familie, la toți 
pacienţii înscrişi pe liste, chiar şi în plină sănătate aparentă. 


3.1.1. Ureea plasmatică (valori normale — V.N. = 10-40 mg/dl): 


e Valori crescute se întâlnesc in: IRA, BCR si stări însoţite de hipercatabolism 
(sepsis, tratament cu corticosteroizi în doze mari etc.); 
e Valori reduse ale ureei sunt sugestive pentru disfunctie hepatică severă şi 
malnutriție. 
În lumea anglo-saxonă, frecvent în locul ureei plasmatice se determină BUN 
(“blood urea nitrogen” = azotul ureic). Echivalenta dintre uree şi BUN se obţine 
împărțind valoarea ureei plasmatice la 2,2. 

3.1.2. Creatinina serică (V.N.= 0.6 - 1,0 mg/dl la femei, 0,8 -1,3 mg/dl la bărbaţi, 

conversia de la mg/dl la umoli/l se face inmultind valoarea in mg/dl cu 88,4) 

e Valori crescute se întâlnesc în IRA şi BCR (însă numai după o reducere cu cel 
putin 50% a funcţiei excretorii renale!), rabdomioliză, acromegalie, utilizarea 
de suplimente de creatina; 

e Valori reduse sunt întâlnite în malnutriție, la pacienți cu masă musculară 
redusă, la pacienţii cu amputatii, sarcină (hemodilutie) 

Pentru exprimarea acestor parametri în umoli se folosesc formule de conversie: 

Creatinina în moli = creatinina mg/dl x 88,4 
Ureea în mmoli = ureea mg/dl împărțită la 5 

Valori normale: 

uree = 10-40 mg/dl (2-8 mmoli/l) 

creatinina serică “normală” la adult: 

- bărbat: 0,8-1,3 mg/dl (70-114 umoli/l); 

- femeie: 0,6-1,0 mg/dl (53-88 umoli/l). 

Raportul normal intre valorile ureei si creatininei este de 30:1. Cand acest 
raport este mult mai mare, este sugestiv pentru IRA funcțională sau pentru o stare 
hipercatabolica. 

Valorile “normale” (in special limita superioara a normalului) pentru creatinina 
serică trebuie interpretate cu mare precauţie. Creatinina serică este dependentă de 
sexul, vârsta şi dimensiunile pacientului, precum şi de masa musculară! Creatinina 
serică creşte peste valorile “normalului” doar la o reducere cu cel putin 50% a 
ratei de filtrare glomerulară (vezi figura 1). 

Figura 1. Relaţia dintre creatinina serică şi clearance-ul creatininic. 

Să luăm ca exemplu o pacientă vârstnică (de 70 de ani), cu greutate de 45 kg, 
care are clearance creatininic de 31 ml/min în condiţiile unei creatinine serice de 
1,2 mg/dl! Ca urmare, această pacientă prezintă o reducere la o treime a funcției 
renale! Această constatare are importante consecinţe clinice: 

e pacienta are mare risc de progresie spre boală renală cronică terminală (în cazul 
în care disfunctia renală este cronică), pacienta prezintă IRA semnificativă (în 
cazul unor valori anterioare mai reduse ale creatininei serice); 

e pacienta prezintă un risc cardiovascular foarte mare (disfunctia renală cronică 
reprezintă un factor de risc cardiovascular mult mai potent decât factorii de risc 
cardiovascular “tradiţionali” — dislipidemia, fumatul etc.); 

e pacienta este foarte vulnerabilă la orice factor de acutizare a disfunctiei renale 
(hipovolemie, hipotensiune, deshidratare, medicatie precum AINS, IECA, 
diuretice, aminoglicozide etc.); 

e in absența calculării clearance-ului creatininic, riscul de supradozare a 
medicamentelor este foarte mare. De exemplu, dacă doza obişnuită de 
vancomicină este de 2 g/zi la funcţie renală normală, la această pacientă, doza 
adecvată este de 1 g la 3 zile! 

La subiecți cu înălțime şi greutate mică, vârstnici, cu masă musculară redusă, 
chiar la o reducere cu 70% a functiei excretorii renale, creatinina serică poate fi încă 
“normală. Ca urmare, pacienţi cu disfunctie renală importantă (fie prin IRA, fie 
prin boală renală cronică) pot rămâne nediagnosticati dacă medicul se bazează doar 
pe valoarea creatininei serice — cu consecințe terapeutice şi prognostice nefaste! 

În consecință, pe baza creatininei serice, se efectuează o estimare mai precisă a 
ratei de filtrare glomerulara, prin clearance-ul de creatinină. La pacienţii spitalizati, 
se poate calcula direct clearance-ul creatininic după următoarea formulă: 


Clearance-ul creatininic (ml/min/1.73m”) = creatinina urinară (mg/dl) x volum 
urinar (ml) / creatinina serică (mg/dl) x timpul de colectare (minute = 1440 
minute în 24 ore). 


Această determinare, deşi mai fidelă decât calcularea indirectă a clearance-ului 
de creatinină, este relativ dificil de implementat şi nu se mai foloseşte în practica 
medicală curentă, deoarece presupune colectarea precisă, pe 24 de ore, a urinii 
pacientului. În cazul pacienţilor cu complianță redusă, erorile în colectarea urinii 
pot duce la concluzii false. 

În practica medicală curentă, cea mai utilizată este determinarea 


Clearance-ul creatininic (ml/min/1.73m’) după formula Cockroft-Gault : 
(140-varsta) x greutatea (kg) 
50,85 la femei 
72 x creatinina serică (mg/dl) 


Cl de creatinina = (140 — vârsta) x G x 1,23 (B) sau 1,04 (F)/ creatininemia (umol/) 

Această formulă, extrem de uşor de calculat de către orice medic, trebuie folosită la 
orice pacient internat, în vederea estimării funcției excretorii renale. O formulă de 
calcul şi mai precisă este formula MDRD, utilizabilă cu un calculator de buzunar 
relativ performant (actualmente, se utilizează în special pentru studii clinice): 


Clearance-ul creatininic (m/min/1.73m?) = 186 x [creatinina serică (umol/l) x 
0.0113]"1% x vârsta (ani) 92% (x 0.742 în cazul femeilor) 

186 x Cr s în mg/dl 1 x vârsta ©?” se multiplică cu 0,762 la F, şi cu 1,21 pentru 
rasa neagră 

creatininemia în mg/l = 8,89 = creatininemie în mol/l 

Există în prezent calculatoare pe diverse site-uri de internet, care permit 
determinarea rapidă a clearance-ului de creatinină după formula MDRD: 
http://www.nephron.com/cgi-bin/MDRD_GFR.cgi si 
http://www.aranesp.com/professional/ckd/gfr_calc/gfr_abbr_mdrd.jsp 


Estimarea funcției renale atât prin formula Cockroft-Gault cât şi prin formula 
MDRD este imprecisă în cazul populaţiei cu funcţie renală normală sau uşor modificată. 

Pentru o estimare precisă a funcţiei renale la această categorie a fost dezvoltată 
o nouă ecuaţie denumită CKD-EPI. Pentru validarea formulei s-au folosit date din 
aproximativ 16 studii, toate utilizând pentru determinarea RFG metoda standard 
(dozarea inulinei, dozarea iothalamatului). 

Formula CKD-EPI are avantajul unui număr mai mic de erori şi precizie mai 
mare în cazul populaţiei generale cu RFG normală sau crescută. Deoarece prezintă 
o eficacitate similară cu MDRD în cazul populaţiei cu RFG < 60 ml/min şi precizie 
mai bună dacă RFG > 60 ml/min, ghidul KDOQI recomandă folosirea de rutină a 
formulei CKD-EPI. 

Pentru estimarea RFG utilizând CKD-EPI se poate folosi următorul link de 
internet: http://www.kidney.org/professionals/kdoqi/gfr. calculator.cfm. 


Valorile normale pentru clearance-ul creatininic sunt: 
e la barbati: 125 + 25 ml/min; 
e la femei: 95 + 20 ml/min. 


Începând cu al 40-lea an de viata, există o reducere fiziologică a ratei de filtrare 
glomerulara cu circa 1 ml/an. Disfunctia renală cronică (boala cronică de rinichi) 
este cert prezentă dacă subiectul prezintă o reducere a clearance-ului creatininic la 
sub 60 ml/min timp de mai mult de 6 luni (vezi capitolul „Boala cronică de rinichi”). 

În concluzie, ecuaţiile care estimează funcţia renală pot fi mai puţin precise 
atunci când sunt folosite pentru anumite categorii de populaţie. Acestea includ 
persoane cu RFG normal, copii, pacienți vârstnici, anumite grupuri etnice şi 
pacienți cu masa musculară neobişnuită (foarte mare, obezitate morbidă, amputatii, 
etc.). În aceste situaţii se recomandă determinarea clearance-ului de creatinină prin 
metoda clasică. 

3.2. EXAMENUL DE URINĂ 


Examenul de urină reprezintă o investigaţie esențială şi indispensabilă la pacienții 
cu afecțiuni renale. Examenul de urină cuprinde examenul sumar de urină şi 
examenul în microscopie optică al sedimentului urinar. 


3.2.1. Examenul sumar de urină (ESU) reprezintă o investigaţie biochimică simplă, 
rapidă şi ieftină. ESU este un test screening obligatoriu la toți pacienții internați, 
indiferent de natura bolii care a necesitat internarea. De asemenea, ESU ar trebui sa 
facă parte din investigaţiile periodice (anuale) în populaţia generală, chiar şi la 
persoanele în aparentă stare de sănătate. În mod deosebit, detectarea semicantitativă 
a hematuriei şi proteinuriei prin ESU oferă informații importante asupra unor 
afecţiuni nefrologice şi urologice cu evoluţie subclinică sau clinic frustă (vezi 
capitolele respective). Cu atât mai mult, ESU este indicat periodic la pacienții de 
mare risc renal (diabetici, hipertensivi, aterosclerotici, subiecți cu rude de gradul I 
prezentând afecțiuni renale severe etc.). 

Ideal, ESU se realizează din prima urină de dimineaţă (cea mai concentrată), 
colectată într-un recipient foarte curat (nesteril). Fireşte, în cursul prezentărilor de 
urgență la medic, ESU se efectuează din prima urină disponibilă. Se preferă, ca şi 
în cazul uroculturii, urina “prinsă în zbor din jetul mijlociu”. În cazul în care 
colectarea urinii de către pacient este imposibilă (pacient necooperant), se 
utilizează cateterizarea vezicală (riscul infecției urinare la o cateterizare unică este 
neglijabil). La bărbatul necooperant poate fi utilizată şi punga colectoare ataşată la 
un prezervativ. Pacienţii care sunt cateterizati permanent prezintă în punga 
colectoare urină expusă unei staze prelungite; ca urmare, de preferință, urina 
colectată la acest tip de pacienţi se obţine prin clamparea tubului de dren şi 
extragerea urinii de deasupra locului de clampare. În fine, la copii, urina pentru 
examenul urinar se poate obține prin aspirație suprapubiană. 

Pentru ESU se utilizează bandelete reactive (dipstick), care se cufundă pentru 
câteva secunde în urina pacientului. Bandeleta se compară cu un etalon, indicând 
semnificația virajului de culoare a unora dintre elementele bandeletei (vezi figura 2). 
În general, cu cât virajul de culoare este mai intens, cu atât elementul patologic este 
prezent în cantitate mai mare (astfel, proteinuria, hematuria, leucocituria sau 
glucozuria se determină semicantitativ cu +, ++, +++, ++++). Pentru alte elemente, 
virajul de culoare indică, cu aproximație, o anumită valoare (de ex. a pH-ului, 
densității urinare). În fine, unele elemente investigate de către ESU se exprimă ca 
prezent/absent (de exemplu nitritii). ESU poate fi determinat de către orice medic, 
în ambulator; atunci când există probe numeroase, se preferă citirea automată a 
virajului de culoare de către un aparat, care eliberează un mic buletin-tip. 

Care sunt elementele clinice şi informaţiile oferite de către examenul sumar de 
urină? 

e pH-ul urinar variază in mod fiziologic, în funcție de echilibrul acido-bazic şi 
de tipul de alimentație (predominant proteică — pH acid sau predominant 

vegetariană — pH bazic), de la 4,5 la 8; acesta este şi intervalul pe care îl poate 
măsura ESU. Utilizarea clinică cea mai frecventă a pH-ului urinar este în 
managementul pacienţilor cu acidoză metabolică. Creşterea excretiei urinare de 
acid face ca în cazul complicatiei de mai sus pH-ul urinar să scadă sub 5,3. 
Valori mai mari decât 5,3 pot indica prezenţa unei forme de acidoză tubulară 
renală. Pentru a se putea face distincția între tipurile de acidoză tubulară renală 
se utilizează excretia fracționată a bicarbonatului. 


Figura 2. Dipstick urinar (bandeletă reactivă). 


Utilizarea pH-ului urinar ca metodă diagnostică se poate face doar dacă urina 


este sterilă. Infectiile cu patogeni care produc urează (ex: Proteus mirabilis) 
determină creşterea pH-ului până la 7,0-7,5. 


Densitatea urinară specifică în urina concentrată de peste noapte este între 
1015-1030. Determinarea unei densități <1015 în aceeași urină sugerează o 
reducere semnificativă a capacității de concentrare a urinii (de regulă, prin 
afectarea tubulo-interstitiala din IRA intrinsecă, BCR, nefropatii tubulare sau 
tubulo-interstitiale). 

Determinarea semicantitativa a proteinuriei (vezi si subcapitolul “Determinarea si 
evaluarea proteinuriei’’): variaţia reacției de culoare se întinde de la “urme” la 
++++, Echivalentele semicantitative sunt: urme = 1-10 mg/dl, + = 15-30 mg/dl, 
++ = 40-100 mg/dl, +++ = 150-350 mg/dl, +++ >500 mg/dl. Aceste cifre au 
valoare pur orientativă, evaluarea mai exactă realizându-se prin determinarea 
cantitativă a proteinuriei/24 ore. De exemplu urina diluată va subestima gradul 
proteinuriei, pe când urina concentrată poate supraestima şi indica proteinurie 
masivă, reacție fals pozitivă. Bandeleta reactivă este foarte sensibilă la prezența 
albuminei în urină şi mai puţin la prezenţa globulinelor, hemoglobinei sau 
lanțurilor uşoare. Urina negativă pentru proteine la metoda bandeletei reactive, 
dar pozitivă (>0,3 g/24 ore) la determinarea cantitativă cu acid sulfosalicilic 
sugerează prezența lanțurilor uşoare. Urina foarte acidă şi prezența unor 

contaminanti pot da reacţii fals-pozitive. De asemenea, penicilina în doze mari, 
tolbutamida şi sulfonamidele, precum şi substanțele de contrast iodate pot 
determina reacţii fals-pozitive pentru proteinurie. Metoda dipstick nu este 
suficient de sensibilă pentru detectarea microalbuminuriei. 

Determinarea prezenţei sângelui în urină (vezi şi subcapitolul “Diagnosticul şi 
evaluarea hematuriei’’). Metoda bandeletei reactive se bazează pe activitatea 
peroxidazică a hemoglobinei, aceasta catalizând formarea unui peroxid organic, 
urmată de oxidarea unei substanțe conţinute în bandeletă. Hematiile intacte 
determină o colorare punctată a bandeletei, în timp ce hemoglobina liberă 
(rezultată frecvent din hemoliza hematiilor în urina depozitată timp mai 
îndelungat) determină colorarea uniformă a bandeletei. Reacţiile fals-pozitive 
sunt determinate de alti oxidanti contaminanti de tipul poliviodon-iodului, 
hipocloritului, urină alcalină cu pH > 9 sau peroxidazei bacteriene. De 
asemenea, mioglobina este detectată ca falsă hematurie, din cauza capacităţii 
oxidative proprii. Ca urmare, în situaţia in care există o reacție intens pozitivă 
pentru hematii la ESU, iar în schimb la examenul microscopic al sedimentului 
urinar nu se constată prezența unei hematurii microscopice semnificative, se 
suspicionează prezența hemoglobinuriei sau a mioglobinuriei. Prezenţa acidului 
ascorbic în urină dă reacții fals negative pentru hematurie. 

Determinarea prezenţei nitritilor în urină reprezintă un test screening pentru 
bacteriurie. Această reacție se bazează pe capacitatea bacteriilor gram-negative 
de a transforma nitrații urinari în nitriti, reacție ce activează un cromogen. 
Reacții fals-negative se produc în infecțiile cu enterococi şi alți germeni care nu 
produc nitriti în prezenţa acidului ascorbic. De asemenea, reacții fals-negative 
se constată în situațiile în care urina nu a fost reținută în vezica urinară suficient 
timp (minim 4 ore) pentru a permite transformarea unei cantități suficiente de 
nitrați în nitriti. Reacţiile fals-pozitive pot apărea în cazul piuriei sterile (nefrită 
interstitiala, tuberculoză renală şi litiază renală). 

Determinarea leucocituriei se bazează pe capacitatea esterazelor secretate de 
către granulocite de a cliva pirol-aminoacid-esterii, rezultând piroli liberi, care 
reacţionează cu un cromogen conţinut în bandeleta reactivă. Testul pozitiv 
corespunde (funcţie de sensibilitatea testului) prezenței a cel puţin 5-15 
leucocite/câmp microscopic cu rezoluţie înaltă. Reacţii fals-negative se constată 
în prezența glicozuriei, în cazul unei densități urinare mari, excretiei excesive 
de oxalaţi, precum şi la pacienţii în tratament cu cefalexină sau tetraciclină. 
Reacții fals-pozitive se înregistrează în cazul contaminării urinii cu secreție vaginală. 

Determinarea glucozei în urină se bazează pe capacitatea glucoz-oxidazei de a 
cataliza formarea de hidrogen peroxid, care reacționează cu peroxidaza şi cu un 
cromogen conținut in bandeletă. Prezența glucozei în urină este detectată 
semicantitativ cu ajutorul bandeletei. Glucozuria poate fi determinată de 
incapacitatea rinichiului de a reabsorbi glucoza, situaţie însoțită de valori 
glicemice sangvine normale (glucozurie renală). Cea mai frecventă cauză este 
totuşi hiperglicemia. Pragul sangvin de eliminare renală a glucozei în urină este 

de 180 mg/dl. În absenţa hiperglicemiei, glucozuria este prezentă în tubulopatii 
şi în unele afecţiuni renale cronice cu lezare tubulo-interstitiala importantă. 
Glucozuria renală apare de obicei însoțită de manifestări de disfunctie tubulara 
(tub proximal), care pot să includă hipofosfatemie, hipouricemie, acidoză tubulară 
renală şi aminoacidurie. Aceste manifestări sunt reunite în sindromul Fanconi şi pot 
fi secundare unei multitudini de afecțiuni, cel mai întâlnit fiind mielomul multiplu. 

e Cetonuria este prezentă în cetoacidoza diabetică şi în postul extrem. Rezultate 
fals-pozitive se înregistrează la pacienţii în tratament cu medicatie conţinând 
gruparea sulfhidril (captopril, mesna), precum si la subiecţii în tratament cu 
levodopa. 

e Urobilinogenul (UBG) reprezintă un pigment produs în intestin prin 
metabolizarea bilirubinei. O parte este excretat prin fecale, majoritatea UBG 
fiind însă absorbit şi eliminat prin urină. În icterul obstructiv, bilirubina nu 
ajunge în intestin şi cantitatea de UBG urinar este redusă; în celelalte forme de 
icter, dimpotrivă, UBG este prezent în cantitate mare în urină. Sulfonamidele 
pot determina reacţii fa/s-pozitive, în timp ce degradarea UBG până la urobilină 
determină reacții fals-negative. 

e Determinarea bilirubinei în urină se bazează pe reacția cromogenică a acesteia cu 
sărurile de diazoniu. În mod normal, bilirubina conjugată nu este prezentă în 
urină. Reacții fals-pozitive se observă la pacienţii în tratament cu clorpromazină, în 
timp ce în prezenţa acidului ascorbic se constată reacţii fa/s-negative. 


3.2.2. Examenul microscopic al sedimentului urinar (EMSU) 


Examenul microscopic al urinii este considerat o veritabilă “biopsie renală in vitro”, 
oferind informaţii importante asupra eventualelor procese patologice desfăşurate la 
nivel renal. EMSU urmăreşte prezenţa celulelor şi cilindrilor în câmpul 
microscopic realizat cu un obiectiv cu magnificare înaltă (x 400). Se recomandă 
examinarea urinei să fie făcută la aproximativ 30 până la 60 de minute după 
recoltare. Se foloseşte sedimentul obținut din urina centrifugată timp de 5 minute la 

3000 rotatii/minut şi resuspendată în câteva picături de urină. Se pot utiliza diverse 

coloratii care accentuează detaliile microscopice. Pentru cuantificarea prezenţei 

elementelor patologice este necesară examinarea a cel putin 10 câmpuri de 
rezoluţie înaltă (“high-power field” - HPF). La un pacient normal putem observa 

0-4 leucocite/HPF, 0-2 hematii/HPF. 

Care sunt principalele elemente descrise la examenul microscopic al 
sedimentului urinar? 

e Hematiile. Sursa prezenței eritrocitelor în urină poate fi de la orice nivel al 
tractului urinar, începând de la nivelul glomerulului şi terminând cu meatul 
urinar. Prezența a >3 hematii/HPF este de regulă patologică. Eritrocitele cu 
origine non-glomerulară îşi păstrează de regulă forma biconcavă, în timp ce 
hematiile de origine glomerulara (care au trecut prin filtrul glomerular) sunt 
dismorfe, prezentând spiculi, precipitate citoplasmatice submembranare, 

vezicule, membrana celulară îndoită etc. (vezi figura 4). Examinarea formei 
hematiilor se realizează cu ajutorul microscopiei în contrast de fază. 
Leucocitele. Poliomorfonuclearele (PMN) se examinează cel mai bine în urina 
proaspătă, înainte ca nucleii şi granulele intracitoplasmatice să degenereze. 
Prezența PMN indică inflamatia tractului urinar — vezi figura 4. Leucocitele 
(normal<5/HPF) se întâlnesc în infecțiile tractului urinar, dar şi în alte nefropatii 
tubulo-interstitiale şi chiar, rareori, în glomerulopatii (în aceste din urmă situaţii, 
urina este sterilă). De asemenea, leucocituria este prezentă în inflamaţiile 
periureterale (de ex. în apendicita acuta şi în boli inflamatorii ale intestinului). 
Eozinofiluria se constată în nefritele acute interstitiale imuno-alergice. Limfocitele 
urinare pot fi observate in afectiuni asociate cu infiltrarea parenchimului renal 
cu limfocitele (exemplu: nefropatie cronică tubulointerstitiala). 


Figura 3. Hematii dismorfice. 


Celulele epiteliale tubulare renale sunt de 1,5-3 ori mai mari decât 
leucocitele, atingând până la 20 um în diametru. Celulele epiteliului tubular 
proximal au formă ovalară şi sunt mai mari decât celulele tubulare epiteliale 
distale, de formă cuboidală. Prezenţa a rare celule epiteliale în urină este 
fiziologică. Când sunt frecvente, celulele epiteliale sugerează lezarea epiteliului 
tubular (necroza tubulară acută sau nefrita tubulo-interstitiala). 

Celulele grăsoase, întâlnite în sindromul nefrotic, sunt celule epiteliale care au 
reabsorbit lipide. Aceste celule pot aglutina, formând corpi grăsoşi ovalari sau 
se pot fixa pe cilindrii hialini, rezultând cilindrii grăsoşi. 

Alte celule prezente în urină sunt celulele scuamoase (de origine cutanată, 
uretrală sau vaginală), de dimensiuni mari, plate, cu nucleu mic. Celulele 
epiteliale tranziționale îşi au originea în uro-epiteliu, începând de la nivelul 
pelvisului şi terminând cu uretra proximală. 

Figura 4. Leucociturie. 


e Cilindrii hematici sunt specifici glomerulopatiilor sau vasculitelor, indicând o 
hematurie de origine glomerulară; sunt constituiți din numeroase eritrocite 
fixate pe o matrice proteică. Împreună cu hematiile dismorfe şi în prezenţa 
proteinuriei semnificative sunt întâlniți în sindromul nefritic — vezi figura 5. 


Figura 5. Cilindri hematici. 


e Cilindrii leucocitari constau în leucocite fixate pe o matrice proteică. Sunt 
frecvent prezenţi in nefropatiile tubulo-interstitiale sau in pielonefrita acută — 


figura 6. 

e Cilindrii epiteliali constau într-un număr variabil de celule epiteliale aglutinate 
şi fixate pe o matrice hialină; sunt frecvent întâlniți în necroza tubulară acută şi 
în glomerulonefrita acută — figura 7. 


Figura 6. Cilindri leucocitari. 


Figura 7. Cilindri epiteliali. 


e Cilindrii hialini sunt constituiți exclusiv din proteine; sunt nespecifici, fiind 
prezenți atât în urina normală, cât şi în urina concentrată sau la pacienţii aflați 
în tratament cu diuretice. 

Cilindrii granulari sunt constituiți din material proteic granular, rezultat fie 
din agregarea proteinelor serice, fie din alterarea celulelor prezente în urină. 
Prezenţa cilindrilor granulari este de regulă patologică, nefiind însă specifică 
unei anumite boli renale. Pot fi întâlniți atât în necroza tubulară acuta, cât şi în 
glomerulopatii sau nefropatii tubulo-interstitiale. 

Cilindrii ceroşi sunt constituiți din material hialin format in tubii renali dilatati 
sau atrofiati din bolile renale cronice. 

Cristaluria este prezentă în mod fiziologic în urină; prezența masivă a 
cristalelor în urină este însă patologică. Cristalele de oxalat de calciu prezintă o 
formă specifică, de plic sau bipiramidală. Sunt întâlniți în cantități mari în 
oxalurie şi în intoxicația cu etilenglicol. Cristalele de cistină au formă 
hexagonală şi definesc cistinuria, iar cele de acid uric apar romboidale sau 
aciculare şi se întâlnesc în IRA secundară sindromului de liză tumorală. În fine, 
cristalele de fosfati amonio-magnezieni prezintă o formă rectangulară. 
Podocituria este în mod normal absentă, apariţia podocitelor în urină fiind 
considerată în prezent un marker de leziune glomerulară. Podocitele sunt implicate 
în menținerea funcției de filtrare la nivel glomerular. Studiile recente sugerează că 
podocituria poate fi un marker mai bun decât proteinuria în evaluarea 
afecţiunilor glomerulare. În prezent acest test este folosit doar în studiile clinice. 


Tabelul 1. Corelaţii între afecțiunile renale 
şi modificările caracteristice ale examenului de urină. 


Modificările tipice Afectiunea renală 
Cilindri hematici, hematurie cu hematii Nefropatie glomerulară sau vasculite 


dismorfe, proteinurie masivă, lipidurie 
Celule epiteliale tubulare renale, cilindri Inalt sugestive pentru necroză tubulară 


epiteliali, hialini acută (NTA) 

Piurie cu leucocite însoţită de cilindri Sugestive pentru afectare tubulară sau 
granulari sau cerosi fără sau cu proteinurie  interstiţială sau secundară litiazei renale 
moderată 

Piurie sau hematurie fără a fi însoțită de Posibil prezentă în nefrita interstitiala, 
cilindri sau cu număr mic de cilindri(cu nefropatii glomerulare, vasculite, obstructie 
excepţia cilindrilor hematici) sau infarct renal 

Doar piurie De obicei-infectie, dar piuria sterilă poate 


însemna tuberculoză renală, nefropatie 


lupică sau nefrita tubulointerstitiala 
Sediment sărac cu puţine celule, fara In cazurile de IRA de etiologie prerenala, 


proteinurie sau cu proteinurie minima obstructiva, hipercalcemie, mielom multiplu 


şi anumite situaţii de NTA. 

În cazurile de BRC secundare 
nefroangiosclerozei, nefropatiei obstructive 
sau nefritei tubulointerstitiale cronice 

3.3. DETERMINAREA ŞI EVALUAREA PROTEINURIEI 


In mod normal, în urină se excretă o cantitate minimă de proteine (în medie 80 


mg/zi, 15% fiind reprezentate de albumină), sub posibilităţile de detectare cu 
mijloacele uzuale (< 0,15-0,3 g/24 ore). Ca urmare, proteinuria se defineşte ca o 
excretie urinară de proteine de peste 0,3 g în urina din 24 de ore. În caz de 
boală febrilă, infecţie urinară sau de efort excesiv, proteinuria poate să devină, 
tranzitoriu, semnificativă (dar în general sub 1g/24 ore), fără o semnificație 
deosebită pe termen lung. 


I, 


Proteinuria (PU) persistentă are o semnificaţie patologică deosebită: 
semnalizează de regulă o boală renală cronică, in nefropatiile tubulo- 
interstitiale cronice şi nefropatiile vasculare, proteinuria este de obicei modestă 
(< 1 g/24 ore). În bolile glomerulare, proteinuria este moderată (1-3 g/24 ore) 
sau, frecvent, severă (> 3 g/24 ore — de rang nefrotic); 

proteinuria este un factor de prognostic major al evoluţiei afecțiunii renale; cu 
cât proteinuria este mai mare la debut (şi rămâne considerabilă în ciuda 
tratamentului antiproteinuric), cu atât riscul de progresie al bolii renale către 
boală renală cronică (BRC) şi a BRC către stadiul terminal este mai mare; 
pacienții cu proteinurie persistentă, indiferent de cauza acesteia, prezintă un 
risc cardiovascular crescut (risc mai mare de morbiditate cardiovasculară sau 
deces prin boli cardiovasculare); 

proteinuria moderată poate fi singurul semn, subclinic, al unei nefropatii cu 
evoluţie torpidă, dar cu potenţial de evoluţie spre insuficienţă renală cronică. 


II. Proteinele prezente în urina normală şi în cea patologică provin din 3 surse majore: 
e proteine plasmatice filtrate in mod fiziologic sau patologic de către capilarele 


glomerulare şi care scapă reabsorbtiei sau degradării la nivelul tubilor renali 
proximali; 


e proteine secretate in mod fiziologic de către celulele tubulare (de ex. proteina 


Tamm-Horsfall) sau pierdute în lumenul tubular din cauza lezării tubulare; 


ə proteine secretate de către celule sau glande de la nivelul tractului urinar inferior 


sau proteine rezultate din inflamatia tractului urinar 


II. În funcție de mecanismul care a determinat pierderile urinare de proteine, se 
disting 5 tipuri de PU: 


PU “fiziologică”: de efort sau ortostatică; apare tranzitoriu la anumiţi indivizi 
predispusi; este de regulă uşoară şi nu are semnificaţie patologică deosebită. De 
asemenea, o proteinurie uşoară poate să apară în stările febrile, în insuficiența 
cardiacă decompensată, precum si la pacienţii la care s-au administrat agenți 
presori de tipul noradrenalinei; 

PU glomerulară este rezultatul afectării permeabilitatii selective la nivelul 
peretelui capilarelor glomerulare, rezultând filtrarea proteinelor în urina primară în 

cantități anormale. Aceste cantități depăşesc capacitatea de reabsorbtie tubulară. 
astfel că se va constata excretia urinară crescută de proteine în urină. 
Permeabilitatea selectivă a barierei glomerulare poate fi afectată în special în 
componenta sa electrică (pierderea sarcinilor electrice negative, care resping 
moleculele de albumină din sânge, de asemenea încărcate negativ), cum se 
constată în netropatia cu leziuni minime. Dacă există o afectare structurală 
importantă a barierei glomerulare, atunci aceasta isi pierde selectivitatea de 
mărime, explicând astfel prezenţa în urină a proteinelor cu greutate moleculară 
mare, rezultând o PU neselectivă, întâlnită în majoritatea glomerulopatiilor cronice; 

e PU tubulară rezultă din resorbtia inadecvată la nivel tubular a proteinelor 
excretate în mod fiziologic în urina primară (a- şi B-globuline, cantităţi mici de 
albumină). PU tubulară izolată este consecinţa unor defecte tubulare proximale 
ereditare (de ex. în sindromul Fanconi) sau câştigate. Detectarea proteinelor 
tubulare necesită, pe lângă electroforeza urinară, şi alte tehnici — imunofixarea. 
imunelectroforeza; 

e PU de supraincarcare (“prin prea-plin”, “overflow”) se datorează filtrării unor 
proteine cu GM mică într-un pat glomerular inițial normal, asociat cu o 
reabsorbtie şi degradare tubulară incomplete. Această filtrare anormală se 
constată ca urmare a prezenței în sânge a unor cantități mari de proteine 
anormale, ale căror dimensiuni, formă şi sarcină electrică permit trecerea bariere: 
glomerulare. Din această categorie fac parte imunoglobulinele monoclonale 
(lanturile usoare), mioglobina si hemoglobina libera. Cantitatea de proteine de 
supraîncărcare variază de la urme până la proteinurie de rang nefrotic; 

e PU “tisulară” rezultă din procese inflamatorii sau neoplazice la nivelul 
tractului urinar. Acest tip de proteinurie rareori determină excretii urinare de 
peste 0,5 g/24h. 


IV. Proteinuria se determină semicantitativ cu mare uşurinţă, ieftin şi rapid, in 
cadrul examenului sumar de urină (prin metoda bandeletei reactive —“dipstick”). 
Pot fi decelate astfel “urme”, +, ++, +++, ++++ (vezi şi subcapitolul “Examenul de 
urină”). Estimarea prin metoda bandeletei reactive este grosieră, necesitând 
confirmarea prin determinarea proteinuriei cantitative (vezi mai jos). 

Examenul sumar de urină, având în vedere importanţa diagnostică şi prognostică a 
proteinuriei şi a hematuriei (vezi capitolul respectiv) reprezintă o investigatie 
obligatorie la toţi pacienţii spitalizati, indiferent de diagnostic şi de secția in care au 
fost internați. Mai mult, examenul sumar de urină ar trebui să reprezinte o investigaţie 
obligatorie în cadrul bilanţului anual al stării de sănătate la toţi indivizii, chiar în plină 
sănătate aparentă. Aproape jumătate dintre pacienţii nou incluşi în program de dializă. 
având boală renală cronică terminală, sunt pacienți care s-au prezentat direct cu sindrom 
uremic, evoluţia bolii renale care a determinat BCR fiind subclinică sau cu elemente 
clinice discrete! Depistarea precoce a bolii renale, prin simpla determinare a sumarului 
de urină la aceşti pacienţi ar fi dus la diagnosticarea lor din timp, cu vindecarea printr-un 
tratament specific sau cel puţin cu întârzierea evoluţiei bolii renale cronice! 

Determinarea cantitativă a proteinuriei (PU) prin metode chimice sau 
imunochimice necesită de regulă colectarea urinii/24 de ore. Aceasta se poate 
realiza în spital, însă cu verificarea strictă a surselor de eroare (colectare 
incompletă, colectarea pe un timp mai scurt decât 24 de ore etc.), iar la pacienții cu 
complianta bună, în condiţii de ambulator. Excretia urinară de proteine <0,15-0,30 
8/24 h nu este detectabilă cu mijloace uzuale şi nu are semnificaţie patologică (cu 
excepția microalbuminuriei, care necesită însă o metodologie specială de determinare). 
În funcţie de cantitatea de proteine prezentă în urina/24 de ore, PU se clasifică în: 

e proteinurie uşoară (0,3-1g/24h), întâlnită de regulă în nefropatiile tubulo- 
interstitiale (inclusiv pielonefrita acută), dar şi în IRA intrinsecă sau în faza de 
remisiune a glomerulopatiilor; 

e  proteinurie moderată, de rang subnefrotic (1-3 g/24h), se întâlneşte în 
nefropatii tubulo-interstitiale (depăşind însă rareori 2 g/24h), dar mai ales în 
glomerulopatii neinsotite de sindrom nefrotic; proteinuria moderată defineşte de 
asemenea remisiunea parțială a sindromului nefrotic; 

ə proteinuria severă (>3 g/24h) este însoţită de regulă de celelalte elemente ale 
sindromului nefrotic, fiind cel mai des întâlnită in glomerulopatii, dar şi în afecțiuni 
sistemice de tipul amilodozei sau diabetului zaharat cu nefropatie diabetică. 


Proteinuria cantitativă se poate exprima și ca raport proteinurie/creatininurie 
(fără unitate de măsură), caz în care nu este necesară colectarea urinii/24h, această 
determinare realizându-se din urina emisă spontan. Determinarea acestui raport are 
multiple avantaje: elimină eroarea determinată de colectarea inadecvată a urinii şi 
poate fi aplicată la pacienţii incomplianti sau cu dizabilităţi. Mai mult, la pacienţii 
cu insuficiență renală exprimă mai adecvat excretia urinară de proteine decât 
proteinuria de 24 de ore. Raportul proteinurie/creatininurie se corelează bine cu 
excretia urinară de proteine/24 de ore. Ca urmare, acest raport are, în termeni 
cantitativi, aceeaşi semnificație ca proteinuria/24 de ore (raport <1 — PU uşoară, 
raport =1-3 — PU moderată, raport >3 — PU severă). Determinarea cantitativă a 
proteinuriei este esenţială pentru diagnosticul adecvat al bolilor renale, dar şi pentru 
urmărirea eficienței diverselor terapii în glomerulopatiile cronice, respectiv 
formularea unui prognostic renal (vezi capitolul “Nefropatii glomerulare”). 

Determinarea calitativă a PU se realizează cu ajutorul electroforezei 
proteinelor urinare. Această investigaţie permite decelarea tipului de proteinurie: 
glomerulară (conţinând predominant albumină), fubulară, mixtă (glomerulară şi 
tubulară) şi monoclonală (prezenţa unor proteine anormale structural). PU “pur” 
glomerulară este prezentă în glomerulonefrite (mai ales în stadiile incipiente), cea 
mixtă în glomerulopatiile avansate (când există o importantă afectare tubulo- 
interstițială avansată), în timp ce PU tubulară se constată în afecțiunile tubulo- 
interstitiale acute si cronice. Prezenţa unui “peak” monoclonal la electroforeza 
proteinelor urinare semnifică excretia unor proteine anormale, sugerând 
diagnosticul de gamapatie monoclonală (mielom multiplu, macroglobulinemie 
Waldenström, boala lanțurilor uşoare). 

Electroforeza proteinelor urinare distinge şi între PU glomerulară selectivă 
(conţinând aproape în exclusivitate albumină, pe lângă alte câteva proteine cu 
greutate moleculară mică în cantităţi reduse, ca în cazul nefropatiei cu leziuni 
minime) şi PU glomerulară neselectiva (în care, pe lângă albumină, se găsesc 
cantităţi importante de globuline şi alte proteine cu greutate moleculară mare 
(majoritatea glomerulopatiilor cronice). 


Microalbuminuria (MA) reprezintă un caz special de excretie anormală de 
proteine în urină. MA semnalizează prezența unei disfuncţii endoteliale 
semnificative la indivizi de mare risc cardiovascular (diabetici, hipertensivi), ca 
urmare indicând lezarea relativ incipientă a organului-tinté rinichiul. În mod 
normal, cantitățile de albumină definitorii pentru microalbuminurie (30-300 mg/24 
ore) nu pot fi constatate cu tehnicile semicantitative de determinare uzuale ale 
proteinuriei (în speţă, metoda bandeletei reactive). MA se determină cel mai fidel 
cu metode imunochimice foarte sensibile. 

Indivizii cu microalbuminurie prezintă un risc cardiovascular şi renal crescut în 
comparaţie cu subiecţii cu excretie urinară de albumină (EUA) “normală” (<30 mg/ 
24 ore). Date rezultate din studii recente sugerează că definiția actuală a 
microalbuminuriei ar trebui revizuită; aceasta ca urmare a faptului că s-a constatat 
că subiecţii cu EUA spre limita superioară a “normalului” (de ex. 20-30 mg/24h) 
prezintă un risc cardiovascular crescut în comparaţie cu subiecții cu EUA mai 
redusă (de ex. < 20 mg/24 ore). 

Detectarea proteinuriei în sedimentul urinar necesită aplicarea unui algoritm de 
diagnostic (vezi figura 8). La elucidarea adecvată a semnificației proteinuriei 
trebuie să conlucreze medicul de familie, medicul internist şi nefrologul, acesta din 
urmă având rol de integrare a datelor clinice şi paraclinice. Diagnosticarea adecvată 
şi precoce a proteinuriei poate schimba radical prognosticul pe termen lung, atât 
renal, cât şi vital. 


3.4. DIAGNOSTICUL ŞI EVALUAREA HEMATURIEI 


3.4.1. Definiţie 


Hematuria microscopică (Hm) se defineşte ca prezența a >10 hematii/HPF (câmp 
microscopic cu rezoluţie înaltă — „high power field”), dar fără a determina 
modificări ale culorii urinii sesizabile cu ochiul liber. La proba Addis, Hm 
corespunde la >10.000 hematii/min (normal <5000/min), 

Hematuria macroscopică (HM) este sugerată de modificarea culorii urinii în 
roşu sau brun. Deoarece şi alte substanțe pot determina colorarea urinii în roşu- 
brun (hemoglobina, mioglobina, anumite medicamente), HM trebuie confirmată 
prin examenul sedimentului urinar. În general, HM apare când sunt prezente >100 
hematii/HPF (corespunzând unui debit >300.000 hematii/min la proba Addis). 

Un ml de sânge la un litru de urină este suficient pentru a determina modificarea de 
culoare a urinii. Intensitatea culorii sau nuanţa urinii nu sunt în general 
proporționale cu importanţa şi gravitatea hematuriei. 


3.4.2. Metodele de evaluare a hematuriei 


Metodele de evaluare a hematuriei se referă la obiectivarea hematuriei şi la 
investigarea etiologiei acesteia. În ordinea abordării lor, metodele obligatorii de 
evaluare a prezenţei şi cauzei hematuriei sunt: anamneza, examinarea macroscopică 
a urinii, sumarul de urină prin metoda bandeletei reactive, examinarea 
microscopică a sedimentului urinar, determinarea cantitativă a proteinuriei. 
Metodele de evaluare electivă se utilizează în funcţie de rezultatele furnizate de 
investigaţii; metodele elective cuprind: ecografia renală și vezico-prostatică, 
cistoscopia, urografia intravenoasă, RMN, tomografia computerizată, punctia 
biopsie renală, citologia urinară, investigaţii imunologice. 


3.4.3. O evaluare corectă a prezenţei hematuriei implică în primul rând o recoltare 
corectă a urinii în ceea ce priveşte: 

e momentul recoltării - prima urină de dimineaţă pentru sumarul de urină 
(concentrație maximă a urinii), a doua urină de dimineaţă pentru examinarea 
microscopică (în urina de peste noapte elementele figurate pot fi fragmentate); 

e factori care tin de pacient: anterior recoltarii probei se evită efortul fizic, 
posibil generator de hematurie tranzitorie de efort; mesele copioase pot 
modifica aspectul urinii prin alcalinizare şi precipitarea fosfaților; rezultate fals 
pozitive pot surveni în timpul fluxului menstrual (sângele de origine vaginală 
contaminează urina). La purtătorii de sondă uretrovezicală, hematuria poate fi 
consecința sondajului per se; când există dificultăți de recoltare, se preferă 
punctia suprapubiana; 

e tehnica de recoltare se referă la igienizarea mâinilor si a organelor genitale 
externe (cu apă caldă, fără dezinfectante ale meatului uretral — la femeie după 
îndepărtarea labiilor, la bărbat după decalotare) si la prelevarea urinii de 
preferat din jetul mijlociu; 

e păstrarea probei se realizează într-un recipient curat; se evită dezinfectantele cu 
săruri cuaternare de amoniu, care dau rezultate fals pozitive pentru proteinurie pe 
bandeleta reactivă; examinarea se realizează în prima oră după recoltare. 

e tehnica prelucrării probelor: urina se lucrează imediat (odată cu trecerea 
timpului survine liza celulară), volumul de urină folosit trebuie să fie standard; 
centrifugarea trebuie să fie blândă pentru a evita liza celulară şi dezagregarea 
cilindrilor hematici; supernatantul se înlătură cu blandete. 


3.4.4. Examinarea macroscopică a urinii este utilă în primul rând pentru aprecierea 
culorii. Pentru acuratețe trebuie respectate condiţii optime de examinare — 
luminozitate, recipient transparent, fond de examinare alb. 


Sumar de urină pozitiv 
pentru proteinurie 

reactive) 

Examen fizic 
Sediment urinar 


Figura 8. Algoritm de diagnostic al pacientului cu proteinurie. 

Culoarea normală variază de la galben-pal la galben-închis. Hematuria macroscopică 
determină modificarea culorii urinii de la roz-pal la brun, în funcţie de numărul de 
hematii, pH (pH-ul acid determină o culoare mai închisă), durata contactului 
sângelui cu urina (contactul prelungit determină o culoare mai închisă). Există şi 
alte cauze decât HM de modificare în roşu/brun a culorii urinii care pot induce în 
eroare la examinarea cu ochiul liber: hemoglobinuria, mioglobinuria, consumul de 
medicamente (rifampicina, imipenem-cilastatin), prezenţa bilirubinei conjugate, 
porfiria, alkaptonuria (culoarea normală la emisie, în acest ultim caz, se modifică în 
brun în timp, după expunerea la lumină). 

Aspectul urinii intr-o hematurie macroscopică poate da informaţii despre sediul 
sângerării: culoarea roşie apare de obicei în sangerarea extraglomerulară, coloratia 
brună (asemănătoare bulionului) este mai frecventă în glomerulopatii (se formează 
methemoglobină ca urmare a expunerii la un pH acid, consecinţă a trecerii sângelui 
prin tubii renali). 

Examinarea cu bandeleta reactivă (,,dipstick”) a urinii furnizează informații 
semicantitative asupra hematuriei (+ până la ++++), avantaje importante fiind 
durata scurtă de examinare, costul redus şi obținerea de informaţii simultane 
(asocierea hematuriei cu proteinuria, cu leucocituria etc.), Examinarea cu 
bandeleta reactivă furnizează de regulă rezultate fidele. Rezultate fa/s negative 
pentru hematurie se înregistrează în cazul prezenţei unei cantități mari de acid 
ascorbic în urină. Rezultatele fals pozitive (datorate de regulă hemoglobinuriei, 
mioglobinuriei sau contaminării urinii cu sânge vaginal) pot fi identificate relativ 
facil prin examinarea microscopică a sedimentului urinar (vezi mai jos). 

Dată fiind frecvenţa relativ ridicată a rezultatelor fals pozitive la examinarea 
macroscopică, dar şi în cazul examenului sumar de urină cu bandeleta reactivă, se 
impun examinări suplimentare ale urinii: 

e centrifugarea urinii pentru a verifica dacă coloratia rosie tine de supernatant 
sau de sediment. Hematuria este confirmată când culoarea roşie apare exclusiv 
la nivelul sedimentului. Dacă supernatantul este colorat în roşu-brun sau orange 
trebuie examinat cu bandeleta urinară; dacă aceasta relevă prezenţa hemului, 
semnifică prezența hemoglobinuriei sau a mioglobinuriei. Supernatantul negativ 
pentru prezența hemului sugerează diagnosticul de porfirie (situaţie rară); 

e examinarea microscopică a sedimentului urinar furnizează informaţii: 

- calitative — confirmă prezența hematiilor 

- cantitative (normal sunt prezente 1-2 hematii/HPF) 

- de detaliu - dismorfismul hematiilor, prezenţa cilindrilor hematici; evaluarea 
corectă a morfologiei hematiilor se realizează folosind microscopia cu 
contrast de fază. Dismorfismul hematiilor din hematuriile glomerulare se 
datorează expunerii eritrocitelor la modificări de osmolalitate şi pH la trecerea 
prin segmentele tubului nefronului. 

Determinarea cantitativă a proteinuriei în urina hematurică este foarte utilă, 

magnitudinea proteinuriei sugerând sediul hematuriei (o proteinurie >2 g/24 ore 

este foarte probabil de origine glomerulară). 

3.4.5. Clasificarea hematuriilor 


O clasificare simplă distinge între hematuriile de origine glomerulară, de origine 
extraglomerulară (de cauză nefrologică sau urologică) şi hematuriile determinate de 
tulburări de hemostază. 

e Hematuriile glomerulare sunt prezente in cvasi-totalitatea glomerulopatiilor 
(cu excepţia nefropatiei cu leziuni minime), precum şi în sindromul Alport; 

e  Hematuria extraglomerulară de cauză nefrologică poate fi cauzată de cistita 
infecțioasă, boala polichistică renală, nefritele interstitiale acute, necroza 
papilară, boli vasculare (tromboembolismul arterei renale, tromboza venei 
renale, infarctul renal); 

e  Hematuria extraglomerulară de cauză urologică poate fi determinată de 
tumori uroteliale, litiaza urinară, cancerul renal, angiomiolipomul renal, 
afecțiunile prostatei, tuberculoza urinară, traumatisme renale, malformații 
vasculare renale etc.; 

e  Hematuria din cadrul tulburărilor de hemostază se poate datora diatezelor 
hemoragice (trombocitopenii, hemofilie etc.), tulburărilor de hemostază din 
coagularea intravasculară diseminată, consumului de medicamente (AINS. 
anticoagulante). Terapia anticoagulantă nu trebuie considerată cauză, ci doar factor 
favorizant pentru o sângerare la un nivel la care se afla o leziune preexistentă. 
Cele mai frecvente cauze de hematurie sunt inflamatia/infectia vezicii urinare şi 

ale prostatei; cauze relativ frecvente de hematurie sunt reprezentate de nefropatiile 

glomerulare, litiaza renală si cancerul urotelial. 
Pentru a directiona eficient evaluarea diagnostică a hematuriei trebuie precizate: 

e tipul hematuriei (macro- sau microscopică), nu există însă o relație 
proporțională între gradul hemoragiei şi severitatea afecțiunii cauzale. 
Hematuriile de origine glomerulară sunt de regulă microscopice (cu excepția 
nefropatiei cu IgA, în care sunt posibile episoade de HM); 

e asocierea simptomatologiei algice; hematuria nu este de obicei dureroasă, cu 
excepția cazurilor în care este asociată cu inflamație (infecţie urinară joasă sau 
înaltă) sau obstructie (cistită hemoragică, obstructia ureterală cu cheaguri). 
Un caz particular îl constituie nefropatia cu IgA, în care episoadele de 
hematurie macroscopică sunt însoţite de dureri lombare necolicative; 

e momentul mictional în care apare hematuria; hematuria inițială (rară) are 
originea la nivelul uretrei sau prostatei, de obicei secundară leziunilor 
inflamatorii. Hematuria fotală este cea mai frecventă, sângerarea având 
originea în parenchimul renal sau la nivelul tractului urinar superior. Hematuria 
terminală are de obicei sursa la nivelul vezicii urinare; 

e prezenţa sau absența cheagurilor; prezența cheagurilor semnifică o amploare 
mai mare a sângerării, sugerând o afecțiune urologică majoră (frecvent tumorală); 

e contextul anamnestic şi clinic (vezi şi capitolul „Abordarea clinica a pacientului 
cu boală renală”). Asocierea hematuriei cu piurie şi/sau disurie este sugestivă 
pentru infecția de căi urinare; infecția recentă a tractului respirator sugerează 

glomerulonefrita postinfectioasa sau nefropatia cu IgA; antecedentele familiale 
de afectare renală pot fi întâlnite în sindromul Alport, boala polichistică renală; 
durerea lombară unilaterală orientează către obstructie ureterală prin calcul sau 
cheag; disuria sau alte anomalii ale mictiunii la un bărbat vârstnic sugerează 
suferință prostatică; relatarea unui exerciţiu fizic intens sau a unui traumatism 
pot fi de asemenea în relaţie de cauzalitate cu hematuria. Anamneza oferă 
informaţii privind consumul de medicamente, potential cauzatoare de nefrită 
interstițială acută sau cronică. Sunt utile de asemenea informaţii anamnestice 
privind factorii de risc pentru cancerul de uroteliu (coloranţi, cauciuc, fumatul, 
fenacetina, ierburile chinezeşti, ciclofosfamida); 

caracterul persistent sau tranzitoriu al hematuriei macroscopice; sângerarea 
recurentă ciclică în relaţie cu sângerarea menstruală la femeie sugerează 
endometrioza de căi urinare; hematuria tranzitorie după solicitarea fizică excesivă 
indică hematuria de efort. HM recurentă se întâlneşte in nefropatia cu IgA 
(hematurie recurentă, dar fără istoric familial), sindromul Alport (hematurie 
recurentă, dar cu istoric familial de insuficienţă renală cronică), hematuria familială 
benignă (hematurie macroscopică cu caracter familial, dar fără antecedente familiale 
de insuficienţă renală). Hematuria microscopică tranzitorie este frecvent întâlnită la 
adult (40% dintre bărbaţii tineri prezintă cel putin un episod, iar 13% dintre femeile 
la menopauză prezintă Hm tranzitorie în absenţa unei cauze decelabile); 

tipul glomerular sau extraglomerular al hematuriei (vezi mai jos). 
Diagnosticul diferențial dintre hematuria glomerulara şi hematuria 


exttuntonicralat’ este esential in cadrul algoritmului de diagnostic. Elemente 
foarte sugestive pentru hematuria glomerulara sunt: 


absenta simptomatologiei algice; 

absenta cheagurilor si a hematuriei macroscopice; 

prezența a >30% hematii dismorfe (eritrocite inegale, cu contur modificat, 
protruzii veziculare si pierderi segmentare de membrană) şi a cilindrilor 
hematici; modificările morfologice ale hematiei survin in urma traumatismului 
mecanic şi osmotic din capilarele glomerulare şi din diferitele segmente ale 
nefronului. Evaluarea corectă a morfologiei globulelor roşii se realizează în 
microscopia cu contrast de fază. Aprecierea morfologiei eritrocitelor din urină 
este extrem de dependentă însă de experiența operatorului; 

proteinurie > 1g/24h, dar mai ales >2g/24h. 


Pacientul la care există argumente pentru originea glomerulară a hematuriei 


trebuie adresat nefrologului pentru punctie-biopsie renală şi alte investigaţii 
complexe, în special imunologice (vezi tabelul 2). Dacă este exclusă cauza 
glomerulară a hematuriei şi nu sunt elemente clinice şi paraclinice pentru o cauză 
urologică, nefrologul investighează o cauză parenchimatoasă non-glomerulară 
pentru pierderile urinare de sânge. 


În funcţie de datele clinice şi paraclinice existente la un moment dat, explorarea 


imagistică a pacientului cu hematurie se face diferențiat (vezi şi subcapitolul 

„Explorări imagistice în nefrologie”). Examenul ecografic este util în special pentru 
diagnosticul bolii polichistice renale, litiazei renale şi vezicale, neoplasmului renal. 
Urografia intravenoasă este indicată pentru diagnosticul tumorilor de uroteliu, al 
anomaliilor congenitale si dobândite ale tractului urinar. Tomografia computerizată 
este deosebit de utilă în diagnosticul extensiei tumorilor renale, dar şi al altor 
formaţiuni înlocuitoare de spaţiu la nivel renal. Examenul prin RMN este indicat în 
special în cazul evaluării patologiei vasculare a rinichilor. Cistoscopia este necesară 
pentru evaluarea oricărei hematurii macroscopice (dacă nu există infecție vezicală) şi a 
oricărei hematurii microscopice persistente (în absența cauzelor evidente de hematurie 
cu origine glomerulară sau în tractul urinar superior). Cistoscopia poate stabili eventualul 
caracter unilateral al sângerării (cu origine în ureterul sting sau drept). Sursa unilaterală 
a sângerării sugerează existenţa unei tumori uroteliale, cancerului renal, malformatiilor 
arteriovenoase, unei fistule arteriovenoase sau a varicelor venoase. Citologia urinară 
este utilă în special pentru urmărirea pacienților cu risc de tumori uroteliale. 


Tabelul 2. Investigaţii necesare la pacientul cu hematurie de origine glomerulara. 


Vasculita sistemică | ANCA, ciaglobtline, proteing C E 
anticorpi anti-membrană bazală glomerulară 
(anti-MBG), hemoculturi 


Lupus eritematos sistemic Anticorpi anti-ADN dublu catenar, anticorpi 
antinucleari totali, C3, C4 

Boala Goodpasture Anti-MBG, ANCA, crioglobuline 

Glomerulonefrita rapid progresiva ANCA, anti-MBG, C3, C4, crioglobuline 

(„crescentică”) 

Glomerulonefrita acută post- ASLO, anticorpi anti-ADNaza B, C3, C4 

streptococica 

Purpura Henoch-Schânlein IgA seric, IgA-fibronectina 

Endocardita infectioasa C3, C4, factor reumatoid, hemoculturi 

Glomerulonefrita C3, C4, crioglobuline, anticorpi anti-HCV, 

membranoproliferativa AgHBs, factorul C3 nefritigen 

Sindromul Alport Audiograma, examen oftalmologic 

Glomerulopatie fibrilara Electroforeza serică şi urinară, C3, C4 

Nefrita interstitiala acuta Coloratie Hansel pentru evidentierea 


eozinofilelor, proteina C reactiva 
ANCA -— anticorpi anti-citoplasma netrofilelor; MBG — membrana bazală glomerulara 


3.5. INVESTIGAŢII BIOCHIMICE LA PACIENTUL RENAL 


Ionograma serică este esențială în cadrul evaluării majorităţii pacienţilor cu bol: 
renale, în special la subiecţii cu disfunctie renală (acută sau cronică), dar şi la cei la 
care se suspicionează HTA secundară. Mai mult, sunt frecvente cazurile cand 
ionograma serică reprezintă o investigaţie de urgență, tulburările ionice având 

implicatii vitale. Valorile normale pentru principalii ioni serici cu semnificatie 
pentru cazurile nefrologice sunt redate in tabelul 3. 


Tabelul 3. Valorile normale pentru principalii ioni serici cu semnificaţie în nefrologie. 


Na 135-145 mmol (= mEq/l) 

K 3,5-5 mmol/l (= mEq/l) 

Ca 9-10 mg/dl (= 4,5-5 mEq/l, = 2,25-2,5 mmol/l pentru calciu total; pentru a obține 
valorile normale pentru calciu ionic, fiecare dintre aceste valori trebuie divizată prin 2) 

P 0,84-1,45 mmol/l (2,6-4,5 mg/dl) 

Cl 97-103 mmol/l (= mEg/) 

RA 24-27 mmol (= mEq/l) 


3.5.1. Modificările potasiului seric (vezi şi capitolul “Tulburările hidro-electrolitice”) 


3.5.1.1. Hiperkalemia prezintă un important risc aritmogen la pacienții cu afecțiune 
cardiovasculară preexistentă. Valori fals ridicate ale potasiului seric se înregistrează în 
cazul stazei prelungite (utilizarea unui garou la recoltarea sângelui, scuturarea 
recipientului, stocarea prelungită a sângelui recoltat — ca urmare a hemolizei). 
Hiperkalemia (K >5 mmol/l) se întâlneşte în: 

insuficienţa renală acută şi cronică; 

tratament cu IECA, sartani, spironolactonă, AINS etc.; 

hipoaldosteronism; 

insuficiența cortico-suprarenaliană; 

acidoza metabolică severă (acidoza “extrage” potasiul din celule); 

sindromul de liză tumorală (potasiul este un ion predominant intracelular). 


3.5,2.2. Hipokalemia (K <3,5 mmol/l) se poate constata în următoarele situaţii: 

e pierderi renale (diuretice tiazidice şi furosemid, corticosteroizi, 
hiperaldosteronism şi boala Cushing); 

e pierderi intestinale (diaree, vărsături, fistule digestive, laxative etc.); 

e tulburări de distribuţie (alcaloză metabolică, anemie pernicioasă, tratamentul 
cetoacidozei diabetice). 


3.5.2. Modificările sodiului seric (vezi şi capitolul “Tulburările hidro-electrolitice’’) 


Atât reducerea, cât şi creşterea severă a sodiului seric pot determina manifestări 
clinice importante, în special în sfera neurologică. 


3.5.1.1. Hipernatremia (Na >145 mmol/l) se întâlneşte în caz de: 

e diaree, febră, transpiratii importante, poliurie (prin pierderi de apă relativ mai 
mari decât cele de sodiu); 

e aport hidric insuficient; 

e tratament cu diuretice (in special furosemid, in anumite cazuri); 
e tulburări hormonale (diabet insipid, hiperaldosteronism, tratament cu 
corticosteroizi). 


3.5.2.2. Hiponatremia (Na <135 mmol/l) se întâlneşte în următoarele situaţii: 

e vărsături, diaree, arsuri, traumatisme; 

e pierderi renale (nefropatii tubulo-interstitiale, faza poliurică a IRA, tratament cu 
diuretice — în special tiazidice); 

e hipoaldosteronism şi sindromul secreției inadecvate de ADH; 
medicatie: unele antidepresive, antidiabetice şi citostatice. 


3.5.3. Modificările calciului seric (vezi şi capitolul ,, Tulburările hidro-electrolitice’’) 


3.5.3.1. Hipercalcemia (valori ale calciului total >2,65 mmol/l sau >10,6 mg/dl) se 
întâlneşte în următoarele situaţii: 

e sindrom paraneoplazic; 

hiperparatiroidism primar şi terțiar; 

imobilizare prelungită; 

sarcoidoză, boala Paget; 

tratament cu tiazidice, vitamina D, săruri de litiu, răşini schimbătoare dei ioni 
(în general, doar la doze mari). 

În caz de stază (utilizarea garoului) sau depozitare prelungită a probei sangvine, 
frecvent se constată o falsă creştere a nivelurilor serice ale calciului. 


3.5.3.2. Hipocalcemia (calciu total <2,2 mmol/l sau <8,8 mg/dl) se constată atunci 
când este prezentă: 

e hipovitaminoza D, hipoparatiroidism, hiperfosfatemie; 

e hipoproteinemie (sindrom nefrotic, ciroza hepatica); 

ə pancreatita acută ulcero-necrotică. 


3.5.4. Fosfaţii (vezi si capitolul ,, Tulburările hidro-electrolitice ”) 


Fosfatii anorganici serici prezintă interes in special la subiecții cu boală renală 
cronică, în particular la cei cu uremie cronică, în cadrul evaluării anomaliilor 
metabolismului fosfo-calcic, responsabile de osteodistrofia renală. Retentia 
fosfaților devine semnificativă la un clearance creatininic de <25 ml/min. Valorile 
normale sunt de 0,84-1,45 mmol/l (2,6-4,5 mg/dl); la pacientul uremic este 
acceptată o limită superioară a normalului uşor mai ridicată. 


3.5.4.1. Hiperfosfatemia se întâlneşte în: 
e BCR avansată; 
e stările catabolice; 

e tratamentul excesiv cu vitamina D; 
e sindromul de liza tumorală; 
e administrarea de laxative cu conţinut mare de fosfati. 


3.5.4.2. Hipofosfatemia se constată în cazul: 
e deficitului de vitamina D; 

e malnutritiei; 

vărsăturilor și diareei; 

defectelor renale tubulare; 

e administrării excesive de diuretice. 


3.5.5. lonograma urinară 


3.5.5.1. Determinarea sodiului urinar (N=50-220 mmol/24h) este utilă in special 
pentru calcularea unor indici urinari (diagnosticul diferențial între IRA funcțională 
şi cea intrinsecă), precum si pentru evaluarea compliantei la restrictia sodată. 
e Natriuria redusă se constată în caz de: 

- restricție alimentară severă, vărsături, diaree; 

- IRA funcţională, sindrom nefrotic, sindrom hepato-renal, insuficiență cardiacă 

congestiva; 
- insuficiență renală cronică moderată/severă (majoritatea cazurilor); 
- stress post-operator, sindrom Cushing. 


e Natriuria crescută se întâlneşte în următoarele situaţii: 
- aport alimentar crescut; 
- IRA (în faza poliurică); 
- nefropatii tubulo-interstitiale cu pierdere de sare; 
- sindrom Schwartz-Bartter, sindrom Fanconi; 
- hipoaldosteronism, sindromul secreției inadecvate de ADH (SIADH); 
- alcaloză metabolică, cetoacidoză, intoxicație cu apă. 


3.5.5.2. Determinarea potasiului urinar (valori normale 30-100 mmol/24h) este 
utilă în evaluarea pacienților cu anumite afecţiuni renale, precum şi la subiecții cu 
tulburări serice ale potasiului. 
e Kaliuria redusă este un element întâlnit în caz de: 
- vărsături, diaree, drenaje gastro-intestinale, sondaj, fistule; 
- nefropatii cu oligurie; 
- boala Addison, abuz de laxative. 
e Kaliuria crescută se constată in: 
- faza poliurică a IRA, nefropatii tubulo-interstitiale, acidoză tubulara; 
- sindrom Fanconi, sindrom Bartter; 
- hiperaldosteronism, sindrom Cushing, diabet zaharat, acidoza şi alcaloza metabolică; 
- tratament cu diuretice, glucocorticoizi, ACTH, aminoglicozide. 

3.5.5.3. Ureea şi creatinina urinară prezintă valoare în special pentru determinarea 
funcţiei renale (clearance-urilor ureei şi creatininei — vezi subcapitolul “Evaluarea 
funcţiei excretorii renale”) 

Uricozuria (valori normale 0,3-0,8 g/24ore) şi calciuria (valori normale 0,25- 
0,3 mg/24ore) prezintă interes la pacienţii litiazici, în cadrul evaluării factorilor 
metabolici care contribuie la riscul litogen. 


3.6. INVESTIGAŢII IMUNOLOGICE LA PACIENTUL RENAL 


Examenele imunologice permit depistarea unor eventuale anomalii ale imunităţi: 
umorale prin studiul imunoglobulinelor, al complementului total şi al fractiunilor 
sale şi detectarea de anticorpi anormali. 

Dozarea imunoglobulinelor serice se poate realiza prin turbidimetrie pe 
analizor automat. Principiul metodei constă în formarea unei turbiditati (opalescente) 
generată de legarea imunoglobulinei (Ig) cercetate (de tip IgG, M, A) de antiserurile 
specifice; această turbiditate este măsurată fotometric şi este direct proporţională cu 
cantitatea de Ig măsurată în ser (mg/dl). Această metodă ajută diagnosticul de 
nefropatie cu depozite mezangiale de IgA. Studiul imunoglobulinelor este 
indispensabil pentru diagnosticul disproteinemiilor şi pentru caracterizarea în sânge 
şi urină a proteinelor monoclonale, în particular a proteinelor Bence-Jones în urină 

Complementul: activitatea complementului total este explorată prin metoda 
hemolitică, care utilizează calea clasică de activare. Rezultatele se exprimă prin unitat 
hemolitice (UH50). Prin metoda turbidimetrică şi ELISA se pot doza fractiunile 
complementului: C1, C3, C4 (fractia C3 dă informații privind activarea pe cale 
clasică, iar C4 privind activarea căii alternative a complementului). Diminuarea 
complementului seric (prin consum local crescut) se întâlneşte frecvent in 
glomerulonefritele acute, nefropatia lupică, unele glomerulonefrite membranoproliferative. 
nefropatia crioglobulinemică etc. (vezi capitolul „Vefropatii glomerulare”). 

Auto-anticorpii antinucleari (AAN) reprezintă un grup de anticorpi dirijat 
împotriva diferiților constituenți ai nucleelor celulare; se cercetează prezents 
anticorpilor AAN totali, precum şi a unor anticorpi specifici: anti-ADNdc (dublu 
catenar), anti-RNP, anti-Sm, anti- SSa/Ro (întâlniți în LES, sindrom Sjögren), ann 
SSb/La (întâlnit în sindrom Sjégren), anti-histone (LES indus de medicamente! 
Prezenţa anticorpilor anti-ADN dublu catenar este considerată specifică pentru 
lupus eritematos sistemic. 

Crioglobulinele sunt imunoglobuline prezente în ser, care posedă proprietatea 
de a precipita la o temperatură sub 37°C şi de a se redizolva în cursul reîncălziri: 
Sângele va fi menţinut la 37°C de la prelevare până la retractia cheagului. Ulterior. 
serul exprimat este incubat la +4°C şi se va urmări apariția unui crioprecipitat in 
următoarele zile. Există trei categorii de imunoglobuline după natura constituentilor: 

e crioglobuline monoclonale de tip I, sunt constituite dintr-o singuri 
imunoglobulină monoclonala; 

e crioglobuline de tip II, asociază o imunoglobulină monoclonală şi una policlonală; 

e crioglobuline de tip III, asociază două imunoglobuline policlonale. 

Anticorpii  anti-membrană  bazală  glomerulară sunt prezenţi in 
glomerulonefrita rapid progresivă asociată sau nu cu manifestări pulmonare din 
boala Goodpasture. 

Anticorpii anticitoplasmatici din polinucleare neutrofile — ANCA - se 
dozează prin metoda ELISA, imuno-enzimatică, Există 2 tipuri de ANCA: 

e anticorpi perinucleari cu fluorescenţă perinucleară — p-ANCA cu specificitate 
anti mieloperoxidazică (MPO) — mai frecvent in poliangeita microscopică 
(N = 0-15 U/ml); 

© anticorpi citoplasmatici cu fluorescenţă citoplasmatică difuză — c-ANCA cu 
specificitate anti proteinază (PR3); sunt întâlniți foarte frecvent în 
granulomatoza Wegener (N = 0-15 U/ml). 


Tabelul 4. Determinări imunologice — valori normale. 


Ac anti-ADNdc < 40 Ul/ml ASLO <200 Ul/ml 
Ac ACL (anti cardiolipinici) < 20 U//ml Factor reumatoid <25 Ul/ml 
c-ANCA < 15 Ul/ml C3 90-210 mg/dl 
p-ANCA < 15 Ul/ml C4 10-40 mg/dl 
Ac anti-Sm < 15 Ul/ml IgG 700-1600 mg% 
Ac anti-MBG < 15 Ul/ml IgA 70-400 mg% 
CIC < 16 pEquiv/ml IgM 90-210 mg% 


3.7. INVESTIGAŢII PARACLINICE LA PACIENTUL CU BOALĂ RENALĂ — NOUTĂŢI 


Apariția biomarkerilor în nefrologie şi rolul deosebit de important în diagnosticul 
precoce al insuficientei renale acute (IRA) face ca multe speranțe să fie legate de 
dezvoltarea lor. În prezent sunt utilizați doar în studii clinice, fiind necesare studii 
mari, multicentrice pentru validarea lor. "Totuşi, datele acumulate până în prezent 
anticipează intrarea lor în practica clinică iar dozarea lor va fi obligatorie pentru 
diagnosticul corect al IRA. 

Cea mai importantă promisiune pentru domeniul biomarkerilor o reprezintă 
detectarea în stadiile precoce (Risk şi Injury) a IRA, înainte de a fi decelabil în ser 
un nivel crescut al creatininei, astfel încât determinarea rapidă să permită tratamentul 
pacienţilor cu risc crescut de a dezvolta IRA: intervenţii chirurgicale pe cord, primitor 
de grefa renală de la cadavru, utilizarea de substanțe de contrast intraarteriale, etc. 

Stadiul actual al cunoştinţelor legat de domeniul biomarkerilor în diagnosticul 
IRA identifică drept principali candidaţi următorii markeri renali: 

Cistatina C reprezintă cea mai bine studiată alternativă la creatinina serică, ca 
marker endogen al ratei de filtrare glomerulară. Cistatina C este o proteină cu 
greutate moleculară mică, produsă de toate celulele nucleate, şi care este filtrată 
liber de către glomerul şi apoi reabsorbită în tubul proximal. Când celulele 

epiteliale ale tubului proximal sunt lezate, acestea nu mai metabolizează bine 
cistatina C, şi cistatina nemetabolizată poate fi găsită în urină. Studii recente 
sugerează că cistatina C este superioară creatininei serice în evaluarea precoce a 
RFG. Concentrația serică a cistatinei C este dependentă nu numai de clearance, dar 
şi de rata de producţie şi de modificările acute ale volumului de distribuţie. Dozele 
crescute de corticosteroizi si hipertiroidismul cresc concentrațiile serice de cistatin 
C, iar hipotiroidismul le reduce. 

KIM 1 (kidney injury molecule—1) este o proteină transmembranară care este 
supraexprimată în celulele tubulare proximale în IRA ischemică şi nefrotoxică la 
animale. Studii clinice de fază 2 confirmă creşterea nivelului de KIM 1 în IRA de 
cauză ischemică, comparativ cu cei cu nefropatie de contrast. De asemenea, aceşti 
biomarkeri au fost folosiți şi în diferenţierea altor forme de IRA versus pacienți 
fără afectare renală. Eliminarea urinară a KIM-1 este asociată unei probabilitati de 
0,61 pentru predicția evoluţiei bolii renale. 

IL-18 este o citokină proinflamatorie care este indusă în tubul proximal în IRA 
cu o importantă componentă inflamatorie. Cistein proteaza intracelulara 
convertește citokinele IL-1P si IL-18 în forma lor activă. Forma activă a IL-18 iese 
din celulă şi poate intra în urină după ce este activată în tubii proximali. În studiile 
cross-sectionale cu pacienţi cu diferite boli renale, IL-18 urinară a fost semnificativ 
mai mare şi a avut o sensibilitate şi o specificitate înalte pentru diagnosticarea 
NTA. Loturile de control au constat în pacienţi cu azotemie prerenală, infecţie de 
tract urinar, boală cronică renală şi funcţie renală normală. 

Neutrofil gelatinaza asociată lipocalinei (NGAL), cunoscută ca lipocalin 2 ori 
siderocalin, este o proteină de 25-kD legată covalent la gelatinaza neutrofilelor. 
NGAL este exprimată în mod normal la niveluri foarte reduse în mai multe 
țesuturi, cum ar fi rinichii, plămânii, stomacul sau colonul. Nivelul plasmatic sau 
urinar al NGAL este crescut în prezența inflamatiei sau a leziunilor epiteliale, in 
acest segment fiind inclusă şi leziunea renală după ischemie prelungită sau 
secundară nefrotoxicelor. Nivelul NGAL a identificat precoce IRA în studii 
efectuate pacienților care au suferit o intervenţie pe cord, pacienţilor din secţiile de 
terapie intensivă (ATI) şi pacienţilor supuşi unei intervenții de stentare/PTCA. 


Kitul cu Biomarkeri/Panelul cu Biomarkeri — utilizează mai multi biomarkeri, 
în acelaşi timp (KIM-1, NAG si NGAL) pentru a diagnostica mai eficient şi rapid 
IRA secundară intervențiilor chirurgicale majore (ex. chirurgia cardiacă). 


3.8. EXPLORĂRI IMAGISTICE ÎN NEFROLOGIE 


Explorarea imagistică a rinichilor este esențială pentru diagnosticul adecvat al 
bolilor renale, fiind inclusă în toți algoritmii de diagnostic utilizaţi în nefrologie. 
Imagistica oferă date de fineţe despre structura rinichilor, evaluează obstructia tractului 
urinar, litiaza urinară, tumorile sau imaginile chistice renale, afecţiuni vasculare. 

3.8.1. Ecografia renală 


Ecografia renală (ER) este tehnica imagistică cea mai frecvent utilizată pentru 
diagnosticul pozitiv şi diferenţial al bolilor renale. ER reprezintă o tehnică simplă, 
rapidă, neinvazivă şi relativ ieftină de caracterizare a prezenţei, poziţiei, dimensiunilor, 
ecostructurii şi anomaliilor la nivel renal (vezi figura 9). În ciuda aparentei 
simplitati, vizualizarea în grabă de către un ecografist neexperimentat poate să ducă 
la confuzii diagnostice sau omiterea unor aspecte patologice importante. În acest 
sens, exemplele clasice sunt descrierea unor dimensiuni renale mai mici decât cele 
reale (când ecografistul nu obține o imagine renală în axul cel mai lung) sau 
confundarea bolii polichistice renale cu hidronefroza importantă. Informaţiile 
asupra functionalitatii rinichilor oferite de către ecografie sunt minime şi indirecte, 
fiind necesară asocierea altor investigaţii imagistice. 


Figura 9. Aspect ecografic renal normal. 


Care sunt indicaţiile cele mai frecvente ale ecografiei renale? 

* cuantificarea dimensiunilor renale este obligatorie la orice pacient cu semne şi 
simptome de boală renală sau cu boală sistemică cu potential de afectare renală; 
în mod normal, dimensiunile renale <10 cm în axul lung şi o diferenţă de >1,5 
cm între cei doi rinichi sunt clar patologice la adult. Descrierea dimensiunilor 
renale este foarte importantă în realizarea diagnosticului diferenţial între IRA şi 
BCR. De asemenea, descrierea indicelui parenchimatos (distanţa dintre sinus şi 
capsula renală, normal >14 mm) oferă informaţii importante asupra viabilității 
parenchimului renal, cu implicaţii prognostice. 

e screening-ul pentru hidronefroza/insuficienta renală obstructiva; la orice 
pacient cu disfunctie renală, oligurie/anurie sau colică renală, ecografia renală 
trebuie efectuată de urgenţă, încă în ambulator/camera de urgenţă, pentru a 
decela acele cazuri (de obicei de IRA obstructivă) care trebuie adresate 

urologului (vezi figura 10). Pe lângă informaţiile asupra consecinţelor 
urodinamice ale obstructiei, ER poate descrie prezența, numărul şi dimensiunile 
unor calculi la nivel renal. 


Figura 10. Hidronefroza. 


e caracterizarea maselor intrarenale (de regulă tumori, abcese, chisturi) - la 
orice pacient cu hematurie macro- sau microscopică sau cu semne de infecţie 
urinară înaltă; 

ə evaluarea spațiului perirenal (abces, hematom, chisturi renale cu dezvoltare 
extrarenala) — este necesară îndeosebi la pacienți cu traumatisme, sindrom 
infecțios sau după punctie-biopsie renală (PBR); 

ə screening-ul pentru boala polichistică - forma autosomal dominantă — este de 

dorit la toate rudele de gradul I ale unui pacient cu boală cunoscută; 

localizarea rinichilor (pentru proceduri invazive, de ex. PBR, punctionarea 

unui chist renal etc.). 


3.8.2. Ecografia vasculară renală (EVR) 


EVR utilizează procedeul Doppler (color, pulsat şi power-Doppler) pentru 
caracterizarea vascularizatiei intrarenale, dar şi a vaselor renale în traiectul 
extrarenal. Se pot astfel decela absenţa totală sau segmentală a vascularizatiei 
(infarct renal, stenoza totală a arterei renale), trombozele venei renale, stenozele 
parțiale ale arterelor renale. În acest din urmă caz, pe lângă vizualizarea directă a 
stenozei arterei renale la emergenta din aortă, pentru caracterizarea fluxului 
sangvin arterial renal sunt utile anumite măsurători (indicele de rezistivitate, 
indicele de pulsatilitate, raportul dintre viteza sistolică şi cea diastolica, înclinația 
undei sistolice) care sugerează prezenţa unei stenoze (de obicei ostiale) de arteră 
renală. EVR este foarte utilă şi în urmărirea grefei renale în perioada post- 
transplant (stenoza renală, semn subtil de rejet etc.). 


Cap. 3 - Investigatiile paraclinice la pacientul nefrologic 79 


La pacientul renal, ecografia Doppler este foarte utilă şi în cazul evaluării unor 
complicaţii asociate bolilor renale (tromboza venoasă profundă la pacienți cu 
sindrom nefrotic sever, stenoză carotidiană şi arterială periferică la bolnavi cu 
nefropatie ischemică sau alte semne de ateroscleroză generalizată). EVR este 
relativ costisitoare — necesită un aparat de ecografie de înaltă performanţă, timpul 
de investigare este ridicat (de la 30 min. la 1 oră), este dificilă la pacientul obez sau 
necooperant şi depinde într-o măsură semnificativă de experiența ecografistului. 


3.8.3. Radiografia renală simplă (RRS)/radiografia abdominală pe gol 


RRS oferă informaţii asupra dimensiunilor şi conturului renal (la pacienţii 
nemeteorizati), poziţiei şi dimensiunilor calculilor radioopaci, prezenţei unei patologii 
asociate la pacienţii în stare critică (de ex. existența nivelurilor hidroaerice, malpozitia 
cataterului de dializă peritoneală). Singura contraindicatie la RRS este sarcina. 


3.8.4. Urografia intravenoasă (UIV) 


UIV are avantajul de a da o imagine generală asupra structurii (şi, într-o oarecare 
măsură, a funcţiei) rinichilor, pelvisului, ureterelor şi a vezicii urinare. UIV 
realizează radiografii secvențiale, la anumite intervale, înainte şi după 
administrarea substanţei de contrast iodate (SCI) — vezi figura 11. Într-o primă 
instanță, când SCI este eliminată la nivel renal, se realizează o nefrogramă, care 
poate indica diferente în capacitatea de excretie a celor doi rinichi. Prezența 
insuficientei renale (mai ales dacă nivelul creatininei serice depăşeşte 2 mg/dl) 
scade valoarea diagnostică a UIV şi creşte exponențial riscul de IRA la SCI (vezi 
capitolul “/nsuficienta renală acuta”). Mărimea aproximativă a rinichilor la UIV 
este de 11 cm (uşor mai mare decât la ecografie, datorită unui efect de 
magnificare); rinichiul stâng este ceva mai mare decât cel drept. 


Figura 11. Urografia intravenoasă. 

3.8.4.1. Ca urmare, UIV dă informaţii anatomice şi funcţionale despre: 
e mărimea şi poziţia rinichilor; 
e prezența calcificărilor intraparenchimatoase; 
e anomalii ale conturului renal si ale papilelor renale; 
e mase intrinseci sau extrinseci care alterează anatomia normală a sistemului 
pielocaliceal, ureterului şi vezicii urinare; 
refluxul vezico-ureteral (date orientative); 
e existența unor variante anatomice congenitale (duplicitate pielo-caliceală, 
rinichi “în potcoavă”, duplicitate ureterală, rinichi ectopic etc.); 
e golirea vezicii urinare. 


3.8.4.2. Ca urmare, indicaţiile UIV pot fi sintetizate astfel: 

e evaluarea cauzelor de hematurie de origine non-glomerulara; 

investigarea infecțiilor urinare recidivante; 

detectarea şi localizarea calculilor; 

evaluarea obstructiei de căi urinare; 

evaluarea dimensiunilor şi conturului renal (complementar cu ecografia renală). 


3.8.4.3. Contraindicaţiile UIV sunt alergia cunoscută la SCI (contraindicatie 
absolută) şi disfunctia renală (în cazul unei disfuncţii renale uşoare/moderate, când 
UIV poate oferi informaţii importante sau indispensabile, procedura se efectuează 
cu precauție, realizând profilaxia IRA la substanţe de contrast iodate). 


3.8.5. Computertomografia (CT) 


CT este utilă în precizarea, atunci când este necesar, a unor anomalii renale 
decelate la examenul ecografic sau la UIV. Detaliile anatomice şi funcţionale 
obținute prin CT sunt mai precise decât la aceste două investigaţii imagistice, fiind 
deosebit de utile în special la pacienţii obezi şi/sau intens meteorizati (vezi figura 12). 
Cu excepţia cazurilor când se urmăreşte prezența hemoragiei sau a calcificărilor, 
CT se efectuează cu substanță de contrast iodată, având deci aceleaşi contraindicatii 
ca şi UIV. 


3.8.5.1. Indicaţiile CT sunt următoarele: 

evaluarea detaliată a maselor intrarenale; 

stadializare tumori renale; 

diagnosticul trombozei de venă renală; 

caracterizarea calcificărilor în masele intrarenale; 

evaluarea functionalitatii rinichilor; 

evaluarea extinderii unui proces traumatic renal; 

ghidarea puncțiilor-biopsie/puncţiilor-aspiraţie renale; 

evaluarea glandelor suprarenale (pentru diagnosticul HTA secundare). 

40.0cm 


Figura 12. CT renal. 


În plus, CT helical spiral fără substanță de contrast este diagnosticul standard 
pentru localizarea şi diagnosticarea litiazei renale (vezi capitolul ,,Litiaza reno- 
urinară”). 


3.8.6. Rezonanta magnetică nucleară (RMN) 


RMN reprezintă o metodă non-invazivă, în multe sensuri mai sensibilă decât CT în 
evaluarea proceselor patologice renale. Are avantajul că nu necesită, de regulă, 
administrarea unei substanţe de contrast şi dezavantajul că este mai costisitoare în 
raport cu CT. Este superioară CT în evaluarea leziunilor vasculare (venoase şi 
arteriale), fiind chiar de preferat (ca RMN cu administrare de substanță de 
contrast), după unii autori, angiografiei renale pentru diagnosticul stenozei de arteră 
renală. Însă, în cazul caracterizării calcificărilor intrarenale şi al unor tumori renale, 
CT este mai adecvată decât RMN. 


3.8.6.1. Principalele indicaţii ale RMN sunt: 

e examen complementar cu CT pentru caracterizarea maselor renale (vezi figura 13); 
e alternativa la CT renal la pacienţi cu alergie la iod; 

e evaluarea feocromocitomului; 

e evaluarea trombozei de venă renală; 


e evaluarea stenozei de arteră renală (în cazul contraindicatiilor sau eșecului 
celorlalte metode). 

Figura 13. RMN renal — chisti în ambii rinichi. 


3.8.7. Nefroscintigrafia 


Injectarea unui radioizotop şi urmărirea excretiei acestuia la nivel renal poate da 
importante informaţii anatomice şi funcționale asupra rinichilor. Principalul avantaj 
este că datele funcționale (atât în ceea ce priveşte timpul vascular, cât şi cel excretor 
al izotopului) sunt separate pentru fiecare dintre cei doi rinichi. Ca urmare, în cazul în 
care se suspicionează o diferență de funcţie sau afunctionalitatea unuia dintre 
rinichi, iar metodele imagistice necesitând administrarea SCI sunt contraindicate, 
nefroscintigrafia este metoda de ales. 

Nefroscintiografia reprezintă o metodă de explorare imagistică mult utilizată in 
trecut pentru diagnosticul stenozei de arteră renală (SAR), mai ales când explorarea 
bazală s-a asociat cu administrarea unui inhibitor de enzimă de conversie. Metodele 
moderne de diagnostic al SAR (ecografia Doppler, angiografia renală selectivă. 
RMN) au redus mult din importanța metodei izotopice, care are o sensibilitate şi 
specificitate diagnostică modestă şi este relativ pretențioasă logistic. 


3.8.8. Angiografia renală selectivă (ARS) 


ARS reprezintă “standardul de aur” în diagnosticul stenozei de arteră renală, fiind 
utilă şi în tromboza de venă renală, infarctul renal, masele renale vascularizate. 
fistulele arterio-venoase şi vasculita vaselor relativ mari (panarterita nodoasă); are 
însă dezavantajul costului ridicat, invazivitatii şi necesităţii administrării SCI (cu 
potenţialul nefrotoxic binecunoscut). ARS se efectuează prin canularea arterei 
femurale, în unele cazuri adăugându-se tehnici de substractie digitalică, care 
măresc sensibilitatea procedurii. Incidentele care pot apare în timpul ARS sunt 

asemănătoare cu cele înregistrate în timpul coronarografiei (sângerări importante la 
locul de punctie, disectia arterei, embolism colesterolic etc.). 

Angiografia este aşadar procedura de electie în stenoza aterosclerotică sau 
fibromusculară de arteră renală, atâta timp cât se întrevede un beneficiu terapeutic 
clar (absenţa unei disfuncţii renale vechi, prezența HTA severe necontrolabile 
medicamentos şi a disfunctiei renale cu progresie relativ rapidă, posibilitatea 
stentării în acelaşi timp cu angiografia a leziunilor stenozante sau ulterior, 
realizarea unui by-pass aorto-renal). ARS reprezintă o investigaţie imagistică 
indispensabilă pentru caracterizarea vascularizatiei renale la potenţialii donatori vii 
de grefă renală, în cadrul evaluării pre-transplant (vezi figura 14). 


3.8.9. Venografia renală selectivă (VRS) 

VRS reprezintă o investigație imagistică efectuată relativ rar, pentru diagnosticul 
de finețe al trombozei de venă renală si pentru colectarea de sânge venos in 
diagnosticul HTA secundare de cauză hormonală. 

3.8.10. Pielografia retrogradă şi anterogradă 

Utilizată în trecut pentru diagnosticul obstructiei renale, este în prezent utilizată 


mai rar. Este indicată în situaţiile cu anamneză sugestivă pentru obstructie, dar fără 
a fi însoţite de ureterohidronefroză. 


Figura 14. Angiografie renală selectivă. 

3.9, PUNCTIA-BIOPSIE RENALA 


Punctia-biopsie renală (PBR) reprezintă o manevră invaziva, efectuată de către 
nefrolog în vederea precizării tipului morfopatologic de afecțiune renală (în 
principal glomerulară). PBR se realizează în condiţii sterile, cu ajutorul unui 
dispozitiv (“pistol”) special, semiautomat, utilizând un ac de 16-18 G, sub control 
ecografic. Ecografia precizează în acest caz adâncimea şi poziţia rinichilor, permițând 
o biopsie cu riscuri minime în mâinile unui nefrolog experimentat (vezi figura 15). 


3.9.1. Indicatiile PBR: 


e in general, orice afectiune renala la care informatiile morfopatologice oferite de 
către examinarea morfopatologică a țesutului renal prezintă un potential 
beneficiu terapeutic; 

e sindromul nefrotic la adult; 

e tabloul clinic şi paraclinic sugestiv pentru glomerulonefrita rapid progresivă 
(reprezintă o urgenţă diagnostica şi terapeutica!); 

e anomalii urinare asimptomatice (proteinurie moderată, subnefrotică şi 
hematurie microscopică persistentă timp de luni sau ani de zile, dacă există 
consimțământul informat al pacientului); 


Sonda ecografică 


Figura 15. Punctia biopsie renală. 

orice insuficiență renală acută severă, în care cauza nu este reprezentată în mod 
evident de către necroza tubulară acută — NTA (prin hipovolemie absolută sau 
relativă, respectiv prin mecanism toxic tubular direct); 

orice IRA considerată initial a fi cauzată de NTA, la care nu se constată o 
ameliorare netă a retentiei azotate, după 3 săptămâni de tratament (eroare de 
diagnostic? cauză suprapusă de IRA?); 

orice disfunctie renală de cauză necunoscută, în prezenţa unor rinichi de 
dimensiuni normale; 

disfunctia renală la pacientul transplantat renal, la care se doreşte realizarea 
distinctiei dintre rejetul acut si nefrotoxicitatea imunosupresivelor (de tipul 
ciclosporinei A, tacrolimus-ului etc.); 

în multe centre nefrologice se practică biopsia renală conform protocolului la 
pacientul transplantat renal, în absența modificărilor clinice sau biologice 
semnificative, pentru a intercepta modificările subtile de rejet acut/ 
nefrotoxicitate a medicatiei imunosupresive. 


3.9.2. Indicatiile re-biopsierii renale sunt mai reduse: 


punctie-biopsie albă la prima investigare, când informaţiile diagnostice si 
terapeutice potenţiale sunt deosebit de valoroase; 

boală sistemică (în special lupus eritematos sistemic) cu afectare renală, în care 
se suspicionează, pe baza datelor clinice şi biologice, o evolutivitate a bolii renale; 


în general, când se suspicionează o boală renală suprapusă, alta decât boala 
renală iniţială. 


3.9.3. Contraindicatiile punctiei-biopsie renale: 


3.9.3.1. Absolute: 


generale — când nu se aşteaptă un beneficiu terapeutic în urma examenului 
morfopatologic al biopsiatului renal; 


rinichiul unic, morfologic sau funcțional (cu excepţia rinichiului transplantat); 
malformații urinare importante (rinichi “în potcoavă”, malrotatii importante, 
rinichi ectopic); 

diateza hemoragică necorectată; 

refuzul sau lipsa totală de complianta a pacientului; 

tumora renală (risc de diseminare a țesutului neoplazic). 


3.9.3.2. Relative: 


hipertensiune arterială necontrolată medicamentos (se va ajusta medicatia 
antihipertensivă); 
infecția urinară (se va trata întâi infecția urinară); 


rinichi de dimensiuni reduse, sugestive mai degrabă pentru o afectare renală 
cronică ireversibilă. 

3.9.4. Pregătirea pacientului pentru PBR 


Consimtaméntul informat al pacientului la care s-a propus PBR este obligatoriu. Cu 
o zi anterior trebuie efectuate probele de coagulare (IP/INR, APTT, hemoleucograma, 
timp de sângerare, timp de coagulare), precum şi alte investigaţii (ex. sumar de 
urină, grupa sangvină etc.). Se va evita administrarea de antiagregante (aspirină!) 
şi anticoagulante orale cu câteva zile înaintea PBR. Se vor administra sedative 
(diazepam) şi anticolinergice (atropina s.c.) cu 1-2 ore înainte de PBR. 


3.9.5, Urmărirea clinică post-PBR 


Monitorizarea frecventă a TA şi pulsului sunt obligatorii imediat post-PBR. Se va 
urmări de asemenea apariția hematuriei macroscopice masive. În caz de 
instabilitate hemodinamică şi/sau hematurie macroscopică masivă (examenul 
macroscopic al urinii!), se vor urmări valorile hemoglobinei serice/hematocritului. 
Se va efectua ecografie de control (obligatorie), cel mai târziu în ziua următoare 
punctiei, În cazul prezenţei unui hematom perirenal, acesta va fi urmărit ecografic 
şi în zilele următoare. În rarele cazuri de instabilitate hemodinamică, vor fi 
administrate i.v. ser fiziologic şi alte substanțe hemodinamic active (sânge integral, 
plasmă, HES, Gelofusine), precum şi hemostatice (etamsilat, adrenostazin, etc.). 


3.9.6. Complicatii 


Cea mai frecventă complicatie este sângerarea, dar aceasta este de obicei 
autolimitaté (un mic hematom perirenal este obişnuit la până la 30% dintre 
pacienţii biopsiati, necesitând doar urmărire ecografică ulterioară). Foarte rar, 
această sângerare este atât de importantă, încât să impună transfuzii de sânge sau 
chiar embolizarea arterei rinichiului sângerând. Mortalitatea de 0,07% este 
comparabilă cu cea a biopsiei hepatice sau a angiografiei coronariene. 


3.9.7. Situaţii excepţionale 


Când, dintr-un motiv sau altul, PBR nu este posibilă, însă imperios necesară, se 
poate efectua biopsia renală prin laparoscopie sau prin chirurgie deschisă. 
De asemenea, PBR se poate efectua sub ghidaj computer-tomografic. 


3.9.8. Informaţiile oferite de examenul morfopatologic 


Informaţiile oferite de examenul morfopatologic al biopsiatului renal: examinarea 
morfopatologică obligatorie este reprezentată de către microscopia optică, la care 
se adaugă, de câte ori este posibil, examinarea prin microscopie cu imunofluorescenta 
şi examinarea prin microscopie electronică. În general, este necesară prezenţa a cel 
putin 8-10 glomeruli în biopsiat. Pentru detectarea completa a leziunilor morfologice, 

ideală ar fi prezenţa a 20 de glomeruli în biopsiat. În circa 10% din cazuri, PBR 
sunt albe, deci conţinând fragmente tisulare neinterpretabile. 

Examenul microscopic prin imunofluorescență presupune recoltarea specială a 
unui fragment renal care va fi expus unor seruri speciale (conținând anti- 
imunoglobuline, anti-fragmente al complementului etc.). Aceşti anticorpi (de ex. 
anti-IgG) sunt marcati cu fluoresceină. Ca urmare, la examinarea microsopică in 
contrast de fază, în cazul prezenței unor anticorpi anume, lamele tratate cu 
anticorpii directionati împotriva acestor anticorpi fixati la nivel renal vor prezenta 
glomeruli imunofluorescenti, cu o distribuție particulară, în funcţie de tipul de 
glomerulopatie. În rare cazuri, microscopia electronică oferă date morfologice 
suplimentare fata de microscopia optică/cea prin imunofluorescenta. 

Modificările morfopatologice urmărite în cazul examinării morfopatologice a 
biopsiatului renal sunt cele glomerulare (proliferare, îngroşare, fibroză a 
structurilor glomerulare), tubulare (atrofie, necroză, fibroză etc.), vasculare 
(necroză, tromboză, fibroză etc.). Aceste modificări prezintă o importanță 
terapeutică şi prognostică deosebită. 

CAPITOLUL 4 
TULBURĂRILE HIDRO-ELECTROLITICE 


4.1. GENERALITĂŢI 


Apa este principalul component al organismului şi reprezintă aproximativ 60% din 
greutatea corpului la bărbaţi şi 50% la femei. Aceste valori scad la vârstnici şi la 
obezi. Apa totală este repartizată în două compartimente, separate de membrana celulară: 
e 2/3 din apa totală este localizată în compartimentul intracelular; 

e 1/3 este reprezentată de apa extracelulard repartizată astfel: 

- sectorul extravascular care conţine 15-20% din apa totală, sau 15% din 

greutatea corporală şi este reprezentat de limfa şi lichidul interstitial; 

- sectorul vascular (volemia) reprezintă 7-8% din apa totală, respectiv 5% din 

greutatea corporală. 

Apa trece liber şi rapid între toate aceste compartimente, ca răspuns la 
modificările în concentrațiile de solviti, menținând echilibrul între compartimente. 
În felul acesta, osmolalitatile în toate compartimentele sunt egale. 

La un bărbat adult de 70 kg, apa totală este de aproximativ 40 1, din care apa 
intracelulară reprezintă 25 |, apa extracelulară 15 l; în condițiile in care Ht este 
40%, volumul plasmatic total este 2,75 — 31 din volumul total de sange de 51. Apa 
intravasculară se găseşte în proporție de 85% în teritoriul venos si capilar si 15% 
în teritoriul arterial. De acest volum arterial depinde presiunea arterială, reglarea 
volumului fluidului extracelular, retentia de sodiu şi apă. 


4.1.1. Fiziopatologia sodiului şi apei 


Sodiul este principalul cation extracelular şi elementul determinant al osmolaritatii 
eficace. Concentrația sodiului intracelular este în medie de 15 mmol/l, iar a sodiului 
extracelular de 140 mmol/l (135-145 mmol/l), 


4.1.1.1. Aportul de apă şi sodiu 

Consumul zilnic de lichide este de 1-4 1/zi, reprezentat de apa ingerată ca atare şi 
apa din alimente. Senzatia de sete este declanșată de două categorii de stimuli: 

e variațiile de osmolaritate: pragul de declanşare a setei este de 300 mOsm/kg 

apă, superior pragului de secreție a hormonului antidiuretic (ADH) care este de 
280 mOsmol/kg; 

e variațiile hemodinamice (în caz de modificări volemice şi tensionale 
importante), volo şi baroreceptorii sunt sensibili la o scădere de 10-15% din 
sectorul extracelular. 

Aportul de apă din alimente este de aproximativ 1l/zi. Apa endogenă, provenind 
din oxidarea lipidelor, glucidelor şi proteinelor, reprezintă 200-500 g de apă pe zi. 

Aportul mediu zilnic de sodiu este de 100 — 200 mmol. Absorbtia sodiului are 
loc la nivelul intestinului subţire şi a colonului. 


4.1.1.2. Eliminarea apei şi a sodiului 

Apa se elimină extrarenal (pierderi cutanate şi respiratorii) şi la nivel renal (prin 
formarea urinii). Pierderile insensibile de apă (cutanate şi respiratorii) reprezintă 
650-850 ml/zi (aproximativ 0,4 - 0,5ml/kg/h). Pierderile cutanate variază în funcţie 
de activitatea fizică şi de temperatura ambiantă. Pierderile respiratorii depind de 
temperatura exterioară, de hiperventilatie si de prezența unor afecțiuni respiratorii 
(traheostomie, etc.). 

Volumul de urină zilnic permite echilibrarea aportului cu eliminarea de apă. 
Urina finală este rezultatul filtrării apei plasmatice (180 1/zi) şi a reabsorbtiei (99% 
din apa filtrată este reabsorbită în tubul renal, din care aproximativ 66% este 
reabsorbita în tubul contort proximal, izoosmotic, nereglabil; reabsorbtia reglabilă 
are loc in tubul colector cortical si medular). Sub actiunea ADH, tubul colector 
devine permeabil la apa si permite transferul apei din lumenul tubular spre capilarul 
peritubular. Acest fenomen implica existenta unui gradient osmotic cortico- 
medular al interstitiului şi al vaselor peritubulare. Urina eliminată reprezintă 1% 
din apa filtrată (1-2 1/zi). 

Eliminările de sodiu sunt : 

e extrarenale - nereglate, minime, se realizează prin transpiratie, pierderi digestive 

(sub 20 mEq/l); 

e renale - sunt cele ajustabile prin reabsorbtia reglabilă de sodiu la nivelul tubului 
contort distal și a tubului colector cortical (sub influența aldosteronului), precum 

şi la nivelul tubului colector medular; eliminările renale sunt de 150-200 

mEq/24h, la un aport normal de sodiu. 

Sistemele care reglează cantitățile de sodiu şi apă în organism acționează 
împreună pentru menţinerea concentrației sodiului extracelular (135-145 mEq/l) si 
a volumului fluidului extracelular. 


4.1.2. Reglarea volumului lichidului extracelular 


Sodiul este principalul cation extracelular, reprezentând cea mai importantă forță 
osmotică care menține mărimea volumului fluidului extracelular. Creşterea 
cantităţii totale de sodiu în lichidul extracelular este urmată de un volum sporit al 
compartimentului extracelular şi supraîncărcarea acestuia. Sindroamele edematoase 

(din insuficiența cardiacă congestivă, ciroza hepatică, sindromul nefrotic) sunt stări 

clinice cu cantitate crescută de sodiu în compartimentul extracelular. 

Dacă cantitatea totală de sodiu din compartimentul extracelular scade, volumul 
acestuia scade şi rezultă depletia de volum a compartimentului extracelular (deshidratare 
extracelulară). Când pierderile hidrosodate sunt izotonice apare deshidratarea pură 
normonatremică. Deshidratarea poate interesa sectorul interstitial şi sectorul vascular. 

Starea de umplere sau de depletie a sectorului vascular se evaluează clinic prin: 
ə măsurarea TA, a frecvenţei cardiace, a variațiilor lor în decubit şi în ortostatism 

(fiziologic se acceptă variaţii ale TA sub 10 mmHg) şi apariţia unei senzații de 

rău, vertij, concomitent cu modificările de poziţie; 

e măsurarea diurezei şi a variațiilor ei, dovadă a calităţii perfuziei renale si 
indirect a volumului plasmatic; 

e aprecierea aspectului şi temperaturii tegumentelor, dovadă a calităţii 
vascularizatiei cutanate şi implicit a volumului plasmatic şi starea de 
vasoconstrictie a circulaţiei capilare; 

e aprecierea clinică a stării de umplere a venelor antebraţului şi a gâtului; 

® măsurarea presiunii venoase centrale (PVC) în atriul drept prin cateter central 
(normal 0-8 mmHg); 

ə măsurarea presiunii arteriale de ocluzie (6-15 mmHg) prin cateterul Swan-Ganz 
(estimează în anumite situații presiunea de umplere a ventriculului stâng). 

În caz de diminuare a volumului sectorului plasmatic se observă accelerarea 
frecvenţei cardiace, diminuarea presiunii arteriale în decubit sau în ortostatism, 
paloare cutanată și răcirea extremităților, diminuarea diurezei, aplatizarea venelor 
gâtului şi a antebraţului, scăderea PVC şi a presiunii arteriale de ocluzie. În caz de 
pierderi a peste 30% din volumul plasmatic, apare şocul hipovolemic cu cianoza 
extremităților şi semne neurologice de hipoperfuzie cerebrală (somnolenta, confuzie, 
agitaţie). Invers, în caz de creştere a volumului sectorului plasmatic, se observă o 
creştere a presiunii arteriale, extremităţi calde, colorate, roşii, turgescenta venelor. 

Biologic, variațiile sectorului plasmatic se apreciază prin hematocrit şi 
proteinemie. Astfel, o diminuare a volumului plasmatic antrenează o hemoconcentratie, 
cu creşterea hematocritului şi a proteinemiei, în timp ce creşterea sectorului 
plasmatic determină hemodilutie cu scăderea Ht şi a proteinemiei. Aceşti markeri 
nu sunt totdeauna relevanti în cazul unei anemii sau a unei hipoalbuminemii 
preexistente. Hipoperfuzia renală severă şi prelungită conduce la apariţia unei 
insuficiențe renale funcționale, în unele cazuri evoluând spre necroză tubulară 
acută. Examenul de urină arată prezența unui volum redus, cu urini concentrate 
(osmolaritate urinară >500 mOsm/l), natriureză redusă (<10 mmol/l). Aceste date 
nu sunt prezente dacă motivul deshidratării extracelulare este de origine renală. 

Sectorul interstitial este în parte responsabil de elasticitatea si tonicitatea pielii. 
Diminuarea volumului sectorului interstitial se evaluează prin determinarea 
greutăţii (scăderea greutății) si persistenta pliului cutanat, apreciat de preferință pe 
o suprafață osoasă: stern, frunte, umăr (dificil de interpretat la vârstnici). 

Rinichiul intervine pentru echilibrarea bilanţului sodat prin: 

Mecanisme glomerulare — intervin în procesele fine de autoreglare a debitului 
filtrării glomerulare: 

e Arteriola aferentă îşi modifică tonusul vascular in fata oricărei variaţii a 
presiunii intravasculare si astfel menţine constant debitul filtrării glomerulare 
(DFG). Arteriola aferentă va suferi o vasoconstrictie în fata creşterii presiunii 
intravasculare şi vasodilatatie în caz de scădere a presiunii intravasculare. 
Mecanismele de autoreglare asigură constanta debitului sanguin renal şi a 
filtrării glomerulare pentru un interval larg de presiuni arteriale sistolice 
sistemice (80-200 mmHg). 

e Balanța glomerulo-tubulară permite adaptarea reabsorbtiei de sodiu în tubul 
proximal la variaţia sarcinii filtrate. Astfel, o creştere a DFG se va însoți de o 
creştere a reabsorbtiei tubulare proximale de sodiu şi invers. Aceasta permite 
amortizarea variațiilor filtrării glomerulare şi menţinerea constantă a excretiei 
fractionale de sodiu. 

e Retrocontrolul tubulo-glomerular: detectarea de către celulele maculei densa a 
aparatului juxta glomerular a creşterii concentraţie de NaCl în lumenul tubular 
va conduce la un retrocontrol negativ asupra filtrarii glomerulare din acelaşi 
nefron (diminuarea DFG prin vasoconstrictia arteriolei aferente). Invers, DFG 
va fi crescut dacă sensorii maculei densa detectează o diminuare a cantității de 
NaCl la nivelul segmentelor tubulare distale. 

În reglarea bilanţului sodat intervin trei sisteme, fiecare dintre acestea având un 
senzor aferent şi un ram eferent (efector): a) receptorii localizati în celulele 
juxtaglomerulare ale rinichiului (celule musculare specializate la nivelul arteriolei 
aterente) sesizează perturbările în perfuzia renală şi răspund prin modificări în 
eliberarea reninei şi activarea sistemului renină-angiotensină-aldosteron. Aldosteronul 
favorizează retentia de sodiu de către tubul distal; b) receptorii de joasă presiune 
(voloreceptorii) localizati în venele mari şi în atriul drept (dar şi în ventriculul drept 
şi vasele pulmonare) sunt sensibili la modificări mici în umplerea atrială şi 
venoasă. Activarea receptorilor de volum prin creşterea umplerii atriale au un dublu 
efect: eliberarea factorului natriuretic atrial care promovează excretia renală de 
sodiu şi inhibitia tonusului simpatic, ceea ce induce natriureză din cauza diminuării 
secreției de renină si a reabsorbtiei tubulare sodate; stimularea acestor receptori 
inhibă, de asemenea, eliberarea de ADH, ceea ce duce la creşterea diurezei. Efecte 
inverse sunt observate când volumul circulant este diminuat, atriul nedestins, cu 
supresia sintezei de factor natriuretic atrial şi eliberării de ADH; c) receptorii de 
înaltă presiune (baroreceptorii) sunt localizati in aortă şi in sinusul carotidian. 
Depleţia volumului extracelular stimulează aceşti receptori, care activează sistemul 
nervos simpatic (SNS) şi antrenează creşterea frecvenţei cardiace, vasoconstrictie şi 
efect antinatriuretic. Stimularea lor induce de asemenea eliberarea de ADH. În caz 
de supraîncărcare sodată, aceşti receptori sunt inhibati, cu diminuarea tonusului 
simpatic şi inducerea de efecte cardiovasculare opuse. 

Factori fizici: mişcările fluidelor care traversează pereții capilari depind de 
echilibrul între presiunea osmotică (exercitată în special de proteinele plasmatice) 

şi presiunea hidrostatică. Când sarcina sodată filtrată la nivelul glomerulului este 
importantă, rezultă: 


creşterea presiunii hidrostatice intratubulare şi diminuarea presiunii hidrostatice 
în capilarele peritubulare; 

creşterea presiunii oncotice în capilarele peritubulare (presiunea oncotică 
intratubulară fiind cvasi-nulă, deoarece proteinele nu filtrează); 

consecinţa este creşterea reabsorbtiei tubulare de sodiu. 

Factori hormonali: există o balanţă hormonală între hormonii antinatriuretici, 


activati de hipovolemie şi hormonii natriuretici a căror producţie este favorizată de 
hipervolemie. 


Hormoni antinatriuretici: 
Sistemul renină - angiotensină - aldosteron (SRAA). Renina este o enzimă formată 
şi eliberată de celulele granulare ale glomusului (componentă a aparatului juxta- 
glomerular) (vezi figura 1 din cap. 1). Renina catalizează transformarea angio- 
tensinogenului (proteină sintetizată de ficat) în angiotensină I, un decapeptid 
care, la rândul său, va fi convertit de către enzima de conversie a angiotensinei 
în angiotensina II, biologic activă. Eliberarea reninei este controlată de: 

- macula densa (componentă a aparatului juxta-glomerular) este reprezentată de un 
grup de celule din tubul distal care vin în contact cu glomerulul la polul său 
vascular. O scădere a concentraţiei de NaCl la nivelul maculei densa (normal 
concentrația de NaCl în acest loc este 30-40 mEq/l) stimulează puternic 
secreția de renină, în timp ce o creştere a acesteia inhibă secreția de renină. 
Concentrația de NaCl variază proportional cu rata fluxului fluidului tubular. 

_O rată a fluxului crescută este întâlnită în stările cu exces de sodiu, iar un flux 
scăzut este prezent în depletia de Na; 
baroreceptorii din peretele arteriolei aferente mediază secreția de renină ca 
răspuns la modificările de presiune şi întindere, de la acest nivel. Scăderea 
presiunii arteriale stimulează secreția de renina; 
stimularea f adrenergică (creşterea activităţii simpatice sau a nivelului 
catecolaminelor circulante) stimulează eliberarea de renină prin intermediul 
receptorilor 8 adrenergici de la nivelul aparatului juxta-glomerular. 

Angiotensina II (Ang II) promovează retentia de sare prin efecte directe şi 
indirecte. Ea stimulează direct reabsorbtia de sodiu în tubul proximal (prin 
stimularea schimbului Na /H') şi, deoarece este un puternic vasoconstrictor 
renal, Ang II poate reduce rata filtrării glomerulare, reducând presiunea în 
capilarul glomerular sau reducând fluxul plasmatic. Indirect afectează balanţa 
sodată prin stimularea producţiei şi eliberării de aldosteron din zona 
glomerulara a glandei suprarenale. Aldosteronul induce o reabsorbtie sodata (si 
secreție de K’) la nivelul tubului contort distal si a canalului colector. 

Vasopresina sau hormonul antidiuretic este reglată în primul rând de osmolaritatea 

fluidelor din organism, însă nivelul vasopresinei creşte si în stările de depletie 

de volum. Aceasta favorizează retentia de apă şi refacerea volumului fluidelor 
corpului. În plus fata de acţiunea sa asupra reabsorbtiei hidrice, acest hormon 

creşte şi reabsorbtia sodată la nivelul ansei Henle şi a canalului colector. 
Hormoni natriuretici: 

e Factorul natriuretic atrial este un peptid sintetizat de miocitele atriale și 
eliberat ca răspuns la distensia atrială. Are efect de creştere a natriurezei prin 
acțiunea vasodilatatoare pe arteriola aferentă cu creşterea DFG şi a sarcini: 
sodate filtrate; are acţiune inhibitoare directă asupra reabsorbtiei sodate în tubu! 
proximal şi tubul colector medular. Are efect inhibitor asupra eliberării de 
renină, ADH şi aldosteron. 

e Prostaglandinele şi bradikininele au acţiune vasodilatatoare renală şi induc 
excretia de sodiu şi apă. PGE» cresc excretia de sodiu prin creşterea cantității de 
sodiu filtrate şi inhibitia transportului de sodiu în porțiunea ascendentă a ansei Henle 
şi la nivelul tubului colector. PGE» cresc excretia de apă prin antagonizarea ADH. 
Sistemul nervos simpatic, sistemul renină-angiotensină-aldosteron, peptidu! 

natriuretic atrial şi vasopresina reprezintă cele patru sisteme principale reglatori: 

care își adaptează activitatea lor ca răspuns la modificările volumului fluidelor dir 
organism. Aceste schimbări în activitatea lor mediază efectele volumului fluidelor 
asupra excretiei urinare de sodiu. 


4.1.3. Osmolaritate/osmolalitate şi tonicitate 


Osmolalitatea este determinată de concentraţia totală de solviti într-un 
compartiment lichidian. Osmolalitatea se exprima prin numărul de osmoli pe kg de 
apa, iar osmolaritatea se raporteaza la litru de apa. Principalii solviti ai fluidului 
extracelular sunt sodiul, glucoza şi ureea. Osmolalitatea este identică în sectoarele 
intra şi extracelulare: 290 + 5 mOsmol/kg apă; în sectorul extracelular sodiu! 
reprezintă elementul esenţial de osmolalitate eficace care joacă rol în transferurile 
interne de apă. În situaţie normală, ureea (16 mOsm/g) şi glucoza (5 mOsm/g), des: 
sunt incluse în măsurarea osmolalitatii globale, nu au rol în transferul de apă, aceste 
două substanţe trecând liber prin membrana celulară. Glucoza este preluată de 
celule prin transport activ; în condițiile de captare celulară deficitară (deficienta de 
insulină), aceasta devine un solvit extracelular efectiv. 

Osmolaritatea serică poate fi măsurată direct (punctul de îngheţ) sau calculată 
după formula: 


Osm (calc) = 2 x (conc sodiu) + (conc glucoză)/18 + (urea nitrogen din 


sânge)/2,8 


= 


Concentrația de sodiu este exprimată in mEq/l, iar glucoza şi ureea in mg/dl. 
Cantitativ, concentrația de sodiu are cea mai importantă contribuţie in 
osmolaritatea serică. 

Osmolalitatea totală a plasmei nu este totdeauna echivalentă cu osmolalitatea 
“efectivă”, deoarece aceasta din urmă este în funcţie de proprietăţile de 

permeabilitate relativă a membranelor care separă compartimentele intra şi 
extracelulare. Solvitii care nu pot traversa liber membranele celulare (Na, manitol) 
sunt restrictionati în compartimentul extracelular si sunt solviti eficienți deoarece 
crează un gradient de presiune osmotică prin membranele celulare ducând la 
mişcarea osmotică a apei din compartimentul intracelular în cel extracelular. 
Solvitii care traversează membranele celulare (uree, etanol, metanol) sunt solviti 
ineficienti deoarece un gradient de presiune osmotică care să antreneze mişcarea apei. 

Anomaliile în concentraţia de sodiu reflectă perturbări în reglarea cantității de 
apă din compartimentul extracelular. 

Tonicitatea se referă la efectul combinat al tuturor solvitilor de a genera o forță 
osmotică (osmotic driving force) care cauzează mişcarea apei dintr-un compartiment în 
altul. Pentru a creşte tonicitatea fluidului extracelular, un solvit trebuie să fie limitat 
la compartimentul lichidian extracelular. Aceasta înseamnă că solvitul este 
incapabil să treacă din compartimentul extracelular în cel intracelular, crescând 
astfel presiunea osmotică şi translocând apa spre compartimentul extracelular. Apa 
se mişcă din compartimentul intracelular în cel extracelular pentru stabilirea unui 
echilibru osmotic. Solvitii capabili să cauzeze asemenea mișcări ale apei sunt: 
sodiul, glucoza, manitolul şi sorbitolul, fiind numiţi “osmoli eficace”, 

Sodiul rămâne în cea mai mare parte în spaţiul extracelular deoarece este 
pompat în afara celulei de către Na-K-ATP-aza, astfel că adăugarea de sodiu la 
fluidul extracelular produce ieşirea apei din celulă ducând la reducerea volumului 
celulei. Astfel, sodiul este un osmol eficace deoarece este capabil să determine 
mişcarea eficace a apei. 

Concentrația sodiului extracelular este determinantul principal al tonicităţii 
plasmatice. Când tonicitatea creşte, înseamnă că şi concentraţia sodiului 
extracelular a crescut. Hipertonicitatea este principalul stimul pentru sete şi pentru 
eliberarea hormonului antidiuretic, factori importanţi în reglarea apei totale din 
organism. Când concentrația de sodiu creşte, sunt stimulate setea (ducând la aport 
de apă) şi eliberarea de ADH (ducând la retentia de apă de către rinichi). 
O concentraţie crescută de sodiu ne informează că este prea puţină apa fata de sodiu, 

Glucoza este un osmol eficace, dar glucoza nu are o contribuție importantă la osmolalitatea 
serică sau tonicitate în circumstanțe normale deoarece este asimilată în celule în prezenţa insulinei. 
În diabetul zaharat necontrolat, glucoza devine osmotic activă, o concentrație plasmatică mult 
crescută poate duce la o hipertonicitate importantă, cu mişcarea apei în spaţiul extracelular, 
susceptibilă de a genera hiponatremie în absenţa insulinei. Ureea, osmol inactiv, poate avea acelaşi 
comportament când aceasta este eliminată rapid din compartimentul plasmatic în cursul epurării 
extrarenale. Ureea contribuie la osmolalitate, dar ea străbate cu uşurinţă membranele celulare şi se 


distribuie astfel în apa din întreg organismul. Nu există un gradient de concentraţie al ureei între 
compartimente şi, în consecinţă, ea nu contribuie la mişcarea apei şi deshidratarea celulară, 


Controlul tonicitatii determină starea normală de hidratare celulară şi deci 
volumul celular. Celulele creierului sunt implicate în mod particular în acest 
fenomen. Majoritatea simptomelor şi semnelor importante ale tonicitatii anormale 
sunt datorate edemului cerebral, ca răspuns la hiponatremie, sau ratatindrii, ca 
răspuns la hipernatremie. 

Dacă se produce o scădere bruscă în tonicitatea fluidului compartimentului 

extracelular, apa va intra în compartimentul intracelular, ducând la edem celular. 
Invers, o creştere rapidă în tonicitatea extracelulară duce la ieşirea apei din celulele 
creierului şi deshidratarea creierului. 
Pentru a păstra tonicitatea constantă (concentraţia de sodiu) a fluidului 
compartimentului extracelular, sunt necesare: 
e un debit adecvat al filtrării glomerulare (DFG); 
e o oferta corespunzătoare de filtrat glomerular spre segmentele de concentraţie si 
dilutie a ansei Henle si nefronului distal; 
e mecanisme tubulare de concentraţie si dilutie intacte; 
e un răspuns adecvat al rinichiului la ADH. 


4.1.3.1. Gaura osmolală (G. osm.) 
Gaura osmolală se defineşte prin diferența dintre osmolalitatea măsurată (prin 
crioscopie) şi osmolalitatea calculată. 


G.Osm. = Osm. (măsurată) — Osm. (calculată) 


Valori >10 mOsm/l sunt anormale şi sugerează prezența unei substanțe 
exogene. Determinarea unei creşteri semnificative a găurii osmolale poate fi utilă în 
cazul prezenţei unor compuşi exogeni care nu intra în calcul, dar sunt măsuraţi de 
laborator ca substanțe osmotic active. Sodiul, glucoza şi ureea nu cresc gaura 
osmolară deoarece ele afectează atât osmolalitatea calculată cât şi cea măsurată. 


4,1,3.2. Hormonul antidiuretic (ADH) 

Hormonul antidiuretic este produs la nivelul neuronilor nucleilor supraoptici si 
paraventriculari din hipotalamus si apoi stocat si eliberat din granulele terminatiilor 
nervoase localizate în hipofiza posterioară. Cea mai importantă funcție a ADH este 
reglarea permeabilitatii pentru apă a portiunilor distale ale nefronului, în particular 
a tubului colector. 

ADH este cel mai important factor care intervine în concentrarea sau dilutia 
urinii. Secretia de ADH este declanşată prin creşterea (chiar minimă) a osmolalitatii 
plasmatice. ADH creşte permeabilitatea tubului colector renal la apă şi permite apei 
să se deplaseze după gradientul de concentraţie şi să fie reabsorbită în interstitiul 
medular hipertonic. Ca urmare se retentioneaza apa şi scade osmolalitatea fluidului 
extracelular. Modificări de numai câțiva mOsmol/l vor stimula osmoreceptorii 
hipotalamici determinând eliberarea de ADH. Osmolalitatea urinară poate ajunge la 
1200 mOsmol/], când ADH este prezent, şi poate cobori până la 50 mOsmol/l când 
ADH este absent. Unii stimuli nonosmotici pot cauza secreție de ADH, chiar daca 
osmolaritatea extracelulară nu este crescută. Depletia importantă de volum a 
compartimentului extracelular, greața si narcoticele pot stimula secreția de ADH. 
Unele tulburări clinice (durerea) pot stimula fie secreția de ADH, fie acțiunea 
acestuia asupra tubului colector. 

Sindromul clinic determinat de eliberarea sau creşterea acțiunii ADH prin 

stimuli nonosmotici este caracterizat prin retenție patologică de apă şi hiponatremie 
(SIADH: sindromul secreției inadecvate de ADH) (vezi "Hiponatremia”). 

Absența sau deficienta ADH poate duce la incapacitatea rinichiului de a 
concentra adecvat urina. Acest defect de concentrare poate duce la pierderi renale 
excesive de apă şi hipernatremie. Acest sindrom este denumit diabet insipid central 
(vezi subcapitolu "Deshidratarea intracelulară”). 


4.2. DESHIDRATAREA INTRACELULARĂ 


Deshidratarea intracelulară (DIC) este definită prin diminuarea volumului 
intracelular datorită unui bilanț hidric negativ în raport cu o hiperosmolalitate 
plasmatică (>300 mOsm/kg). Această creştere de osmolalitate antrenează o mişcare 
a apei din celule spre sectorul extracelular. Traducerea biologică este de obicei 
hipernatremia. Osmolalitatea plasmatică poate fi estimată prin formula: 


Posm = (Na’ x 2) + glicemie (mmol/l) = (140 x 2) + 5 = 285 mOsm/kg de apă. 


Această tulburare este mai rară, deoarece, pentru a se dezvolta, implică o 
perturbare a centrului setei sau imposibilitatea de acces la o sursă de apă. 

O deshidratare celulară în absenţa hipernatremiei poate surveni în caz de 
prezență în plasmă de substanțe osmotic active: exogene (medicamente sau toxice) 
sau endogene (hiperglicemie). 

Deshidratarea celulară poate fi pură (cu volum extracelular normal) sau asociată unei 
deshidratări extracelulare (deshidratare globală) sau unei hiperhidratări extracelulare. 


4.2.1. Cauzele deshidratării intracelulare 


4.2.1.1. Deshidratarea intracelulară cu hipernatremie poate fi consecinţa pierderilor 

de apă necompensate, de diterite cauze: 

e prin pierderi cutanate (arsuri, expuneri la temperaturi excesive), sau pierderi 
respiratorii (polipnee, hiperventilatie prelungită); în aceste situaţii răspunsul 
renal este normal, fără poliurie, U/P osmol >1; 

ə pierderi renale: poliurie hipotonă (U/P osmol < 1), poliurie osmotică (diabet 
zaharat, manitol), diabet insipid (central determinat de absența completă sau 
parțială de secreție de ADH) şi diabet nefrogenic (caracterizat prin răspuns 
renal la ADH diminuat sau absent); 

ə pierderi digestive: absența poliuriei (U/P osmol >1), diaree osmotică 
infecțioasă, diaree indusă de lactuloză. 


4.2.1.2. Deshidratare intracelulară fără hipernatremie 
Prezenţa anormală în plasmă a unui solvit altul decât sodiu, osmotic activ şi cu 
greutate moleculara (GM) joasă, poate genera deshidratare intracelulara fara 

hipernatremie. Este prezentă gaura osmolară care se defineşte prin diferenţa dintre 
osmolaritatea măsurată şi cea calculată. Solvitii pot fi: glucoza, manitolul, etilen 
glicolul. Când solvitul difuzează liber în celule (etanol, uree), acesta este osmotic 
inactiv şi nu va antrena nici o tulburare de hidratare intracelulară. 


4.2.2. Fiziopatologie 


Bilanţul apei este echilibrat, adică intrările (apa de băut, apa din alimente, apa 
rezultată din oxidarea intracelulară) sunt echivalente cu ieşirile (renale precis 
reglate, cutanate, respiratorii şi digestive). Setea reglează intrările, iar rinichiul 
asigură reglarea eliminărilor renale pentru menţinerea constantă a osmolalitatii 
intra sau extracelulare. 


Hormonul antidiuretic (ADH) este un hormon polipeptidic secretat la nivelul 
nucleilor paraventriculari şi supraoptici din hipotalamus şi transportat în hipofiza 
posterioară. Hormonul acţionează la nivelul celulelor principale ale canalului 
colector, pe receptorii specifici V2, determinând creşterea permeabilitatii canalelor 
de apă (prin insertia aquaporinelor 2 la nivelul membranei apicale a celulelor 
principale). Apa este reabsorbită pasiv în funcţie de gradientul cortico-papilar. 
Secretia de ADH este reglată în principal de variațiile de osmolalitate plasmatică 
(de ordinul a 1%) şi a volumului plasmatic (între 10-15%). Când ADH nu este 
secretat sau când este ineficace, senzaţia de sete împiedică survenirea unui bilanț de 
apă negativ. În clinică situaţiile de deshidratare celulară nu survin decât când setea 
este inoperantă (nou născuţi, subiecți comatosi, postoperator, bătrâni, unele boli mintale). 

În consecință, un bilanț negativ pentru apă şi o hiperosmolalitate, se întâlnesc în: 

e pierderi de apă extrarenală cutanată sau respiratorie necompensate; 
e pierderi de apă la nivel renal prin absenţa secreției de ADH sau absenţa 


A COR LI 


e anomalii ale centrilor setei sau osmoreceptorilor hipotalamici. 
4.2.3. Diagnostic 


Semnele clinice sunt mai severe dacă instalarea hipernatremiei a fost brutală şi sunt 
aproape absente când natremia este inferioară valorii de 160 mmol/l. Predomină 
semnele neurologice: iritabilitate, confuzie, stupoare, crize epileptice, comă. Uneori 
pot apărea semne de focalizare. Acestea sunt datorate hemoragiilor sau trombozelor 
intracerebrale şi pot lăsa sechele definitive după corectia hipernatremiei. Uneori 
apare febra de origine centrală, iar atunci când se poate exprima, există senzaţia de 
sete intensă. Se notează de asemenea uscăciunea mucoaselor, în particular mucoasa 
jugală. În cele de cauză renală apare sidromul poliuro-polidipsic. Se notează 
pierderea în greutate, de obicei moderată. 

Semnele biologice se caracterizează prin osmolalitate plasmatică crescută 
(> 300 mOsm/kg apă), hipernatremie (Na' >145 mmol/l). 

Diagnosticul etiologic 


Necesită elucidarea a două aspecte etiologice: hipernatremia şi sindromul 


poliuro-polidipsic. 


Evaluarea hipernatremiei se face prin examenul clinic (starea compartimentului 


extracelular) şi biologic (bilanțul apei şi al sodiului) prin natremie şi natriureza: 


în caz de deshidratare globală intra şi extracelulară (deficit de sodiu şi apă cu 
deficitul de apă mai pronunţat decât deficitul de sodiu), măsurarea natriurezei 
permite precizarea originii renale sau extrarenale a pierderii de Na. Pierderile 
sunt considerate extrarenale când Na urinar <10 mmol/l şi apar dupa transpiratii 
excesive, gastro-enterite. Sursa pierderilor de apă şi sodiu este renală când Na 
din urină este >50 mmol/l. Această situație o întâlnim în: alimentaţie 
parenterală prost condusă, sindrom de ridicare a obstacolului renal (litiază 
renală), coma hiperosmolară a diabeticului. 

în caz de deshidratare intracelulară izolată (sector extracelular normal), trebuie 
analizat contextul clinic, pentru a aprecia dacă pierderile de apă sunt de origine 
renală sau extrarenală. Măsurarea diurezei este utilă diagnosticului. În caz de 
pierderi renale de apă cauza poate fi diabetul insipid central sau diabet 
nefrogenic, Pierderile de apă pot fi la nivel pulmonar în caz de ventilaţie 
artificială, traheotomie. 

în caz de hiperhidratare extracelulară asociată cu deshidratare intracelulară 
(exces de sodiu şi apă cu exces de sodiu superior celui de apă) trebuie căutată o 
cauză iatrogenă: aport excesiv de NaCl, manitol. 


Evaluarea sindromului poliuro-polidipsic: determinarea osmolitatii urinare. 
osmolalitate urinară crescută (>300 mmol/l): poliurie osmotică. Se va cerceta 
glucozuria, glicemia si ureea plasmatică. 

osmolalitate urinară scăzută (< 300 mmol/l, frecvent < 100 mmol/l): poliurie 
insipidă. 

Afirmarea diagnosticului de diabet insipid impune probe specializate: 

testul de restricție hidrică timp de 12-18 ore: restrictia hidrică induce 
hiperosmolaritate care va stimula secretia de ADH. Sunt urmăriți parametrii 
clinici si biologici: greutate, diureză, natremie, osmolaritate plasmatică şi 
urinară. Proba se întrerupe când osmolalitatea urinară atinge un platou sau când 
osmolalitatea plasmatică atinge 320 mosmol/kg, ceea ce corespunde unei 
stimulări maximale a ADH-ului endogen. 

injectia de ddAVP (Minirin®): în caz de diabet insipid nefrogen complet, 
osmolalitatea urinară nu se modifică pe durata probei. Daca tulburarea este 
parțială, osmolalitatea urinară creşte mai putin decât la subiectul normal, dar 
nu se modifică după injectia de ADH endogen (Minirin®). În caz de diaber 
insipid central complet, osmolalitatea urinară creşte doar dupa injectia de ADH 
endogen, iar dacă diabetul insipid este partial, osmolalitatea urinară creşte mai putin 
decât la subiectul normal şi creşte mai mult după injectia de ADH endogen. 

Cauzele diabetului insipid central 

traumatism hipofizar; 

post chirurgical: chirurgia adenoamelor hipofizare; 

ischemic; 

neoplazic: craniofaringiom, pinealom, metastaze; 

granulom hipofizar: sarcoidoză, histiocitoza; 

infectioasa: encefalita, meningita; 

idiopatica. 

Cauzele diabetului insipid nefrogenic 

e medicamentos: litium, demeclociclina, amfotericină B; 

e insuficiență renală: nefropatie interstitiala, amiloidoză, sindrom Sjögren, 
nefrocalcinoza; 

e alterarea gradientului cortico-papilar: sindromul ridicării obstacolului, 
tratamente diuretice; 

e metabolic: hipercalcemie, hipokaliemie; 

e ereditar: legat de cromozomul X. 


4.2.4. Tratamentul deshidratării intracelulare 


Tratamentul va fi etiologic (atunci când este posibil: oprirea unui medicament 
probabil incriminat, tratamentul diabetului zaharat; aceste măsuri au şi un caracter 
preventiv, mai ales la pacienţii care nu au acces liber la apă) şi simptomatic. În caz 
de hipernatremie acută simptomatică natremia poate fi scăzută prudent cu | mmol 
l/h până la valoarea de 145 mmol/l (nu mai mult de 12 mmol/l pe zi pentru a nu 
induce edem cerebral). Dacă hipernatremia este veche, viteza de corecție nu trebuie 
să depăşească 10 mmol/l pe zi pentru a nu induce edem cerebral şi convulsii. 


Cantitatea de apă administrată se calculează după formula: 
Deficitul de apă = 60% x G x [(natremia/140) — 1] 


Apa poate fi administrată: 
e apa pura pe cale orală sau pe sondă gastrică; 
e soluție glucozata 5% sau 2,5% pe cale intravenoasă; 
e soluție de NaCl hipoosmolară 4,5%. 

Tratamentul va fi adaptat în funcţie de starea de constienta a pacientului şi de 
starea de hidratare a compartimentului extracelular. În caz de deshidratare globală 
cu colaps cardio-vascular, trebuie corectată volemia, prin aport de soluții 
macromoleculare (albumină, hidroxietil amidon) până la stabilizare hemodinamică 
şi apoi, soluţie salină hipotonică de 4,5% sau 9%. În caz de deshidratare intracelulară 
pură trebuie administrat apă pură pe cale orală. În hiperhidratarea extracelulară 
asociată (erori iatrogene) este indicată corectarea cauzei, diuretice şi apă pură. 

În diabetul insipid central se recomandă tratamentul de supleere cu desmopresină 

Cauzele diabetului insipid central 

traumatism hipofizar; 

post chirurgical: chirurgia adenoamelor hipofizare; 

ischemic; 

neoplazic: craniofaringiom, pinealom, metastaze; 

granulom hipofizar: sarcoidoză, histiocitoză; 

infecțioasă: encefalită, meningită; 

idiopatică. 

Cauzele diabetului insipid nefrogenic 

medicamentos: litium, demeclociclină, amfotericină B; 

insuficiență renală: nefropatie interstițială, amiloidoză, sindrom Sjögren. 

nefrocalcinoză; 

e alterarea gradientului cortico-papilar: sindromul ridicării  obstacolului, 
tratamente diuretice; 

e metabolic: hipercalcemie, hipokaliemie; 

e ereditar: legat de cromozomul X. 


4.2.4. Tratamentul deshidratării intracelulare 


Tratamentul va fi etiologic (atunci când este posibil: oprirea unui medicamen: 
probabil incriminat, tratamentul diabetului zaharat; aceste măsuri au şi un caracter 
preventiv, mai ales la pacienţii care nu au acces liber la apă) şi simptomatic. În caz 
de hipernatremie acută simptomatică natremia poate fi scăzută prudent cu 1 mmol 
l/h până la valoarea de 145 mmol/l (nu mai mult de 12 mmol/l pe zi pentru a nu 
induce edem cerebral). Dacă hipernatremia este veche, viteza de corecție nu trebuie 
să depăşească 10 mmol/l pe zi pentru a nu induce edem cerebral şi convulsii. 


Cantitatea de apă administrată se calculează după formula: 
Deficitul de apă = 60% x G x [(natremia/140) — 1] 


Apa poate fi administrată: 
e apa pura pe cale orală sau pe sondă gastrică; 
e soluție glucozată 5% sau 2,5% pe cale intravenoasă; 
ə soluție de NaCl hipoosmolară 4,5%. 

Tratamentul va fi adaptat în funcţie de starea de constienta a pacientului şi de 
starea de hidratare a compartimentului extracelular. În caz de deshidratare globală 
cu colaps cardio-vascular, trebuie corectată volemia, prin aport de soluții 
macromoleculare (albumină, hidroxietil amidon) până la stabilizare hemodinamică 
şi apoi, soluţie salină hipotonică de 4,5% sau 9%. În caz de deshidratare intracelulară 
pură trebuie administrat apă pură pe cale orală. În hiperhidratarea extracelulară 
asociată (erori iatrogene) este indicată corectarea cauzei, diuretice şi apă pură. 

În diabetul insipid central se recomandă tratamentul de supleere cu desmopresină 

(Minirin®), analog sintetic de vasopresină, administrat parenteral sau sub formă de 
spray nasal. În diabetul nefrogenic se va trata cauza atunci când este posibil 
“întreruperea unui medicament, tratamentul unei hipercalcemii, a unei 
hipokaliemii). În diabetul nefrogenic se pot tenta diuretice tiazidice: depletia 
volemică pe care o induc stimulează reabsorbtia hidrosodată prin tubii proximali, 
ceea ce limitează debitul hidric tubular distal (loc de reabsorbtie hidrică, ADH 
dependentă). AINS sunt uneori eficace în diabetul incomplet nefrogenic (inhibitia 
sintezei de prostaglandine favorizează acțiunea ADH). Dacă tratamentul etiologic 
nu este posibil, se recomandă accesul liber la apă (pentru transformarea 
hipernatremiei în sindrom poliuro-polidipsic), regim desodat, uneori şi tratament 
diuretic. Se urmăreşte crearea unei contractii volemice, care va antrena creşterea 
reabsorbtiei hidrosodate la nivelul tubului contort proximal, diminuând oferta de 
apă şi sare în segmentele distale şi poliuria. 


4.3. DESHIDRATAREA EXTRACELULARĂ 


Deshidratarea extracelulară (DEC) este definită prin diminuarea volumului 
compartimentului extracelular (sub 20% din greutatea corporală), pe seama celor 
două sectoare: vascular şi interstitial. Se produc pierderi iso-osmotice de sodiu şi 
apă, iar bilanțul sodat este negativ. Dacă DEC este pură, osmolalitatea EC este 
normală (285 mosmol/kg) si volumul sectorului intracelular este neschimbat 
'natremia este normală). 


4.3.1. Cauzele deshidratarii extracelulare 


Pierderile izoosmotice de sodiu se pot produce la nivel: extrarenal, renal sau în al 
treilea spaţiu. 


4.3.1.1. Pierderile extrarenale (natriureza adaptată <20 mmol/24h) pot fi: 

e digestive: vărsături prelungite, diaree severă, aspirații digestive necompensate, 
fistule digestive, abuz de laxative; 

e cutanate: transpiratii importante (febră prelungită, exercițiu fizic intens), 
exsudatie cutanată (arsuri întinse, dermatoză buloasă difuză), anomalie 
calitativă a transpiratiei (mucoviscidoza). 


4.3.1.2. Pierderile renale (natriureză neadaptata >20 mmol/24h). Pot fi datorate 

următoarelor anomalii: 

ə maladie renală intrinsecă: nefropatie interstitiala cronică - polichistoză renală, 
nefronoftizie, pielonefrită cronică, BCR terminală cu ocazia unui regim 
desodat, sindromul ridicării obstacolului; 

ə maladie extrarenală: poliurie osmotică- diabet zaharat decompensat, perfuzie cu 
manitol, hipercalcemie, utilizarea diureticelor, insuficiența suprarenală acută. 

4.3.1.3. Pierderi în al treilea sector, fenomen observat în peritonite, pancreatite 
acute, ocluzii intestinale şi rabdomiolize traumatice. 


4.3.2. Fiziopatologie 


Pierderea de sodiu şi apă în cantitate izoosmotică antrenează o diminuare a 
volumului compartimentului extracelular fără modificări de osmolalitate şi deci 
fără modificări de volum intracelular. Osmolalitatea plasmatică şi natremia sunt 
normale. 


4.3.3. Diagnostic 
Diagnosticul pozitiv se sprijină pe examenul clinic. 


4.3.3.1. Semne clinice: 

Afectarea sectorului vascular: 

hipotensiune arterială ortostatică, apoi de decubit; 

tahicardie compensatorie reflexă; 

şoc hipovolemic când pierderile lichidiene sunt peste 30%; 

aplatizarea venelor superficiale; 

scăderea presiunii venoase centrale; 

e oligurie cu urini concentrate în caz de răspuns renal adaptat la hipovolemie (nu 
se observă decât atunci când pierderea sodată este de origine extrarenală). 
Afectarea sectorului interstitial: 

e pierdere în greutate, în general moderată; 

e semnul pliului cutanat: acest semn este interpretat prin lipsă la copil şi la obezi, 
şi prin exces la pacienţii vârstnici şi denutriti a căror elasticitate este diminuată; 

e  uscăciunea pielii în axile; 

e sete: frecventă, dar mai putin marcată comparativ cu deshidratările intracelulare. 


4.3.3.2. Semne biologice: 
Nu există un marker biologic care să aprecieze direct starea de depletie a sectorului 
interstitial. Semnele biologice dovedesc o contracție a sectorului vascular 
(hemoconcentratie): 
e creşterea proteinelor (>75g/]); 
e creşterea hematocritului (>50%) (exceptând situaţiile de hemoragie); 
e hipoperfuzia renală, secundară hipovolemiei, conduce la apariţia unei 
insuficiențe renale funcţionale cu: 
- creşterea creatininei, ureei, uricemiei; 
- natriureză scăzută (UNa <20 mmol/24h) în caz de DEC de cauză extrarenala; 
- alcaloză metabolică „de contracție”. 
Semnele biologice ale deshidratării extracelulare reflectă contracția sectorului 
plasmatic; nu sunt semne biologice care să reflecte contracția sectorului interstitial. 

4,3.3.3. Diagnostic etiologic 
Se bazează pe analiza contextului, examenul clinic şi măsurarea natriurezei care 
permite stabilirea originii renală sau extrarenala a pierderilor sodate. 
e Pierderi sodate extrarenale: 
- oligurie (diureză sub 400 ml/24h); 
- natriureză scăzută (UNa <20 mmol/24h); 
- urini concentrate: a) raportul uree U/P > 10; b) raportul creatinina U/P>40; 
c) osmolalitate urinară >500 mosmol/kg. 
e Pierderi sodate renale: 
- diureză normală sau crescută (diureză >1000 ml/24h); 
- natriureză crescută (UNa >20 mmol/24h); 
- urini neconcentrate: a) raport uree U/P <10; b) raport creatinina U/P <20. 


4.3.4. Tratament 


Urmăreşte două obiective: corectarea cauzei şi tratamentul simptomatic. 

În caz de hipovolemie severă cu colaps hemodinamic, utilizarea de soluţii 
macromoleculare de umplere (transfuzii în caz de hemoragie, hidroxietilamidon sau 
gelatine fluide) permit creşterea rapidă a volumului sectorului plasmatic. Utilizarea 
acestor soluții nu corijează deficitul de sodiu. Este necesar aport de sare după 
ameliorarea stării hemodinamice. 


4.3.4.1. Corectia simptomatică a deshidratării extracelulare se bazează pe aportul 

de NaCl: 

e pe cale orală prin creşterea aportului de sare de masă sub formă de supe sărate 
completat cu aport de tablete de NaCl; 

e pe cale parenterală intravenoasă: aportul sodat trebuie să fie izotonic sub formă 
de soluţie salină 9 g/l NaCl. Utilizarea bicarbonatului de sodiu izotonic 14%o 
este rezervată situaţiilor de acidoză asociată. 

Cantitatea de sodiu de administrat poate fi estimată aproximativ prin pierderea 
în greutate (1kg greutate este egal cu aproximativ 1 | soluţie salină 9 g/l). Viteza de 
administrare este variabilă, in general 1-2 1 în primele şase ore, şi trebuie adaptată 
la funcția miocardică şi strict supravegheați parametrii clinici (presiune arterială, 
puls, diureză, auscultatie pulmonară). La aportul zilnic de 1,5 1 se adaugă 300 cc 
pentru fiecare grad de temperatură peste 37*C. 


Deficitul EC poate fi apreciat prin formula: 
Pierderea în G = 20% G actuală x [(Ht actual/0,45) -1] 


4.3.4.2. Tratament etiologic 

Se instituie imediat după tratamentul simptomatic. Este vorba de oprirea tratamentului 
diuretic, instituirea tratamentului cu mineralocorticoizi, a insulinoterapiei, 
tratament de încetinire a tranzitului, corectia unei hipercalcemii. 


104 NEFROLOGIE — PRINCIPII TEORETICE ȘI PRACTICE 


4.3.4.3. Tratamentul profilactic 
Se impune respectarea următoarelor reguli: 
e utilizarea prudentă a diureticelor la pacienţii vârstnici; 
e menținerea unui regim normosodat în caz de nefropatie interstitiala cronică 
şi în cursul insuficientei suprarenale cronice, în absenţa insuficientei cardiace. 


4.4. HIPERHIDRATAREA EXTRACELULARĂ 


Se defineşte prin creşterea volumului compartimentului extracelular, în particular a 
sectorului interstitial, care se traduce prin edeme generalizate. Se produce o retenție 
izo-osmotică de sodiu şi apă şi traduce un bilanţ sodat pozitiv. 


4.4.1. Cauzele hiperhidratării extracelulare: 


e Cele mai frecvente cauze sunt: insuficiența cardiacă, ciroza ascitogena, 
sindromul nefrotic; 

e Anumite boli renale primitive: glomerulonefrite acute, insuficienţa renală acută 
şi cronică (diminuarea cantităţii de sodiu filtrate) când regimul alimentar este 
prea bogat în sare; 

ə Cauze diverse: 

- hipoproteinemii secundare denutritiei sau enteropatiilor exsudative; 
- vasodilatatie periferică excesivă: fistula arterio-venoasă, maladia Paget. 
sarcina, tratamente vasodilatatoare. 


4.4.2. Fiziopatologie 


Mişcările de apă şi sodiu, de o parte şi de alta a peretelui capilar, se desfăşoară 
după legea Starling. În producerea edemelor generalizate pot interveni mai multe 
mecanisme: 

ə Diminuarea presiunii oncotice intracapilare: în acest caz, volumul sectorului 
plasmatic este puţin sau deloc crescut. Este cazul hipoproteinemiilor severe 
secundare: unei insuficiențe de sinteză (insuficiență hepatocelulară), de aport 
(caşexie) sau pierderii digestive sau renale. Trecerea apei şi sodiului spre 
sectorul interstitial antrenează o hipovolemie eficace responsabilă de o 
reabsorbtie crescută de sodiu prin rinichi. 

e Creşterea presiunii hidrostatice intracapilare: in acest caz, cele două sectoare. 
interstitial şi plasmatic, sunt crescute de volum. Această creştere poate fi explicată 
prin insuficiență cardiacă sau o retenţie de sare de origine primitiv renală. 

e Mecanisme combinate: în caz de insuficiență cardiacă congestiva, hipovolemia 
eficace indusă prin diminuarea volumului de ejectie sistolică antrenează o retenție 
renală de sodiu având drept scop majorarea volumului de ejectie. În caz de ciroză. 
edemele sunt consecința unui obstacol venos post-sinusoidal pe de o parte. 


Cap. 4 - Tulburările hidro-electrolitice 105 


Şi o vasodilatatie splahnică responsabilă de hipovolemia eficace pe de altă parte. 
4.4.3. Diagnostic 


Diagnosticul pozitiv este esențialmente clinic. 

Creşterea rapidă a volumului sectorului vascular poate avea consecințe clinice 
potențial grave (edem pulmonar acut - EPA). Creşterea volumului sectorului 
interstitial se traduce prin formarea progresivă de edeme. 


4.4.3.1. Semnele de hiperhidratare EC comportă: 

e edeme periferice generalizate, declive, albe, moi, indolore, cu semnul godeului. 
Aceste edeme pot interesa şi seroasele (revărsat pericardic, pleural, ascită) şi 
sectorul interstitial pulmonar (EPA); 

e semne de umplere a sectorului vascular care asociază o creştere a presiunii 
arteriale şi un tablou de edem acut al plămânului; 

e câştig în greutate. 


4.4.3.2, Semnele biologice sunt sărace deoarece semnele de hemodilutie (hematocrit 
scăzut, hipoproteinemie) sunt inconstante şi nici un semn biologic nu reflectă 
volumul sectorului interstitial. 

Diagnosticul etiologic este în general simplu. El se pune pe analiza contextului 
şi datele examenului clinic. 


4.4.4. Tratament 


Tratamentul simptomatic constă în inducerea unui bilanţ sodat negativ cu un regim 
alimentar desodat (< 2g/24h), cu eficacitate lentă, asociat cu o reducere moderată a 
aporturilor hidrice. Repausul la pat (diminuarea hiperaldosteronismului) poate fi 
util în caz de sindrom edematos important şi adesea este necesară utilizarea de 
diuretice cu acţiune rapidă. Se folosesc: 

ə Diuretice de ansă (furosemid, bumetanid) care acționează la nivelul ramurei 
ascendente Henle inhibând co-transportul apical Na” K* 2CI'. Acţiunea lor este 
rapidă (1-4 minute pe cale iv, în jur de 30 min po), durează 4-6 ore, mai 
prelungită în caz de insuficienţă renală şi este proporţională cu doza utilizată. 

ə Diuretice tiazidice (hidroclorotiazida) care acționează pe tubul contort distal 
inhibând co-transportul Na' CI. Ele sunt mai putin eficace decât diureticele de 
ansă, dar au o durată de acțiune mai lungă. 

e Diureticele „economizatoare de potasiu”: amiloridul, inhibitor al canalului de 
sodiu apical al celulei principale, şi antialdosteronicele de tip spironolactona 
pot fi utilizate în asociere cu diureticele precedente în caz de edeme rezistente. 
Este necesară supravegherea clinică cu urmărirea scăderii în greutate. În caz de 

edeme refractare trebuie avute în vedere următoarele aspecte: 

e posologia diureticului insuficientă; 

nerespectarea regimului hiposodat; 

forma galenică necorespunzătoare a diureticului (absenţa formei retard); 
absorbţie proastă a diureticului; 

durata de acțiune a diureticului prea scurtă. 

Tratamentul factorilor fiziopatologici ai edemelor depinde de etiologia în cauză. 
În cazurile în care retentia renală de sodiu este secundară, obiectivul este restabilirea 
unei volemii eficace normale: creşterea debitului cardiac în cursul insuficientei 
cardiace congestive, şunt porto-cav în ascita ciroticilor, perfuzie de macromolecule 
(albumină) înaintea injectiei de diuretice în cursul edemelor nefrotice rezistente. 
În insuficiența cardiacă evoluată se poate recurge la hemodiafiltrare. 


4.5. HIPONATREMIA 


Hiponatremia este o tulburare decelată frecvent în ionogramele plasmatice 
efectuate de rutină în practica spitalicească. Aceasta reflectă o perturbare ir 
mecanismele homeostatice, caracterizată printr-un exces de apă totală în organism 
în raport cu sodiul total. Incidenta hiponatremiei printre pacienţii spitalizati variază 
între 15 şi 22 %. 


4.5.1. Definitie 


Hiponatremia este definită printr-o concentraţie a sodiului plasmatic mai mică de 

135 mEq/l; tulburarea devine manifestă clinic la valori sub 130 mEq/l. În majoritatea 

cazurilor hiponatremia este cauzată de o insuficientă excretie renală de apă, in 

prezența aportului continuu de apă. Hiponatremia cu hipoosmolalitate plasmatică 

<280 mOsmol/Kg apă este asociată cu hiperhidratare celulară, ca urmare a 

deplasării apei din sectorul extracelular spre celule. Dacă hiponatremia se dezvoltă 

rapid, apar simptome severe cauzate de edemul cerebral (letargie, comă, convulsii) 

Dacă instalarea se face lent, în câteva zile, pacientul poate fi asimptomatic 

Un pacient cu hiponatremie severă simptomatică impune terapie de urgenţă, în timp 

ce pacientul asimptomatic poate fi tratat gradat. 

Hiponatremia si hipoosmolalitatea sunt obişnuit sinonime, exceptând 
următoarele situații: 

e hiperproteinemiile importante (mielom, maladia Waldenstrom) sau marile 
hiperlipidemii. Normal, volumul de apă plasmatică este 93%, restul fiind 
ocupat de grăsimi şi proteine. În hiperproteinemii şi hiperlipidemii apa 
plasmatică este redusă, lipidele şi proteinele ocupând o parte mai importantă 
din volumul plasmatic (1 ml/l g proteine). Concentrația de sodiu în apa 
plasmatică este nemodificată, dar este redusă dacă este măsurată în volumul 
total de plasmă. Metodele actuale de deteminare a ionogramelor oferă 
informaţii reale datorită utilizării electrozilor specifici pentru sodiu. 

e hiponatremia izoosmotică poate fi produsă prin aditia în spaţiul extracelular 

a unui fluid izotonic, dar fără sodiu. Această situaţie se întâlneşte când se 
folosesc soluții de spălare cu glicină sau sorbitol în timpul TUR-P (rezectie 
transuretrala de prostata). 

ə hiperglicemiile instalate brusc si netratate, sau după administrarea de 
manitol. Creşterea osmolalitatii plasmatice indusă de glucoză (5,5 mOsmol/1 g 
glucoza/l) sau manitol, scoate apa din celule, scăzând concentraţia sodiului 
plasmatic prin dilutie. Deficiența relativă de insulină afectează permeabilitatea 
celulelor musculare la glucoză, astfel că, în diabetul zaharat necontrolat, 
glucoza se comportă ca un osmol eficace şi atrage apa din celulele musculare 
producând hiponatremie. 

Prezenţa unei hipoosmolalitati semnificative indică totdeauna un exces de apa 
fata de solviti în lichidul extracelular şi un exces de apă totală în organism fata de 
cantitatea totală de solviti. În majoritatea cazurilor hiponatremia este asociată cu 
osmolalitate plasmatică scăzută. 

În producerea hiponatremiei sunt implicate trei mecanisme: 

ə secreția persistentă de hormon antidiuretic (ADH); 

ə ingestia continuă, uneori importantă, de apă; 

e formarea de urini hipertonice (U/P osmol = 1,5) sau aproape izotonice (U/P=1): 
aceasta traduce o tulburare în dilutia urinii, rinichiul fiind incapabil sa 
pozitiveze suficient clearance-ul apei libere. 


4.5.2. Fiziopatologie 


Hiponatremia cu hipoosmolalitate determina hiperhidratare celulară. Cel mai 
vulnerabil organ este creierul. Când osmolalitatea extracelulară scade semnificativ, 
are loc o trecere rapidă, bruscă a apei spre compartimentul celular, cu creşterea 
volumului intracelular producând edem tisular. Edemul intracranian creşte 
presiunea intracraniană (creierul este închis într-un spaţiu fix) ducând la sindroame 
neurologice (letargie, stupoare, comă, convulsii şi chiar moarte). Pentru a preveni 
aceste complicații apar fenomene adaptative de reglare volemică. Precoce, în primele 
1-3 ore de instalare a hiponatremiei, volumul fluidului extracelular cerebral scade 
prin mişcarea acestuia în fluidul cerebrospinal, care este apoi drenat în circulaţia 
sistemică. Ulterior, creierul se adaptează prin pierderea potasiului celular şi a 
solvitilor organici, care tind să scadă osmolalitatea intracelulară fără câştig 
substantial de apă. Dacă hiponatremia persistă, se pierd alti osmoliti organici 
(fosfocreatinină, mioinozitol, acizi aminati — taurină, glutamină). Pierderea acestor 
solviti duce la scăderea edemului cerebral. Pacienţii la care acest răspuns adaptativ 
este insuficient, sunt predispusi la edem cerebral sever în condiţiile unei 
hiponatremii. Asemenea complicaţii apar mai frecvent la femei (mai ales 
postoperator) sau pacienţii cu vârste înaintate (după diuretice tiazidice). 

În funcţie de debut, hiponatremia poate fi acută sau cronică. Hiponatremia acută se 
dezvoltă în mai puţin de 48 ore şi poate cauza simptome moderate sau severe în 
funcţie de magnitudinea modificărilor sodiului. Hiponatremia cronică se dezvoltă într-un 

interval de peste 48 ore, permițând creierului să se adapteze la hipo-osmolalitate. 
Ca urmare a acestei adaptări, manifestările clinice lipsesc sau sunt minore. 


4.5.3. Semnele clinice ale hiperhidratării celulare: 


e digestive: greață, vărsături, repulsie pentru apă (în caz de hiponatremie cu 
volum extracelular normal sau crescut), sau sete (în caz de deshidratare 
extracelulară asociată); 

e neuropsihice: confuzie, fasciculaţii musculare, crampe, uneori delir, agitație, comă. 
sau convulsii generalizate mai importante în hiponatremia severă şi instalată rapid. 
Pacienţii cu hiponatremie acută sunt simptomatici, in timp ce pacienţii cu 

hiponatremie cronică prezintă simptome minime sau sunt asimptomatici. 


4.5.4. Stările hiponatremice 


Pot fi cel mai bine evaluate prin aprecierea volumului fluidului extracelular. 
Hiponatremia poate evolua cu: 

e sodiu total scăzut (hipovolemie) 

e sodiu total crescut (hipervolemie) 

e sodiu normal (euvolemie) 


4.5.4.1. Hiponatremia cu hipovolemie (sodiu total scăzut) 

Reprezintă 20% din hiponatremiile diagnosticate în spital. Atât apa cât şi sodiul 
sunt scăzute, dar proporţional, s-a pierdut mai mult sodiu decât apă. Aceste pierderi 
pot fi: 

Pierderi extrarenale de sodiu: 

e pierderi gastrointestinale (diaree, vărsături, pancreatită, ocluzie intestinală); 
e pierderi cutanate (transpiratii, arsuri); 
e hemoragii. 

Cea mai obişnuită cauză asociată cu hiponatremia este reprezentată de 
pierderile digestive prin vărsături cu ingestie concomitentă de apă (apa poate fi 
absorbită foarte repede, chiar în prezenţa vărsăturilor). În depletia de volum a 
fluidului extracelular, tubul proximal reține corespunzător atât sodiul, cât şi apa, si 
ca urmare, concentraţia sodiului urinar este adesea scăzută (<10 mEq/l). Volumul 
de urină poate fi scăzut (<500 ml/24h). 


Pierderi renale de sodiu: 

diuretice; 

diureza osmotică (glucoză, uree, manitol); 

insuficienţă mineralocorticoidă; 

nefrita care pierde sare. 

Când rinichiul este sursa pierderilor care antrenează hipovolemia, concentrația 
sodiului urinar este >20 mEq/l. 

În orice situații clinice asociate cu pierderi renale sau extrarenale de apă şi 
sodiu, când volumul intravascular scade suficient, se eliberează vasopresina. Dacă 
se asociază cu aport excesiv de apă, limitarea excretiei renale de apă va fi urmată 
de retenţie de apă şi hiponatremie. 


Folosirea diureticelor este una din cele mai obișnuite cauze de hiponatremie 
hipovolemică asociată cu sodiu urinar crescut. Unii pacienți, în special cei care 
folosesc diuretice tiazidice pot dezvolta hiponatremie severă şi simptomatică. În 
plus, hipokaliemia asociată diureticelor poate creşte eliberarea de vasopresină, 
probabil prin modificarea sensibilităţii osmoreceptorilor. Hipokaliemia poate duce 
la intrarea sodiului în celule pentru menţinerea echilibrului osmotic. Diureticele 
tiazidice afectează excretia renală de apă prin blocarea abilității rinichiului de a 
produce o urină diluată. Hiponatremia poate fi severă dacă aportul de solviti este 
mic sau aportul de apă este mare. Diureticele tiazidice sunt contraindicate la toți 
pacienţii cu hiponatremie, inclusiv la cei cu stări edematoase. 


Unele boli renale intrinseci pot cauza „nefrită” care pierde sare, prin afectarea 
în principal a interstitiului renal: nefrita interstitiala, boala chistică medulară şi 
partial obstructia tractului urinar. Boala polichistică renală, si mai rar 
glomerulonefritele, pot duce la pierdere de sare. Majoritatea acestor pacienți 
prezintă o insuficiență renală moderată spre severă. 


4,5.4.2. Hiponatremia euvolemică reprezintă forma cea mai obişnuită (35%) din 
hiponatremiile întâlnite la pacienţi spitalizati şi rezultă din: 
e excretia renală insuficientă de apă; 
e în prezenţa aportului continuu de apă. 
Incapacitatea de excretie a apei libere (cauza cea mai comună a hiponatremiei), 
poate să apară în următoarele condiţii: 
e sindromul de secreție inadecvată de ADH; 
e diuretice; 
e hipotiroidism; 
e deficienta în glucocorticoizi; 
e droguri; 
stări emoționale, durere; 
insuficiența respiratorie; 
respirație în presiune pozitivă; 
polidipsie primară. 


Sindromul de secreție inadecvată de ADH (SIADH) 

Acest sindrom apare în condițiile în care, în ciuda diminuării concentrației 
serice a sodiului, secreția de ADH persistă şi continuă aportul de apă; aceasta va fi 
reţinută şi natremia va scădea. 

Mecanismele SIADH: 

creștere anormală în producţia hipotalamică de ADH; 

producție ectopică de ADH tumoral; 

efect ADH-like asupra tubului colector, a unor substanțe exogene (medicamente); 
potentarea de către unele droguri a efectului tubular renal a ADH. 


SIADH se poate întâlni în situaţii variate: 

boli ale SNC: 

- abcese cerebrale, tumori cerebrale, meningite; 

- hemoragii subarahnoidiene, hematoame subdurale; 

- atacuri cerebrale, traumatisme cerebrale. 

boli pulmonare: 

- pneumonie bacteriană; 

- insuficiență respiratorie acută; 

- TBC pulmonară. 

neoplazii: 

- carcinom pulmonar cu celule mici; 

- carcinom pancreatic; 

- carcinom duodenal. 

greață; 

status postoperator; 

droguri: amitriptilină, carbamazepină, clorpropamidă, clofibrat, ciclofosfamidă, 
vincristina, haloperidol, narcotice, nicotină, tioridazina. 


Criteriile de diagnostic ale SIADH; 

hiponatremie hipotonica; 

osmolalitate urinara peste 100 mOsmol/kg; 

absenta depletiei volumului extracelular; 

tiroidă normală, funcție adrenală normală; 

funcţie cardiacă, hepatică şi renală normale; 

echilibrul acido-bazic normal; 

semne biologice cu valoare diagnostică: 

- scăderea marcată a uricemiei (<140 umoli/]); 

- scăderea ureei sangvine (<2 umoli); 

- aceste modificări sunt provocate de diminuarea reabsorbtiei tubulare a acestor 
substanțe; 

- debitul filtrării glomerulare (DFG) este normal sau uşor crescut. 

O situaţie particulară a SIADH este eliberarea ADH în condiţiile în care este 


coborât pragul de sensibilitate a osmostatului (resetarea osmostatului). Pragu! 
osmostatic este nivelul de la care se întrerupe orice secreție de ADH. Aceşti 
pacienți sunt asimptomatici şi nu necesită terapie specifică, ci doar terapia bolii de 
fond. Concentrația sodiului plasmatic rămâne stabilă între 125-135 mEqg/! 
În contrast cu clasicul SIADH, acești pacienţi sunt capabili de a dilua normal urina 

ca răspuns la încărcarea cu apă şi a o concentra, ca urmare a deshidratării. 
Sindromul se întâlneşte în malnutriție, TBC, alcoolism. 

Hiponatremia determinată in principal de secreție inadecvată de ADH, poate 
apărea la pacienţii cu insuficiență adrenală (lipsa cortizolului este responsabilă de 
hiponatremie) si cu hipotiroidism. 

De asemenea, eliberarea gonadotrofinei corionice umane în timpul sarcinii 
poate fi responsabilă de resetarea la un nivel mai jos a osmostatului, ducând la 
scăderea concentraţiei sodiului plasmatic cu aproximativ SmEqg/l. 


Hiponatremia asociată efortului: poate apare la alergătorii de maraton care 
dezvoltă hiponatremie severă datorită aportului excesiv de apă combinat în multe 
cazuri cu excretie insuficientă de apă prin persistenta secreției de ADH. 

Alte cauze de hiponatremie hipoosmolară sunt situaţiile în care hiponatremia 
poate apare în ciuda supresiei eliberării de ADH şi anume: 

Polidipsia primară este o tulburare în care există o stimulare primară a setei, 
Se observă la anxiosi, la femeile de vârstă medie şi la pacienţii care consumă droguri 
antipsihotice (produc uscăciunea gurii cu consum crescut de apă). Polidipsia poate 
apare şi în leziuni hipotalamice (şi leziuni infiltrative de tipul sarcoidozei) care 
afectează direct centrul setei. Concentrația sodiului plasmatic este normală sau uşor 
scăzută în polidipsia primară, deoarece excesul de apă este eliminat. În rare cazuri, 
aportul de apă depăşeşte 10-15 I/zi şi poate apare hiponatremia, chiar dacă urina 
eliminată este maximal diluată. 

Insuficienta renală severă - abilitatea relativă de a excreta apa liberă nu este 
semnificativ afectată la pacienții cu insuficiență renală moderată şi în consecință se 
menţine normonatremia. În insuficiența renală cronică avansată, o osmolaritate 
urinară redusă poate creşte până la 200-250 mOsmol/kg, în ciuda supresiei 
adecvate de ADH. Diureza osmotică indusă de excretia crescută de solviti per 
nefron funcțional este considerată a fi responsabilă pentru incapacitatea de a dilua 
urina. În insuficiența renală avansată, incapacitatea de excretie a apei libere poate 
duce la retentia de apă ingerată şi dezvoltarea hiponatremiei. Desi retentia de apa 
va scădea osmolaritatea serică, aceasta va fi contrabalansata cel putin in parte de 
creşterea ureei sangvine. Osmolaritatea serică măsurată poate fi normală sau chiar 
crescută. Există totuşi o diferență între osmolaritatea serică măsurată şi cea 
efectivă. Ureea este un osmol ineficace, trece liber prin membranele celulare şi 
astfel nu angajează mişcarea apei din celule. Aceşti pacienţi au o osmolaritate 
efectivă redusă care poate fi exprimată: osmolaritatea corectată = osmolaritatea 
măsurată — concentraţia ureii sangvine. 


Scăderea marcată a aportului de solviti combinat cu aport crescut de apă 
(dieta cu pâine şi ceai şi consumul excesiv de bere) 

Pacienţii vârstnici prezintă o abilitate diminuată în excretia excesului de apă şi 
pot dezvolta hiponatremie la o dietă cu o cantitate redusă de solviti (aport redus de 
proteine si NaCl). Diagnosticul poate fi facut prin anamneză corectă privind 
conținutul dietei şi măsurarea excretiei osmolale în urina din 24 h, care este redusă 


112 NEFROLOGIE — PRINCIPII TEORETICE $I PRACTICE 


în aceste cazuri. Excretia osmolală normală în urina din 24 h este de aproximativ 
600-900 mOsmol/ 24h. Hiponatremia se corectează dacă cantitatea de solviti din 
dietă este crescută prin creşterea proteinelor şi a NaCl si prin scăderea aportului de apă. 

Hiponatremia care apare la pacienții mari băutori de bere este o problemă 
similară: aport mare de lichid, cu o cantitate mică de solviti; berea conține 
carbohidrați, dar aceştia nu reprezintă o încărcătură de solviti pentru rinichi, 
deoarece ei sunt în final metabolizati în CO2 şi apă. 


4.5.4.3. Hiponatremia hipervolemică (sodiu total crescut) 

Reprezintă aproximativ 20% din pacienţii hiponatremici spitalizati. Se întâlneşte în 
următoarele situații: 

e insuficiența cardiacă congestiva; 

e ciroza hepatica; 

ə sindromul nefrotic. 

În hiponatremia hipervolemică sunt crescute sodiul total şi apa în organism. 
Edemul este prezent constant. Elementul comun este scăderea volumului 
intravascular “eficace” care stimulează eliberarea de vasopresină, ducând la 
retentia de apă, în ciuda creşterii globale de sodiu şi apă. Ca şi în alte cauze de 
hiponatremie cu hipotonicitate, excretia insuficientă de apă la nivel renal. 
acompaniată de aport continuu de apă este motiv de hiponatremie. Edemele rezultă 
dintr-un defect de excretie a sodiului. Pacienţii hiponatremici cu stări edematoase 
au o retenţie renală anormală atât pentru sodiu (producând supraîncărcare volemică 
extracelulară şi edeme), cât şi pentru apă (producând hiponatremie). În stările 
edematoase, concentraţia sodiului urinar este frecvent scăzută (<10 mEq/l) 
deoarece rinichiul reţine anormal sodiul. 

Insuficienta renală cronică avansată sau insuficiența renală acută pot 
conduce la hiponatremie hipervolemică. Pentru ca rinichiul să excrete excesul de 
apă prin producerea unui volum mare de urină diluată este necesară o rată de 
filtrare glomerulară adecvată. În cazul în care cantitatea de apă nu poate fi filtrată, 
atunci aceasta nu poate fi excretată. În general, trebuie să se producă o reducere 
marcată în rata de filtrare glomerulară, în jur de 20% din normal, pentru a produce 
o problemă serioasă în economia apei. Dacă este totuşi un aport mare de apă, atunci 
o afectare renală mai mică este suficientă pentru a produce hiponatremie. 

Cauzele majore ale hiponatremiei. 

Tulburări în care ADH este crescut 
e Depletia volumului circulant eficace: a) depletie de volum adevărată; b) insuficiență 

cardiacă; c) ciroză; d) diuretice tiazidice; 

Sindromul secreției inadecvate de ADH, incluzând şi resetarea osmostatului; 

Modificări hormonale: a) insuficiență adrenala; b) hipotiroidism; c) sarcină. 

Tulburări în care ADH poate fi supresat adecvat 
e Insuficienta renală severă; 

Polidipsia primară, incluzând consumul de ecstasy; 

Potomania băutorilor de bere. 

Hiponatremia cu osmolalitate plasmatică normală sau crescută 
Osmolalitate plasmatică crescută: a) hiperglicemia; b) manitol; 
Osmolalitate plasmatică normală: a) pseudohiponatremia; b) hiperlipidemia; 
c) hiperproteinemia; 

e Solutii de glicina. 


4.5.5. Diagnosticul hiponatremiei 


Nivelul hiponatremiei care poate cauza semne sau simptome variază cu rata de 
declin a concentraţiei Na” plasmatic şi cu vârsta pacientului. În general, pacienţii 
adulți tineri par să tolereze mai bine un anumit nivel de hiponatremie, decât 
pacienţii vârstnici. Dezvoltarea acută a hiponatremiei (în câteva ore) la un pacient 
tânăr, asimptomatic anterior, poate cauza semne şi simptome severe din partea 
SNC ca: depresie senzorială, convulsii sau moarte, chiar la concentraţii ale Na 
plasmatic cuprinse între 125 si 130 mEq/l. Aceasta deoarece capacitatea celulelor 
creierului de a interveni prin mecanisme de adaptare care să elimine particulele 
osmotic active, diminuând astfel edemul cerebral care însoţeşte hiponatremia, cere 
un timp mai lung de la instalarea hiponatremiei. Pe de altă parte, acest mecanism 
protectiv contra edemului cerebral devine eficient în cazul unei hiponatremii care 
se dezvoltă în zile sau săptămâni, astfel că o persoană vârstnică se poate prezenta 
fără manifestări patente, chiar atunci când Na’ plasmatic este sub 110 mEq/I. 
Diagnosticul hiponatremiei se bazează pe combinarea datelor din anamneză, 
examenul fizic, teste adecvate de laborator si la anumiţi pacienţi răspunsul la 
expansiunea volemică cu solutie izotonă. 

Istoricul bolii cercetează eventualele cauze ale unei depletii de volum extracelular 
(în special vărsături recente) sau date privind diagnosticul de insuficienţă cardiacă, 
ciroză hepatică, sindrom nefrotic, ingestia de tiazidice sau orice alte condiţii sau 
medicamente incriminate în producerea hiponatremiei. Anamneza poate oferi date 
pentru decelarea unor cauze ale SIADH (carcinom cu celule mici sau boli ale 
sistemului nervos central) sau simptome şi semne sugestive pentru insuficiență 
adrenală sau hipotiroidism. Pentru pacienţii vârstnici sunt importante informaţiile 
privind conținutul dietei în proteine si NaCl. Dacă hiponatremia se dezvoltă în 
spital trebuiesc revăzute perfuziile intravenoase: lichidele hipotonice (soluţie salină 
0,45%, soluţie Dextroză 5% cu soluţie salină 0,45%) care sunt administrate pentru 
tratamentul depletiei de volum extracelular, în postoperator sau la pacienţi care au 
un factor de risc pentru hiponatremie. Fluidele hipotonice trebuie oprite imediat. 


Hiponatremia la vârstnici 

Este tulburarea electrolitică cea mai frecventă la pacienţii vârstnici (peste 1⁄4 din 
pacienţii vârstnici spitalizati). Mecanismele posibil implicate sunt: capacitatea 
scăzută de excretie a apei, intoxicația cu apă în condiţiile terapiei cu diuretice, 
secreția crescută de ADH. Incidenta hiponatremiei la vârstnicii tratați cu diuretice 
este mai mare la femei. La această anomalie contribuie: depletia de volum, depletia 

de potasiu, inhibitia abilității de dilutie a urinii. Comparativ cu tinerii trataţi cu 
diuretice, vârstnicii au o susceptibilitate mai mare pentru hiponatremie, posibil 
legată de producţia scăzută de prostaglandine. De menţionat că drogurile diuretice 
şi AINS pot avea un efect aditiv în apariţia hiponatremiei la vârstnici. Hiponatremia 
hipervolemică este întâlnită de asemenea la vârstnici, insuficiența cardiacă fiind 
cauza obișnuită a acestei tulburări. Hiponatremia euvolemică poate fi decelată la 
pacienţii vârstnici, care pot prezenta valori crescute ale ADH în plasmă, în absenţa 
stimulilor recunoscuţi pentru secreția de ADH. Prezenţa nivelului crescut de ADH, 
împreună cu inabilitatea de excretie a apei libere, explică susceptibilitatea acestor 
pacienţi în numeroase situații, în particular postoperator, în prezenţa administrării 
de narcotice si a unor cantități mari de lichide hipotonice intravenos. Medicația 
antidepresivă creşte riscul de hiponatremie. 

CSW (cerebral salt waisting) este un sindrom caracterizat prin pierdere de sodiu 
asociat cu o leziune intracraniană şi care poate duce la hiponatremie. Este important de 
a face diagnosticul diferenţial cu SIADH cu care are multe elemente comune. În SIADH 
întâlnim hiponatremie cu euvolemie, în condițiile unei funcţii renale, adrenale, 
tiroidiene, cardiace şi hepatice normale, iar tratamentul constă în restricție de fluide, 
CWS se caracterizează prin natriureză şi hipovolemie care poate antrena insuficiență 
renală funcţională. În aceste condiţii tratamentul constă în umplere volemică cu 
soluţie salină. Restrictia de fluide ar avea în acest caz un efect dezastruos. 


Examenul fizic 

Hiponatremia poate fi asociată cu o multitudine de patologii subiacente şi poate 
evolua în prezența unui status hipovolemic, normovolemic sau hipervolemic. 
De aceea se cercetează atent semnele de depletie de volum ale fluidului extracelular 
(pliu cutanat persistent, mucoase uscate, hipotensiune ortostatică) sau supraîncărcare 
de volum (distensia venelor jugulare, raluri pulmonare, lichid pleural, ascită, zgomot 
de galop, edeme pretibiale). Aprecierea clinică a volumului fluidelor extracelulare 
este relativ uşoară la pacientul edematos. Aprecierea clinică este mai dificilă pentru 
a face distincţia dintre volumul extracelular normal şi depletia moderată a 
volumului extracelular. Uneori, în ciuda examenului clinic atent, nu este clar dacă 
pacientul are depletie moderată de volum sau SIADH. În acest caz administrarea de 
soluție salină 0,9% cu monitorizare atentă a concentraţiei de sodiu şi a statusului 
volemic poate fi utilă diagnosticului. În depletia de volum, concentraţia de sodiu se 
va corecta rapid. În SIADH, concentraţia de sodiu nu se schimbă. 

Trebuie evaluată eventualitatea unei insuficiențe adrenale sau a unui 
hipotiroidism care impun corectare hormonală adecvată. 


Date de laborator 
Trei teste de laborator aduc informaţii importante pentru diagnosticul 
diferenţial al hiponatremiei: 
e Osmolalitatea serică; 
e  Osmolalitatea urinară; 
e Concentrația sodiului urinar. 

Osmolalitatea serică (variază normal între 275-290 mOsmol/kg) este redusă la 
majoritatea pacienţilor hiponatremici pentru că este determinată în principal de 
concentrația de sodiu şi anioni de însoţire. Osmolalitatea crescută sau normală este 
prezentă în două situații: hiperglicemiile importante şi insuficiența renală avansată. 
La pacienţii cu hiperglicemie marcată, manifestare a diabetului necontrolat, 
creşterea glucozei serice duce la creşterea osmolalitatii serice care antrenează apa 
extracelular şi scade concentrația sodiului seric. În insuficiența renală avansată, 
hiponatremia este datorată inabilitatii rinichiului de a excreta apa. Osmolalitatea 
serică măsurată scăzută permite excluderea pseudohiponatremiei sau hiponatremia 
cu creşterea tonicitatii. 


Osmolalitatea urinară - la pacienţii cu hiponatremie şi osmolalitate plasmatică 
redusă, osmolalitatea urinară poate fi utilă pentru a face diferenţa între insuficienţa 
excretiei de apă (prezentă în aproape toate cazurile) și polidipsia primară, în care 
excretia de apă este normală dar aportul este aşa de mare încât depăşeşte 
capacitatea excretorie. Răspunsul normal la hiponatremie (care este menținut în 
polidipsia primară) este o supresie marcată a secreției de ADH, ducând la excretia 
unei urini diluată maximal cu osmolalitate sub 100 mOsmol/kg şi o greutate 
specifică < 1003. Valori peste acest nivel indică o inabilitate de a excreta normal 
apa liberă, datorită persistentei secreției de ADH. Majoritatea pacienţilor 
hiponatremici au o insuficiență marcată a dilutiei urinare care este suficientă să 
menţină o osmolalitate urinară de 300 mOsmol/kg sau mai mult. Cauzele principale 
ale eliberării persistente de ADH sunt depletia de volum circulant (hipovolemie 
adevărată, insuficiență cardiacă, ciroză) şi sindromul de secreție inadecvată de 
ADH. Osmolalitatea urinară sub 100 mOsmol/kg este întâlnită şi în alte două 
dezordini hiponatremice: malnutritia, potomania băutorilor de bere şi resetarea 
osmostatului (suprimarea ADH la o osmolalitate serică mai redusă). 

Concentrația sodiului urinar este de asemenea utilă diagnosticului. Sodiul urinar 
scăzut (<25 mEq/l) sugerează o reabsorbtie proximală crescută de sodiu secundară 
depleţiei de volum extracelular, insuficientei cardiace congestive, sindromului 
nefrotic sau cirozei hepatice (exceptând situaţiile de pierdere de sodiu secundare 
terapiei cu diuretice). Concentrația urinară de sodiu este în general peste 40 mEq/l 
în SIADH şi mai putin frecvent în insuficiența adrenală sau cerebral salt-wasting 
(CSW). În unele situaţii, concentraţia iniţială a sodiului urinar are o valoare 
intermediară (de exemplu 35 mEq/l), care poate fi întâlnită atât în hipovolemia 
adevărată (nu insuficiența cardiacă sau ciroză) cât şi în SIADH. Monitorizarea 
seriată a osmolalitatii urinare şi concentraţia sodiului urinar după infuzia de soluţie 
salină poate clarifica diagnosticul. La pacientul hipovolemic, soluţia salină va 
suprima stimulul hipovolemic de eliberarea a ADH, favorizând excretia unei urini 
diluate, cu corectia hiponatremiei. La pacientul cu SIADH, ADH este eliberat 
independent de statusul volemic şi osmolalitatea urinară rămâne crescută. 

În evaluarea pacientului cu hiponatremie se recomandă şi tabloul biochimic 
care include electrolitii serici, ureea, creatinina, glicemia, potasiu şi bicarbonatul seric. 

4.5.6. Tratament 


4.5.6.1. Tratamentul hiponatremiei se va conduce tinand cont de: 
e statusul volemic al pacientului; 

e gradul hiponatremiei; 

e severitatea simptomelor; 

e durata instalării hipoosmolalitatii. 


4.5.6.2. Obiectivele tratamentului hiponatremiei: 

e corectarea atentă a concentraţiei sodiului seric fata de normal; 

e corectarea oricărei perturbări în volumul fluidelor extracelulare; 

e  decelarea şi tratarea cauzei care a dus la excretia renală deficitară de apă. 


Cantitatea de apă în exces este estimată după formula: 


Apa în exces = 60% G x [(Natremia /140) — 1] 


” Excesul de apă liberă poate fi cuantificat mai precis utilizând conceptul de clearance al apei 
libere (Chen şi col., 2007). În principiu, CAL este echivalent cu volumul de apă din urină (pe o 
perioadă de timp) care depăşeşte volumul virtual care ar fi necesar pentru eliminarea solvitilor într-o 
manieră izo-osmolară. lată o exemplificare de calculare a CAL; pacientul strânge pe o perioadă de 
24 de ore 4 litri de urină cu o concentrație a solvitilor de 70 mOsmol/l. Osmolaritatea serică 
măsurată concomitent este de 280 mOsmol/l (echivalent al 280 mOsm/kgH,O) — de 4 ori mai mare 
decât cea a urinii. Dacă solvitii urinari (total 70 mOsmol/l x 4) ar fi dizolvati doar într-un sfert din 
volumul actual de urină, atunci osmolaritatea urinară serică ar fi egală cu cea urinară. Restul de 3 
litri ar fi reprezentați de apa pură. Ca urmare, CAL este reprezentat de volumul actual de urină (4 1) 
minus „volumul de urină izo-osmolar”= 3 litri. Mai precis, deoarece clearance-ul este un parametru 
exprimat pe unitate de timp, CAL = 3 1/24 ore. 

CAL= volumul urinar actual (V) — volumul urinar izo-osmolar (Viso). 

Generalizând acest exemplu, se poate calcula volumul virtual de urină izo-osmolară prin 
determinarea gradului de dilutie sau concentraţie a urinii în comparaţie cu serul: 

Viso = V x (Uosin/Sosm) 

unde Ussm = osmolaritatea urinară si Sos = osmolaritatea plasmatică. 

După calcularea volumului de urină izo-osmolar (1 litru în exemplul nostru), diferența fata de 
volumul urinar total ar trebui sa fie compusă din apa lipsită de osmoli, cuantificată în următoarea ecuaţie: 

CAL =V — Viso =V-Vx (Uosm/Sosm) =Vx d D Uosm/Sosm) 

in fine, ecuatia trebuie raportata la timpul de colectare: 

CAL=V- Viso =V=Vx (Wosm/Sosm) =Vx ad zi Uosm/Sosm)/timp de colectare 

Ecuația de determinare a CAL poate fi reformulată ţinând cont de tonicitate: Upsm/Sosm devine (Una 
F Ux)/ Sya 

unde Uya și Ux reprezintă concentrațiile urinare de sodiu şi potasiu, iar Sy, = concentrația serică a sodiului 
(concentrația serică a K este de regulă ignorată, contribuţia sa la tonicitatea serică fiind insignifiantă). 

Ca urmare, ecuația devine: 

CAL=Vx fl = (Una + Ux)/Sya]/timp 

Prescrierea restrictiei hidrice poate fi efectuată mai simplu utilizând raportul electroliți 
urinari/electroliti plasmatici = (Uy, + Ux)/Sna: 

Raport < 0,5 (Clearance al apei rezonabil) — aport hidric 1000 ml/zi) 

Raport 0,5 — 0,5 -1,0 (Clearance al apei limitat) — aport hidric 500 ml/zi) 

Raport > 1,0 (Clearance al apei negativ) — aport hidric 0 ml/zi) 

În planul terapeutic al pacientului hiponatremic trebuiesc luate în considerare 
următoarele aspecte : 

e metoda optimală de creştere a concentraţiei sodiului seric, care variază după 
cauza hiponatremiei 

ə estimarea deficitului de sodiu, dacă sodiul urmează a fi administrat 

e rata optimală de corecție 
Metode de creştere a sodiului seric: 

e tratamentul afecțiunii de fond, daca este posibil; 

ə restricție de lichide; 

e administrarea orală sau intravenoasă de clorură de sodiu la pacienţii cu depletie 
de volum reală. La pacienţii cu SIADH se poate administra clorură de sodiu, 
tablete oral sau soluţie salină hipertonă. Soluţia izotonă este ineficientă sau 
poate inrautati hiponatremia în SIADH; 

e administrarea de antagonisti ai receptorilor de vasopresina. 

Tratamentul bolii de fond: 

ə restaurarea euvolemiei la pacienții cu depletie volemică reală prin administrarea de 
soluție salină (se suprimă eliberarea de ADH, cu excretia rapidă a excesului de apă); 

e administrarea de glucocorticoizi la pacienții cu insuficiență adrenală, care va 
suprima direct eliberarea de ADH; 

e anularea sindromului SIADH în condiţiile în care se limitează terapia cu 
anumite droguri care cauzează SIADH (desmopresină, inhibitori selectivi de 
serotonină) sau se limitează manifestările unor afecțiuni (durere, greață, 
intervenții chirurgicale); 

® tratamentul unor afecţiuni care pot cauza hiponatremia: tratamentul hormonal al 
hipotiroidiei, tratamentul tuberculozei sau meningitei. 

Restrictia de fluide: 

Restrictia de fluide sub nivelul diurezei este terapia principală pentru hiponatremia 
în stările edematoase (insuficiență cardiacă, ciroză), sindromul SIADH, polidipsia 
primară şi insuficienţa renală avansată. 

Administrarea de clorură de sodiu: 

Clorura de sodiu, sub formă de soluţie salină izotonă sau dietă hipersodată este 
recomandată la pacienţii cu depletie de volum reală şi/sau insuficiență adrenală şi la 
unii pacienți cu SIADH. Terapia cu sare este contraindicată la pacienţii edematosi 
(insuficiență cardiacă, ciroză, insuficiență renală) deoarece duce la exacerbarea 
edemelor. 

Administrarea de soluţie hipertonă este limitată in principal la pacienţii 
simptomatici sau cu hiponatremie severă sau uneori la pacienţii cu SIADH şi urină 
intens concentrată, 

Depletia de volum reală: în această situație, soluţia salină izotonă corectează 
hiponatremia prin două mecanisme: a) creşte lent sodiu seric cu aproximativ 1 mEq/l 
pentru fiecare litru de fluid infuzat deoarece soluţia izotonică are o concentraţie de 
sodiu mai mare (154 mEq/l) decât plasma hiponatremică; b) prin umplerea de volum, 
îndepărtează stimulul de eliberarea a ADH, permiţând ca excesul de apă să fie 


118 NEFROLOGIE — PRINCIPII TEORETICE ȘI PRACTICE 


eliminat în urină diluată; concentraţia serică de sodiu poate reveni rapid la normal. 
Răspunsul la soluţia izotonă este diferit în SIADH. Dacă în hipovolemie sunt 
reținute apa şi sodiul, în SIADH balanţa sodică este normală deoarece este reglată 
de aldosteron şi peptidul natriuretic atrial şi nu de ADH. Astfel sodiu administrat va 
fi excretat în urină, in timp ce apa poate fi reținută ducând la o posibilă inrautatire a 
hiponatremiei. În contrast, soluţia hipertonă conţine 1026 mosmol/l, care vor fi 
excretati dar într-un volum mai mare de apă, evitând astfel accentuarea hiponatremiei. 


Efectul potasiului: potasiul este, ca şi sodiul, un ion osmotic activ. În caz de 
hipopotasemie concurentă, administrarea potasiului poate creşte sodiu seric şi 
osmolalitatea la pacienții hiponatremici. Excesul de potasiu va intra în celulă şi 
electroneutralitatea este menţinută pe trei căi, antrenând şi creşterea sodiului seric: 
e sodiu intracelular se deplasează extracelular; 

e clorul extracelular se deplasează în celule cu potasiu; în celule creşte 
osmolalitatea favorizând intrarea apei libere în celule; 

e hidrogenul intracelular iese în fluidul extracelular şi este tamponat de 
bicarbonat şi în măsură mai mică de proteine. lonii de hidrogen devin osmotic 
inactivi, scade osmolalitatea extracelulară şi apa intră în celule. 

Această relaţie devine clinic importantă la pacienţii cu hiponatremie severă 
indusă de diuretice sau vărsături care prezintă şi hipokaliemie. 


Antagonistii receptorilor de vasopresină 

Sunt mai multi receptori pentru vasopresină (ADH): Vla, Vlb şi V2. 
Receptorii V2 mediază în principal răspunsul antidiuretic, iar receptorii Vla şi V1b 
produc in principal vasoconstrictie şi mediază eliberarea de adrenocorticotropin. 
Antagoniştii receptorilor de vasopresină produc o diureză selectivă pentru apă, fără 
afectarea excretiei de sodiu şi potasiu. Creşterea pierderilor de apă liberă tinde sa 
corecteze hiponatremia. Setea creşte semnificativ cu aceşti agenţi şi poate limita 
creşterea sodiului seric. Preparatele orale: tolvaptan, satavaptan şi lixivaptan sunt 
selectivi pentru receptorii V2 iar preparatul iv, conivaptan, blochează receptorii V2 
şi Vla. Preparatele tolvaptan şi conivaptan sunt disponibile în SUA. Tolvaptanul 
este aprobat în tratamentul pacienţilor cu insuficiență cardiacă şi ciroză. 


Hiponatremia simptomatică, acută, severă, este o urgență medicală, impunând 
intervenţie terapeutică rapidă (de preferinţă utilizând formula de mai sus; valorile 
net negative impun un tratament agresiv, de exemplu cu antagonişti de vasopresină; 
odată ce CAL devine pozitivă, hiponatremia se va ameliora net, sub influenţa efectului 
aquaretic al antagonistului de vasopresină). Rapiditatea dezvoltării hiponatremiei 
este mai importantă decât valoarea actuală a concentraţiei de sodiu. 

Pacienţii hipovolemici vor primi soluţii saline izotonice pentru înlocuirea volumului 
intravascular, corectând astfel cauza eliberării de vasopresină. Atât hiponatremia, 
cât şi depletia de volum, răspund la înlocuirea volemică cu soluţie salină izotonica 
cu normalizarea concentraţiei de sodiu şi restaurarea volumului fluidului extracelular. 
Corectia excesivă, rapidă poate duce la sindromul de demielinizare osmotică. 

Tratamentul hiponatremiei secundară diureticelor tiazidice constă în oprirea 
diureticelor şi liberalizarea aportului de sodiu. Depletia de potasiu, prezentă 
frecvent, trebuie corectată. Diureticele tiazidice nu ar mai trebui reluate, deoarece 
aceşti pacienţi riscă repetarea episoadelor de hiponatremie periculoase. 

Pacienţii hipervolemici au indicație de restricţie de apă (300-400 ml/zi), alături 
de tratamentul afecțiunii de fond (ciroza hepatică, insuficiența cardiacă). La aceasta 
se adaugă restrictia sodată si diureticele de ansă (furosemid, acid etacrinic, 
bumetanid, administrate iv) pentru îndepărtarea edemelor. Demeclociclina (derivat 
de tetraciclină) poate creşte excretia de apă liberă prin antagonizarea parțială a 
acțiunii ADH. Epuratia extrarenală este uneori necesară în caz de hiponatremie cu 
edeme şi insuficiență renală importantă. Diureticele tiazidice sunt contraindicate la 
toți pacienţii cu hiponatremie, chiar şi la cei cu stări edematoase. Tiazidicele reduc 
capacitatea rinichiului de a produce o urină diluată şi pot inrautati hiponatremia. 

Este important de subliniat că, în absenţa hiponatremiei, nu este indicație 
pentru restricție de apă. Dacă este prezent doar edemul (supraîncărcare sodică a 
fluidului extracelular) se recomandă doar restricţie de sodiu. Dacă este 
hiponatremie şi edem, se restrictioneaza atât apa cât şi sodiul. 

Pacienţii euvolemici ridică cele mai dificile probleme de tratament. Corectia 
uneori prea rapidă şi exagerată poate induce tulburări neurologice grave. 

Pacienţii cu natremia peste 120 mEq /| nu prezintă risc de convulsii, care apar 
obişnuit sub această valoare. Majoritatea sunt pacienți în postoperator, trataţi cu 
fluide hipotonice, vârstnici tratați cu diuretice sau subiecți cu polidipsie psihogenă. 
Mortalitatea prin evenimente neurologice rămâne mare. 

Pacienţii cu hiponatremie acută pot tolera mai bine creşterea Na seric decât 
pacienții cu hiponatremie cronică. Pacienţii cu hiponatremie cronică (peste 48 ore) 
pot dezvolta un sindrom de mielinoliză pontină şi extrapontină în cazul unei 
corectii rapide a hiponatremiei. Dezvoltarea mielinolizei (distructie neinflamatorie 
a tecii de mielină) se asociază atât cu rata de corecție rapidă excesivă (peste 2 
mEq/I/h), dar si cu rata absolută de creştere a concentraţiei de sodiu (mai mare de 
20 mEq/l în 24 h). Creşterea rapidă a concentraţiei sodiului plasmatic duce la 
scoaterea apei din celulele creierului care va antrena diminuarea volumului cerebral 
sub cel normal, deoarece creierul nu poate să reacumuleze rapid osmolitii care au 
fost pierduţi. Mielinoliza este observată la 25% dintre pacienții sever hiponatremici 
după corectia hiponatremiei. 

Sindromul de demielinizare osmotică se poate dezvolta gradat într-un interval 
de una până la mai multe zile, după corectia concentraţiei de sodiu. Simptomele 
care apar includ fluctuații în starea mentală, convulsii, tulburări de deglutitie, 
pierderea vederii şi, în cazuri severe, tetraplegia. Frecvent, simptomele sunt 
ireversibile sau parțial reversibile. 

În cazul SIADH, este indicată restrictia de apă (aport total de 300-400 ml/zi) 
până la identificarea cauzei şi începerea tratamentului specific. Se urmăreşte 
îndepărtarea oricărei medicatii care ar putea să interfere cu abilitatea rinichiului de 
excretie a apei. În formele simptomatice cu afectare severă a excretiei de apă se 
impune aport crescut de solviti (NaCl tablete, sau uree 30g/zi) sau agenți care 

contracarează acțiunea ADH: demeclociclina (inhibitor farmacologic de ADH). - 

Aquareticele sau antagonistii receptorilor de vasopresina (vaptanii) sunt noua 
clasa terapeutica in tratamentul hiponatremiei euvolemice si hipervolemice. Aceste 
droguri blocheaza legatura arginin vasopresinei la receptorul V2 de pe membrana 
bazolaterală a celulelor principale din tubul colector. Efectul direct al „vaptanilor” 
constă în creşterea diurezei apoase, avantaj evident fata de diuretice care pot creşte 
modest excretia apei libere. Diureticele pot scădea deasemeni potasiu seric, 
osmolalitatea plasmatică, fluxul sanguin renal şi rata de filtrarea glomerulară. Mai 
mult diureticele pot precipita hipotensiunea ortostatică, activarea neurohormonală, 
norepinefrinei, reninei şi creşte nivelul ureei şi creatininei serice. 

De menţionat că literatura de specialitate nu oferă ghiduri sau un consens 
privind terapia optimă a hiponatremiei. Opțiunile terapeutice au o eficacitate 
limitată şi uneori nu sunt bine tolerate. (vezi tabelul 1) 


4.5.6.3. Hiponatremia acută simptomatică 

Pacienţii cu hiponatremie severă, simptomatică (stupoare, comă, convulsii), 
necesită monitorizarea în unitatea de urgenţă. Restrictia de apă, deşi nu este 
suficientă pentru corectarea hiponatremiei şi ameliorarea simptomelor edemului 
cerebral, va preveni totuşi înrăutățirea hiponatremiei. În general, indicaţiile de 
urgență pentru folosirea soluţiei saline hipertonice sunt simptomele de afectare a 
SNC (depresia severă a statusului mental, convulsii, sau alte dovezi de presiune 
intracraniană crescută). 


Corectia rapidă este indicată in hiponatremiile acute, apărute într-un interval 
sub 48 ore, până când se liniştesc convulsiile. Tratamentul trebuie să fie prompt 
deoarece riscul edemului cerebral acut depăşeşte riscul demielinizării. Obiectivul 
este de a creşte Na” seric cu 2 mmol/l pe oră până dispar fenomenele. Corectia 
completă nu este necesară. Trebuie evitată o creştere mai mare de 15 mEg/l în 24 h. 
Creşterea sodiului prin terapia iv se face prin administrarea de sodiu în soluții mai 
concentrate decât fluidele din organism. La pacienţii cu hiponatremie dilutionala, 
soluţia izotonică este hipertonică comparativ cu fluidele organismului, dar se 
recomandă soluţie salină de 3% deoarece eliberează mai mult sodiu pe unitatea de 
volum de fluid. 

Se poate exprima: 


Cantitatea de Na (mmol/l) eliberată pe unitate de vol = 
| (Na infuzat - Na seric) x vol infuzat | / apa totală + volumul infuzat 


Se porneşte de la consideratiile că Na este distribuit în toată apa din organism şi că nu se pierde şi 
nu se câştigă nici Na, nici apă decât ceea ce este perfuzat. 

Exemplu: pacient de 70 kg, Natremia = 110 mmol/l 

Apa totală = 0,6 x 70 = 42 1 

După această formula: 

1 1 de soluţie izotonică (154 mmol/l) va creşte Na cu putin peste 1 mmol /I: 

(154 - 110) x 1 (42 +1), 

l 1 de soluţie salină de 3% (513 mmol/l) va creşte Na cu peste 9 mmol/l: 

(513 — 110) x 1/ (42 +1) 

Această formulă este orientativă, volumul de distribuţie in care sodiul administrat se repartizează 
este mai mic decât apa totală, depinzând de rata schimburilor solvitilor intracelulari. Nu s-au luat în 
calcul sodiul şi apa pierdută prin urină în timpul tratamentului. De aceea Na seric trebuie verificat 
frecvent în timpul tratamentului. 


În hiponatremia acută, tratamentul iniţial ar trebui să fie făcut cu soluţie salină 
3% administrat 1-2 ml/kg/h pentru a creşte Na seric cu aproximativ 1-2 mmol/I/h, 
în primele 2-3 ore, urmat apoi de o corecție mai lentă (de exemplu, creşterea cu 0,5 
mmol/l/h) avînd ca obiectiv o creştere a Na seric care să nu depăşească 10-15 
mmol/l/24h. .O rată mai lentă de corecție in 24 ore ar trebui indicată pentru 
pacienţii cu risc de mielinoliză (pacienţi cu hipokaliemie, malnutriție, alcoolism, 
boală hepatică sau arsuri). Atît răspunsul pacientului la corectia Na seric, cât şi 
riscul de dezvoltare a mielinolizei este dependent în parte de ritmul în care 
hiponatremia s-a dezvoltat. 

Soluţia hipertonică (NaCl 3%) este perfuzată într-un ritm de 1-2 ml/kg 
corp/ora; diureticele de ansă (furosemidul) cresc excretia apei libere şi grăbesc 
revenirea la normal a Na seric. Dacă sunt prezente fenomene neurologice severe 
(convulsii, obnubilare, comă), NaCl 3% poate fi infuzată cu un ritm de 4-6 ml/kg 
corp/oră cu monitorizarea electrolitilor serici. 

La pacienţii cu insuficiență cardiacă sau ciroză hepatică, creşterea sodiului 
trebuie condusă cu atenţie; poate precipita edemul pulmonar acut, de aceea se va 
asocia cu un diuretic de ansă. Pacienţii cu ciroză hepatică sunt în mod particular 
susceptibili la complicaţii neurologice când se foloseşte soluţie salină pentru 
creşterea sodemiei. 


Corectia rapidă a hiponatremiei se impune în anumite circumstanțe: 

e la pacientul depletizat (după diuretice sau pierderi gastro-intestinale) prin 
administrarea de soluție izotonică. Soluţia salină va crește la început 
concentrația sodiului plasmatic, deoarece este moderat hipertonică fata de 
plasmă. Refacerea concomitentă a normovolemiei va îndepărta stimulul 
hipovolemic pentru eliberarea de ADH, permițând astfel excretia rapidă a 
excesului de apă într-o urină maximal diluată. Este indicată monitorizarea 
atentă a sodiului plasmatic la aceşti pacienți. 

ə la pacienţii cu BCR hemodializati, cu un dializat cu o concentrație mai mare de 
sodiu: de exemplu, o concentrație de sodiu în dializat de 145 mEq/l poate creşte 
sodiul plasmatic de la 110 la 130 mEq/l în patru ore. Aceşti pacienţi pot fi 
partial protejaţi împotriva demielinizării osmotice, deoarece îndepărtarea 
concomitentă a ureei tinde să scadă osmolalitatea plasmatică, înlesnind astfel 
mişcarea apei în creier şi micşorând gradul contractiei cerebrale induse de 
creşterea concentraţiei sodiului plasmatic. La pacienţii cu insuficiență renală, 
valori crescute ale ureei pot fi protective împotriva afectării neurologice, ca 
urmare a corectiei hiponatremiei. 

4.5.6.4. Hiponatremia cronică simptomatică 

Dacă hiponatremia este prezentă de peste 48 ore sau de o durată necunoscută, 

corectia trebuie făcută cu atenție pentru a evita demielinizarea osmotică. Trebuie 

luate în calcul următoarele aspecte: 

e deoarece în hiponatremia cronică severă, apa cerebrală este crescută cu doar 10%, 
creşterea promptă a nivelului Na’ seric cu 10%, sau cu aproximativ 10 mEq/l; 
după corectia inițială, nu se va depăși rata de corecție de 1,0-1,5 mEq/l /h; 
nu se va creşte Na” seric cu mai mult de 15 mEq/l /24 h; 
odată ce creşterea dorită este obținută, tratamentul constă în restricție de apă. 


4.5.6.5. Abordarea pacientului cu hiponatremie cronică asimptomatică este diferită: 

e Evaluarea iniţială cu cercetarea unei cauze subjacente; 

e Hipotiroidismul şi insuficiența adrenală pot fi cauze posibile; dacă se 
dovedesc, se impune tratament hormonal; 
Cercetarea atentă a medicatiei posibil incriminate şi eventuala ajustare; 
Pentru pacienţii cu SIADH cu etiologie neidentificată sau care nu pot fi tratați se 
recomandă măsuri conservative: a) restricție de fluide; b) agenţi farmacologici 
care antagonizează acțiunea vasopresinei la nivelul tubului colector: 
demeclocicline 300-900 mg/zi; c) antagoniști ai receptorilor vasopresinei (sunt 
în studiu); d) Excretia crescută de solviti: diuretic de ansă combinat cu aport 
crescut de sodiu, 


4.6. HIPO- ŞI HIPERKALIEMIILE 


Potasiul este principalul cation intracelular. Mentinerea unei concentraţii stabile de 
potasiu plasmatic este esenţială pentru funcţia celulară normală, ritmul cardiac şi 
transmisia neuromusculară adecvată. Hipo- şi hiperpotasemia pot fi amenințătoare 
de viata. 

Concentrația potasiului în celule este 130-140 mEq/l, în contrast important cu 
concentraţia extracelulară de numai 3,5- 5,0 mEq/I. 

Kaliemia depinde de două variabile: 

cantitatea totală de potasiu din organism; 

repartiţia potasiului în sectoarele intracelular şi extracelular. 

Cantitatea de potasiu din organism depinde de bilanţul intrări/ieşiri care se află 
în echilibru la subiectul normal. Rinichiul este unicul organ care controlează 
homeostazia potasiului în organism. 

Potasiul total din organism este distribuit 98% intracelular: celule musculare 
(78%), celulele hepatice (6%), hematii (6%) şi 2% extracelular. Ca urmare, o 
schimbare foarte mică în această distribuţie ar putea să însemne o hipokaliemie sau 
o hiperkaliemie semnificativă, chiar atunci când depozitele de potasiu din organism 
sunt normale. 

Gradientul important transcelular al potasiului este menţinut de pompa Na-K 

ATP-aza localizată în membrana celulară. Această pompă (consumatoare de energie) 
transportă activ sodiul în afara celulei şi potasiul în celule, într-un raport de 3 Na/2 K. 

Concentrația normală de K în ser este 3,5-5,0 mEq/l. 

Necesarul zilnic de potasiu este de aproximativ 50-100 mEg/zi, şi este adus de 
fructe proaspete şi uscate, legume, carne. Potasiul ingerat este absorbit în totalitate 
(100%) la nivel intestinal. În condiţii de echilibru a K în organism, 80-90% din 
aportul de K este eliminat pe cale renală, 10-15% pe cale intestinală, 2-5% prin 
transpiratie. Pierderile de K prin transpiratie sunt minime. Pierderile de potasiu prin 
scaun pot fi mult mai mari în caz de diaree. Aceste pierderi cresc în BCR, 
organismul apărându-se în felul acesta împotriva hiperkaliemiei (organismul 
încearcă corectarea hiperkaliemiei). 


4.6.1. Homeostazia potasiului 
Este menţinută pe două căi: extrarenală şi renală. 


4.6.1.1. Calea extrarenală 

Potasiul ingerat este introdus în celule. Distribuţia transcelulară a potasiului şi 

concentrația potasiului plasmatic este afectată de un număr de factori importanți: 

ə echilibrul acidobazic: joacă un rol major în mişcarea K* de o parte gi de alta a 
membranei celulare. Acidoza favorizează ieşirea K* din celule, iar alcaloza 
pătrunderea sa în celulă. Acidoza metabolică acută este caracterizată prin aditia 
ionilor de H” şi CI în spaţiul extracelular (în cazul diareei); ionul (H^) difuzează 
în celulă, în timp ce ionul (CI) nu poate intra în celulă. Respectarea 
electroneutralitatii intracelulare impune ieşirea din celulă a ionului (K ) sau a 
ionului de (Na'). Acizii anorganici tind să antreneze ieşirea K* din celule, ducând 
la creşterea concentrației K` plasmatic. Acizii organici ca cetoacizii, acidul 
lactic, acidul betahidroxibutiric nu produc mişcări transcelulare semnificative 
de potasiu. În plus, majoritatea acizilor organici stimulează secreția de insulină. 
Hiperkaliemia observată în cursul cetoacidozei diabetice nu este legată de 
acumularea ionilor de hidrogen, ci secundară deficitului acut de insulină şi 
hiperosmolaritatii plasmatice. De asemenea, acidoza lactică “pură” nu se 
însoţeşte de hiperkaliemie. Acidoza metabolică cronică determină hipokaliemie 
prin creşterea excretiei renale de K’. Alcaloza metabolică determină 
hipokaliemie mai importantă decât alcaloza respiratorie cronică. Excesul de 
bicarbonat de sodiu în spaţiul extracelular determină hipokaliemie deoarece 
ionul HCO; (ca şi ionul Cl) nu pot difuza în celulă. Ieşirea unui proton din 
celulă antrenează intrarea K* în celulă. Alcaloza metabolică induce pierderea 
urinară importantă de K”. Situaţia este putin diferită în tulburările acidobazice 
respiratorii: a) alcaloza respiratorie acută antrenează o moderată 
hipokaliemie; b) alcaloza respiratorie cronică este însoţită de hipokaliemie 
moderată, constantă, secundară pierderilor urinare de potasiu; c) în acidoza 
respiratorie, frecvent, este o hiperkaliemie moderată. 

insulina: stimulează intrarea K* în celule (mai ales în celulele musculare, 
adipoase, hepatice) independent de efectul ei asupra glucozei. Insulina permite 
intrarea K“ în celulă stimulând direct Na-K ATP-aza, independent de AMPc. 
Deficiența în insulină duce la inhibitia captării celulare a K şi la 
hiperkaliemie. Aceasta este compensată prin diureză osmotică şi kaliureză de 
însoţire. Hiperkaliemia apare când diabeticii dezvoltă hipoaldosteronism 
hiporeninemic sau insuficiență renală. 

catecolaminele: stimularea beta 2 receptorilor sau agoniştii beta 2 adrenergici 
scad potasiul seric, în timp ce blocada beta 2 adrenergică creşte potasiul seric şi 
exagerează răspunsul hiperkaliemic la un aport suplimentar de potasiu. Această 
mişcare intracelulară a potasiului este mediată în parte de activarea sporită a 
Na-K ATP-azei. Perfuzia intravenoasă de catecolamine are efect difazic: 
creşterea imediată şi tranzitorie (1-3 min.), urmată de scăderea prelungită (1-3 ore) 
a kaliemiei. Efectul iniţial este legat de stimularea receptorilor alfa, care pot fi 
antagonizati de alfa blocanti. Efectul secundar corespunde stimulării beta 2 
adrenergice şi este antagonizat de propranolol. 

glucagonul: administrarea intravenoasă de glucagon are efect difazic: o fază 
precoce de hiperkaliemie (prin ieşirea potasiului din hepatocite), apoi o fază 
hipokaliemică determinată de secreția reactionala de insulină. Rolul exact al 
glucagonului în echilibrul potasiului nu este cunoscut. 

creşteri importante patologice ale osmolalitatii, ca în hiperglicemia severă, 
pot cauza mişcări ale potasiului spre fluidul extracelular şi creşteri ale KÝ 
plasmatic. Două elemente explică aceste modificări: a) prin creşterea tonicitatii 
fluidului extracelular, apa iese din celule, crescând astfel concentraţia potasiului 
intracelular; concentraţia crescută de K* intracelular favorizează mișcarea 
potasiului în afara celulei; b) un al doilea mecanism este cel de "solvent drug", 
apa antrenând mișcarea K“, odată cu ea, prin membrana celulară. 


4.6.1.2. Calea renală 
Excretia urinară de potasiu este cea mai importantă. Secreţia de K* are loc la 
nivelul tubului distal şi este reglată de: 


cantitatea de sodiu care ajunge în tubii distali şi colectori; eliberarea crescută 
de sodiu la nivelul tubului colector creşte rata excretiei de potasiu prin creşterea 
cantității de sodiu oferit pentru schimb cu potasiu. De exemplu, diureticele de 
ansă şi tiazidele, diureza osmotică şi infuziile saline cresc eliberarea de sodiu 
în tubul colector si produc excretia crescută de potasiu; 

fluxul urinar la nivelul acestor segmente; 

activitatea aldosteronului: la nivelul membranelor bazolaterale ale celulelor 
epiteliale distale, aldosteronul stimulează Na-K ATP-aza; ca urmare, creşte 
influxul de K* spre celule şi consecutiv secreția apicală de K* spre lumenul 
tubular. Aldosteronul este stimulat prin activarea SRA şi prin hiperkaliemie; 
prezența anionilor slab reabsorbabili - de exemplu, în timpul acidozei 
metabolice, excesul de HCO3, care nu poate fi reabsorbit de tubul proximal, 

antreneaza sodiul spre tubul colector ca un cation de acompaniament. Aceasta 
eliberare crescută de sodiu creşte schimbul Na - K şi creşte excretia de K urinar. 
pierderi importante de potasiu pot apărea când sunt prezente ambele 
situaţii: eliberare crescută de sodiu în tubul colector şi niveluri crescute de 
aldosteron. De exemplu, în cetoacidoza diabetică, diureza osmotică duce la 
eliberare crescută de sodiu spre tubul colector şi produce, de asemenea, 
depletia volumului extracelular, care stimulează aldosteronul. Ambele motive 
pot antrena pierderi urinare importante de potasiu. 


Capacitatea rinichiului de a excreta excesul de K* scade când GFR este redusă 


(în insuficiența renală). Când GFR este sub 20% din normal, rinichiul nu poate 
asigura excretia potasiului alimentar şi poate să apară hiperkaliemia. Potasiul este 
filtrat liber prin glomeruli şi aproximativ 60% din K filtrat este reabsorbit în tubii 
distali, 20-25% în ansa Henle şi 10-15% din filtrat ajunge în tubii colectori, unde 
se poate continua reabsorbtia; la acest nivel se produce în special secreția de 
potasiu. Partea finală a nefronului reglează excretia de K, prin combinarea 
variabilă a reabsorbtiei cu secreția. Schimburile de la acest nivel determină 
cantitatea de potasiu excretată de rinichi. 


4.6.2. HIPOKALIEMIA 


Hipokaliemia este definită prin scăderea concentrației plasmatice sub 3,5 mEg/l. 
Cel mai frecvent este asociată unui deficit potasic total. 


4.6.2.1. Diagnostic clinic şi paraclinic. 
Atingerea miocardică: 


iniţial se manifestă prin anomalii ECG: 

- diminuarea undei T care poate deveni difazică sau negativă; 

- creşterea undei U; 

- creşterea în amplitudine a undei P; 

- prelungirea intervalului PR (vezi Tabelul 1). 

semnele clinice sunt mai tardive: a) depletia de potasiu scade rezistenţa 
vasculară sistemică, scade sensibilitatea la efectul vasoconstrictor al 
angiotensinei II şi vasopresinei şi, prin aceste efecte, scade TA atât la normal 
cât şi la hipertensivi; b) tulburări de ritm: aritmii atriale şi ventriculare, care 


survin mai ales pe un miocard patologic sau în cursul tratamentului cu 


digitalice; hipokaliemia reduce clearance-ul renal al digoxinei, îi creşte 
concentraţia serică şi sporeşte fixarea drogului pe cord; c) în cazul unui IM, 
hipokaliemia creşte morbiditatea şi mortalitatea; 

Scăderea motilitatii musculaturii netede se manifestă prin ileus, constipatie 


sau retenţie urinară. 


Slăbiciunea muschilor scheletici (cu dispariţia ROT); rar paralizie 


diafragmatică care poate duce la oprirea respirației. 

Hipokaliemia severă poate genera rabdomioliză şi mioglobinurie care pot 
conduce la NTA. 


Semne biologice asociate hipokaliemiei: 

diminuarea capacităţii de concentrare a urinii; 

proteinurie; 

alcaloză metabolică; 

hipokaliemia severă poate antrena deteriorarea funcţiei renale cu scăderea RFG 
şi FSR (secundar creşterii vasoconstrictorilor - PG şi Ag II induse de depletia 
severă de K’); 

ə stimularea producției de NH4- care poate provoca comă hepatică la pacienții cirotici; 

e excretia crescută de amoniac creşte pH-ul urinar. 

Modificări hormonale generate de depletia de potasiu. Aldosteronul este 
deprimat probabil printr-un mecanism direct asupra biosintezei. Hipokaliemia 
creşte activitatea reninei plasmatice prin efectul pe care îl induce la nivelul maculei 
densa. În deficitele severe eliberarea de insulină este inhibată ducând la o toleranță 
anormală la carbohidrați. Aceasta poate complica tratamentul pacientului diabetic 
şi uneori duce la un diagnostic fals de diabet zaharat. 

O hipokaliemie cronică poate genera o nefropatie interstiţială cronică cu 
insuficiență renală (caracteristici — asocierea cu alcaloza metabolică, absenţa 
atrofiei renale, examenul histologic renal: vacuole în celulele tubulare renale). 


4.6.2.2. Diagnostic etiologic 
Hipokaliemia poate fi generată de: pierderi renale, pierderi extrarenale, carenta de 
aport, transfer celular excesiv de potasiu. 

Pentru diagnostic sunt importante datele oferite de: a) anamneza atentă 
(diuretice, laxative, tulburari digestive); b) ionograma sangvină şi rezerva alcalină; 
c) ureea sangvină; d) ionograma urinară şi ureea urinară. 

Într-o etapă ulterioară, este posibil să fie necesare si alte investigații: a) gazele 
sangvine; b) magnezemia; c) activitatea reninei plasmatice, dozajul aldosteronului. 


Pierderi renale de potasiu: 
Pierderi renale de potasiu (> 20 mEq/I/24 h) la un pacient cu hipokaliemie pot 
fi cauzate de: 
Hipercorticism 
e Hipermineralocorticism (ARP scazută) cu HTA: 
- Hiperaldosteronism primitiv: sindromul Conn (adenom sau hiperplazie 
suprarenaliană); 
- Sindroame înrudite, cu hipersecretia altor mineralocorticoizi (rar). 
e Hiperaldosteronism secundar (ARP crescută): 
- cu HTA: HTA malignă, stenoza de arteră renală, contraceptive orale, tumori 
secretante de renină; 
- fără HTA: a) stări edematoase (ciroza hepatică, sindromul nefrotic, 

insuficienţa cardiacă cronică congestiva); b) sindrom Bartter - rar, diagnostic 
pus înaintea vârstei de opt ani este suspectat la pacienţii care iau diuretice. Se 
caracterizează prin hipokaliemie, kaliurie, clor urinar crescut, TA normală sau 
scăzută, hiperreninemie, hiperaldosteronism, alcaloză metabolică. Afectiunea 
este asociată cu o tulburare în transportul Na-K-2Cl care este responsabil de 
reabsorbtia activă de Na în porţiunea groasă a ansei Henle; c) sindrom 
Gittelman - tulburare ereditară mult mai frecventă, caracterizată prin pierdere 
renală de magneziu şi secundar pierdere de potasiu datorită unei anomalii a 
tubului contort distal. Manifestările sunt similare cu sindromul Bartter, cu 
menţiunea că pacienţii prezintă hipercalciurie, iar cei cu sindrom Bartter sunt 
normo sau hipocalciurici; se aseamăna cu manifestările după administrarea de 
diuretice tiazidice; d) hipercortizolism în sindromul Cushing, corticoterapie 
prelungită; e) pseudo hiperaldosteronismul - absorbţie excesivă de reglisă 
(bomboane, băuturi aromatice). 


Nefropatii organice 

Acidoza tubulară distală (tip I) - tubul distal nu poate excreta adecvat ionii de 
H’; urina are un pH > 5,5; se produce frecvent o scădere a bicarbonatului seric, 
tendință la acidoză metabolică şi, secundar, creşterea fosforului şi calciului urinar; 
Acidoza tubulară proximală (tip II) — tubul proximal nu poate reabsorbi toată 
cantitatea de bicarbonati filtrată, ducând tranzitoriu la urină alcalină şi pierdere 
de potasiu, până când bicarbonatul seric scade suficient de mult şi deci 
cantitatea filtrată şi reabsorbită este redusă. În acest moment pHul urinar scade 
sub 5, bicarbonatii serici sub valori normale (12-18 mEq/l), gaura anionică 
urinară! devine negativă. Acest tip de acidoză tubulară este rară la adult şi se 
însoţeşte de defecte ale funcției tubului proximal: glucozurie cu glucoza 
normală, fosfaturie cu hipofosfatemie, uricozurie cu acid uric seric scăzut; 
Pielonefrita cronică cu implantarea digestivă a ureterelor; 

Faza poliurică de reluare a diurezei în necroza tubulară acută si după 
ridicarea obstacolului urinar. 

Tulburări functionale renale 

Diureza osmotică spontană (diabet) sau medicamentoasă (soluţii hiperosmolare); 
Hipomagneziemia apare: la alcoolici; după tratamentul cu diuretice, 
gentamicină, cisplatină; în sindromul de malabsorbtie; 

Alcaloza metabolică. 

Medicamente 

Diuretice tiazidice şi de ansa; 

Carbenicilina şi cisplatina - eliberare de sarcini anionice în tubul distal care 
duce la secreția excesivă de KÏ; 


' Gaura anionică urinară: (Nay, + Kw) - Clw 

În acidoza metabolică hipercloremică cauzată de diaree, gaura anionică urinară ar trebui să fie 
negativă. În acidoza tubulară de tip I, gaura anionică va fi pozitivă, reflectând incapacitatea de a secreta 
ioni de HÝ, asa cum este dovedită prin scăderea producției de amoniu. 

Gentamicina - creşte lizozinuria cu creşterea kaliuriei şi hipokaliemie secundară; 
e Amfotericina B - produce hipokaliemie prin acidoza tubulară tip I. 


Pierderi digestive de potasiu: 

În majoritatea cazurilor de pierderi extrarenale de potasiu, conservarea renală a 
potasiului este prezentă (K urinar este <20 mEq/24 h la un pacient cu hipokalemie). 
e diaree acută infecțioasă sau secundară unor tumori pancreatice (sindrom 
Zollinger-Ellison) sau colice (tumori viloase); 
vărsături (stenoza pilorica); 
aspirații digestive prost compensate (frecvent alcaloză metabolică); 
fistule digestive; 
abuz de laxative; 
pacienții cu ureterosigmoidostomie dezvoltă hipokaliemie din cauza stimulării 
secreției de K” la nivelul colonului de către urina drenată în colon. 
Hipokaliemia se asociază cu acidoză metabolică hipercloremica (prin secreție 
de bicarbonat şi absorbţia amoniului urinar de către colon). 


Carenta de aport- kaliurie < 10 mEq/l: 

alimentaţie artificială rău condusă (comă); 

anorexie mentală (asociază pierderi prin vărsături); 

post complet necompensat de suplimentare de potasiu; 

ocazional la bătrâni care consumă mai mult ceai şi pâine; 

aport alimentar relativ inadecvat în afecțiunile în care se produce o creştere 

rapidă în masa celulară: o hipokaliemie sub 2,8 mmol/l poate complica 

tratamentul anemiei megaloblastice severe şi anemiei prin deficiență în fier; 

e transfuziile cu eritrocite congelate, care sunt depletizate de potasiu pot duce la 
scăderea rapidă a K; 

e răşini schimbătoare de ioni (Kayexalate) administrate in exces la un pacient cu 
insuficiență renală. 


Transfer excesiv de K* spre celulă- Kaliurie variabilă adesea <10 mEq/I: 
Poate surveni în absenţa pierderilor externe de K. Se poate instala foarte rapid (ore). 
Cauze: 
e alcaloza metabolică sau respiratorie; 
e perfuzii cu soluţii glucozate plus insulină; 
paralizie periodică familială; atât formele ereditare cât şi cele câştigate produc 
hipokaliemie printr-o intrare acută a K" în celulă care se însoţeşte de paralizie flască. 
Forma ereditară este o afecțiune autosomal dominantă care rezultă dintr-o 
mutație a genei receptorului pentru dihidropiridină. Atacurile paralitice recurente 
pot fi provocate de factori diferiți care pot perturba homeostazia potasiului: aport 
crescut de carbohidrați, efortul, administrarea adrenalinei sau betastimulante (în 
particular salbutamol), efortul muscular şi dieta cu sodiu crescut. Tratamentul cu 
acetazolamidă, prin producerea unei acidoze metabolice cronice, ameliorează starea 

de slăbiciune dintre atacuri şi reduce incidenţa atacurilor paralitice. 


Tulburarea dobândită este o complicatie a tireotoxicozei şi are o predilecție 


pentru indivizii cu ascendență orientală. Cantități mari de hormon tiroidian produc 
o creştere a Na-K-ATP-azei din mușchiul scheletic şi creşterea concentraţiei de 
catecolamine, ambele predispun la intrarea sporită a K” în celulă. În contrast cu 
formele ereditare, terapia cu blocante beta adrenergice micşorează episoadele 
paralitice în boala câştigată. 


agonişti beta 2 adrenergici în exces (adrenalină, salbutamol, terbutalină, 

fenoterol) .administrati pentru tratamentul astmului, pe cale inhalatorie sau 

intravenoasă; hipokaliemia tranzitorie poate apare şi legat de eliberarea 
endogenă de catecolamine la pacienți cu infarct miocardic, traumatisme 
cerebrale, delirium tremens, după chirurgia pe cord deschis; 

Intoxicatii cu diferiți agenți care modifică distribuţia transcelulară a potasiului: 

teofilina, săruri acide solubile de bariu, toluen. 

- Teofilina în administrare necontrolată, acută sau cronică, poate induce 
hipokaliemie indirect, prin creşterea catecolaminelor şi insulinei, şi prin 
mecanism direct, prin creşterea AMPc (prin inhibitia fosfodiesterazei), beta 
blocantii sunt indicaţi în tratamentul acestei complicaţii, mai ales când apar şi 
tulburări de ritm cardiac; 

- Săruri acide solubile de bariu pot cauza hipokaliemii importante sub 
2mmol/l; bariul blochează selectiv canalele de potasiu şi împiedică ieşirea din 
celulă a potasiului, intrarea acestuia fiind neafectată; 

- Toluenul induce hipokaliemie si hipofosfatemie probabil prin redistributia 
potasiului; se produce acidoza tubulară proximala si distală, cu pierdere de 
potasiu, ceea ce ar fi un argument pentru implicarea mecanismului de 
redistributie in producerea hipokaliemiei. 

blocantii canalelor de calciu cresc captarea celulară a potasiului prin inhibitia 

canalelor de potasiu, activate de calciu. Ei reduc de asemenea creşterea 

interdialitică a potasiului la pacienţii în hemodializă. Totuşi, hipokaliemia nu a 

fost raportată decât inconstant la administrările în doze obişnuite de blocanti de 

calciu. Ei au şi efecte hiperkaliemiante prin afectarea secreției de aldosteron, astfel 
încât absenţa modificărilor în homeostazia potasiului nu este surprinzătoare. 
pseudohipokaliemia: a) poate apare atunci când o probă de sânge cu un număr 
mare de leucocite (peste 10°) este ţinută la temperatura camerei si în aceste 
condiţii, K este fixat pe leucocite; situația poate fi prevenită prin separarea 
precoce a plasmei sau serului de leucocite; b) o doză de insulină administrată, 
chiar înaintea determinării kaliemiei, cauzează o mişcare temporară a K* în celulă 
şi determină o falsă scădere a kaliemiei. Magnitudinea scăderii este în general 
mică (în jur de 0,3 mEq/l). 


Important pentru diagnostic: 
Diareea este forma cea mai frecventă de pierdere extrarenală de potasiu; 
Diureticele tiazidice şi de ansă favorizează pierderea de potasiu; 

e În evaluarea pacientilor cu pierderi urinare mari de potasiu, in absenta 
terapiei diuretice si cu TA crescuta, este esential de a aprecia nivelul reninei si 
al aldosteronului. 

Combinația hipokaliemie, K” urinar crescut, ARP scăzută si valori crescute ale 
aldosteronului plasmatic sugerează ferm hiperaldosteronismul primar. CT scanner 
abdominal poate evidenția adenomul adrenal. 


4.6.2.3. Tratamentul hipokaliemiei 
Tratament etiologic — vizeaza: 
e corectarea factorilor care au generat pierderile de potasiu renal sau extrarenal; 
e  corecţia tulburărilor metabolice care generează mişcarea intracelulară a potasiului: 
- tratamentul cu diuretice corect, adaptarea dozei sau întreruperea diureticelor 
când hipokaliemia este severă; 
- evitarea abuzului de laxative, corectia hipomagneziemiei şi a factorilor care o 
generează (alcoolismul); 
- suplimentarea cu potasiu în cursul tratamentului cu diuretice, cortizonice, 
antibiotice (carbenicilina, amfotericina B, gentamicina). 


Aportul de potasiu: 

e cândK seric este 4-3,5mEg/l — se semnalează depletia de K* 

Se recomandă dietă bogată în potasiu; 

e cândK seric este între 3,5-3 mEq/l, pacient asimptomatic 

Se încearcă suplimentarea potasică în special la pacienţii vulnerabili pentru 

aritmii cardiace: pacienţi cu insuficiență cardiacă tratați cu diuretice şi 

digitalice, pacienţi cu cardiopatie ischemică; 
e cândK seric este <3mEq/l — suplimentarea cu K este esențială; 

- se preferă administrarea orală, dacă există toleranță digestivă. Preparatul ales 
este KCl care se disociază în K” şi CI, permițând reabsorbtia acestora la 
schimb cu Na’ şi HCO; . Prin pierderea in urină a HCO; se ameliorează 
alcaloza metabolică. La pacienții cu acidoză metabolică se preferă bicarbonatul 
sau citratul de K (citratul este convertit în bicarbonat la nivelul ficatului); 

- se administrează în medie 20-40 mEq de K de 2-4 ori/zi (2-6 g KCl; Ig 
KCI=13 mEq K’), în funcţie de severitatea depletiei; 

- KCI poate fi administrată sub formă lichidă , pudră sau tablete; 

- este necesară monitorizarea potasiului: K* seric începe să crească dupa 48-72 
ore de la administrarea preparatelor de potasiu. Dacă după 96 de ore nu se 
constată o creştere a K* seric, se suspectează o depletie concomitentă de Mg 
(cofactor al pompei Na-K ATP-aza); atunci este necesară monitorizarea Mg” 
seric (N= 1,7-2,8 mEg/l). Când Mg” seric este sub 1 mEq/l, trebuie 
administrat MgSO, 50% 2 ml (1g). Alternativ MgSO; se poate administra oral 
3g la 6 h (4 doze). 

- terapia iv cu potasiu se recomandă în: a) hipopotasemiile severe (<3mEq/l), 
simptomatice sau când potasiul nu poate fi administrat pe cale digestivă; b) 

hipokaliemiile asociate cu aritmii cardiace, miopatie severă, paralizie 
periodică familială; c) tratamentul iv trebuie monitorizat cu ajutorul ECG şi 
valorilor potasemiei; d) se administrează perfuzie iv KCI 100 mEq în 1 litru 
soluție fiziologică salină, într-un ritm de 100 ml/h - care eliberează 10 mEq 
KCl /h. Nu se va depăşi niciodată un debit de 1,5 g/h: risc de moarte subită. 
Pe măsură ce manifestările cardiace se ameliorează şi funcția mușchilor 
respiratori se reface, perfuzia iv este diminuată sau se face discontinuu iar 
ulterior se trece pe terapie orală; e) administrarea K in hipopotasemiile severe 
se face pe cale iv, preferabil venă centrală sau venă periferică (atenţie - risc de 
flebită). Se preferă ca vehicul serul fiziologic în loc de dextroză, deoarece 
aceasta creşte nivelul insulinei care duce la intrarea potasiului în celulă; f) 
oricât ar fi de scăzut K” seric şi cât de alarmante aritmiile cardiace, soluția de 
KCI nu trebuie injectată direct în venă deoarece se poate dezvolta o 
hiperkaliemie amenințătoare de viata cu oprire cardiacă. 


Diuretice economizatoare de potasiu 


Actioneaza prin diferite mecanisme la nivelul tubilor colectori medulari şi 
corticali şi inhibă secreția de K”. Folosirea acestor droguri presupune o funcție 
renală normală. Combinația de potasiu si economizatoare de K este utilizată în 
special în insuficiența cardiacă cronică, ciroză hepatică, hipokaliemia cauzată de 
secreția ectopică de ACTH în care pierderea de potasiu poate fi excesivă. 

Mod de administrare: 

e Spironolactona - 25-50 mg la 6 ore. Efectul este observat dupa 48 ore. 

Doza maximă =400 mg/zi 

Efecte adverse: hiperkaliemie, ginecomastie, dureri de sâni, scăderea libidoului 

la femei, impotenta, sindrom de depletie de sodiu. 

e Triamteren : 50 mg (1 cp) de 2 ori pe zi, apoi 100 mg de 2 ori pe Zi. 

Efecte adverse: hiperkaliemie, depletie de sodiu, acidoză metabolică, rar anemie 

megaloblastica (mai ales la cirotici), litiază renală, nefropatie interstitiala. 
ə Amilorid — tb 5 mg, 1-2 tb/zi 

Efecte adverse minime: hiperkaliemie şi acidoză metabolică. 


Alte tratamente: betablocante (propranolol, atenolol). 


Tratamentul în Sindromul Bartter: 

e suplimentare de potasiu şi spironolactonă; 

e betablocante care inhibă secreția de renină şi controlează hiperreninemia şi 
hiperaldosteroninemia: propranolol 40-80 mg/zi; 

e inhibitori ai sintezei prostaglandinelor (AINS); 

e inhibitori ACE care au același efect ca si betablocantele. 


Important pentru estimarea potasiului total şi a deficitului de potasiu: 
ə concentrația serică de K“ ar trebui folosită numai ca un ghid orientativ pentru 

estimarea magnitudinii deficienței de potasiu; 

e cantitatea totală de potasiu din organism este proporțională cu masa musculară 
şi greutatea; 

e masa musculară scade cu vârsta şi este mai mare la B decât la F; 

e în general, scăderea cu 1 mEq/l a potasemiei, reflectă un deficit de 150-400 mEq în 
potasiul total; deficitul de 150 mEq pentru o scădere a kaliemiei cu 1 mEq/l ar 
trebui aplicat la vârstnici (femei vârstnice) cu masă musculară redusă, în timp ce un 
deficit de 400 mEq pentru o scădere cu 1 mEq/l a kaliemiei este valabil pentru un 
bărbat de 20 ani cu masă musculară bine reprezentată; 

e la un pacient stabil cu un grad moderat de hipokaliemie (>3 mEq/l) şi fără 
pierderi acute de potasiu, administrarea de potasiu ar trebui făcută gradat, în 
doze divizate pe cale orală, pe o durată de zile cu determinări repetate a 
concentraţiei de potasiu. 


4.6.3. HIPERKALIEMIA 


Este definită prin creşterea concentraţiei serice de potasiu peste SmEq/l. Peste 7 mEq/l 
prezintă risc vital, iar peste 9 mEq/l este letală. 


4.6.3.1. Diagnostic 
Tulburările miocardice sunt aproape constante 
e manifestările (semnele) ECG: 
- anomalii ale undei T: unde T simetrice, ample, ascuţite (mai ales în derivatiile 
precordiale); 
- anomalii de conducere auriculară şi auriculo-ventriculară (diminuarea undei 
P, bloc sino-auricular, blocuri atrio-ventriculare, alungirea PR, perioade 
Luciani Wenckebach, BAV complet); 
- tulburări de conducere intraventriculare: lărgirea QRS pentru potasemiile foarte 
ridicate (> 7,5 mmol) care preced tahicardia ventriculara şi fibrilatia 
ventriculara cu oprire circulatorie (vezi Tabelul I). 


De remarcat faptul că hipocalcemia, hiponatremia şi acidoza cresc efectele 
cardiace ale hiperkaliemiei. 
e manifestările clinice apar mai târziu în raport cu semnele electrice: 
- tulburări de ritm sau colaps brutal, mai ales în caz de acidoză metabolică sau 
mixtă asociată. 


Manifestările neuromusculare periferice 

Apar mai rar şi totdeauna mai tardiv decât tulburările miocardice; sunt reprezentate 
de: oboseală musculară, parestezii peribucale şi la extremităţi, tulburări senzitive 
profunde, paralizie flască periferică. Aceste manifestări debutează la membrele 
inferioare şi apoi se extind spre trunchi şi membrele superioare; muşchii respiratori 
şi muşchii inervati de nervii cranieni sunt de obicei ocoliti. 

Tulburări hormonale şi renale 
Hiperkaliemia antrenează creşterea secreției de aldosteron prin efectul direct al 


K asupra corticosuprarenalei. Este stimulată de asemenea secreția de insulină ca si 
eliberarea de adrenalină; intervenţia unui mecanism protector care facilitează 
intrarea K în celule. 


Hiperkaliemia inhibă amoniogeneza renală şi amoniuria; acest defect de 


acidifiere al urinii favorizează acidoza tubulară hipercloremica (tip IV). Acidoza 
favorizează hiperkaliemia. 


4.6.3.2. Diagnostic etiologic 
Trebuie eliminată pseudohiperkaliemia ce apare în hemoliză, recoltare cu stază, 
trombocitoză, leucocitoză severă, mononucleoză. 


Hiperkaliemia adevărată se poate produce prin următoarele mecanisme: 
Scăderea excretiei renale de potasiu; 

Transfer excesiv de potasiu celular spre plasmă; 

Distribuţie anormală de potasiu; 

Aport exogen exagerat. 


Scăderea excretiei renale de potasiu: 

insuficiența renală acută oligoanurică: hiperkaliemia este consecința directă a 

deficitului total sau aproape total al excretiei renale de potasiu; ea este prezentă 

în proporție crescută indiferent de mecanismul sau cauza insuficientei renale acute; 

insuficiența renală cronică în stadiul terminal: trebuie cercetată o cauză 

supraadăugată (aport excesiv de alimente care contin potasiu, săruri de potasiu, 

diuretice antikaliuretice, starea de hipoaldosteronism hiporeninemic din BCR); 

hipoaldosteronismul hiperreninemic din insuficiența suprarenaliană acută, cu 

scăderea cortizolului (boala Addison) sau însoţit de cortizol normal; 

hiperkaliemia este asociată unei deshidratări extracelulare cu hipovolemie şi 

colaps amenintator, hiponatremie, acidoză metabolică, hipoglicemie; 

hipoaldosteronismul hiporeninemic din BCR moderată (acidoza tubulară tip 

IV), frecvent asociată cu nefropatia diabetică, nefropatia interstitiala cronică 

(din anemia falciformă, toxicitate analgezică, metale grele), nefropatie 

obstructivă, LES, amiloid, nefropatia asociată sdr. imunodeficienței, 

transplantului şi drogurilor (ciclosporina şi AINS); 

medicamente antikaliuretice: 

- Spironolactona — inhibitor competitiv al aldosteronului - se fixează pe 
receptorii aldosteronului de pe celulele tubului colector; 

- Amiloridul şi triamterenul se fixează pe canalele de sodiu din tubul colector; 

- Droguri imunosupresoare (ciclosporina) blochează activitatea Na-K-ATP- 
azei din tubul distal; 

- Antibiotice — trimetoprim - blochează canalele de sodiu din tubul colector şi 
inhibă Na-K-ATP-aza de la acest nivel; 

- Medicamente care inhibă producţia de aldosteron: inhibitorii ACE, 

blocantii receptorilor de angiotensina II; 

- Inhibitorii prostaglandinelor (AINS) — inhibă producția de renina si 
indirect scad productia de aldosteron; 

- Heparina — inhibă direct producția de aldosteron la nivelul cortexului 
suprarenal prin scăderea numărului şi afinitatii receptorilor de angiotensină în 
zona glomerulară (se produce şi la doze mici administrate subcutanat). 


Transfer excesiv de potasiu celular spre plasmă 

Acidoza metabolică sau respiratorie, în numeroase cazuri de acidoză metabolică 
organică (acidocetoza, lactică, toxică) kaliemia creşte putin în absența 
insuficientei renale asociate; hiperkaliemia este mai frecventă în acidozele aşa 
zise minerale (retenţie de acid sulfuric sau fosforic) decât în acidozele organice; 
Distructii celulare masive (traumatisme, arsuri, ischemia acută a membrelor); 
rabdomioliza indusă de lovastatin şi cocaină sau liza tumorală care apare 
spontan sau după chimioterapie (limfoame). 


Distribuţie anormală de potasiu 

Deficiența în insulină: droguri care inhibă eliberarea insulinei endogene 
(somastatina) pot produce hiperkaliemie la pacienţii cu insuficiență renală; 
hiperkaliemia apare frecvent în diabetul zaharat favorizat de: (1) hipoinsulinism 
(osmolaritatea legată de hiperglicemie favorizează transferul de potasiu în afara 
celulei), (2) hipoaldosteronismul hiporeninemic, (3) existența unei insuficiențe 
renale moderate, (4) în caz de hipertensiune, administrarea de medicamente 
antikaliuretice, betablocante, inhibitori de enzimă de conversie; 

Dozele excesive de digoxin — inhibă activitatea Na-K-ATP-azei în celulele 
muşchilor scheletici şi poate antrena hiperkaliemie. Acest fenomen nu apare la 
doze terapeutice; 

Betablocantii neselectivi pot predispune la hiperkaliemie; 

Paralizia periodică hiperkaliemică familială (adinamia episodică ereditară) — 
boala autosomal dominantă. 

Aport exogen exagerat — cauză excepțională, cel mai frecvent asociat unui 


defect de excretie, din insuficienţa renală cronică, eventual asociat cu diuretic 
antikaliuretic, betablocant sau inhibitor al enzimei de conversie a angiotensinei. 


4.6. 


3.3. Tratament 

În practica clinică trebuie reţinute trei aspecte importante: l 

Orice suspiciune de hiperkaliemie impune efectuarea imediată a unei ECG, 
înainte de a confirma diagnosticul prin măsurarea kaliemiei; 

Nu există un paralelism strict între nivelul hiperkaliemiei şi severitatea 
manifestărilor ECG; absența oricărei anomalii pentru o kaliemie peste 6 
mEg/l trebuie să suspecteze o falsă hiperkaliemie; 

Simptomatologia clinică este tardivă şi atipică (bradicardie, colaps, oprire cardiacă). 
Hiperkaliemia severă asociată cu modificări ECG este o urgenţă şi trebuie 


tratată adecvat. Dacă modificările ECG suspectează o hiperkaliemie, tratamentul 

trebuie inițiat până la confirmarea diagnosticului de către laborator. 


Dacă pacientul are insuficiență renală trebuie efectuată dializa de urgență 


pentru îndepărtarea potasiului. Până la obținerea efectului prin dializă trebuie luate 
măsuri de temporizare a efectelor nefavorabile ale hiperkaliemiei: 


Protecţia cardiacă imediată — calciul gluconat îmbunătăţeşte tranzitoriu ECG, 

nu modifică potasiul plasmatic; se administrează iv 10-20 ml gluconat de calciu 

10% într-un minut. Dacă nu apare îmbunătățirea ECG se poate repeta in 

intervalul de 3-5 minute până la doza de 3-5 g de gluconat de calciu. 

Măsuri ce favorizează pătrunderea potasiului din spațiul extracelular în 

cel intracelular în scopul scăderii rapide a K` seric: 

- administrarea iv concomitentă de insulină şi glucoză (pentru a preveni 
hipoglicemia) este cea mai rapidă măsură (în circa 15 minute) de scădere a K* 
seric; 10 u insulină ordinară în 50 ml de dextroză 50%. Nu se va administra 
glucoză fără insulină, deoarece glucoza poate creşte tranzitor osmolaritatea 
ducând la creşterea K seric; 

- beta agonistii: inhalarea de doze mari de beta agonisti - albuterol (10-20 mg) 
in 10 minute (concentratie de 5 mg/ml) sub control cardioscopic; perfuzii cu 
salbutamol 0,1-0,2 mg sau isoproterenol 0,2-0,4 ug/kg/min; se realizează 
scăderea K` seric ca urmare a intrării sale în celulă; 

- administrarea de bicarbonat — favorizează pătrunderea potasiului în celulă, 
dar nu la fel de eficient ca infuzia de insulină cu glucoză. Efectul asupra 
potasiului seric începe după 3-4 ore. Are indicație în special dacă pacientul 
are acidoză metabolică severă (bicarbonati < 10 mEq/l); poate antrena 
încărcare volemica. Alcalinizarea cu soluție de bicarbonat de sodiu izotonic 
14%o, iv, perfuzie continuă 500 ml în medie, în 1-2 ore; soluţie hipertonă de 
bicarbonat demimolar 42%, 1-2 f de 20 ml, în injecție iv., direct, repetat 1-2 
ori la 10 min interval sau perfuzie iv continuă, nedepăşind 250 ml în 30-60 
min (risc de hiperosmolaritate şi supraîncărcare sodată); în insuficiența renală 
oligo-anurică sau în insuficienţa cardiacă soluţia de bicarbonat de sodiu trebuie 
administrată cu prudență (din cauza aportului sodat). 


Măsuri ce urmăresc îndepărtarea potasiului din organism 

- diureticele sunt eficiente la pacienţii care au funcție renală normală, efectul 
fiind limitat la pacienţii cu insuficienţă renală; 

- răşini schimbătoare de ioni: în intestin răşinile fixează potasiul în schimbul 
sodiului; Kayexalate polystyrene de sodiu sau de calciu administrat per os sau 
în clismă îndepărtează potasiul la schimb cu sodiul, în cantități echivalente. Se 
administrează 30-60 g/doză. Efectul începe la 1-2 ore după administrare. 
Răspunsul este mai rapid după administrarea răşinei prin clismă, în doza de 
60-120 g. Clisma trebuie reținută 30-60 minute. Administrarea acestei răşini 
trebuie făcută cu precauţie, deoarece crescând cantitatea de sodiu poate creşte 
încărcarea volemică şi poate precipita edemul pulmonar acut; 

- hemodializa sau dializa peritoneală sunt cele mai adecvate metode de 

epurare extrarenală a potasiului; metoda este extrem de eficace în ameliorarea 
tulburărilor de ritm, determinând scăderea kaliemiei cu 1 mEq/l sau mai mult 
în 30-60 minute. Hemodializa este de cinci ori mai eficace decât dializa 
peritoneală şi permite corectarea eficientă şi a acidozei metabolice şi a 
hiponatremiei. Dializa peritoneală este mai puţin eficace decât administrarea 
de kayexalate şi nu permite sustragerea a mai mult de 10-12 mmol 
potasiu/oră. 


Potasiu seric 
(mEq/l) PQRS TU 


th l 


10 Fibrilatie ventriculara 


9 Bloc intraventricular 
8 Interval P-R prelungit | Hiperkaliemie 
unde T înalte | 

7 unde T înalte 
i | Normal 
5 normal kemad 
3.0 unde T aplatizate 
Hipokaliemie 
3.0 unde T aplatizate 


unde U înalte 


Ei 

25 unde T aplatizate ol ir 
unde U inalte eT 

S-T inalt weit MP 


Figura 2. Reprezentare schematica a modificarilor electrocardiografice 
si a valorilor potasiului seric. 


Prevenirea recidivelor hiperkaliemice se realizeaza prin: 

e regim alimentar sărac în potasiu (limitarea consumului de legume şi fructe); 

e evitarea episoadelor de post care pot creşte mişcarea potasiului în afara celulei, 
datorată în parte reducerii secreției de insulină; 

e priza zilnică de Kayexalate (15 g/zi dacă este necesar); 

e evitarea medicamentelor care interferează cu mişcarea potasiului din spațiul 
extracelular în spaţiul intracelular; tratamentul acidozei metabolice la pacienții 
cu boală cronică de rinichi prin administrarea de alkali şi menţinerea 

bicarbonatului în limite normale; 

e evitarea medicamentelor care interferează cu excretia renală de potasiu: 
economizatoare de potasiu, AINS, inhibitori ai sistemului renină — angiotensină - 
aldosteron (inhibitorii enzimei ce conversie a angiotensinei, blocantii receptorilor de 
angiotensină II, inhibitorii direcți de renină, betablocantele neselective); 

e la grupuri selectate de pacienți poate fi folosită pentru stimularea excretiei 
urinare de K`- medicatie cronică cu diuretice de ansă; 

e terapie specifică - în funcție de boala de fond. De ex. pacienţii cu insuficiență 
adrenală necesită terapie de substituție cu glucocorticozi şi mineralocorticoizi. 
La pacienții cu paralizie periodică hiperkaliemică pot fi folosiţi profilactic aerosoli 
cu albuterol pentru a preveni hiperkaliemia şi slăbiciunea musculară indusă de efort. 


4.7. ECHILIBRUL FOSFOCALCIC 


4.7.1. Calciul 


Menţinerea unei concentraţii stabile de calciu este foarte importantă pentru 
organism deoarece calciul este un element esenţial care participă la numeroase 
mecanisme celulare. Este unul din principalii constituenți ai țesutului osos. Sub 
formă ionizată, constituie un element cheie al semnalizării intracelulare, coagulării 
sangvine şi altor reacţii enzimatice; intervine în procesele de exo- şi endocitoză, în 
transmisia neuromusculară sau contractilitatea musculară. 

Conţinutul total de calciu evaluat la un bărbat de 70 kg este de aproximativ 1,3 kg, 
din care 99% se găseşte în oase şi dinţi, ~1% în celulele țesuturilor moi şi mai putin 
de 0,1% în compartimentul extracelular. În plasmă calciul se prezintă sub trei 
forme: 40% legat de albumină, 15% legat de unii anioni (citrat, fosfat, sulfat) şi 
45% calciu liber ionizat, singura formă activă biologic). Normal, calcemia este 2,25 
şi 2,65 mmoli/l respectiv 9-10,5 mg/dl. 

În menţinerea homeostaziei calciului intervin reglări ale fluxului de calciu la 
nivel intestinal, renal şi osos. 


4.7.1.1. Absorbtia digestivă 

Absorbtia digestivă a calciului depinde de mai multi factori: 

e Cantitatea ingerată este legată de obiceiurile alimentare; un adult normal 
ingeră 1000 mg Ca” pe zi, din care aproape 400-500 mg pot fi absorbite; 300 
mg de calciu din secrețiile digestive sunt pierdute prin scaun, ducând la o 
absorbţie netă de 100-300 mg; în stare echilibrată această cantitate este 
eliminată prin urină; 

e Absorbtia calciului se efectuează numai la nivelul părţii proximale a intestinului 
subţire şi este stimulată de vitamina D activă şi inhibata de glucocorticoizi; 

e Formarea de săruri insolubile în lumenul intestinal (fosfat de calciu, oxalat de 
calciu, fosfat de magneziu); acestea nu se absorb indiferent de zona tubului digestiv; 

e Tranzitul intestinal: tranzitul intestinal accelerat conduce la o absorbţie 
intestinală scăzută de calciu. 


4.7.1.2. Reabsorbtia renală 

Eliminarea zilnică de calciu este de 100-300 mg pe zi. În condiţii normale, de bilanţ 

calcic echilibrat, calciuria este în general echivalentă cu absorbția digestivă. 

În realitate, ea reprezintă fluxul net de intrări provenind din tubul digestiv şi din os. 

Astfel, calciuria din 24h (normal 0,1 mmol/kg/24h) reflectă absorbţia digestivă. 

Din contră, după o noapte de foame (fără nici o absorbţie calcică), calciuria din 

urina proaspătă, raportată sau nu la creatininurie (normal < 0,5 mmol/mmol) 

reflectă fluxul de origine osoasă. 

Numai calciul ionizat este ultrafiltrabil. O cantitate echivalentă a 10.000 mg 
este filtrat zilnic la nivel glomerular, 98% fiind reabsorbit la nivel tubular. 
Reabsorbtia are loc astfel: 

e aproximativ 65% la nivelul tubului contort proximal, prin transport activ legat 
de sodiu; calciuria variază în acelaşi sens cu natriureza: creşte când reabsorbtia 
sodată este crescută (de exemplu, în deshidratările extracelulare); 

e 25% în porțiunea ascendentă a ansei Henle; 

e 10% la nivelul tubului contort distal; la acest nivel, reasorbtia este supusă unui 
transfer maximal si este reglată de parathormon (PTH). 

PTH induce o creştere a reabsorbtiei de calciu la nivelul tubului contort distal. 
Stimulează deasemeni activitatea 1l-alfa hidroxilaza din tubul contort proximal 
(care produce creşterea sintezei de 1,25(OH)2 D3), diminuarea reabsorbtiei de 
fosfat (determinand hipofosforemie) si de bicarbonat (favorizează acidoza 
metabolică). De menţionat de asemenea că, în caz de hiperparatiroidism, deşi 
reabsorbtia calciului este crescută, calciuria rămâne importantă prin creşterea 
sarcinii filtrate, secundar hipercalcemiei, explicând riscul litogen. 

Reabsorbtia tubulară de calciu este crescută în anumite afecțiuni genetice 
(hipercalcemia hipocalciurică familială), în alcaloză, după anumite medicamente 
(tiazide, litium). Reabsorbtia tubulară poate fi diminuată de furosemid, calcitonină, 
acidoză, hipofosforemie, hipomagneziemie. 


4.7.1.3. Fluxul osos 
Remodelarea osoasă este permanentă, atât pentru osul trabecular, cât şi pentru osul 
cortical. Remodelarea începe printr-un ciclu de resorbtie realizat de osteoclaste, 
urmat de un ciclu de reconstrucţie. Reconstrucţia se face în două etape, prima fiind 
osteogeneza prin osteoblaste care produc os osteoid necalcificat. Acesta va fi 
mineralizat în al doilea timp, după cincisprezece zile, la nivelul bordurii osteoide. 
Există un cuplaj osteoresorbtie-osteosinteza care leagă intim aceste două procese. 
Reglatorii sistemici principali ai remodelajului osos sunt PTH, vitamina D3, 
calcitonina (inhibă osteoclastele). Există şi alti factori sistemici de reglare a 
calcemiei: hormonii tiroidieni, hormonul de creștere, hormonii sexuali, 
glucocorticoizii, unii agenți farmacologici (bifosfonati). 

PTH induce o activare a osteoblastelor şi osteoclastelor (indirect pentru că 
acestea nu prezintă receptori specifici pentru PTH). Niveluri crescute de PTH vor 
antrena o resorbtie osoasă importantă care depăşeşte capacitatea de osteoformare, 
ceea ce explică hipercalcemia şi atingerea osoasă. Vitamina D3 creşte resorbtia 
osoasă, printr-un mecanism independent de PTH. Aceasta permite eliberarea de 
calciu şi fosfor pentru mineralizare. Vitamina D3 are un efect direct asupra 
mineralizării osoase şi osteoformării. 


4.7.1.4. Reglarea calcemiei 
Principalii reglatori ai calcemiei sunt PTH şi vitamina D3. Sinteza acestora este 
modulată de variațiile calcemiei. 

PTH induce creşterea calcemiei prin mobilizarea osoasă şi creşterea 
reabsorbtiei tubulare distale de calciu. Vitamina D3 induce o creştere a calcemiei 
prin mobilizarea din stocul osos şi creşterea absorbției digestive. 

Hipocalcemia stimulează secreția de PTH, care secundar determină formarea de 
calcitriol. PTH creşte eliberarea fosfatului de calciu din oase si excretia fosfatului 
urinar, în timp ce calcitriolul creşte absorbţia de fosfat de calciu intestinal. Ambii 
hormoni reduc excretia urinară de calciu. Efectul net este creşterea concentrației 
calciului plasmatic cu modificări mici în concentraţia fosfatului plasmatic. Această 
secvenţă se inversează în condiţiile hipercalcemiei sau a calciului crescut în dietă 
astfel că secreția de PTH şi producţia de calcitriol sunt diminuate. 

PTH contribuie la reglarea echilibrului acido-bazic în prezenţa unei suprasarcini 
acide. Scăderea pH-ului extracelular stimulează secreția de PTH şi creşte excretia 
de fosfati care vor tampona la nivel renal ionii de H”. Un al doilea mecanism prin 
care se minimizează scăderea pH-ului este tamponarea de către os a excesului de acid. 

Variatiile calcemiei sunt percepute de receptorii senzitivi pentru calciu (CaSR). 
Aceştia sunt exprimati la suprafața celulelor paratiroidiene, tubulare renale, osoase 
şi induc un răspuns celular adecvat. La nivelul celulelor paratiroidiene, în funcţie 
de calcemia ionizata, va fi o creştere sau diminuarea a eliberării de PTH (pe termen 
scurt), a sintezei de PTH (termen mediu) şi a numărului de celule producătoare de 
PTH (termen lung). 

e  Calcemia crescuta scade CaSR determinând scăderea PTH ce are ca şi 
consecinţă eliminarea crescută de calciu la nivel renal; 

e  Calcemia scăzută induce o creştere a CaSR, cu creşterea PTH şi în consecinţă, 
reabsorbtia de calciu la nivel renal. 


În patologie, receptorii pentru calciu sunt implicaţi în două afecțiuni ereditare, 
legate de activarea sau inactivarea acestor receptori: hipocalcemia familială cu 
hipercalciurie şi hipercalcemia familială cu hipocalciurie. În terapeutică, agonistii 
receptorilor pentru calciu (calcimimetice) permit reducerea secreției de 
parathormon. S-a conturat astfel o clasa nouă terapeutică, singurul reprezentant al 
acestei fiind reprezentat de cinacalcet. 

4.7.1.5. Hipercalcemia 

Diagnosticul hipercalcemiei este biologic: cresterea calciului ionizat din plasma 
peste 1,32 mmol sau a calcemiei totale peste 2,65 mmol/l. Majoritatea hipercalcemiilor 
sunt descoperite întâmplător cu ocazia unei determinări a calcemiei totale. Semnele 
clinice sunt frecvente dacă calcemia este superioară la 3 mmoli/]. 


4.7.1.5.1. Diagnostic 

Manifestările clinice depind de rapiditatea creşterii calciului şi de toleranța 

individuală. Hipercalcemia acută este rară şi angajează rapid prognosticul vital. 

Apare în caz de creştere rapidă a calcemiei, cu calcemia corectată (în funcție de 

nivelul albuminei serice) peste 3,5 mmol/l. 

Semnele clinice în criza acută hipercalcemica sunt: 

tulburări de vigilenta cu agitaţie, delir, uneori convulsii; 

dureri abdominale, vărsături, ileus; 

febră, tahicardie, deshidratare globală, chiar colaps sau şoc; 

insuficiență renală acută; 

risc de oprire cardiacă prin fibrilatie ventriculară. 

Semnele clinice în hipercalcemia cronică sunt de cele mai multe ori absente 

când hipercalcemia este moderată şi devin frecvente când hipercalcemie este severă 

(peste 3 mmol/l) sau gravă (peste 3,5 mmoli/l). Semnele clinice cele mai întâlnite sunt: 

e astenie; 

e deshidratare globală; 

e tulburări neurologice şi psihice: a) sindrom depresiv, sindrom demential, 
psihoză delirantă; b) cefalee, insomnii, tulburări de vigilenta; b) hipotonie şi 
slăbiciune musculară, hiporeflexie osteo-tendinoasă. 

e tulburări cardiovasculare: tahicardie, tulburări de ritm, modicări ECG: QT 
scurt, PR lung + BAY gr 1, unde T plate; 

e tulburări digestive: anorexie, scădere ponderală, constipatie, chiar greturi/ 
vărsături + ileus paralitic, dureri abdominale difuze, ulcere digestive; 

e tulburări renale: sindrom poliuro-polidipsic, litiază renală calcică, nefrocalcinoză, 
insuficiență renală cronică, insuficiență renală funcțională (deshidratare); 

e semne osoase în raport cu etiologia: cancer, mielom, hiperparatiroidism; 

e calcificari ectopice: rinichi: nefrocalcinoză, artere: mediacalcoză, ochi: cornee, 
conjunctivă, timpan: surditate, articulaţii: condrocalcinoză, piele: prurit, 
pancreas: pancreatită acută (hiperparatiroidie primitivă). 

De menţionat că principalul risc legat de un diagnostic tardiv a unei hipercalcemii 
cronice este evoluția unei insuficiențe renale cronice, afectare vasculară 
(mediacalcoză), afectare osoasă (în caz de hiperparatiroidism primar subiacent). 

În fata unei calcemii totale peste 2,6 mmoli/l (normal 2,2 — 2,6 mmoli/l) se va 
acționa astfel: 


Se elimină cauzele de eroare: 
e eroare de dozaj: se va face o a doua prelevare; 

e eroare de prelevare: calcemia este majorată de ortostatism, stază venoasă prin garou; 

e eroare de interpretare legată de variații mari ale albuminemiei: de exemplu 
hiperalbuminemia poate sa conducă la o falsă hipercalcemie în timp ce o 
hipoalbumiemie (ex: sdr nefrotic) poate conduce o falsă hipocalcemie. 


Se calculează calcemia totală corectată, in milimoli prin formule care tin cont de 
albuminemie sau de proteinemie: 

e calcemie corectată = calcemia determinată + (40 — albuminemia) x 0,02 

e calcemia corectată = calcemia determinată + (0,55 +[proteinemia/160]) 


Dozarea calciului ionizat: Ca” normală = 1,15 — 1,35 mmoli/] ; variază cu pH ul, 
creşte in acidoză si diminuă în alcaloză. Hipercalcemie = Ca” > de 1,35 
mmoli/]. 


4.7.1.5.2. Cauzele hipercalcemiilor 
Cauzele hipercalcemiilor pot fi sistematizate astfel: 


Hipercalcemii Hipercalcemii 
legate de creşterea PTH fără creşterea PTH 
e  Hiperparatiroidism primar: e  Afecţiuni neoplazice: mielom, cancere, 
- adenom sporadic (85%); în special epidermoide; 
- hiperplazie (10%) asociată e Hipervitaminoza D 
uneori cu neoplazia endocrină - intoxicație; 
multiplă tip 1 sau 2; - sinteză excesivă în afecţiuni 
- carcinom (5%) granulomatoase  (sarcoidoză, 
e  Hipercalcemie familială cu hipocalciurie tuberculoză, unele limfoame); 
ə Endocrinopatii: hipertiroidie, insuficiență 
suprarenaliană 


e  Imobilizare prelungită la subiecți cu 
turnover osos crescut (Paget, la tineri) 

e Terapeutice: tiazide, litium 

e Intoxicatii cu vitamina A 

e Sindrom lapte-alcaline 


Hiperparatiroidism (HPT) primar este cauza cea mai frecventă de hipercalcemie 
(50% din cazuri), fiind detectată de obicei întâmplator. Secretia crescută de PTH 
este datorată unui adenom benign (80-90%), hiperplazie difuza (10-15%), rar 
carcinom. Boala este mai frecventă la femei (după menopauză) decât la bărbați. 
HPT primar produce rar hipercalcemie amenințătoare de viață. Se poate asocia cu 
hipertensiune, dislipidemie, diabet, afectare cardivasculară (creşte rata mortalităţii). 
Leziunile osoase întâlnite sunt reprezentate în principal de osteopenie şi mai rar de 
osteitis fibrosa. 

Neoplazia endocrină multiplă (MEN) este o afecţiune autosomal dominantă, 
caracterizată prin tumori ale glandei paratiroide, ale hipofizei şi ale pancreasului, 

determinată de mutatia unor gene situate pe cromozomul 11q13 (MEN), în tipul 
MENI sau pe cromosomul 10 (RET) în tipul MEN2. 


Hipercalcemia indusă de medicamente: 5-10% din pacienţii trataţi cu litium 
prezintă niveluri crescute de PTH, mediate probabil prin interacțiunea litiului cu 
CaSR care modifică set-pointul pentru secreția de PTH. Hipercalcemia este 
reversibilă. Intoxicația cu vitamină A (100.000 U/zi sau analogi de vitamină A 
folosiți în dermatologie) poate cauza hipercalcemie, probabil prin creşterea 
osteoclastelor care mediază resorbtia osoasă. Diagnosticul este pus pe baza contextului 
clinic şi prin decelarea unor valori crescute de 25(OH)D. Hipercalcemia este o 
complicatie a tratamentului cu tiazidice cu mecanism incert. Sindromul lapte 
alcaline se caracterizează prin hipercalcemie, alcaloză şi insuficiență renală şi este 
cauzat de ingestia unor cantități mari de lapte şi antiacide. 


Imobilizarea poate produce o creştere a resorbtiei osoase, scăderea ratei de formare 
a osului şi hipercalcemie. 


Boala granulomatoasă: hipercalcemia este observată în 10% din pacienţii cu 
sarcoidoză prin creşterea producție de 1,25 (OH)2 D din situsuri nonrenale 
(macrofagele din sarcoid produc calcitriol); poate apare hipercalcemia şi în alte 
granulomatoze ca Wegener, lepra. 


Hipercalcemii moderate pot fi surprinse in endocrinopatii nonparatiroidiene: 
tirotoxicoze (turnover osos crescut, PTH şi 1,25(OH)2D scăzut), feocromocitom, 
insuficiență adrenală, tumori pancreatice. i 


4.7.1.5.3. Tratament 

Etiologic: 

ə frecvent este suficient, dacă hipercalcemia este moderată; 

e in hiperparatiroidismul primar: tratament chirurgical — extirparea tumorii (cancer 
sau adenom) sau indepărtarea chirurgicală 7/8 din paratiroide (hiperplazia difuză); 

e  neoplazie solidă — tratament chirurgical şi/sau radiochimioterapeutic; paliativ în 
caz de neoplazii depășite; 

e mielom multiplu — chimioterapie + autogrefă; 

e iatrogenie — întreruperea tratamentului hipercalcemiant; 

e  granulomatoză — corticoterapie în caz de sarcoidoză, pentru alte granulomatoze, 
corticoterapia poate fi asociată tratamentului specific; 

e tireotoxicoza — propranolol (B blocant, per os sau iv) are un efect rapid. 


Simptomatic 

e trebuie adaptat gravitatii hipercalcemiei; 

e rehidratarea este prima etapă indispensabilă în tratamentul oricărei hipercalcemii: 
a) în hipercalcemiile < 3 mmoli/l şi asimptomatice, este posibil tratamentul 

ambulator printr-un aport lichidian crescut; b) în hipercalcemiile > 3 mmoli/] 
şi/sau simptomatice se va face perfuzii iv şi spitalizare: 2-6 litri solutie salină 
izotonă/zi + KCl în caz de hipokaliemie asociată; 

modificări ale regimului alimentar şi tratamentului: diminuarea ratiei de calciu 
prin evitarea laptelui şi produselor de lapte, consum de apă săracă în calciu; 
întreruperea oricărui tratament hipercalcemiant, întreruperea tratamentului 
digitalic (risc de intoxicație); 

bifosfonati (calcitonină) sunt utilizaţi pentru orice hipercalcemie gravă sau 
simptomatică; calcitonina este mai rar utilizată, are avantajul unei acțiuni rapide 
şi unui efect antalgic; 

diureză forțată cu furosemid (putin utilizată) — diureticele de ansă cresc 
calciuria, mai ales în doze mari, iv (100 mg furosemid la 2 h); însă după 
corectarea prealabilă a volemiei. 


Cazuri particulare 


Corticoterapia: blochează sinteza de calcitriol (inhibă 1,25 hidroxilaza) şi deci 
absorbția digestivă a calciului; au acţiune inhibitoare asupra proliferării 
celulelor inflamatorii. Corticoterapia orală 0,5-1 mg/kg corp/zi nu este eficace 
decât în anumite tipuri de hipercalcemie: a) granulomatoze (alternativa la 
clorochin, ketoconazol); b) intoxicații vitaminice , consumatori de lapte şi 
alcaline; c) hemopatii maligne (mielom multiplu, limfoame); d) normalizarea 
calcemiei este lentă (1-2 săptămâni); 

Epuratia extra-renala: hemodializa cu un dializat sărac în calciu; efectul este 
imediat, dar tranzitoriu. Indicaţii: a) hipercalcemii amenințătoare de viata pe 
termen scurt; b) hipercalcemii cu insuficiență renală acută oligo-anurică; 
Cinacalcet: calcimimeticele inhibă secreția de PTH; normalizează hipercalcemia în 
cursul hiperparatiroidismului inoperabil. 


In sinteză, mijloacele terapeutice folosite în hipercalcemii sunt: 


Hipercalcemii moderate  Hipercalcemii severe Hipercalcemii grave 
sau asimptomatice sau sipmtomatice (>4 mmoli/]) 
(2,6 —3 mmoli/l) (3-4 mmoli/]) 
Regim Hidratare intravenoasă, Măsurile terapeutice 
Hidratare, cel mai frecvent apoi diuretice de ansă şi precedente. 
orală hidratare. Hemodializă 
Steroizi, dacă etiologia o Calcitonina 
recomandă Bifosfonati 


4.7.1.6. Hipocalcemia 

Hipocalcemia prezinta cauze variate, printre cele mai frecvente mentionand deficienta 
de vitamina D, hipoparatiroidismul, anomalii ale metabolismului magneziului sau 
medicamentoasa (calcitonina, cinacalcet, fenitoina etc.) (vezi tabelul 1). Diagnosticul 
hipocalcemiei impune confirmări prin măsurători repetate, care trebuie ulterior 
corelate cu albumina serică, ştiindu-se faptul că, în plasmă, calciul circulă legat de 

albumină. Astfel, fiecare reducere cu 1g/dl a albuminei serice va scădea valoarea 
calciului total cu 0,8 mg/dl, fără a afecta valoarea calciului ionic şi deci fără a 
produce semne de hipocalcemie. 


Tabelul 1. Principalele cauze de hipocalcemie. 


_ Hipoparatiroidism 
- afectiuni gene ice 
- post-chirurgical 
- afectiuni autoimune 
- post-radioterapie 


- infiltrare paratiroidiană (granulomatoasă, neoplazică) 


_— post SoU ae 


= ‘Medicament 
- inhibitori ai senatbtiel osoase (bifosfonati, Ia, în special asociaţi cu deficienta de 
vitamina D 

- cinacalcet 

- chelatorii de Ca (EDTA, citratul) 

- foscarnet 

- fenitoina (datorita conversiei vitaminei D in metaboliti inactivi) 


Hipomagneziemia (ce poate inhiba secretia de PTH sau induce o rezistență la a 
Alte cauze 

- liza tumorală 

- pancreatita acută 

- alcaloza metabolică 
- sepsis 


4.7.1,6.1. Clinic 

Principala forma de manifestare clinica a hipocalcemiei o constituie tetania. 
Simptomele de tetanie pot fi moderate (acroparestezii, crampe musculare) sau 
severe (laringospasm, convulsii) fiind secundare creşterii excitabilitatii neuromusculare. 
Hipocalcemia devine manifesta la un nivel al calciului seric intre 7 si 7,5 mg/dl 
(1,8-1,9mmol/l), însă ea poate fi influențată si de modificări patologice concomitente 
ale echilibrului acido-bazic, ale magneziemiei sau ale potasiului seric. 

Simptomele debutează de obicei cu parestezii peri-orale sau la nivelul 
extremităților. Aceste simptome pot provoca hiperventilatie, conducând la alcaloza 
respiratorie, creşterea pH-ului arterial, putând exacerba paresteziile. Simptomele 
motorii de tetanie includ rigiditate, mialgii, spasme şi crampe musculare. Aceste 
manifestări pot merge până la spasm al musculaturii respiratorii şi al glotei cu 
insuficiența respiratorie acută. Manifestările vegetative includ hiperdiaforeză. 
bronhospasm sau colică biliară. 

Clinic, hipocalcemia este pusă în evidenţă cu ajutorul semnului Trousseau 
(menţinerea unei presiuni peste TA sistolică timp de 3 minute determină contracție 
involuntară a muşchilor mâinii în caz de hipocalcemie) sau Chvostek (spasm 
anormal al muschilor faciali care este evidenţiat prin percutia uşoară a nervului facial). 

4.7.1.6.2. Paraclinic 

Pe lângă dozarea calciului total şi a calciului ionic, o importanță deosebită o au 
dozarea parathormonului, a magneziului seric, a fosforului, a fosfatazei alcaline, a 
amilazemiei sau a nivelului seric de vitamină D. 

PTH - a) este scăzut în caz de hipoparatiroidism; b) poate fi crescut la pacienții 
cu boală cronică de rinichi sau deficit de vitamină D; c) poate fi normal sau scăzut 
la pacienţii cu hipomagneziemie concomitentă. 

Magneziu — hipomagneziemia (Mg <0,8 mEq/l) poate cauza hipocalcemie prin 
inducerea unei rezistenţe la acţiunea PTH (pseudohiperparatiroidism). 

Fosfor — hiperfosfatemia asociată cu hipocalcemia reprezintă semne caracteristice 
pentru hipoparatiroidism/pseudohipoparatiroidism. 

Fosfataza alcalină - niveluri ridicate sunt frecvent întalnite în osteomalacia 
secundară deficitului sever în vitamina D. 

Amilazemia — este utilă pentru diagnosticul pancreatitei acute. 

Vitamina D — deficitul de 25 (OH) vitamina D poate avea origine carentiala sau 
secundară bolii renale cronice. 


4.7.1.6.3. Tratament 
Tratamentul hipocalcemiei se face în funcţie de severitatea şi de cauza subiacentă. 
Astfel, pacienţii cu hipocalcemie severă, simptomatică, trebuie tratați cu calciu 
intra-venos, în timp ce cei cu simptome moderate, însă cu un calciu seric mai mare 
de 7,5 mg/dl pot fi trataţi cu preparate de Ca per os. În cazul deficitului 
concomitent de magneziu, acesta trebuie de asemenea să fie corectat. 

Hipocalcemia secundară hipoparatiroidismului beneficiază pe lângă administrarea 
de calciu (1-1,5 g calciu elemental/zi) şi de administrarea concomitentă de vitamina D 
activă, începând cu 0,25 micrograme de 2 ori pe zi cu creşterea progresivă a dozei 
până la corectarea hipocalcemiei. 

În cazul carentei de vitamina D, definită ca niveluri de 25(OH) vit. D <20 
ng/ml, se, recomandă administrarea de vitamina D2 sau D3 50.000 UI, o dată pe 
săptămână timp de 6 săptămâni, urmată apoi de administrarea de 800-1.000 UI/zi. 


4.7.2. Fosforul 


La fel ca şi calciul, fosforul se găseşte predominant în oase sub formă de cristale de 
hidroxi-apatită. Aproximativ 125-150 mg de fosfor intră şi ies din fluidul 
extracelular în fiecare zi ca rezultat al remodelării scheletale. La adulți balanţa 
fosforului osos este aproape de 0. Deoarece capacitatea rinichiului în excretia 
fosforului este mare, variațiile ratei remodelării osoase şi cantitatea de fosfor 
schimbată zilnic între os şi lichidul extracelular nu afectează substanţial nivelul de 
fosfor, dacă rata filtrării glomerulare nu este mai mică de 40 ml/min/1,73 m’, 
Aproximativ 60-70% din aportul de fosfor este absorbit de tractul intestinal. 
Cantitatea netă de fosfor ce ajunge în lichidul extracelular este de aproximativ 600- 
800 mg/zi. Cea mai mare parte a fosforului anorganic din plasmă este o formă 
ultrafiltrabilă, 60-70% din cantitatea de fosfor filtrată fiind reabsorbită la nivelul 

tubului contort proximal - locul primar al reglării secreției de fosfor. PTH reglează 
excretia de fosfor, la nivelul tubului contort proximal scăzând reabsorbtia 
fosforului, influențând astfel transportul lui în tubul distal. 

În reglarea homeostaziei foforului, un rol deosebit de important îl are FGF 23 
(factorul de creştere al fibroblastilor), acesta fiind principalul hormon fosfaturic 
FGF 23 este produs în principal de ostoblaşti, dar se găseşte în cantități mici şi în 
alte țesuturi. Receptorii FGF 23 sunt localizati în tubul proximal determinând 
inhibarea reabsorbtiei de fosfor şi scăderea producţiei de calcitriol. La pacienții cu 
boală cronică de rinichi, nivelurile serice ale FGF23 cresc pe măsură ce funcţia 
renală se deteriorează, fiind însoţită de o creştere a nivelului de fosfat, de o secreție 
semnificativă de PTH şi de o scădere a nivelurilor de vitamina D activă. Deoarece 
creşterea FGF23 precede scăderea vitaminei D active, se pare că FGF 23 joacă un 
rol important în dezvoltarea hiperparatiroidismului secundar bolii cronice de rinichi. 


4.7.2.1. Hiperfosfatemia 

Principalele cauze de hiperfosfatemie sunt reprezentate de sindromul de liza 

tumorală, rabdomioliză, hemoliza masivă, acidoza lactică, cetoacidoza diabetica, 

ingestia de laxative ce contin fosfati şi nu în ultimul rând boala renală cronică. 
Tratamentul hiperfosfatemiei diferă în funcție de modul de instalare, astfel: 

e forma acuta, asociată cu hipocalcemia, poate fi amenințătoare de viata; dacă 
funcţia renală este normală, tratamentul constă în administrarea de soluţii saline, 
iar în cazul insuficientei renale concomitente se poate recurge la hemodializa; 

e forma cronică, asociată bolii renale cronice, beneficiază de măsuri ce vizează 
scăderea absorbției intestinale a fosforului prin intermediul unei diete sărace în 
fosfor (fără a influența însă negativ statusul nutritional) sau cu ajutorul 
chelatorilor de fosfor (vezi secţiunea referitoare la tratamentul tulburărilor 
metabolismului mineral asociat bolii cronice de rinichi). 


4.7.2.2. Hipofosfatemia 
Poate să apară secundar scăderii absorbției intestinale (aport alimentar scăzut, 
diareea cronică, administrarea cronică de antiacide), a eliminării urinare crescute 
(hiperparatiroidism, deficit de vitamină D) sau a redistribuţiei fosforului din spațiul 
extracelular în cel intracelular (administrarea de insulină, glucoză, adrenalină, 
alcaloza respiratorie). 

Hipofosfatemia este cel mai frecvent asimptomatică, nu necesită tratament 
specific ci doar al cauzei subiacente. 

CAPITOLUL 5 
TULBURĂRILE ECHILIBRULUI ACIDO-BAZIC 


Echilibrul acido bazic (EAB) asigură menţinerea unei concentraţii constante de ioni 
de hidrogen (H^) în fluidele organismului. Valoarea normală a (H^) în lichidul 
extracelular este de 40 nmol/l (cu limite 38-42 nmol/l), şi de 100 nmol/l.’ in 
compartimentul intracelular. Deoarece cantitatea de (H’) este foarte mică în sânge, 
aceasta nu se măsoară de rutină. Se măsoară pH-ul, care este exprimat prin log 
negativ al concentraţiei ionilor de(H ) din soluție: 

pH =- log (H^) 

Normal, pH-ul arterial se situează între 7,38-7,43, ceea ce corespunde la o 
valoare a (H’) de 38-42 nmol/l. Celulele nu pot funcţiona la un pH sub 6,8 sau 
peste 7,8. pH-ul este menţinut în limite strânse în pofida producţiei continue de 
acizi în organism: 

e acidul carbonic (acid volatil), produs prin metabolismul glucidelor şi lipidelor; 
e acizi non carbonici (acid clorhidric, sulfuric, fosforic) produşi prin 
metabolismul proteinelor. 

Pentru menţinerea pH-ului în limite normale intervin sistemele tampon intra şi 
extracelulare, şi secundar plămânul şi rinichiul. 


5.1. PRODUCŢIA DE ACIZI ŞI BAZE ENDOGENE 


În condiţii fiziologice, dieta are cea mai importantă contribuţie în producerea 
endogenă de acizi şi baze. Oxidarea carbohidratilor din dietă, a grăsimilor şi a 
acizilor aminati produce CO2. Din metabolismul celular, iau naştere zilnic în jur de 
15000 mmoli de CO2. Acesta se combină cu apa din sânge şi formează acidul 
carbonic (H2CO3). Reacţia este catalizată de anhidraza carbonică (CA), enzimă 
prezentă în țesuturi şi globulele roşii, absentă în plasmă. H>CO3 se disociază în CO» 
şi H20. CO» este eliminat prin olama trer volati. 
CO, + H20 + HCO; + (H') + (HCO;) 


Din metabolism se generează şi acizi nonvolatili (ficşi) produşi din: acizi 
aminati care contin sulf şi fosfoproteine (se produc acid sulfuric şi acid fosforic), 

glucoză (acid lactic şi piruvic), trigliceride (acizii acetoacetic şi beta-hidroxibutiric), 
nucleoproteine (acid uric), acizi aminati cationici (lizină, arginină, histidină), 

O dietă normală produce 1 mmol/kg/zi de acizi nonvolatili endogeni. În anumite 
condiţii se produc acizi si din alte surse decât dieta: postul prelungit, efortul 
extenuant, corticoizii (prin creşterea catabolismului proteinelor musculare). Bazele 
endogene (HCO3), sunt generate din acizi aminati anionici din dietă (glutamat şi 
aspartat) şi din citratul sau lactatul rezultat din metabolismul carbohidratilor. Dieta 
vegetariană conţine cantități mari de acizi aminati anionici şi cantități mici de 
proteine care contin sulf si fosfati. În general, producţia de acizi depăşeşte pe cea 
de baze la o persoană care ingeră o dietă tipică europeană. Toţi acizii care sunt produşi 
trebuie îndepărtați din organism pentru menţinerea normală a pH-ului sangvin. 
Sistemele tampon reprezintă prima linie de apărare contra agresiunii acide: un 
tampon captează ionii de H* sau OH dintr-o soluţie pentru a limita variațiile de pH. 

Tamponul bicarbonat/acid carbonic este principalul tampon extracelular. 
El aparţine unui sistem deschis în legătură cu plămânul care elimină COz şi cu 
rinichiul care regenerează şi reabsoarbe HCO;. Ecuația Henderson—Hasselbalch 
(HH) formulează relația dintre diferitele elemente ale sistemului tampon 
bicarbonat/acid carbonic. 

pH = pKa + log (HCO;) / (H2C03) 


HCO; nu poate fi măsurat direct, concentraţia sa poate fi estimată prin presiunea 
parțială a CO2 (PCO>) şi coeficientul de solubilitate a CO» la temperatură şi pH 
cunoscute. La o temperatură normală de 37°C şi un pH de 7,4, PCO: este 40 mm 
Hg, coeficientul de solubilitate 0,03 şi pKa (constanta de disociere) este 6,1. 
Ecuația Henderson-Hasselbalch poate fi scrisă: 

pH = 6,1 + log (HCO;) / 0,03 x PCO, 


Normal (HCO; ) plasmatic este 24 mEq/l 
pH = 6,1 + log 24 / 0,03 x 40 
pH = 6,1 + log 24 / 1,2 = 6,1 + log 20 
pH = 6,1 + 1,3 = 7,40 


Pentru practica medicală, ecuaţia HH poate fi simplificată: H' = 24 x PCO./HCO; . 
Dacă se cunosc două din trei variabile ale acestei ecuaţii, poate fi calculată a treia 
variabilă, ceea ce permite evaluarea tulburărilor acido-bazice. Pentru o valoare a 
pCO; de 40 mm Hg şi HCO; de 24 mEq/l, ecuaţia se poate scrie: H' =24 x 40/24 = 
40 nEq/l. Această valoare corespunde unui pH de 7,40. Acizii minerali endogeni 
produşi trebuie tamponati imediat, astfel ca ionii liberi de hidrogen să nu se 
acumuleze în organism. 

Printre tampoanele intracelulare trebuie reţinut rolul major al proteinelor. 
În globulele roşii, hemoglobina posedă o putere tampon ridicată. În alte celule 
predomină tampoanele de proteinat şi fosfat. Scheletul este un rezervor important 
de săruri alcaline. În caz de acidoză osul se dizolvă si eliberează tampoane de fosfat 
şi carbonat. 

Plămânii reprezintă a doua linie de apărare fata de modificările de pH. Normal, 
PCO; este menţinută la 40 mm Hg. Aceasta se realizează prin eliminarea la nivelul 
pulmonului a CO»> rezultat din metabolismul celular. Orice perturbare în eliminarea 
CO» poate produce o modificare în pH sangvin. Ventilatia alveolară menţine astfel 
PCO, normală, prevenind o modificare acută a pH-ului. Ventilatia alveolară este 
controlată de chemoreceptorii localizati central in măduvă şi periferic în bulbul 
carotidian şi arcul aortic. Concentrația (H’) din sânge si PCO» sunt reglatori importanți 
ai ventilatiei alveolare. Chemoreceptorii sesizează modificările concentraţiei (H`) 
şi a PCO>. Ca urmare, ritmul ventilator se modifică. De exemplu, o creştere în 
concentraţia (H`) (scăderea pH-ului) stimulează ritmul ventilator, creşte eliminarea 
PCO;, iar pH-ul tinde să crească. Invers, o scădere a concentraţiei de (H°) (creşterea 
pH-ului) deprimă ventilatia alveolară şi produce retentia de CO;, iar pH-ul tinde să se 
normalizeze. O creşterea a PCO; stimulează ritmul ventilator, în timp ce scăderea 
PCO, îl deprimă. Răspunsul ventilator la modificările în concentratia (H^) necesită 
mai multe ore pentru a fi complet. 

Rinichii intervin în echilibrul acido-bazic mai lent si mai tardiv. Prin consumul 
unei diete normale se produc zilnic 1 mmol /kg de acizi ficşi. Dacă aceşti acizi nu 
sunt eliminaţi, ei se retin şi (HCO;) plasmatic scade. Rezultatul este acidoza 
metabolică. La individul normal, acidoza metabolică nu apare deoarece rinichii 
excreta încărcătura acidă şi menţin (HCO3) plasmatic în jur de 24 mEq/l. 
Mentinerea (HCO3") este realizată la nivel renal prin: 

ə reabsorbtia-regenerarea de (HCO; ); 
ə excretia de sarcini acide. 

Bicarbonatul (HCO; ) este filtrat liber prin glomerul. Aproape toată cantitatea 
de bicarbonat filtrată este reabsorbita, excretia urinară fiind neglijabilă (sub 3 mEq). 
Bicarbonatii filtrati sunt reabsorbiti în proporție de 80-85% în tubul proximal, 10% 
la nivelul ansei Henle, 6% în tubul distal şi colector. În tubul proximal, ionii de H’ 
sunt secretati în lumen prin schimbul Na'/H" şi prin transportorul H -ATPaza. 
Ionii de (H") secretati se combină cu HCO; filtrat şi formează H2CO3. Anhidraza 
carbonică de la nivelul membranei apicale din celulele tubului proximal catalizează 
transformarea HCO; in H20 şi CO. CO» difuzează în celule. În celule, anhidraza 
carbonică catalizează reacțiile: 

CO, + H20 — H,CO; > H* + HCO; 


Ionii de H' sunt ulterior secretati în lumen prin schimb Na/H si H-ATP-aza, 
pentru ca ciclul să se reia. (HCO3)) părăseşte celula prin membrana bazo-laterală prin 
intermediul Na/HCO; symporter, în care 2-3 ioni de HCO; sunt transportați pentru 
fiecare ion de Na’. Alt mecanism este prin Cl/HCO; antiporter, în care un HCO; este 
schimbat pentru un ion de CI. Pompa Na/K ATP-aza asigură energia şi gradientul 
electrochimic pentru secreția ionilor de (H’) şi ieşirea (HCO; ) (vezi figura 1). 

Reabsorbtia (HCO3)), în tubul proximal şi distal este influențată de numeroşi 
factori. Factorii care cresc reabsortia de (HCO3") la nivelul tubului proximal sunt: 
cantitate crescută de bicarbonat filtrat, contracția volemică, hipokaliemia, creşterea 

PCO;, creşterea concentraţiei ionilor de (H’). La nivelul tubului distal, reabsortia 
de bicarbonat este stimulată de aldosteron, creşterea PCO;, creşterea concentraţiei 
de (H’), hipokaliemia. 


Lumen Cetuilă Sânge 


H,O a— co, 


CO, + H,O 


Anhidraza Anhidraza 
carbonics ics 
carbonics 

H,CO, 


H,CO, 


HCO, + He 
H+ 


Nas 


Nat, CM, H,O 


Figura 1. Reabsorbtia-regenerarea bicarbonatului. 


Excretia de sarcini acide se realizează la nivelul celulelor intercalare situate in 
canalul colector. Excretia acidă se face sub două forme: NH; şi aciditate titrabilă. 

NH4 provine din metabolismul glutaminei. El este excretat în lumenul tubular 
proximal. În ramura ascendentă Henle, NH," este reabsorbit luând locul K* prin 
intermediul cotransportului Na'/K'/2CT şi se transformă apoi in NH; şi H”. Ionul 
de H’ este excretat în tub şi se combină: (HCO;) + (H') — H>CO3 (regenerarea 
bicarbonatului). NH; difuzează în afara celulei unde se acumulează în interstitiul 
medular, creând un veritabil gradient cortico-papilar. NH4'/NHs. În canalul colector, 
epiteliul nu este permeabil decât pentru NH; care difuzează în lumenul tubular şi se 
combină cu un ion de H° după relaţia: NH; + H' = NH4. NH,’ reprezintă 
principala formă de excretie acidă şi cea mai adaptabilă. În caz de hiperkaliemie 
există o competiţie între NH, şi K* la nivelul cotransportorului, ducând la 
diminuarea reabsorbtiei de NH,", o diminuare a stocului de NH; şi deci o excretie 
acidă mai redusă. Aceasta explică asocierea dintre hiperkaliemie şi acidoză. 

Aciditatea titrabilă reprezintă protonii tamponati de săruri de acizi slabi 
urinari, altele decât bicarbonatii. Principalul tampon este fosfatul monoacid care se 
combină cu un ion H': 

HPO, + H* = H>PO4. Fosfatul disodic format este o formă de excretie acidă 
putin adaptabilă. 

5.2. EVALUAREA CLINICĂ A TULBURĂRILOR ACIDO-BAZICE 


Gazometria permite stabilirea diagnosticului de tulburare acido-bazică şi aprecierea 
caracterului metabolic sau ventilator prin măsurarea pH-ului, PCO» şi concentraţiei 
de (HCO3") în sângele arterial. 


Valorile normale în sângele arterial sunt: 
pH: 7,38 — 7,42 
PCO:: 36 — 44 mmHg 
(HCO3): 22 — 26 mmol/l 


Acidoza este definită prin scăderea pH-ului sub 7,38, iar alcaloza prin creşterea 
pH-ului peste valorile de referință de 7,42. Variatiile de pH sunt induse de alteratii 
ale PCO, (reglate de ventilaţie) sau de modificări ale concentrației plasmatice a 
HCO3 (reglată de rinichi): 

e anomalii primitive ale PCO»: acidoză (PCO, crescută) sau alcaloză (PCO» 
scăzută) (acidoză sau alcaloză „respiratorie”); 

e anomalii primitive ale HCO3: acidoză (HCO; scăzut) sau alcaloză (HCO; 
crescut) (acidoză sau alcaloză „metabolică”). 

Faţă de modificările primitive apar răspunsuri compensatorii renale sau respiratorii. 


Tulburarea pH Modificarea Modificarea Mecanism 
acido-bazică primitivă secundară 

Acidoza < 7.40 {+ HCO; Y PCO; Hiperventilatie 
metabolica 

Alcaloza > 7.40 tT HCO; T PCO, Hipoventilatie 
metabolica 

Acidoza <7.40 t PCO; tT HCO; Treabsorbtia 
respiratorie HCO; 

Alcaloza > 7.40 ļ PCO, 4 HCO; Vreabsorbţia 
respiratorie HCO; 


Ionograma plasmatică aduce informaţii privind diagnosticul etiologic al unei 
acidoze metabolice prin calculul „găurii anionice” (GA). În plasmă suma cationilor 
(sarcini pozitive) şi a anionilor (sarcini negative) este egală (principiul 
electroneutralitatii). Na' şi K* reprezintă în jur de 95% din sarcinile pozitive (cationi), 
în timp ce HCO; şi CI reprezintă în jur de 85% (anioni). Normal, există in plasmă 
mai multi anioni nedozati (proteine plasmatice şi în mai mică măsură fosfati, sulfați 
şi alti anioni organici) decât cationi nedozati (calciu şi magneziu). Această 
disparitate arbitrară între suma cationilor şi a anionilor reprezintă gaura anionică. 

GA = (Na) —[(CI) + (HCO3)]. Valoarea normală GA este 12 + 4 mEq/l, din 
care 11 mmol/l reprezintă sarcinile negative ale albuminei. Calculul GA trebuie ajustat 
pentru valorile albuminemiei (reducerea cu 4 mmol/l a GA pentru fiecare 10 g/l în 
minus albumină). O GA mai mare de 16 mEq/l traduce o retenţie da anioni nedozati. 

5.2.1. Acidozele metabolice (AM) 


Acidozele metabolice se caracterizează prin pH < 7,40 şi printr-o reducere primară 
a bicarbonatului plasmatic (HCO3). 

Simptomele AM sunt nespecifice. Centrul respirator cerebral este stimulat şi apare 
hiperventilatia în încercarea de a compensa acidoza. Ca urmare, pacienţii vor prezenta 
grade variate de dispnee. Copiii pot prezenta greață, vărsături, apetit scăzut. Anamneza 
poate aduce informaţii utile pentru diagnosticul etiologic. Vârsta de debut şi istoricul 
familial de acidoză pot orienta diagnosticul spre boli ereditare cu debut în copilărie. 
Elemente importante orientative pentru diagnostic oferă anamneza pacientului: 

e diaree: pierderi gastro-intestinale de HCO3; 

istoric de diabet zaharat, alcoolism, înfometarea prelungită: acumularea de cetoacizi; 
poliurie, sete, dureri epigastrice, vărsături: cetoacidoza diabetica; 

nicturie, poliurie, prurit, anorexie: insuficiență renală, 

ingestia de droguri sau toxine: salicilati, acetazolamidă, ciclosporină, etilen 
glicol, metanol; 

e simptome vizuale: ingestie de metanol; 

e calculi renali: acidoză tubulară renală sau diaree cronică; 

e tinitus: supradozare de salicilati. 

Semnele clinice sunt uneori absente, în special în acidoza moderată şi cronică. 
Riscul vital apare la un pH < 7,10. Manifestările clinice sunt în particular respiratorii, 
neurologice, hemodinamice: 

e Tulburări respiratorii: 

- polipnee (FR > 20 respiratii/min); 

- absenta unei cauze cardio-pulmonare; 

- hipocapnie + hiperoxie (PaO: crescută). 

e Tulburări neurologice: 

- obnubilare; 

- convulsii. 

e  Răsunet hemodinamic: 

- Diminuarea contractilitatii miocardice; 

- Efect de vasodilatatie sistemică globală; 

- Efect vasoconstrictor pulmonar; 

- Pierderea eficacitatii aminelor presoare dacă pH < 7. 

e Răsunetul hidro-electrolitic: 

- pH < 7,38; 

- (HCO3) < 22 mmol/l; 

- PCO; < 44 mmHg; 

- Kaliemia variabilă (creşte in caz de insuficiență renală, post medicamentos); 

- Cloremia este variabilă în funcţie de etiologie: (1) crescută: acidoze-tubulare, 
pierderi digestive de bicarbonati, intoxicații cu derivați de acizi clorati; (2) 
normală: insuficiență renală; (3) scăzută sau normală: exces de aport de acizi 
exogeni sau endogeni. 

Principalele cauze ale acidozei metabolice în funcție de mecanism sunt: 
pierderea de bicarbonati: diaree, anastomoze uretero-intestinale, acidoza 
tubulară proximala (tip II); 

acumulare rapidă de acizi (corpii cetonici din cetoacidoză, acidul lactic din 
hipoxie, intoxicație acută exogenă cu salicilat, etilen glicol, metanol); 
incapacitatea rinichiului de a excreta acizi în IRA sau IRC, defect de producţie de 
NH, (acidoză tubulara distală hiperkaliemică de tip IV), hipoaldosteronism, 
defect de secreție de ioni de H* (acidoză tubulară distală tip I). 


Acidoza metabolică este clasificată în: 
acidoză metabolică cu GA normală; 
acidoză metabolică cu GA crescută. 


5.2.1.1. Acidoză metabolică cu GA normală 
Cauzele acidozei metabolice cu GA normală (acidoze hipercloremice) sunt: 


pierderi gastro-intestinale de HCO;: diaree, fistulă enterocutanată (afectare 
pancreatică), drenaj intestinal al urinii, transplant de pancreas cu drenaj vezical; 
în aceste situații GA rămâne normală deoarece pierderea de bicarbonati este 
înlocuită prin Cl’ pentru menţinerea electro-neutralitatii; 

pierderi renale de HCO; acidoză tubulară renală proximală (tip II); 

insuficienţa secreției de H’ la nivel renal: acidoză tubulară renală distală (tip I), 
acidoză tubulară renală tip IV, insuficiență renală; 

infuzie de acizi: clorură de amoniu, alimentaţie excesivă; 

alte cauze: expansiune de volum rapidă cu soluţie izotonică de NaCl. 


Gaura anionică urinară 
Cauzele renale ale pierderii de bicarbonat pot fi deosebite de cauzele non 


renale prin măsurarea amoniuriei. În cursul acidozei hipercloremice, o excretie 
urinară zilnică de amoniu < 1 mmol/kg este anormală şi indică rinichiul drept cauză 
principală a acestei anomalii. Deoarece determinarea amoniuriei este dificilă, se pot 
lua informaţii prin determinarea găurii anionice urinare (GAU): 


GAU = Na urinar + K urinar — Cl urinar 
O GAU > 0 (echivalează cu o concentraţie urinară de NH," scăzută) semnează 


originea tubulară renală a acidozei, iar o GAU < 0 (echivalează cu o concentraţie 
. = E y “e . . 
urinară de NH,’ crescută) semnează originea extrarenală a acidozei. 


Acidoza metabolică cu GAU negativă are drept principale cauze: 

pierderi gastro-intestinale de bicarbonat: diaree, aspirații digestive joase; 
administrarea de cloruri: acidoze de dilutie (retenţie de clor în cursul unei 
insuficiențe cardiace sau după administrarea rapidă de soluţii saline izotonice 
pe cale i.v.); 

administrarea de clorură de amoniu sau de săruri clorurate de aminoacizi din 
cauza metabolizării lor în HCI; 

generarea de cantităţi mari de anioni organici: acid hipuric care provine din 

metabolismul toluenului (incidental prin inhalare) sau acidurie D-lactat în 

sindromul de ansă intestinală oarbă. 

Acidozele metabolice cu GAU pozitivă sunt reprezentate de acidozele tubulare 
renale care definesc un grup de boli în care eliminarea încărcăturii acide este 
alterată disproporționat fata de reducerea filtrării glomerulare. Toate aceste afecțiuni 
sunt caracterizate prin acidoză metabolică hipercloremica cu gaură anionica 
normală. Sunt trei sindroame distincte: acidoza tubulară proximală (tip II), acidoza 
tubulară distală clasică (tip I), şi acidoza tubulara distala hiperkaliemică (tip IV). 


Acidoza tubulară proximală (tip II) se caracterizează prin: 

defect de reabsorbtie a bicarbonatului la nivelul tubului proximal; 

excretia urinară de ioni de H’ este normală; 

pH urinar normal; 

alte anomalii ale reabsorbtiei proximale: glicozurie, fosfaturie, aminoacidurie; 

se întâlneşte in: mielom, nefropatii interstitiale, toxice şi medicamentoase; 
hipokaliemie (bicarbonatii sunt excretati în urină sub formă de săruri de K), 
agravată prin aport de alcaline. 

Diagnosticul de acidoză tubulară proximală este suspectat la un pacient cu 
acidoză cu GA normală, hipokaliemie şi incapacitatea de acidifiere a urinii < 5,5, în 
condiţii stabile. În sprijinul diagnosticului pledează şi alte modificări, consecință a 
afectării reabsorbtici tubulare: glucozuria (în condiţiile unei glicemii normale), 
hipofosfatemia, hipouricemia, proteinurie moderată. Dacă diagnosticul nu este sigur 
se poate încerca un “test de provocare” (perfuzarea de NaHCOs, 0,5-1 mmol/h/kg şi 
măsurarea HCO; urinar). Creşterea concentraţiei serice de (HCO3") peste pragul de 
reabsorbtie va antrena creşterea rapidă a pH-ului urinar >7,5. Fractia de excretie a 
NaHCO; (normal < 5%) va creşte la > 15-20% pe măsură ce concentrația 
plasmatică a (HCO; ) se apropie de normal. 

Tratamentul acestor pacienţi este uneori dificil. Frecvent, corectia acidozei nu 
este posibilă chiar cu cantități mari de (HCO3) (3-5 mmol/kg/zi), deoarece aceste 
soluţii alcaline sunt rapid excretate prin urină. În plus antrenează pierderi renale de 
potasiu. Diureticele economisitoare de potasiu pot limita aceste pierderi. 

Acidoza tubulară distală (tip I) se caracterizează prin: 

e defect de excretie de ioni de H’ la nivelul tubului distal, prin diminuarea activităţii 
pompei H'/ATP-aza, ceea ce antrenează o regenerare insuficientă a (HCO3); 

e pHurinar > 5,5; 

e  hipercalciurie secundară unei anomalii în reabsorbtia calciului; 

e cauze: (1) primară, idiopatică sau familială; (2) secundară: boli autoimune, boli 
genetice, nefrocalcinoze, nefropatii tubulo-interstitiale, toxice, medicamentoase; 

e hipokaliemie, corijată prin aport de alcaline. 

Diagnosticul de acidoză tubulară distală este suspectat la pacienţi cu acidoză 
hipercloremica şi GA normală, hipokaliemie şi incapacitatea de a scădea maximal 
pH-ul urinar. Tratamentul acestei perturbări constă în administrarea de alcali în 
cantități egale cu producţia zilnică de acizi (1-2 mmol/kg/zi). La pacienți cu deficit 

sever de potasiu, corectia cu bicarbonat poate antrena temporar scăderea mai marcată a 
K extracelular, cu manifestări simptomatice. De aceea se impune corectia deficitului 
de K”, înainte de corectia acidozei. Citratul de potasiu este forma preferată pentru 
pacienții cu hipokaliemie persistentă sau cei care asociază litiază renală. 


Acidoza tubulară distală hiperkaliemică (tip 1V) 

ə anomalia este legată de inhibitia amoniogenezei; hipoaldosteronismul sau 
insensibilitatea tubului renal la aldosteron ar genera hiperkaliemia, responsabilă 
de inhibitia amoniogenezei; 

e se întâlneşte mai frecvent la adult; 

ə se caracterizează prin pH urinar acid şi hiperkaliemie; 

e cauze: 

- deficit mineralocorticoid care poate evolua cu: 

=" renină scăzută, aldosteron scăzut, situaţie întâlnită în: diabet zaharat, 
droguri (AINS, betablocante, ciclosporina); 

a renină crescută, aldosteron scăzut, asociată cu: distructie adrenală, droguri 
(IEC, blocanti ai receptorilor Ag II, heparina). 

- insensibilitatea tubului distal la aldosteron: droguri (spironolactona, 
triamteren, amilorid), nefropatie interstiţială, amiloidoză, absența sau 
deficienta receptorilor pentru aldosteron. 

Majoritatea pacienţilor cu această perturbare nu necesită tratament, dacă nu 
intervine o afecţiune intercurentă care ar exacerba hiperkaliemia. Corectarea 
hiperkaliemiei reprezintă obiectivul principal. Această corecție antrenează in 
majoritatea situaţiilor corectia simultană a acidozei. Corectia hiper-kaliemiei 
permite ca producţia de NH, să crească, creând posibilitatea de tamponare a 
acidității distale. În situaţiile cu deficit de aldosteron, se pot administra intermitent 
mineralocorticoizi (fludro-cortizon 0,1 mg/zi). Ca alternativă, poate fi administrat 
un diuretic tiazidic sau de ansă. Aceste diuretice cresc oferta de Na la nivel distal şi 
în consecință stimulează secreția de H* si K` în tubul colector. Pentru tratamentul 
acidozei şi hiperkaliemiei pot fi folosite soluţiile alcaline (NaHCO3) cu 
monitorizarea statusului volemic al pacientului. 


Acidoza metabolică de tip III asociază o acidoza tubulara tip I cu acidoză 
tubulară tip II. 


5.2.1.2. Acidoza metabolică cu gaură anionică crescută 

Acidoza metabolică cu gaură anionică crescută (> 16 mEq/l) apare ca o consecință 
a producţiei endogene sau suprasarcină exogenă acută de ioni de H* (care provine 
dintr-un anion nedozat). Această formă de acidoză se întâlneşte în următoarele situații: 
e insuficiență renală severă: anionii nedozati sunt sulfați, fosfati, hipurati; 

e cetoacidoza (diabet, înfometare, aport de alcool); 

ə acidoza lactică (hipoxie tisulară, biguanide, insuficienţă hepatocelulara); 

e intoxicații (metanol, etilen glicol,supradozaj de aspirină). 

Cetoacidoza diabetică 

Se caracterizează prin: acidemie severă (pH < 7.15), hiperglicemie, depletia 
volumului fluidului extracelular, scăderea rezervelor de K în ciuda concentratiilor 
serice normale sau crescute ale potasiului. Acidoza cu GA crescută se produce prin 
generarea de cetoacizi (produşi prin oxidarea incompletă a acizilor graşi). Diagnosticul 
se pune în contextul unui diabet zaharat care prezintă: tahipnee, poliurie, polidipsie, 
acidemie severă, test pozitiv pentru cetone în urină efectuat cu bandeleta reactivă. 


Acidoza L lactică (lactacidemia > 2mmol/l) 

Cauza cea mai obişnuită a acidozei L lactice este hipoxia tisulară. Poate evidenția 
de asemenea o anomalie a metabolismului acidului piruvic indusă de biguanide la 
un diabetic, mai ales în condiţii de insuficiență renală sau insuficiență hepatică asociată, 
sau poate complica stări de şoc, hipoxie acută severă, boala hepatică severă, DZ, 
diferite malignitati, circulaţie extracorporeală cu hipotermie. Acidoza lactică poate 
fi indusă de toxine sau medicații (phenformin, etanol). Rar, se descriu forme ereditare. 


Cetoacidoza alcoolică 

Apare la alcoolici cronici, după consum prelungit de băuturi alcoolice cu aport 
caloric diminuat. Cetogeneza rezultă din efectele combinate ale starvatiei şi 
etanolului. Pacienţii prezintă greață, vărsături şi dureri abdominale. Se decelează 
acidoza cu GA crescută + alcaloză metabolică prin vărsături şi alcaloză respiratorie. 
Frecvent apar depletia de volum a fluidului extracelular, hipoglicemie, sângerări 
gastrointestinale sau pancreatită acută. 


Acidoza uremică 
Apare în IRA sau BCR avansată (Cle < 25ml/min). In insuficiența renală 
incipientă şi moderată, cel mai frecvent GA este normală. Acidoza cu GA normală 
rezultă din insuficienţa elimi-nării renale a ionilor de H` prin deficit de producere si 
ă + L x: n a te 
excretie a NH4 . Pe măsură ce rata filtrării glomerulare scade, GA creşte, pe seama 
retentiei anionilor nedozabili: sulfați, fosfati şi anionii organici. 


Intoxicația cu etilen glicol 

Apare după consumul accidental sau în scop de sinucidere, de antigel sau lichid 
de radiator. Frecvent pacientul este consumator cronic de alcool. Etilen glicolul 
este metabolizat de alcool-dehidrogenază în compuşi foarte toxici care produc: 
e  acidoză cu GA crescută; 
e afectarea acută a SNC: ataxie, confuzie, convulsii şi coma; 
e IRA; 
e cristale de oxalat de Ca în urină (acidul oxalic este un compus toxic). 
5.2.1.3. Tratamentul acidozelor metabolice 
Se urmăresc două obiective: 
e cercetarea şi tratamentul cauzei 


e administrarea de soluţii alcalinizante 
Acidozele acute sunt urgente vitale atunci când pH < 7,10 sau bicarbonatemia 

<8 mmol/l, deoarece pot antrena diminuarea debitelor cardiace şi tisulare, rezistenţă la 
acțiunea aminelor vasopresoare, aritmii ventriculare, inhibitia metabolismului 
celular, comă. 


Cetoacidoza diabetică răspunde bine la terapia cu insulină, hidratare şi 
potasiu. Acest tratament corectează hiperglicemia, cetoacidoza, acidemia si 
deficitul de potasiu. Deoarece cetoacizii circulanti vor fi convertiți spre (HCO; ) de 
către ficat prin insulinoterapie şi hidratare (ameliorând cetoza), această terapie 
echivalează cu „aport potential de HCO3”. După terapia adecvată a cetoacidozei, 
concentraţia de (HCO3") şi pH-ul cresc pe măsură ce gaura anionică scade, Pentru 
acest motiv, la majoritatea pacienţilor nu se recomandă bicarbonat. În ciuda 
depletiei de potasiu, concentraţia de potasiu poate fi fals normală sau chiar 
crescută, cauzată de deficitul în insulină şi hipertonicitate. Tratamentul 
cetoacidozei tinde să scadă rapid concentrația potasiului seric care pătrunde în 
celule prin corectarea pH-ului şi a hipertonicitatii. 

Acidoza L lactică impune tratamentul afecțiunii de fond (soc, sepsis). 
Administrarea de soluţii alcalinizante nu controlează cauza subiacentă a acidozei 
lactice, dar în situația când pH-ul este < 7,10, terapia cu alcali este utilă pentru 
protecție împotriva efectelor periculoase ale acidemiei severe. 

Acidoza alcoolică: tratamentul constă în administrarea de soluţii glucozate 5% 
și soluţii saline pentru corectia cetozei şi depletiei de volum a fluidului extracelular. 
Este importantă suplimentarea cu KCl care va trebui efectuată înainte de 
administrarea glucozei (glucoza stimulează eliberarea de insulină care va accentua 
hipokaliemia). La alcoolicii cronici subnutriti, la glucoză se va asocia tiamină, 
pentru a nu precipita encefalopatia alcoolică. 

În intoxicația cu etilenglicol se indică: administrarea de etanol (împiedică 
conversia etilen-glicolului în produşi toxici), dializă pentru îndepărtarea etilenglicolului, 
chiar înainte de instalarea IRA, bicarbonat în cazurile severe de acidoză (deoarece 
anionii generati de etilenglicol nu sunt convertiți in HCO3). 

Tratamentul intoxicației cu metanol beneficiază de acelaşi tratament ca și 
pentru etilen glicol. 

Aportul de bicarbonat este justificat când acidoza metabolică este asociată 
unei hiperkaliemii amenințătoare cum ar fi: rabdomioliză, în caz de pierdere de 
bicarbonat (diaree) sau eventual în cazul unei acidoze mixte (epuizarea pacientului 
care nu mai reuşeşte să compenseze prin hiperventilatie, in particular în 
cetoacidozele diabetice). 

Bicarbonatul de Na (1g de bicarbonat de Na conţine 12 mmol de Na) se poate 
administra: 

e per os (3-6 g/zi sub formă de gelule sau apa bicarbonatată); 

e intravenos soluţie izotonică de 14% (168 mmoli), sau exceptional soluţie 
hipertonică 42%0 (504 mmoli), sau molară 84% (1008 mmoli). Obiectivul 
tratamentului este de a aduce pH la > 7,20 şi bicarbonatul în jur de 14-16 
mmoli/l în 4-6 ore; 

e calculul aproximativ al cantităţii de bicarbonat (Q): 

Q (mmoli)=G x 60% x (16 mmoli/l — bicarbonatul actual); 

e aportul de bicarbonat de Na poate expune la risc de hiperhidratare extracelulară 
(mai ales la pacienții cu insuficienţă cardiacă sau insuficiență renală oligo-anurici). 
Aportul de bicarbonat de Na corijează pH-ul plasmatic, dar creşte PCO; tisulară. 
CO, difuzează mai rapid decât protonii şi antrenează o acidoza intracelulară 
„paradoxală” cu consecinţe clinice contro-versate. Producţia crescută de CO» 
care urmează a fi eliminat prin plămâni reprezintă un element de risc la un 
pacient neventilat; 

ə se poate administra THAM (trihidroxietilaminometan) — tampon aminat care 
fixează protonii generând bicarbonat fără a produce CO)»; 

ə alcalinizarea suprimă inhibitia 6-fosfo-fructokinazei, stimulează glicoliza şi 
producţia de lactat şi corpi cetonici, cu efect negativ în caz de acidoză lactica 
sau acido-cetoză; 

e în cazul cetoacidozei diabetice insulinoterapia şi rehidratarea sunt esenţiale. 
Epurarea extrarenală este indispensabilă dacă perfuzia cu bicarbonat este 

imposibilă (supra-încărcare sodată) sau în stările de şoc cu acidoză lactică sau în 

caz de intoxicații (etilenglicol, metanol). 


Acidozele cronice de origine renală — (vezi ,,Acidozele renale”) 

Tratamentul acestor acidoze este necesar pentru a preveni pe termen lung litiaza 
renală, nefro-calcinoza, demineralizarea osoasă şi la copil întârzierea în creştere. În 
acidoza tubulară proximală de tip II şi distală de tip I, se recomandă săruri alcaline 
de sodiu sau potasiu (bicarbonat sau citrat) în funcţie de anomalia predominantă. 
Pentru acidozele tubulare hiperkaliemice tratamentul va conține: răşini schimbătoare 
de ioni (kayexalate), furosemid, fludrocortizon în caz de insuficiență suprarenală. 
În acidoza din insuficiența renală cronică se recomandă menţinerea nivelului 
bicarbonatului la > 25 mmol/l prin aport de bicarbonat de sodiu 1-6 g/zi. 


5.2.2. Acidoza respiratorie 


Acidoza respiratorie este definită prin scăderea pH-ului plasmatic (pH < 7,38) datorită 
creşterii PCO2 (PCO: > 44 mmHg). Cauza acidozei respiratorii este reprezentată de 
hipoventilatia alveolară. Hipoventilatia alveolară poate fi acută, situaţie în care intervin 
doar sistemele tampon, sau cronică, când intervine compensarea metabolică renală. 

Hipercapnia acută poate apare în: obstructia căilor aeriene, depresie 
respiratorie (morfină, hipnotice, leziune nervoasă), miastenie, sindrom Guillain- 
Barre, maladii restrictive (pneumopatie, pneumotorax). 

Hipercapnia cronică se întâlneşte în BPOC, sindromul somn-apnee, obezitate, 
maladii restrictive (fibroză pulmonară, deformări ale cutiei toracice). Manifestările 
clinice ale hipercapniei acute sunt: HTA, transpiratii, cefalee, confuzie, 
somnolenta. Hipercapnia cronică este putin simptomatica, bicarbonatul crescând de 
o manieră cronică; corectia brutală poate duce la alcaloză metabolică. 

Tratamentul acidozei respiratorii este în special etiologic. În acidoza respiratorie 

cronică se recomandă măsuri generale de a mări capacitatea funcţională pulmonară 
(oprirea fumatului, bronho-dilatatoare, corticosteroizi, diuretice, fizioterapie). Se 
pot utiliza oxigenoterapia sau ventilatia artificială. 


5.2.3. Alcaloza metabolică 


Alcaloza este o tulburare acido-bazică, definită prin creşterea pH-ului arterial 
> 7,42. Alcaloza este „metabolică atunci când concentrația plasmatică de bicarbonat 
este crescută > 27 mmol/l. Compensator se preoduce creşterea PCO». 


5.2.3.1. Mecanismele alcalozei metabolice 

ə creşterea bicarbonatului plasmatic prin: pierdere crescută de (H') pe cale 
digestivă sau renală, aport excesiv de bicarbonat, diminuarea spaţiului de 
distribuţie a bicarbonatilor; 

e scăderea excretiei renale de bicarbonati secundară unei diminuări a filtratului 
glomerular sau unei creşteri a reabsorbtiei induse de hipovolemie, 
hipokaliemie, depletie clorurata. 


5.2.3.2, Diagnosticul alcalozei metabolice 

Alcaloza metabolică nu are semne clinico-biologice specifice; acestea trebuie 

cercetate în corelaţie cu un context evocator (tratament diuretic, abuz de laxative, 

vărsături repetate sau aspirație gastrică, depletie potasică severă, hipercorticism sau 

hipermineralocorticism), 
Manifestările clinice ale alcalozei metabolice sunt de intensitate variabilă, în 

funcţie de gradul alcalozei: 

ə manifestări din partea SNC: cefalee, confuzie, somnolenta, comitialitate; 

ə cardiovasculare: aritmii, potentializarea toxicității digitalicelor; 

ə respiratorii: hipoventilatia alveolară (hipoxemie, hipercapnie) poate agrava starea 
pulmonară şi neuropsihică a bolnavilor cu insuficienţă respiratorie cronică; 

e  neuromusculare: parestezii, semnul Chwostek, semnul Trousseau, slăbiciune 
musculară; 

e renale: poliurie, polidipsie, tulburări în concentraţia urinii; 

ə metabolice: scăderea calciului total şi ionizat, hipokaliemie (consecinţă a 
transferului potasiului din sectorul extracelular spre celule şi a hiperkaliuriei), 
hipomagnezemie, hipofosfatemie. 


Bilanțul hidro-electrolitic arată: 

e gazometria: pH > 7,42, (HCO3) > 26 mmol/l, PCO: > 44 mm Hg; 

ə  hipokaliemie indusă de alcaloză (kaliemia scade cu 0,4 mmol/l prin creşterea cu 
0,1 a pHului); 

e deshidratare extracelulara: hemoconcentratie, natremie normală sau scăzută, 
insuficiență renală funcțională; 

e hipocloremie, clorurie variabilă (în funcție de etiologie). 

5.2.3.3. Cauzele alcalozei metabolice 
e Alcaloza prin aport excesiv de alcaline: 

- sindromul lapte alcaline din tratamentul ulcerului gastro-duodenal; 

- aport excesiv de bicarbonat sau rebound după corectia unei acidoze 
metabolice sau a unei hiperkaliemii; 

administrarea combinată de antiacide  nonabsorbabile si de răşini 

schimbătoare de ioni; 

după transfuzii cu cantități mari de sânge, anticoagulate cu citrat sau după 

plasmă proaspătă congelată şi citratată, utilizată pentru schimburi plasmatice. 

ə Defect de eliminare renală: 

- alcaloza metabolică post-hipercapnică este legată de incapacitatea rinichiului de 
a elimina rapid bicarbonatul acumulat când se corectează rapid o hipercapnie 
cronică; creşte reabsorbtia de (HCO3) şi scade reabsorbtia de CI. Ventilatia 
asistată la aceşti pacienți scade rapid PCO;, în timp ce eliminarea renală este 
întârziată cu câteva zile. Se realizează o alcaloză metabolică sangvină şi o 
acidoză cerebrală acută care poate antrena tulburări neurologice severe. 
Alături de ventilatia asistată care corectează PCO» este necesară înlocuirea 
pierderilor de clor; dacă aceste pierderi nu sunt corectate, alcaloza post- 
hipercapnică poate persista. 

e  Alcaloze metabolice sensibile la clor se însoțesc de deshidratare extracelulara 
şi clorurie scăzută. Această perturbare se caracterizează prin contracția volumului 
circulant eficace! şi stimularea sistemului renină-angiotensină prin hipovolemie. 
Clinic tensiunea arterială este normală sau scăzută cu hipotensiune ortostatică. 


' Pierderile de fluide si de NaCl duc la contracție volemică (depletia fluidului extracelular) şi 
stimularea secreției de renină si aldosteron. Are loc o reducere a RFG şi o reabsorbtie crescută de 
HCO; la nivelul tubului renal. În timpul vărsăturilor, la schimb cu clorul (care se elimină prin 
vărsături), se produce un adaos în plasmă de HCO;. Bicarbonatul ultrafiltrat depăşeşte capacitatea 
de reabsorbtie a tubului proximal. Excesul de bicarbonat ajunge în tubul distal, unde secreția de K* 
este crescută prin intervenția aldosteronului şi prin oferta de bicarbonat reabsorbit insuficient în tubul 
proximal, Astfel, hipokaliemia produsă are cauză mai mult renală, decât prin pierderi gastrointestinale 
de potasiu. Hipokaliemia are efecte selective asupra reabsorbției de bicarbonat şi producţiei de amoniu. 
Hipokaliemia creşte dramatic activitatea H'-K"-ATP-azei în tubul colector cortical favorizând 
reabsorbtia K’, pe seama unei excretii crescute nete de acid şi a absorbției de bicarbonat. 

Hipokaliemia creşte de asemenea producția de amoniu independent de statusul acido-bazic, 
care, în condiţiile unei secretii crescute de H*, duce la secreție crescută de amoniu şi adaos de 
bicarbonat nou în tubul colector. Astfel hipokaliemia joacă un rol important în răspunsul maladaptiv 
al rinichiului în menţinerea acidozei. Datorită contractiei volemice şi hipocloremiei, CI este avid 
conservat de rinichi, concentraţia urinară a clorului fiind foarte scăzută. Corectia cu soluţie izotonă 
de NaCl a contractiei de volum şi refacerea deficitului de K’ corectează tulburarea acidobazică. 

La nivel renal, diureticele (tiazide şi diuretice de ansă) induc eliminarea de cloruri şi diminuă 
volumul fluidului EC, fără modificarea bicarbonatului total din organism. Administrarea cronică de 
diuretice tinde să genereze alcaloză metabolică prin creşterea eliminării (ofertei distale) de sare, 
astfel că secreția de K* şi H* este stimulată. Alcaloza este menţinută prin persistenta contractiei 
volemice, hiperaldosteronism secundar, deficiență de K” şi activarea H -K '-ATP-azei, pe măsură ce 
administrarea de diuretice continuă. Corectarea alcalozei este realizată prin soluţie salină izotonică 
prin corectia depletiei de volum şi a deficitului de K. 

Frecvent apar hipokaliemie şi hipoaldo-steronism secundar. Se întâlneşte în : 

- pierderi acide digestive prin vărsături, aspirație naso-gastrică, tumori viloase 
colonice sau rectale (secreție bogată în clor şi potasiu); 

- pierderi acide pe cale urinară după diuretice tiazidice şi de ansă care cresc 
secreția de (H`) şi de (K’) la nivelul tubului distal ca urmare a reabsorbtiei 
crescute de Na la acest nivel prin hiperaldosteronism secundar. Secretia de 
ioni de H” este responsabilă de generarea crescută de ioni de bicarbonat. 

e  Alcaloze metabolice insensibile la clor se caracterizează prin absența deshidratării 
extracelulare, clorurie variabilă şi uneori hipertensiune arterială. Cauze: 

- hiperaldosteronism primar; 

- sindromul Cushing; 

- depletie potasica; 

- tubulopatii congenitale (sdr. Bartter, Gitelman), hipomagneziemie, hipercalcemie. 


Excesul de aldosteron şi alti mineralocorticoizi produc alcaloză metabolică prin 
stimularea H` -ATP-azei şi a canalelor epiteliale de Na din tubul colector. Retentia 
de Na care rezultă determină hipertensiune şi creşte totodată oferta de sodiu către 
nefronul distal, facilitând în continuare secreția de H* şi KŻ. Alcaloza metabolică 
este moderată [(HCO3") are valori de 30-35 mmol/l] şi se asociază cu hipokaliemie 
severă (<3,0 mmol/l). Hiperaldosteronismul primar este cea mai importantă cauză 
de alcaloză rezistentă la clor. 

Sindromul Bartter şi sindromul Gitelman sunt două tulburări ereditare manifestate 
prin alcaloză rezistentă la clor, dar fără hipertensiune. Sindromul Gitelman apare 
mai târziu in viata şi asociază în plus față de sindromul Bartter, hipomagneziemia şi 
hipocalciuria. În aceste sindroame, datorită unor mutații genetice, este inactivat 
cotransportorul Na, CI, tiazidic senzitiv din partea iniţială a tubului distal ducând la 
alcaloză metabolică şi hipokaliemie (sindrom Gitelman) şi cotransportorul 
Na'/K'/2CT' de la nivelul porțiunii ascendente Henle (în sindromul Bartter). 


5.2.3.4, Tratamentul alcalozelor metabolice 

Tratamentul alcalozei metabolice necesită în primul rând corectia factorului care a 

declanşat şi a menţinut alcaloza. La aceasta se asociază tratamentul simptomatic: 

În cazul alcalozelor sensibile la clor care se însoțesc de deshidratare extracelulara: 

e se va administra intravenos soluţie de NaCl care va corecta atât alcaloza, cât şi 
depletia de volum; 

e se va corecta carenta în magneziu şi carenta severă în potasiu; pierderile de 
potasiu vor fi înlocuite prin administrare intravenoasă sau orală; în alcaloza 
moderată cauzată de pierderi gastrointestinale de CT, pierderile de K* sunt de 
200-400 mmol; 

e oprirea tratamentului diuretic sau prin aspirație naso-gastrica; 

e daca drenajul nasogastric trebuie continuat, pierderile de acid pot fi reduse prin 
administrarea de droguri care inhibă secreția de acid gastric (famotidină sau 
omeprazol); 

e administrarea de NaCl nu se impune totdeauna la pacienţii cu alcaloză 

metabolică indusă de diuretice dacă nu sunt prezente semnele clinice de 
depletie volemică. Se va suplimenta oral aportul de KCl, şi se pot asocia 
diuretice economisitoare de potasiu (amilorid, triamteren sau spironolactonă). 

În alcalozele insensibile la clor: 

e in hiperaldosteronismul primar, alcaloza poate fi diminuată prin restricție de 
NaCl în dietă, suplimentarea aportului de K, administrarea de spironolactonă 
(inhibitor competitiv de aldosteron); 

e în sindromul Gitelman, alături de aport de potasiu, se va administra magneziu, iar 
în sindromul Bartter administrarea AINS poate minimaliza pierderile renale de clor; 

e la pacienţii cu alcaloză metabolică, insuficiență cardiacă şi supraincarcare 
volemică se poate administra acetazolamidă (diuretic inhibitor de anhidrază 
carbonică, care va creşte excretia urinară de bicarbonati) (0,50-0,75 g/24h timp 
de 2-3 zile) asociată cu administrarea de potasiu; acetazolamida este eficientă 
când funcţia renală este normală; ea poate să accentueze pierderile urinare de K 
şi deci hipokaliemia; 

e soluţii acidifiante: clorhidrat de arginină; 

e suprimarea sursei de exces de mineralocorticoizi (suprarenalectomie in 
adenomul adrenal sau tratamentul sindromului Cushing) sau tratament 
simptomatic cu spirono-lactonă (la pacienţii cu hiperplazie bilaterală adrenala). 


Tratamentul alcalozelor metabolice la pacienţii cu supraincarcare volemica 
şi la cei cu insuficiență renală este complex. Hemodializa standard sau dializa 
peritoneală sunt mai puţin utile, deoarece concentraţia de alcali în baia de dializă 
este de 35-40 mmol/l. În insuficienţa renală se poate efectua dializă cu un dializat 
cu concentraţie redusă de bicarbonat sau se preferă alte forme de supleere renală 
precum CVVH (continuous venovenous hemofiltration) sau dializă continuă SLED 
(slow low-efficiency dialysis) cu bicarbonatul din dializat ajustat la 23 mmol/l. În 
situațiile amenințătoare de viață se poate folosi HCI diluat (0,1 N HCl) în unitățile 
de terapie intensivă în scopul de a reduce (HCO3). 


5.2.4. Alcaloza respiratorie 


Alcaloza respiratorie (sau hipocapnia primară) este tulburarea acido bazică inițiată 
de reducerea presiunii CO» în fluidele corpului şi este consecința unei hiperventilatii 
alveolare cu eliminarea de CO» peste cantitatea produsă. Secundar se produce 
scăderea bicarbonatului plasmatic. În hiperventilatiile acute intervine compensarea 
prin sistemele tampon, în timp ce în hiperventilatia cronică diminua excretia acidă 
la nivel renal. Embolia pulmonară este cauza principală a hiperventilatiei acute. 
Hiperventilatia cronică poate fi de origine centrală sau poate fi întâlnită în 
disfuncţii ale ventilatiei mecanice. 

Tratamentul se adresează în principal cauzei, atunci când este posibil, iar 
tratamentul simptomatic comportă ventilatia mecanică. 

Normal PaCO> este menţinută între 39 şi 41 mmHg prin ventilaţie. 

Ventilatia este reglată prin: 


e chemoreceptorii cerebrali sensibili PaCO2, PaO» şi pH 
e chemoreceptorii arteriali, mecanoreceptorii pulmonary 


Acidoza şi alcaloza respiratorie sunt secundare unei anomalii primitive la 


nivelul aparatului respirator: 


Acidoza/alcaloza respiratorie 


Hipoventilatie 


Hiperventilatie 


Acidoza respiratorie 


pH < 7.38 
PaCO, >40 mmHg 


HCO;>24 mmHg 


Hipercapnie acuta: 

e obstructia căilor aeriene 

© depresie respiratorie (morfină, 
hipnotice, leziune nervoasă) 

e afectare neuro-musculara (miastenie, 
Guillain-Barré) 

e boli restrictive (pneumopatie, 
pneumotorax) 

Hipercapnie cronica: 

e BPOC, sindrom de apnee - somn, 
obezitate 

e boala Charcot 

e boli restrictive (fibroză pulmonară, 
deformări toracice) 


| 


Semne de hipercapnie acuta: 
e HTA, transpiratii, cefalee, confuzie, 
somnolenta 


Semne de hipercapnie cronica: 
e semne puţine, dar HCO; este crescut în 
mod cronic, nu se face corecție brutală 


f . . . v . ~ 
din cauza riscului de alcaloză metabolică 


Alcaloza respiratorie 


pH > 7.38 
PaCO, <40 mmHg 


HCO;<24 mmHg 


Hipocapnie acuta: 

e hipoxie +++, anxietate, durere, sepsis 
e AVC, infecţie neurologic 

e intoxicație cu aspirina 

e embolie pulmonara 

e edem pulmonar acut 
Hipocapnie cronică: 

e altitudine mare 

e insuficiență hepatica cronică 
e sarcină 

e afecțiuni ale SNC 


i 


Semne de hipocapnie acută: 
e risc de aritmii, parestezii, crampe, 
sincopă, convulsii. 


Semne de hipocapnie cronică: 

e simptome minore, bicarbonatul 
scade cronic, nu se face corecție 
bruscă. 


Tratamentul este in principal etiologic. Se asociază oxigenoterapia şi ventilatia 
artificială. In caz de hipocapnie acută, se poate face sedarea pacientului. 

CAPITOLUL 6 
NEFROPATIILE GLOMERULARE 


6.1. DEFINIŢIE 


Nefropatiile glomerulare (NG) sunt boli renale bilaterale, caracterizate prin 
manifestări clinice, urinare şi funcționale renale, produse de leziuni cu localizare 
exclusivă sau predominantă la nivelul corpusculilor renali. 


Semnele clinice şi anomaliile biologice care însoțesc NG sunt rezultatul unor 


perturbări fundamentale: 


Alterarea permeabilitatii selective a barierei de filtrare glomerulară — ceea ce 
conduce la proteinurie; 

Migrarea elementelor figurate din sânge în lumenul nefronilor — antrenând 
hematurie, leucociturie şi formare de cilindri hematici şi, respectiv, leucocitari; 
Reducerea suprafeței de filtrare glomerulară — ceea ce duce la scăderea ratei de 
filtrare glomerulara; 

Retentie de apă şi sodiu — provocând edeme si HTA. 


NG, în ansamblu, constituie cauza cea mai frecventă de BCR terminală. 


6.2. PATOGENEZĂ 


Leziunile glomerulare pot fi consecința unor mecanisme patogenice diverse: 


Autoimune: acestea constituie marea majoritate a NG şi pot fi primitive 
(idiopatice) sau secundare altor afecţiuni (infecțioase, toxice, neoplazice, boli 
autoimune sistemice etc.). 

Hemodinamice: insuficienţa cardiacă, tromboza venei renale; 

Metabolice: diabetul zaharat; 

Paraproteinemii: mielom multiplu, amiloidoză; 

Genetice: sindromul Alport, boala Fabry. 


Patogeneza NG autoimune este mediată prin trei tipuri de anticorpi (Ac): 
Ac care reacţionează cu antigene (Ag) solubile, din sânge, formând complexe 
imune circulante, ce se depun la nivelul glomerulilor. Aceste Ag pot fi de origine 

exogenă (agenți infectiosi, medicamente, substanțe toxice) sau endogenă (ADN, 
IgG, Ag tumorale etc.). 
Ac care reacționează cu Ag glomerulare, formând complexe imune in situ. 
Aceste Ag pot fi: 
- Captate (plantate) în glomeruli, de origine exogenă sau endogenă; 
- Ag glomerulare native: 
= Ag major al MBG (Ag Goodpasture), care se găseşte pe locusul NCI al 
lanţului «3 al colagenului IV. Ac anti-Ag Goodpasture se asociază cu 
sindromul omonim; 
= Ag podocitare (implicate în nefropatia membranoasă idiopatică) 
Depozitele de complexe imune activează cascada complementului şi alte 


procese inflamatorii, precum eliberarea de factori de creştere, factori chemotactici 
şi citokine proinflamatorii. 


Ac ANCA (“anti-neutrophil cytoplasmic antibodies”) sunt implicați în patogeneza 
unor vasculite sistemice (poliangeita microscopică şi granulomatoza Wegener) 
şi renale. Aceşti ANCA nu se depun în rinichi, ci determină activarea 
neutrofilelor, care vor induce, la rândul lor, leziuni glomerulare. 


6.3. ANATOMIE PATOLOGICĂ 


Leziunile histologice elementare din NG includ următoarele: 


Endoteliale: activare, proliferare, incluziuni celulare, endotelioză, necroză; 
„Mezangiale: hipertrofie, proliferare, modificări morfologice, creşterea sintezei 
de matrice mezangială, mezangioliză; 

Podocitare: tumefierea şi fuziunea proceselor podocitare, detaşarea podocitelor; 
Epiteliale: proliferarea celulelor epiteliale parietale (crescents); 

Infiltrate cu celule inflamatorii (PMN, monocite etc.); 

Alterarea MBG: pierderea sarcinilor negative, rupturi, îngroşare şi scleroză, 
distorsiuni (aspect de “roată dintata’’); 

Depozite imune (Ig, C3 etc.): 

- Mezangiale; 

- Endomembranoase (subendoteliale); 

- Extramembranoase (subepiteliale). 

Leziuni cicatriceale: glomeruloscleroza 


Dupa topografia leziunilor, acestea pot fi: 
Difuze (afectează > 50% din glomeruli) sau focale (afectează < 50% din glomeruli); 
Globale (afectează glomerulul în întregime) sau segmentare (afectează doar 
unele structuri sau zone ale glomerulului). 


Biopsia renală este o explorare indispensabilă pentru diagnosticul NG primitive 


la adult. Caracterizarea morfologică completă a unei NG necesită examinarea 

anatomo-patologică a piesei bioptice în microscopie optică (MO), imunofluorescenta 
(IF) sau imunohistochimie (IHC) şi microscopie electronică (ME). 


Deşi, din păcate, ME şi IF/IHC nu sunt întotdeauna disponibile, rolul al acestora în diagnosticul 
NG este crucial, astfel încât ele trebuie utilizate ori de câte ori este posibil, alături de MO. 

Biopsia renală nu este indicată în sindromul nefrotic cortico-sensibil la copil (care are ca 
substrat NG cu leziuni minime în marea majoritate a cazurilor). De asemenea, biopsia renală este, 
de cele mai multe ori, neindicată la cazurile cu hematurie microscopică izolată la adult, în care 
biopsia renală este fie normală, fie relevă boala MBG subțiri, fie depistează o nefropatie cu IgA, 
care, în acest caz, nu necesită nici un tratament specific. 

Fragmentul renal prelevat trebuie să aibă dimensiuni suficient de mari pentru a putea fi 
examinat prin toate cele trei metode si să conţină un număr suficient de mare de glomeruli, pentru a 
fi reprezentativ. Pentru o caracterizare adecvată a severitatii şi distribuţiei leziunilor în MO, sunt 
necesari minimum 8-10 glomeruli, în majoritatea cazurilor. (Numărul optim de glomeruli depinde 
de NG respectivă: de exemplu, pentru diagnosticul leziunilor focale ce afectează un procent mic de 
glomeruli pot fi necesari şi 25 glomeruli, in timp ce pentru diagnosticul nefropatiei membranoase 
este suficient un singur glomerul!). 


6.4. CLASIFICARE 


Din punct de vedere etiologic, NG se clasifică in: 

e NG primitive (idiopatice), în care suferința glomerulară apare ca o boală de organ, 
fără etiologie cunoscută şi fără semne de afectare concomitentă a altor organe. 

e NG secundare, în care etiologia leziunilor renale este cunoscută, iar acestea 
coexistă adesea cu afectări extra-renale (uneori în cadrul unei boli generale, 
sistemice) (vezi tabelul 1). 


Din punct de vedere evolutiv: 

ə NG acute 

e NG subacute (rapid progresive) 
e NG cronice 


Din punct de vedere histologic: 
NG proliferative (glomerulonefrite, GN): 
- GN proliferative endocapilare 
= Mezangiale (de ex., nefropatia cu IgA, purpura Henoch-Schönlein); 
= Mezangiale şi endoteliale, focale (GN acute infecțioase nestreptococice — 
de ex. GN din endocardita infecțioasă, GN toxice, GN lupică proliferativă 
focală) sau difuze (GN acută post-streptococică, GN lupică proliferativă difuză). 
- GN proliferative extracapilare (crescentice) (vasculite cu ANCA, sindrom 
Goodpasture, crioglobulinemii, unele forme de nefropatie lupică, nefropatie 
cu IgA etc.). 
- GN membrano-proliferativă 


e NG neproliferative (glomerulopatii): 
- Nefropatia cu leziuni minime; 


170 NEFROLOGIE — PRINCIPII TEORETICE SI PRACTICE 


'Tabelul 1. Cauzele NG secundare. 


Bacteriene: GN post-streptococică, GN din endocardita 
infecțioasă, lepră, sifilis, tuberculoză etc.; 

Virale: hepatitele B şi C, HIV, 

Fungice: Aspergilus, Candida, Histoplasma 
Parazitare: Schistosoma, Plasmodium, Toxoplasma 


Infectii 


Medicamente: săruri de aur, captopril, penicillamină, AINS, litiu 
Altele: heroină, mercur, solvenţi organici, vaccinuri, seruri, 
intepaturi de insecte, venin de şarpe 


Substanțe toxice 


Boli metabolice Diabetul zaharat 


Colagenoze: lupusul eritematos sistemic, sindromul Sjégren, 
sclerodermia, dermato/polimiozita, poliartrita reumatoidă etc. 

Boli autoimune sistemice Vasculite: purpura Henoch-Schânlein, vasculita lupică, 
vasculita din crioglobulinemie, poliangeita microscopică, 
granulomatoza Wegener, boala Goodpasture 


Mielom multiplu, macroglobulinemia Waldenström, 


Disproteinemii ; paver. wags 
crioglobulinemia, amiloidoza 


Neoplasme solide: bronsic, mamar, gastric, colonic etc. 
Neoplazii Hemopatii maligne: boala Hodgkin, limfoame non- 
hodgkiniene, leucemie limfatica cronica, mielom multiplu 


Sindromul Alport, boala Fabry, sindromul nefrotic 


Boli genetice A Ate ; 
g congenital, amiloidoze ereditare 


HTA, insuficiența cardiacă, tromboza de venă renală, 


Altele E neS ks : 
preeclampsia, sindromul hemolitic şi uremic 


- Glomeruloscleroza focală şi segmentară,; 

- Nefropatia membranoasă; 

- Glomeruloscleroza diabetică; 

- Amiloidoza; 

- Glomerulopatii fibrilare (non-amiloide) şi imunotactoide; 

- Glomerulopatii secundare bolilor vasculare (HTA benigna sau maligna, 
vasculite, criza renală sclerodermică, sindromul hemolitic si uremic); 

- Boala membranelor bazale subţiri şi sindromul Alport (ereditare) 

- Boala Fabry (infiltrarea glomerulilor cu lipide, datorită unui deficit genetic de 
alfa-galactozidaza). 


Din punct de vedere clinic, NG se pot manifesta prin una din urmatoarele forme: 
Sindromul nefritic acut (GN acuta); 

Sindromul nefritic rapid progresiv (GN rapid progresiva); 

Sindromul nefrotic; 

Hematuria macroscopica izolata; 

Anomaliile urinare asimptomatice (proteinurie sau/şi hematurie microscopică, fără 
HTA, edeme, sindrom nefrotic sau insuficiență renală); 

e Sindromul nefritic/proteinuric cronic (glomerulonefrita cronică). 

6.5. SINDROMUL NEFRITIC ACUT 


Se caracterizează prin: 

Clinic — debut acut, cu: 

e HTA (60%), 

e edeme (85%), 

e oligurie (50%), 

e hematurie macroscopică (30%). 

Biologic: 

e hematurie (cu hematii dismorfice), 

e proteinurie moderată (1-3 g/zi), 

e cilindri hematici (şi, uneori, leucocitari) şi 
e adesea, insuficiență renală. 
Anatomo-patologic: 

e infiltrat celular inflamator variabil şi 

e proliferare celulară (mezangială, endotelială şi/sau epitelială). 


Sindromul nefritic rapid progresiv este un sindrom nefritic acut, care are drept 

particularități: 

e insuficiență renală rapid progresivă (în lipsa tratamentului, evoluează 
inexorabil către BCR terminală în câteva săptămâni sau luni); 

e anatomo-patologic: proliferare extracapilară (crescents) (în marea majoritate a 
cazurilor). 


6.6. SINDROMUL NEFROTIC 
6.6.1. Definiţie 


Sindromul nefrotic (SN) se întâlneşte în numeroase NG primitive şi secundare şi se 

caracterizează prin: 

e proteinurie > 3,5 g/zi (constituită esențialmente din albuminurie), 

e hipoproteinemie < 6 g/dl, 

ə hipoalbuminemie < 3 g/dl, 

la care se asociază adesea edeme, hiperlipidemie, lipidurie şi tulburări de coagulare. 
SN poate fi pur, sau se poate asocia cu elemente nefritice (hematurie, HTA, 

insuficiență renală), situaţie în care se numeşte SN impur. 


6.6.2. Patogeneză 


In SN, MBG suferă o modificare morfologică (ce se evidențiază prin MO sau doar 
prin ME), care se însoţeşte de alterarea funcției de barieră electrostatică şi/sau de 
barieră mecanică. Sindromul nefrotic din nefropatia cu leziuni minime se datorează 

unei pierderi a selectivitatii electrice, în timp ce în alte NG (de exemplu, nefropatia 
membranoasă) este alterată esențialmente bariera mecanică. În primul caz, proteinuria 
este constituită în cea mai mare parte din albumină (proteinurie selectivă), iar în al 
doilea caz, albuminuria se însoţeşte şi de pierderea de proteine plasmatice cu 
greutate moleculară mai mare (proteinurie-neselectivă). În SN pur, proteinuria este 
de regula selectiva, in timp ce in SN impur, proteinuria este neselectiva. 


Rolul podocitului in patogeneza SN 

Sita podocitara este elementul principal al barierei de filtrare glomerulara, ce se opune trecerii proteinelor. 
Podocitul este celula afectată primar in glomeruloscleroza focală si segmentară (GSFS), nefropatia 
membranoasă (NM), nefropatia cu leziuni minime (NLM) si nefropatia diabetică (ND) — cele mai 
frecvente cauze de SN la adult. Modificările anatomo-patologice clasice observate in ME în toate aceste 
NG sunt dispariţia diafragmelor sitei podocitare şi ştergerea proceselor podocitare, care se lărgesc si 
se aplatizează. Este clar de ce dispariția diafragmelor duce la proteinurie, În schimb, ştergerea 
proceselor podocitare reprezintă probabil un răspuns al podocitelor la agresiune, şi nu cauza proteinuriei. 

Până în prezent au fost descrise mai multe tipuri de NG congenitale, caracterizate prin mutații 
genetice ale diferitelor proteine din structura diafragmei podocitare, printre care: nefrina (SN de tip 
finlandez), podocina (GSFS familială), CD2-AP, a-actinina-4 şi TRPC6. Defecte ale acestor 
proteine au fost observate însă şi în NG dobândite; de exemplu, anomalii ale expresiei si distribuţiei 
nefrinei au fost descrise in NLM, NM si ND. 

Podocitele nu sunt doar ancorate la MBG, dar ele participa la sinteza si mentinerea acesteia. 
Lezarea podocitelor duce la o creştere a producției de proteine ale matricei MBG, ceea ce explică 
îngroşarea sa caracteristică din ND şi NM. Astfel, podocitele nu numai că limitează direct 
proteinuria, dar lezarea lor poate influența permeabilitatea glomerulară pentru proteine, prin 
alterarea compoziţiei, structurii si funcţiei MBG. 

Multe dintre terapiile antiproteinurice par să aibă o acţiune directă asupra podocitelor. Astfel, s- 
a arătat că inhibitorii SRAA previn pierderea podocitelor în ND incipientă, prin reducerea apoptozei 
acestora, limitează reducerea expresiei nefrinei şi ameliorează fenomenul de lărgire a pedicelelor. 
Statinele pot scădea excretia urinară de podocite si proteinuria. Agenţii antiinflamatori si 
imunosupresori, precum glucocorticoizii, inhibitorii calcineurinei şi inhibitorii mTOR, pot avea 
efecte directe asupra podocitelor prin reglarea unor citokine şi a unor căi de semnalizare importante 
în stabilizarea citoscheletului, maturarea şi supraviețuirea podocitelor; de asemenea, aceşti agenți 
intervin în reglarea expresiei şi a distribuţiei unor constituenți esentiali ai diafragmei si 
citoscheletului podocitelor. 


Pierderea urinară de albumină depăşeşte capacitatea de sinteză hepatică, 
antrenând astfel hipoalbuminemia. 
Pierderea urinară a unor proteine funcționale poate avea numeroase consecinţe: 
transferina — deficit relativ de fier — anemie feriprivă; 
ceruloplasmina — deficit de cupru; 
“proteina transportoare a vitaminei D — osteoporoză, tulburări de creştere; 
transcortina — hipocorticism; 
thyroxin-binding globulin (TBG) — hipotiroidie; 
Ig şi complement — risc de infecții; 
antitrombina III — hipercoagulabilitate sangvină; 
enzime, vitamine — diverse tulburări metabolice; 
proteine transportoare de medicamente — risc de toxicitate medicamentoasă 
(creşte fractia liberă). 

6.6.3. Manifestări clinice 


Urina spumoasă (cu aspect de “guler de bere”) se datorează proteinuriei masive. 
Este adesea remarcată de pacienţi, iar reaparitia acestui semn după o perioadă de 
remisiune indică recăderea SN. 

Edemele se întâlnesc aproape constant în SN. Sunt albe, moi, lasă godeu. Initial 
sunt discrete, palpebrale, apoi apar şi retromaleolar, la gambe, în regiunea 
lombosacrată şi scrotală. Extinderea edemelor este proporțională cu severitatea 
hipoalbuminemiei. Când albuminemia scade sub 1,5 g/dl, practic se constituie 
anasarcă, cu edeme subcutanate generalizate, revărsate seroase (pleural, pericardic, 
ascită, hidrocel) şi edeme viscerale (edem al peretelui intestinal, edem cerebral, 
laringian, pulmonar), determinând simptome specifice legate de aceste localizări. 


Există două teorii principale care explică dezvoltarea edemelor în SN: 

Teoria clasică susține că hipoalbuminemia determină scăderea presiunii oncotice plasmatice, 
ceea ce induce ieşirea apei din capilare sub acțiunea gravitaţiei şi apariţia edemelor declive. 
Scăderea volemiei stimulează sistemul renină-angiotensină-aldosteron (SRAA) şi retentia 
consecutivă hidro-salină, ceea ce agravează hipoalbuminemia si edemele. 

Această teorie a fost contrazisă de evidenţierea la numeroşi pacienți cu SN a unei stări de 
normo- sau chiar hipervolemie si a unui gradient de presiune oncotica capilar-interstitiu în limite 
normale. Ca urmare, a apărut o nouă teorie, conform căreia proteinuria induce o retenție renală 
primară de apă şi sare, chiar înainte de instalarea hipoalbuminemiei. Această anomalie s-ar datora 
unei lipse de sensibilitate a tubilor nefronici la peptidele natriuretice, din cauza unui defect post- 
receptor, 


6.6.4. Examenul urinii 


Proteinuria masivă, peste 3,5 g/(zi - 1,73 m”) este elementul esenţial al SN. Adesea 
depăşeşte 5-10 g/zi. În absenţa colectării urinii din 24 ore, ea poate fi estimată prin 
raportul proteine/creatinină (mg/mg) dintr-un eșantion de urină; un raport > 2,5 
sugerează SN. Proteinuria poate fi: 

e selectivă — în SN pur, când este constituită în cea mai mare parte din proteine 
serice cu masă moleculară mică: albumină (> 85%), alfa-l, alfa-2 şi beta- 
globuline, transferină, ceruloplasmină, factori ai coagulării etc. 

e neselectiva — în SN impur, când se pierd şi proteine cu masă moleculară mai 
mare, precum IgG. Indicele de selectivitate (IS) se defineşte prin raportul 
clearance IgG/clearance transferină. Proteinuria este considerată selectivă dacă 
IS < 0,1 şi neselectivă dacă IS > 0,2. 

Lipiduria este constituită din colesterol, trigliceride si fosfolipide. În urină se 
evidentiaza cilindri grasosi, corpi lipidici ovali (=celule tubulare pline cu lipide) si 
cristale birefringente de colesterol (cu aspect de “cruce de Malta” în lumină 
polarizata). 


Hematuria se întâlneşte in SN impur. Hematiile prezintă dismorfism, ce atestă 
originea lor glomerulară. Când hematuria este importantă, pot apare cilindri hematici. 

6.6.5. Biochimia sangvină 


Hipoproteinemie < 6 g/dl, cu hipoalbuminemie < 3 g/dl. Electroforeza proteinelor 
serice mai poate evidenția alfa-2- şi beta-globuline crescute (din cauza creşterii 
lipoproteinelor VLDL şi, respectiv, LDL). Gama-globulinele pot fi scăzute în SN 
sever, din cauza pierderilor urinare (excepţie nefropatia lupică, unde sunt crescute). 

Hiperlipidemia este prezentă la marea majoritate a pacienţilor cu SN, de tip 
mixt, proporţională cu nivelul proteinuriei. Nu se însoţeşte de semne clinice 
precum arc cornean, xantelasme ori xantoame. 


Profilul lipidic plasmatic se caracterizează prin: 

e creşterea lipoproteinelor VLDL şi LDL în aproape 2/3 din cazuri (hiperlipoproteinemie de tip 
IIb sau II), numai a LDL (tip Ia), în aproximativ 1/3, sau numai a VLDL (tip IV), in 7%; 

e compoziție anormală a LDL, bogate in trigliceride şi in LDL mici şi dense (sdLDL), cele mai 

aterogene; 

creşterea variabilă a trigliceridelor, serul putând fi clar, opalescent sau chiar lăptos; 

creşterea constantă a colesterolul total şi a LDL-colesterolului; 

creşterea apo-B, paralelă cu LDL-colesterolul; 

HDL variabil, de la scăzut la uşor crescut, şi cu modificari de compoziţie: fractia HDL; crescută 

si fractia HDL scăzută; 

ə creşterea lipoproteinei (a). 

Mecanismele acestei hiperlipidemii sunt complexe si insuficient clarificate. Sunt implicati mai 
multi factori: 

e Stimularea sintezei hepatice de LDL, ca răspuns la proteinurie si hipoalbuminemie, prin 
activarea HMG-CoA-reductazei. 

e Producția hepatică exagerată de VLDL este, de asemenea, o reacţie la proteinurie si se 
datorează creșterii activităţii acil-CoA-diaglicerol-aciltransferazei hepatice. Sinteza VLDL este 
invers proporțională cu albuminemia şi scade sub perfuzie de albumină. 

ə Acumularea de mevalonat. Mevalonatul este un precursor al colesterolului, care se acumulează 
în SN, probabil din cauza reducerii excretiei sale renale si a unui defect de catabolizare, 
stimulând sinteza colesterolului. 

ə Scăderea activităţii colesterol-7a-hidroxilazei, o enzimă ce intervine în catabolismul 
colesterolului şi în sinteza acizilor biliari. 

e Scăderea activității lipoprotein-lipazei. Această enzimă este scăzută în țesutul adipos, cu un 
deficit relativ de apo-C II (un activator al enzimei). 

e  Alterarea funcţiei receptorului LDL. 

e Scăderea HDL și a maturării HDL; la HDL2, din cauza unui deficit de lecitin-colesterol-acil- 
transferază (LCAT), secundar pierderii pe cale urinară a acestei enzime. 


6.6.6. Tulburările de coagulare 


În SN există o stare de hipercoagulabilitate, explicată prin: 

o alterări ale factorilor coagulării: creşterea nivelului seric al factorilor de 
coagulare II, V, VII, VIII şi X (din cauza creşterii sintezei hepatice) şi creşterea 
activităţii trombinei; 

e scăderea antitrombinei III (anticoagulant), din cauza pierderii sale urinare; 

e alterarea fibrinolizei: scăderea concentrației plasminogenului, ca urmare a 
pierderii sale urinare; 

e alterarea funcţiei plachetare: creşterea agregabilitatii plachetare la ADP şi 
colagen (asociată hiperlipidemiei şi hipoalbuminemiei). 


6.6.7. Diagnosticul SN 


Implică diagnosticul pozitiv, diagnosticul diferențial (cu alte sindroame edematoase), 
diagnosticul formei clinice (pur vs impur), diagnosticul etiologic si diagnosticul 
anatomo-patologic. 


Punctia-biopsie renală este indicată in toate cazurile de SN primitiv la adult. 
Ea permite diagnosticul formei histologice, furnizeaza informatii valoroase pentru 
prognostic şi permite urmărirea evoluţiei prin biopsii repetate. De asemenea, PBR 
poate releva diagnosticul unui SN secundar (de exemplu, amiloidoza). Pe de altă 
parte, PBR nu este indicată, de obicei, în SN secundare, atunci când cauza este deja 
cunoscută (excepţie: nefropatia lupică). 


6.6.8. Complicatii 


e Malnutritia şi tulburările de creştere la copil sunt consecinţa pierderilor urinare 
de proteine, vitamine, minerale şi hormoni, precum si a corticoterapiei. Se 
manifestă prin întârzierea creşterii, diminuarea maselor musculare, tulburări 
trofice cutanate (alopecie, unghii friabile), osteomalacie etc. 

e Anemia, adesea microcitară, se datorează deficitului funcţional de fier, secundar 
pierderii urinare de transferină. 

e  Complicaţiile infecțioase sunt asociate deficitului de Ig şi terapiei 
imunosupresoare. Pot surveni în special infecţii urinare şi respiratorii, dar şi 
cutanate, septicemii, peritonite primitive etc. 

e Complicatiile trombo-embolice, favorizate de starea de hipercoagulabilitate, 
apar la circa 25% dintre pacienţi. Riscurile cele mai mari le au pacienţii cu 
nefropatie membranoasă şi cei cu proteinurie şi hipoalbuminemie severe. Cel 
mai frecvent se întâlnesc tromboze venoase (tromboză venoasă profundă a 
membrelor inferioare, embolii pulmonare, tromboza venelor renale), mult mai 
rar tromboze arteriale. Tromboza venei renale (caracteristică SN) este, de 
obicei, asimptomatică, dar se poate manifesta prin dureri lombare, hematurie 
micro- sau macroscopică sau insuficiență renală, iar diagnosticul este stabilit 
prin explorări imagistice ale venelor renale (echo-doppler, CT sau RMN). 

e Complicatii cardiovasculare. Hiperlipidemia, tulburările de coagulare şi HTA, 
precum şi unele dintre afecțiunile cauzale (diabet, lupus, vasculite) reprezintă 
factori de risc pentru accidente cardiovasculare (coronariene, cerebrale etc.). 

ə Boala cronică de rinichi terminală poate surveni ca urmare a evoluţiei oricări 
NG cronice. Proteinuria masivă, caracteristică SN, este nefrotoxică per se, 
accelerând progresia BCR către stadiul terminal. 

6.6.9. Tratament 


6.6.9.1. Obiective 

Obiectivele tratamentului SN sunt prelungirea supravieţuirii pacientului, pe de o 

parte, şi prevenirea BCR terminale, pe de altă parte. Puţine dintre studiile existente 

au reuşit însă să evalueze aceste efecte, din cauza numărului mic de pacienţi 

studiati sau/şi a duratei prea scurte de urmărire (majoritatea NG având o evoluţie 

lentă, pe parcursul mai multor ani de zile). Ca urmare, evaluarea răspunsului la 

tratament se face, de regulă, pe baza unor markeri-surogat, cum sunt evoluția 

proteinuriei şi a RFG. În funcţie de proteinurie, sunt definite: 

e Remisiunea completă = reducerea proteinuriei la valori < 0,3 g/24 h. 

e Remisiunea parțială = reducerea proteinuriei la valori între 0,3 şi 3,5 g/24 h sau 
cu cel putin 50% fata de nivelul initial. 


6.6.9.2. Tratamentul nefroprotector nespecific in NG 

Prevenirea progresiei către stadiul de BCR terminală (nefroprotectia) este un obiectiv 
esenţial în toate nefropatiile cronice. În acest scop, reducerea TA şi a proteinuriei 
sunt cruciale. S-a demonstrat că scăderea TA duce la scăderea proteinuriei, iar 
diminuarea acesteia cu 1 g/zi poate încetini declinul RFG cu 1-2 ml/min pe an. 
Ideal, proteinuria trebuie redusă sub 0,5-0,3 g/zi. Diminuarea proteinuriei este 
importantă, deoarece reflectă ameliorarea NG, reducerea presiunii intraglomerulare 
şi reducerea lezării podocitelor. Proteinuria este, de asemenea, toxică pentru celulele 
tubulare şi pentru interstitiu. Reducerea proteinuriei sub nivelul nefrotic se însoţeşte 
adesea de normalizarea proteinemiei şi a albuminemiei, ameliorarea simptomelor şi 
diminuarea riscului complicatiilor metabolice şi tromboembolice ale SN. 


Tratamentul antihipertensiv şi inhibitorii sistemului RAA 
Controlul TA are ca scop atât prevenirea progresiei BCR, cât şi reducerea riscului 
cardiovascular. 

Obiectivul principal este scăderea şi menţinerea TA <130/80 mm Hg sau chiar 
<125/75 mm Hg, dacă există proteinurie > 1 g/24 h. 

Tratamentul non-farmacologic cuprinde: dieta hiposodată, activitatea fizică 
moderată, scăderea ponderală (la obezi), evitarea abuzului de alcool şi a unor 
medicamente ce cresc TA (vasoconstrictoare nazale, amfetamine, steroizi anabolizanti, 
estrogeni în doze mari, AINS). 

Tratamentul farmacologic se începe, de preferinţă, cu un inhibitor al enzimei de 
conversie a angiotensinei (IECA). Această clasă de medicamente are, pe lângă 
efectul de scădere a TA şi independent de acesta, acțiuni benefice hemodinamice, 
antiinflamatoare, antiproliferative şi antifibrotice intraglomerulare, ceea ce îi 
conferă un avantaj fata de alte clase de agenţi antihipertensivi din punctul de vedere 
al nefroprotectiei. IECA sunt preferaţi înaintea antagonistilor receptorilor ATI ai 
angiotensinei II (ARA II sau sartani), deoarece au, în plus, efecte cardioprotectoare 
mai clar demonstrate, cresc nivelul bradikininei (substanță vasodilatatoare şi 

antifibrotică) şi inhibă aldosteronul (profibrotic). De asemenea, multe dintre IECA 
sunt mai ieftine decât ARA II. 

IECA sunt, in general, bine tolerate, chiar şi la pacienții cu BCR avansată 
(creatininemie > 3 mg/dl), deşi, în aceste cazuri, se impune mai multă prudenţă. 
Riscul de hiperkaliemie poate fi prevenit prin monitorizarea kaliemiei, restrictia 
aportului de potasiu şi tratament asociat cu diuretice de ansă. Terapia cu IECA se 
poate însoţi, adesea, de o creştere iniţială a creatininemiei (cu 10-20%), dar, dacă 
această creştere rămâne stabilă şi moderată, ea nu impune sistarea medicamentului. 
Se recomandă creşterea progresivă a dozei până la doza maximă tolerată. (Dozele 
mari sunt mai eficiente şi evită apariţia tahifilaxiei, manifestate la doze mici). 
Având în vedere beneficiile cardiovasculare şi renale demonstrate în mari studii 
multicentrice randomizate, ramiprilul pare să fie IECA de electie. 

Dacă monoterapia cu IECA nu este suficientă pentru atingerea obiectivului TA 
şi al proteinuriei, se vor adăuga, pe rând: un diuretic, un ARA JI şi, în fine, un beta- 
blocant, sau un antagonist calcic non-dihidropiridinic (diltiazem sau verapamil), 
sau clonidină, sau un alfa-1-blocant. 

Diureticele sunt recomandate înaintea ARA II deoarece potențează efectul 
antihipertensiv al IECA, controlează retentia hidro-salina şi sunt mai ieftine, 

ARA II sunt indicate la pacienţii care manifestă reacţii adverse la IECA (tuse, 
angioedem, alergie). Losartanul şi irbesartanul au demonstrat efecte antiproteinurice şi 
nefroprotectoare la pacienţii cu diabet zaharat tip II şi nefropatie diabetică. Se 
recomandă, ca şi pentru IECA, utilizarea dozei maxime tolerate. Fata de IECA, 
ARA II au avantajul de a bloca angiotensina II generată pe calea chimazei şi de a favoriza 
stimularea receptorilor AT2 (cu efecte vasodilatatoare, antiproliferative şi antifibrotice). 

Asocierea IECA + ARA II are un efect antiproteinuric probabil superior fiecăreia 
din cele două clase de medicamente în parte. De asemenea, combină avantajele specifice 
ale acestora (vezi mai sus); în schimb riscul de hiperkaliemie poate fi crescut. 

Metoprololul (un beta-blocant) a demonstrat calități antiproteinurice similare 
ramiprilului şi superioare amlodipinei. 

Blocantele canalelor de calciu dihidropiridinice (BCC-DH) trebuie evitate, deoarece, 
prin stimularea SRAA si efectul vasodilatator predominant pe arteriola aferentă, cresc 
presiunea intraglomerulară şi, ca urmare, cresc proteinuria. O serie de mari studii 
randomizate la pacienţi cu nefropatii cronice au arătat că BCC-DH, în comparație cu 
agenții care inhibă SRAA (IECA, ARA II şi beta-blocantele), determină creşterea 
semnificativă a proteinuriei şi a ratei de progresie a BCR. Totuşi, BCC-DH pot fi 
utilizate, în cvadruplă terapie, alături de IECA + diuretice + ARA II, pentru controlul TA. 


Restrictia proteică 

S-a demonstrat că reducerea ingestiei de proteine de la nivelul uzual (1-1,5 
g/kg/zi) la circa 0,8 g/kg/zi se asociază cu diminuarea proteinuriei cu până la 50%, 
atât la pacienţii cu proteinurie minimă, cât şi la cei cu SN. La acest nivel de aport 
proteic nu există risc de malnutriție, cu condiţia ca aportul caloric (glucidic) să 
rămână adecvat. Este indicat un consum proteic zilnic egal cu 0,8-1,0 g/kg + 
proteinuria (g) şi un aport caloric de 30-35 kcal/kg/zi. De asemenea, se recomandă 

înlocuirea proteinelor animale cu profeine din soia, care au beneficii 
antiproteinurice, antifibrotice şi antioxidante. Monitorizarea respectării restrictiei 
proteice se poate face prin măsurarea excretiei urinare de uree in 24 ore. 


Alte măsuri terapeutice cu rol nefroprotector 

Restrictia aportului de sodiu. Un consum de Na de peste 4,5 g/zi (12 g NaCl) poate 
anula complet efectul antiproteinuric al IECA. Complianta pacienţilor la restrictia 
de Na poate fi verificată prin dozarea natriurezei (de exemplu, 100 mmol Na în 
urina din 24 ore = 6 g NaCl consumate în ziua respectivă). 

Restrictia aportului de lichide. Consumul excesiv de lichide nu este benefic şi 
chiar poate creşte proteinuria şi rata de progresie a BCR. 

Blocantele canalelor de calciu non-dihidropiridinice (BCC-NDH), verapamilul 
şi diltiazemul, au efecte antiproteinurice şi, posibil, nefroprotectoare. Se recomandă 
folosirea preparatelor cu eliberare prelungită. Asocierea BCC-DH + BCC-NDH are 
o bună eficacitate antihipertensivă şi poate fi folosită în cadrul unor regimuri pluri- 
medicamentoase, 

Terapia hipolipemiantă, în special cu statine, are efecte antiproteinurice, explicate 
probabil prin reducerea stressului oxidativ şi creşterea oxidului nitric la nivel 
glomerular. Se recomandă folosirea unei doze maxime de la început (de exemplu, 
40 mg simyvastatină). În plus, scăderea colesterolemiei are beneficii cardiovasculare 
certe (probabil, fără prag inferior). Combinația IECA + statină potenteaza efectul 
antiproteinuric. 

Diureticele antialdosteronice, spironolactona si eplerenona, in combinatie cu 
IECA, reduc suplimentar proteinuria, dar cresc şi riscul de hiperkaliemie severă. 

Oprirea fumatului ar putea scădea proteinuria şi progresia bolii renale. 

Scăderea în greutate la pacienţii obezi ar putea fi benefică, ştiind că obezitatea 
se asociază cu proteinurie şi glomeruloscleroză focala şi segmentara. 

Antiinflamatoarele nesteroidiene (AINS) sunt, de regulă, de evitat la pacienţii 
cu boală renală cronică si HTA, Totuşi, în SN severe, pot scădea proteinuria, cu 
efecte simptomatice favorabile. 


6.6.9.3. Prevenirea şi tratarea complicatiilor 

Tratamentul SN (independent de etiologie şi de substratul histologic) cuprinde o 
serie de măsuri terapeutice nespecifice, cu caracter general, vizând prevenirea şi 
tratarea complicatiilor: 


Dieta trebuie să fie moderat hiposodată (4-5 g NaCl/zi, în funcţie de severitatea 
edemelor şi a HTA), hipoproteică şi hipolipidică (vezi mai sus). 


Evitarea eforturilor fizice mari şi susținute este recomandabilă la pacienţii cu 
SN, deoarece favorizează reducerea proteinuriei şi a edemelor. Totuşi, pentru 
prevenirea complicatiilor trombotice şi cardiovasculare, este indicată o activitate 
fizică regulată, moderată — de exemplu, mersul pe jos, în ritm mediu, 3-4 km de 
două-trei ori pe săptămână. 

Tratamentul edemelor implică, pe lângă restrictia sodată, administrarea de 
diuretice. Acestea sunt indicate mai ales atunci când există HTA sau/şi semne de 
congestie pulmonară. În afara acestor două situaţii, se recomandă mai degrabă 
evitarea, pe cât posibil, a diureticelor, ţinând seama de riscul unor efecte adverse 
(inclusiv IRA funcţională si nefrită interstitiala) şi posibilitatea mascării efectului 
terapeutic al medicatiei imunosupresoare (falsă ameliorare, prin reducerea 
edemelor). De regulă, se utilizează diureticele de ansă (de exemplu, furosemid P.O., 
40-160 mg/zi), uneori asociate cu tiazidice (metolazona) sau/şi cu antialdosteronice, 
pentru potentarea efectului. Se preferă administrarea orală, în 1-2 prize zilnice, 
pentru comoditate şi pentru efectul durabil. Totuşi, în SN sever, se poate recurge la 
administrarea diureticelor de ansă I.V. (în bolus sau în perfuzie continuă), pentru a 
obţine o diureză abundentă. Uneori, în cazuri rezistente, cu hipoalbuminemie 
severă (< 20 g/l), se pot încerca şi perfuzii cu a/bumină (cu eficacitate discutabilă şi 
risc de efecte adverse, precum şoc anafilactic, HTA sau edem pulmonar acut) sau 
ultrafiltrare mecanică (cu ajutorul mașinii de hemodializa), 


La pacienţii cu SN, rezistența la diuretice este un fenomen frecvent întâlnit. Deoarece diureticele 
circulă în plasmă legate de albumină, hipoalbuminemia determină o diminuare a transportului 
diureticelor la locul lor lor de acțiune, la nivelul tubilor renali. Legarea crescută a diureticelor de 
albumină în interiorul lumenului tubular contribuie, de asemenea, la reducerea cantităţii de agent 
activ disponibil, cu 50-65%, În al treilea rând, răspunsul la diuretice la pacienţii cu SN este afectat 


edemului peretelui intestinal. Din aceste motive, dozele de diuretic trebuie crescute de 2-3 ori fata 
de cele utilizate în mod obişnuit la pacienţii fără SN, pentru a obţine un efect similar. 


Sub tratament diuretic, trebuie monitorizate: curba ponderală, diureza, TA, 
ionograma serică (Na, K), ureea, creatinina. Pacienţii trebuie cântăriţi zilnic, 
urmărind o scădere în greutate de circa 0,5-1 kg/zi, chiar şi la cei cu edeme masive. 
O depletizare hidro-salină prea brutală (mai ales la copii şi la vărstnici) poate 
antrena hipotensiune arterială şi poate predispune la insuficiență renală acută şi 
accidente trombotice. 


Tratamentul hiperlipidemiei din SN constă, în primul rând, în tratamentul 
etiologic şi patogenic al nefropatiei. 

În ceea ce priveşte dieta, nu numai restrictia lipidică cantitativă, dar şi 
modificarea calitativă a grăsimilor şi a proteinelor consumate este importantă. 
Dieta vegetariană, bazată pe soia şi ulei de peşte poate ameliora dislipidemia şi 
proteinuria. Totuşi, măsurile dietetice singure nu sunt suficiente pentru controlul 
dislipidemiei, aproape în toate cazurile fiind necesară şi administrarea de 
medicamente hipolipemiante. 


Inhibitorii HMG-CoA reductazei (statinele) au o bună eficiență în scăderea atât 
a colesterolemiei, cât si a trigliceridemiei, şi sunt bine tolerate. In plus, există 
dovezi că statinele ar putea reduce rata de declin a funcţiei renale, dar acest fapt nu 


180 NEFROLOGIE — PRINCIPII TEORETICE ŞI PRACTICE 


este clar demonstrat. De asemenea, nu s-a demonstrat până în prezent că aceste 
medicamente ar ameliora riscul cardiovascular la pacienții cu SN. 


Derivatii acidului fibric au o eficacitate hipolipemianta variabilă şi risc crescut 
de rabdomioliză, din cauza creşterii fractiei lor plasmatice libere în condiţii de 
hipoalbuminemie. 


Prevenirea trombozelor cu anticoagulante (heparină S.C. în doze mici sau 
antivitamine K) nu se recomandă decât deca există hipoalbuminemie severă (< 2,0- 
2,5 g/dl) plus alti factori de risc asociaţi, precum proteinurie > 10 g/zi, obezitate, 
imobilizare la pat, insuficiență cardiacă severă, intervenţii chirurgicale abdominale 
sau ortopedice recente ori trombofilie genetică. Sub antivitamine K, se urmăreşte 
menţinerea INR între 2,0 şi 3,0. Tratamentul anticoagulant curativ, pentru un 
accident trombotic constituit (tromboză venoasă, tromboembolism pulmonar), 
trebuie să fie prelungit, până la remisiunea SN. Contraindicatiile anticoagulării 
sunt: pacienţi necooperanti, tulburări ale hemostazei, hemoragii gastro-intestinale 
în antecedente sau leziuni cerebrale cu potenţial hemoragic (tumori, anevrisme). La 
pacienţii cu SN se impune prudenţă în tratamentul cu antivitamine K, din cauza 
creşterii fractiei lor plasmatice libere în condiții de hipoalbuminemie. 


Prevenirea infecțiilor este necesară la toți pacienţii cu SN. Se recomandă 
vaccinare anti-pneumococică cu vaccin conjugat heptavalent (7vPCV) şi vaccin 
polizaharidic 23-valent (23vPPV), precum și vaccinare anuală antigripală. 
Răspunsul imun vaccinal nu pare să fie afectat de corticoterapia concomitentă. În 
schimb, administrarea de vaccinuri vii (rujeolă, rubeolă, oreion, varicelă, rotavirus) 
este contraindicată la pacienţii tratați cu imunosupresoare şi trebuie amânată pana 
când doza de prednison se reduce < 20 mg/zi, iar agenţii imunosupresori au fost 
opriţi timp de minimum 1-3 luni. 

La femeile fertile, trebuie avute în vedere riscurile sarcinii. Problemele sunt 
legate atât de potenţialul teratogen al unor medicamente (IECA, ARA II, 
imunosupresoare), mai ales în primul trimestru, cât şi de riscul fetal (avort, naştere 
prematură) şi matern (agravarea bolii renale) la pacientele cu NG severe, 
necontrolate. De asemenea, pentru nefrita lupică există risc de recidivă atât în 
timpul sarcinii, cât şi post-partum. 

6.7. NEFROPATIA CU LEZIUNI MINIME 
6.7.1. Definiție. Epidemiologie 


Nefropatia cu leziuni minime (NLM) este o NG întâlnită în special la copii şi 
caracterizată prin absența leziunilor glomerulare vizibile în MO, precum şi absența 
depozitelor de Ig sau complement în IF. Se manifestă aproape întotdeauna printr-un 
sindrom nefrotic. 

Incidenta NLM pe plan mondial variază între 0,2-15 cazuri/100.000/an la copii 
şi 0,2-0,6 cazuri/100.000/an la adulţi. 

NLM constituie aproximativ 90% din sindroamele nefrotice primitive la copiii < 10 
ani, 50% la adolescenți şi tineri şi 15-25% la adulți. La copii, incidența maximă este la 
vârsta de 2 ani, iar raportul pe sexe este 2/1 în favoarea băieţilor. La adulți, vârsta medie 
la debut este în jur de 40 ani, predomină la rasa albă şi are o distribuție egală pe sexe. 

6.7.2. Clasificare 


NLM este idiopatică în aproape toate cazurile la copil şi în majoritatea cazurilor la 
adult. Există o predispozitie genetică, asociată cu HLA DR7 şi DR8. 
Uneori, poate fi secundară, asociată cu: 
e medicamente: AINS, interferon, pamidronat, litiu (rar), săruri de aur (rar); 
e alergene: polen, praf de casă, intepaturi de insecte, vaccinuri; 
e neoplazii: boala Hodgkin, carcinoame, mycosis fungoides, leucemie limfoida 
cronica (rar). 


6.7.3. Patogeneza 


În patogeneza NLM primitive se presupune a fi implicată o anomalie a limfocitelor 
T, responsabilă de eliberarea unei citokine („factor circulant de permeabilitate”) 
capabile să provoace leziuni ale podocitelor glomerulare, cu apariţia consecutivă a 
unei proteinurii severe (figura 1). 


Activarea 
NE-kB Activarea Activarea NF-kB 
Celule limfocitelor T 
dendritice 


Factor circulant de 
permeabilitate 


Inductia CD80 
Dezorganizarea 
citoscheletului 


Podocit 


Figura 1. Patogeneza NLM. 


Ipoteza patogenezei autoimune a NLM este susținută de mai multe argumente clinice si 
experimentale: 1) transplantul unui rinichi de la un donator cu NLM la un primitor sănătos duce la 

dispariția completă a sindromului nefrotic in mai putin de o săptămână; 2) plasmafereza poate duce 
la remisiunea proteinuriei la pacienţii cu NLM rezistentă la alte terapii; 3) injectarea la animale de 
experiență de limfocite T sau de plasmă prelevate de la pacienţi cu NLM pot induce proteinurie la: 
aceste animale; 4) a fost descrisă transmiterea materno-fetală, tranzitorie, a NLM. 

În fazele active ale bolii, la pacienţii cu NLM se constată o creştere a numărului de limfocite T 
şi B şi a eliberării de citokine în circulaţie. Principalele anomalii limfocitare includ: inhibitia 
hipersensibilității de tip întârziat, perturbarea comutării izotipice şi o polarizare particulară a 
limfocitelor T, rezultată dintr-o activare transcriptionala anormală. Limfocitele T modificate prezintă un 
profil secretor mixt, cu o producție crescută de interleukine atât de tip Thl (IFN, IL-8), cât si de tip 
Th2 (IL-13, IL-10). Alte anomalii limfocitare au mai fost descrise: scăderea producţiei de IL-4 de 
către limfocitele CD4+, expansiunea limfocitelor CD4+CD25+, precum si proliferarea limfocitelor B. 

Citokina responsabilă de leziunile podocitare nu a fost identificată, dar există mai multe 
candidate posibile, printre care: factorul de permeabilitate vasculară (VPF), hemopexina, IL-8, IL-13 şi o 
glicoproteină de 100 kD. Factorul de permeabilitate vasculară acționează asupra tuturor capilarelor 
din organism, inclusiv a celor glomerulare; eliberarea sa este stimulată de IL-2, IL-15, IL-12 si IL-18 
şi este inhibată de TGF-B1. Hemopexina este o protează care activează protein-kinazele B şi RhoA 
şi care este capabilă să inducă reorganizarea nefrin-dependentă a citoscheletului de actina al podocitelor, 
pe culturi celulare; determină reducerea glicocalixului endotelial şi creşte difuziunea transendotelială a 
albuminei; injectarea sa la şobolan provoacă proteinurie si alterări glomerulare caracteristice NLM; 
poate fi detectată în urina pacienţilor cu NLM activă, dar nu și în cursul remisiunilor. 

În geneza alterărilor podocitare par să fie implicate două mecanisme patologice. În primul rând, 
se produce o creştere a expresiei CD80 pe suprafața podocitelor, indusă fie de factorul de 
permeabilitate, fie de un antigen viral sau alergic, iar aceasta la rândul său determină rearanjarea 
anormală a actinei, cu creşterea permeabilitatii glomerulare si proteinurie consecutivă. În al doilea 
rând, este afectată autoreglarea normală a CD80, care explică persistenta expresiei crescute a acestui 
receptor si a proteinuriei, 


6.7.4. Anatomie patologică 


La examenul în MO, glomerulii apar de aspect normal sau cu o discretă 
expansiune mezangială, iar în IF nu se observă depozite imune semnificative. 
Dimpotrivă, ME relevă dispariția (ce dă impresia de aglutinare sau fuzionare) a 
proceselor podocitare (pedicele), MBG fiind normală. Acest aspect de fuziune a 
pedicelelor nu este specific NLM, putând fi întâlnit în majoritatea NG cu SN sever. 

Un examen în MO nu este suficient pentru a diagnostica NLM, deoarece 
glomeruli optic normali pot apare şi în alte nefropatii: glomeruloscleroza focală şi 
segmentară şi nefropatia membranoasă la debut, nefrita lupică sau NIgA cu leziuni 
minime, sindrom Alport sau nefropatii non-glomerulare. 


6.7.5. Manifestări clinice 


Tabloul clinic tipic al NLM la copil este de sindrom nefrotic de obicei pur, care 
debutează brutal, cu edeme masive (până la anasarcă), hipoalbuminemie, 
hiperlipidemie, proteinurie severă (> 10 g/zi) şi sediment urinar normal (absenţa 
hematuriei). Funcţia renală este, de regulă, nealterată. 

La adult, boala se prezintă, de asemenea, cu sindrom nefrotic sever, dar asociat 
adesea cu HTA (40%) şi hematurie microscopică (30%). 

6.7.6. Evoluție, complicaţii, prognostic 


Complicatiile caracteristice sindromului nefrotic se întâlnesc frecvent in NLM: 
tromboze, infecţii (pneumonii, peritonită primitivă la copil), osteoporoza etc. 
La adulţi au fost descrise adesea (25%) episoade de insuficiență renală acută, având 
ca substrat probabil fie edemul interstitial, fie o necroză tubulară acută ischemică. 
Remisiuni spontane pot surveni la 25% din cazuri. 
Evoluţia către BCR terminală este excepțională. 


6.7.7. Tratament 
Tipic, NLM este o NG corticosensibilă. 


6.7.7.1. Tratamentul NLM la copil 
Biopsia renală nu este necesară la copiii <10-12 ani cu sindrom nefrotic, la care 
alte NG în afară de NLM sunt extrem de rare. 


Tratamentul initial constă în prednison 2 mg/kg/zi (maximum 60 mg/zi), 
6 săptămâni, apoi 1,5 mg/kg (maximum 40 mg) odată la 2 zile, alte 6 săptămâni, 
după care se opreşte brusc. (Oprirea bruscă este lipsită de riscuri şi poate limita 
efectele adverse ale corticoterapiei prelungite). 


Răspunsul la tratament se defineşte astfel: 

e Remisiune = raport proteine/creatinină în urină (Up/c) <0,2 sau proteinurie 
absentă sau 1+ la examenul cu bandeleta urinară. Aproape 90% dintre pacienţi 
răspund la corticoterapie in <4 săptămâni. Remisiuni prelungite (=2 ani) se 
menţin în 50% din cazuri. 

e Recddere = Up/c 22 sau proteinurie >2+, după o perioadă de remisiune. 
Aproximativ 75% dintre pacienţi prezintă cel puţin o recădere. 

e  Recăderi frecvente = >2 recăderi în primele 6 luni după tratamentul initial sau 
>4 recăderi în orice perioadă de 12 luni. Acest tip de evoluţie se observă la 30% 
din pacienţi, în primii 2 ani după tratamentul iniţial. 

e  Corticodependenţă = recădere apărută în cursul perioadei de reducere a dozelor 
de corticosteroizi sau la mai putin de 2 săptămâni după oprirea corticoterapiei. 
Corticodependenta se întâlneşte la aprox. 25% din cazuri. 

e Corticorezistenta = absenţa remisiunii după 4 săptămâni de corticoterapie zilnică. 
Corticorezistenta nu implică stoparea sau modificarea tratamentului, ci continuarea 
acestuia conform protocolului, deoarece un răspuns tardiv este posibil. 


Tratamentul recăderilor se face cu prednison 2 mg/kg/zi până la remisiune, 
apoi 1,5 mg/kg odată la 2 zile, 4 săptămâni. 


Tratamentul recăderilor frecvente cuprinde mai multe opţiuni: 
e Prednison 2 mg/kg/zi, până la dispariţia proteinuriei, apoi 1,5 mg/kg odată la 2 zile, 

apoi scădere progresivă în 2 luni până la 0,5 mg/kg la 2 zile (în total: 3-4 luni); 

e Ciclofosfamida P.O. 2 mg/kg/zi, 12 săptămâni, plus prednison 1,5 mg/kg/2 zile, 
4 săptămâni, redus apoi progresiv în decursul următoarelor 4 săptămâni; 

e Ciclosporind 3-5 mg/kg/zi, divizată în 2 prize, timp de 2-5 ani. 

e MMF 25-36 mg/kg/zi (max. 2 g/zi), divizat în 2 prize zilnice, 1-2 ani, asociat cu 
prednison în doze reduse progresiv; 

e  Levamisol, 2,5 mg/kg odată la 2 zile, timp îndelungat (?) 


La copiii cu NLM cu recăderi frecvente, corticoterapia simplă poate fi continuată, dacă nu 
există efecte adverse, dar durata optimă nu este cunoscută. Totuşi, o metaanaliză din 2008 a 
principalelor studii a arătat că asocierea corticoizilor cu agenți citotoxici (ciclofosfamidă sau 
clorambucil, 8 săptămâni) sau cu ciclosporină (ani de zile) este superioară monoterapiei cortizonice 
în reducerea ratei recăderilor. 

Ciclofosfamida, în combinaţie cu steroizi, este capabilă să inducă remisiuni susținute timp de 2 ani la 
72% din cazuri şi 5 ani la 36%. Se poate administra atât P.O., cât şi I.V., cu rezultate asemănătoare. 
Pe de altă parte, acest tratament se asociază cu efecte adverse semnificative, inclusiv infecţii severe 
(1,5%), neoplazii (0,2-0,6%) şi decese (1%). Toxicitatea gonadică (mai ales la băieți) poate fi 
minimalizată dacă nu se depăşeşte doza cumulată de 200 mg/kg. Clorambucilul, un alt agent 
alkilant, are eficacitate similară, dar, posibil, efecte adverse mai frecvente. 

Ciclosporina, administrată timp de 2-5 ani, a determinat o rată de remisiune de 60% în primul 
an de tratament, dar care a scăzut la 28% în al doilea an. Aproape 40% din pacienţi necesită 
corticoterapie asociată pentru menținerea remisiunii. Eficacitatea ciclosporinei este egală cu cea a 
agenţilor alkilanţi. Pe de altă parte, riscul de nefrotoxicitate al ciclosporinei impune monitorizarea 
funcţiei renale şi a nivelelor serice ale medicamentului (dozele se ajustează pentru a menține o 
concentrație serică reziduală, Co, între 100-200 ng/ml sau/şi o concentrație după 1-2 h de la 
administrare, C;/C:, între 600-800 ng/ml). 

Într-un studiu pe 33 pacienţi, un tratament de 6 luni cu MMF şi prednison, a determinat 
remisiune la 75%, care s-a mentinut la 25% din acestia dupa oprirea tratamentului, si o reducere a 
ratei recăderilor de la 1 episod la 2 luni la | episod la 14,7 luni. Eficacitatea MMF pare să fie 
comparabila cu cea a ciclosporinei, desi acest lucru nu este inca clar dovedit. 

Studii efectuate în trecut au arătat că /evamisolul (un antihelmintic cu proprietăți 
imunomodulatoare) este o alternativă viabilă la corticoterapie, dar trebuie administrat timp 
îndelungat pentru a preveni recăderile. Medicamentul a fost însă retras de pe piaţă în tari ca SUA (în 
2000) şi Canada (în 2003), din cauza riscului unor efecte adverse importante şi a existenţei unor 
agenți antihelmintici mai eficienţi, iar din 2005 compania farmaceutică producătoare a încetat să-l 
mai fabrice, din aceleaşi motive. 


Tratamentul cazurilor corticodependente 

e  Corticosteroizii sunt preferaţi, în absența efectelor adverse majore. Alte opțiuni 
posibile sunt: 
- Ciclosporina, 3-5 mg/kg/zi, în 2 prize; 

Tacrolimus, 0,05-0,1 mg/kg/zi, in 2 prize; 

MMF, 24-36 mg/kg/zi (max. 2 g/zi); 

Ciclofosfamida P.O.; 

Clorambucil; 

- Levamisol, 2,5 mg/kg odata la 2 zile; 

- Mizoribina. 

Unii copii se pot mentine in remisiune cu doze mici de corticoizi, in administrare 

zilnică sau alternă, dar pot prezenta în continuare recăderi. Efecte adverse precum 
obezitatea, HTA sau cataracta nu sunt rare, iar apariţia lor impune căutarea unei 
alternative terapeutice. 


Tratamentul cazurilor corticorezistente 

În aceste situaţii se impune efectuarea unei biopsii renale pentru a se exclude o altă 

NG, în special o glomeruloscleroză focală şi segmentară (GSFS). 

Tratamentul optim nu este definit, deoarece nu există suficiente studii 
randomizate controlate. Există trei opțiuni terapeutice majore: 

e Agenti imunosupresori: inhibitori de calcineurină (ciclosporina, tacrolimus), MMF, 
metilprednisolon in bolusuri I.V. sau agenți citotoxici (ciclofosfamida, 
clorambucilul). Dozele mari de corticoizi, sub formă de metilprednisolon I.V., 
eventual în asociere cu agenți alkilanti, pot induce remisiuni complete la 
jumătate din cazuri şi pot preveni evoluţia spre BCR terminală. Ciclosporina, 
administrată timp de o lună, în asociere cu 6 luni de corticoterapie, poate 
determina remisiune la 50% dintre pacienţi. Un studiu comparativ a arătat că 
eficacitatea ciclosporinei este superioară ciclofosfamidei. 

e Agenti imunostimulatori: levamisolul (vezi comentariile de mai sus). 

e Antagonistii SRAA (IECA si ARA2) au efecte antiproteinurice şi nefroprotectoare 
demonstrate şi sunt, în general, bine tolerati. 


6.7.7.2. Tratamentul NLM la adult 

La adulţi, agentul sau agenţii terapeutici optimi, dozele şi durata tratamentului, atât 
pentru episodul initial, cât si pentru recăderi, nu au fost bine definite până în 
prezent. Există doar trei studii randomizate controlate, care au cuprins în total 68 
pacienţi. Acestea nu au evidențiat nici un avantaj al corticoterapiei, în comparaţie 
cu placebo, privind rata remsiunilor complete sau parțiale; de asemenea, nu s-a 
observat nici o diferenţă semnificativă între corticoterapia orală simplă (prednison) 
şi cea combinată cu bolusuri I.V. (metilprednisolon). 

În aceste condiţii, indicaţiile terapeutice pentru NLM la adult sunt, prin 
extrapolare, similare cu cele folosite în pediatrie. 

Tratamentul episodului initial se face cu prednison 1 mg/kg/zi, timp de 8-16 
săptămâni sau până la obţinerea remisiunii plus încă o săptămână. Remisiuni complete 
se obţin la 70-80% din cazuri. Ulterior, se trece la administrare discontinuă, 1 mg/kg la 
2 zile, timp o lună, după care se reduce progresiv, pe parcursul mai multor luni. 

Răspunsul la corticoterapie apare, de regulă, mai tardiv decât la copii (în medie, 
după 3 luni de tratament). Din acest motiv, corticorezistenta nu poate fi afirmata 
după mai puţin de 16 săptămâni de tratament. 

Peste 70% dintre pacienţi prezintă recăderi, iar 30-40% au recăderi frecvente. 
Recăderile ocazionale pot fi tratate cu corticoizi sau cu ciclosporină, asocierea 
ciclosporină + prednison permite obţinerea unui răspuns mai rapid şi doze mai 
reduse de steroizi în comparaţie cu tratamentul cu prednison singur. Cazurile cu 
recăderi frecvente pot răspunde favorabil la ciclofosfamidă, ciclosporină sau MMF. 

Aceiaşi agenţi pot fi folosiţi şi la cazurile corticorezistente sau corticodependente, 
având o rată medie de remisiune de 60%. 

6.8. GLOMERULOSCLEROZA FOCALA ŞI SEGMENTARA 


6.8.1. Definitie 


Glomeruloscleroza focală si segmentară (GSFS) reprezintă un grup heterogen de 
NG, definite prin prezenţa unei scleroze ce afectează initial numai o parte dintre 
glomeruli (GS focală) şi numai o regiune limitată a acestora (GS segmentară). 
Poate fi primară sau secundară. Forma primară se manifestă de obicei prin 
sindrom nefrotic, are o evoluţie lentă spre BCR terminală (în 5-20 ani) şi o rata 
ridicată de recurenţă pe rinichiul transplantat. 


6.8.2. Epidemiologie 


GSFS constituie 7-20% (11% in România) din totalul NG primare (la toate vârstele). 
În SUA, incidența GSFS a crescut în ultimii 20-30 ani, devenind astăzi cea mai frecventă 
NG primară. Afectează predominant rasa neagră; la negrii americani, GSFS constituie 
peste 50% din toate cauzele de sindrom nefrotic şi are o prevalenta de 4 ori mai 
mare decât la albi. De asemenea, se întâlneşte ceva mai frecvent la sexul masculin. 


6.8.3. Patogeneză 


Din punct de vedere patogenic, GSFS se clasifică astfel: 1) GSFS prin afectarea 
directă a podocitelor, 2) GSFS asociată unei adaptări nefronice şi 3) GSFS 


“oy 


„cicatriceală ” (vezi tabelul 2). 


6.8.3.1. GSFS prin lezarea directă a podocitelor 

GSFS primară reprezintă majoritatea cazurilor de GSFS. Etiopatogeneza sa nu este 
clară, dar implică în esență o alterare structurală şi funcțională a podocitelor, 
alterare ce ar putea fi indusă de factori precum o proteină nefrotoxică circulantă, 
infecţii virale sau mutații genetice dobândite ale unor proteine podocitare. 


Ipoteza existenţei unui factor circulant de permeabilitate glomerulară (ca şi în NLM) este susținută 
de: 1) observaţia că serul pacienţilor cu GSFS provoacă creşterea permeabilitatii glomerulare in 
vitro; 2) inducerea unei proteinurii la animale de experienţă prin injectarea acestui ser; 3) apariția 
frecventă şi adesea foarte precoce a recidivei GSFS pe rinichiul transplantat; 4) diminuarea 
proteinuriei asociate GSFS după plasmafereză. Acest presupus factor circulant de permeabilitate nu 
a fost încă identificat, dar printre candidaţii posibili se numără hemopexina, receptorul solubil 
pentru urokinază şi CLC-1 (o citokină din familia IL-6). 

Tabelul 2. Clasificarea GSFS. 


Primară (idiopatică) 


GSFS izolată: 
e Nefrina (NPHS1) 
e Podocina (NPHS2) 
e Alfa-actinina-4 (ACTN4) 
e Proteina asociată CD? (CD2AP) 
e Transient receptor potential cation channel-6 (TRPC6) 
Genetică e Fosfolipaza C-e1 (PLCE1) 
(mutații ale _¢ Proteina asociată tumorii Wilms-l (WT1) 
GSES prin unor proteine GSFS asociată unor sindroame genetice: 
lezarea podocitare) 
directă a e WTI Sdr. Frasier 
podocitelor e mtDNA tRNA‘ Sdr. MELAS (miopatie 
mitocondriala—encefalopatie— 
e Paired homeobox protein acidoză lactică-stroke) 
(PAX2) Sdr. renal-colobom 
e Lim homeobox transcription Sdr. unghie-rotula 
__ factor 1B (LMX1B) 
e Infectii: HIV, VHB, VHC, parvovirus B19, 
e Toxice, medicamente: heroină, litiu, pamidronat, interferon-a, 
Secundară ciclosporină, 
e Neoplazii: limfoame, carcinoame, mielom, 
e Gamapatii monoclonale de semnificaţie incertă 
e Congenitală: agenezia renală unilaterală, hipoplazia renală 
segmentară, oligomeganefronia i 
e Dobândită 
- Nefrectomie parţială pe rinichi unic 
- Rinichi transplantat de la copil la adult 
- Rinichiul controlateral unui rinichi cu stenoză a arterei renale 
Reductie - Nefropatii interstitiale: nefropatia de reflux, nefropatia 
nefronica analgezica 
GSFS - Nefropatii glomerulare diverse, in stadii avansate _ i! 
SEE - Nefropatii vasculare: preeclampsie, sindrom hemolitic şi 
3 a uremic, nefroangioscleroză, necroză corticală, ateroembolism 
ai adaptari - Nefropatia cronică a grefei renale 
inia - Nefrită de iradiere 
- Siclemie 
Hiperperfuzie 
şi 
hiperfiltrare œ Diabet 
glomerulară, e Obezitate morbida 
fără reductie e Cardiopatii congenitale cianogene 
nefronica 
_initiala 
GSFS Scleroza segmentară rezultă prin vindecarea unei leziuni inflamatorii prealabile 
„cicatriceală” (este o veritabilă cicatrice, cu depozite de colagen de tip I şi III) 

Rolul unor infecții virale este plauzibil, având în vedere că a fost descrisă asocierea unor GSFS 
secundare cu infecţii cu HIV, parvovirus B19 sau virusuri hepatitice. 

În GSFS idiopatică s-a constatat dispariția unor markeri podocitari (precum podocalixina, 
sinaptopodina, receptorul pentru C3b şi proteina glomerulară epitelială GLEPP-1). Dată fiind 
existența formelor genetice de GSFS, în care sunt implicate mutații genetice ale altor proteine podocitare, 
precum nefrina, podocina sau alfa-actinina-4, se speculează că si unele cazuri de GSFS idiopatică 
dobândită ar putea fi explicate prin mutații genetice dobândite ale unor proteine podocitare. 

Oricare ar fi factorul cauzal, leziunile podocitare implică patru mecanisme principale: (1) alterarea 
componentelor diafragmei podocitare, (2) perturbarea citoscheletului de actină, (3) afectarea MBG 
sau a interacțiunii acesteia cu podocitele si (4) alterarea electronegativitatii suprafeței podocitelor. 

Au fost descrise cazuri de NLM corticorezistente, la care repetarea biopsiei renale a evidențiat 
GSFS. În aceste situaţii, nu este clar dacă GSFS a survenit într-adevăr în evoluţia unei NLM (cele 
două boli reprezentând astfel două stadii ale aceleiași entităţi patologice: „boala podocitelor”) sau 
dacă, de fapt, GSFS era prezentă de la început, dar nu a fost diagnosticată la prima biopsie renală 
(lucru de asemenea posibil, având în vedere caracterul focal al GSFS şi localizarea sa inițială doar la 
glomerulii profunzi, juxtamedulari). 


Lezarea podocitelor induce apoptoza şi detaşarea acestor celule de pe MBG. 
Pierderea de podocite este considerată un element important în patogeneza GSFS, 
Leziunile initiale sunt agravate in continuare de eliberarea de citokine, de stressul 
mecanic şi de pierderea polaritatii electrice. 


Foarte importante sunt mecanismele prin care leziunile podocitare determină scleroza 
glomerulară, Pe măsură ce numărul podocitelor se reduce, MBG devine expusă şi interacționează cu 
celulele epiteliale parietale, formând sinechii. Extinderea sinechiilor şi/sau scurgerea de proteine în 
spaţiul Bowman determină constituirea unor depozite de colagen, care vor provoca, în ultimă 
instanță, colabarea anselor capilare. 

Factorii implicaţi în progresia GSFS către BCR terminală au fost, de asemenea, recent studiati, 
Se presupune că un rol major în acest proces îl joacă citokinele si factorii de creştere. Factorul de 
creştere TGFP şi proteinele sale efectoare (Smad) pot induce glomeruloscleroză pe modele animale. 
La activarea TGF contribuie, printre alti factori, sistemul renină-angiotensină, ceea ce ar explica 
importanţa acestui sistem în progresia bolii; în plus, s-a demonstrat că angiotensina este capabilă să 
producă stress oxidativ şi alterarea citoscheletului podocitelor. De asemenea, intervin şi alti factori 
de creștere, ca PDGF si VEGF, precum şi stressul mecanic reprezentat de hiperfiltrarea glomerulară. 

O contribuţie importantă la progresia bolii o au leziunile tubulo-interstitiale, induse probabil de 
proteinurie. Citokine ca TGFß participă la recrutarea monocitelor, macrofagelor şi celulelor T şi, 
consecutiv, la eliberarea altor citokine, printre care IL-1 si TNFa. Toate aceste procese inflamatorii 
determină leziuni ale celulelor tubulare şi recrutarea de fibroblaste, care vor produce depozite de 
colagen şi fibroză interstitiala. 


GSFS genetice se întâlnesc rar (1-3% din totalul GSFS). Ele rezultă din mutații 
ale genelor ce codifică diverse proteine implicate în structura sau funcţia normală a 
membranei fantei podocitare. 


Nefrina (NPHS1) este o componentă majoră a membranei diafragmei podocitare. Are un rol 
foarte important în menţinerea integrităţii acestei membrane, după cum o demonstrează faptul că 
şoarecii cu deficit de nefrină dezvoltă proteinurie şi ştergerea proceselor podocitare. La om, mutatia 
nefrinei este responsabilă de sindromul nefrotic de tip finlandez. Pe lângă manifestările renale, 
pacienţii cu această afecţiune pot prezenta şi tulburări neurologice, precum hipotonie musculară, 
diskinezie, atrofie cerebrală uşoară şi surditate. Recidiva sindromului nefrotic pe rinichiul 
transplantat este posibilă în 20-25% din cazuri, datorită dezvoltării de anticorpi anti-nefrină. 

Podocina (NPHS2) face parte dintr-o familie de proteine numite stomatine. Este localizată la 
nivelul insertiei membranei diafragmei podocitare. La modele experimentale, disfunctia podocinei 
determină alterarea acestei membrane şi proteinurie. La om, mutatiile podocinei sunt asociate cu un 
sindrom nefrotic familial, cortico-rezistent, cu transmitere autosomal recesivă (dar au fost descrise 
şi cazuri sporadice). Mutatiile podocinei constituie 40% din totalul cazurilor de sindrom nefrotic 
familial cortico-rezistent în Europa şi SUA, dar sunt practic necunoscute în Extremul Orient. Riscul 
de recidivă pe rinichiul transplantat a GSFS secundare mutatiei podocinei este redus, în comparație 
cu GSFS primară. 

Proteina asociată CD2 (CD2AP) este o proteină multifuncţională, localizată atât in membrana 
cât şi în citoplasma celulelor, având rol în remodelarea citoscheletului, endocitoză şi supraviețuirea 
celulară. Interacţionează atât cu proteinele citoscheletului, F-actina si sinaptopodina, cât si cu 
proteinele membranei fantei podocitare, nefrina şi podocina, jucând astfel un rol în ancorarea acestei 
membrane de citoschelet. Au fost descrise cazuri de GSFS secundare unor mutații heterozigote ale 
CD2AP, izolate sau asociate cu mutații ale nefrinei. 

Alfa-actinina-4 (ACTN) este o proteină care are rol în organizarea filamentoasă a actinei şi în 
menţinerea integrităţii citoscheletului podocitelor. Mutatiile ACTN-4 sunt asociate cu o forma 
familială de GSFS cu transmitere autosomal dominantă. 

Proteina WT] este un factor de transcripție implicat în reglarea proliferării şi diferentierti 
celulare. Mutatiile WT1 se asociază cu tumora Wilms (cea mai frecventă formă de cancer la copil), 
precum şi cu sindroamele Denys-Drash si Frasier, caracterizate prin scleroză mezangială difuză sau 
GSFS, malformații genito-urinare și risc crescut de tumoră Wilms şi disgerminoame gonadice. 

Receptorul cationic tranzitoriu-6 (transient receptor potential cation channel-6, TRPC6) face 
parte din familia de canale ionice TRP si este localizat pe suprafața podocitelor, la nivelul corpului 
acestora, a pedicelelor primare şi in apropierea fantei podocitare, unde interacționează cu nefrina şi 
cu podocina. Mutatii ale TRPC6 au fost depistate în familii cu o formă de GSFS cu transmitere 
autosomal dominantă. 

Sindromul unghie-rotulă este o afecţiune genetică rară, cu transmitere autosomal dominantă, 
caracterizată prin displazie unghială, absenţa sau malformatia rotulelor, displazia umerilor si, adesea, 
glaucom şi afectare renală. Biopsia renală poate releva NG proliferative sau GSFS. Gena implicată este 
factorul de transcripție LMX1B, care, printre altele, are un rol în expresia CD2AP si a podocinei. 

Citopatiile mitocondriale reprezintă un grup heterogen de afecțiuni multisistemice, cauzate de 
mutații fie ale ADN-ului mitocondrial de origine maternă (mtDNA), fie ale ADN-ului nuclear. 
Mutatiile genei tRNA'*"""" sunt responsabile de sindromul MELAS (miopatie mitocondriala— 
encefalopatie—acidoza lactică-stroke), dar şi de GSFS, uneori asociată cu diabet si surditate. La 
majoritatea cazurilor, GSFS se manifestă cu proteinurie sub-nefrotică şi are o progresie lentă. 


Când se suspectează o boală genetică (cu sau fără agregare familială), 
investigaţiile clinice şi de laborator trebuie orientate către depistarea unor anomalii 
sugestive (neurologice, osoase, oculare, auditive, genitale etc.). În cazurile pozitive, 
etapa următoare presupune screening-ul pentru cele mai frecvente afecțiuni 
genetice dintre cele menţionate. 


În GSFS secundare, leziunile podocitare sunt provocate de agresiuni 


infecțioase, toxice sau paraneoplazice. 

GSFS este leziunea principală întâlnită în nefropatia asociată infecției cu HIV UIIVAN). 
Această nefropatie reprezintă a treia cauză de BCR terminală la negrii americani între 20-64 ani. 
Virusul HIV a fost identificat în celulele renale, glomerulare şi tubulare, ale pacienţilor infectați, dar 
rolul său exact în patogeneza HIVAN rămâne neclar. 

Intoxicația cu heroină este asociată cu apariția unei GSFS (nefropatia la heroină), chiar şi la 
pacienţii HIV-negativi. Se întâlneşte predominant la negri şi ar putea fi, de fapt, secundară 
nefrotoxicitatii unor impurități din heroină. În ultimii ani, această afecțiune se observă din ce în ce 

mai rar, fie datorită purificării superioare a heroinei, fie mortalității precoce a heroinomanilor 
infectați cu HIV. 


6.8.3.2. GSFS secundară unei adaptări nefronice 
În situaţiile în care numărul total al nefronilor este mult redus (reductie nefronică 
congenitală sau dobândită), hipertensiunea, hiperfiltrarea şi hipertrofia compensatorie 
la nivelul nefronilor restanti antrenează, în modele experimentale, leziuni de 
GSFS. Acest mecanism este probabil implicat si în apariția GSFS în cursul unor 
afecțiuni precum nefropatia de reflux sau nefroangioscleroza benignă. Pierderea a 
cel putin 75% din masa renală, după nefrectomii parțiale (pentru tumori maligne) 
pe rinichi unic, a fost urmată de proteinurie şi evoluţie către insuficiență renală. 
Dimpotrivă, pierderea a numai 50% din masa renală nu pare să aibă consecinţe 
negative, după cum o demonstrează evoluția donatorilor vii de grefă renală. 
(Apariţia unor cazuri de GSFS la pacienţi cu agenezie renală unilaterală se explică 
probabil prin prezența simultană a unor leziuni malformative pe rinichiul unic). 
Asocierea dintre obezitate şi GSFS este cunoscută de mulți ani. Mecanismele 
patogenice includ modificări hemodinamice glomerulare asemănătoare celor întâlnite 
în diabetul zaharat: dilatarea arteriolei aferente, hiperperfuzie, hipertensiune şi 
hiperfiltrare glomerulara. În obezitatea asociată cu sindrom metabolic, pot interveni 
şi alti factori, precum nefroangioscleroza hipertensivă sau toxicitatea glomerulară a 
lipiduriei, a hiperinsulinemiei sau a excesului de acizi graşi liberi intracelulari. 


6.8.3.3. GSFS cicatriciale 

Aceste GSFS nu se însoțesc cu leziuni de hialinoză; ele corespund unei faze de 
reparare conjunctivă a leziunilor inflamatorii asociate altor NG: nefropatie lupică, 
nefropatie cu IgA, vasculite, sdr. Alport, nefropatie membranoasă, sdr. hemolitic şi 
uremic etc. Leziunile segmentare sunt reprezentate de țesut cicatricial, compus din 
colagen de tip I şi II. 


6.8.4. Anatomie patologică 


Examenul histologic în MO arată prezenţa în unele anse capilare (leziuni 
segmentare) ale unor glomeruli (leziuni focale) a unei scleroze şi a unei colabări a 
mezangiului, cu uşoară proliferare a celulelor mezangiale şi ocluzia parţială a 
lumenului capilar de către un depozit de substanță hialină PAS+. La contactul cu 
aceste leziuni segementare, celulele epiteliale, adesea hipertrofiate şi vacuolizate, 
se pot detaşa de membrana bazală. Hialinoza se localizează mai frecvent la polul 
vascular, dar poate fi dispusă şi periferic. Când se situează la polul tubular, 
leziunile aderă la capsula Bowman, realizând sinechii floculo-capsulare. 

GSFS se localizează initial la glomerulii profunzi, juxtamedulari, apoi se 
extinde la cei superficiali. Leziunile glomerulare se asociază adesea cu leziuni 
tubulo-interstitiale focale (atrofie tubulară, fibroză interstitiala). 

De regulă, în IF nu se evidențiază depozite imune; rareori, în zonele de scleroză 
pot apare câteva depozite de IgM şi complement (C3, uneori C4 şi Clq), captate 

pasiv. In ME, în zonele de scleroză (mai puţin, şi în zone aparent normale) se 
constată fuziunea difuză a proceselor podocitare, similară celei descrise în NLM. 


Au fost descrise 5 variante histologice de GSFS (vezi tabelul 3): 


Tabelul 3. Clasificarea histologică (Columbia) a GSES. 


Forma — „Criterii de diagnostic Criterii de excludere 
Expansiune segmentară a matricii mezangiale, ce 


1. ifică - 
ii iati obliterează lumenele capilare, în > 1 glomerul ge ssid terapie ap 

2. Perihilară Hialinoza perihilară, cu sau fără scleroză, în > 1 Sa sechid foriméle3-s 
glomerul 
Hipercelularitate endocapilară segmentară, ce 

3. Celulară obliterează lumenele capilare, cu sau fără celule Se exclud formele 4, 5 
spumoase sau karyorrhexis, în > 1 glomerul 

4, Apicala Leziune segmentară ce afectează polul tubular, Se exclude forma 5 


în > 1 glomerul 

Colabare segmentară sau globală asociată cu 

5. Colabantă hipertrofia şi hiperplazia podocitelor supraiacente, — 
în > 1 glomerul 


Forma nespecifică este un diagnostic de excludere, utilizat atunci când nu sunt îndeplinite 
criteriile definitorii ale nici uneia dintre celelalte 4 forme. Scleroza poate fi localizată în orice 
segment al glomerulului. De obicei, sunt prezente sinechii floculo-capsulare, iar uneori se observă 
hialinoz (dar aceste leziuni nu fac parte dintre criteriile de diagnostic). Semnificaţia prognostică a 
acestei forme nu este clară. 

În forma perihilară, scleroza este localizată la polul vascular şi este adesea asociată cu 
hialinoză. Uneori, se pot observa celule spumoase şi sinechii. Diagnosticul acestei forme presupune 
excluderea leziunilor apicale, colabante sau celulare. Se întâlneşte frecvent în GSFS secundare unei 
reductii nefronice, când se însoţeşte cu hipertrofie glomerulara (glomerulomegalie). Se consideră că 
mecanismul patogenic esenţial în această formă este hipertensiunea, hiperperfuzia şi hiperfiltrarea, 
care determină exsudarea intraglomerulară a constituentilor plasmatici (fenomen similar hialinozei 
din arterioloscleroza asociată HTA). Prognosticul clinic al acestei forme este variabil. 

Diagnosticul formei celulare impune excluderea variantelor de GSFS colabantă şi apicală. Este 
definită prin prezenţa în cel putin un glomerul a unei proliferdri celulare segmentare endocapilare, 
ce obstruează lumenul. Această formă are o evoluţie clinică relativ severă. 

Forma apicală este definită prin prezenţa în cel puţin un glomerul de leziuni segmentare situate 
la polul apical (tubular), excluzând însă forma colabantă. Leziunile implică prezența de celule 
spumoase, hipercelularitate endocapilară (interesând <50% din glomerul) sau/şi scleroză (<25% 
din glomerul), În stadiile precoce predomină proliferarea celulară (care poate interesa nu numai 
celulele endoteliale, dar şi podocitele, celulele epiteliale parietale si chiar celule ale tubului 
proximal), în timp ce în stadiile mai avansate predomină scleroza. Pot apare şi sinechii, Spre 
deosebire de forma perihilară, aici nu apare glomerulomegalie. De asemenea, spre deosebire de 
celelalte variante de GSFS, forma apicală se întâlneşte predominant la rasa albă şi la vârstnici, ceea 
ce sugerează o patogeneză particulară. Prognosticul clinic este relativ bun, similar NLM. 

Forma colabantă se defineşte prin colabarea a cel puţin unei anse capilare, cu obliterarea 
lumenului, ca urmare a proliferării si hipertrofiei podocitelor supraiacente, indiferent de prezenţa 
sau absenţa altor leziuni caracteristice celorlalte 4 variante. Podocitele hipertrofiate conțin adesea 

incluziuni hialine. Localizarea intraglomerulară a leziunilor este variabilă, fără o predilecție pentru 
un anumit segment. Sinechiile nu apar, de regulă, decât tardiv, în cazurile cu scleroză avansată. Se 
asociază frecvent /eziuni tubulo-interstitiale severe, cu dilatarea pseudochistică a tubilor si celule 
tubulare tumefiate, cu incluziuni hialine. Această formă se întâlneşte predominant la negri (80%) şi 
poate fi primară sau secundară; forma secundară este asociată în special cu HIV, heroină, 
pamidronat şi infecția cu parvovirus B19. Evoluează frecvent cu sindrom nefrotic şi cu insuficiență 
renală, care progresează relativ rapid (<2 ani în 50% din cazuri) către stadiul terminal. 


6.8.5. Manifestări clinice şi explorări paraclinice 


De regulă, GSFS primară se manifestă prin sindrom nefrotic, pe când formele 
secundare se prezintă cu proteinurie sub-nefrotică. La adulți, HTA şi hematuria se 
întâlnesc la debut în 50% din cazuri, iar scăderea RFG în 30% din cazuri. 

Nu există teste de laborator specifice pentru diagnosticul de GSFS primară, dar 
diverse explorări (de exemplu, serologia HIV) sunt necesare pentru diagnosticul 
unor GSFS secundare. 


6.8.6. Evoluție şi prognostic 


Posibilităţile evolutive ale GSFS idiopatice sunt următoarele: 
e remisiune spontană (5-65%) 
- remisiune completă = proteinurie <0,3 g/24 h; 
- remisiune parțială = reducerea proteinuriei <3,5 g/24 h şi cu cel putin 50% 
fata de nivelul initial. 
e insuficiență renală rapid progresivă (5-15%); 
e insuficienţă renală lent progresivă (20-60%); 
e proteinurie persistentă (10-30%). 


Factorii de prognostic negativ sunt: 
e sexul masculin 
rasa neagră 
sindromul nefrotic (supraviețuirea renală la 10 ani este de numai 30-50% la 
cazurile cu sdr. nefrotic, fata de >90% în formele non-nefrotice) 
procentul de glomeruli afectați (>25%) 
forma colabantă 
afectarea tubulară şi fibroza interstitiala 
insuficienţa renală la debut 
De remarcat că rata remisiunilor spontane în GSFS este extrem de variabilă, 
după diferite studii: de la 5-6% (în SUA) la 16% (în Italia), 23% (în Marea Britanie) şi 
chiar 65% (din care 55% remisiuni complete, în Olanda). Remisiunile sunt mai 
frecvente la cazurile cu GSFS forma apicală şi la cele cu proteinurie non-nefrotică. 
Pe de altă parte, 40% dintre pacienţii cu remisiuni complete vor prezenta recdderi 
(= creşterea proteinuriei >3,5 g/24h după o perioadă de remisiune), în vreme ce 
pacienţii cu remisiuni parţiale continuă să aibă un risc crescut de progresie lentă 
către BCR terminală. 

6.8.7. Tratament 


6.8.7.1. Tratamentul GSFS secundare adaptării nefronice constă, în primul rând, 
în controlul TA, utilizând IECA sau ARA2 sau o combinaţie între acestea. 


6.8.7.2. Tratamentul GSFS idiopatice fără sindrom nefrotic (care are un prognostic 
bun) nu impune terapie specifică, ci aceleaşi măsuri generale de nefro- şi cardio- 
protecție (IECA/ARA2, controlul TA etc.). 


6.8.7.3. Tratamentul GSFS idiopatice cu sindrom nefrotic implică utilizarea de 
agenți imunosupresori (similar nefropatiei cu leziuni minime). Această indicație se 
bazează pe numeroase studii observationale, în absenţa studiilor randomizate controlate. 


Tratamentul initial constă în prednison 1 mg/kg/zi (max. 80 mg/zi) sau 2 
mg/kg/2 zile (max. 120 mg), minimum 4 săptămâni, până la obținerea 
remisiunii complete (dacă tratamentul este tolerat), dar nu mai mult de 16 
săptămâni. Corticoterapia poate induce remisiuni complete la 30-75% şi 
remisiuni parțiale la cel mult 50% dintre pacienţi. La cazurile corticosensibile, 
remisiunea completă se obţine, în medie, după 3-4 luni (deşi au fost raportate 
remisiuni chiar şi după 8 luni de tratament). 

După obţinerea remisiunii, dozele de prednison se reduc treptat, pe parcursul a 
6 luni, astfel: cu câte 10 mg/zi la fiecare 2 săptămâni până la 0,15 mg/kg/zi, 
apoi cu câte 2,5 mg/zi la fiecare 2-4 săptămâni. La cazurile steroid-rezistente, 
reducerea dozelor se face mai rapid, în 6 săptămâni. La pacienţii cu intoleranta 
sau contraindicatii la steroizi (de ex., diabet necontrolat, osteoporoză severă, 
psihoze), se recomandă ciclosporina, fie singură, fie în asociere cu prednison în 
doze mai mici. 

Tratamentul recăderilor rare (<\/an) se face la fel ca tratamentul initial. 
Tratamentul cazurilor cu recăderi frecvente sau corticodependenta, Cortico- 
dependenţa este definită ca apariţia a cel puţin 2 recăderi în cursul terapiei cu 
steroizi sau la mai puţin de 2 săptămâni de la oprirea acesteia. În asemenea 
cazuri, la prednison se adaugă ciclofosfamida 2 mg/kg/zi P.O. la pacienţii cu 
vârsta <65 ani şi 1,5 mg/kg/zi la cei 265 ani, timp de 3 luni (sau 2 luni, la 
pacienții tineri, care vor să aibă copii, având în vedere riscul de sterilitate 
asociat ciclofosfamidei). La pacienţii corticodependenti, se recomandă 
introducerea ciclofosfamidei numai după restabilirea remisiunii cu prednison; 
după ce se obține remisiunea, dozele de prednison se scad progresiv. 
Tratamentul cazurilor corticorezistente se face cu ciclosporină 3-5 mg/kg/zi, în 2 
prize zilnice; se urmăreşte iniţial menţinerea ciclosporinemiei între 125 şi 175 ng/ml. 
Rata remisiunilor este de 60-70%, dar recăderile după întreruperea 
tratamentului sunt la fel de frecvente. Dacă se obţine remisiune, se continuă 
tratamentul timp de 1 an, apoi se încearcă reducerea progresivă a dozei, cu 25% 
la fiecare 2 luni. Dacă nu se obţine remisiune după 6 luni de tratament, se 
opreşte administrarea. 

Ca alternativă la ciclosporină, se poate folosi tacrolimus 0,1-0,2 mg/kg/zi, în 2 prize 
zilnice; se urmăreşte initial menţinerea concentraţiei serice a tacrolimusului între 5 
şi 10 ng/ml; dacă se obţine remisiunea, dozele se reduc progresiv, la fel ca pentru 
ciclosporină. La ciclosporină/tacrolimus se adaugă prednison 0,15 mg/kg/zi, timp 
de 4-6 luni, doză ce se reduce apoi progresiv până la oprire, în decurs de 4-8 săptămâni. 


Au fost raportate cazuri sau mici studii observationale cu rezultate favorabile după tratamente 
cu alti agenți alkilanti, MMF, sirolimus sau rituximab, dar până în prezent nu există suficiente 
dovezi care să susţină utilizarea acestora la pacienţii cu GSFS. 


6.8.8. Recidiva GSFS pe rinichiul transplantat 


GSFS idiopatică recidivează pe rinichiul transplantat în 30-50% din cazuri, adesea 
foarte precoce post-transplant, determinând frecvent pierderea grefonului renal. 
Factorii de risc sunt: vârsta tânără, evoluţia rapidă a bolii primare şi recidivele 
GSFS pe grefe renale precedente. În tratamentul acestor recidive sunt utilizate 
plasmafereza şi imunoabsorbtia, având ca scop epurarea ipoteticului factor circulant 
de permeabilitate glomerulară; cu aceste metode se poate obține scăderea sau chiar 
dispariția completă a proteinuriei, dar beneficiul este, de obicei, tranzitoriu. Adăugarea 
de doze mari de inhibitori de calcineurină (ciclosporină, tacrolimus) poate 
ameliora semnificativ rezultatele. Practicarea plasmaferezei pre-transplant ar putea, 
de asemenea, să prevină sau să întârzie apariţia recidivelor la pacienții cu risc înalt. 

6.9. NEFROPATIA MEMBRANOASA 
6.9.1. Definitie 


Nefropatia membranoasa (NM) este o NG caracterizată printr-o ingrosare 
uniformă a pereților capilarelor glomerulare, determinată de depozite subepiteliale 
de complexe imune. Poate fi primară (idiopatică) sau secundară. Clinic, NM 
primară se manifestă prin sindrom nefrotic în 70-80% din cazuri. Aproximativ 
jumătate dintre pacienţi ajung la BCR terminală după >15 ani de evoluţie. 


6.9.2. Epidemiologie 


Incidenta NM pe plan mondial este de aproximativ 1,2 cazuri/100.000 loc./an. NM ° 
este una din cauzele cele mai frecvente de sindrom nefrotic la adult în ţările 
occidentale, constituind 20-35% din cazuri. Debutul este, de cele mai multe ori, 
între 30-50 ani. Predomină la sexul masculin (B/F = 2/1). 

La copii, NM idiopatică este rară (<3% din cazuri). Spre deosebire de adult, la 
copil majoritatea cazurilor de NM (75%) sunt secundare. 


6.9.3. Etiologie 


Din punct de vedere etiologic, NM la adult poate fi: 
e Idiopatica (60-80%); 
e Secundara (20-40%): 
- Medicamente şi substanțe toxice: săruri de aur, D-penicillamină, AINS, 

captopril, clopidogrel, hidrocarburi, formaldehidă, mercur, solvenţi; 

- Neoplazii: cancer pulmonar, cancere digestive (colon/rect, esofag, stomac), 
hemopatii maligne, altele (sân, rinichi, prostată etc.); în aproape jumătate din 
cazuri, proteinuria poate precede debutul clinic al neoplaziei cu luni sau chiar 
ani de zile; 

- Boli autoimune: LES (cel mai frecvent); mai rar: poliartrită reumatoidă, 
tiroidită autoimună, sarcoidoză, sdr. Sjögren, sdr. Guillain-Barré, boala mixta 
a țesutului conjunctiv; 

- Infectii: hepatită B, hepatită C, infecţii streptococice, abcese, tuberculoză, 
lepră, lues, malarie, schistosomiază, filarioză. 


6.9.4. Anatomie patologică 


Leziunea caracteristică în MO este ingroşarea difuză şi globală a MBG, fără 
proliferări celulare asociate. Impregnatia argentică arată prezenţa unor prelungiri 
(spiculi) ale MBG, situate pe versantul său extern şi perpendiculare pe aceasta. În 
IF, de-a lungul MBG, între aceste prelungiri, se evidențiază depozite fin granulare 
de IgG si, adesea, de C3. ME confirma prezenţa şi localizarea subepitelială 
(extramembranoasă) a acestor depozite. 

În timp ce în NM primitivă depozitele imune sunt situate exclusiv subepitelial, 
în NM secundare (de exemplu, în LES), astfel de depozite apar şi în mezangiu şi în 
spaţiul subendotelial (deoarece complexele imune provin din circulaţie). 

Se pot distinge trei stadii evolutive ale bolii: 

e Stadiul 1: in MO, peretele capilar este aproape normal, spiculii sunt rari, 
diagnosticul se bazează pe IF (şi ME); 

e Stadiul 2: leziuni evidente în MO: MBG îngroșată difuz, cu spiculi 
proeminenţi; 

e Stadiul 3: MBG este foarte ingrosata, iar depozitele imune sunt incorporate în 

MBG; impregnatia argentică arată un aspect „perforat” sau de ,,lant” al MBG. 


6.9.5. Patogeneză 


Prezenţa depozitelor subepiteliale de complexe imune sugerează faptul că NM este 
o NG mediată prin complexe imune. Totuşi, în timp ce în NM secundare sunt 
adesea detectate complexe imune circulante, în NM primitivă acestea sunt foarte 
rar întâlnite. Ca urmare, se presupune că în NM primitivă complexele imune se 
formează in situ, drept consecință a unei reacții între un anticorp circulant şi un antigen 
glomerular intrinsec sau plantat. Complexele imune induc activarea complementului, 
cu formarea complexului de atac membranar C5b-9, care determina, la rândul său, 
activarea şi lezarea podocitelor. 

Studii recente sugerează că antigenul implicat în NM primară ar putea fi 
endopeptidaza neutră (NEP) sau receptorul fosfolipazei A2 (PLA»R). S-a constatat 
că 70-80% dintre pacienţii cu NM idiopatică prezintă anticorpi circulanti anti- 
PLA»R, de tip IgG4, care nu se întâlnesc însă la cei cu NM secundară; ca urmare, 

depistarea acestor anticorpi ar putea avea un rol un important în diagnosticul 
diferenţial al NM primare vs. NM secundară. 


Modelul experimental cel mai asemănător NM umane este nefrita Heymann. Aceasta poate fi 
indusă la şobolan fie prin injectarea de adjuvant Freund împreună cu un extract de margine în perie 
de celule tubulare proximale (imunizare activă), fie prin administrarea de anticorpi preformati anti- 
suspensie de rinichi de şobolan (imunizare pasivă). După multi ani de cercetări, antigenul implicat 
în nefrita Heymann a fost identificat ca fiind o glicoproteină de 515 kDa din structura membranei 
podocitelor, numită gp330 sau megalind (din cauza dimensiunilor sale). Megalina este un membru 
al familiei receptorilor LDL şi funcţionează ca un receptor multi-ligand pentru numeroase 
macromolecule, printre care plasminogenul, activatorul plasminogenului şi feritina. Este localizată 
la baza proceselor podocitare, precum şi la nivelul microvililor marginii în perie a celulelor tubulare 
proximale. În nefrita Heymann, anticorpii circulanti anti-megalină traversează MBG si se leagă de 
epitopi specifici ai megalinei, formând complexe imune, care se detaşează de pe suprafaţa celulară 
şi se fixează pe MBG. 

Totuşi, anticorpii anti-megalină per se nu induc proteinurie. S-a demonstrat că apariția proteinuriei 
depinde de activarea şi insertia în membrana podocitelor a complexului de atac membranar al 
complementului (C5b-9). Acesta poate stimula producția de către podocite a unor mediatori 
inflamatori, ca prostanoizi, proteaze, citokine, factori de creştere (TGF-B) şi specii reactive ale 
oxigenului. Complexul C5b-9 poate, de asemenea, să determine alterarea citoscheletului şi a 
distribuţiei proteinelor diafragmei podocitare, precum şi detașarea podocitelor, care sunt eliberate in 
spațiul Bowman. Aceste modificări duc, în final, la proteinurie. Prezenţa factorilor complementului 
în urina proteinurică provoacă, de asemenea, leziuni epiteliale tubulare şi interstitiale. 


6.9.6. Manifestări clinice 


NM idiopatică se manifestă în 80% din cazuri prin sindrom nefrotic, instalat 
progresiv, adesea sever. În 20%, există doar o proteinurie neselectivă, izolată. O 
hematurie microscopică poate fi observată la 1/3 dintre pacienţi. La data 
diagnosticului, HTA şi insuficienţa renală sunt rareori prezente. Nivelul complementului 
seric este normal. 


6.9.7. Diagnostic 


Înainte de a se putea stabili diagnosticul de NM idiopatică, trebuie excluse cauzele 
posibile de NM secundară. Având în vedere diversitatea acestora, bilanțul etiologic 
al unei NM trebuie să cuprindă: 

e Anamneza şi examenul fizic: tabagism, medicamente, antecedente familiale, 
călătorii în tari cu boli infecțioase endemice, manifestări extrarenale (neoplazii? 
LES?); 

e  Explorări paraclinice sistematice: hemoleucograma, examene serologice pentru 
hepatite virale, lues, Ac anti-nucleari, complement seric, radiografie toracică, 
test pentru hemoragii oculte în scaun, echografie abdominală şi renală; 

ə Alte explorări (în funcţie de contextul clinic): endoscopie digestivă superioară 
sau/şi colonoscopie (dacă sunt prezente hemoragii digestive oculte sau tulburări 
digestive la un pacient > 50 ani sau antecedente familiale de cancer digestiv), 
mamografie (dacă există antecedente familiale de cancer de sân), antigen 


200 NEFROLOGIE — PRINCIPII TEORETICE ŞI PRACTICE 


specific prostatic (PSA) la bărbaţi peste 45 ani, antigen carcino-embrionar 
(CEA), examen parazitologic (la călători sau imigranți), consultații specializate. 
(O „baterie-standard” de teste de screening pentru neoplazii nu este definită). 


6.9.8. Evoluție, complicaţii, prognostic 


Evoluţia spontană a NM primitive este variabilă. După 5 ani, se poate constata: 

e Remisiune completă (= scăderea proteinuriei <0,3 g/zi) — în 5-20% din cazuri; 

e  Remisiune parțială (= scăderea proteinuriei <3,5 g/zi şi cu cel putin 50% fata 
de nivelul initial) — în 25-40%; 

e Persistenta sindromului nefrotic — în 30%; 

e BCR terminală — în 15% (35% după 10 ani, 40% după 15 ani). 


Complicatiile trombo-embolice şi cardiovasculare sunt frecvente la pacienții cu 
sindrom nefrotic, mai ales la vârstnici. O agravare bruscă a proteinuriei sau a 
funcției renale la un pacient cu NM poate ridica suspiciunea unor complicații 
precum: tromboza venei renale, nefrită interstitial4 medicamentoasă (indusă de 
diuretice) sau dezvoltarea unei proliferări extracapilare (crescents). 


Factorii de prognostic favorabil sunt: 

Remisiunea sindromului nefrotic, 

Debutul bolii în copilărie, 

Sexul feminin, 

Funcţia renală stabilă timp de 3 ani, 

Absența sclerozei glomerulare şi a leziunilor tubulo-interstitiale. 


Factorii de prognostic negativ sunt: 

Vârsta > 50 ani, 

Sexul masculin, 

Sindromul nefrotic sever (proteinurie > 10 g/zi), 

HTA, 

Insuficienta renală la debutul bolii, 

Leziunile tubulare, interstitiale, vasculare şi/sau GSFS asociate, 
Excretia urinară crescută de B2-microglobulina şi de IgG. 
(Stadiul histologic nu pare să influenţeze prognosticul.) 


6.9.9. Tratament 


Dat fiind că un număr considerabil de pacienţi cu NM idiopatică evoluează spontan 
spre remisiune, decizia administrării sau nu a unei terapii imunosupresoare trebuie 
să tina seama de stratificarea pacienților în funcție de gradul de risc de progresie 
către BCR terminală în următorii 5 ani, astfel (vezi figura 2): 

Proteinurie moderata 4-8 gizi + 
fimetie renală romnala 


Proieinurie ușoară = 4 gizi + 
fimetie renală morală 


ECA ARE H, 


TECA HARA I, ECA TARA II, 


restricție proteică, restrictie proteică, restricție proteică, 
mertirerea TA £ 125/75 mm He, rentinera TA 125/75 ron Hg, memirerea TA £ 125/75 mm He, 
moritorizarea proteimmiei sia monitorizarea poteinuriei şi a rozător zarea proteirmel şi a 
cieatirinerruiei cteatiniveralei, 6 luri cteatininerelei, £6 luri 


Ei pa 


Froteimmie sver persistentă 
saws] alterarea fimctiel nale 


Proteinune refrotica persistent 


Ciclothsfaradalstercizi 


Figura 2. Algoritm de tratament al NM idiopatice (dupa D. Cazzran, 2005). 


Us 


Pacienţii cu risc redus se detinesc prin funcție renală normală şi proteinurie 
< 4 g/24 h menținute de-a lungul a 6 luni de observaţie. Aceşti pacienți au un 
prognostic excelent şi nu necesită decât tratament conservator: antiproteinuric, 
antihipertensiv, cu IECA şi/sau ARA II (vezi „Tratamentul nefroprotector 
nespecific al NG”). 

Pacienţii cu risc mediu se caracterizează prin funcție renală normală si 
proteinurie între 4-8 g/24 h, persistente timp de 6 luni, în ciuda unui tratament 
conservator maximal. La acest grup de pacienți se recomandă un tratament 
imunosupresor, ce cuprinde corticosteroizi şi agenți citotoxici administrati 
alternativ, timp de 6 luni (regimul Ponticelli), astfel: 

e Lunile 1,3 şi 5: metilprednisolon I.V. 1 g/zi x 3 zile, apoi prednison P.O. 0,5 
mg/kg/zi; 

e Lunile 2,4 şi 6: ciclofosfamidă P.O. 2,5 mg/kg/zi. (în loc de ciclofosfamida, s-a 
utilizat iniţial clorambucilul, cu rezultate similare, dar efecte adverse mai 
numeroase). 


În studiul princeps, regimul Ponticelli a permis creşterea ratei remisiunilor de la 
36% la 76% şi a ratei de supravieţuire renală (prevenirea BCR terminale) de la 60% 
la 92%. Numeroase studii ulterioare au raportat rezultate similare. Pe de altă parte, 
agenții imunosupresori comportă riscul unor efecte adverse severe, iar 25-30% 
dintre pacienţii la care se obține remisiune prezintă recăderi în următorii 5 ani. 

Ciclosporina, administrată în doză de 3-4 mg/kg/zi, timp de 6 luni, este o 
alternativă eficace, fiind asociată cu obţinerea remisiunii complete sau parţiale la 
70% din pacienţi, dar cu o rată a recăderilor de 30-40% în următorii 2 ani după 
încheierea tratamentului. La pacienţii la care se obține doar remisiune parțială, se 
recomandă o terapie mai prelungită (cu doze mai mici) de ciclosporină. 

Corticoizii singuri nu sunt utili, nici pentru reducerea proteinuriei, nici pentru 
prezervarea funcției renale pe termen lung. 


Recăderile (definite ca reaparitia unei proteinurii > 3,5 g/zi după obţinerea unei 
remisiuni complete sau parţiale) răspund bine la tratament, fie că se folosesc aceiaşi 
agenţi ca şi pentru episodul inițial, fie că se foloseşte un tratament alternativ 
(ciclosporină în loc de steroizi/ciclofosfamidă şi vice-versa). 


Pacienţii cu risc înalt se definesc prin deteriorarea progresivă a funcției renale 
şi/sau proteinurie > 8 g/24 h, în decursul a 6 luni de urmărire. Acest grup 
reprezintă doar 10-15% din totalul pacienţilor cu NM idiopatică. La astfel de 
cazuri, ciclosporina poate reduce rata de progresie a BCR. Alternativ, se pot folosi 
ciclofosfamida + steroizi (ca mai sus). 

Terapia imunosupresoare nu este indicată la pacienţii cu BCR avansată (RFG 
<30 ml/min/1,73 m? sau rinichi mici ecografic). 


Perspective terapeutice 

În ultimii ani s-au căutat alternative terapeutice, care să ofere beneficii superioare şi, în acelaşi 
timp, să permită evitarea toxicității agenţilor alkilanti şi a ciclosporinei. Deşi unele medicamente au 
oferit rezultate încurajatoare, acestea vor trebui confirmate în studii mari, randomizate, controlate. 

Hormonul adrenocorticotrop (ACTH) sintetic a demonstrat o bună eficacitate în câteva studii 
mici, necontrolate, 

Micofenolatul de mofetil, inhibitor al sintezei purinelor, a fost studiat pe loturi mici de pacienţi, 
cu rezultate neconcludente. Spre deosebire de ciclosporină, nu este nefrotoxic, iar efectul mielodepresiv 
este mult mai redus decât pentru ciclofosfamidă; în schimb, poate provoca tulburări digestive. 

Rituximab, un anticorp monoclonal anti-CD20, a fost testat în ultimii ani in mai multe studii la 
pacienţi cu NM. Rezultatele sunt promițătoare, arătând obţinerea unei remisiuni complete la 15-20% 
şi a unei remisiuni parțiale la 35—40% din cazuri, cu efecte adverse minime. 


După transplant renal, NM idiopatică poate recidiva pe rinichiul transplantat în 
30-40% din cazuri. Totuşi, durata de supravieţuire a grefei renale la pacienții cu 
NM, în general, nu este diferită de cea observată la pacienţii cu alte tipuri de 
nefropatii. În tratamentul recidivelor, rezultate bune au fost raportate cu rituximab. 


Tratamentul NM secundare implică tratamentul etiologic specific (LES, 
hepatite virale, neoplazii etc.). 

6.10. NEFROPATIA CU IgA 


6.10.1. Definitie 


Nefropatia cu IgA (NIgA), descrisă prima dată de J. Berger în 1968, este o NG 
idiopatică, caracterizată prin depozite mezangiale de imunoglobulina A (IgA). 


6.10.2. Epidemiologie 


NIgA este cea mai frecventă NG primară pe plan mondial, dar cu distribuţie geografică 
neuniformă. Din totalul NG primitive, NIgA reprezintă aproximativ 50% (si 40% 
din toate cazurile de BCR terminala) in Japonia, 30% in Europa de Vest si 20% in 
SUA. Aceste diferente se datorează probabil unor factori genetici, dar şi politicilor 
diferite privind indicaţiile biopsiei renale şi screening-ul pentru hematurie microscopică. 

Incidenta raportată a bolii variază în lume între 0,2-2,8 cazuri noi/100.000 loc./an. 
Incidenta reală este însă, foarte probabil, mult subestimată, deoarece majoritatea 
pacienților cu NIgA sunt asimptomatici, fiind depistaţi doar prin examene de urină 
sistematice. 

NIgA afectează cu precădere sexul masculin (B/F = 2/1 în Japonia, până la 6/1 

în SUA şi Europa de Nord). Poate apare la orice vârstă, dar maximum de incidență 
este între 20 şi 40 ani; este rară peste 50 ani. De asemenea, este rară la rasa neagră 
(la negrii din SUA, raportul GSFS/NIgA = 10/1). 


6.10.3. Patogeneză 


NIgA este o NG cu complexe imune. 
În patogeneza sa sunt implicate următoarele patru anomalii fundamentale: 

e O producție crescută de IgA (în special IgA1) la nivelul sistemului imun 
asociat mucoaselor (MALT) şi al măduvei osoase; 
O glicozilare anormală a moleculelor de IgA 1 serice; 
O depozitare intensă de IgA1 polimerice anormal glicozilate in mezangiul 
glomerular; 

e Un proces inflamator glomerular, indus de depozitele de IgA. 


Sistemul IgA normal. Imunoglobulinele IgA sunt principalii anticorpi produşi de sistemul imun 
asociat mucoaselor (MALT), care include sistemele imune ale mucoasei digestive (GALT), bronşice 
(BALT), nazale (NALT) şi ale inelului Waldeyer. Moleculele de IgA sunt de două tipuri: IgA1 şi 
IgA2. IgA monomerice se unesc prin punți (lanțuri J), pentru a forma dimeri sau polimeri de IgA 
(plgA). Marea majoritate a plgA sunt produse de MALT, sub controlul celulelor T, dar numai o 
mică parte din acestea ajung în circulație. În mod normal, majoritatea IgA circulante sunt IgA1 
monomerice, provenite din măduva osoasă. 

Glicozilarea anormală a IgA1. Spre deosebire de IgA2, molecula de IgA1 se caracterizează 
prin prezența unei regiuni-balama între segmentele Fe şi Fab, la nivelul căreia există o serie de 
locusuri de O-glicozilare. Această O-glicozilare este constituită dintr-un nucleu de N-acetil- 
galactozamină (GalNAc), care apare fie izolat, fie legat de molecule de galactoză sau de acid sialic. 
În NIgA, s-a observat că moleculele de IgA1 serice şi cele depozitate la nivel glomerular prezintă un 
deficit de galactoză şi/sau de GalNAc şi un exces de acid sialic. Aceste anomalii se pot datora, cel 
putin în parte, unui deficit de 81-3 galactoziltransferază. Glicozilarea anormală a IgA1 ar putea 
contribui la: (1) recunoaşterea IgA1 ca neoantigene şi la formarea de complexe imune IgG-IgA, 
(2) formarea de plgA1 şi depozitarea lor în mezangiu, (3) creşterea adeziunii IgA1 la componentele 
matricei extracelulare (fibronectină, laminină, colagen IV). 

Anomaliile sistemului imun asociat mucoaselor (MALT). La nivelul amigdalelor pacienţilor cu 
NIgA au fost descrise o serie de anomalii: un număr absolut şi o proporție crescută de celule 
producătoare de IgA; o inversare a raportului numeric dintre limfocitele producătoare de IgA şi cele 
producătoare de IgG; o creştere relativă a producţiei de IgA1; o creştere a numărului şi a proportiei 
de celule secretoare de IgA dimerice şi polimerice; o producţie crescută de citokine, precum MCP-1 
şi IL-8. Toate aceste modificări (ca şi beneficiul posibil al amigdalectomiei în NIgA) sugerează 
rolul direct al anomaliilor MALT în patogeneza bolii. Se presupune că producţia crescută de IgA la 
nivelul mucoasei respiratorii ar reprezenta un răspuns imun local la agresiunea unui antigen 
necunoscut. 

Anomaliile IgA serice. La pacienţii cu NIgA se constată, in 50% din cazuri, nivele serice 
crescute ale IgA. Spre deosebire de populația normală, la aceşti pacienți predomină IgA1 polimerice 
(plgA1). O parte din aceste IgA circulă sub formă de complexe imune, cu autoanticorpi de tip IgG 
care se leagă de GalNAc din structura IgAl hipogalactozilate. Complexele imune IgA-lgG sunt 
capabile să activeze complementul pe calea alternă. 

Rolul măduvei osoase. În mod normal, după stimulare antigenică, celulele T care controlează 
producţia de plgA! la nivelul mucoaselor sunt eliberate în circulaţie, dar apoi se întorc la mucoase, 
unde contribuie în continuare la stimularea producției de plgAl. La pacienţii cu NIgA există o 

expresie crescută a receptorilor pentru celule T în măduva osoasă, ceea ce face ca aceste celule să 
aibă tendinţa de a se orienta si localiza (homing) anormal la nivelul măduvei osoase. Ca urmare a 
acestui homing anormal al celulelor T, măduva osoasă devine un producător excesiv şi patologic de 
plgAl. Majoritatea IgA depozitate în mezangiul glomerular sunt plgAl de origine medulară. Pe 
modele experimentale de NIgA, s-a demonstrat că alogrefa de măduvă osoasă poate duce la 
ameliorarea leziunilor glomerulare. Aceste constatări sugerează ipoteza că NIgA ar putea fi cu 
adevărat o boală a celulelor-stem. 

Mecanismele depunerii mezangiale a IgA şi ale leziunilor mezangiale. IgA1 anormal glicozilate 
prezintă o aviditate crescută de legare de celulele mezangiale, prin intermediul receptorului pentru 
transferină (CD71) de pe suprafața acestor celule. Depunerea de IgA sau de complexe imune cu IgA 
în mezangiu duce la activarea celulelor mezangiale şi a complementului pe calea alternă. 
Rezultatele acestor fenomene sunt: stimularea proliferării celulelor mezangiale, creşterea activității 
secretorii a acestora (producție de PDGF, TGF-B, TNF-a si MIF) şi activarea consecutivă a altor 
procese inflamatorii. 

Factorii genetici joacă un rol cert în patogeneza bolii. Au fost descrise cazuri familiale de 
NIgA, în care ar putea fi implicate mai multe mutații genetice. De asemenea, au fost descrişi 
numeroşi factori genetici predispozanti, precum HLA BW35 sau polimorfismul genelor TNF-a, 
IFN-y, IL-4, SRAA, CD14, toll-like receptor (TLR) 9, ori a regiunii constante a lanțului o al 
receptorului celulei T (TRAC). 


După unele estimări, depozite mezangiale de IgA se pot întâlni la aproximativ 
10% din populaţia generală, dar numai 0,2% prezintă manifestări clinice (în special, 
episoade de hematurie macroscopică recidivantă), care determină prezentarea la medic. 


6.10.4. Manifestări clinico-biologice 


NIgA se poate prezenta clinic cu: 

e Episoade recurente de hematurie macroscopică (40-50%), apărute de obicei în 
contextul unor infecții respiratorii (faringite virale, pneumonii) sau digestive, 
ori după efort fizic. (Spre deosebire de GNAPS, hematuria apare precoce, la 24-72 
ore de la debutul infecţiei). Se asociază cu proteinurie în cantitate mică. Este 
forma cea mai frecventă la tineri <25 ani, dar aproape inexistentă după vârsta 
de 40 ani. 

ə  Hematurie microscopică persistentă, asimptomatică (30-50%), descoperită 
fortuit, cu ocazia unor examene medicale sistematice sau pentru alte afecţiuni. 
Proteinuria este variabilă. Se întâlneşte mai frecvent >25 ani. Probabil că 
această formă este în realitate mai frecventă, dar subdiagnosticată. 

ə Sindrom nefrotic — rar (5%); corespunde unei forme histologice cu leziuni 
minime. Se întâlneşte atât la copii, cât şi la adulți. 

o Insuficienta renală acută (5%), asociată fie cu un episod de hematurie 
macroscopică (necroză tubulară acută), fie cu proliferare extracapilară. Pentru 
diagnosticul diferenţial, biopsia renală este obligatorie, cu excepţia cazurilor cu 
remisiune rapidă spontană a insuficientei renale. 

ə Insuficienta renală cronică (10-20%). 

Hipertensiunea arterială este frecventă în NIgA. Uneori poate îmbrăca o formă 
malignă. 

Explorările de laborator arată: IgA serice crescute (în >50% din cazuri), 
complexe imune circulante cu IgA (>50%), complement seric normal, un factor 
reumatoid de tip IgA (80%), ANCA de tip IgA (uneori). 

Diagnosticul de NIgA este puternic sugerat de asocierea hematurie (>5 hematii/ 
HPF) şi/sau proteinurie (>0,3 g/24 h) + IgA serică >315 mg/dl + raport IgA/C3 >3,0. 

Un test promițător ar putea fi dozarea nivelului seric al IgAl anormal 
glicozilate. 


6.10.5. Anatomie patologica 


Standardul de aur pentru diagnosticul NIgA este examenul anatomo-patologic renal. 
Totuşi, nu există un consens international privind indicaţiile biopsiei renale; de pildă, 
în Japonia depistarea unei hematurii microscopice este urmată adeseori de biopsie, 
în timp ce în tari ca SUA, Canada sau Marea Britanie biopsia nu este practicată 
decât la pacienţi cu proteinurie semnificativă sau cu insuficiență renală. 

Boala se defineşte prin prezența de depozite mezangiale dominante sau co- 
dominante de IgA, evidențiate prin imunofluorescenté sau imunhistochimie. 
Se asociază aproape constant depozite de C3 şi, destul de frecvent, IgG (40%) sau 
IgM (20%), dar întotdeauna în cantitate mai mică decât IgA. 

Diagnosticul NIgA presupune excluderea unor GN secundare cu depozite 
mezangiale de IgA, ca şi a purpurei Henoch-Schénlein (considerată ca o formă 
sistemică a NIgA). 


Depozite mezangiale de IgA au fost descrise în cadrul a numeroase afecțiuni: 

e Nefropatia lupică poate prezenta depozite importante de IgA, dar depozitele de IgG sunt 
predominante şi se asociază cu depozite de Clq; survine într-un context clinic și serologic 
sugestiv de LES. 

e Ciroza hepatică se poate însoți de depozite de IgA în 1/3 din cazuri, de obicei asimptomatice. 

e Enteropatia glutenică se asociază cu depozite glomerulare de IgA în 1/3 din cazuri (Ac anti- 
gliadină de tip IgA), de asemenea asimptomatice, de regulă. 

e Nefropatia asociată HIV se caracterizează printr-o GSFS, însoțită uneori de depozite de IgA. 

ə Rar, depozite de IgA au fost raportate în alte boli, precum: granulomatoza Wegener, sindromul 
Goodpasture, dermatita herpetiformă, spondilartrite seronegative, tuberculoza diseminată, boli 
inflamatorii cronice intestinale, deficitul de alfa-1-antitripsina, hipotiroidia etc. 


În MO, leziunile glomerulare sunt extrem de variabile. Glomerulii pot fi normali 
sau pot prezenta expansiunea matricei mezangiale. Formele non-proliferative sunt 
denumite „mezangiopatice”. Proliferarea celulelor mezangiale se întâlneşte frecvent, 
cu intensitate inegală de la un lobul la altul. În majoritatea cazurilor (80%), 
expansiunea matricei şi hipercelularitatea mezangială sunt focale şi segmentare, 
formele difuze fiind rare (20%). Mult mai rar se observă o proliferare difuză 
endocapilară, iar excepţional se poate adăuga şi proliferare extracapilară. În fazele 
acute ale bolii, apar infiltrate cu celule inflamatorii, inclusiv polinucleare. 

În evoluţia bolii, apar adesea leziuni segmentare: tromboze, focare de necroză 
fibrinoida, proliferari segmentare endo- şi extracapilare. Aceste leziuni duc la distructii 

parţiale ale floculusului, cu cicatrici hialine ce realizează sinechii floculo-capsulare. 
Uneori, apar aspecte tipice de glomeruloscleroză focală şi segmentară (GSFS). 

Leziunile tubulo-interstitiale sunt frecvente: infiltrate inflamatorii cu 
mononucleare, fibroza interstiţială, atrofii tubulare. În formele cu HTA malignă 
apar leziuni de microangiopatie trombotică la nivelul arteriolelor preglomerulare şi 
al arterelor mici interstitiale. 

Diagnosticul histologic al NIgA implica analiza semicantitativă a leziunilor şi 
clasificarea histologică. 

Sistemul de analiză semicantitativă este descris în tabelul 4a. Pe baza scorului 
estimat, NIgA poate fi clasificată ca uşoară (scor 0-6), moderată (7-11) sau severă 
(12-24). 


Tabelul 4a. Scorul de analiză histologică semicantitativă in NIgA. 


Scorul analizei semicantitative 


1) Procentul de glomeruli cu scleroza globală 

2) Gradul de extensie a glomerulosclerozei segmentare şi globale (0 = fără scleroză; 1 = 1- 
24%; 2 = 25-50%; 3 = >50% din aria glomerulară sclerozata; fiecare glomerul este analizat 
individual, apoi se calculează un scor mediu pentru totalitatea glomerulilor prezenţi pe piesa de 
biopsie); 

3) Severitatea proliferării mezangiale (0 = absenţa proliferării; 1 = proliferare uşoară, cu 3-4 
celule mezangiale/lobul; 2 = proliferare severă segmentara, cu >4 celule mezangiale/lobul; 3 = 
proliferare severă globală; fiecare glomerul este analizat individual, apoi se calculează un scor 
mediu pentru totalitatea glomerulilor non-sclerozati); 

4) Severitatea expansiunii matricei mezangiale (0 = absenţa expansiunii; | = expansiune 
uşoară; 2 = expansiune marcată, segmentara a matricei mezangiale, definită prin grosimea spaţiului 
mezangial intercapilar mai mare decât diametrul a 3 celule mezangiale; 3 = expansiune marcată, 
globală a matricei mezangiale; fiecare glomerul este analizat individual, apoi se calculează un scor 
mediu pentru totalitatea glomerulilor non-sclerozati); 

5) Gradul de fibroză interstitiala şi de inflamație cronică (0 = absența fibrozei şi a inflamatiei; 
1 = 1-24%; 2 = 25-50%; 3 = >50% din aria piesei de biopsie prezentând fibroză sau inflamație); 

6) Extinderea atrofiei tubulare (0 = absenţa atrofiei; | = 1-24%; 2 = 25-50%; 3 = >50% dintre 
tubi prezentând atrofie); 

7) Severitatea arteriolosclerozei sau a hialinozei arteriolare (0 = absența hialinozei; 1 = 
hialinoză uşoară a cel putin unei arteriole; 2 = hialinoză severă a cel putin unei arteriole; 3 = 
hialinoză severă a numeroase arteriole); 

8) Severitatea arteriosclerozei (0 = absenţa sclerozei; | = 1-24%; 2 = 25-50%; 3 = >50% din 
lumen redus din cauza îngroşării fibroelastice intimale, în artera cea mai afectată). 


Exista mai multe clasificari histologice ale NIgA, dintre care cele mai utilizate 
pana in prezent sunt clasificarea Lee (vezi tabel 4b) si clasificarea Haas (vezi tabel 
4c). Recent, o noua clasificare (numita clasificarea Oxford) a fost elaborata de Grupul 
de Lucru al Reţelei Internationale a Nefropatiei cu IgA şi al Societăţii de Anatomie 
Patologică Renală (vezi tabel 4d). Această clasificare se bazează pe 4 criterii 
histologice care au fost identificate ca factori predictivi independenţi pentru 
prognosticul clinic al bolii, anume: (1) scorul de hipercelularitate mezangială, 
(2) glomeruloscleroza segmentară, (3) hipercelularitatea endocapilară şi (4) atrofia 

tubulară şi fibroza interstitiala. 


Tabelul 4b. Clasificarea histologică a NIgA (Lee, 1982). 


Gradul 


Leziuni glomerulare 


Glomeruli aproape normali. Uneori, usoara 
expansiune mezangială segmentara, cu sau fara 
hipercelularitate 


Leziuni tubulare si 
interstitiale 


Absente 


II 


Mai puţin de 50% dintre glomeruli prezintă 
proliferare mezangială şi scleroză, localizate; 
rareori, mică proliferare extracapilară. 


Absente 


III 


Proliferare mezangială difuză şi expansiune a 
matricei focale şi segmentare; uneori, mici 
proliferări extracapilare şi adeziuni. 


Edem interstitial focal şi 
infiltrate celulare uneori 
prezente; atrofii tubulare 
rare. 


IV 


Proliferare mezangială difuză şi scleroză 
marcate; proliferări extracapilare în <45% 
dintre glomeruli; glomeruloscleroză parțială 
sau totală frecventă. 


Atrofii tubulare, inflamație 
interstițială şi, uneori, 
celule spumoase 
interstitiale. 


Similare cu gradul IV, dar mai 
proliferări extracapilare in >45% 


severe; 
dintre 


Similare cu gradul IV, dar 
mai severe. 


glomeruli. 


Tabelul 4c. Clasificarea histologica a NIgA (Haas, 1997). 


Subclasa 


Leziuni 
minime 


Descriere 
Absenta proliferarii celulare, a necrozei sau a sclerozei. Posibilă 
expansiune uşoară a matricei mezangiale. Absența atrofiilor 
tubulare, a inflamatiei interstitiale sau a fibrozei semnificative. 


II 


Aspect de tip 


GSFS 


Cel putin 1 glomerul cu scleroză segmentară + hialinoză şi 
obliterarea lumenelor capilare, posibile adeziuni capsulare. Posibilă 
expansiune uşoară a matricei mezangiale, dar fără creşterea 
celularitatii. Leziuni tubulo-interstitiale variabile (de regulă, uşoare). 


III 


GN 


proliferativă 


focală 


Leziuni variabile, de la GN proliferativă mezangială focală şi 
segmentară uşoară, până la GN focală cu proliferare endocapilară 
segmentară, cu sau fără proliferare extracapilară, în <50% dintre 


__ glomeruli. Leziuni tubulo-interstitiale variabile (de regulă, uşoare). 


IV 


GN 


proliferativă 


difuză 


Hipercelularitate glomerulara, mezangială sau  endocapilară, 
asociată cu proliferare extracapilară sau necroze, în >50% dintre 
glomeruli. Leziuni tubulo-interstitiale variabile (uşoare sau moderate). _ 


GN cronică 
avansată 


Scleroză globală în >40% dintre glomeruli și/sau atrofie a >40% 
dintre tubi. (Se adaugă frecvent leziuni vasculare secundare HTA: 
fibroză intimală arterială şi îngroşare şi hialinizare arteriolară.) 

Tabelul 4d. Clasificarea Oxford a NIgA (2009). 


Criteriu Definiţie Scor 
< 4 celule mezangiale/arie mezangială = 0 e = = 
Hipercelularitatea 4-5 celule mezangiale/arie mezangiala = 1 ? NIR 
Ste , A dee (Scorul total reprezintă 
mezangială 6-7 celule mezangiale/arie mezangială = 2 di i Pa 
>8 celule mezangiale/arie mezangială = 3 E ae pu aer da il T 
fiecare glomerul) 
Glomeruloscleroza Orice procent <100% din glomerul sclerozat S0 — absentă 
segmentară sau prezența de adeziuni floculo-capsulare S1 — prezentă 
Hipercelularitatea FED a Sa pe rs crogen EO — absentă 
A numărului de celule din lumenul capilar, 4 
endocapilară A A E1 — prezentă 
care produce îngustarea lumenului 
= 0.980 
airote: B Procentul din aria corticală afectat de a i d 254 
aeir k fna atrofie tubulară sau de fibroză interstitiala 1! = 26-90% 
interstitiala $ T2 >50% 


6.10.6. Evoluție şi prognostic 


Evoluția NlgA este prelungită şi adesea imprevizibilă. Remisiuni complete 
spontane sunt posibile în 5-30% din cazuri (mai frecvente la copii, rare la adulți). 
Episoade recidivante de hematurie macroscopică, secundare unor infecții, sunt 


relativ frecvente; 


unele se însoțesc de insuficiență renală acută reversibilă. 


Insuficienta renală cronică terminală survine la 5-25% dintre pacienți după 10 ani şi 
la 25-50% după 20 ani de evoluție a bolii. 


Factorii de prognostic nefavorabil sunt: 


Clinici: vârsta avansată, HTA, proteinuria persistentă (>0,5 g/zi), hematuria 
microscopică persistentă, insuficiența renală la prezentare; 

Histologici: proliferarea difuză, glomeruloscleroza avansată (>50% din 
glomeruli), proliferarea extracapilară, fibroza interstitiala, leziunile arteriolare. 
Forma cu hematurie macroscopică recidivantă pare să aibă o semnificație 


prognostică pozitivă. Alți factori, precum sexul, etnia, nivelul seric al IgA sau 
intensitatea depozitelor mezangiale de IgA, nu influențează prognosticul. 


Posibilităţile evolutive se definesc astfel: 

Remisiune = absenţa hematuriei si a proteinuriei şi RFG > 90 ml/min/1,73 m” 
Absența progresiei = hematurie şi/sau proteinurie persistente şi creatinina stabilă 
Progresie: hematurie şi/sau proteinurie persistente şi creşterea creatininei cu: 

- Progresie lentă: 1-7% pe an 

- Progresie moderată: 8-15% pe an 

- Progresie rapidă: >15% pe an. 

6.10.7. Tratament 
Indicatiile terapeutice depind esenţial de forma clinică de prezentare a bolii: 


6.10.7.1. Pacienţii cu funcție renală normală (creatinina serică < 1,5 mg/dl sau 
RFG > 70 ml/min/m°), cu proteinurie < 1 g/zi, cu sau fara hematurie, cu TA 
normală şi cu leziuni histologice uşoare mu necesită tratament, ci doar monitorizare 
periodică (anuală). Dacă există HTA, se va institui tratament antihipertensiv, 
urmărind scăderea TA <130/80 mm Hg. (Această recomandare se bazează pe opinii 
ale experţilor, în absenţa studiilor la această categorie de pacienți.) 


6.10.7.2. Pacienţii cu funcție renală normală şi proteinurie > 1 g/zi vor fi trataţi cu 
antagoniști ai SRAA, având ca obiective: (a) reducerea şi menţinerea TA <125/75 
mm Hg, dar probabil nu <1 10/70 mm Hg si (b) scăderea proteinuriei <0,5 g/zi. Se 
va începe fie cu un IECA, fie cu un ARA2, Dacă obiectivele nu sunt realizate, se 
vor asocia cei doi agenți. Se adaugă, de asemenea, celelalte măsuri de 
nefroprotectie nespecifice (restricție proteică, oprirea fumatului, tratamentul 
dislipidemiei etc.). 


Atât IECA, cât si ARA2 au demonstrat că pot scădea proteinuria, pot preveni progresia BCR si 
sunt bine tolerati la pacienţii cu NIgA. Combinația IECA + ARA2 are un efect antiproteinuric mai 
puternic decât fiecare din cele două medicamente luate separat, dar superioritatea din punct de 
vedere al supraviețuirii renale nu este demonstrată; pe de altă parte, preţul de cost şi riscul efectelor 
adverse sunt mai ridicate. De aceea, majoritatea experților recomandă să se înceapă cu monoterapie, 
urmând a se recurge la terapie combinată dacă obiectivele TA şi/sau ale proteinuriei nu au fost 
atinse; alti autori, însă, recomandă din start terapia combinată. Valorile-tinta ale TA rezultă din 
recomandările internaţionale privind tratamentul HTA la pacienţii cu BCR (indiferent de etiologie), 
precum si dintr-o meta-analiză. 


6.10.7.3. La pacienții cu funcție renală normală şi proteinurie 21 g/zi refractară 
la tratamentul cu antagonişti ai SRAA, se vor administra corticosteroizi P.O., de 
exemplu: prednison 0,5-1 mg/kg/zi, timp de 1-3 luni, apoi scădere progresivă până 
la 5-10 mg/zi, pentru o perioadă totală de aproximativ 12 luni. Altă opţiune posibilă 
este administrarea steroizilor în bolusuri I.V., astfel: metilprednisolon I.V. 1 g/zi, 3 
zile consecutive, la începutul lunilor 1, 3 şi 5, plus prednison 0,5 mg/kg odată la 2 
zile, timp de 6 luni, apoi scădere progresivă. Administrarea alterna a prednisonului 
(odată la două zile) poate reduce riscul efectelor adverse. Se continuă, în paralel, 
tratamentul cu antagoniști ai SRAA. 


Tratamentul cu steroizi este capabil să prevină deteriorarea funcţiei renale Ja pacienţii cu NIgA, 
cu proteinurie 21 g/zi şi funcţie renală initial normală, după cum a fost demonstrat de o meta-analiza 
recentă a studiilor randomizate controlate existente. Cele mai multe din aceste studii au utilizat 
corticoizi P.O. (în doze şi cu durate variabile), iar într-un singur studiu s-au folosit bolusuri LV. În 
absența unei comparații directe antagonişti SRAA vs steroizi, majoritatea experților optează initial 
pentru primii, pentru a recurge la steroizi doar în cazurile refractare, cu persistenta proteinuriei. 
Recomandarea asocierii ASRAA plus steroizi se bazează pe doua studii recente, care au demonstrat 
superioritatea nefroprotectoare a acestei combinații fata de fiecare din cele două terapii în parte. 

6.10.7.4. La pacienţii care se prezintă cu sindrom nefrotic, dar cu funcție renală 
normală şi leziuni gomerulare minime, se recomandă corticosteroizi P.O.: 
prednison 40-60 mg/zi, 4 săptămâni, apoi 2 doză încă 4 săptămâni. 

Este vorba, practic, de regimul terapeutic specific nefropatiei cu leziuni minime. Majoritatea 
experţilor sunt în consens privind această recomandare. Corticoterapia duce la remisiunea 
proteinuriei la 80% dintre pacienții cu sindrom nefrotic şi leziuni minime, dar este ineficient la cei 
care au leziuni histologice mai avansate. 


6.10.7.5. La pacienţii cu insuficiență renală cronică (creatinina >1,5 mg/dl sau 
RFG <70 ml/min/m’), dar stabilă sau lent progresivă, se vor administra antagoniști 
qi SRAA. S-a demonstrat în numeroase studii că ASRAA reduc progresia 


nefropatiilor glomerulare, în general. 

Tratamentul cu valsartan s-a dovedit superior fata de placebo la pacienţii cu NIgA cu creatinina 
> 1,5 mg/dl sau/şi cu proteinurie > | g/zi. Tratamentul combinat cu IECA + ARA2 reduce riscul de 
progresie către BCR terminală la pacienţii cu NG non-diabetice (inclusiv cu NIgA), mai mult decât 
fiecare dintre cei doi agenţi în parte. Nu există nici un studiu randomizat controlat cu steroizi sau/și 
cu alte imunosupresoare la această categorie de pacienţi. Totuşi, unii autori recomandă a se lua în 
considerare opțiunea unui tratament imunosupresor in această situație, mai ales dacă disfunctia 
renală este progresivă, dar nu si în cazurile în care s-a pierdut > 50% din RFG (creatinina aprox. > 3 mg/dl). 


6.10.7.6. Pacienţii care se prezintă cu insuficiență renală acută necesită biopsie 
renală, pentru a se face diferenţa între o necroză tubulară acută şi o NIgA rapid 
progresivă (cu sau fără crescents). 


6.10.7.7. La pacienții cu insuficienţă renală rapid progresivă (creatinina 1,5-3 mg/dl si 
creşterea acesteia cu cel putin 15% într-un an), dar fără proliferare extracapilară 
(crescentică) la biopsia renală, se recomandă tratament cu steroizi P.O, + agenți 
citotoxici, cel putin 2 ani; de exemplu: prednison 40 mg/zi initial (apoi redus 
progresiv) si ciclofosfamidă P.O. 1,5 mg/kg/zi în primele 3 luni, apoi înlocuită cu 
azatioprină în aceeaşi doză, minimum 2 ani. 

Această recomandare se bazează pe un studiu randomizat controlat de foarte bună calitate, 


precum şi pe un alt studiu prospectiv, necontrolat, şi este acceptată de majoritatea specialiştilor. 
Totuși, unii nu reccomandă ciclofosfamida decât în cazul NIgA crescentice. 


6.10.7.8. Pacienţii cu insuficiență renală rapid progresivă cu proliferare 
extracapilară (definită ca prezenţa de crescents celulari în cel puţin 10% din 
glomerulii viabili) vor fi trataţi cu steroizi I.V. si P.O. + ciclofosfamidă, similar altor 
glomerulonefrite/vasculite rapid progresive crescentice; de exemplu: metilprednisolon 
0,5-1 g/zi x 3 zile consecutive, apoi prednison 1 mg/kg/zi (max. 60-80 mg/zi), 2-3 
luni, cu scădere ulterioară progresivă până la 10 mg/zi, doză de întreţinere, 1-2 ani, 
plus ciclofosfamidă LV. 0,5 g/m’, cel putin 3 luni, înlocuită apoi (după scăderea 
proteinuriei şi stabilizarea creatininei) cu azatioprind 1,5 mg/zi sau micofenolat de 
mofetil (MMF), 1-2 g/zi. 

Deşi nu există (si, probabil, nici nu vor exista) studii randomizate la această categorie de 
pacienţi, alte studii de calitate mai modestă au demonstrat beneficiile acestei terapii asupra ratei de 


deteriorare a funcţiei renale şi a prevenirii BCR terminale. In aceste condiţii, există unanimitate în 
rândul specialiştilor în a recomanda acest tip de tratament în această situație particulară severă. 

Alte tratamente: 


Amigdalectomia a dat rezultate favorabile în unele studii retrospective sau 
prospective necontrolate sau nerandomizate, majoritatea efectuate în Japonia. 
Este o opţiune terapeutică foarte populară în această tara, în special în asociere 
cu corticoterapie I.V., dar nu şi în Occident. Un argument teoretic împotriva 
amigdalectomiei este faptul că patogeneza NIgA implică o dereglare globală a 
sistemului MALT, şi nu doar la nivelul amigdalelor. 

Acizii graşi omega-3 polinesaturati (AGPN) — acidul eicosapentaenoic şi acidul 
docosahexaenoic — sunt studiati de peste 25 ani ca posibili agenţi terapeutici în 
bolile renale, având în vedere proprietăţile lor antiinflamatorii, antihipertensive 
şi hipolipemiante. Rezultatele la pacienţii cu NIgA au fost contradictorii, 
probabil şi din cauza diferenţelor privind dozele folosite, durata tratamentului 
sau mărimea loturilor de pacienți. Meta-analizele celor cinci studii randomizate 
controlate realizate până în prezent au arătat că AGPN nu au nici o influență 
asupra proteinuriei şi a funcției renale. Totuşi, fiind practic lipsiţi de efecte 
adverse, AGPN sunt indicaţi de unele ghiduri nationale ca agenţi adjuvanti, în 
asociere cu alte terapii, la pacienţii cu NIgA. 

Micofenolatul de mofetil (MMF) a fost încercat în 4 studii randomizate 
controlate, fără rezultate semnificative. 

Azatioprina nu a adus nici un beneficiu suplimentar când a fost adăugată la 
tratamentul cu corticoizi I.V., într-un studiu recent randomizat controlat multicentric 
la pacienți cu NIgA, cu proteinurie > | g/zi şi creatinina serică <2 mg/dl. 
Numeroşi alti agenţi terapeutici (anticoagulante, antiagregante plachetare, 
danazol, Ig I.V., ciclosporina etc.) au fost de asemenea testati, fără a fi 
demonstrat efecte pozitive. 


Transplantul renal 
Nefropatia cu IgA recidiveaza relativ frecvent pe rinichiul transplantat — în 10-20% 


din 


cazuri după 3 ani şi in 30-40% după 5 ani de la transplant — dar de regulă nu 


afectează prognosticul functional al grefonului. 

6.11. GLOMERULONEFRITELE MEMBRANO-PROLIFERATIVE 


6.11.1. Definitie. Clasificare 


Glomerulonefritele membrano-proliferative (GNMP) reprezintă un grup de NG 

relativ rare, primitive sau secundare, care se definesc prin următoarele anomalii 

morfologice: 

ə Proliferarea celulelor endoteliale si mezangiale şi expansiunea matricei 
mezangiale; 

e Îngroşarea difuză a MBG prin depozite subendoteliale (tipul D, 
intramembranoase (tipul II) sau subendoteliale şi subepiteliale (tipul IID; 

e Interpozitia mezangiului în spaţiul subendotelial, generând un aspect de 
duplicare a MBG (în “şine de tramvai”), la examenul în MO. 
Există trei tipuri de GNMP: 

e Tipul I (GN mezangio-capilară); 

e Tipul II (boala depozitelor dense); 

e Tipul II (mixt, GNMP tip I + nefropatie membranoasă). 


6.11.2. Epidemiologie 


În SUA, GNMP se întâlneşte în 6-12% dintre biopsiile renale pentru NG şi 
constituie 7% la copil şi 12% la adult din totalul cazurilor de sindrom nefrotic 
idiopatic. Majoritatea pacienţilor au tipul I. Tipul II este rar, reprezentând <20% 
dintre GNMP la copii şi <1% la adulţi. Tipul III este, de asemenea, relativ rar. 

GNMP sunt mai frecvente la rasa albă şi la sexul feminin. Formele primare sunt 
mai des întâlnite la copii, în timp ce formele secundare predomină la adulți. 


6.11.3. Manifestări clinico-biologice 


GNMP se pot prezenta clinic prin: 
e anomalii urinare asimptomatice (25-30%), 

sindrom nefritic acut (15-30%), 

sindrom nefrotic (40-65%), 

hematurie macroscopică recurentă (10-20%), 

insuficiență renală acută (când se asociază proliferare extracapilară), 

insuficiență renală cronică. 

HTA este prezentă la debutul bolii la 1/3 dintre pacienţi. 

Scăderea C3 seric este caracteristică, în toate cele trei tipuri (în special în tipul II). 

Factorii nefritici sunt, de asemenea, frecvent întâlniți în GNMP. Există trei 

categorii de factori nefritici: 

e NFc (C4NEF) stabilizează convertaza C3 a căii clasice, C4b2a, inducând astfel 
o activare continuă a căii clasice a complementului. 

e NFa (C3NEF) este un autoanticorp orientat împotriva convertazei C3 a căii 
alterne, C3bBb. Legarea NFa de C3bBb stabilizează complexul, prevenind 
degradarea sa de către inactivatorii naturali, ceea ce duce la activarea continuă a 
complementului pe calea alternă şi consumul cronic al C3. 

e NFt stabilizează convertaza C5 properdin-dependenta a căii alterne, 2C3bBbP, 

determinând astfel activarea şi consumul C5. NFt activează, de asemenea, 

componentele terminale ale complementului, ce formează complexul de atac 
membranar, C5b-C9. 


6.11.4. Evoluție si prognostic 


GNMP au, in general, o evoluție lent progresivă. In 10 ani, 40% din cazuri ajung la 
BCR terminală. Aproximativ 3% din totalitatea pacienților dializati cronic au ca 
nefropatie cauzală GNMP, atât la copii, cât şi la adulți. 


6.11.5. GNMP de tip | (GN mezangio-capilară) 


6.11.5.1. Epidemiologie 

În țările dezvoltate, incidența GNMP tip I a scăzut progresiv (posibil, datorită scăderii 
incidentei bolilor infecțioase). Pe de altă parte, în ţările neindustrializate, GNMP 
reprezintă o proporţie semnificativă din totalul GN (de exemplu, 40% în Mexic). 

Se întâlneşte cel mai adesea la copii mari şi adulți tineri (90% din cazuri apar între 
6-30 ani), dar poate surveni la orice vârstă. Poate fi primitivă sau secundară. Formele 
secundare sunt mai frecvente şi pot avea numeroase etiologii (vezi tabelul 5). Hepatita 
cronică cu VHC şi cu crioglobulinemie mixtă secundară este responsabilă de 10% (în 
SUA) până la 60% (în Japonia) — 80% (în Italia) din cazurile de GNMP tip I. 


6.11.5.2. Anatomie patologică 
Leziunile glomerulare sunt difuze şi globale. 

In MO, glomerulii sunt mării şi prezintă creşterea globală a celularitatii si a 
matricei mezangiale şi proliferare endocapilară. Infiltrarea cu leucocite 
mononucleare şi neutrofile contribuie, în plus, la hipercelularitatea glomerulară, 

care determină un aspect de „hiper-lobulare” (de unde numele de „GN /obulară”). 
In 10-20% din cazuri se poate adăuga o proliferare extracapilară (crescents). 


Tabelul 5. Cauze de GNMP secundare. 


GNMP cu complexe imune e Boli autoimune: LES, sdr. Sjögren, poliartrită reumatoidă, deficite 
congenitale de complement, sclerodermie, boala celiacă etc.; 

e Infectii cronice: virale (VHB, VHC), bacteriene (endocardită, 
infecţii de sunt, abcese viscerale multiple, lepră etc.), 
parazitare (malarie, schistosomiază); 

e Altele: ciroză hepatică, deficit de a-1-antitripsina 


GNMP asociate cu e SHU/PTT in faza de vindecare, sdr. antifosfolipidic, nefrita de 

microangiopatii trombotice iradiere, siclemia 

cronice sau vindecate 

GNMP prin depozite de e Crioglobulinemia tip I, macroglobulinemia Waldenström, 

paraproteine glomerulopatii fibrilare si imunotactoide, boala depozitelor de 
lanturi usoare sau grele de Ig 

GNMP paraneoplazice e Limfoame, leucemii, carcinoame 


Un alt aspect caracteristic este ingrosarea difuză si duplicarea MBG (cu aspect 
de „şine de tramvai” sau de „dublu contur”), evidenţiată prin coloratie PAS sau 
argentică. În ME se observă că această anomalie este consecința interpozitiei 
celulelor mezangiale (uneori şi a leucocitelor) în spațiul subendotelial, asociată cu 
formarea de material nou de tip MBG între aceste celule şi celulele endoteliale. 

ME relevă, de asemenea, ştergerea proceselor podocitare. 

IF evidenţiază depozite granulare subendoteliale şi mezangiale de C3 şi, uneori 
de IgG si IgM. Adesea se observă şi depozite de Clq, C4 si properdină. 


6.11.5.3. Patogeneză 
Complexe imune circulante se întâlnesc la aproximativ 1/3 dintre pacienți. 

Depozitele glomerulare de complexe imune pot proveni din circulaţie sau pot fi 
formate in situ. Natura antigenului implicat nu este cunoscută. Complexele imune 
induc activarea complementului şi eliberarea de citokine şi chemokine, care, la 
rândul lor, stimulează influxul de celule inflamatorii şi proliferarea celulelor 
mezangiale si endoteliale. Leucocitele eliberează factori oxidanti şi proteaze, ce 
determină leziuni ale peretelui capilar şi proteinurie. 

Dintre factorii nefritici, NFc se întâlneşte la 15%, NFa la 20-50%, iar NFt la 
20% din cazuri. Rolul acestor factori nefritici în patogeneza bolii nu este clar; se 
presupune că activarea complementului şi hipocomplementemia consecutivă ar 
putea determina un deficit de epurare a complexelor imune din circulaţie. 


6.11.5.4. Manifestări clinice 

Clinic, GNMP de tip I se prezintă cu sindrom nefrotic impur (cel mai frecvent), sindrom 

nefritic cronic sau anomalii urinare asimptomatice. Uneori, apar cilindri hematici. 
În ser, în 50% din cazuri se observă scăderea nivelului C3 şi, uneori, scăderea C4. 

6.11.5.5. Evoluție şi prognostic 
Evoluţia GNMP tip I este lent progresivă. Remisiunile spontane sunt rare (sub 
10%). Factorii de prognostic negativ sunt: vârsta tânără la debut, sdr. nefrotic 
persistent, proliferarea extracapilară şi insuficiența renală prezentă la data 
diagnosticului. Supravietuirea renală in forma fără sindrom nefrotic este de 85% la 
10 ani, dar în forma cu sindrom nefrotic este de numai 50% la 10 ani şi 10% la 20 ani. 
După transplant renal, GNMP tip 1 recidivează în 30-70% din cazuri, ducând la 
pierderea funcției grefonului renal în 30-40% din acestea. 


6.11.5.6. Tratament 
La copii, corticoterapia s-a dovedit benefică într-un studiu randomizat controlat şi 
în mai multe studii observationale. Este indicată în special la cazurile cu sindrom 
nefrotic, putând preveni evoluţia către BCR terminală. Pe de altă parte, această terapie 
se asociază cu multiple efecte adverse, în special cu afectarea creşterii osoase. Un 
studiu recent sugerează că ciclosporina poate fi utilă in GNMP steroid-rezistentă. 
La adult nu există dovezi în sprijinul eficacitatii corticosteroizilor sau a altor agenți 
imunosupresori. În schimb, există câteva studii care au arătat că antiagregantele 
plachetare, precum aspirina şi dipiridamolul, pot fi benefice. Recomandările 
terapeutice actuale în funcție de forma clinică sunt prezentate în tabelul 6. 


6.11.6. GNMP de tip II (boala depozitelor dense) 


6.11.6.1, Epidemiologie 
GNMP tip II este o boală rară, care afectează, de regulă, copiii între 5-15 ani. 


6.11.6.2. Anatomie patologică 
Leziunile glomerulare sunt difuze şi globale. 

Hipercelularitatea şi hiperlobularea glomerulară, caracteristice GNMP de tip I, 
sunt descrise în numai 25% din cazurile cu GNMP tip II. Uneori, pot apare si 
crescents. Patognomonică este însă prezența unor depozite eozinofile ce formează o 
bandă densă (cu aspect continuu sau întrerupt) în centrul MBG. De aici derivă 
denumirea de „boală a depozitelor dense” (probabil, mai adecvată decât cea de 
„GNMP tip II”). Astfel de depozite se mai pot observa în matricea mezangială, în 
MB tubulară, în capsula Bowman şi în lamina elastica arteriolară, precum şi la 
nivelul altor organe (splină, retină). 

În IF se remarcă depozite liniare sau granulare de C3 în pereţii capilarelor, 
fără depozite de Ig. 

În ME, anomalia esenţială este prezența unui strat electron-dens în centrul 
laminei densa a MBG. 


6.11.6.3. Patogeneză 
Prezenţa depozitelor dense la nivelul mai multor organe, precum şi rata mare de 
recurenţă a bolii pe rinichiul transplantat, sugerează că GNMP tip II este cu 

adevarat o afectiune sistemica (boala depozitelor dense). 


Tabelul 6. Tratamentul GNMP primitive tip I la adult. 


Tratament Comentarii 
Controlul TA si tratamentul cu IECA/ARA2 poate 
Fără sdr. încetini progresia nefropatiilor glomerulare. Un 
nefrotic şi cu  IECA sau ARA2 studiu la pacienţi cu GNMP a arătat că enalaprilul 


funcţie renală 


Monitorizare trimestrială 


este superior față de nifedipină şi faţă de placebo 


normală pentru scăderea proteinuriei şi prezervarea funcţiei 
renale, independent de nivelul TA. 
Există numai trei studii randomizate controlate care 
au arătat că agenții antiagreganti pot reduce 
Antiagregante plachetare: proteinuria la pacienții cu GNMP, dintre care două 
aspirină 325-500 mg/zi + au demonstrat și o mai buna prezervare a funcției 
Cu sdr. dipiridamol 75 mg x 3/zi, renale, comparativ cu placebo. Inhibarea agregării 
nefrotic timp de 6-12 luni. plachetare, a proliferării mezangiale si modularea 
sau/şi hemodinamicii intrarenale sunt probabil 
scăderea În caz de eşec, se pot încerca mecanismele care explică beneficiile terapeutice, 
RFG corticosteroizi sau/şi alte Dipiridamolul potenteaza efectul aspirinei. 
imunosupresoare (MMF, La cazurile rezistente, se pot încerca steroizi sau 
ciclofosfamidă). agenți citotoxici, desi nu există studii randomizate 
controlate cu astfel de terapii. Alternativ, se poate 
limita tratamentul doar la IECA/ARA2. 
Această recomandare se bazează pe indicaţiile de 
tratament ale GN rapid progresive/ crescentice, în 
general.  Prednisonul se administrează, de 
Rapid Metilprednisolon în preferinţă, în schemă alternă — 2 mg/kg la 2 zile — 
progresiva bolusuri LV., urmate de reducându-se apoi în fiecare lună doza cu câte 0,2- 
ih prednison şi ciclofosfamidă 0,4 mg/kg/2 zile, timp de 4 luni. Dacă se obţine o 
(crescentica) 


PỌ. 


reducere considerabilă a proteinuriei, o doză mică 


de prednison poate fi continuată pe termen mai 
lung. Dacă în 6 luni nu se obține nici o ameliorare 
semnificativă, corticoterapia trebuie oprită. 


Activarea sistemică necontrolată a complementului pe cale alterna pare să fie 
baza fiziopatologică a acestei boli. Hipocomplementemia este frecventă şi 
caracteristică, fiind explicată prin două ipoteze. Una dintre acestea presupune că 
depozitele dense sunt cele care induc activarea complementului, idee susținută de 
prezența depozitelor de C3 în „şine de tramvai” de-a lungul MBG. A doua ipoteză 
sugerează că consumul cronic de C3 rezultă din acumularea convertazei C3 a căii 
alterne, C3bBb; această acumulare ar fi, la rândul său, secundară prezenței NFa 
sau/şi unui deficit de factor H (care blochează în mod normal formarea C3bBb) ori 
a unei rezistenţe la acest factor. 

GNMP tip II nu se asociază cu complexe imune circulante. În schimb, factorul 
NFa (C3NEF) este prezent la peste 80% dintre pacienţi. (Trebuie menţionat însă că 
C3NEF se poate întâlni si la persoane sănătoase, precum şi la pacienţi cu alte tipuri 

de NG; în plus, prezenţa C3NEF nu influenţează riscul de progresie al GNMP tip II. 
Toate acestea sugerează implicarea unor factori suplimentari în patogeneza bolii.) 


6.11.6.4. Manifestări clinice 
Manifestările renale sunt variabile, ca şi în GNMP de tip I: anomalii urinare 
asimptomatice, sindrom nefritic sau sindrom nefrotic impur. 

Scăderea C3 în ser este marcată şi aproape constantă, indicând activarea căii 
alterne a complementului. 

Localizarea depozitelor dense în membrana coriocapilară a lui Bruch, sub 
epiteliul retinian pigmentar — corpi Driisen — poate duce la degenerare maculară, 
cu afectarea acuitatii vizuale şi a câmpului vizual. 


Lipodistrofia parțială dobândită este o altă anomalie asociată frecvent cu 
GNMP tip II şi cu NFa. Patogeneza sa este legată de depozitarea de componente 
activate ale complementului în țesutul adipos, care determină distructia 
adipocitelor. Se manifestă prin pierderea grăsimii subcutanate în jumătatea 
superioară a corpului şi poate precede adesea cu mai multi ani apariția nefropatiei. 


6.11.6.5. Evoluție şi prognostic 
Evoluţia GNMP tip II este de regulă mai rapidă decât a GNMP tip I, cu o 
supravieţuire renală medie de 5-10 ani. 

Rata de recidivă a bolii pe rinichiul transplantat este variabilă, între 20% şi 
100% din cazuri, determinând pierderea grefonului în 10-50% din acestea. 


6.11.6.6. Tratament 
Tratamentul GNMP tip II se bazează, in principal, pe măsuri nespecifice: controlul 
TA, IECA/ARA2, statine. 

Corticosteroizii şi ciclosporina nu au dat rezultate, iar MMF şi rituximab au fost 
prea putin studiate. Eculizumab (un anticorp monoclonal anti-C5) şi sulodexid (o 
combinaţie de heparină cu greutate moleculară mică şi dermatan sulfat, cu 
proprietăţi fibrinolitice şi antitrombotice) ar putea oferi perspective promițătoare 
pentru pacienții cu GNMP tip IL. 

La pacienţii cu deficit de factor H, se indică transfuzii de plasmă sau schimburi 
plasmatice. În schimb, la pacienţii cu C3NEF schimburile plasmatice nu s-au 
dovedit eficiente. 


6.11.7. GNMP de tip III 


Este o forma rară de NG, care se caracterizează din punct de vedere anatomo- 
patologic printr-un aspect mixt, de GNMP tip I asociată cu nefropatie membranoasă, 
cu depozite de complexe imune localizate atât subendotelial (ca în GNMP tip 1), cât 
şi subepitelial (ca în NM). 

Complexele imune circulante nu par să aibă vreun rol în patogeneza acestui tip 

de GNMP. Factorul nefritic t (NFt) este întâlnit la 60-80%, iar C3 este scăzut la 
50% dintre pacienti. 

Depozitele glomerulare contin C3, properdină si C5-C9, ceea ce indică 
activarea caii alterne a complementului si a caii complexului de atac membranar. 
Aceste depozite pot induce liza MBG si pot stimula neofomarea de MBG. 

A fost descrisă o formă familială de GNMP tip III, cu transmitere genetică 
autosomal dominantă. 


Prognosticul bolii şi tratamentul nu sunt cunoscute. 

6.12. GLOMERULONEFRITELE EXTRACAPILARE 


6.12.1. Definiţie 


Glomerulonefritele extracapilare (GNEC) sau crescentice sunt NG caracterizate 
printr-o proliferare celulară intensă in spațiul de filtrare (spaţiul urinar sau spațiul 
Bowman) al corpusculului renal. Din punct de vedere clinic, GNEC au adesea o 
evoluție rapid progresivă spre insuficiență renală cronică terminală, în câteva 
săptămâni sau luni. 

Deşi noţiunile de GNEC şi GN rapid progresivă (GNRP) sunt în mare măsură 
superpozabile, există cazuri de GNEC cu evoluţie relativ lentă, după cum există 
GNRP fără proliferare extracapilară (de exemplu, sindromul hemolitic şi uremic 
sau criza renală sclerodermică). 


6.12.2. Epidemiologie 


GNEC sunt boli rare (incidenţă: 7 cazuri/100.000 loc./an). Se află la originea a 
aproximativ 12% dintre cazurile de BCR terminală de cauză glomerulară. Sunt, în 
general, mai frecvente la vârstnici. 


6.12.3. Clasificare 


Există trei tipuri principale de GNEC, clasificate în funcție de mecanismul 

patogenic fundamental şi de aspectul anatomo-patologic în IF: 

e Tipul I: cu anticorpi anti-membrană bazală glomerulară (Ac anti-MBG) 
(10-20%). Aceşti Ac sunt orientati împotriva unui epitop din structura 
colagenului IV din compoziţia MBG (antigenul Goodpasture). 

e Tipul II: prin depozite de complexe imune (30-40%). Complexele imune fie 
provin din circulaţie, fie se formează in situ. Antigenele implicate sunt 
variabile, de origine exogenă sau endogenă. 

e Tipul III: asociat cu anticorpi anti-neutrofilici citoplasmatici (ANCA) (50-60%). 
ANCA sunt capabili să inducă activarea neutrofilelor, care eliberează 
consecutiv proteaze şi radicali liberi de oxigen, provocând leziuni ale celulelor 
endoteliale. 


Din punct de vedere etiologic, GNEC pot fi: 
A. Primitive (limitate la rinichi): 

e Idiopatice (cu Ac anti-MBG, cu complexe imune sau cu ANCA); 

e Asociate cu alte NG primitive (GN membrano-proliferativă, nefropatie 
membranoasă, nefropatie cu IgA etc.). 


B. Secundare (în cadrul unor boli sistemice) (vezi tabelele 7a şi 7b). 

Tabelul 7a. Euologia GNEC secundare. 


Tipul GNEC GNEC secundare 


Ac anti-MBG e Sdr. Goodpasture (cu hemoragii pulmonare) 


e Boli infecțioase; infecții streptococice, endocardita 
bacteriană, abcese viscerale, VHB, VHC etc. 
e Boli autoimune sistemice: LES, purpura reumatoidă, 
crioglobulinemia mixtă , sarcoidoza 

Complexe imune e Neoplazii: carcinoame (bronsic, vezică urinară, prostată 
etc.), limfoame non-Hodgkin 
e Medicamente: allopurinol, rifampicină, hidralazină, D- 
penicillamină 
e Toxice: siliciu, metale grele, solvenţi organici 


e Vasculite asociate cu ANCA: poliangeita microscopică, 


ANGA granulomatoza Wegener, sindromul Churg-Strauss 
Tabelul 7b. Cauze de GNEC (după frecvență). 
; Cauze de GNEC 
e GNEC primitive 21% 
e Poliangeita microscopică 19% 
e Sdr. Goodpasture 15% 
e  Granulomatoza Wegener 12% 
e Purpura Henoch-Schénlein 9% 
e Suprapusa peste alte GN primitive 6% 
e LES 4% 
e Crioglobulinemie, altele 4% 
6.12.4. Patogeneza 


În contact cu endoteliul glomerular, leucocitele activate de către diverşi factori 
(fractiuni ale complementului, fragmentul Fe al Ig, limfocite T, autoanticorpi) 
eliberează enzime proteolitice şi radicali liberi de oxigen, care induc leziuni şi 
rupturi focale ale MBG. Aceste rupturi permit trecerea proteinelor si a celulelor 
din sânge în spațiul urinar, cu activarea consecutivă a cascadei coagularii şi a unor 
procese inflamatorii complexe la acest nivel. 


Factori tisulari de origine glomerulara şi leucocitară iniţiază activarea coagulării, cu formarea 
de trombină şi de fibrină, ce se acumulează în spațiul urinar. În afară de acțiunea procoagulantă, 
trombina are şi un efect proinflamator. Macrofagele participă la procesele procoagulante şi 
inflamatorii, prin eliberarea de tromboplastină tisulară, IL-1 şi TNF-a. Aceste două citokine 

stimulează expresia moleculelor de adeziune pe suprafaţa celulelor endoteliale, favorizând activarea 
şi diapedeza leucocitelor. Migrarea celulelor inflamatorii către spaţiul urinar este stimulată de agenți 
chemotactici, precum MCP-1, IL-8, LTB4, PAF şi osteopontina. Recrutarea şi activarea macrofagelor 
sunt procese-cheie în formarea crescents, controlate de chemokine ca MCP-1, MIP-l-a si MIF. 
Matricea extracelulară facilitează interacţiunea celulelor inflamatorii cu factorii de creştere si 
stimulează proliferarea celulelor epiteliale glomerulare, în timp ce podocitele sunt implicate in 
formarea unor punți între MBG şi epiteliul parietal care proliferează. Jmunitatea celulară joacă, de 
asemenea, un rol esenţial, in special prin limfocitele Th] (CD4-+). Aceste limfocite eliberează, 
printre alti mediatori, IFN-y, care contribuie la activarea macrofagelor. Mai intervin, în plus, 
numeroşi alți factori reglatori: FcR, iNOS, radicali liberi, prostaglandine, TGF-B etc. 


Celulele ce proliferează pentru a forma crescents sunt esențialmente celulele 
epiteliale parietale. Această proliferare este stimulată de trombină şi de anumiţi 
factori de creştere, eliberaţi de macrofage şi de alte celule. Elementele inflamatorii 
sunt reprezentate în special de macrofăge şi de limfocite T CD4+. Aceste celule pot 
provoca rupturi ale capsulei Bowman. 

Stingerea procesului inflamator este marcată de acumularea de matrice 
extracelulară şi evoluţia crescent-ului către fibroză. Factorul principal care reglează 
acest proces este TGF-f, eliberat de celulele glomerulare. Angiotensina II este un 
puternic stimulator al producţiei de TGF-B, iar agenţii inhibitori ai SRAA sunt 
capabili să limiteze fibroza glomerulară în modele experimentale. 


6.12.5. Anatomie patologică 


Crescent-ul este constituit din celule epiteliale, celule inflamatorii (monocite, 
macrofage, limfocite, polinucleare) şi fibrină. În stadiile iniţiale, fibrina predomină, 
iar celulele sunt rare. Ulterior, proliferarea celulară se accentuează, celulele se 
dispun în straturi concentrice şi comprimă partial sau total floculusul (crescent 
celular). Când capsula Bowman este intactă, celulele epiteliale sunt majoritare; 
dacă însă capsula este ruptă, elementele inflamatorii devin predominante. În stadii 
mai avansate, celulele apar mai putin numeroase şi incluse într-o rețea de fibre de 
colagen (crescent fibro-celular). Treptat, celulele se rarefiază şi dispar, lăsând locul 
unei lame dense de colagen (crescent fibros). 

Floculusul glomerular subiacent are aspecte morfologice variabile. Poate fi 
normal sau poate prezenta rupturi focale ale MBG ori arii întinse de necroză. 
Uneori, există o proliferare endocapilară şi depozite imune mezangiale, 
subendoteliale sau subepiteliale. În fine, floculusul poate fi complet distrus, 
persistând sub forma câtorva lambouri de MBG, sau global sclerozat. 

Interstitiul prezintă adesea edem şi infiltrat inflamator. Tubii sunt frecvent 
obstruati cu cilindri hematici. Vasele sunt normale, cu excepţia cazurilor de 
vasculită necrozantă. 

Criteriile anatomo-patologice definitorii pentru GNEC includ prezenţa 
crescents in cel putin 50% dintre glomeruli, formaţi din minimum două straturi 
celulare si ocupând cel putin 50% din suprafaţa spațiului de filtrare. 

Examenul in ZF oferă două informaţii esenţiale: 

(1) Evidenţierea depozitelor de fibrind sugerează caracterul acut, recent al leziunilor. 
(2) Aspectul depozitelor imune permite clasificarea GNEC în unul din cele trei 
tipuri: 
e Tipul I— depozite liniare de Ig de-a lungul MBG, 
e TipulIl—cu depozite granulare de Ig şi complement, 
e Tipul Ill — fără depozite imune (,,GN pauci-imune”). 


6.12.6. Manifestări clinice, evoluţie şi prognostic 


Tabloul clinic al GNEC este, tipic, cel al unei GN rapid progresive (GNRP). GNRP 
este definită, de obicei, prin dublarea creatininemiei într-un interval mai mic de 3 luni. 

Debutul unei GNEC poate fi acut (cu hematurie macroscopică, febră, cefalee, 
artralgii, tulburări digestive, oligurie, sau edem pulmonar acut) ori insidios (cu 
astenie, subfebrilitate, edeme moderate). Perioada de stare se manifestă cu oligurie 
(uneori, anurie), edeme si HTA moderată. 

Examenul urinii relevă proteinurie (de regulă moderată, 1-2 g/zi, rar sdr. 
nefrotic), hematurie, cilindri hematici, hialini şi granulosi, leucociturie. Se asociază 
un sindrom inflamator nespecific (CRP şi VSH). Explorările imunologice sunt 
foarte importante pentru diagnosticul etiologic, putând evidenția Ac anti-MBG, 
ANCA, ANA, crioglobuline, hepatite virale etc. 

Biopsia renală este necesară pentru stabilirea diagnosticului de GNEC, a tipului 
patogenic şi a unor elemente de prognostic. Pentru a fi reprezentativ, fragmentul de 
biopsie renală trebuie să includă cel puţin 10-20 glomeruli şi trebuie analizat pe 
secțiuni seriate. 

Hemoragiile pulmonare pot apare în diverse circumstanţe etiologice: sindromul 
Goodpasture (cele mai severe), micropoliangeita, boala Wegener, LES, purpura 
reumatoidă, crioglobulinemii. 

Funcţia renală este afectată în majoritatea cazurilor încă de la debut şi se 
deteriorează rapid, evoluând inexorabil spre BCR terminală, în absenţa tratamentului. 
Factorii de prognostic negativ, din punct de vedere renal, sunt: GNEC cu Ac anti- 
MBG, vârsta > 60 ani, oliguria, funcția renală alterată la momentul diagnosticului, 
crescents în > 75% din glomeruli, fibroza interstitiala şi atrofia tubulară. 

Tratamentul GNEC depinde de tipul patogenic şi de etiologie. GNEC asociate 
cu complexe imune (din LES, purpura Henoch-Schânlein, crioglobulinemie) şi cu 
ANCA  (poliangeita microscopică, granulomatoza Wegener) sunt discutate in 
capitolele respective. GNEC primitive de tip II şi III se tratează similar cu 
vasculitele sistemice asociate cu ANCA. 


6.12.7. Sindromul Goodpasture 
Descris prima dată de E. W. Goodpasture în 1919, sindromul Goodpasture (boala 


Goodpasture sau boala cu Ac anti-MBG) este o boală autoimună, de cauză 
necunoscută, ce se caracterizează prin triada hemoragii alveolare difuze, GNEC şi 

prezenţa în circulație de Ac anti-MBG. 

Sindromul Goodpasture (SG) este o boală rară, cu o incidenţă anuală <1 caz la 
1 milion. Reprezintă 6-20% dintre GNEC. Se întâlneşte mai frecvent la bărbaţi 
între 20-30 de ani și la femei între 50-70 de ani. Este, de asemenea, mai frecvent la 
rasa albă. 


6.12.7.1. Patogeneză 

Anticorpii anti-MBG sunt autoanticorpi — de regulă de tip IgG1, exceptional IgA 
sau IgM — care induc leziuni inflamatorii renale şi pulmonare ca urmare a legării 
lor de un antigen din structura MB glomerulare şi alveolare. Acest antigen (numit 
Ag Goodpasture) face parte din lanţul «3 al colagenului de tip IV. Nivelul seric al 
Ac anti-MBG se corelează cu activitatea clinică a bolii. 


Colagenul are o structură fibrilară şi este format din trei lanţuri. Fiecare lant are o porțiune 
numită „colagenică”, caracterizată prin prezența glicinei la fiecare secvenţă de trei aminoacizi, ce 
permite conformatia spațială de triplu helix, şi o porţiune .non-colagenica”, globulară, carboxi- 
terminală. Pentru colagenul de tip IV, au fost identificate şase variante de domenii non-colagenice, 
notate de la al la 46. Epitopul recunoscut de Ac anti-MBG (numit şi Ag Goodpasture) face parte 
din domeniul non-colagenic NC1 al lanţului «3 (codat de gena COL4A3). Acest tip de lant se 
găseşte în principal la nivelul membranelor bazale glomerulare și alveolare pulmonare. 

Anticorpii anti-MBG au o afinitate foarte puternică pentru Ag Goodpasture. Complexele imune 
formate in situ antrenează un proces inflamator, prin activarea complementului şi aderarea şi 
activarea leucocitelor, favorizate de mediatori precum integrinele şi FeyR. 


În declanşarea bolii par să intervină şi factori genetici (HLA-DR15 şi DR4 se 
asociază cu un risc crescut, în timp ce HLA-DR7 şi DRI au un rol protector), 
precum şi factori de mediu (toxici, infecțioşi sau mecanici, ca litotritia). 

Fumatul (dar şi alti agenţi inhalati, precum cocaină, metale grele sau hidrocarburi 
volatile) favorizează apariția hemoragiilor pulmonare, prin creşterea permeabilitatii 
capilare şi expunerea consecutivă a MB alveolare la Ac anti-MBG din circulaţie. 
(Într-un studiu pe 28 pacienţi cu SG, 90% dintre cei cu hemoragii alveolare erau 
fumători.) 

Existența formelor cu afectare renală izolată sau predominantă (şi manifestări 
pulmonare minime sau absente) se explică, fără îndoială, prin aceea că membrana 
bazală alveolară, spre deosebire de cea glomerulară, este protejată de un endoteliu 
capilar continuu (nefenestrat). 


6.12.7.2. Manifestări clinice 

ə Manifestări generale, precum febră, scădere ponderala, astenie, artralgii, 
mialgii, se pot întâlni în proporții variabile. 

ə Manifestările pulmonare sunt reprezentate de: tuse, hemoptizii, dispnee, raluri 
crepitante, infiltrate pulmonare bilaterale. Hemoragiile pulmonare masive duc 
la insuficienţă respiratorie acută şi anemie severă. Hemoptizia poate însă lipsi, 
chiar şi la pacienţii cu hemoragii alveolare importante. 

e Manifestările renale sunt cele ale unei glomerulonefrite acute: hematurie, uneori 

macroscopică, cilindri hematici, proteinurie moderată, oligurie, edeme. Insuficienta 

renală, frecventă în momentul diagnosticului, are adesea o progresie foarte rapidă. 

Manifestările renale şi respiratorii coexistă în 60-80% din cazuri, în 20% apare 
afectare renală izolată, iar sub 10% se prezintă cu manifestări exclusiv pumonare. 


6.12.7.3. Diagnostic 

Ac anti-MBG pot fi identificaţi în ser prin ELISA sau Western blot. Rezultate fals- 
pozitive pot apare în cazuri cu Ac anti-MBG alţii decât anti-Ag Goodpasture (de 
exemplu, anti-entactină), iar rezultate fals-negative se pot datora cazurilor rare cu 
Ac anti-MBG de tip IgA sau IgM. 

La circa 1/3 din pacienţi sunt prezenţi şi ANCA (cel mai frecvent, anti- MPO). 

Biopsia renală este „standardul de aur” pentru diagnosticul SG. La examenul 
microscopic cu IF se evidenţiază depozite liniare continue de IgG de-a lungul 
MBG, asociate frecvent cu depozite granulare de C3. În MO se constată crescents 
într-un procent variabil de glomeruli (5-100%). Biopsia renală este preferabilă celei 
pulmonare, a cărei examinare în IF este mai dificilă, din cauza unui fenomen 
frecvent de autofluorescenta. 

Diagnosticul diferential al SG se face cu alte cauze de sindrom pulmo-renal 
(hemoragii alveolare difuze + glomerulonefrită acută). Trebuie excluse in primul 
rând vasculitele asociate cu ANCA (poliangeita microscopică şi granulomatoza 
Wegener), care constituie etiologia cea mai frecventă (60%) a acestui sindrom. Mai 
rar, un sindrom pulmo-renal se poate întâlni în LES, crioglobulinemie, purpura 
Henoch-Schânlein, intoxicația cu cocaină sau după citostatice. 


6.12.7.4. Evoluție si prognostic 

SG este o afecțiune deosebit de gravă, care în trecut era asociată cu o rată a deceselor 
de peste 90% şi cu o durată medie de supravieţuire de doar 4 luni. Introducerea în 
tratament a plasmaferezei şi a medicatiei imunosupresoare a revoluţionat însă 
prognosticul acestei boli, cu scăderea mortalităţii în prezent <10%. 

Odată obținută remisiunea, SG, de regulă, nu recidivează. 

Prognosticul renal depinde de funcţia renală la debut; dacă creatininemia 
iniţială este >6 mg/dl (sau pacientul necesită dializă), boala evoluează spre BCR 
terminală în majoritatea cazurilor; dimpotrivă, dacă pacientul se prezintă cu o 
creatininemie <2 mg/dl, această evoluţie poate fi prevenită. De asemenea, procentul 
de glomeruli afectați de crescents la biopsia renală este un factor prognostic 
important. În general, aproximativ 40% din cazurile cu SG ajung la dializă cronică 
sau transplant renal. 


6.12.7.5. Tratament 
Tratamentul de susținere a funcțiilor vitale constă, de la caz la caz, în: 
hemodializă, oxigenoterapie, transfuzii de concentrat eritrocitar. 

Tratamentul patogenic cuprinde plasmafereza şi terapia imunosupresoare, pe 
bază de corticosteroizi şi ciclofosfamidă. 

ani, 


Plasmafereza are rolul de a epura rapid Ac anti-MBG din circulaţie. Se 
recomandă schimburi plasmatice de 50-60 ml/kg (maximum 4 1), zilnic sau 
odată la două zile, până la 14 şedinţe sau până la dispariţia Ac anti-MBG. 
Plasma extrasă se înlocuieşte cu soluție de albumină umană 5% în timpul 
procedurii, la care se poate adăuga plasmă proaspătă congelată (1-21) la 
pacienţii cu hemoragii semnificative sau cu biopsii recente, pentru a combate 
depletia factorilor de coagulare. Interesul plasmaferezei este, în primul rand, de 
a controla hemoragiile pulmonare, care răspund rapid la acest tratament. Din 
punct de vedere al prognosticului renal, plasmafereza este benefică la 85% 
dintre pacienţii cu funcţie renală initial normală, dar la numai 8% din cei ce se 
prezintă cu creatinina >6 mg/dl. 

Corticoterapia constă în prednison, | mg/kg/zi (max. 60 mg/zi), doză care se 
reduce progresiv după obţinerea remisiunii (initial rapid, până la 20 mg/zi în 6 
săptămâni, apoi mai lent). Durata totală recomandată a tratamentului este de 6 
luni. Metilprednisolonul I.V. nu are nici un beneficiu dovedit şi poate creşte 
riscul infecțiilor. 

Ciclofosfamida se administrează P.O. în doză de 3 mg/kg/zi la pacienții < 55 
ani şi 2 mg/kg/zi la cei > 55 ani, timp de 3 luni. Dacă Ac anti-MBG persistă, 
tratamentul se prelungeşte până la dispariția acestora. 

Acest tratament se asociază cu o rată de supravieţuire a pacienţilor de 80% la 5 
dar BCR terminală survine la 30-50%. 

După transplant renal, SG poate recidiva rareori pe rinichiul transplantat 


(3-10% din cazuri), cu consecinţe variabile asupra funcţiei grefonului. 

6.13. GLOMERULONEFRITE SECUNDARE POST-INFECTIOASE 
6.13.1. Glomerulonefrita acută post-streptococica 


6.13.1.1. Epidemiologie 

Glomerulonefrita acută post-streptococică (GNAPS) este o boală răspândită în 
special în regiunile sărace de pe mapamond, unde afectează cu precădere copiii 
< 15 ani. În ţările industrializate din Europa Centrală şi de Vest, GNAPS a devenit 
în ultimii 30 de ani o boală rarisimă, întâlnită în prezent mai ales la vârstnici şi la 
persoane debilitate (alcoolici, consumatori de droguri etc.). 


6.13.1.2. Patogeneză 

GNAPS este o GN autoimună, secundară unei infecții streptococice faringiene sau 
cutanate. Ca factori etiopatogenici, sunt implicate în special două antigene streptococice: 
receptorul plasminei asociat nefritei (NAPlr) şi exotoxina pirogenă streptococică B 
(SPEB). SPEB este produsă de tipurile nefritigene de streptococ beta-hemolitic grup 
A. SPEB şi NAPlr se leagă de plasmină şi se depun la nivel glomerular, unde induc 
activarea complementului pe cale alterna şi expresia de factori chemotactici (MCP), 
citokine (IL-6, IL-8, TNF-a), factori de creştere (TGF-B) şi molecule de adeziune de 
către leucocite si celulele mezangiale, antrenând astfel un proces inflamator glomerular. 
Se presupune că şi alte Ag streptococice ar putea fi de asemenea implicate. 


6.13.1.3. Manifestări clinico-biolagice 

GNAPS debutează la 1-12 săptămâni (cel mai frecvent, la 2-3 săptămâni) de la 
infecția streptococică şi se manifestă prin sindrom nefritic acut: edeme (initial 
localizate la față, pleoape, ulterior perimaleolare, pretibiale, chiar anasarcă), HTA 
(moderată, dar se poate complica la copii cu encefalopatie hipertensivă sau edem 
pulmonar acut), oligurie, proteinurie < 0,5-1 g/24 ore, hematurie microscopică sau 
macroscopică (30%), cilindri hematici. În ser, C3 si CH50 sunt scăzute (ca urmare 
a activării complementului pe cale alterna), dar Clq, C2 si C4 sunt normale. 
Se regăsesc Ac anti-streptococici, precum ASLO sau anti-DNA-aza B, în titru 
crescut. Uneori, pot apare crioglobuline (de tip IN). 

De regulă, PBR nu este necesară în GNAPS. Aceasta este indicată numai în 
cazuri cu: insuficiență renală prelungită peste 2-4 săptămâni, sindrom nefrotic 
persistent peste 2-3 luni, hematurie macroscopică recidivantă şi lipsa normalizării 
C3 după 8 săptămâni. 


6.13.1.4. Anatomie patologică 

GNAPS este o GN proliferativă difuză endocapilară. În MO se observă un infiltrat 
celular difuz cu monocite, limfocite, neutrofile şi eozinofile în lumenul capilar şi 
proliferare celulară endotelială si mezangială. În funcţie de localizarea complexelor 
imune, există trei tipuri de GNAPS: (1) cu depozite granulare fine de IgG şi C3 în 
mezangiu şi în pereţii capilarelor, subendotelial (30%) — formă întâlnită în faza 

precoce a bolii, (2) cu depozite granulare mari, neregulate (“humps”) de-a lungul 
anselor capilare, subepitelial (30%) şi (3) cu depozite mezangiale (40%). Un număr 
mic de cazuri (< 5%) asociază proliferare extracapilară (crescents). 


6.13.1.5. Evoluție si prognostic 

La copii, prognosticul este, de regulă, excelent. Durata evoluţiei GNAPS este, în 
medie, 4-7 zile. În faza de rezoluţie a bolii poate apare un sindrom nefrotic pasager 
(în 20% din cazuri). Pe termen lung (10-20 ani), persistenta unor sechele este 
posibilă, dar rară: proteinurie moderată (7%), microhematurie (5%), HTA (3%), 
retenţie azotată (< 1%). Dimpotrivă, la vârstnici şi la cei cu stări debilitante, 
GNAPS se complică frecvent cu insuficiență renală acută (60%), insuficiență 
cardiacă (40%), sindrom nefrotic (20%) şi deces (20-25%). Formele cu proliferare 
extracapilară evoluează cu insuficiență renală rapid progresivă. 


6.13.1.6. Tratament 

Tratamentul GNAPS constă în eradicarea infecţiei streptococice cu penicilină. 
Orice pacient cu GNAPS trebuie tratat ca având infecție streptococică activă, chiar 
dacă aceasta este inaparentă clinic. Corticosteroizii sunt indicaţi numai în formele 
rapid progresive. 


6.13.2. Glomerulonefrita din endocardita bacteriană 


Endocardita bacteriană (EB) poate fi subacută (cauzată, de obicei, de Streptococcus 
viridans) sau acută (produsă, cel mai frecvent, de Staphylococcus aureus). În studii 
necroptice, GN au fost evidenţiate în 25% din cazurile de EB subacută şi 40% din 
EB acută. 

GN din EB este secundară depunerii de complexe imune la nivelul glomerulilor, 
complexe ce au în componență Ag bacteriene. Anatomo-patologic, se caracterizează 
prin infiltrate cu neutrofile şi monocite, proliferare endotelială şi mezangială şi 
depozite granulare de IgG, IgM şi C3 în mezangiu şi pe versantul extern 
(subepitelial) al capilarelor. Leziunile pot fi focale sau difuze. Formele focale se 
manifestă prin sindrom nefritic acut, cu proteinurie minimă şi insuficiență renală 
uşoară, neprogresivă, sau anomalii urinare asimptomatice. Forma difuză are 
evoluţie mai severă, uneori cu sindrom nefrotic sau insuficiență renală rapid 
progresivă. Hematuria este întotdeauna microscopică. În ser, C3 şi C4 sunt scăzute 
(70-90%), uneori apar crioglobuline (tip HI). 

Diagnosticul EB se bazează pe hemoculturi şi pe evidenţierea vegetatiilor 
valvulare la examenul echocardiografic. Tratamentul implică antibioterapie şi, 
eventual, protezare valvulară. 


6.13.3. Nefropatia asociată cu HIV (HIVAN) 


Afectarea renală a fost descrisă ca o complicatie a infecţiei cu virusul 
imunodeficienței umane (HIV) la câţiva ani după identificarea sindromului 

imunodeficitar dobândit (SIDA). Nefropatia asociată cu HIV (HIVAN) a urmat 
apoi o evoluţie epidemică, paralelă cu cea a infecţiei cu HIV, devenind rapid una 
dintre cauzele principale de BCR terminală la tinerii afro-americani. După 
introducerea terapiei antiretrovirale, în 1996, incidența HIVAN şi a BCR terminale 
atribuite acesteia s-au stabilizat. În prezent, în SUA sunt raportate aproximativ 800- 
900 cazuri noi de HIVAN în fiecare an (90% din acestea la populația de culoare). 

HIVAN survine, de obicei, la pacienţi cu boală HIV avansată, cu limfopenie 
CD4 <200/mm*. Tipic, se prezintă cu sindrom nefrotic şi rinichi de dimensiuni 
mari echografic. Evoluţia spontană este relativ rapidă spre BCR terminală. 

Patogeneza HIVAN implică infecția directă cu virusul HIV a podocitelor. 

La examenul anatomo-patologic, rinichii sunt hipertrofiati, palizi şi edematiati. 
Hipertrofia renală se menţine adesea chiar în stadiul de BCR terminală, fiind 
datorată prezenței numerosilor microchisti tubulari. 

În MO, în faza acută, HIVAN are aspectul unei GSFS colabante. Lumenele 
capilarelor glomerulare sunt obturate ca urmare a hipertrofiei si hiperplaziei 
podocitelor supraiacente, care au nuclei mari, cu numeroşi nucleoli, şi citoplasma 
vacuolată, cu incluziuni hialine. Hipertrofia si hiperplazia podocitară poate fi atât 
de marcată încât obliterează şi spaţiul urinar, formând pseudo-crescents. Pe măsură 
ce leziunile evoluează, glomerulul este comprimat, redus la o sferă compactă, 
înconjurată de o coroană de podocite hipertrofice, vacuolate. Hialinoza, celulele 
spumoase şi sinechiile lipsesc în faza acută, dar pot apare în fazele avansate, când 
GSFS colabanta poate evolua spre o GSFS nespecifică. 

În IF se observă depozite segmentare sau globale de JgM, C3 şi, mai rar, Cl, 
predominant în segmentele colabate. 

La nivel ultrastructural, podocitele prezintă ştergerea pedicelelor, detaşări 
focale şi creşterea numărului de organite celulare. În celulele endoteliale se observă 
incluziuni tubulo-reticulare caracteristice, numite şi „amprente interferonice”, 
Aceste incluziuni reprezintă un marker al infecţiei cu HIV (nu al HIVAN), fiind 
prezente în toate celulele endoteliale şi limfocitele din organism; în acelaşi timp, 
ele nu sunt specifice HIV, putând fi întâlnite şi în LES, hepatite virale sau alte boli virale. 

Leziunile tubulo-interstitiale sunt constante în HIVAN, uneori fiind mai severe 
decât cele glomerulare. În afară de atrofie tubulară, fibroză interstitiala, edem şi 
inflamație, se întâlnesc leziuni tubulare degenerative şi regenerative extinse; 
acestea includ hipertrofia celulelor epiteliale, cu nuclei hipercromatici, nucleoli 
evidenti, mitoze şi apoptoză focală. Tubii sunt dilatati, cu aspect microchistic, şi 
contin cilindri hialini. Interstitiul este infiltrat cu leucocite, în special limfocite T. 

Diagnosticul HIV AN impune efectuarea unei biopsii renale, pentru a se exclude 
alte cauze de afectare renală la pacienţii cu HIV, precum NG mediate prin 
complexe imune (asociate sau nu cu HIV), GSFS idiopatică (frecventă la negri) sau 
NG induse de medicamente. 

Tratamentul HIVAN se bazează pe terapia antiretrovirală (TARV). O serie de 
studii retrospective au arătat că TARV poate încetini progresia HIVAN către BCR 
terminală. De asemenea, au fost raportate cazuri la care TARV a determinat 
ameliorări clinice şi histologice ale nefropatiei. Ghidurile terapeutice actuale 

recomandă iniţierea TARV la orice pacient cu HIVAN, indiferent de nivelul CD4. 
De asemenea, se recomandă tratament adjuvant cu IECA sau ARA2, în absența 
contraindicatiilor. Corticoterapia poate fi utilă la cazuri rapid progresive sau cu 
inflamație interstitiala intensă. 

În stadiul de BCR terminală, hemodializa și dializa peritoneală sunt opțiuni 
echivalente, din punctul de vedere al ratei supraviețuirii pacienților. Transplantul 
renal poate fi luat în considerare la cazuri selecţionate la care infecția cu HIV este 
bine controlată. 


6.13.4. Alte glomerulonefrite post-infectioase 


Numeroase bacterii au fost identificate la originea unor GN: streptococi, stafilococi, 
pneumococ, enterobacteriacee, Neisseria meningitidis, Brucella, Salmonella, 
Yersinia, Legionella, Leptospira, Treponema pallidum, Rickettsia. Sediul infectiei 
primare poate fi extrem de variat (ORL, dentar, digestiv, uro-genital etc.). 
Se întâlnesc mai frecvent la alcoolici şi diabetici. Histologic, se caracterizează prin 
proliferări endo- sau/şi extracapilare. 

De asemenea, au fost descrise GN asociate unor infecţii parazitare cronice, în 
special tropicale: Plasmodium, Schistosoma, Leishmania donovani, Tripanosoma 
brucei, Echinococcus granulosus etc. Mecanismele patogenice nu sunt bine 
cunoscute. Formele histologice sunt GN membrano-proliferative (manifestate prin 
anomalii urinare asimptomatice sau sindrom nefritic) sau membranoase (de obicei, 
cu sindrom nefrotic). 

CAPITOLUL 7 
NEFROPATIA DIABETICĂ 


7.1. DEFINIŢIE 


Nefropatia diabetică (ND) este o complicatie cronică a diabetului zaharat (DZ), 
care apare atât in DZ tip 1 cât şi în DZ tip 2, la 20-40% din cazuri şi reprezintă cea 
mai frecventă cauză a bolii cronice de rinichi. 

În rinichiul diabetic există două mari categori de leziuni: 


Leziuni specifice diabetului, cunoscute generic sub denumirea de nefropatie 
diabetică, reprezentate de glomeruloscleroza diabetică, aceasta fiind localizarea 
microangiopatiei diabetice la nivelul rinichiului: 

ə glomeruloscleroza nodulară (Kimmelstiel-Wilson) descrisă pentru prima oară 

în 1930; 

ə  glomeruloscleroza difuză (Fahr-Bell); 
ə glomeruloscleroza exsudativă (Spiihler-Zollinger); 


Leziuni nespecifice, similare altor nefropatii, dar cu frecvență mai mare şi 

evoluţie particulară, cum ar fi: 

ə ateroscleroza renală (macroangiopatia renală diabetica); 

e  arterioloscleroza renală (nefroangioscleroza); 

e infecțiile tractului urinar, care apar de 2 ori mai frecvent la pacientii cu DZ, 
comparativ cu populaţia generală şi evoluează mai sever, secundar unor cauze 
favorizante. 


Întrucât numeroşi autori asociază noţiunea de ND cu vechea concepție, se 
impune tot mai mult adoptarea altei terminologii, cum ar fi aceea de boală renală 
diabetică (BRD), care să includă toate modificările ce apar la nivel renal la un 
pacient cu DZ. 

7.2. INCIDENŢA ŞI PREVALENTA NEFROPATIEI DIABETICE 


Nefropatia diabetică afectează 20-40% din pacienții cu DZ, indiferent de sex. 
Numărul pacienţilor cu ND este în continuă creştere, datorită următorilor factori: 
creşterea duratei medii de viață a populaţiei, creşterea prevalentei DZ, în special a 
DZ tip 2, creşterea speranţei de viață a pacienţilor cu DZ şi includerea în terapii de 
substituție a funcției renale (TSFR) a pacienţilor cu DZ. În DZ tip 1 incidența ND 
creşte cu durata DZ, atingând 2-3% pe an la 13-20 de ani de evoluţie, iar după 20 
de ani incidenţa acesteia scade din nou, rămânând la valori de 0,5% pe an. ND cu 
proteinurie apare foarte rar la o durată a DZ sub 10 ani. De asemeni, dacă un 
pacient cu DZ tip 1 nu dezvoltă ND după mai mult de 35 de ani de evoluţie a 
diabetului, riscul de a mai dezvolta ND este extrem de mic. 

Prevalenta cumulativă a ND clinic manifeste creşte paralel cu durata DZ, astfel: 
după 15 ani de evoluţie a DZ, 20% din pacienţii cu DZ au ND; după 20 de ani de 
evoluţie a DZ au ND 25% din pacienţi; după 25 de ani 30%, după 40 de ani au ND 
35-40% din pacienţi. Histologic, la microscopia optică, 60% din pacienţii cu DZ 
prezintă îngroşarea membranei bazale glomerulare și modificări mezangiale, iar la 
microscopia electronică 100% din pacienţi prezintă leziuni histologice. 

În DZ tip 2 riscul de apariţie al ND este asemănător cu cel al pacienţilor cu DZ 
tip 1. Aproximativ 3% din pacienţii cu DZ tip 2 prezintă ND clinic manifestă în 
momentul diagnosticării DZ. Prevalenta ND in DZ tip 2 este de aproximativ 40%, 
cu o mare variabilitate a datelor citate de literatura, variabilitate care poate tine de: 
mostenirea genetica, stilul de viata, etnicitate (anumite grupuri etnice), etc. Pacientii 
afro-americani, mexicani-americani, indieni americani si polinezieni au cel mai 
mare risc de a dezvolta ND şi prezintă o progresie rapidă a ND către stadiul terminal. 

În SUA aproximativ jumătate din pacienţii incluşi în terapii de substituție a 
funcţiilor renale au DZ şi boală renală diabetică în stadiul terminal. În Heidelberg 
(Germania) 50% dintre pacienţii admişi în TSFR în 1995 au avut DZ, iar 90% 
dintre ei au avut DZ tip 2. 


7.3. ISTORIA NATURALĂ A NEFROPATIEI DIABETICE STADIALIZARE 


La pacienţii cu DZ tip 1 evoluţia ND este bine definită şi caracterizată prin cinci 
stadii evolutive, după Mogensen. În DZ tip 2 cursul nefropatiei diabetice este mai 
puţin elucidat, întrucât de multe ori nu se cunoaște data exactă a debutului DZ, sau 
există alți factori asociați DZ, care pot accelera progresia ND, cum ar fi: HTA, 
vârsta sau rasa. Pacienţii cu ND, în special cei cu DZ tip 2, au risc cardio-vascular 
foarte crescut şi astfel evoluţia ND poate fi stopată prin moarte prematură de cauză 
cardiovasculară, înainte de a ajunge in stadiul terminal al bolii şi a beneficia de 
terapie de substituție a funcţiei renale. În evoluția ND se monitorizează următorii 
parametri: rata excretiei de albumină (REA), rata filtrării glomerulare (RFG), 
valorile tensiunii arteriale, modificările anatomo-patologice. 

Monitorizând aceşti parametri, Mogensen a descris cinci stadii evolutive ale ND. 
Această stadializare nu este aplicabilă bolii renale diabetice, care include şi alte 
tipuri de leziuni renale, şi nu este superpozabilă stadializării bolii cronice de rinichi. 


Stadiul I (stadiul modificărilor functionale precoce) 


În acest stadiu sunt prezente o serie de modificări, reversibile după controlul 
metabolic. Virtual acest stadiu este prezent la 100% dintre cazurile noi de DZ. 

Pacienţii cu DZ tip 1 nu prezintă albuminurie, sau pot prezenta albuminurie 
crescută, care se normalizează de obicei după echilibrarea metabolică cu insulină, 
într-un interval de 3-6 luni. REA mai poate creşte tranzitor în perioadele de 
dezechilibru metabolic, efort fizic crescut, ortostatism prelungit, regim alimentar 
hiperproteic, etc. În următorii ani excretia urinară de albumină rămâne normală. 

Rata filtrării glomerulare (RFG) este crescută la debutul DZ tip 1 cu 20-50%. 
RFG se normalizează după săptămâni sau luni de tratament cu insulină, dar rămâne 
crescută la 25-40% dintre cazuri, la valori peste 150ml/min/1,73m?. Persistenta 
hiperfunctiei renale are rol predictiv asupra dezvoltarii ND la acesti pacienti. 

Examenul ecografic evidenţiază, de obicei, rinichi măriți de volum. 

Optimizarea controlului metabolic este esenţială în acest stadiu, întrucât 
modificările pot fi reversibile, stopându-se progresia către stadiile următoare. 
Valorile TA sunt crescute. 


Stadiul I (stadiul modificărilor structurale precoce, stadiul silențios) 


Este prezent la 50% din pacienți, apare la 1-5 ani de la diagnosticarea DZ si 
poate fi reversibil spontan sau prin interventie terapeutica. Acest stadiu poate fi 
diagnosticat numai prin punctie biopsie renală, care evidenţiază: îngroşarea 
membranei bazale, a capilarelor glomerulare şi, eventual, expansiune mezangială 
(absente în stadiul I). Hipertrofia glomerulară poate fi observată, dar nu este 
obligatorie. REA este în limite normale, dar poate creşte temporar. RFG poate fi 
normală sau crescută cu 20-50%. 


Stadiul III (nefropatia diabetică incipientă) 


Apare la 3-15 ani de la diagnosticarea DZ, la 35% dintre pacienţi. Se 
caracterizează prin valori crescute ale albuminuriei, între 20-200 ug/min sau 30- 
300 mg/24h. Trebuie subliniat că pentru a depista microalbuminuria vor fi folosite 
teste speciale, întrucât cele uzuale indică proteinurie negativă. Determinarea 
microalbuminuriei se face prin tehnica ELISA, prin determinarea radioimunologică 
(RIA), prin imunoturbidimetrie sau prin imunodifuzia radială Mancini. REA, 
înafara intervenţiei terapeutice, va creşte cu 20%/an. 

RFG este încă normală sau crescută. Aproximativ 80% dintre pacienţii cu 
microalbuminurie persistentă vor dezvolta nefropatie diabetică (stadiul IV) în 

următorii 10 ani. Creşterea REA este legată evident de controlul glicemic şi 
valorile tensionale. Cu cât microalbuminuria apare mai târziu (>15 ani) cu atât mai 
lentă va fi progresia ND. TA este normală sau crescută moderat şi creşte cu 
3mmHg/an fără tratament. 

Leziuni anatomopatologice: se accentuează îngroşarea membranei bazale şi 
expansiunea mezangială, apar primele obstructii glomerulare, însoţite şi agravate 
de o presiune intraglomerulară crescută. Acest stadiu poate dura mai multi ani. 
Controlul optim al glicemiei şi tratamentul agresiv al HTA pot încetini progresia 
către stadiul următor. 


Stadiul IV (nefropatia diabetică patentă sau nefropatia clinic manifestă) 


Apare după 15-25 de ani de la debutul DZ, la 35% dintre pacienţii cu DZ tip 1. 

RFG poate fi normală sau scăzută. Apare macroalbuminuria sau proteinuria 
progresivă de tip glomerular. În contrast cu stadiul microalbuminuric, proteinuria 
nu mai este selectivă, în afară de albumină se excretă numeroase proteine diferite. 
Proteinuria nu atinge, de cele mai multe ori, valori nefrotice, care atunci când apar 
(10% dintre cazuri) indică un prognostic nefavorabil. Valorile TA sunt aproape 
constant crescute, în absenţa tratamentului antihipertensiv crescând cu 5-7 mmHg/an. 

Anatomo-patologic: leziunile din stadiul III devin mai severe, adăugând o 
creştere a proportiei de glomeruli închişi, cu hiperfiltrare în glomerulii restanti. 
Stadiul IV al ND evoluează în trei substadii: precoce, intermediar şi avansat, În stadiul 
precoce filtratul glomerular scade de la 130 spre 100 ml/min, iar albuminuria este 
peste 200ug/zi (>300mg/zi), cu creştere continuă a acesteia. În stadiul intermediar 
şi avansat, RFG scade la 100-70ml/min, respectiv sub 70ml/min. După intrarea în 
etapa intermediară a ND, filtratul glomerular scade cu Iml/min/lună, deci cu 
aproximativ 12ml/min/an. Progresia ND în acest stadiu poate fi încetinită prin 
reducerea valorilor tensionale sub 135/85 mmHg. În acest stadiu pot apărea semne 
ale sindromului nefrotic (edeme); retinopatia diabetică este prezentă la 95% dintre 
cazuri. 


Stadiul V (boala renală cronică terminală) 


Apare după 15-35 de ani de evoluţie a DZ tip 1. Dacă perioada de la 
diagnosticarea DZ pînă la dezvoltarea ND clinic manifeste (stadiul IV) are o mare 
variabilitate, progresia ulterioară către stadiul uremic (stadiul V) este relativ 
predictibilă, desfăşurându-se, în medie, în 5-7 ani. Durata evoluţiei acestui stadiu 
este de ordinul lunilor. 

Se caracterizează prin leziuni glomerulare avansate, cu obstructie glomerulara 
aproape totală. RFG scade sub 10ml/min/ 1,73m? şi corespunde stadiului 5 (terminal) al 
bolii cronice de rinichi. Din cauza distructiei nefronilor proteinuria poate să scadă. 
Excretia de uree urinară scade sub 10g/24 ore. HTA este constant prezentă. 
Frecvent la bolnavii nemonitorizati ND se poate diagnostica în stadiul uremic. 
Aproape 100% din pacienţi prezintă retinopatie diabetică avansată, neuropatie 

diabetică somatică şi vegetativă, astfel încât tabloul clinic în stadiul uremic este 
agravat de prezenţa celorlalte complicaţii cronice ale DZ. Deşi la debutul DZ tip 1 
toţi pacienții prezintă ND stadiul 1, numai 30-40% dintre aceştia evoluează până in 
stadiile IV şi V ale ND. Stoparea progresiei ND se obţine prin: optimizarea 
controlului metabolic (HbAle <7%), TA normală (spontan sau sub tratament, de 
preferat IECA). Absența antecedentelor familiale de HTA şi de ND progresivă au 
un rol favorabil în evoluţia ND. 

Evoluţia ND în DZ tip 2 este similară aceleia din DZ tip 1. Totuşi, în DZ tip 2 
evoluția naturală a ND este dificil de evaluat, datorită dificultății de a stabili cu 
certitudine debutul bolii. În prezent există suficiente dovezi pentru susţinerea 
faptului că riscul de ND este egal în ambele forme de DZ. 


7.4. PATOGENEZA 


ND este rezultatul interacțiunii a numeroşi factori metabolici şi hemodinamici la 
nivelul microcirculatiei renale, având ca substrat un polimorfism genetic de tip 
poligenic, care generează o susceptibilitate individuală pentru această complicatie. 


7.4.1. Rolul factorilor hemodinamici în patogeneza nefropatiei diabetice 


Hipertensiunea arterială sistemică joacă un rol major în apariţia şi progresia ND, 
predispoziția genetică la hipertensiune poate determina o  susceptibilitate 
individuală pentru dezvoltarea ND. 

Este evocator, pentru rolul hipertensiunii arteriale sistemice în geneza leziunilor 
glomerulare, exemplul indienilor Pima cu HTA înainte de diagnosticarea 
diabetului, care constituie un predictor pentru apariţia ND după apariţia diabetului. 

Studii prospective efectuate la pacienți cu tip 1 şi tip 2 de diabet au relevat 
prevalența crescută a HTA, la aproximativ 40% dintre ei, la diagnosticarea bolii şi 
faptul că aceşti pacienţi normoalbuminurici progresează spre microalbuminurie. 

La peste 80% din pacienţii cu DZ tip 2 s-a observat un profil circadian anormal 
al presiuni arteriale, scăderea cu <10-15% a valorilor presiunii arteriale în cursul 
nopții (“non dipper”). Pacienţii “non dipper” care dezvoltă ND au un declin 
accelerat al RFG. Scăderea compliantei pereților arteriali, la pacienții cu DZ tip 2, 
determină creşteri ale valorilor presiunii arteriale sistolice şi nivele normale ale 
presiuni arteriale diastolice. Rezultă o hipertensiune arterială sistolică izolată, care 
este un puternic predictor ale progresiei bolii şi al riscului cardiovascular. 

Creşterea presiunii intraglomerulare este efectul alterării microcirculatiei 
glomerulare, ca urmare a intervenţiei unor factori metabolici şi hemodinamici, 
dintre care cei mai importanţi sunt: sistemul renină-angiotensină (SRA), oxidul 
nitric (NO) şi stress-ul mecanic. 

Activitatea inadecvată, excesivă a sistemului renină-angiotensină la nivel renal 
se exercită prin intermediul angiotensinei II (AG Il), produsă de celulele 
mezangiale stimulate de hiperglicemie. 

Angiotensina II acţionează local (renal) legându-se de receptorii variatelor 
tipuri de celule renale, având ca efect progresia bolii renale, independent de 
activitatea hemodinamică sistemică, prin: 

e depunerea de matrix în celulele mezangiale şi tubulare printr-un mecanism 

dependent de TGF-f 1; 

e creşterea permeabilitatii capilarelor glomerulare pentru proteine; 
e vasoconstrictia arteriolei eferente, care generează creșterea presiunii 
intraglomerulare. 

Oxidul nitric (NO) rezultă din L-arginină sub acțiunea nitric oxid sintetazelor 

(NOS), care există în organism sub trei izoforme genetic distincte. La nivel renal, 
NOS contribuie la reglarea fluxului sanguin renal, la autoreglarea presiunii capilare 
intraglomerulare şi la modularea activităţii de feed-back glomerulo-tubular. 
Principalele efecte benefice (protectoare) renale ale NO în DZ sunt: 
antagonizarea efectelor angiotensinei II; 
creșterea fluxului capilar; 
inhibarea proliferării mezangiale; 
scăderea permeabilitatii endoteliale pentru albumină; 
reducerea stress-ului oxidativ în celulele endoteliale. 
În DZ experimental, în fazele iniţiale, creşte sinteza de NO (creşte izoforma 
endotelială a NOS), al cărui accentuat efect vasodilatator pare a fi modulat de 
factorul endotelial vascular de creştere (VEGF). În stadiile mai avansate ale DZ 
scade producţia de NO, determinând o alterare a răspunsului vasodilatator. 

Stress-ul mecanic este generat de expansiunea elastică a glomerulului, ca urmare a 
creşterii presiunii intraglomerulare. Efectul stresului mecanic este activarea celulelor 
glomerulare endoteliale, mezangiale si podocitare, care vor produce factori de 
creştere, citokine, colagen IV şi angiotensină II. 


7.4.2. Rolul factorilor metabolici în patogeneza nefropatiei diabetice 


7.4.2.1. Hiperglicemia 

Prin mecanisme complexe, hiperglicemia poate afecta rinichiul: 

e glicozilarea non-enzimatica a proteinelor; 

e activarea căii poliolilor; 

e acumularea intracelulară crescută de molecule reactive de oxigen (ROS) 

Mulţi pacienţi diabetici nu fac nefropatie diabetică, deşi au un slab control 
glicemic, ceea ce argumentează faptul că hiperglicemia nu este suficientă pentru 
producerea ND, dar este necesară. 

Glicozilarea non-enzimatică 

Glicozilarea rezultă din expunerea grupărilor amino terminale ale proteinelor la 
concentraţii crescute ale glucozei, printr-un lant de reacţii non-enzimatice 
ireversibile care generează, într-o primă etapă, produşi ai glicozilării precoce (early 
glycation end products), hemoglobină glicozilată şi produşi finali de glicozilare 
avansată (advanced glycation end products — AGE). AGE pot creşte prin 

autooxidarea glucozei la glyoxal, formare de produsi amadori si descompunerea lor 
în 3-deoxiglucosone şi formarea prin glicoliză de gliceraldehid 3 fosfat, care se 
descompune in metilglioxal. 

AGE se acumulează in glomeruli si tubii renali doar la pacienţii diabetici, nu şi 
în rinichii normali sau la pacienţii cu glomerulonefrită fără DZ. La animalele cu 
diabet, acumularea AGE în rinichi determină în paralel apariţia proteinuriei, 
proliferarea celulelor mezangiale şi îngroşarea membranei bazale glomerulare. 
AGE acţionează prin intermediul receptorilor (RAGE), AGE-RI, AGE-R2, AGE- 
R3, dar şi pe căi receptor-independente. Receptorii specifici AGE se găsesc în 
celulele mezangiale, celulele epiteliale glomerulare şi în celulele epiteliului tubular. 

În urma interacțiunii AGE — RAGE este activată familia serintreonin kinazelor, 
protein kinaza C (PKC), care este importantă în transductia multor semnale 
extracelulare. Mai sunt activate şi alte căi importante de transcripție: NF-KB şi 
protein-kinazele activate mitogen (MAPK). La nivel celular, interacțiunea AGE — 
RAGE induce sinteza şi eliberarea de citokine (TGF-B1), factorul de creştere 
derivat plachetar (PDGF), factorul de creştere insulin-like (IGF) şi creşte producția 
de colagen (colagen IV), laminină și fibrinectină. 

Activarea căii poliolilor. 

Prin calea poliol glucoza este redusă, sub acţiunea aldozo-reductazei la sorbitol. 
Hiperglicemia generează acumularea de sorbitol la nivelul tubilor renali şi al 
glomerulilor, determinând scăderea nivelurilor tisulare ale unor componenți 
celulari vitali (mioinozitol) şi perturbarea mecanismelor de osmoreglare celulară 
(creşte osmolaritatea intracelulară). Inhibitia aldozo-reductazei este asociată cu 
reducerea activării PKC mediată de glucoză şi a producției de TGF-Bl de către 
celulele mezangiale, ceea ce ilustrează importanţa căii poliol în patogeneza ND. Cu 
toate acestea, activarea căii poliol nu este un mecanism central în patogeneza ND, 
ci mai degrabă un epifenomen. 


7.4.2.2. Acumularea intracelulară crescută de molecule reactive de oxigen (ROS) 

Producţia de ROS şi activarea PKC sunt induse de interacțiunea AGE - RAGE. 
Blocarea (in vitro) producţiei de ROS la nivelul celulelor endoteliale împiedică 
activarea PKC indusă de glucoză, formarea de AGE, acumularea de sorbitol şi 
activarea factorilor de transcripție (NF-KB). Legătura dintre glicozilare, formarea 
de ROS şi activarea PKC pare a fi bidirectionala. Producţia de ROS, acumularea 
lor intracelulară şi stressul oxidativ au un rol major în patogeneza complicatiilor 
microvasculare ale DZ dar multe aspecte legate de inhibitorii specifici ai acestei căi 
şi markerii specifici trebuie clarificate în viitor. 


7.4.3. Alţi factori determinanti ai nefropatiei diabetice 
7.4.3.1. Rolul factorilor de creştere, ca mediatori moleculari, în patogeneza ND 


e Factorul de creştere si transformare B (TGF-f) face parte dintr-o familie de citokine 
ubiquitare, care au efecte reglatoare asupra unei varietăți de procese celulare. 

Se cunosc trei izoforme ale TGF-B, TGF-B1, TGF-B2 şi TGF-B3, dar cel mai bine 
cunoscut şi definit este TGF-B1 care are şi cea mai crescută expresie la nivel renal. 

TGF-f1 este secretat sub formă latentă, de precursor, eliberarea şi activarea sa 
făcându-se sub acţiunea unui modulator, trombospondina-l prin scindare proteolitică. 

TGF-B1 este sintetizat de celulele epiteliului glomerular şi tubular. La nivel 
renal există ambele tipuri de receptori pentru TGF-B, tipul I şi tipul II, care pot lega 
toate cele trei izoforme ale TGF-B. Rolul TGF-f1 la nivelul celulelor mezangiale, 
glomerulare şi a celulelor epiteliului tubular constă în creşterea sintezei de colagen, 
laminină şi fibronectină, stimulează producţia de inhibitori ai producției de 
metaloproteinaze şi inhibă sinteza de colagenaze (in vitro), conducând la reducerea 
degradării matricei extracelulare şi acumularea (creşterea) ei în timp. Aceste efecte 
celulare îi conferă TGF-B1 proprietăţi prosclerotice importante şi numeroase studii 
au evidențiat rolul său important în glomeruloscleroza diabetică. 

Expresia crescută a TGF-B1 la nivelul celulelor renale este indusă de hiperglicemie, 
ROS, AGE, stress-ul mecanic, angiotensina II, lipide şi este suprareglată de expresia 
receptorului tip Il a TGF-B. La animalele diabetice, expresia receptorilor tip Il a TGF-f 
este crescută la nivel renal, sugerând un răspuns exagerat al rinichiului la TGF-B, iar in 
vitro răspunsul celulelor mezangiale la TGF-B1 este crescut. TGF-B1 are rol important 
în interacţiunea dintre căile metabolică şi hemodinamică, ca mediator al căii finale 
comune principale ce conduce la scleroza din ND. 


e Hormonul de creştere (GH) şi factorul de creştere insulin-like 

Hormonul de creștere de origine hipofizară si familia celor şase factori de 
creştere insulin-like constituie un sistem implicat în patogeneza anomaliilor 
precoce din ND, hiperfiltrarea glomerulară şi hipertrofia renală. Efectele renale ale 
GH, creşterea fluxului plasmatic renal (FPR) si a GFR, sunt mediate de IGF-1. În 
DZ recent, concentrația plasmatică şi renală a IGF-1 este crescută iar nivelurile 
renale sunt mult crescute fata de cele plasmatice, deoarece celulele mezangiale 
produc IGF-1 printr-un mecanism paracrin, independent de GH. IGF-1 acţionează 
prin intermediul receptorilor IGF-1 ce au expresie la nivelul celulelor mezangiale, 
stimulând producția şi acumularea matricei extracelulare şi transportul glucozei, 
contribuind la patogeneza ND. 


e Factorul de creştere al testului conjunctiv (CTGF) 

CTGF este o citokină a cărei expresie crescută la nivelul celulelor mezangiale 
este indusă de hiperglicemie, stress-ul mecanic şi TGF-BI. CTGF stimulează 
producţia matricei extracelulare şi procesul de fibroză, având rol important în 
patogeneza ND. 

e Factorul de creştere vascular-endotelial (VEGF) 

VEGF este o citokină cunoscută ca factor de permeabilitate vasculară care are 
expresie în celulele epiteliale glomerulare, tubii distali şi tubii colectori iar 
receptorii sunt localizati în endoteliul vascular. În stadiile precoce ale ND, expresia 
receptorilor VEGF în rinichi este crescută. Producţia crecută de VEGF în diabet 

este indusă de hiperglicemie, stress-ul mecanic, angiotensina II, TGF-B1. VEGF 
creşte permeabilitatea membranei bazale glomerulare pentru proteine şi stimulează 
producţia de colagen a celulelor mezangiale (hipertrofie mezangială) contribuind la 
apariția glomerulosclerozei. 


7.4.3.2. Rolul factorilor de transductie în patogeneza nefropatiei diabetice 
e Proteinkinaza C (PKC) 

Este o familie de serintreonin kinaze care are 11 izoforme cu rol important in 
transductia intracelulară a semnelor hormonale ale mediatorilor lipidici şi citokinelor. 

PKC este activată de diacilglicerol (DAG), a cărui concentraţie intracelulara 
este crescuta prin sinteza de novo in DZ, avand ca substrat hiperglicemia. PKC 
activată la nivel tisular, inclusiv in glomeruli, reglează permeabilitatea vasculară, 
contractilitatea, proliferarea celulară, sinteza membranei bazale, prin mecanisme de 
transductie intracelulară a semnalelor hormonale şi ale citokinelor. PKC este un 
mediator al VEGF, TGF-B1, angiotensină II şi activarea sa excesivă la nivel renal, 
conduce la creşterea sintezei de colagen IV, proliferare mezangială. Tratamentul cu 
inhibitori specifici ai PKC-B previne creşterea matricei extracelulare şi diminuă 
hiperfiltrarea glomerulara, conducând la scăderea albuminuriei la şobolanul diabetic. 


e Protein kinaze activate — mitogen (MAPK) 

MAPK reprezintă o familie a cărei componentă principală este kinaza p38 (p38) 
care structural este legată de căile de transductie a semnalelor extracelulare către 
nucleii celulelor. Activarea MAPK are loc prin fosforilare la treonina şi tirozină, dar 
poate fi activată şi de TGF-ß1, printr-un mecanism dependent de PKC. În acelaşi timp, 
MAPK activată, mediază acţiunea TGF-B1 de inducere a producţiei de fibronectina, 

La nivelul celulelor mezangiale MAPK induce producția excesivă a matricei 
extracelulare şi pare a fi un mediator cheie al sclerozei glomerulare. 


7.4.3.3. Rolul factorilor de transcripție în patogeneza nefropatiei diabetice 
e Factorul nuclear — kB (NF-kB) - de transcripție este compus din două unități, 
p50 si p60 şi are un rol esenţial în răspunsul genetic timpuriu prin promovarea 
transcriptiei diferitelor molecule aderente la celule şi citokine. Inductia NF-kB este 
PKC-dependentă la nivelul celulelor endoteliale, unde hiperglicemia reglează 
producţia de ROS, iar activarea NF-kB are loc printr-un mecanism RAGE — 
dependent. 

Rolul NF-kB în patogeneza ND nu este elucidat, dar se pare că este implicat în 
procesul de fibroză. 


e Activator protein-1 (AP-1) 

AP-1 este un factor de transcripție complex, care rezultă din combinarea a două 
proteine c-fos şi c-jun. In DZ, AP-1 se găseşte la nivel glomerular şi are un rol 
important in productia si depunerea in exces a matricei extracelulare, veriga 
importanta in patogeneza ND. 

7.4.4. Susceptibilitatea genetică pentru nefropatia diabetică 


e Factori familiali şi genetici implicaţi în apariția ND 

Apariţia ND, după mulţi ani de evoluţie a DZ, doar la aproximativ 40% dintre 
pacienţii diabetici a sugerat ideea că pe lângă factorii metabolici şi hemodinamici, 
în iniţierea şi progresia ND există o predispozitie genetică. Agregarea familială a 
ND în DZ tip 1 a fost evidențiată de studii importante, cum este DCCT, şi s-a 
constatat, de asemenea, importanța HTA familiale în predispoziția pentru ND. Pe 
fondul predispozitiei genetice, interacționează numeroşi factori în apariția ND, dar 
agregarea familială a ND a fost bine studiată în familiile indienilor Pima, iar 
rezultatele au arătat că rata DZ tip 2 este foarte crescută şi de asemenea, incidența 
ND este crescută. Predispozitia familială pentru ND la două generaţii de indieni 
Pima cu DZ tip 2 a fost bine documentată, dar agregarea familială singură nu este 
suficientă pentru a dovedi predispozitia genetică. La populația caucaziană cu DZ de 
tip 2 a fost bine studiat şi demonstrat caracterul ereditar al ratei excretiei de 
albumină şi agregarea familială a hipertensiunii arteriale şi a bolii cardiovasculare 
la pacienții cu proteinurie. 

Rezultatele şi observaţiile multor studii au condus la ideea implicării unor gene 
în susceptibilitatea pentru ND. Polimorfismul genelor sistemului renină- 
angiotensină a fost bine studiat si au fost descrise şi asociate cu apariţia ND: 
polimorfismul genei enzimei de conversie a angiotensinei 1, a genei angiotensinogenului 
şi a genei receptorilor tip 1 ai angiotensinei 2. Au mai fost implicate în apariția 
nefropatiei diabetice şi alte gene, cum ar fi: gena nitric oxid sintetazei endoteliale 
(eNOS), polimorfismul din interiorul genei insulinei, cele două alele ale 
receptorului interleukinei—l (IL-1), gena transportorului eritrocitar de sodiu/litiu, 
gena sitemului de transport natriu/hidrogen, gena aldolaz reductazei, genele 
sitemului HLA, genele apolipoproteinei E, genele heparan sulfatului, genele 
proteinelor podocitare, gena proteinei G. 


7.5. SCREENING PENTRU DEPISTAREA NEFROPATIEI DIABETICE 


Microalbuminuria — definiţie: microalbuminuria este definită ca fiind cantitatea de 
albumină eliminată prin urină, care nu poate fi detectată prin metode clasice. 

Microalbuminuria persistentă este privită astăzi ca fiind primul marker al 
alterării funcției renale la pacienţii cu DZ tip 1 (nefropatia diabetică incipientă - NDI). 
La pacienţii cu DZ tip 2, care sunt hipertensivi într-un procent crescut, diagnosticul 
NDI este dificil, căci microalbuminuria poate fi un marker al bolii macrovasculare 
generalizate. Astfel, în DZ tip 2 microalbuminuria indică un risc crescut nu numai 
pentru afecțiuni renale, dar şi pentru afecţiuni cardio-vasculare. 

Exprimarea valorilor microalbuminuriei: depinde de modul de colectare al 
urinii şi/sau de unitățile utilizate pentru exprimarea ei cantitativă (vezi tabelul 1). 

Tabelul 1. Clasificarea albuminutiei: normo, micro, macroalbuminutie. 

2 _ Normo __ Macro 
1. Rata excretiei de albumină (mg/24 ore) <30 30-300  >300 
2. Rata excretiei de albumina (ug/min)* <20 20-200 >200 
3. Concentrația albuminei (mg/l, la o diureză de 1500 ml) <20 20-200 >200 
4a. Raportul albumină/creatinină (mg/g creatinina) 

- bărbați <20 20-200  >200 
i <30 30-300 >300 

- femei 

4b. Raportul albumină/creatinină (mg/mmol creatinină) <2 5 2. 5-25 >25 

- bărbați <3,5 3,5-35 >35 

- femei 


*Este necesară ingerarea unei cantități normale de lichide 


Factori ce influenţează albuminuria (vezi tabelul 2). 


Întrucât microalbuminuria este variabilă, sunt necesare dozări repetate ale acesteia, 
pentru a se stabili existența microalbuminuriei persistente. Albuminuria tranzitorie, 
care dispare după înlăturarea cauzei acesteia, trebuie totdeauna exclusă. 


Tabelul 2. Factori ce influențează excretia urinară de albumină. 


Afectiune 
e Infectiile urinare 
e DZ dezechilibrat 
e Efortul fizic crescut 
e Valorile tensionale crescute 
e Insuficienta cardiacă 
e Infectiile acute febrile sau alte afecţiuni acute 
e Intervențiile chirurgicale, anestezia 
e Menstruatia 
e  Secreţiile vaginale 
e Administrarea de aminoacizi dibazici, gentamicină, 
crescute de insulină 
e Consumul foarte scăzut de lichide 
e Fumatul 
e Tratamentul cu antiinflamatorii nesteroidiene 
e Tratamentul cu IECA 


Acţiune asupra 
albuminei 


Creştere 


doze 


Scădere 


Care pacienţi trebuie supuşi screening-ului? 


e Pacienţii cu diabet zaharat tip 1 după vârsta de 13 ani şi dacă au DZ cu o 
vechime mai mare de 5 ani. Studiile epidemiologice au demonstrat că foarte rar 
apare ND înainte de pubertate sau sub 5 ani de la debutul DZ 


e La pacienţii cu DZ tip 2 încă de la diagnosticare. 

Metode de dozare a microalbuminuriei 


Pentru depistarea microalbuminuriei se utilizează tehnici de depistare sau de 
screening semicantitative şi tehnici de dozare cantitativă. 


Tehnici rapide utilizate în screening 


e Micral test II (grup Roche), în USA Chemstrip Micral. Este o metodă de 
evaluare semicantitativă a albuminuriei. Bandeletele conţin o scară de reactivi 
imunologici (anticorpi marcați cu enzime). Ele se introduc în urină până la zona 
marcată, timp de 5 secunde pentru a capta suficient lichid pentru cromatografie. 
După 1 minut se compară culoarea din zona cu reactivi cu scala de culori de pe 
flacon, pentru negativ, 20, 50 şi 100mg/l. Este considerată a fi cea mai sensibilă 
metodă. Specificitatea metodei este de 71-93%. 

e Albustix (Bayer Diagnostics), are o eroare relativ crescută pentru rezultate fals 
negative. 

e Micro-Bumintest (Trademark of Bayer AG, Germany). Reactivul este conţinut 
într-o tabletă, împreună cu un indicator de culoare. Se pune o picătură de urină 
pe tableta test. Culoarea acesteia se schimbă de la galben (negativ) la albastru- 
verde (urme, +, ++, +++). Indică valori ale albuminei peste 15-30 mg/l. 
specificitatea variază între 35-95%, şi depide de compoziţia şi pH-ul urinei. 

e Rapitex — Albumin (Trademark of Behringwerke AG, Germany). 

e Albusure (Trademark of Cambridge Life Science, UK). 

Teste de dozare cantitativă a microalbuminuriei. Există metode extrem de 
sensibile, cum ar fi: 

e ELISA, RIA sunt tehnici foarte sensibile dar si foarte costisitoare, necesită o 
aparatură sofisticată; 

+  Imunonefelometria şi imunoturbidimetria pot oferi rezultate in 30-60 minute; 

e  Imunodifuzia radială permite citirea rezultatelor dupa 24 de ore. 


7.6. DIAGNOSTICUL NEFROPATIEI DIABETICE 
7.6.1. Diagnosticul clinic al nefropatiei diabetice 


Riscul de a dezvolta ND este mai mare la pacienţii care au rude cu DZ tip 1 sau tip 
2, cu complicaţii renale. De asemeni, istoricul familial de HTA esențială sau de 
boli cardiovasculare ar crește riscul complicatilor renale. Fumatul, HTA, 
dislipidemia, sunt factori ce favorizeaza apariția şi grăbesc progresia ND. Nefropatia 
diabetică necesită depistare activă, întrucât poate evolua silențios, uneori chiar pana 
la stadiul uremic. 

Prezenţa valorilor tensionale crescute, a edemelor, cu existența concomitentă a 
altor leziuni microangiopatice, cum ar fi retinopatia diabetică, sugerează existența 


Cap. 7 - Nefropatia diabetică 245 


nefropatiei diabetice. Odată cu apariţia microalbuminuriei, tensiunea arterială începe să 
crească, dar iniţial rămâne în limite normale. Când apare macroalbuminuria, 60-70% 
dintre pacienți au HTA, iar odată cu apariția retentiei azotate, practic toți pacienții 
au HTA. La pacienții cu DZ tip 2, HTA este prezentă, în momentul diagnosticării 
(>70%), la majoritatea pacienţilor, fiind de 1,5-3 ori mai frecventă decât la 
persoanele fară DZ. 

Atât HTA sistolică, cât şi diastolică accelerează marcat progresia ND, impunând 
un management antihipertensiv agresiv, care să încetinească scăderea ratei filtrării 
glomerulare. La pacienţii cu DZ tip 1 şi tip 2 este necesară monitorizarea valorilor 
tensionale timp de 24 de ore (ABPM), pentru a depista pacienţii la care valorile TA 
sistolice şi diastolice nu scad în cursul nopţii "non dipper”. „Non dipper” se defineşte 
ca o reducere relativă a TA nocturne cu mai putin de 10% fata de valoarea zilei, atât 
pentru TA sistolică cât şi pentru cea diastolică. Numeroase studii au arătat că „non 
dipper” este asociat cu creşterea nivelului albuminei excretate în urina de 24 de ore, în 
ambele tipuri de DZ. Aproape 80-90% din pacienţii cu macroalbuminurie prezintă 
acest fenomen, în timp ce el a fost detectat numai la 30-50% dintre pacienţii cu 
excretie normală de albumină. Poulsen şi col. au demonstrat că “non dipper” se 
asociază cu manifestări de retinopatie la pacienţii cu DZ tip 1 normoalbuminurici. 

Bolile cardiovasculare reprezintă principala cauză de deces, atât la pacienții cu 
DZ tipl, cât şi la pacienţii cu DZ tip 2. Deosebirea între cele două tipuri de diabet 
constă în faptul că în timp ce în DZ tip 2 afecțiunile cardiovasculare pot preceda 
debutul DZ, ele insotindu-se foarte frecvent de microalbuminurie, în afara oricărei 
leziuni renale, in DZ tip 1 incidenţa bolilor cardiovasculare creşte rapid, odată cu 
apariția proteinuriei. Datorită unor factori încă necunoscuți, incidența cardiopatiei 
ischemice începe să crească la foarte scurt timp după dezvoltarea macroproteinuriei, în 
DZ tip 1. În timp ce microalbuminuria prezice macroalbuminuria la 80% dintre 
pacienţii cu DZ tip 1, numai 20% dintre pacienţii microalbuminurici cu DZ tip 2 
vor progresa catre nefropatie clinic manifestă. Studii bioptice renale, ale unor 
pacienţi cu microalbuminurie şi DZ tip 2 au aratat că numai 30% au modificări 
glomerulare tipice pentru ND, în timp ce 30% au modificări renale nespecifice, iar 
restul au structură renală normală. La majoritatea pacienților cu DZ tip 2 
microalbuminuria este marker-ul disfunctiei endoteliale şi reprezintă un predictor 
puternic pentru mortalitatea cardiovasculară în DZ tip 2. 

Tulburările de ritm sunt mai frecvente la pacienţii cu ND şi pot cauza adeseori 
moarte subită. Printre cauzele ce duc la aceste tulburări se numără: alungirea 
intervalului QT (în neuropatia diabetică, frecvent asociată), tratamentele cu 
diuretice, IECA (ce pot induce tulburări electrolitice), alterările celulelor miocardice, 
hipoglicemiile severe ce pot apărea după instalarea retentiei azotate, antidiabeticele 
orale, cum ar fi sulfonilureicele, cu proprietăţi de blocare a canalelor ATP ş.a. 

Scăderea apetitului, sughitul, greata, vărsăturile pot fi semne ale uremiei, dar 
pot fi şi manifestări ale neuropatiei vegetative, care adeseori agravează evoluţia 
nefropatiei diabetice. Creşterea numărului de hipoglicemii nejustificate, scăderea 
necesarului de insulină la pacienţii trataţi cu insulină impun explorarea renală la 
pacienţii diabetici. 

Prezența concomitentă a simptomelor şi semnelor celorlalte complicaţii 
microvasculare, cum ar fi retinopatia diabetică şi neuropatia diabetică, susţin diagnosticul 
de ND. Pirart a propus termenul de „diabetic triopathy”, pentru a prezenta global 
cele trei complicaţii microvasculare mai importante ale DZ. Legăturile dintre aceste 
complicaţii sunt totuşi mai complicate. În timp ce virtual toți pacienţii cu nefropatie 
au retinopatie, în forma ei proliferativă, aproximativ o treime din pacienţii cu 
leziuni de retinopatie proliferativă nu au microalbuminurie. La pacienţii cu DZ tip 
1 retinopatia diabetică este prezentă la 85-99% din cazurile cu proteinurie persistentă, 
şi numai la 47-63% dintre cazurile cu DZ tip 2, sugerând că aproximativ 30% dintre 
pacienţii cu DZ tip 2 au proteinurie de altă cauză decât afectarea renală diabetică. 
O consecință practică ar fi aceea că la pacienţii cu proteinurie fără retinopatie 
diabetică este necesară biopsia renală, pentru a se stabili etiologia afecțiunii renale. 
Sindromul nefrotic se poate însoți sau nu de edeme şi este asociat cu HTA, retinopatie 
diabetică, neuropatie diabetică. Nu există o relaţie între aspectul histologic şi tabloul 
clinic. Diagnosticul precoce al nefropatiei diabetice încă din stadiile preclinice precum 
şi diagnosticul stadial al acesteia impun efectuarea unor explorări paraclinice. 


7.6.2. Explorări paraclinice în nefropatia diabetică 


7.6.2.1. Explorarea funcţiei renale 
e Rata filtrarii glomerulare (RFG). 

RFG este corect evaluată prin clearance-ul la inulină. Se mai poate folosi 
clearance-ul EDTA marcat cu crom radioactiv (°'Cr-EDTA) şi clearance-ul la 
creatinină. Valorile normale oscilează între 105 — 115 ml/min/ 1,73m2. Clearance-ul 
la creatinina endogenă supraestimează RFG comparativ cu cea determinată prin 
clearance-ul la inulină. RFG este valoroasă doar dacă se execută în dinamică, 
corelată cu prezența microalbuminuriei. Valorile RFG sunt influențate de gradul 
echilibrului metabolic. Creşterea RFG cu peste 30% față de valorile normale la 
debutul DZ, cu menţinerea crescută a valorilor şi după echilibrarea metabolică este 
un element predictiv de dezvoltare a microalbuminuriei. La bolnavii cu ND, în 
absența tratamentului antihipertensiv, RFG scade în medie cu 10 ml/min /an. 

Ureea, creatinina şi acidul uric sunt normale iniţial şi cresc pe măsură ce ND 
evoluează. Acidul uric poate fi crescut izolat în caz de hiperuricemie. Declinul 
funcţiei renale poate fi accelerat şi de alte cauze, cum ar fi: infecții urinare cu 
necroză papilară, stază urinară din cauza neuropatiei autonome, folosirea unor substanţe 
de contrast pentru diverse explorări, insuficiență cardiacă congestivă, HTA 
necontrolată, reacţii adverse la IECA, antiinflamatorii, deshidratarea ce poate să 
apară după tratamentul intempestiv cu diuretice, sau după vărsăturile repetate din 
gastropatia diabetică sau după diaree prelungită, în cadrul neuropatiei autonome. 


7.6.2.2. Eliminarea urinară de proteine 
Albuminuria este cel mai precoce şi mai sensibil semn al nefropatiei diabetice, 
constituind în acelaşi timp un factor predictiv pentru instalarea insuficientei renale 

şi afectarea cardio-vasculară. Valorile normale ale albuminuriei sunt sub 20ug/min 

sau sub 30mg/zi. Proteinuria este de origine glomerulară, 82 microglobulina, care 

este de origine tubulară fiind absentă. La baza producerii proteinuriei stau patru 

factori principali: 

e Creşterea permeabilitatii membranei bazale glomerulare, prin modificarea 
structurii acesteia, indusă de diabet. 

e Reducerea încărcării anionice a peretelui capilar. 

e Creşterea presiunii de filtrare glomerulară determinată de angiotensina II, 
renină, catecolamine. 

e Mărimea moleculelor proteice. 

Microalbuminuria se defineşte prin valori ale albuminuriei de 20-200ug/min 
sau de 30-300mg/zi. Se discută tot mai des necesitatea reevaluării valorilor 
normale, sub cele actuale. 

Macroalbuminuria se defineşte prin valori ale albuminei ce depăşesc 
200ug/min şi 300mg/zi. Pentru a preciza existența microalbuminuriei sunt necesare 
cel puţin două probe pozitive din trei, efectuate în interval de 6 săptămâni - 6 luni. 
Trebuie semnalat totuşi că microalbuminuria mai poate să apară în situaţii ca: 
dezechilibru metabolic important, exerciţii fizice, insuficiență cardiacă, HTA, 
ortostatism prelungit, infecţii urinare etc. 

Apariția microalbuminuriei se corelează strâns cu gradul leziunilor renale care 
sunt reversibile în acest stadiu. Optimizarea controlului metabolic şi tensional pot 
însă întârzia progresia nefropatiei diabetice. 

Microalbuminuria este element predictiv pentru apariţia proteinuriei clinice. La 
aproximativ 30% dintre pacienţii cu diabet zaharat de tip 2 albuminuria poate avea 
o altă cauză (infecţii ale tractului urinar, insuficiență cardiacă, nefropatie 
glomerulară, HTA esenţială). 

Proteinuria clinică depăşeşte 0,5g/zi şi se poate doza prin tehnicile clasice de 
determinare a proteinelor urinare. Din momentul apariției macroalbuminuriei 
funcția renală se degradează progresiv, procesul fiind ireversibil. Echilibrarea 
optimă metabolică nu mai poate încetini progresia nefropatiei diabetice, acest efect 
obținându-se numai prin controlul valorilor tensionale. Consumul excesiv de 
proteine şi valorile tensionale crescute agravează leziunile renale. Odată cu apariţia 
proteinuriei creşte riscul apariţiei retinopatiei diabetice proliferante şi a mortalităţii 
cardiovasculare. Proteinuria poate atinge uneori valori de 5-10 grame/24 de ore, cu 
sau fără edeme, cu modificările corespunzătoare ale lipidelor şi proteinelor. În 
aceste situații tabloul de sindrom nefrotic domină tabloul clinic. 


7,6.2.3. Raportul albumină/creatinină urinară (RACU) este un criteriu de estimare 
a ratei excretiei de albumină, apărut datorită dificultății în a evalua corect diureza. 
Are avantajul că se poate efectua oricând în cursul zilei. Un raport albumină/ 
creatinină < 2,5mg/mmol la bărbaţi şi < 3,5mg/mmol la femei este normal. 
Se recomandă repetarea anuală a acestui raport. Un raport albumină/creatinină 
> 2,5mg/mmol la bărbaţi şi > 3,5mg/mmol la femei impune repetarea lui în 
următoarele 6 luni de 2 ori, pentru confirmarea microalbuminuriei persistente. 

7.6.2.4, Examenul sumar de urină. 

Proteinuria se însoţeşte de hematurie şi cilindrurie minime, în schimb leucocituria 
este frecventă. Glicozuria este în general scăzută raportat la glicemie, datorită 
creşterii pragului renal la glucoză peste valorile normale. De aceea la bolnavii cu 
nefropatie diabetică glicozuria nu mai este un marker al controlului metabolic, 
neputând fi luată în calcul la stabilirea tratamentului antihiperglicemic. 


7.6.2.5. Uroculturi repetate 
Prezenţa infecţiei urinare la un pacient cu proteinurie impune tratamentul infecţiei 
şi repetarea proteinuriei, care poate diminua sau poate să dispară. 


7.6.2.6. Hemoleucograma 

Anemia se instalează odată cu scăderea RFG sub 60 ml/min/1,73m?. Date relativ 
recente arată că anemia poate să preceadă instalarea insuficientei renale. 
Leucocitele pot fi crescute în caz de infecţii urinare. 


7.6.2.7. Electroforeza poate fi modificată, mai ales atunci când apar semnele 
sindromului nefrotic: scad albuminele, cresc a2 şi beta globulinele. Gama 
globulinele pot fi normale sau uşor crescute. 


7.6.2.8. VSH este constant crescută. 


7.6.2.9. Glicemia 
Frecvent pot să apară, în boala cronica de rinichi, aflată în stadii avansate (4,5), în 
afara DZ, valori glicemice crescute (pseudodiabetul uremic), cauzate de: 


e scăderea sensibilităţii ţesuturilor periferice la insulină; 
e blocarea acţiunii insulinei în periferie de către toxinele uremice, cu 
normalizarea tolerantei la glucoză după începerea dializei. 
Hipoglicemia apare frecvent, la bolnavii cu DZ trataţi cu insulină, odată cu 
instalarea ND, impunând scăderea progresivă a dozelor de insulină, până la 


întreruperea acesteia, în stadiul 5. 


7.6.2.10. Determinarea lipidelor sanguine 
În diabetul zaharat de tip 1 apar modificări lipidice caracteristice numai în perioadele 
de dezechilibru metabolic: hipertrigliceridemie, hiper VLDL, scăderea HDL- 
colesterolului. Insulinoterapia activează LP-lipaza şi ameliorează aceste modificări. 
În diabetul zaharat de tip 2 însă există frecvent dislipidemie, numită 
dislipidemie aterogenă, neameliorată de echilibrarea metabolică. Caracteristică este 
creşterea trigliceridelor, scăderea HDL-colesterolului, creşterea LDL mici şi dense, 
care se oxidează şi glicozilează, favorizând aterogeneza. Concomitent creşte 
apolipoproteina B serică totală, fiecare dintre aceste particule având rol aterogen 
independent. Când DZ este dezechilibrat apare hiperchilomicronemie, creşterea 
AGL, post prandial în special. 

7.6.2.11. Examinarea fundului de ochi, angiofluorografie, pentru diagnosticarea RD. 


7.6.2.12. Aprecierea funcţiei sistemului nervos autonom: hipotensiune ortostatică, 
tahicardie rezistentă la manevrele vagale, cistopatie diabetică (ecografie pentru 
vezica urinară). 


7.6.2.13. ECG de repaus şi de efort, coronarografie, ecocardiografie pentru 
depistarea anomaliilor regionale ale contractilitatii, ventriculografie izotopică. 


7.6.2.14. Explorarea circulaţiei cerebrale şi periferice. 


7.6.2.15. Examenul ecografic evidenţiază nefromegalie la pacienţii cu ND, sau 
rinichi  subdimensionaţi, inegali, cu contur boselat, datorită coexistentei 
pielonefritei cronice, alături de leziunile specifice diabetului zaharat. 


7.6.2.16. Modificări anatomopatologice în nefropatia diabetică 
e Modificări macroscopice ale rinichiului diabetic: in ND rinichii sunt mariti de 
volum, nu numai în faza de debut a bolii, ci şi în stadii mai avansate. Nefromegalia 
(mărirea globală a rinichiului) apare precoce, atât în DZ experimental, cât şi în DZ 
la om. Cei mai multi pacienți cu DZ de tip 1 au rinichii mari în momentul 
diagnosticării. Mărirea de volum este dată în principal de combinaţia dintre 
hipertrofia tubulară, hiperplazia şi expansiunea interstitiala şi reprezintă, probabil, 
un răspuns la creşterea filtrării de lichide şi glucoză şi reabsorbtia lor activă. 
Stenoza aterosclerotică a arterelor renale a fost descrisă, mai ales la pacienţii cu DZ 
de tip 2. Suprafața rămâne netedă mult timp, uneori prezintă granulatii fine, spre 
deosebire de rinichiul cu arterioscleroză nediabetică, care este mai mic decât în 
mod normal şi prezintă o granularitate evidentă. Conturul renal boselat indică 
prezența concomitentă a pielonefritei cronice. În unele situații (în special în DZ tip 
2), stenoza concomitentă a arterei renale, boala vasculară difuză, sau infecțiile de 
tract urinar superior pot contribui la reducerea volumului renal. Mărimea rinichilor 
este normală sau crescută la 50% dintre pacienții cu DZ şi insuficiență renală. 
e Modificări microscopice în rinichiul diabetic 

În cea mai mare parte modificările patologice ale rinichiului diabetic sunt 
similare în DZ tip 1 şi DZ tip 2. Glomerulopatia diabetică se caracterizează în 
principal prin îngroşarea membranei bazale glomerulare şi creşterea volumului 
mezangial. Îngroşarea membranei bazale poate fi detectată în primii doi ani de la 
diagnosticarea DZ şi până la 10 ani majoritatea pacienţilor prezintă o creştere 
progresivă a îngroşării membranei bazale. Expansiunea mezangiului se corelează 
strâns cu declinul funcţiei renale şi dezvoltarea proteinuriei. Expansiunea 
mezangiului se datorează atât creşterii producției cât şi scăderii degradării 
proteinelor din matricea extracelulară, cum ar fi colagenul de tip I şi IV, laminina şi 
fibronectina. Spre deosebire de îngroşarea membranei bazale, care apare precoce, 
mezangiul poate fi normal şi după 25 de ani de boală, dar el este afectat totdeuna 

odată cu apariția nefropatiei clinic manifeste. 


În microscopia optică şi electronică se descriu următoarele leziuni: 
e Leziuni glomerulare: 

- Leziunile nodulare — descrise de Kimmelstiel Wilson, au fost considerate mult 
timp ca fiind caracteristice nefropatiei diabetice. Mecanismele de formare a acestor 
noduli nu sunt elucidate. Se incriminează atât procesele de mezangioliză focală cât 
şi cele de necroză fibrinoidă. Se caracterizează prin apariția de noduli hialini 
acelulari, cu aspect fibrilar. Nodulii sunt bine demarcati, eozinofili, localizati în 
regiunile centrale ale lobulilor glomerulari. Microscopia electronică şi studiile în 
imunofluorescență aduc elemente distincte in nefropatia diabetică. Este general 
acceptat că nodulii nu sunt prezenţi în absenţa leziunilor difuze, şi apar numai după 
o lungă perioadă de evoluţie a bolii (aproximativ 14 ani). Nodulii Kimmelstiel 
Wilson nu sunt totdeauna prezenţi în nefropatia diabetică. Prevalenta lor variază 
considerabil, între 12-55%. 

- Leziunile difuze glomerulare (Bell şi Fahr) par să fie cele mai obişnuite 
leziuni din ND. Are loc acumularea de material PAS pozitiv în pereţii capilarelor 
glomerulare, care devin mai groși. Principala modificare o constituie îngroşarea 
membranei bazale, care poate atinge 5000-8000A. Ele apar prin cresterea ariei 
mezangiale si ingrosarea peretelui capilar, cu extinderea matricei mezangiale, 
incluzând capilarele. În stadiile iniţiale este dificil de a distinge expansiunea 
mezangială minoră de modificările care apar odată cu îmbătrânirea sau altă 
patologie glomerulară. În cazuri mai severe, peretele capilar îngroşat şi expansiunea 
mezangială conduc la îngustare capilară şi eventual hialinizare completă. Fibroza 
periglomerulară este adeseori prezentă în stadiile avansate. Aceste leziuni nu sunt 
specifice, ele mai apar şi la persoanele fără diabet: vârstnici, hipertensivi. 

- Leziunile exsudative (Spiihler şi Zollinger) nu sunt specifice. Ele contin 
proteine diverse şi adeseori material lipidic. Există leziuni similare în multe alte 
afecţiuni renale, Aceste leziuni sunt intens eozinofile. În funcţie de formă si 
localizare au fost descrise: dopurile fibrinoide (fibrin cap), picăturile capsulare 
(capsular drops) şi hialinoza arteriolara (arteriolar hialinosis). Dopurile de fibrină 
au formă semilunară, sunt localizate în glomeruli, la nivelul peretelui capilar, între 
membrana bazală şi endoteliu (Heptinstall 1983). Picăturile capsulare sunt situate 
pe versantul intern al capsulei Bowman, proeminând spre spaţiul urinar, între 
celulele epiteliale şi membrana bazală. 

Hialinoza arterială poate fi prima modificare detectabilă de către microscopul optic 
în rinichiul diabetic. Materialele hialine se observă atât în arteriolele aferente 
glomerulare, cât şi în cele eferente, depozitele fiind localizate subintimal în principal, 
cu extindere în grosimea mediei, adeseori producând înlocuirea întregului perete. 
Studiile experimentale au demonstrat că aceste modificări pot fi induse prin creşterea 
glucozei în ambient, a factorilor de creştere, cum ar fi TGF-B, a prostanoizilor, cum ar 
fi tromboxanul, şi a produşilor finali ai glicozilării avansate. Îngroşarea membranei 
bazale capilare este o altă modificare evidentă care apare în glomerulopatia diabetică. 
Pacienţii cu proteinurie tind să aibă membrane mai groase. Scleroza sau ocluzia 

glomerulară globală cauzată de expansiunea mezangiului sau ischemia secundară 
blocării arteriolelor aferente, duc la reducerea filtrării glomerulare. Blocarea arteriolară 
poate conduce la o situaţie comparabilă cu cea din retinopatia diabetică cu 
destabilizarea peretelui vascular şi apariţia vaselor de neoformatie. 


e Modificări interstitiale şi tubulare: 

Asemănător altor tipuri de boală renală progresivă, în DZ apar o varietate de 
modificări nespecifice: acumularea de glicogen în celulele tubulare ale regiunii 
corticomedulare (Armeni - Ebstein); fibroză interstițială, ce creşte paralel cu 
creşterea valorilor tensionale şi expansiunea mezangiului (Maner et al, 1992). 
Leziunile tubulo-interstitiale sunt un factor important în evoluţia ND şi un predictor 
al disfunctiei renale. Modificările patologice includ: îngroşarea membranei bazale 
tubulare, atrofie tubulară, fibroză interstitiala şi arterioscleroză. Aceste leziuni apar 
strâns corelate cu leziunile glomerulare. Membrana bazală tubulară are aceeaşi 
compoziţie şi structură ca membrana bazală glomerulară, dar este de două ori mai 
groasă. Pacienţii diabetici dezvoltă îngroşarea membranei bazale tubulare, de 
aproximativ două până la trei ori mai mare decât valoarea ei la nediabetici. 


e Leziuni arteriale si arteriolare: 

La nivelul arterelor interlobulare şi arcuate se pot depista leziuni de arterioscleroză, 
mai marcate în DZ comparativ cu alte afecţiuni. Leziunile arteriosclerotice 
afectează mai frecvent arteriolele aferente şi eferente, antrenând formarea de 
depozite hialine subendoteliale, PAS pozitive. 

În 2006, experţi din 16 universităţi internationale au alcătuit o echipă cu scopul 
de a descoperi o metodă eficientă în clasificarea nefropatiei diabetice de tip 1 sau 2. 
Obiectivul lor era acela de a diferenția leziunile asociate după severitatea 
prognosticului într-o manieră standardizată care să poată fi aplicată cu uşurinţă in 
practica clinică în toată lumea. Ei au separat DN in 4 clase (de la cea mai puţin 
severă până la cea foarte severă) în funcție de rezultatele găsite la biopsie: 


e Clasa I: îngroşarea MBG; la microscopul optic materialul biopsiat arată 
modificări uşoare, nespecifice. În acest stadiu nu avem mezangiu expansionat, nu 
există noduli în matrix-ul mezangial (leziuni Kimmelstiel-Wilson) sau 
glomeruloscleroza a mai mult de 50% din glomeruli. 


e Clasa II: mezangiu expansionat uşor (IIa) sau sever (IIb), în acest stadiu fiind 
cuprinse leziunile bioptice care nu se incadreaza in cls III sau IV. 


e Clasa III: scleroza nodulară (leziuni Kimmelstiel-Wilson) — cel puţin 1 leziune 
K-W, dar nu mai mult de 50% glomeruloscleroză. 


e Clasa IV: glomeruloscleroza diabetică avansată, > 50% glomeruloscleroza 
despre care se ştie că este provocată de ND. 

Indicatiile biopsiei renale la pacienți cu diabet zaharat: 
Deşi la majoritatea pacienților diabetici nu este necesară biopsia renală pentru a 
diagnostica nefropatia diabetică, la anumite categorii biopsia este indicată: 
ə Absența retinopatiei. Retinopatia este aproape invariabil prezentă la pacienții cu 
proteinurie de origine diabetică; 
+ Hematuria macroscopică ar putea sugera o boală renală non diabetică; 
e Durata diabetului zaharat tip 1 sub 10 ani, la debutul proteinuriei; 
e Evidente clinice sau biochimice ale unei perturbari multisistemice; 
e Degradarea rapidă a funcţiei renale şi instalarea bruscă a unui sindrom nefrotic; 
e Retentie azotată, în absenţa proteinuriei. 


7.7. DIAGNOSTICUL DIFERENTIAL 


Când lipsesc elementele caracteristice nefropatiei diabetice (retinopatia diabetică 
asociată, nefromegalia, calcificările vasculare difuze) sau evoluţia clinică este 
particulară, se face diagnostic diferenţial cu orice altă nefropatie primară sau 
secundară, al căror diagnostic este facilitat de contextul clinic. 


7.8. EVOLUȚIE. PROGNOSTIC 


Fara intervenţie terapeutică şi dacă nu se asociază factori agravanti, evoluţia este 
cea prezentată la istoria naturală a nefropatiei diabetice. Odată instalată ND în 
stadiul terminal, prognosticul este mai sever comparativ cu cel al pacienţilor cu 
BCR în stadiul terminal non-diabetici, indiferent de metoda de substituție a 
funcţiilor renale utilizată: la 10 ani supraviețuiesc 10% dintre bolnavii 
hemodializati, supraviețuire rară in dializa peritoneală şi 20-25% la bolnavii 
transplantati. De aceea, se impune ca încă de la depistarea DZ, să se trateze agresiv 
toți factorii de risc ce ar putea duce la apariția ND sau i-ar putea accelera progresia. 


7.9. PREVENTIA ŞI TRATAMENTUL NEFROPATIEI DIABETICE 

Pacientul diabetic cu microalbuminurie şi proteinurie prezintă foarte frecvent şi alte 
complicaţii cronice ale DZ. De aceea astfel de pacienţi vor fi abordati holistic, cu 
screening regulat şi tratament al celorlalte complicaţii ale DZ sau boli asociate. 
7.9.1. Preventia primară 

Se adreseaza oricărui pacient cu DZ normoalbuminurie la risc şi include modalități 


terapeutice specifice. Două tipuri de strategii s-au dovedit eficiente: optimizarea 
controlului glicemic şi controlul valorilor presiunii arteriale. 

7.9.1.1. Optimizarea controlului glicemic 
Mai multe trialuri importante din ultimii 10 ani au dovedit clar efectul important al 
controlului glicemic în prevenirea apariției ND la pacienţii cu DZ tip 1 şi tip 2. 

În Diabetes Control and Complications Trial (DCCT), intensificarea terapiei la 
pacienţii cu DZ tip 1 a determinat reducerea apariţiei microalbuminuriei cu 39% şi 
cu 54% riscul evoluţiei spre macroproteinurie (overt diabetic nephropathy). Studiul 
DCCT evidenţiază faptul că sunt necesare şi alte modalități adiționale de tratament 
pentru a reduce sau a evita apariția nefropatiei diabetice. 

United Kingdom Prospective Diabetes Study (UKPDS) etectuat pe un grup de 
peste 4000 de pacienți cu DZ tip 2 timp de 15 ani, valoarea HbAIc la grupul cu 
tratament intensiv a fost cu 0,9% mai scăzută, comparativ cu lotul de control, pe 
perioada studiului, ceea ce a condus la o scădere semnificativă a riscului apariției 
microalbuminuriei cu 24% după 9 ani de tratament intensiv şi cu 33% după 12 ani. 
Nu s-a observat nicio diferență cu privire la tipul de tratament utilizat, antidiabetice 
orale sau insulină. 

Preter Ax and Diamicron N moddified release Controlled Evaluation 
(ADVANCE) evaluează rolul controlului metabolic în prevenirea microalbuminuriei 
la 11140 pacienți cu DZ 2. Scăderea HbAlc sub 6,5% reduce incidența 
microalbuminuriei cu 9% şi afectarea funcției renale cu 21%; deasemenea sunt 
prevenite şi complicațiile microvasculare. 


7.9.1.2. Controlul presiunii arteriale 

În stadiul incipient al ND, hipertensiunea intraglomerulară este factorul principal 
care determină creşterea ratei de excretie a albuminei (apariţia microalbuminuriei) 
şi declinul ratei filtrării glomerulare (RFG). Hipertensiunea intraglomerulară se 
datorează în primul rând creşterii rezistenței vasculare postglomerulare 
(vasoconstrictia arteriolelor eferente) şi în al doilea rând creşterii valorilor presiunii 
arteriale sistemice şi a fluxului plasmatic renal. Reducerea rezistenței vasculare 
postglomerulare si a valorilor presiunii arteriale sistemice determină scăderea REA 
şi încetineşte declinul RFG cu 5-6ml/min./an la pacienţii diabetici hipertensivi. 
REA este un marker fidel al renoprotectiei exercitate de terapia antihipertensiva, 
existând o corespondență între valorile presiunii arteriale şi REA, chiar la valori 
normale ale presiunii arteriale. Valorile ţintă ale presiunii arteriale sunt sub 
130/85mmHg pentru toţi pacienţii diabetici, optime pentru pacienţii tineri sub 
120/70-75mmHg iar pentru pacienţii vârstnici sub 125-130/80-85mmHg. [ECA 
scad suficient presiunea intraglomerulară şi au efect benefic renoprotector similar 
blocantelor canalelor de calciu şi B-blocantelor selective. 


Studii interventionale de preventie primară 

Heart Outcome Prevention Evaluation (HOPE) — MicroHOPE substudy. Acest 
substudiu a luat in considerare 3577 dintre pacientii studiului HOPE: pe cei cu DZ, 
antecedente cardiovasculare, dar fara nefropatie. Acestia au primit ramipril ori 
placebo. Ramiprilul a prevenit evenimentele cardiovasculare si, de asemenea, a 

redus riscul dezvoltării ND cu 25%, dovedind astfel capacităţi cardio şi renoprotectoare. 

Appropriate Blood Pressure Control in Diabetes Study (ABCD). Efectul 
controlului intensiv al TA (comparativ cu controlul moderat) asupra incidentei şi 
progresiei complicatiilor DZ 2 a fost evaluat la 470 pacienți cu DZ şi HTA, tratați 
cu enalapril sau cu nisoldipină. Controlul intensiv al TA, cu oricare dintre cele 
două medicamente, a prevenit apariția ND incipiente şi manifeste. 

Japan Multicenter Investigation of atihypertensive treatment for Nephropathy 
in Diabetics (J-MIND) arată că tratamentul cu enalapril la pacienţii cu DZ 
normoalbuminurici reduce mai mult incidența apariției microalbuminuriei fata de 
tratamentul cu nifedipin. 

Bergamo Nephrologic Diabetes Complication Trial (BENEDICT) efectuat pe 
1204 pacienţi cu DZ 2, aflaţi în tratament cu: trandolapril, verapamil, trandolapril + 
verapamil şi placebo, remarcă după 3,6 ani de urmărire apariţia microalbuminuriei 
în proporții de: 5,7% la pacienții tratați cu combinaţia trandolapril + verapamil, 6% 
la cei tratați cu trandolapril, 11,9% la cei trataţi cu verapamil şi 10% la cei cu 
placebo. IECA au un efect protectiv pentru dezvoltarea microalbuminuriei, 
independent de scăderea TA sistolice şi diastolice; tratamentul cu blocante ale 
canalelor de calciu nondihidropiridinice are un efect asemănător cu placebo. 

În sinteză, este esenţială instituirea terapiei precoce de reducere a valorilor 
presiunii arteriale la toți pacienţii diabetici hipertensivi normoalbuminurici si 
terapia renoprotectoare la pacienţii diabetici, cu risc crescut, normotensivi şi 
normoalbuminurici. 


7.9.2. Preventia secundară 


Cuprinde tratamentul administrat pacienţilor cu DZ tip 1 şi tip 2 pentru modificarea 
mai multor factori de risc şi markeri ai progresiei de la microalbuminurie 
(nefropatie incipientă) la macroalbuminurie (ND clinic manifestă): rata excretiei 
urinare a albuminei, controlul glicemic (HbA1c), hipertensiunea arterială, dislipidemia, 
obezitatea. 


7.9.2.1. Optimizarea controlului glicemic, alături de terapia antihipertensivă, este 
un obiectiv crucial în preventia secundară a nefropatiei diabetice: 

La valori ale HbAlc mai mari de 7,5% se impune intensificarea terapiei 
hipoglicemiante, îndeosebi a insulinoterapiei, până la obţinerea unor valori ale 
glicemiei cât mai apropiate de normal, cu tot riscul episoadelor hipoglicemice 
(uneori severe). 

Importante studii prospective au dovedit efectele benefice ale unui bun control 
glicemic asupra RFG şi a REA, atât la pacienţii cu DZ tip 1 cât şi la pacienţii cu 
DZ tip 2. 

Rezultatele studiilor Steno 1 şi 2 sunt concludente in acest sens: 

e la lotul de pacienţi cu DZ tip 1 cu insulinoterapie convenţională, declinul RFG 

a fost cu 3,7ml/min/an iar progresia microalbuminuriei la macroalbuminurie 

(nefropatie clinic manifestă) a fost de 100%; 

e la lotul de pacienţi ce a beneficiat de intensificarea terapiei cu insulină, declinul 
RFG a fost de Iml/min/an, iar progresia nefropatiei a fost de numai 22%. 
Studiul DCCT confirmă reducerea riscului progresiei ND incipiente la 

nefropatie clinic manifestă cu 54% în urma intensificării insulinoterapiei şi a 

obținerii unei valori a HbA Ic < 7.5%. 

Efectele îmbunătățirii controlului glicemic la pacienţii cu DZ tip 2 au fost 
dovedite de UKPDS, care a evidențiat o reducere a riscului de progresie a 
microalbuminuriei la macroalbuminurie cu 25% în condiţiile asocierii la terapia 
hipoglicemiantă a terapiei antihipertensive. 


7.9.2.2. Tratamentul dislipidemiei, la valori ale trigliceridelor de peste 150mg/dl şi 
ale LDL-col. de peste 100mg/dl, cu inhibitori ai HMG-CoA reductazei, are efecte 
renoprotectoare evidente şi reprezintă un obiectiv important al preventiei secundare. 


7.9.2.3. Reducerea greutăţii corporale prin exerciţii fizice, îndeosebi pentru pacienţii 
cu DZ tip 2 este un alt obiectiv, atât al preventiei primare, cât şi al celei secundare. 


7.9.2.4. Fumatul este de asemenea un factor de risc pentru progresia ND şi creşte 
de 2-3 ori mortalitatea cardiovasculară, impunându-se stoparea sa. 


7.9.2.5. Reducerea aportului dietetic de sodiu, în special la pacienţii cu DZ tip 2, 
care asociază frecvent HTA, este necesară chiar în stadiul incipient al nefropatiei. 


7.9.2.6. Restrictia de proteine sub 0,8g/kgc/zi, la pacienţii diabetici cu microalbuminurie 
determină o reducere a RFG şi a REA independente de valorile presiunii arteriale şi 
nivelurile glicemiei. 

Este necesară o educație specifică dietetică pentru un consum de 0,8g/kgc/zi de 
proteine, dar acest aport este dificil de menţinut timp îndelungat de către pacienții 
diabetici. 


7.9.2.7. Tratamentul HTA 

Numeroase studii efectuate la pacienţii diabetici cu ND incipientă au dovedit 
efectul benefic de reducere a microalbuminuriei şi a declinului RFG la valori ale 
presiunii arteriale sub 130/70mmHg. 

Irbesartan in Patients with Type 2 Diabetes and Microalbuminuria Study 
(IRMA). Acest studiu a cuprins 590 pacienţi cu DZ tip 2, HTA şi MA, la care s-a 
urmărit efectul nefroprotector al irbesartanului. Tratamentul cu acest ARB a redus 
rata de progresie către macroalbuminurie (ND manitestă). 

Irbesartan Diabetic Nephropathy Trial (IDNT). A comparat efectul irbesartanului 
cu amlodipina şi cu placebo la 1715 pacienţi cu DZ tip 2, HTA şi ND manifestă. 
Deşi controlul TA a fost similar la toate cele 3 grupe de pacienţi, la grupul cu 
irbesartan riscul de progresie a nefropatiei, de BRCT şi mortalitatea au fost cu 20% 

mai mici decât la grupul placebo şi cu 23% mai mici decât la grupul cu amlodipină. 

Reduction of Endpoints in NIDDM with the Angiotensin II Antagonist Losartan 
Study (RENAAL). Studiul a cuprins 1513 pacienți, trataţi fie cu losartan, fie cu 
placebo, pe lângă alte tratamente antihipertensive convenţionale. Losartanul a 
scazut riscul de dublare a creatininemiei cu 25% si riscul de BRCT cu 28%, dar nu 
a influențat rata mortalității. 

MicroAlbuminuria Reduction with Valsartan Study (MARVAL). Au fost inclusi 
in acest studiu 352 pacienti cu DZ tip 2 si MA, normo- sau hipertensivi, la care au 
fost comparate efectele valsartanului şi ale amlodipinei. În 6 luni, valsartanul a 
redus rata EUA mai mult decat amlodipina, acest efect fiind independent de cel de 
scădere a TA. 

Diabetics Exposed to Telmisartan And enalaprIL (DETAIL) demonstrează ca 
tratamentul cu ARB (telmisartan) are un efect nefroprotector similar cu cel al IECA 
(enalapril) la pacienţii cu DZ 2 şi micro sau macroalbuminurie. 

Candesartan and Lisinopril Microalbuminuria (CALM) demonstrează ca 
albuminuria scade semnificativ in urma tratamentului combinat cu candesartan si 
lisinopril, fata de monoterapia cu ARB sau IECA. 

La pacientii diabetici cu ND si HTA se recomanda ca prima optiune terapeutica 
antihipertensivă IECA, atât pentru efectul antiproteinuric cât şi pentru efectul de 
reducere a declinului RFG (datorat scăderii valorilor presiunii arteriale). Blocanti ai 
canalelor de calciu dihidropiridinici, cu acțiune prelungită (felodipina, amlodipina) 
au efecte similare IECA în ceea ce priveşte reducerea RFG la pacienţii diabetici 
hipertensivi cu microalbuminurie şi întârzie apariția macroalbuminuriei la pacienții 
normotensivi cu diabet tip 1 şi microalbuminurie persistentă. Aceste efecte justifică 
administrarea dihidropiridinelor în asociere cu IECA sau ca primă optiune 
terapeutică atunci când există contraindicatie pentru IECA. Mogensen a sugerat că 
progresia microalbuminuriei la macroalbuminurie este mai lentă la pacienții cu DZ 
tip 2 comparativ cu DZ tip 1. Toate studiile prospective au dovedit însă că rata 
progresiei microalbuminuriei la macroalbuminurie este cuprinsă între 4% şi 9% pe 
an şi este aceiaşi pentru pacienţii cu DZ tip 1 şi tip 2. 


7.9.3. Preventia tertiara 


Cuprinde tratamentul nefropatiei diabetice clinic manifesta, pentru a preveni sau 
întârzia apariţia ND in stadiul terminal (uremic). Factorii de risc importanţi pentru 
declinul progresiv al RFG in ND sunt: HTA, proteinuria şi glicemia necontrolată, 
în timp ce aportul proteic pare a juca un rol minor. 

Reducerea valorilor TA creşte speranţa de viata şi calitatea vieții pacienţilor 
diabetici cu ND, prin reducerea declinului funcției renale şi întârzierea progresiei 
ND. La pacienții cu DZ tip 1 şi ND, declicul RFG este cu aproximativ 10ml/min/an 
iar scăderea valorilor TA poate reduce la jumătate scăderea RFG (aproximativ 
5ml/min/an). Chiar dacă apariţia ND in stadiul terminal nu poate fi adesea 
prevenită, necesitatea terapiei de substituție a funcțiilor renale (hemodializa, dializa 
peritoneală) poate fi considerabil întârziată, comparativ cu evoluţia naturală a 

nefropatiei diabetice. Înainte de începerea terapiei antihipertensive se recomandă 
evaluarea complicatiilor cardiovasculare ale pacientului cu DZ, în special ischemia 
miocardica silentioasa, sindromul de ischemie cronică periferică şi stenoza de 
arteră carotidă (eco — Doppler). Terapia antihipertensivă se adresează în aceeaşi 
măsură pacienţilor cu DZ tip | şi tip 2 chiar dacă istoria naturală diferă la cele două 
categorii de pacienţi şi „scorul de comorbiditate” este diferit, iar incidența mai 
mare a DZ tip 2 determină o morbiditate crescută prin ND fata de DZ tip 1. 
Apariţia ND clinic manifestă are loc după o evoluţie îndelungată a DZ tip 1, în 
general peste 15 ani, în timp ce în DZ tip 2, HTA primară şi complicațiile 
aterosclerotice sistemice (inclusiv renale) pot sa fie prezente încă din momentul 
diagnosticării diabetului. Numeroase studii au evaluat efectele diverselor clase de 
antihipertensive şi eficacitatea lor la pacienţii diabetici cu ND atât în monoterapie 
cât şi în diverse combinaţii. Majoritatea studiilor recomandă ca primă alegere 
pentru terapia antihipertensivă la pacienţii diabetici cu ND inhibitorii enzimei de 
conversie a angiotensinei (IECA), ale căror efecte antiproteinurice au fost bine 
documentate. De asemenea, efectele cardioprotectoare ale IECA constituie un 
puternic argument pentru utilizarea lor ca prim agent terapeutic la această categorie 
de pacienţi cu risc înalt cardiovascular. Aproximativ 60% dintre pacienţii diabetici 
hipertensivi cu ND necesită asocierea la IECA a unui blocant al canalelor de calciu, 
dihidropiridină cu acțiune prelungită (amlodipină, felodipină) şi a unui diuretic de ansă 
(furosemid, torasemid) în doză moderată. Pentru atingerea valorilor tind ale 
presiunii arteriale este, uneori, necesară asocierea unui f- blocant selectiv sau a 
unui vasodilatator (hidralazină). Pentru a obține maximum de beneficiu terapeutic 
şi a amâna progresia ND către stadiul terminal, cât de mult timp posibil, este 
esenţial ca terapia antihipertensivă cu IECA să fie iniţiată în stadiile incipiente ale 
nefropatiei si să fie agresivă, pentru a atinge valoarea țintă a presiunii arteriale, care 
asigură maximum de renoprotectie şi cardioprotectie a pacienţilor. 

e Optimizarea controlului glicemic: studii riguroase prospective efectuate la 
pacienţii cu DZ tip 1 şi tip 2 si ND, au arătat că un bun control glicemic (glicemie 
cât mai aproape de normal) este capabil să prevină sau să întârzie progresia ND 
catre stadiul terminal. Nu a fost însă evidenţiat un nivel-prag glicemic pentru 
progresia ND. Intensificarea terapiei cu insulină pentru obţinerea unui bun control 
glicemic, la pacienţii cu ND clinic manifestă este greu de realizat, deoarece creşte 
riscul hipoglicemiilor severe (timpul de acţiune al insulinei creşte). Odată cu 
progresia ND, controlul glicemic devine mai puţin important cu privire la efectul 
asupra nefropatiei înseşi. Cu toate acestea, rezultatele indică în prezent că un bun 
control glicemic (HbAlc<7%) trebuie să fie obiectivul ţintă pentru pacienții 
diabetici cu nefropatie avansată. În stadiile avansate ale ND, intensificarea 
tratamentului multifactorial este absolut necesară, deoarece progresia nefropatiei 
este determinată de factori multipli. 

e Tratamentul dislipidemiei se impune atunci când LDL-C este peste 100mg/dl 
iar trigliceridele peste 150mg/dl, 

e Reducerea aportului proteic la pacienţii diabetici cu nefropatie diabetică este 

controversată şi are importanță mai redusă pentru progresia nefropatiei. În practica 
clinică este greu de realizat o dietă hipoproteică la pacienţii diabetici, datorită 
compliantei reduse a acestora şi riscului crescut pentru apariția malnutritiei protein 
- calorice. În baza dovezilor evidente ale EDPG (European Diabetes Policy Group) 
se recomandă în prezent o restricție proteică de 0,8g/Kg/zi dar nu sub 0,7g/Kg/zi, 
pentru pacienții cu ND şi o rată crescută a excretiei urinare de albumină. 

e Educația dietetică specifică este necesară pentru un aport proteic de 0,8g/Kg/zi, 
deoarece este dificil pentru pacienţii cu ND să menţină o dietă hipoproteică pentru 
o perioadă lungă de timp. 

e Prevenirea şi tratarea complicatiilor cardiovasculare 

Morbiditatea şi mortalitatea cardiovasculară sunt de 3-4 ori mai mari la diabetici 
decât la non-diabetici. Nefropatia diabetică se asociază cu creşterea considerabilă a 
riscului cardiovascular la subiecții diabetici. BRC majorează enorm acest risc, 
astfel încât numeroşi pacienţi, în special cu DZ 2, decedează înainte de a ajunge în 
stadiul de dializă. Printre cei ce supraviețuiesc, multi suferă un accident coronarian 
ori cerebro-vascular, care le compromite, adesea definitiv, şansele de transplant si 
le reduce dramatic speranţa de viață. Mortalitatea post-infarct miocardic este mai 
mare la diabetici decât la non-diabetici. Pacienţii diabetici suferă mai frecvent stop 
cardiac în timpul dializei şi moarte subită inter-dialitic. Impactul bolii coronariene 
este amplificat, fără îndoială, de coexistenta frecventă a insuficientei cardiace, a HVS, 
a alterării inervatiei simpatice miocardice şi a afectării microvasculare coronariene, 

Prevenirea complicatiilor cardiovasculare poate fi ameliorată prin: îmbunătăţirea 
calităţii controlului glicemic, tratamentul anemiei cu eritropoietină, controlul 
dislipidemiei, tratamentul cu JECA şi cu beta-blocante. 

Controlul dislipidemiei. La pacienţii cu DZ 2, LDL-colesterolul trebuie să fie 
< 100 mg/dl, indiferent de prezența sau absența cardiopatiei ischemice. Spre 
deosebire de DZ 1, în DZ 2 controlul glicemic nu duce la normalizarea profilului 
lipidic, probabil din cauză că dislipidemia reprezintă un element legat de sindromul 
metabolic (de insulinorezistență). Tratamentul cu statine devine astfel unul din 
mijloacele uzuale de profilaxie primară şi secundară a bolii coronariene. Efectul 
favorabil al statinelor pare legat, cel putin in parte, de ameliorarea disfunctiei 
endoteliale. Beneficiul statinelor la pacienţii cu BCRT (inclusiv diabetici) este încă 
în curs de evaluare, îndoielile fiind legate de profilul lipidic particular (predominanta 
hipertrigliceridemiei) şi de asocierea unor factori de risc aterogen neconventionali la 
această populație. Hipertrigliceridemia ar fi, a priori, o bună indicație pentru terapia 
cu fibrati. La diabetici, s-a dovedit că gemfibrozilul reduce incidenţa evenimentelor 
cardiovasculare cu 20%, iar fenofibratul diminuă progresia leziunilor coronariene. 
Totuşi, fibratii sunt mai putin agreati la pacienţii cu BCR, din cauza riscului crescut 
de rabdomioliză, mai ales pentru agenţii cu excretie partial renală. Nu se recomandă 
asocierea de statine cu fibrati. Pe lângă riscul cardiovascular recunoscut. 
dislipidemia pare să contribuie şi la progresia ND (informaţiile în acest sens sunt 
încă limitate). O metaanaliză a 13 studii (cuprinzând 362 pacienţi, din care 253 
diabetici) a arătat că statinele scad proteinuria şi prezervă RFG la pacienţii cu IRC. 
efecte care sunt parţial independente de efectul hipocolesterolemiant. 

e Terapia de substituție a functiilor renale la pacienții cu diabet zaharat si ND: 


Particularitatile dializei la pacientul diabetic 
Hemodializa 

Abordul vascular trebuie realizat cu 3-6 luni inainte de data probabila a initierii 
dializei, sau la un Cle ~ 20-25 ml/min. Este recomandabil un studiu prealabil al vaselor 
membrelor superioare prin echo-doppler. Ateroscleroza pericliteaza fluxul la nivelul 
fistulei AV, dar predispune şi la fenomen de „furt”, cu ischemie şi gangrene digitale. 

Hipotensiunea în cursul şedinţei de dializă este favorizată de neuropatia autonomă şi 
de o ultrafiltrare agresivă. Ea poate împiedica adesea atingerea „greutăţii uscate” şi 
predispune, de asemenea, la ischemie miocardică, aritmii, agravarea retinopatiei, 
ischemie mezenterică. 

Hipoglicemia în cursul şedinţei de dializă poate fi prevenită prin utilizarea unui 
dializat cu glucoză 1-2 g/l. 

Retinopatia: riscul tratamentului cu anticoagulante este redus dacă se folosesc 
heparine fractionate. 

Ischemia arterială periferică: variațiile importante ale volemiei şi urmărirea prea 
riguroasă a atingerii greutăţii uscate pot agrava arteriopatia periferică. Incidenta 
amputatiilor la diabeticii dializati este de cca. 20%. 

Malnutritia: un control glicemic prost favorizează neoglucogeneza şi catabolismul 
muscular. Gastropareza şi diareea motorie pot agrava malnutritia, ca şi dializa insuficientă. 

Supravietuirea în HD a pacienţilor cu DZ 2 s-a ameliorat mult în ultimii ani (în 
Germania, supraviețuirea la 5 ani a crescut de la 10% în 1997, la 30% în 2002). 


Dializa peritoneală 
Proporția de pacienți diabetici cu IRCT trataţi prin DP este foarte variabilă de la 

o tara la alta, ceea ce arată că selecţia modalităţii de TSR depinde nu numai de 

considerații medicale, ci şi de ordin logistic şi financiar. Există a priori câteva 

motive serioase pentru a alege DPCA ca TSFR iniţială la pacienții diabetici: 

e la diabeticii uremici, vasele antebraţului sunt adesea sclerozate, astfel încât 
crearea FAV nu este posibilă, iar cateterele venoase nu sunt satisfăcătoare pe 
termen lung, din cauza fluxului sangvin redus şi a riscului de infecție; 

ə DP oferă posibilitatea unei UF lente si susținute, fără fluctuații rapide ale 
volemiei şi electrolitemiei, fiind avantajoasă pentru controlul TA si prevenirea 
insuficientei cardiace. 

Problemele puse de abordul peritoneal şi riscul de peritonită nu sunt mai frecvente 
la diabetici decât la non-diabetici. 

În urmă cu câţiva ani s-a sugerat că la pacienţii cu DP s-ar putea obţine un mai 
bun control glicemic, prin adăugarea insulinei în pungile de dializă: insulina difuzează 
rapid prin membrana peritoneală şi ajunge direct la ficat pe cale „fiziologică”, 
portală; de aici ar rezulta o stabilitate a necesităţilor de insulină şi o reducere a 
dozelor față de calea subcutanată. Din păcate, această metodă se loveşte de multe 
probleme practice; dozele efective sunt incerte, din cauză că insulina se fixează pe 

suprafața pungilor şi a tubulaturii de DP şi că, în plus, ea poate fi degradată de 
insulinazele din peritoneu. Mai mult, absorbţia insulinei din cavitatea peritoneală 
este foarte variabilă de la un individ la altul. În sfârşit, nu există dovezi clare că 
această metodă permite un control mai bun al glicemiei ori al dislipidemiei. În 
consecință, majoritatea nefrologilor nu o mai folosesc. Folosirea soluțiilor de DP cu 
polimeri de glucoză izoosmolare permite obținerea unei ultrafiltrări satisfăcătoare şi 
evitarea folosirii soluţiilor de glucoză hiperosmolare, sursă de hiperglicemie şi 
hiperlipidemie. Malnutritia este frecventă la diabeticii cu DP, din cauza gastroparezei, a 
pierderilor de proteine în dializat şi a absorbției peritoneale a glucozei, sursă de anorexie. 


Transplantul renal 

Aproximativ 1/3 dintre pacienţii care primesc anual o grefă renală în SUA sunt 
diabetici. 

Transplantul renal este tratamentul de electie al IRCT la pacientul diabetic, 
combinat eventual cu transplantul pancreatic in cazul DZ 1. Este unanim recunoscut 
că transplantul renal conferă pacientului diabetic uremic prognosticul cel mai bun. 
Deşi supraviețuirea pacienţilor cu transplant renal diabetici este inferioară față de a 
celor non-diabetici, creşterea speranţei de viata oferite de transplantul renal fata de 
dializă este mult mai mare pentru diabetici decât pentru non-diabetici, din cauză că 
supraviețuirea în dializă a diabeticilor este cu mult mai redusă. Transplantul renal 
conferă o supraviețuire a pacienţilor diabetici semnificativ superioară dializei: 80% 
la 5 ani şi 75% la 10 ani, fata de 62% şi, respectiv, 38%, esențialmente prin 
reducerea mortalității cardiovasculare. Speranţa de viata a pacienţilor diabetici este 
în medie 8 ani în HD şi 19 ani cu RTX. 

Actualmente, majoritatea pacienților diabetici care primesc o grefă renală sunt 
DZ 1, deşi la pacienţii cu DZ 2 atent selecționați care au primit transplant renal s-au 
constatat rate impresionante de supravieţuire a grefei şi a pacientului. Pre-transplant 
se impune de rutină o coronarografie, precum şi un examen echo-doppler (si 
eventual angiografic) al arterelor pelvine — pentru a se evita conectarea unei grefe 
renale la o arteră iliacă stenotică, ceea ce ar duce la creşterea riscului de ischemie 
periferică şi de amputatie. 


Transplantul simultan rinichi + pancreas permite obţinerea euglicemiei, fără a 
mai necesita insulinoterapie. Previne recidiva ND pe rinichiul transplantat. Încetineşte 
evoluţia neuropatiei, dar nu pare să influenţeze leziunile deja instalate de retinopatie 
şi de macroangiopatie. Pacienţii cu transplant dublu, rinichi-pancreas, au o supravieţuire 
la 10 ani de 80%, superioară celor cu transplant renal izolat de la donator viu (70%) 
sau, mai ales, cadaveric (50%). Din aceste motive, transplantul R+P este metoda de 
electie la pacienții cu DZ 1, care îndeplinesc criteriile de selecţie. Aceste criterii 
sunt: vârsta < 55 ani, RFG < 40 ml/min (în SUA) sau < 20 ml/min (în Europa). 
absenţa fumatului actual, a obezității morbide, a bolilor cardiovasculare etc. De 
remarcat tendința de transplantare cât mai precoce, chiar preemptivă, dat fiind că 
prognosticul grefei este invers proporțional cu timpul de aşteptare în HD. 

Transplantul succesiv de rinichi, urmat de pancreas este o strategie alternativa 
in cazul pacientilor care au un donator viu de rinichi: se transplanteaza rinichiul de la 
donatorul viu si ulterior, dupa ce functia renala se va fi stabilizat, se transplanteaza 
pancreasul de la un donator cadaveric. Ca procedura de transplant, actualmente se 
preferă drenajul enteric al pancreasului. Drenajul vezical a fost progresiv 
abandonat, din cauza iritatiei mucoasei, a dezvoltarii stricturilor, a pierderilor de 
bicarbonat cu acidoză metabolică, a infectiilor urinare recurente şi a pancreatitei de 
reflux. După transplant se normalizează progresiv: toleranța la glucoză (dacă grefa 
pancreatică nu este lezată ischemic sau imunologic), activitatea lipoprotein-lipazei şi 
profilul lipidic, turn-overul proteic dependent de insulină. 


Rejetul afectează de obicei simultan rinichiul şi pancreasul, rejetul acut izolat al 
pancreasului fiind rar. De aceea, de regulă, se monitorizează doar grefa renală, iar 
funcţia renală este folosită şi ca un marker-surogat al rejetului pancreatic. Dacă este 
necesar, grefa pancreatică poate fi urmărită prin echografie duplex. Biopsia de grefă 
pancreatică este folositoare pentru a se deosebi pancreatita grefei de leziunile imune. 
Rejetul pancreasului răspunde slab la corticoterapie. Tratamentul său trebuie să 
includă întotdeauna Ac-anti celulă T. 


Protocolul standard de imunosupresie este, în prezent, în majoritatea centrelor 
din lume, bazat pe tacrolimus si MMF, combinaţie ce permite oprirea corticoterapiei 
după primul an la aproape % dintre pacienţi. Rata de rejet la 1 an la pacienții rămaşi 
pe tacrolimus + MMF este de 20%. 


Transplantul de celule insulare. Pana in 2002 s-au efectuat in intreaga lume 439 
de astfel de transplante (majoritatea in 8 centre). Supravietuirea pacientilor a fost de 
79%. O proportie de 14% din pacienti nu au mai necesitat insulinoterapie, dar o 
secreție decelabila de peptid C a fost evidenţiată la 45%. Secretia intraportală de 
insulină, chiar minora, este importantă, deoarece poate normaliza producția hepatica 
de glucoză. 

Noi direcţii de cercetare actuale sunt: transplantul de celule stem insulare, transplantul 
de celule insulare încapsulate, xenotransplantul insular şi terapia genică insulinică. 


7.9.4. Tratamentul celorlalte complicaţii şi boli asociate nefropatiei diabetice, 
presupune: 

e Supravegherea permanentă a fundului de ochi, cu aplicarea tratamentului lasser 
în timp util; 

e Depistarea neuropatiei vegetative, în special a cistopatiei diabetice, cu stabilirea unor 
ore de urinat, cu exercitarea unei presiuni abdominale pentru a se îndepărta rezidiul; 

e  Depistarea şi trtamentul susținut al infecțiilor urinare; 

e Tratament cu aspirină, doze mici (75-100mg/zi), ca antiagregant plachetar, 
pentru a preveni complicațiile vasculare sau evenimentele acute. Depistarea clinică 
sau prin investigaţii a diverselor complicaţii macrovasculare, cu instituirea 

tratamentului medical sau chirurgical adecvat; 
e Tratamentul piciorului diabetic etc. 


7.9.5. Speranţe terapeutice în nefropatia diabetică 


Noi tratamente propuse pentru ameliorarea prognosticului renal la pacienţii cu DZ 

Sistemul RAA este implicat în progresia HTA şi a afectării renale în DZ. 
Cascada clasică este inițiată de renina locală sau cea aflată în circulaţie, care va 
converti angiotensinogenul în AT I. Aceasta este convertită in AT II prin acţiunea 
ECA. Un omolog ECA, ECA2, poate transforma AT I sau AT II în angiotensina - (1-7), 
un peptid ce antagonizează AT II, determinind vasodilatatie şi scăderea proliferării 
celulare (Ingelfinger 2009). 

Implicarea sistemului RAA in fiziopatologia ND a fost demonstrata prin studii 
efectuate pe animale si pe oameni, arătând in acelaşi timp efectele benefice ale 
tratamentului cu IECA sau ARB asupra proteinuriei şi progresiei nefropatiei 
diabetice avansate. Totuşi studii subsecvente, cum ar fi studiul RASS demonstrează 
că administrarea de IECA sau ARB la pacienţii cu DZ care nu prezintă albuminurie 
importantă sau HTA, are un beneficiu limitat. Blocarea sistemului RAA utilizând 
IECA sau ARB nu pare a fi suficientă pentru preventia primară a nefropatiei diabetice. 

AT II poate fi produsă prin căi independente de sistemul RAA şi astfel beneficiul 
tratamentului cu IECA sau ARB poate fi atenuat prin creşterea simultană a activității 
reninei plasmatice şi a nivelului AT I şi AT II (fenomen numit reactivarea AT II). 
Tratamentul combinat cu IECA şi ARB propus pentru prevenirea reactivării AT II nu 
are efectele scontate (studiul ONTARGET) la pacienţii cu DZ şi normoalbuminurie sau 
microalbuminurie. Riscul progresiei creatininei serice, al decesului şi incidența 
necesității dializei este mai mare la această categorie de pacienţi, față de cei trataţi 
doar cu una din cele două clase de medicamente. 

Descoperirea receptorilor specifici pentru renină în celulele mezangiale 
sugerează efectul direct al reninei în progresia afectării renale. Întrucât renina 
catalizează rata cascadei RAA şi are efecte directe asupra funcţiei renale, a devenit o 
țintă atractivă în cercetările pentru blocarea optimală a sistemului RAA, __, 

Renina este o aspartyl protează sintetizată ca proenzimă (prorenina). Prorenina 
este transformată în renină în celulele juxtaglomerulare ale rinichiului, apoi este eliberată 
în circulaţie şi preluată de țesuturi. Aici ea catalizează conversia angiotensinogenului 
în AT I sau se leagă de proteinele specifice şi iniţiază cascada de evenimente ce 
constituie o cale alternativă a sistemului RAA. Nguyen şi colaboratorii demonstrează 
existenţa unui receptor functional pentru renină la nivelul celulelor mezangiale, 
celulelor musculare netede vasculare, în subendoteliul glomerulilor şi arterelor 
coronare. Legarea reninei de receptorii săi induce o creştere de 4 ori a ratei de 
conversie a angiotensinogenului în angiotensină I, în comparație cu renina liberă. 
Renina legată duce la activarea proteinkinazelor mitogen-activate, ERK1 şi ERK2, la 
creşterea secreției de TGF ß şi la efectele hipertrofice si proliferative renale, 
independente de generarea şi activitatea AT II. 

Prorenina are şi ea un rol important în cascada RAA. După legarea de receptorii 

reninei, prorenina catalizează rata de conversie a angiotensinogenului în AT I, cu o 
rată dublă fata de renină. Nivelul plasmatic al proreninei este mult mai mare la 
pacienţii cu DZ, fata de indivizii sanatosi. 

Receptorii pentru renină sunt prezenţi şi în tubii renali, iar expresia acestora este 
reglată la un nivel superior la animalele diabetice. Unele studii in vivo utilizând 
inhibitori ai receptorilor reninei au demonstrat implicarea receptorilor reninei în 
dezvoltarea glomerulosclerozei şi nefropatia dibetică. Rezultatele studiilor pe 
animale sugerează că inhibarea directă a reninei este o nouă terapie potențială în 
nefropatia dibetică. 

Sunt necesare totuşi studii clinice de confirmare. 

e Inhibitorii direcți ai reninei 

Primii inhibitori directi ai reninei (DRIs) sintetizati au fost peptide analoge 
reninei sau analogi ai secventei aminoterminale a angiotensinogenului care contine 
locul de actiune al reninei. Acesti agenti erau activi, dar aveau o absorbtie orala 
redusă şi o excretie biliară rapidă (remikiren, enalkiren si zankiren). Noul preparat 
DRI oral: aliskiren are proprietăți farmacokinetice superioare. În 2007 a fost aprobat 
de FDA şi European Medicines Agency în 2007 pentru tratamentul HTA esenţiale, 
dar nu a fost încă aprobat pentru tratamentul ND. Aliskiren actionează ca un 
inhibitor specific competitiv al reninei, legându-se de partea activă a reninei şi 
blocând generarea AT I din angiotensinogen. El are o mare specificitate pentru 
renina umană şi demiviata plasmatică este de aproximativ 24 ore. 


Trialuri clinice 

Sunt studii care examinează efectele administrării de aliskiren singur sau în 
combinaţie cu IECA sau ARB în tratamentul ND. 

În două studii mici placebo-controlate Persson şi colaboratorii remarcă eficienţa 
antiproteinurică a 300 mg aliskiren în doză unică comparabilă cu acţiunea 
irbesartanului la pacienţii cu DZ 2 şi albuminurie >100 mg/zi. Combinația celor două 
medicamente este şi mai eficientă decît monoterapia în reducerea albuminuriei. 
Efectul nefroprotector al aliskirenului este independent de scăderea TA. 

Studiul AVOID (2008) incluzînd 599 pacienți cu HTA, DZ 2 şi nefropatie, trataţi 
initial 12 săptămîni cu doza renoprotectoare de 100 mg/zi losartan si alte medicamente 
antihipertensive urmărind ca ţintă valori ale TA< 130/80 mm Hg, compară efectul 
combinației aliskiren (150 mg/zi 12 săptămâni şi apoi 300 mg/zi pentru alte 12 
săptămâni) cu losartan (100 mg/zi 24 săptămîni) şi cu combinaţia losartan + placebo. 
Combinația aliskiren şi losartan a fost cu 20% mai eficientă decît losartan + placebo 
în reducerea nivelului albuminuriei. Nu s-au înregistrat efecte adverse după 
administrarea de aliskiren. 

ALTITUDE, un alt trial clinic pe termen lung, efectuat pe 8600 de pacienţi > 35 
ani cu risc crescut de a dezvolta ND, studiază efectul reno- şi cardioprotector al 
tratamentului cu aliskiren (300 mg/zi în doză unică). 

Trialul ALLEY demonstrează eficienţa antihipertensivă a aliskirenului şi în 
promovarea regresiei masei ventriculului stâng la pacienţii hipertensivi, similară cu 
cea a tratamentului cu losartan singur si a combinației aliskiren şi losartan. 

În concluzie studiile preclinice şi clinice au arătat ca DRI sunt eficienţi în 
scăderea albuminuriei la pacienţii diabetici. Efectul benefic al acestei terapii, în 
asociere cu IECA sau ARB, necesită confirmare prin studii clinice importante. 


e Agenţii antifibrotici 

Terapiile care previn progresia fibrozei renale pot intirzia sau chiar determina 
reversibilitatea alterărilor associate cu ND. TGF-f este particular implicat in 
procesul de acumulare a matricei mezangiale şi în tranziţia epitelial-mezenchimal 
observată în celulele tubulare. Administrarea de anticorpi anti- TGF — B la şoarecii 
cu diabet indus prin administrare de streptozotocin are un efect renoprotector, 
independent de efectele asupra albuminuriei şi pot determina chiar reversibilitatea 
parțială a glomerulopatiei diabetice. 

Administrarea de betaglycan, un TGF-B co-receptor solubil, poate reduce 
modificările renale structurale şi funcționale. Beneficiul este rezultatul inhibitiei 
legării TGF-ß de receptori. 

IECA sau ARB în combinaţie cu anticorpi anti - TGF-B au un efect benefic 
asupra progresiei proteinuriei și afectării renale la modelele animale cu ND, 

Pirfenidona (5-metyl-1-fenyl-2 (1H)-pyridone) este un medicament antifibrotic 
puternic cu administrare orală, cu efecte promițătoare şi in tratamentul ND. Ea 
blochează expresia şi activitatea TGF-B, reduce fosforilarea indusă de TGF-B, 
expresia colagenului de tip I şi IV şi reducerea producţiei de ROS în celulele mezangiale. 

Inhibitorul activatorului plasminogenului tisular (PAI-1) este corelat cu extensia 
leziunilor renale în ND. TGF-B stimulează PAI-1 în boala renală. Utilizarea unui 
inhibitor competitiv al PAI-1 previne progresia albuminuriei si acumularea matricei 
extracelulare. 


e Tratamentul cu statine 

Pe lîngă asocierea cu dezvoltarea aterosclerozei, nivelul crescut al trigliceridelor 
şi LDL poate accentua progresia bolii renale. Hiperlipidemia poate genera 
glomeruloscleroza şi fibroză tubulointerstiţială, aşa cum a fost demonstrat in multe 
studii în vivo şi în vitro, pe animale de experienţă. Hiperlipidemia induce leziuni 
renale prin generarea de ROS, infiltrare glomerulară cu monocite şi macrophage si 
modificări podocitare. Este stimulată producţia de citokine şi chemokine de către 
celulele mezangiale şi tubulointerstitiale, care duce la proliferare celulară şi sinteza 
de factori ca TGF-B, care promovează depunerea matricei extracelulare in mezangiu 
şi tubulointerstitial. 

Studii la pacienţii cu DZ tip 2 au arătat asocierea dintre creşterea nivelului 
colesterolului total şi al trigliceridelor cu progresia nefropatiei. Reducerea nivelului 
circulant al lipidelor prin administrarea de statine (inhibitori ai HMG-Co A 
reductazei) are un efect renoprotector în ND. Statinele inhibă calea acidului 
mevalonic şi în consecință scad sinteza colesterolului şi a izoprenoizilor implicaţi în 
numeroase procese fiziologice prin activarea GTP-azei. 

Multe studii utilizînd modele experimentale în vivo şi în vitro sugerează că statinele 
inhibă producţia chemokinelor proinflamatorii (de ex. MCPI, ICAMIşi VCAM1) si a 

citokinelor (de ex. TNF şi interleukina 18). Statinele exercită şi un efect antioxidant prin 
reglarea nivelului ARN mesager şi al proteinei Nox (mai ales Nox 4), prin inhibarea 
proliferării celulelor mezangiale şi tubulare şi prin atenuarea fibrozei renale. 

Rezultatele studiilor care investighează utilizarea statinelor la pacienţii cu boala 
renală, incluzînd ND sunt mai dificil de interpretat. Statinele reduc nivelul lipidelor 
şi previn bolile cardiovasculare la pacienţii cu boală coronariană, DZ şi HTA. Ele 
sunt benefice şi la pacienții cu BCR moderată sau medie (GFR 30-90 ml/min/1,73 m2) 
şi DZtip 2, dar nu sunt eficiente la pacienţii cu BCR avansată (GFR < 30 ml/min/ 
1,73 m2 sau dializati). 

Alte trialuri (WOSCOPS, CARE si LIPID) au demonstrat efecte benefice ale 
statinelor in prevenirea evenimentelor cardiovasculare la pacientii cu BCR moderata 
(GFR 30-60 ml/min/1,73 m°). 

O metanaliză pe 37 de trialuri randomizate şi controlate a demonstrat ca 
tratamentul cu statine reduce semnificativ rata declinului GFR (1,22 ml/min/1,73 m? 
pe an mai putin față de placebo); totuşi in analiza unui subgrup, la pacienţii cu DZ 
beneficiul nu a fost evident. 

Recent trialul CARDS arată că tratamentul cu statine pe o durată de 4 ani aduce 
un beneficiu modest asupra progresiei bolii renale (apreciat prin eGFR) la pacienții 
cu DZ, mai ales la cei cu albuminurie. 

În sumar, există o evidență clară că tratamentul cu statine previne complicațiile 
cardiovasculare la pacienți cu BCR moderată sau medie. Sunt necesare investigații 
suplimentare pentru a determina efectele benefice ale statinelor la pacienţii cu BCR 
în stadiul 4 si 5. 

Studii în derulare: PLANET II, LORD, SHARP. 


e  Receptorii nucleari hormonali 

Mulţi receptori nucleari sunt consideraţi protectori împotriva bolilor metabolice, 
inflamatorii şi cardiovasculare. Există studii care sugerează rolul receptorilor asociaţi 
peroxizom-proliferator (PPAR ), receptorilor estrogenici (Esr), receptorilor vitamin 
D (VDR) şi receptorul farnesoid (FXR) în patogeneza nefropatiei diabetice, sugerând 
că manipularea acestor receptori poate oferi noi căi pentru tratament, 

Trialuri clinice şi studii pe animale au cercetat rolul receptorilor nucleari 
hormonali în protecţia renală, urmărind posibilitatea modulării lor selective, în 
scopul prevenirii nefropatiei diabetice. 


e  Receptoriiproduşilor de glicozilare avansată (RAGE) 

RAGE sunt receptori care leagă produşii finali ai glicozilării proteinelor şi 
lipidelor. Produşii de glicozilare avansată (AGEs) se formează în DZ, sdr. ischemie- 
reperfuzie, hipoxie, IR şi inflamație. 

RAGE şi afectarea glomerulară în DZ 

În rinichiul diabeticilor se acumulează AGEs determinând afectarea compartimentelor: 
glomerular, tubular şi vascular. Proteinuria apare ca rezultat al afectării glomerulare, 
în special a podocitelor, dar şi a celulelor endoteliale şi acţionează ca un biomarker 
al riscului cardiovascular. Proteinuria masivă creşte traversarea celulelor tubulare, 

accentuând fenomenele inflamatorii, determinând în final fibroză tubulo-interstitiala. 
Afectarea podocitelor poate fi cheia inițierii evenimentelor care generează ND. RAGE 
sunt activati (expressed) atât în podocite cât şi în celulele endoteliale glomerulare, de 
aici ipoteza că interacțiunea AGE — RAGE în glomerulii diabeticilor contribuie la 
afectarea podocitelor şi la disfunctia endotelială. Numeroase studii investighează 
efectul administrării antagoniştilor RAGE sau modificarea genetică a RAGE. 

Humpert şi colaboratorii raportează un nivel seric crescut al sRAGE asociat cu 
albuminuria la pacienţii cu DZ 2. 

Gohda şi colaboratorii decelează nivele crescute ale RAGE şi AGE la pacienţii 
hemodializati sugerând rolul scăderii clearance-ului de creatinină în reglarea 
biologică a acestor receptori, în BCR avansată. 

Un studiu din 2009 sugerează polimorfismul RAGE şi faptul că unii indivizi pot 
prezenta un risc particular de a dezvolta BCRT. Unele medicamente pot modifica 
nivelul RAGE solubil, mai ales la pacienții diabetici cu nefropatie. Tratamentul cu 
perindopril la pacienţii cu DZ 1 creşte nivelul plasmatic al RAGE. Măsurarea 
nivelului RAGE solubil la pacienții cu boală renală poate fi utilă pentru identificarea 
biomarkerilor ce indică statusul de boală şi poate monitoriza răspunsul terapeutic. 

În concluzie RAGE au multiple roluri în stadii distincte din patogeneza 
nefropatiilor şi blocada acestor receptori poate reprezenta o strategie importantă în 
lupta împotriva pierderii filtrării glomerulare în ND. 


e Inhibitia protein kinazei C 

Sunt evidențe experimentale clare care arată că hiperglicemia şi produşii de 
glicozilare determină o hiperactivare a protein kinazei C (PKC). Această enzimă 
contribuie la progresia afectării renale prin alterarea permeabilitatii vasculare, 
creşterea producţiei de TGF-f şi acumularea matricei extracelulare. Administrarea 
de ruboxistaurin, un inhibitor specific al PKC, pe modele experimentale de 
nefropatie diabetică, determină o atenuare a progresiei bolii, prin reducerea 
albuminuriei şi a expresiei TGF- B. 

Într-un studiu prospectiv, de fază II la pacienţii cu DZ tip 2, care au fost deja trataţi 
cu inhibitori ai sistemului RAA, administrarea de ruboxistaurin timp de un an determină 
reducerea albuminuriei şi a nivelului TGF- p urinar. Este necesar un trial clinic larg . 
de fază III pentru a valida efectele benefice ale ruboxistaurin la pacienții cu ND. 


e Antagonistii endotelinei 

Ei si-au dovedit efectul antifibrotic, antiinflamator $i antiproteinuric in studii 
experimentale. Wenzel si colaboratorii au demonstrat intr-un studiu experimental 
randomizat, placebo-controlat, dublu-orb, paralel-design, efectul unui endotelin-A 
antagonist: avosentan (SPP301), asupra ratei de excretie a albuminei la 286 pacienti 
cu nefropatie diabetică, macroalbuminurie si TA < 180/110mmHg. Toate dozajele de 
avosentan administrate in completarea tratamentului standard cu inhibitor ACE 
/ARB, reduc rata excretiei urinare de albumină (-16.3% la -29.9%, fata de baseline 
la aceşti pacienţi. Când nefropatia diabetică a ajuns in stadiul V (uremic), singura 
modalitate de tratament este terapia de substituție iterativă a funcţiilor renale. 


Cap. 7 - Nefropatia diabetică 267 


Bibliografie selectivă 


Allen T. J., Cao Z., Youssef S., Hulthen U. L., Cooper M. E. The role of angiotensin II 
and bradykinin in experimental diabetic nephropathy: functional and structural studies. 
Diabetes 1997; 46: 1612-1618. 

Amemiya T., Sasamura H., Mifune M. et al. Vascular endothelial growth factor 
activates MAP kinase and enhances collagen synthesis in human mesangial cells. 
Kidney Int 1999; 56: 2055-63. 

Andersson S., Tarnaw L., Rassing P., et al: Renoprotective effects of angiotensin II 
receptor blockade in type 1 diabetic patients with diabetic nephropathy, Kidney Int 57, 
2000: 6001-6. 

Bacci S., D. E. Cosmo S., Garuba M. et al. Role of insulin-like growth factor (IGF)-1 
in the modulation of renal hemodynamics in Type 1 diabetic patients. Diabetologia 
2000; 43: 922-6. 

Bacanu Gh. şi colab. Cordul diabetic. Ed. Infomedica 2001; 117-28. 

Barnes P. J., Karin M. Nuclear factor-kappa B: a pivotal transcription factor in chronic 
inflammatory disease. N Engl J Med 1997; 336: 1066-71. 

Border W. A., Noble N. A. Transforming growth factor beta in tissue fibrosis. N Engl 
J Med 1994; 331:1286-92. 

Bremer B. M., Coope M, E., Se Zeeuw D., et al: Effects of losartan on renal and 
cardiovascular autocomes in patients with type 2 diabetes and nephropathy, N Engl J 
Med 345, 2001: 861-9. 

Cooper M. E., Vra Clarke C. F. et al. Autonome nerve function in adolescents with 
type 1 diabetes mellitus: relation to microalbuminuria. Diabet Med 1999; 16: 550-54. 
Cooper M. E.: Pathogenesis, prevention and treatment of diabetic nephropathy. Lancet 
1998; 352: 213-219, 

Covic A., Goldsmith D. J., Covic M.: Reduced blood pressure diurnal variability as a 
risk factor left ventricular dilatation in haemodialysis patients, Am J Kidney Dis 35, 
2000: 617-23. 

Danne T., Spiro M. J., Spiro R. G. Effect of high glucose on type IV collagen production 
by cultured glomerular epithelial and mezangial cells. Diabetes 1993; 42: 170-177. 
Dennis Barnes et al. The patient with diabetes mellitus. Oxford Textbook of Clinical 
Nephrology second edition. 1998, vol. 2: 723-777. 

De Vriese A. S., Tilton R. G., Elger M. et al. Antibodies against vascular endothelial 
growth factor improve early renal dysfunction in experimental diabetes. J Am Soc 
Nephrol 2001; 12: 993-1000. 

Fioreto P., Maner M., Brocco E. et al. Patterns of renal injury in DIDDM patients with 
microalbuminuria. Diabetologia 1996; 35: 1569-76. 

Flyvbjerg A., Denner L. et al. Long term renal Effect of a Neutraliying. RAGE 
Antibody in Obese Type 2 Diabetic Mice. Diabetes, 2004; 53(1): 166-172. 

Forbes J. H., LTL YEE et al. Advanced Glycation End Product Interventions Reduce 
Diabetes Accelerated Atherosclerosis. Diabetes 2004; 53(7): 1813-23. 

Gae De P., Vedel P., Larsen N. et al. Multifactorial intervention and cardiovascular 
disease in patient with type 2 diabetes. N Engl J Med .2003: 348: 383-393. 

Galland R., Traeger J., Arkouche W., et all: Short daily hemodialysis and nutritional 
status, Am J Kid Dis 37, 2001, Suppl 2: $95-S98. 


268 


NEFROLOGIE — PRINCIPII TEORETICE ŞI PRACTICE 


Giordano M., Matsuda M., De Fronzo R. A., et all: Effects of angiotensin-converting 
enzyme inhibitors, calcium channel blokers and alpha-adrenergic blockers an glucose 
and lipid metabolism in NIDDM patients with hypertension, Diabetes 44, 1995: 665-71. 
Gruden G., Thomas S., Burt D. et al. Interaction of angiotensin II and mechanical 
stretch on vascular endothelial growth factor production by human mesangial cells, J 
Am Soc Nephrol 1999; 10: 730-7. 

Hasslacher C. H. in: Diabetic Nephropathy, edit. Hasslacher Ch, John Wiley and 
SONS, LTD, 2001, P: 221-227. 

Hischberg R., Brunori G., Kopple J. D., Guler H. P. Effects of insulin-like growth 
factor I on renal function in normal men, Kidney Int 1993; 43: 387-97. 

Hypertension In Diabetes Study (HDS): Prevalence of hypertension in newly 
presenting type 2 diabetic patients and the association with risk factors for 
cardiovascular and diabetic complications. J. Hypertens 1993; 11: 309 - 317. 

Ionescu Tirgoviste C. Diabetologie modernă. Ed. Tehnică. Bucuresti 1997: 285-293. 
Keller C., Ritz E., Pommer W., et al: The quality of the treatment of diabetes in kidney 
failure in Germany, Dtsch. Med. Wochenshrift, 125, 2000: 240-4. 

Kreisberg J. 1., Kreisberg S. H. High glucose activates protein kinase C and stimulates 
fibronectin gene expression by enchancing a cAMP response element. Kidney Int 
1995; 51 (Suppl): 3-11, 

Lanson N. F.: Classification System of Diabetic Nephropathy May Advance Patient 
Care, J Am Soc Nephrol. Published online February 18, 2010. 

Lee H. B., Cha M. K., Song Kik et al. Pathogenic role of advanced glycosylation end 
products in diabetic nephropathy. Kidney Int 1997 60 (suppl); S60-S65. 

Locatelli F., Marcelli D., Conte F., et al: Comparison of mortality in ESRD patients on 
conective and diffusive extracorporeal treatments, Kidney Int 55, 1999; 286-93, 
Management of the Renal Patient: Expert Recommendations and Clinical Algorithms 
on Cardiovascular Risc Factors, edit. Jutta Passlick-Deetjen, Ritz E, Pabst Science 
Publishers 2000, P: 166-171. 

Mattar A. L., Fujihara C. K., Riberio M. O. et al. Renal effects of acute and chronic 
nitric oxyde inhibition in experimental diabetes. Nephron 1996; 74: 136-143. 
Mogensen C., E.: Definition of diabetic renal disease in insulin dependent diabetes 
mellitus based an renal function tests, in: The Kidney and Hypertension in Diabetes 
Mellitus, edit: Mogensen CE, K/uwer Academic Publisher, 2000, P: 13-29. 

Mota Maria. Complicatiile diabetului zaharat. Compendiu de diabet zaharat Nutritie 
Boli Metabolice. Ed. Medicală Universitară Craiova 2001: 95-136. 

Mota Maria. Microangiopatia diabetică. Ed. Didactică şi Pedagogică Bucuresti, 2003: 
91-132. 

Muller D. N., Dechend R., Mervaala E. M. et al. NF-kappa B inhibition ameliorates 
angiotensin Il-induced inflamatory damage in rats. Hypertension 2000; 35: 193-201. 
Nischikawa T, Edelstein D, Du XL et al. Normalizing mitochondrial superoxide 
production blocks three pathways of hyperglycaemic damage. Nature 2000; 404: 787-90. 
Pieper G. M., Raiz U. H. Activation of nuclear factor-kappa B in cultured endothelial 
cells by increased glucose concentration: prevention by calphostin C. J Cardiovasc 
Pharmacol 1997; 30: 528-32. 

Riser B. L., Denichilo M., Cortes P. et al. Regulation of connective tissue growth 
factor activity in cultured rat mesangial cells and its expression in experimental 


Cap. 7 - Nefropatia diabetică 269 


diabetic glomerulosclerosis. J Am Soc Nephrol 2000; 11: 25-38. 

Ritz E., Orth S. R. Nephropathy in Patients with Type 2 Diabetes Mellitus. The New 
England Journal of Medicine, vol 341, 15; 1127-31; 1999. 

Rudberg S., Osterby R., Bangstad H.-J., et al: Effect of angiotensine converting enzyme 
inhibitor or beta blocker an glomerular structural changes in young microalbuminuric 
patients with type 1 (insulindependent) diabetes mellitus, Diabetologia 42,1999: 589-95. 
Schreiber B. D., Hughes M. L., Groggel G. C. Insulin-like growth factor-1 stimulates 
production of mesangial cell matrix components. Clin Nephrol 1995; 43: 368-74. 
Serafinceanu C. Boala renală diabetică. Ed. Morosan 2002: 1-245. 

Sharma K., Ziyadeh F. N. Hyperglicaemia and diabetic kidney disease. The case for 
transforming growth factor f as a key mediator. Diabetes 1995; 44: 1139-46. 

Tanji N., Mancowitz G. S., Fu C. et al. Expression of advanced glycation end-products 
and their cellular receptor RAGE in diabetic nephropathy and nondiabetic renal 
disease. J Am Soc Nephrol 2000; 11: 1656-66. 

The Diabetes Control And Complications Trial. Research Group. The effect of intensive 
treatment of diabetes of the development and progression of long term complications 
in insulin-dependent diabetes mellitus. N Engl J Med 1993; 329: 977-86. 

Ursea N. si col. Manual de nefrologie. Fundaţia Română a Rinichiului. 2001: 973-992. 
Veelken R., Hilgers K. F., Hartner A. et al. Nitric oxyde synthase isoforms and glomerular 
hyperfiltration in early diabetic nephropathy. J Am Soc Nephrol 2000; 11: 71-79. 

Weiss R. H., Ramirez A. TGF-beta- and angiotensin -Il- induced mesangial matrix protein 
secretion is mediated by protein kinase C. Nephrol Dial Transplant 1998; 13: 2804-13. 
Zaier M., Ritz E.: Preparation of dialysis patient for transplantation, Nephrol Dial 
Transplant 17, 2002: 552-6. 

Zucchelli P., Santoro A., Sturani A., et al: Effects of hemodialysis and hemofiltration 
on the autonomic control of circulation, Jnt J Artif Org 17, 1994: 163-7. 


CAPITOLUL 8 


LUPUSUL ERITEMATOS SISTEMIC 
ȘI NEFROPATIA LUPICĂ 


8.1. DEFINIŢIE 


Lupusul eritematos sistemic (LES) este o boală autoimună sistemică ce afectează 
unul sau mai multe aparate, caracterizată printr-o evoluţie în pusee succesive şi 
prezenţa frecventă a Ac antinucleari (AAN). 

Severitatea bolii este foarte variabilă, de la forme benigne, cu afectare limitată, 
cutanată şi articulară, la forme cu afectări viscerale multiple. 


8.2. EPIDEMIOLOGIE 


LES este cea mai frecventă boală autoimună sistemică, după sdr. Sjégren, având o 
prevalență de 15-50 cazuri/100.000 loc. În SUA, 1,5 milioane persoane suferă de 
această boală. 

Predomină la femei (raport pe sexe F/B = 8-9/1), de vârstă tânără (debutează 
de obicei între 15-45 ani, cel mai frecvent între 20-30 ani), dar se poate întâlni şi la 
bărbaţi, copii şi persoane mai în vârstă. Este de trei ori mai frecventă la rasa 
neagră decât la rasa albă. 

În 5-10% din cazuri se constată o agregare familială. 


8.3. ETIOLOGIE 


Etiologia LES este complexă şi insuficient cunoscută. Intervin multipli factori: 
genetici, endocrini şi de mediu. 


8.3.1. Factori genetici 


Rolul lor este sugerat de agregarea familială a unor cazuri de LES. La gemenii 
monozigoti există o concordanță de 25-50% a LES şi de 70% a anticorpilor 

anti-nucleari (AAN). La gemenii dizigoti şi la rudele de gradul I, riscul de LES este 
de 5%. La membrii familiilor pacientilor cu LES au fost evidentiate frecvent 
anomalii imunologice asimptomatice (AAN, hipergamaglobulinemie) sau alte boli 
autoimune (anemie hemolitică, trombocitopenie, tiroidită). 

Riscul de LES este crescut la indivizii cu HLA DR-2 şi DR-3 (risc de 2-5 ori) şi 
la cei cu deficite ereditare homozigote ale unor componente ale complementului 
seric (Clq, Clr/s, C2, C4) ori ale receptorului C3b. (Se crede că aceste deficite 
imune se asociază cu o epurare insuficientă a unor Ag proprii sau străine, a căror 
acumulare ar putea declanşa fenomene de autoimunitate). De asemenea, au mai fost 
implicate, inconstant, diverse variante genetice (polimorfism) ale receptorului 
celulei T (TCR), TNF-a, IL-6, FeyR (receptor pentru fragmentul Fe al IgG) etc. 

În fine, LES indus de medicamente apare mai frecvent la persoanele care 
metabolizează (acetilează) lent aceste medicamente (acetilatori lenti). 


8.3.2. Factori endocrini 


Numeroase argumente epidemiologice sugerează rolul hormonilor sexuali în 
patogeneza bolii. LES afectează în special femeile de vârstă fertilă (boala debutează 
foarte rar înainte de pubertate sau după menopauză). De asemenea, este mai frecvent la 
indivizii cu sindrom Klinefelter (care au un cariotip XXY şi prezintă un hipogonadism 
hipergonadotrop). La femeile, ca şi la bărbaţii cu LES, s-au constatat nivele serice mai 
crescute ale unor metaboliți ai estrogenilor (16-alfa-hidroxi-estrona) şi concentrații 
scăzute ale hormonilor androgeni. În plus, boala lupică debutează sau se agravează 
adesea în timpul sarcinii, în perioada puerperală sau după administrare de 
contraceptive orale şi tratamente de substituție cu estrogeni, iar cazurile de lupus cu 
debut după vârsta de 50 ani au o evoluţie relativ mai benignă. 

Estrogenii în exces influențează sistemul imun, pe de o parte prin favorizarea 
proliferării limfocitelor B şi a producţiei de Ac şi, pe de altă parte, prin deprimarea 
limfocitelor T supresor şi T helper-l (Th1) şi a producţiei de IL-2. Dimpotrivă, 
androgenii inhibă proliferarea celulelor B şi Th2 şi stimulează populaţia Thl. 

Date experimentale şi clinice sugerează rolul posibil al altor tulburări hormonale în 
patogeneza LES, precum hiperprolactinemia, deficiiul de gonadotrope-releasing- 
hormone (GnRH) sau hipofunctia axului hipotalamo-hipofizo-corticosuprarenal. 


8.3.3. Factori exogeni 


Desi factorii genetici şi hormonali creează o predispozitie pentru LES, o serie de 
factori de mediu sunt implicati in declansarea bolii, iar variabilitatea lor ar putea fi 
o explicatie a heterogenitatii manifestarilor bolii si a evolutiei sale ondulante, 
caracterizate prin perioade de activitate si remisiune. Printre acesti factori exogeni, 
se numără agenţi infectiosi, chimici şi fizici. 

Infectiile pot determina activarea limfocitelor B, distructii tisulare cu eliberarea 
de auto-Ag şi fenomene autoimune prin mecanisme de mimetism molecular. 
Astfel, diversi agenţi infectiosi ar putea, teoretic, să inducă pusee de activitate 

ale bolii lupice, dar, până în prezent, nu există totuşi dovezi clare în acest sens. 

Anumite medicamente sunt implicate în precipitarea evoluţiei şi chiar în 
declanşarea LES. Cele mai bine cunoscute sunt procainamida şi hidralazina. 
Acestea se combină probabil cu unele proteine nucleare (histone), determinând 
apariția unui răspuns autoimun. Numeroşi pacienţi tratați timp îndelungat cu astfel 
de medicamente dezvoltă AAN, iar la unii (in special cei care sunt acetilatori lenți) 
pot apare chiar manifestări clinice de LES (lupus indus de medicamente). Rolul 
estrogenilor exogeni a fost menţionat mai sus. 

Expunerea la radiaţii ultraviolete (RUV), în special de tip B (UVB) poate 
induce apariţia sau exacerbarea bolii. RUV stimulează producţia de IL-1 şi 
alterează structura DNA, a RNP şi a altor Ag nucleare din celulele epidermice, 
putând favoriza reacții autoimune. 


8.4. PATOGENEZĂ 


Tulburările imunologice din LES se caracterizează prin: producție de autoanticorpi, 

alterarea expresiei unor citokine, perturbarea răspunsului imun şi a imunoreglării. 
Producția de auto-Ac reprezintă anomalia imunologică esenţială în LES. Aceşti 

auto-Ac (de tip IgG sau IgM) sunt indreptati împotriva a numeroase Ag celulare 

(nucleare, citoplasmatice şi membranare) şi circulante (Ig, factori ai coagulării). 

e Ac antinucleari (AAN) (vezi tabelul 1) sunt cei mai caracteristici. Ac anti- 
ADNdc pot reacționa încrucişat şi cu alte Ag, inclusiv constituenți ai MBG 
(laminină, heparan-sulfat, colagen tip IV etc.), iar prezenţa şi titrul lor se 
corelează adesea cu riscul de nefropatie lupică. 

e Ac anti-citoplasmatici sunt mai putin cunoscuţi: Ac anti-proteină P ribosomală 
(se asociază cu risc crescut de psihoză lupică), anti-mitocondriali, anti- 
lizozomali, anti- ARN etc. 

e Ac anti-membranari sunt comuni în LES: Ac anti-hematii (induc anemie 
hemolitică), anti-leucocite (determina neutropenie şi limfopenie), anti- 
plachetari, anti-receptori (pentru insulină, IL-2 etc.). 

e Ac anti-lg, de tip factor reumatoid (IgM anti-IgG) se întâlnesc la 30% dintre 
pacienţii cu LES, dar şi în alte afecțiuni: poliartrită reumatoidă (85%), sindrom 
Sjogren (80%), crioglobuliemie mixtă etc., precum şi la persoane sănătoase 
(mai ales vârstnici). 

e Ac anti-fosfolipidici (APL) (vezi subcapitolul “Sindromul Ac antifosfolipidici” ) 
Prin unirea auto-Ac cu Ag corespunzătoare se formează complexe imune. 

Anomaliile răspunsului imun şi ale imunoreglării (vezi tabelul 2) favorizează 
acumularea şi depozitarea tisulară a acestor complexe imune, în special în: 
glomeruli, interstitiul renal, plexurile coroide, mezotelii, plexurile capilare din 
derm şi capilarele alveolare pulmonare. Aceste complexe imune inițiază alte reacții 
imunopatologice: activarea complementului, eliberarea de citokine pro-inflamatorii, 
factori de creştere, factori chemotactici, enzime lizozomale etc. Rezultă astfel leziunile 
inflamatorii tisulare caracteristice LES, precum şi manifestările hematologice. 

Tabelul 1. Principalii AAN întâlniți în LES. 


‘ip “Sensibilitate  Specificitate -Semnificație 

AAN > 95% Nu Absența lor practic exclude LES 
Anti-ADNdc 70% Da Risc crescut de nefropatie lupică 

să Aproape constant întâlniți în LES 
piped PASTA fiul is de medicamente (95%) 

: Sunt implicati in formarea “celulei 

Ani lupice” (= un PMN ce a fagocitat 

nucleoproteine > 60% Nu 


(“factor lupic”) 


material nuclear eliminat de un alt PMN, 
agresat de Ac anti-nucleo-proteine) 


Anti-Sm 30% Da Specificitate 99% pentru LES 


Anti-RNP 40% Nu 


Asociati cu sdr. Raynaud; mai rar cu 
nefropatia lupică 


Anti-SSa/Ro 30% Nu 


Se asociază cu lupus cutanat subacut, 
iar la mamele cu anti-Ro, fetii au risc 
de a dezvolta reacții de fotosensibilitate, 
lupus congenital şi bloc A-V congenital. 
Se asociază, de asemenea cu sdr. 
Sjögren (30-70%) 


Anti-SSb/La 10% Nu Specificitate mare pt. sdr. Sjögren 


Tabelul 2. Anomalii ale răspunsului imun si ale imunoreglării in LES. 


Hiperactivitatea limfocitelor B (LB) 

Numărul LB activate, producătoare de Ig, este crescut în sângele periferic 
Anomaliile LB sunt prezente la membrii sănătoşi ai familiilor bolnavilor cu LES 
şi pot precede instalarea bolii 

LB sunt mai susceptibile de activare policlonală de către Ag specifice 

Nivelele serice crescute ale IL-6 şi IL-10 pot promova hiperactivitatea LB 
Răspunsul LB la semnale activatoare este anormal 

Hiperactivitatea limfocitelor T (LT) 

Numărul LT activate este crescut în sângele periferic 

Procesele precoce ale activării LT sunt anormale 

Funcţiile LT sunt orientate predominant către stimularea LB şi a producţiei de Ig 
LT stimulate produc cantități mici de IL-2 

Anomalii ale funcţiilor fagocitare 

Celulele fagocitare nu pot lega sau procesa eficient complexele imune 

Fagocitoza celulelor apoptotice este diminuată 

Anomalii ale imunoreglării 

Epurarea deficitară a complexelor imune şi a materialelor apoptotice, din cauza 
unor defecte calitative sau cantitative ale unor componente ale complementului 
(C2, C4, Clq), ale Fey şi ale receptorului celular al Clq 

Activitatea supresoare a celulelor T si NK este inadecvata 

Controlul idiotipic al productiei de Ac este dereglat 

8.5. MANIFESTĂRI CLINICE 


Manifestările clinice ale LES sunt de o mare diversitate. Boala este de obicei 
multisistemică. Tabloul clinic este variabil, în raport cu extensia bolii. 

Debutul este variabil, insidios sau acut, de la un debut monosimptomatic (cu 
artrită, afectare cutanată sau citopenie sangvină) la un debut exploziv, cu alterarea 
stării generale şi afectare viscerală multiplă de la început. Uneori, debutul poate fi 
legat de expunerea la anumiţi factori declanşatori: RUV, medicamente, infecţii, 
intervenții chirurgicale, sarcină. 


8.5.1. Semnele generale 


Semnele generale sunt aproape întotdeauna prezente în perioadele de activitate a 
bolii: astenie, febră (80%), scădere ponderală (65-85%). 


8.5.2. Manifestările articulare 


Manifestările articulare reprezintă manifestarea clinică cea mai frecventă în LES 

(90%). Pot precede apariția manifestărilor viscerale cu 6 luni până la 5 ani; 

e Artralgii, uneori însoțite de redoare matinala; 

e  Poliartrită acută/subacută (evocă RAA); 

e  Poliartrită cronică, afectează cel mai frecvent articulațiile distale (interfalangiene, 
metacarpo-falangiene, pumni), bilateral şi simetric, simulând un debut de 
poliartrită reumatoidă (PAR), dar şi articulaţii mari (genunchi). Leziunile de 
sinovită şi tenosinovită pot duce rareori (15%) la deformări şi dezaxări 
articulare (reumatism Jaccoud), dar (esenţial) lipsesc semnele radiologice de 
distructie articulară (geode şi eroziuni), ca în PAR. Artrita lupică trebuie 
diferențiată de artritele septice (monoartrite) şi de osteonecroza aseptică; 

ə Osteonecroza aseptică poate interesa capul şi condilii femurali, capul humeral, 
sau platoul tibial. 


8.5.3. Manifestările cutanate şi mucoase 


Manifestările cutanate şi mucoase sunt cele mai frecvent întâlnite, după cele 
articulare (85%). Sunt de o mare diversitate, dar unele sunt foarte caracteristice 
pentru LES: 

e Eruptiile de fotosensibilitate au un aspect nespecific, similar urticariei, localizate în 
zonele expuse la soare. Se vindecă fără hiperpigmentare sau cicatrici; 

e Eritemul facial „în fluture” (vespertillo) este relativ tipic şi frecvent (50%). Este 
un eritem maculo-papulos, adesea scuamos, ce interesează aripile nasului şi 
pometii, respectând santul nazo-labial. Poate cuprinde şi regiunile peri-orbitare, 
fruntea, decolteul şi fata dorsală a mâinilor; 

e Leziunile discoide apar la 20% din cazuri, au evoluţie cronică şi pot precede cu 
mai multi ani celelalte manifestări ale LES. Au aspectul unor papule sau plăci 

eritematoase, cu limite nete şi centrul mai ridicat. Evoluează în trei stadii: 
eritem, hiperkeratoză şi atrofie. Au aceeaşi localizare ca şi “vespertillo”; 

e Alopecia este frecventă (70%), de obicei dispusă în plăci, mai rar difuză. Poate 
interesa orice zonă cutanată cu pilozitate. Apare în perioadele de activitate a 
bolii şi este reversibilă în perioadele de remisiune. Părul este uscat, lipsit de 
luciu şi friabil; 

e Lupus pernio survine iarna, mimează degerăturile, afectează fata şi extremitățile 
membrelor; 

e Livedo reticularis nu este specific LES. Se localizează la nivelul genunchilor, 
gleznelor şi feţei dorsale a picioarelor. Se poate însoți de purpură, noduli sau 
ulceratii dureroase; 

e Vasculita cutanată se manifestă prin purpura peteşială şi necrotică, dispusă pe 
suprafața de extensie a antebratelor, pe membrele inferioare, mâini, degete. 
Uneori se complică cu necroze, în special digitale. Biopsia arată un aspect de 
angeită leucocitoclazică; 

e Alte leziuni cutanate: urticarie hemoragică, noduli subcutanati (paniculită lupică), 
eritem multiform, leziuni buloase, noduli Os/er, edem angioneurotic etc.; 

e Leziunile mucoase se întâlnesc la 40% dintre pacienţi: ulceratii palatine, adesea 
asimptomatice, ulceratii ale septului nazal (ce pot determina perforatii), ale 
traheei, gingivită eroziva, leziuni discoide. 


8.5.4. Manifestarile musculare 


Manifestările musculare sunt mai rare. Se traduc prin mialgii, uneori miozită 
(8%), cu localizare predominant proximală, dureri şi oboseală musculară, foarte rar 
atrofii musculare şi paralizii flasce. Uneori, enzimele musculare sunt crescute. 
Biopsia musculară poate fi normală sau evidenţiază infiltrate limfo-plasmocitare, 
hialinizare şi atrofii ale fibrelor musculare. 


8.5.5. Manifestările pleuro-pulmonare 


Manifestările pleuro-pulmonare apar frecvent (65%), chiar în absenţa 
manfestărilor cutanate şi articulare, uneori ca primă formă de manifestare a bolii. 
Pot fi asimptomatice. 

e Pleurezia apare la 40% dintre pacienţi, cu revărsat în cantitate moderată. Lichidul 
este sero-citrin sau hemoragic, cu caractere de exsudat, celularitate bogată în 
limfocite, uneori conţine celule lupice. Mai frecvent (56%) se întâlneşte o 
pleurită uscată; 

e Pneumonia acută lupică este rară (5-10%) se manifestă prin durere, tuse, 
dispnee, hemoptizii, raluri crepitante predominant bazale, iar radiologic 
infiltrate bazale cu aspect clasic de atelectazii lamelare. Este dificil de deosebit 
de o pneumonie infecțioasă; 

e Hemoragii alveolare — foarte rare, dar extrem de grave, cu sindrom de detresă 
respiratorie, febră, hemoptizii, infiltrate difuze bilaterale, anemie acută; 

e Fibroză pulmonară interstitiala difuză — foarte rară (5%); 
e HTA pulmonară — excepţională (1%), dar cu prognostic foarte sever; trebuie 
diferențiată de HTAP secundară tromboembolismului pulmonar. 


8.5.6. Manifestările cardiace 


Manifestările cardiace sunt de obicei asimptomatice. 

e Pericardita poate fi minimă, manifestată prin frecături pericardice fugace, sau 
cu revărsat lichidian, evidenţiat radiologic şi echocardiografic. Rareori poate 
determina tamponadă. Lichidul pericardic este exsudat; poate conţine celule lupice; 

e Endocardita verucoasă Libman-Sachs apre mai frecvent în LES cu SAPL. 
Afectează valva mitrală sau tricuspidă şi poate fi suspectată în cazul apariţiei 
unor sufluri sistolice recente. Necesită diagnostic diferenţial cu suflurile 
funcţionale şi cu endocardita infecțioasă. De obicei este asimptomatică, dar se 
poate complica cu grefă bacteriană şi embolie cerebrală; 

e Miocardita acută lupică este rară. Se manifestă prin tahicardie, tulburări de ritm 
şi de conducere, cardiomegalie, insuficienţă cardiacă; 

ə Afectarea coronariană este relativ frecventă, fie secundară coronaritei lupice, 
fie, mai frecvent, consecinţa aterosclerozei precoce sau unei tromboze coronare 
în cadrul SAPL. 


8.5.7. Manifestări vasculare 


e Fenomenul Raynaud apare la 20-30% din bolnavi şi poate preceda cu multi ani 
dezvoltarea LES multisistemic; 

e Gangrena extremităților poate apare în LES cu SAPL sau crioglobulinemie; 

e Tromboze venoase profunde (10%) se întâlnesc în LES cu SAPL. 


8.5.8. Manifestări abdominale 


e Tulburări digestive nespecifice (anorexie, greturi, vărsături, dureri abdominale) 
sunt rare, dar pun probleme de diagnostic diferenţial; 

e Hepatomegalia se întâlneşte la 30% din bolnavi. În 1/3 din cazuri se constată 
enzime hepatice crescute. Biopsia hepatică poate releva leziuni de steatoză sau 
hepatită; 

ə Vasculita mezenterică are prognostic grav; se prezintă cu dureri abdominale, 
febră, vărsături; diagnostic CT — semne de ischemie intestinală; complicații: 
hemoragie, infarct sau perforatie intestinală. 


8.5.9. Manifestări hematologice 


e Anemia este frecventă în LES (50%). Cel mai adesea este de tip inflamator, 
normocromă, normocitară, aregenerativa. Anemia hemolitică autoimună se 
întâlneşte in 10% din cazuri, se asociază cu splenomegalie, subicter, 

hiperbilirubinemie, scăderea haptoglobinei, test Coombs pozitiv. Mai rar, poate 
apare o anemie hemolitică microangiopatică, în cadrul SAPL. Alte cauze de 
anemie pot fi: deficitul de fier, infecțiile, insuficienţa renală cronică; 

e  Leucopenia este frecventă (50%), cu limfopenie sau/şi neutropenie; 
Trombocitopenia autoimună este mai rară, de obicei moderată; în 10% din 
cazuri poate fi severă (< 50.000/mmc), asociată cu purpură; 

e  Adenopatii moderate, generalizate sau localizate, sunt prezente la 50% din 
cazurile de boală activă, în special la copii şi tineri; 

e Splenomegalia moderată se întâlneşte la 20% din pacienţi, mai ales la copii. 
Anatomo-patologic se găsesc leziuni de fibroză per-arteriolară. 


8.5.10. Manifestări renale 


e Afectarea renală survine precoce (în primii 5 ani de la debutul bolii); 
simptomatică în 40%: proteinurie, hematurie, insuficiență renală; necesită PBR 
pentru diagnostic. 


8.5.11. Manifestări neuro-psihice 


Conform ACR (1999), sindroamele neuro-psihice în LES se clasifică astfel: 

e Manifestări SNC: meningita aseptică, boala cerebrovasculară, sindromul 
demielinizant, cefaleea, mişcările involuntare, mielopatia, convulsiile, starea 
confuzionala acută, anxietatea, disfunctia cognitivă, tulburările afective şi psihoza; 

e Manifestări SNP: sindromul Guillain-Barré, neuropatia autonomă, mononeuropatia, 
miastenia gravis, neuropatia craniană, plexopatia şi polineuropatia. 


Cele mai frecvente dintre acestea sunt tulburările cognitive, urmate de cefalee, 
tulburările afective, boala cerebrovasculara, convulsiile şi polineuropatia. Multe 
dintre aceste manifestări pot fi frecvent atribuite altor cauze, independente de boala 
lupică per se (precum HTA, uremia, corticoterapia, infecțiile etc.), necesitând un 
diagnostic diferenţial adesea dificil. 

În patogeneza tulburărilor neuro-psihice din LES sunt implicate mai multe 
mecanisme: vasculopatia vaselor mici intracerebrale (simplă, non-inflamatorie 
sau, mai rar, inflamatorie), autoanticorpii (anti-fosfolipidici, anti-P ribosomali si 
anti-neuronali) şi mediatorii inflamatiei (IL-6, IFN-o, IL-10, IL-2, metaloproteinaze 
etc.). Sindromul APL se asociază în special cu manifestări focale: accidente 
cerebrovasculare, convulsii, mişcări involuntare, mielopatie transversă, tulburări 
cognitive, afectarea vederii şi cefalee. 

Diagnosticul acestor complicații necesită, de la caz la caz: examen specializat 
neuro-psihiatric, examene serologice, examenul LCR, investigaţii imagistice: CT, 
RMN (superioară CT) sau PET (foarte valoroasă, dar costisitoare şi puţin accesibilă). 

8.6. EXPLORĂRI PARACLINICE 


Citopenii sangvine (vezi mai sus); 

Sindrom inflamator — inconstant (chiar în pusee); CRP putin crescută; 

Ac antinucleari (AAN) au o mare sensibilitate diagnostică (95-99%), astfel 
încât un titru AAN < 1/40 practic exclude LES. Pe de altă parte, AAN au o 
specificitate redusă: pot apare cu frecvență variabilă în populaţia sănătoasă 
(reacţii fals-pozitive), mai ales la titruri mici (32% la titru 1/40, 13% la 1/80, 
3% la 1/320), precum şi în alte boli autoimune (sclerodermie, sindrom Sjögren, 
dermatomiozită etc.), inflamatorii cronice (hepatită cronică), infecțioase, 
neoplazice, sau induşi de medicamente (vezi “Parogeneza”). AAN cu 
specificitatea cea mai mare pentru LES sunt Ac anti- ADN dublu-catenar 
(ADNdc) şi anti-Sm (o mica ribonucleoproteină nucleară); 

Titrul AAN, de regulă, nu este util pentru monitorizarea bolii, deoarece poate 
rămâne la valori ridicate chiar şi la pacienţii care sunt în remisiune clinică. Nici 
titrul Ac anti-Sm nu se corelează cu activitatea clinică a LES. Dimpotrivă, fitrul 
Ac anti-ADNdc se corelează mai bine cu manifestările clinice (mai ales cu 
nefropatia), deşi nici această corelaţie nu este perfectă; 

Nivelul complementului seric, în special fracțiile C3 si C4, se corelează cu 
activitatea bolii: scade în pusee şi se normalizează în perioadele de remisiune; 
Ac anti-fosfolipidici se întâlnesc frecvent la pacienţii cu LES (40%), chiar şi la 
cei fără AAN, precum şi la cei fără semne de activitate clinică. Se asociază cu 
complicaţii trombo-embolice şi obstetricale. Trebuie căutați sistematic; 
Determinarea Ac anti-proteine SR, recent introdusă în practică, are o 
sensibilitate şi o specificitate pentru diagnosticul LES similare Ac anti-ADNdc 
(fiind astfel utilă pentru diagnosticul cazurilor cu Ac anti-ADNdc negativi); 

Ac anti-Clq au, dintre testele serologice, specificitatea cea mai ridicată pentru 
diagnosticul unui puseu de nefropatie lupică,; 

Alte anomalii imunologice: factor reumatoid, crioglobuline, complexe imune 
circulante; 

Alte explorări: biopsia cutanată, biopsia renală, examene imagistice etc. — sunt 
indicate în funcţie de particularitatile clinice ale fiecărui pacient. 


8.6.1. Criterii de diagnostic şi clasificare ale LES (American College of Rheumatology, 
1982, 1997): 


Eruptie malara în aripi de fluture — eritem malar fix, plan sau reliefat, care 
respectă santul nazo-labial; 

Eruptie de lupus discoid — placarde eritematoase reliefate, cu scuame keratozice 
aderente si dopuri cornoase foliculare, cicatrici atrofice ce pot apare pe leziunile vechi; 
Fotosensibilitate — eruptie cutanată secundară expunerii la soare, relevată de 
anamneză sau observată de medic; 

Ulceratii bucale sau nazo-faringiene — de obicei dureroase, constatate de medic 
Poliartrită neeroziva — ce afectează cel putin 2 articulaţii periferice, 

caracterizată prin durere, tumefactie sau epanşament articular; 

ə Pleurezie sau pericardită — epanşamente sau frecătură pleurala/pericardica; 

e Afectare renală — proteinurie > 0,5 g/24 ore sau cilindrurie (c. hematici, 
leucocitari, celulari sau micsti); 

ə Afectare neurologică — convulsii sau psihoză, în absența unei cauze 
medicamentoase sau metabolice (insuficienţă renală, acidoză, diselectrolitemii); 

ə Afectare hematologică — anemie hemolitică cu hiperreticulocitoză, sau leucopenie 
< 4000/mm”, sau limfopenie < 1500/mm?, sau trombocitopenie < 100.000/mm’; 

e Tulburări imunologice — Ac anti-ADNdc, sau Ac anti-Sm, sau APL (anti- 
protrombinază, anticardiolipinici sau serologie luetică disociată); 

e Ac antinucleari în titru anormal, în absenţa unui medicament inductor. 


Diagnosticul pozitiv necesită prezența a minimum 4 din aceste 1] criterii. 


În practică, dacă sunt prezente două criterii clinice sugestive, se va determina titrul 
AAN. Dacă acesta este < 1/40 şi există o alternativă de diagnostic verosimilă, se poate 
exclude LES. Dacă nu există altă explicaţie, rămâne în discuţie diagnosticul de LES cu 
AAN negativi sau LES incomplet. Dacă titrul este > 1/40, se recurge la alte explorări 
complementare (hemoleucograma, creatinina, sumarul de urină, Ac anti-ADNdc, anti- 
Sm şi APL): 0-3 criterii = absenţa LES sau LES incomplet; > 4 criterii = LES. 


8.6.2. LES indus de medicamente 


O serie de medicamente pot determina un sindrom /upus-like, manifest clinic sau 
numai prin apariția AAN, sau pot agrava un LES preexistent. Lista acestor 
medicamente este lungă (> 80), dar cel mai frecvent au fost implicate: hidralazina, 
procainamida, diltiazemul, amiodarona, etanerceptul, HIN, sulfasalazina. Indivizii 
acetilatori lenți şi cei cu HLA-D3 prezintă o predispozitie genetică pentru această 
formă de LES. Când apar manifestări clinice, acestea sunt, de regulă, minore: 
subfebrilități, artralgii, mialgii, rash, fotosensibilitate, pleurezie, hepato- 
splenomegalie. Nefropatia şi tulburările neurologice sunt extrem de rare. Din punct 
de vedere serologic, Ac anti-ADNdc se întâlnesc rar, iar nivelul complementului 
seric este normal, în schimb Ac anti-histone sunt aproape constanti crescuți. 
Întreruperea administrării medicamentului inductor este indicată numai dacă 
pacientul prezintă manifestări clinice. După sistarea acestuia, boala este reversibilă 
complet după câteva luni (până la 2 ani). Uneori, pentru controlul simptomatologiei, 
pot fi necesare cure scurte cu AINS, hidroxiclorochină sau corticoizi în doze mici. 


8.6.3. LES şi sarcina 


8.6.3.1. Influenţa sarcinii asupra LES 

Sarcina creşte riscul declanşării unui puseu evolutiv, în special în trimestrul III şi 
post-partum. Este prudent să nu se planifice o sarcină decât într-o perioadă de 
remisiune prelungită > 1 an. De asemenea, sarcina este contraindicată în caz 

de nefropatie evolutivă cu insuficiență renală, precum şi a altor afectări viscerale 
(cardiacă, neurologică). 


8.6.3.2. Influența LES asupra sarcinii 

Avorturile spontane repetate, naşterile premature şi preeclampsia sunt de circa trei 
ori mai frecvente la pacientele cu LES decât la femeile sănătoase. Aceste complicații 
sunt asociate, de regulă, cu SAPL. Unii copii se pot naşte cu LES neonatal (rar). 
Lehuzele cu LES pot alăpta, totuşi alimentația artificială pare de preferat (pentru ca 
mama să-şi poată lua în continuare medicatia imunosupresoare). 


8.6.4. Evoluție. Complicatii. Prognostic 


Este extrem de variabilă, de la forme benigne la forme foarte grave. Gravitatea este 
dată in special de afectarea renală şi SNC. Evoluţia se face de regulă cu pusee şi 
remisiuni succesive, imprevizibile. Episoadele de activitate ale bolii apar fie 
spontan, fie sunt declanşate de factori precipitanti, precum infecțiile, stressul, 
expunerea la soare/RUV, sarcina, medicamentele. Remisiunile se pot produce 
spontan sau ca răspuns la tratament. 

Prognosticul LES s-a ameliorat mult în ultimii 30 ani, datorită progreselor 
realizate în cunoaşterea mecanismelor, diagnosticul şi tratamentul bolii. În prezent, 
supraviețuirea la 10 ani a pacienţilor este > 90-95%. Cauzele de mortalitate sunt: 
activitatea proprie a bolii, complicațiile infecțioase, complicațiile iatrogene şi 
accidentele cardio-vasculare. Factori de prognostic negativ sunt: afectarea renală 
(în special glomerulonefrita proliferativă difuză), afectarea SNC, HTA, sexul 
masculin, vărsta tânără, debutul bolii la vărstă înaintată, statusul socio-economic, rasa 
neagră, prezenţa anticorpilor antifosfolipidici, sindromul de anticorpi antifosfolipidici, 
activitatea crescută a bolii (ex. anemie hemolitică, purpură trombocitopenică, 
hemoragii alveolare, hipertensiune pulmonară, vasculita mezenterică). 

Stabilirea unui regim terapeutic eficient necesită determinarea cu acuratețe a 
activității şi severitatii bolii. Activitatea bolii se referă la gradul inflamatiei, in timp 
ce severitatea bolii se referă la afectarea funcţiei sau/şi structurii de bază unui organ. 

Activitatea bolii este stabilită din anamneză, examenul fizic, examene 
biologice/serologice. Exemple: 

e Lupusul activ (în special nefrita lupică) este adesea precedat de creşterea 
anticorpilor anti- ADN dublu catenar, scăderea nivelului complementului (în 
special CH 50, C3 şi C4) şi creşterea produșilor de activare; 

e Niveluri serice scăzute persistente ale Clq sunt asociate cu activitatea 
glomerulonefritei proliferative; 

e Creşterea VSH si a proteinei C reactive sunt asociate cu activitatea bolii. O creştere 
marcată a Pr C reactive la pacienţii cu lupus ridică suspiciunea infecției. 


Activitatea bolii poate fi apreciată prin o serie de scoruri (SLEDAI, SELENA 
SLEDAI, etc.): 

Scorul de activitate LES (Vitali); 


Parametru Puncte 

1 Simptome generale Nici unul 0 
Temperatura matinală > 37,5°C, nedatorată unei 0,5 
infecții 
Oboseală marcată 0,5 

2 Artrită / Artralgie Nu 0 
Artrită non-eroziva 1 
Artralgii în > 2 articulații periferice 1 

3 Manifestări cutanate Nici una 0 
Eritem malar, erupție maculo-papuloasă, peteşii, 
ulcere la nivelul degetelor, purpură, urticarie, 0,5 
bule, ulcer bucal sau nazo-faringian 

4  Miozită Nu 0 
Enzime musculare crescute 
Modificări EMG 2 
Examen histologic pozitiv 

5 Pericardită Nu 0 
Documentată ECG / Echo 
Frecătură pericardică 1 
Lichid pericardic 

6 Aparat digestiv Nu 0 
Vasculită 
Lichid peritoneal 2 
Peritonită 

7 Manifestări Nu 0 

pulmonare Pleurezie, pneumonie (nu datorată unei infecții), 1 

afectare interstitiala cu dispnee 

8 Manifestări neuro- Nu 0 

psihiatrice Cefalee, migrenă, convulsii, AVC, pierderi de 2 

memorie, psihoza, alte boli cerebrale (organice) 

9  Aparat renal Nu 0 
Proteinurie 
Hematurie micro/macroscopica 
Creatinina crescuta 0,5 
Scăderea clearence-lui de creatinina 
Examen de urină patologic 

10 Hematologic Nu 0 
Anemie non-hemolitica 
Anemie hemolitica 
Leucopenie 1 
Limfopenie 


Trombocitopenie (fără administrare de medicatie 
ce determina pancitopenie) 

11 Sistemul Normal 0 
complement Scăderea C; sau Scăderea CHs5o 1 
12 VSH <25 mm/h (Westergreen) 0 
>25 mm/h (Westergreen) în absența 1 
proceselor patologice 


Proteinurie > 500 mg/zi 
Leucopenie < 3500/ mm? 
Limfopenie < 1500/ mm” 
Trombocitopenie < 100.000/mm* 


Puncte adiţionale 


Manifestări cutaneo-mucoase nou apărute sau agravarea lor de la 
ultimul consult 

Simptome renale noi sau agravarea lor 

Scăderea C3, C4 sau CHs9 semnificativ fata de ultima determinare 
Singura manifestare — miozita/simptome neuro-psihiatrice/simptome 
renale 


NO eS 


Scor final 


e <6; dacă nu este număr întreg — se rotunjeste la nr. întreg inferior (ex. 4,5 — 4) 
> 6; dacă nu este număr întreg — se rotunjeste la nr. întreg superior (ex. 7,5 — 8) 


e 
e Scor final maxim = 10 (boală cu activitate importantă) 
e Scor minim = 0 


e Scorul SLEDAI (Systemic Lupus Erythematosus Disease Activity Index); 


% Parametru Puncte 

1  Convulsii Recent instalate 
Exclude cauzele metabolice, infecțioase sau 8 
medicamentoase 

2 Psihoză Alterarea abilității de a efectua activități obişnuite 
datorită unei severe distorsiuni a realității 
Include: halucinații, incoerenta, delir, comportament 8 
bizar, comportament catatonic 

_ Exclude cauzele datorate uremiei sau medicamentoase 

3 Simptome cerebrale  Alterarea funcţiei mentale, dezorientare, pierdere de 
memorie, alterarea intelectului, scăderea puterii de 
concentrare, scăderea atenției 8 


+ > 2 din: limbaj incoerent, insomnie, creşterea sau 
scăderea activităţii psihomotorii, percepții eronate 
Exclude cauzele metabolice, infecțioase sau 
medicamentoase 

4 Simptome vizuale Modificări retiniene: hemoragii, exudate 


Nevrită optică 8 
Exclude cauzele metabolice, infecțioase sau 
medicamentoase 

5 Nervi cranieni Neuropatie senzitivă/motorie nou apărută 8 

6 Cefalee Severă, persistentă 
Migrenă 8 
Nu răspunde la analgezice 

7 AVC Nou instalat 8 
Exclus AVC ischemic (ATS) 

8 Vasculita Ulceratii, gangrene, infarcte unghiale 8 
Biopsie — vasculita 

9 Artrita > 2 articulaţii cu durere + inflamatie 4 

10 Miozita Durere/slabiciune la nivelul muschilor centurilor 
Cresterea CPK, cresterea aldolaze 4 
EMG modificata 
Biopsie — miozita 

11 Cilindri urinari Hematici, granuloşi 4 

12 Hematurie > 5 hematii / HPF 4 
Exclude: calculi, infecții sau alte cauze 

13  Proteinurie > 0,5 g /24 h nou instalată sau 4 
Creştere recentă > 0,5 g / 24 h față de valoarea 
anterioară 

14  Piurie > 5 leucocite / HPF 4 
Exclude infecţii 

15 Rash Nou apărut sau recurent 2 

16 Alopecie Nou apărută sau recurentă, difuză sau localizată 2 

17  Ulcere mucoase Bucale sau nazale, noi sau recurente 2 

18 Simptome pleurale Durere pleurală + frecătură / lichid pleural 2 

19  Pericardită Durere pericardică + > 1 din: frecătură, lichid, 2 
confirmare EKG sau Eco 

20 Scadere Scăderea CHsy / C3 / Ca sub limita inferioară a 2 

complement normalului 

21 Febra > 38°C l 
Exclude infecții 

22 Trombocitopenia < 100.000 / mm° 1 

23 Leucopenia < 3.000 / mm 1 
Exclude cauze medicamentoase 

24 Creşterea ADN >25% 2 

binding Creştere peste normal 


Calcul: suma parametrilor 1-24 la momentul consultatiei sau cu cel mult 10 zile 
anterior consultației. 


Interpretare 
e Scor minim = 0 

Scor maxim = 105 

În practică: puţini pacienţi cu scor > 45 

Scor SLEDAI < 10 — boală uşoară / moderată 
SLEDAI > 10 — activitate intensă a bolii 


Scorul SLICC / ACR. 


Parametru l Puncte 


Ochi | l Cataractă 


Afectare a retinei ireversibilă 


Atrofie nerv optic 

2  Neuropsihiatric Modificări cognitive (deficit de memorie, de concentrare, 
de vorbire, de scriere), psihoză majoră 
Convulsii ce necesită terapie pentru 6 luni 


pmt | pad | paa Piese 


AVC 


>1AVC 
Intervenţii chirurgicale cerebrale (nu neoplazie) 


Neuropatie periferică sau centrală 


Mielită transversă 


3 Renal RFG < 50% sau Proteinurie > 3,5 g/zi 
BRC std. 5 (dializă) 

4 Pulmonar Hipertensiune pulmonara 
Fibroza pulmonara 


Plamân micşorat (1x) 
Infarct pulmonar (1x) 


Rezectie pulmonara (exclude neo) 
5 Cardiovascular _ Angina / by-pass aorto-coronarian 


Infarct miocardic 


> 1 infarct miocardic 

Cardiomiopatie 

Boli valvulare (suflu diastolic, suflu sistolic > 3/6) 
Pericardită > 6 luni 


Pericardiectomie 
6 Circulaţie Claudicatie pentru 6 luni 
periferică Ulcer mic 
Ulcer mare 


Amputatii degete / membre 


> o localizare 
Tromboză venoasă cu edem, ulceratie sau stază 
7 Tract gastro- Infarct / rezectie intestinală sub duoden, splină, ficat sau 
intestinal veziculă biliară din orice cauză 
> 1 rezectie / infarct 
Insuficienté mezenterică 
Peritonită cronică 
Strictură esofagiană sau intervenţie chirurgicală TGI 


superior 


=|=|R|=l=l===]==l=o|=l=]=l==l=l=ol=l=l=l=o== 


=>|=l=lp 

Insuficienta pancreatică (necesită enzime exogene) sau 1 

pseudochist 
8 Musculo- Atrofie musculară / slăbiciune 1 
scheletal Artrită eroziva sau deformanta (exclude necroza aseptica) 1 
Osteoporoză cu fractură sau tasare vertebrală (exclude 1 


necroza aseptică) 
Necroza aseptică (avasculară) 


Necroza aseptică cu > 2 localizări 


Osteomielită 


9 Piele Alopecie cronică cicatricială 


Cicatrici extinse la alte teritorii decât scalpul 


Ulcere > 6 luni (exclude tromboza) 
10 Altele Insuficienţă gonadală prematură 
Diabet (necesită tratament medicamentos) 


Malignitate (exclude displazia) 
Malignitate > 1 localizare 


»>l=l=l=l=l=l=l=lol= 


Interpretare 
e Scor minim = 0 


8.7. TRATAMENT 


Tratamentul LES depinde de localizarea si severitatea bolii. Pentru simplificare, 

LES poate fi clasificat ca: 

e Uşor: febră, rash, artrită, serozită, cefalee; 

e Sever: anemie hemolitică, purpură trombocitopenică, revarsate pleurale sau 
pericardice masive, vasculită acută a extremităților sau a tractului digestiv, 
nefropatie, afectare SNC. 


8.7.1. Măsuri generale 


Se recomandă a fi evitate: 

e expunerea la soare sau RUV (în special de tip B), chiar în lipsa istoricului de 
fotosensibilitate: evitarea băilor de soare, protecție vestimentară sau cosmetică 
(creme cu factor de protecţie peste 55); 

e contactul cu persoane cu infecții virale (infecțiile sunt responsabile de circa 85% 
dintre acutizările LES). Infectiile diagnosticate trebuie tratate prompt şi corect; 

e medicamentele susceptibile de a induce sau agrava boala trebuie prescrise cu 
prudenţă (contraindicatie relativă); 

e imunizarile (vaccinările) nu se fac cu vaccinuri vii şi niciodată în cursul 
corticoterapiei de atac. În rest, ele pot fi chiar indicate la pacienţii cu LES şi 
risc crescut de infecții; 

e transfuziile de sânge sau derivate se efectuează rar şi numai sub strictă 
supraveghere, mai ales la bolnavii cu anemie hemolitică; 

e contraceptivele orale ce conţin estrogeni pot creşte risul de tromboze la 
pacientele cu SAPL, iar dispozitivele intrauterine prezintă risc de inflamatie/ 
infecție locală. Ca urmare, se recomandă contraceptivele orale exclusiv pe bază 
de progesteron sau cele locale (prezervativ, spermicide); 

e sarcina trebuie evitată în timpul puseelor de activitate a bolii sau în prezența 
unei afectări viscerale (insuficiență renală, insuficienţă cardiacă, LES neurologic); 

e fumatul trebuie întrerupt, fumătorii având un risc mai mare de boală activă. 


8.7.2. Tratamentul afectării articulare şi cutanate 


Pacienţii cu lupus cutanat izolat, inclusiv discoid, evoluează rareori către LES şi 
răspund, de obicei, favorabil la tratamente topice (unguente). Corticosteroizii topici 
fluuorinati (Fluocinolon, Flumetazon pivalat etc.), în asociere cu hidroxiclorochina, 
sunt cel mai des folosiți. Mai recent, preparate topice cu tacrolimus şi 
pimecrolimus s-au dovedit eficace la serii mici de pacienți. 

Pentru artralgiile simple, se pot folosi AINS sau, mai bine, analgezice obişnuite 
(AINS având riscul unor efecte adverse gasiro-intestinale, renale şi cardio-vasculare). 

Hidroxiclorochina (un antimalaric de sinteză) rămâne terapia de bază pentru 
pacienții cu forme uşoare de LES, mai ales cu artralgii/artrită, rash, alopecie si 
ulceratii orale sau genitale, Se administrează initial în doză de 200 mg/zi (doză- 
test), după care se creşte la 400 mg/zi (doza de atac); ameliorarea simptomatologiei 
permite revenirea la 200 mg/zi, după 3-4 săptămâni (doza de întreţinere), 
Majoritatea bolnavilor răspund după 1-2 luni de tratament, dar unii chiar după 
6 luni (de aceea, nu se poate afirma ineficacitatea tratamentului mai devreme de 
6 luni). După obținerea remisiunii, doza de întreținere se administrează cu intermitenta: 
5 zile/săptămână sau 20 zile/lună, timp de 6-12 luni. Hidroxiclorochina are şi un 
ușor efect anti-trombotic şi hipolipemiant. În general, este bine tolerată, singurul 
risc serios fiind cel de retinopatie; de aceea pacienţii necesită control oftalmologic 
odată sau de două ori pe an. Un alt efect advers posibil este rash-ul (5-10%). 

În formele rezistente se pot folosi corticoterapia sistemică în doze mici 
(prednison, 10 mg/zi) sau metotrexat 7,5-15 mg/saptamana. 


8.7.3. Tratamentul anemiei hemolitice 


Corticosteroizii reprezintă tratamentul de electie al anemiei hemolitice din LES. 
Aproximativ 75% dintre pacienți răspund bine la corticoizi, dar adesea sunt 
necesare doze mari. La pacienţii corticodependenti sau corticorezistenti, tratamentul 
este mai dificil. Au fost încercate azatioprina, ciclosporina, Ig 1.V., MMF si 
danazolul, cu rezultate variabile. Splenectomia este considerată ultima resursă 
terapeutică, deoarece, pe lângă riscul operator, se poate complica cu vasculită 
cutanată sau infecţii severe. 


288 NEFROLOGIE — PRINCIPII TEORETICE ŞI PRACTICE 


8.7.4. Tratamentul afectării pleuro-pulmonare 


Tratamentul pleureziei lupice depinde de severitatea acesteia. Revărsatele pleurale 
mici, asimptomatice nu necesită tratament specific. AINS pot fi eficiente pentru 
tratarea pleureziilor moderate. Pentru formele mai severe sau la pacienţii care se 
află deja sub corticoterapie, sunt adesea necesare doze crescânde de corticosteroizi. 
Pe termen lung, se poate folosi hidroxiclorochina. Procedee invazive, precum 
drenajul pleural sau pleurodeza, sunt rareori indicate. 

Tratamentul pneumoniei interstițiale cronice este putin cunoscut. Corticoizii, 
imunosupresoarele sau agenţii citotoxici pot fi eficace, dar nu au fost publicate 
studii controlate. Pneumonia acută lupică răspunde bine, de cele mai multe ori, la 
corticoizi, dar formele corticorezistente necesită agenți imunosupresori. 
Hipertensiunea arterială pulmonară din LES se tratează esențialmente cu 
vasodilatatoare, ca şi hipertensiunea pulmonară primitivă, dar are un prognostic 
rezervat; unii autori recomandă asocierea de corticosteroizi sau anticoagulante şi 
imunosupresoare. 

La pacienţii cu tromboembolism pulmonar recurent în cadrul SAPL secundar, 
se indică tratament anticoagulant pe termen nelimitat. Dacă acesta nu este 
suficient, se asociază corticoizi şi imunosupresoare. 


8.7.5. Tratamentul afectării orale şi digestive 


Leziunile mucoasei orale se tratează cel mai frecvent cu hidroxiclorochind. 
Steroizii şi azatioprina sunt rezervate cazurilor mai severe. Opţiuni de linia a doua 
sunt; thalidomida, ciclosporina, metotrexatul şi dapsona. Igiena bucală, folosirea băilor 
de gură cu clorhexidină sau a gargarei cu apă oxigenată ori cu geluri de steroizi 
sunt metode adjuvante utile. Infectiile bucale trebuie tratate prompt cu antibiotice. 

Leziunile esofagiene şi gastrice, pe lângă terapia patogenică, pot necesita 
medicatie simptomatică, precum antiacide, inhibitori ai pompei de protoni sau 
prokinetice. Pacienţii care primesc AINS timp îndelungat necesită tratament 
protector gastric cu inhibitori ai pompei de protoni (superiori agenţilor anti-H2 şi 
misoprostolului). 

Tratamentul vasculitei mezenterice cuprinde: repaus digestiv total, bolusuri de 
metilprednisolon I.V. sau doar prednison P.O., eventual în asociere cu 
ciclofosfamidă sau azatioprină. Infarctul şi perforatia intestinală necesita intervenție 
chirurgicală de urgenţă. 


8.7.6. Tratamentul afectării cardiace 


Pericardita uşoară răspunde la AINS sau corticoizi în doze medii (prednison 
0,5 mg/kg/zi). Formele severe sau cu tamponadă necesită corticoizi în doze mari, 
adesea I.V. (metilprednisolon 1 g/zi x 3 zile). La pacienţii cu pericardită cronică 
recurentă, MMF, metotrexatul, azatioprina sau Ig I.V. pot fi benefice. Procedeele 

invazive, precum pericardiocenteza, fereastra pericardică sau exereza pericardică 
sunt rareori necesare. 

Endocardita Libman-Sachs, fiind asimptomatică în majoritatea cazurilor, de 
obicei nu necesită tratament specific. Dacă este descoperită în timpul unui puseu de 
activitate al LES, se recurge la prednison 1 mg/kg/zi, mai ales în absenţa SAPL. 
Dacă este depistată într-un stadiu tardiv al bolii, necesită doar supraveghere şi 
profilaxia endocarditei infecțioase, iar în cazul apariţiei unor disfuncţii valvulare 
hemodinamic semnificative, se indică intervenţie chirurgicală (de preferinţă, 
protezare mecanică). 

Miocardita lupică trebuie tratată cu doze mari de corticoizi, chiar în formele 
uşoare. În cazurile severe, se recurge la metilprednisolon I.V., urmat de prednison 
P.O. Ciclofosfamida, azatioprina si Ig I.V. pot fi benefice. 

Coronarita lupică necesită, de asemenea, doze mari de corticoizi. in boala 
coronariană asociată cu SAPL şi/sau ateroscleroză, se recomandă anticoagulante, 
antiagregante plachetare şi vasodilatatoare. Insuficienta cardiacă se tratează ca şi în 
alte cardiopatii. 


8.7.7. Tratamentul afectării neurologice 


Prima etapă este identificarea şi tratarea posibililor factori agravanti, precum HTA, 
infecțiile şi tulburările metabolice. Terapia simptomatică, cu antidepresive, 
antipsihotice sau anticonvulsivante, trebuie luată în considerare, când este cazul. 
Medicația imunosupresoare, cuprinzând corticoizi in doze mari, ciclofosfamidă, 
azatioprină şi micofenolat mofetil, este utilizată după protocoale variabile, în 
absența unor studii controlate de eficacitate. În majoritatea cazurilor se folosesc 
asocieri de steroizi cu imunosupresoare + plasmafereză. Terapia anticoagulantă este 
indicată întotdeauna în prezența manifestărilor neurologice focale asociate cu 
SAPL, pe termen nelimitat. 


NEFROPATIA LUPICĂ 


Afectarea renală apare de obicei în primul an de la debutul LES. Depozite 
intrarenale de Ig sau C se găsesc la aproape toţi pacienții cu LES, dar manifestări 
clinice apar la 50-75%. 


8.8. PATOGENEZĂ 


NL are o patogeneză autoimună, care implică mai multe mecanisme: 
e Ac anti-ADNdc se leagă de celulele endoteliale şi mezangiale, atât direct (printr-o 
reacție încrucişată cu Ag glomerulare), cât si indirect (prin intermediul unor 

„punţi” formate de Ag nucleare). De asemenea, aceşti Ac pot pătrunde în interiorul 
celulelor glomerulare şi tubulare renale (ca şi în celule extrarenale), având ca 
efect fie proliferarea, fie apoptoza acestora. În fine, ei sunt capabili să inducă 
eliberarea unor interleukine (IL-1, IL-6, IL-8), factori de creştere (TGF), 
molecule de adeziune (ICAM-1) şi factori pro-agreganti (factorul von Willebrand), 
ceea ce sugerează rolul lor patogenic în generarea leziunilor glomerulare; 

e nucleosomii (complexe ADN-histone) sunt eliberați de celule apoptotice. 
Ei mediază legarea AAN de tip IgG de constituenți ai MBG (heparan-sulfatul) 
şi sunt capabili să inducă activarea celulelor T; 

e activarea complementului pe calea clasică de către complexele imune 
reprezintă unul dintre mecanismele majore ale leziunilor tisulare. Ea generează 
anafilatoxinele C3a şi C5a, factorul C3b şi complexul de atac membranar C5b-9. 
Factorii C3a, C5a şi C3b se leagă de celulele inflamatorii, determinând 
activarea acestora, precum şi de celulele glomerulare, stimulând proliferarea 
lor. Pe de altă parte, unele componente ale complementului par să aibă un rol 
protector, având in vedere că deficitele genetice de Clq, C2 sau C4 se asociază 
cu un risc crescut de LES (de exemplu, pacienţii cu carenta totală de Clq sau 
C4 dezvoltă LES în proporţie de peste 90%); 

e speciile reactive ale azotului (NO) şi ale oxigenului (ROS) joacă şi ele roluri 
patogenice în NL din diferite modele experimentale. Se crede că unul dintre 
mecanismele majore prin care micofenolatul de mofetil (MMF) poate induce 
remisiunea NL este inhibarea NO-sintetazei intrinseci (INOS). De asemenea, 
agenţi antioxidanți, precum N-acetil-cisteina, au demonstrat un efect benefic in 
NL la şoareci de experienţă. 


8.9. ANATOMIE PATOLOGICĂ 


e Leziuni glomerulare 
e Leziuni tubulo-interstitiale 
e Leziuni vasculare 


8.9.1. Leziunile glomerulare 


Leziunile glomerulare sunt clasificate în 6 clase (după International Society of 
Nephrology/Renal Pathology Society, 2004): 

Clasa I: NL mezangială minimă — glomeruli optic normali, dar cu depozite 
imune mezangiale in IF/ME. 

Clasa II: NL mezangială proliferativă — creşterea matricei şi/sau hipercelularitate 
mezangială în MO, cu depozite imune predominant mezangiale in IF/ME. 

Clasa III: NL focală — leziuni active sau inactive focale (< 50% glomeruli afectaţi), 
segmentale sau globale, endo- şi/sau extracapilare, cu depozite imune subendoteliale: 
e IIIA: NL focala proliferativă, activa; 

e III A/C: NL focală proliferativă şi sclerotica; 
e [II C: NL focală sclerotica, inactivă. 
Clasa IV: NL difuză — leziuni active sau inactive difuze (> 50% glomeruli afectaţi), 
segmentale sau globale, endo- şi/sau extracapilare, cu depozite imune subendoteliale: 
e IV A: NL difuză proliferativă, activă; 
e IV A/C: NL difuză, proliferativă şi sclerotica; 
e IV C: NL difuză sclerotică, inactivă. 
Clasa V: NL membranoasă — depozite imune subepiteliale ori sechele morfologice 
ale acestora în MO, ME sau IF. Poate surveni în asociere cu clasa III sau IV. 
Clasa VI: NL avansată sclerotică — > 90% glomeruli sclerozati. 


Din punct de vedere prognostic, NL proliferative (clasele III şi IV) se clasifică astfel: 


8.9.1.1. Forma uşoară: NL proliferativă focală (clasa III) fără leziuni histologice 
severe (precum crescents, necroză fibrinoidă sau indice de cronicitate > 3) şi fără 
manifestări clinice severe (funcţie renală normală, proteinurie < 3 g/zi). 


8.9.1.2. Forme intermediare: 

e NL cu caracteristicile de „formă uşoară” descrise mai sus, dar care este 
rezistentă la terapia iniţială de inducție, sau răspunde parţial, sau răspunde 
tardiv (> 6 luni); 

e NL proliferativă focala (clasa III) cu leziuni histologice severe sau creşterea cu 
> 30% a creatininemiei; 

e NL proliferativă difuză (clasa IV) fără leziuni histologice severe. 


8.9.1.3. Forme severe: 

e NL moderat-severă, definită la fel ca formele intermediare, dar care nu se 
remite după 6-12 luni de tratament; 

e NL proliferativă focală sau difuză, cu insuficienţă renală şi necroză fibrinoidă 
sau crescents în > 25% din glomeruli; 

e NL mixtă, proliferativă şi membranoasă; 

e NL proliferativă cu indice mare de cronicitate, cu sau fără indice mare de 
activitate (adică, indice de cronicitate > 4 sau indice de cronicitate > 3 cu 
indice de activitate > 10); 

e NL rapid progresivă (dublarea creatininemiei în mai putin de 3 luni). 


NL membranoasă (clasa V) se clasifică astfel: 

e Forma uşoară: proteinurie < 3 g/zi, cu funcţie renală normală; 

e Forma intermediară: proteinurie > 3 g/zi, cu funcţie renală normală; 

e Forma severă: proteinurie > 3 g/zi, cu insuficienţă renală (creşterea cu cel puţin 
30% a creatininemiei). 

8.9.2. Leziunile tubulo-interstitiale 


Patogeneza acestor leziuni este neclară, dar severitatea lor se corelează cu 
prognosticul bolii. Se constată leziuni inflamatorii, fibroză, alterări ale epiteliului 
tubular. Uneori, în IF apar depozite granulare sau liniare de Ig de-a lungul MBT. 


8.9.3. Leziunile vasculare 


Tromboza arterei sau a venei renale este legată de prezenţa Ac anti-fosfolipidici 
(APL). Afectează sever funcția renală. 

Vasculita necrozantă a vaselor mici intrarenale se caracterizează prin depozite 
de CI vasculare şi se manifestă clinic prin insuficiență renală fără proteinurie şi fără 
modificarea sedimentului urinar. 

Microangiopatia trombotică este de asemenea legată de prezența APL. Există 
şi cazuri în care LES se asociază cu o purpură trombocitopenică trombotică (PTT) 


8.9.4. Rolul PBR în LES 


Punctia-biopsie renală este utilă pentru: 

e diagnosticul de LES (rar); 

e clasificarea NL; 

e stabilirea prognosticului; 

e urmărirea evoluţiei (prin biopsii repetate). 


Transformarea, în timp, a unei clase de NL în alta este posibilă (20-30%). 
Mai frecvent formele mai uşoare se transformă in forme mai severe (cls. II în cls. 
III / IV sau cls. III în cls. IV). Rareori, se poate constata transformarea claselor II, 
III sau IV în clasa V (forme cu mecanism patogenic diferit?). Transformarea este 
imprevizibilă, dar adesea poate fi anunțată de agravarea proteinuriei sau a funcţiei renale. 


8.9.5. Markeri histologici de activitate şi de cronicitate 


8.9.5.1. Markeri de activitate: 

e Proliferarea celulară endocapilara; 

Proliferarea celulară extracapilară (semilune celulare); 

Trombi; 

Necroza fibrinoida; 

Infiltrat inflamator glomerular sau interstitial. 

Fiecare element este notat cu un punctaj de la 0 la 3, in functie de severitate. Un 
scor de activitate crescut indica necesitatea tratamentului imunosupresiv. 


8.9.5.2. Markeri de cronicitate: 
e  Scleroză glomerulara; 
e Semilune fibroase; 

e Fibroza interstitiala. 
Fiecare element este notat de la 0 la 3, in functie de severitate. Un scor de 
cronicitate crescut are o semnificaţie prognostică negativă pentru funcția renală. 


Tabelul 3. Corelaţii anatomo-clinice. 


Forma histologică Manifestări clinice Eragnostic= ; Dewars 
oo : = -renal imunosupresiv 
NL mezangială BUSS tHe ns HTA sau Excelent Nu 
NL focală a gs Sane HTA  Variabil Da 
NL difuză PN, ELA an Variabil Da 
frecvente 
NL membranoasă De obicei, SN Variabil Da 
r Stadiu final al 
NL sclerozantă IRC + HTA cls. IV / V Nu 
Nefrita tubulo- Ardoz rong eo bys! A 
: SEN (distală), hiper/ Negativ Da 
interstitiala hi buen 
ipokaliemie 
Vasculita renala prin 3 
depozite de CI IRA Negativ Da 
Microangiopatia IRA, HTA severă Variabil Nu (plasmafereză, 
trombotică APL anticoagulante) 
ecanlony ae rene SN + APL Variabil Nu (anticoagulante) 


renala 


8.10. MANIFESTARI CLINICE 


Debutul este variabil, prin una din formele următoare: 

e Anomalii urinare asimptomatice: hematurie microscopică, proteinurie; 

e Sindrom nefrotic (SN) (40%); 

e Exceptional, JRA oligurică (în caz de vasculită severă cu tromboze capilare sau 
semilune epiteliale); 

e BCR. 
Forme clinico-evolutive: 

e Anomaliile urinare asimptomatice (AUA) pot persista multi ani, având o 
evoluție ondulatorie, cu recidive şi remisiuni; 

e Sindromul nefrotic evoluează lent progresiv spre BCRT în ~ 10 ani; 

e Sindromul nefrotic cu IR de la debut, în lipsa tratamentului adecvat, evoluează 
spre BCRT sau deces prin alte complicaţii în ~ 2 ani; 

e Vasculita renală, rară, poate evolua cu HTA malignă (complicată cu edem 
papilar, IRA, encefalopatie), IR rapid progresivă sau IRA oligo-anurică; 

e  Microangiopatia trombotică se manifesta prin anemie hemolitică microangiopatica, 
trombocitopenie, afectare neurologică şi IRA. Apare mai frecvent la femei 
gravide cu APL. 


8.11. MONITORIZAREA NEFROPATIEI LUPICE 


Titrul ANA nu se corelează nici cu severitatea, nici cu activitatea NL. 

Ac anti-ADNdc se corelează mai bine atât cu clasa ISN/RPS (sunt, de regulă, 
mai crescuți în formele proliferative — clasele III şi IV — decât în forma 
membranoasă — clasa V), cât şi cu activitatea LES. Creşterea titrului acestor Ac 
prezice adesea o exacerbare a NL, dar această corelație nu este suficient de 
puternică pentru a impune tratarea preemptivă a unui pacient la care se constată 
creşterea Ac, ci doar o supraveghere clinică mai atentă. 

Ac anti-nucleosomi şi anti-Clq ar putea fi mai valoroşi pentru estimarea 
riscului apariţiei unui puseu de NL. Rolul lor este încă in curs de evaluare. 

Corelatia nivelului seric al unor factori ai complementului cu gradul de 
activitate a bolii sau cu riscul unui puseu de NL este discutabilă. Scăderea C3 şi/sau 
a C4 nu impune modificarea tratamentului imunosupresor, dar, la fel ca şi creşterea 
titrului Ac anti-ADNdc, indică necesitatea unei monitorizări clinice mai atente a 
pacienţilor. 

Dozarea concentrației urinare a unor citokine (ca IL-2) ar putea fi utilă pentru 
urmărire a NL, dar această metodă are o accesibilitate restrânsă. 


8.12. EVOLUȚIE. PROGNOSTIC. 


8.12.1. Remisiunea (sau răspunsul la tratament) se definește prin scăderea 
proteinuriei < 1 g/zi (sau < 0,3 g/zi la cazurile de NL diagnosticată mai recent de 6 
luni), albuminemie normală, sediment urinar inactiv şi funcție renală stabilizată sau 
ameliorată. 


8.12.2. Remisiunea parţială (răspunsul partial) înseamnă scăderea semnificativă a 
proteinuriei (cu > 50% şi < 3 g/zi, dacă proteinuria a fost initial nefrotică, sau < 1 g/zi, 
dacă proteinuria a fost iniţial sub-nefrotică) şi stabilizarea sau ameliorarea funcției renale. 


8.12.3. Eşecul terapeutic reprezintă persistenta unei proteinurii > 3 g/zi sau a 
oricărei proteinurii asociate cu albuminemie < 3 g/dl sau deteriorarea progresivă a 
funcţiei renale (creşterea creatininemiei cu > 30% sau cu > 0,3 mg/dl) după primele 
6-12 luni de tratament. 


8.12.4. Puseele de activitate (sau recăderile) survin la 30-70% dintre pacienții la 
care s-a obţinut remisiune şi se află sub terapie de întreținere. Ele pot fi de dovă tipuri: 

Proteinuric: creşterea proteinuriei cu > 2 g/zi, sau cu > 0,5 g/zi, dar cu 
albuminemie < 3,5 g/dl, sau cu > 50% dacă proteinuria a fost redusă în urma 
terapiei de inducţie, dar s-a menținut tot la nivel nefrotic; 

Nefritic: uşor (sediment urinar activ, cu eritrocite dismorfice şi cilindri celulari), 
moderat (sediment urinar activ şi proteinurie > 1 g/zi) sau sever (sediment 
urinar activ şi creşterea stabilă a creatininemiei cu > 30% într-o perioadă < 6 luni). 


8.12.5. Factorii de risc pentru apariţia recăderilor sunt: 


Factori demografici: vârsta tânără, sexul masculin, rasa neagră; 

Factori ce tin de activitatea bolii: LES sever, HTA, scoruri ridicate de activitate 
clinică a bolii; 

Factori ce tin de tratament: întârzierea iniţierii terapiei, întârzierea obţinerii 
remisiunii, remisiunea parțială; 

Factori serologici: C4 scăzut, creşterea Ac anti-ADNdc. 

Datorită progreselor terapeutice din ultimii ani, prognosticul NL s-a ameliorat 


considerabil: supraviețuirea renală este circa 90% după 5 ani şi 80% după 10 ani de 
la stabilirea diagnosticului, În 10 ani, rata deceselor este de 5-10%, iar cea a BCR 
terminale 5-15%. 


8.12.6. Factorii de prognostic negativ sunt: 


Factori demografici şi sociali: vârsta tânără, sexul masculin, rasa neagră, nivelul 
socio-economic scăzut; 

Factori imunologici: titrul crescut al Ac anti- ADNdc, Ac anti-Clq, APL; 

Factori histologici: clasele III şi IV, indicii de activitate şi cronicitate, 
proliferarea extracapilară, necroza fibrinoidă, atrofia tubulară şi fibroza 
interstitiala, transformarea histologică, trombozele capilare; 

Factori clinico-biologici: creşterea creatininemiei, sindromul nefrotic, absența 
remisiunii în primul an, HTA persistentă, hipocomplementemia, anemia, 
puseele de NL; 

Factori legaţi de tratament: lipsa compliantei pacientului, introducerea tardivă a 
ciclofosfamidei, corticoterapia izolată (vs combinaţia corticoterapie + 
ciclofosfamida). 


8.13. TRATAMENT 


8.13.1. Tratamentul nefroprotector nespecific 


8.13.1.1. Tratamentul proteinuriei. 
Se recomandă tratament cu blocanti ai SRAA (IECA, ARA II, spironolactona) la 
toti pacientii cu NL. 


296 NEFROLOGIE — PRINCIPII TEORETICE ŞI PRACTICE 


8.13.1.2. Tratamentul HTA. 

Hipertensiunea arterială este un factor de risc major renal şi cardiovascular. 
Obiectivul este, ca şi în alte nefropatii, un nivel al TA < 130/80 mm Hg sau < 125/75 
mm Hg, dacă proteinuria este > 1 g/zi. Iniţierea tratamentului se face, de preferință 
cu un JECA (sau un ARA II, dacă există contraindicatii/efecte adverse ale IECA). 
În treapta a 2-a se introduce un diuretic tiazidic sau, în cazurile cu sindrom nefrotic 
ori creatininemie > 2 mg/dl, un diuretic de ansă. În treapta a 3-a se adaugă un ARA 
II (cu condiţia să nu existe hiperkaliemie > 5 mEq/l), şi, în fine, dacă tot nu este 
suficient, se va recurge, suplimentar, la un antagonist calcic non-dihidropiridinic 
sau la un beta-blocant. 


8.13.1.3. Alte măsuri: reducerea aportului proteic la 0,8-1 g/zi la pacienţii cu 
insuficiență renală (chiar în stadiul incipient), evitarea aportului hidric excesiv, 
oprirea fumatului. 


8.13.2. Tratamentul imunosupresor 
Este ghidat atât de elemente histologice, cât şi clinice. 


8.13.2.1. NL mezangială (clasele | şi IJ) are un prognostic renal bun întotdeauna şi 
nu necesită terapie imunosupresivă. 


8.13.2.2. Tratamentul NL proliferative (clasele III A, Ill A/C şi IV A, IV A/C) 
În ultimii 10 ani, o serie de studii au demonstrat că terapia combinată corticosteroizi + 
ciclofosfamidă (CYC) este mai eficientă decât fiecare din cele două medicamente 
în parte, devenind astfel regimul standard de tratament al formelor severe de LES. 
Pentru CYC, administrarea intermitentă, in bolusuri I.V., este preferabilă 
administrării continue P.O, datorită toxicității mai reduse. Totuși, acest regim nu 
este eficient decât la maximum 80% dintre pacienţi şi, pe de altă parte, se însoţeşte 
de riscul unor efecte adverse serioase, precum infecțiile, toxicitatea gonadală şi 
neoplaziile. Ca urmare, în ultimii ani au fost căutate noi variante terapeutice. 
Tratamentul imunosupresor are două faze: de inducție şi de menținere a 
remisiunii. 


Tratamentul de inducţie a remisiunii 
Acest tratament se adresează oricărui puseu de activitate a NL, urmărind 
obţinerea remisiunii. 
Protocolul standard, dezvoltat de National Institute of Health (NIH), cuprinde: 
e CYC în bolusuri ILV. lunare de 0,5-1 g/m’ suprafață corporală, timp de 6 luni, 
în asociere cu 
e Metilprednisolon (MP) I.V. 1 g/zi x 3 zile consecutive la începutul fazei de 
inducţie, urmat de prednison (PDN) P.O. 0,5-1 mg/kg/zi ca doză iniţială, care 
se reduce apoi treptat. Unii autori preferă să administreze lunar bolusuri de MP 

I.V., simultan cu bolusurile de CYC. Alţii recomandă corticoterapia I.V. doar în 

cazurile severe şi corticoterapie orală în cele moderate. 

Studiul european Euro-Lupus Trial a impus o nouă schemă de tratament, mai 
putin agresivă, constând in 6 bolusuri de 0,5 g CYC administrate la intervale de 
două săptămâni, (doza totală 3g) schemă care s-a dovedit a fi la fel de eficientă ca 
şi schema NIH, dar a fost asociată cu un risc mai mic de complicații infecțioase. 
De remarcat, totuşi, că acest studiu a inclus predominant pacienți de rasă albă 
(85%) şi cu afectare renală moderată (proteinurie sub-nefrotică şi creatininemie 
medie normală), având deci un prognostic relativ bun. 

CYC poate fi administrată şi P.O., continuu (1-3 mg/kg/zi), cu o eficacitate uşor 
superioară față de administrarea I.V., dar cu o rată a efectelor adverse mai mare. 

Folosirea azatioprinei (AZA) în faza de inducţie, în locul CYC, a fost propusă şi 
testată cu succes în unele studii de mică amploare (eficiență bună, toxicitate mai mică), 
dar experiența acumulată este insuficientă pentru a susține această opțiune terapeutică, 

Micofenolatul de mofetil (MMF) inhibă sinteza bazelor purinice, suprimând 
selectiv proliferarea limfocitelor T şi B. Faţă de CYC, are avantajul de a fi mult 
mai putin toxic (în particular, este lipsit de toxicitate gonadică, iar riscul infecțios 
este și el net inferior). Într-un studiu recent, MMF s-a dovedit mai eficace decât 
CYC în inducerea remisiunii complete la pacienţi cu funcţie renală normală sau 
moderat alterată (RFG > 30 ml/min), dar nu a fost testat şi la cazuri cu insuficiență 
renală mai severă. De asemenea, durata studiului a fost scurtă (6 luni). În plus, doza 
şi durata optimă a terapiei cu MMF în NL nu sunt clare (probabil 2-3 g/zi, 6 luni). 

Rituximab este un anticorp monoclonal anti-CD20, capabil să prevină 
proliferarea limfocitelor B. Pare să fie foarte eficace, putând controla majoritatea 
manifestărilor LES. Deoarece încă nu a fost testat în studii comparative dublu-orb, 
nu se ştie dacă poate fi utilizat izolat sau trebuie asociat cu alte imunosupresoare şi 
anume, în ce combinaţii. De aceea, utilizarea sa este deocamdată indicată doar la 
cazurile de NL care prezintă rezistenţă sau contraindicatii la terapia imunosupresoare 
convenţională. 

Imunoglobulinele polivalente IV. (Ig 1.V.) exercită diverse efecte 
imunomodulatoare şi, ca urmare, sunt utilizate din ce în ce mai mult în tratamentul 
bolilor autoimune. Totuşi, mecanismul lor de acțiune rămâne neclar (cel mai 
probabil, accelerează catabolismul IgG). Ig I.V. au fost folosite în terapia diferitelor 
manifestări ale LES (trombocitopenia, afectarea SNC, SAPL, NL), cu efecte 
benefice prompte, dar de scurtă durată. În NL, au fost raportate cazuri de 
ameliorare a proteinuriei, a sindromului nefrotic şi a creatininemiei. Pe de altă 
parte, Ig I.V. pot avea (rar) efecte toxice tubulare renale, până la necroză tubulară 
acută. În concluzie, tratamentul cu Ig I.V. este rezervat, ca şi rituximabul, cazurilor 
rezistente la terapia standard, cu CYC. 

O altă variantă de terapie de inducţie este asocierea inhibitorului de 
calcineurină cu MMF sau azatioprină, plus glucocorticoizi (multitarget therapy). 

Alegerea terapiei de inducție rămâne la latitudinea medicului: ciclofosfamida 
sau micofenolatul de mofetil. Acesta trebuie să ţină cont de o serie de factori: MMF 
a fost folosit cu succes în obţinerea remisiunii la rasa neagră şi la hispanici, fără 

boala severa la prezentare (creatininemie medie 1,1 mg/dl, proteinurie 3-4,7 g/zi) 
dar nu exista date pe termen lung (peste 1 an); CYC se prefera la pacienti cu boala 
mai severă (creştere marcată a creatininemiei şi/sau crescent la PBR); preferinta 
pacientei (dacă doreşte o sarcină, pentru a evita toxicitatea ovariană a CYC se 
preferă MMF). 

Inductia cu CYC se poate realiza astfel: 

e 6 pulsuri de 500 mg iv CYC administrate la 2 săptămâni (doza cumulativă 3g) 
sau 
e 4-7 pulsuri de 0,5-1g/m2 lunare iv CYC. 

Ambele regimuri se administrează după 3 pulsuri de 750 mg Metilprednisolon 
iv urmate de glucocorticosteroizi oral — prednison 0,5 mg/kc/zi timp de 4 săptămâni 
cu scăderea ulterioară a dozei până la cea de întreţinere. 

Inductia cu MMF se face ca în trialul ALMS (Aspreva Lupus Management Study): 
e 500 mg de 2 ori/zi, cu creșterea dozei cu 500 mg pe săptămână până la doza 

maximă de 3g/zi în funcţie de răspunsul clinic şi apariţie efectelor adverse. 

e PDN 1 mg/ke/zi (maxim 60 mg/zi) maxim 8 săptămâni, cu scădere ulterioară 
pînă la doza de întreţinere 5-10 mg/zi. 

MMF şi PDN se administrează în schema prezentată pentru inducţie 6 luni, 
după care se trece la terapia de întreținere. Dacă după 6 luni nu se obține 
remisiunea, se consideră rezistență la MMF si se trece la terapia cu CYC. 

Plasmafereza poate fi asociată la pacienţii cu nefropatie lupică proliferativă care 
progresează rapid şi necesita dializă (extrapolare de la trialul MEPEX — pacienţi cu 


trombotică trombocitopenică. 


Tratamentul de menţinere a remisiunii 

Terapia de întreținere urmăreşte evitarea recăderilor şi controlul bolii active remise 
partial, dar căutând să minimizeze, pe cât posibil, efectele adverse ale medicaţiei 
imunosupresoare. Regimul şi durata optimă a acestui tratament rămâne controversată. 

Protocolul standard al NIH prevede continuarea CYC ca tratament de întreținere, în 
bolusuri I.V. de 0,5-1 g/m? la fiecare 3 luni, timp de 2 ani, în asociere cu doze mici de 
prednison. 

Studii mai recente au demonstrat că AZA (1-3 mg/kg/zi) şi MMF (0,5-2 g/zi) 
sunt mai eficace decât CYC pentru prevenirea recăderilor NL, a deceselor şi a IRC 
terminale, şi au mult mai puține efecte adverse infecțioase, digestive si gonadale. 
Studiul MAINTAIN arată echivalenta MMF şi a AZA în menţinerea remisiunii. 
Într-un alt studiu, ciclosporina A (CyA), 5 mg/kg/zi, s-a dovedit la fel de eficace ca 
şi AZA ca terapie de întreţinere, timp de până la 4 ani. Ca urmare, C. Ponticelli 
consideră că atât AZA, cât şi MMF si CyA pot fi luate în considerare în terapia de 
menţinere. 

Alegerea medicamentului imunosupresor pentru terapia de întreţinere trebuie să 
țină cont de diversi factori. 

e AZA este mai ieftină decât MMF. 
e AZA este preferata la pacientii la pacientii la care terapia de inductie s-a efectuat 


Cap. 8 - Lupusul eritematos sistemic şi nefropatia lupică 299 


cu CYC. Trecerea pe AZA 2 mg/kc/zi (maxim 150-200 mg/zi) se începe la 2-4 
săptămâni după ultima doză de CYC cu condiţia ca numărul de globule albe să 
fie peste 4000/mm? iar numărul PMN peste 1500/mm?. Pacienţii care nu 
tolerează AZA vor fi tratați cu MMF. 

e MMF este preferată la pacienţii la care terapia de inducţie s-a făcut cu acest 
medicament. Se administrează 1000-2000 mg/zi MMF în funcţie de toleranța la 
medicament. Pacienţii care nu tolerează MMF vor fi tratați cu AZA. 

e AZA sau CyA sunt preferate la femeile care sunt in remisiune completă sau 
doresc o sarcină. 

e CyA este terapie de linie 3. 

ə Durata administrării terapiei de întreţinere este minim 18-24 luni. Se poate 
prelungi până la 5 ani. 

e Terapia cu glucocorticoizi în doze mici (PDN 0,05-0,2mg/kc/zi) se asociază 
terapiei de menţinere a remisiunii. 


8.13.2.3. Tratamentul nefropatiei lupice membranoase 

NL membranoasă reprezintă aproximativ 20% dintre cazurile de NL. Evoluţia şi 
prognosticul acestei forme sunt foarte variabile. În general, este considerată o 
formă mai uşoară decât formele proliferative, dar prezintă, în mod particular, un 
risc important de complicaţii trombotice şi aterosclerotice. Terapia optimă este 
neclară, deoarece există puţine studii clinice controlate. Au fost testati diferiţi 
agenţi imunosupresori (CYC, AZA, MMF, Tacrolimus, CyA sau clorambucil), în 
combinație cu corticosteroizi. Alegerea regimului terapeutic trebuie să fie făcută în 
funcţie de severitatea bolii. 


În formele uşoare (cu proteinurie sub-nefrotică şi funcţie renală normală), 
pentru terapia de inducție se recomandă PDN în doze mari, cu sau fără AZA, dar o 
alternativă ce merită a fi luată în considerare este CyA + PDN în doze mici. 


În formele moderate şi severe (cu sindrom nefrotic sau insuficiență renală) 
există mai multe opțiuni terapeutice. Austin şi Illei recomandă PDN în doze mari 
(1-2 mg/kg la două zile, timp de 2 luni, apoi scădere progresivă în 3-4 luni, până la 
circa 0,25 mg/kg la 2 zile), singur sau în asociere cu CYC I.V. (bolusuri de 0,5-1 
g/m? la intervale de 1-3 luni) sau P.O. (2 mg/kg/zi), sau cu CyA (< 5 mg/kg/zi), sau 
cu AZA (2 mg/kg/zi). 

De asemenea, MMF este o opţiune rezonabilă. MMF cu sau fara inhibitor de 
calcineurină este o terapie eficientă pentru NL membranoasa ce asociază leziuni 
proliferative (clasa IV). 

Recomandarile de tratament imunosupresor formulate de Boumpas et al (2005) 
sunt redate in Tabelul 4. 


Noi agenţi terapeutici în tratamentul nefropatiei lupice (testati in 
combinatie cu terapiile standard) sunt: Ocrelizumab, Abatacept, Belimumab, 
ACTH, Laquinimod. 

Tabelul 4. Terapia imunosupresiva in NL (dupa Boumpas et al, 2005). 


proliferativa 


Usoara 


Terapie 


PDN in doze mari (0,5-1 mg/kg/zi), 4-6 
săptămâni, apoi scădere treptată, in 3 
luni, până la 0,125 mg/kg la 2 zile 

+ AZA 1-2 mg/kg/zi. 

Dacă nu se obţine remisiune în 3 luni, se 
tratează ca formele intermediare sau 
severe. 


Terapie de întreținere 


PDN în doze mici (< 0,125 
mg/kg la 2 zile) 

+ AZA 1-2 mg/kg/zi. 

Se poate incerca in continuare 
reducerea dozei de PDN o 
dată pe an, daca remisiunea 
se mentine. 


Intermediara 


MMF 2 g/zi (sau AZA?) + PDN ca mai 
sus. 

Dacă nu se obține remisiune în 6 luni, 
CYC in bolusuri I.V. lunare + MP idem, 
6 luni (total 7 bolusuri). Alternativa: 
CYC 0,5 g I.V. la fiecare 2 săptămâni x 
6 bolusuri. Se asociază PDN 0,5 mg/kg/zi, 
4 săptămâni, apoi scădere progresivă. 


MMF 1,5 g/zi, 6-12 luni, 
apoi | g/zi. 
CYC LV. la fiecare 3 luni, 
sau AZA. 


Severă 


CYC LV. lunar + MP I.V. lunar, 6-12 luni. 
Dacă nu se obține remisiune, MMF 2 
_g/zi sau rituximab. 


CYC LV: la fiecare 3 luni, 
cel putin 1 an după obţinerea 
remisiunii, sau AZA, sau MMF. 


NL 
membranoasa 
Usoara 


Medie/severa 


PDN in doze mari + AZA. 

CYC LV. la 2 săptămâni x 6 bolusuri + MP. 
Sau CyA (3-5 mg/kg/zi) + AZA 

Sau MMF + PDN in doze mari 


PDN in doze mici + AZA. 
PDN in doze mici, sau AZA, 
sau ambele, in combinatie. 


8.13.3. Dializa 


In BRC terminală, de obicei, activitatea imunologică a bolii se reduce, astfel că 
manifestările serologice şi clinice se ameliorează, deşi există excepţii notabile. 
La pacienţii cu SAPL există riscul trombozei fistulei AV. 


8.13.4. Transplantul renal 


Riscurile transplantului renal sunt legate, in mod particular la pacientii cu LES, de 
afectarea cardiovasculară, de riscul infecțios şi de riscul neoplazic. O evaluare cardiacă 
atentă (ECG, echocardiografică, nucleară, eventual angiografică) este necesară 
înainte de transplant. Cercetarea APL este obligatorie. De asemenea, pentru a se 
evita cumularea efectelor adverse ale medicatiei imunosupresoare, se recomandă ca 

transplantul să se facă la o distanță de cel puţin 1-2 ani de orice astfel de terapie. 

Riscul de recidivă a NL pe rinichiul transplantat este variabil (3-30%), dar, de 
cele mai multe ori, leziunile histologice sunt uşoare (mezangiale sau proliferative 
focale uşoare) şi nu afectează funcția grefonului. În schimb, prezența APL creşte 
riscul complicatiilor trombotice, în particular ale grefonului renal, ce pot duce la 
pierderea acestuia. 

Regimurile imunosupresoare de prevenire a rejetului nu diferă de cele general 
recomandate. Minimizarea dozelor de corticoizi este de dorit la toţi pacienții, 
pentru evitarea complicatiilor acesteia. 

Pe termen lung, cei mai multi autori au raportat rezultate ale transplantului 
renal la fel de bune la pacienţii cu LES ca şi la cei cu alte nefropatii. Prognosticul 
este mai rău la pacienții de rasă neagră, la cei cu APL şi la cei care au fost tratați 
prin dializă peritoneala (vs hemodializă) anterior transplantului. 


8.13.5. Utilizare imunosupresoarelor în sarcină 


În formele ușoare de boală terapia imunosupresoare ar trebui evitată dacă este 
posibil. Doze mici de glucocorticoizi (prednison 5-15 mg/zi) sunt prima alegere 
dacă tratamentul este necesar. 

În formele moderate şi severe de boală glucocorticosteroizii, AZA, CyA şi IG 
iv pot fi tolerate de către făt. 

În formele amenințătoare de viaţă doze mari de glucocorticosteroizi, CyA, AZA 
şi 6 mercaptopurina pot fi utilizate. CYC trebuie rezervată acelor cazuri la care nu 
există alte terapii disponibile. 

Leflunomida, methotrexatul, clorambucilul si MMF trebuie evitate în toate 
circumstanțele. 

CAPITOLUL 9 
VASCULITELE 


9.1. INTRODUCERE 


Vasculitele reprezintă un grup de boli caracterizate printr-o afectare inflamatorie a 
peretelui vascular. Calibrul vaselor afectate şi mecanismele patogenice implicate 
sunt variabile. Unele vasculite sunt denumite „necrozante”, ceea ce semnifică 
prezența unei necroze fibrinoide la nivelul mediei arterelor, asociată cu inflamație 
(infiltrate cu celule inflamatorii) intimală şi adventicială. Alte vasculite se 
caracterizează prin infiltrate cu celule gigante şi distructia limitantei elastice 
interne, fără necroză fibrinoidă. În sfârşit, alte vasculite sunt denumite 
„leucocitoclazice”, caracterizate printr-un infiltrat perivascular cu neutrofile, fără 
necroză fibrinoidă şi fără celule gigante. 


9.2. CLASIFICARE (CHAPEL HILL, 1993): 


e Vasculite ale vaselor mari 

- Arterita temporală cu celule gigante. Arterită granulomatoasă a aortei şi a 
ramurilor ei principale. Afectează preponderent ramurile extracraniene ale 
carotidei şi, în special, artera temporală. Survine după vârsta de 50 de ani. Se 
asociază cu polimialgia reumatică. 

- Arterita Takayasu. Inflamatie granulomatoasă a aortei si a ramurilor ei 
principale. Survine, de obicei, înainte de vârsta de 50 de ani. 

e Vasculite ale vaselor medii 

- Poliarterita nodoasă. Inflamaţie necrozantă a arterelor de calibru mediu şi 
mic, fără afectare glomerulară, fără afectarea inflamatorie a arteriolelor, a 
capilarelor şi a venulelor. 

- Boala Kawasaki. Arterită a arterelor de calibru mare, mediu şi mic, asociată 
unui sindrom limfo-cutaneo-mucos. Atingerea coronarelor este frecventă. 
Apare de obicei la copii. 

e Vasculite ale vaselor mici 

- Granulomatoza Wegener. Inflamatie granulomatoasă a tractului respirator 
asociată cu vasculită necrozantă a vaselor de calibru mic si mediu. 
Glomerulonefrita necrozantă este frecventă. 

- Sindromul Churg-Strauss. Inflamatie granulomatoasă cu eozinofile a 
arborelui respirator asociată cu vasculită necrozantă a vaselor de calibru 
mediu şi mic, astm si eozinofilie sangvină. 

- Poliangeita microscopică. Inflamatie necrozantă pauci-imună a vaselor de 
calibru mic. Glomerulonefrita necrozantă este foarte frecventă. Capilarita 
pulmonară este, de asemenea, frecventă. 

- Purpura Henoch-Schonlein. Vasculită cu depozite de IgA ce afectează vasele 
mici. Tipic, afectează pielea, articulațiile, intestinul şi glomerulii. Vasculita din 
crioglobulinemia esenţială. Vasculită cu depozite de crioglobuline, asociată cu 
crioglobulinemie. Afectare cutanată şi glomerulară frecventă. — 

e Angeita leucocitoclazică cutanată. Angeită cutanată izolată. Fără glomerulonefrita 
sau vasculită sistemică. 


Termenul de „calibru mare” corespunde aortei şi ramurilor mari ale acesteia. Vasele de 
„calibru mediu” sunt principalele artere viscerale: renale, hepatice, coronare şi mezenterice. Vasele 
de „calibru mic” sunt venulele, capilarele, arteriolele şi arterele intraparenchimatoase distale ce se 
continuă cu arteriolele. Unele vasculite ale vaselor mari pot afecta şi vase de calibru mediu, dar 
vasculitele vaselor medii nu trebuie să afecteze vase mai mici decât arterele. 


9.3. POLIARTERITA NODOASĂ (PAN) 

9.3.1. Definiţie 

Vasculită sistemică necrozantă, ce afectează arterele de calibru mediu şi mic. 
9.3.2. Epidemiologie 


Poliarterita nodoasă este o boală rară. Incidenta anuală este de 5-10 cazuri / 
100.000 loc. Afectează în mod egal ambele sexe. Poate să apară la orice rasă. 
Vârsta de predilecție: 40-60 ani. 


9.3.3. Etiologie 


PAN poate fi: 

e Primitiva (majoritatea cazurilor); 

e  Secundară: VHB (10-30% din toate cazurile de PAN); Alte virusuri (rar): HIV, 
CMV, parvovirus B19, HTLVI, VHC, herpes virusuri; Hemopatii: leucemia 
cu tricholeucocite, sindroame mielodisplazice (leucemia mielo-monocitară 
cronică, anemia refractară); Neoplazii (?). 

9.3.4. Patogeneza PAN este neclară. Ar putea fi implicaţi mai multi factori: 


Depozite de complexe imune Ag-Ac au fost evidenţiate, uneori, la nivelul 
arterelor (de exemplu, în PAN secundară hepatitei cu VHB, aceste complexe 
conțin AgHBs). Complexele imune activează complementul, care, la rândul 
său, stimulează migrarea şi activarea neutrofilelor. 

ANCA (p-ANCA sau c-ANCA) se întâlnesc rar (< 5%). Unii autori consideră că, 
de fapt, în aceste cazuri, nu este vorba de PAN, ci de poliangeită microscopică 
(PAM) şi că prezența ANCA ar trebui să fie un criteriu de excludere a PAN. 

Ac anti-celule endoteliale (AACE) au fost implicaţi în patogeneza PAN, dar Ag 
specific de pe celulele endoteliale nu este cunoscut. Mai mult, AACE nu sunt 
specifici PAN, putând fi întâlniți şi în alte tipuri de vasculite, 

Citokine. În PAN au fost descrise nivele serice crescute ale unor citokine pro- 
inflamatorii, precum IFN- a şi IL-2 (şi, mai putin, TNF-a şi IL-1-B). 
Limfocitele T (în special CD8+) şi macrofagele se întâlnesc frecvent la 
examenul microscopic al leziunilor vasculare, uneori fiind predominante, 


9.3.5. Anatomie patologică 


Leziunea histologică elementară caracteristică PAN este o vasculită necrozantă ce 
interesează arterele de calibru mediu si mic, mai rar arteriolele şi foarte rar 
venulele. Poate fi afectată orice arteră (cu excepţia aortei şi a arterelor pulmonare), 
dar cel mai frecvent sunt implicate arterele musculare şi ale nervilor periferici. 


Leziunile vasculare sunt segmentare, astfel încât zone afectate alternează cu 


zone sănătoase, de-a lungul aceleiași artere. 


Leziunile evoluează în două stadii: 

Stadiul inflamator (acut) se caracterizează printr-un infiltrat celular polimorf în 
peretele arterial (în special polinucleare neutrofile, dar şi limfocite T CD8+, 
macrofage şi eozinofile), asociat cu necroza fibrinoidă a mediei. Fibrinoidul 
(un material proteic omogen, eozinofil, cu aspect asemănător fibrinei) 
invadează structurile elastice, mai ales limitanta elastică internă. Leziunile 
inflamatorii se pot complica cu anevrisme si tromboze. În imunofluorescență 
(IF) se observa, uneori, depozite de Ig şi complexe imune. 

Stadiul fibros (cronic), în care are loc reparația cicatricială a leziunilor, se 
caracterizează printr-o endarterită fibroasă, care poate determina ocluzii 
vasculare. Anevrismele, de obicei, regresează în acest stadiu. 

O trăsătură specifică PAN este coexistenta leziunilor de varste diferite (acute şi 


cronice) în teritorii învecinate şi, uneori, chiar suprapuse în acelaşi teritoriu. 


9.3.6. Manifestări clinice 


Debutul este brusc, cu alterarea stării generale, dureri articulare şi musculare sau 
neuropatie (mononevrită), uneori debut visceral, afectând intial un singur organ 
(rinichi, tub digestiv), după care manifestările se extind rapid la alte organe şi sisteme; 

Semne generale: febră, scădere ponderală (adesea severă, ca urmare a “topirii” 
maselor musculare); 

Afectare musculară: mialgii intense, astenie musculară (pretează la confuzie cu 
polimiozita, dar CPK este, de obicei, în limite normale), amiotrofii; 

Neuropatie periferică: mononevrită multiplă, asimetrică, senzitivo-motorie, 
predominantă la membrele inferioare (sciatic popliteu extern şi intern), dar 
poate afecta şi membrele superioare (radial, cubital) şi, excepțional, nervii 
cranieni; se manifestă prin parestezii şi dureri, ce preced parezele; în prezența 
unei nevrite, debutul brusc şi edemul distal sunt sugestive pentru PAN; 
Afectare articulară: artralgii, în special la articulațiile mari ale membrelor 
inferioare (genunchi, glezne); centurile sunt respectate; mai rar, apar artrite, 
asimetrice şi neerozive; 

Afectare cutanată: purpură, livedo, urticarie, noduli subcutanati pe traiectele 
arterelor dermice şi hipodermice (de 0,5-2 cm, ce apar şi dispar rapid, se întâlnesc 
rar, dar sunt foarte caracteristici), fenomen Raynaud, gangrene digitale; 
Afectare renală: HTA renovasculară, infarcte renale, insuficienţă renală; 
Afectare digestivă: dureri abdominale, enterită ischemică (colonul şi stomacul 
sunt mult mai rar afectate), hemoragii şi perforatii intestinale, pancreatită, 
colecistită, apendicită; 

Afectare cardiovasculară: HTA (40% din cazuri, de obicei moderată, rar HTA 
malignă), miocardită (manifestată prin cardiomegalie, tahicardie, sufluri, tulburări 
de ritm şi de conducere sau insuficiență cardiacă), coronarită; pericardita este 
foarte rară, iar afectarea endocardului nu se întâlneşte niciodată în PAN; 

Altele (rare): orhită, afectare oculară, SNC. Spre deosebire de alte vasculite 
sistemice, afectarea pulmonară este excepțională în PAN. 


9.3.7. Explorări paraclinice 


Sdr. inflamator nespecific: VSH, proteina C reactivă (CRP), leucocitoză cu 
neutrofilie, uneori eozinofilie, anemie inflamatorie. 

Ag HBs trebuie căutat sistematic. 

ANCA se întâlnesc rar; după unii autori, nu sunt caracteristici PAN şi reprezintă 
un criteriu de diagnostic diferenţial PAN vs PAM. 

EMG evidenţiază o afectare de tip axonal, predominant la membrele inferioare, 
cu diminuarea potentialelor de acțiune senzitive şi motorii, dar cu viteză de 
conducere nervoasă normală sau uşor scăzută. 

Arteriografia celio-mezenterică şi renală evidenţiază stenoze, microanevrisme 
(de 1-5 cm, cu risc de ruptură şi hemoragii) sau ocluzii arteriale (asociate cu 
infarcte, în special renale). 

Ex. histologic este singurul ce permite diagnosticul de certitudine, dar nu este 
indispensabil. Biopsii: musculară, nerv crural, renală, testiculară. PBR are risc 
hemoragic dacă există microanevrisme. 

9.3.8. Criterii de diagnostic (American College of Rheumatology, 1990): 


Scădere ponderală > 4 kg, fara legătură cu modificarea dietei sau alti factori; 
Livedo reticularis pe membre sau trunchi; 

Dureri testiculare, spontane sau la palpare, în absenţa unei cauze infecțioase 
sau traumatice; 

Mialgii difuze (exceptând centurile), astenie musculară, dureri ale membrelor 
inferioare; 

Mono- sau polineuropatie; 

HTA, cu TAD > 90 mm Hg; 

Retentie azotată, in absenţa deshidratarii sau obstructiei; 

VHB — AgHBs sau AcHBs in ser; 

Anomalii arteriografice: anevrisme sau ocluzii ale arterelor viscerale, in 
absenta aterosclerozei, a fibrodisplaziei sau a altor cauze neinflamatorii; 
Biopsia arterială a unei artere de calibru mediu/mic — infiltrat inflamator cu 
polinucleare/mononucleare. 

Diagnosticul de PAN necesită prezenţa a ce/ puțin 3 din aceste 10 criterii 


(sensibilitate şi specificitate > 80%). 


9.3.9. Diagnostic diferenţial 


Poliarterita nodoasă trebuie diferențiată de alte vasculite sistemice. Principalul 
diagnostic diferențial este cu poliangeita microscopică: 


l Criteriu PAN clasică PAM 
Histologie 
e Tipul de vasculita e Necroză, cu infiltrat e Necroză, cu infiltrat 
celular mixt, rar celular mixt, fără 
granuloame granuloame 
e Tipul de vas afectat e Artere de calibru e Vase mici — arteriole, 
mediu/mic, uneori capilare, venule 
arteriole 
Manifestări clinice 
e Rinichi e HTA renovasculară, e GNRP 
infarcte, microanevrisme 
e Absente 
e Hemoragii pulmonare e Frecventă e Prezente 
e Neuropatie e Rară 
Biologie 
e ANCA e Rar, p-ANCA e Frecvent, p-ANCA 
e VHB e Prezent (10-30%) e Absent 
Anomalii angiografice e Microanevrisme, e Absente 
stenoze 


Recăderi e Rare e Frecvente 

9.3.10. Evoluție. Complicatii. Prognostic 


În cazurile la care se obține remisiune, recăderile sunt rare (< 20%). 

Decesul poate surveni precoce (in primele luni), in formele severe de PAN, cu 
afectare multiviscerală, sau tardiv, cel mai frecvent ca urmare a afectarii tractului 
digestiv. O altă cauză importantă de deces o constituie complicațiile infecțioase 
secundare tratamentului imunosupresiv (septicemii, infecții virale, pneumonie cu 
Pneumocystis carinii). 


Criterii de gravitate: scorul FFS („five factor score”): 

e Proteinurie > 1 g/24 h; 

Creatinina serică > 1,5 mg/dl; 

Cardiomiopatie; 

Afectare digestiva severa; 

Afectare SNC; 

Mortalitatea la 5 ani este de 12% in absenţa oricărui criteriu de gravitate, dar 
creşte la 26% în prezenţa unui singur criteriu şi la 46% daca sunt prezente două sau 
mai multe criterii de gravitate. Acest scor prognostic este aplicabil şi în cazul PAM şi 
al sindromului Churg-Strauss. 


9.3.11. Tratament 


9.3.11.1. PAN non-asociată cu VHB 
Strategia terapeutică depinde de gravitatea bolii, definită prin scorul FFS. Baza 
tratamentului rămâne corticoterapia, asociată uneori cu alte imunosupresoare. 
Corticoterapia, introdusă în tratamentul PAN în anii 1950, a determinat creşterea 
supravieţuirii la 5 ani de la 10% la 50%. Adăugarea citostaticelor (ciclofosfamida) 
a dus rata de supravieţuire la peste 80%. 

Frecvența redusă a recăderilor in PAN permite administrarea tratamentului 
imunosupresor pe perioade mai scurte (12 luni) decât în alte vasculite sistemice. 

Corticoterapia este esenţială. Este indicată pe o durată de aproximativ 12 luni, 
cu excepţia cazurilor asociate cu VHB, în care este limitată la doar câteva zile. 
Tratamentul de inducţie implică, de regulă, metilprednisolon I.V. 15 mg/kg/zi 
(perfuzat în 60 min.) x 1-3 zile, mai ales în formele cu afectarea organelor vitale 
sau cu polinevrită extensivă. Corticoterapia orală (prednison) se administrează în 
doză de 1 mg/kg/zi, în priză unică, matinală. După obţinerea remisiunii clinice şi 
biologice (normalizarea sindromului inflamator), de obicei după circa o lună, se 
poate începe reducerea treptată a dozelor, de exemplu astfel: 


e 1 mg/kg/zi 1 luna 

ə scade cu 2,5 mg la 10 zile 1 luna 

e scade cu 2,5 mg la 7 zile până la 0,5 mg/kg/zi 
e menţinerea dozei 3 săptămâni 

e  scadecu2,5mgla7zile până la 20 mg/zi 

o  scadecul mg la 7-14 zile pana la 10 mg/zi 

e menținerea dozei 3 săptămâni 

e scade cu | mg pe luna pana la sevraj complet. 


Daca se foloseste simultan ciclofosfamida, reducerea dozei de prednison trebuie 
sa fie mai rapida. 

Ciclofosfamida se asociază corticoterapiei doar in formele cu localizări 
viscerale şi prognostic sever (scor FFS > 1). Se administrează fie P.O. 2 mg/kg/zi, 
fie (de preferință) I.V., în bolusuri intermitente. Dozele, frecvenţa bolusurilor şi 
numărul total al acestora se ajustează în funcţie starea pacientului, de funcţia 
renală, de hemoleucogramă şi de răspunsul anterior la ciclofosfamidă. Astfel, 
dozele iniţiale pot varia între 0,5 g şi 2,5 g, administrate la intervale de 1-4 
săptămâni. Un protocol uzual recomandă 0,6 g/m? I.V. lunar, timp de 1 an. În cazul 
eşecului sau recăderilor precoce (în primele 6 luni), se recomandă înlocuirea 
bolusurilor I.V., cu regimul oral, zilnic. Durata totală a tratamentului cu prednison + 
ciclofosfamidă nu trebuie să depăşească 12 luni. 

Alte imunosupresoare (azatioprina, metotrexatul etc.) nu pot fi recomandate, în 
absența unor studii prospective randomizate. 

Plasmafereza poate fi utilă in PAN refractare la tratamentul conventional. 

Tratamentele complementare cuprind, de la caz la caz: profilaxia pneumocistozei 
(de obicei, cu trimetoprim/sulfametoxazol, 160/800 mg x 3/săptămână), antalgice, 
IECA în HTA reno-vasculară, nutriţie parenterală (în cazurile cu afectare digestivă 
severă şi malnutriție rapid progresivă), prevenirea şi combaterea efectelor adverse 
ale tratamentului imunosupresor, prevenirea şi tratarea sechelelor neuro-musculare. 


9.3.11.2. PAN asociată cu VHB 

Tratamentul corticoid şi imunosupresor prelungit este contraindicat în aceste 
cazuri, deoarece favorizează persistenta şi replicarea virală şi evoluţia hepatitei 
către ciroză. Terapia de bază constă în antivirale (interferon alfa-2b, lamivudină) şi, 
uneori, plasmafereză. O cură scurtă cu corticoizi poate fi indicată inițial, pentru 
controlul manifestărilor acute, severe ale PAN, urmată de sevraj brusc. 


9.4. VASCULITELE NECROZANTE PAUCI-IMUNE (ASOCIATE CU ANCA) 


Auto-Ac anti-constituenti citoplasmatici ai neutrofilelor (,,anti-neutrophil cytoplasmic 
antibodies”, ANCA) au fost descrişi pentru prima dată la începutul anilor 1980. 
Ulterior, a fost stabilită relația dintre aceşti auto-Ac şi vasculitele necrozante pauci- 
imune ale vaselor mici. 
Pe baza distribuţiei intracelulare a acestor Ac, evidenţiate prin IF, se disting 
două tipuri: 
e c-ANCA = ANCA cu fluorescenta citoplasmatică difuză, care au, de obicei 
specificitate anti-proteinaza 3 (PR3); 
e p-ANCA = ANCA cu fluorescenta perinucleara, care, de regulă, sunt Ac anti- 
mieloperoxidază (MPO). 

Deşi există unele suprapuneri, ANCA anti-PR3 se asociază în special cu 
granulomatoza Wegener, iar ANCA anti-MPO cu poliangeita microscopică. 


Frecventa(%)  c-ANCA (PR3) = pANCA (MPO) __Negativ — 
Granulomatoza 70 25 S 
Wegener 
Poliangeita 40 50 10 
microscopică 
Sindromul Churg 10 60 30 
Strauss 
Glomerulonefritele 20 70 10 


pauci imune 


În anumite condiții, MPO şi PR3 sunt expuse pe suprafața neutrofilelor, 
determinând apariția ANCA. Interacțiunea Ag-Ac induce activarea neutrofilelor, cu 
eliberarea de enzime lizozomale şi specii reactive ale oxigenului, ce lezează 
endoteliul vascular. Rolul direct al ANCA în patogeneza vasculitelor necrozante şi 
al glomerulonefritelor rapid progresive este susținut de studii experimentale pentru 
ANCA anti-MPO, dar este mai putin clar pentru ANCA anti-PR3. Se presupune că 
în granulomatoza Wegener sunt implicate şi limfocitele T. 

ANCA se pot asocia şi cu alte boli in care predomină inflamatia (boala 
inflamatorie a intestinului, boli reumatologice, boala inflamatorie cronică a 
ficatului, endocardita bacteriană, fibroza chistică. În aceste condiţii, specificitatea 
ANCA nu este pentru PR3 sau MPO, ci pentru alte antigene ale neutrofilelor cum 
ar fi: lactoferina, catepsina G. 


9.4.1. Poliangeita microscopică (PAM) 


9.4.1.1. Definiţie 
Vasculită necrozantă sistemică non-granulomatoasă, asociată cu ANCA, ce 
afectează vasele mici (arteriole, capilare, venule). 

Se întâlneşte mai frecvent la sexu/ masculin (B/F = 1,5/1), de obicei în jurul 
vârstei de 50 ani. 


9.4.1.2. Manifestări clinice 

e Debutul poate fi insidios, cu artralgii sau hemoptizii, ce pot preceda cu câteva 
luni apariţia manifestărilor sistemice; 

e Semne generale: febră, alterarea stării generale; 

e Afectarea renală este cvasi-constanta şi se caracterizează printr-o glomerulonefrita 
rapid progresivă (GNRP), cu proteinurie, hematurie, cilindrurie. Insuficienta 
renală este prezentă de la început la majoritatea pacienților şi se agravează 
rapid, în absenţa tratamentului; 

e Afectarea ureterală constă în stenoze ureterale inferioare sau, mai rar, la 
nivelul jonctiunii pielo-ureterale, uni- sau bilaterale. Se datorează unei vasculite 
ale pereților ureterali sau ale grăsimii peri-ureterale. Se manifestă prin dureri 

abdominale şi/sau anurie, când sunt bilaterale. Uneori pot fi asimptomatice, 
ducând la insuficiență renală obstructivă. Diagnosticul se pune prin urografie 
I.Y., echografie sau RMN; 

e Afectarea pulmonară se traduce prin hemoragii alveolare, manifestate prin 
hemoptizii, dispnee şi anemie. Se datorează unei vasculite a arterelor bronsice sau 
unei capilarite pulmonare. Tardiv, se complică cu fibroză pulmonară. Asocierea 
GNRP + hemoragii alveolare constituie sindromul „pulmo-renal”, întâlnit mai 
frecvent în sindromul Goodpasture, cu care trebuie făcut diagnosticul diferențial; 

e Alte manifestări: artralgii, mialgii, purpură, afectare digestivă (dureri abdominale, 
diaree, hemoragii digestive), ORL (dureri faringiene, ulceratii bucale, epistaxis, 
sinuzită), oculară (episclerită), neurologică (periferică, SNC), cardiacă 
(pericardită, miocardită). 


9.4.1.3. Explorări paraclinice 

e Sindrom inflamator: VSH şi CRP crescute, anemie normocromă, normocitară; 
uneori, eozinofilie (14%); 

e Complementul seric este normal. Uneori, se pot întâlni factor reumatoid (40-50%) 
sau Ac anti-nucleari (20-30%); 

e Afectarea renală se manifesta prin proteinurie, hematurie, insuficiență renală; 

e ANCA (75%), de tip p-ANCA, anti-MPO (60%), mai rar c-ANCA, anti-PR3 
(15%). Prezenta p-ANCA de tip anti-MPO are o sensibilitate de 85% si o 
specificitate de 98% pentru diagnostic. De asemenea, monitorizarea titrului 
ANCA este importantă pentru prognostic: ascensiunea acestuia precede recăderile, 
iar persistenta unui titru crescut într-o perioadă de remisiune indică risc mare 
de recădere, în vreme ce absența ANCA se asociază cu un risc mic de recădere; 

e Punctia-biopsie renală relevă o GN necrozantă şi trombotică, asociată cu 
proliferare extracapilară (crescents), fără depozite imune semnificative în IF 
(GN pauci-imună). 


9.4.1.4. Evoluție. Prognostic 
Recăderile sunt frecvente (30-40%) în PAM, survenind, în medie, la doi ani de la 
diagnostic. Acestea pot fi diferite de episodul initial, cu afectarea unui nou organ. Totuşi, 
majoritatea recăderilor sunt minore, manifestate doar prin artrită sau/şi erupții cutanate. 
Decesul poate surveni precoce, ca urmare a afectării unor organe vitale în 
cadrul vasculitei (insuficienţă renală, hemoragii alveolare) sau tardiv, ca urmare a 
unei complicații iatrogene, în special infecții (septicemii, infecţii virale, pneumonii 
cu Pneumocystis). 
Prognosticul poate fi estimat prin scorul FFS (vezi mai sus, la PAN). 


9.4.2. Granulomatoza Wegener (GW) 


9.4.2.1. Definiţie 
Vasculită necrozantă asociată cu ANCA, ce interesează vasele de calibru mic 
(arteriole, venule, capilare), caracterizată prin inflamație a peretelui vascular şi 

granulomatoză peri- şi extravasculară. 
Clinic, se manifestă, în principal, prin afectare ORL, pulmonară şi renală. 
Cauza este necunoscută (s-a sugerat implicarea unor Ag inhalate). 


9.4.2.2. Epidemiologie 
GW este o boală rară (prevalența = 3 cazuri/100.000 loc.). Poate apare la orice 
vârstă, dar, cel mai adesea, între 40-45 ani. Raportul pe sexe, B/F = 1,5/]. 


9.4.2.3. Anatomie patologică 

GW afectează vasele de calibru mic sau, mai rar, mediu. Afectarea vasculară se 
asociază cu o necroză ischemică “în hartă geografică”, ce se traduce prin formarea 
de abcese amicrobiene şi granuloame polimorfe, constituite din polinucleare, 
limfocite şi celule gigante multinucleate. 


9.4.2.4. Manifestări clinice 

e Debutul este, de obicei, prin afectare ORL sau pulmonară pseudo-infectioasa, 
cu agravare progresivă, rezistentă la antibiotice şi alterare progresivă a stării generale; 

e Afectarea ORL: obstructie nazală, rinoree cronică, cu cruste şi hemoragii; 
ulceratii nazale, faringiene şi bucale; sinuzită frontală, etmoidala şi sfenoidală 
(de la o formă banală la una extensivă, cu distructie osoasă); perforatia septului 
nazal; leziuni traheale, stenoză sub-glotică; hiperplazie gingivala; otalgii, 
otoree, otită mucoasă/seroasă; 

e Afectarea pulmonară: tuse, dispnee, hemoptizii; noduli şi infiltrate pulmonare 
adesea excavate, multiple, bilaterale; epansamente pleurale; hemoragii 
alveolare; stenoze bronşice; 

e Afectarea renală: hematurie, proteinurie, insuficiență renală rapid progresivă; 

e Afectarea oculară: episclerită, keratită, conjunctivită, uveită, nevrită optică, vasculită 
retiniană, pseudotumoră orbitară prin granulom periocular, exoftalmie unilaterală; 

e Afectarea cutanată: purpură vasculară, ulceratii, noduli subcutanati, livedo, 
papule, vezicule, necroze cutanate secundare trombozelor vasculare. Biopsia 
din piele: vasculită leucocitoclazică. Biopsia din noduli: granulom; 

e Afectarea neurologică: Periferică: multinevrita, polinevrită, invadarea nervilor 
cranieni de către un granulom. Centrală: hemoragii cerebro-meningee, AVC 
ischemice, tromboflebite; 

e Afectarea articulară: artralgii/poliartrită neeroziva şi nedeformantă, afectând 
articulațiile mici şi mari; 

e Afectarea cardiacă: pericardită acută sau cronică, necroză miocardică, tulburări 
de ritm sau de conducere; 

e Altele: stenoze ureterale, orhită, prostatită, epididimita, ulceratii rectale, colice 
sau intestinale, hemoragii şi perforatii digestive, miozita. 


9.4.2.5. Explorări paraclinice 
e Sdr. inflamator, leucocitoză, anemie inflamatorie; 

e Sdr. nefritic: proteinurie, hematurie; 

e ANCA, de obicei de tip c-ANCA, cu specificitate anti-PR3, sunt prezenţi în > 80% 
din formele sistemice şi în 50% din formele localizate (ORL). Reprezintă un 
element-cheie pentru diagnostic şi supravegherea evoluţiei. Ca şi în PAM, creşterea 
titrului seric al ANCA precede recăderile, iar persistenta unui titru crescut într-o 
perioadă de remisiune indică risc mare de recădere. Dimpotrivă, negativarea 
ANCA se asociază cu un risc mic de recădere (fără a-l exclude complet); 

e Ex. histologic este singurul care permite diagnosticul de certitudine, fără a fi 
indispensabil. Biopsiile se practică în zonele afectate cele mai accesibile: de la 
caz la caz, pulmonară (nodul, parenchim), nazo-sinusală, renală sau neuro- 
musculară. Biopsia renală evidențiază o GN crescentică (extracapilară) şi este 
importantă nu numai pentru diagnostic, dar şi pentru precizarea extinderii 
leziunilor şi a caracterului acestora (acute, inflamatorii sau cronice, fibroase). 


9.4.2.6. Criterii de diagnostic (American College of Rheumatology, 1990): 
e Inflamatie orală sau nazală: ulceratii bucale sau secreție nazală sanguinolenta 
sau purulentă; 
e Anomalii radiologice pulmonare: noduli, infiltrate, caverne; 
Anomalii urinare: hematurie microscopică, cilindri hematici; 
e Inflamatie granulomatoasă la biopsie: granuloame vasculare, perivasculare 
sau extravasculare. 
Prezenţa a două din aceste patru criterii permite diagnosticul de GW (cu o 
sensibilitate de 88% şi o specificitate de 92%). 


9.4.2.7. Evoluție. Prognostic 
Netratată, GW duce la exitus în câteva luni. Sub tratament imunosupresor, 
supraviețuirea la 1 an este > 80%. 

Recăderile sunt mai frecvente decât în PAM (50%), uneori tardive. La pacienții 
tratați cu imunosupresoare pot surveni complicații iatrogene, în special infecții şi 
depresie medulară. 

Grupul European pentru Studiul Vasculitelor (EUVAS) recomandă folosirea 
unui sistem de scor prognostic, denumit Birmingham Vasculitis Activity Score 
(BVAS). Acesta presupune evaluarea semnelor de activitate ale bolii Wegener la 
nivelul a nouă aparate şi sisteme: 

e Semne generale: mialgii, artralgii/artrită, febră > 38°, scădere ponderală > 2 kg; 
e Semne cutanate: infarcte, purpură, ulcer, gangrenă, alte semne de vasculită cutanată; 


e Semne mucoase şi oculare: ulcere/granuloame orale, ulcere genitale, inflamatia anexelor, 
proptosis, episclerité, conjunctivită/blefarită/keratită, tulburări vizuale, pierderea bruscă 
avederii, uveită, vasculită/tromboze/exsudate retiniene, hemoragii retiniene; 

e Semne ORL: secreție nazală sangvinolenta/cruste/ulcere/granuloame nazale, afectarea sinusurilor 
paranazale, stenoză subglotica, surditate de conductie, surditate sensorineurala; 

e Semne pulmonare: wheezing, noduli/caverne, revarsate pleurale, infiltrate, afectare endobronşică, 
hemoptizii masive/hemoragii alveolare, insuficiență respiratorie; 

e Semne cardiovasculare: absenţa unor pulsuri periferice, valvulopatie, pericardită, angina 

pectorală, cardiomiopatie, insuficiență cardiacă; 

e Semne abdominale: peritonită, diaree sangvinolentă, dureri abdominale ischemice; 

o Semne renale: HTA, proteinurie > 1+, hematurie > 10 H/HPF, creatininemie > 125-250-500 
umol/|, creşterea creatininemiei cu > 30%, scăderea Cer cu > 25%; 

ə Semne neurologice: cefalee, meningită, sindrom confuzional organic, convulsii, AVC, leziuni 
cordonale, pareze craniene, neuropatie senzorială periferică, mononeuritis multiplex. 


Acest BVAS poate fi utilizat pentru a măsura schimbările survenite la pacienți în 
ultimele 4 săptămâni, pentru a monitoriza răspunsul la terapia iniţiată sau pentru a 
determina dacă sunt necesare alte terapii în afara celei recomandate anterior. 

Criteriile pentru calcularea acestui scor sunt: simptome nou apărute sau care s-au 
înrăutățit, simptome apărute în ultimele 4 săptămâni, simptome atribuite vasculitei. 


Semne generale. 


„ Parametru „Concluzie Puncte 
Stare generală alterată Nu 
Da 
Mialgii Nu 
Da 
Artralgii/artrită Nu 
Da 
Febră Nu 
Prezentă sub < 38,5*C 
Prezentă şi > 38,5*C 
Scădere ponderală Nu 
| <1 kg 
1-2 kg în ultima lună 
> 2 kg în ultima lună 
Scor pentru semnele generale = MIN (3, SUMA (puncte pentru parametri)) 


WNOONF OF OF OF Oo 


Semne cutanate. 


- Parametru „Concluzie Puncte 
Infarct Nu 0 
Da 2 
Purpura Nu 0 
Da 2 
Alte leziuni vasculitice piele Nu 0 
Da 2 
Ulcer Nu 0 
Da 4 
Gangrene Nu 0 
Prezenta 6 
Gangrene digitale multiple 6 


Scor pentru semnele cutanate = MIN (6, SUMA (puncte pentru parametri)) 

Semne mucoase si oculare. 


Parametru -= Concluzie Puncte 
Ulceratii mucoase Nu 0 
Da 1 
Ulceratii genitale Nu 0 
Da 1 
Conjunctivita Nu 0 
Da 1 
Epi/sclerita Nu 0 
Da 2 
Uveita Nu 0 
Da 6 
Exudate retiniene Nu 0 
Da 6 
Hemoragii retiniene Nu 0 
Da 6 


Scor pentru semne mucoase si oculare = MIN (6, SUMA (puncte pentru parametri)) 


Semne ORL. 
Parametru Concluzie Puncte 
Secretie nazala sau obstructie Nu 0 
Da 2 
Sinuzita Nu 0 
Da 2 
Epistaxis Nu 0 
Da 4 
Cruste Nu 0 
Da 4 
Secretie auriculara Nu 0 
Da 4 
Otită medie Nu 0 
Da 4 
Pierderea auzului nou aparuta Nu 0 
Da 6 
Raguseala/laringita Nu 0 
Da 2 
Prindere subglotică Nu 0 
Da 6 


Scor pentru semne ORL = MIN (6, SUMA (puncte pentru parametri)) 

Semne pulmonare. 


| Parametru Concluzie _ Puncte 

Dispnee sau wheezing Nu 0 
Da 2 

Noduli sau fibroză Nu 0 
Da 2 

Lichid pleural /pleurită Nu 0 
Da 4 

Infiltrate Nu 0 
Da 4 

Hemoragie/hemoptizie Nu 0 
Prezentă 4 

Masivă 6 


Scor pentru semne pulmonare = MIN (6, SUMA (puncte pentru parametri)) 


Semne cardiovasculare. 


Parametru Concluzie Puncte 
Auscultatie modificată Nu 0 
(zgomote , sufluri) 

Da 2 
Modificarea pulsului periferic Nu 0 
(noi) 

Da 4 
Insuficienta aortică Nu 0 

Da 4 
Pericardită Nu Ae 

Da 4 
Infarct miocardic nou Nu 0 

Da 6 
Insuficienta Nu 0 
cardiacă/cardiomiopatie 

Da 6 


Scor pentru semne cardiovasculare = MIN (6, SUMA (puncte pentru parametri)) 


Semne abdominale. 


Parametru Concluzie Puncte 
Durere abdominală Nu 0 
Da 3 
Diaree sanguinolentă Nu 0 
Da 6 
Perforatie abdominala Nu 0 
(vezicula biliară) 
Da 9 
Infarct intestinal Nu 0 
Da 9 
Pancreatita Nu 0 
Da 9 


Scor pentru semne abdominale = MIN (9, SUMA (puncte pentru parametri)) 

Semne renale. 


Parametru a „Concluzie — Puncte. 
Hipertensiune (diastolică > 90 Nu 
mm Hg) 


© 


Da 
Proteinurie Nu 
< 1 + sau < 0,2 g/24 h 
> 1+ sau > 0,2 g/24 h 
Hematurie Nu 
< 1+ sau <= 10 H/mL 
> 1+ sau > 10 H/mL 
Creatininemia < 125 umol/L 
125-249 umol/L 
250-499 umol/L 
> 500 umol/L 
Creşteri ale creatininemiei Nu 
<10% 
>10% 
Scor pentru semne renale = MIN (12, SUMA (puncte pentru parametri)) 


— = = 
DeSCHS*OSOMOOROOA 


Semne neurologice. 


Parametru Concluzie Puncte 
Sindrom confuzional sau Nu 0 
dementa 
Da 3 
Atac cerebral (nu hipertensiv) Nu 0 
Da 9 
Accident vascular (stroke) Nu 0 
Da 9 
Leziuni măduva spinării Nu 0 
Da 9 
Neuropatie periferică Nu 0 
Da 6 
Mononevrita multiplex Nu 0 
Da 9 


Scor pentru semne neurologice = MIN (9, SUMA (puncte pentru parametri) 


BVAS — suma punctelor de la cele 9 scoruri 
Scor minim: 0 
Scor maxim: 63 

Cu cât scorul este mai mare, cu atât activitatea vasculitică este mai mare. 

Unii autori folosesc scorul BVAS 1 (simptome noi/ înrăutățirea simptomelor 
existente) ce reprezintă scorul de activitate al noului puseu vasculitic datorat apariţiei 
de simptome noi sau inrautatirii celor preexistente şi scorul BVAS 2 (persistent) 
scorul de activitate datorat persistentei bolii (nu sunt simptome noi sau inrautatite). 

Se calculează fiecare scor adunând punctele obținute de la cele 9 subscoruri. 
Prin urmare vom avea:BVAS 1 — scor maxim 63, BVAS 2 — scor maxim 63. 

VDI (Vasculitis Damage Index) este utilizat pentru cuantificarea deteriorării 
cauzate de vasculita sistemică. (a leziunilor ireversibile). Se iau în considerare 65 
iteme grupate în 11 grupe ce afectează un organ sau sistem. 


Nr. Organ sau Sistem Item 

leak Musculoscheletal Atrofie musculara semnificativa sau 
slabiciune musculara 

1,2 Artrită distructivă sau eroziva 

1.3 Necroză avasculară 

1.4 Osteoporoză cu fracturi sau tasări vertebrale 

1.5 Osteomielită 

2.1 Piele Alopecie 

22 Ulceratii piele 

2.3 Ulceratii orale 

si ORL Pierderea auzului 

3.2 Obstructie nazală sau secreție cronică sau 
cruste 

33 Colaps al rădăcinii nasului sau perforatie 
septală 

3.4 Sinuzită cronică sau imagine radiologică de 
distructie osoasă 

3:5 Stenoză subglotică fără intervenție 
chirurgicală 

3.6 Stenoză subglotică cu intervenție chirurgicală 

4.1 Pulmonar Hipertensiune pulmonara 

4.2 Fibroză pulmonara/cavitati 

4.3 Fibroză pleurală 

4.4 Infarct pulmonar 

4.5 Astm cronic 

4.6 Dispnee cronica semnificativa 

4.7 Teste functionale pulmonare deteriorate: 
volumul expirator forțat în 1 secundă FEV 1 < 
= 70% sau coeficientul de transfer al CO <= 70% 

Sl Cardiovascular Angină sau bypass coronarian 

5.2 Infarct de miocard 

5.3 Al doilea infarct de miocard (la cel putin 3 
luni dupa primul eveniment) 

5.4 Cardiomiopatie 

5.5 Valvulopatie 

5.6 Pericardită 

51 Hipertensiune 

6.1 Renal RFG estimată sau măsurată < 50% 

6.2 Proteinuria > 0.5 g/ 24 ore 

6.3 Insuficienta renală cronică terminală 

Tal Gastrointestinal Infarct intestinal 

Tè Angor mezenteric (durere abdominală tipică) 


sau pancreatită 

Ta Peritonită cronică 

7.4 Afectare esofagiană structurală sau intervenţie 
chirurgicală a tractului gastro-intestinal 
superior 

8.1 Vascular periferic Puls periferic absent la o extremitate 

8.2 Al doilea episod de “puls absent“la o 
extremitate (la cel puţin 3 luni după primul 
episod) 

8.3 Puls periferic absent >= 2 extremități 

8.4 Stenoze vasculare majore (vase carotide, 
renale) 

8.5 Claudicatia extremităților (de cel putin 3 luni) 

8.6 Tromboze venoase complicate (edem, 
ulceratii, stază venoasă evidentă) 

8.7 Pierderi minore de ţesut (ex. ulceratie pulpa 
degetelor) 

8.8 Pierderi majore de țesut (ulceratii 
digitale/extremitati) 

8.9 Al doilea episod de pierdere majora de tesut 
(la cel putin 3 luni după primul episod) 

9.1 Oculare Cataractă 

042) Schimbări retiniene 

93 Atrofie optică 

9.4 Deteriorarea vederii/diplopie 

9.5 Pierderea vederii la un ochi 

9.6 Pierderea vederii la celălalt ochi (la cel putin 
3 luni după primul eveniment) 

9T Distructia peretelui orbitar 

10.1 Neuropsihiatric Deteriorare cognitivă 

10.2 Psihoză majoră 

10.3 Atac cerebral (mişcări tonico-clonice / devieri 
comportamentale) 

10.4 Accident cerebrovascular 

10.5 Al doilea accident cerebrovascular (la cel 
puțin 3 luni după primul accident) 

10.6 Leziuni de nervi cranieni 

10.7 Neuropatie periferică 

10.8 Mielită transversală 

11.1 Alte deteriorari Insuficienta gonadala prematură (debut 
menopauză sub 40 ani) 

1.2 Insuficiență medulară (leucopenie GA < 


4000/mm;, trombocitopenie < 140 000/mm5, 
anemie Hb < 10g/dl) 


11.3 Diabet zaharat 
11.4 Cistită cronică chimică 
11.5 Neoplazie 


11.6 Alte semne care nu sunt expuse 

VDI (vasculitis damage index) = suma itemilor prezenţi considerați ireversibili 
(1 item 1 punct) 

Creşterea scorului de deteriorare = (VDI actual) (VDI anterior) 

Scor minim: 0 (ridică suspiciuni asupra diagnosticului de vasculită) 

Scor maxim: 64 

Odată stabilit VDI, acesta poate să rămână neschimbat sau să crească, în funcție 
de evoluţia vasculitei (niciodată nu va scadea!). 

Cu cât scorul este mai mare, cu atât distrugerea cauzată de vasculită este mai mare. 

Creşterea VDI indică creşterea leziunilor ireversibile cauzate de vasculită. 


SNVDI (Systemic Necrotizing Vasculitis Damage Index) evaluează deteriorarea 
permanentă la pacienţii cu vasculită sistemică, ca poliarterita nodoasă sau Churg- 
Strauss. SNVDI ia în considerare schimbările care nu sunt reversibile, nelegate de 
activitatea bolii, apărute după debutul vasculitei. 


_ Sistem Concluzie Puncte 
„(dacă itemul 
este prezent) 
Ocular (ambii ochi)  Cataractă sau intervenție pentru cataractă _ 1 
Modificari retiniene > 6 luni 1 
Pierderea acută ireversibilă a vederii 2 
l 
1 
l 


Pulmonar Fibroză pulmonară 
Infarct pulmonar 
Anomalii ale testelor funcționale pulmonare > 6 
___ luni 
Cardiovascular Angina > 6 luni, sau bypass coronarian 
Infarct de miocard 
Infarctizare miocardică adițională 
Cardiomiopatie 
Valvulopatie suflu > 3/6 
Aritmie > 6 luni 
Vascular periferic Hipertensiune > 6 luni, cu necesar de 
antihipertensive 
Claudicatie > 6 luni 1 
Pierderi tisulare (pulpa degetelor, extremități, 1 
gangrene, amputatie) 
Tromboze venoase cu edem, ulceratii, stază 1 
venoasă 
Reparare vasculară periferică 1 
_ Gastrointestinal Infarctizare sau rezectie intestin sub duoden 2 
Infarct splină, ficat, veziculă biliară sau apendice 1 
1 
1 


Angor mezenteric > 6 luni 

Ulcer peptic tract gastro-intestinal superior > 6 

luni 
Gonade Insuficiență gonadală prematură l 
Renal Clearance creatinină < 50% > 6 luni sau dializă 2 


Cap. 9 - Vasculitele 321 


sau transplant 


Piele Cicatrici 1 
Neurologic Neuropatie motorie 2 
Neuropatie senzitivă 1 
Neuropatie prin lezarea nervilor cranieni 2 
Atacuri cerebrale majore ce necesită terapie 2 
Accident vascular cerebral 2 
Deteriorare cognitivă > 6 luni 2 
Neoplazie 2 
Diabet 1 
Musculoskeletal Osteoporoză cu fracturi sau tasări vertebrale 1 
Necroză avasculară | 
Osteomielită 1 


SNVDI = suma itemilor prezenți 
Scor minim = 0 
Scor maxim = 44 
Cu cât scorul este mai mare, cu atât leziunile ireversibile cauzate de vasculită 
sunt mai importante. 


Diagnosticul histopatologic 
Biopsia pielii poate să confirme sau să infirme diagnosticul de vasculită. 
Diagnosticul histopatologic de vasculită poate fi pus dacă sunt prezente 1 criteriu 
major şi cel puțin 2 criterii minore. 
Criterii majore: 
e neutrofile şi resturi nucleare în pereţii vaselor; 
e necroza celulelor endoteliale şi depozite de fibrină în pereţii vaselor. 
Criterii minore: 
tumefierea celulelor endoteliale; 
hemoragii peri vasculare (extravazare de hematii); 
tromboză; 
necroza epidermului; 
vezicule la nivelul epidermului şi subepiderm; 
infiltrat mixt, cu monocite şi eozinofile la nivelul adventicei; 
fibroză perivasculară; 
formare de anevrisme; 
calcinoză. 


9.4.3. Sindromul Churg-Strauss (SCS) 


9.4.3.1. Definiţie: 
Inflamatie granulomatoasă cu eozinofile a arborelui respirator asociată cu vasculită 
necrozantă a vaselor de calibru mediu şi mic, astm si eozinofilie sangvină. 

9.4.3.2. Epidemiologie: 
SCS este o boală rară (incidenţa anuală este < 1 caz/100.000 loc.). Survine cu 
maximum de frecvenţă între 30-50 ani, având distribuţie egală pe sexe. 


9.4.3.3. Etiopatogenie. 

Cauza bolii este necunoscută. Au fost incriminate, ca şi în GW, anumite Ag 
exogene inhalate. La pacienții cu SCS se pot evidenția antecedente alergice 
personale (64%) sau familiale (25%). Se asociază adesea cu ANCA, de obicei de 
tip p-ANCA (anti-MPO). 


9.4.3.4. Anatomie patologică. 

În SCS se pot întâlni trei tipuri de leziuni elementare, care sunt însă rareori 

prezente simultan: 

e  vasculită necrozantă a arterelor şi venelor de calibru mic, cu leziuni segmentare 
şi infiltrat bogat în eozinofile; 

e un infiltrat tisular cu eozinofile; 
granuloame extravasculare, constituite dintr-un centru necrotic şi o coroană de 
celule epitelioide. 


9.4.3.5. Manifestări clinice: 

Boala evoluează, de obicei, în trei faze: 

e Initial, pacientul prezintă un astm bronsic şi alte manifestări alergice. 

e {na doua etapă, apar eozinofilia si infiltratele pulmonare. 

ə in sfârşit (uneori după mai multi ani de la apariţia astmului), se instalează 
manifestările sistemice ale SCS. 

- Semne generale: febră, alterarea stării generale; 

- Manifestări pulmonare: Astmul debutează în jurul vârstei de 40 ani, este 
adesea sever, necesitând corticoterapie inhalatorie sau sistemică şi precede cu 
circa 10 ani apariţia vasculitei. Hemoragiile alveolare se datorează capilaritei 
pulmonare şi se manifestă prin hemoptizii, infiltrate pulmonare şi anemie; 
uneori diagnosticul necesită CT sau lavaj bronho-alveolar. Revarsate pleurale 
se întâlnesc în 20-30% din cazuri, uni- sau bilaterale, cu caractere de exsudat 
şi citologie foarte bogată în eozinofile (> 80%), iar biopsia pleurală poate 
evidenția vasculita. Opacitdtile pulmonare apar in 30-70% din cazuri, sunt 
uni- sau bilaterale, labile şi migratorii; se datorează unor infiltrate cu 
eozinofile sau, mult mai rar, unor hemoragii alveolare; 

Manifestări neurologice. Neuropatia periferică atectează 50-75% dintre 
pacienți. Se manifestă prin dureri cu caracter de arsură sau parestezii, care 
preced tulburările senzitive şi/sau motorii. Multinevrita afectează în special 
membrele inferioare, şi mai ales nervul sciatic popliteu extern. Mai rar sunt 
implicați nervii membrelor superioare şi nervii cranieni. Afectarea SNC se 
întâlneşte mult mai rar (8%), în cadrul unei vasculite cerebrale: accidente 
vasculare, hemoragii cerebrale sau meningeale, tulburări cognitive, epilepsie. 

Examenul diagnostic de electie este RMN, ce evidenţiază zone de 
hipersemnal corticale şi subcorticale; 

Manifestări cutanate sunt prezente in 40-70% şi se datorează vasculitei sau 
granuloamelor cutanate: purpură, noduli (localizati la degete, cap, coate), 
sindrom Raynaud, urticarie, livedo reticularis, gangrene digitale; 

Manifestări gastro-intestinale apar la 30% dintre pacienţi, sub formă de: 
dureri abdominale, greturi, vărsături, diaree, steatoree, melenă, perforatii 
digestive, ulcere duodenale şi jejunale multiple. Substratul anatomic este 
reprezentat de vasculită sau/şi de granuloamele mucoasei digestive; acestea 
din urmă pot determina un aspect pseudo-polipoid; 

Manifestări cardiace. Afectarea cardiacă se întâlneşte cu frecvenţă variabilă 
şi este una dintre manifestările cele mai severe ale SCS. Constă în: pericardită 
(rareori cu tamponadă), miocardită (cu granuloame sau infiltrate interstitiale 
cu eozinofile), arterită coronară. Endocardul, în schimb, nu este afectat, 
Leziunile cardiace se complică cu insuficiență cardiacă, cu evoluţie rapidă şi 
adeseori severă. Angina pectorală şi infarctul miocardic sunt rare. 
Angiografia coronariană poate fi normală (leziunile interesând doar vasele 
mici) sau poate evidenția stenoze, microanevrisme sau tromboze; 

Manifestări osteo-articulare şi musculare: artralgii, artrită (rar) la nivelul 
articulaţiilor mari, non-destructivă şi non-eroziva, mialgii; 

Manifestări renale. Atectarea renală este rară în SCS (17%), sub forma unei 
GN extracapilare, rapid progresive. Se asociază cu ANCA anti-MPO. Este un 
factor de prognostic negativ. Au mai fost descrise stenoze ureterale, ce pot 
induce insuficiență renală acută obstructivă; 

Manifestări ORL: sinuzită maxilară, rinită alergică, polipoză sinusală. 
Prognosticul acestor manifestări este mai bun decât în GW; 

Manifestări oculare: uveită, vasculită retiniană, noduli conjunctivali, pseudo- 
tumori retro-orbitare, nevrită optică ischemică. 


Există şi forme localizate de SCS, ce interesează (cel mai frecvent) doar tubul 
digestiv sau cordul. 


9.4.3.6. Explorări paraclinice: 
e  Eozinofilie sangvină — de obicei, peste 1.500/mm” (în medie 7.000/mm’, dar 
poate atinge şi 50.000/mm5); 


Sindrom inflamator (80%); 

ANCA — în circa 60% din cazuri, cel mai frecvent de tip p-ANCA (anti-MPO); 
Radiografia toracică poate evidenția infiltrate bilaterale, migratorii; 

Lavajul bronho-alveolar evidenţiază un lichid bogat în eozinofile. 


9.4.3.7. Criterii de diagnostic (ACC, 1990): 
e Astm 
e  Eozinofilie sangvină > 10% 

Mono- sau polineuropatie 

Infiltrate pulmonare labile 

Sinuzită (dureri sau opacitati radiologice sinusale) 
Histologic: eozinofile extravasculare. 


Prezenţa a minimum 4 din aceste 6 criterii permite diagnosticul de SCS cu o 
sensibilitate de 85% şi o specificitate de 99,7%. 


9.4.4. Tratamentul vasculitelor asociate cu ANCA 


Factori de prognostic negativ în vasculitele asociate cu ANCA: 

e Creatininemia > 4 mg/dl; 

ə Vârsta avansată; 

e Scleroza interstitiala şi/sau glomerulara; 

e Leziunile active severe: proliferarea extracapilara, infiltratul interstitial şi 

extensia necrozei; 

Repozitivarea sau absenta negativarii titrului ANCA dupa terapia imunosupresiva; 

ə Starea de purtător nazal de S. aureus (se asociază cu risc de recidive la nivelul 
tractului respirator în GW şi de infecţii intercurente); 

e Deficitul congenital de a-l-antitripsină (un inhibitor natural al proteinazei 3). 


În lipsa tratamentului, prognosticul pacienţilor cu vasculite asociate cu ANCA 
este sumbru: până la 90% dintre pacienţi riscă să decedeze în mai puţin de 2 ani. 

Introducerea în anii 1980 a corticoterapiei sistemice a permis ameliorarea ratei 
de supravieţuire a pacienţilor până la 50% la 5 ani. În prezent, asocierea 
corticosteroizilor cu ciclofosfamida P,O. (propusă şi dezvoltată de National 
Institute of Health din SUA) a devenit terapia standard pentru tratamentul GW şi al 
PAM, permiţând, conform ultimelor studii, controlul progresiei bolii în circa 90% 
din cazuri şi o rată de supraviețuire la 5 ani a pacienţilor de 70-90%. 

Pe de altă parte, acest tratament agresiv, în general administrat timp de mai 
multe luni sau ani de zile, expune pacienţii la numeroase efecte adverse, unele 
severe: infecţii, cistită hemoragică, carcinom vezical, limfoame, sterilitate, supresie 
medulară şi mielodisplazie. (vezi capitolul referitor la “Terapia imunosupresoare”) 


Strategia terapeutică în vasculitele cu ANCA se poate împărţi în trei faze: 
e Terapia de inducție a remisiunii; 
e Terapia de mentinere a remisiunii; 
e Terapia eventualelor recidive. 


Alegerea agenților şi a schemelor terapeutice trebuie să fina seama, în primul 
rând, de stadiul, severitatea şi extensia bolii. Pe baza unor studii randomizate 
recente (vezi tabelul 1), European Vasculitis Study Group (EUVAS) recomandă 
următoarea strategie terapeutică: 

Tabelul 1. Principalele studii ale EUV AS. 


Studiu Obiectiv __ Pacienţi Tratament „n Rezultat 
Caz nou de 
AAV; 
; Creatinina < 150 Rate similare de remisiune. 
NORAM Inductis .. pmol/l; fără CYC vs MI, Tratamentul trebuie 
remisiunii ie l an f 
afectări severe continuat > | an 
organice sau cu 
risc vital 
Caz nou de a ep 
AAV: Rate similare de remisiune, 
CYCLOPS Inductia A olari ends CYC PO: y$ dar supravietuire mai buna 
remisiunii 3 CYCEV; la grupul CYC I.V. 
moderata {crest (rezultate preliminarii) 
< 500 umol/1) gl a 
Caz nou de 
Inductia AHN PE/CYC vs Pro tic renal mai bun | 
MEPEX .. .. Afectare renală iti tare tiered verde 
remisiunil = MP/CYC grupul cu PE 
severa (creat > 
500 umol/l 
SOLUTION Petia GWrefractara ATG Remisiune la 13/15 pacienți 
remisiunii 
eee d CYC vs AZA 
CYCAZAREM Menprisnes Afectare renala (după Ss ape eg Eficacitate similară 
remisiunii 5 remisiunii), 18 
moderata (creat luni 
< 500 mol/l) 
MME este mai putin 
Mentinerea eficient în prevenirea 
IMPROVE oi AAV AZA vs MMF recăderilor; rata efectelor 
adverse MMF/AZA este 
similară. 
Inductia si oP : 
WGET metitineren~ GWAA Etanercept vs Nici un beneficiu al 
J placebo etanercept 


remisiunii 


AAV = vasculită asociată cu ANCA; ATG = globuline anti-timocit; AZA = azatioprina; CYC = 
ciclofosfamidă; IV = intravenos; MMF = micofenolat de mofetil; MP = metilprednisolon; MTX = 
metotrexat; PE = plasmafereza; PO = oral; GW = granulomatoza Wegener. 


Activitatea bolii poate fi apreciată prin efectuarea scorului BVAS, aplicabil în 
special pentru granulomatoza Wegener. 

Prin utilizarea medicatiei imunosupresoare se vizează inducerea remisiei 
complete, definită prin absenţa bolii active. Au existat de-a lungul timpului mai multe 
definiri ale remisiei complete. În studiul NIH (1992) ce evaluează eficacitatea 
ciclofosfamidei, criteriile pentru remisia completă au fost absenţa bolii inflamatorii 
active (serozită sau febră), rezoluţia completă a infiltratelor pulmonare sau leziuni 
stabile fără semne de inflamație, şi inactivitatea sedimentului urinar cu stabilizarea 
sau îmbunătăţirea funcției renale. Universitatea Carolina de Nord (1996) defineşte 
remisia completă astfel: stabilizarea sau reducerea creatininemiei şi rezoluţia 

manifestărilor extrarenale. Proteinuria persistentă nu a fost considerată semn de 
pesistenta a bolii active. 

BVAS (descris anterior) utilizează atât manifestările sistemice ale bolii, cât şi 
implicarea a 8 sisteme şi organe. Remisiunea completă corespunde unui BVAS 0. 
Din punct de vedere renal semnele de boală activă sunt hematuria şi cilindrii hematici. 

Remisia renală este definită prin absența inflamatiei active la nivel renal 
(absenţa hematuriei 0-3 H/HPF, absenţa cilindrilor hematici). Apariţia hematuriei 
în condiţiile în care se considera remisie completă poate să fie legată de cistita 
indusă de ciclofosfamidă sau contaminare legată de ciclul menstrual. 

Remisia completă nu înseamnă revenirea parametrilor afectați la valori 
normale. Tot timpul trebuie să diferentiem leziunile ireversibile induse de 
inflamație de leziunile active care pot fi reversibile dacă sunt tratate. 

Remisia parțială este mai dificil de definit. La nivel renal, remisia parțială se referă 
la persistenta hematuriei cu sau fără cilindri hematici în ciuda îmbunătăţirii sau 
stabilizării creatininemiei şi dispariţiei semnelor extrarenale de boală activă. Acesta este 
un proces ce poate să conducă la progresia bolii renale. Proteinurie persistentă poate să 
reflecte lezarea glomerulară ireversibilă şi descoperită izolat nu indică boala activă. 


9.4.4.1. Terapia de inducţie a remisiunii 


9.4.4.1.1. În vasculitele cu afectare renală și/sau a altor organe şi sisteme, cu 
manifestări clinice majore (vasculite generalizate) se recomandă prednison + 
ciclofosfamidă, astfel: 


e Prednison P.O. 1 mg/kg/zi, cu scădere progresivă, până la 0,25 mg/kg/zi după 
12 săptămâni, conform schemei: 


'Tabelul 2. 


Timpul scurs de 
la inițierea 


apa Prednison (mg/kg/zi) 
(săptămâni) 

0 | 

1 0,75 

2 0,5 

4 0,4 

6 0,33 

8 0,28 

10 0,25 

12 0,25 


e Ciclofosfamida P.O. 2 mg/kg/zi (se reduce cu 25% pentru pacienţii > 60 ani şi 
cu 50% pentru cei > 75 ani). 
Această schemă terapeutică se menţine până la obţinerea remisiunii (de obicei 
între 3-6 luni). Tratamentul combinat prednison + ciclofosfamidă este eficace 

pentru inducerea remisiunii, dar există îndoieli cu privire la capacitatea sa de a 
menţine această remisiune pe termen lung. 

Pentru reducerea toxicității gonadale a ciclofosfamidei, se recomandă, la femei, 
utilizarea terapiei de prevenire a insuficientei ovariene, cu agonişti de Gn-RH, 
(gonadotropin-releasing hormone); la bărbaţi, dacă este posibil, se recurge la 
crioconservarea lichidului seminal. De asemenea, se recomandă supravegherea 
hemoleucogramei săptămânal în prima lună de tratament, apoi la 2 săptămâni în 
lunile a 2-a şi a 3-a, apoi lunar. În caz de toxicitate medulară (GA < 4000/mm5), se 
opreşte sau se reduce doza de ciclofosfamidă P.O. Precauţii speciale sunt necesare 
la pacienţii vârstnici şi la cei cu insuficiență renală. În caz de leucopenie sau/şi 
limfopenie marcate (GA < 2500/mm;, respectiv limfocite < 500/mm5), este indicată 
profilaxie antifungică (fluconazol) şi anti-Pneumocystis carinii (trimetoprim- 
sulfametoxazol sau pentamidină), precum şi antibioterapie cu spectru larg. Unii 
autori recomandă terapie antifungică şi anti-Pneumocystis în primele 3 luni de 
terapie imunosupresivă, independent de nivelul GA şi al limfocitelor. Alţi autori 
recomandă terapie anti-Pneumocystis în timpul inducției şi chiar a menținerii. 

La pacienții trataţi cu ciclofosfamidă şi glucocorticoizi se indică (chiar din 
timpul inducției) trimetoprim-sulfametoxazol (80mg/400mg zilnic sau 160mg/800mg 
de 3 ori/săptămână). La pacienţii care sunt alergici la sulfonamide sau care nu 
tolerează trimetoprim-sulfametoxazol se recomandă Atovaquone. 

La pacienţii trataţi cu metotrexat şi glucocorticoizi se recomandă atovaquone, 
deoarece adăugarea de trimetoprim-sulfametoxazol se asociază cu un risc crescut 
de pancitopenie. 

Odată cu trecerea la terapia de menţinere se recomandă continuarea profilaxiei 
infecției cu Pneumocystis carinii până numărul de celule T CD 4+ depăşeşte 300/microl. 

Dacă terapia de menţinere se face cu azathioprină, unii autori recomandă 
continuarea trimetoprim-sulfametoxazol, iar dacă se utilizează metotrexatul 
trecerea pe atovaquone. 

Unii pacienţi au niveluri scăzute de celule T CD 4+ mult timp după întreruperea 
ciclofosfamidei şi necesită profilaxie anti Pneumocystis. Dacă pacienții trataţi cu 
trimetoprim-sulfametoxazol dezvoltă neutropenie, aceasta poate fi considerată efect 
advers şi se recomandă trecerea pe atovaquone. 

Alternativ, pentru reducerea efectelor toxice, ciclofosfamida se poate 
administra /.V., în bolusuri repetate la 2-3 săptămâni. Doza per bolus este, in 
general, 15 mg/kg, dar această doză se reduce la pacienții în vârstă de > 60 ani şi cu 
creatininemia > 300 umol/I: 


Tabelul 3. 
cai E Creatinina (pmol/l) 
See ee S 
< 60 15 mg/kg/bolus 12,5 mg/kg/bolus 
60-70 12,5 mg/kg/bolus 10 mg/kg/bolus 
> 70 10 mg/kg/bolus 7,5 mg/kg/bolus 


*pentru transformare în mg/dl, se împarte la 88,4 

În orice caz, doza maximă/bolus nu trebuie să depăşească 1,2 g. Ciclofosfamida 
se diluează în 500 ml sol. glucoză 5% şi se perfuzează în timp de o oră. Pentru 
prevenirea toxicității vezicale, se recomandă asocierea de MESNA (uromitexan) 
(1/5 din doza de ciclofosfamidă în momentul 0, repetată după 4 ore şi din nou după 
8 ore) şi hidratare I.V abundentă, înainte şi după perfuzia ciclofosfamidei. De 
asemenea, se vor administra antiemetice (ondansetron). Dacă GA sunt < 4000/mm?, 
bolusul de ciclofosfamidă respectiv nu se mai administrează, iar bolusul următor se 
face în doză mai mică cu 25% (sau cu 50%, dacă GA < 3000/mm’). 

Atat ciclofosfamida po, cat si iv induc rate de remisie similare. Terapia iv are 
avantajul unei expuneri mai mici, rata mai mică a neutropeniei şi infecţiei, dar se 
asociază cu o rată mai mare a recăderilor. 

În ceea ce priveşte corticoterapia, se recomandă asocierea acesteia cu terapie 
profilactică anti-ulceroasă şi de prevenire a osteoporozei. 

e Plasmafereza (7 sedinte/14 zile, 60 ml/ke la fiecare şedinţă — albumină) ca 
terapie adjuvantă imunosupresiei şi-a dovedit utilitatea în boala renală severă 
(creatininemia peste 5,7 mg/dl sau 500 micromoli/| la prezentare, şi/sau necesar 
de dializă), Ac anti membrană bazală glomerulară, hemoragii pulmonare severe. 

În caz de hemoragii sau biopsie recentă poate fi utilizată plasma proaspătă 
congelată (1-2 litri la sfarsitul şedinţei) ce aduce factori de coagulare. La pacienții 
care dezvoltă infecţii în timpul acestei proceduri se recomandă infuzie de 
imunoglobulină 100-400 mg/kc. 


9.4.4.1.2. În vasculitele cu interesarea mai multor organe şi sisteme, dar fără 
afectare renală importantă (creatinina < 150 pmol/l) şi fără o insuficiență 
iminentă a organelor vitale (vasculite sistemice inițiale) se recomandă prednison 
+ metotrexat, astfel: 


e Prednison P.O. 1 mg/kg/zi 

e Metotrexat in doză inițială 0,3 mg/kg (fără a depăşi 15 mg), odată pe 
săptămână; doza se creşte dupa 1-2 săptămâni, dacă este bine tolerată, cu 2,5 mg/ 
săptămână până la o doză de întreţinere de 20-25 mg/săptămână. 


Alimentele (în special laptele şi derivatele lactate) reduc absorbţia intestinală a 
metotrexatului; ca urmare, acesta trebuie administrat la distanță de mese. 

Efectele adverse ale metotrexatului (responsabile de întreruperea tratamentului 
în 5-30% din cazuri) sunt mai frecvente la pacienţii cu insuficiență renală (creatinina 
> 2 mg/dl), obezitate, diabet zaharat, hepatopatii preexistente, hipoalbuminemie, 
alcoolism cronic şi deficit de folati; riscul acestor efecte adverse se reduce dacă se 
asociază acid folic în doze mici (1 mg/zi sau 5-10 mg/săptămână). 

În timpul tratamentului cu metotrexat, trebuie controlate periodic (de două ori 
în prima lună, apoi lunar): hemograma, funcția hepatică, electroforeza proteinelor 
serice şi creatininemia. 

Este recomandabil să se întrerupă sau să se reducă cu 50% doza de metotrexat 

în caz de: leucopenie (< 3500/mm? şi/sau neutrofile < 2000/mm*), trombocitopenie 
(< 150.000/mms), transaminaze crescute (de peste 3 ori față de normal sau de peste 
2 ori la două determinări succesive), hipoalbuminemie, ulceratii mucoase, afectare 
pulmonară (clinică şi radiologică) sau hemoragii gastro-intestinale. 

Este recomandabil, de asemenea, să se efectueze o ecografie hepatică la fiecare 
6-12 luni şi chiar o biopsie hepatică, în prezența unei hipoalbuminemii sau a unei 
creşteri persistente a transaminazelor. În tratamente de lungă durată, 10-20% dintre 
pacienți dezvoltă o fibroză hepatică, chiar în absenţa alterărilor enzimatice. 

Metotrexatul induce remisiunea la fel ca ciclofosfamida, dar rata recăderilor 
este semnificativ mai mare. Metotrexatul nu se utilizează la pacienţii cu rata de 
filtrare glomerulară sub 50 ml/min. 

EULAR (European League Against Rheumatism) recomandă (2008) asocierea 
glucocorticoizi cu metotrexat oral sau parenteral în cazurile de vasculite ce nu 
afectează rinichiul sau în cazurile în care pacienţii nu tolerează ciclofosfamida. 


9.4.4.1.3. În formele loco-regionale (limitate la tractul respirator) de granulomatoză 
Wegener poate fi suficientă o terapie cu prednison şi/sau cu trimetoprim- 
sulfametoxazol. 


S-a demonstrat că trimetoprim/sulfametoxazolul (cotrimoxazolul) exercită 
efecte antiinflamatorii, ce interferă cu producţia de radicali liberi de oxigen de către 
neutrofilele activate şi efecte imunosupresoare, fiind un inhibitor al dihidrofolat- 
reductazei şi inhibând astfel metabolismul acidului folic şi sinteza bazelor purinice. 
În plus, cotrimoxazolul poate eradica infecția nazală cronică cu stafilococ auriu, 
potential responsabilă de recidive ale GW (ipotetic, din cauza unei reactivitati 
încrucişate între o proteaza stafilococică si proteinaza 3). 


9.4.4.1.4. În cazurile mai severe, cu insuficienţă renală rapid progresivă şi oligo- 
anurie (creatininemia > 500 umol/l) şi/sau care necesită dializă (vasculite renale 
severe) sau la pacienţii cu alte manifestări clinice cu risc vital, se recomandă 
utilizarea de bolusuri I.V. de metilprednisolon (0,5-1 g/zi x 3 zile consecutive) 
şi/sau de plasmafereză. 


Metilprednisolonul are un puternic efect antiinflamator, crescând producţia de 
agenţi anti-oxidanti. Adăugarea bolusurilor cu metilprednisolon creşte eficacitatea 
terapiei tradiționale cu prednison şi agenți imunosupresori. 

La pacienții dependenţi de dializă, plasmafereza poate avea efecte terapeutice 
favorabile, grație epurării din circulaţie a IgG ANCA şi/sau a altor citokine 
proinflamatorii. Majoritatea studiilor clinice randomizate şi controlate nu au 
confirmat superioritatea plasmaferezei fata de terapia imunosupresiva tradițională. 
Totuşi, un studiu recent prospectiv randomizat multicentric european a demonstrat 
că plasmafereza (7 şedinţe, cu un volum maxim de 4 I/schimb), asociată terapiei 
convenţionale, conferă o supravieţuire renală mai îndelungată fata de bolusurile de 
metilprednisolon, de asemenea în asociere cu tratamentul standard (prednison + 

ciclofosfamidă), deşi nu ameliorează supraviețuirea pacienților. 


9.4.4.1.5. Tratamente alternative de inducție a remisiunii 

La aproximativ 10-15% dintre pacienţi nu se obţine remisiunea clinică cu terapia 
standard mai sus-menţionată. De asemenea, unii pacienţi care ajung la remisiune 
clinică, prezintă recidive frecvente, ce necesită administrarea îndelungată de 
steroizi şi ciclofosfamidă. Aceşti pacienți refractari la tratament sau cu recidive 
frecvente prezintă un risc înalt de a dezvolta efecte adverse la doze cumulative 
ridicate de corticoizi şi ciclofosfamida. 

Infliximab, un anticorp monoclonal himeric uman/murin anti-TNF alfa, in doza 
de 5 mg/kg I.V. odată la 2-4 săptămâni, in asociere cu terapia convenţională cu 
prednison si ciclofosfamida P.O., s-a dovedit eficace pentru inducerea remisiunii la 
pacienţii cu boală refractară sau cu recăderi frecvente. Pe de altă parte, terapia cu 
infliximab a fost asociată cu un risc crescut de episoade infecțioase severe la 20% 
dintre pacienți. 

Rezultate neconcludente până în prezent în tratamentul vasculitelor ANCA au 
fost raportate cu: ciclosporină, deoxispergualină, etopozid, micofenolat mofetil, Ig 
I.V. in doze mari şi cu anticorpi monoclonali anti-limfocitari. Cel mai promiţător, 
până în prezent, pare rituximab-ul, un anticorp monoclonal anti-CD20. 


9.4.4.1.6. Imunosupresoarele în sarcină 

Imunosupresoarele ce pot fi utilizate în sarcină şi în formele uşoare/moderate de 
boală sunt glucocorticoizii, azathioprina, ciclosporina sau tacrolimusul. Ele pot fi 
încercate şi în formele severe de boală. Ca alternative rămân ciclofosfamida sau 
rituximabul în trimestrul II şi III de sarcină după ce organogeneza este completă. 


9.4.4.2. Terapia de menţinere a remisiunii 
Terapia de întreținere se face în continuarea terapiei de inducție cu scopul 
prevenirii recăderilor. 

Alegerea terapiei de întreţinere trebuie să pună în balanţă de riscul de recidivă 
al bolii (care este de 25-50% în primii 3-5 ani) şi toxicitatea terapiei. Regimurile 
terapeutice bazate pe corticoizi şi ciclofosfamidă, administrate cel puțin un an de la 
obținerea remisiunii, s-au dovedit eficace pentru prevenirea recurentei, dar sunt 
marcate de multiple efecte adverse notabile, în special infecții şi neoplazii (în 
primul rând cancer vezical). 

Terapia de menţinere a remisiunii se începe dacă globulele albe > 4000/mm3. 
neutrofilele > 1500/mm3, imediat după întreruperea ciclofosfamidei administrată 
p.o. sau la 2 — 4 săptămâni după administrarea ciclofosfamidei intravenos. 

Se preferă metotrexatul (în cazurile fără afectare renală sau cu afectare renală 
moderată — C] creatinină > 50ml/min) sau azathioprina. Metotrexatul şi-a dovedi: 
eficacitatea doar în terapia de menţinere la pacienții la care terapia de inducție s-a 
făcut cu ciclofosfamidă. 

Azatioprina se administrează în doză de 2 mg/kc/zi, doză ce poate fi scăzută la 
1,5 mg/kc/zi la 1 an de la începerea terapiei de inducție. 


Cap. 9 - Vasculitele 331 


Eficacitatea azatioprinei pare să fie similară cu a ciclofosfamidei, dar este 
grevata de mai puţine efecte secundare. Ca urmare, azatioprina este preferată 
ciclofosfamidei ca terapie de intretinere pentru majoritatea pacientilor, fiind 
indicata timp de cel putin un an. 

Doza de azatioprină trebuie redusă cu 25% la pacienţii în vârstă de peste 60 ani 
şi cu 50% la cei de peste 75 ani. De asemenea, la pacienții cu insuficienţă renală 
cronică, este recomandabil să nu se depăşească doza de 1-1,5 mg/kg/zi, pentru a se 
evita efectele toxice medulare. 

În timpul terapiei cu azatioprină, trebuie monitorizate hemograma şi enzimele 
hepatice. 

Se recomandă întreruperea administrării azatioprinei în caz de: leucopenie (GA 
< 3500/mm” şi/sau neutrofile < 2000/mm°), trombocitopenie (< 150.000/mm”) şi 
enzime hepatice crescute de 3 ori peste normal (sau de 2 ori peste normal la două 
controale succesive). Un alt efect advers ce impune sistarea medicamentului este 
alergia la azatioprină, care se manifestă cu febră, artralgii, mialgii şi vasculită 
cutanată leucocitoclazică, putând mima o infecţie sau o reactivare a bolii de bază. 

Metotrexatul se administrează o dată pe săptămână. Se începe cu 0,3 mg/ke 
(maxim 15 mg), se creşte cu 2,5 mg/săptămână, până la maxim 25 mg/săptămână. 
Se asociază cu administrarea de acid folic (1-2 mg/zi) sau folinic (2-5 mg/ 
săptămână) 24 ore după administrarea metotrexatului pentru a-i reduce toxicitatea. 

Terapia de întreținere se face 12 — 18 luni la cazurile noi după ce a fost obţinută 
remisiunea stabilă, sau chiar mai mult la pacienţii cu recăderi multiple. În timpul 
terapiei de întreţinere, doza de glucocorticoizi se reduce cât mai mult (se menţine 
acea doză ce controlează manifestările extrarenale ale bolii, administrată zilnic sau 
la două zile) sau se opreşte la pacienţii care sunt asimptomatici. 

La pacienţii care au necesitat dializă şi au rămas pe dializă este indicată o 
durată mai scurtă a terapiei de întreţinere, deoarece riscul de recădere este mai mic 
iar riscul de infecţii este mai mare. 


Terapii alternative de menţinere a remisiunii 

La pacienţii care nu tolerează azatioprina, se poate încerca metotrexatul (Cl 
creatinină > 30 — 40 ml/min). 

La pacienţii la care nu poate fi folosită nici azatioprina, nici metotrexatul, se 
preferă micofenolatul de mofetil sau rituximabul. 


Cotrimoxazolul (800/160 mg x 2/zi), în asociere cu terapia convenţională, 
poate, de asemenea, să prevină recidivele în astfel de cazuri de vasculită sistemică 


şi este, în general, bine tolerat. 


Mupirocina, în aplicaţii nazale, poate preveni recidivele prin eradicarea 
portajului nazal de stafilococ auriu. 


Etanerceptul nu şi-a dovedit utilitatea în terapia de menţinere. 

9.5. PURPURA REUMATOIDĂ (SCHONLEIN-HENOCH) 


Reprezintă forma sistemică a nefropatiei cu IgA. Este vasculita cea mai frecventă la 
copil şi adolescent. Survine adesea după o infecţie faringiană. Se poate întâlni şi la 
adult (de 100 ori mai rară decât la copil), cu evoluţie uneori gravă. 

Este o vasculita leucocitoclazică a vaselor mici, caracterizată prin depozite de 
complexe imune cu IgA. Etiopatogeneza este neclară; au fost implicate infecții 
streptococice, glicozilarea anormală a IgA1, factori genetici. 

Se manifestă prin purpură (localizată în special la nivelul membrelor inferioare 
şi feselor), artralgii sau artrită şi dureri abdominale, uneori asociate cu rectoragii. 
Afectarea renală este prezentă în 50% din cazuri, de obicei manifestată prin 
proteinurie şi hematurie, uneori sindrom nefritic sau nefrotic. Nivelul seric al IgA 
poate fi crescut în 30-50% din cazuri. Complementul seric (C3, C4, CH50) este normal. 

Diagnosticul este, de cele mai multe ori, clinic. Biopsia cutanată este foarte rar 
necesară. Biopsia renală poate arăta proliferare mezangială, dar uneori se pot 
asocia necroze capilare şi proliferări extracapilare. În IF se observă depozite de 
IgA mezangiale şi în pereții capilarelor. Criterii de diagnostic (American College 
of Rheumatology, 1990): 

e Purpura vasculară; 

e Vârsta de debut < 20 ani; 

e Afectare abdominală: dureri difuze agravate de mese, ischemie intestinală cu 
diaree hemoragică; 

e Biopsie: infiltrat cu polinucleare în peretele arteriolelor şi venulelor. 
Cel puţin 2 din aceste 4 criterii sunt necesare pentru diagnostic. 


Evoluția este de obicei benignă, cu vindecare spontană în câteva săptămâni, dar 
uneori pot apare complicații digestive (hemoragii, ocluzie, rareori perforatie sau 
invaginatie) şi renale (sdr. nefrotic, insuficienţă renală). Insuficienta renală este rară 
la copil, dar poate surveni la 10% din cazuri la adult. Recăderi apar la până la 1/3 
din cazuri. 


Tratament. Manifestările articulare răspund bine la AINS. Purpura cutanata se 
poate trata cu aspirină, dar s-au mai utilizat şi colchicină, dapsonă sau chiar 
corticoterapie sistemică. Durerile abdominale severe necesită, de asemenea, 
corticoterapie (prednison 1 mg/kg/zi, cu reducere progresivă ulterioară, după 
obţinerea remisiunii). Afectarea renală uşoară nu necesită nici biopsie renală, nici 
tratament specific, ci doar supraveghere atentă. 

În cazurile cu sindrom nefrotic sau/şi cu insuficienţă renală rapid progresivă, 
trebuie efectuată biopsie renală, dar nu există un consens în privinţa tratamentului, 
din cauza lipsei studiilor controlate. Pot fi utile: amigdalectomia, uleiul de peste, 
corticoterapia, asociată sau nu cu azatioprină, şi ciclosporina. În formele cu 
crescents > 50% se indică metilprednisolon I.V., 3 zile, apoi prednison 1,5 mg/kg/zi 
+ ciclofosfamidă 2 mg/kg/zi, cel putin 3 luni. 

9.6. CRIOGLOBULINEMIILE 


Noţiunea de crioglobulinemie se referă la prezenţa în ser a unor imunoglobuline 
(Ig) izolate sau mixte, care au proprietatea de a precipita la temperaturi < 37°C, 
fiind solubile peste această temperatură. 


9.6.1. Clasificare 


e Tipul I (10-15%): Un singur component monoclonal, cel mai frecvent de tip 
IgM. Acest tip de crioglobulinemie este de obicei asimptomatic, dar se poate 
manifesta prin acrocianoză, sindrom Raynaud sau gangrene distale. 

e Tipul IT (50-60%): Mixt, reprezentat de un component monoclonal de tip IgM si 
un component policlonal IgG. Componentul IgM este un auto-Ac ce se 
comportă ca un factor reumatoid (FR), reactionand atât cu IgG intacte, cât și cu 
fragmente Fab şi Fc ale acestora. Complexele imune IgM-IgG au o solubilitate 
redusă, de unde proprietatea de crioprecipitare. 

e Tipul HI (30-40%): Mixt, cu complexe imune formate din două Ig policlonale, 
ce precipită la rece. 

Crioglobulinemiile mixte (CM) determină o vasculita sistemică a vaselor mici 

(mai rar, medii), ca urmare a depozitelor de complexe imune în pereţii vasculari şi 

activarea consecutivă a cascadei complementului. 


9.6.2. Etiologie 


e Crioglobulinemii esențiale (tip III); 

e Sindroame limfoproliferative (tip 1 sau Il): mielom multiplu, boala Waldenström, 
limfoame non-Hodgkin, leucemie limfatică cronică; 

e Boli infecțioase (tip II sau III): virale (VHC, HIV, EBV, CMV, parvovirus B19, 
VHB), bacteriene (endocardita lentă, GNAPS, lepră, sifilis, Chlamydia, boala 
Lyme), fungice, parazitare (toxoplasmoza, boala kala-azar, malaria); 

e Boli autoimune (tip III, uneori Il): LES, sdr. Sjögren, poliartrită reumatoidă, 
sclerodermie, ciroză biliară primitivă, hepatită cronică autoimună, tiroidită, 
sarcoidoză, pemfigus, boala Behçet, fibroză pulmonară idiopatică; 

e Neoplazii solide (tip II). 


Rolul VHC in patogeneza crioglobulinemiilor mixte 
Hepatita cronică cu VHC este una dintre cauzele cele mai frecvente de CM. 
Aproximativ 30-50% dintre pacienţii cu VHC prezintă CM, de obicei de tip II, dar 
numai 10-15% din acestea sunt manifeste clinic. 

Infectia cu VHC perturba sistemul imun, determinând o predispozitie crescută 
pentru dezvoltarea unor maladii autoimune si limfoproliferative. În afară de CM de 
tip II, care este manifestarea extra-hepatică cea mai frecventă a infecției cu VHC, 
se pot asocia: GN membrano-proliferativă, sindrom Sjégren, porfirie cutanată, 

tiroidita, artrită reumatoidă, neuropatie periferică, insulino-rezistenta şi diabet 
zaharat tip 2, limfom non-Hodgkin cu celule B. 


VHC stimulează producţia de IgM, care dobândesc activitate de FR ca urmare a unor mutații 
somatice. În plus, VHC are o afinitate particulară pentru limfocite, mediată prin interacțiunea dintre 
proteina virală de înveliș E2 şi receptorul CD81, prezent atât pe hepatocite, cât şi pe limfocite. 
Interacțiunea dintre VHC şi limfocite afectează funcţia celulelor B şi poate induce expansiunea 
policlonală a acestora, cu producție de IgM-FR policlonal (crioglobulinemie tip III), apoi 
monoclonal (crioglobulinemie tip 11). Complexele imune IgM-IgG se leagă de celulele endoteliale 
prin intermediul receptorului pentru Clq. 

VHC poate initia un proces de limfomageneză, dar o serie de factori suplimentari (genetici, 
imunologici, de mediu) sunt probabili necesari pentru definitivarea acestui proces. VHC poate 
inhiba apoptoza limfocitelor B. Limfoamele asociate cu VHC pot regresa după tratament antiviral, 
ceea ce susține rolul etiopatogenic al VHC. 


9.6.3. Detectarea, izolarea şi imunotiparea crioglobulinelor 


Se face după incubarea serului pacientului la 4*C timp de 7 zile, după care 
crioprecipitatul este centrifugat, pentru măsurarea criocritului. Apoi crioglobulinele 
sunt purificate şi caracterizate prin imunofixare. 


9.6.4. Manifestări clinice 


Manifestările clinice principale ale CM sunt purpura, artralgiile şi slăbiciunea 
musculară (triada clasică), la care se adaugă frecvent afectare hepatică, renală, 
neuropatie periferică şi vasculită sistemică. În general, nu există o relaţie directă 
între severitatea menifestărilor clinice şi nivelul seric al crioglobulinelor sau al 
complementului. 

e Manifestări cutanate: purpură (întâlnită în 90% din cazuri), predomină pe 
membrele inferioare, se poate complica cu ulceratii şi hiperpigmentare 
cutanată; sindrom Raynaud (30%), cu sau fără gangrene digitale; 

e Manifestări reumatice: artralgii (rareori artrită), mialgii; 

e Neuropatie periferică (60%): senzorială şi/sau motorie, confirmată prin studii 
electrofiziologice; este secundară vasculitei vasa nervorum sau lezării autoimune 
directe a nervilor; afectează în special membrele inferioare şi se manifestă prin 
parestezii dureroase şi slăbiciune musculară; evoluția este progresivă şi 
rezistentă la tratamentul cu interferon sau corticoizi. Afectarea SNC este rară; 

e Afectarea hepatică (50%): hepatită cronică virală, cu creşterea transaminazelor 

şi aspecte echografice sau histologice de hepatită cronică, ciroză hepatică sau 

carcinom hepatocelular; crioglobulinemia se asociază cu un risc crescut de 

evoluţie cirogenă a hepatitei cronice (25%); 

Afectarea renală (20-30%): de obicei, GN membranoproliferativa; 

Sindromul sec (30%): mai frecvent in CM tip II; 

Sindrom de hipervdscozitate: se întâlneşte rar; 

Un limfom non-Hodgkin cu celule B poate surveni la 5-10% dintre pacienți. 

Se caracterizează prin afectare extraganglionară frecventă, în special hepatică şi 
salivară. 


9.6.5. Criterii de diagnostic: 


e Criterii majore: Serologic: crioglobulinemie mixtă + C4 scăzut; Anatomo- 
patologic: vasculită leucocitoclazică; Clinic: purpura 

e Criterii minore: Serologic: factor reumatoid, VHC+, VHB+; Anatomo-patologic: 
infiltrat cu limfocite B monoclonale în ficat sau/şi în măduva osoasă; Clinic: 
hepatită cronică, GN membrano-proliferativă, neuropatie periferică, ulcere cutanate 


Diagnosticul de CM necesită 3 criterii majore sau criteriul major serologic + 2 
criterii minore clinice + 2 criterii minore serologice sau/şi anatomo-patologice. 


9.6.6. Evoluție. Complicatii. Prognostic 

În 50% din cazuri, CM are o evoluție lent progresivă, cu insuficiență hepatică 
sau/şi renală cronică. Vârsta înaintată, sexul masculin şi afectarea renală sunt cei 
mai importanţi factori de prognostic negativ pentru supraviețuire. Pacienţii cu CM 
tip II pot dezvolta un /imfom malign, de obicei după mai multi ani de la diagnostic. 
Alte complicaţii posibile sunt cancerul hepatic şi cel tiroidian. 


9.6.7. Tratament 


Principalele opţiuni terapeutice în CM sunt redate în tabelul de mai jos: 


Tabelul 4. 
Agentul terapeutic "Efect 
Corticoizi Anti-inflamator, imunosupresor 
Ciclofosfamida Imunosupresor 
Plasmafereza Epurarea rapida din circulatie a complexelor imune 
IFN + ribavirina Antiviral 
Rituximab Supresia selectiva a celulelor B 


La pacienţii cu VHC si CM tip II secundară, obiectivul principal al tratamentului 
este eradicarea infecției cu VHC. Tratamentul standard constă in PEG-interferon 
(IFN)-a + ribavirină. IFN poate determina ameliorări semnificative la 40-70% 
dintre pacientii cu CM, paralel cu reducerea ARN-VHC. De asemenea, poate 
determina regresia unor limfoame asociate VHC. Pe de alta parte, IFN are o 
eficacitate tranzitorie, poate induce efecte adverse (depresie, tiroidită, neuropatie) şi 
poate agrava neuropatia, nefropatia sau ulcerele cutanate. Ribavirina singură se 
poate folosi la pacienţii cu intoleranta la IFN. 

În cazurile cu CM asimptomatică nu se indică nici un tratament imunosupresor 

initial. Dimpotrivă, în CM manifestă clinic, se impune un tratament adaptat 
severității simptomelor. La pacienţii cu simptome uşoare sau moderate (purpură, 
artralgii, neuropatie periferică senzitivă) se recomandă corticoizi în doze mici. La 
pacienţii cu manifestări severe de CM (nefropatie, ulceratii cutanate, neuropatie 
mixtă, vasculită sistemică — cu afectare cutanată generalizată şi viscerală) se indică 
corticoizi în doze mari + ciclofosfamidă. Plasmafereza poate fi, de asemenea, utilă, 
în special în nefropatia severă. 

Rituximab (un Ac monoclonal anti-CD20) reprezintă o alternativă promițătoare, 
În unele studii, a produs ameliorarea semnificativă a manifestărilor clinice 
(purpura, artralgiile, neuropatia periferică) şi scăderea nivelulului crioglobulinelor 
la majoritatea pacienților, inclusiv la cei cu rezistență la IFN. De asemenea, s-a 
obținut remisiunea limfoamelor maligne secundare. Unii autori au propus 
adăugarea de PEG-IFN şi ribavirină după obţinerea remisiunii cu rituximab. 

CAPITOLUL 10 
AFECTAREA RENALĂ ÎN BOLI SISTEMICE 


10.1. AFECTAREA RENALĂ ÎN POLIARTRITA REUMATOIDĂ 


Poliartrita reumatoidă este o afecţiune inflamatorie sistemică, cronică, cu etiologie 
necunoscută ce afectează în principal articulațiile. Artrita este simetrică, se poate 
remite, dar necontrolată poate determina distrugere articulară şi diformitate prin 
eroziunea cartilajului şi osului. Boala progresează în mod obişnuit din periferie 
către articulațiile mai proximale, iar în lipsa răspunsului la tratament, în 10-20 de 
ani duce la apariția unor tulburări locomotorii semnificative. 

Poliartrita reumatoidă poate determina o varietate de leziuni renale secundare 
atât afecțiunii subiacente, cât şi secundare tratamentului folosit. Cele mai frecvente 
patologii renale asociate poliartritei reumatoide sunt reprezentate de nefropatia 
membranoasă, amiloidoza secundară, glomerulonefrita mezangială proliferativă, 
vasculita reumatoidă şi nefropatia analgezică. Mai sunt citate cazuri de nefropatie 
cu IgA şi boală cu leziuni minime, dar frecvenţa lor este mult mai redusă. 

Nefropatia membranoasă în poliartrita reumatoidă este cel mai des asociată 
terapiei cu D-penicilamină şi săruri de aur. Oprirea tratamentului determină 
remisiunea proteinuriei/sindromului nefrotic în majoritatea cazurilor, deşi poate 
dura şi un an până la recuperarea completă. Trebuie precizat că, deşi mai rar, 
nefropatia membranoasă poate apărea şi în absenţa tratamentului sus menţionat 
printr-un mecanism încă neclar. 

Amiloidoza secundară (AA) este asociată cu boala articulară activă. Acest tip de 
amiloidoză se asociază cu depunerea tisulară a amiloidului seric A (o proteină de 
fază acută). Poliartrita reumatoidă reprezintă cea mai frecventă cauză de 
amiloidoză AA. Când un pacient cu poliartrită reumatoidă dezvoltă sindrom 
nefrotic, amiloidoza AA este cea mai posibilă etiologie a acestuia. 

Vasculita reumatoidă (VR) reprezintă un element central în tabloul clinic al 
poliartritei reumatoide. Poate afecta o varietate de vase sanguine, de la artere de 
calibru mediu şi mic până la venule postcapilare. VR determina necroză şi obstructie 
vasculară, precum şi ischemie tisulară, într-o manieră ce se aseamănă altor forme 
de vasculită sistemică, în special poliarterita nodoasă. În mod obişnuit apare la 
pacienţii cu afectare articulară îndelungată şi distructivă. Pacienţii prezintă aproape 

întotdeauna noduli reumatoizi (reprezintă o formă de vasculită a vaselor mici ce 
determină necroză fibrinoidă cu proliferare fibroblastică periferică) şi niveluri 
serice crescute de factor reumatoid. 

Organele atinse cu predilecție de VR sunt pielea, degetele, nervii periferici, ochii şi 
inima, afectarea renală fiind destul de rară. Se poate manifesta prin implicarea ambelor 
artere renale (precum în poliarterita nodoasă, dar fără formarea de anevrisme) sau 
printr-o glomerulonefrita pauci-imună (precum în granulomatoza Wegener) asociată 
uneori cu formarea de crescent sau cu prezența anticorpilor anticonstituienti 
citoplasmatici ai neutrofilelor (ANCA — antineutrophil cytoplasmic antibodies). 
Acest tip de afectare glomerulara contrastează cu fiziopatologia VR la nivelul altor 
organe, considerată secundară unui proces mediat de complexe imune, caracterizat prin 
depunerea de factor reumatoid, componente ale complementului şi alti imunoreactanti. 

Tratamentul VR cu atingere renală este similar cu cel folosit în alte forme de 
vasculita sistemică precum granulomatoza Wegener sau poliarterita nodoasă. 

Nefropatia tubulointerstițială cronică cu necroză papilară apare cel mai 
frecvent la pacienţii tratați prin combinaţia dintre aspirină şi fenacetină. 


10.2. AFECTAREA RENALĂ ÎN SINDROMUL SJOGREN 


Sindromul Sjögren este o afecţiune inflamatorie cronică, ce poate apărea într-o 
formă primară sau secundară (ce complică alte patologii reumatologice, cea mai 
comună fiind poliartrita reumatoidă). Se asociază cu un infiltrat limfocitar şi 
plasmocitic la nivelul glandelor salivare, parotide şi lacrimale, determinând apariția 
sindromului sicca. Totuşi, şi alte organe nonexocrine, precum rinichii, ficatul sau 
plămânii, pot fi afectate de acelaşi proces imunologic. 

Afectarea renală se manifesta în principal prin nefropatie tubulointerstitiala cu 
infiltrare limfocitară interstiţială, atrofie tubulara şi fibroză. Altă formă de atingere 
renală, mai putin comună, este reprezentată de o glomerulonefrită secundară 
complexelor imune circulante. 

Manifestările clinice ale nefropatiei interstitiale includ o creştere variabilă, în 
general uşoară, a creatininei serice, un sediment urinar relativ benign şi anomalii 
funcţionale tubulare, incluzând sindromul Fanconi, acidoza tubulară tip 1, diabetul 
insipid nefrogenic şi hipokaliemia. 

Atingerea glomerulară este rară, fiind o complicatie târzie în evoluţia 
sindromului Sjégren. Manifestările subiective sau obiective ale sindromului sicca 
preced întotdeauna apariţia glomerulonefritei, corelându-se cu o atingere mai 
generalizată a vaselor mici (manifestată ca purpură palpabilă sau alte atingeri 
vasculitice tegumentare). Când glomerulonefrita este prezentă, pacientul ar trebui 
evaluat pentru prezenţa crioglobulinemiei sau a lupusului eritematos sistemic. 
Glomerulonefrita membranoproliferativă şi cea membranoasă sunt formele 
histologice cele mai comune. Mecanismul fiziopatologic este incert, dar pare a avea 
legătură cu depunerea complexelor imune circulante. 

10.3. AFECTAREA RENALĂ ÎN SCLERODERMIE 


Sclerodermia (scleroza sistemică) este o afecțiune complexă, având ca manifestări 
principale fibroza extensivă, anumite modificări vasculare şi prezența autoanticorpilor 
indreptati împotriva unor antigene celulare diferite. Există două subgrupuri majore 
în clasificarea acceptată a sclerodermiei: sclerodermia cutanată limitată şi sclerodermia 
cutanată difuză. În cea limitată fibroza este localizată în principal la nivelul mâinilor, 
braţelor şi feţei. Cea de-a doua formă reprezintă o afecţiune rapid progresivă ce 
atinge o suprafață tegumentară întinsă şi compromite unul sau mai multe organe interne. 

Afectarea renală este comună în sclerodermie, având prognosticul cel mai 
nefavorabil şi determinând cea mai mare mortalitate, comparativ cu atingerea altor 
organe interne. Studii necroptice sugerează că 60-80% din pacienţii cu formă 
cutanata difuză prezintă leziuni renale. Se poate manifesta ca boală cronică de 
rinichi cu progresie lentă sau prin criza renală sclerodermică. 

Majoritatea pacienţilor prezintă o atingere moderată manifestată prin proteinurie, 
creşterea uşoară a creatininei serice şi/sau hipertensiune. Anomaliile funcţiei renale 
în sclerodermie pot fi determinate şi de o componentă funcțională apărută in 
contextul insuficientei cardiace, hipertensiunii pulmonare, stenozei arterelor renale, 
folosirii antiinflamatoarelor nesteroidiene şi diureticelor sau hipovolemiei 
secundare atingerii tubului digestiv şi malabsorbtiei. 

Criza renală sclerodermică este o complicatie timpurie a sclerodermiei, ce apare 
invariabil în primii cinci ani de la debutul afecțiunii. Etiologia ei nu este încă pe 
deplin înţeleasă, cele mai multe date sugerând o leziune endotelială vasculară ca 
factor declanşator. Alterarea imunitatii celulare şi/sau umorale, cu activarea 
limfocitelor B şi a celor T helper 2, creşterea producţiei de citokine (IL — 4, IL — 13 
şi IL — 17) şi acumularea excesivă de colagen, pot contribui la apariția vasculopatiei. 
Evoluţia histologică ulterioară este iniţiată de creşterea rapidă a permeabilitatii 
endoteliale şi edem intimal. Se produce contactul direct dintre țesutul conjunctiv 
subendotelial cu elementele sanguine circulante, activând cascada coagulării şi 
determinând tromboză vasculară. Țesutul conjunctiv reacționează la această injurie 
prin stimularea proliferării fibroblastice şi nonfibroblastice, manifestându-se ca o 
endarteropatie proliferativă (leziune “în foiţă de ceapă”). Reducerea perfuziei 
renale ca rezultat al diminuării lumenului arterial duce la hiperplazia aparatului 
juxtaglomerular şi creşterea secreției de renină, determinând hipertensiune 
accelerată şi afectare renală progresivă. 

Criza renală sclerodermică se caracterizează prin: 
e Insuficientaé renală acută, de obicei în absența unei afectări renale preexistente; 
e Apariţia bruscă a valorilor tensionale crescute, frecvent acompaniate de 

manifestări ale hipertensiunii maligne (retinopatie sau encefalopatie hipertensiva); 
e Sediment urinar normal sau cu proteinurie minimă. 

Alte manifestări asociate crizei renale sclerodermice reflectă atât vasculopatia 
subiacentă şi hipertensiunea malignă, precum anemia hemolitică microangiopatică, 
insuficiența cardiacă şi edemul pulmonar. 

Au fost identificaţi anumiţi factori de risc pentru apariția crizei renale, printre 
aceştia enumerându-se: 
e Forma cutanată difuză, în special cea rapid progresivă; 
Folosirea prealabilă a terapiei cu glucocorticoizi, în special în doze crescute; 
Rasa neagră; 
Anumiți autoanticorpi (anti — polimeraza ARN); 
Contractura articulaţiilor mari, anemie nou obiectivată, evenimente cardiovasculare 
noi şi pericardita. 


Criza renală sclerodermică este o complicatie majoră a sclerozei sistemice si 
reprezintă o urgență medicală. Netratată poate progresa către boală cronică de rinichi 
stadiul terminal în aproximativ două luni şi spre deces într-un an. Baza terapiei este 
reprezentată de controlul prompt şi adecvat al tensiunii arteriale, imbunatatind şi 
stabilizând astfel funcția renală. Clasa de antihipertensive recomandată în 
tratamentul crizei renale sclerodermice este reprezentată de inhibitorii enzimei de 
conversie a angiotensinei. Trebuie precizat că, deşi există date contradictorii, 
aceştia se pot utiliza şi pentru preventia apariției crizei renale sclerodermice. 


10.4. AFECTAREA RENALĂ ÎN CIROZA BILIARĂ PRIMITIVĂ 


Ciroza biliară primitivă (CBP) este o boală hepatică colestatică cronică mediată 
imun. Această afecțiune este caracterizată de o distrugere non-supurativă a ductelor 
biliare interlobulare, acompaniată de creşterea concentratiilor serice a Ig M si de 
prezența anticorpilor antimitocondriali. Atingerile extrahepatice apar la până la 
70% din pacienţii cu CBP. 

Acidoza tubulară distală tip 1 reprezintă principala manifestare a afectării 
renale. Apare la aproximativ o treime din pacienți, fiind de obicei fără semnificaţie 
clinică. Nefropatia tubulointerstitiala reprezintă o complicatie rară, dar serioasă, a 
CBP. De asemenea, CBP se poate asocia şi cu afectare glomerulară, fiind citate 
cazuri de nefropatie membranoasă la pacienţii cu CBP. 


10.5. AFECTAREA RENALĂ ÎN BOLILE INFLAMATORII INTESTINALE 


Bolile inflamatorii intestinale (BII) — boala Crohn (BC) şi colita ulcerativă (CU) — 
determină frecvent manifestări extraintestinale, mai comune fiind atingerea 
tegumentară, oculară, articulară, biliară sau renală. Manifestările renale, ce apar la 
4-23% din pacienţii cu BII, nu sunt întotdeauna specifice şi, cum afectarea 
intestinală este preponderentă, deteriorarea funcției renale poate fi omisă. 

Afectarea renală poate fi determinată atât de boala în sine, cât şi de tratamentul 
farmacologic folosit (vezi tabelul 1). 

Tabelul 1. 
Manifestările şi complicațiile renale la pacienţii cu boală inflamatorie intestinală. 


Manifestările renale în BII Nefrolitiaza 
Amiloidoză 
NTI 
GN 

Complicatii renale în BII NTI secundară terapiei cu 5 — ASA 
Afectarea renală secundară ciclosporinei 
GN si Nefrită lupică secundară terapiei 
cu inhibitori de TNF-a 


10.5.1. Nefrolitiaza 


Incidenta nefrolitiazei este mai mare la pacientii cu BII, variind intre 12-28%, in 
timp ce la populaţia generală este estimată la 5%. Câteva studii confirmă faptul că 
riscul de a dezvolta nefrolitiază este mai mare la cei cu BC comparativ cu CU. 
Litiaza renală se compune în principal din acid uric sau oxalat de calciu. 


10.5.1.1. Acidul uric 

Reducerea pH-ului urinar datorită episoadelor diareice şi pierderilor alcaline din 
scaun, precum şi diurezei reduse, cresc riscul de apariţie a litiazei urice prin 
supersaturatie urinii cu acid uric. Pe lânga creşterea aportului hidric (până la minim 
3000 ml/zi), preventia litiazei se poate realiza şi prin alcalinizarea urinii (necesar un 
pH de 6-6,5) cu citrat de potasiu, în doze de 20-30 mEq de 2-3 ori/zi. Dacă eliminarea 
urinară de acid uric este crescută, se poate institui de asemenea şi restricție 
proteică, precum şi tratament cu allopurinol. 


10.5.1.2. Oxalatul de calciu 

Formarea litiazei de oxalat de calciu este legată de creşterea excretiei urinare de 

oxalat cauzată de creşterea absorbției intestinale, proces cunoscut ca hiperoxalurie 

enterică (HOE). HOE prezintă un mecanism fizipatologic complex: 

e Primul mecanism este legat de malabsorbtia grăsimilor (ce poate apărea atât in 
contextul bolii, cât şi secundar rezectiilor intestinale) ce determină creşterea 
legării calciului intraluminal. Acest lucru duce la scăderea cantităţii de calciu 
legat de oxalat şi astfel la creşterea absorbției de oxalat; 

e Al doilea mecanism este legat de creşterea permeabilitatii colonice pentru 
oxalat datorită modificărilor de la nivelul jonctiunilor epiteliale strânse; 

e Alte mecanisme implicate: colonizarea intestinului cu Oxalobacter formigenes, 
niveluri urinare scăzute de substanțe antilitogenice (ex. magneziu, citrat), 
nutriție parenterală prelungită. 

Trebuie reţinut că hiperoxaluria, pe lângă riscul crescut de apariţie a litiazei, 
determină şi un efect toxic direct asupra celulelor epiteliale renale. De asemenea, 

depunerea la nivelul parenchimului renal a oxalatului poate cauza nefropatie 
interstitiala şi nefrocalcinoza. 

Pentru preventia litiazei, pacienţii cu BI trebuie să evite stările de deshidratare 
şi să urmeze o dietă săracă in oxalati. Alte măsuri ce pot fi utilizate includ 
reducerea aportului alimentar de grăsimi şi creşterea celui de calciu. Administrarea 
orală de colestiramină şi piridoxină pot fi de ajutor. 


10.5.2. Amiloidoza 


Amiloidoza secundară (tip AA) este o complicatie rară, dar serioasă, a BII. 
Amiloidoza renală este cea mai severă forma de amiloidoză secundară BII, 
deoarece duce rapid la boală cronică de rinichi terminală. Incidenta ei variază între 
0,3-10,9% la pacienţii cu BC şi 0-0,7% la cei cu UC. 

Amiloidoza renală se poate prezenta atât ca sindrom nefrotic, cât şi ca 
insuficiență renală, în funcție de distribuţia patogenică a depozitelor de amiloid. 
Depozitele glomerulare determină apariţia sindromului nefrotic, în timp ce 
depunerea amiloidului predominant la nivel interstitial determină insuficiență 
renală, în absenţa unei proteinurii semnificative. 

La acest moment existenţa unei forme de tratament efective pentru amiloidoza 
secundară BII este discutabilă. S-au folosit cu rezultate controversate rezectia 
intestinală, tratamentul cu colchicină, corticosteroizi şi alti agenţi imunosupresori 
(azatioprină, metotrexat şi ciclosporină). Totuşi, studii mai recente au sugerat o 
eficiență crescută a inhibitorilor de TNF-a (în special infliximab-ul) în tratamentul 
acestei afecțiuni. 


10.5.3. Nefropatia tubulointerstitiala 


Deşi este preponderent secundară terapiei cu acidul 5 aminosalicilic, s-a dovedit 
recent că nefropatia tubulointerstitiala poate apărea si independent de terapia 
nefrotoxică folosită în BII. Diferite studii au demonstrat o corelație clară între 
activitatea BII şi leziunile tubulointerstitiale. Diferite proteine au fost folosite ca 
markeri de afectare tubulointerstitiala (alfa-l-microglobulina, N-acetil-B-D- 
aminoglicozidaza, beta-2-microglobulina şi cistatin C). Aceste proteine trec prin 
membrana glomerulară, fiind reabsorbite la nivel tubular. Nivelurile lor urinare 
crescute indică o reabsorbtie urinară redusă, putând fi utilizate deci ca markeri 
sensibili de leziune tubulointerstitiala. 


10.5.4. Glomerulonefrita 


Glomerulonefrita a fost recent identificată ca posibilă manifestare extraintestinală 
în BII. Raritatea sa însă dă naștere la numeroase întrebări legate de mecanismul 
fiziopatologic de apariţie. S-au descris în literatură numeroase forme de afectare 
glomerulară: nefropatie cu Ig A, nefropatie cu Ig M, nefropatia cu leziuni minime, 

glomerulonefrita membranoasă, glomerulonefrita cu anticorpi antimembrană bazală 
glomerulară, glomerulonefrită membranoproliferativă, glomerulonefrită focală şi 
segmentară şi glomerulonefrita rapid progresivă. 

Prin tratamentul adecvat al BII se obţine în majoritatea cazurilor şi remisiunea 
afectării glomerulare. 


10.6. AFECTAREA RENALĂ ÎN SICLEMIE 


Fenomenele vaso-ocluzive şi hemoliza sunt caracteristicile siclemiei, boală 
ereditară secundară formării de hemoglobină S (HbS). Este o afecțiune cronică 
marcată de evenimente acute ce scurtează durata vieții. Manifestările clinice 
principale sunt reprezentate de episoade acute de durere intensă la nivelul pieptului, 
spatelui, abdomenului şi extremităților. Numeroase organe pot fi implicate 
simultan, iar afectarea simetrică a extremităților este comună. Aceste episoade pot 
dura câteva zile sau chiar săptămâni. 

Afectarea renală este obişnuită. Evenimentul principal este reprezentat de ocluzia 
capilarelor vasa recta în medulara renală. Zona medulară normală joacă un rol 
important în acest proces, deoarece are o presiune a oxigenului scăzută şi o 
osmolalitate ridicată  (deshidratând astfel hematiile, crescând consecutiv 
concentraţia HbS). Dintre manifestările siclemiei la nivel renal menţionăm: 

e Proteinuria şi hipertensiunea; 

Hematurie nedureroasă secundară infarctelor papilare; 

Infarcte renale, necroză papilară şi colică renală; 

Diabet insipid nefrogenic ce poate determina la poliurie; 

Glomeruloscleroză focală şi segmentară ce poate conduce către boală cronică 
de rinichi; 

e Cancer renal medular. 


10.7. AFECTAREA RENALĂ ÎN BOLILE TIROIDIENE 


Hormonii tiroidieni (HT) sunt necesari pentru dezvoltarea rinichilor şi menținerea 
homeostaziei hidroelectrolitice. Pe de altă parte, rinichii sunt implicaţi în 
metabolismul şi eliminarea HT. 


10.7.1. Efectele disfunctiei tiroidiene asupra rinichiului 


Disfunctia tiroidiană determină modificări importante asupra funcţiei renale (vezi 
tabelul 2). Atât hipotiroidismul, cât şi hipertiroidismul, influențează debitul sanguin 
renal, rata de filtrare glomerulară, funcţia tubulară, homeostazia electrolitică, 
funcţiile pompelor ionice şi structura renală. 

Tabelul 2. Efectele disfunctiei tiroidiene asupra rinichiului. 


Hipotiroidism = = Tireotoxicoza — 
Cresterea creatininei serice Reducerea creatininei serice 
Reducerea filtrarii glomerulare Cresterea filtrarii glomerulare 
Reducerea debitului plasmatic renal Cresterea debitului plasmatic renal 
Reducerea reabsorbtiei sodiului Creşterea reabsorbtiei tubulare 


Reducerea capacităţii renale de a dilua urina Rezistență la administrarea de rhEPO 
Hiponatremia 


10.7.1.1. Hipotiroidismul 

Cele mai comune tulburări renale asociate hipotiroidismului sunt: creşterea 
nivelurilor creatininei serice, reducerea ratei de filtrare glomerulară şi a fluxului 
plasmatic renal, afectarea capacităţii de excretie a apei libere şi hiponatremia. 
Aceste manifestări pot fi absente la pacienții cu hipotiroidism central datorită 
faptului că acest tip de hipofunctie tiroidiană este frecvent însoțită de alte deficite 
hormonale pituitare ce pot afecta direct sau indirect funcţia renală. 

Disfunctia renală asociată hipotiroidismului pare a fi legată mai mult de reducerea 
nivelurilor hormonilor tiroidieni decât de autoimunitatea tiroidiană. Printre mecanismele 
incriminate sunt efectele directe ale HT asupra sistemului cardiovascular (creşterea 
rezistenţei periferice şi reducerea contractilitatii miocardice şi a debitului cardiac) 
şi metabolismului (hiperlipidemia), precum şi efectele indirecte prin mediatori 
paracrini sau endocrini, precum factorul de creştere insulin-like tip 1 şi factorul de 
creştere vascular endotelial. 


10.7.1.2. Tireotoxicoza 

Tireotoxicoza este caracterizată prin creşterea fluxului plasmatic renal şi a ratei de 
filtrare glomerulară, având ca rezultat reducerea creatininei serice. Aceste 
modificări (ca şi cele asociate hipotiroidismului) se normalizează prin controlul 
funcţiei tiroidiene cu un tratament adecvat. 


10.7.2. Afectarea renală asociată disfunctiei tiroidiene 


10.7.2.1. Afectarea glomerulară 

Atât hipotiroidismul, cât şi hipertiroidismul, se pot asocia cu diferite forme de 
glomerulonefrită. Cea mai frecventă forma este cea reprezentată de 
glomerulonefrita membranoasă asociată cu sindrom nefrotic. Disfunctia tiroidiană 
este asociată de asemenea şi nefropatiei cu IgA, glomerulonefritei mezangiocapilare, 
membranoproliferative sau celei cu leziuni minime. 

Câteva mecanisme sunt implicate în această asociere, cel mai important fiind 
reprezentat de activarea imună din afectarea tiroidiană ce poate induce formarea de 
complexe imune şi atingere renală secundară. Până la aproximativ un sfert din 
pacienţii cu afectare tiroidiană prezintă complexe imune circulante la niveluri 
serice crescute. 

10.7.2.2. Afectarea tubulointerstitiald 

Deşi mai puţin frecventă decât atingerea glomerulară, afectarea tubulară sau 
tubulointerstitiala se poate asocia cu tulburări ale funcției tiroidiene. Cazuri izolate 
de hipertiroidism au fost raportate la pacienţii cu nefropatia tubulointerstitiala şi uveita, 
un sindrom autolimitant de etiologie necunoscută ce răspunde adecvat la corticoterapie. 


10.8. AFECTAREA RENALĂ ÎN SARCOIDOZĂ 


Sarcoidoza reprezintă o afecţiune sistemică cu etiologie necunoscută caracterizată 
anatomopatologic prin prezenţa de granuloame fără cazeificare la nivelul organelor 
afectate. Severitatea şi diversitatea manifestărilor clinice depind de extinderea 
leziunilor granulomatoase şi de numărul organelor afectate. Ca o regulă, este o boală 
cu debut insidios, cu o evoluţie cronică marcată de remisiuni şi exacerbări episodice. 

Principalele ţinte ale sarcoidozei sunt plămânii şi ganglionii toracici. Mai poate 
afecta pielea, ochii, aparatul gastrointestinal, atingerea renală fiind citată în 1-20% 
din cazuri (vezi tabelul 3). 


Tabelul 3. Afectarea renală în sarcoidoză. 


Afectarea renală Pacienti, % 
Afectarea metabolismului calcic 
Hipercalciurie 50-60 
Hipercalcemie 10-20 
Nefrolitiaza = 10 
Nefrocalcinoza 5-10 
Nefropatia tubulointerstitiala 
Granulomatoasa 15-40 
Fibroasa 10-20 
Glomerulonefrita Rara 
Membranoasă, cu Ig A, cu leziuni minime, 
proliferativă 
GSFS 
Arterita Rară 
Angeita granulomatoasă 
Nefropatia obstructivă Rară 


Limfadenopatie retroperitoneală 
Fibroza retroperitoneală 


10.8.1. Afectarea metabolismului calcic 


Reprezintă principala manifestare renală a sarcoidozei. Apare ca rezultat al creşterii 
sintezei de 1,25 dihidroxivitamina D de către macrofagele din leziunile granulomatoase 
(ce produc în exces enzima 1 alfa — hidroxilaza în absenţa unui feedback inhibitor). 

Are loc creşterea absorbției de calciu intestinal ce duce la hipercalciuria ce poate fi 
detectată la peste jumătate din pacienţi. Hipercalcemia este mai rară, depinzând de 
apariția disfunctiei renale cu scăderea capacității de excretie a calciului. 

La majoritatea pacienţilor calciuria poate rămâne asimptomatică, principalele 
forme de manifestare fiind incapacitatea de concentrare a urinii şi poliuria, prin 
reducerea răspunsului la ADH. Nefrolitiaza şi nefrocalcinoza, principala cauză de 
boală cronică de rinichi în sarcoidoză, sunt mai rare. 

Tratamentul are ca scop scăderea absorbției intestinale de calciu şi a sintezei de 
calcitriol: 

e Reducerea ingestiei de calciu (< 400 mg/zi); 

e Reducerea ingestiei de oxalat (previne nefrolitiaza); 

e Eliminarea suplimentelor de vitamina D şi evitarea expunerii la soare; 

e Medicamentos: glucocorticoizi în doze mici (10-30 mg prednison/zi); bifosfonatii 

(pamidronat); antimalaricele de sinteză (cloroquina, hidroxicloroquina); 

ketoconazolul. 


10.8.2. Nefropatia tubulointerstitiala 


Este o manifestare frecventă în sarcoidoză. Biopsia renală obiectivează glomeruli 
normali, infiltrare interstițială în principal cu celule mononucleare, granuloame 
fără cazeificare in interstitiu, leziuni tubulare şi, în afectarea cronică, fibroză 
interstitiala. Majoritatea pacienţilor prezintă dovada clară a bolii difuze active, în 
absența sarcoidozei extrarenale trebuind căutată altă etiologie pentru leziunile 
granulomatoase renale (granulomatoza Wegener, tuberculoza, lepra, nefropatiile 
tubulointerstitiale imunoalergice medicamentoase). 

Manifestările urinare ale nefropatiei interstitiale granulomatoase sunt relativ 
nespecifice (nefropatie tubulointerstitiala). Analiza urinii relevă piurie sterilă, 
proteinurie uşoară, scăderea capacității de concentrare şi acidifiere a urinii, sindrom 
Fanconi sau Bartter etc. 

Tratamentul constă în corticoterapie (până la 1 mg/kgc/zi), răspunsul fiind 
frecvent incomplet datorită afectării îndelungate cu leziuni renale ireversibile. 
Recăderile sunt frecvente la reducerea dozelor de prednison. 


10.8.3. Glomerulonefrita 


Afectarea glomerulara în sarcoidoză este rară. A fost descrisă o varietate de leziuni, 
în cazuri izolate: membranoasă (cea mai frecventă), cu leziuni minime, nefropatia 
cu IgA, membranoproliferativa, GSFS etc. Mecanismul de apariţie este necunoscut. 
Prezenţa proteinurie masive şi a cilindrilor hematici o diferenţiază de nefropatia 
tubulointerstitiala. 

Administrarea corticoterapiei ameliorează funcția renală. La acest moment nu 
există un consens dacă terapia trebuie adaptată formei histopatologice sau se poate 
restricționa numai la glucocorticoizi. 

10.8.4. Angeita 


Sarcoidoza poate determina o vasculită atât a vaselor mari, cât şi a celor medii sau 
mici, atingerea vaselor renale fiind rară. Afectarea vasculară poate surveni prin 
infiltrarea granulomatoasă a vasului sau prin dezvoltarea granuloamelor în peretele 
vasului. Se poate asocia cu poliangeită microscopică. 

Din punct de vedere clinic se remarcă apariția hipertensiunii arteriale. Experienţa 
terapeutică a vasculitei renale in sarcoidoză este limitată, recomandându-se 
glucocorticoizi (prednison 40-60 mg/zi). 


10.8.5. Nefropatia obstructivă 


Atingerea ganglionilor retroperitoneali, fibroza retroperitoneală, litiaza renală şi 
afectarea granulomatoasa ureterală pot produce ocazional obstructie ureterală la 
pacienţii cu sarcoidoză. 

În afectarea retroperitoneală se poate tenta corticoterapia, până la obţinerea 
unui răspuns clinic putând fi necesară decompresia urologică sau hemodializa. 


10.9. AFECTAREA RENALĂ ÎN ONCOLOGIE 


O multitudine de forme de afectare renală si tulburări electrolitice pot fi asociate 
malignitatatii sau tratamentului administrat (chimio sau radioterapie). 


10.9.1. Obstructia tractului urinar 


Obstructia ureterală poate fi indusă de numeroase malignitati, cele mai comune 
fiind în sfera digestivă, urologică sau ginecologică. Este necesară decompresia urinară. 

Obstructia poate apărea şi la nivelul tubilor renali. Apare în mod frecvent în 
contextul nefropatiei cu acid uric sau rinichiului mielomatos, putând fi secundară şi 
terapiei cu metotrexat. 


10.9.2. Afectiuni glomerulare 


O multitudine de glomerulopatii au fost asociate cu malignitatea, cele mai frecvente 
fiind nefropatia membranoasa şi cea cu leziuni minime, glomeruloscleroza focala şi 
segmentară, glomerulonefrita rapid progresivă şi amiloidoza (a se vedea şi capitolul 
,,Nefropatii glomerulare”). "Tratamentul eficace al tumorii duce de obicei la 
remiterea sindromului glomerular. 

Sindromul nefrotic se poate asocia şi terapiei administrate (mitomicină C, 
gemcitabină, interferon). 

10.9.3. Microangiopatie trombotică 


Atât sindromul hemolitic-uremic (SHU), cât şi purpura trombotică trombocitopenică 
(PTT) pot apărea la pacienţii oncologici. Această patologie trebuie suspectată la un 
pacient ce prezintă triada: insuficienţă renală acută, trombocitopenie şi anemie 
hemolitică microangiopatică. Se pot asocia febra şi deficite focale neurologice. 

Poate fi secundară unui adenocarcinom secretant de mucină (la nivel gastric, 
pancreatic sau prostatic), sau mai frecvent chimioterapiei (mitomicină, bleomicină, 
cisplatină, gemcitabină etc.), 


10.9.4. Nefropatie tubulointerstitiala 


Pe lângă cauzele de obstructie intratubulară descrise, există şi alte afectari 
tubulointerstitiale apărute în contextul malignitatii. Fiecare dintre acestea se poate 
prezenta ca insuficiență renală acută sau cronică asociate unui sediment urinar 
relativ benign. ' 
Pot fi astfel secundare: 
e hipercalcemiei — prin rezorbtie osoasă în contextul metastazelor osoase sau 
factorilor umorali secretati de tumoră; 
e medicamentatiei utilizate — manifestare frecventă în contextul diferitelor 
scheme chimioterapeutice actuale; 
e infiltratiei tumorale directe. 


10.9.5. insuficienţă renală funcţională 


Hipovolemia efectivă ce conduce la scăderea perfuziei renale şi creşterea creatininei 
serice poate avea loc datorită unor mecanisme variate (vărsături şi diaree indusă de 
chimioterapie, sindrom hepatorenal secundar metastazelor hepatice etc.). 


10.10. SINDROMUL ANTICORPILOR ANTIFOSFOLIPIDICI (SAPL) 


10.10.1. Definiţie 


Boală autoimună, caracterizată prin prezenţa de Ac antifosfolipidici (APL), asociata 

cu complicatii trombotice sau/si obstetricale. 

Este cauza cea mai frecventă de trombofilie dobândită. 

Survine la tineri (20-40 ani). 

SAPL poate fi primar sau secundar. Formele secundare se asociază cel mai 

frecvent cu LES (50%), poliartrita reumatoida (25%), mai rar cu alte boli autoimune. 

APL, de regula fără complicaţii trombotice, pot fi întâlniți în numeroase circumstanțe: 

e Boli autoimune (în afară de LES): sclerodermie, sdr. Sjögren, sdr. Sharp, boala 
Horton, miastenie, tiroidită, trombocitopenie autoimună; 

e Infectii: virale (HIV, VHA, VHB, VHC, EBV, parvovirus B19), bacteriene 
(boala Lyme, sifilis, tuberculoză, salmonelle, ricketsii), parazitare (malarie); 

e Medicamente: procainamida, fenotiazine, chinidina, hidralazina, beta-blocante, 
estro-progestative, interferon; 

e Hemopatii maligne sau tumori solide; 

e Altele: BCR, ciroză, sarcoidoză. 


10.10.2. Fiziopatologie 


APL nu interacționează direct cu fosfolipide, ci cu anumite proteine plasmatice, ce 
se fixează pe fosfolipide anionice, precum cardiolipina sau fosfatidilserina. Dintre 
proteinele-tinta ale APL face parte, în primul rand, beta 2 glicoproteina I (beta2 
GP I), o proteină serică formată din 5 domenii structurale, cu rol fiziologic de 
anticoagulant slab. APL se pot lega de diverşi epitopi ai beta2 GP I, dar se pare că 
numai Ac ce au specificitate pentru un anumit epitop al domeniului 1 se asociază 
cu manifestări clinice (tromboze). Alte proteine-tinta sunt: protrombina, proteina C, 
proteina S şi anexina V. 

Uneori, APL pot determina prelungirea timpului de coagulare in vitro, probabil 
prin inhibarea formării protrombinazei (un complex constituit din factorii Va, Xa şi 
protrombina, pe un suport fosfolipidic), care este, la rândul său, necesară generării 
trombinei. Acest efect, numit “anticoagulant lupic”, este caracteristic unor Ac anti- 
beta 2 GP I şi anti-protrombină. 

APL pot fi evidentiati fie direct, printr-un test ELISA ce folosește ca substrat 
cardiolipina (“Ac anticardiolipinici”) sau/şi indirect, prin alungirea timpului de 
coagulare dependent de fosfolipide (efectul de “anticoagulant lupic”) (vezi mai jos 
“Depistarea APL”), În prezența APL, ambele tipuri de teste pot fi pozitive sau 
numai unul dintre ele. 

Cum se explică trombozele vasculare asociate APL? Au fost incriminate mai 
multe mecanisme; 

e activarea monocitelor, a plachetelor şi a celulelor endoteliale (ca urmare a 
reacției APL cu Ag membranare ale acestor celule); 

e blocarea căii anticoagulante a proteinei C; 

e inhibarea fibrinolizei; 

e creşterea generării trombinei. 

Complicatiile obstetricale (avorturi, naşteri premature) pot fi consecinţa infarctelor 

placentare, dar şi unor mecanisme non-trombotice, precum inhibarea proliferării 

trofoblastice sau activarea complementului pe calea clasică de către APL. 


10.10.3. Manifestări clinice: 
Tromboze venoase. Mai frecvente decât cele arteriale. Pot interesa orice teritorii, 


inclusiv neobişnuite: vene cave, vene renale, suprarenale, mezenterice, portă, 
suprahepatice, pulmonare, retiniene etc. 

Tromboze arteriale. Pot avea orice localizare, dar mai frecvent cerebrale 
(carotidian > vertebro-bazilar). 

Complicatii obstetricale. Avorturi repetate, cu fat morfologic normal 
(aproximativ 15% din cazurile cu avorturi spontane repetate întâlnite în serviciile 
de obstetrică se datorează SAPL.). 

Manifestări hematologice: anemie hemolitică, trombocitopenie autoimună. 

Manifestări cardiace: îngroşări valvulare, endocardită Libman-Sachs (sterilă), 
cu sau fără complicaţii embolice. 

Manifestări neurologice non-trombotice: coree, surditate, tulburări cognitive, 
mielită transversă, ischemie multifocală (ce mimează scleroza multiplă). 

Manifestări cutanate: livedo reticularis, ulcere şi necroze cutanate. 

Sterilitate (ce s-ar datora unei specificitati anti-spermatozoid, anti-ovul sau anti- 
uter a APL). 

Ateroseleroză accelerată. APL reacționează cu LDL oxidate, formând complexe 
imune, care sunt mai rapid fagocitate de macrofagele din peretele vascular. Acestea 
se transformă în celule spumoase, care vor contribui la constituirea striurilor 
lipidice şi, în fine, la dezvoltarea plăcilor de aterom. Manifestările aterosclerozei 
pot surveni în absenţa hiperlipidemiei şi la vârste tinere. Alte complicaţii sunt 
atero-embolismul şi trombozele repetate ale stent-urilor vasculare. 

SAPL fulminant se întâlneşte, din fericire, foarte rar. Este un sindrom de 
insuficiență  multiorganică datorată unei microangiopatii trombotice, care 
interesează cel mai frecvent rinichiul, plămânul, SNC şi pielea. Are o evoluţie 
severă, cu deces în peste 50% din cazuri, în câteva zile sau săptămâni. 


Tabelul 4. Manifestări trombotice în SAPL. 


e Membre: Tromboză venoasa profundă/ e 


superficială, ischemie acută periferică, 
arterită digitală, gangrenă. 

SNC: AIT, infarct cerebral, encefalopatie 
ischemică acută, demență vasculară 
multi-infarct, sdr. Sneddon (= leuco- 
encefalopatie  multifocală +  livedo 
reticularis), tromboză arterială/arteriolară 
retiniană. 

Cord: ischemie miocardică, infarct, trombi 
murali. 

Pulmon: boală trombo-embolică, HTAP, 
hemoragii alveolare difuze. 

Vene cave: sindrom de VCS sau VCI. 
Aorta şi ramurile sale: sindrom de arc 
aortic, claudicatii ale membrelor, 


gangrene. 


Mezenter: angor, infarct mezenteric. 
Rinichi: tromboză de arteră/venă renală, 
infarct renal, HTA renovasculara, 
microangiopatie trombotică. 

Ficat: tromboză de venă portă sau 
arteră hepatică, HTP, infarct hepatic, 
sdr. Budd-Chiari. 

Suprarenale: tromboză de venă SR, 
hemoragie SR, boala Addison. 
Placenta: tromboză arterială, venoasă 
sau capilară, avorturi embrionare sau 
preembrionare repetate, moarte fetală, 
eclampsie, ischemie placentară, 
prematuritate. 

10.10.4. Depistarea APL: 


Serologie luetică disociată: VDRL +, TPHA -; 

Ac anti-cardiolipinici, de tip IgG sau IgM, evidentiati prin ELISA, in prezenta 
beta2 GP I, confirmaţi prin 2 determinări la interval de > 6 săptămâni. Se 
consideră semnificativi la un titru > 20 UGPL sau > 20 UMPL. Există şi teste 
ELISA specifice pentru depistarea Ac anti-beta2 GP I şi a Ac anti-protrombină; 
Ac anti-protrombinază („anticoagulant lupic ”) la 2 determinări la interval de > 
6 săptămâni, depistaţi prin: 1. alungirea TC dependent de fosfolipide, 2. absenţa 
corectării prin adăugare de plasmă normală, 3. corectare prin adaus de 
fosfolipide în exces, 4. excluderea altui factor inhibitor, ca anti-VIII sau 
heparina. Testele de coagulare cele mai folosite sunt: timpul de tromboplastină 
parțială activată (APTT) ce utilizează tromboplastină parțială sensibilă la 
anticoagulant lupic, timpul de dilutie Russell cu venin de viperă (DRVVT) si 
timpul de coagulare cu kaolin (KCT). Se recomandă utilizarea a două teste 
diferite. Prezenţa anticoagulantului lupic se corelează cu un risc de tromboză 
mai mare decât Ac anticardiolipinici. 


10.10.5. Criterii de diagnostic (Sapporo, 1998): 


10.10.5.1. Criterii clinice: 


Tromboze vasculare: arteriale, venoase sau ale vaselor mici, la nivelul oricărui 
organ sau țesut; 

Complicatii obstetricale: unul sau mai multe avorturi, cu făt morfologic normal, 
> 10 săptămâni de sarcină, sau una sau mai multe naşteri premature, cu nou-născut 
morfologic normal, < 34 săptămâni de sarcină, din cauza unei preeclampsii 
severe sau a unei eclampsii, sau trei sau mai multe avorturi spontane 
consecutive, < 10 săptămâni de sarcină. 


10.10.5.2. Criterii de laborator: 


Ac anti cardiolipinici 
Ac anti-protrombinază (“anticoagulant lupic ”) 
(vezi mai sus “Depistarea APL”) 


Diagnosticul SAPL necesită cel putin 1 criteriu clinic + 1 criteriu de laborator. 


10.10.6. Tratamentul SAPL 


Se bazează pe medicatia anticoagulantă. În cazuri excepţionale (de exemplu, în 
SAPL fulminant) se indică, suplimentar, imunosupresoare. Transplantul de măduvă 
autologă a fost încercat cu succes în cazuri refractare de LES cu SAPL secundar. 
Noi terapii promițătoare, care însă nu au intrat în practica curentă, sunt 
hidroxiclorochina şi rituximab. 

Trombozele venoase se tratează initial cu heparină I.V. sau heparine fractionate 
S.C., apoi cu antivitamine K (AVK) P.O., urmărind menţinerea INR între 2 şi 3. În cazul 
unei tromboze grave, este recomandabilă o anticoagulare mai intensă, cu INR-tinta 
între 3 şi 4 (deşi aceasta creşte riscul hemoragic). Durata optimă a tratamentului 
nu se cunoaşte. Decizia stopării AVK la un moment dat sau a continuării sale pe 
termen nelimitat (toată viata) va fi individualizată, ținând seama, pe de o parte, de 
severitatea şi localizarea trombozei iniţiale, precum şi de asocierea altor factori pro- 
trombotici, şi, pe de altă parte, de riscul hemoragic asociat medicatiei. 

Trombozele arteriale cerebrale au un risc de recurenţă variabil. În cazurile cu 
risc înalt (de exemplu: anticoagulant lupic, Ac anticardiolipinici în titru mare, 
factori de risc asociaţi, accidente trombotice repetate), se recomandă AVK pe 
termen lung. În funcţie de gradul de risc estimat, INR-ţintă va fi desemnat între 2 şi 
3 sau între 3 şi 4. În cazurile cu risc redus (de pildă, Ac anticardiolipinici în titru 
mic, fără alti factori de risc), aspirina este o alternativă rezonabilă. Pentru 
trombozele extra-cerebrale, conduita profilactică nu este clară, dar AVK sunt 
adesea justificate, în funcţie de severitatea şi localizarea trombozei. 

Pentru prevenirea complicatiilor sarcinii la pacientele cu SAPL şi antecedente 
obstetricale, se recomandă aspirină 75-100 mg/zi în asociere cu heparină 
fracționată în doză preventivă, imediat după confirmarea ecografică a unei sarcini 
intrauterine. (AVK sunt contraindicate, având risc teratogen!). Aspirina se întrerupe 
la începutul săptămânii 36, iar heparina se continuă până la 6 săptămâni după 
naştere. Deşi aceasta este conduita standard, studii mai noi nu au demonstrat 
superioritatea combinației aspirină + heparină față de aspirina singură sau chiar fata 
de placebo! La gravidele cu SAPL şi antecedente trombotice, dar fără antecedente 
obstetricale, se recomandă doar heparină pe parcursul sarcinii şi AVK post-partum. 
Se impune supravegherea sarcinii, prin echografie fetală şi echografie-doppler a 
arterelor uterine şi ombilicală. 

Tratamentul trombocitopeniei asociate SAPL este similar cu cel al purpurei 
trombocitopenice idiopatice, bazat pe imunosupresoare și splenectomie. 

Tratamentul SAPL fulminant include: tratarea factorilor precipitanti (infecții, 
puseu de LES), anticoagulante, imunosupresoare (corticosteroizi in doze mari), 
eventual plasmafereza sau Ig I.V. 


10.10.7. Afectarea renala in SAPL 


Survine rar (< 3% din cazuri). Manifestarile renale in cadrul SAPL rezulta ca urmare a 
unor tromboze, ce pot apare la orice nivel al vascularizatiei renale: trunchiul si ramurile 
arterei renale, arterele intraparenchimatoase, arteriole, capilare glomerulare, vene 
renale. Spectrul acestor manifestări cuprinde: stenoza arterei renale, HTA malignă, 
infarcte renale, tromboza venei renale, MAT, tromboza grefonului renal. Recent, au 
fost raportate complicaţii renale non-trombotice, precum glomerulonefrite. 

Stenoza arterei renale (SAR) poate fi consecința trombozei sau, mai rar, a 
aterosclerozei arterei renale. Se asociază cu HTA renovasculară, uneori malignă. 
Un studiu a arătat că tratamentul anticoagulant, cu menţinerea INR între 3 şi 4 


Cap. 10 - Afectarea renală în boli sistemice 353 


ameliorează controlul TA, stabilizează sau îmbunătăţeşte funcția renală şi, uneori, 
poate duce chiar la reversibilitatea stenozei. Aceste beneficii nu au fost obţinute în 
cazul în care INR-tinta a fost 2-3. 

Hipertensiunea arterială poate fi consecinţa leziunilor vasculare renale, de la 
SAR la MAT. Ea poate fi adesea severă, rezistentă la tratament, sau chiar malignă. 
Tratamentul cuprinde, pe lângă medicatia antihipertensivă, administrarea de AVK, 
în cazurile cu leziuni trombotice documentate. 

Microangiopatia trombotică este leziunea vasculară intrarenală cea mai 
caracteristică. Se manifestă prin HTA, proteinurie şi insuficienţă renală. Proteinuria 
este de obicei moderată, dar poate fi şi de nivel nefrotic. Spre deosebire de 
SHU/PTT, în MAT din SAPL lipsesc anemia hemolitică microangiopatică, 
schizocitele şi trombocitopenia severă. Examenul histologic evidenţiază leziuni de 
MAT la nivelul vaselor intrarenale, inclusiv al capilarelor glomerulare. 
Prognosticul este variabil, dar BCR terminală survine rar. 

Glomerulonefrite asociate SAPL au fost raportate sporadic, de diferite tipuri: 
nefropatie membranoasă, GSFS, leziuni minime, GN mezangială cu C3; sau GN 
crescentică. 

Tromboza venei renale se manifestă, de obicei, prin apariţia bruscă a unui SN. 

Transplantul renal la pacienţii cu SAPL se asociază cu un risc crescut de tromboză 
vasculară şi de pierdere a grefonului renal, precum şi de complicații trombotice 
sistemice. Aceste riscuri rămân semnificative chiar şi în cazurile tratate cu AVK. 

La pacienţii cu LES, nefropatie lupică şi SAPL secundar, leziuni histologice 
renale de MAT pot fi evidenţiate la 2/3 din cazuri. La aceşti pacienţi, apar mai 
frecvent crescents, necroze şi scleroză glomerulară, iar prognosticul funcțional 
renal este mai nefavorabil decât la pacienţii cu LES fără SAPL. Diferentierea 
glomerulonefritei lupice prin complexe imune de glomerulopatia trombotică 
asociată SAPL este crucială, deoarece tratamentul este diferit: imunosupresoare în 
primul caz, anticoagulante în al doilea caz. Desigur, această diferenţiere nu este 
posibilă decât prin biopsie renală. 

CAPITOLUL 11 
MICROANGIOPATIILE TROMBOTICE 


Sindromul de microangiopatie trombotică (MAT) se defineşte histologic prin prezenţa 
de trombi în vasele mici (artere mici, arteriole si capilare) de la nivelul diverselor 
țesuturi şi organe. Clinic, se manifestă prin trombocitopenie periferică, anemie 
hemolitică mecanică şi multiple afectări viscerale, în special renală şi cerebrală. 

Există două forme clasice de MAT: purpura trombocitopenică trombotică 
(PTI) şi sindromul hemolitic şi uremic (SHU). În afara acestora, sindroame de 
MAT se pot întâlni şi în alte situaţii, precum: criza renală sclerodermică, 
hemoglobinuria paroxistică nocturnă, sindromul anticorpilor antifosfolipidici 
(SAPL), tumori maligne cu metastaze, medicamente (mitomicina, ciclosporina), 
grefa de celule-suşă hematopoietice, infecția cu HIV, sindromul HELLP (la femeia 
gravidă sau post-partum), HTA malignă, unele forme de CIVD, rejetul acut 
vascular al transplantului renal, hemangioame gigante şi hemangio-endotelioame. 

Mecanismul fiziopatologic comun tuturor formelor de MAT este lezarea 
endoteliului, vascular. Leziunile endoteliale induc aderarea şi agregarea 
plachetară, cu formarea de trombi plachetari ocluzivi în microcirculatie. În plus, în 
PTT şi în SHU se asociază îngroşarea peretelui vascular, cu tumefierea endoteliului 
şi detaşarea celulelor endoteliale de pe membrana bazală. Rezultă trombocitopenie 
de consum, anemie hemolitică mecanică (prin liza hematiilor în rețeaua de trombi 
din microcirculatie) şi leziuni viscerale ischemice. 

Având în vedere manifestările foarte similare, unii autori consideră că PTT şi 
SHU ar trebui să fie privite ca o entitate unică, dar, pe de altă parte, mecanismele 
lor patogenice sunt diferite. 


11.1. PURPURA TROMBOCITOPENICĂ TROMBOTICĂ 


A fost descrisă pentru prima dată de Moschowitz, în 1924. Este o formă foarte 
gravă de MAT, care se poate asocia cu multiple insuficiențe de organe. Poate fi 
congenitală sau, mult mai frecvent, dobândită. Din punct de vedere evolutiv, PTT 
se clasifică în: sporadică (episod unic, urmat de vindecare), recidivantă (cu recăderi 
frecvente şi regulate) şi intermitentd (recăderi neregulate). 


356 NEFROLOGIE — PRINCIPII TEORETICE $I PRACTICE 


11.1.1. Fiziopatologie 


Deficitul proteazei ADAMTS 13 a factorului von Willebrand este implicat în cel 
putin 80% din cazurile de PTT. Factorul von Willebrand (FvW) este o 
glicoproteină multimerică, sintetizată de megakariocite şi de celulele endoteliale, 
ce are ca funcție principală declanşarea formării trombusului plachetar. Odată 
eliberați in plasmă, megamultimerii FvW (MMW) se leagă de glicoproteina Iba şi 
de complexul glicoproteic IIb/IIIa, pentru a induce agregarea plachetelor. Ulterior, 
MMW sunt clivati în multimeri şi monomeri cu greutate moleculară mică, sub 
acțiunea unei metaloproteaze, sintetizate in principal de ficat: ADAMTS 13 (A 
Disintegrin And Metalloproteinase with ThromboSpondin type 1 repeats - 13). 
Purpura trombocitopenică trombotică se caracterizează printr-un deficit sever al 
acestei proteaze (< 5% faţă de normal). Deficitul este fie constituțional (rar, asociat 
cu PTT recidivantă la copil), fie dobândit (mai frecvent), datorat unui auto-anticorp 
de tip IgG, care poate fi tranzitoriu (determinând un episod izolat de PTT) sau 
persistent (determinând PTT intermitentă). Acumularea în circulație a MMW 
favorizează agregarea plachetară excesivă, asociată cu trombocitopenie de consum 
şi formare de microtrombi, ce obstruează capilarele. Rezultă ischemie tisulară şi 
fragmentarea hematiilor în aceşti trombi, cu generarea de schizocite (anemie 
hemolitică microangiopatică, cu test Coombs negativ). 


11.1.1.1, PTT congenitală (sindromul Upshaw-Schulman) 

Este o boală rară, datorată unui deficit genetic de ADAMTS 13. Au fost descrise 
până în prezent circa 55 de mutații diferite ale genei acestei enzime, care se 
exprimă printr-un deficit de sinteză sau de secreție ori prin producţia unei enzime 
nefunctionale. Modul de transmitere este autosomal recesiv, iar copiii afectaţi de 
PTT sunt, de regulă, dubli heterozigoti (sunt purtători a două alele mutante diferite, 
moştenite de la ambii părinţi) şi au un deficit sever de ADAMTS 13. 


11.1.1.2. PTT la adult 

Este de 15 ori mai frecventă decât PTT congenitală. În majoritatea cazurilor, este o 
boală autoimună idiopatică, datorată unor auto-Ac inhibitori ai ADAMTS 13. 
Aceşti auto-Ac pot avea un efect neutralizant sau, mai rar, opsonizant (scurtând 
durata de viata a enzimei) ori de împiedicare a legării enzimei de endoteliu. La unii 
pacienţi, se asociază cu alte maladii autoimune (poliartrită reumatoidă, sindrom 
Sjögren, LES, tiroidită), infecţii, sarcină, medicamente (ticlopidină, clopidogrel), 
transplante de celule stem sau de organe solide. În rare cazuri, PTT la adult poate fi 


expresia tardivă a unui deficit genetic de ADAMTS 13. 

Rolul infecțiilor în declanşarea bolii este sugerat de observaţia că numeroase episoade de PTT 
se asociază cu diverse microorganisme, ca: Streptococcus pneumoniae, Legionella pneumophila, 
Listeria monocytogenes, Mycobacterium tuberculosis, Rickettsia mooseri, Borrelia burgdorferi, 
Bartonella, Ehrlichia, Leptospira, Herpesviridae sau Cryptococcus neoformans. in cursul infectiilor, 
anumite Ag microbiene (precum lipopolizaharidele) si mediatori ai inflamatiei (IL-6, IFN, TNF-a) 
pot leza celulele endoteliale vasculare, inducând degranularea acestora, expresia unor molecule de 

adeziune pe suprafaţa lor şi producţia de chemokine, ce stimulează migrarea, aderarea şi activarea 
PMN, care, la rândul lor, vor contribui la agravarea leziunilor endoteliale. Celulele endoteliale 
lezate/activate eliberează în plasmă diferite substanţe proagregante, în special MMW şi factorul de 
activare plachetară (PAF). 


11.1.2. Manifestări clinice 


11.1.2.1. PTT a adultului survine cu predilecție la femei (raport F/B = 1,5-3/1) şi la 
rasa neagră (90% din cazuri), în a patra decadă de viata. Incidenta anuală este de 
0,4/100.000, dar în creştere netă în ultimii ani. 

Debutul bolii este brutal, adesea precedat de un prodrom de tip infecțios 
(astenie, artralgii, mialgii, dureri abdominale). 

Tipic, PTT se caracterizează prin pentada: febră, manifestări neurologice, 
insuficiență renală, anemie hemolitică mecanică şi trombocitopenie periferică. 

Febra este prezentă în 60-100% din cazuri. Poate fi legată de eliberarea unor 
substanţe pirogene în cursul ischemiei tisulare sau de un proces infecțios. 

Afectarea neurologică se constată în circa 90% din cazuri. Se caracterizează 
prin apariția bruscă şi caracterul adesea rapid progresiv. Manifestările clinice 
cuprind: cefalee, confuzie, obnubilare până la comă, hemipareze, dizartrie, afazie, 
ROT vii, convulsii, 

Afectarea renală se întâlneşte în 20-30% din cazuri şi se exprimă prin 
proteinurie (sub-nefrotică), hematurie şi insuficienţă renală uşoară sau moderată 
(cazurile ce necesită dializă sunt cu totul excepţionale) 

Alte manifestări pot fi: digestive (dureri abdominale, vărsături, pancreatită), 
cardiace (dureri anginoase, tulburări de repolarizare), pulmonare (insuficienţă 
respiratorie), oculare. 

Diagnosticul diferenţial trebuie făcut cu un sepsis sever, HTA malignă sau 
metastaze canceroase. 

Uneori, semnele de suferință viscerală lipsesc, iar PTT se exprimă doar prin 
tulburări hematologice: hemoragii (purpură, echimoze, hematoame, hemoragii 
digestive sau cerebrale) şi sindrom anemic. 

Rata mortalităţii în PTT la adult s-a redus dramatic după introducerea terapiei 
plasmatice în anii 1970, de la aproape 100% la circa 10-20%. 


11.1.2.2. PTT congenitală apare la copii, de obicei înaintea vârstei de 10 ani, 
uneori chiar de la naştere, cu anemie hemolitică, trombocitopenie, afectare renală şi 
manifestări neurologice. Evoluând initial în pusee intermitente, aceste anomalii tind 
să se cronicizeze cu timpul. Afectarea renală este severă, evoluând de regulă către 
BCR terminală. Anamneza poate releva cazuri familiale similare. 


11.1.3. Explorări paraclinice 


} a A P a £ R g 5 
Anemia este severă, de tip regenerativ (reticulocite > 120.000/mm'), iar frotiul 
sangvin evidențiază schizocite, ce demonstrează caracterul mecanic al hemolizei. 

Testul Coombs este negativ. Bilirubina neconjugată şi LDH sunt crescute, iar 
haptoglobina este foarte scăzută. 

Trombocitopenia este constantă, adesea < 20.000/mm?. Testele de coagulare si 
fibrinoliză sunt normale, cu excepţia D-dimerilor, care pot fi uşor crescuți. 

Căutarea unui proces infecțios, care poate fi la originea episodului de PTT, 
trebuie să fie făcută sistematic. 

Unoeori pot fi prezenţi Ac anti-nucleari, sugerând patogeneza autoimună a bolii. 

Studiul activității ADAMTS 13 este obligatoriu la toţi copiii cu MAT sau cu 
trombocitopenie, pentru diagnosticul diferenţial al PTT cu SHU şi cu purpura 
trombocitopenică idiopatică. Determinarea nivelului activității ADAMTS 13 în 
cursul perioadelor de remisiune permite aprecierea riscului de recidivă a bolii. La 
adult, studiul enzimei este facultativ, utilizat de obicei în scop de cercetare, mai 
puţin în practica clinică. 

Examenul histologic al pieselor bioptice (piele, rinichi, tub digestiv etc.) 
evidenţiază leziuni de MAT: ocluzia capilarelor şi a arteriolelor terminale prin 
trombi plachetari, asociaţi cu hialinoză endotelială şi subendotelială, fără necroze 
sau infiltrate inflamatorii. Trombii sunt bogați în FvW (spre deosebire de SHU, 
unde predomină fibrina). În practică, documentarea histologică este rareori 
necesară pentru diagnosticul de PTT. 


11.1.4. Tratament 


Tratamentul PTT este o urgență. Se recomandă spitalizarea pacienţilor în servicii 
de terapie intensivă, atâta timp cât trombocitele sunt < 50.000/mm”. 


11.1.4.1. Schimburile plasmatice reprezintă tratamentul esenţial al PTT la adult, pe 
de o parte epurând din circulație MMW şi auto-Ac anti-ADAMTS 13 şi, pe de altă 
parte, realizând un aport exogen de ADAMTS 13. Instituite prompt, schimburile 
plasmatice (volum 40-60 ml/kg) dau rezultate excelente în 80% din cazuri, deşi 
unii pacienţi pot rămâne cu sechele neurologice. Dacă aceste schimburi nu sunt 
posibile în urgenţă, se poate recurge iniţial la transfuzii de plasmă (30 ml/kg), dar 
acestea comportă risc de hiperhidratare şi hiperprotidemie, cu sindrom de 
hipervâscozitate. Tratamentul trebuie administrat zilnic, până la atingerea si 
menţinerea unui nivel normal al trombocitelor (> 150.000/mm*) timp de cel putin 
48 ore. Se urmăresc, de asemenea, normalizarea concentrației LDH, a reticulocitelor şi 
a haptoglobinei. Uneori sunt necesare zeci de schimburi plasmatice. După obţinerea 
remisiunii, scăderea ritmului schimburilor trebuie să fie progresivă, urmărind cu 
atenție orice semn de recidivă, care impune reluarea schimburilor zilnice. Monitorizarea 
titrului Ac anti-ADAMTS 13 ar putea deveni, în viitor, instrumentul cel mai util 
pentru adaptarea tratamentului în faza de reducere şi pentru predicția recidivelor. 
La copiii cu PTT cronică, este necesară o plasmaterapie regulată (de obicei, două 
şedinţe pe lună, cu volume relativ mici, 10-15 ml/kg), cu rol curativ şi preventiv, 
folosind transfuzii de plasmă sau schimburi plasmatice. Transfuziile au o bună 
eficacitate, deoarece aici nu există auto-Ac ce trebuie epurati, ca în PTT dobândită. 

11.1.4.2. Agenţii imunosupresori sunt indicaţi la cazurile cu PTT autoimună, în 
continuarea plasmaterapiei. Se utilizează corticoterapie in doze mari (de ex. 
prednison 1 mg/kg/zi, timp de 3 săptămâni, cu scădere progresivă ulterioară), dar 
eficacitatea sa este în prezent incertă. La cazurile refractare sau recidivante, s-a 
încercat asocierea altor agenţi, precum ciclofosfamida, vincristina, ciclosporina, Ig I.V. 
sau rituximabul, cu rezultate variabile (ultimul părând a fi cel mai promiţător). 


11.1.4.3. Splenectomia s-a practicat, cu rezultate destul de bune (rate de remisiune 
de 50%), începând încă din 1927. Ratiunea sa este aceea de a elimina un rezervor 
important de limfocite B. Este încă recomandată la cazurile refractare la 
plasmaterapie sau cu recidive frecvente, deşi terapia imunosupresoare a înlocuit, în 
mare măsură, această metodă terapeutică invazivă. 


11.1.4.4. Terapia antiagregantă plachetară este logică, dar creşte riscul hemoragic 
şi nu se indică decât daca trombocitele sunt > 50.000/mm?. Alte tratamente, precum 
heparina, fibrinoliticele, prostaciclina şi vitamina E s-au dovedit inutile si chiar 
periculoase. 


11.1.4.5. Tratamentul simptomatic cuprinde: agenţi antihipertensivi (IECA), 
suplimente de folati, transfuzii de concentrat eritrocitar. Cu excepția hemoragiilor 
grave, transfuziile de concentrat plachetar sunt contraindicate, deoarece acestea pot 
majora generarea de microtrombi. Tratamentul unui eventual factor declanşator 
(infecţie) este indispensabil. Convulsiile necesită tratament profilactic specific, 
insuficiența renală severă impune adesea hemodializă, iar insuficiența respiratorie 
gravă poate motiva o ventilaţie asistată, de preferință non-invazivă (intubarea oro- 
traheală fiind grevată de risc infecțios şi hemoragic). 

Recidivele pot surveni în 30% din cazurile de PTT la adult. Fazele acute se 
tratează la fel ca şi episodul iniţial. În situaţiile cu recidive frecvente, se recomandă 
imunosupresoare sau splenectomie, 

În viitorul apropiat, un tratament de substituție cu ADAMTS 13 purificat sau 
recombinant va deveni disponibil, înlocuind probabil terapia plasmatică. 


11.2. SINDROMUL HEMOLITIC ŞI UREMIC (SHU) 
Această afecțiune, descrisă initial de Gasser et al în 1955, se caracterizează printr-un 
sindrom de MAT localizat în special la nivelul microcirculatiei renale. Este cea mai 
frecventă cauză de insuficienţă renală acută la copii. 


11.2.1. Clasificare 


11.2.1.1. SHU tipic (90-95% din cazuri), numit şi SHU post-diareic sau epidemic, este 
declanşat de agenţi infectiosi precum E. coli (in special, serotipul O157:H7), Shigella 

dysenteriae (serotipul 1) sau Salmonella typhi, care secreta toxine Shiga sau Shiga- 
like (Stx sau verotoxine). Acest tip de SHU se întâlneşte mai frecvent la sugar si la 
copilul mare. Evoluţia este de obicei favorabilă odată ce infectia a fost eradicata. 


11.2.1.2. SHU atipic (5-10%) survine fără legătură cu un episod diareic, poate fi 
genetic (>50%), dobândit sau idiopatic. Poate debuta la orice vârstă, de la viața 
intrauterină până la vârsta adultă. Cazurile de SHU genetic evoluează adesea cu 
recăderi, iar aproximativ 60% progresează spre BCR terminală. 


11.2.2. Manifestări clinice 


Tipic, boala debutează cu manifestări generale, ca: astenie, febră, purpură, 
hemoragii, icter, dureri abdominale, artralgii, mialgii. 

Afectarea renală este constantă şi se exprimă prin hematurie (de obicei 
microscopică), proteinurie (în general, moderată, 1-3 g/zi, dar uneori poate fi şi de 
rang nefrotic), insuficiență renală acută, adesea cu oligo-/anurie, şi HTA severă. 

Afectarea neurologică este mai rară decât în PTT şi este atribuită, de obicei, 
complicatiilor HTA sau tulburărilor metabolice, dar uneori poate fi implicată şi 
MAT cerebrală, cu ischemie şi infarcte. Rar, se pot întâlni şi alte manifestări 
clinice, precum: rabdomioliză, afectare oculară (edem papilar, hemoragii retiniene 
şi vitreene, dezlipire de retină), cardiacă (aritmii, insuficiență cardiacă), pulmonară 
(hemoragii alveolare) şi pancreatică. 


11.2.3. Explorări paraclinice 


Anemia hemolitică microangiopatică este, de regulă, severă, cu Hb < 10 g/dl în 
99% şi < 6,5 g/dl in 40% din cazuri. Nivelul LDH seric este crescut, uneori la 
valori foarte mari (acesta fiind expresia nu numai a hemolizei, dar şi a leziunilor 
tisulare ischemice). Se asociază şi celelalte semne de hemoliză: creşterea 
bilirubinemiei (predominant cea neconjugată), reticulocitoză, prezența Hb 
circulante libere, scăderea marcată a haptoglobinei serice şi hemoglobinurie. 
Prezenţa schizocitelor şi testul Coombs negativ (cu excepția SHU asociat infecţiei 
pneumococice) confirmă caracterul microangiopatic al anemiei hemolitice. 

Trombocitopenia (< 150.000/mm?) este constantă şi, de asemenea, severă, de 
obicei < 60.000/mm* (adesea chiar < 10.000/mm*). Durata de viață a plachetelor 
este redusă. Uneori, pe frotiul de sânge periferic se pot observa trombocite gigante, 
care indică activarea secundară a trombocitopoiezei. 

Nu există semne de coagulare intravasculară diseminată: timpul Quick şi timpul 
de cefalină activată sunt normali, concentrațiile serice ale fibrinogenului şi ale altor 
factori de coagulare sunt, de asemenea, normali în peste 90% din cazuri, iar 
semnele de activare a fibrinolizei — creşterea concentraţiei produşilor de degradare 
a fibrinei (PDF), a activatorului tisular al plasminogenului şi a inhibitorului 
acestuia (PAI) — sunt minime. 

Biopsia renală nu se indică sistematic, ci doar cand diagnosticul de SHU este 
incert. În prezenţa trombocitopeniei, dat fiind riscul hemoragic, se recomandă a se 
realiza pe cale transjugulară. Leziunile renale pot interesa glomerulii, arteriolele 
preglomerulare şi arterele intrarenale. Leziunile glomerulare tipice constau în 
tumefierea celulelor endoteliale şi lărgirea spațiului subendotelial, care reduc 
diametrul lumenului capilar. Capilarele sunt obstruate cu trombi, constituiți din 
plachete aglutinate şi granule de fibrină. Depozitele clare subendoteliale creează un 
aspect de falsă dedublare a MBG; aceste depozite sunt formate fie din proteine 
plasmatice ce se acumulează la acest nivel ca urmare a creşterii permeabilitatii 
barierei endoteliale, fie din prelungiri ale trombilor intraluminali. Rareori, au fost 
descrise şi alte leziuni, precum: expansiune mezangială, necroză inflamatorie, 
proliferare extracapilară, depozite de Ig şi complement. Leziunile arteriolare si 
arteriale sunt discontinui şi constituite din trombi fibrino-plachetari, asociaţi cu o 
proliferare celulară intimală. Spre deosebire de vasculitele necrozante, în SHU nu 
există reacție inflamatorie în interiorul sau în jurul peretelui vascular. Ocluziile 
vasculare antrenează o retractie ischemică a glomerulilor din aval, care poate merge 
până la necroză corticală. Formele cu leziuni arteriolare şi arteriale au un prognostic 
mai rezervat decât cele cu afectare predominant sau exclusiv glomerulară. Leziuni 
similare ale microcirculatiei au fost descrise şi la nivelul altor organe. 


11.2.4. Diagnostic diferenţial 


Se face în primul rând cu PTT. In SHU leziunile şi simptomatologia sunt localizate 
esențialmente la nivel renal, în timp ce în PTT modificările anatomopatologice sunt 
mai extinse, iar manifestările clinice principale sunt cele neurologice. Nivelul seric 
al ADAMTS13 este scăzut in peste 80% din cazurile de PTT, dar este, de regulă, 
normal în SHU. 

De asemenea, SHU trebuie diferențiat de GNMP tip IT (boala depozitelor dense), 
care survine la copii între 5-15 ani şi se prezintă cu sindrom glomerular (nefritic, 
nefrotic sau anomalii urinare asimptomatice). GNMP tip II este asociată cu activarea 
căii alterne a complementului, de obicei cauzată de factorul C3 nefritic (un autoanticorp 
de tip IgG, ce stabilizează convertaza C3bBb). Diagnosticul bolii se bazează pe 
biopsia renală, cu examen în microscopie electronică sau imunofluorescenta, care 
relevă depozite de C3 în MBG, fără Ig. Se poate asocia cu tulburări vizuale, 
lipodistrofie parţială dobândită şi alte boli autoimune, precum diabet zaharat tip 1 
sau boală celiacă. În patogeneza GNMP tip II au fost implicate mutații ale genelor 
CFH, FHR5, C3 şi LMNA. Cazurile cu mutații ale CFH pot fi confundate cu SHU 
genetic (vezi mai jos), dar în in timp ce în boala depozitelor dense aceste mutații 
sunt de obicei homozigote, în SHU ele sunt, de regulă, heterozigote. 


11.2.5. Tratament 


Tratamentul general al SHU include: 
e Prevenirea şi tratarea hiperhidratării la pacienţii cu oligo-/anurie, pentru a se 

evita apariţia edemului pulmonar acut şi pentru controlul HTA. În acest scop, se 
indică administrarea de diuretice de ansă (uneori I.V.) şi dializă cu ultrafiltrare 
(sau ultrafiltrare izolată). 

e Controlul riguros al TA este un element esenţial al tratamentului SHU, 
urmărindu-se menținerea unei TA sistolice <120 mm Hg. Se recomandă 
utilizarea, în primul rând, de IECA sau antagoniști ai receptorului angiotensinei 
II, la care se pot asocia diuretice, blocante de calciu şi/sau beta-blocante. 
Scăderea TA permite ameliorarea ischemiei renale şi a leziunilor endoteliale, 
precum şi reducerea riscului de edem pulmonar acut și complicaţii cerebrale. 

e Tratamentul anemiei include administrarea de folati, transfuzii de sânge sau 
concentrat eritrocitar. Pe de altă parte, transfuziile de plachete trebuie evitate 
(cu excepţia cazurilor cu hemoragii importante sau la care se intenţionează o 
procedură invazivă), deoarece acestea pot agrava trombozele. 

ə La pacienţii cu diaree acută trebuie asigurată rehidratarea parenterală. În 
schimb, antibioticele sunt contraindicate, deoarece pot agrava SHU, printr-un 
mecanism neclar (probabil, prin liza intraintestinală a bacteriilor, cu eliberarea 
unor cantități crescute de shiga-toxine). De asemenea, trebuie să se evite 


administrarea de agenţi inhibitori ai motilitatii intestinale şi de derivați opioizi, 
care pot agrava SHU sau/şi complicațiile neurologice. 

e Se vor evita, pe cât posibil, medicamentele cu potential nefrotoxic. 

e Complicatiile extrarenale eventuale ale SHU trebuie întotdeauna căutate si 


tratate specific. 
11.2.6. SHU tipic 


11.2.6.1. Etiopatogeneză 

SHU tipic survine, de regula, la copii (de la varsta de o luna, pana la 18 ani), dar se 
poate întâlni şi la adult, fără a fi asociat cu vreo predispozitie genetică. Instalarea 
bolii este precedată cu câteva zile (2-12 zile) de un episod de diaree adesea 
sangvinolentă, dar de obicei non-febrilă. Cauza cea mai freceventă este infecția cu 
E. coli, serotipul 0157:H7. Calea de pătrundere a germenilor în intestin este prin 
ingestia de produse lactate, cârnaţi sau apă contaminată. Mai rar, bacteria 
infectează iniţial tractul urinar. Aproximativ 25% din cazurile de SHU tipic, 
secundar infecţiei cu E. coli-Stx, nu prezintă diaree. 

Toxina secretată de Shigella dysenteriae se numeşte shiga, iar unele serotipuri de E. coli pot 
produce toxine denumite shiga-like (Stx), datorită analogiei structurale cu shiga-toxina. Aceste toxine 
sunt eliberate în tubul digestiv, apoi trec în circulaţie şi se fixează pe celulele endoteliale, în special 
de la nivel renal, prin intermediul unor receptori specifici. După ce pătrund în celulele-ţintă, toxinele 
induc moartea acestora prin apoptoză, ca urmare a inhibării sintezelor proteice celulare. Celulele 
endoteliale lezate eliberează factori ai coagulării, factorul de activare plachetară (PAF) şi inhibitorul 
activatorului plasminogenului (PAI), care participă la generarea de microtrombi plachetari, bogaţi în 
fibrină, în capilarele glomerulare, determinând o insuficiență renală acută. În plus, verotoxinele sunt 
capabile să activeze direct plachetele (favorizând agregarea lor) şi polinuclearele (inducând agresiunea 
acestora asupra celulelor endoteliale). În fine, aceste toxine pot exercita si un efect citotoxic direct 
asupra celulelor mezangiale şi tubulare renale, contribuind astfel la agravarea leziunilor renale. 

11.2.6.2. Diagnostic 

Se bazează pe determinarea prezenței în scaun a shiga-toxinei (prin testul Vero- 
Cell) şi/sau a anticorpilor anti-Stx (prin ELISA) şi/sau anti-lipopolizaharide (LPS) 
E. coli (0157, 026, O111 şi 0145 — de asemenea, prin ELISA). Este posibilă si 
detectarea E. coli producătoare de Stx în scaun. Determinarea Ac anti-LPS si 
izolarea E. coli-Stx sunt metode mai rar disponibile şi necesită câteva zile pentru 
obţinerea rezultatelor. 

Concentrația serică a factorilor C3 si C4 poate fi utilă pentru monitorizarea 
activării sau a anomaliilor sistemului complement, fără a fi însă markeri specifici 
pentru SHU. Concentraţiile factorilor H, I şi B trebuie, de asemenea, evaluate, 
pentru a se exclude un SHU atipic. 


11.2.6.3. Evoluție, Tratament 

SHU tipic se prezintă ca o afecţiune acută, care se remite complet în 80-90% din 
cazuri si nu recidivează. Rolul plasmaterapiei este indoielnic, iar antibioticele sunt 
considerate inutile si chiar periculoase. Un numar mic de pacienti raman cu sechele 
functionale renale, iar circa 10% decedeaza sau ajung la BCR terminala. 


11.2.7. SHU atipic 


11.2.7.1. Etiopatogeneză 
SHU atipic este o afecţiune heterogenă, care poate avea cauze variate. 

Aproximativ 50-60% din cazurile de SHU atipic la copil sunt determinate de 
anomalii genetice ale sistemului complement, care se asociază cu autoactivarea 


permanentă a căii alterne a acestui sistem. Până în prezent, au fost descrise în SHU 
mutații ale următoarelor gene: 


Gene ale unor factori reglatori ai complementului: 

e CFH (gena factorului H) este implicată în 30% din cazurile de SHU atipic. 
Factorul H reglează activarea complementului prin cel puţin trei mecanisme 
distincte; legarea de CFI pentru a induce inactivarea C3b, inhibarea 
interacțiunii C3b cu CFB şi promovarea disocierii C3-convertazei. Boala poate 
debuta în copilărie (70%) sau la vârsta adultă (30%). Indiferent de modul de 
transmitere şi de locaţia mutatiilor, tabloul clinic este caracterizat prin recidive 
frecvente şi o rată mare de evoluţie spre deces sau BCR terminală. 

e CFHR 1-5 (complement factor H-related proteins) — implicate în circa 6% din 
cazuri. 

e CD46 (gena cofactorului proteic membranar, MCP) este responsabilă de 12% 
din cazuri, care debutează în general în copilărie. Evoluţia este mai uşoară decât 
în formele asociate cu mutații ale CFH, cu remisiune spontană în 80%. 
Recurentele sunt frecvente, dar rareori afectează prognosticul pe termen lung. 
Totuși, un număr de cazuri pot ajunge la BCR terminală, fie în cursul primului 
episod, fie ca urmare a mai multor episoade de recidivă. 

e CFI (gena factorului I) este asociată cu 5-10% din cazurile de SHU atipic. 
Factorul I este o serin-protează ce mediază clivajul lanțului a al C3b, cu 
formarea iC3b. Debutul bolii este în copilărie la jumătate din pacienți, 
manifestările clinice sunt variabile, iar evoluţia spre BCR terminală survine în 
aproape 60% din cazuri. 

e THBD (gena trombomodulinei) poate prezenta mutații la 6-10% din pacienţii 
cu SHU atipic. Trombodulina este o glicoproteină anticoagulantă, care intervine 
în reglarea inactivarii C3b de către factorul I. 


Gene ale unor factori activatori ai complementului: CFB (gena factorului B) a 
fost excepţional raportată în asociere cu SHU. 


Gene ale unor factori ai complementului: C3. 


Asocieri de mutații ale două sau mai multe dintre aceste gene au fost, în plus, 
raportate la pacienţi cu SHU atipic. 


Astfel de mutații genetice pot fi adesea asimptomatice, ceea ce înseamnă că ele reprezintă de 
fapt doar o predispoziție pentru SHU mai degrabă decât o cauză directă a bolii. Se presupune că, 
pentru producerea SHU, este necesară intervenția unor factori suplimentari, posibil o a doua mutație 
la nivelul alelei normale sau anumiţi factori exogeni activatori ai complementului (infecţii, 
medicamente, boli sistemice). De asemenea, este neclar mecanismul prin care activarea 
complementului pe calea alterna induce leziuni endoteliale si de ce aceste leziuni sunt localizate 
predominant (sau chiar exclusiv) la nivel renal. 


SHU atipic dobândit (sporadic) poate fi declanşat de: infecții bacteriene non- 
enterice, infecţii virale (HIV, CMV, enterovirus), medicamente, neoplazii, transplant, 
sarcină, boli autoimune (sclerodermie, sindrom antifosfolipidic, LES, autoanticorpi 
anti-CFH). 

e Infecția cu Streptococcus pneumoniae este responsabilă de 40% din cazurile de 
SHU atipic si 5% din toate cazurile de SHU la copil, in SUA. Neuraminidaza 
pneumococică poate liza acidul sialic din membranele celulare, expunând astfel 
antigenul Thomsen-Friedenreich la anticorpi de tip IgM preformati, care se 
leagă de acest antigen şi induc consecutiv agregare plachetară şi leziuni 
endoteliale. Tabloul clinic este, de regulă, sever, cu sindrom de detresă 
respiratorie, afectare neurologică, comă şi mortalitate peste 12%. 

e Medicamentele care au fost cel mai frecvent raportate în asociere cu SHU 
includ: 

- Citostatice: mitomicina, cisplatina, bleomicina, gemcitabina; 

- Imunosupresoare: ciclosporina, tacrolimus, OKT3, interferonul; 

- Antiagregante plachetare: ticlopidina, clopidogrelul; 

- Altele: contraceptive orale, AINS. 

e Carcinoame metastatice — dintre care cancerul gastric este cel mai adesea 
implicat, în aproximativ jumătate din cazuri; 

e SHU post-transplant este întâlnit din ce în ce mai frecvent. Poate surveni de 


Cap. 11 - Microangiopatiile trombotice 365 


novo sau ca recidivă la persoane cu istoric de SHU drept etiologie a BCR. 
Cazurile de novo sunt determinate fie de terapia imunosupresoare (inhibitorii de 
calcineurină), fie de episoade de rejet acut umoral, fie de infecţii virale (HIV, 
CMV). SHU post-transplant a fost descris la 5-15% din cazurile cu transplant 
renal tratate cu ciclosporină. 

SHU asociat sarcinii poate apare uneori, ca o complicatie a preeclampsiei. 
Unele din aceste cazuri pot evolua către o formă severă, cu MAT şi insuficiență 
renală şi hepatică acută (sindromul HELLP). De obicei, aceste complicaţii se 
remit complet după naştere sau avort terapeutic. 

Tulburări ale metabolismului cobalaminei. Cobalamina C, cauzată de mutații 
ale genei MMACHC, se caracterizează printr-un metabolism anormal al 
vitaminei B12, ce se manifestă cu acidoză metabolică, acidurie metilmalonică, 
homocistinurie, anomalii hematologice şi, uneori, SHU atipic. 

Diverse boli autoimune sistemice (sclerodermie, LES, sindrom antifosfolipidic) 
se pot complica cu SHU atipic. 

Un deficit dobândit de CFH, datorat unor autoanticorpi anti-CFH, a fost 
descris la 6-10% din cazurile de SHU atipic, adesea în asociere cu diverse 
anomalii genetice ale sistemului complement. 


11.2.7.2. Diagnostic 
O criză de SHU asociată cu anomalii ale sistemului complement trebuie avută în 
vedere ca posibilitate de diagnostic în oricare din următoarele situații: 


vârsta pacientului < 6 luni; 

debut insidios; 

episoade anterioare de SHU; 

anemie neexplicată în antecedente; 

istoric familial asincron de SHU; 

SHU apărut după un transplant de organ. 

Atunci când se suspectează un SHU atipic, investigaţiile de laborator trebuie să 


cuprindă: determinarea nivelelor serice ale C3 (de regulă, scăzut, dar poate fi şi 
normal!), C4, CFH, anticorpi anti-CFH, CFI şi CFB şi expresia CD46 pe suprafața 
leucocitelor mononucleare. În cazul depistării unui deficit al unuia sau a mai 
multora dintre aceşti factori, este necesară analiza mutatiilor genei/genelor implicate. 


SHU atipic este considerat generic, dacă: 

sunt afectați cel puţin doi membri ai familiei, la intervale de cel puţin 6 luni 
unul de altul şi în absenţa expunerii la un agent infecțios, sau 

este identificată o mutație caracteristică a uneia dintre cele patru gene 
cunoscute ca fiind asociate cu SHU atipic, indiferent de istoricul familial. 
Astfel, SHU genetic poate fi multiplex (familial — cel puţin doi membri ai 


familiei sunt afectaţi) sau simplex (caz unic în cadrul familiei). Formele familiale 
pot fi cu transmitere autosomal recesivă (caz în care debutul bolii este, de obicei, în 
copilărie) sau autosomal dominantă (cu debut la vârsta adultă). 


Testele genetice includ secventierea genelor codante sau/şi analize de deletie 

sau duplicare. Aceste teste sunt indicate în următoarele situații: 1) în scop 
diagnostic la un pacient cu SHU atipic; 2) pentru estimarea prognosticului înainte 
de transplantul renal (având în vedere riscul de recidivă pe rinichiul transplantat); 
3) pentru estimarea riscului de SHU la membrii de familie asimptomatici; 4) pentru 
diagnosticul prenatal la o sarcină cu risc. 

SHU atipic este considerat dobândit atunci când poate fi identificat un factor 
declanşator, precum medicamente, boli sistemice sau infecții virale ori bacteriene 
non-Stx. 

SHU atipic este considerat idiopatic atunci când nici un factor declanşator, 
genetic sau din mediu, nu poate fi identificat. 


11.2.7.3. Evoluție. Tratament 

SHU atipic evoluează frecvent către BCR terminală (50-60% din cazuri), 

necesitând dializă cronică. 

Tratamentul actual al SHU atipic se bazează, în primul rând, pe terapia de 
substituție plasmatică. 

e Terapia de substituție plasmatică (sub formă fie de transfuzii de plasmă, fie de 
schimburi plasmatice) permite corectarea deficitului de factori ai complementului. 
Trebuie inițiată de urgenţă atunci când există suspiciunea de MAT cerebrală. 
Introducerea în practică a acestei terapii a permis scăderea mortalității 
pacienţilor cu SHU atipic de la 50% la 25%. Teoretic, schimburile plasmatice 
(plasmafereza) ar fi mai eficace decât transfuziile, deoarece permit în plus 
epurarea factorilor mutanti şi/sau a autoanticorpilor, dar practic această 
superioritate nu a fost clar demonstrată. În orice caz, schimburile plasmatice 
sunt de electie la pacienţii hiperhidratati (de ex., cu insuficiență renală sau 
cardiacă), la care volumele de plasmă ce pot fi transfuzate sunt limitate. În 
cazul plasmaferezei, se schimbă de regulă un singur volum plasmatic (40 
ml/kg) per şedinţă. Se recomandă initial 5 şedinţe zilnice, apoi 5 
şedințe/săptămână, 2 săptămâni, apoi 3 şedinţe/săptămână, următoarele 2 
săptămâni. În cazul transfuziilor de plasmă, se administrează initial 30-40 ml 
plasmă/kg, apoi câte 10-20 ml/kg/zi. Transfuziile de plasmă sunt folosite atât 
pentru tratamentul, cât şi pentru prevenirea recurentei SHU. 


Numărul de trombocite (Tr) şi LDH seric sunt considerați cei mai buni 
indicatori pentru monitorizarea răspunsului la tratament. De asemenea, se urmăresc 
zilnic Hb, electroliţii, creatinina, schizocitele, haptoglobina şi C3. Plasmaterapia se 
continuă până când Tr şi LDH se normalizează. Întreruperea plasmaterapiei este 
singura metodă de a verifica obţinerea remisiunii complete, care este considerată 
atunci când Tr se menţin >150.000/mm: si nu există semne de hemoliză timp de cel 
putin 2 săptămâni după oprirea terapiei plasmatice. Exacerbarea imediată a SHU 
poate surveni la 30-80% din cazuri şi se manifestă prin scăderea Tr şi reaparitia 
semnelor de hemoliză, iar în aceste cazuri este indicată reluarea terapiei. Astfel, pot 
fi necesare mai multe cicluri de întrerupere şi de reluare a plasmaterapiei. 

Terapia plasmatică este indicată în primul rând la pacienţii cu SHU generic, 

vizând compensarea deficitului de factor CFH sau CFI circulanti. Justificarea şi 

eficacitatea acestei metode sunt însă îndoielnice în cazul SHU asociat cu mutatii 

ale CD46, care nu este o proteină plasmatică, ci membranară. 

Plasmaterapia este contraindicată la pacienţii cu SHU indus de S. pneumoniae, 
deoarece plasma administrată conţine anticorpi anti-antigen Thomsen-Friedenreich, 
ce pot să determine agravarea bolii. 

La pacienţii rezistenți la sau dependenţi de terapia plasmatică, s-au mai încercat 
diverse alte metode de tratament, precum splenectomia, antiagregante plachetare, 
prostaciclină, heparină, fibrinolitice, steroizi şi Ig I.V, cu rezultate variabile, 

e Nefrectomia bilaterală este rareori indicată, la pacienţi cu forme extensive de 
MAT evidenţiate la biopsia renală sau cu HTA severă, refractară, complicată cu 
encefalopatie  hipertensivă, la care terapiile convenționale, inclusiv 
plasmaterapia, sunt ineficiente. 

ə Monitorizarea pe termen lung a pacienţilor cu SHU atipic presupune 
determinarea Hb, Tr, LDH, haptoglobinei, creatininei, C3 şi C4 la intervale 
lunare în primul an după SHU şi la 3-6 luni în anii următori. Această 
monitorizare nu este necesară la pacienţii cu BCR terminală, care fac dializă. 

e Pacientii/pacientele cu SHU atipic trebuie să evite expunerea la factori 
cunoscuți ca potential precipitanti (medicamente, sarcină), mai ales dacă un 
astfel de factor a fost implicat în patogeneza unui episod precedent. 

e Transplantul renal nu este recomandabil, de regulă, pentru pacienții cu SHU 
atipic, spre deosebire de cei cu SHU tipic, din cauza riscului de recidivă extrem 
de ridicat (30-100% din cazuri, în funcţie de defectul genetic implicat). Rata 
cea mai mare de recurenţă este descrisă în cazul deficitului CFH (80-100%), 
Recidivele survin precoce (în medie la 30 zile de la transplant) şi nu au nici un 
tratament eficace, determinând invariabil pierderea grefonului renal. 


Perspective terapeutice 

Eculizumab este un anticorp monoclonal umanizat anti-C5, care blochează clivarea C5 la CSa si 
C5b, împiedicând astfel formarea complexului de atac membranar al complementului. A fost utilizat 
cu succes în tratamentul unor boli precum hemoglobinuria paroxistică nocturnă, poliartrita 
reumatoidă, lupusul eritematos sistemic, nefropatia membranoasă şi infarctul miocardic acut. 
Recent, a fost încercat şi în tratamentul SHU atipic rezistent la plasmaterapie, la câțiva pacienţi, cu 
rezultate promițătoare. Eficacitatea sa este evaluată în prezent în câteva studii aflate în desfăşurare. 
Efectul advers cel mai important este creşterea riscului de meningită meningococică. 

Un concentrat de CFH plasmatic uman purificat este în curs de elaborare în Franţa şi se speră 
că acesta va putea, în viitor, să înlocuiască, cel putin partial, terapia plasmatică la pacienţii cu deficit 
de CFH. | 

Transplantul combinat rinichi-ficat a fost recent încercat în câteva centre din lume, la pacienți 
cu deficit de CFH şi CFI (factori ce sunt sintetizati de ficat), dar experienţa cu acest tip de tratament 
este deocamdată foarte limitată. 

În prezent, se fac cercetări în scopul găsirii unor terapii mai specifice, care să se adreseze cauzei 
primare a SHU. Astfel, pentru SHU atipic asociat cu mutații ale CFH, un tratament de substituție cu 
CFH recombinant ar putea deveni în viitor o alternativă la plasmaterapie. De asemenea, se studiază 
posibilitatea introducerii în practică a unor inhibitori ai complementului, care blochează activarea 
C3. În fine, se speră că terapia genică ar putea deveni o altă soluţie terapeutică promițătoare. 

CAPITOLUL 12 
PARAPROTEINEMIILE 


Paraproteinemiile (sau gamapatiile monoclonale) se caracterizează prin 
prezenţa în plasmă a unei imunoglobuline (Ig) monoclonale în cantitate foarte 
mare. Ig monoclonale se definesc prin structura unică, atât a lanţului greu, cât şi a 
lanţului uşor şi a regiunii variabile. Ele sunt rezultatul unei proliferări monoclonale 
limfocitare B, benigne sau maligne. 

Existenţa unei Ig monoclonale poate fi depistată în serul sau/şi în urina pacienților, 
prin electroforeza proteinelor. Electroforeza proteinelor serice este indicată fie cu 
ocazia unui bilanţ biologic sistematic, fie în prezența unei VSH crescute, aparent 
neexplicate, fie într-un anumit context clinic. Ea relevă o bandă (pic sau spike) 
monoclonală (foarte îngustă) în regiunea y, B sau az. Imunoelectroforeza şi/sau 
imunofixarea sunt mai sensibile şi permit, în plus, identificarea Ig monoclonale 
(care se mai numeşte component M sau paraproteină); în peste 70% din cazuri, 
această paraproteină este de tip IgG sau IgA. Electroforeza proteinelor urinare este 
adesea indicată in fata unei proteinurii recent descoperite, mai ales la un subiect in 
vârstă de peste 50 ani. Aceasta relevă banda monoclonala, iar imunoelectroforeza/ 
imunofixarea evidenţiază fie o J/g monoclonală completă, fie doar lanțuri uşoare 
monoclonale (K sau i). Această proteinurie cu lanţuri uşoare este denumită 
proteinurie Bence-Jones. Trebuie menţionat că, de cele mai multe ori, bandeletele 
urinare nu pot detecta acest tip de proteinurie (Ig fiind proteine cationice). 

Paraproteinemiile pot fi: 

A. Benigne (70%) 

e Reactionale 

- Deficite imunitare (congenitale, SIDA etc.), 

- Boli infectioase, in special virale (VHB, VHC, EBV, CMV, HIV), 

- Boli autoimune (sdr. Sjögren, PR, LES), 

- Hepatita cronica activa, 

- Boli de stocaj (Gaucher) 

e De semnificație incertă (monoclonal gammopathy of undetermined significance, 

MGUS) — se caracterizează prin: 

- component M în cantitate mică, 

- plasmocite medulare < 10%, 


370 NEFROLOGIE — PRINCIPII TEORETICE $I PRACTICE 


- absenţa leziunilor litice osoase, 
- absenţa anemiei şi a trombocitopeniei, 
- absența afectării renale, 
- evoluţie imprevizibilă: transformarea malignă (mielom) este posibilă! (risc de 
1% pe an), de unde necesitatea supravegherii bianuale. 
B. Maligne (30%) 
Mielomul multiplu, 
e Boala Waldenström, 
Leucemia limfoidă cronică şi limfoame maligne cu celule B. 


12.1. MIELOMUL MULTIPLU 


Mielomul multiplu (MM) este o proliferare malignă monoclonală de plasmocite în 
măduva osoasă, care secretă o Ig monoclonală. Etiologia bolii este necunoscută. 

Reprezintă cea mai frecventă tumoră malignă osoasă a adultului şi a doua 
hemopatie malignă, după LLC. Incidenta este de 3-6 cazuri/100.000 loc./an. Vârsta 
medie a diagnosticului este 65 ani. Se întâlneşte mai frecvent la rasa neagră şi la 
sexul masculin. 


12.1.1. Patogeneza mielomului multiplu 


Patogeneza MM (vezi figura 1) este iniţiată de un factor necunoscut, care induce 

anomalii cromosomiale într-o celulă B. Aceste anomalii se asociază cu proliferarea 

necontrolată a unei clone de plasmocite imature (celula mielomatoasă), care se 
acumulează în măduva osoasă. Consecințele acestei proliferări plasmocitare sunt 
următoarele: 

ə Celulele diseminează prin circulaţia sangvină, invadând măduva mai multor 
oase (de unde denumirea de „mielom multiplu”) şi, uneori, şi alte organe 
(rinofaringe, ficat, rinichi etc.). Invazia măduvei determină insuficiență 
medulară, manifestată prin anemie, leucopenie şi trombocitopenie. 

e Plasmocitele maligne secretă IL-6 (care acţionează ca un hormon autocrin, 
stimulând proliferarea tumorală), precum şi alte citokine (IL-1, TNF-a, TGF-f), 
ce induc activarea osteoclastelor. În plus, celulele tumorale inhibă osteoblastele 
şi osteocalcina. Ca urmare, se produce o distructie osoasă, ce se traduce prin 
osteoporoză, leziuni litice osoase, fracturi, tasări vertebrale şi hipercalcemie. 

e Clona plasmocitară secretă o Jg monoclonală (formată dintr-un lant greu de tip 
y, a, 6 sau € şi un lanţ uşor de tip k sau A), care poate fi completă şi funcţională, 
sau anormală, cu lanțuri uşoare în exces (50%) sau exclusiv lanţuri uşoare 
(până la 20% din cazuri). Prezenţa masivă a acestei paraproteine în sânge se 
asociază cu  hiperproteinemie, hipervolemie gi  hipervâscozitate. Dar 
consecinţele cele mai importante rezultă din depunerea sa in diverse țesuturi si 
organe — în special la nivelul rinichilor. 

“fracturi, tasari 
*hipercalcemie 


Figura 1. Patogeneza mielomului multiplu. 


12.1.2. Manifestările clinice ale mielomului multiplu 


Manifestările clinice ale MM sunt polimorfe şi constau în: 

e Manifestări osoase: dureri (lombare, costale, ale membrelor, craniului, bazinului); 
fracturi patologice (costale, vertebrale, de col femural — care pot reprezenta 
modalitatea de debut a bolii in 30% din cazuri), modificări radiologice: lacune fără 
osteocondensare marginală (la nivelul craniului, coastelor, bazinului), demineralizare 
osoasă difuză (în special rahidiană), tasări vertebrale (dorsale sau lombare). 

e Manifestări renale (vezi mai jos). 

e Manifestări neurologice: compresie medulară (paraplegie); neuropatie periferică 
(secundară amiloidozei AL, depozitelor de lanţuri uşoare non-fibrilare sau 
depozitelor de Ig în vasa nervorum); sindrom de hipervâscozitate; meningită (prin 
infiltratie plasmocitara); sindrom de canal carpian (prin amiloidoză). 

e Manifestări hemoragice, care rezultă din: reducerea adezivitatii plachetare (mai 
ales în cazul unei hiperproteinemii severe), alungirea timpului de trombină (deoarece 
Ig monoclonală poate afecta polimerizarea fibrinei), trombocitopenie (în cadrul 
insuficientei medulare), deficit de factor X (care este absorbit pe substanța amiloidă). 

e Amiloidoza (20%) este de tip AL (formată din lanţuri uşoare de Ig). Localizarea 
sa este în special musculară, neurologică, articulară, cutanată şi cardiacă, mai 
rar hepatică şi renală. Manifestările clinice cele mai frecvente sunt: sindromul 
de canal carpian, macroglosia, hipotensiunea ortostatică şi cardiomiopatia restrictivă. 

e Complicatiile infecțioase sunt secundare deficitului de anticorpi şi deficitului 
cantitativ şi calitativ al neutrofilelor. Imunitatea celulară este conservată (cu 
excepția tratamentului imunosupresor). Infecția tipică asociată MM este 
pneumonia  pneumococică. Se mai pot întâlni infecţii stafilococice, 
streptococice, cu Haemophilus influenzae sau herpes zoster. 

e Manifestările cutanate sunt polimorfe: noduli (prin infiltrarea plasmocitară a 
pielii), purpură, xantomatoză, piodermită gangrenoasă, necroză papuloasă, 
mucinoză, urticarie, angioedem, lichen amiloid etc. 

e Sindromul de hipervâscozitate sangvină este relativ rar în MM (<5%), spre 
deosebire de macroglobulinemia Waldenström (cu IgM), unde apare în 10-50% 
din cazuri. Se manifestă prin: fatigabilitate, sângerări (purpură, echimoze, 
epistaxis, hemoragii digestive), tulburări oculare (scăderea acuitatii vizuale, 
diplopie, tromboze venoase retiniene, hemoragii retiniene, edem papilar) si 
neurologice (amețeli, cefalee, insomnie, ataxie, convulsii, AVC, comă). 

e Semne de hipercalcemie (30%): astenie, sete, greață, 


12.1.3. Explorări paraclinice 


e Hematologice: anemie, leucopenie, trombocitopenie, tulburări de coagulare, prezența 
de plasmocite monoclonale circulante sau chiar leucemie cu plasmocite. Mielograma 
evidențiază plasmocite în procente variabile (din cauza repartitiei neomogene a 
proliferării), de regulă >10%, care pot fi normale morfologic sau distrofice. 

e Biochimice: Proteinograma serică arată hiperprotidemie totală (80-150 g/l) si 
vârf monoclonal la electroforeză (localizat în regiunea y, B sau 02). 
Componentul M este în cantitate mare, de obicei >30 g/l. Imunoelectroforeza 
şi/sau imunofixarea identifică paraproteina. Aceasta poate fi, cel mai frecvent, 
de tip IgG (50-60%), IgA (20-25%) sau lant uşor (10%, mai frecvent de tip xK). 
Prezența IgM (12%) este caracteristică macroglobulinemiei Waldenström. 
Foarte rar se întâlnesc: IgD (2%), IgE (0,01%), lant greu exclusiv (< 1%), > 2 
paraproteine (2%) sau nici o paraproteină (MM nesecretant, 1%). Testul 
imunonefelometric FLC (free light chain), de 10 ori mai sensibil decât 
imunofixarea, permite identificarea şi monitorizarea MM non-secretor. Se asociază 
adesea: hipoalbuminemie, creşterea B2-microglobulinei, a CRP şi a IL-6. 

e Urinare: proteinurie Bence-Jones, uneori albuminurie până la sindrom nefrotic, 
exceptional sindrom Fanconi. 

e Explorarea osoasă relevă: hipercalcemie, hipercalciurie, creşterea fosfatazei 
alcaline, leziuni osoase radiologice — osteoporoza difuză (cel mai frecvent), 
leziuni litice multiple (95%) sau solitare (5%), tasări vertebrale, fracturi. Scintigrafia 
osoasă poate fi utilă pentru screening-ul leziunilor. RMN poate oferi detalii 

suplimentare şi este indicată atunci când se suspectează compresiune medulară. 


12.1.4. Diagnosticul; 


Diagnosticul MM necesită: 


Detectarea si evaluarea paraproteinei prin: electroforeza proteinelor serice şi 
urinare (in urina/24 h); cuantificarea IgG, IgA si IgM; caracterizarea lanțurilor 
grele şi uşoare prin imunofixare; 

Evaluarea plasmocitelor medulare prin aspirat sau biopsie medulo-osoasă; 
Evaluarea leziunilor litice osoase prin radiografii scheletice complete, eventual 
RMN; 

Evaluare biologică pentru diferențierea MM simptomatic de MM 
asimptomatic: Hb, hemoleucograma completă, creatininemia, calcemia. 


12.1.5. Clasificarea mielomului multiplu 


Clasificarea MM se face în funcție de masa tumorală (dupa Durie si Salmon): 


Stadiul I: MM cu masă tumorală redusă (< 0,6'7 celule/m’) — necesită toate 

criteriile următoare: 

- Hb > 10 g/dl, 

- Calcemie < 12 mg/dl (3 mmol/l), 

- Absenta leziunilor osoase şi a tumorilor plasmocitare, 

- Nivel scăzut al paraproteinei: IgG < 50 g/l, IgA < 30 g/l, proteine Bence-Jones 
urinare < 4 g/24 h. 

Stadiul II: MM cu masă tumorală intermediară — implică absenţa unuia dintre 

criteriile stadiului I, dar şi absenţa criteriilor stadiului HI. 

Stadiul III. MM cu masă tumorală mare (> 1,2!? celule/m?) — necesită cel putin 

unul dintre criteriile următoare: 

- Hb < 8,5 g/dl, 

- Calcemie > 12 mg/dl (3 mmol/l), 

- Leziuni osoase multiple, 

- Nivel ridicat al paraproteinei: IgG > 70 g/l, IgA > 50 g/l, proteine Bence- 
Jones urinare > 12 g/24 h. 


Subclasificare: 
creatinina < 2 mg/dl 
creatinina > 2 mg/dl 


12.1.6. Prognosticul mielomului multiplu 


Prognosticul MM depinde de: 


Stadiul clinic, conform clasificării de mai sus. Supravietuirea medie a 
pacienţilor trataţi cu melfalan este > 5 ani în stadiul I şi doar 20 luni în stadiul III; 

e Vârsta pacientului; 

e £2-microglobulina serică > 3,5 mg/l semnifică un prognostic nefavorabil, ca şi 
albuminemia < 35 g/l; 

e CRP > 6 mg/l indică de asemenea un prognostic negativ (se corelează direct cu 
activitatea IL-6). 


12.1.7. Complicatiile mielomului multiplu 


Complicaţiile MM sunt: renale, osoase, neurologice, hematologice şi infecțioase. 
Cauzele principale de mortalitate sunt infecțiile şi insuficiența renală. 


12.1.8. Tratament 


12.1.8.1. Chimioterapia în doze mari asociată cu grefă de celule-stem 

Acesta este tratamentul de electie pentru pacienţii relativ tineri (< 65 ani), cu stare 
generală bună şi cu MM responsiv la chimioterapie. Chimioterapia se bazează fie pe 
melfalan I.V. 140-200 mg/m’, fie pe dexametazonă (TD, BD sau VAD — vezi mai jos). 

Grefa de celule stem se efectuează la 1-2 zile post-chimioterapie şi poate fi de 
două tipuri: autogrefa şi alogrefa. Autogrefa este metoda cea mai frecvent utilizată. 
Reprezintă o reinfuzie I.V. de celule-stem autologe, care au fost în prealabil 
recoltate fie din măduva osoasă, fie din sângele periferic al pacientului, după un 
ciclu de chimioterapie citoreductoare urmat de stimulare cu G-CSF. Alogrefa este 
un transplant de măduvă de la un donator sănătos, compatibil HLA. Este singura 
terapie potenţial curativă, dar utilizarea sa este limitată de rata mare de decese 
datorate tratamentului. Are, de asemenea, avantajul că se poate asocia cu un 
transplant renal de la acelaşi donator. Regenerarea sângelui periferic survine la 12-14 
zile după grefă. 

Acest tratament se asociază cu o rată de remisiune de până la 85%, Durata 
medie de supravieţuire a pacienţilor este de 7 ani dacă se obține remisiune 
completă și 4 ani în caz de remisiune parţială, dar numai 2 ani atunci când nu se 
obţine nici un răspuns. Tratamentul de consolidare post-grefa cu thalidomida poate 
creşte rata remisiunilor complete şi durata supraviețuirii pacienţilor. 


12.1.8.2. Chimioterapia convenţională 

e Regimul melfalan + prednison (M/P), introdus de Alexanian în 1969, rămâne şi 
astăzi tratamentul preferat pentru pacienţii vărstnici, la care chimioterapia în 
doze mari este contraindicată. Dozele standard sunt: melfalan 0,2 mg/kg/zi + 
prednison 2 mg/kg/zi, 4 zile, o dată pe lună, timp de 12 luni (sau până la 
obţinerea răspunsului maxim + încă 3 luni). Acest regim are avantajul de a fi 
simplu, necostisitor, nu necesită spitalizare şi se poate administra pe cale orală. 
În loc de melfalan se poate folosi ciclofosfamida, în aceeaşi doză. Un răspuns la 
tratament se obţine la 60% dintre pacienţi, dar remisiune completă numai la 
3%. Invariabil, însă, toţi pacienţii vor prezenta recăderi. Durata medie de 

menţinere a remisiunii este de 1,5 ani, iar durata medie de supravieţuire a 
pacienţilor este de 2,5 ani. 

Regimurile polichimioterapice precum VMCP-VBAP, ABCM, VAD, VAMP şi 
C-VAMP (V = vincristină, C = ciclofosfamidă, A = adriamicină, B = 
carmustină, D = dexametazonă, MP = metilprednisolon) realizează rate de 
răspuns mai ridicate, dar nu sunt superioare din punctul de vedere al duratei 
menţinerii remisiunii şi a supraviețuirii fata de regimul M/P. Pe de alta parte, 
aceste terapii au o toxicitate mai mare şi, din acest motiv, pot fi chiar 
dezavantajoase pentru pacienții vârstnici. 

Recăderile pot fi tratate tot cu M/P sau cu regimuri pe bază de thalidomidă, 
lenalidomidă sau bortezomib. 


12.1.8.3. Chimioterapiile moderne 


Thalidomida (T) este un derivat de acid glutamic, care inhibă producția de 
TNFa şi alte citokine angiogenice; totuşi, mecanismul său de acţiune in MM nu 
este clar. Doza iniţială este de 100-200 mg/zi. Este indicată în tratamentul 
recăderilor precoce post-chimioterapie, de obicei în asociere cu dexametazonă 
(TD) sau cu dexametazonă şi ciclofosfamidă (TDC), cu eficacitate bună. În 
SUA, T este folosită şi ca tratament de primă linie al MM, în combinaţie cu 
M/P. Din păcate, determină frecvent efecte adverse, precum sedare, constipatie, 
neuropatie periferică şi accidente tromboembolice. 

Lenalidomida (L) este un analog de T, cu efecte adverse semnificativ mai 
reduse şi efect mielosupresor mai intens. Ca şi T, este folosită pentru 
tratamentul recăderilor MM, în combinație cu D. Este în curs de evaluare ca 
tratament de primă linie. 

Bortezomibul (B) este un citostatic ce acționează prin inhibarea degradării 
proteozomice ubiquitin-dependente, precum şi a căilor NF-KB şi MAPK. Este 
indicat în special în tratamentul recăderilor MM şi la pacienţii cu afectare 
renală, singur sau în asociere cu D, T, M sau A. Studii recente arată o bună 
eficiență a B şi în tratamentul de primă linie al MM. Ca efecte adverse, poate 
determina citopenii, diaree severă, diselectrolitemii şi polineuropatie. 


12.1.8.4. Terapii adjuvante 


Interferonul-alfa se poate utiliza în următoarele circumstanţe: a) în faza de 
platou după terapia de inducție, la pacienţii responderi, (situaţie în care permite 
întârzierea recăderilor şi ameliorează calitatea vieții), b) în faza de inducţie, 
împreună cu chimioterapia (creşte durata remisiunii şi supraviețuirea); c) în 
monoterapie, ca tratament de inducţie la pacienţii cu mielom indolent, stadiul I; 
d) ca terapie de consolidare post-transplant medular. 

Bisfosfonatii sunt inhibitori potenti ai resorbtiei osoase. Se indică pentru 
tratamentul leziunilor osoase constituite, pentru prevenirea apariţiei unor noi 
leziuni, ca şi pentru prevenirea şi tratarea hipercalcemiei. Terapia cu 
bisfosfonati permite reducerea complicatiilor osoase (fracturi, compresie 

medulară), ameliorarea durerilor şi a calităţii vieţii. Pe de altă parte, bisfofonatii 
se asociază cu risc de osteonecroză şi nefrotoxicitate (necroză tubulară acută la 
zolendronat, GSFS la pamidronat). 
Eritropoietina este utilizată pentru tratamentul anemiei. 

e Plasmafereza este indicată în cazurile cu hipervâscozitate (cel mai frecvent 
asociate cu paraproteină de tip IgM). 


12.1.8.5. Evaluarea răspunsului la tratament 

Se face pe baza electroforezei proteinelor serice şi urinare. La pacienţii la care nu 
se detectează paraproteină, diagnosticul remisiunii complete necesită examenul 
măduvei osoase (< 5% plasmocite) şi imunofixare. Testul FLC poate fi, de 
asemenea, util. Remisiunea parțială foarte bună este definită prin dispariţia (sau 
reducerea cu > 90%) a paraproteinemiei, dar cu imunofixare pozitivă. Remisiunea 
parţială se defineşte ca reducerea paraproteinemiei cu > 50% şi a paraproteinuriei 
cu > 90%. 


12.2. AFECTAREA RENALĂ ÎN MIELOMUL MULTIPLU 


Afectarea renală se întâlneşte la 50% dintre pacienţii cu MM şi se datorează de cele 


„mai multe ori depozitării intrarenale a paraproteinelor. Paraproteinele se pot depune 
"sub diferite forme (vezi figura 2), determinând o mare varietate de leziuni tubulare, 


glomerulare şi interstitiale (vezi tabelul 1), cu manifestări clinice diverse (vezi tabelul 2). 
Polimorfismul acestor depozite depinde atât de anumite proprietăți fizico-chimice 
ale lanțurilor uşoare monoclonale, cât şi de caracteristicile mediului intrarenal. 

La afectarea renală pot contribui însă şi alti factori, precum: deshidratarea, 
sindromul de liză tumorală, hipercalcemia, toxicitatea unor medicamente (AINS, 
bisfosfonati etc.), rabdomioliza (secundară depozitelor musculare de paraproteine), 
pielonefrite, sepsis sau, foarte rar, invazie renală cu celule mielomatoase. Uneori, 
pentru diagnosticul diferenţial al etiologiei afectării renale (Ig-dependenta vs. Ig- 
independentă) poate fi necesară o biopsie renală. 


12.2.1. Tubulopatia mielomatoasă 


Tubulopatia mielomatoasă (TM, “nefropatia mielomatoasă” sau “nefropatia cu 
cilindri de lanţuri uşoare”) este cea mai importantă şi frecventă formă de afectare 
renală în MM. Se întâlneşte la aproape jumătate dintre pacienții cu MM şi la 70-90% 
dintre cei cu MM şi insuficiență renală. 

Patogeneza TM (vezi figura 3) este explicată astfel: 

Lanturile uşoare de Ig monoclonală, având o masă moleculară mică (22 kD), 
sunt filtrate glomerular liber, după care ajung în lumenul tubului proximal, unde 
sunt endocitate şi catabolizate de celulele epiteliale tubulare. Complexul cubilină/ 
megalina de pe suprafaţa acestor celule are rolul de receptor pentru Ig. 

Figura 2. Forme de afectare renală în mielomul multiplu. 


Tabelul 1. Leziuni renale în bolile limfoproliferative. 


Mielom Boala CLG 
LEZIUNI RENALE 4 3 
multiplu W aldenstrom | Limfoame B 
F TUBULARE 
Tubulopatia mielomatoasa +++ 
Leziuni tubulare proximale + 
Sdr. Fanconi + 
GLOMERULARE 
Amiloidoza AL (sau AH) ++ + Eu 
Boala depozitelor de lanturi de Ig 
monoclonale ++ + 
Glomerulopatii cu depozite organizate 
(fibrilare si imunotactoide) E pă + 
Crioglobulinemii de tip I si II + PE pi 
Depozite intracapilare de IgM 3 + să 
Altele (GNEC, GNLM) + de $ 
INTERSTITIALE 
Infiltrate de celule tumorale + (exceptional) ++ EE 
Nefrocalcinoza + 
Pielonefrite + 

Tabelul 2. Forme de manifestare clinică a afectării renale in mielomul multiplu. 


Cauze 


Forma de prezenta 


Deshidratare 

Insuficienta renală acută (5—10%) Hipercalcemie 
Tubulopatie mielomatoasă 
GN extracapilară 


Tubulopatie mielomatoasă 
ireversibilă 

Amiloidoză AL 

Infiltratie plasmocitară (rară) 


Insuficienta renală cronică (45-75%) 


Amiloidoză AL 

Boala depozitelor de Ig 
monoclonale 
Crioglobulinemie 


Proteinurie şi sindrom nefrotic (50-80%) 


Sindrom Fanconi (1%) Tubulopatie proximală 


Pielonefrită 
Leziuni secundare Nefrocalcinoză 
Nefropatie hiperuricemică 


MM —| Lanturi usoare de Ig monoclonala — Filtrare glomerulara | 
| Sa 


v 


| Reabsorbtie si catabolizare in tubul proximal | 


| 
Vv 


Capacitate depasita/redusa 
Leziuni tubulare induse de LU rezistente la proteoliza 


| 
Y 


| Debit crescut de LU in tubii distali 


THP — sintetizata de celulele tubulare 
ale ramului ascendent al ansei Henle 


Deshidratarea — „ Agregarea PACTE am Hipercalcemia 
(flux tubular J) | 


| Precipitare si formarea de cilindri mielomatosi | 


| Leziuni tubulare ERER tubulara | Leziuni interstitiale 
ee Y ek 
INSUFICIENTA RENALA | 


Figura 3. Patogeneza tubulopatiei mielomatoase. 

Capacitatea tubului proximal de a absorbi şi liza lanţurile uşoare este însă depăşită 
de cantitatea mare a acestora şi de structura lor anormală, care le face rezistente la 
proteoliză. Acumularea paraproteinelor în celulele tubulare proximale (în lizozomi) 
induce apoptoză, degradarea ADN-ului şi eliberarea de citokine proinflamatorii, ce 
duc la necroză tubulară. Pe de altă parte, o cantitate mare de lanţuri uşoare ajunge 
la nivelul tubilor distali, unde se agregă cu proteina Tamm-Horsfall, pentru a forma 
cilindri mielomatoşi. (Proteina T-H este o proteină glicozilată acidă, sintetizată de 
celulele ramurii ascendente a ansei Henle, ce reprezintă proteina principală a urinii 
normale şi componenta fundamentală a tuturor cilindrilor urinari). Aceşti cilindri 
obstruează tubii distali şi colectori, provocând o insuficiență renală acută. 
Paraproteinele induc în plus leziuni tubulare directe, precum şi leziuni interstitiale, 
secundare pătrunderii lor in interstitiu prin ruptura MB tubulare, unde determină o 
reacție inflamatorie. În timp, aceste leziuni vor progresa la atrofie tubulară şi 
fibroză interstițială, cu insuficiență renală cronică, ireversibilă. 


Factorii de risc pentru TM sunt: 

e Stadiul MM (masa tumorală): TM se întâlneşte la 15-20% dintre pacienții in 
stadiul II B şi la 70-80% dintre cei în stadiul III B; 

e Proteinuria Bence-Jones: TM apare la 7% din cazurile cu PBJ < 0,5 g/24 h, 
fata de 40% din cazurile cu PBJ > 2 g/24 h; 

e Tipul paraproteinei: IgD > «=> IgA > IgG. 

Factorii ce pot favoriza TM sunt: 

e Hipercalcemia — care induce deshidratare (prin vărsături sau/şi prin diabet 
insipid nefrogen), nefrocalcinoza şi creşterea toxicității tubulare a lanțurilor 
uşoare şi a agregabilitatii acestora cu proteina T-H; 

e  Deshidratarea — ce poate surveni ca urmare a vărsăturilor, diareei sau unei stări 
febrile şi determină scăderea fluxului urinar; 

e Proprietățile fizico-chimice ale urinii — pH-ul scăzut, osmolaritatea şi 
concentraţia ureică crescute; 

e Infectiile urinare, 

e Produsii de contrast iodati (favorizează precipitarea cilindrilor); 

e Medicamentele nefrotoxice (AINS, aminoglicozide). 

Din punct de vedere anatomo-patologic, in MO cilindrii mielomatoşi predomină în 
tubii distali şi colectori, sunt intens eozinofili la coloratia cu hematoxilin-eozină şi 
policromatofili la coloratia tricromică Masson. Sunt adesea lamelati şi fracturati şi 
apar înconjurați de o reacţie inflamatorie cu celule gigante. IF identifică lanţuri 
uşoare « sau i, asociate cu proteina T-H. Tubii distali şi proximali prezintă leziuni 
degenerative, atrofia epiteliului şi rupturi ale MB tubulare. În interstitiu se găseşte 
o reacţie celulară inflamatorie, edem şi fibroză. Glomerulii sunt, de regulă, normali. 

Manifestările clinice ale TM sunt (pe lângă semnele caracteristice MM: dureri 
osoase, anemie etc.): insuficiența renală (40% din cazuri), proteinuria Bence-Jones 
şi albuminuria minimă (<1 g/24 h), fără hematurie. Rareori pot apare sindrom 
Fanconi, acidoză tubulară distală sau diabet insipid nefrogen. Echografic, rinichii 

sunt de dimensiuni normale. 

Prognosticul TM este rezervat, atât din punct de vedere renal, cât şi vital. 
Insuficienta renală este ireversibilă în jumătate din cazuri. Recuperarea este 
posibilă în special la pacienţii cu insuficiență renală moderată, în care au fost 
implicați factori corectabili (deshidratare, hipercalcemie etc.) şi care prezintă o PBJ 
putin abundentă. Supravietuirea medie a pacienților cu MM şi insuficienţă renală 
este 17 luni (fata de 30-40 luni în absenţa insuficientei renale). Dacă insuficienţa 
renală este reversibilă, supraviețuirea medie este 2 ani; în schimb, dacă aceasta este 
ireversibilă, supraviețuirea se reduce la numai 5 luni. 


Tabelul 3. Factori de prognostic negativ în tubulopatia mielomatoasă. 


Pentru funcția renală: Pentru supraviețuire: 
e Sexul feminin e Stadiul MM 
e Leziunile interstitiale e Fibroza interstitiala 
e Atrofia tubulară e Atrofia tubulara 
e Numărul cilindrilor e  Ireversibilitatea insuficientei renale 
e Creatininemia iniţială e Răspunsul la chimioterapie 
e Răspunsul la chimioterapie e Hipercalcemia 


Infectiile 


Tratamentul TM are următoarele obiective: 

ə Reducerea precipitării urinare a lanțurilor uşoare 
Scăderea producţiei de lanţuri uşoare 

ə Tratamentul de supleere a funcției renale (dializa) 


Reducerea precipitării urinare a lanțurilor uşoare se realizează prin: 

e Hidratarea pacientului (urmărind obţinerea unei diureze > 3 1/24 h); 

e Alcalinizarea urinii (obiectiv: pH urinar = 7) — creşte solubilitatea proteinei T- 
H şi diminuează agregarea acesteia cu lanţurile uşoare de Ig; 

e Tratarea hipercalcemiei, cu bisfosfonati (în doze adaptate funcției renale), 
calcitonină sau diuretice de ansă; 

e Oprirea administrării de medicamente nefrotoxice (AINS, aminozide etc.); 

e Tratarea infecțiilor urinare. 


Chimioterapia în doze mari asociată cu grefă de celule-stem este terapia de 
electie la pacienţii cu MM şi nefropatie mielomatoasă, cu vârsta <65 ani. Insuficienta 
renală nu afectează calitatea colectării şi a grefării celulelor-stem. Doza de melfalan 
(care se excretă parţial pe cale renală) trebuie redusă cu 25-50% dacă RFG este <30 
ml/min (140 mg/m’). Rata remisiunii complete la pacienţii cu insuficienţă renală 
este comparabilă cu cea a pacienţilor cu funcţie renală normală, iar rata de supraviețuire 
la 5 ani poate ajunge la 35%. De asemenea, se poate obţine ameliorarea funcției 
renale, astfel încât aproape un sfert dintre pacienţii dializati vor putea întrerupe 

această terapie. Pe de altă parte, riscurile morbiditatii şi mortalității induse de 
tratament sunt de câteva ori mai mari la pacienţii cu disfunctie renală fata de ceilalți 
pacienți cu MM. La dializaţi, complicaţii ca mucozita severă, toxicitatea 
hematologică, infecțiile pulmonare şi encefalopatia sunt frecvente. 


În ceea ce priveşte chimioterapia convențională, schema M/P necesită 
reducerea dozelor de melfalan şi are un efect antitumoral lent. Schema VAD poate 
induce remisiuni mai rapide şi mai frecvente şi are avantajul metabolizării hepatice 
a medicamentelor; în schimb, are o toxicitate ridicată, iar durata remisiunii şi a 
supravieţuirii sunt echivalente cu cele obținute cu M/P. 

Dimpotrivă, bortezomibul are un efect antitumoral rapid, nu necesită adaptarea 
posologiei, este bine tolerat şi a demonstrat că poate ameliora funcția renală la 
pacienții cu MM şi nefropatie mielomatoasă. Răspunsul maxim se obține în aproximativ 
30 zile şi aproape jumătate dintre pacienţii care răspund la tratament vor prezenta 
ameliorări semnificative ale funcţiei renale după 2-3 săptămâni. Din aceste motive, 
B a devenit în ultimii ani chimioterapia de electie la pacienții cu MM şi insuficiență 
renală. Posologie: 1-1,3 mg/m?/zi in zilele 1, 4, 8 si 11, repetat lunar (5 cicluri, in 
medie), in asociere cu D, T sau ambele (BDT), ori cu alte citostatice (M sau A), 

Thalidomida are, de asemenea, o farmacocinetică independentă de funcția 
renală, dar a fost mai puţin studiată decât B; pare să aibă o bună eficacitate, dar 
prezintă un risc semnificativ de hiper-kaliemie severă. Lenalidomida este o altă 
opțiune promițătoare, însă necesită ajustarea dozelor (se excretă predominant renal, 
atât prin filtrare glomerulară, cât şi prin secreție tubulară) şi a fost putin studiată la 
cazurile cu insuficiență renală severă. 


Plasmafereza a fost utilizată în trecut cu scopul de a reduce rapid concentrația 
sangvină a paraproteinelor şi de a creşte şansa recuperării funcției renale la cazurile 
cu insuficiență renală acută. S-a demonstrat însă că plasmafereza nu influențează 
prognosticul clinic renal şi vital, astfel încât ea nu mai este recomandată în prezent. 


Dializa este indicată tuturor pacienţilor cu MM şi insuficiență renală acută 
severă sau cronică terminală, cu excepția cazurilor refractare la chimioterapie. 
Trebuie iniţiată precoce, pentru a se evita complicațiile uremiei. Dializa peritoneală 
are o eficacitate similară hemodializei şi este, teoretic, capabilă să epureze mai bine 
lanţurile uşoare de Ig; pe de altă parte, riscul de peritonită este relativ ridicat (din 
cauza leucopeniei şi a imunosupresiei induse de chimioterapie). Recent, au fost 
create membrane de hemodializă capabile să asigure epurarea lanțurilor uşoare din 
circulaţie. Durata medie de supravieţuire în dializă a pacienţilor cu MM variază 
între 4 şi 28 luni. Complicatii precum infecțiile, accidentele cardiovasculare şi 
anemia sunt probleme frecvente la aceşti pacienți. 

Transplantul renal poate fi luat în considerare la pacienţii cu MM numai după o 
perioadă de remisiune completă de cel puţin 3-5 ani. La astfel de cazuri, au fost 
raportate transplante renale ce au supraviețuit între 1 şi 12 ani (!), fără recurenta 
nefropatiei mielomatoase. 

12.2.2. Sindromul Fanconi 


Este expresia unei disfunctii tubulare proximale, care, in forma completa, consta in: 
glucozurie normoglicemică, aminoacidurie totală si hiperfosfaturie cu hipofosfatemie 
(care se poate complica cu osteomalacie). Mai rar, se pot asocia: acidoza tubulara 
de tip II (prin pierdere de bicarbonati), hipouricemie, hipokaliemie, hipocalcemie. 

Sindromul Fanconi se întâlneşte rar in MM, desi alterările tubulare proximale 
anatomo-patologice sunt frecvente. In patogeneza acestui sindrom sunt implicate 
lanţuri uşoare de Ig cu proprietăţi fizico-chimice particulare (regiunea V rezistentă 
la proteoliză). Aceste lanţuri sunt endocitate în reticulul endoplasmic şi în lizozomii 
celulelor tubulare proximale, dar, fiind rezistente la proteoliză, se acumulează sub 
formă de cristale, care provoacă, la rândul lor, alterări tubulare structurale si funcționale. 

Examenul histologic evidențiază prezenţa cristalelor (ce se colorează cel mai 
bine cu albastru de toluidină) în celulele tubulare proximale, uneori şi în lumenul 
tubilor, precum şi în celulele tubulare distale şi în cilindrii mielomatosi. Se 
asociază leziuni degenerative ale celulelor tubulare (vacuolizare, pierderea marginii 
în perie, descuamare parțială), atrofii tubulare segmentare, infiltrate celulare şi 
fibroza interstitiala focală. Examenul în IF al cristalelor evidenţiază lanţuri uşoare 
de Ig monoclonale (in special de tip x). În ME, cristalele apar de formă romboidă, 
hexagonală sau ascuţită. 


12.2.3. Amiloidoza AL 


Este constituită din lanţuri uşoare de Ig (amiloidoză AL), în special de tip à (de 2-3 
ori mai frecvent decât de tip x) şi, foarte rar, din lanţuri grele (amiloidoză AH). 
Poate fi asociată MM (5—10% din cazurile de MM) sau altor boli limfoproliferative 
(Waldenström, LLC, limfoame B), sau poate fi primitivă — cel mai frecvent (vezi 
mai jos ,,Amiloidoza renală”). 


12.2.4. Boala depozitelor de Ig monoclonale 


Boala depozitelor de Ig monoclonale (BDIM), descrisă de Antonovych si Randall 
în anii 1970, survine la 5-25% dintre pacienţii cu MM. Există trei entități, similare 
din punct de vedere clinic şi histologic: 

e Boala depozitelor de lanțuri uşoare (70%); 

e Boala depozitelor de lanțuri grele (20%); 

e Boala depozitelor de lanțuri uşoare şi grele (10%). 

Afectarea renală se caracterizează histologic prin: 

e Leziuni tubulare — întâlnite constant, sub forma unor depozite „în bandă”, 
eozinofile, PAS pozitive, situate pe versantul extern al MB tubulare (in special 
la nivelul tubilor distali şi ai ansei Henle); 

e Leziuni glomerulare — glomeruloscleroza nodulară este cea mai caracteristică, dar 
inconstantă, asemănătoare celei diabetice; uneori, aspectul în MO poate fi 

similar unei GNMP tip II; 

e Leziuni vasculare — cu depozite localizate în pereţii vaselor (artere, arteriole, 
capilare peritubulare). 

IF şi ME sunt indispensabile pentru diagnostic. În IF, depozitele sunt constituite 
din lanțuri uşoare de Ig monoclonale (de tip x in 80% din cazuri), iar in ME 
depozitele apar dense, granulare, fine sau grosiere. 

Clinic, se manifestă prin proteinurie variabilă: sindrom nefrotic în 25-67% din 
cazuri, proteinurie tubulară in 25%. Adesea, se asociază hematurie şi HTA. Insuficienta 
renală este întâlnită la aproape toți pacienţii, precoce şi cu evoluţie rapidă. 

Manifestările extrarenale sunt în special hepatice (hepatomegalie, alterarea 
testelor biologice hepatice, mai rar insuficiență hepatocelulară sau hipertensiune 
portală) şi cardiace (cardiomegalie, insuficiență cardiacă, tulburări de ritm şi de 
conducere). Mai pot fi afectate: sistemul nervos central sau periferic, ganglionii 
limfatici, tubul digestiv, pancreasul, tiroida, suprarenalele etc. 

MM se află la originea majorității cazurilor de BDIM (65%). Rareori, boala poate 
fi secundară altor sindroame limfoproliferative maligne (Waldenstrém, limfoame) 
sau unor gamapatii monoclonale benigne, ori poate fi aparent primitivă (15-30%). 

Asemănările şi deosebirile dintre BDIM şi amiloidoza AL sunt redate în tabelul 4, 

Supravietuirea pacienţilor cu BDIM este foarte variabilă, de la o lună la 10 ani. 
Supravietuirea medie la 5 ani este de 70%. 

Tratamentul în cazurile asociate MM constă în chimioterapia specifică 
mielomului. În absenţa malignitatii, chimioterapia este indicată în cazurile cu 
insuficiență renală moderată (pentru prevenirea/încetinirea evoluţiei acesteia) sau în 
cazurile cu insuficiență renală severă şi manifestări extrarenale. Transplantul renal 
este excepțional practicat; recidiva bolii pe rinichiul transplantat este regulă. 


Tabelul 4. Diagnostic diferențial BDIM vs amiloidoza 


BDIM Amiloidoza AL 
Prezentare Afectare predominant renala sau afectare multiviscerala 


AES AS Proliferari limfoplasmocitare maligne, in special MM; uneori 
Afectiuni subiacente AAA Atirah ay PER 
i proliferări benigne; posibil, forme „primitive 


Ultrastructura 


$ Granulare, neorganizate Fibrilare, structură beta-plisată 
depozitelor 
Proprietăți 
7 = + 
tinctoriale Rosu Congo Rosu Congo 
IF Predominant « Predominant A 


12.2.5. Glomerulopatiile cu depozite organizate monotipice 


Se caracterizează prin depozite fibrilare (GN fibrilare) sau microtubulare (GN 
imunotactoide) in mezangiu si in peretii capilarelor glomerulare (vezi tabelul 5). 
Spre deosebire de amiloid, fibrilele sunt de dimensiuni mai mari (13—29 nm in GN 
fibrilare si 20-55 nm in GN imunotactoide), nu au structura beta-plisata si nu se 

colorează cu roşu Congo. In MO, aspectul este de GN proliferativă difuză, GN 
membranoproliferativă sau GN  crescentică. Se manifestă prin proteinurie, 
hematurie şi insuficiență renală. Uneori se asociază şi afectări extrarenale. 


Tabelul 5. GN fibrilare si imunotactoide. 


GN fibrilare GN imunotactoide 
MO Depozite mezangiale, hipercelularitate mezangiala si îngroşarea pereţilor 
i capilari 
Depozite liniare sau granulare în Depozite granulare, subendoteliale 
LF mezangiu şi în MBG. Foarte rar, sau subepiteliale şi mezangiale. 


depozitele sunt constituite din Depozitele sunt formate de obicei 
lanțuri uşoare de Ig monoclonale. din Ig monoclonale. 


Asociere cu 
boli limfo- Rar 
_proliferative 


Aproape constant (LLC, limfoame 
B) 


12.2.6. Glomerulonefrita cu depozite intracapilare de IgM 


Este specifică bolii Waldenström, în care reprezintă tipul cel mai frecvent de 
afectare renală, alături de amiloidoză. Se caracterizează prin depozite sub- 
endoteliale de material amorf, PAS pozitiv şi roşu Congo negativ, într-un număr 
variabil de capilare, care, în IF, este constituit din IgM (monoclonale). Uneori, 
aceste depozite sunt foarte abundente şi voluminoase, formând trombi ce 
obstruează lumenele capilare. 


12.2.7. Crioglobulinemia 


Crioglobulinemia asociată maladiilor limfoproliferative poate fi de tip J sau de tip I 
(vezi “Crioglobulinemiile”, în cadrul capitolului “Afectarea renală în vasculitele 
sistemice”). Se întâlneşte in 5-10% din cazurile cu MM si în 15-20% din cele cu 
boală Waldenström. Tipul I (crioglobulinemia monoclonală pură) este reprezentat 
de o Ig monoclonala completă sau numai dintr-un lant uşor (aproape întotdeauna de 
tip K). Tipul II (crioglobulinemie mixtă) este constituit dintr-un component 
monoclonal (cel mai frecvent, de tip IgM) şi un component policlonal (IgG), 
componentul monoclonal comportându-se ca un factor reumatoid anti-IgG. 

Afectarea renală este, din punct de vedere histologic, o GN membrano-proliferativă 
sau o GN endocapilară difuză. În MO se observă infiltratie monocitară, depozite 
(„trombi”) de-a lungul MBG şi intraluminal şi îngroşarea MBG. In 
crioglobulinemia tip II se poate asocia o vasculitd a vaselor de calibru mic şi mediu. 
În IF, se constată depozite de Ig (tipul I) sau IgM, IgG şi C3 (tipul II). În ME, aceste 
depozite sunt constituite din structuri organizate (fibrile, tubuli) sau cristaline. 

Clinic, se manifestă prin proteinurie, până la sindrom nefrotic, HTA, hematurie 
microscopică şi insuficiență renală. 

12.2.8. Alte tipuri de afectare glomerulară 


În MM au mai fost descrise, rar, şi alte tipuri de NG, precum: GN proliferative 
difuze, GN crescentice, GN membranoproliferative, nefropatie cu IgA, microangiopatie 
trombotica, nefropatie cu leziuni minime şi nefropatie membranoasă. 


12.3. AMILOIDOZA 


Amiloidozele sistemice sunt un grup eterogen de afecțiuni, caracterizate prin 
depozitarea extracelulară a unui material proteic (amiloidul) în multiple ţesuturi şi 
organe. Amiloidul este constituit din polimeri ale unor proteine plasmatice (precursori 
solubili) cu greutate moleculară de 5-25 kD, polimeri care au proprietatea de a 
forma structuri fibrilare insolubile. Au fost identificate până în prezent cel puţin 15 
tipuri de precursori (vezi tabelul 1). Cele mai frecvente forme sunt amiloidoza AL 
şi amiloidoza AA, care constituie, împreună, peste 95% din cazuri. 


Un component constant, ce reprezintă aproximativ 10% din materialul amiloid, 
este substanța P sau SAP (serum amyloid pentagonal), o alfa-globulina serică, al 
cărei rol fiziologic nu este bine cunoscut (proteină de fază acută?) şi despre care se 
crede că ar juca un rol de cofactor în formarea fibrilelor. O altă moleculă ce a fost 
identificată în toate tipurile de amiloid este apolipoproteina-E (apoE), care pare să 
aibă, de asemenea, un rol-cheie în procesul de amiloidogeneză. 


12.3.1. Anatomie patologică 


În MO, depozitele de amiloid apar ca depozite proteice eozinofile, omogene, acelulare, 
cu aspect amorf. Amiloidul are o afinitate tinctorială specifică pentru roșu Congo; 
această coloratie îi conferă o culoare roz în MO uzuală şi un dicroism galben- 
verde, când examinarea se face în lumină polarizată. În ME se evidenţiază fibrilele 
de amiloid, care au dimensiuni de 8-12 nm, structură beta-plisată antiparalelă şi 
dispoziție dezordonată (comparată cu o „grămadă de bolduri împrăştiate pe podea”). 


12.3.2. Manifestări clinice 


Amiloidoza renală se întâlneşte, de regulă, la persoane vârstnice (în medie, 70 ani). 
Afectarea este predominant glomerulară şi se manifestă în 25-30% din cazuri 
printr-un sindrom nefrotic, cu proteinurie neselectiva, dar fără hematurie. 
Caracteristic, TA este de obicei scăzută, din cauza asocierii amiloidozei cardiace 
(insuficiență cardiacă), suprarenale (insuficienţă corticosuprarenala) sau a 
sistemului nervos periferic (neuropatie autonomă). În rinichi, în afara glomerulilor, 
amiloidoza se poate localiza la nivelul vaselor (determinând o insuficiență renală 
cu proteinurie absentă sau minimă) sau la nivelul tubilor (inducând o acidoza 
tubulară distală sau un diabet insipid nefrogen). 

Tabelul 6. Clasificarea etiologică a amiloidozelor sistemice. 


Localizări 
Dobândite 
AL Fragmente de lanţuri uşoare Rinichi, cord, SN periferic 
de Ig monoclonale şi autonom, ficat, splină, tub 

digestiv, ţesuturi moi, 
glande endocrine 

AH Fragmente de lanţuri grele Rinichi, cord, ficat, splină 

de Ig monoclonale 

AA Proteina serică amiloidă A Rinichi, ficat, tub digestiv, 
SN periferic şi autonom, 
glande endocrine 

AB2M 62-microglobulina Os, articulatii, tub digestiv, 
cord, vase 

ATTR Transtiretina normala Cord, tesuturi moi 

Ereditare 

ATTR Transtiretina mutanta Cord, corp vitros, SN 
periferic si autonom, rinichi 

AaFib Lanţul o al fibrinogenului Rinichi, splină, ficat 

AApoAl Apolipoproteina Al Rinichi, ficat, cord, laringe, 
piele 

AApoA2 Apolipoproteina A2 Rinichi, ficat, splină, glande 
suprarenale 

ALys Lizozimul Rinichi, tub digestiv, ficat, 
splină, glande suprarenale, 
salivare, lacrimale 

AGel Gelsolina Cornee, nervi cranieni, 
piele, rinichi 

ACys Cystatina Vase cerebrale, piele, 


ganglioni, splină, testicule, 
glande suprarenale, salivare 


Uneori, sindromul nefrotic se poate ameliora sau chiar dispare spontan, dar, mai 
frecvent, el persistă chiar şi în BCR avansată. Evoluţia poate fi agravată de 
instalarea unei tromboze de venă renală. Boala evoluează către BCR terminală în 5 
ani (50%) — 10 ani (80% din cazuri). După iniţierea dializei, durata medie de 
supravieţuire a pacienților este extrem de redusă (70% decedează în mai putin de 1 an), 
din cauza complicatiilor extrarenale, mai ales cardiace, ale bolii. 


Manifestările extra-renale sunt multiple, adesea latente: 
e Afectarea cardiacă: cardiomiopatie restrictivă, insuficiență cardiacă predominant 
dreaptă, trombi intraatriali; 
e Afectarea digestivă: macroglosie, sindrom de malabsorbtie, perforatii, hemoragii 
digestive, ocluzie intestinală, hepatomegalie dură, creşterea fosfatazei alcaline; 

e Afectarea sistemului nervos periferic: neuropatie senzitivo-motorie distală, 
bilaterală, simetrică, dureroasă; 

e Afectarea sistemului nervos autonom: hipotensiune arterială ortostatică, impotenta, 
gastropareză, tulburări de tranzit intestinal, sindrom de canal carpian; 

e Afectare endocrină: insuficienţă corticosuprarenala, hipotiroidie; 

e Afectare cutanată: papule, noduli, echimoze periorbitare, alopecie; 

e Altele: artropatie, onicodistrofie, hipertrofia glandelor salivare, disfonie. 


12.3.3. Diagnostic 


Diagnosticul amiloidozei se bazează pe examenul histologic al unui fragment 
tisular biopsiat. Biopsiile viscerale (renală, hepatică) prezintă risc hemoragic 
crescut. Cele mai accesibile şi mai puţin riscante sunt biopsia rectală, salivară, 
gingivală sau cutanată şi aspiraţia cu ac fin a grăsimii subcu-tanate abdominale, 
care au o sensibilitate diagnostică de 50-80%. 

Microscopia optică este, de cele mai multe ori, suficientă pentru diagnosticul de 
amiloidoză, evidențiind un material eozinofil, amorf, PAS-pozitiv şi cu afinitate 
pentru roşu Congo; demonstrarea birefringentei galben-verzui în lumină polarizată 
este necesară pentru confirmarea diagnosticului. În ultimii ani, coloratia Daylon 
este preferată celei cu roşu Congo, având o sensibilitate superioară. Precizarea 
tipului de precursor (lanțuri uşoare sau lanţuri grele de Ig, fibrinogen, SAA, 
transtiretină etc.) se face prin imunofluorescență sau imunohistochimie. 
Microscopia electronică relevă fibrilele caracteristice, de 8-12 nm, subțiri, 
neramificate, dispuse dezordonat. 

La nivel renal, depozitele amiloide apar initial în mezangiu, apoi de o parte şi 
de alta a MBG, sub forma unor noduli caracteristici. Depozitele sunt localizate 
predominant în jurul MBG în amiloidoza AL şi în mezangiu în amiloidoza AA. 
Nu există proliferări celulare. Depozite de amiloid se observă, de asemenea, în 
pereţii vaselor (80%), în membranele bazale tubulare şi în interstitiu (50%). 
Adesea, se pot asocia depozite de Ig şi C3 (mai ales în amiloidoza AA). 

Pentru diagnosticul amiloidozelor sistemice se mai poate folosi scintigrafia cu 
SAP marcat cu technetiu, care se fixează în special la nivel splenic, renal, 
suprarenal şi hepatic, mai puţin la nivel cardiac. Metoda este utilă şi pentru 
monitorizarea evoluţiei bolii sub tratament. 


12.3.4. Amiloidoza AL 


Patogeneza amiloidozei AL (denumită în trecut „amiloidoză primitivă”) implica o 
proliferare patologică a unei clone de plasmocite medulare, care secretă o Ig 
anormală, ale cărei lanţuri uşoare sunt parţial rezistente la proteoliză. Anumite 
fragmente din regiunea variabilă a acestor lanțuri uşoare, cu o masă moleculară de 
6-20 kD, constituie precursorii amiloidului; aceste fragmente se asamblează în 
protofibrile, care apoi se spiralează pentru a forma fibrilele amiloide. Proprietatea 

de a forma astfel de structuri este consecința fie a unei proteolize anormale, fie a 
unei secvenţe particulare de aminoacizi, care fac ca aceste fragmente de Ig să fie 
instabile termodinamic şi predispuse la autoagregare. Mecanismele prin care 
depozitarea tisulară a amiloidului generează disfuncţii organice sunt necunoscute, 
dar se pare că proteinele precursoare ar avea efecte citotoxice directe. 

Amiloidoza AL se întâlneşte, de obicei, la persoane cu vârsta peste 50 ani, fiind 
rară sub 40 ani. Poate fi primară (în marea majoritate a cazurilor) sau asociată unui 
mielom multiplu (10-15%). Este cea mai frecventă formă de amiloidoză în țările 
occidentale. 

Organele cele mai afectate sunt cordul şi rinichiul, dar aproape orice alt organ 
sau sistem pot fi implicate (cu excepția creierului). La nivel renal, alături de afectarea 
glomerulară, manifestată adesea prin sindrom nefrotic, afectarea vasculară şi 
tubulară sunt frecvente. Lanturile ușoare de Ig depozitate renal sunt cel mai adesea 
(75%) de tip lambda. 

Diagnosticul de amiloidoză AL necesită (1) evidenţierea prezenţei amiloidului 
printr-un examen histologic şi (2) demonstrarea discraziei plasmocitare, ce 
presupune, la rândul său, detectarea lanțurilor uşoare de Ig monoclonală în ser 
sau/şi în urină. Fiind însă prezentă în cantitate mică în comparaţie cu cea din 
mielom, paraproteina din amiloidoză este rareori evidenţiată prin electroforeza 
obişnuită a proteinelor serice sau urinare. Singurele metode de diagnostic suficient 
de sensibile sunt electroforeza cu imunofixare şi testul de depistare imunonefelometrică 
a lanțurilor uşoare libere (FLC). Totuşi, imunofixarea poate stabili doar un diagnostic 
calitativ al paraproteinemiei, în vreme ce testul FLC (de peste 10 ori mai sensibil) 
realizează, în plus, o evaluare cantitativă a paraproteinemiei, fiind astfel util nu 
numai pentru diagnosticul bolii, ci şi pentru monitorizarea evoluţiei si a răspunsului 
la tratament. În combinaţie, imunofixarea şi testul FLC pot detecta prezenţa 
paraproteinei în 99% din cazuri. În situaţiile rare în care paraproteina nu poate fi 
detectată, se indică biopsia de măduvă osoasă, aceasta relevă o proliferare clonală 
de plasmocite atipice, moderată (care nu depăşeşte 5—10% din celularitatea medulară). 

Evoluţia bolii este nefastă; jumătate dintre bolnavi decedează în primul an de la 
diagnostic, majoritatea ca urmare a insuficienței cardiace. Alte complicaţii severe 
sunt insuficiența renală şi infecțiile. Uneori, cazurile care supraviețuiesc un timp 
mai îndelungat (fără afectare cardiacă) dezvoltă un mielom multiplu. 

Tratamentul amiloidozei AL are ca obiectiv esenţial eradicarea clonei de 
plasmocite producătoare de lanţuri uşoare de Ig monoclonale, iar mijloacele 
terapeutice folosite sunt similare celor din mielomul multiplu. 

Până în urmă cu 15-20 ani, singurul tratament disponibil era chimioterapia cu 
prednison + melfalan P.O., în cicluri lunare multiple (similar regimului Alexanian, 
utilizat în mielomul multiplu). Acest tratament poate scădea proteinuria, dar are beneficii 
modeste din punct de vedere hematologic, histologic şi al supravieţuirii pacienţilor. 

Strategia modernă, mai agresivă, constă în administrarea de melfalan în doze 
mieloablative (140-200 mg/m’), urmată de transplant autolog de celule-stem 
(MDM/TACS). Rezultatele acestei terapii sunt superioare regimului clasic, cu obţinerea 
remisiunii hematologice complete (dispariţia lanțurilor uşoare monoclonale) şi a 

proteinuriei la o mare parte dintre pacienţi. Pe de altă parte, rata mortalității 
asociate toxicității acestui tratament este mai mare la pacienţii cu amiloidoză AL 
(care au afectări organice multiple) decât la cei cu mielom sau cu alte hemopatii 
maligne. Totuşi, MDM/TACS a devenit în ultimii ani tratamentul de primă linie al 
amiloidozei AL la cazuri selecționate, mai ales în centrele specializate, cu 
experienţă, unde rata deceselor imputabile terapiei este sub 5%. 

O alternativă din ce în ce mai mult utilizată, cu rezultate bune, constă în 
melfalan P.O. (0,22 mg/kg/zi) în asociere cu dexametazonă (40 mg/zi), în cicluri 
lunare de câte 4 zile (Mel/Dex). Acest tratament are avantajul că nu necesită colectarea 
de celule-stem şi nu induce citopenii severe; pe de altă parte, corticoterapia 
prelungită în doze mari poate induce retenţie hidro-salină şi miopatie, iar rezultatele 
hematologice pe termen lung sunt neclare. Regimul Mel/Dex poate fi recomandat 
pacienţilor care nu întrunesc criteriile de eligibilitate pentru MDM/TACS. La astfel 
de pacienţi pot fi luate în considerare şi alte regimuri chimioterapice specifice 
mielomului multiplu, precum cele bazate pe talidomida, lenalidomidă sau bortezomib. 


12.3.5. Amiloidoza AA 


Numită si „amiloidoză secundară”, amiloidoza AA este asociată cu diverse boli 
inflamatorii, infectioase sau neoplazice cronice (vezi tabelul 7). Cauzele principale 
sunt variabile de la o țară la alta; astfel, poliartrita reumatoidă este pe primul loc in 
statele occidentale (97% din cazuri în Japonia), în timp ce în Turcia predomină 
febra mediteraneană familială (94%), iar în India, tuberculoza (72%). 

Precursorii amiloidului AA sunt, de fapt, izoformele SAA1 şi SAA2 ale SAP, 
care este sintetizat de către ficat sub acțiunea unor citokine proinflamatorii. Factorii 
ce favorizează geneza amiloidului nu sunt bine cunoscuţi. 

Din punct de vedere clinic, manifestările renale sunt pe primul plan. Afectarea 
hepatică, splenică şi cardiacă sunt mai rare, adesea latente, iar macroglosia lipseşte. 
Amiloidoza renală, odată instalată, evoluează destul de rapid spre BCR terminală. 
Supravietuirea pacienţilor în dializă este redusă, din cauza malnutritiei, a afectării 
cardiace şi digestive şi a hipotensiunii arteriale, ce favorizează trombozele repetate 
ale accesului vascular. După transplant renal, amiloidoza AA recidivează pe 
rinichiul grefat în 20-30% din cazuri. 


Tratamentul cauzei (de pildă, exereza unor bronşiectazii sau tratamentul 
imunosupresor al poliartritei reumatoide) permite ameliorarea sau stabilizarea unor 
manifestări clinice, dar cu totul excepţional duce la dispariția depozitelor amiloide. 
Tentativele de tratament cu colchicină nu au dat rezultate semnificative. Eprodisatul 
este un agent terapeutic mai nou, cu structură moleculară asemănătoare heparan- 
sulfatului, capabil să inhibe interacţiunile dintre fibrilele de amiloid AA şi gluco- 
zaminoglicani (interacțiuni ce joacă un rol important în formarea fibrilelor şi in 
stabilitatea lor tisulară). S-a demonstrat că eprodisatul poate diminua rata deteriorării 
funcţiei renale, dar nu influenţează proteinuria. În amiloidoza AA asociată poliatritei 
reumatoide, rezultate bune au fost obținute cu agenţi anti-TNF-a (etanercept). 

Tabelul 7. Afectiuni ce se pot complica cu amiloidoza AA. 


1. Boli inflamatorii cronice: 
Poliartrita reumatoidă, mai ales forma juvenilă 
Spondilita ankilozantă 
Artrita psoriazică 
Altele: boala Behçet, sindromul Reiter, boala Crohn, rectocolita hemoragică, febra 
mediteraneană familială 
2. Boli infecțioase cronice: 
Bronşiectazii 
Tuberculoză 
Lepră 
Osteomielită 
Mucoviscidoză 
3. Neoplazii 
Cancere viscerale (mai ales, renal) 
Boala Hodgkin 


12.3.6. Febra mediteraneana familiala (maladia periodica) 


Este o afecţiune ereditară, întâlnită în ţările din estul bazinului mediteranean, unde 
reprezintă cauza cea mai frecventă de amiloidoză. Se datorează unei mutații 
autosomal recesive a genei unei proteine („„marenostrina”), care joacă rolul unui 
reglator intranuclear al transcriptiei peptidelor inflamatorii. Clinic, boala debutează 
în copilărie sau adolescenţă si se manifestă prin accese, ce survin la intervale 
neregulate, cu febră (până la 40*C) şi crize dureroase intense, care durează 1-4 zile 
şi dispar apoi spontan, pacienții fiind asimptomatici între crize. Durerile sunt 
asociate cu inflamatia seroaselor: pleurită (uneori cu revărsat lichidian), peritonita 
(ce poate mima un abdomen chirurgical), sinovită (mono- sau poliartrită a 
articulaţiilor mari, care dispare fără sechele). Uneori, mai pot apare: pericardită, 
orhita, mialgii sau erupții cutanate. Boala se complica, în 30-60%, cu o amiloidoza 
de tip AA, ce afectează în special rinichii şi splina. Tratamentul constă în colchicind, 
1-2 mg/zi. Colchicina previne crizele şi apariția amiloidozei, iar la pacienţii cu 
afectare renală constituită, întârzie evoluția insuficientei renale şi a altor 
complicații extra-renale. 

CAPITOLUL 13 
NEFROPATIILE TUBULO-INTERSTITIALE 


Interstitiul reprezintă 15% şi tubii renali 65% din volumul renal. Dată fiind aceasta 
întindere, se poate aprecia importanţa nefropatiilor interstitiale printre suferinţele 
renale cu risc de progresie spre boala renală cronică. 


13.1. DEFINIŢII 


Patologia tubulointerstitiala renală se referă: 

e fie la afectarea primară a acestui compartiment (cu agresiunea inițială la nivel 
tubulointerstitial); 

e fie la leziunile tubulointerstitiale “de însoţire” din afectarea glomerulara şi din 
cea vasculară. 

În ceea ce priveşte cea de-a doua categorie, aceasta se corelează cu prognosticul 
afectării glomerulare, fiind un indicator fidel al nivelului de ireversibilitate (fibroza 
interstitiala, atrofia tubulara). 

În ceea ce priveşte afectarea primitivă de la nivel tubulointerstitial, aceasta apare în 
urma a diferite tipuri de agresiune având drept țintă primară tubii şi interstitiul. 


Astfel, cauzele de nefropatie tubulointerstiţială, fie ea acută sau cronică, sunt: 


e  obstrucţia; 

ə infecția; 

ə agresiunea toxică — inclusiv cea medicamentoasă; 

ə ischemia; 

e agresiunea metabolică — diabetul zaharat, hiperuricemia; 

ə iradierea; 

e agresiunea de tip imunologic; 

e agresiunea de tip infiltrat celular din sindroamele limfoproliferative. 


În funcție de ținta mai precisă a agresiunii se deosebesc: 
e necroza tubulară acută — în care modificările interesează în special tubii şi 
coexistă doar un grad redus de afectare (inflamație) interstitiala; 

e nefrita interstitiala când predomină inflamatia de la nivel interstitial fără sau cu 
discretă afectare tubulară; 

e nefrita tubulointerstitiala — termen potrivit pentru situaţia frecvent întâlnită in 
care coexistă în proporţii egale afectarea tubulară si interstitiala; 

e in cazul leziunilor cronice, prezenţa atrofiei tubulare şi a fibrozei interstitiale 
nivelează diagnosticul, fiind foarte greu de precizat care au fost tipul şi ţinta 
inițială ale agresiunii şi mecanismul patogenic. 

Pe lângă formele descrise mai sus, Organizația Mondială a Sănătăţii a elaborat 

o altă clasificare care ia in consideraţie etiologia, histologia şi trăsăturile clinice ale 

nefropatiilor tubulointerstitiale (vezi tabelul 1). 


Tabelul 1. Clasificarea Organizaţiei Mondiale a Sănătății 
a nefropatiilor rubuloinrerstiţiale. 


Infecția 
e Nefrite tubulointerstitiale acute infecțioase — pielonefrita acută 
e Nefrite tubulointerstitiale acute infecțioase asociate cu infecții sistemice 
e Nefrite tubulointerstitiale cronice infecțioase — pielonefrita cronică 
e Infecții renale specifice 
Nefrite tubulointerstitiale determinate de medicamente 
e Acute prin acțiunea directă tubulotoxică a medicamentului 
e Prin hipersensibilitate la medicamente 
e Prin agresiune cronică 
Nefrite tubulointerstitiale asociate cu boli imunologice 
e Determinate de anticorpi împotriva antigenelor tubulare 
e Determinate de complexe imune 
e Determinate sau în asociere cu hipersensibilitatea mediată celular 
e Determinate de hipersensibilitate imediată (IgE) 
Uropatie obstructivă 
Nefropatia de reflux 
Nefrite tubulointerstitiale asociate cu necroza papilara 
Nefrite tubulointerstitiale determinate de metale grele 
Suferinta /necroza tubulară acută toxică, ischemică 
Nefropatia tubulointerstitiala determinată de cauze metabolice 
Patologie tubulointerstitiala cu caracter ereditar 
Nefrite tubulointerstitiale asociate cu boli neoplazice 
Leziuni tubulointerstitiale asociate leziunilor glomerulare sau/şi vasculare 
Nefropatia endemică balcanică — agresiune toxică determinată de Aristolochia 


Termeni — abrevieri 

Infiltratul cu celule inflamatorii este prezent în toate formele de afectare 
tubulointerstitiala, astfel încât termenii consacraţi pentru acest tip de afectare renală 
sunt  nefrita  tubulointerstiţială, boala  tubulointerstiţială sau nefropatia 

tubulointerstitiala. Prescurtarea utilizată in mod curent, dupa termenul din limba 
engleză, semnificând acelaşi grup de afecțiuni este TIN (tubulointerstitial nephritis). 
NIA este abrevierea utilizată pentru nefrita interstitiala acuta. 


13.2. EPIDEMIOLOGIE 


TIN cronice primitive (cu conservarea glomerulului) reprezintă 10-15% din totalul 
de boli renale în lume, în SUA. În țările balcanice, Slovenia, Bosnia, Croatia, 
România, Bulgaria unde există nefropatia balcanică, procentul este probabil mult 
mai mare, însă nu există o evaluare epidemiologică concludentă. Nefrita 
interstițială acută este obiectivată la 15-27% dintre biopsiile efectuate pentru 
evaluarea pacienților cu insuficienţă renală acută. 


13.3. NEFRITELE TUBULOINTERSTITIALE CRONICE — TRĂSĂTURI GENERALE 


TIN cu evoluţie cronică sunt, de asemenea, (vezi mai sus): primitive şi de însoţire a 
afectării glomerulare. 


13.3.1. Etiopatogenie 


Interstitiul renal este dispus în spaţiul peritubular şi cel periarterial. “Cantitatea” de 
interstitiu se modifică de la cortex spre papilă. La nivelul cortexului marea majoritate a 
spaţiului peritubular este ocupată de capilarele peritubulare, motiv pentru care 
există putin spaţiu disponibil pentru interstitiu. La nivelul medularei însă există 
cantitate semnificativ mai mare de ţesut interstitial format din celule, fibrile şi 
matrice. 

În TIN cronice, indiferent de tipul de agresiune iniţială, de regulă prin 
persistenta sau/şi repetarea acesteia, se inițiază şi progresează procesul de fibroză. 

Contextul etiologic al TIN cronice primitive este variat. Afectiunile în cadrul 
căreia se asociază frecvent nefropatia tubulointerstițială cronică primitivă sunt 
redate în tabelul 2. 


În TIN cronice primitive iniţierea procesului de fibrogeneză are loc de cele mai 
multe ori la nivelul celulei epiteliale tubulare. Atât agresiunea de tip citotoxic 
direct, cât şi cea de tip imunologic, se soldează cu apariţia inflamatiei la nivelul 
epiteliului tubular, cu inițierea chemotactismului şi activării celulelor inflamatorii, 
având drept consecință perturbarea regenerării celulare normale de la nivelul 
epiteliului tubular. Survin consecințe morfologice şi funcţionale. Printre cele 
funcţionale se numără şi intensificarea amoniogenezei de la nivelul tubular care 
determină activarea complementului pe calea alternativă cu suplimentarea 
citotoxicitatii şi inflamatiei. Inflamatia şi pierderile celulare de la nivel tubular 
determina initierea procesului de fibrogeneza si implica in acest proces si celulele 
de la nivelul interstitiului renal. 

Tabelul 2. Afectiuni associate frecvent cu nefropatie tubulo-interstitiala cronică. 

Celulele interstitiale sunt de doua tipuri: 


e tip I — fibroblaste, cu rol fiziologic in remanierea, formarea si degradarea 
matricei interstitiale; in conditii de agresiune tubulointerstitiala participa la 
initierea procesului de fibroza. 

e tip II — celule mononucleate derivate din macrofage cu rol de fagocitoză, rol 
imunologic (prezentarea antigenică), şi de chemotactism (pentru celulele 
inflamatorii), în caz de instalare a suferinţei tubulointerstitiale cronice, această 
capacitate fiziologică le permite să susțină procesul de fibrogeneză. 


În TIN cronice ce însoțesc glomerulopatiile primitive, iniţierea inflamatiei şi a 
fibrogenezei are loc în spaţiul intratubular datorită prezenţei proteinuriei rezultată 
prin viciul de filtrare glomerulară. 

Suferinta vasculară poate fi de asemenea implicată în instalarea TIN, 
fibrogeneza fiind declanşată de către ischemie. Cea mai frecventă cauză de TIN 
cronică prin acest mecanism este hipertensiunea arterială. 


Suferinta epiteliului tubular renal este pivotul central al mecanismului de 
instalare a TIN cronice indiferent de etiologie şi de tipul iniţial de agresiune. Din 
acest punct se iniţiază fibrogeneza, consecințele morfologice fiind atrofia tubulară 
şi fibroza interstitiala. 

Odată produsă fibroza interstitiului renal, aceasta amplifică suferința renală prin: 

e întreținerea degradării tubulare; înlocuirea interstitiului cu ţesut fibroscleros 
afectează perfuzia vasculară a tubilor adiacenti determinând degradarea lor prin 
leziuni de tip ischemic (disfunctie tubulară şi suferință ischemică progresivă); 

e este prejudiciat transportul de substanțe absorbite sau secretate dinspre tubi spre 
vase care se realizează prin traversarea interstitiului; 

e alterarea multiplelor funcții ale rinichiului în care este implicat interstitiul: 
sinteza de eritropoetină, producția de prostaglandine, metabolismul fosfocalcic. 


13.3.2. Diagnosticul TIN cronice 


Independent de etiologie, TIN cronică determină pierderea treptată a funcţiei 

renale. Evaluarea oricărei insuficiențe renale trebuie să includă şi căutarea TIN. 
Deşi diagnosticul de certitudine se stabileşte în urma examinării morfopatologice, 

există câteva elemente sugestive pentru prezența TIN: 

e debutul insidios, evoluţia lentă; 

ə diferente față de afectarea glomerulară şi vasculară - absenţa retentiei hidrosaline şi 
în consecință a hipertensiunii arteriale şi a edemelor, absența proteinuriei sau 
valori modeste ale acesteia (1-2g/24 h), absenţa hematuriei glomerulare; 

e prezența sau nu a leucocituriei caracterizează sedimentul urinar ca fiind activ 
sau inactiv, sedimenul urinar activ cu leucociturie, cilindri leucocitari, dar cu 
examen bacteriologic negativ sugerează diagnosticul de nefrită interstițială 
acută, în timp ce sedimentul urinar inactiv este sărac, fără sau cu minimă 
leucociturie şi sugerează existența nefropatiei interstitiale cronice cu fibroză 
interstitiala şi atrofie tubulară deja constituite; 

e proteinuria poate exista cu valorile mai sus menţionate; este consacrat termenul 
de proteinuria tubulară care deseori nu este decelată la examinarea cu bandeleta 
urinară (impresionabilă doar pentru albumine); este constituită din proteine cu 
greutate moleculară mică: lanţuri uşoare de imunoglobuline, alfa 2- macroglobuline; 
survine ca urmare a incapacității tubului proximal de a cataboliza aceste 
proteine care sunt normal filtrate în cantitate mică. 


Manifestările cu un grad mai înalt de specificitate pentru diagnosticul de TIN 
sunt determinate de disfunctiile tubulare (vezi tabelul 3). 

Reprezentare schematică a patogenezei nefritei tubulointerstitiale cronice prin 
agresiune tubulară inițială (casetele de text cu fond închis la culoare) sau/şi 
secundară afectării glomerulare. 


Cap. 13 - Nefropatiile tubulo-interstitiale 399 


Tabelul 3. Caracteristici ale disfunctiei tubulare 
in nefropatiile tubulointerstitiale cronice funcţie de sediul agresiunii. 


Sediul agresiunii 


Corticala renală 
Tubul proximal 


Tubul distal 


Medulara renală 


Papila 


Etiologia 


Metalele grele 
Mielomul multiplu 

Boli imunologice 
Cystinoza 

Boli imunologice 
Granulomatoze 

Boli ereditare 
Hipercalcemia 
Obstructii de tract urinar 
Siclemia 

Amiloidoza 

Nefropatia fenacetinică 
Siclemia 

Tulburări ale 
metabolismului acidului uric 
Hipercalcemia 

Infecția 

Boli ereditare 
Granulomatoze 
Nefropatia fenacetinică 
Diabetul zaharat 

Infectii 

Obstructia de cai urinare 
Siclemia 

Grefa renala 


Manifestarea disfunctiei 

~ tubulare 
+reabsorbtiei: 
bicarbonatului, glucozei, 
acidului uric, fosfatului, 
aminoacizilor 


Ysecreției: ionului de 
hidrogen, ionului de potasiu 


Yreabsorbţiei sodiului 


Tulburări de concentrare a 
urinii 


Yreabsorbţiei sodiului 


Tulburări de concentrare a 
urinii 


Yreabsorbţiei sodiului 


Leziunile de la nivelul corticalei determină afectarea tubului proximal sau/şi 
distal. Leziunile de la nivelul medularei determină afectarea ansei Henle şi a 
canalului colector, expresia clinică şi paraclinică fiind în relaţie cu caracteristicile 
funcționale ale porțiunii de tub renal. 

La nivelul tubului proximal se asigură: reabsorbtia bicarbonatului, a aminoacizilor, 
a fosfaților, a glucozei, a acidului uric. Afectarea acestuia se exprimă prin: pierderi 
urinare de bicarbonat (acidoza tubulară renală de tip proximal), glucozuria, beta2- 
microglobulinuria, aminoaciduria, uricozuria. 

Tubul distal asigură secreția ionului de hidrogen, potasiu, reglează cantitatea 
finală de sodiu care va fi eliminată; afectarea lui determină acidoză tubulară renală 
de tip distal, hiperpotasemie, pierdere de sare. 

Afectarea medularei şi a papilei determină diabet insipid nefrogen manifestat 


prin poliurie şi nicturie. 


Există factori de agresiune cu tropism pentru o anumită zonă (ex. aminoglicozidele 

pentru tubul proximal), însă deseori agresiunea este neselectivă şi determină 
apariţia de elemente semiologice intricate. Decelarea unei disfuncţii tubulare trebuie să 
ridice suspiciunea existenţei TIN şi să orienteze investigaţiile spre obiectivarea ei; 
în fazele precoce înlăturarea unei cauze toxice sau tratamentul unei maladii 
sistemice poate contribui în mod esenţial la conservarea funcției renale reziduale. 


13.3.3. Nefropatia balcanică 


Această nefropatie interstitiala cronică evoluează astfel: 

e cuunistorical diagnosticului care datează din anul 1956; 

e cu caracter endemic în zona geografică limitată ; 

e lent progresiv şi paucisimptomatic, către boală renală cronică şi insuficiență renală; 

e cu agregabilitate familială dar evident în relaţie cu menţinerea membrilor din 

aceeaşi familie în aceleaşi condiții de mediu; 

din punct de vedere histologic, cu importantă fibroză în absenţa inflamatiei; 

e cu etiologie încă neclară, dar cu dovezi pentru diferiţi factori etiologici care își 
influenţează reciproc exprimarea; se afirmă existența unei predispoziţii genetice 
care explică instalarea bolii doar în condiţii de expunere la factori de mediu 
prezenţi în zona geografică caracteristică; 

e deseori coexistă tumori uroteliale cu orice localizare, dar în special înalte. 


În ceea ce priveşte zona geografică în care nefropatia balcanică se exprimă, 
aceasta cuprinde exclusiv sate grupate cu caracter de focar pe malul Dunarii, în 
țările balcanice - Bosnia, Bulgaria, Croaţia, România şi Serbia. 

Agregabilitatea familială este evidentă pentru marea majoritate a cazurilor 
diagnosticate ceea ce a determinat initial supoziţia că este o boală cu transmitere 
genetică. Această presupunere a fost însă contrazisă de următoarea observaţie: un 
individ provenit din sarcină gemelară, nativ din zona afectată a fost strămutat în 
altă zonă geografică, la distanță; la acesta boala nu s-a exprimat, în timp ce la 
fratele său geamăn, rămas în zona de risc, nefropatia endemică balcanică s-a 
instalat şi a evoluat tipic. 

Această observaţie a atras atenția asupra faptului că nu este o boală cu 
transmitere genetică ci corespunde doar unui genotip care predispune la instalare, 
individul cu risc fiind vulnerabil la anumiţi factori de risc ce acţionează în mod 
caracteristic în zona geografică menţionată. S-a demonstrat afectarea în principal la 
nivelul cromozomului 3 dar şi la nivelul cromozomilor 12 şi 16. 

În ceea ce priveşte factorii de mediu care acționează ca factori trigger au existat 
numeroase supozitii. Argumente solide au susținut implicarea următorilor factori 
din mediu: 

e ochratoxina A (OTA) produs toxic al unei micromicete Aspergillus ori 
Penicillium care poate contamina hrana. Această micotoxină contaminează 
frecvent hrana oamenilor şi animalelor, fiind descrise şi alte tipuri de afectare 
renală ce ar fi probabil asociate cu această expunere: afectare renală la porci în 

Europa de Vest, nefropatie interstitiala cu caracter endemic în Tunisia (descrisă 
în anii 1990), nefropatia interstițială karyomegalică, toate acestea cu trăsături 
clinice şi histologice similare cu cele ale nefropatiei endemice balcanice. Un 
contraargument în ceea ce priveşte implicarea ochratoxinei este considerată 
prezența ei aproape ubicuitară în alimente cu absența manifestărilor renale la 
marea majoritate a indivizilor expuşi; predispoziția genetică a indivizilor din 
zonele de endemie poate însă explica diferența de reactivitate; 


Figura 1. Aristolochia clematitis. 


acidul aristolochic, un toxic care provine din seminţele de Aristolochia 
clematitis (vezi figura 1). Această plantă parazitează lanurile de cereale din 
zona endemică iar seminţele ei ajung să fie măcinate împreună cu cele de 
cereale atunci când, în special în condiţii de agricultură empirică, nu sunt 
separate de acestea. Incriminarea acestei plante ca agent etiologic al nefropatiei 
endemice balcanice datează din 1967. După multi ani de incertitudine, in 1993 
în Belgia, odată cu diagnosticarea “nefropatiei indusă de ierburile chinezeşti” 
potenţialul nefrotoxic al plantei Aristolochia clematitis a fost reafirmat. 
Nefropatia menţionată, interstitial cronică, a fost determinată de folosirea în 

cadrul unui tratament de reducere a greutăţii corporale a unor plante chinezești. 
Printr-o eroare, în locul plantei prescrise — Stephania tetrandra (“Han Fang-ji’) 
a fost folosită Aristolochia fangchi (‘Guang Fang-ji”), sursă de acid aristolochic 
care s-a dovedit inductor de nefropatie interstițială cronică cu trăsături 
asemănătoare nefropatiei balcanice. Coincidenta aceasta a declanşat cercetări 
suplimentare, ceea ce a dus la următoarele observaţii: acidul aristolochic 
administrat cailor ca animale de experienţă determină nefropatie interstitiala 
cronică; administrat în Japonia la om ca tratament pentru dermatita atopică a 
determinat nefropatie interstiţială cronică. În paralel s-a demonstrat prezența 
modificărilor chimice caracteristice determinate de acidul aristolochic — 
aristolactam covalent în urma reacției dintre acidul toxic şi ADN, la nivelul 
epiteliului tubular renal al persoanelor afectate. De asemenea s-a demonstrat 
efectul carcinogenetic al acestuia cu efect remanent după oprirea expunerii, ceea ce 
se corelează cu apariția tumorilor uroteliale din cadrul nefropatiei endemice 
balcanice. Consecinta a acestor întâmplări, experimente şi observaţii, în prezent 
pare că se constituie o nouă entitate — “nefropatia indusă de acidul aristolochic”. 
Din punct de vedere al expunerii populaţiei din Balcani, industrializarea şi 
ierbicidarea au determinat deja reducerea semnificativă a cazurilor de 
nefropatie endemică balcanică şi se speră la o imbunătăţire în continuare; 
lignitul Pliocene — este de asemenea un factor posibil implcat în instalarea şi 
progresia acestei nefropatii interstitiale cronice. S-a constatat că în zonele 
endemice există exploatări ale acestui cărbune, iar conţinutul solului în care se 
găseşte determină contaminarea fântânilor folosite ca sursă de apă de către 
populaţie; 

diferite infecţii virale: coronavirusuri, Bunyaviridae (Hanta virus, Flavivirus 
West Nile) pentru care s-au găsit dovezi imunologice, pot acționa ca factori 
trigger si de asemenea pot fi considerati implicati in oncogenitatea care 
însoţeşte semnificativ evoluţia nefropatiei balcanice. 

În concluzie, se poate afirma despre această boală că: 

se manifestă încă în prezent, deşi numărul de cazuri declarate este în scădere — 
posibil prin abandonarea subiectului de studiu în relație cu evoluţia socio- 
economică din zona geografică în care se exprimă; 

etiologia pare să fie plurifactorială; 

necesită o identificare corectă a cazurilor, un diagnostic adecvat, o continuare a 
studiilor în ceea ce priveşte etiologia, preventia şi tratamentul precoce. 


13.3.4. Obstructia de căi urinare şi refluxul vezicoureteral/vezicorenal 


Indiferent de etiologie, în obstructia de căi urinare survin modificări importante la 
nivelul interstitiului. Din punct de vedere al patogeniei şi al consecinţelor asupra 
tubilor şi interstitiului obstructia mecanică şi refluxul vezicorenal sunt asemănătoare. 


De 


menţionat că în ceea ce priveşte refluxul trebuie luate în considerație ambele 


variante etiologice: refluxul care survine ca urmare a incompetentei valvei 

uretrovezicale si refluxul secundar hipertoniei vezicale la persoane cu vezica 
neurologică hipertonă. 

Există două verigi patogenice care explică instalarea nefritei tubulointerstitiale 
cronice asociată obstructiei şi refluxului: 
e Inflamatia 
e Ischemia 


13.3.4.1. În ceea ce priveşte inițierea şi întreţinerea inflamatiei, succesiunea de 
evenimente este: dilatare tubulară cu afectarea epiteliului tubular > potenţial 
antigenic al celulelor epiteliale tubulare > iniţierea inflamatiei > apariţia 
infiltratului macrofagic şi limfocitar la nivelul corticalei renale > instalarea şi 
progresia treptată a fibrozei > reducerea semnificativă a dimensiunilor rinichiului 
> repercusiuni funcționale. 

Fibroza survine şi în absența infecției. Când se adaugă şi infecția așa cum se 
întâmplă frecvent atât in obstructia mecanică cât şi în refluxul vezicorenal, aceasta 
acționează ca un factor de agravare şi precipitare atât prin suplimentarea 
antigenitatii cât şi prin efectul citotoxic direct. În urma intervenției episoadelor 
infecțioase, fibroza este mai rapidă şi mai extinsă. 

in refluxul vezicorenal afectarea fubulointerstițială depinde de gradul de 
incompetenta a valvei ureterovezicale, mărimea insultei prin presiune si durata de 
expunere a rinichiului la această agresiune. 


13.3.4.2. În ceea ce priveşte a doua componentă patogenică — ischemia, aceasta 
determină afectarea glomerulară de însoţire din nefropatia obstructivă. Se exprimă 
de regulă prin prezența proteinuriei modeste, iar din punct de vedere histologic 
corespunde sclerozei glomerulare şi fibrozei periglomerulare. 

Rareori afectarea vasculară şi glomerulară din nefropatia obstructivă se 
conturează ca glomeruloscleroză focală şi segmentală şi hialinoză, situaţie în care 
se exprimă ca proteinurie nefrotică şi declin rapid al funcției renale. 


13.3.5. Pielonefrita cronică 


Este un termen diagnostic folosit pentru situația în care există leziuni cronice la 
nivelul parenchimului renal rezultate în urma agesiunii infecțioase (vezi figura 2). 
Emiterea acestui diagnostic este în general excesivă şi inadecvată conceptului 
actual în ceea ce priveşte relaţia dintre infecţie şi dezvoltarea leziunilor ireversibile 
de la nivel tubulointerstitial. De multe ori diagnosticul de pielonefrită cronică este 
afirmat fără acoperire, în condiţiile evoluţiei unei nefropatii interstitiale cronice de 
altă etiologie, dificil de identificat. Pentru a-l folosi corect este necesară înțelegerea 
corectă a următoarelor aspecte: 
e rolul infecției bacteriene ca determinant major al pielonefritei acute este cert; în 
ceea ce priveşte însă rolul infecțiilor recurente în dezvoltarea disfunctiei renale 
cronice există îndoieli justificate; 

Figura 2. Pielonefrita cronică - aspect macroscopic al rinichiului decapsulat. 
Alternanta de noduli şi zone retractile ce corespund cicatricelor. 


progresia de la infecția acută la pielonefrita cronică, adica la atrofia cronică 
care caracterizează leziunea cronică, nu poate fi considerată ca un efect direct al 
infecţiei recurente sau persistente; aceasta se pare că poate determina leziunile de 
tip cronic ce caracterizează nefropatia tubulointerstitiala cronică numai atunci 
când coexistă alterarea imunitatii celulare; 

la rândul ei, alterarea imunitatii celulare la nivelul interstitiului renal se 
dezvoltă de regulă atunci când infecția persistentă/ recurentă survine pe un fond 
de suferință renală preexistentă; 

patologia preexistentă care s-a dovedit că favorizează degradarea ireversibilă 
tubulointerstitiala, obstructia cronică a căilor urinare, refluxul vezicoureteral; sunt 
în curs de cercetare imunodepresia din infecția HIV, cea indusă medicamentos 
după transplant, diabetul zaharat, hipertensiunea arterială cu contribuţia pe care 
o are la crearea vulnerabilitatii interstitiului renal; 

bacteriuria persistentă /a adult femei/barbati, neinsotita de condiţiile mai sus 
menționate, nu determină afectare renală cronică. Nu se poate afirma acelaşi 
lucru despre bacteriuria la copil unde evoluţia nu are acelaşi caracter benign. 
Pielonefrita cronică atrofică cu leziunile tubulointerstitiale tipice este o boală 
care se instalează în copilărie şi se manifestă la vârsta adultă. La copiii cu 
vârsta mai mică de 5-6 ani la care infecția de tract urinar coexistă cu refluxul 
vezicoureteral (pielotubular) există risc major de dezvoltare a fibrozei 

interstitiale si a atrofiei tubulare; 

obstructia de căi urinare la copil si la adult prin persistenta agresiunii presionale 
induce de asemenea vulnerabilitate la nivel tubulointerstitial. În plus favorizează 
infectia recidivanta care va participa la instalarea leziunilor de pielonefrita cronica. 
În concluzie, în ceea ce priveşte patogenia pielonefritei cronice, refluxul/obstructia 


sunt elementele de iniţiere a leziunilor tubulointerstitiale cronice, iar infecția care 
se poate supraadăuga reprezintă elementele de definitivare a leziunilor ireversibile 
de la nivel tubulointerstitial. 


Tulpinile de E. coli nefritigenă cu potential mare nefrotoxic datorat capacității mari 


de adeziune şi capacităţii de a elibera hemolizine, suplimentează considerabil riscul 
ca obstructia si refluxul vezicoureteral să se soldeze cu leziuni tubulointerstitiale cronice. 


13.3.6. Medicamentele 


Medicamentele pot determina agresiune renală la nivel tubulointerstitial care se 
poate solda cu evoluţia către nefropatia interstiţială cronică, în diferite moduri: 


prin evoluţia negativă a nefritei interstitiale acute; este cunoscut faptul că 
nefrita interstiţială acută este frecvent determinată de medicamente, in special 
prin mecanism alergic. 1/3 dintre aceste evenimente evoluează către nefropatie 
interstitiala cronică. Această evoluţie devine mai probabilă atunci când nu se 
identifică şi nu se înlătură medicamentul implicat, sau când agresiunea survine 
pe un rinichi anterior afectat; 

combinaţiile de medicamente; adeseori medicamentele ce pot determina 
instalarea şi progresia nefropatiei interstitiale cronice îşi exercită efectul 
nefrotoxic dependent de doză. Când un astfel de medicament se găseşte 
comercializat în combinaţie cu un medicament care determină ca efect secundar 
dependenţa de preparatul respectiv, se ajunge la consum perseverent şi la 
atingerea dozei nefrotoxice, cu instalarea nefropatiei tubulointerstitiale — este 
cazul clasic al nefropatiei fenacetinice; 

utilizarea cronică a unui singur medicament util clinic de exemplu ciclosporina, 
cisplatin, nitrosurea, litiu, metotrexat, mesalazina, AINS. Beneficiul clinic depăşeşte 
medicatia naturistă greşit considerată ca fiind fără riscuri, poate fi nefrotoxica. 
Nefrotoxicitatea poate fi directă, un exemplu bun fiind nefropatia indusă de 
acidul aristolochic din ierburile chinezeşti utilizate pentru reducerea greutății 
corporale. De menţionat progresia rapidă la insuficienţa renală chiar după 
oprirea aportului şi riscul asociat pentru neoplazia de uroteliu, care apare foarte 
probabil în urma inducției de mutații genetice la nivelul celulelor interstitiale; 
toxicitate prin doze cumulative; un exemplu bun îl reprezintă terapia de lungă 
durată din psihiatrie cu Litiu care determină pierderea progresivă a funcţiei 
renale asociată cu nefrita cu dilatatii chistice la nivelul tubilor distali şi 
colectori. Coexista deseori diabet insipid nefrogen în relaţie probabil cu sediul 
degenerescentei chistice menţionate. 

Nefropatia determinată de abuzul de analgetice, nefropatia fenacetinică clasică 

Este o nefropatie interstitiala cronică determinată de efectul toxic cumulativ al 
unui medicament cu efect antialgic — fenacetina. 

Farmacocinetica fenacetinei 

Fenacetina este metabolizată hepatic în N-acetil-p-aminofenol (acetaminofen 
sau paracetamol) care este eliminat renal ca atare sau conjugat. Metabolitii 
fenacetinei au capacitatea de a se concentra la nivelul medularei renale. 
Concentrația la care se ajunge este dependentă de tonicitatea de la nivelul 
medularei, care la rândul ei depinde de gradul de hidratare. Concentrația mare de 
metaboliți, prin reacţia de oxidare pe care o declanşează, exercită efect citotoxic 
determinând apoptoza celulelor tubulare. 

Consumul necesar pentru exercitarea nefrotoxicităţii este: 

e  Ig/zitimp de minimum 3 ani pentru iniţierea suferinţei renale; 
e 10 kg pe o perioadă medie de 13 ani pentru a determina progresia nefropatiei 
interstitiale până la un stadiu avansat. 

S-a putut ajunge la consumul exagerat de fenacetină ca urmare a combinațiilor 
în care aceasta se găseşte inclusă. 

Scurt istoric al nefropatiei prin abuz de fenacetină 

Date din istoricul acestei boli sunt necesare pentru o mai bună înţelegere. În 
preajma anilor 1980, s-a observat în multe zone de pe glob — Europa (Danemarca, 
Suedia, Belgia, Elveţia), Australia, o creştere dramatică a numărului de cazuri cu 
nefropatie interstitiala cu evoluţie până la stadiul terminal de boală renală cronică. 

S-a observat că pacienţii cu acest tip de afectare renală erau consumatori de 
fenacetină şi s-a observat de asemenea coincidenta cu apariția pe piaţă a combinațiilor 
de medicamente antialgice incluzând fenacetina, eliberate fără prescripţie medicală. 

Iniţial, în încercarea de a lămuri relaţia dintre introducerea fenacetinei în 
combinaţii de medicamente şi creşterea incidentei nefropatiei indusă de abuz, s-a 
crezut că nefropatia este generată prin efectul nefrotoxic sinergic. În prezent se 
consideră însă că de fapt aceasta nefropatie interstitiala este determinată strict de 
fenacetină în condiţii de abuz, iar acesta este favorizat de prezența celorlalte 
medicamente din combinaţii — codeina, cofeina care determină dependenţă. 

Acest fapt a fost probat la Basel, în Elveţia, unde incidența nefropatiei prin 
abuz de fenacetină ajunsese alarmantă, în felul următor: în anul 1980 a fost 
interzisă folosirea fenacetinei. În intervalul de 20 ani care a urmat s-a urmărit 
incidenţa nefropatiei fencetinice şi s-a constatat reducerea semnificativă a acesteia. 


După intervalul de urmărire de 20 ani, s-a reevaluat printr-un studiu 
anatomopatologic amplu, prezența bolii în populaţia generală din Basel şi s-a 
constatat dispariția ei. De menţionat că în tot acest interval de timp, pentru evitarea 
confuziei prin suprapunere, a fost permisă în continuare utilizarea fără prescripţie 
medicală a metabolitului suspect al fenacetinei - acetaminophenul, inclusiv în 
asociere cu cofeină, acid acetilsalicilic, codeină, etc. 

Din anul 2007 odată cu finalizarea acestui studiu se consideră: 

e caracteristica obligatorie pentru a considera că afectarea interstitiala cronică este 
determinată de fenacetină este scleroza capilară de la nivelul papilei şi ureterului; 

e denumirea corectă a bolii este nefropatia prin abuz de fenacetină (nefropatia 
fenacetinică) şi nu nefropatia prin abuz de analgezice. 

Alte analgezice şi antinflamatorii pot determina agresiune renală, însă prin alte 
mecanisme patogenice si conturând alte sindroame clinice. În ceea ce priveşte 
componenta toxică a fenacetinei, s-a crezut că unul dintre metaboliți — acetaminofenul 
căruia i se datorează în parte efectul antialgic, ar determina agresiunea directă asupra 
rinichiului. După 20 ani de interzicere a fenacetinei şi folosirea în continuare a 
paracetamolului în aceleaşi combinaţii, s-a observat că incidența nefropatiei 
interstitiale determinată de abuzul de analgetice a scăzut dramatic. În concluzie — 
există un metabolit al fenacetinei, altul decât paracetamolul implicat în nefrotoxicitate. 

În încercarea de a verifica modul în care paracetamolul ar putea exercita efect 
nefrotoxic, s-a demonstrat că inocenta acestuia din acest punct de vedere dispare 
atunci când se consumă cantități mari în condiţii de aport hidric redus, ceea ce 
favorizează realizarea de concentraţii mari la nivelul papilei renale, cu risc de 
necroză. Din acest motiv, consumul de paracetamol trebuie limitat la stricta 
necesitate; asocierea cu medicamente care pot induce dependența nu este 
promotoare de nefroprotectie, cu atât mai mult cu cât acestea se eliberează de 
regulă fără prescripţie medicală şi în consecință cu risc de abuz. Hidratarea corectă 
în condiţii de consum de paracetamol reduce riscul de nefrotoxicitate, 

Patogenia nefropatiei fenacetinice 

Atectarea renală progresează în mai multe etape: 

e începe la nivelul medularei cu necroza parcelara a celulelor interstitiului renal, 
a celulelor tubulare de la nivelul ansei Henle, necroza vaselor de la nivelul papilei; 
în această etapă rinichii au dimensiuni normale, nu există afectare corticală; 

e prin persistenta expunerii toxice, survine scleroza capilară la nivelul medularei 
externe, afectarea tubulară se extinde la tubii colectori, apar calcificări în zonele 
de necroza; 

e în continuare se produce necroza completă a papilei cu eliminarea sau cu 
sechestrarea țesutului necrozat; apar cicatrici corticale secundare fibrozei 
interstitiale, atrofiei tubulare, fibrozei periglomerulare; apare alternanţa de zone 
cicatriceale cu zone hipertrofiate care dau aspectul boselat al rinichiului. 
Nefropatia fenacetinică clasică este caracterizată de scleroza capilară la nivelul 

medularei, nefrita interstitiala cronică, atrofie corticală, necroză papilară, în sinteză 

o nefropatie interstitiala cronică cu necroză papilară. 


Diagnosticul nefropatiei fenacetinice 
În funcţie de stadiul afectării renale, pacientul se poate prezenta cu: 

e semne discrete de afectare renală: piurie sterilă, reducerea capacităţii de 
concentrare a urinii, acidoză tubulară distală; funcția tubulară proximală este 
conservată până în stadii avansate; 

e deteriorarea lentă a funcţiei renale în condiţiile persistentei insultei toxice; 

e colica renală alitiazică — consecinţă a necrozei papilare; 

e semne de boală renală cronică legate de instalarea anemiei, a hipertensiunii 
arteriale sau a uremiei; 

e semne legate de prezenţa neoplaziilor de uroteliu — cu orice localizare de la 
vezica urinară până la bazinet, de multe ori multiple, recidivante; 

Afectarea renală prin deteriorarea interstiţială cronică se însoţeşte deseori de 
prezența tumorilor uroteliale şi, de asemenea, de coexistenta afectării digestive 
determinate de acțiunea aspirinei din combinaţiile ce induc abuzul. 

Se conturează astfel un adevărat “sindrom analgezic” care include manifestările 
mai sus menţionate — nefropatie interstițială cronică cu necroză papilară, cu asociere 
frecventă cu neoplazii uroteliale, cu sindrom digestiv. În ceea ce priveşte colica 
renală alitiazică menţionată, aceasta poate fi determinată fie de necroze papilare repetate, 
fie de prezenţa de sfaceluri tumorale în căile urinare. În acelaşi context pacientul se 
poate prezenta cu hematurie macroscopică nonglomerulară, fie concomitentă 
necrozei papilare, fie prin sângerare la nivelul tumorilor de uroteliu. Ţinând cont de 
existența acestei cauze de colică renală, diagnosticul diferenţial al durerii colicative 
renale trebuie să includă şi necroza papilară din cadrul nefropatiei fenacetinice. 

În ceea ce priveşte anemia, aceasta este deseori mai gravă decât ar fi de aşteptat 
în raport cu gradul de afectare a funcţiei renale, ca urmare a însumării componentei 
digestive cu cea renală. 

În ceea ce priveşte imagistica, tomografia computerizată este metoda care aduce 
cele mai multe argumente în favoarea diagnosticului de nefropatie fenacetinică, 
caracteristicile fiind: dimensiunile mici ale rinichilor, contur neregulat, calcificări 
papilare. Acest tablou complet corespunde însă stadiilor tardive ale bolii. 


Tratamentul constă în: 

e evitarea consumului excesiv ținând cont si de riscul de dependenţă determinat 
de compoziția combinațiilor de medicamente antialgice; 

e hidratarea corectă în caz de consum şi mai ales în caz de abuz, în acest mod 
reducându-se riscul de exprimare a toxicității; 

e terapia chirurgicală a neoplaziei uroteliale; 

e tratament conservator / de substituție al bolii renale cronice; 

e corectia anemiei, luând în calcul componenta digestivă. 


13.3.7. Nefropatia interstitiala cronică prin expunere la plumb (Pb) 


Intoxicația cronică cu Pb poate fi întâlnită: 

e în mediul profesional; 

e prin folosirea recipientelor de uz alimentar cu Pb; 

e ingestia repetată de vopsele cu Pb (de ex. vopsele de pictură ingerate de copii); 

e lacei care locuiesc la marginea căilor de rulaj foarte aglomerate; 
Demonstarea intoxicației cronice cu Pb se poate face prin: 

e biopsie osoasă cu măsurarea conţinutului de Pb la nivelul osului; 

fluorescenta X pentru determinarea continutului in Pb de la nivelul osului; 
testul de mobilizare a Pb cu EDTA — se administrează EDTA intramuscular 
apoi se recoltează urina din 24 ore trei zile consecutiv; excretia cumulativă mai 
mult de 0,6 mg semnifică intoxicație cronică cu Pb. Se foloseşte determinarea 
cumulativă pentru cele trei zile, pentru că în BRC eliminarea Pb se reduce şi se 
consideră că în cele trei zile se realizează eliminarea completă a Pb chelat de EDTA. 
Plumbul ul este filtrat glomerular după care este reabsorbit la nivelul tubului 


proximal unde se acumulează intracelular la nivelul celulei tubulare proximale. 
Există diferite stadii ale afectării renale prin expunere la Pb: 


inițial apar incluziuni intranucleare formate din complexe Pb-proteine; leziunea 
funcţională renală în această etapă este discretă şi constă în alterarea activității 
tubulare în ceea ce priveşte eliminarea acidului uric (hiperuricemie saturnină), 
+/- aminoacidurie, +/- glicozurie renală; 

expunerea prelungită la Pb, 5-30 ani induce leziuni severe — atrofie tubulara 
progresivă, fibroză interstitiala. 

De regulă pacienţii se prezintă în acest stadiu tardiv cu boală renală cronică 


asociind: 


sediment urinar sărac, proteinurie discretă (ca in orice nefropatie interstitiala 
cronică); 

gută; 

hipertensiune arterială; 

ecografic, rinichi egali de dimensiuni reduse fără cicatrice, aspect care poate 
preta la confuzii cu nefropatia hipertensivă sau cu nefropatia urică; ca regulă la 
orice pacient cu gută, hiperuricemie şi boală renală cronică trebuie căutată 
expunerea la Pb. 


13.4. NEFRITA INTERSTITIALA ACUTĂ (NIA) 


Este o cauză frecventă de insuficiență renală acută. Constă în apariţia infiltratului 
inflamator şi a edemului la nivelul interstitiului renal, asociate cu o deteriorare 
rapidă a funcţiei renale. 


13.4.1. Epidemiologie 


Există câteva date epidemiologice cu valoare orientativa: 


1-3% din totalul de biopsii renale; 

15-27% dintre biopsiile efectuate pentru investigarea insuficientei renale acute. 
Incidenta reală nu este cunoscută pentru că: 

multora dintre pacienţi nu li se efectuează biopsia renală şi se preferă terapia 
empirică; este vorba în special de pacienţii vârstnici şi fragili care asociază 
instabilitate hemodinamică, stări infecțioase, degradarea stării cerebrale etc.; 
formele de boală de gravitate medie pot să nu fie diagnosticate pentru că pezenta 

bolii nu este detectată, sau pentru că semnele de boală sunt atribuite unei alte 
cauze de creştere a creatininei decât nefrita interstitiala acută. 


13.4.2. Etiologie 


Cel mai adesea NIA este determinată de medicamente: între anii 2000-2008, dintre 
cazurile cu NIA obiectivată bioptic peste 90% s-au dovedit a fi determinate de 
medicamente.Cele mai frecvente medicamente implicate în etiologia NIA sunt cele 
enumerate în tabelul 4, însă se poate afirma că orice medicament poate deteremina NIA. 


Tabelul 4. Principalele cauze etiologice ale nefritei interstitiale acute diagnosticate 
prin biopsie(după Manuel Praga, Kidney International - 2010). 


Medicamente Antibiotice: ampicilina,  cefalosporinele, 
(> 75% din cazuri) ciprofloxacina,  cloxacilina,  methicilina, 
penicilina, rifampicina,  sulfonamidele, 
vancomicina 
AINS 


Altele: alopurinol, aciclovir, famotidina, 
furosemid, omeprazol, fenitoina 
Infectii Bacterii: Brucella, Campylobacter, E coli, 
(5-10% din cazuri) Legionella, Salmonella, Streptococcus, 
Staphilococcus, Yersinia 
Virusi: Citomegalovirus, Epstein-Barr, 
Hantavirus, HIV, Polyomavirus 
Altele: Leptospira, Mycobacterium 
tuberculosis, Mycoplasma, Rickettsia, 
Schistosoma, Toxoplasma 


Idiopatice Anticorpi antimembrană bazală tubulara 

(5 — 10%) TINU (nefrita interstitiala asociată cu uveita) 
Asociate cu boli sistemice Sarcoidoză, sdr. Sjögren, Lupus eritematos 
(10 -15%) sistemic 


13.4.3. Patogenie 


Există următoarele momente importante în patogenia nefritei interstitiale acute: 

ə inițierea procesului inflamator; 

e întreținerea acestui proces cu consecinţe de distructie a interstitiului şi tubilor; 

e fibrogeneza precoce cu instalarea leziunilor ireversibile de fibroza interstitiala 
şi atrofie tubulară. 


13.4.3.1. Iniţierea procesului inflamator se produce datorită prezenţei de structuri 
antigenice endogene sau exogene. 
e antigene endogene care pot fi incriminate sunt: 
- proteina Tamm-Horsfall (megalina) localizată la nivelul marginii în perie a 
epiteliului tubular proximal; 

- proteine din compoziția membranei bazale tubulare (de ex. o glicoproteină 
structurală care, odată devenită antigenică, determină apariția de anticorpi 
antimembrană bazală tubulară, consecința fiind o formă rară de nefrită 
interstițială acută, care evoluează cu prezența de anticorpi circulanti 
antimembrană bazală tubulară). 

e antigenele exogene sunt cel mai frecvent implicate în instalarea nefritei 
interstitiale acute. Acestea sunt 

- fie molecule din compoziția medicamentelor (cel mai frecvent) 

- fie antigene microbiene. 


13.4.3.2. Mecanismul imunologic prin care se realizează agresiunea tubulointerstitiala 
este dovedit de: 

e coexistenta manifestărilor extrarenale de tip reactii de hipersensibilitate; 

e efectele renale şi extrarenale independente de doză; 

e reinstalarea bolii la repetarea expunerii. 

Molecula din medicament sau antigenul microbian se fixează la nivelul epiteliului 
tubular normal şi funcţionează ca o haptenă față de care se declanşează reacția 
imună care agresează structura de suport, respectiv membrana bazală tubulară. 

Faptul că dintre toţi indivizii expuşi la acţiunea unui medicament sau agent 
infecțios, numai unii declanşează nefrita interstitiala acută, arată că la ceilalți există 
o contrabalansare prin intermediul limfocitelor T supresoare. Insuficienta acestui 
mecanism de contrabalansare este probabil determinată genetic, şi determină 
susceptibilitatea la instalarea nefritei interstitiale acute. 

Imunitatea celulară are rol esenţial în instalarea şi evoluția acestei boli, 
Imunofluorescenta efectuată la pacienţii cu nefrita interstițială acută este negativă, 
cu două excepții — cea determinată de Ac antimembrană bazală tubulară şi cea indusă 
de meticilină. Aceasta demonstrează că imunitatea prin anticorpi este rar implicată. 

Infiltratul inflamator interstitial din nefrita interstitiala acută este constituit din 
limfocite T şi macrofage. Acestea reprezintă o importantă sursă de citokine care 
induc creşterea producției de matrice extracelulară, numărul de fibroblaste, 
recrutarea de noi celule inflamatorii, inclusiv eozinofile şi activarea acestora. 


13.4.3.3. Fibrogeneza 

O caracteristică foarte importantă a inflamatiei din nefrita interstitiala acuta, este 
fibroza precoce. Fibrogeneza este inițiată şi se exprimă in interval foarte scurt, de 
regulă în 7 zile de la debutul inflamatiei interstitiale, şi se soldează cu fibroză 
interstitiala şi atrofie tubulară. Precocitatea tratamentului este astfel de maximă 
importanță pentru prognosticul funcției renale. 


13.4.4. Morfopatologie 


În microscopia optică, glomerulii şi vasele nu prezintă modificări. La nivelul 
interstitiului modificările caracteristice sunt edemul şi infiltratul inflamator celular 

difuz sau parcelar. Infiltratul interstitial este format în special din: limfocite (cel 
mai frecvent CD4b), macrofage, eozinofile, plasmocite. Pot fi găsite de asemenea 
granuloame interstiţiale: în sarcoidoză, tuberculoză, în alte infecții, dar şi in NIA 
indusă de unele medicamente. 

Imunofluorescenta este negativă la cei mai multi pacienți cu NIA, dar uneori se 
pot găsi depozite de IgG sau complement de-a lungul membranei bazale tubulare. 
Depozitele lineare de IgG indică prezența afectării renale prin anticorpi 
antimembrană bazală tubulară. 

Microscopia electronică relevă de regulă leziuni nespecifice. În nefrita 
interstitiala acută indusă de AINS care evoluează cu sindrom nefrotic asociat, se 
poate observa şi afectare podocitară concomitentă. Leziuni de fibroză pot fi găsite 
deja după 7-10 zile de la iniţierea procesului inflamator şi acestea progresează spre 
fibroză avansată şi atrofie tubulară dacă nu se recurge rapid la oprirea 
medicamentului incriminat sau dacă nu se instituie şi terapia cu PDN. 


13.4.5. Diagnostic 


La pacienţii cu nefrită interstitiala acută indusă de medicamente, perioada medie 
dintre momentul în care se administrează medicamentul implicat şi momentul în 
care apar manifestările renale este de 10 zile. Acest interval liber poate însă varia 
de la o zi (în cazul unor antibiotice) la câteva luni (pentru AINS). 

Manifestarea renală de la care porneşte diagnosticul de NIA constă în creşterea 
bruscă a creatininei plasmatice. Pentru orice degradare acută a funcției renale la un 
pacient aflat sub tratament medicamentos, trebuie considerată ca posibilitate NIA. 
O sugestie clinică importantă în ceea ce priveşte această formă de insuficiență 
renală acută, este asocierea cu manifestări extrarenale caracteristice alergiei: febra 
(de regulă redusă), erupție cutanată maculopapuloasă, artralgii, manifestări 
digestive (ex. diaree) — vezi tabelul 5. 


Tabelul 5. Manifestări clinice și paraclinice la pacienții cu NIA. 


-Manifestare - Procent 
Insuficientă renală acută 100% 
Necesitatea substitutiei renale 40% 
Artralgii 45% 
Febră 36% 
Eruptie cutanata 22% 
Eozinofilie (> 500E/mm°) 35% 
Hematuria microscopica 67% 
Hematuria macroscopica 5% 
Leucociturie 82% 
Proteinuria nonnefrotica 93% 
Proteinurie nefrotica 2,5% 


Sindrom nefrotic 0,8% 

Paraclinic se poate înregistra leucocitoză, eozinofilie. Există si NIA indusă de 
medicamente — deci prin mecanism de hipersensibilizare, care evoluează fara 
eozinofilie, de exemplu NIA indusă de AINS. Absența modificării hematologice nu 
trebuie să inducă în eroare şi să determine negarea diagnosticului corect. În descrierea 
veche a NIA era inclusă ca obligatorie în expresia clinică aşa zisa triada 
diagnostică - febra, erupția cutanată, eozinofilia. De fapt, doar puţini pacienţi (sub 
10-15%) se prezintă cu aceste simptome, în special cei cu alergie la meticilină, 
context de la care a plecat descrierea primelor cazuri diagnosticate cu NIA în urmă 
cu multi ani. Între timp, capacitatea de recunoaştere a acestei boli a evoluat, 
acceptându-se variabilitatea de expresie clinică şi paraclinică, criteriile de 
diagnostic s-au modificat şi permit în prezent identificarea mult mai corectă a 
acestei forme de insuficienţă renală acută. 

Hematuria macroscopică poate fi întâlnită însă rareori. Hematuria 
microscopică se întâlneşte la 2/3 dintre pacienții cu NIA şi se deosebeşte de 
hematuria glomerulară prin absenţa hematiilor dismorfe şi a cilindrilor hematici. 

O manifestare foarte frecventă este /eucocituria adesea însoţită de cilindri 
leucocitari. Prezenţa piuriei sterile (leucociturie cu examen microbiologic al urinii 
negativ) conturează caracterul de sediment urinar activ. 

Eozinofiluria nu s-a dovedit foarte utilă diagnosticului, deşi initial i se acorda 
un rol diagnostic important. 

Proteinuria este frecvent întâlnită în NIA, la nivel de proteinurie tubulară — 
proteinurie moderată nonnefrotică.În NIA indusă de AINS se poate asocia 
protenurie nefrotică, însă aceasta este o eventualitate rară. 

În nefrita interstiţială acută asociată bolilor infecțioase, tabloul clinic 
dominant este cel al suferinței de bază. 

În nefrita interstitiala acută idiopatică (sindromul TINU) este caracteristică 
asocierea cu uveita anterioară bilaterală, care precede, evoluează concomitent sau 
urmează evoluţia nefritei interstitiale acute. 

O entitate nouă de NIA este cea asociată pancreatitei acute autoimune. 
Caracteristic pentru aceasta este prezenţa de infiltrat celular cu mononucleare IgG4 
pozitive la nivelul interstitiului renal. 

Merită menţionată o posibilă capcană diagnostică — o altă afecţiune ce evoluează 
cu eozinofilie, afectare renală acută, manifestări cutanate. Este boala ateroembolică 
renală care trebuie inclusă în diagnosticul diferenţial cu NIA, în special la vârstnic. 

De menţionat de asemenea faptul că un număr semnificativ de pacienţi cu 
nefrită interstiţială acută indusă de medicamente poate ajunge la necesitatea de 
substituție renală. 


13.4.6. Tratament 


13.4.6.1. Tratamentul NIA determinată de medicamente 
Tratamentul conservator 
Ca pentru oricare altă forma de IRA ținta terapeutică este recuperarea funcției renale. 

În legătură cu capacitatea de recuperare şi prognosticul pacientului cu NIA s-a 
demonstrat că: 

e nuse corelează cu durata expunerii la drogul toxic; 

e se corelează cu aspectul morfopatologic; infiltratul inflamator difuz prezent şi 
caracterul extensiv al fibrozei în momentul diagnosticului conferă prognostic 
negativ, infiltratul inflamator parcelar conferă în schimb un prognostic bun; 

e se corelează cu identificarea corectă a drogului responsabil de NIA; uneori 
agresiunea asupra rinichiului continuă pentru că nu se poate stabili cu exactitate 
drogul incriminat, fie pentru că este greu de ales în contextul stării grave a 
pacientului cu polimedicatie, fie pentru că pacientul nu declară automedicatia; 
aceasta din urmă se regăseşte în special în cazul medicatiei naturiste care poate 
crea confuzie prin necunoasterea sau nerecunoasterea capacităţii sale nefrotoxice; 

e se corelează cu calitatea tratamentului; studiile vechi efectuate pe loturile 
iniţiale de pacienți cu NIA, în special indusă de meticilină, erau optimiste din 
punct de vedere al recuperării funcției renale doar după întreruperea drogului 
incriminat; pe măsură ce etiologia s-a diversificat, diagnosticul s-a îmbunătățit, 
numărul de cazuri studiate şi durata de urmărire a pacienţilor au crescut, s-a 
demonstrat că un procent semnificativ (30-70%) nu recuperează complet 
disfunctia renală dacă nu se recurge si la un alt demers terapeutic, respectiv 
tratamentul antiinflamator/imunosupresor; 

Tratamentul cu antiinflamator steroidian 
Acest tratament nu este încă bine cuantificat pentru NIA, însă indicatia de a-l 

folosi câştigă teren şi se conturează de asemenea indicatia de a-l folosi precoce — în 


următoarele; 

e există studii care demonstrează limpede evoluția mai bună a cazurilor cu nefrită 
interstițială acută indusă de medicamente sub corticoterapie; 

ə există uneori evoluție dramatic favorabilă odată cu instituirea terapiei cu cortizon 
cu reinstalarea rapidă a diurezei şi reducerea rapidă a creatininei plasmatice; 

e fibroza în NIA determinată de alergia la medicamente se instalează precoce; 
trecerea de la infiltrat inflamator la fibroză este deseori evidentă în prima 
săptămână de tratament conservator, de după întreruperea medicamentului toxic; 

e infiltratul interstitial celular răspunde prin remisiune la doze mari de cortizon în 
timp ce fibroza este ireversibilă; 

e există studii care sugerează că terapia cu cortizon instituită precoce previne riscul 
de instalare a bolii renale cronice; în acest fel se tinde la dispariţia perioadei 
libere în care după întreruperea drogului se urmărea evoluţia spontană a funcţiei 
renale; se consideră că lăsând să se deruleze această perioadă de verificare, se 
întârzie instituirea corticoterapiei, ceea ce poate inrautati prognosticul. 

Date fiind aceste caracteristici şi având drept scop înlăturarea infiltratului 
inflamator celular, protocolul logic de corticoterapie constă în a începe cu doze 
mari de cortizon şi de a continua pe perioadă scurtă de timp: 

Metilprednisolon puls 250mg/puls, 1 puls/zi, 3 zile consecutiv, urmat de 
PDN 0,5-1mg /kg/zi cu reducere treptată a dozei pe parcursul a 4-6 săptămâni. 


Acest protocol se soldează rareori cu efecte secundare importante. 
Tratamentul altor forme de NIA 


Antinflamatorul steroidian este indicat şi în: 

TINU; 

NIA din cadrul bolilor sistemice; 

în NIA asociată pancreatitei autoimune. 

În NIA cu anticorpi antimembrană bazală tubulară se indică plasmafereza 


şi tratament cu ciclofosfamidă. 


În NIA idiopatică rezistentă la steroizi se pot folosi ca alternative: 


ciclofosfamida, ciclosporina, micofenolatul de mofetil 


13.4.7. Concluzii 


NIA este o cauză frecventă de insuficienţă renală acută; 

cel mai frecvent NIA este indusă medicamentos; cel mai adesea este implicat 
AINS; 

mecanismul patogenic cel mai frecvent implicat este răspunsul imun mediat 
celular; 

cel mai important gest terapeutic este înlăturarea medicamentului nefrotoxic; 

o proporţie semnificativă dintre pacienţi (30-70%) nu recuperează complet 
funcţia renală, din cauza tendinței la fibrozare rapidă a infiltratului interstitial 
celular; introducerea precoce în tratament a antiinflamatorului steroidian — în 
primele 7 zile de la diagnostic- îmbunătăţeşte considerabil prognosticul. 

CAPITOLUL 14 
LITIAZA RENO-URINARĂ 


14.1. INTRODUCERE 


Litiaza urinară este afecțiunea cu cel mai lung istoric între bolile cronice ale 
rinichiului. În afara trecutului îndelungat al descoperirii afecțiunii, nefrolitiaza este 
frecvent întâlnită, datele variind în funcţie de zonele geografice, dar cu valori 
procentuale situate între 5% şi 12% din populaţia generală. Deşi pacientul cu litiază 
poate fi de multe ori asimptomatic, posibilele complicaţii ale acestei afecțiuni 
(colica renală, infecțiile de tract urinar, insuficienţa renală obstructivă, etc.) sunt 
responsabile pentru creşterea morbiditatii, iar pentru sistemele de sănătate publică, 
de costuri anuale foarte mari. Datele publicate de Saigal&al la nivelul anului 2005 
pentru sistemul de sănătate din Statele Unite estimau un cost anual de aproximativ 
5 miliarde de dolari, reprezentând cheltuieli de spitalizare şi proceduri chirurgicale 
de îndepărtare a calculilor. 


14.2. EPIDEMIOLOGIE 


Prevalenta litiazei urinare variază în funcţie de zona geografică, sex şi vârstă, dar 
conform ultimelor date epidemiologice a existat o tendință de creştere la nivel 
global până în anii 2000, ulterior aceste date obiectivând o stabilizare a acestei rate, 
Pentru Statele Unite prevalența litiazei renale s-a dublat, dacă se compară perioada 
1964-1972, când prevalența era de 2,62%, cu perioada 1988-1994, când această 
valoare a ajuns la 5,2%. Tendinţe asemănătoare există şi în Spania, Italia, Japonia 
şi Germania. Prevalenta maximă la nivel mondial este raportată in Nord-Estul 
Tailandei (16,9%). 

Incidenta litiazei renale este raportată în creştere, cu valori variind între 116 
persoane la 100.000 de locuitori în Statele Unite şi 900 persoane la 100.000 în 
Seul, Coreea de Sud, respectând aceleaşi tendinţe de creştere descrise anterior. 

Prevalenta litiazei renale creşte odată cu vârsta populaţiei analizate, valoarea 
maximă fiind descrisă între 40 şi 49 de ani. Raportul barbati:femei este în prezent 
de 3:1, iar incidenţa litiazei în funcţie de rasă descrie o frecvență mai mare în rândul 

populaţiei caucaziene, comparativ cu populaţia afro-americană, şi un risc mai mic 
pentru populaţia asiatică. 


14.3. ETIOPATOGENIE 


Mecanismul patogenic prin care se formează calculii este plurifactorial, fiind în 
continuare subiect de cercetare. Sunt descrise fenotipuri şi mecanisme patogenice 
diferite în relaţie cu factorii de risc genetici, metabolici, alimentari, etc. 

Teorii fiziochimice de formare a calculilor: 

e Suprasaturarea urinei cu săruri litogene este definită ca raportul dintre 
concentraţia urinară a sărurilor şi concentraţia serică a lor. În situaţia calculilor 
din oxalat de calciu sau fosfat de calciu, la o valoare a supra-saturării mai mică 
decât 1, aceştia se vor dizolva, iar când suprasaturarea este mai mare ca |, 
cristalele de oxalat şi fosfat vor agrega si precipita, generând formarea 
calculului. Valoarea suprasaturării urinare, determinată cu ajutorul unui soft 
specializat din analiza urinii pe 24h, se corelează cu tipul de calcul şi recurenta 
litiazei. Suprasaturarea este mai mare la pacienţii cu istoric de calculi. 

e Nucleerea si agregarea cristalelor - Primul pas in formarea cristalelor este 
nucleerea. În urină, nucleerea se produce pe suprafeţele preexistente, cum ar fi 
membranele celulelor epiteliale, alte cristale, cilindri urinari, hematii, cilindri 
granulari. Acest tip de nucleere este denumit nucleere eterogenă. A doua etapa 
în formarea cristalului se numeşte epitaxie, permiţând cristalelor de același tip 
să se dezvolte unul pe suprafaţa celuilalt. După apariţia nucleelor de cristalizare, 
folosind forțele electrice şi chimice prezente în soluţie se produce agregarea, 
aglomerarea care constituie un mecanism important în formarea calculului. 

e Jnhibitori şi promotori ai creşterii cristalelor - Un număr de substanțe 
identificate în urină pot cataliza formarea, creşterea sau agregarea cristalelor 
prin inhibitia sau accelerarea acestor etape. Există anumite teorii de patogeneză, 
care explică absenţa calculilor la cei cu valori crescute ale suprasaturarii prin 
prezența inhibitorilor urinari de creştere. Tabelul 1 enumeră principalii 
modulatori ai formării cristalelor, cei mai studiati fiind inhibitorii cristalelor de 
oxalat de Ca. O parte din aceste substanțe au acţiune dublă, putând inhiba o 
etapă din formarea cristalului, dar în acelaşi timp accelera o altă etapă. De exemplu, 
glicozaminoglicanii accelerează nucleerea cristalelor, dar inhibă agregarea. 

e Modificări histopatologice la nivelul rinichiului - studii extinse de biopsie 
papilară intraoperatorii, la pacienţii cu litiază recidivantă, au obiectivat anumite 
modele în localizarea intraparenchimatoasă a calculilor în funcție de compoziția 
lor. Astfel, pacienţii cu litiază idiopatică de oxalat de calciu prezintă depozite 
albicioase la nivelul papilelor renale. Aceste depozite au fost denumite ,, placi 
Randall”. În cazul litiazei cu fosfat de calciu au fost identificate depozite in 
tubii colectori, compuse în general din apatită. 

Tabelul 1. Inhibitori şi promotori ai dezvoltării cristalelor. 


Pirofosfat 

Magneziu 

Citrat 

Proteina Tamm-Horsfall 
Nefrocalcina 
Osteopontina 
Inter-a-inhibitor 
Calgranulină 
Fragmentul F1 al protrombinei 
Albumina 

Fragmente ADN şi ARN 
Glicozaminoglican 


14.4. FACTORI DE RISC Al LITOGENEZEI 


e Factori genetici/familiali: cistinuria — maladie cu transmitere autosomal 
recesivă, acidoza tubulară renală distală (tip 1), hiperoxaluria congenitală, 
litiaza urică familială; 

e Factori alimentari si dietetici: consum excesiv de sare, consum excesiv de 
proteine de origine animală, consum crescut de oxalati (nuci, spanac, alimente 
bogate in vitamina C), consum scăzut de lichide; 

e Factori ocupationali sau recreationali: mediu de lucru cu temperaturi 
crescute, efectuarea de exerciţii fizice cu durată prelungită (de ex. — maraton); 

e Antecedente medicale sau chirurgicale: istoric de calculi (risc de 35-40% de 
a dezvolta un nou calcul la 5 ani de primul), boala Crohn, intervenţii chirugicale pe 
intestin sau by-pass ileo-colonic, gută, sarcoidoză, hiperparatiroidism, imobilizări 
prelungite (politraumă, etc.); 

e Factori medicamentoşi: consum cronic de suplimente de Ca, inhibitori de 
anhidrază carbonică (terapie glaucom), vitamina D, suplimente de bicarbonat 
sau citrat; 

e  Malformaţii urinare ce favorizează staza urinară: tumori benigne sau maligne 
de prostată, tumori vezicale, maladia jonctiunii pielo-ureterale, stenoze 
ureterale, stenoze congenitale de uretră, stricturi uretrale. 

e Factori bacteriologici: germeni ce secretă urează (Proteus, Pseudomonas, 
Klebsiella), enzimă ce scindează ureea în amoniac şi bioxid de carbon, creşte 
pH-ul urinar şi determină apariţia litiazei de fosfat amoniaco-magnezian 
(struvit). 

14.5. CLASIFICAREA CALCULILOR 
Se poate face după mai multe criterii. 


În funcţie de localizarea lor pot fi: 

e Calculi renali: bazinetali, caliceali (superior, mijlociu şi/sau inferior), coraliformi 
(bazinet şi calice); 

e Calculi ureterali; 
Calculi vezicali; 

e Calculi uretrali (la bărbaţi). 


În funcţie de radioopacitate pot fi: 

e Intens radioopac: oxalat de calciu monohidrat, calciu hidrogen fosfat dihidrat; 
e Radioopac: oxalat de calciu dihidrat, hidroxiapatit; 

e Semiopac: struvit (fosfat amoniaco-magnezian), cistină; 

e Radiotransparent: acid uric, xantina. 


In funcţie de aspectul macroscopic pot fi: granulari, ovalari, aciculari, radiari, 
muriformi, coraliformi. 


În funcţie de numărul calculilor pot fi: unici sau multipli, unilaterali sau bilaterali. 


După prezența sau absența recidivelor poate fi: litiază nerecidivantă, litiază 
recidivantă, litiază multiplă recidivantă (malignă). 


Cea mai importantă clasificare se face după compoziția chimică a calculilor: 

e  Oxalat de calciu monohidrat sau dihidrat (cei mai frecvenți - 75%); 

e Fosfat: hidroxiapatit, carbonat apatit, calciu hidrogen fosfat dihidrat, B-tricalciu 
fosfat, fosfat amoniaco-magnezian hexahidrat (struvit); 

e Acid uric; 

e Urat: acid uric dihidrat, urat monoamonian, urat disodic monohidrat. 


Tabelul 2 subliniază legătura dintre compoziţia chimică a calculului, cauza lui 
şi frecvenţă. 


14.6. DIAGNOSTICUL LITIAZEI URINARE 


14.6.1. Diagnosticul clinic 


Primele acuze clinice ale pacientului cu litiază apar în contextul deplasării 
calculului din pelvisul renal în ureter provocând colica renală (vezi subcapitolul 
„ Tratamentul colicii nefretice’’). 

Tabelul 2. Nefrolitiaza: compoziție chimică, frecvență și cauze. 


Compoziţie chimică Frecvență 
Oxalat de calciu sau fosfat de 70%-80% 
calciu 


Cauze si mecanisme 
Hipercalciuria 
Aport crescut de sare si proteine 
Hipercalcemie 
Idiopatica 
Acidoza metabolica 
Volum urinar scăzut 
Deshidratare cronică, temperaturi 
atmosferice ridicate 
Hiperuricozurie 
Aport crescut de proteine şi purine 
Gută 
Hiperoxalurie 
Aport scăzut de calciu, aport crescut 
de oxalat, hiperoxalurie congenitală 
Hipocitraturie 
Acidoză metabolică 
Acidoză tubulară distală 
Boală inflamatorie intestinală 
Idiopatică 


pH urinar scăzut 

Alterarea secreției renale de amoniu 
Acidoză metabolică 
Hiperuricozurie 

Obezitate 

Sindrom metabolic 


Infectii urinare (germeni ureazo- 
secretori) 


Cistinuria 
Afectiune genetică cu transmitere 
autosomal recesivă 


Acid uric 10%-15% 
Fosfat amoniaco-magnezian 10%-15% 
(calcul de struvit, de infectie) 
Cistina <1% 
Altele: 
Indinavir <1% 
Triamteren 
Xantina 


Este utilizat în terapia antiretrovirală a HIV 
Diuretic economisator de potasiu 
Secundar utilizării allopurinolului pentru 
tratamentul hiperuricemiei sau gutei. 


Principalele acuze clinice ale pacientului cu litiază sunt: 

e Durerea- este cel mai frecvent descrisă, fiind de intensitate mare, insuportabilă 
şi având caracter colicativ. Localizarea durerii este în cele mai multe cazuri 
lombară, la nivelul unghiului costovertebral, iradiind spre flanc, abdomen 
inferior şi organe genitale externe, odată cu deplasarea calculului pe ureter. 
Durerea evoluează în crize paroxistice, cu ameliorări pasagere, şi durează în medie 
între 20 si 60 de minute. Distensia capsulei renale şi obstructia urinei cu 

distensia ureterului sunt considerate principalele explicaţii în apariţia durerii. 

e Hematuria — poate fi macroscopică sau microscopică, apare după colica 
nefretică, dar poate fi prezentă şi la pacienţi asimptomatici. Absența hematuriei 
nu exclude diagnosticul de litiază. Hematuria nu este prezentă la 10-30% din 
pacienții cu litiază documentată. 

e Manifestări digestive: greață, vărsături, meteorism abdominal — explicate prin 
interconexiunile între fibrele nervoase aferente şi eferente ale rinichiului cu 
ganglionii celiac, aorto-renal şi mezenteric inferior. 

e Manifestări urinare: polakiurie, disurie — sunt datorate fenomenelor iritative 
date de prezenţa calculului pe ureterul pelvin; anuria semnalează instalarea 
obstructiei complete a ureterului pe rinichiul unic (chirurgical, congenital sau 
functional) sau a obstructiei bilaterale a ureterelor. Prezenţa anuriei impune 
intervenţie urologică de urgență prin realizarea cateterismului ureteral sau a 
nefrostomiei percutanate. 

e Febra — este prezentă în cazul infecției de tract urinar asociate, evoluţia spre 
sepsis fiind frecvent întâlnită. 


14.6.2. Diagnosticul imagistic şi de laborator 


Diagnosticul litiazei urinare este initial suspicionat ca urmare a manifestărilor 
clinice. Pentru a confirma imagistic diagnosticul de litiază urinară se folosesc 
următoarele evaluări: ecografia renală, radiografia reno-vezicală simplă, urografia 
intravenoasă, tomografia computerizată spirală. 


Ecografia renală stabileşte diagnosticul de litiază prin descrierea unor imagini 
hiperreflectogene cu formă ovalară, de diferite dimensiuni şi însoţite de con de 
umbră posterior, acest aspect trebuie să fie prezent în cel puţin două secţiuni 
perpendiculare pentru a fi considerat pozitiv. Este utilizată de primă intenţie pentru 
a evalua prezenţa hidronefrozei sau a distensiei ureterale. Este utilizată tot de primă 
intenţie în cazul femeilor însărcinate. Descrierea ecografică a unui calcul ce nu se 
evidenţiază şi pe radiografia renală simplă ridică suspiciunea de litiază urică sau de 
cistină. Limitele metodei constau în imposibilitatea vizualizării calculilor mai mici 
de 5 mm sau a calculilor ureterali lombari inferiori, lombari şi pelvini până aproape 
de joncțiunea uretero-vezicală (vezi figura 1). 


Radiografia reno-vezicală simplă este utilă pentru a obţine informaţii despre 
dimensiunea, forma şi localizarea calculului. 

Calculii de oxalat de calciu (aproximativ 85% dintre toţi calculii renali) sunt 
radioopaci, în timp ce calculii de acid uric şi cistină sunt radiotransparenti. Tot pe 
radiografia renală simplă se pot descoperi leziuni degenerative osteo-articulare, 
utile în diagnosticul diferenţial al litiazei. Limitele metodei constau în posibilitatea 
de a nu detecta calculii radiotransparenti, dar suprapusi pe structuri osoase şi in 
imposibilitatea de a detecta obstructia (vezi figurile 2a şi 3a). 

Urografia intravenoasă are sensibilitate şi specificitate mai mare decât 
radiografia renală simplă în detecția calculilor şi identificarea obstrucției. 
Presupune injectarea intravenoasă de substanțe de contrast şi efectuarea de 
radiografii secvențiale (la 5, 15, 30, 45 min) — (vezi figura 2b şi 3b). 


Figura 2.a. RS - Calcul coraliform drept Figura 2.b. UIV- Calcul coraliform drept 
tip A. tip A (rinichi drept mut urografic — 
pionefroza litiazică). 

Figura 3.a. RS - Calcul ureteral Figura 3.b. UIV- Calcul ureteral 
pelvin drept radioopac. pelvin drept (partial obstructiv!). 


Urografia nu trebuie făcută în colică sau imediat după, deoarece se va obține 
imaginea clasică de “rinichi alb”, nefrograma certificând obstructia, dar 
neidentificând sediul ei. 

Această procedură diagnostică, inițial de primă intenție, presupune o expunere 
la o doză mare de radiații, apariția de efecte secundare la administrarea substanței 
de contrast (alergie, insuficiență renală acută, etc.). În acest context este înlocuită în 
recomandările Societăţii Americane şi Europene de Urologie cu tomografia 
computerizată spirală. 

Tomografia computerizată spirală fara utilizarea de substanţă de contrast poate 
detecta într-un timp foarte scurt (10 minute) atât localizarea calculului, cât şi 
prezenţa sau absenţa obstructiei. Specificitatea tomografiei spirale (Helical CT) se 
apropie de 100%, evaluarea imaginilor obţinute făcând posibilă realizarea cu 
uşurinţă a diagnosticului diferenţial. Metaanaliza publicată in 2002 de Worster si 
colab. demonstrează eficacitatea clară a tomografiei spirale fata de urografia 
intravenoasă în diagnosticul litiazei. 

Computer tomografia cu energie duală (DECT) este o metodă imagistică nouă, 
la care studiile in vitro efectuate până în prezent sugerează posibilitatea detectiei 
compoziţiei calculului, informatie care ar directiona tratamentul. 


Diagnosticul de laborator 

Posibilitatea aplicării unor măsuri terapeutice de preventie a apariției calculilor este 
legată de identificarea compoziţiei lor. De aceea este important să se facă analiza 
chimică a calculului eliminat ori de câte ori este posibil. În cazul unui pacient fără 

istoric anterior de litiază, evaluarea de laborator va cuprinde excluderea unor 
afecțiuni sistemice: hiperparatiroidismul, acidoza tubulară distală, hiperoxaluria. 
Examenul de urină va include determinarea pH-lui urinar, valori mai mari de 7,5 
fiind sugestive pentru litiaza de infecţie, iar valori mai mici 5,5 fiind sugestive pentru 
litiaza de acid uric. În sedimentul urinar se va căuta prezența si tipul cristaluriei. 
Pentru pacienţii cu litiază renală recurentă, investigaţiile de laborator vor fi 
extinse. Descrierea completă a testelor urinare şi sangvine utile în diagnosticul 


litiazei este făcută în tabelul 3. 


Tabelul 3. Analize de laborator utile în evaluarea litiazei urinare recurente. 


Analize determinate Valori normale Scop 
Teste sangvine 
Calciu 8,8-10,3 mg/dl Diagnosticul 
hiperparatiroidismului primar, 
aportului crescut de vitamina 
D, sarcoidoză 
Fosfor 2,5-5,0 mg/dl Diagnosticul 


hiperparatiroidismului primar 


Creatinina serica 


0,6-1,2 mg/dl 


Diagnosticul bolii cronice de 
rinichi 


Bicarbonat 20-28 mmol/l Diagnosticul acidozei tubulare 
distale 

Clor 95-105 mmol/l Diagnosticul acidozei tubulare 
distale 

Potasiu 3,5-4,8 mmol/l Diagnosticul acidozei tubulare 


distale, dezechilibre alimentare, 
afecțiuni gastrointestinale 


Teste urinare (urina 
colectată în 24 ore) 


Volum 


> 1,5 litri/zi 


Decelarea cauzei litiazei prin 
volum scăzut 


Calciu <300 mg/zi bărbați Decelarea hipercalciuriei 
<250 mg/zi femei 
Oxalat <40 mg/zi Decelarea hiperoxaluriei 
pH 5,8-6,2 Calcularea suprasaturării 
acidului uric şi a fosfatului de 
calciu, diagnosticul acidozei 
tubulare distale 
Fosfor 500-1500 mg/zi Calcularea suprasaturării 
fosfatului de calciu 
Citrat >450 mg/zi bărbați Decelarea nivelului scăzut de 
>550 mg/zi femei citrat şi diagnosticarea acidozei 
tubulare distale 
Acid uric <800 mg/zi bărbați Decelarea uricozuriei drept 


<750 mg/zi femei 


cauză a litiazei; calcularea 

suprasaturării acidului uric 

Sodiu 50-150 mmoli/zi Sfat dietetic; calcularea 
suprasaturării 

Potasiu 20-100 mmoli/zi Identificarea utilizării de săruri 
de potasiu; calculul 
suprasaturării 

Magneziu 50-150 mg/zi Decelarea malabsorbtiei; 
calcularea suprasaturării 

Sulfat 20-80 mmoli/zi Calcularea suprasaturarii; 
determinarea producției nete 
de acizi 

Creatinina 20-24 mg/kg/zi bărbaţi 

15-19 mg/kg/zi femei 

Alte teste screening 

Cistina urinară Negativ Decelarea cistinuriei 

Analiza biochimică a Clasificare şi adaptare tratament 

calculului 

Calculul suprasaturării 

Oxalat de calciu 6-10 Adaptarea tratamentului 
Fosfat de calciu 0,5-2 Adaptarea tratamentului 


14.6.3. Diagnosticul diferenţial 


14.6.3.1. Diagnosticul diferenţial al colicii renale 

Pentru a produce durere având caracter colicativ, calculul renal trebuie să se 
angajeze în ureter. În acest context, prezența unui calcul renal izolat la un pacient 
cu durere importantă abdominală sau în flanc obligă la efectuarea diagnosticului 
diferenţial. Principalele cauze posibile sunt: 


obstructii endoluminale date de: cheaguri (după punctie biopsie renală, tumori 
renale parenchimatoase sau de uroteliu), emboli tumorali, necroză papilară; totuşi, 
tumorile renale nu se prezintă în mod obişnuit cu tablou clinic de colică renală; 
compresiune extrinsecă: obstructie infundibulară (îngustarea tijei caliceale), 
maladia jonctiunii pielo-ureterale, fibroza retroperitoneală, stenoze ovariene 
(posttraumatice); 

dureri de cauză musculoscheletală: lombosciatică, traumatisme, zona zoster; 
dureri de cauză abdominală: colecistită acută, ulcer duodenal, apendicită acută, 
diverticulită, ocluzie intestinală; | 
dureri de cauză cardiovasculară: anevrism de aortă abdominală, infarct 
miocardic acut, infarct enteromezenteric, infarct renal; 

dureri de cauză obstetricală: sarcină ectopică, torsiunea ovariană, salpingită acută. 


14.6.3.2. Diagnosticul diferenţial al hematuriei macroscopice 
Principalele cauze de hematurie macroscopică sunt: tumorile renale maligne sau 

benigne, tumorile de uroteliu superior, tumorile vezicale, pielonefrita acută, cistita 
acută hemoragică, tuberculoza urinară, rinichiul polichistic, contuziile renale şi 
vezicale. 


14.7. COMPLICATIILE LITIAZEI 
14.7.1. Complicatii obstructive: 


e (uretero)hidronefroza ce evoluează progresiv până la ocuparea completă a 
parenchimului renal şi care, în absenţa tratamentului, duce la compromiterea 
ireversibilă a nefronilor afectaţi; 

e anuria obstructiva — este complicatia ce adresează de urgență pacientul la 
camera de gardă din cauza anuriei brusc instalate. Este determinată de prezenţa 
unui obstacol pe rinichi unic funcţional, congenital, chirurgical sau, mai rar, 
obstructie simultană bilaterală. 


14.7.2. Complicatii infecțioase: 


e pielonefrita acută — este o complicatie frecventă a litiazei. Din cauza 
un pacient cu litiază este considerată complicată şi se tratează minim 14 zile 
(vezi capitolul “Infecțiile tractului urinar”); 

e hidronefroza infectată (uropionefroza) — se caracterizează prin prezența 
colecţiilor purulente la nivelul paranchimului renal, rinichi de dimensiuni 
crescute sau normale, structura modificată, dar cu urini limpezi. Reprezintă o 
urgență urologică, fiind necesar drenajul percutan sau insertia unei sonde 
ureterale ,, JJ”. 


14.7.3. Complicatii degenerative: 


Boala cronica de rinichi secundara nefropatiei obstructive litiazice apare atunci 
cand obstructia este bilaterală, pe rinichi unic functional sau chirurgical. Deteriorarea 
funcţiei renale este lentă şi poate duce la stadiul final al bolii cronice de rinchi după 
ani de zile. Studiul efectuat de Teichman şi colab. asupra evoluţiei pe termen lung a 
pacienţilor cu litiază renală coraliformă a decelat apariţia bolii cronice de rinichi la 
un procent de 28% din pacienţii monitorizati, după 8 ani de zile. 

Principalele mecanisme descrise sunt ischemia renală indusă intraoperator 
pentru a limita hemoragia şi distrugerea parenchimului renal prin incizie. O altă 
explicație pentru deteriorarea funcției renale este cea iatrogenă, secundară 
nefrolitotomiei percutanate (NLP) sau altor tehnici chirurgicale. Totuşi, până în 
prezent nu există studii care să descrie corelaţii semnificative între pierderea 
funcţiei renale şi anumite tehnici chirurgicale. 

14.8. TRATAMENTUL LITIAZEI 
14.8.1. Litiaza calcică 


Aportul crescut de lichide (cura hidrică) — modificarea concentraţiei factorilor 
promotori ai litogenezei poate preveni recurenta litiazei. Până în prezent, atât studii 
observationale cât şi studii randomizate, placebo controlate, au demonstrat eficiența 
aportului crescut de lichide. Nivelul optim al aportului hidric trebuie să fie mai 
mare de 2 l/zi. 

Modificarea dietei — pacienţii cu nivel crescut al calciului urinar şi litiază 
calcică trebuie să reducă alimentele bogate în sare şi proteine de origine animală. 
Alte modificări ale dietei se impun în funcţie de analiza urinii pe 24 h. Astfel, dacă 
pacientul are un nivel scăzut al citraturiei, atunci el trebuie să crească consumul de 
fructe şi legume proaspete (de citrat). Iniţierea sau menţinerea în dieta zilnică a 
suplimentelor pe bază de calciu depinde de nivelul suprasaturării cu săruri de Ca din 
urina pacientului. Dacă suprasaturarea creşte, atunci suplimentele de Ca vor fi oprite. 

Terapie medicamentoasă — este indicată la pacienţii cu litiază recurentă, 
severă în scopul prevenirii apariţiei de noi calculi. 

Diureticele tiazidice sunt utilizate deoarece pot cobori excretia urinară a 
calciului cu până la 150 mg/zi şi reduce rata recurentei cu până la 90%. În mod 
uzual, se începe cu 25 mg/zi de Hidroclorotiazidă, fiind crescută ulterior până la 
50-100 mg/zi. Pentru monitorizarea tratamentului se recomandă determinarea 
nivelului seric al potasiului din cauza riscului de apariţie a hipokaliemiei. 

Allopurinolul este utilizat pentru tratarea litiazei calcice cu hiperuricozurie 
(100-300 mg/zi). Allopurinolul poate scădea rata recurentei litiezei cu până la 80% 
în cazul hiperuricozuriei izolate. 

Pentru o evaluare completă a posibilităților terapeutice în litiaza calcică vezi şi 
tabelul 4. 


14.8.2. Litiaza urică 


Principalul factor de risc în apariţia litiazei urice este nivelul scăzut al pH-lui. 
Alcalinizarea urinii este principala măsură terapeutică indicată în acest caz, având 
drept țintă obţinerea unui pH urinar de 6,5 sau mai mare. Pentru obţinerea acestui 
deziderat se utilizează în mod obişnuit citrat de sodiu 30-40 mEq/zi sau bicarbonat 
de sodiu 4-5 lingurite/zi. Dacă nu se poate obține nivelul ţintă al pH-lui din cauza 
hiperuricozuriei marcate se poate adăuga allopurinol. 
Măsurile de modificare a dietei care se impun în scopul preventiei recurentei sunt: 
e scăderea consumului de carne de porc, pui sau fructe de mare; pentru scăderea 
producţiei de acid uric; 
e creşterea consumului de fructe şi legume, pentru a creşte pH-ul urinar; 
e scăderea în greutate, fiind cunoscută legătura directă dintre obezitate, diabet şi 
rata mai mare de apariţie a litiazei urice. 

Tabelul 4. Recomandări terapeutice pentru preventia recurentei litiazei urinare. 


“Terapie Mecanism de Criterii de selecţie | Complicatii/ 
Ses „. acțiune = = ) se: oe) o Precauții 
Aport Scaderea Adecvata Utila pentru toti De evitat 
crescut de  suprasaturării pentru a pacienţii, posibil lichidele 
lichide prin dilutia urinii menţine singurul tratament conţinând 
volumul urinar indicat la ceicuun cantități 
> 2 litri/zi singur episod de crescute de sare 
litiază sau carbohidrați 
Dieta Scade Sodiul < 100 Recomandările Complianta 
suprasaturarea mmol/zi, pentru aportul zilnic scăzută la 
prin scăderea proteine< 0,8 - de sodiu şi proteine tratament; 
eliminării de 1 g de proteină sunt utile în special De evitat 
calciu şi oxalat; de origine pacienţilor cu suplimentele de 
menţine animală /kg/zi;  hipercalciurie sau calciu 
densitatea oxalatul < 100  hiperuricozurie; 
minerală osoasă, mg/zi, calciu pentru calciu utile 
previne 800-1000 pentru toți pacienţii 
hiperoxaluria mg/zi. cu litiază calcică 
Diuretic Scade Indapamidă Pacienti cu Hipokaliemia, 
de tip suprasaturarea 1,25-2,5 mg/zi;  hipercalciurie; hipotensiunea 
tiazidic prin descresterea  hidroclorotia- poate fi utilă la arterială, alergie 
excretiei de zidă 12,5-25 mg anumiţi pacienți cu şi 
calciu de două ori/zi  normocalciurie fotosensibilitate 
Citrat de Scade 10-20 mmol de Pacienti cu Este necesara 
potasiu suprasaturarea 2 sau 3 ori pe hipocitraturie monitorizarea 
prin fixarea Zi pH-ului urinar si 
calciului; inhiba a suprasaturării 
creşterea fosfatului de 
cristalelor de calciu 
calciu 
Allopuri- Scade 100-300 mg/zi  Pacienţi cu Alergie 
nolul concentrația hiperuricozurie şi 
urinară de acid litiază calcică 
uric, imbunatatind 
solubilitatea 
sărurilor de Ca 
14.8.3. Cistinuria 


Litiaza de cistină, cauzată de cistinurie, necesită în mod frecvent tratament pentru 
preventie. Tiopronina şi Penicilinamina sunt utilizate datorită creşterii solubilitatii 
cistinei. Alcalinizarea urinii ajută în terapia de preventie, dar nu este suficientă. 
Dintre măsurile dietetice cu beneficiu posibil în litiaza de cistină sunt 
menţionate reducerea consumului de sare şi proteine de origine animală. 

14.8.4. Calculi de infectie 


Calculii de struvit sau de infectie se formeaza in tractul urinar superior in conditiile 
prezentei infectiei urinare cu bacterii producatoare de ureaza. Calculii de struvit pot 
deveni foarte mari, coraliformi, necesitând intervenţie urologică. 

Preventia recurentei litiazei de struvit constă în eliminarea completă a 
calculului initial şi preventia infecțiilor de tract urinar. 


14.8.5. Tratamentul colicii nefretice 


Migrarea calculului pe ureter determina obstructie, acumularea de urină în amonte 

cu dilatarea cavitatilor pielo-caliceale şi secundar secreția şi eliberarea de 

prostaglandină E2. Aceasta determină la rândul ei următoarea cascadă de evenimente: 

asodilatatie arteriolară, creşterea fluxului sanguin renal, creșterea diurezei si, 

| în final, accentuarea distensiei pielocaliceale; 

ə sensibilizarea nervilor periferici prin eliberarea de bradikinină şi histamină cu 
activarea receptorilor durerii; 


e creşterea contractilitatii musculaturii netede a tractului urinar (spasm). 


Majoritatea pacienţilor care se prezintă la camera de gardă în timpul unui 
episod colicativ pot fi tratați conservator cu medicatie antalgică maximală până la 
eliminarea calculului, dacă acesta este de mici dimensiuni (3-4 mm). 


Nu se recomandă administrarea perfuziei intravenoase cu antispastice pentru 
ameliorarea colicii nefritice. În foarte multe cazuri ameliorarea este tranzitorie, 
durerile reapărând după un scurt interval de timp. Se contraindică tratamentul cu 
Scobutil, întrucât efectele sunt limitate, iar pe de altă parte, se accentuează ileusul 
dinamic din colica nefretică, făcând evoluţia ulterioară şi mai dificilă. 

Efectuarea ESWL în urgență pentru calculii radioopaci de mici dimensiuni, 
situați pe ureter, s-a dovedit eficace (în măsura în care reperajul a fost posibil!). 

Terapia de urgenţă în colica renală constă în medicatia antalgică. Studiile 
prospective, placebo controlate şi metanalizele publicate până în prezent arată că 
antiinflamatoriile nesteroidiene (AINS) şi analgezicele de tip opioid au eficiență 
clinică similară în atenuarea durerii. Unii autori preferă AINS pentru rata mai mică 
de efecte secundare (greață, vărsături) şi efectul antiinflamator. 

Medicamentele cele mai utilizate în practică sunt: Ketorol” (Ketorolac) fiole de 
30 mg, 1-4 f/zi intramuscular sau intravenos, Dynastat® (Parecoxib) fiole de 20-40 
de mg la 6-12 h, fără a se depăşi doza de 80 mg/zi, Xefo Rapid” (Lornoxicamum) 
comprimate de 8 mg, 1-2 cpr/zi. 

Utilizarea AINS trebuie evitată la pacienţii cu istoric de boală cronică de rinichi 
sau deshidratare severă, deoarece intervin în mecanismul autoreglării de la nivelul 
rinichiului şi determină insuficiență renală acută. 

În aceste situaţii se preferă utilizarea opioidelor (Tramadol®, Morfină, 
Mialgin®, etc.). Există date recente, provenind dintr-un studiu randomizat care 

sugereaza folosirea asocierii dintre AINS si opioide, pentru obtinerea unui raspuns 
mai rapid si scăderea dozelor de opioid (Safdar et al). 

Administrarea de lichide in colica renală este o măsura terapeutică controversată. 
Nu există date ştiinţifice care să demonstreze că hidratarea intravenoasă este mai 
eficientă în calmarea durerii sau în accelerarea eliminării calcului, recomandarea 
actuală fiind de a nu se perfuza pacientul în timpul colicii renale. 


Al doilea obiectiv terapeutic în colica renală este facilitarea eliminării 
calculului sau tratamentul de expulzie. Probabilitatea ca pacientul să elimine 
spontan calculul depinde în primul rând de dimensiunea lui, şi într-o măsură mai 
mică de localizarea lui. Majoritatea calculilor cu dimensiuni mai mici de 4 mm în 
diametru se vor elimina spontan. Pentru calculi mai mari de 4 mm în diametru 
posibitatea eliminării scade progresiv odată cu creşterea în diametru, fiind 
improbabilă când calculul este mai mare de 7 mm. Calculii ureterali, situaţi 
proximal pe ureterul lombar, nu se elimină decât foarte rar spontan. 

Clasele de medicamente utilizate în terapia de expulzie sunt: antispasticele, 
blocantele de canale de Calciu (Nifedipin), alfa blocantele (Tamsulosin - Omnic”) 
şi corticosteroizii. Există două metaanalize ale căror rezultate au fost publicate în 
2006 şi 2007, ce compară eficacitatea blocantelor de canale de Ca şi a alfa 
blocantelor. Utilizarea alfa blocantelor sau a Nifedipinei în terapia de expulzie 
creşte cu un procent variind între 90% şi 54% şansele de eliminare a calcului fata 
de terapia clasică. Pe baza acestor date, Ghidul Societăţii Americane de Urologie 
recomandă din anul 2000 folosirea lor, iar dintre cele două clase recomandând alfa 
blocantele selective (eficiență uşor mai mare). 


14.8.6. Tratamentul urologic 


În cazul calculilor care nu se pot elimina spontan, aproximativ 10-20% din numărul 
total al calculilor simptomatici, se vor folosi tehnicile chirurgicale. Alegerea metodei 
sau tehnicii potrivite se va face pentru fiecare caz în parte în funcţie de dimensiunea, 
localizarea, tipul de calcul, prezența malformatiilor anatomice sau a infecției. 

Litotriţia extracorporeală (ESWL): utilizează undele de şoc pentru a 
fragmenta calculul; aceste unde de şoc se obțin prin descărcarea unor energii mari 
(15.000-24.000 volti) în cuve cu apă degazeificată sau prin deplasarea unei suprafețe 
activate prin descărcări electrice (emițătoare piezoelectrice sau electromagnetice). 

ESWL este eficientă pe majoritatea calculilor mai mici de 1,8-2 cm, cu excepția 
celor de cistină sau struvit care pot fi rezistenți la fragmentare. ESWL ajută la 
eliminarea a peste 80% din calculii la care se impune tratament urologic. 


Nefrolitotomia percutanată (NLP): constă în introducerea percutanată, în 
rinichi, a unui nefroscop prin intermediul căruia calculii vor fi dezintegrati şi apoi 
fragmentele extrase. NLP este eficientă în cazul calculilor mari sau coraliformi 
(peste 2,5-3 cm), calculi de struvit sau cistină, litiaza multiplă localizată în bazinet. 
De multe ori fragmentele restante după NLP sunt dezintegrate ulterior prin ESWL. 

Ureteroscopia (retrogradă si anterogradă): permite vizualizarea lumenului 
ureteral cu ajutorul unui ureteroscop, fiind folosită pentru extragerea calculilor de 
peste lcm, îndepărtarea fragmentelor de calculi rezultate în urma ESWL sau în 
situaţia când ESWL pentru calculi ureterali a eşuat. 

În contextul eficienţei crescute a tehnicilor noi de extragere a calculilor (ESWL, 
NLP, ureteroscopia), tehnicile chirurgicale clasice (ureterolitotomia, pielolitotomia, 
nefrolitotomia, nefrectomia) sunt foarte rar utilizate. 

Litotritia corporeală şi ureteroscopia sunt tehnicile urologice de primă intenţie 
în extragerea calculilor, conform recomandărilor Societăţii Americane de Urologie. 
Ureteroscopia este însoțită de o rată mai mare de succes în eliminarea completă a 
calculului, dar şi de o rată mai mare a complicatiilor. 

Din cele trei proceduri moderne care au schimbat fundamental tratamentul 
litiazei renoureterale, doar ESWL poate fi efectuată fără rahianestezie (in rare 
cazuri este necesară sedo-analgezie). Pe de altă parte nu trebuie să uităm că orice 
manevră endoscopică (cateterism ureteral, ureteroscopie sau NLP) are un potențial 
traumatizant şi infectant care nu trebuie ignorat. 

CAPITOLUL 15 
INFECTIILE TRACTULUI URINAR 


15.1. DEFINIŢIE 


Infectiile tractului urinar (ITU) reprezintă situații patologice caracterizate prin 
pătrunderea şi multiplicarea bacteriilor în tractul urinar, manifestate prin bacteriurie. 
Colonizarea microbiană a urinii poate fi asimptomatică sau simptomatică. În absenţa 
infecţiei, tractul urinar este steril, cu excepţia 1/3 externă a uretrei la femei. Infecția 
poate atinge uretra, vezica urinară, ureterele, bazinetul, papilele, calicele şi 
interstitiul renal, dar şi structurile adiacente (fascia perineală, prostata, epididimul). 
Germenii cei mai frecvent implicaţi sunt bacteriile, mai rar virusuri, levuri, ciuperci. 


Diagnosticul de infecţie urinară este documentat prin: 
examenul citobacteriologic al urinii (ECBU); 
bandelete reactive. 


Pentru un examen citobacteriologic corect, trebuie respectate condiţiile de prelevare: 
toaleta corectă a zonei perineale; 

recoltarea urinii din mijlocul jetului urinar; 

recoltarea din prima urină de dimineaţă care este mai concentrată (dacă proba 
este recoltată în cursul zilei, se recomandă ca subiectul să încerce să nu urineze 
şi să nu bea timp de patru ore înainte de prelevare); 

proba de urină va fi transportată rapid la laborator (dacă nu este posibil, urina 
va fi conservată la frigider la 4°C). 


Examenul bacteriologic oferă date privind: 

citologia: leucocite şi hematii pe ml sau pe mm ; 

bacteriologia: identificarea şi numărul de germeni pe ml; această identificare 
este cuplată cu antibiograma. 


O infecție urinară este definită, după ECBU, prin asocierea unei leucociturii > ] of 


/ml (sau 10/mm3) cu bacteriurie de > 10° UFC (unităţi formatoare de colonii). 
Leucocituria este practic totdeauna prezentă în caz de infecție urinară. Leucocituria 

poate fi prezentă în absența germenilor în următoarele situaţii: 

e cu infecție: germeni particulari (tuberculoză, Chlamidia, Mycoplasma), 
prostatita acută, infecții decapitate prin antibioterapie prealabilă; 

e fără infecție: contaminare urinară prin secreție vaginală, nefropatii interstitiale 
cronice, tumori uroteliale, inflamații vezicale (calculi, radioterapie pelvină), 
neovezică ileală. 


Bacteriuria semnificativă se defineşte prin prezenţa a peste 10° unităţi 
formatoare de colonii (UFC)/ml urină ale unui singur bacil gram-negativ. O bacteriurie 
joasă, cuprinsă între 107 - 10° UFC/ml, semnifică contaminarea urinii, dar se 
interpretează ca ITU în condiţiile: (1) asocierii bacteriuriei joase cu piurie şi 
simptome clinice sugestive, (2) a bacteriuriei peste 10° UFC/ml ale unui singur 
bacil gram-negativ la un bărbat simptomatic, (3) a identificării Staphilococcus 
saprophiticus în orice cantitate la femei, (4) recoltării urinii la purtătorii de catetere 
— peste107 UFC/ml indiferent de numărul si tipul de microorganisme, (5) recoltării 
urinii prin aspirație suprapubiană — prezența UFC în orice cantitate, indiferent de 
numărul şi tipul de microorganisme. 

Diagnosticul de infecţie urinară prin bandelete reactive oferă informaţii privind: 

e esteraza leucocitară care dovedeşte prezenţa leucocitelor; pragul de sensibilitate 
"este de 10° leucocite/ml; 
e nitritii sunt martorii prezenţei bacteriilor capabile de a transforma nitrații in 
nitriti (în special enterobacteriaceele); 

anumiti germeni sunt lipsiti de nitrase-reductaza (coci gram +, Pseudomonas); 

bandeletele reactive au o sensibilitate de 90% şi o specificitate de 70%; 

e un rezultat negativ este de obicei suficient pentru a exclude o infecție urinară, 
exceptând situaţiile când simptomele sunt evocatoare; 

e un rezultat pozitiv trebuie să fie confirmat prin ECBU, exceptând cazurile de 
cistită acută la femeie între 15-35 ani. 


15.2. INCIDENŢĂ 

ITU reprezintă o patologie foarte frecventă, în special la femeie, la care se 
estimează că o proporție de 30% vor avea cel puţin un episod de infecţie urinară în 
cursul vieții. 

15.3. CLASIFICARE 

15.3.1. ITU necomplicate 

e La pacienți fără anomalii funcţionale sau anatomice ale tractului urinar (tract 


urinar normal), cu funcţie renală normală, în absența manevrelor instrumentale 
sau a intervențiilor chirurgicale urologice recente; 

Apar mai frecvent la femei între 18-40 ani, cu o incidență mai crescută în 
decada a 2* si a 3° de viata şi sunt rare la bărbaţi; 

Germenele cel mai frecvent implicat este Escherichia Coli (70-95%); alti 
germeni implicati sunt: Staphilococcus Saprophiticus (25%), Proteus mirabilis, 
Klebsiella, Enterobacter. 


15.3.2. ITU complicate 


La pacienţii cu tulburări anatomice, funcționale (ex. reflux vezico-ureteral, 
nefropatie de reflux) sau obstructive (ex. calculi etc.) ale tractului urinar (tract 
urinar anormal) sau la pacienti cu deficiente in apararea gazdei: diabet zaharat, 
insuficienţă renală, sarcină, imunosupresie, transplant, neutropenie; 

Apar mai frecvent la extremele de vârstă (nou-născuţi sau copii cu anomalii 
anatomice ale tractului urinar, vârstnici peste 60 ani, în special bărbaţi cu 
patologie obstructivă prostatică şi instrumentări urologice); 

Germenele cel mai frecvent implicat este Escherichia Coli; alti germeni 
implicaţi sunt Klebsiella pneumoniae, Enterobacter, Proteus mirabilis, 
Pseudomonas aeruginosa, Serratia, Staphilococcus aureus. 


15.3.3. ITU joase 


Bacteriuria asimptomatică 
Cistita 

Uretrita 

Prostatita acută şi cronică 


15.3.4. ITU înalte 


Pielonefrita acuta 
Urosepsis 
Abcesele nefretice si perinefretice 


15.3.5. În funcţie de gradul de severitate 


Cistita (CI) grad de severitate 1 

Pielonefrita uşoară sau moderată (PN)- grad de severitate 2 

Pielonefrita severă (pielonefrita cu intoleranta digestivă: greață, vărsături) — grad 
de severitate 3 

Urosepsis (US) uşor, moderat, sever — grad de severitate 4, 5 6. 

US — sepsis cu punct de plecare de la nivelul tractului urogenital 

US 4 


Temperatura > 38°C sau < 36°C 
Frecventa cardiacă > 90 / min 

e Frecvența respiratorie > 20 respiratii/min sau PaCO2 < 32mmHg (< 4.3kPa) 

e Globule albe > 12 000 / mm: sau < 4 000 / mm: sau >10% forme imature 

e Cu sau fără simptome de CI sau PN 

US 5 

e La fel ca US-4, dar asociat cu disfunctie de organe, hipoperfuzie (hipoperfuzia 
sau anomaliile de perfuzie nu sunt limitate la acidoza lactică, oligurie sau 
alterarea acută a statusului mental) sau hipotensiune (tensiunea arterială sistolică < 
90mmHg sau o reducere cu > 40mmHg fata de valoarea de bază în absenţa altor 
cauze de hipotensiune). 

US 6 (şocul septic) 

e La fel ca US-4 sau US-5, dar cu hipotensiune persistentă după repletie adecvată 
de fluide, tulburări de perfuzie (nu sunt limitate la acidoza lactică, oligurie sau 
alterarea acută a statusului mental). 

e Pacienţii care sunt tratați cu agenţi inotropi sau vasopresori pot să nu fie 
hipotensivi la momentul la care anomaliile de perfuzie sunt măsurate. 


15.4. ETIOPATOGENIE 
15.4.1. Sursa de infecţie 


Sursa de infecție este reprezentată de flora fecală. La femei germenii patogeni din 
intestinul gros colonizează vestibulul vaginal, pătrund în uretră, infecția 
propagându-se pe cale ascendentă. 


15.4.2. Calea de invazie bacteriană poate fi: 


Ascendentă 

Calea ascendentă este cea mai frecventă, rezervorul de infecție fiind tractul 
digestiv, iar germenele cel mai implicat fiind E. Coli (95% ITU). Etapele 
transmiterii infecţiei sunt: colonizarea uretrei, pătrunderea şi multiplicarea 
germenilor în vezica urinară, iar prin depăşirea mecanismelor de apărare locală, 
refluxul vezico-ureteral şi intrarenal, propagarea infecţiei la uretere, bazinet, 
interstitiu renal. 

La femei ITU este favorizată de uretra scurtă, de actul sexual prin efectul 
mecanic de introducere a germenilor în vezică, folosirea contraceptivelor 
spermicide locale care alterează mediul vaginal. 

La bărbaţi ITU este mai rară datorită uretrei mai lungi, colonizării mai reduse a 
regiunii periuretrale, mediu local mai uscat, şi a prezenţei substanţelor bactericide 
în secreția prostatică. 


Hematogenă 
Calea hematogenă este mai rară, rezervorul de infecţie fiind un focar ORL, dentar, 
cutanat, prostatic etc., iar germenii implicaţi fiind stafilococii alb şi auriu, 

Salmonella, Pseudomonas aeruginosa, Candida. Parenchimul renal este mai întâi 
colonizat cu germeni, ulterior producându-se infectarea secundară a urinii. 


15.4.3. Adeziunea bacteriană 


Adeziunea bacteriană se referă la capacitatea germenilor de a adera la mucoase şi la 
celulele uroteliale, colonizând astfel intestinul şi apoi perineul, uretra, vezica 
urinară, sistemul pielo-caliceal şi interstitiul renal. Aderarea se face prin 
intermediul sistemelor de adeziune (ex. pilii sau fimbriile), realizându-se o legătură 
ireversibilă între adezinele bacteriene şi receptorii celulelor epiteliale. 


15.4.4. Factorii de virulență bacteriană care influenţează infecția 


E.Coli este germenele cel mai frecvent incriminat în apariţia ITU. 

Antigenele O (somatic) şi K (flagelar) conferă virulență şi uropatogenitate 
tulpinilor de E. Coli. E.Coli aderă la uroteliu (la nivelul receptorilor specifici) 
prin intermediul adezinelor situate pe vârfurile pililor sau fimbriile ce proemină 
pe suprafaţa bacteriană. Tulpinile cu pili “P” se ataşează la suprafața mucoasei 
gazdei, se sustrag de la legarea de către polimorfonucleare neutrofile, şi 
prezintă cele mai importante caractere de adeziune şi virulență. Produc 
pielonefrita şi asociat favorizează apariţia bacteriemiei. Tulpinile bacteriene 
prezintă si alte componente uropatogene: hemolizine ce induc formarea de pori 
în membranele celulare, aerobactina - proteina ce permite captarea fierului din 
mediu necesar bacteriei, rezistența la acţiunea bactericida a plasmei. 
Hemolizina favorizează inflamatia cu efect citolitic pe celula renală; prin 
hemoliză se eliberează Fe care este captat de aerobactina ce favorizează 
creşterea bacteriană. 

Proteus mirabilis — au fimbrii manozo-rezistente: secretă urează, hemolizina cu 
efect toxic pentru celulele tubului contort proximal şi proteaza care distruge IgA. 
Klebsiella pneumoniae — are fimbrii manozo-sensibile, secretă aerobactina 
rezistentă la serul uman. 

Streptococcus faecalis — aderă la uroteliu, trece în sânge, se multiplică, aderă la 
endocard (se complică cu endocardita). 

Staphylococcus saprophyticus — aderă la uroteliu prin intermediul unui reziduu 
lactozaminic. 


15.4.5. Factorii de apărare ai tractului urinar 


Fluxul urinar care realizează un efect de spălare a tractului urinar; 

Flora periuretrală saprofită ce se opune dezvoltării bacteriilor patogene; 

pH-ul vaginal acid; 

Secretia prostatică cu acțiune bactericida; 

pH-ul urinar acid, anumite substanțe din urină (imunoglobuline IgG, IgA, 

lizozim, concentraţie de uree crescută, acizi organici); 
Proteina Tamm-Horsfall; 

Celulele epiteliale, polinucleare; 

Valvele vezico-ureterale; 

Mecanismele imune umorale şi celulare. 


15.4.6. Factori care tin de gazdă şi influenţează infecția 


Tabelul 1. Factori predispozanti pentru pielonefrită. 


obstructia tractului urinar cu stază urinară secundară deficite imunitare 


refluxul vezicoureteral şi intrarenal constipatia 

sarcina reducerea ingestiei de lichide 
diabetul zaharat mictiuni rare 

manevre la nivelul tractului urinar prostatita cronica 

activitatea sexuală homosexualitatea 


Sensibilitatea mai mare a medularei pentru infecție este motivată de: 
e amoniacul are acţiune anticomplement; 
e fluxul sanguin medular redus; 
ə hipertonia interferă reacţia antigen anticorp, influențează mobilizarea 

granulocitelor, multiplicarea bacteriană, efectul bactericid al serului. 

Răspunsul imun 

Rinichiul produce local anticorpi (cele mai imunogene sunt antigenele O şi K). 
Imunoglobulinele produse la nivel renal au efect protector pentru infecția 
ascendentă şi hematogenă. Mecanismele autoimune în pielonefrită ar explica 
perpetuarea leziunilor renale în absența bacteriilor (agresiune bacteriană — 
eliberare de componente celulare tubulare în circulație — răspuns imun — 
anticorpi). Infiltratul mononuclear din PNC sugerează o reacţie imună mediată 
celular (reacţie de hipersensibilitate întârziată). 


15.5. FORME CLINICE 
15.5.1. Cistita acuta 


15.5.1.1. Manifestări clinice: 

dureri mictionale, de tip arsură, exacerbate la sfîrşitul mictiunii; 
polakiurie diurnă sau nocturnă; 

dureri suprapubiene; 

tenesme vezicale, disurie; 

usturimi mictionale; 

urini tulburi (piurie), uneori rău mirositoare; 

urini hipercrome (hematurie iniţială sau terminală). 

15.5.1.2. Date biologice: 

e examenul urinii — leucociturie, hematurie 

ə  bacteriurie semnificativă (> 10° UFC/ml, sau > 10° (10°) UFC/ml in prezenta 
piuriei şi a simptomelor sugestive). In primoinfectia urinară, în ITU contactată 
în afara mediului spitalicesc nu este necesară urocultura. In ITU complicată, 

ITU recidivante, ITU contractate în mediul spitalicesc este necesară urocultura 

e  bandeleta urinară poate fi utilă pentru un diagnostic rapid: 

- determinarea esterazei leucocitare are o sensibilitate şi specificitate bune 
pentru prezicerea unei leucociturii sau a unei bacteriurii semnificative (mai 
putin sensibilă decât examenul microscopic); 

- determinarea nitritilor (are o sensibilitate şi specificitate înalte pentru 
detectarea prezenţei enterobacteriilor ce convertesc nitrații la nitriti, dacă 
acestea se găsesc în concentraţie de > 10°/ml). 


15.5.1.3. Diagnosticul diferential se face cu: 

e vaginite; 

e uretrite - boli cu transmitere sexuală (Chlamydia trachomatis, Neisseria 
gonoreae, infectia cu virus herpes simplu ); 

ə prostatite; 

e sindromul uretral (sindromul cistitic, în absența unei bacteriurii semnificative, 
poate fi determinat de Chlamydia trachomatis); 

ə pielonefrita acută. 

Când cistitele survin cu un ritm de peste patru episoade pe an se impune un 
bilant: ECBU, ecografie vezicală pentru cercetarea unei anomalii care să favorizeze 
infecția (tumoră, calcul, reziduu post mictional, mai ales la femeia vârstnică); 
cistoscopia, mai ales în caz de hematurie, permite descoperirea unei tumori, 
suspectarea unei tuberculoze. 


15.5.1.4. Tratament: 

Măsuri profilactice (se aplică în special în cazul infecțiilor recidivante): 

ə tratarea afecțiunilor ginecologice; 

e igiena corporală şi vestimentară (lenjeria de corp curată); 

ə toaleta regiunii perineale; 

e mictiune postcoitum, cu efect eficient de spălare; 

e hidratare suficientă; 

combaterea constipatiei; 

la femeile predispuse la episoade recurente de cistită, măsurile constau în: 

— creme antiseptice locale în aria periuretrală înaintea actului sexual; 

— profilaxia antimicrobiană cu doze mici după obținerea sterilizării urinii: 
administrarea zilnică sau de 3ori/săptămână de trimetoprim 100mg, 
trimetoprim sulfametoxazol 1 tb (480 mg/zi), nitrofurantoin 100 mg/zi; 

— la femeile cu infecţii recidivante după actul sexual — aceleaşi recomandări 
după contactul sexual; 

— la femeile in postmenopauză cu cistite: estrogeni intravaginal. 


Tratamentul curativ al primoinfectiei tractului urinar 
Obiective: 

e suprimarea simptomatologiei; 

ə vindecarea completă a infecţiei, fără a selectiona germeni mutanti rezistenți si 
fără accidente terapeutice; 

e prevenirea sau tratarea complicatiilor. 
Mijloace nespecifice: 

e hidratare corespunzătoare (administrare de lichide în cantitate mare circa 31 /zi), 
care contribuie la epurarea germenilor (prin efect de spălare); 

e bai de sezut decongestionante; 

e antiinflamatoare nesteroidiene (de exemplu: Diclofenac 100mg/zi); 
antalgice (de exemplu: No-spa 120 mg/zi) 


Tratamentul etiologic: chimioterapice sau antibiotice 
Calitățile chimioterapicului / antibioticului ideal: 

să aibă un spectru antibacterian cât mai larg; 

sa realizeze o concentraţie urinară cât mai mare; 

să poată fi administrat în puţine prize zilnice; 

să fie bine tolerat şi să nu aibă efecte toxice; 

raport cost/eficienta satisfăcător, 


Exemple:  cotrimoxazol,  fluorochinolone (norfloxacin, ciprofloxacin), 
aminopenicilinele (amoxicilina, ampicilina, augmentin), cefalosporinele (cefaclor, 
cefalexine). 


Scheme de administrare: 

ə doza unică prezintă riscul apariţiei recurentelor (cotrimoxazol 480 mg 4 cp; 
norfloxacin 800 mg; ciprofloxacin 500 mg) 

e schema de 3-5 zile — cea mai frecvent utilizată: (cotrimoxazol — 480mg/12 ore; 
nitrofurantoin — 100 mg x 4 ori/zi; norfloxacin — 400 mg/12 ore; ciprofloxacin - 
250 mg/12 ore; augmentin — 625 mg / 12 ore) 

e schema de 7-10 zile nu oferă beneficii suplimentare. 


Controlul bacteriologic 

În primoinfectiile tractului urinar contractate în afara mediului spitalicesc, controlul se 
poate face prin sumarul de urină sau cu bandeleta reactivă. Nu este necesară 
efectuarea uroculturii. Dacă pacienta este asimptomatică nu este necesar controlul 
de rutină al sterilizării urinii după terminarea tratamentului. În infecțiile contractate 
în mediul spitalicesc şi în infecțiile recidivante se face urocultura înaintea începerii 
tratamentului, se adaptează ulterior tratamentul în funcție de antibiogramă, iar controlul 
sterilizării urinii se efectuează prin urocultură după terminarea tratamentului. 

În caz de reaparitie a infecţiei la mai putin de două săptămâni de la terminarea 
tratamentului, se ia în considerare faptul că agentul infecțios nu este sensibil la 
medicamentul administrat şi se reinitiaza tratamentul cu un alt antibiotic timp de 7 zile. 


Tabelul 2. Recomandări pentru terapia antimicrobiană empirică 
în cistitele acute necomplicate la femeile în premenopauză. 


Substanţa Doza zilnică Durata 
fosfomycin trometamol 3000 mg doză unică 1 zi 
nitrofurantoin 50-100 mg la 6 ore 5-7 zile 
nitrofurantoin MC 100 mg la 12 ore 5-7 zile 
pivmecillinam 400 mg la 12 ore 3 zile 
pivmecillinam 200 mg la 12 ore 7 zile 
Alternative: i 
ciprofloxacin 250 mg la 12 ore 3 zile 
levofloxacin 250 mg 3 zile 
norfloxacin 400 mg la 12 ore 3 zile 
ofloxacin 200 mg la 12 ore 3 zile 
cefpodoxime proxetil 100 mg la 12 ore 3 zile 
Dacă rezistența germenilor la antibiotice este cunoscută (rezistența la E. coli <20%) 
TMP-SMZ (trimetoprim- 160/800 mg la 12 ore 3 zile 
sulfametoxazol) 
trimetoprim 200 mg la 12 ore 5 zile 


15.5.2. infecțiile recurente 


Infectiile recurente (3 sau mai multe episoade simptomatice de ITU /an) pot apare 
în condiţiile persistentei focarului de infecţie în organism cu acelaşi germen 
(insuficient tratat) sau în condițiile reinfectiei exogene, în absenţa unei anomalii 
anatomice sau urologice. 


Particularităţi: 

Infecția recurentă după o cură de tratament de 3 zile trebuie tratată 7-10 zile cu 
unul din medicamentele amintite. 

În caz de reaparitie a infecţiei la mai putin de două săptămâni de la terminarea 
tratamentului, se ia în considerare faptul că agentul infecțios nu este sensibil la 
medicamentul administrat si se reiniţiază tratamentul cu un alt antibiotic timp de 7 zile. 

Infecţiile recurente la femei necesită profilaxie continuă sau profilaxie 
postcoitală cu nitrofurantoin (50-100 mg) sau cotrimoxazol (480 mg/zi) sau o 
flurochinolonă: norfloxacin 400mg sau ciprofloxacin 250 mg(1 tb) la culcare 3—7 
zile/săptămână, timp de câteva luni. 

Infectiile recurente la femeile în postmenopauză impun şi tratamentul de substituție 
cu estrogeni, local sau oral, care refac mucoasa atrofiată cu reaparitia lactobacililor 
vaginali, cu scăderea pH-ului local şi a colonizării vaginale cu enterobacteriacee. 

15.5.3. Pielonefrita acuta (PNA) 


15.5.3.1. Definitie: 
Inflamatia microbiană a bazinetului asociată cu invadarea interstitiului renal. 


15.5.3.2. Clasificare: 

e PNA necomplicată (survine la o femeie tânără fără sarcină, aparent sănătoasă); 

e PNA complicată (survine la o femeie gravidă sau la femei şi bărbaţi cu antecedente 
urologice, imunosupresati, transplantati, diabetici, insuficienti renali etc.). 


15.5.3.3. Manifestări clinice: 

e sindromul infecțios (febră, frisoane, transpiratii, cefalee, greață, vărsături, stare 
de rău); 

e semne de afectarea tractului urinar superior: dureri lombare (uni sau bilaterale), 
uneori colicative; sindrom cistitic (usturimi mictionale, polakiurie, urini tulburi); 

e examenul obiectiv: sensibilitate la palparea lojelor renale, manevra Giordano 
pozitivă, puncte ureterale superior şi mijlociu dureroase, punctele costo- 
musculare şi costo-vertebrale dureroase; durerea poate lipsi, mai ales la 
diabetici (neuropatie vegetativa), la etilicii denutriti şi la transplantati. 


15.5.3.4. Date biologice: 

e sindrom inflamator: leucocitoză cu neutrofilie, valori crescute ale VSH, 
fibrinogenului, a globulinelor, proteinei C reactive; 

e sumar de urină patologic: 
- leucociturie/piurie + cilindri leucocitari (prezența acestora atestă originea 

renală a leucocituriei); 

- hematurie (inferioară leucocituriei); 
- proteinurie (sub 1g/24 ore). 
urocultură pozitivă (>100 000 germeni/ml); 
hemoculturile trebuiesc efectuate sistematic. Germenele cel mai frecvent 
întâlnit in pielonefritele comunitare, complicate sau nu, este E. coli (75% din 
cazuri), urmat de enterobacterii (Proteus, Klebsiella, Enterobacter) şi 
stafilococi. Pielonefritele acute nosocomiale sunt provocate in principal de 
Pseudomonas aeruginosa $i enterobacterii rezistente; 

e cercetarea funcției renale: creatinina serică poate fi crescută (semn de 
gravitate); dozajul este indispensabil înaintea oricărui examen radiologic 
comportând injectia de substanţă de contrast. 


15.5.3.5. Date anatomo-patologice: 
e  Nefrită interstițială acută: infiltrat interstitial cu polimorfomononucleare neutrofile; 
edem interstitial 

15.5.3.6. Explorări complementare: 
Ecografia renală (uneori computertomografia renală) este absolut necesară pentru 
excluderea unei anomalii urologice). 


15.5.3.7. Diagnosticul pozitiv se face pe baza datelor clinice, biologice şi a 
explorărilor complementare. 


15.5.3.8. Diagnosticul diferenţial 

În absenţa sindromului cistitic - cu alte boli febrile extrarenale: 
e septicemii; 

e amigdalita acuta; 

e pneumonie bazală; 

e meningită. 

În prezenţa sindromului dureros abdominal şi a sindromului febril ce domină 
simptomatologia - cu afecțiuni ce evoluează cu simptome dureroase abdominale: 
e apendicita; 

e sarcina ectopica; 

e ruptura de chist ovarian; 

e boala inflamatorie pelvină; 
ə diverticulita. 

În prezența sindromului cistitic ce domină simptomatologia clinică - cu 
e infecțiile urinare joase. 


15.5.3.9. Tratament: 
Se poate face în ambulator sau în spital. 

Internarea pacientei/ pacientului cu pielonefrită acută se face în următoarele 
situații: necesitatea tratamentului parenteral (intoleranta digestivă), PNA complicată 
cu evoluţie imprevizibilă şi cu posibilitatea apariției complicatiilor, lipsă de 
complianta la terapia cu antibiotice. 

Măsuri generale 

repaus la pat — în perioada febrilă; 

căldură locală în regiunea lombară; 

hidratare corectă (>2000 ml/24 ore); 

reglarea tranzitului intestinal; 

alcalinizarea urinilor (bicarbonat de sodiu p.o.): favorizează activitatea 
antibioticelor de tip aminoglicozide sau macrolide. 


Tratament etiologic: antibiotice 

Se începe imediat după recoltarea uroculturii (+ hemoculturi). Initial empiric, 
ulterior se adaptează după antibiogramă. Se folosesc antibiotice cu spectru larg, în 
doză bactericidă, cu o concentrare mare în urină şi cu o difuziune tisulară bună (în 
special în medulară) care se vor administra parenteral sau pe cale orală în formele 
cu toleranță digestivă. 

În formele uşoare şi moderate, cu toleranță digestivă bună, contractate în afara 
mediului spitalicesc, terapia se poate face pe cale orală, timp de 10 - 14 zile. 

Recomandări pentru terapia antimicrobiană empirică în pielonefritele acute 
necomplicate la femeile în premenopauză 

Terapia orală în PN uşoare şi moderate 

Fluorochinolonele administrate 7-10 zile pot fi recomandate ca primă linie de 
terapie dacă rezsitenta la E. coli este sub 10%. Dacă se creşte doza de 
fluorochinolone, durata tratamentului poate fi redusă la 5 zile. 


Substanţa Doza zilnică Durata 
ciprofloxacin 500-750 mg la 12 ore 7-10 zile 
levofloxacin 250-500 mg/zi 7-10 zile 
levofloxacin 750 mg/zi 5 zile 


Cefalosporinele de generația a 3 a pot fi utilizate ca alternative, studiile 
demonstrând o eficacitate clinică comparative cu fluorochinolonele, nu şi 
microbiologică. 

e cefpodoxime proxetil 200 mg la 12 ore 10 zile 
e ceftibuten 400 mg /zi 10 zile 

Din cauza creşterii rezistenţei E. coli peste 10 %, cotrimoxazolul nu este indicat 
pentru terapia empirică, ci doar dacă agentul patogen este sensibil. 
e TMP-SMZ 160/800 mg la 12 ore 14 zile 
e Amoxiclav 0.5/0.125 g la 8 ore 14 zile 

În situaţiile în care se cunoaşte că rezistența la fluorochinolone este crescută sau 
că există tulpini E. coli producătoare de beta-lactamază (peste 10%) terapia inițială 
cu un aminoglicozid sau carbapeneme poate fi luată în considerare până la 
obținerea antibiogramei când se va lua în considerarea terapia orală. 


Terapia parenterală inițială în PN severe: 

În caz de intoleranță digestivă (greață, vărsături) pot fi utilizate unul din 
următoarele antibiotice: fluorochinolone parenteral dacă rezistenţa la E. coli este 
sub 10%, cefalosporine de generația a 3a dacă rezistenţa la E. coli producătoare de 
beta lactamază este sub 10%, aminopeniciline cu inhibitor de beta lactamază în caz 
de sensibilitate cunoscută la agenți patogeni gram pozitivi, aminoglicozide sau 
carbapeneme dacă rezistenţa la flurochinolone sau/şi tulpini E. coli producători de 
beta lactamază peste 10%. 


Substanța . Doza zilnică 

e ciprofloxacin 400 mg la 12 ore 
levofloxacin 250-500 mg/zi 

e levofloxacin 750 mg/zi 
Alternative: 


e cefotaxime 2 g la 8 ore 

e ceftriaxone 1-2 g /zi 

e ceftazidime 1-2 g la 8 ore 

e cefepime 1-2 g la 12 ore 

e AmoxiClav 1.5 g la 8 ore 

e  piperacillin/tazobactam 2.5-4.5 g la 8 ore 

e gentamicin 5 mg/kg /zi 

e amikacin 15 mg/kg /zi 

e ertapenem 1 g /zi 

e imipenem/cilastatin 0.5/0.5 g la 8 ore 
Alternative: 

e meropenem ] g la 8 ore 

e doripenem 0.5 g la 8 ore 


În formele severe terapia se face în spital, pe cale parenterală si se preferă biterapia: 
asocierea ampicilină/betalactamine cu chinolone sau aminopeniciline cu aminoglicozide: 
trimetoprim-sulfametoxazol — 160-800 mg/12 ore 
ciprofloxacin 200-400 mg/12 ore 
ofloxacin 200-400 mg/12 ore 
ampicilina 1g/6 ore 
ceftriaxone 1g/12 ore 
cefazolin 1g/8 ore 
gentamicina mg/kg corp/8 ore (dar este nefro şi ototoxică) 
tobramicina 1mg/kg corp/8 ore (risc mai mic de nefrotoxicitate) 
netilmicina 2mg/kg corp/12 ore (risc mai mic de nefrotoxicitate) 
amikacina 7,5 mg/kg/12 ore 
imipenem — cilasten 250-500 mg/8 ore 
aztreonam 1g/24 ore 


Dupa cedarea febrei, tratamentul parenteral este continuat cu tratamentul oral, 
durata tratamentului fiind de 14 zile în infectiile necomplicate şi de 2-6 săptămâni 
în cele complicate. 

După sterilizarea urinilor, urocultura de control se va face la 7, 14, 30 zile şi 
apoi lunar, timp de 6 luni. Uroculturile negative permit afirmarea vindecării. Dacă 
după 14 zile de tratament corect nu avem rezultate bune, trebuie cercetaţi cu atenție 
eventualii factori favorizanti. 


15.5.3.10. Controlul bacteriologic: 
La pacienţii asimptomatici controlul de rutină al sterilizării urinii prin bandeleta 
urinară sau urocultură nu este necesar. 

La femeile la care simptomele de pielonefrită nu se ameliorează în 3 zile, sau 
reapar în mai puţin de două săptămâni, se repetă urocultura, şi se ia în considerare 
ecografia renală sau computertomografia. 

La pacienţii fără anomalii urologice şi fără sterilizarea urinii, se ia în considerare 
faptul că agentul patogen nu este sensibil la antibioticul utilizat, şi se inițiază 
tratamentul cu un alt antibiotic timp de 14 zile. 

Recăderile cu acelaşi germene impun reconsiderarea diagnosticului de PN 
necomplicată. 


15.5.3.11. Evoluție: 
PNA necomplicată are o evoluție favorabilă, răspunde la tratamentul corect 
efectuat în peste 90% din cazuri. 


15.5.3.12. Complicatii: 

e pionefrita (abcesul renal); 

e  perinefrita supurata (flegmonul perinefretic); 

e necroza papilară (colică renală, hematurie, bacteriurie, eliminare de sfaceluri în 
urină); 

e septicemie; 

ə insuficienţa renală acută. 


15.5.4. ITU în sarcină 


Infectiile urinare la femeia gravida au unele particularități: 

e este patologia cea mai frecventă în sarcină (3-10% din femeile gravide); 

e risc crescut de pielonefrită acută (la femeia gravidă, aproximativ 25% din 
infecțiile urinare joase netratate se complică cu pielonefrită acută); 

e posibilitatea apariției complicatiilor obstetricale: 

- riscul de prematuritate este crescut la femeia a cărei sarcină se complică cu 
infecţii urinare; 

- hipotrofia fetală este mai frecventă în caz de infecţii rebele la tratament; 

- pielonefrita acută cu sindrom septicemic poate fi responsabilă de moartea in utero. 

Factorii favorizanti ai ITU sunt: 

e factori hormonali — progesteronul şi estrogenii: 

- progesteronul scade tonusul fibrelor musculare netede, în particular 
peristaltismul ureterelor ducând la dilatarea bazinetelor şi ureterelor — 
hidronefroza gravidică. Estrogenii favorizează hiperemia trigonului vezical şi 
aderenţa germenilor la nivelul celulelor epiteliale ale tractului urinar. 

‘@ factori mecanici: 

- odată cu dezvoltarea sarcinii, uterul gravid exercită o compresie asupra 
vezicii şi a ureterelor, mai importantă pe partea dreaptă, iar împingerea vezicii 
spre abdomen de către uterul gravid poate explica golirea incompletă în 
timpul mictiunii sau refluxul vezico-ureteral, care este mai semnificativ în 
trimestrul trei de sarcină. 

e factori fizico-chimici: 
- urina gravidică are o concentraţie crescută de acizi aminati şi zaharuri, este 

alcalină, favorizând dezvoltarea germenilor. 
e Factori nespecifici: 
- activitatea sexuală, igiena deficitară, anomalii de tract urinar, etc. 
Forme clinice: 
e bacteriuria semnificativă; 
e cistita acuta; 
e pielonefrita acută. 


Bacteriuria semnificativă la o gravidă asimptomatică este definită prin prezenţa 
> 10° UFC/ml acelaşi germene la două determinări, iar la o gravidă simptomatică 
> 10° UFC/ml. 

Screening-ul bacteriuriei la gravide se face in timpul primului trimestru de 
sarcină. In plus, controlul urinei prin bandeletă reactivă si ECBU va fi sporit la 
femeia diabetică sau în caz de antecedente de infecție urinară. Bacteriuria 
asimptomatică detectată în sarcină trebuie eradicată cu terapie antimicrobiană (3 
zile). Tratamentul bacteriuriei asimptomatice previne într-o proporţie destul de mare 
(80%) PNA gravidică. Controlul sterilizării urinii se face prin urocultură după 
terminarea tratamentului. 


Tabelul 3. Tratamentul bacteriuriei asimptomatice în sarcină. 


“Antibiotic Durata tratamentului Comentarii 
nitrofurantoin (MacrobidR) 100 mg la12 ore 5-7 zile interzis in deficienta in 
G6P 
amoxicillin 500 mg la 22 ore 3-7 zile rezistenta crescuta 
amoxicillin/clavulanate 500 mg la 12 ore 3-7 zile 
cephalexin (KeflexR) 500 mg la 12 ore 3-7 zile rezistenta crescuta 
fosfomycin 3 g doza unica 


Cistita este mai frecventă în trimestrul II de sarcină, răspunde destul de bine 
la tratament (aceleaşi antibiotice ca în bacteriuria semnificativă, durata 
tratamentului 3 zile), iar vindecarea acesteia va fi controlată prin urocultură la 1 
săptămână de la sfârşitul tratamentului. Bacteriuria persistentă va fi tratată. 
Reaparitia infecţiei după terminarea tratamentului impune efectuarea unei 
antibiograme corecte pentru alegerea celui mai bun antibiotic la care germenul să 
fie sensibil (se schimbă antibioticul), profilaxie continuă sau după actul sexual 
(nitrofurantoin 50-100 mg sau cefalexin 250-500 mg zilnic sau după actul 
sexual), cercetarea unei afecțiuni urologice concomitente, terapie prelungită cu 
antibiotice 7-10 zile. Apariţia unei infecții la distanță, cu alt germene, impune 
terapia specifică conform antibiogramei. 

Pielonefrita acută apare în special în lunile a S-a şi a 9-a, putând îmbrăca un 
tablou clinic tipic sau oligosimptomatic. 

Tabelul 4. Tratamentul PN în sarcină. 


ntib | Doza 
ceftriaxone 1-2g IV sau IM/24 ore 
aztreonam 1g IV la 8-12 ore 
piperacillin-tazobactam 3.375-4.5g IV la 6 ore 
cefepime 1g IV lal2 ore 
imipenem-cilastatin 500mg IV la6 ore 
ampicilina + gentamicina 2g IV la 6 ore + 3-5mg/kg/zi IV in 3doze 


(risc de ototoxicitate, această schemă se 
administrează doar dacă nu avem 
alternative) 


Tratamentul ITU la gravide se face energic deoarece ele comportă un dublu 
risc: pentru mamă risc de septicemie, coagulare intravasculară diseminată, ruptură 
prematură de membrane, pielonefrită cronică, insuficienţă renală cronică, iar pentru 
făt hipotrofie fetală, moarte în uter, moarte neonatală, infecție neonatală, naştere 
prematură. Se vor administra antibiotice cu menţiunea că vor fi evitate drogurile ce 
pot afecta fătul (nu se vor administra chinolone, aminoglicozide, cotrimoxazol), 
Când nu dispunem de rezultatele antibiogramei, se pot utiliza aminopenicilinele, cu 
sau fără inhibitor de beta- lactamază, dar, ținând cont de rezistența actuală a Æ. coli, 
se preferă o cefalosporină (se evită generaţia | dată fiind rezistența la această clasă), 
În caz de alergie la cefalosporină se poate recurge la nitrofurantoin (mai putin în 
ultima lună de sarcină). În caz de obstructie urinară cu hidronefroză se impune 
dezobstructia prin montarea unei sonde JJ ureterale. În unele cazuri este necesară 
întreruperea sarcinii. 

Durata tratamentului în PNA este de 14 zile. În condiţiile în care se asociază şi 
alți factori de risc, durata tratamentului se poate prelungi. Tratamentul inițial în 
PNA se va face totdeauna în mediu spitalicesc pe cale parenterală cu o 
cefalosporină de generația a 3a, continuat ulterior cu un antibiotic per os. 
Supravegherea tratamentului se face prin ECBU la 48-72 ore după debutul 
tratamentului, la o săptămână după oprirea tratamentului, apoi o dată pe lună până 
la naştere. 


15.5.5. ITU la pacienţii cu diabet zaharat 


Bacteriuria asimptomatică la pacienţii cu diabet zaharat nu conduce la complicaţii, 
ceea ce face ca screeningul şi tratamentul să nu fie garantate. 

Alegerea agentului antimicrobian se face la fel ca pentru pacienţii nediabetici. 

Nu se alege de primă intenţie trimetoprim-sulfametoxazol din cauza rezistenței 
crescute a celor mai multi uropatogeni la acest chimioterapic şi a riscului de 
hipoglicemie. 

Durata tratamentului ITU este mai lungă decât la pacienţii nediabetici, dar încă 
nu se ştie clar care ar fi durata optimă. 

15.5.6. ITU la femeile în postmenopauză 


Factorii de risc pentru ITU la femeile în postmenopauză sunt: prezenţa sondei 
urinare, vaginita atrofică, incontinenta, cistocelul, prezenţa rezidului vezical, ITU 
înainte de menopauză, statusul non-secretor. 

Tratamentul cistitei şi pielonefritei acute este la fel ca la femeile în 
premenopauză. 

Bacteriuria asimptomatică la femeile în vârstă nu trebuie tratată cu antibiotice. 

Alegerea antibioticului optim, doza şi durata tratamentului la femeile vârstnice 
sunt similare cu cele recomandate la femeile mai tinere în postmenopauză. 

Tratamentul profilactic: estrogeni intravaginal (restaurează flora vaginală, scad 
pH şi numărul de bacteriurii asimptomatice şi simptomatice, dar rezultatele sunt 
contradictorii), metode alternative ca afinele (contin proantocianidina ce poate sa 
prevină colonizarea E.coli în mucoasa vaginală şi scade frecvența bacteriuriei), 
lactobacili probiotici pot să ajute dar nu sunt suficiente, profilaxie antimicrobiană la 
fel ca la femeile în premenopauză în cazul prezenţei unor factori de risc ca 
obstructie, vezică neurologică. 

Terapia cu estrogeni pe cale orală la femeile tinere în postmenopauză are, pe 
lângă avantajul prevenirii ITU, evitarea simptomelor menopauzei, prevenirea 
osteoporozei, prevenirea cardiopatiei ischemice. Terapia cu estrogeni intravaginal 
la femeile cu vârsta peste 60 ani are şi avantajul îmbunătățirii simptomelor legate 
de vaginita atrofică şi îmbunătăţirea incontinentei. Contraindicatiile absolute ale 
administrării de estrogeni sunt carcinomul endometrial, cancerul de sân, boala 
trombo-embolică, boala hepatică. Contraindicatiile relative: HTA, DZ. 


15.5.7. ITU la pacientii cu boli renale 


15.5.7.1. ITU la pacienţii cu boală polichistică 

Cei mai frecventi germeni implicati in infectiile urinare ale pacientilor cu ADPKD 
sunt enterobacteriaceele (E.coli, Klebsiella, Proteus, Pseudomonas spp). 
Computertomografia, chiar RMN sunt optime pentru evaluarea pacientului febril cu 
ADPKD, pentru detectia chistilor renali, a pionefrozei si abceselor perinefretice. La 
pacienţii cu boală polichistică ITU joase (cistite, uretrite) se tratează la fel ca la 
pacienții cu tract urinar normal. ITU înalte trebuie diferenţiate: pionefroza, PNA, 
infecția de chist renal. 

Antibioticele liposolubile (fluorochinolonele) sunt de primă intenţie în infecțiile 
chiştilor renali. Cefalosporinele, gentamicina şi ampicilina, care sunt ades utilizate 
pentru tratamentul pielonefritei, nu au efect asupra chiştilor renali. De multe ori 
aceşti pacienţi pot să răspundă la administrarea de trimetoprim-sulfametoxazol şi 
cloramfenicol, dacă nu răspund la chinolone. Durata tratamentului antibiotic este de 
4-8 săptămâni. Uneori se poate lua în considerare drenajul percutan al chiştilor renali. 

Nefrectomia (unilaterală, bilaterală) este luată în discuţie în eventualitatea unui 
transplant, în cazul germenilor multirezistenti, în cazul asocierii litiazei renale la 

care nu se poate interveni prin alte metode. 


15.5.7.2. ITU la pacienţii cu boală cronică de rinichi (BCR) 

La pacienţii cu BCR uşoară (RFG 60-89 m!/min/1.73m”) sau moderată (RFG 30-59 
ml/min/1.73m”) (fără oligurie) şi cu tract urinar normal, ITU joasă (cistita) poate fi 
clasată ca ITU ,,necomplicata" deoarece acest tip de infecţie nu are impact asupra 
funcţiei renale. 

PNA la pacienţii cu BCR terminală dializati (RFG < 15 ml/min/1.73m”) sau în 
predializă (RFG 30-15 ml/min/1,73m”) sau cu anomalii de tract urinar (obstructie, 
reflux, boală polichistică, urolitiază, diabet dezechilibrat), sunt considerate ,,complicate” 
deoarece aceşti pacienţi pot să dezvolte urosepsis sever sau progresia BCR. 

Diagnosticul şi alegerea antibioticului se fac la fel ca şi la pacienții fără insuficiență 
renală. Se evită antibioticele nefrotoxice. Ajustarea dozelor este necesară la pacienţii 
cu BCR care nu sunt dializati şi la cei care sunt dializati (HD sau DP). Durata 
tratamentului antibiotic la pacienţii cu BCR std 4, 5 şi dializati trebuie să fie mai 
mare comparativ cu cei fără insuficienţă renală, dar nu se cunoaşte exact durata optimă. 

Bacteriuria  asimptomatică se tratează doar la pacienții ce primesc 
imunosupresoare, deoarece infecția poate creşte rata de progresie a bolii renale. 

În cazul recăderilor frecvente, se iau în considerare creşterea duratei 
tratamentului antibiotic sau terapia antimicrobiană pe termen lung. Uneori poate fi 
luată în discuţie şi nefrectomia (+ ureterectomia). 


Tabelul 5. Agenţii antimicrobieni. Ajustarea dozelor la pacienţii cu insuficiență renală. 
(vezi și Anexa II) 


Adaptarea dozei (% din doza uzuală) 


24 (bazat pe RFG ml/min/1,73m" 


Medicament Doza uzuală >50 50-10 <10 
Ciprofloxacin 400 mg i.v. 100% 50-75% 50% 
500 - 750 mg 
Po la 12 ore 
Levofloxacin 250-750 mg// 100% 500 - 750 mg doza 500 mg doza 
24 ore inițială, inițială, 
250-750 mg/24 ore 250-500mg/48 
ulterior ore ulterior 
Gatifloxacin 400 mg / 24 ore 100% 400 mg doza 400 mg doza 
inițială, apoi iniţială, apoi 
200 mg /zi 200 mg /zi 
Amoxicillin 250 - 500 la 8 ore la 8 ore la 8 ore La 24 ore 
Ampicillin/ 1-2 g ampicilina si 100% la 12 ore la 24 ore 
Sulbactam 0,5-1g Sulbactam (RFG >30) (RFG 15 - 29) (RFG 5 - 14) 
la 6-8 ore 
Cefaclor 250- 500 mg la 100% 50 - 100% 50% 


8 ore 

Cefmandole 0,5-1 gla la 6 ore la 6 - 8 ore la 8 - 12 ore 
4-8 ore 
Cefazolidine  0,25-2 g la 6 ore la 8 ore la 12 ore 50% la 24 - 48 
ore 
Cefotaxime 1-2gla6-12o0re la6ore la 12 ore la 24 ore sau 
50% 
Cefixime 200 mg la 12 ore 100% 75% 50% 
Trimethoprim 100mg la 12 ore la 12 ore la 12 ore la 24 ore 
(RFG >30%); 
la 18 ore 


(RFG 10 -30%) 


Tabelul 6. Antibiotice dializabile (HD). 


Eliminate Partial eliminate Nu sunt eliminate 
Ampicilina Chinolone Meticilina 
Cefalosporine Cotrimoxazol Teicoplanina 
Aminoglicozide 

Trimetoprim 

CAPITOLUL 16 
BOLILE GENETICE RENALE 


|. BOALA POLICHISTICĂ RENALĂ 
CU TRANSMITERE AUTOSOMAL DOMINANTĂ (ADPKD) 


16.1. DEFINIŢIE, TRĂSĂTURI DE BAZĂ ALE ADPKD 


ADPKD este o boală genetică, monogenică cu transmitere autosomal dominantă cu 
grad înalt de penetrabilitate. Este o boală sistemică ce evoluează cu manifestări 
renale, manifestări extrarenale şi cu mare variabilitate de expresie fenotipică. 


16.2. EPIDEMIOLOGIE 


ADPKD este: 

e cea mai fecventă boală genetică cu transmitere monogenică cu potential letal; 

e cea mai frecventă boală genetică care determină polichistoză renală; 

e răspândită uniform în toată lumea şi la toate rasele, egal la ambele sexe. 
Prevalenta raportată este între 1:400-1:1000 locuitori; 4-5% dintre pacienții 

care necesită dializă sau transplant sunt cu ADPKD. 


16.3. GENETICĂ, BIOLOGIE MOLECULARĂ 


ADPKD fiind o boală genetică cu transmitere dominantă şi penetranté aproape 

completă, 50% dintre descendenţii posibili moştenind defectul. Variabilitatea 

fenotipică este explicată de o importantă heterogenitate genetică generată de mai 

multe elemente: 

e faptul că nu există o singură genă responsabilă de apariţia ADPKD, ci cel putin 
două, posibil mai multe; 

e genele identificate sunt PKD1 şi PKD2. PKD1 este localizată pe cromozomul 
16p13.3 şi este responsabilă de aproximativ 85% dintre cazurile cu ADPKD, iar 

PKD2 este localizată pe cromozomul 4p21 şi este responsabilă pentru 15% din 
cazuri; 

mutatiile PKD1 şi PKD2 determină aproximativ aceleași modificări renale si 
extrarenale cu câteva diferenţe: 

- creşterea mai rapidă a chisturilor pentru PKD1; 

- instalarea mai rapidă şi mai precoce a bolii renale cronice la indivizii PKD1. 
existența unei importante heterogenitati alelice: 

alela cu mutatie genetică (dominantă) moştenită de la părintele ADPKD, nu 
determină modificări atâta timp cât alela moştenită de la părintele neafectat 
funcţionează normal; ulterior alela normală suferă un proces de inactivare 
într-un moment imprevizibil, context în care se inițiază chistogeneza şi se 
declanşează evoluţia bolii; 

existența de familii ADPKD cu: mutație la nivelul PKD1: manifestă forma 
“clasică” de boală, mutație la nivelul PKD2 (prezintă forma mai blândă de 
boală), heterozigotism cu mutații PKD1 şi PKD2, manifestă un debut şi o 
formă mai severă de boală decât cei cu o singură mutație, penetranta 
incompletă PKDI(prezintă forma medie de boală), homozigotism PKD1 (de 
obicei sunt indivizi care decedează in utero.) 

prezenţa de gene modificatoare a expresiei PKD1 sau/şi PKD2; 

existența bănuită, nedovedita încă, a unei a treia gene PKD3, această ipoteză 
fiind susținută de faptul că există indivizi şi familii cu polichistoză renală şi 
manifestări extrarenale specifice ADPKD care nu posedă nici gena PKD1 nici 
PKD2; de regulă gravitatea bolii la aceştia este medie. 

Produsul genic al PKD1 este policistina 1 — o proteină membranară, iar 


produsul genic al PKD2 este policistina 2, proteină din structura canalelor de calciu 
(vezi figura 1). 


Policistinele reprezintă o familie de proteine cu roluri multiple: 

controlează direcţia fluxului de lichid la nivelul epiteliului tubular; 

modulează şi controlează diviziunea celulară; 

asigură polaritatea celulară normală; 

intervin în determinarea presiunii arteriale sistemice. 

Defectul generat de mutatia genetică mai sus discutată, generează un deficit 


cantitativ al acestor proteine care are următoarele consecinţe: 


proliferare celulară anormală (prin modificarea inhibitiei de contact) la nivelul 
celulelor de la nivelul epiteliului tubular; 

apoptoza precoce a celulelor parenchimului renal; 

fluxuri anormale de electroliți şi apă la nivelul epiteliului tubular modificat. 
Deşi nu se ştie cu precizie care este mecanismul iniţierii şi creşterii chistului 


renal se pare că cele enumerate mai sus stau la baza acestui proces. PKD este o 
“ciliopatie”, defectul primar care stă la baza chistogenezei fiind la nivelul cililor; 
una dintre cele mai importante consecințe ale acestor modificări este proliferarea 
celulară intensă, care permite în stadiul actual de cunoştinţe, afirmaţia că ADPKD 
este o neoplazie benignă. 

Figura 1. Modelul molecular al proteinei PKD1 (policistina 1) si PKD2 (policistina 2) 


(după VE Torres şi PC Harris). 


16.4. INIŢIEREA FORMĂRII ŞI CREŞTEREA CHISTILOR 


Chistogeneza este determinată de defectul genetic. Expresia histologică şi 


fiziopatologică a acestuia constă in: 


proliferarea celulară anormal crescută la nivelul epiteliului tubular ceea ce 
declanşează apariția chisturilor; 

flux electrolitic şi lichidian patologic în relaţie cu anormalitatea epiteliului de 
căptuşire a chistului, cu acumulare de lichid în interior, ceea ce asigură, alături 
de continuarea proliferării celulare, creşterea acestuia. 

În contextul heterogenităţii genetice şi a variabilititii fenotipice, există mari 


diferente între indivizii ADPKD în ceea ce priveşte: 


de 


vârsta la care se inițiază chistogeneza; 

viteza de creştere a chisturilor; 

dimensiunile renale la care se ajunge (de ex făcând corectia pentru vârstă şi sex 
volumul rinichilor ADPKD este cu 2/3 mai mare în PKD1 decât în PKD2). 

Nu toți nefronii suferă degenerescenta chistică în ADPKD. Din cei 2 milioane 
nefroni pe care îi contin rinichii umani doar aproximativ 5000 suferă 


degenerescenta chistică. Acest procent mic de celule degenerate nu explică 
pierderea treptată a funcţiei renale decât prin compresiunea pe care aceştia o 
determină asupra țesutului din jur cu următoarele consecinţe: 


ischemie prin compresiunea vaselor; 
perturbarea filtrării glomerulare prin comprimarea tubilor nefronilor invecinati; 

e declanşarea fibrogenezei; 
e eliberarea de la nivelul nefronilor degenerati chistic a unor “mesageri” 
nefrotoxici care deteriorează funcțional restul parenchimului. 


16.5. MANIFESTĂRI CLINICE 


Tabloul clinic în ADPKD cuprinde manifestări renale sau extrarenale şi hipertensiunea 
arterială. 


16.5.1. Manifestări renale 


ADPKD este o boală caracterizată de apariţia şi creşterea expansivă a chisturilor 
renale. Cea mai frapantă modificare, obligatorie pentru diagnostic este polichistoza 
renală bilaterală, Chisturile se formează la nivelul tubilor nefronilor, pe toată 
lungimea lor începând cu tubii colectori. Devin decelabili (de obicei ecografic) la 
orice vârstă. În familiile ADPKD descendenţii care nu manifestă polichistoză 
precoce decelabilă trebuie urmăriți ecografic până la vârsta de 30 ani. De regulă 
dacă până la această vârstă nu se constată prezenţa polichistozei este foarte probabil 
că individul nu a moştenit boala. 

Prezenţa şi creşterea chisturilor se face progresiv pe tot parcursul vieții; se 
poate ajunge la dimensiuni monstruoase ale rinichilor. Rinichiul individului normal 
cântăreşte 120-140 g, în timp ce rinichiul polichistic din ADPKD poate ajunge la 
greutatea de 4000 g. Prezenţa chisturilor renale generează multiple complicații 
precum durerea, hematuria, complicațiile infecțioase sau manifestări legate de 
compresiune asupra organelor din jur. 

Litiaza renală este frecventă la pacienţii ADPKD; poate fi urică sau calcică şi 
prin prezenţă şi complicaţii crește numărul episoadelor de durere renală (colicativă 
sau nu), hematurie nonglomerulară (macroscopică sau microscopică), infecție. Este 
foarte importantă obiectivarea şi înlăturarea obstructiei prin calcul. Pot apărea 
dificultăţi de diagnostic ecografic din cauza prezenței chisturilor şi a calcificărilor 
de la nivelul peretelui chistic, motiv pentru care deseori, pentru corectitudinea 
diagnosticului, e necesară explorarea CT sau RM (vezi figura 2). 

Consecinté a prezenţei şi creşterii chisturilor este instalarea şi progresia bolii 
renale cronice care poate intra în scenă la orice vârstă (în contextul variabilitatii 
fenotipice menţionate). Marea majoritate a pacienților ADPKD prezintă deteriorarea 
funcţiei de epurare renală în decada a S-a sau a 6-a de viata şi ajung să necesite 
terapie de substituție renală în decada a 7-a. 

Contribuie la apariţia şi progresia BRC şi: 

e fenomenele moleculare specifice - apoptoza precoce, fibroza de la nivelul 
parenchimului renal; 

e evoluţia hipertensiunii arteriale; 

e consumul îndelungat de AINS si antalgice la care sunt predispusi aceşti pacienți. 

Figura 2. Ecografie renală asimetrie stg./dr. “chisturile” 
de la nivelul rinichiului drept comunică între ele (v. săgeata) sugerând hidronefroză dreaptă. 


16.5.2. Manifestări extrarenale 
Se împart în 2 tipuri: 


16.5.2.1. Manifestări extrarenale de tip polichistoze 
Localizările extrarenale ale polichistozelor sunt: 

e polichistoza hepatică — cea mai frecventă manifestare extrarenală; 

e mult mai rar — polichistoza pancreatică, a veziculelor seminale, subarahnoidiană, 
tiroidiană. 
Polichistoza hepatică apare cel mai adesea la femeile ADPKD fiind posibilă o 

implicare hormonală; aceasta cu atât mai probabilă cu cât polichistoza hepatică este 
mai severă la multipare. Complicatiile generate de această localizare extrarenala 
sunt rare. De regulă prezenţa lor se exprimă mai pregnant la cazurile care necesită 
nefrectomie, mai ales bilaterală; decomprimarea şi spaţiul suplimentar care apare în 
urma înlăturării rinichilor de dimensiuni mari, creează condiții pentru expansionarea 
chisturilor hepatice. Redimensionarea acestora favorizează complicaţii precum 
durerea, hemoragia sau infecția. 


16.5.2.2. Manifestări extrarenale care nu sunt polichistoze: 
e Anevrisme vasculare cerebrale; 
e Alte suferinţe vasculare cerebrale: disectii de artere intracraniene, dolicoectazie 
arterială intracraniană; 
Anevrisme vasculare cu alte localizări: aorta, coronare, iliace; 
Valvulopatii: prolaps de valvă mitrală, insuficiență mitrală, insuficiență aortica; 
Diverticuloză colică; 
Hernii ale peretelui abdominal anterolateral. 
Dintre aceste localizări, cele mai frecvente sunt anevrismele vasculare 
cerebrale, fiind regăsite la circa 20-30% dintre pacienţii cu ADPKD. La pacienții 
ADPKD anevrismele vasculare cerebrale se întâlnesc de 5 ori mai frecvent decât în 
populaţia generală. O caracteristică importantă constă în tendința la agregabilitate 
familială. Într-o familie ADPKD în care a existat un membru ADPKD cu anevrism 
vascular cerebral riscul de a exista aceeaşi malformatie la ceilalți membri ai 
familiei este deasemenea de 5 ori mai mare. Prezenţa anevrismelor vasculare 
cerebrale se exprimă prin simptome generate de compresiune pe structurile din jur 
sau în mod dramatic prin consecinţele rupturii lor. 

Odată cu îmbunătățirea screeningului pentru ADPKD se propune din ce în ce 
mai insistent screening RM pentru anevrismele vasculare cerebrale în familiile cu risc. 


16.5.3. Hipertensiunea arterială (HTA) 


Are o poziţie specială printre manifestările ADPKD. Este generată la nivelul 
rinichiului afectat şi reprezintă în acelaşi timp un important factor de agresiune 
renală şi de progresie a bolii renale cronice. HTA este prezentă la 75-80 % dintre 
pacienții ADPKD tinzând spre 100% după instalarea BRC. 

În patogenia hipertensiunii, un rol important îl are ischemia indusă de 
compresiunea exercitată de chisturile renale pe parenchimul învecinat. Policistinele 
se pare că au deasemnea un rol în determinarea valorilor presiunii arteriale; 
perturbarea sintezei lor datorată defectului genetic din ADPKD contribuie la 
instalarea şi întreţinerea hipertensiunii arteriale. Acest mecanism molecular este cu 
atât mai credibil cu cât s-a observat că la unii copii cu ADPKD poate apărea HTA 
de graniță sau variabilitate anormală a TA cu reducerea dipingului nocturn mult 
înainte de apariţia chisturilor renale. 

Variabilitatea fenotipică se exprimă prin mari diferenţe între indivizii ADPKD 

din familii diferite dar şi din cadrul aceleaşi familii. Diversitatea de expresie 
furnizează cazuri extreme în aceeaşi familie pot coexista membri cu polichistoză 
renală asimptomatici în decada a 10-a de viata şi cu funcţie de epurare renală 
adecvată vârstei şi membri care manifestă polichistoză cu dimensiuni renale foarte 
mari din viata intrauterină. 

Cu toate acestea din punct de vedere clinic caracterul de boală genetică nu este 
întotdeauna evident. La aproximativ 10% dintre pacienții cu polichistoză renală 
obiectivată ecografic nu se descrie un istoric familial pozitiv pentru ADPKD. În 
familiile acestea deseori ecografia abdominală efectuată ca screening sau pentru 
evaluarea altor suferințe obiectivează polichistoza renală la indivizi asimptomatici 
pentru ADPKD. Această situaţie este generată de expresivitatea foarte variabilă a 
ADPKD; chiar în cadrul aceleaşi familii coexistă pacienți ADPKD asimptomatici, 
paucisimptomatici şi hipersimptomatici. Trebuie luată în calcul de asemenea şi 
eventualitatea mutatiilor spontane. 

Vârsta medie de debut este de 53.3 ani pentru cei cu PKDI şi 74 ani pentru cei 
cu PKD2. La o mare parte dintre pacienţii ADPKD boala devine simptomatică in 
intervalul 30-50 ani. 

Intrarea în scenă a ADPKD se face prin: 

durerea lombară sau la nivelul flancurilor — cel mai adesea; 

hematuria macroscopică sau microscopică; 

decelarea de rinichi cu dimensiuni mari; 

simptome generate de compresiunea organelor din jur - tulburări de ventilaţie, 
senzaţie de satietate precoce. 

Există deasemenea situaţii în care diagnosticul de ADPKD porneşte de la 
explorarea hipertensiunii arteriale. 


16.6. DIAGNOSTIC 


16.6.1. Diagnostic molecular 


ADPKD este o boală genetică autosomal dominantă cu transmitere monogenică. 

Diagnosticul molecular poate fi efectuat, însă, cu dificultate din cauza heterogenitatii 

genetice: existenţa celor două gene responsabile (PKD1, PKD2), mutații ale acestor gene 

etc., elemente care cresc complexitatea şi costul tehnicii de lucru, limitând utilizarea. 
Există un viitor al acestui tip de diagnostic marcat de unele necesități: 

e noile terapii patogenice care vizează reducerea dimensiunilor renale şi ale 
vitezei de creştere a chisturilor şi rinichilor vor fi utile la pacienţii aflaţi în 
stadiile precoce de boală care, în special în absenţa unui istoric familial limpede, vor 
trebui să beneficieze de o încadrare corectă a polichistozei renale; 

e evaluarea potenţialilor donatori de rinichi asimptomatici, dar care provin din 
familii ADPKD sau care au manifestări incerte; 

e diagnosticul diferenţial al polichistozelor renale la cei cu manifestări severe ale 
bolii dar fără istoric familial; 

e evaluarea prognosticului separând familiile cu PKD1 de familiile cu PKD2 şi 
încadrând corect cazurile cu debut precoce al ADPKD. 

Până la dezvoltarea şi îmbunătăţirea diagnosticului molecular, diagnosticul 
ADPKD se stabileşte clinic şi ecografic. Pentru a putea afirma că un pacient are 
ADPKD trebuie ca acesta să prezinte: 

e  polichistoză renală bilaterală; 
e istoric familial care să dovedească transmiterea autosomal dominantă. 


16.6.2. Diagnostic ecografic 


Diagnosticul de polichistoză renală se stabileşte ecografic iar criteriile de 
diagnostic sunt discret influențate de vârsta pacientului după cum urmează: 


Tabelul 1. Criterii de diagnostic ecografic al ADPKD. 


Vârsta Criteriu 
Criterii de diagnostic PKD1 (Ravine) 
15-29 >2 chisturi unilateral sau bilateral 
30-39 >2 chisturi in fiecare rinichi 
40-59 >2 chisturi in fiecare rinichi 
>60 >4 chisturi in fiecare rinichi 


Criterii de diagnostic revizuite 


15-29 >3 chisturi unilateral sau bilateral 
30-39 >3 chisturi unilateral sau bilateral 
40-59 >2 chisturi in fiecare rinichi 
>60 >4 chisturi in fiecare rinichi 


Deseori se intâmplă ca istoricul familial să fie negativ sau să lipsească datele. 
In aceste condiţii polichistoza renală poate fi încadrată în diagnosticul de ADPKD 
numai dacă coexistă manifestări extrarenale caracteristice. 


16.7. PROGNOSTIC 


Prognosticul ADPKD depinde de: 

e evoluția funcției renale; 

e evoluția comorbiditatilor cardiovasculare determinate de hipertensiunea arterială; 
e prezența şi complicațiile anevrismelor vasculare cerebrale. 


Evoluţia funcţiei renale 

Rata de degradare a funcţiei renale se corelează cu creşterea volumului renal 
care este de 5,7% pe an (vezi figura 3). Creşterea volumului renal se datorează 
creşterii chisturilor, acestea determină deteriorarea funcţiei renale prin compresiunea 
pe care o exercită pe parenchimul din jur unde se produce: 

Figura 4. Reprezentarea schematică a relaţiei dintre chisturile renale în creştere 
deconectate din circuitul tubular (culoarea maro) şi tubii renali adiacenți (culoarea 
galbenă) cu fibroză perichistică (culoarea roşie) (după Grantham JJ si Mulamalla S). 

ischemie; 
blocarea fluxului urinar prin tubii invecinati (asemănător cu situația creată de 
obstructia ureterală persistentă) (vezi figura 4); 

e inflamație la nivelul interstitiului renal urmată de fibrogeneză (vezi figura 5). 


Boala cronică de rinichi poate surveni la pacientul ADPKD la orice vârstă, însă 
pentru marea majoritate a cazurilor prima creştere evidentă a creatininei plasmatice 
se înregistrează în decada a patra/a cincea de viata. Odată instalată retentia azotată, 
degradarea funcției renale este accelerată la pacientul ADPKD mai mult decât în 
BCR de altă cauză (vezi figura 6). 


Figura 5. Rinichi ADPKD în stadiul 5 al BRC 
Chisturile au înlocuit parenchimul renal şi sunt separate 
între ele doar de benzi de fibroză (după Grantham JJ si Mulamalla S). 


În acelaşi context de variabilitate fenotipică a pacientului cu ADPKD, în ultimii 
ani s-a semnalat următorul aspect: există pacienți cu acelaşi volum renal mare dar 
cu parenchim restant în cantități diferite funcție de modul de distribuţie a chisturilor 
în interiorul parenchimului (vezi figura 7). Prognosticul funcției renale depinde în 
ultimă instanță de cantitatea de parenchim restant. 

Figura 6. Relaţia dintre creşterea chisturilor şi modificarea GRF 
(după Grantham JJ şi Mulamalla S). 


Generalized Segmental 


Figura 7. Distribuţie generalizată şi segmentară a chisturilor renale. 
Pentru același volum renal cantitatea de parenchim este diferită — mai mare în rinichiul 
din dreapta, cu distribuţie segmentară a chisturilor 

(după Kyongtae T B şi Grantham ]]). 

O evaluare a prognosticului unui pacient ADPKD trebuie obligatoriu să includă 
determinarea în dinamică a parenchimului restant. Aceasta în special în condițiile 
în care se doreşte abordarea cât mai curând a terapiei patogenice care se va adresa 
în special pacienților cu suficient parenchim restant. 


Evaluarea cantitativă şi în evoluţie a volumului renal şi a parenchimului restant 
se poate face prin CT (cu riscuri legate de iradiere şi folosirea contrastului iodat) 
sau MRI (cu riscuri reduse comparativ cu CT). Există în prezent tehnici MRI 
standardizate în acest scop iar “Consorţiul Radiologic pentru Studiu Imagistic al 
Bolii Polichistice Renale” (CRISP) propune protocoale de evaluare în dinamică a 
pacientului ADPKD. Această dezvoltare a “imagisticii de prognostic” se petrece în 
paralel cu selectarea şi verificarea terapiei patogenice. 


16.8. TRATAMENT 


Există următoarele variante de intervenţie terapeutică pentru ADPKD: 

e tratamentul conservator - de combatere a factorilor de agresiune renală; data 
fiind prezenţa marcantă a hipertensiunii arteriale, un loc important îl ocupă 
tratamentul antihipertensiv; 

e tratamentul complicatiilor; 

e tratamentul patogenic se referă la abordarea medicatiei cu rol în încetinirea 
creşterii volumului renal considerat în relație directă cu pierderea funcţiei renale; 

e tratamentul bolii renale cronice cu etapa de conservare a funcţiei renale 
reziduale, urmată de etapa terapiei de substituție. 


16.8.1. Tratamentul antihipertensiv 


Tratamentul antihipertensiv este necesar la 75-80% dintre pacienții cu ADPKD. 
HTA de graniță şi/sau variabilitatea circadiană anormală a TA pot fi prezente din 
copilărie, motiv pentru care se discută despre terapia acestor cazuri chiar anterior 
intrării în scenă a polichistozei renale. Această abordare este necesară pentru 
combaterea efectelor secundare renale şi cardiace rezultate în urma acţiunii de 
lungă durată a HTA. 

Dat fiind mecanismul ischemic prin care se inițiază hipertensiunea în ADPKD, 
folosirea inhibitorilor de enzimă de conversie şi a blocantilor receptorilor de 
angiotensină este o alegere logică şi utilă, corelandu-se de regulă cu o corecție bună 
a valorilor TA. Există variaţii de răspuns de la un individ la altul, motiv pentru care 
principiul în alegerea şi folosirea terapiei antihipertensive este că trebuie folosită 
acea medicatie ce corectează cel mai bine valorile TA, în acest fel protejându-se şi 
funcția renală. Singurul drog care pare sa se coreleze negativ cu evoluția GRF este 
diureticul. 

16.8.2. Tratamentul complicatiilor 


Cea mai frecventă complicatie care necesită intervenţie terapeutică este durerea. 
Aceasta se poate instala fie in urma cresterii unuia sau mai multor chisturi, fie prin 
compresiunea determinată asupra organelor din jur de către volumul total renal 
mare. O terapie eficientă medicamentoasă a durerii la pacientul ADPKD nu poate fi 
efectuată pentru că ar necesita utilizarea îndelungată a AINS, nepermisă de funcția 
şi hemodinamica fragilă a rinichiului ADPKD. Există cazuri raportate cu nefropatie 
fenacetinică suprapusă în contextul consumului cronic. Antalgicele opioide pot fi 
utilizate doar în situaţii extreme şi pe perioade scurte de timp. 

Alternativa rezonabilă pentru combaterea durerii este terapia chirurgicală 
minim invazivă: abordarea percutană ecoghidată a chisturilor cu evacuare şi 
sclerozare sau intervenţia laparoscopică de decorticare a chisturilor. Pentru cazurile 
substituite renal sau care urmează să fie şi la care este acceptabilă sacrificarea 
funcțională a unui rinichi, se poate recurge la embolizarea (laparoscopic) a arterei 
renale şi în ultimă instanţă la nefrectomie. 

Hematuria care poate deasemenea complica evoluţia pacientului ADPKD poate 
fi tratată conservator ca oricare altă hematurie nonglomerulară, sau funcţie de 
persistenta şi severitate se poate recurge deasemenea la embolizarea arterei renale 
sau la nefrectomie. 

Infecția urinară trebuie tratată ca oricare altă infecție urinară complicată. 
Localizarea înaltă impune folosirea de antimicrobiene care pot traversa peretele 
chistului deoarece frecvent chisturile se pot transforma în adevărate abcese renale. 
Peretele chistului este căptuşit de un epiteliu disfunctional, astfel încât farmacodinamica 
medicatiei nu mai este previzibilă. Dintre agenţii antimicrobieni uzuali 
cotrimoxazolul, chinolonele s-au dovedit a traversa corect peretele chistului renal. 

Prezenţa chisturilor şi a clearanceului anormal al tubilor pot favoriza evoluţia 
infecţiei urinare înalte către urosepsis. Instalarea şi persistenta acestuia pot 
reprezenta indicaţii de nefrectomie. 

Litiaza renală poate deasemenea să necesite tratament, secvențele terapeutice 
fiind aceleaşi ca la pacientul litiazic nonADPKD, De menționat că sunt acceptabile 
şi litotrittia şi nefrolitotomia percutană. Merită accentuat faptul că deseori există 
dificultăți de diagnostic clinic şi ecografic al hidronefrozei în cazurile cu obstructie 
prin calcul, şi necesită completarea explorării imagistice (CT, IRM). 


16.8.3. Tratamentul patogenic 


Vizează reducerea vitezei de creştere a dimensiunilor rinichilor. Odată cu 

descifrarea mecanismelor de iniţiere şi creştere a chisturilor, s-au imaginat şi sunt 

în curs de testare următoarele variante terapeutice: 

e antagoniști ai receptorilor de vasopresină (antagonist V2R - Tolvaptan); sediul 
initial de formare a chisturilor din ADPKD este la nivelul tubilor colectori. La acest 
nivel se găsesc numeroşi receptori V2 care stimulati de Vasopresină determină 


466 NEFROLOGIE — PRINCIPII TEORETICE SI PRACTICE 


ca mecanism fiziologic intermediar formarea de AMPc. În ADPKD s-au găsit 

concentraţii mai mari de vasopresină circulantă decât la indivizii non ADPKD. În 

acelaşi timp este demonstrat rolul AMPc în stimularea secreției de lichid de 
către epiteliul chistic şi deasemenea în proliferarea celulară de la nivelul acestui 
epiteliu. Aceste două procese asigură creşterea chisturilor renale. Blocarea 

receptorilor V2 are drept consecință încetinirea creşterii volumului renal şi a 

progresiei disfunctiei renale (în prezent se derulează studii de faza 3). Luând in 

considerație acelaşi mecanism de progresie a suferinţei renale aportul crescut de 
apă reprezintă o indicație terapeutică cu accent pentru pacientul ADPKD, 
consecința fiind reducerea sintezei de vasopresină; 

e inhibitori mTOR — rapamycina, everolimus reduc nivelul de activitate al 
epiteliului chistic activat, 

e octreotid (somatostatin) intervine deasemenea prin reducerea producției de 
AMPc, descoperirea efectului la pacientul ADPKD fiind întâmplătoare în 
timpul urmăririi funcţiei renale la un pacient ADPKD tratat cu somatostatin 
pentru o tumoră hipofizară. 

Pentru aceste trei categorii de medicatie s-a testat capacitatea de reducere 
concomitentă a dimensiunilor renale şi a vitezei de scădere a GRF. Nu sunt încă în 
uz clinic ci sunt utilizate în prezent în faza 2 sau 3 a studiilor clinice aferente, foarte 
curând aşteptându-se concluziile. 

Există un grup de medicamente intrate în uz clinic pentru diverse alte ţinte 
(antihipertensive, hipolipemiante) care prin efecte terapeutice concomitente au 
potential teoretic de intervenţie în patogenia ADPKD: 

e  ÎInhibitorii de HMGcoA reductază (statinele); 

e LECA, sartani. 

Sunt în prezent în studiu în special în asociere cu medicamentele mai sus 
menţionate considerându-se că pot potenta efectul acestora în ceea ce priveşte 
reducerea vitezei de creştere a volumului renal. 


O altă categorie de medicamente care deasemenea interferă mecanisme intim 
implicate în chistogeneză sunt considerate buni candidaţi pentru viitoare studii: 
e  Inhibitori de TNF-alfa; 
Inhibitor al kinazei cyclin-dependente (roscovitina); 
Inhibitor de glucozil-ceramid sintetază; 
Tiazolidindione (pioglitazone); 
Curcumina, triptolide — produşi naturali antineoplazici. 


De remarcat faptul că în ADPKD se prefigurează o terapie de tip antineoplazic, 
aceasta datorându-se în mare parte faptului că unul dintre mecanismele esenţiale 
din cadrul iniţierii şi progresiei bolii este proliferarea celulară intensă, necontrolată. 
Există deja cercetători care numesc ADPKD o “boală neoplazică benignă”. 

Se consideră că schemele de terapie patogenică în ADPKD vor cuprinde 
asocieri de medicamente cu efect de completare sau potentare reciprocă. 


Cap. 16 - Bolile genetice renale 467 


II. ALTE BOLI GENETICE 


16.9. ALTE GLOMERULOPATII EREDITARE 


Membrana bazală glomerulară (MBG) este o formă unică de membrană bazală în 
organismul uman, datorită structurii şi funcţiei sale (ultrafiltrare sangvină). Este o 
structură fibrilară densă, cu o grosime de 300-350 nm, ce conţine colagen tip IV, 
laminină, endactină (nidogen 1) şi proteoglicani. 


Glomerulopatiile ereditare se clasifică în: 

e Boli genetice legate de anomalii structurale ale proteinelor ce sunt în mod 
normal prezente în MBG: colagen tip IV (sindromul Alport, boala membranelor 
bazale subțiri), laminina p2 (sindromul Pierson); 

e Boli genetice legate de acumularea anormală la nivelul MBG a altor 
componente  extracelulare: colagen tip III (sindromul unghii-rotulă), 
fibronectina (glomerulopatia fibronectinica). 


Colagenul tip IV este un component esential al membranei bazale glomerulare, 
conferindu-i acesteia integritate şi stabilitate mecanică. Acest colagen este alcătuit 
din trei lanţuri a, care sunt, la rândul lor, de şase tipuri: al- 06. Lanturile a1 şi «2 
se găsesc pe toate membranele bazale ale organismului, iar mutatiile genelor 
codante sunt letale la embrion. Lanturile a3 — a5 se găsesc doar pe unele membrane 
bazale, precum cele renale, alveolare, cohleare şi oculare. În MBG matură, 
izoforma majoră de colagen este 030405, care se asociază cu laminina-521 
(a5B2y1), nidogen şi agrin heparan sulfatul. 

Lanturile a sunt codificate de şase gene distincte denumite COL4A 1-COL4A6, 
aranjate în perechi, pe cromozomi diferiți: Al şi A2 pe cromozomul 13 (13934), 
A3 şi A4 pe cromozomul 2 (2q35-37), A5 şi A6 pe cromozomul X (Xq22). 

Lanturile al şi a2 sunt produse la nivelul glomerulului imatur de către celulele 
mezangiale, endoteliale şi podocite, in timp ce lanţurile «3 — a5 sunt produse 
exclusiv de podocite. Prin urmare, sindromul Alport şi hematuria familială benigna 
reprezintă boli genetice podocitare. 


16.10. SINDROMUL ALPORT 


Sindromul Alport este prima boală glomerulară ereditară descrisă (în 1927, de către 
Arthur Cecil Alport) şi, totodată, cea mai frecventă din această categorie. Este 
definită prin istoric personal şi/sau familial de hematurie, cu/fără insuficiență 
renală, asociat adesea cu surditate şi leziuni oculare caracteristice. 

16.10.1. Prevalenta 


Prevalenta sa este de 1:50.000 de naşteri. Se află la originea a 0,3-2,3% din totalul 
cazurilor noi de BCR stadiul 5 în Europa, India sau SUA. 


În 80% din cazuri, transmiterea este dominantă, legată de cromozomul X 
(Xq22). Gena mutantă este COL4A5. Până în prezent au fost raportate peste 400 de 
mutații la acest nivel. Aceste mutații împiedică nu numai formarea lanţului a5, dar 
şi încorporarea lanțurilor a3 şi a4 în structura colagenului tip IV. Ca urmare, acest 
colagen anormal este format dintr-un exces de lanţuri al şi a2, ceea ce îi conferă o 
susceptibilitate crescută la proteoliza enzimatică, de unde rezultă fragmentarea 
MBG şi, în final, glomeruloscleroză. Boala afectează copiii de sex masculin, gena 
anormală fiind moştenită de la mamă. La aceşti pacienţi, manifestările clinice sunt 
severe, cu hematurie persistentă, progresie spre BCR stadiul terminal, incidență 
crescută a surditatii şi a leziunilor oculare. Evoluţia clinică la femei este variabilă, 
explicată prin fenomenul de lionizare (inactivarea randomizată a unui cromozom 
X). Riscul pentru femei de a dezvolta BCR stadiul terminal înainte de 40 de ani 
este de 12%, acesta crescând după decada a şasea de viata. Modificările genotipice 
(tipul de mutație genetică) sunt importante şi explică în mare măsură diferenţele de 
manifestare clinică (fenotipică). 

În alte 15% din cazuri, transmiterea este autosomal recesivă, caz în care sunt 
afectaţi în mod egal copiii de ambele sexe. Într-o proporție şi mai mică de cazuri, a 
fost citată transmiterea autosomal dominantă nelegată de X (vezi tabelul 2), cu o 
severitate identică la ambele sexe, dar cu progresie mai lentă către BCR comparativ 
cu forma gonosomală. În cazurile cu transmitere autosomal recesivă şi dominantă 
nelegată de X sunt afectate lanţurile a3 si a4, ale căror gene sunt situate pe 
cromozomul 2, dar consecința este aceeaşi: formarea unui colagen tip IV anormal 
şi a unei MBG fragile. 

Aditional de anomaliile în colagen IV, s-au identificat şi forme aberante de 
laminină (a1 şi a2), ce contribuie la modificările de permeabilitate. 


Tabelul 2. Anomalii genetice în sindromul Alport. 


~ Mod de transmitere Genele afectate - Lanţul de colagen 
= = = ae =~ afectat 
X-linkat COL4A5 a5 
X-linkat + leiomiomatoza COL4A5 şi COL4A6 a5 şi 06 : 
Autosomal recesiv COL4A3, COL4A4 a3 si a4 
Autosomal dominant COL4A3, COL4A4 a3 si a4 


16.10.2. Anatomopatologie 


La examenul histologic, în microscopie optică (MO), glomerulii apar normali in 
faza precoce a bolii, dar cu vârsta leziunile progresează: la 10 ani se evidenţiază 

leziuni în 30% din glomeruli, iar la 30 ani, în 90%. Aceste leziuni sunt nespecifice: 
initial hipercelularitate mezangială, apoi glomeruloscleroză focală, asociată cu 
infiltrate interstitiale. Examenul în imunofluorescență (IF) este, de regulă, negativ. 
În schimb, microscopia electronică (ME) arată aspecte caracteristice: initial, subtierea 
uniformă a MBG (care se întâlneşte şi în boala membranelor bazale subțiri), dar în 
stadii mai avansate apare fragmentarea longitudinală a MBG, ce capătă un aspect 
laminat, cu zone clare în interior, care conțin granule electron-dense. Astfel de 
leziuni se pot întâlni şi la nivelul membranelor bazale tubulare proximale şi distale. 
Imunohistochimia, utilizând Ac monoclonali anti-lanturi a, permite precizarea 
defectului genetic: absenţa totală (in peste 80% din cazuri) sau parţială, în proporții 
variabile, a lanțurilor a5, a3 şi a4. Modificări de distribuţie ale lanțurilor o au fost 
observate şi în membrana bazală de la nivelul epidermului, prin examen în IF cu 
Ac monoclonali anti-a5; absența în MB epidermală a lanțului a5 (70% din cazuri) 
este diagnostică pentru sindromul Alport X-linkat la bărbat (nu şi la femei unde se 
produce fenomenul de lionizare). IF cu Ac anti-a5 este pozitivă în forma autosomal 
dominantă, autosomal recesivă şi în boala membranelor bazale subțiri. 


16.10.3. Manifestările clinice sunt: 


e Renale: 

Hematuria este principala si cea mai constantă manifestare a sindromului Alport. 
Este, de regulă, microscopică şi apare în copilărie. Episoade recidivante de hematurie 
macroscopică, precipitate de efort sau infecţii respiratorii superioare, sunt descrise 
la 60-70% din pacienţi, înaintea vârstei de 15 ani; la adult, sunt excepționale. 

Progresiv, apare şi proteinuria, care poate ajunge până la sindrom nefrotic 
(1/3 din cazuri). 

Insuficienta renală se instalează lent, ajungând la stadiul terminal până la vârsta 
de 15-35 de ani (mai rar, chiar la 50 de ani). Progresia spre BCRT apare la 100% 
din bărbaţi şi la 15% din femei. 

Proteinuria în cantitate crescută şi instalarea insuficientei renale sunt indicatori 
de prognostic negativ. Ambele depind de sexul pacientului, de modul de 
transmitere al bolii, de genotip. 

Hipertensiunea arterială a fost raportată la 75% din bărbaţi şi 35% din femei, 
cel mai frecvent secundară bolii cronice de rinichi. 


e  Extrarenale: 

Manifestarea extrarenală cea mai frecventă este surditatea bilaterală, de 
percepţie, cu evoluţie progresivă, de la o scădere minimă iniţială a auzului pentru 
frecvenţe înalte, până la surditate totală. Leziunile apar din prima decadă de viaţă şi 
interesează predominant stria vasculară şi organul lui Corti. Surditatea bilaterală în 
asociere cu hematuria microscopică sunt înalt sugestive pentru diagnostic, chiar în 
absenţa istoricului familial pozitiv. 

La jumătate din pacienţi apar şi leziuni oculare: lenticonus anterior bilateral 

(patognomonic pentru sindromul Alport şi asociat cu evoluţie rapidă a BCR), 
cataractă anterioară subcapsulară care determină scăderea acuitatii vizuale, leziuni 
albicioase perimaculare retiniene asimptomatice, eroziuni corneene. 

Alte anomalii posibile sunt: disfunctia plachetară (cu trombocite gigante), 
leiomiomatoza difuză. 

Leiomiomatoza difuză poate interesa esofagul, arborele traheobronşic, tractul 
genital. Dezvoltarea leiomiomatozei e determinată de mutații la nivelul genelor 
COL4AS5 şi COL4A6. Există o asociere rară între sindromul Alport (A), retardul 
mintal (M), hipoplazia mediofacială (M) şi eliptocitoza (E) — acronimul AMME - 
legată de deletia genelor COL4A5 şi COL4A6. 

La bărbaţii tineri au fost raportate cazuri de anevrism de aortă toracică şi 
abdominală şi un caz de anevrism intracranian. 


16.10.4. Diagnosticul 


Diagnosticul se bazează pe istoricul familial de insuficienţă renală şi surditate, care 
permite diagnosticul diferențial cu alte cauze de hematurie macroscopică 
recidivantă, precum nefropatia cu IgA şi boala membranelor bazale subțiri. 
Antecedentele familiale pot lipsi în 15% din cazuri, în care diagnosticul necesită 
biopsie cutanată şi examen în imunofluorescenta cu anticorpi monoclonali anti-a5. 
Teoretic, identificarea mutaţiei genetice responsabile este gold-standardul 
diagnostic. Genotiparea implică analiza directă a genei COL4A5. În funcţie de 
tehnica utilizată, în prezent se pot identifica aproximativ 50-90% din mutații la 
acest nivel. Metoda nu a fost implementată pe scară largă din cauza costului crescut 
şi timpului necesar; este indicată doar în anumite situaţii: femei asimptomatice, 
cazuri incerte, sfat genetic, diagnostic prenatal. 


16.10.5. Tratament 


Sindromul Alport este o boală progresivă ce conduce în final la insuficiență renală. 

Nu există tratament specific pentru sindromul Alport. Strategiile terapeutice 
actuale vizează încetinirea progresiei bolii şi corectia unor leziuni deja constituite: 
tratamentul chirurgical al cataractei, facoemulsia şi implantarea intraoculară de 
lentile în lenticonusul anterior, tratamentul chirurgical al leiomiomatozei 
simptomatice, aparat auditiv etc. 

La pacienții cu HTA şi/ sau proteinurie se administrează IECA şi/sau sartani. 
Aceşti agenţi farmacologici pot determina reducerea proteinuriei, controlul 
valorilor tensionale, scăderea ratei de progresie a BCR. 

Aditional, studii pe şoareci au arătat ca inhibitorii de angiotensină suprimă 
sinteza de citokine, ameliorează inflamatia şi fibrogeneza tubulointerstitiala. 

S-a discutat deasemenea despre potentialele beneficii ale inhibitorilor de 
calcineurină. Administrarea ciclosporinei este controversată, studii necontrolate au 
furnizat rezultate divergente referitoare la reducerea proteinuriei si la întârzierea 

progresiei spre BCR stadiul terminal. Dat fiind potentialul nefrotoxic si lipsa unor 
dovezi solide in favoarea ciclosporinei, nu se recomanda in prezent utilizarea ei in 
sindromul Alport. 

La pacientii ce dezvolta BRCT, transplantul este terapia de substitutie renala 
preferată. Nu există risc de recurenţă, dar în cazuri foarte rare (4%) se poate 
complica cu aparitia unei glomerulonefrite rapid progresive, cu Ac anti-MBG. 

Studii experimentale pe soareci sugerează că transplantul de celule stem 
medulare poate ameliora supraviețuirea şi îmbunătăţi parametrii clinici, prin 
restabilirea parțială a lanțurilor 43, a4, a5. Mecanismul constă în migrarea celulelor 
la nivel glomerular sub acţiunea unor factori necunoscuţi (inflamatia locală, 
citokine) şi transdiferentiere, cu producerea lanțurilor lipsă, sub influenţa unor 
semnale reglatorii. Cu toate acestea, un studiu recent a arătat că iradierea în sine, 
folosită ca preconditionare a transplantului poate modula progresia bolii renale prin 
ablatia limfocitelor şi scăderea infiltrarii imune interstitiale. Ulterior s-a demonstrat 
că şi transplantul fără preconditionare ar avea efecte benefice. 

Alţi agenți farmacologici au fost până în prezent, testati pe animale: blocanti ai 
receptorilor 1 ai chemokinelor, inhibitori ai metaloproteazelor. 


16.11. BOALA MEMBRANELOR BAZALE SUBŢIRI 


16.11.1. Epidemiologie. Genetică 


Denumită şi “hematuria familială benignă”, este o boală genetică heterogenă, cu 
transmitere autosomal dominantă. Este o afecţiune relativ frecventă (5-9% din populația 
generală). Prevalenta exactă este dificil de apreciat deoarece multi bolnavi sunt 
asimptomatici. Majoritatea studiilor (71%) au raportat o incidență mai mare la femei. 

În 40% din cazuri, există anomalii heterozigote la nivelul genelor COL4A3 şi 
A4, gene ce codează lanţurile a3 şi a4 ale colagenului de tip IV. Pacienţii cu acest 
tip de mutații sunt considerați «purtători» ai sindromului Alport autosomal recesiv. 
Testarea pentru mutații la nivelul COL4A3 şi A4 este dificilă din cauza dimensiunilor 
crescute ale genelor şi polimorfismului lor; au fost descrise până în prezent 21 de 
mutații la acest nivel. Nu există date referitoare la corelatia genotip-fenotip. 

Un istoric familial pozitiv pentru hematurie a fost raportat în 30-50% din 
cazuri, frecvent legat de transmiterea autosomal dominantă. Există şi cazuri în care 
nu există istoric familial de hematurie (cazuri sporadice). Acest lucru se explică 
prin rata crescută de mutații de novo, penetranta incompletă sau coasocierea cu alte 
boli (nefropatia cu IgA, GSFS, GN mezangioproliferative etc.). 


16.11.2. Anatomopatologie 


Examenul histologic glomerular este normal în MO, dar ME relevă subtierea difuză 
a MBG (< 250 nm la copil şi < 200-264 nm la adult sau conform criteriilor WHO 

< 250 nm). Grosimea MBG depinde de: tehnica de fixare, vârsta şi sexul pacientului. 
Gradul de subtiere al MBG nu se corelează cu evoluţia clinică, cu severitatea 
proteinuriei sau cu prognosticul pe termen lung. Examenul în IF cu Ac anti-a5 este 
pozitiv (diagnostic diferenţial cu sindromul Alport). 


16.11.3. Manifestări clinice 


Se manifestă prin hematurie microscopică, descoperită fortuit, la un examen de 
urină. Hematuria este, de obicei, persistentă, uneori macroscopică (34% dintre 
copii, 7% din adulți). Proteinuria este absentă (la copil) sau minimă (50% dintre 
adulți); proteinuria de rang nefrotic este rară, secundară glomerulosclerozei sau 
altor glomerulopatii asociate. Funcţia renală este normală; cazuri sporadice 
progresează spre insuficiență renală. Hipertensiunea se instalează la 17% din 
adulţi. Uneori apar dureri lombare (sindrom “lombalgie-hematurie”). Există 
deasemenea o  prevalenţă crescută la aceşti bolnavi a  hipercalciuriei, 
hiperuricozuriei şi a nefrolitiazei. Nu există manifestări extrarenale. 


16.11.4. Diagnostic diferenţial. Prognostic. 


Biopsia renală nu se recomandă de rutină. Diagnosticul diferențial se face cu 
nefropatia cu IgA şi cu sindromul Alport. Anamneza poate releva o hematurie 
izolată la un alt membru al familiei, dar nu şi istoric pozitiv pentru insuficiență 
renală. Prognosticul este benign; în cazul coasocierii cu altă glomerulopatie 
evoluţia clinică este frecvent mai agresivă (proteinurie crescută, HTA, insuficiență 
renală). Această categorie de pacienţi impun biopsie renală şi reevaluare periodică. 


16.12. BOALA FABRY 
16.12.1. Epidemiologie. Genetică 


Este o boală genetică cu transmitere gonozomală (legată de X), care face parte 
dintre maladiile de stocaj lizozomale, a doua ca prevalenté după boala Gaucher. 
Se caracterizează printr-un deficit genetic al unei enzime lizozomale, alfa-galactozidaza 
(a-Gal), care clivează reziduurile terminale a-galactozil ale glicosfingolipidelor 
(GSL) neutre. Consecința este acumularea de GSL, în special globotriaosilceramida 
(Gb 3), în diverse ţesuturi şi organe şi în pereţii vaselor sangvine. Au fost descrise 
peste 300 de mutații diferite ale genei a-Gal, situată pe brațul lung al 
cromozomului X (Xq22.1), asociate cu o reducere totală sau parțială a activităţii 
enzimei. Mutatiile sunt in majotitate specifice fiecărei familii (“mutații private”). 

Prevalenta bolii este de 1:17.000 până la 1:117.000 bărbați din populația 
caucaziană. La bărbaţi, boala este aproape întotdeauna manifestă clinic, în timp ce 
la femei, ea poate fi asimptomatică sau cu expresie clinică modestă. 

Este o boală multisistemică. Depozite de GSL se pot găsi în: cornee, cord 
(celule miocardice şi fibrocitele valvulare), rinichi (celule mezangiale, podocite, 
celule epiteliale tubulare), vase sangvine (celule endoteliale şi musculare netede 
vasculare) etc. 


16.12.2. Manifestări clinice 


Boala debutează clinic de obicei în jurul vârstei de 10 ani, dar lipsa de specificitate 
a manifestărilor întârzie diagnosticul, care este stabilit, de cele mai multe ori, abia 
către 30 ani, când boala este deja avansată. 

Manifestările clinice constau în: 

e semne generale: astenie, fatigabilitate, episoade febrile; manifestări cutanate: 
angiokeratoame, telangiectazii, hipohidroză; 

e manifestări oculare: opacitati corneene (care nu alterează acuitatea vizuală), 
cataractă, dilatarea vaselor retiniene şi conjunctivale; 

e manifestări cardiace; cardiomiopatie hipertrofică, tulburări de ritm şi conducere, 
prolaps de valvă mitrală, insuficiență mitrală, cardiopatie ischemică precoce, 
infarct miocardic, insuficienţă cardiacă; 

e manifestări respiratorii: sindrom obstructiv bronşic (dispnee, tuse, disfunctie 
ventilatorie); 

e manifestari renale: proteinurie uşoară-medie, de cauză tubulară sau glomerulara, 
hematurie microscopică, lipidurie (globule de grăsime, cu aspect de cruce de 
Malta la examenul microscopic în lumină polarizată), diabet insipid nefrogen, 
sindrom Fanconi. Există deasemenea o prevalenta crescută a chistilor renali al 
căror mecanism de formare este necunoscut. Biopsia renală relevă depozite 
lipidice în toate celulele glomerulare, vasculare şi tubulare (în special în tubii 
distali şi ansele Henle). Există un scor propus de ISGFN (International Study 
Group on Fabry Nephropathy) pentru aprecierea severitatii afectării renale şi a 
prognosticului. Boala cronică de rinichi terminală survine, de obicei, între 
decadele a treia şi a cincea de viaţă. 

e manifestări digestive: episoade de diaree, dureri abdominale; 

e manifestări neurologice: parestezii şi dureri ale extremităților (“crize Fabry”), 
accidente vasculare cerebrale, sindrom vestibular, ataxie, depresie. Circulația 
vertebrobazilară e frecvent interesată. Simptomele sunt adesea recurente. 

e manifestări endocrine: creştere şi pubertate întârziate. 


16.12.3. Diagnostic 


Diagnosticul diferenţial include; artrita cronică juvenilă, sindromul Raynaud, 
eritromelalgia, LES, scleroza multiplă, apendicita, nevroza etc. 

Diagnosticul la bărbaţi este confirmat prin măsurarea activității a-Gal în 
plasmă, leucocite sau fibroblasti cutanati, care este scăzută <15% față de normal. 

Activitatea enzimei în plasmă este mai putin sensibilă decât cea leucocitară. 
Activitatea la nivelul leucocitelor are sensibilitate şi specificitate aproape de 100% 
la bărbaţi si doar 50% la femeile purtătoare. Nu se mai utilizează dozarea excretiei 
urinare de Gb3; este un marker suboptimal. Analiza genotipică este necesară pentru 
diagnostic în cazuri particulare: femeile purtător fără istoric familial, simptome 
atipice, activitate enzimatică reziduală. Doar un singur membru din familie trebuie 
genotipat. Diagnosticul prenatal necesită efectuarea unui cariotip şi dozarea a-Gal 
în vilii corionici. Biopsia renală nu este necesară pentru diagnostic. Poate fi utilă în 
la pacienţii cu sindrom nefrotic sau cu hematurie macroscopică. 


16.12.4. Tratament 


În lipsa tratamentului, majoritatea pacienţilor decedează în decada a 4-a sau a 5-a 
de viaţă, din cauza complicatiilor renale, cardiace sau neurologice. 

Nu există tratament curativ. 

Tratamentul simptomatic se adresează: durerilor neuropatice (morfină — în 
timpul crizei, carbamazepina, fenitoină sau gabapentină — în scop profilactic), 
angiokeratoamelor (ablatie cu laser), tulburărilor de ritm/conducere cardiace 
(antiaritmice, electrostimulare), bolii coronariene (angioplastie, by-pass), BCR 
terminale (dializă, transplant renal). Supravietuirea pacienţilor dializati este 
inferioară față de supraviețuirea la transplantati. După transplant, boala nu 
recidiveaza pe rinichiul grefat (care produce a-Gal normală). Transplantul renal nu 
ameliorează manifestările extrarenale, principala cauză de mortalitate fiind boala 
arterială coronariană şi cerebrovasculară. Terapia de supleere enzimatică a fost 
introdusă în practică în 2001 în Europa, 2003 în SUA. Există în prezent două 
preparate de a-Gal: forma alfa (Replagal”), produsă în linii celulare umane 
modificate genetic si beta (Fabrazyme”), obținută în linii celulare ovariene la 
hamsteri. Dozele recomandate sunt de 0,2 mg/kg şi, respective 1 mg/kg, la 2 
săptămâni.S-a demonstrat că această terapie reduce depozitele tisulare de GSL, 
stabilizează sau chiar ameliorează funcţia renală şi anomaliile cardiace, reduce sau 
vindecă durerile neuropate. Tratamentul ar trebui administrat la pacienti eligibili, 
deşi impactul terapiei asupra mortalităţii nu este cunoscut. Se recomandă înlocuire 
enzimatică la pacienții cu manifestări renale şi extrarenale importante, transplantatii 
renali, bărbaţii hemizigoti asimptomatici dar cu forma clasică de boală. Evidenţa 
limitată sugerează că dializatii ar putea deasemenea beneficia de acest tratament, 
datorită riscului crescut de complicaţii cardiace şi cerebrovasculare. Nu există 
studii referitoare la durata optimă de tratament, în prezent indefinită. 

CAPITOLUL 17 
HIPERTENSIUNEA ARTERIALĂ 


Este imposibil să defineşti obiectiv hipertensiunea arterială (HTA) întrucât valorile 
tensionale sunt extrem de variabile depinzând de un număr extrem de mare de 
factori. HTA a fost artificial definită prin valori tensionale crescute > 140/90 mmHg 
la determinări repetate (cel puţin 2) în poziţia şezând, întrucât studiile randomizate 
şi controlate au dovedit că tratamentul hipotensor administrat persoanelor care prezintă 
aceste valori tensionale oferă un beneficiu real. În realitate studii epidemiologice 
recente demonstrează o corelație pozitivă între riscul de deces prin boală 
coronariană şi accident vascular cerebral de la valori care depăşesc 115/75 mmHg. 


17.1. EPIDEMIOLOGIE 


Se consideră în prezent că HTA este una din cele mai mari probleme de sănătate 
publică din lume, întrucât numărul hipertensivilor atinge cifra de | miliard. Această 
cifră este în creştere şi ne putem aştepta ca în 2025 numărul hipertensivilor să 
atingă cifra de 1,5 miliarde. Creşterea prevalentei HTA nu este uniformă şi se 
estimează că va reprezenta în ţările în curs de dezvoltare (Africa, America de Sud) 
80%, pe când în țările dezvoltate 25%. Cifrele sunt îngrijorătoare întrucât HTA i se 
atribuie 54% din totalul acidentelor vasculare cerebrale (AVC) şi 47% din 
cardiopatiile ischemice. 

Prevalenta HTA diferă mult în funcţie de vârstă, sex, rasă, zonă geografică. În țările 
dezvoltate prevalența HTA creşte semnificativ după vârsta de 30 de ani astfel încât 
(în SUA) atinge 90% după vârsta de 75 de ani. Prevalenta HTA se pare că este mai 
mică la femei înaintea menopauzei şi este mai mare decât la bărbaţi după menopauză. 

Factorul rasial dar şi geografic par să influenţeze mult epidemiologia HTA. 
Spre exemplu rasa neagră din SUA au o prevalență crescută a HTA (40%) 
comparativ cu populaţia albă, la care HTA apare la vârste mai mici şi visceralizează 
precoce, pe când negrii din Africa dezvoltă rar HTA. Prevalenta HTA în ţările 
dezvoltate diferă de asemenea semnificativ funcţie de zona geografică, de la 27.6% 
în America de Nord ( SUA şi Canada) la 44.2% în Europa de Vest (Italia 37,7%, 
Anglia 41,7%, Spania 46,8%, Finlanda 48,7%, Germania 55,3%). Studiul SEPHAR 
a evidenţiat o prevalență a HTA în populaţia generală, în România, de 40%. 

17.2. CLASIFICARE 


Din punct de vedere etiologic şi al mecanismelor care o generează, HTA se 

clasifică în: 

e  Hipertensiune esenţială (HTAE) (90-95% din HTA) care are la bază de cele 
mai multe ori mecanisme multiple sau, în orice caz, nu un mecanism 
identificabil şi curabil. 

e Hipertensiune secundară (5-10% din HTA). 


Tabelul 1. Cauze secundare de HTA. 


` $ Cauza “Prevalenţa (%) 
Boală renală parenchimatoasă 5 
Glomerulonefrită acută si cronică, pielonefrită, nefrocalcinoza, 
neoplazie, glomeruloscleroza 
Uropatii obstructive şi hidronefroză 
Tumori renale secretante de renina 
Defect congenital în transportul sodiului la 
nivel renal (sindromul Liddle) 
Boală renovasculară 0,5-35,0 
Leziuni, ocluzii, stenoze, anevrisme, 
tromboze de arteră renală 


Coarctatie de aortă cu ischemie renală 


Aldosteronism primar (sindromul Conn) 1-20 
Pseudoaldosteronim primar (hiperplazie adreno- 

corticală bilaterală) 
Afectiune tiroidiană: hipotiroidie (HTA diastolică), 0,5 
hipertiroidie (HTA sistolică) 
Feocromocitom <0,2 
Sindrom Cushing (exces de cortizol) <0,2 
Secundară medicatiei 0,1-1,0 


Contraceptive orale sau terapie cu estrogen 

Droguri simpatomimetice 

(descongestionante) 

Antidepresive 

Toxicitate la plumb 

Inhibitori de monoaminoxidază 

Factori neurogeni 

Presiune intracraniană crescută 

Disautonomia familială 

Porfiria acuta, poliomielită, afecțiuni ale 

măduvei spinării SII 
După Wilcox CS, Secondary forms of Hypertension. In Handbook of Nephrology and Hypertension, Sth Edition. 
Lippincott Williams and Wilkins, 2004. 

HIPERTENSIUNEA ARTERIALĂ ESENȚIALĂ 


17.3. FIZIOPATOLOGIE 


In geneza HTAE au fost implicate multiple mecanisme de origine renală, 
neurogenă şi vasculară. In cele ce urmează vom încerca să trecem în revistă 
principalele mecanisme demonstrate pe modele experimentale sau umane. 


17.3.1. Mecanisme renale 


Ideea implicării rinichiului în geneza HTA este susținută de numeroase date. 

e Se pare ca persoanele cu HTA esenţială prezintă un număr redus de nefroni dar 
de dimensiuni crescute. Acelaşi fenomen a fost demonstrat la copiii 
subponderali. Nefrogeneza redusă datorită subpoderalitatii la naştere a fost 
asociată cu prevalența crescută a HTA. Aceste date indică asocierea dintre 
suprafeţele filtrante renale reduse şi riscul de HTA sistemică. Autorii studiului 
PREVEND şi grupul Framingham au demonstrat că riscul de hipertensiune 
sistemică creşte la persoanele cu albuminurie din aria normal medie şi normal 
înaltă şi este amplificat de scăderi minore ale ratei filtrării glomerulare — RFG 
(în aria 88-77ml/min/1,73m’). 

ə În opinia lui Guyton AC aproape toate formele de hipertensiune sistemică se 
asociază cu o resetare a curbei presiune-natriureză (teoria Guyton). În mod 
normal creşterea TA duce la creşterea eliminărilor renale de Na astfel încât 
volumul circulant să fie redus şi în mod secundar TA să revină la normal. La 
hipertensivi această curbă se resetează şi se deplasează spre dreapta iar la 
hipertensiunile dependente de sare SLOPE se reduce. Prin aceste modificări Na 
de aport ar fi eliminat de rinichi ca şi la persoanele normotensive dar mai lent, 
echilibrul fluidelor ar fi menținut dar TA nu revine la normal. La resetarea curbei 
presiune-natriureză se asociază şi aportul crescut de Na din dietă. Alimentaţia 
modernă presupune un aport crescut de Na şi indivizii, în mod voluntar, pot 
interveni în reducerea acestui aport cu maximum 15%. Excesul cronic de Na, în 
contextul unei curbe presiune-natriureză modificate ar putea creşte volumul 
circulant declanşând mecanisme autoregulatoare ce determină creşterea rezistenţei 
periferice şi al răspunsului presor al fibrelor musculare netede la factorii presori 
preexistenti. Pe măsură ce funcţia renală se reduce hipertensiunea devine din ce 
în ce mai dependentă de sare. De asemenea dieta bogată în Na acelerează 
progresia leziunilor din organele ţintă. Dietele hiposodate reduc valorile TA şi 
prevalența leziunilor din organele ţintă (experimentul finlandez). 

e Predispozitia genetică pentru hipertensiunea dependentă de sare a fost 
investigată plecând de la ideea că persoanele care au strămoşi din zona 
subsahariană rămân normotensive dacă regimul alimentar este hiposodat şi 

devin hipertensive la expunerea la un regim hipersodat de tip occidental. 
Studiile genetice care au investigat acest aspect nu au putut identifica substratul 
genetic al acestui fenomen. 


17.3.2. Mecanisme neurogene 


Hipereactivitatea simpatică este demonstrabilă la hipertensivii tineri, în obezitate, 
cu apnee de somn („sleep apnea”), în prediabet şi diabetul zaharat tip 2 la debut, în 
BCR, insuficienţă cardiacă sau tratamentul cu ciclosporină. Ea se manifestă clinic 
prin creşterea frecvenţei şi debitului cardiac, valori crescute ale noradrenalinei 
urinare şi plasmatice, creşterea tonusului vascular periferic şi evident hipertensiune. 
Hipersimpaticotonia poate fi indusă de dezactivarea sistemului inhibitor dependent 
de baroreceptori sau de creşterea activității sistemului stimulator dependent de 
chemoreceptorii glomusului carotidian şi/sau de aferentele simpatice renale şi/sau, 
de angiotensina II circulantă. 

În HTA baroreceptorii îşi modifica reglarea astfel încât să favorizeze valorile 
tensionale crescute, controlul baroreflex al sinusului carotidian fiind modificat şi în 
formele uşoare de hipertensiune. Hipersimpaticotonia întâlnită în obezitate, 
sindrom dismetabolic şi DZ tip 2 ar putea reprezenta o modalitate de acentuare a 
consumului metabolic al lipidelor şi este indusă probabil de adipokine şi/sau 
angiotensina II. Hipersimpaticotonia din cursul apneei de somn este indusă de 
chemoreceptorii glomusului carotidian sub influența desaturărilor repetate nocturne 
care, se pare, că ar modifica şi reglarea diurnă a acestor chemoreceptori şi ar 
generaliza astfel vasoconstrictia simpatică. Creşterea cronică a tonusului simpatic 
indiferent care este cauza ei, se pare că stimulează la nivel renal eliberarea de 
renină de către aparatul juxtaglomerular și retentia de Na la nivelul tubilor colectori 
contribuind astfel la amplificarea efectului vasopresor. 


17.3.3. Mecanisme umorale 


Activarea sistemului Renină Angiotensină Aldosteron (SRAA) ocupă un loc central 
în geneza HTA dar şi în geneza complicatiilor HTA prin vasoconstrictie, formarea 
de specii reactive de oxigen (ROS), inflamație vasculară, remodelare 
cardiovasculară şi sinteză de aldosteron. Majoritatea acestor efecte ar fi induse prin 
activarea receptorilor ATI. 

În mod normal SRAA contribuie prin vasoconstrictie şi retenţie hidrosalină 
mediată de aldosteron, la menţinerea homeostaziei tensionale şi volemice. La 
persoanele cu HTA şi regim cu exces de Na, SRAA ar trebui să fie inhibat si orice 
nivel de activare al sistemului ar putea fi considerat patologic. De altfel valori 
normal medii sau normal inalte de aldosteron, la persoanele normotensive, cresc 
riscul dezvoltarii HTA. Actiunea aldosteronului asupra receptorilor specifici din 
inimă şi rinichi favorizează deasemenea procesele de fibroză şi apariţia de radicali 
superoxizi iar prin intermediul receptorilor din SNC contribuie la creşterea 
activității simpatice şi vasoconstrictie. 

in afara efectului de activare a angiotensinogenului la angiotensina I, renina 
activează receptorii specifici (pro)renina din rinichi şi cord. Se pare că activarea 
acestor receptori ar promova contractilitatea fibrelor musculare netede iar prin 
creşterea sintezei de TGF-B ar favoriza procesele de fibroză şi depunere de colagen 
precum şi procesele de proliferare a fibrelor musculare netede. Blocarea SRAA atât 
prin IEC cât şi prin BRA creşte reactiv sinteza de renină şi implicit creşte 
activitatea reninei plasmatice. Creşterea activității reninei plasmatice se asociază cu 
o evoluţie accelerată a complicatiilor vasculare ale HTA dar şi cu o progresie 
accelerată a BCR. Blocantii de renină (Aliskiren) se pare că ar bloca efectul reninei 
asupra SRAA fără creşterea ARP. 

Efectele angiotensinei II asupra receptorilor AT2 sunt mai putin cunoscute. 
Receptorii au fost identificati in medulara suprarenalei, uter, ovare, endoteliul 
vascular şi unele zone din creier. Efectele activării acestor receptori s-ar opune 
efectelor activării AT1 dar rolul jucat în geneza HTA este încă neclar. 

Demonstrarea existenței EC2 şi a subtipurilor de angiotensină 1-7 şi 1-9 
complică rolul SRAA în geneza HTA. Datele acumulate până în prezent nu 
clarifică rolul acestor noi descoperiri în geneza HTA esenţială. 


Ficat 
Angiotensinogen 
Contractilitate 
Receptor  Hiperyirofie 
Fibroza 
Apoptoza 


——— Renina —> S 
Rinichi (Pro)renina 


Chimaze Angiotensina | 


Vasodilatatie 
AT? inhibarea cresterii patologice 
Apoptoza 
Angiotensinall Hipetsiiine 


Angiotensinal-9 AŢI Aldosteron Insuficienta cardiaca 
Potentiaza efectul angiotensinei Il Evenimente ischemice 


Se acumuleaza in tratamentul cu (EC Vasoconstrictie Moarte subita 
Activare neurohumorala 
Angiotensina 1-7 Crestere patologica 
Vasodilatatie Apoptoza 
Apoptoza Stres oxidativ 
Oprirea cresterii Microimflamatie 


Protectie CV siRenala? 


Figura 1. Rolul SRAA în geneza HTA. 


Un alt mecanism implicat în geneza HTA sub influenţa angiotensinei II ar fi şi 
cel indus de limfocitele T care posedă receptori ATI. Acumularea acestor limfocite 
în țesutul adipos in general şi cel perirenal in special a fost asociat cu HTA 
angiotensin dependentă a persoanelor obeze. 

Bolnavii hipertensivi prezintă relativ frecvent si un grad de hiperinsulinemie 
(determinism genetic). Se pare că hiperinsulinemia generează HTA prin mai multe 
mecanisme între care: creşterea reabsorbtiei renale de Na, stimularea SNS şi efectul 
de factor de creştere al insulinei. 


17.3.4. Mecanisme vasculare 


Disfunctia endotelială joacă un rol cheie în geneza hipertensiunii şi în 
visceralizarea ei. In mod normal funcția endotelială asigură prin echilibrul dintre 
factorii presori (angiotensinăll, endothelină, tromboxan A2, prostaglandină H2) şi 
relaxanti (oxidul nitric, prostaciclina I2, factorul de hiperpolarizare derivat din 
endoteliu — EDHF), rezistenţa vasculară periferică optimă. În acelaşi timp funcția 
endotelială fiziologică participă la echilibrul coagulării, la adeziunea plachetară, la 
controlul volumului şi compoziției spațiului intra şi extravascular şi îndeplineşte 
funcţii imune. Disfunctia endotelială este caracterizată de o scădere a sintezei 
factorilor depresori şi creşterea sintezei factorilor presori, a factorilor protrombotici, 
proinflamatori şi de creştere. Ea poate fi indusă de factori multipli între care cei 
mai importanţi sunt microinflamatia vasculară sistemică şi stresul oxidativ. 

Superoxizii şi alte specii reactive de oxigen pot fi produşi de NADPH oxidaza 
sub influența angiotensinei I, xantinoxidaza implicată în sinteza acidului uric, 
sintetaza oxidului nitric (NOS) în absenţa tetrahidrobiopterinei (BH4), mitocondrii, 
hiperhomocisteinemie, etc. 

HTA şi disfunctia endotelială induc remodelare vasculară, care are loc in mod 
diferit la nivelul vaselor mici şi respectiv la nivelul vaselor mari. 

La nivelul vaselor mici remodelarea vasculară reduce stresul parietal prin 
reducerea diametrului vasului, prin creşterea raportului medie/lumen dar cu 
menținerea suprafeţei mediei pe secțiune. Acest tip de remodelare are loc cu 
reducerea lumenului vasului si rearanjarea fibrelor musculare netede în jurul unui 
lumen diminuat, motiv pentru care a fost numit remodelare eutrofică. Remodelarea 
eutrofică a vaselor mici creşte rezistența vasculară periferică şi creşte astfel 
tensiunea arterială. 

La nivelul vaselor mari remodelarea se produce prin hipertrofia fibrelor 
musculare netede si depunerea de matrice extracelulara de tip colagen sub efectul 
factorilor de creştere (TGF-B). Ca rezultat raportul medie/lumen creşte pe seama 
creşterii grosimii mediei (remodelare hipertrofică). 

Consecința directă a remodelării vasculare este creşterea tensiunii arteriale, şi 
amplificarea riscului cardiovascular şi renal al acesteia. 


17.3.5. Factori comportamentali şi familiali implicaţi în riscul dezvoltării hipertensiunii 
esenţiale 


Diverse obiceiuri alimentare şi comportamentale pot influența instalarea sau pot 
creşte prevalența hipertensiunii esenţiale în diferite grupuri de populație. 

Fumatul (nicotina din ţigările fumate) poate creşte tranzitor tensiunea arterială. 
Din acest motiv fumătorii habituali au TA medie mai ridicată comparativ cu nefumătorii, 

Consumul de cofeină sub formă de cafea creşte pentru scurtă durată TA dar nu 
creşte riscul de HTA esenţială pe când consumul de cofeină din răcoritoare creşte 
acest risc. 

Aportul caloric crescut, sedentarismul şi aportul crescut de sare se însoteşte de 
risc crescut de HTA. De altfel prevalența HTA creşte liniar cu obezitatea. 
Consumul scăzut de fructe si consumul scăzut de K este deasemenea asociat cu 
creșterea riscului de hipertensiune. 

Consumul moderat de alcool scade riscul TA comparativ cu cei abstinenti, în 
schimb marii consumatori de alcool au risc crescut de a dezvolta HTA. 

Aproape 70% din agregarea familială în HTA este atribuită unor gene comune 
şi nu unor factori comportamentali comuni. Concordanta HTA este mult mai mare 
în interiorul familiilor decât in afara lor, între gemenii monozigoti comparativ cu 
cei dizigoti. 


17.4, MODELE HEMODINAMICE DE HIPERTENSIUNE ARTERIALA ESENTIALA 


Practic, datorită interacțiunii complexe a factorilor care generează HTA se pot 
contura 3 modele hemodinamice de HTA esenţială. 


17.4.1. Hipertensiunea sistolică a adultului tânăr 


Se pare că factorii implicaţi în geneza acestui model de HTA esenţială sunt creşterea 
debitului cardiac asociată cu o creştere a rigiditatii aortei, cu mare probabilitate pe 
fondul unei hipersimpaticotonii. Acest tip de HTA apare mai ales la adultul tânăr 
de sex masculin, expresia clinică fiind hipertensiunea sistolică izolată. 


17.4.2. Hipertensiunea diastolică a vârstei medii 


Acest model hemodinamic caracterizează cele mai multe cazuri de HTA esenţială. 
Clinic apare mai frecvent la adulţii între 30 şi 50 de ani eventual cu hiperponderalitate şi 
se manifestă prin hipertensiune diastolică izolată sau hipertensiune sistolodiastolică. 
Hemodinamic bolnavii prezintă creşterea rezistentelor periferice atât prin vasoconstrictie 
indusă neurogen şi/sau umoral cât şi prin remodelare vasculară eutrofică. De cele 
mai multe ori la aceşti bolnavi se descrie şi o scădere a eliminărilor renale de Na şi 
H20 ceea ce duce la volum plasmatic crescut. 


17.4.3. Hipertensiunea sistolică a vârstnicului 


Apare de regulă după vârsta de 55 de ani şi se datorează creşterii rigiditatii aortei 
datorită creşterii raportului colagen/elastină din peretele aortic (prin creşterea 

conținutului în colagen) precum şi procesului aterogen sistemic. Clinic este o 
hipertensiune sistolică izolată (TAS > 140mmHg şi TAD <90mmHg) care 
afectează mai ales femeile şi de cele mai multe ori nu este o evoluţie dependentă de 
vârstă a unei HTA sistolodiastolice ci se instalează la persoane cu tensiune normal 
înaltă după vârsta de 55 de ani. 


17.5. COMPLICAŢII CARDIOVASCULARE ALE HIPERTENSIUNII ARTERIALE 
ESENŢIALE 


Complicatiile cardiocirculatorii ale HTA pot fi împărţite artificial în cele legate de 
încărcarea presională precum si in cele legate de ateroscleroză si ischemie, HTA 
fiind factor de risc major atât pentru hipertrofia ventriculară stângă cât si pentru 
boala coronariană. În realitate, cele două mecanisme de afectare cardiovasculară se 
intrică, motiv pentru care ele pot fi discutate împreună. 


17.5.1. Boala cardiacă hipertensivă 


Supraîncărcarea presională a ventriculului stâng, prin intermediul stresului biomecanic 
şi neuroumoral, acționează complex asupra fibrei musculare miocardice prin 
canalele de ioni activate de întindere, prin intermediul integrinelor dar şi prin 
sistemul citokinelor şi factorilor de creştere. Rezultatul acestor stimulări este 
creşterea expresiei de gene care induc hipertrofie a fibrelor miocardice şi clinic, 
hipertrofie ventriculară stângă (HVS). Pe modele experimentale angiotensina II, 
aldosteronul, noradrenalina şi prorenina accelerează hipertrofia cardiomiocitară. 
Remodelarea cardiacă hipertensivă se însoţeşte şi de remodelare hipertrofică a 
mediei arterelor coronare intramiocardice. Procesul de hipertrofie prin 
supraîncărcare se însoţeşte şi de depunere de fibre de colagen, deci fibroză 
cardiacă, spre deosebire de hipertrofia fiziologică indusă de exerciţiu, unde 
procesele de fibroză lipsesc, 

HVS este un predictor independent de morbiditate şi mortalitate care creşte 
riscul de insuficiență cardiacă, tahiaritmii ventriculare, fibrilatie atrială şi accident 
vascular cerebral. Prevalenta HVS în populaţia hipertensivă este dependentă de 
modalitatea de detectare. ECG evidenţiază HVS la 5-10% din hipertensivi pe când 
ecocardiografia la 30%. În formele severe, persistente de HTA prevalența HVS 
poate atinge 90%. 


Pe de o parte datorită hipertrofiei mediei arterelor coronare intramiocardice, pe 
de altă parte datorită hipertrofiei miocitelor cardiace, rezerva coronariană a 
hipertensivilor este limitată. Dacă iniţial, în repaus, această rezervă este suficientă, 
ulterior pe măsura creşterii masei musculare, în efort, aportul coronarian de oxigen 
devine insuficient. Fenomenul va genera ischemie subendocardică mai ales la efort. 
Ischemia subendocardică asociată fibrozei cardiace alterează relaxarea miocardică 

în diastolă şi generează insuficiență cardiacă diastolică care, din punct de vedere 
clinic, se manifestă prin dispnee de efort. Hipertensiunea arterială este principala 
cauză de insuficiență cardiacă diastolică, şi înaintea erei hipotensoarelor era 
principala cauză de deces al bolnavilor cu HTA. 

HTA este un factor de risc major pentru ateroscleroză şi pentru boala coronariană. 
Frecvent hipertensivii dezvoltă ischemie silenţioasă şi infarcte miocardice 
subclinice si relativ frecvent bolnavii cu infarct miocardic acut au HTA nedetectată 
în antecedente. De altfel HTA  preexistentă creşte rata mortalităţii bolnavilor cu 
infarct. Boala coronariană în acelaşi timp însoteşte frecvent hipertrofia ventriculara 
stângă indusă de HTA şi contribuie semnificativ la degradarea funcţiei miocardice 
şi instalarea insuficientei cardiace. Boala coronariană şi HVS împreună, întregesc 
tabloul de boală cardiacă hipertensivă. 


17.5.2. Leziunile vaselor mari şi boala vasculară periferică 


HTA este factor major de risc în geneza leziunilor aortice şi a bolii vasculare 
periferice. Imensa majoritate a bolnavilor cu disectie de aortă, anevrism de aorta 
abdominală şi arteriopatie obliterantă a membrelor inferioare prezintă HTA. 
Leziunile aortice de tip anevrismal se datorează inflamatiei cronice a peretelui 
aortic care induce local eliberare de proteinaze, care la rândul lor degradează 
țesutul conjunctiv. Fenomenele inflamatorii cronice s-ar putea datora unui răspuns 
al fibrelor musculare netede la stresul hemodinamic (HTA), la ischemia parietală 
sau la extensia aterosclerozei intimale. În unele situaţii inflamatia a fost atribuită 
unor fenomene autoimune. Leziunile vasculare ale membrelor inferioare sunt 
generate de mecanisme similare, ischemice şi inflamatorii. Bolnavii cu HTA 
sistolică severă şi marii fumători sunt în mod deosebit expuşi la apariţia acestor 
leziuni vasculare. De altfel, la aceste categorii de bolnavi, dincolo de vârsta de 60- 
65 de ani, se recomandă evaluarea ecografică abdominală în vederea identificării 
leziunilor aortice. 


17.5.3. Boala cerebrovasculară 


HTA este factor de risc major pentru boala cerebrovasculară. Peste jumătate din 
AVC-uri se datorează HTA. HTA este implicată atât în geneza leziunilor cerebrale 
macrovasculare generate de ateroscleroza (evidentiabile prin arteriografie) cât şi în 
geneza leziunilor microvasculare (evidentiabile prin RMN ca leziuni de substanţă 
albă). AVC-urile atribuite hipertensiunii sunt în 80% din cazuri ischemice, în 
relație cu procesul aterogen şi în 20% din cazuri hemoragice în relație cu 
modificările vasculare hipertensive din microcirculatia cerebrală. HTA este 
deasemenea considerată factor de risc pentru dementa ischemică. 


17.5.4. Boala cronică de rinichi va fi abordată într-un capitol aparte. 

17.6. CLASIFICAREA ŞI RISCUL HIPERTENSIUNII ARTERIALE 


Ghidurile ESH-ESC 2007 definesc şi clasifică HTA în funcţie de severitate după 
cum urmează: 


Tabelul 2. Clasificarea HTA funcție de severitate 
(conform ghidurilor ESH-ESC 2007). 


Categorie TA sistolică (mmHg) “TA diastolică (mmHg) 

Optim < 120 şi < 80 

Normal 120 - 129 şi / sau 80 — 84 
Normal înalt 130 - 139 şi / sau 85 — 89 

HTA Gr 1 140 - 159 şi / sau 90 — 99 

HTA gr 2 160 - 179 şi / sau 100 — 109 

HTA Gr 3 >180 şi / sau >110 
Hipertensiune >140 şi < 90 


sistolică izolată 


Cu toate acestea definirea riscului hipertensiunii ar trebui să ţină cont, în afara 
valorilor tensiunii arteriale, şi de extensia leziunilor cardiovasculare, deci şi de 
afectarea organelor ţintă. Ghidurile ESH-ESC 2007 propun clasificarea riscului 
cardiovascular al HTA ţinând cont şi de afectarea organelor ţintă. 


Tabelul 3. Clasificarea HTA funcție de afectarea organelor ţintă 
(conform ghidurilor ESH-ESC 2007). 


FR, AOT sau TA TA HTA Gr.1 | HTA Gr.2 | HTA Gr.3 
Boală normală normală 
înaltă 


Fără alți FR Fără risc Fără risc Risc Risc 
adăugat adăugat adăugat adăugat 
mic moderat | 
1-2 FR Risc Risc Risc | Risc Risc 
adăugat adăugat adăugat | adăugat [Rubin 
mic mic moderat 


moderat EES GETE 


is S] înalt 
>3FR, Risc Seco ic | Risc 
Sindr.metabolic, adăugat adăı ugat adăugat 
AOT sau DZ 


moderat | | foarte 
is Tee înalt 


BCV sau Rise Risc Risc 
BCR adăugat adăugat adăugat adăugat adăugat 
foarte înalt | foarte înalt | foarte inalt | foarte înalt foarte 
înalt 


FR = alţi factori de risc, AOT = afectare de organ ţintă, DZ = diabet zaharat, BCV = boală cardiovasculară, 
BCR = boală cronică de rinichi. 

In tabelul de mai sus se face referire la riscul de a dezvolta un eveniment 


cardiovascular în 10 ani. 


Ghidul ESH-ESC 2007 propune următoarele elemente clinice în vederea 
stratificării riscului cardiovascular la persoanele cu HTA (prezentată mai sus): 


Tabelul 4. Elemente clinice necesare pentru stratificarea riscului cardiovascular 
la persoanele cu HTA. 


„ FACTORI DE RISC 
Valorile TA sistolică şi diastolică 
Nivelul presiunii pulsului (la bătrâni) 
Vârsta (M >55 ani, F > 65 ani 


Fumat 
Dislipidemie 
o Colesterol total > 190 mg/dl - 
sau 


o  LDLe. 115 mg/dl —sau 
o HDLcM <40,F < 46 mg/dl — 
sau 
o TGL> 150 mg/dl 
Glicemie „a jeun” 102-125mg/dl 
Toleranta la glucoza anormală 
Circumferinta abdominală 
o M>102cm 
o F>88cm 
Istoric familial de BCV prematură 


o M<55 ani 
o F<65ani 
DIABET ZAHARAT 


Glicemie „a jeun” > 126 mg/dl la determinări 
repetate sau 
Glicemie după încărcare > 198 mg/dl 


AFECTARE DE ORGANE ȚINTĂ 
HVS pe ECG indice S-L > 38mm; 
Cornell>2440mm/ms — sau 
HVS pe ecocardiografie IMVS 
M > 125g/m?, F > 110g/m? 

Îngroşarea peretelui carotidei 
IMT > 0,9mm sau placă 
PWV carotidă-femurală > 12m/s 
Indicele tensional glezna/brat < 0,9 
RFG < 60 ml/min/1,73m” 
Microalbuminurie 30 — 300 mg/24h sau 
Raportul Albumină/creatinină urinară 
o M=22 mg/g 
o F>31 mg/g 


BOALA CARDIOVASCULARA SAU 
RENALA 
Boală cerebrovasculară: AVC ischemic sau 
hemoragic, atac ischemic tranzitor 


Boală  cardiovasculară: IMA, angina, 
revascularizare coronariana, insuficiență 
cardiaca congestiva 

BCR 


Boala vasculara periferica 
Retinopatie hipertensiva avansata: hemoragii, 
exudate, edem papilar 


17.7. EVALUAREA INITIALA A BOLNAVULUI CU HIPERTENSIUNE ARTERIALA 


Evaluarea initiala a bolnavului cu HTA presupune: 
e Detectarea şi determinarea corectă a HTA; 
e Evaluarea etiologiei (Diagnosticul de HTA esenţială presupune un proces de 

excludere a formelor secundare de hipertensiune) — vezi HTA secundare — mai jos; 
e Evaluarea riscului cardiovascular (mai sus). 


Detectarea şi determinarea corectă a HTA 

JNC 7 defineşte HTA prin valori tensionale crescute evidențiate la două sau 
mai multe determinări, la două sau mai multe vizite la cabinetul medical. 
TA se recomandă să fie măsurată după 5 minute de repaus aşezat, de cel putin două 
ori, cu pacientul aşezat pe scaun, cu spatele sprijinit, pe braţul gol, la nivelul inimii, 
după cel putin 30 de minute de la fumatul ultimei țigări sau consumul ultimei 
cafele. Se recomandă determinarea TA la ambele brațe. 

Aproximativ 1/5 din pacienți prezintă valori ale TA constant crescute la 
cabinetul medical dar prezintă tensiuni normale la determinările de acasă şi la 
evaluarea visceralizării tensiunii nu sunt evidentiabile leziuni de organe ţintă. Acest 
tip de TA a fost definit ca “tensiune de halat alb”. Relativ frecvent valorile TA ale 
pacienţilor determinate la domiciliu sunt mai mici decât cele determinate la 
cabinetul medical. Deşi bolnavii nu prezintă “tensiune de halat alb” totuşi trebuie 
luat în considerare că dezvoltă reacție vasopresoare de cabinet. O altă variantă care 
sugerează imprecizia determinării TA la cabinet este “hipertensiunea mascată”, În 
această variantă determinările TA din cabinet subestimează valorile TA 
determinate la domiciliu. 

Determinarea TA la domiciliu a apărut astfel ca o alternativă la măsurarea TA 
la cabinetul medical. TA determinată la domiciliu are o valoarea predictivă a 
evenimentelor cardiovasculare mai bună decât TA determinată în cabinet şi în 
acelaşi timp creşte aderenţa bolnavilor la terapie. Din aceste motive măsurarea TA 
la domiciliu, în recomandările ghidurilor a luat locul măsurărilor la cabinet. Aceste 
ghiduri recomandă conducerea şi evaluarea tratamentului hipotensor după media 
obținută din cel putin două determinări zilnice, dimineaţa şi seara, timp de 1 săptămână. 


17.8. TRATAMENT 


Tratamentul modern al HTA va trebui să ţină seama nu numai de valorile 
presionale din vas, ci şi de starea arterelor care sunt supuse HTA. Încă din definiţie 
regăsim informaţii despre necesitatea tratamentului: „Hipertensiunea arterială este 
acea valoare a presiunii sanguine de la care beneficiul tratamentului (minus 
riscurile şi costurile tratării) este mai mare decât beneficiul netratării (minus 
riscurile şi costurile netratării)”. În ultimii ani în tratamentul HTA se ţine din ce în 
ce mai mult cont de ghidurile terapeutice europene de management al 
hipertensiunii. Începând cu anul 2000 au apărut: Ghidul de management al 
hipertensiunii arteriale, din 2003 „Guidelines for the management of arterial 
hypertension”, Ghidul Societăţii Europene de Cardiologie împreună cu Ghidul 
Societăţii Europene de Hipertensiune în anul 2007. În anul 2009 a apărut o upgradare a 
Societăţii Europene de Hipertensiune „Reappraisal of European Guidelines on 

Hypertension Management” publicat în octombie 2009. Desigur că, în paralel, pe 
continentul american au apărut ghidurile JNC 6 si JNC 7 „The Seventh Report of 
the Joint National Committee on Prevention, Detection, Evaluation, and Treatment 
of High Blood Pressure”, iar anul acesta se aşteaptă apariția ghidului JNC 8. 

Strategia terapeutică în HTA trebuie să țină seama şi de complianta arterială 
(inversul rigiditatii arteriale) precum şi de riscul adițional existent la un moment dat 
în evoluția bolii. Trebuie să diferentiem riscul adițional din HTA de riscul 
cardiovascular absolut şi de riscul cardiovascular relativ, calculat prin scala de risc 
SCORE. În situația în care riscul adițional este înalt sau foarte înalt, tratamentul 
farmacologic trebuie să fie imediat şi mai intens decât la persoana cu risc adițional 
scăzut sau moderat (vezi figura 2). 


Tensiunea artenală (mmHg) 


Aiti factori da rise Normală Înalt normală Hiperiensiune grad ? Hipartensiune grad Z Hipenansiura grad 3 
roi aie organelor TAs 120-129 TAs 130-139 TAS 140-159 TAS 160-179 TAs 180 
: a sau sau sau sau sau 


per 
es sau cală TAd B0-84 Tad 65-89 TAd 90-99 TAG 100-109 TAd 110 


Nita un all 
factor de rise 


1-2 factori 
dense 


3 factor da risc. 
sindrom matablic sau 
atectarea organelor |intă 


i Diabet zaharat 


| Basia cardiovasculara 
sau tonă stabdità 


Figura 2. Iniţierea tratamentului hipotensor. 


Pentru inițierea tratamentului este util un diagnostic: corect, complex, 
comprehensiv care să includă nu numai valori tensionale, dar şi riscul adiţional 
precum şi afectarea subclinică de organ si a complicatiilor. Diagnosticul trebuie să fie: 
clinic, etiologic, de formă, de stadiu, de risc adițional şi de complicaţii. După această 
etapă se poate trece la un tratament modern şi corect. În acest sens trebuie să 
evaluăm cât mai corect leziunile subclinice de organ pentru stratificarea riscului 
total. Hipertrofia ventriculară stângă miocardică evaluată electrocardiografic prin 
indicele Sokolow-Lyon (SV1 + RVs.<>38 mm) sau prin produsul voltaj-durată QRS 
Cornell (>2440mm* ms) şi ecocardiografic (LVMI B >125 g/m?, F>110 g/m”), este un 

predictor independent al evenimentelor cardiovasculare. Peretele arterial evaluat 
prin ecografie carotidiană (grosimea intima-medie) de peste 0,9; rigiditatea arterială 
evaluată prin viteza undei pulsatile (pulse wave velocity PWVcf) de peste 12m/s şi 
indicele gleznă brat (ankle brachial index) de sub 0,9 reprezintă markeri 
independenţi ai morbimortalitatii de cauză cardiovasculară. La pacienţii hipertensivi 
o afectare minoră renală poate fi considerată atunci când se constată o creştere 
uşoară a creatininei plasmatice: B: 115-133 umol/l (1,3-1,5 mg/dl); F: 107-124 umol/] 
(1,2-1,4 mg/dl), sau o rată estimată a filtrării glomerulare scăzută (<60 ml/min/1,73 m?) 
sau clearance-ul creatininei scăzut (<60 ml/min), sau microalbuminurie 30-300 
mg/24 h sau raportul albumină/creatinină:>22 (B); sau >31 (F) mg/g creatinină. 
Aceşti parametri au fost utilizaţi şi în trialurile clinice ONTARGET şi ADVANCE, 


17.8,1. Iniţierea tratamentului hipotensor 


Se face diferențiat în funcţie de riscul adițional, afectarea subclinica de organ şi in 
funcție de condițiile clinice asociate (vezi figura 2). Cu toate că rezultatele studiilor 
observationale privind beneficiul tratamentului HTA de gradul | la pacienţii cu risc 
adițional scăzut sau moderat nu sunt suficient de concludente, s-ar părea totuşi 
rezonabilă recomandarea ca la acești pacienți terapia medicamentoasă să fie 
introdusă după o perioadă de timp în care au fost implementate modificări ale 
stilului de viata. Dacă HTA de gradul 1 este asociată cu un risc adițional înalt sau 
este HTA de grad 2 sau 3, se recomandă iniţierea promptă a tratamentului. În cazul 
pacienților cu TA normal înaltă, necomplicată cu DZ sau istoric de boală 
cardiovasculară, nu sunt dovezi privind beneficiul începerii imediate a 
tratamentului. Iniţierea terapiei farmacologice antihipertensive la pacienţii diabetici 
cu TA normal înaltă nu este în prezent întărită de dovezi ale unor studii 
observationale prospective. Momentan pare a fi prudentă recomandarea iniţierii 
tratamentului la pacienţii diabetici cu TA normal înaltă în prezența unor leziuni 
organice subclinice (in special microalbuminuria sau proteinuria). Dovezile 
referitoare la tratamentul medicamentos antihipertensiv la pacientii cu istoric de 
boală cardiovasculară sunt controversate. In general, un tratament antihipertensiv 
precoce pare a fi o recomandare utilă, înainte ca leziunile organice să se dezvolte, 
ori să devină ireversibile sau să apară evenimente cardiovasculare. La pacienţii cu 
risc adițional înalt, chiar şi o terapie medicamentoasă intensă a bolilor 
cardiovasculare, deşi benefică, este totuşi incapabilă să reducă riscul cardiovascular 
în totalitate sub pragul de risc înalt, 

Tintele terapeutice sunt diferite în funcţie de pacient şi de grupul populational 
din care face parte. Pentru cei cu risc scăzut, fără afectare subclinica de organ şi 
fără condiţie clinică asociată, ţinta terapeutică poate fi 140/90 mmHg. Pentru 
pacienţii diabetici sau cu risc adițional înalt şi foarte înalt, ținta terapeutică trebuie 
să fie 130/80 mmHg. La monitorizarea automată a TA pe 24 sau 48 ore ţintele 
terapeutice trebuie să fie 130/80 mmHg, pe când la automonitorizarea arterială a 
TA ţinta terapeutică trebuie să fie 135/85 mmHg. Deşi ţintele terapeutice sunt clar 
definite în ghiduri, ele sunt greu de atins în practica clinică curentă. În studiul 

EuroAspire III un procent de doar 23% din pacienţii trataţi şi-au atins ţintele 
terapeutice recomandate de ghidurile europene. 

Obiectivele tratamentului HTA. Per ansamblu, există suficiente dovezi pentru a 
face recomandarea TA sistolică (TAs) să fie scăzută sub valoarea de 140/90 mmHg 
la toți pacienţii hipertensivi, atât la cei cu risc adițional moderat, cât şi la cei cu risc 
înalt. Recomandarea ghidurilor anterioare ca valoarea ţintă a TAs să fie scăzută sub 
pragul de 130 mmHg la pacienţii diabetici şi la pacienţii cu risc adiţional foarte 
înalt (istoric de boală cardiovasculară) poate fi discutabilă, dar nu este bazată pe 
studii observationale. TAs nu a fost adusă niciodată sub valoarea de 130 mmHg în 
studiile randomizate pentru pacienții diabetici. Rezultatele studiilor pe pacienţii cu 
istoric de boală cardiovasculară, la care TAs a fost scăzută sub valoarea de 130 
mmHg, au fost controversate. În ciuda unor evidente limitări şi a dovezilor mai 
puţin certe, analizele post hoc ale datelor studiate indică o scădere progresivă a 
incidentei evenimentelor cardiovasculare odată cu scăderea progresivă a TAs la 
valoarea de 120 mmHg şi a tensiunii arteriale diastolice (TAd) la valoarea de 
aproximativ 75 mmHg, însă beneficiul adiţional pentru valori scăzute ale TA este 
destul de modest. La aceste valori scăzute ale TA s-au observat uncori efecte 
benefice asupra unor leziuni a organelor țintă. Un fenomen de curbă de tip J poate 
apărea doar la valori tensionale mai scăzute, exceptând probabil acei pacienţi cu 
boală arterială aterosclerotică avansată. Pe baza datelor curente, poate fi prudentă 
recomandarea scăderii TAs/TAd la valori cuprinse între 130-139/80-85 mmHg si 
pe cât posibil mai apropiate de valorile minime tolerate. Cu toate acestea sunt de 
dorit dovezi mai certe obținute din studii randomizate cât mai tintite. 


Alegerea preparatului antihipertensiv poate fi destul de dificilă, deoarece în 
ciuda numeroaselor preparate anihipertensive existente pe piaţă la momentul actual 
trebuie să se țină seama de: tipul de pacient, bolile asociate, reacţii adverse, 
contraindicatii, asocieri medicamentoase utile sau contraindicate, complianta la 
tratament a pacientului, biodisponibilitatea preparatului, reactivitatea individuală 
precum şi de superpozabilitatea indicatiilor preparatului peste entitatea clinico- 
biologică complexă a pacientului. 

Grupele de substanțe active menţionate în ghidul modificat din 2009 cât şi în 
ghidul din 2007 sunt: betablocantele (atenolol, metoprolol, bisoprolol, carvedilol, 
nebivolol etc.), diureticele (tiazidice, indapamid), blocanti ai canalelor de calciu 
(amlodipina, lercanidipina, nisoldipina, nitrendipina, nicardipina, felodipina, verapamil, 
diltiazem etc.), inhibitori ai enzimei de conversie (ramipril, perindopril, lisinopril, 
quinapril, fosinopril, zofenopril, enalapril, captopril etc.), blocanti ai receptorilor de 
angiotensină (irbesartan, valsartan, candesartan, telmisartan, etc.). De evitat 
administrarea diureticului de ansă în tratamentul cronic al HTA necomplicată. 


Noi clase de medicamente antihipertensive. Este acum disponibil atât în SUA 
cât şi în Europa un inhibitor direct al reninei - Aliskiren. Sunt însă necesare date 
noi depre acesta. Alţi antihipertensivi sunt in curs de cercetare: donorii de oxid nitric, 
antagoniști ai vasopresinei, inhibitori ai endo-peptidazei, agonisti ai receptorilor de 

AT2, antagonisti ai receptorilor de endotelină — bosentan, darusentan. Majoritatea 
medicamentelor menţionate sunt în faza de cercetare, ele scăzând valorile tensionale, 
însă se testează şi protecţia pe organele ţintă. O excepţie o constituie darusentanul, 
deoarece el are o componentă ce blochează selectiv endotelină (ET-a). 

Alegerea medicamentelor antihipertensive. Procentul pacienţilor responsivi la 
tratamentul cu medicamente este restrâns, iar pacienţii responsivi la unul dintre 
medicamente, nu răspund tratamentului cu medicamente dintr-o altă clasă. Se menţine 
astfel o largă varietate de opţiuni terapeutice şi şansa controlului tensional creşte. 


Tabelul 5. Iniţierea tratamentului hipotensor în funcție de comorbiditatile asociate, 


Diuretice tiazidice Beta-blocante Antagonisti de calciu Antagonisti de calciu 
(dihidropiridinici) (verapamil/diltiazem) 
s Hipertensimne sistolică izolată s Angina pectorală e Hipertenstune sistolica izolată e Angina pectorală 
(vârstnici) e Postinfarct de miocard (vârstnici) + Aterosclaroză carotidiană 
s Insuficienta cardiacă e insuficientă cardiacă e Angină pectorală e Tahicardie supraventriculară 
e Hipertensiune la negri e Tahiaritmi e Hipertrofie VS 
e Glaucom s Ateroscleroza carotidiană 
s Sarcină coronariană 
e Sarcină 


e Hipertenstune la negri 


Inhibitori ECA Blocanti de receptori de angiotensină Diuretice (antialdosteron) Diuretice de ansă 

e insuficiență cardiacă e lusuficiență cardiacă e Insuficienta cardiacă e Boală renală terminală 
e Disfunctie VS e Postinfarct de miocard e Postinfarct de miocard e Insuficiență cardiacă 
e Posinfaret de miocard e Nefropatie diabetic’ 

e Nefyopatie diabetică s Proteiurie microalbuminurie 

a Nefropatie non-diabetică « Hipertrofie VS 

« Hipertrotie VS e Fibrilatie atrială 

e Ateroscleroză carotidiană + Sindrom metabolic 

e Proteinurie mieroalbuminurie e Tuse provocată de IECA 

e Fibrilatie atriala 


e Sindrom metabolic 


TECA inhibitori ECA: VS: Ventnicul stång 


Acest lucru este de o importanță crucială, deoarece protecția cardiovasculară 
prin tratamentul antihipertensiv depinde în mod substanţial de scăderea TA per se, 
indiferent de modul în care aceasta s-a obşinut. Fiecare clasă de medicamente are 
contraindicatii precum şi efecte favorabile în situaţii clinice specifice. Alegerea 
medicamentului (medicamentelor) ar trebui făcută pe baza acestor dovezi. 
Traditionala ordine a administrării medicamentelor de primă intenție, a doua 
intenţie, a treia sau următoarea alegere, nu are acum o importantă justificare 
practică şi ştiinţifică şi ar trebui evitată. Medicamentele ce acționează direct pe 
inhibarea reninei sunt singurele clase noi de agenţi antihipertensivi care au devenit 
recent disponibile pentru uz clinic. Alte câteva clase sunt în faza incipientă de 
cercetare. Antagoniştii selectivi ai receptorilor de endotelină par a promite să 

îmbunătăţească controlul TA la pacienţii hipertensivi cu rezistenţă la tratamentele 
anterioare. Meta-analizele la scară largă ale datelor disponibile confirmă faptul că 
printre clasele majore de medicamente antihipertensive, adică diureticele, inhibitorii 
enzimei de conversie a angiotensinei (IEC), blocantii de canale de calciu (BCC), 
blocantii receptorilor de angiotensină (BRA) şi beta blocantele (BB) nu există 
diferențe majore în ceea ce priveşte capacitatea lor de a reduce TA. De asemenea 
nu există dovezi incontestabile care să confirme că marile clase de medicamente ar 
diferi în capacitatea lor de a proteja împotriva riscului cardiovascular sau a 
evenimentelor cardiovasculare de cauză specifică precum accidentele vasculare sau 
infarctul miocardic. În anul 2007 ghidurile ESH/ESC au concluzionat că 
diureticele, IEC, blocantii canalelor de calciu, BRA şi beta blocantele pot fi 
considerate în egală măsură adecvate pentru iniţierea tratamentului antihipertensiv 
cât şi pentru întreținerea acestuia, lucru ce poate fi confirmat prin studii. 

Asocierile medicamentoase: asocierile de preparate medicamentoase din 
diverse clase sunt reprezentate în hexagonul din figura 3. 


Diuretice tiazidice 


Antagonist de receptor 
angiotensină 


B-blocante 


a- blocante 
ÎN aia deac i | Antagonişti de calciu | 


ECA inhibitori 


Figura 3. Asocieri medicamentoase utile în tratamentul antihipertensiv. 


Există tot mai multe dovezi că la majoritatea pacienţilor hipertensivi, controlul 
eficient al TA poate fi obţinut doar prin combinarea a cel puţin două medicamente 
antihipertensive. Introducerea unui medicament dintr-o altă clasă, suplimentar 
unuia prescris iniţial, este privită ca o strategie de tratament recomandabilă. 
Asocierea a două medicamente antihipertensive poate, deasemenea, să ofere 
avantaje în iniţierea tratamentului, în special la pacienţii cu risc cardiovascular înalt 
la care este de dorit un control cât mai precoce al TA. Oricând este posibil, se 
preferă combinaţiile cu doze fixe (o singură tabletă), deoarece simplificarea 
tratamentului aduce avantaje privind complianta acestuia. După cum s-a menţionat 

în ghidurile ESH/ESC din 2007, există combinaţii a câte două medicamente 
potrivite pentru uzul clinic. Totuşi restrângerea rezultatelor studiilor observationale 
a fost obţinută în mod particular prin combinarea unui diuretic cu un IEC sau cu un 
antagonist al receptorilor de angiotensină sau cu un antagonist calcic, iar recent în 
trialurile la scară largă s-a utilizat combinaţia dintre un IEC şi un BCC. 
Combinarea unui BRA cu un BCC pare a fi deasemenea raţională şi eficientă. 
Aceste combinaţii pot fi recomandate cu prioritate. În ciuda rezultatelor studiilor 
observationale, combinația dintre un diuretic şi un beta blocant favorizează apariția 
diabetului. Utilizarea combinațiilor dintre IEC si un BRA, prezintă beneficii 
limitate şi cu o creştere, uneori, a efectelor secundare. La cel puţin 15-20% dintre 
pacienţii hipertensivi, controlul TA nu poate fi realizat prin combinarea a două 
medicamente. Atunci când sunt necesare trei medicamente, cea mai bună opțiune o 
constituie asocierea dintre un IEC/BRA, un BCC şi un diuretic la doze eficiente. 


Asocierile de preparate recomandate în ultimele ghiduri sunt între IEC sau 
BRA cu BCC; IEC sau BRA cu diuretic tiazidic sau indapamida. De evitat 
betablocantul în asociere cu diureticul. Se află încă în studiu eficiența unui 
„polypill” ce asociază un IEC cu un BCC şi cu un diuretic tiazidic si în unele 
cazuri, o statină şi aspirină. 


17.8.2. Abordarea terapeutică în situaţii particulare 


Ultimele ghiduri abordează tratamentul antihipertensiv în diferite situații particulare 
cum ar fi: vârstnicul, diabeticul, arteriopatul, sexul feminin, boala renală, boala 
coronariană, fibrilatia atrială. În continuare vom detalia aspectele particulare 
menţionate în ghidul upgradat din 2009 şi discutate pe larg la congresul ESH de la 
Oslo 2010 şi de la Milano 2011. 


17.8.2.1. Tratamentul antihipertensiv la vârstnici 

Studiile observationale s-au adresat vârstnicilor cu TAs de cel putin 160 mmHg şi 
niciunul dintre studii nu a demonstrat beneficii pentru o TAs mai mică de 140 
mmHg. Se consideră utilă iniţierea tratamentului medicamentos la vârstnici când 
TAs este mai mare de 140 mmHg iar aceasta poate fi adusă sub valoarea de 140 
mmHg, cu condiţia ca tratamentul să fie condus cu prudenţă pentru efectele adverse 
potenţial mai frecvente la vârstnici (hipoperfuzie cerebrală). Spre deosebire de 
ghidurile anterioare, există acum dovezi, în urma studiului HYVET, cum că 
tratamentul antihipertensiv are beneficii şi la pacienţii în vârstă de peste 80 de ani. 
Antihipertensivele ar trebui astfel menținute sau initiate, după caz, începând cu 
monoterapia şi asociind ulterior un al doilea medicament dacă este necesar. Decizia 
de tratament ar trebui făcută pentru fiecare individ în parte, iar pacienții vor trebui 
atent monitorizati în timpul cât si după faza de titrare a tratamentului. De la 
publicarea ultimului ghid, dovezile metaanalizelor studiilor publicate confirmă 
faptul că tratamentul antihipertensiv la vârstnici are beneficii. Proporția beneficiilor 
la pacienții cu vârste mai mari de 65 de ani sunt echivalente cu ale pacienţilor mai 

tineri. Datele metaanalizelor nu sunt suficiente pentru a susţine faptul că, între ele, 
clasele de antihipertensive diferă substanţial în ceea ce priveşte capacitatea lor de a 
reduce TA şi de a conferi protecţie cardiovasculară, atât la tineri cât şi la vârstnici. 
Alegerea medicamentului care urmează a fi folosit nu trebuie făcută pe criterii de 
vârstă. Diureticele tiazidice, indapamida, IEC, BCC, BRA şi BB pot fi utilizate şi 
la vârstnici, atât pentru inițierea cât şi pentru întreţinerea tratamentului. 


17.8.2.2. Tratamentul antihipertensiv la pacienţii diabetici 

La pacienţii diabetici, tratamentul antihipertensiv ar trebui iniţiat întotdeauna când 
TA este de >140/90 mmHg. Iniţierea tratamentului în cazul TA normal-înaltă nu 
este în prezent întărită de dovezi rezultate din studii. Există dovezi că tratamentul 
poate fi recomandat în prezența microalbuminuriei, cu efect favorabil asupra 
regresiei şi progresiei acesteia. Obişnuita valoare țintă recomandată la diabetici, 
adică sub 130/80 mmHg, nu este bazată pe dovezi certe şi s-a obţinut cu mare 
dificultate la majoritatea pacienţilor. Pare totuşi justificată recomandarea de a 
încerca reducerea TA fără a stabili o valoare ţintă, valoare care de altfel nici nu a 
fost stabilită ferm. Meta-analizele au arătat că la diabetici toate clasele majore de 
medicamente antihipertensive protejează împotriva complicatiilor cardiovasculare, 
cel mai probabil prin efectul protector al scăderii TA per se. Astfel fiecare dintre 
clase poate fi luată în considerare pentru tratament, dar asocierea medicamentoasă 
este frecvent necesară pentru a scădea eficient TA. Exista dovezi asupra etectelor 
protective superioare ale BRA/IEC asupra apariţiei şi progresiei nefropatiei, astfel 
încât ar trebui întotdeauna introdus în tratament. La pacienţii diabetici hipertensivi 
controlul riguros al glicemiei (HbAlc sub 7%) este benefic, în special asupra 
complicatiilor microvasculare. Dovezi recente sugerează că prin controlul riguros 
al glicemiei şi al TA, va creşte protecţia, în special la nivel renal. Controlul riguros 
al glicemiei nu presupune reducerea bruscă a valorilor acesteia, pacienții necesitând 
monitorizare atentă, din cauza riscului crescut de episoade severe de hipoglicemie. 
Tratamentul antihipertensiv conferă un efect protector major asupra complicatiilor 
renale, în timp ce dovezile unui efect similar asupra complicatiilor oculare si 
neurologice nu sunt concludente, 

Atunci când alegem un preparat antihipertensiv trebuie să avem în vedere atât 
efectul antihipertensiv, cât şi efectul pe rigiditatea arterială (PW Ver) care acum 
poate fi determinată cu aparate performante de ultimă generaţie. Dintre aceste 
aparate primul apărut pe piaţă a fost „Compliorul”, apoi „Sfigmocorul”, în prezent 
existând aparate mai fiabile şi mai simple în ceea ce priveşte tehnica de 
determinare a vitezei undei pulsatile, cum ar fi aparatele de tipul „Arteriografului”. 
Acestea din urmă au şi capacitatea determinării neinvazive a tensiunii arteriale 
centrale. Evaluarea rigiditatii arteriale se poate face şi prin indexul de rigiditate 
arterială ambulatorie (IRA A), de asemenea util de evaluat în tratamentul HTA. 

Valorile tensionale determinate cu un tensiometru aneroid simplu la artera 
brahială nu sunt identice cu valorile tensionale central aortice („tensiunea arterială 
centrală”), diferenţa fiind datorată undei reflectate ce generează presiunea de 

augmentatie. Este important să ştim că aceste valori tensionale central aortice sunt 
cele responsabile, iniţial de apariţia leziunilor subclinice de organ ţintă şi apoi de 
apariţia complicatiilor. În tratamentul modern al bolii hipertensive trebuie să tintim 
scăderea acestor valori tensionale centrale. Există unele studii ce demonstrează 
efectul benefic al IEC pe complianta vasculară, rigiditatea arterială şi tensiunea 
arterială centrală. 

În tratamentul HTA este importantă şi o scădere a valorii tensionale medii 
hemodinamice (determinată oscilometric şi nu determinată aritmetic). Sunt unele 
studii ce atestă reducerea hipertrofiei ventriculare stângi prin reducerea tensiunii 
arteriale medii hemodinamice. 

La pacientul hipertensiv trebuie avut în vedere şi tratarea riscului adițional, al 
factorilor de risc asociaţi: dislipidemia (colesterolul total, HDLc, LDLc, trigliceridele), 
tratamentul antiagregant, anticoagulant (complicaţii de tipul fibrilatiei atriale.etc.), 
complicațiile metabolice (la diabetici). 

După tratamentul corect al tuturor factorilor de risc cardiovascular şi al riscului 
adițional existent, chiar şi după atingerea valorilor țintă, cât şi al controlului 
parametrilor biologici şi hemodinamici, va mai ramâne întodeauna un risc rezidual 
pe care nu-l vom putea trata. Riscul rezidual constă în riscul cardiovascular 
nemodificabil datorat: vârstei, sexului, antecedentelor heredocolaterale şi personale 
(infarct miocardic sechelar, sechele datorate accidentului vascular cerebral (AVC), 
arteriopatia obliterantă (de tip ateromatos). 

Pe lângă diminuarea valorilor tensionale tratamentul modern trebuie să țină 
seama şi de afectarea organelor țintă şi să scadă efectul hipertensiunii asupra acestora. 

Atunci când se decide alegerea unui preparat antihipertensiv trebuie să se ia în 
calcul şi efectul asupra variabilitatii tensionale. Variabilitatea tensională este 
redusă la tineri şi cu cât vasele devin mai rigide variabilitatea creşte. Variabilitatea 
tensională se corelează cu grosimea intima-medie carotidiană. Grupa BCC este de 
electie pentru diminuarea acestei variabilitati. Dacă la început se punea accent in 
alegerea preparatului antihipertensiv pe indicele „trough-to-peak”, actualmente este 
important şi efectul de netezire a valorilor tensionale „smoothness index”. A mai 
fost propus „RDH index” (reduction, duration, and homogeneity), index ce 
evaluează tratamentul antihipertensiv nu numai din punct de vedere al reducerii 
tensionale, dar şi al duratei şi al omogenitatii reducerii hemodinamice care trebuie 
să respecte ritmul noapte/zi şi profilul de tip dipper. Ultimele studii cercetează 
deasemenea aspectele de stress tensional matinal (morning blood pressure surge), 
Se pare că în acest caz este nevoie să se intervină cu preparate hipotensoare, 
diminuând astfel complicațiile datorate HTA care apar majoritatea în primele ore 
ale dimineţii. Alte studii cercetează variabilitatea tensională sub forma entropiei 
tensionale (dispersia valorilor tensionale pe 24 ore). 

Tratamentul complicatiilor hipertensiunii arteriale se face ţinând seama de 
fiecare afecţiune în parte: boala coronariană, AVC, nefropatia hipertensivă, 
arteriopatia obliterantă, retinopatia hipertensivă. Condiţiile clinice asociate descrise 
în capitolul de mai sus trebuie tratate ca entități clinice asociate bolii de fond. 


Cap. 17 - Hipertensiunea arterială 497 


17.8.3. Tratamentul nonfarmacologic 


În abordarea tratamentului nonfarmacologic trebuie să se ţină cont de studii 
populationale multicentrice car au arătat că nu toate preparatele de tip supliment 
nutritiv, „naturiste” au efectul observational scontat. 

Poate cel mai important tratament nonfarmacologic constă în preventie, atât 
primară cât şi secundară. Schimbarea stilului de viață constituie elementul central 
al preventiei cardiovasculare, fiind foarte dificil de realizat la pacientul varstnic.Cateva 
din elementele centrale ale preventiei sunt: renunţarea la fumat, dieta bogată în 
legume şi fructe, reducerea consumului de grăsimi polinesaturate, încurajarea activitații 
fizice, scăderea în greutate dacă aceasta este excesivă (circumferința abdominală B 
< 102 cm si F < 88 cm), evitarea consumului de alimente gen „fast food” şi 
consumul moderat de alcool. Majoritatea recomandărilor de mai sus sunt cuprinse 
în expectativa de scădere a valorilor tensionale descrise în fig. 4 şi cum se regăsesc 
în ghidul american. În ceea ce priveşte restrictia de sodiu alimentar, s-au iscat 
discuţii intense în ultimul timp în lumea medicală, la nivel internaţional. 

Studiul EuroAspire III a arătat că prin aplicarea intensivă a măsurilor de 
preventie asociate cu utilizarea optimă a medicatiei cardioprotective, pot fi reduse 
valorile tensionale cu până la 10mmHg. Deasemenea se poate creşte procentul 
pacienţilor ce ating nivelul ţintă recomandat de ghid, cu până la 50%. Aceste 
rezultate semnificative ale studiului EuroAspire III se datorează si faptului că în 
studiu au colaborat specialişti din mai multe domenii: cardiologi, nefrologi şi 
nutritionisti, alături de medicii de familie. 

Ultima upgradare a ghidului concluzionează că mulfe decizii importante 
trebuie luate fără suportul unor trialuri mari multicentrice. Se aşteaptă cu interes 
publicarea ghidului INC 8 cât şi a ghidurilor europene care ar trebui să clarifice 
unele dintre dilemele existente. 


Tabelul 6. Recomandările JNC7 
privind tratamentul nonfarmacologic al pacienţilor hipertensivi. 


Intervenţie -Recomandare Scădere tensională estimată 
Reducere în Mentinerea unei greutăți normale 5-20 mmHg/10kg 
greutate (IMC 18,5-25kg/m°) 
Dieta DASH Fructe, legume, puține grăsimi 9-14 mmHg 
Dieta redusă Reducerea ingestiei de sodiu la < 4-9 mHg 
în sodiu 100mmol / zi (2,4g sodiu sau 6g de 
NaCl) 
Activitate Activitate fizică zilnică cel puțin 4-9 mmHg 
fizică aerobă 30min/zi timp de 5zile/săptămână 
Consumul Bărbaţi < 2măsuri*/zi 2-4 mmHg 
moderat de Femei sau persoane slabe < Imăsură 
alcool /zi 


*1 măsură conține 15 ml de etanol 

HIPERTENSIUNEA ARTERIALĂ SECUNDARĂ 


17.9. HIPERTENSIUNEA ARTERIALĂ SECUNDARĂ BOLILOR RENALE 


17.9.1. Definiţie. Etiopatogenie 


Intre HTA si afectarea renala pot exista trei tipuri de relatie: 


Nefroangioscleroza (benigna/maligna) — HTA este cauza suferinței vasculo-renale; 
HTA reno-vasculară — HTA este consecinţa suferinței vasculo-renale; 

HTA reno-parenchimatoasă — HTA este consecinţa unor leziuni localizate 
initial sau predominant la nivelul glomerulilor sau al interstitiului renal. 
Mecanismele prin care rinichiul îşi exercită rolul în reglarea homeostaziei 


presionale sunt multiple. Dintre acestea amintim: 


intervenţia rinichiului în homeostazia volemică (eliminarea sodiului şi a apei 

legate); aceasta poate fi alterată prin două mecanisme principale: 

- scăderea capacităţii renale de excretie a sodiului şi a apei este de două tipuri: 
înnăscută (deplasarea la dreapta a curbei presiune-natriureză/ diureză) şi 
dobândită (scăderea presiunii de perfuzie renală); 

intervenția unor mecanisme hormonale: angiotensina II, mineralocorticoizi, 
scăderea masei renale; 

secreția de substanțe cu acțiune hipertensivă (sistemul renină-angiotensină- 

aldosteron) este un mecanism esenţial în apariţia HTA reno-vasculare; 

secreția de substanţe cu acțiune depresoare (prostaglandine, kinine, meduline); 

controlul renal al compliantei spaţiului interstitial; 

inactivarea unor substanţe presoare extrarenale. 

Mecanismele secundare, dar a căror contribuţie nu poate fi neglijată, sunt: 

creşterea sensibilităţii vasculare la vasopresori; 

formare deficitară de oxid nitric (NO) la nivelul muşchiului neted arteriolar, cu 

efect renal-inhibarea natriurezei, iar in periferie-creşterea vasoconstrictiei periferice; 

creşterea eliberării de endotelină; 

hiperparatiroidismul secundar (creşte Ca” citosolic din muschiul neted 

agenții vasoactivi circulanti); 

creşterea rezistenţei la insulină, contribuind la retentia de NaCl prin mecanism renal; 

mecanism renopriv: nivel scăzut al VDML (lipid vasodepresor medular). 


17.9.2. Hipertensiunea reno-vasculară 


17.9.2.1. Definiţie. Epidemiologie 

Hipertensiunea reno-vasculară (HTRV) reprezintă creşterea cronică a presiunii 
sangvine sistemice determinată de un obstacol pe artera renală sau pe una dintre 
ramurile sale principale. 

Prezenţa simultană a HTA sistemice şi a stenozei de arteră renală (SAR) nu este 
sinonimă cu HTRV; mai putin de 50% din pacienţii cu SAR au HTRV; SAR poate 
fi detectată angiografic şi la pacienţii normotensivi; diagnosticul definitiv al HTRV 
este stabilit doar retrospectiv, dacă hipertensiunea se ameliorează (se reduce 
numărul de antihipertensive) sau se vindecă după corectia stenozei. 

Prevalenta HTRV într-o populaţie neselectionataé hipertensivă este variabilă, 
între 0,2 (la pacienţii cu HTA uşoară-moderată) şi 32% la cei cu HTA severă sau 
refractară. Mai putin de 0,5% din întreaga populaţie hipertensivă are HTRV. 


17.9.2.2. Etiologie 

Cea mai frecventă cauză de HTRV o reprezintă SAR aterosclerotică (SAAR) — 84-90% 
din cazuri. Displazia fibromusculară (DFM) a arterelor renale este a doua cauză 
principală şi determină aproximativ 10-16% din cazuri. Alte cauze mai puţin 
frecvente sunt tromboza arterială acută, ateroembolismul, disectia de aorta, 
anevrismele arteriale sau malformaţiile arterio-venoase ale arterei renale, 
neurofibromatoza, poliarterita nodoasă sau arterita Takayasu. Obstructia poate fi 
determinată şi de compresiuni extrinseci (tumori, chisti, hematoame sau fibroză 
retroperitoneală) — vezi tabelul 7. 


Tabelul 7. Cauze de hipertensiune reno-vasculară. 


Ateroscleroză 84-90% 
Displazia fibromusculară 10-16% 
Anevrism de arteră renală <1% 


Malformatii arterio-venoase 

Tromboză arterială acută 

Emboli secundari procedurilor endovasculare 
Poliarterita nodoasă 

Arterita Takayasu 

Disectie de aortă cu prinderea arterelor renale 
Compresiuni extrinseci (tumori, chişti, hematom 
capsular renal) 


17.9.2.3. Stenoza de arteră renală ateromatoasă şi afecțiunile reno-vasculare 
ateromatoase 

SAAR este cea mai comună formă de SAR (80%) şi cea mai frecventă cauză de 
HTRV. Se corelează cu prezenţa altor factori de risc cardio-vascular (precum sexul 
masculin, fumatul, dislipidemiile şi diabetul zaharat) şi a altor localizări ale bolii 
ateromatoase. Astfel, SAAR se întâlneşte la aproximativ 20% dintre pacienții cu 
boală coronariană, 30% dintre cei cu boală aorto-iliacă şi 50% dintre cei cu boală 
vasculară periferică. 


Clasificarea SAAR: 
Din punct de vedere anatomic, SAAR poate clasificată în: 
e ostială - localizată la nivelul ostiumului, fiind secundară progresiei plăcii 

ateromoase a peretelui aortic; 

e  non-ostială - leziune ateromatoasă concentrică, situată la peste 1 cm distal de ostium. 
Din punct de vedere funcțional, SAAR poate fi: 

e nesemnificativă hemodinamic (<50%) - de cele mai multe ori fără manifestări 
clinice; deoarece leziunea poate progresa spre stenoza semnificativă se 
recomandă monitorizarea atentă a acesteia; 

e leziuni „„borderline” (50-70%); 

e leziuni semnificative hemodinamic (>70%), care pot îmbrăca următoarele 
forme clinice: 

- hipertensiune reno-vasculara; 
- nefropatie ischemică, asociată de obicei şi cu hipertensiune arterială. 


Epidemiologie 

SAAR este cea mai frecventă cauză de HTRV, determinând aproape 90% din 
cazuri. HTRV aterosclerotică reprezinta 0.4 % din totalitatea cazurilor de 
hipertensiune. Incidenta şi prevalența acesteia creşte cu vârsta, fiind mult mai 
frecventă la pacienţii de peste 65 de ani (incidenţă de 3.7 cazuri/1000 pacienti/an; 
prevalența de 7%), Majoritatea pacienților cu HTRV aterosclerotică prezintă leziuni 
ostiale (75-80% din cazuri), în timp ce doar 25-30% prezintă leziuni non-ostiale. 


Fiziopatologie 

Stenoza progresivă a arterelor renale determină hipoperfuzia aparatului 
juxtaglomerular, urmată de eliberarea reninei din celulele mioepiteliale ale arteriolei 
aferente (vezi figura 4). Renina catalizează transformarea angiotensinogenului, care 
este produs în principal în ficat, in Ang I, care este inertă până când 2 aminoacizi 
sunt detaşaţi de către enzima de conversie (ECA). ECA este localizată predominant 
pe endoteliul vascular. Producţia crescută de Ang II, determină creşterea activităţii 
simpatice, a sintezei de aldosteron şi prostaglandine şi scăderea producției de oxid 
nitric, conducând în final la scăderea excretiei de sodiu. 

Dacă un rinichi este hipoperfuzat, efectele reducerii presiunii de perfuzie renale 
şi creşterea secreției de Ang II şi aldosteron pentru a stimula reținerea de apă şi sare 
sunt contrabalansate de natriureza presională din rinichiul contralateral. Astfel, are 
loc o reţinere minoră de apă şi sare. Totuşi, la pacienţii cu SAR bilaterală sau 
stenoza unui rinichi solitar, unic transplantat sau dominant, nu are loc natriureza 
presională, neexistând un rinichi normal contralateral. Aceşti pacienţi pot suferi 
episoade de edem pulmonar acut hemodinamic prin supraîncărcarea patului 
circulator sistemic. Edemul pulmonar acut sau recurent la un pacient hipertensiv 
cu afectare renală, mai ales la cei cu o fractie de ejectie ventriculară prezervată. 
sugerează acest diagnostic. 

Conceptul de HTRV şi modelul fiziopatologic prezentat se bazează pe studiile 
experimentale efectuate de Goldblatt şi col. încă din anii 1930. Acesta a demonstra: 
că stenoza experimentală a arterei renale determină o HTA prelungită dar 
reversibilă după corectia stenozei. 

SISTEMUL RENINĂ-ANGIOTENSINĂ-ALDOSTERON 

Figura 4. Sistemul renină-angiotensină-aldosteron. 


Goldblatt a studiat efectele clampării uni şi bilaterale a arterei renale la câini şi 


a realizat modele experimentale în mai multe variante corespunzând mai multor situaţii: 


pensarea unilaterală a arterei renale, celălalt rinichi fiind expus la HTA (doi 
rinichi, o pensare); 

pensarea ambelor artere renale (doi rinichi, două pensări); 

pensarea unei artere renale şi ablatia celuilalt rinichi (un rinichi, o pensare). 


Modelul doi rinichi şi o pensare se apropie cel mai mult de hipertensiunea 


reno-vasculară unilaterală. Evoluţia sa se face în trei faze: 


faza inițială a HTA este în raport direct cu activarea importantă a sistemului 
renină-angiotensină, exercitând funcţiile sale endocrine şi paracrine. Rinichiul 
aflat în aval de stenoză suferă efectele secreției de renină şi Ang II cu o 
diminuare a secreției de sodiu. Din contra, rinichiul sănătos percepe consecințele 
acestui fenomen şi tinde să le compenseze prin oprirea sintezei şi secreției de 
renină şi creşterea natriurezei. În această primă fază HTA este dependentă de 
hipersecretia de renină, fiind sensibilă la blocarea sistemului renină-angiotensină 
obţinută prin îndepărtarea pensei, nefrectomie, prin IECA sau BRA; 

în faza a doua HTA şi scăderea perfuziei renale persistă, dar nivelul reninei şi 
angiotensinei II are tendința să diminue. HTA rămâne totuşi dependentă de 
renină, nivelul de activare al sistemului scade dar rămâne anormal de înalt şi 
neadaptat nivelului presiunii arteriale sistemice. Un alt mecanism care intervine 
în acest stadiu este retentia hidrosodată prin rinichiul nepensat, datorită 
concentrației crescute a reninei. 

a treia fază este caracterizată printr-un sistem renină-angiotensină normal sau 
anormal deprimat şi prin modificări structurale importante ale peretelui arterelor 

şi ale rinichiului sănătos unde se dezvoltă leziuni de nefroangioscleroză care pot 
genera ele însele HTA. În acest stadiu doar îndepărtarea pensei şi nefrectomia 
celuilalt rinichi poate normaliza presiunea arterială. 


Modelele un rinichi-o pensă şi doi rinichi-două pense 

În aceste două modele, HTA este volo-dependentă: hipersecretia de renină 
determinată de stenoză antrenează o creştere a concentrației de Ang II II si de aldosteron 
care concură la creşterea reabsorbtiei sodate. Se observă deasemeni o creştere progresivă 
a presiunii sistemice până ce presiunea de perfuzie în aval de pensare ajunge la valoarea 
iniţială. În acest stadiu, retentia hidrosodată este maximă datorită scăderii presiunii 
de perfuzie şi activarea secreției de renină. În aceste modele îndepărtarea penselor 
scade presiunea arterială proporțional cu importanţa natriurezei pe care a provocat-o. 


Diagnosticul HTRV 
Diagnosticarea HTRV impune parcurgerea următoarelor etape: 
e selecția pacienţilor cu risc crescut de HTRV; 
e teste de screening şi diagnostic al SAR; 
e resolutia sau ameliorarea controlului tensional după corectia stenozei. 


Selecţia pacienților cu risc crescut de HTRV 

Incidenta redusă a HTRV nu justifică cercetarea sistematică a unei SAR la toţi 
pacienții hipertensivi. Investigația este rezervată la pacienţii având un risc crescut: 
subiecţii în vârstă de peste 50 de ani, HTA refractară la triterapie, HTA accelerată 
sau malignă si HTA care apare la un pacient fumător, cu alte simptome sugestive 
de ateroscleroză (coronariană, cerebrală, periferică). De asemenea femeile sub 30 
de ani, cu anamneză familială negativă şi istoric < 1 an de HTA cu valori mari, au o 
înaltă suspiciune de DFM (vezi si subcapitolul „Displ/azia fibromusculara’). 

Manifestările clinice ale HTRV variază într-un spectru larg, aşa cum este 
ilustrat în tabelul nr. 8. Semnele clinice ale pacienților cu HTRV diferă de cele ale 
pacienţilor cu HTA esenţială. Multe dintre aceste elemente, incluzând durata HTA, 
data debutului (>55 ani), rezultatele examinării fundului de ochi sau hipokaliemia 
sunt mult mai des întâlnite in HTRV, dar valoarea lor discriminativă si predictiva 
este limitata. 


Cel mai important element al examenului fizic abdominal il reprezinta 
auscultatia, atât a aortei supraombilicale, cât şi a arterelor renale (paraombilical, pe 
marginea mușchilor drepţi abdominali, şi în lombe, la nivelul Lz). În semiologia 
clasică sunt descrise trei tipuri de sufluri (care apar la 40% din pacienţi): 

e sistolo-diastolic (componenta diastolică lipseşte foarte rar); 

e aspru, in general supraombilical şi iradiat de-a lungul aortei şi în arterele 
femurale; se asociază cu alte semne de stenoză a axului aorto-iliac (puls 
diminuat, paloare, tulburări trofice) — este caracteristic aterosclerozei aortei; 

e in flancuri, cu caracter de du-te-vino, în fistula arterio-venoasa. 

Tabelul 8. Elemente clinice sugestive pentru hipertensiunea reno-vasculara. 


Hipertensiune accelerată sau malignă 

Hipertensiune rezistentă la mai mult de 3 clase de antihipertensive 

Absența istoricului familial de HTA; 

Debutul hipertensiunii după vârsta de 55 de ani (la bărbaţi); 

Retenţie azotată determinată de administrarea IECA sau ARA2 

Asimetrie renală > 1,5 cm (în absenţa chisturilor renale) 

Alcaloză  hipokaliemică fără o cauză determinată (sugestiv pentru 
hiperaldosteronism) 

Sufluri abdominale/lombare (în special diastolice) 

Edem pulmonar recurent (în special când fractia de ejectie a ventriculului stâng este 
prezervată) 

Istoric de fumător 

Boală aterosclerotică cu diferite localizări 


Retinopatie severă 
IEC A=inhibitori ai enzimei de conversie a angiotensinei; BRAT=blocanti ai receptorilor angiotensinei 


Investigaţii paraclinice (teste de screening şi diagnostic) 
e Teste screening 

Principalul test utilizat pentru screening-ul HTRV îl reprezintă ultrasonografia. 
Nu mai sunt actualmente recomandate ca teste screening măsurarea activității 
reninei plasmatice (cu sau fără activare cu IECA) şi nefroscintigrafia după 
administrare de [ECA (captopril sau enalapril) deoarece sunt lipsite de acuratețe la 
indivizii cu SAR bilaterală, cu BCR, cu alte nefropatii parenchimatoase sau 
obstructive sau care se află sub tratament cu medicamente ce inhibă sistemul 
renină-angiotensină-aldosteron. 


Ultrasonografia arterelor renale (în mod B şi Doppler) este neinvazivă, 
relativ ieftină şi are o sensibilitate şi o specificitate înalte. Creşterea vitezei sistolice 
maxime în arterele renale >180 cm/s şi un raport al vitezelor sistolice renală/ 
aortică >3,5 sunt foarte sugestive pentru SAR (vezi figura 5). Un gradient 
translezional de presiune sistolică >15% poate constitui o indicație pentru 
angioplastie. Are, deasemenea, valoare predictivă pentru succesul angioplastiei 
renale; astfel, dacă indicele de rezistivitate în circulaţia intrarenală este mai 
mare de 0,80, la 97% dintre pacienţi TA nu va scădea după angioplastie, iar la 
80% dintre subiecţi funcţia renală nu se va ameliora. Totuşi, ultrasonografia 
prezintă şi limite importante: este laborioasă, consumatoare de timp, presupune 
un investigator experimentat şi este dificil de interpretat la pacienţii obezi sau 
cu meteorism intestinal. 

Testul de provocare cu captopril sau Testul captopril-activitatea reninei plasmatice 
(ARP) constă în administrarea a 25-50 mg Captopril, un rapid inhibitor al 
ECA; secundar, scad atât nivelele plasmatice de Ang II cât şi feed-back-ul 
negativ al acesteia asupra sintezei de renină în rinichiul stenotic. O valoare a ARP 
> 5,7 ng/ml reprezintă un test pozitiv. Sensibilitatea testului este de 75-100%, 
iar specificitatea 60-90%. Necesitatea întreruperii medicatiei antihipertensive 

care influenţează nivelul seric al reninei (beta blocant, IECA, diuretice), cu 10 
zile anterior efectuării testului limitează utilizarea acestuia. 


Figura 5. Ecografie Doppler color cu analiză spectrală la un pacient cu hipertensiune 
necontrolată sub medicatie antihipertensivă în schemă maximală; se remarcă aspectul 


clasic parvus et tardus al undei arterei renale (pantă lentă si amplitudine diminuată 


până la vârful undei — vezi săgețile) distal de o stenoză de arteră renală. 


- Renograma după administrare de IECA — acest test se bazează pe dependența 


de Ang II a vascularizatiei renale; scăderea determinată de captopril a nivelurilor 
plasmatice de Ang II induce un flux sangvin renal scăzut, cu preluare redusă 
şi excretie întârziată a radiotrasorului (technetiu 99). Deşi are acuratețe foarte mare, 
lipsa unor criterii standardizate şi uniform acceptate şi a validării prospective 
limitează, în prezent, utilizarea sa pe scară largă; de asemenea valoarea diagnostică 
este redusă la pacienţii cu SAR bilaterală, de severitatea relativ egală. 


Teste diagnostice 
- Angiografia renală convenţională, cu substanță de contrast rămâne 


“standardul de aur” în diagnosticul calitativ şi cantitativ al SAR, desi 
comportă două riscuri importante: nefrotoxicitatea substanței de contrast şi 
ateroembolismul. Metoda constă în injectarea unei substanţe de contrast într-o 
venă de la plica cotului, putând fi efectuată şi cu pacientul în ambulator (vezi 
figura 6). Principalele dezavantaje sunt legate de costul înalt (nu poate fi 
astfel utilizată ca test screening) şi de faptul că, totuşi, injectarea substanţei de 
contrast este preferabil a fi făcută la nivel arterial (în acest caz, dacă se identifică 
o leziune semnificativă, în cursul acelecaşi proceduri, se practică şi angioplastia 
percutană transluminală). Prelucrarea digitalică poate îmbunătăți considerabil 

calitatea imaginii angiografice. La pacienţii cu insuficiență renală 
semnificativă, utilizarea unor substanțe non-nefrotoxice (dioxid de carbon sau 
gadoliniu) este de preferat, este obligatorie profilaxia nefrotoxicitatii 
substanțelor de contrast iodate (vezi capitolul “/nsuficienta renală acută”). 


Figura 6. Angiografie cu substanţă de contrast ce arată o stenoză critică 
la nivelul unei ramuri mari a arterei renale drepte (sdgeata alba), 
asociată cu mici anevrisme. 


Se observă şi vase colaterale, locale şi derivate dintr-o arteră capsulară (săgețile negre). 


Angiografia prin rezonanță magnetică este noninvazivă şi nu utilizează agenți 
nefrotoxici. Substanța de contrast folosită este gadoliniul. Inconvenientele 
sale sunt: necesitatea menţinerii apneei de către pacient în timpul examinării 
şi alterarea rezultatelor în cazul prezenţei unor corpi metalici intracorporeali 
(stenturi, clipuri vasculare, cardiostimulatoare, schije metalice intraoculare etc.). 
Reprezintă metoda de electie în detectarea SAR la pacienții cu insuficiență 
renală şi risc crescut de nefrotoxicitate sau de ateroembolism; totuşi utilizarea 
ei este limitată la pacienţii cu Cl creatinină <30 ml/min datorită riscului crescut 
de fibroză sistemică nefrogenă (vezi şi subcapitolul „Nefropatia ischemică”); 
Angiografia renală prin tomografie computerizată este tot mai des utilizată, 
în limita posibilităţilor, pentru diagnosticarea bolii reno-vasculare, datorită 
progreselor tehnice actuale care permit creşterea calității imaginilor (vezi figura 7). 
Acest tip de investigaţie oferă rezoluţie spațială mai bună decât angiografia 
prin rezonanță magnetică, dar expune pacientul radiațiilor ionizante. Necesită 
>100 ml substanță de contrast, fiind astfel evitată la pacienţii cu insuficiență 
renală semnificativă. 

Figura 7. Reprezentare bidimensională a unei explorări 
prin tomografie computerizată tridimensională la un pacient de 12 ani. 
Se remarcă stenoza severă la nivelul aortei abdominale (sageata albastra). 
Sunt prezente arterele colaterale lărgite: artera marginala (săgeata alba) 
uneşte arterele mezenterice superioară şi inferioară, iar arterele epigastrice (săgețile verzi) 
unesc arterele subclavie şi femurală de fiecare parte. Nu se pot observa detalii 
ale arterelor intrarenale, în ciuda calităţii foarte bune a imaginii. 


e Diagnostic diferenţial 
Principalul diagnostic diferențial al HTRV ateromatoase îl reprezintă 
fibrodisplazia; elementele de diferenţiere sunt prezentate în tabelul 9. 


Tabelul 9. Diagnostic diferenţial fibrodisplazie — SAAR. 


Criteriu Ateroscleroza Displazia 
fibromusculară 

Proporția cazurilor (%) 80 20 

Vârsta la debut După 55 de ani Din adolescenţă 

Sexul Ambele F:B= 10:1 

Locul leziunii De obicei ostial (1/3 proximală) Artera renală distală sau 
ramură (1/3 
medie/distala) 

Imaginea radiologica Leziune unica Leziuni scurte, adesea 
multiple 

Dilatatie poststenotica Frecvent Rara 

Progresie Frecvent Rareori 

Ocluzie/tromboză arterială În timp Rară 

Ateroscleroză generalizată Frecvent Mai puţin frecventă 

Insuficienta renală În timp Rară 

Intervenţie chirurgicală sau Rezultate mediocre Rezultate bune 


angioplastie APTR puţin adecvată APTR adecvată 

Evoluţia si prognosticul HTRV aterosclerotice 

SAAR evoluează de regulă lent, asemănător cu boala aterosclerotică în alte teritorii 
arteriale (coronare, carotide, artere ale membrelor inferioare), determinând manifestări 
clinice după mai multi ani de evoluţie. Evoluţia stenozei se face spre agravare si 
apoi spre tromboză. Riscul de evolutivitate este mai important în cazul leziunilor 
severe, dar există şi factori proprii de evoluţie a plăcii de aterom, ca şi factori genetici 
încă puţin cunoscuţi. S-a constatat că aproximativ 15% dintre pacienţii cu SAAR 
moderată progresează într-un an către SAAR semnificativă, iar dintre aceştia, 10% 
dezvoltă ocluzia completă (tromboză) a unei artere renale într-un interval de 2 ani. 

Riscul de evenimente cardiovasculare este de patru ori mai mare la pacienţii cu 
HTRV aterosclerotică comparativ cu populaţia generală. Asocierea NI creşte 
suplimentar riscul cardiovascular. Asocierea unui infarct miocardic sau a 
insuficientei cardiace congestive reduce încă şi mai dramatic durata medie de 
supravieţuire a acestor pacienţi. Riscul de deces printr-un eveniment cardiovascular 
este de şase ori mai mare decât riscul de a ajunge la dializă. 


17.9.2.4. Nefropatia ischemică 
Definiţie 

Nefropatia ischemică (NI) este o formă de BCR secundară hipoperfuziei 
cronice a rinichilor, determinată cel mai adesea de o SAR bilaterală (sau unilaterală 
pe rinichi unic funcţional). Dacă SAR este unilaterală, va fi însoțită de afectare 
renală funcţională, cum ar fi nefroscleroza, în rinichiul contralateral. 

Alte cauze ale NI sunt: micro-embolismul renal cu cristale de colesterol (şi alte 
forme de atero-embolism) şi mult mai rar, sindromul antifosfolipidic primar, 
neurofibromatoza şi poliarterita nodoasă. 


Epidemiologie 

Prevalenta NI este în continuă creştere datorită, pe de o parte, creşterii speranţei 
de viață a populaţiei, şi pe de altă parte, extinderii folosirii unor proceduri 
diagnostice moderne, precum angiografia arterelor renale. NI este responsabilă de 
5-20% din cazurile de BCR terminală la pacienţii de peste 50 ani şi peste 40% la 
pacienţii de peste 75 ani. 


Fiziopatologie 

NI presupune SAAR critică (> 80%), bilaterală, sau unilaterală pe rinichi unic 
funcțional sau anatomic. Aceste stenoze pot induce insuficiență renală prin mai 
multe mecanisme: 

e hipoxia renală, în special la nivelul medularei. (Uneori, circulația colaterală 
poate menţine viabilitatea renală, fapt demonstrat de recuperarea funcţiei renale 
după revascularizarea unui rinichi cu ocluzie completă, veche, a arterei renale); 

e ischemia tubulară secundară vasoconstrictiei arteriolei eferente, ca rezultat al 
activării compensatorii a SRAA. Această ischemie conduce la leziuni tubulo- 
interstitiale şi fibroza; 

e inflamatia post-ischemică. Hipoperfuzia poate induce apoptoza celulelor epiteliale, 
eliberarea de citokine şi activarea fibrozei interstitiale; nefroangioscleroza 
hipertensivă este consecinţa vasculară a HTA (la care contribuie şi alti factori, 
precum îmbătrânirea sau diabetul zaharat). 


Diagnostic 

e Prezența insuficientei renale la un pacient vârstnic, hipertensiv, cu factori de 
risc cardiovasculari, asociat cu una din următoarele situații este înalt sugestivă 
pentru NI: 

- alte localizări ale bolii ateromatoase ( boală aterosclerotică coronariană sau 
boală vasculară periferică); 

- deteliorarea ratei de filtrare glomerulară (RFG) cu mai mult de 30% post 
administrare de IECA/ARA2. RFG este prezervată prin vasodilatatia 
arteriolei aferente şi vasoconstrictie pe arteriola eferentă. Un rol esenţial îl 
joacă Ang II care determină vasoconstrictie pe arteriola eferentă, menţinând 
astfel RFG. Administrarea blocantilor SRAA scade/blochează acţiunea Ang II 
şi scade RFG. Trebuie menţionat că pacienţii cu stenoza unilaterală şi cu 
rinichiul controlateral funcţional sau cei cu SAAR bilaterală veche, unde RFG 
nu mai este dependentă de Ang II, ci de retentia sodată nu dezvoltă IRA post 
administrare de IECA/AR A2; 

- asimetrie renală importantă (peste 1,5 mm) sau un rinichi mic unilateral 
(< 90 mm), în absenţa altei patologii renale; 

- episoade recurente de edem pulmonar acut. 


Sedimentul urinar este sărac, cu puține celule şi cilindri; proteinuria este de 
regulă minimă sau chiar absentă; totuşi, s-au raportat cazuri rare de proteinurie de 
rang nefrotic, cel mai probabil secundar nivelelor crescute de Ang II; corectia 
stenozei scade nivelul de Ang II şi reduce proteinuria. 

Suspiciunea clinică trebuie confirmată prin teste imagistice, care trebuie să 
evidentieze atât stenoza, cât şi funcționalitatea rinichiului. Testele imagistice 
folosite sunt aceleaşi ca si în cazul HTRV, cu câteva particularități. Ca test de 
screening se foloseste ultrasonografia. Astfel, la ecografia renală, o diferență de 
peste 1,5 cm între cei doi rinichi, în absenţa altei patologii renale, poate sugera 
boala reno-vasculară, dar sensibilitatea este redusă. La ecografia Doppler, un indice 
de rezistivitate de peste 0,8 în rinichiul stenozat indică afectare parenchimatoasă 
importantă; în aceste condiţii funcţia renală nu se va ameliora post revascularizare. 

Pentru vizualizarea arterelor renale se preferă angiografia prin rezonanță 
magnetică, deoarece arteriografia renală convenţională şi cea prin tomografie 
computerizată sunt asociate cu numeroase riscuri (ateroembolism sau nefropatie de 
contrast), în special la diabetici. Totuşi, administrarea de gadolinium la pacienţii cu 
BCR severă se poate asocia cu fibroza sistemică nefrogenă. Ca urmare, se 
recomandă evitarea acestuia la pacienţii cu Cl creatinină sub 30 ml/min, unde se 
preferă expunerea pacientului riscului de nefropatie de contrast (si se efectuează 
profilaxia adecvată) decât expunerii la gadolinium. 


Cap. 17 - Hipertensiunea arterială 509 


Evoluţia şi prognosticul negropatiei ischemice 

NI este o boală progresivă. Aproape o treime dintre pacienţii cu NI şi BCR 
moderată (RFG în jur de 40 ml/min) ajung în mai putin de 5 ani la BCR terminală. 

Deasemenea, prezența NI sporeşte riscul cardiovascular al pacienţilor. Rata de 
supraviețuire la 5 ani a pacienţilor cu NI este cu aproape 25% mai mică decât a 
indivizilor de aceeaşi vârstă din populaţia generală. Dintre pacienţii cu NI şi BRC 
terminală iniţiaţi în dializă cronică, aproape jumătate vor deceda în următorii doi 
ani. Asocierea unui infarct miocardic sau a insuficientei cardiace congestive reduce 
încă şi mai dramatic durata medie de supraviețuire a acestor pacienți. 


17.9.2.5. Tratamentul afecţiunilor renovasculare aterosclerotice (HTRV şi NI) 

În majoritatea cazurilor, abordarea tratamentului la un pacient cu boală reno- 
vasculară aterosclerotică constitue o balanță între managementul farmacologic al 
HTA şi factorilor de risc cardiovascular, şi decizia de a revasculariza (prin 
angioplastie +/- stent sau chirurgical) sau nu. Nu există în acest moment un consens 
general în această privinţă. Figura 8 prezintă algoritmul de abordare a tratamentului 
la pacientul cu HTRV. 

t ; = 

| Interventie chirurgicală 

Tratament farmacologic 


Figura 8. Abordarea tratamentului la pacienţii cu HTRV 
(ATS=ateroscleroza; APTR=angioplastie renală transluminala percutanată). 


Tratamentul medicamentos 

Este recomandat la pacienţii la care funcția renală rămâne stabilă timp de 6-12 luni 
şi TA este controlată adecvat. Alte argumente pentru tratamentul medicamentos 
sunt: vârstă înaintată, speranță de viata limitată, comorbiditati majore care fac 
revascularizarea prea riscantă, risc crescut de antecedente de ateroembolism, 
prezenţa concomitentă a unei afecțiuni parenchimatoase renale. 

Include: 

e Control tensional adecvat 

Ischemia renală bilaterală determină activarea SRAA, retentia sodată şi 
expansiunea volemică. Ca urmare, utilizarea agenţilor blocanti ai SRAA - JECA sau 
ARA2 oferă un control tensional superior celorlalte clase de antihipertensive. 
Utilizarea IECA/ARA2 se asociază cu riscul deteriorării hemodinamic mediate a 
funcţiei renale la aceşti pacienţi. Acest risc este minor (doar 5-10% dintre pacienţi 
dezvoltă o insuficiență renală acută semnificativă care să necesite oprirea 
administrării medicamentului) şi tranzitoriu (la majoritatea pacienţilor funcția 
renală se stabilizează sau chiar se ameliorează după 2 luni de tratament). Totuşi, 
după iniţierea sau creşterea posologiei [ECA la pacienţii cu SAR, supravegherea 
creatininemiei şi a kaliemiei este obligatorie. La majoritatea pacienţilor (86-92%) 
cu SAR unilaterală utilizarea IECA/AR A2 permite controlul tensional adecvat (sub 
140/90 mmHg). Astfel, multi pacienți cu SAR unilaterală pot fi trataţi 
medicamentos, fără intervenţie pentru revascularizarea fluxului renal, o lungă 
perioadă de timp, uneori chiar toată viaţa. 

Utilizarea pe o scară tot mai largă a IECA şi a ARA2 permite un tratament 
eficient si al cazurilor subcritice de boală reno-vasculară, chiar si în absenţa 
identificării acesteia. Mai important, pacienţii cu insuficiență cardiacă congestivă şi 
BCR moderată (creatininemia cuprinsă între 1,4 şi 2,3 mg/dl), dintre care multi au 
SAR, prezintă o ameliorare netă a supravieţuirii, în urma tratamentului cu IECA. 


Antagonistii canalelor de calciu ocupă un rol preferential în tratamentul SAR, 
întrucât nu alterează hemodinamica renală şi, din contra, cresc debitul sangvin 
renal. Pe de altă parte, blocantii de calciu nu modifică testele de explorare a 
sistemului renină-angiotensină. 


Betablocantele pot fi utilizate ca medicatie antihipertensivă, scăzând nivelul 
activității reninei. Efectul asupra hemodinamicii renale este neutru, cu excepția 
celor neselective care scad debitul sanguin renal, dar fără expresie clinică. 


Alfablocantele şi antihipertensivele centrale pot fi utilizate fara probleme, dar 
sunt mai putin eficace. Diureticele prin depletia hidro-sodată pe care o antrenează pot 
determina uneori creşterea creatininei. Folosirea lor necesită o supraveghere atentă. 
e  Stoparea fumatului; 

e Control glicemic adecvat la diabetici; 

e Utilizarea medicatiei antiagregante plachetare - considerată obligatorie în 
SAR şi nefropatia ischemică, deşi efectul asupra progresiei BCR nu a fost 
demonstrat cu certitudine; 

e Având în vedere efectele cert favorabile ale inhibitorilor HMG-CoA reductazei 
(statine) asupra bolii coronariene, ca şi unele rezultate bune raportate în prevenirea 
progresiei bolilor renale cronice, se presupune că aceşti agenți ar putea fi utili si 
la pacienţii cu NI, deşi acest fapt nu a fost încă formal demonstrat. 

Terapia de revascularizare renala 

Terapia de revascularizare renala este recomandata (pe baza unui consens 
general, dar fara studii solide care să o susțină) la pacienţii cu SAR semnificativă in 
următoarele situaţii: 

e HTA dificil de controlat prin medicatie, refractară, accelerată sau malignă; 

e  Deteliorarea rapidă a funcţiei renale sub tratamentul medicamentos al HTA; 

e Insuficienta cardiacă congestiva la un pacient la care funcţia ventriculului stâng 
este prezervată; 

e Insuficienté renală indusă de tratamentul cu IECA la pacienți cu SAR 
semnificativă bilaterală; 

e Episoade recurente de edem pulmonar acut sau angina instabilă — cea mai bine 
documentată indicație, însă pe baza studiilor retrospective; 

Stenoza per se, chiar dacă este bilaterală, nu este o indicație de revascularizare. 

Succesul revascularizatiei este definit, de regulă, ca reducerea creatininemiei cu 
>20% fata de nivelul initial, în timp ce creşterea acesteia cu >20% este considerată 
drept eşec, iar rezultatele intermediare sunt interpretate variabil (insucces sau, 
dimpotrivă, “stabilizarea” funcţiei renale). 

La pacienţii cu SAAR şi NI anumite criterii sunt sugestive pentru succesul 
revascularizării. Aceste criterii sunt: 

e aspectul angiografic normal al arteriolelor post-stenotice; 

e dimensiuni renale >9 cm; 

e biopsie renală arătând o bună prezervare a glomerulilor şi a tubilor şi arterio- 
scleroză minimă; 

e indice de rezistivitate intrarenal <0,80 la eco-Doppler; 

e insuficiență renală instalată brusc, recent. 

Valorile creatinininei de peste 3-4 mg% sunt de obicei asociate cu disfunctie 
renală severă, la aceşti pacienţi nu se recomandă revascularizarea, mai ales dacă 
dimensiunile renale sunt mai mici de 8 cm. 

e Casi metodă de revascularizare, cel mai des folosită (peste 95% din cazuri) este 
angioplastia percutană transluminala (APTL); plasarea unei proteze 
endovasculare (stent) este standard. Majoritatea leziunilor ATS sunt localizate 
ostial şi multe sunt extinderi ale plăcilor aortice de ATS; restenozarea acestor 
leziuni este frecventă după angioplastia cu balon. Utilizarea stenturilor reduce 
riscul restenozării (14% versus 26-48% la 6 luni). 

Neoproliferarea intimală secundară angioplastiei se însoţeşte de o incidenţă 
ridicată a restenozelor (10-40%). De aceea, post-APTL se indică administrarea de 
antiagregante plachetare (precum aspirina sau clopidogrelul), dar dozele cele mai 
eficace, combinaţia cea mai bună şi durata optimă a terapiei nu sunt clar stabilite. 
Utilizarea de stent-uri impregnate cu agenți anti-proliferativi (aum ar fi sirolimus) 
ar putea reduce riscul restenozării. 

Intervenţia comportă o serie de riscuri redutabile: hematom la locul de punctie, 
disectia arterei renale (1-3%), embolism colesterolic sistemic (1-8%), ocluzie de arteră 
renală, urmată de infarct renal şi insuficiență renală acută, uneori ireversibilă (1,5%). 

Numeroase studii prospective randomizate efectuate în ultimii ani NU au 
demonstrat ameliorarea controlului tensional, a funcției renale, a evenimentelor 
cardiovasculare sau a mortalităţii la pacienții supuşi angioplastiei comparativ cu 
tratamentul medicamentos. Studiul STAR (the Stent Placement and Blood Pressure 
and Lipid lowering for the Prevention ot Progression of Renal Dysfunction Caused 
by Atherosclerotic Ostial Stenosis of the Renal Artery) este un studiu multicentric 
european incluzând 140 de pacienți cu SAAR peste 50%, cu valori tensionale 
stabile şi BCR (Cl creatinină între 15-80 ml/min); după 2 ani de monitorizare nu au 
existat diferente semnificative (privind progresia BCR si controlul tensional) între 
grupul pacienţilor tratați medicamentos şi cei cu angioplastie. Studiul ASTRAL (the 
Angioplasty and Stenting for Renal Artery Lesions) a inclus 806 pacienţi cu SAAR 
fără indicaţii certe de revascularizare şi BCR (creatinina în jur de 2 mg/dl) din 
58 de centre din marea Britanie, Noua Zeelandă şi Australia, care au urmat fie 
tratament medicamentos şi angioplastie, fie doar tratament medicamentos. După 1 an 
de monitorizare, nu au existat diferențe semnificative statistic nici în ceea ce priveşte 
funcţia renală, nici tensiunea arterială, între cele două grupuri. Într-o metaanaliză 
recentă (2011), incluzând 1208 pacienți cu SAR, revascularizarea a avut drept unic 
avantaj reducerea numărului de antihipertensive; funcţia renală, evenimentele 
cardiovasculare si mortalitatea generală au fost identice în cele două grupuri. 

Totuşi, angioplastia este utilă în stenozele bilaterale strânse (mai mult de 
75%), cu HTA severă, necontrolată unde se constată post-interventie reducerea 
tratamentului medicamentos (aproximativ 50% din cazuri); vindecarea este destul 
de rară (un caz din şapte). Deasemenea, post angioplastie, RFG se ameliorează la 
cel mult jumătate dintre pacienții cu deteriorarea bruscă, recentă, a funcției renale. 

e Revascularizatia chirurgicală. Procedeele chirurgicale cuprind: endarterectomia, 
pontajul aorto-renal şi pontajul extra-anatomic (din ramuri ale arterelor celiacă 
sau mezenterică). În comparaţie cu angioplastia, revascularizarea chirurgicală 
este de circa 10 ori mai costisitoare și comportă riscuri imediate mai mari 
(hemoragii, infecţii, infarct miocardic, accidente vasculare cerebrale, atero- 
embolism, insuficiență renală acută, deces în 1-6% din cazuri). În plus, chirurgia 
nu și-a demonstrat superioritatea din punctul de vedere al controlului TA şi al 
ameliorării funcţiei renale şi se asociază cu un risc mai mare de mortalitate, atât 
pe termen scurt, cât şi pe termen lung. Pe plan mondial, rolul chirurgiei s-a redus 
dramatic odată cu îmbunătăţirea tehnicilor de angioplastie. Actualmente se consideră 
că revascularizarea chirurgicală renală ar trebui rezervată doar pacienților cu 
SAR la care se asociază anevrism de aortă cu indicație operatorie, leziuni stenotice 
renale complexe, inaccesibile angioplastiei sau în cazul eșecului angioplastiei. 


Revascularizarea unui rinichi cu artera renală complet obstruată poate fi 
tentată atunci când se presupune că rinichiul respectiv este încă funcţional (datorită 
unei circulații colaterale satisfăcătoare). Decizia poate fi luată în considerare, dacă 
unul sau mai multe dintre criteriile de mai jos sunt prezente: 

e vizualizarea căilor urinare la urografia i.v. sau la faza tardivă a arteriografiei renale; 


Cap. 17 - Hipertensiunea arterială 513 


e rinichi cu axul lung > 8-9 cm; 
e prezența de glomeruli intacti la examenul histologic renal. 


17.9.2.6. Particularităţile displaziei fibromusculare (DFM) 

DFM este o boală arterială cu etiologie necunoscută, non-inflamatorie, non- 
aterosclerotică, care afectază predominant arterele mari şi mijlocii, la femei de 
vârstă tânără, de rasă albă. 

Patogeneza bolii este incertă; factorul genetic este cu siguranță implicat, 
deoarece au fost descrise cazuri familiale de DFM (10% din cazuri). Factorul 
hormonal ar putea fi implicat, având în vedere predominenta bolii la femeile tinere, 
premenopauzal. Alţi factori incriminati sunt: oxigenarea arterială inadecvată, 
fumatul sau deficitul de alfal-antitripsina. 

Teritoriile vasculare de electie (în ordine descrescătoare a frecvenţei) sunt: 
arterele renale, arterele carotide, şi mai rar arterele vertebrale, iliace sau coronare. 

Din punct de vedere anatomo-patologic, în funcţie de localizarea predominantă 
a displaziei în peretele arterial, se definesc trei tipuri de fibrodisplazie: intimală, 
medială (cea mai frecventă — în peste 60% din cazuri) şi periadventicială. În displazia 
mediei, zonele de stenoză alternează cu dilatatii anevrismale (aspect de colier de 
perle la angiografie — vezi figura 9). Leziunile se pot complica cu disectia mediei 
sau cu anevrisme şi în aproximativ un sfert din cazuri leziunile pot fi bilaterale. 

Manifestările clinice depind de segmentul arterial implicat. Cele mai frecvente 
sunt: hipertensiunea, accidentul ischemic tranzitor, ischemia cerebrală, anevrismele 
intracraniene saculare şi disectiile arteriale. 


ultrasonografia, angiografia prin resonanță magnetică nucleară sau prin tomografie 
computerizată. "Standardul de aur” pentru diagnosticarea DFM il reprezintă 
angiografia convenţională, unde aspectul tipic este de „şirag de mărgele” cu 

stenoze şi dilatatii succesive (vezi figura 9.). 

DFM medială, cea mai frecventă, progresează rar spre ocluzia arterei renale si 
nefropatie ischemică. Ca urmare terapia de revascularizare are ca scop la aceşti 
pacienţi ameliorarea/vindecarea HTA si nu a funcției renale. În schimb, progresia 
DFM intimale şi periadventiciale se poate însoți de deteriorarea funcţiei renale. 

Opțiunile terapeutice includ, ca şi în cazul HTRV aterosclerotice, terapia 
medicamentoasă (vezi mai sus) sau revascularizarea renală prin APTL sau chirurgicală. 

Terapia de revascularizare este indicată în următoarele situații: 

e HTRV cu debut recent, în special la tineri, unde probabilitatea co-existentei 
bolii aterosclerotice este minimă; 

e Pacienţii la care valorile tensionale nu sunt controlate în pofida terapiei 
medicamentoase optime; 

e Pacienti necomplianti sau care nu tolerează terapia medicamentoasă; 

e Pacienţii la care funcţia renală se deteriorează progresiv. 

Se preferă revascularizarea prin APTL, datorită eficienței similare şi riscurilor 
mai reduse. Rezultatele post APTL sunt foarte bune, în special când stenoza este 
localizată pe un ram principal (vindecarea HTA în 40-55% din cazuri şi 
ameliorarea acesteia în aproape 85% din cazuri), net superioare revascularizării 
arterelor aterosclerotice. Rezultatul angioplastiei este evaluat prin prezenţa sau nu a 
unui gradient de presiune rezidual şi pe dispariţia stenozei pe arteriografie. Când 
există o stenoză reziduală de peste 30%, sau persistă un gradient de presiune medie 
de peste 5 mm Hg, rezultatul este considerat incomplet luându-se în discuţie plasarea 
unei endoproteze. Restenozarea post APTL plus stent apare în 10-20% din cazuri. 

Tratamentul chirurgical este utilizat la pacienții cu leziuni stenotice renale 
complexe, inaccesibile angioplastiei sau în cazul eşecului angioplastiei. Rata de succes 
este de peste 88%; hipertensiunea este vindecată în 33-63% din cazuri şi ameliorată în 
24-57% din cazuri. Ameliorarea sau stabilizarea funcţiei renale apare în 92% din 
cazuri. Rate mai mici de succes s-au semnalat la pacienții mai în vârstă, cu durată mai 
mare a HTA, şi cu probabilitate crescută de boală aterosclerotică concomitentă. 

Monitorizarea pacienților postrevascularizare se recomandă a fi efectuată prin 
ecografie Doppler (vizualizează o eventuală restenoză sau scăderea dimensiunilor 
renale) la 6 luni post terapie si apoi anual sau în condiţiile deteriorării funcției 
renale sau a recurentei tensiunii arteriale. 


17.9.3. Hipertensiunea reno-parenchimatoasă 


Hipertensiunea arterială reno-parenchimatoasă (HTRP) este HTA care apare în 
cursul evoluţiei bolilor parenchimului renal. Afectiunile renale parenchimatoase 
sunt rareori cauza unei HTA, aproximativ 4-5% din pacienții hipertensivi. Această 
etiologie este mai frecventă la copil. 

Într-o primă etapă diagnosticul este suspectat în fata unui istoric de infecţii 
urinare din copilărie, prezența anomaliilor sedimentului urinar: proteinurie, leucociturie, 
hematurie, prezenţa cilindrilor şi confirmat printr-o ecografie renală care poate 

pune în evidenţă o asimetrie renală sau o anomalie unilaterală. În a doua etapă este 

necesară demonstrarea responsabilitatii patologiei renale unilaterale în sindromul 

hipertensiv. Diagnosticul se bazează pe explorarea SRAA: dozarea reninei active în 

sângele venos periferic care este crescută, dar mai ales prelevarea separată de 

renină din venele renale care va pune în evidenţă, în caz de responsabilitate a 

rinichiului afectat, un gradient de renină de peste 1,5 între cele două vene renale. 
Etiologia este multifactoriala: 

e rinichi mic unilateral: hipoplazie segmentară, pielonefrită cronică, nefropatie de 

reflux, rinichi radic ; 

anomalii congenitale: agenezie renală unilaterală, rinichi ectopic sau ptozat; 

chist renal solitar; 

hidronefroză; 

traumatism renal: disectie de arteră renală, hematom perirenal, etc.; 

tuberculoza urinară; 

tumori renale: tumoră Wilms, reninoame, adenocarcinom, oncocitom. 

Dacă responsabilitatea rinichiului patologic este confirmată prin creşterea 

secreției de renină, cu un gradient semnificativ, tratamentul trebuie să fie mai întâi 

medical, făcându-se apel la IECA, În caz de eşec al acestui tratament, sau în cazul 

unei eventuale pluralitati, tratamentul va fi obligatoriu chirurgical, constând în 

nefrectomia rinichiului patologic, hipersecretor de renină. 


17.9.4, Situaţii particulare 


17,9.4.1. HTA din pielonefrita cronică. Nefropatia de reflux 

PNC, cel mai frecvent bilaterală, este o cauză frecventă de boală secundară renală 
la bolnavii cu HTA (23%), Deoarece frecvent bolnavii au în antecedente infecţii ale 
tractului urinar, multe dintre ele secundare refluxului vezico-ureteral, actualmente 
în literatura de specialitate se utilizează termenul de „nefropatie de reflux” (NR). 
Datele din literatură semnalează faptul că 27% din copiii cu HTA renală au 
nefropatie de reflux, iar la cei cu HTA severă procentele urcă până la 64%. 
Kinkaid-Smith afirma încă din 1983 că la 15-20% din bolnavii cu HTA malignă pot 
fi depistate caracteristicile radiologice şi clinice ale NR. Factorul patogenic major 
al HTA este ischemia renală, cu activarea consecutivă a SRAA; reninemia periferică 
este crescută sau normală, dar și în acest din urmă caz indexul reninic al rinichiului 
bolnav este crescut. Mecanismul intim care conduce la reducerea presiunii de 
perfuzie intrarenală este variat şi nu pe deplin elucidat, invocându-se: spasmul 
arterial focal, trombozele capilare şi venulare, endarterita inflamatorie, cicatricile 
fibroase, iar la pacienţii cu secreție similară de renină la nivelul ambilor rinichi, se 
invocă implicarea prostaglandinelor renale ca mecanism patogenic al HTA. 

O situaţie particulară, atât patogenic dar mai ales terapeutic, este reprezentată la 
femeile tinere de posibilitatea asocierii modificărilor parenchimatoase induse de 
PNC cu cele atribuite unei stenoze displazice a arterei renale, ceea ce impune 
arteriografia renală selectivă. 

Pentru cazurile clare de afectare unilaterală se obțin rezultate benefice după 
nefrectomie, cu condiţia selecţiei riguroase a cazurilor: subiecți tineri, cu istoric 
scurt al HTA, cu hipertrofia compensatorie a rinichiului contralateral, fără afectarea 
calicelor, fără leziuni corticale şi al căror rinichi bolnav contribuie cu <25% din 
funcţia renală totală. Ca alternativă la nefrectomie, când leziunea este unilaterală şi 
rinichiul este mic, se poate realiza embolizarea arterei renale. Dacă RFG <70-80 
ml/min şi leziunea este bilaterală, intervenţia chirurgicală este contraindicată, iar 
tratamentul este exclusiv igieno-dietetic şi medicamentos. 


17.9.4.2. HTA din nefropatiile glomerulare cronice 

Debutul HTA poate fi precoce, în nefropatiile glomerulare (NG) proliferative sau 
bolile ce asociază afectarea severă a vascularizatiei intrarenale, în alte cazuri poate 
fi tardiv, o dată cu diminuarea RFG (vezi şi capitolul „Nefropatii glomerulare ”). 
HTA din GN poststreptococică apare la 80% din pacienți, este moderată şi are ca 
mecanism de producere reducerea RFG cu retenţie de sodiu şi apă. Nu este pe 
deplin elucidat necanismul HTA la bolnavii cu GNC care au RFG normală şi 
activitatea SRA de asemenea în limite normale. Se admit ca posibile: activarea 
reflexelor aferente renale care stimulează sistemul nervos simpatic, şi alterări ale 
agenților vasoactivi intrinseci renali. 


17.9.4.3. HTA din boala polichistică renală autozomal dominantă a adultului 
(ADPKD) 
Afectiune ereditară, transmisă autosomal dominant, întotdeauna bilaterală, ADPKD 
transformă rinichii în conglomerate de chisturi localizate atât în corticală, cât şi în 
medulară (vezi şi capitolul „Boli genetice renale”). HTA apare variabil în 45% - 
80% din cazuri, iar mecanismele patogenice sunt complexe şi variază cu stadiul 
evolutiv al bolii, respectiv cu mărimea şi numărul chisturilor, si, implicit, cu 
cantitatea de țesut renal functional restant: 
e presiunea exercitată de chisturi asupra vascularizatiei intrarenale şi ischemia 

consecutivă; 

gradul de afectare a excretiei Na şi apei; 

afectarea secreției substanţelor vasodilatatoare. 


Nivelul valorilor HTA şi controlul terapeutic al acesteia sunt factorii prognostici 
importanţi în încetinirea declinului funcției renale la pacienții cu ADPKD. Sunt 
puține date în literatură referitoare la comportamentul rinichiului acestor bolnavi la 
administrarea diverselor clase de antihipertensive. Ecder şi colab. (2000) au 
monitorizat, la două loturi de bolnavi cu ADPKD, urmăriți timp de 5 ani sj trataţi 
cu amlodipină şi, respectiv, cu enalapril, următorii parametrii: TA, Clearance de 
creatinină, proteinuria. Rezultatele studiului au arătat o reducere similară a TA, un 
declin asemănător al Cl creatininei în ambele loturi, dar raportul albumină/ 
creatinină, rămas nemodificat la cei trataţi cu amlodipină, a scăzut semnificativ în 
primul an şi apoi s-a stabilizat la această valoare în grupul celor trataţi cu IECA. 

17.9.4.4. HTA la pacienţii cu BCR terminală - hemodializati 

Studiile în populaţia generală au demonstrat că tensiunea arterială diastolică (TAd) 
este un predictor mai important al bolii coronariene decât TA sistolică (TAs), la 
pacienții tineri. La pacienţii vârstnici este valabil contrariul. În prezent, 
componenta sistolică şi pulsatilă (presiunea pulsului-PP) a TA reprezintă punctul- 
cheie în urmărirea pacienților dializati; în studiile retrospective tip cohortă, 
presiunea pulsului, care se corelează cu calcificările vasculare şi rigiditatea 
arterială, a fost identificată ca fiind cel mai important predictor al evenimentelor 
cardiovasculare. Pe de altă parte, s-a demonstrat o creştere a mortalităţii la pacienţii 
cu valori tensionale scăzute, care se asociază cu insuficiență cardiacă severă. 

La pacienţii hemodializati se constată modificări ciclice ale TA, în principal 
cauzate de variațiile periodice ale stării de hidratare. Postdializă şi în cursul primei 
nopți TA scade progresiv, însă apoi creşte rapid, ajungând la nivelul predialitic în 
dimineaţa următoare şi nu mai scade în cursul celei de-a doua nopți. Reducerea 
postdialitică a TA este mai puţin marcată la pacienţii hipertensivi. Comparându-se 
nivelurile TA predialitice, postdialitice şi bazale (din zilele fără dializă), s-a 
constatat că atât TA predialitică, cât şi TA postdialitică se corelează cu TA bazală, 
deşi valorile diferă. 

Patogeneza HTA în BRC stadiul final este multifactorială (vezi tabelul 10). 


Tabelul 10. Factori implicaţi în patogeneza HTA din BCR terminală. 


Excesul de sare şi apă 
Activarea sistemului renină-angiotensină-aldosteron 
Activarea inadecvată a sistemului nervos simpatic şi a baroreceptorilor 
Rolul substanţelor vasodepresoare derivate din endoteliu 
Rolul substanțelor vasoconstrictoare derivate din endoteliu 
Utilizarea eritropoietinei (EPO) 
Rolul ionilor divalenti şi al hormonului paratiroidian 
Rolul peptidului natriuretic atrial 
Modificări structurale arteriale 
Hipertensiunea arterială pre-existentă 
Altele 

Anemia 

Fistula arterio-venoasă 

Funcţia tiroidiană 


e creşterea volumului plasmatic, a volumului extracelular, a sodiului total şi a 
apei corporale totale. Un argument în plus îl constituie normalizarea TA la o 
proporție semnificativă din pacienţilor uremici după iniţierea epurării 
extrarenale, care normalizează bilanţul hidrosalin. Nefrectomia subtotală, 
asociată cu o dietă bogată în sare antrenează, iniţial, o creştere a debitului 
cardiac şi a volemiei, cu rezistenţă periferică normală sau chiar scăzută, iar, 
ulterior, o creştere a rezistenței periferice, responsabilă de menținerea HTA. 

Pe lângă efectul hipertensiv, supraîncărcarea cronică de volum este asociată cu 
creşterea vitezei undei de puls (pulse wave velocity - PWV), care reprezintă un 
indicator al rigiditatii arteriale, precum şi cu hipertrofia ventriculară stângă, 
puternic asociată cu morbiditatea şi mortalitatea cardiovasculară. Un rol 
important îl joacă hiperactivitatea simpatică, indusă de rinichii lezati, pe calea 
unor arcuri reflexe. Concentrația plasmatică a catecolaminelor creşte odată cu 
progresia BCR şi contribuie la patogenia HTA prin mai multe mecanisme: 1) 
prin acțiune vasoconstrictorie directă; 2) prin creşterea debitului cardiac 
(acțiune inotrop şi batmotrop pozitivă), 3) prin stimularea secreției de renină. 
Un argument important în favoarea rolului SNS în geneza HTA din uremie 
constă în faptul că blocarea sa cu beta-blocantele, alfa-blocantele, sau clonidina, 
duce la scăderea rezistenţei vasculare periferice, fără modificarea SRA. 

Alţi factori implicaţi în patogenia HTA la hemodializati sunt: 

Endotelina-1 circulantă, ale cărei niveluri sunt crescute la pacienţii cu BCR şi 
se corelează cu gradul HTA. Utilizarea blocantilor receptorilor endotelinei vor 
contribui la clarificarea rolului acestei substanţe, 

Vasopresina (ADH). Hipersecretia de vasopresină ar putea fi implicată în 
patogeneza HTA din IRC. Injectarea unui antagonist al receptorului V al ADH 
poate induce o scădere a TA la aceşti pacienți. 

Parathormonul (PTH). Hiperparatiroidismul se asociază cu o creştere a 
tonusului vascular, prin favorizarea influxului de calciu în celulele musculare 
netede vasculare, creşte sensibilitatea muşchiului neted vascular la stimuli 
presori. PTH poate stimula direct secreția de renină. În BCR s-a constatat, în unele 
studii, reducerea TA după paratiroidectomie, deşi rezultatele sunt discutabile, 
sau după administrarea de vitamina D sau analogi ai acesteia. Recent a fost 
finalizat un studiu care demonstrează efectele protective ale paricalcitolului 
asupra inflamatiei din BCR, precum şi efectul antiproteinuric şi de scădere a 
valorilor TA la aceşti pacienți. 

Calciul. Creşterea bruscă a nivelului plasmatic al calciului ionizat induce o creştere 
a TA, prin creşterea fie a rezistenţei vasculare periferice, fie a fractiei de ejectie 
ventriculare stângi şi a debitului cardiac. Hemodializa cu o soluție bogată în 
calciu (1,75 mmol/1) induce o scădere semnificativă a compliantei arteriale, 
faţă de soluţia de dializă cu concentraţie redusă de calciu (1,25 mmol/1). 
Scăderea activității sistemelor vasodepresoare: kininele (kalidina şi bradikinina); 
prostaglandinele vasodilatatoare PGE, medullipina; peptidele natriuretice, în 
special peptidul natriuretic atrial (ANP), al cărui nivel circulant este crescut 
proportional cu severitatea afectării renale, dar şi cu nivelul TA. Nivelul ANP la 
pacienții dializati este un indicator al afectării cardiace: el se corelează direct 
cu masa ventriculară stângă, cu gradul disfunctiei sistolice şi cu rata mortalităţii 
cardiovasculare. 

Oxidul nitric (NO). Acumularea unui inhibitor al NO-sintetazei - dimetilarginina 
asimetrică (ADMA) - ca urmare a reducerii excretiei şi a catabolismului său 
renal, este un predictor puternic al incidentei complicatiilor cardiovasculare. 

În plus, concentrația plasmatică a L-argininei, precursorul NO, este scăzută 
în BCR, iar perfuzia de L-arginină în exces a determinat scăderea TA la 
subiecții uremici. Reducerea sintezei NO, ca şi hiperhomocisteinemia, se 
asociază cu scăderea vasodilatatiei endoteliu-dependente în BCR. 

e Tratamentul cu eritropoietină. Tratamentul anemiei din BCR cu eritropoietină 
recombinantă umană (EPO) poate avea diverse efecte secundare, dintre care cel 
mai frecvent este HTA, raportată în 35-45% dintre cazuri. Această HTA apare 
mai adesea la foştii hipertensivi decât la normotensivi şi mai ales la începutul 
tratamentului (în primele 3 luni), dispărând sau ameliorându-se apoi, pe 
parcurs. Riscul apariţiei HTA este corelat direct cu viteza de corectare a 
anemiei şi invers cu nivelul initial al hematocritului (Hct). În schimb, nu pare să 
depindă de doza de EPO administrată. HTA secundară tratamentului cu EPO 
poate deveni malignă, complicându-se cu convulsii. 


Pentru simplificarea abordării clinice şi mai ales terapeutice s-a conturat 
clasificarea HTA în două forme patogenice: 

e HTA "volum-dependenta" (hipervolemică), prezentă la 80-85% dintre pacienţii 
uremici hipertensivi, răspunde la terapia prin ultrafiltrare şi apare ca o 
consecință a unui bilanț sodic şi hidric pozitiv, un regim dietetic hipersodat cuplat cu 
incapacitatea rinichiului de a elimina sodiul şi apa. În HTA volum-dependentă, 
ARP (normală sau scăzută) creşte putin sau deloc dupa depletia hidrosalină, iar 
TA poate fi normalizată prin dializă/ultrafiltrare. 

e HTA "cu rezistență periferică crescută” (normovolemică) este prezentă la 15-20% 
dintre pacienţii uremici hipertensivi, fiind caracterizată prin volumul extracelular 
normal. ARP, deja crescută bazal, creşte si mai mult după depletia hidrosalină, 
iar hemodializa cu ultrafiltrare crescută nu corectează presiunea arterială, chiar 
când se ajunge la greutatea uscată; bolnavii cu acest tip de HTA prezintă 
frecvent, după primele 2 ore sau la sfârşitul şedinţei de dializă, crize 
hipertensive, episoade de EPA sau accidente ischemice tranzitorii. 


Tratament 

Managementul HTA la pacienţii dializati reprezintă o adevărată provocare şi 
necesită cunoaşterea amănunțită a proprietăților  farmacocinetice şi 
farmacodinamice ale agenților folosiți. 


17.9.4.5. HTA la pacienții cu dializă peritoneală (DP) 

Prevalenta HTA la pacienții cu DP este de 30-50%, mai mare decât în populația 
generală, dar mai redusă decât la cei cu HD, cel puțin în primii ani de tratament. 
Obiectivul „greutății uscate" este mai frecvent atins la pacienții cu DP, probabil 
datorită menținerii unei diureze reziduale mai abundente, ultrafiltrării mai lente, 
prin utilizarea concentratiilor adecvate a soluțiilor de dextroză, sau epurării mai 
bune a unor factori umorali vasopresori. Există opinia, destul de răspândită, că 
pacienții cu HTA rebelă, la care hipervolemia nu poate fi controlată prin HD, pot 

beneficia de comutarea pe DP, dar acest lucru rămâne încă discutabil. Există studii 
cu date contradictorii, ce au demonstrat un control mai bun al TA în HD decât în DP. 

Prevalenta HTA la pacienţii cu DP creşte după câţiva ani de la iniţierea acestei 
terapii, posibil din cauza pierderii funcției renale reziduale şi a capacităţii de 
ultrafiltrare a peritoneului. Necesarul de medicamente antihipertensive creşte în 
paralel cu scăderea Kt/Vuree, iar rata mortalității creşte progresiv, începând cu al 
treilea an de DP. 

Până la această oră nu există încă un consens privind valorile ţintă ale TA la 
pacienții dializati peritoneal, dar se presupune că menţinerea TA sub 140/90 mm 
Hg ar putea ameliora prognosticul cardiovascular. Ca şi în HD, în DP, tratamentul 
HTA se bazează, în primul rând, pe menţinerea în limite normale a volumului 
extracelular, prin ultrafiltrare şi restrictia aportului de apă şi sare, la care se adaugă, 
la nevoie, medicatia antihipertensivă. Toate clasele de agenți antihipertensivi pot fi 
eficace, adesea fiind necesare doze mari şi asociații medicamentoase. Nu există 
dovezi care să susțină superioritatea unei clase asupra celorlalte, alegerea unui 
medicament antihipertensiv fiind o opţiune individuală, adaptată particularitatilor 
fiecărui pacient. 


17.9.4.6. HTA la pacienţii cu transplant renal 

La pacienţii cu transplant renal (TR), HTA are o prevalentă de 50-80%, după diferite 
studii, cauzele putând fi multiple: disfunctia cronică a grefei renale, terapia 
imunosupresoare, patologia rinichilor nativi, stenoza arterei renale sau HTA esenţială. 
Mai nou, a fost raportată o incidenţă crescută a HTA la transplantatii cu donatori cu 
moarte cerebrală, mai ales dacă dacă acesta avea antecedente heredo-colaterale de HTA. 


Stenoza arterei grefonului renal este o complicatie relativ frecventă după TR, 
raportată cu o incidenţă de până la 23%, care survine, de obicei, în primii doi ani 
post-TR. Apariţia este, cel mai frecvent, determinată de tehnica chirurgicală, când 
stenoza apare la nivelul anastomozei, sau de lezarea arterei în timpul prelevării. 
prin clampare sau torsiune. Se manifestă, de regulă, prin HTA refractară si 
deteriorarea funcţiei renale, în special după administrarea de IECA. Standardul de 
aur al metodelor de diagnostic rămâne angiografia renală selectivă, dar şi alte 
metode pot fi utile, ca: angio-RMN şi angio-CT (vezi mai sus). 


Medicația imunosupresoare, în special inhibitorii de calcineurină, mai ales 
ciclosporina A (CsA), au un efect prohipertensiv demonstrat. Diverse studii au 
evidenţiat HTA la peste 50% dintre pacienții trataţi cu CsA, fata de 33% la cei fără 
CsA. Efectul hipertensiv al CsA se explică prin: (1) acţiunea vasoconstrictoare, 
vasculare la NO; (2) activarea sistemului nervos simpatic ; (3) activarea SRA: 
(4) inhibarea sintezei peptidelor natriuretice. Efectul vasoconstrictor al CsA este 
dependent de doză şi, ca atare, maxim în perioada precoce post-TR, când HTA este 
şi ea mai importantă. Tacrolimus are un efect prohipertensiv similar, dar mai slab. 
Un studiu efectuat la 5 ani post-transplant arăta faptul că 90% din pacienții trataţi 

cu CsA necesitau terapie anti HT, spre deosebire de 81% la cei tratați cu tacrolimus. 

HTA este un puternic factor predictiv al supraviețuirii grefei renale, fapt 
demonstrat de un studiu pe aproape 30.000 de primitori de TR cadaveric. Riscul de 
rejet este de 3,4 ori mai mare la hipertensivi fata de normotensivi. Studii mai mici, 
unicentrice, au evidenţiat deasemenea o corelaţie semnificativă între HTA şi 
complicațiile cardiovasculare, inclusiv HVS, cardiopatia ischemică, ateromatoza 
carotidiană şi mortalitatea cardiovasculară. 

După recomandările formulate de National Kidney Foundation Task Force on 
Cardiovascular Disease, valorile-ţintă ale TA pentru pacienţii cu TR sunt probabil 
< 135/85 mm Hg pentru cei fără proteinurie şi < 125/75 mm Hg pentru cei cu 
proteinurie. HTA necontrolată terapeutic este un factor major de progresie a bolii 
cardiovasculare, care este cea mai frecventă cauză de mortalitate tardivă post- 
transplant, dar poate duce şi la disfunctia cronică de grefon, cu trecerea ulterioară 
în program de dializă. Diagnosticul HTA la acești pacienţi impune: examenul de 
urină cu sediment urinar, proteinuria/24 ore, investigarea imagistică pentru 
excluderea obstructiei pre- sau postrenale, precum şi biopsia renală pentru 
depistarea cauzei disfunctiei de grefă. 


Tratamentul cuprinde măsuri adecvate factorilor determinanti. Acestea includ: 
tratamentul corect al episoadelor de rejet acut, reducerea adecvată a corticosteroizilor 
şi inhibitorilor de calcineurină (CsA, FK-506), revascularizarea stenozei arterei 
grefonului, nefrectomia rinichilor nativi, corectia hipervolemiei şi a poliglobuliei, 
medicatia antihipertensivă adecvată. Tratamentul igieno-dietetic include controlul 
greutăţii corporale, dieta hipo-sodată şi exerciţiul fizic regulat. Sunt utile reducerea 
sau oprirea corticoterapiei ori folosirea unor noi asociaţii de imunosupresoare care 
să permită scăderea dozelor de anticalcineurine sau corticoizi. Toate clasele de 
medicamente antihipertensive pot fi eficiente, dar preferate sunt blocantele 
canalelor de calciu, de tip dihidropiridinic — amlodipină, ce antagonizează efectul 
vasoconstrictor al CsA şi cresc nivelul seric al acesteia, permițând utilizarea unor 
doze mai mici, dar pentru care totuşi nu există studii pe termen lung în ceea ce 
priveşte efectul lor asupra conservării funcţiei grefonului renal. IECA sunt de 
electie dacă există proteinurie, cu condiţia excluderii unei stenoze a grefonului 
renal. Relativ recent, si ARA2 s-au dovedit eficienţi în reducerea TA, precum şi a 
proteinuriei, putând avea, ca şi IECA, un rol important în prevenirea atât a 
complicatiilor cardiovasculare, cât şi a progresiei nefropatiei cronice a grefonului. 
Totuşi, atât pentru IECA, cât şi pentru AR A2, utilizarea lor poate fi restricționată la 
pacienții transplantati anemici, hiperkaliemici, sau cu disfunctie cronică de grefon. 
Dată fiind hiperactivitatea simpatică la pacienţii cu TR, blocantele adrenergice sunt şi 
ele o alternativă rațională. 

Stenoza arterei grefonului poate fi tratată conservator, farmacologic dacă 
funcţia grefei nu este ameninţată, adică stenoza nu este semnificativă (vezi mai 
sus). Controlul adecvat al HTA în perioada post- transplant poate reduce 
morbiditatea şi ameliora prognosticul pe termen lung al grefonului renal. 

17.10. HIPERTENSIUNEA ARTERIALĂ MALIGNĂ 
17.10.1. Definiţie 


Hipertensiunea arterială malignă (HTAM) este un sindrom clinic caracterizat prin 
creşterea marcată a TA, asociată cu leziuni arteriolare acute (arteriolita sau 
vasculopatie hipertensivă), ce interesează în special rinichii, cordul şi sistemul 
nervos central. 

Caracteristic şi esenţial pentru diagnosticul de HTAM este examenul fundului 
de ochi, care evidenţiază neuroretinopatie hipertensivă (stadiul III sau IV în 
clasificarea Keith-Wagener-Barker), cu hemoragii „în flacără”, infarcte retiniene şi, 
uneori, edem papilar. 

În absenţa tratamentului antihipertensiv eficace, evoluţia bolii este rapid progresivă 
către boală renală cronică terminală. Decesul poate surveni prin insuficiență cardiacă 
acută, hemoragie cerebrală, encefalopatie hipertensivă sau complicaţii uremice. 


17.10.2. Epidemiologie 


HTAM poate apare la pacienţi anterior normotensivi sau cu HTA preexistentă. 
Vârsta medie de diagnostic este 40 de ani. Sexul masculin, rasa neagră, tabagismul 
şi HTA secundară reprezintă factori de risc. 


17.10.3. Etiologie 


Ca şi HTA „benignă”, HTAM poate fi: 

e esențială (1% din totalul cazurilor cu HTA esenţială dezvoltă HTAM); 

e secundară (de exemplu: sarcină, intoxicație cu cocaină, tratamente cu IMAO 
sau contraceptive orale, sevraj de alcool, beta-blocante sau alfa-stimulante, 
stenoza arterei renale, feocromocitom, hiperaldosteronism primar, hiper- şi 
hipotiroidie, coarctatie de aortă etc.). 


17.10.4. Patogeneză 


Patogeneza HTAM (vezi figura 10) nu este bine cunoscută. Factorul cel mai 
important este creşterea severă şi adeseori bruscă a TA, ceea ce indică rolul esenţial 
al stressului hemodinamic asupra endoteliului vascular. Lezarea endoteliului 
determină pierderea autoreglării tonusului arteriolar şi creşterea permeabilitatii 
peretelui vascular. 

În condiţii normale fluxul sangvin este menţinut constant atunci când TA creşte, 
datorită unei vasoconstrictii reactive. Dacă creşterea TA depăşeşte limita superioară 
a autoreglării (120 mm Hg la normotensivi sau 180 mm Hg la hipertensivi), se 
produce vasodilatatie arteriolară. Această vasodilatatie conduce la hiperperfuzie si 
edem cerebral, care provoacă manifestările clinice ale encefalopatiei hipertensive. 

Figura 10. Patogeneza HTAM. 


Creşterea permeabilitatii vasculare determina infiltrarea şi depozitarea 
proteinelor plasmatice şi a fibrinogenului în peretele vascular, cu activarea 
consecutivă a coagulării şi a proliferării celulare. Rezultă leziunea caracteristică 
HTAM - necroza fibrinoidă a arterelor mici şi a arteriolelor — care explică 
ischemia şi manifestările clinice specifice ale organelor-tinta. Obstructia cu fibrină 
a microcirculatiei induce adesea un sindrom de microangiopatie trombotică, cu 
anemie hemolitică microangiopatică. Creşterea producţiei locale de citokine şi 
factori de creştere stimulează proliferarea celulelor musculare netede vasculare. 


SRAA este puternic activat în HTAM, fie primar, fie secundar ischemiei renale. 
Ang II accentuează vasoconstrictia şi ischemia renală, închizând un cerc vicios. 
Depletia volemică secundară natriurezei de presiune contribuie în plus la stimularea 
eliberării de renină şi la agravarea HTAM. 

Alte anomalii endocrine, precum creşterea nivelelor serice ale vasopresinei, 
endotelinei, cortizolului şi catecolaminelor şi reducerea producţiei de prostacicline, 
au fost implicate în patogeneza HTAM, dar rolul lor rămâne încă neclar. 

De asemenea, nu este clar de ce numai unii pacienți cu HTA severă dezvoltă HTAM. 

17.10.5. Anatomie patologică 


Modificările morfopatologice renale caracteristice HTAM sunt leziunile endoteliale 
si arteriolare şi ischemia glomerulară. 

Macroscopic, rinichii sunt, de regulă, de dimensiuni normale. Se observă 
hemoragii corticale şi subcapsulare, iar medulara este hiperemică. 

Microscopia optică relevă endarterită proliferativă a arterelor mici, microtrombi, 
proliferare mezangială focală şi, mai rar, crescents. Mai pot fi prezente, în grade 
variabile: duplicarea MBG, hipertrofia aparatului juxtaglomerular, hemoragii, 
inflamație şi fibroză interstitiala, atrofie tubulară şi necroză tubulară acută. 

Leziuni similare de endarterită proliferativă şi necroze pot fi observate şi la 
nivelul altor organe: cord, creier, ficat, pancreas, intestin, glande suprarenale. 


17.10.6. Manifestări clinice 


Manifestările clinice ale HTAM reflectă afectarea organelor-tinta. 

TA este crescută variabil, cu valori ce depășesc 150/100 mmHg, dar care pot 
ajunge chiar până la 290/180 mmHg. Un istoric de HTA cronică poate fi regăsit la 
multi, dar nu la toți pacienții. 

e Manifestările oculare includ retinopatia, coroidopatia şi neuropatia optică. 
Alterarea vederii este simptomul ce determină prezentarea la medic în 35-60% 
din cazurile de HTAM. Hemoragiile retiniene apar precoce şi sunt rezultatul 
necrozei pereţilor capilari şi arteriolari. Lezarea endoteliului duce la infiltrarea 
şi depozitarea proteinelor plasmatice în retina posterioară, sub forma exsudatelor 
dure; la nivelul maculei, acestea pot forma un model radial, „steaua maculară”. 
Petele cu aspect de „smocuri de vată” („corpii citoizi” sau aşa-zisele „exsudate 
moi”) sunt de fapt infarcte ischemice ale fibrelor nervoase. Neuropatia optică 
survine tardiv. Edemul papilar denotă tumefierea discului optic şi se manifestă 
initial prin hiperemie, dispariţia pulsatiilor venoase şi ştergerea marginilor 
discului. Cu un tratament corect al HTA, tulburările vizuale şi leziunile 
retiniene (inclusiv edemul papilar) pot fi complet reversibile. 

e Manifestările cardiace. HTAM poate debuta prin complicaţii cardiace precum 
insuficiență cardiacă acută şi edem pulmonar acut, angină pectorală, infarct 
miocardic sau, mai rar, disectie de aortă. Hipertrofia ventriculară stângă se 
întâlneşte la 75% dintre pacienți şi este iniţial concentrică, apoi excentrică. 

e Manifestările neurologice reprezintă frecvent motivul prezentării la medic: 
cefalee (peste 60% din cazuri), amețeli (28%), atacuri ischemice tranzitorii şi 
accidente vasculare ischemice, hemoragii cerebrale şi subarahnoidiene. 
Encefalopatia hipertensivă, rară în prezent, se manifestă prin cefalee, greață. 
vărsături, tulburări vizuale, obnubilare, convulsii, cecitate corticală şi, uneori, 
semne neurologice de focar. Este precipitată de creşterea bruscă şi rapidă a TA 
şi nu atât de valorile absolute ale TA, care nu sunt neapărat foarte ridicate (mai 
ales la pacienţii anterior normotensivi), iar retinopatia hipertensivă poate lipsi. 
Creşterea bruscă a TA determină pierderea autoreglării circulației cerebrale, 

urmată de vasodilatatie şi hiperperfuzie, cu depăşirea barierei hemato- 
encefalice, extravazarea plasmei şi edem cerebral focal. La pacienţii cu HTA 
cronică, restabilirea autoreglarii poate necesita un timp mai îndelungat si, din 
acest motiv, TA nu trebuie scăzută rapid, pentru a se evita ischemia cerebrală. 

e Manifestări renale si hidro-electrolitice. Afectarea renală este frecventă, de 
severitate variabilă, şi se manifestă cu proteinurie moderată, subnefrotică, 
microhematurie şi grade variabile de insuficiență renală. O  alcaloză 
metabolică hipokaliemică poate apare ca expresie a hiperaldosteronismului 
secundar depletiei volemice. Activitatea reninei plasmatice şi aldosteronemia 
sunt crescute la majoritatea pacienţilor. 

e Tulburări hematologice. Anemia hemolitică microangiopatică, cu prezenţa de 
schizocite, trombocitopenie şi creşterea PDF, se întâlneşte frecvent. VSH este 
adesea crescută. 


17.10.7. Diagnostic 


O anamneză şi o examinare clinică atente şi câteva teste de laborator permit 
identificarea pacienţilor cu HTAM şi a cazurilor cu urgente hipertensive, ce 
necesită spitalizare, î în terapie intensivă şi, eventual, monitorizare invazivă a TA. 
Evaluarea iniţială trebuie să se concentreze pe decelarea semnelor de afectare a 
organelor-tinta: SNC, cord, rinichi, fund de ochi. Complicatii acute cu risc vital, 
precum AVC, infarctul miocardic şi disectia de aortă, trebuie imediat depistate. 

Investigatiile iniţiale trebuie să includă: hemoleucograma completă, electroliți, 
uree, creatinină, examen de urină, radiografie toracică şi ECG. Ecografia renală M, 
2-D şi Doppler poate fi utilă atunci când se suspectează SAR şi pentru măsurarea 
dimensiunilor renale. Dacă există tulburări neurologice, o explorare CT sau RMN 
cerebrală este indicată pentru a exclude o leziune focală, dar în prezenţa insuficientei 
renale, folosirea substanțelor de contrast trebuie evitată. Este necesară, de asemenea, 
monitorizarea atentă a TA, a echilibrului hidro-electrolitic şi a funcţiei renale. 

Odată ce pacientul este stabilizat, trebuie realizate investigaţii pentru diagnosticul 
etiologic al HTAM, care este secundară la majoritatea pacienţilor de rasă albă şi 
aproape la toți cei cu vârsta sub 30 de ani. Biopsia renală este indicată atunci când 
se suspectează o glomerulonefrită sau o vasculită, respectiv în prezenţa unui 
sindrom nefritic. Stenoza arterei renale trebuie exclusă la pacienţii vârstnici, la cei 
cu asimetrie renală, cu sufluri abdominale sau cu alte semne de ateroscleroză 
sistemică. Cauze endocrine, precum feocromocitomul sau sindromul Conn, sunt 
rare, dar nu trebuie trecute cu vederea. 


17.10.8. Prognostic 


Prognosticul HTAM netratate este extrem de rezervat, cu o rată de supraviețuire la 
1 an de numai 65% la pacienţii cu retinopatie hipertensivă de gradul III şi 21% la 
cei cu gradul IV. Cauzele de deces (în ordinea frecvenţei) sunt: complicațiile 
uremiei, accidentele cerebrovasculare, insuficiența cardiacă, infarctul miocardic 

acut şi disectia de aortă. În ultimele decenii, terapia antihipertensivă din ce în ce 
mai eficace şi dializa au dus la scăderea dramatică a mortalității. Pe termen lung, 
factorii de risc cei mai importanți de deces sunt: rasa neagră, proteinuria, 
insuficiența renală şi hipertrofia ventriculară stângă. 


17.10.9. Tratament 


De regulă, normalizarea rapidă a TA nu este necesară şi trebuie evitată, deoarece 
poate precipita ischemia cerebrală sau coronariană, mai ales la pacienţii vârstnici şi 
la cei cu HTA cronică, la care capacitatea de autoreglare cerebrală este alterată. De 
asemenea, depletia volemică şi/sau prezenţa unor afecțiuni cardiace sau cerebrovasculare 
cronice pot creşte riscul reacţiilor adverse la tratamentul antihipertensiv. De aceea, 
în HTAM necomplicată, TA nu trebuie scăzută cu mai mult de 20% sau până la 
aproximativ 160-170/100-110 mm Hg în primele 24 h. Diureticele trebuie evitate, 
cu excepţia edemului pulmonar acut sau a hiperhidratării asociate insuficientei renale. 

Alegerea agentului antihipertensiv depinde de prezenţa şi tipul complicatiilor 
clinice asociate. Agenţii I.V. realizează un efect rapid, iar administrarea în perfuzie 
continuă (P.L.V.) este mai sigură, permiţând titrarea dozei şi, astfel, evitarea 
hipotensiunii arteriale. În cazul administrării I.V. continue, este recomandată 
monitorizarea invazivă a TA. După ce se obține controlul TA, medicatia I.V. 
trebuie înlocuită progresiv cu medicatie P.O. Agenţii cu acţiune la nivelul SNC, 
precum clonidina şi metildopa, trebuie evitati la pacienţii cu encefalopatie 
hipretensivă, în vreme ce medicamentele cu acţiune vasodilatatoare directă, precum 
diazoxidul şi hidralazina, care cresc reflex tonusul simpatic, pot agrava ischemia 
miocardică şi disectia de aorta. 

Principalele medicamente utilizate in HTAM, ca şi în alte urgente hipertensive, 
sunt prezentate în tabelul 11. 


Tabelul 11. Principalele medicamente utilizate in HTAM 


şi în alte urgente hipertensive. 


Agent Calea Doza Doza Durata Durata Observaţii 
de inițială  min.-max. de de 
adm. — _ instalare acțiune 
a 
î i efectului a 
Nitroprusiat  P.LV. 0,5 0,5-10 1-2 min 2-3 min Toxicitate 
ug/kg/min___ug/kg/min tiocianat 
Labetalol LV. 20 mg 20-80 mg 5 min 2-6h Se opreşte dacă 
repetat la nu se obține 
10-15 min răspuns după o 
doză totală de 
300 mg 
PV 0,5 0,5-2 5-30min  2-6h 


mg/min mg/min 

P.O. 200-400 200-400 0,5-4 h 8-12 h De evitat la 


mg mg la cazurile cu 
fiecare 2-4 contraindicatii 
h (max. pentru beta- 
2400 mg) blocante 
Nitroglicerina P.I.V. 5-10 5-100 2-5 min 5-10 Folosirea 
ug/min ug/min min îndelungată 
poate induce 
toleranță 
Trimetaphan  P.L.V. 0,5 0,5-5 1-5 min 5-15 Disfunctie SN 
mg/min mg/min min autonom 
Hidralazina LV. 10 mg 5-20mgla 5-15min  2-6h Tahicardie 
fiecare 20- reflexa 
30 min 
(max. 50 
mg) 
Propranolol LV, 0,5-1 mg 0,5 mg la 1-2 min 4-12h De evitat la 
fiecare 5 cazurile cu 
min (max. contraindicatii 
6 mg) pentru beta- 
blocante 
Fentolamina P.I.V. 0,5-1 mg 1-5 1-5 min 15-60 Tahicardie 
bolus LV. mg/min min 
sau 1 
mg/min 
BLN 
Enalapril I.V. 0,625-1,25 1,25 mg la 10-60 2-6 h “Prudenţă în 
mg 6h min stenoza 
arterelor renale 
şi deshidratări 
Minoxidil P.O. 2,5-5 mg 5 mg la 0,5-4 h 8-24 h Tahicardie 
fiecare 4 h reflexă 
(max. 20 
mg) 

CAPITOLUL 18 
INSUFICIENTA RENALĂ ACUTĂ 


18.1. DEFINIŢII 


Insuficienta renală acută este un sindrom cu etiologie şi severitate foarte variată 
care se defineşte prin reducerea rapidă (ore până la săptămâni) a ratei de filtrare 
glomerulare (RFG), fenomen ce duce la retenţie azotată (acumularea în sânge a 
produşilor de degradare ai metabolismului proteinelor). IRA poate afecta rinichi 
anterior indemni sau rinichi cu leziuni cronice preexistente (cu Boala Cronică de 
Rinichi — BCR). 

Termenul de insuficiență renală acută (IRA) nu defineşte corespunzător 
fenomenele complexe şi dinamice care au loc într-o afectare renală acută complexă. 
Din aceste motive termenul de IRA a fost înlocuit în literatura de specialitate cu 
Acute Kidney Injury” (AKI) ceea ce în limba română ar putea fi asimilat cu 
„Leziune Acută a Rinichiului” (LAR). Acest termen cuprinde mult mai fidel 
totalitatea modificărilor care au loc în momentul agresiunii acute renale ramânând 
ca termenul IRA să fie rezervat numai stadiilor avansate de LAR. 

Definiţia operaţională (clinică) a IRA (utilizată de medicul practician) se 
bazează pe creşterea retentiei azotate şi/sau reducerea diurezei. Până relativ recent 
peste 35 de definiţii ale retentiei azotate erau utilizate în practică, făcând aproape 
imposibilă compararea datelor de cercetare. Din 2002, în urma unei conferinte de 
consens, grupul ADQI (Acute Dialysis Quality Improvement Initiative) a propus o 
schemă de definiţie operativă a LAR (criteriile RIFLE — Risk, Injury, Failure, 
Loss, End stage kidney disease). 

Analiza datelor utilizate în vederea validării criteriilor RIFLE au scos in 
evidență faptul că o creştere minimală a creatininei serice (stadiul R) se însoţeşte de 
o creştere a mortalității pe termen scurt şi mediu. Rezultate similare au fost 
înregistrate şi pentru creşteri mai mici ale creatininei serice, doar de 0,3 mg/dl, 
astfel ca în 2006, criteriile RIFLE au fost simplificate şi în acelaşi timp, modificate, 
rezultând criteriile AKIN (Acute Kidney Injury Network). 

Ghidul KDIGO pentru Acute Kidney Injury combină criteriile RIFLE şi AKIN, 
astfel încât, din 2011, definiţia LAR se găseşte în tabelul 1. 

Trebuie menţionat faptul că şi în prezent, în limbajul clinic curent, utilizăm, în 

vederea definirii modificărilor diurezei, unii termeni consacraţi istoric: diureza 
păstrată >500 ml/zi, oligurie <500 ml/zi, anurie <100 ml/zi. 

Orice definiţie bazată pe creatinina serică şi /sau diureză are multe deficienţe. 
De cele mai multe ori nu cunoaştem valoarea inițială a creatininei serice şi suntem 
obligaţi să o evaluăm iar creatinina este influențată de masa musculară, vârstă, sex, 
etc. Pe de altă parte, creatinina începe să crească abia atunci când 50 % din 
glomeruli nu mai sunt funcționali, când funcţia renală este deja sever compromisă. 
De aceea, în prezent sunt în cercetare o serie de biomarkeri renali care să identifice 
precoce leziunea renală, înaintea creşterii creatininei sau a scăderii diurezei. 


Tabelul 1. Clasificarea /stadializarea LAR conform KDIGO 2011. 


STADIUL CRITERIUL CREATININEI SERICE DIUREZEI 

1 Creşterea creatininei cu > 0.3 mg/dl sau creşterea | Diureza < 0.5 ml/kg/h 
cu > 1,5 — 1,9 x valoarea bazală a creatininei pentru 6 — 12 ore 

2 Creşterea creatininei cu > 2.0- 2.9 x valoarea Diureza < 0.5 ml/kg/h > 
bazală a creatininei 12 ore 
Creşterea creatininei > x 3 față de valoarea bazală |< 0.3 ml/kg/h pt > 24 

3 a creatininei sau creatinina > 4.0 mg/dl sau ore sau anurie pt > 12 
terapie de supleere renală * ore 


Pentru clasificare este necesar un singur criteriu (creatinina sau diureza), prevaland cel cu 
severitate mai mare 

*Pacientii care fac dializă vor fi încadrați în stadiul 3, indiferent de valorile 
creatininei/diurezei în care se află, dacă încep tratamentul de supleere renală 


18.2. EPIDEMIOLOGIE 


LAR este un sindrom devastator, care creşte semnificativ numărul zilelor de spitalizare 
şi a cărui mortalitate este proporțională cu severitatea sa. Aproximativ 2 milioane 
de persoane decedează anual din cauza LAR, iar acest lucru nu s-a modificat 
semnificativ în ultimii ani pentru că, de fapt, nu există nici un tratament patogenic 
eficient. În plus, statistica USRDS din 2011 arată ca cei care dezvoltă LAR au o 
probabilitate de 57% de a necesita spitalizare în primul an după LAR fata de 47% 
non-LAR, iar la cei care aveau şi BCR anterior LAR, procentul ajunge la 64 %. 
Incidenta LAR este în continuă creştere şi variază în funcţie de proveniența 
pacientilor: 1% pentru cei din afara spitalului; între 4,9% în 1983 şi 7,2% în 2002 
pentru cei spitalizati şi între 5 şi 30% pentru cei internaţi în secţia de terapie intensivă. 
Motivele creşterii LAR sunt multiple: 
e Stabilirea unor criterii uniforme de definiţie, în care definiția LAR începe de la 
o creştere a creatininei serice de cel putin 1,5 x valoarea bazală sau > 0,3 mg/dl. 

Rezultatele studiilor publicate după aplicarea criteriilor RIFLE sau AKIN arată 
o creştere a incidentei LAR. Astfel, incidența LAR în terapie intensivă poate 
ajunge până la 67,2%. Datele USRDS din 2011 arată de asemenea o creştere de 
peste 2 ori a cazurilor de LAR față de 2003, însă arată şi o tendință 
descrescătoare a LAR care necesită dializă. Mortalitatea intraspitalicească a fost 
de 13%, iar riscul la un an de a dezvolta BCR stadiul 5 care necesită dializă este 
de 4,5 ori mai mare (aproximativ 3 % din pacienți). 

Creşterea speranței de viata a populaţiei, incidența LAR fiind mai mare la 

persoanele > 65 ani. Incidenta creşte o dată cu vârsta, fiind semnificativ mai 

mare după 65 ani (61,5% în 2005 fata de 49,9% în 1980). Mai multe studii 

(Pascual, Coca) arată că mortalitatea la vârstnicii cu LAR, după ajustarea în 

funcţie de comorbiditati, nu diferă semnificativ fata de mortalitatea la cei mai 

tineri (efectul LAR per se diminuează la > 70 ani din cauza multiplelor 
comorbiditati asociate). 

Creşterea utilizării investigațiilor imagistice care folosesc substanțe de 

contrast iodate. Nefropatia de contrast este una din cele mai frecvente cauze de 

LAR (mai ales la persoanele cu risc crescut: vârstnici, diabetici, hipertensivi, cu 

BCR). Nefropatia la substanță de contrast variază între 2% la pacienţii fără 

factori de risc şi 14,5% la coronarieni. Nefropatia de contrast poate apare însa 

la 50-90% din cazuri dacă pacienţii au factori de risc prezenţi, în special BCR 
avansată (vezi mai jos). 

Incidenta crescândă a sepsisului, mai ales în secţiile de terapie intensivă. În terapie 

intensivă, LAR este frecventă, până la 67,2% din cazuri (după aplicarea criteriilor 

AKIN), din care aproximativ 50% din cazuri se datorează sepsisului). Până în 

prezent nici un alt scor de severitate, fie general (SAPS II, SOFA), fie legat de 

afectarea renală acută (Mehta, Liano, Chertow, Paganini) nu a avut aplicabilitate în 
terapie intensivă la pacientii cu LAR. Dintre bolnavii cu LAR din terapia intensivă, 

4-5% necesită tratament prin epurare extrarenală (TEER). Mortalitatea legată 

de LAR care necesită TEER poate ajunge până la 80% în terapie intensivă. 

Infectiile, în general, rămân o cauză importantă: 

- Leptospira, cea mai răspândită zoonoză, chiar dacă în ţările dezvoltate este rar 
raportată ca fiind cauza etiologică a LAR, în Romania poate fi întâlnită destul 
de frecvent (17,9% din cazuri); dintre aceştia, 20,7% au necesitat dializă (vezi 
mai jos). 

- Nefropatiile induse de Hantavirus (vezi mai jos), entitate cunoscută sub 
denumirea febră hemoragică cu sindrom renal, cu mortalitate între 0,1 % pentru 
cazurile uşoare, putând ajunge până la 15% în cazurile mai severe. 

- LAR este frecventă la pacienţii infectați cu virusul HIV, cauza putând fi 
prerenală, infecțioasă sau nefrotoxică (medicatia antiretrovirală). Infecția cu 
HIV a fost asociată atât cu creşterea incidentei LAR (de la 2,9% in 1995, la 
6% în 2003), cât şi cu creşterea mortalităţii intraspitalicesti (26,6% la cei cu 
LAR, față de 4,5% la cei fără LAR). Această incidență crescută apare mai 
ales la pacienţii imunodeprimati (CD4 < 200/mm*), la cei care au infecţie 

concomitentă cu virusul hepatitic C şi la cei trataţi cu terapie antiretrovirală. 
De aceea, în prezent, ghidurile Societăţii Americane de Boli Infectioase 
recomandă screening-ul obligatoriu al pacienţilor cu HIV pentru afectare renală. 

- Malaria, prezentă mai ales în ţările tropicale, a ajuns din cauza migraţiei şi în 
țările Europei şi ale Americii de Nord («malarie importată»): din 188 de 
pacienţi diagnosticati cu malarie, 50 prezentau LAR. 

Utilizarea fără aviz si tot mai frecvent a medicamentelor nefrotoxice (de ex., 
antiinflamatoarele nesteroidiene) şi asocierea acestora cu alte medicamente care 
le amplifică efectul toxic (inhibitorii enzimei de conversie a angiotensinei - 
IECA - sau blocantii receptorilor de angiotensina — ARA2). Medicamentele 
nefrotoxice sunt mult mai des folosite, beneficiul acestora în tratamentul anumitor 
afecțiuni fiind de neînlocuit (antiretrovirale, antineoplazice, antibiotice, 
antiinflamatoare nesteroidiene, IECA/ARA2, etc.). Utilizarea lor poate duce la 
afectare renală, mai ales la pacienţii cu factori de risc (diabet zaharat, HTA, 
mielom multiplu, BCR, ciroză hepatică, etc.). În condiţii particulare orice 
medicament neajustat la funcţia renală poate avea potential nefrotoxic. In acest 
sens, într-un studiu efectuat de Taber in 2006 se arată că până la 22,5% din 
medicamentele folosite în terapie intensivă au potenţial nefrotoxic. 
Abuzul de droguri (cocaină, heroină) sau consumul unor preparate naturiste 
toxice. Expunerea la droguri şi substanţe toxice ingerate voluntar sau accidental 
reprezintă o cauză importantă de LAR, în creştere. Din păcate pacienţii, care 
sunt în marea lor majoritate tineri, vor avea risc ulterior de a dezvolta BCR. 
Abuzul de cocaină s-a însoţit de LAR în 33% cazuri, predominant prin 
rabdomioliză. Nu trebuie uitată intoxicația cu alcooli (metanol, etilenglicol) 
care, deşi nu are o incidență impresionantă, este grevată de o morbiditate şi o 
mortalitate extrem de mare datorată în principal prezentării tardive la medic. 
Intervenţiile chirurgicale sunt asociate cu o incidență variabilă a LAR în 
funcție de tipul intervenției. În chirurgia cardiacă, între 5 şi 10% pot dezvolta 
LAR , iar în cea generală în jur de 1%. Incidenta crescută a LAR apare însă în 
chirurgia de transplant: între 17 şi 95% în transplantul de ficat, 53,6% în cel de 
măduvă osoasă, 5 — 60% in cel de plămân $i 5 — 30% în cel de cord. Dintre 
acestea, au necesitat terapie de supleere renală: 5 — 35% în transplantul hepatic, 
5 — 15% în cel de cord, 8 -10% în cel de plămân. 
Prelungirea supravieţuirii la pacienții cu neoplasme, precum şi tratamentul 
chimioterapic agresiv reprezintă o altă cauză care contribuie în prezent la 
creşterea incidentei LAR. Ea variază între 12 şi 49%, afectarea renală 
cuprinzând tot spectrul patogenic: LAR prerenală, intrinsecă (tubulo- 
interstiţială, vasculară sau glomerulară) sau obstructivă. Ceea ce este important de 
subliniat este că existența neoplasmului per se nu influențează mortalitatea, în 
schimb severitatea disfunctiei de organe şi deteriorarea funcţiei renale după 
internarea în terapie intensivă sunt factori de prognostic negativ. 

Epidemiologia pozitivă a BCR în lume, ştiut fiind faptul că persoanele cu BCR 

au risc crescut de a dezvolta LAR faţa de persoanele fără BCR. 

18.3. CLASIFICARE 
LAR se poate clasifica etiopatogenic după cum urmează: 


18.3.1. LAR de cauză prerenală (Azotemie prerenală; IRA funcţională): 55-60% 
din LAR 


18.3.2. LAR de cauză renală (Azotemie renală intrinsecă; IRA intrinsecă): - 35- 40% 
din LAR: 

e prin mecanism ischemic şi toxic (necroză tubulara acută); 

e prin afectarea vaselor mari; 

e prin afectarea vaselor mici şi a glomerulilor; 

e prin afectare tubulo-interstitiala acută. 


18.3.3. LAR de cauză postrenala (Azotemia postrenală, IRA obstructiva): <5% 
din LAR. 


18.4. ETIOLOGIE 
18.4.1. Leziune acută a rinichilor de cauză prerenala 


LAR de cauză prerenală este determinată de reducerea RFG ca rezultat al unui 
răspuns renal fiziologic la hipoperfuzie. În această formă de LAR nu apar leziuni 
renale parenchimatoase, iar normalizarea perfuziei se însoţeşte de corectarea rapidă 
a retentiei azotate. 

Cele mai importante cauze ale hipoperfuziei renale pot fi sistematizate astfel: 


18.4.1.1. Hipovolemie 

e Hemoragii: posttraumatice, digestive, chirurgicale etc.; 

e Pierderi gastrointestinale: diaree, vărsături, sonde nasogastrice etc.; 

e Pierderi renale de lichide: abuz de diuretice, diureză osmotică (diabet zaharat) etc.; 
e Pierderi prin tegumente şi mucoase: arsuri, hipertermie, transpiratii profuze; 

e Sechestrare de lichide în spaţiul III: pancreatite, hipoalbuminemii, peritonite, etc. 


18.4.1.2. Scăderea debitului cardiac 

e Leziuni miocardice, pericardice, valvulare, ale sistemului excitoconductor; 

e Embolie pulmonară, hipertensiune pulmonară, ventilaţie mecanică cu presiuni 
pozitive. 


18.4.1.3. Vasodilatatie sistemică 
e Droguri: hipotensoare, anestezice, intoxicații cu droguri variate; 

e Septicemii, insuficiență hepatică, anafilaxie. 


18.4.1.4, Vasoconstrictie renală: tratament cu  noradrenalină, ergotamina, 
hipercalcemii, ciclosporină, etc.). 


18.4.1.5. Creşterea vâscozităţii sanguine (mielom, macroglobulinemii, policitemie). 


18.4.1.6. Interferarea mecanismelor de autoreglare renală în contextul unei 
hipoperfuzii preexistente (tratament cu antiinflamatoare nesteroidiene şi/sau IEC 
în insuficiența cardiacă, în stenoza bilaterală de arteră renală, în insuficienţa 
hepatică (ciroza), etc. 


18.4.2. Leziunea acută a rinichilor de cauză renală intrinsecă 


18.4.2.1. Leziunea acută intrinsecă a rinichilor prin mecanism ischemic şi/sau 

toxic — necroza tubulară acută (NTA) 

NTA se defineşte ca o alterare a filtrarii glomerulare (FG) secundară unui 

mecanism ischemic şi/sau toxic şi care se însoţeşte de alterare structurală renală. 

FG nu se normalizează imediat după refacerea perfuziei renale sau îndepărtarea 

toxicului. 

ə NTA ischemică este o consecință a ischemiei severe şi/sau persistente. Se 
consideră că severitatea ischemiei condiţionează gradul de severitate a LAR, 
ischemia uşoară şi medie ducând la LAR prerenală, iar ischemia severă la NTA 
ischemică. Din acest motiv LAR prerenală şi NTA ischemică au etiologie 
comună. 

e NTA toxică. Rinichiul este organul prin care se elimină din organism un volum 
mic de lichid (condiţii de concentrare), cea mai mare parte a substanţelor toxice 
endogene şi exogene. O parte din aceste substanţe, într-un anumit context, pot 
dezvolta fenomene toxice. Principalele grupe de substanţe toxice asociate cu 
geneza NTA le amintim în cele ce urmează: 


Toxine exogene 

e Medicamente: antibiotice, antivirale: (aminoglicozide, aciclovir, amfotericină B, 
pentamidină,  foscarnet), analgezice şi anti-inflamatoare nesteroidiene, 
anestezice (enfluran), chimioterapice şi imunosupresoare (cisplatin, ifosfamidă, 
ciclosporină, metotrexat), substanţe de contrast iodate; 

e Solventi organici: etilenglicol, toluen, benzen, tetraclorură de carbon, 

tetraetilplumb, alcool metilic; 

Otrăvuri sintetice şi naturale: venin de şarpe, ciuperci toxice, paraquat; 

Toxine bacteriene; 

Substanțe de contrast; 

Imunoglobuline administrate intravenos. 

Toxine endogene: 

e Pigmenti; 

Hemoglobină — hemoliză indusă de: transfuzii incompatibile, malarie, venin de 
şarpe sau păianjeni, droguri, substanțe chimice, proteze valvulare, circulație 
extracorporeală, anemie hemolitică micro-angiopatică, etc.; 

e  Mioglobină — rabdomioliză cu mioglobinurie din: sindroame de strivire, 
electrocutări, hipo şi hipertermie, delirium tremens, sindroame convulsive, boli 
infecțioase (influenza, legioneloza, mononucleoză, tetanos), polimiozite, 
dermatomiozite,  hipofosfatemia, hipopotasemia,  cetoacidoză, starile 
hiperosmolare, intoxicații (etilenglicol, cocaină, LSD, amfetamină, heroină, 
metadonă, toluen, veninuri de şerpi); 

e Methemoglobina; 

e Cristaloizi (depusi intrarenal): acid uric, calciu, oxalati; 

e Produsi de necroză tumorală (mielom, alte neoplazii). 


18.4.2.2. Leziunea acută intrinsecă a rinichilor secundară bolilor vaselor mari renale 
Obstructia vaselor mari renale (artere sau vene), bilaterală sau unilaterală 
(pe rinichi unic funcţional), reprezintă o formă rară de IRA. 
Cauze: 
e Obstructia de artere renale; tromboză, ateroembolism, anevrism disecant de 
aortă abdominală, boala Takayasu, traumatisme abdominale etc.; 
e Obstructia de vene renale: compresiuni, tromboze (mai ales in glomerulopatia 
membranoasă forma nefrotică). 


18.4.2.3. Leziunea acută intrinsecă a rinichilor secundară afectării vaselor mici 
sau glomerulilor 
Insuficienta renală acută poate reprezenta o modalitate de debut (cu evoluţie 
ulterioară benignă sau malignă) a unor boli care afectează vasele mici sau 
glomerulii. Aceste afecţiuni ar putea fi grupate după cum urmează: 
e Glomerulonefrite sau vasculite 
- cu anticorpi anti MBG: glomeruloneftita rapid progresivă, sindrom Goodpasture; 
- cu ANCA (anticorpi anti citoplasmă a neutrofilelor): granulomatoza Wegener; 
poliangeita microscopică, poliarterita nodoasă, unele forme de GNRP; 
- prin complexe imune: GN mezangiocapilară, nefropatia lupica; crioglobulinemii; 
GNA poststreptococica; GNA infecțioase difuze; endocardită bacteriană; 
- forme colabante; 
- altele (fără ANCA: anti MBG sau hipocomplementemie); 
- nefropatia cu IgA, purpura Henoch-Schânlein, nefrita de iradiere. 
e Sindroame de hipervâscozitate sanguină: policitemia vera, mielomul multiplu, 
macroglobulinemia Waldenström; 
e Sindromul hemolitic şi uremic sau purpura trombotică trombocitopenica 
primară sau secundară din infecţii (HIV, hepatita A, enterovirusuri, E.coli 
0157:H7, Shigella, Salmonella, Yersinia), radioterapie, cancere diseminate, 

chimioterapie, inhibitori de calcineurină, contraceptive orale, ticlopidină, 
clopidogrel, LES, Sjögren, etc.; 

e Preeclampsia; 

e Hipertensiunea maligna; 

e Altele: boala ateroembolică, cocaină, amfotericina B. 


18.4.2.4. Leziune acută intrinsecă a rinichilor prin nefrite tubulo-interstitiale 

acute (vezi şi capitolul ,, Nefropatii tubulo-intestitiale”’). 

Cele mai frecvente cauze de nefrită tubulointerstitiala acută (NTIA) sunt 

reprezentate de: 

e NTIA infecțioase: bacteriene (pielonefrita acută, leptospiroza, legioneloza, 
febra tifoidă, scarlatina), virale (citomegalovirus, hantavirus, mononucleoza, 
febra Munţilor Stâncoși), candidoza, toxoplasmoza, etc.; 

e NTIA imun-alergice medicamentoase: betalactamine (peniciline, cefalosporine), 
sulfamide, rifampicină, etambutol, chinolone, AINS, diuretice (tiazidice, bumetanid, 
furosemid, clortalidonă), alte droguri (alfametildopa, allopurinol, blocanti de 
receptor H2, blocanti de pompă K/H, carbamazepină, fenobarbital) etc.; 

e  NIIA din cursul neoplaziilor (limfoame, leucemii, mielom), al sarcoidozei, LES; 

e NTIA de etiologie neprecizată. 


18.4.3. LAR de cauza postrenala 


Azotemia postrenală apare în acele situaţii în care există un obstacol ce împiedică 

eliminarea urinii, obstacol situat pe căile urinare: 

e Obstructii ureterale intraluminale (calculi, cheaguri, tumori etc.), intramurale 
(edem postoperator, fibroze induse de BK etc.), extraureterale (tumori, fibroza 
retroperitoneală, ligatură iatrogenă, etc.); 

e Obstructii de col vezical — tumori, calculi, infecţii, ganglioplegice, 
antidepresive triciclice, adenom periuretral; 

e Obstructii uretrale tumori, stricturi, fimoză. 


18.5. FIZIOPATOLOGIE 


18.5.1. Fiziopatologia leziunii acute a rinichilor de cauză prerenală 


Termenul ,,prerenal” asociat LAR scoate în evidență faptul că scăderea FG şi creşterea 
retentiei azotate nu au la bază leziuni renale (glomerulare și/sau tubulointerstitiale), 

„Hipovolemia adevărată” sau „scăderea efectivă a volumului circulant” 
(insuficienţă cardiacă sau vasodilatatia sistemică) declanşează mecanisme 
adaptative care au drept scop menţinerea debitului sanguin în organele vitale, 
reducerea pierderilor de lichide şi refacerea volemiei. La nivel de organism, 

adaptarea presupune pe de o parte vasoconstrictie periferică în teritoriul splanhnic 
şi musculo-scheletal mediată de sistemul nervos simpatic, activarea SRAA şi, pe de 
altă parte, stimularea senzatiei de sete şi a apetitului pentru sare prin intermediul 
creşterii sintezei de arginin-vasopresină (hormon antidiuretic). Rinichiul răspunde 
la hipoperfuzie prin autoreglarea fluxului sanguin renal (FSR). Într-o primă fază, 
sub influența excesului de angiotensină II creşte sinteza de prostaglangina I, (PGI) 
şi oxid nitric, fenomen ce induce vasodilatatie de arteriolă aferentă, pentru ca 
ulterior excesul de Ang II să inducă vasoconstrictie de arteriola eferentă. Presiunea 
hidrostatică intraglomerulară este astfel menţinută constantă. 

Dacă TA sistemică medie scade sub 80 mmHg, aceste mecanisme sunt depăşite 
şi presiunea intraglomerulară se prabuseste. În acelaşi timp excesul de aldosteron 
(secundar activării sistemului RAA) creşte reabsorbtia tubulară distală de Na şi apă. 
Aceste fenomene duc la reducerea FG, scăderea diurezei (implicit a pierderilor de 
lichide). 

Întrucât bolnavii nu prezintă leziuni tubulare, densitatea urinară se menţine 
ridicată (> 1018), eliminările de Na se menţin scăzute (scade excretia fracționată de 
Na — FeNa%), creşte ureea şi creatinina serică, dar raportul Cr,/Cr, rămâne mare. 
Indicele de insuficiență renală (IIR) se menţine <1. Reechilibrarea hidro- 
elecrolitică cu refacerea volemiei se însoţeşte de reducerea rapidă a retentiei azotate 
şi de reluarea diurezei. Redăm mai jos formulele de calcul ale indicatorilor amintiți. 


FeNa% = [(Nau x Crp) / (Nap x Cru)] x 100 


IIR = (Nau X Crp) : Cru 


Cr = creatinina; Na = sodiu; U = urină; P = plasmă; 


La bolnavii cu hipoperfuzie renală (stenoză de arteră renală, insuficiență 
cardiacă, sindrom nefrotic cu hipoalbuminemie, ciroză hepatică), filtrarea 
glomerulară este menținută în limite acceptabile datorită unui echilibru între 
factorii vasoconstrictori reprezentați mai ales de Ang II şi factorii vasodilatatori (ai 
arteriolelor aferentă şi eferentă) reprezentaţi de prostaglandine şi oxid nitric. La 
unii din aceşti bolnavi IECA sau ARA2 determină vasodilatatie, mai ales la nivelul 
arteriolei eferente, unde numărul de receptori de angiotensină este semnificativ mai 
mare pe unitatea de suprafață a fibrei musculare netede comparativ cu arteriola 
aferentă. Vasodilatatia eferentă prabuseste presiunea de filtrare glomerulară şi 
poate genera LAR. La aceeaşi categorie de bolnavi, vasoconstrictia aferentă prin 
inhibarea sintezei de eicosanoizi dilatatori de către AINS poate să prăbuşească 
presiunea intraglomerulară şi filtrarea. 

O mare parte a substanțelor nefrotoxice endogene şi exogene, în afara 
mecanismului toxic propriu-zis, dezvoltă şi efecte vasoconstrictoare renale, astfel 
că mecanismul de geneză al IRA în aceste situaţii este de cele mai multe ori mixt, 
toxic şi ischemic. 

18.5.2. Fiziopatologia leziunii acute a rinichilor de cauză intrinsecă 


18.5.2.1. Fiziopatologia NTA 

Se defineşte ca o reducere acută a funcţiei renale datorată leziunilor tubulare induse 

de ischemie şi/sau de substanţe toxice. 

e NTA toxice: În cursul NTA toxice se descriu de cele mai multe ori mecanisme 
lezionale multiple şi frecvent mixte: 

vasoconstrictie intrarenală si hipoperfuzie ce pot fi induse de substanțe de 

contrast iodate, ciclosporină ( mediate de endotelina 1), hipercalcemie; 

efecte toxice celulare directe: aminoglicozidele, aciclovirul, foscarnetul, cisplatina; 

mecanisme mixte: vasoconstrictie şi efect toxic tubular: amfotericina B, 

substante toxice endogene; 

alte mecanisme lezionale: obstructie tubulară şi retrodifuzia filtratului 

glomerular: substante de contrast iodate etc. 

Localizarea leziunilor renale induse de substantele nefrotoxice este dependenta 
de mecanismele lezionale care induc NTA. Aceste leziuni pot fi produse pe de o 
parte la nivelul zonelor de maxima concentratie a toxicului, in medulara profunda, 
sau la nivelul celulelor tubulare unde aceste substanțe se elimină activ. 
Nefrotoxicele vasoactive vor induce leziuni de tip ischemic. Potenţialul nefrotoxic 
al multor substanțe este amplificat de factori predispozanti, reprezentați de: 
ischemia renală preexistentă, septicemii, boli renale preexistente. Evident că efectul 
nefrotoxic al substanțelor este dependent de concentraţia toxicului, durata de 
expunere la toxic şi prezenţa factorilor predispozanti. 

e NTA ischemice reprezintă cele mai frecvente forme de LAR intrinsecă. 

De regulă hipoperfuzia uşoară si medie induce prin reacţii sistemice şi renale o 
reducere reversibilă a ratei filtrării glomerulare si LAR prerenală. Ameliorarea 
perfuziei renale duce la normalizarea funcției şi reducerea retentiei azotate. 

Hipoperfuziile severe şi persistente pot induce NTA, În mod normal 20-25% 
din debitul cardiac trece prin rinichi. Acest debit este neuniform repartizat intrarenal 
între corticală şi medulara renală astfel încât corticala primeşte 4,2 ml/min/g din 
fluxul sanguin renal (realizând un PO» de 50 mmHg) pe când medulara externă 
primeşte 1,9 ml/min/g (realizând un PO» de 10-20 mmHg). Tubii, postglomerular, 
sunt vascularizati de vasa recta care continua arteriola eferentă. Pentru ca 
mecanismul de concentrare in contracurent să funcționeze, curgerea sângelui in 
vasa recta este lentă. Din acest motiv medulara externă este foarte sensibilă la 
hipoperfuzie (în medulara externă se gasesc şi zonele tubulare în care apar leziunile 
tubulare din NTA — porțiunea $3 din TCP şi porţiunea largă din ramura ascendentă 
a ansei Henle). Reducerea perfuziei medularei externe din cauza reducerii FSR se 
va însoți de ischemie tisulară care va duce la depletie energetică celulară. 

Depletia energetică duce la modificări de citoschelet cu disocierea complexului 
Na/K ATPază — spectrină din zonele bazolaterale ale epiteliului tubular spre zonele 
apicale şi inversarea polaritatii celulare. Consecințele directe ale acestui fenomen 
sunt reprezentate de desprinderea celulelor epiteliale de pe membrana bazală 

tubulară şi aglutinarea în lumenul tubular (obstructie tubulară), retrodifuzie a 

lichidului tubular în interstitiu şi scăderea reabsorbtiei de Na. Scăderea reabsorbtiei 

proximale de Na activează reacția de feed-back tubuloglomerular cu vasoconstrictie de 
arteriola aferentă şi reducerea filtrării glomerulare. La reducerea filtrării contribuie 
semnificativ şi obstructia tubulară si retrodifuzia lichidului tubular. 

Depletia energetică se însoţeşte si de creşterea concentraţiei intracelulare a Ca'" 
liber, care în general precede moartea celulară, şi prin activarea fosfolipazelor (mai 
ales A2) şi încărcarea celulară cu acizi graşi liberi care decuplează fosforilarea 
oxidativă, împiedică refacerea rezervelor celulare energetice şi favorizează apariţia 
de radicali liberi de oxigen. Pe de altă parte are loc o activare a cistein 
proteinazelor, cu implicaţii multiple: calpaina creşte mobilitatea epitelială iar 
caspazele, pe de o parte activează sinteza de citokine proinflamatorii (IL18, IL1, 
IL2, TNF alfa) promovând astfel infiltrarea cu monocito-macrofage, iar pe de altă 
parte activează apoptoza. Astfel disfunctiile celulare subletale progresează spre 
leziuni celulare letale (necroză şi apoptoză). 

Modificările celulare epiteliale şi ale endoteliului vascular induc eliberarea de 
factori vasoconstrictori (adenozină, endotelină) şi reduc eliberarea de NO, ceea ce 
va avea ca rezultat vasoconstrictie postischemică (mai ales a zonei medulare 
externe), congestie medulară, şi va accentua disfunctia tubulară. 

Din cauza leziunilor tubulare rinichiul îşi pierde capacitatea de concentrare, 
astfel că densitatea urinară scade la 1010 şi îşi pierde capacitatea de economisire a 
Na (Fe Na >1% şi Na urinar > 20mEq/I, iar IIR devine >1). 

Severitatea şi durata ischemiei condiționează severitatea NTA şi a leziunilor 
tubulare. În funcţie de aceste criterii, se pot decela mai multe forme de NTA: 

e NTA cu diureză păstrată: diureză mai mare de 400 ml/zi, uree, creatinină 
crescute, reversibilitate 1-3 săptămâni; 

e NTA oligurică: diureză între 400-100 ml/24h, FeNa mai mare de 1%, retenţie 
azotată severă, reversibilitate posibilă 2-3 săptămâni; 

e NTA cu necroză corticală parţială sau totală: diureză mai mică de 100 ml/24 h, 
filtrat glomerular = 0, retenţie azotată prelungită şi severă, reversibilitate 
improbabilă sau imposibilă. 

La vârstnici a fost descris un „sindrom intermediar”: FeNa scăzut; diureză 
diminuată, IIR variabil, uree si creatinină crescute, osmolaritate urinară 500-300 
mOsm/l, Na-urie scăzută, densitate urinară scăzută. Corectarea ischemiei permite 
reversibilitatea în 3-7 zile. 

Din punct de vedere morfopatologic, rinichii în cursul NTA sunt măriți de 
volum şi prezintă greutate crescută. 

Modificarile histologice din NTA au fost sintetizate după cum urmează: 

edem şi inflamație interstitiala - care explică rinichii măriți în volum; 

acumulări de leucocite în vasa recta; 

necroze ale celulelor tubulare în TCP (pars recta) şi partea ascendentă a ansei Henle; 

regenerări celulare; 

dilatatii ale spaţiilor Bowman; 

e pierderea marginii „în perie” a celulelor TCP; 
e rupturi ale membranei bazale tubulare; 
e prezența de obstructii tubulare prin cilindrii formaţi din hematii, proteina 

Tamm-Horsfall, detritusuri celulare. 

În faza de recuperare, toate leziunile sunt prezente, cu excepția modificării 
marginii în perie a celulelor şi necrozelor celulare. Apar celule tubulare cu 
citoplasma bazofilă şi nuclei mari hipercromatici. 

La aceste modificări tubulare se adaugă şi modificări glomerulare (mai puţin 
accentuate): scăderea numărului fenestratiilor endoteliale glomerulare, alterări ale 
proceselor podocitare. 

La acest capitol trebuie totuşi mentionat faptul că evaluarea morfopatologică 
post mortem a bolnavilor cu sepsis şi NTA a scos în evidenţă rinichi fără leziuni la 
peste 90% din cazuri. În acest context se pune problema dacă bolnavii cu sepsis şi 
NTA care supraviețuiesc dezvoltă leziuni tubulare decelabile la PBR. 

NTA poate determina afectare sistemică, generând o patologie ce implică mai 
multe organe şi care creşte riscul de deces. La nivel pulmonar creşte 
permeabilitatea pentru apă şi sare şi poate induce edem pulmonar acut (creşte riscul 
de deces de la 50 la 80%). Bolnavii cu NTA dezvoltă leucocitoză independent de 
etiologia NTA. Fenomenul pare să fie indus de creșterea sintezei de G-CSF 
(factorul de stimulare al creşterii coloniilor de granulocite) la nivelul celulelor 
tubulare. Creşterea sintezei de IL6 la nivel renal generează efecte proinflamatorii 
locale dar poate genera şi efecte antiinflamatoare la distanță cu amplificarea 
sintezei hepatice de IL10. Pe modele experimentale a fost demonstrat un efect de 
amplificare a apoptozei la nivel cardiac. 


18.5.2.2. Fiziopatologia LAR intrinsecă a rinichilor secundară afectării vaselor 

mici sau glomerulilor 

Aproximativ 5% din glomerulonefritele spitalizate se complică cu LAR oligurice. 

Aproape orice formă de glomerulonefrita acută sau cronică poate dezvolta LAR, 

dar cele mai frecvente forme de nefropatii glomerulare ce pot genera LAR au fost 

enumerate anterior. Mecanismele care duc la scăderea filtrării glomerulare în cursul 

glomerulonefritelor pot fi multiple: 

e LAR ca un rezultat al unui eveniment hemodinamic în cursul evoluţiei unei GN 
(HTA, insuficienţă cardiacă, tromboembolism, hipoosmolaritate plasmatică); 

e LAR ca o consecinţă a unei NTIA indusă de factori exogeni (medicamente, 
reacții alergice, etc.); 

e LAR indusă de proliferarea extracapilară din cursul evoluției unei GN rapid 
progresive; 

e LAR indusă de acutizari ale GN (manifestată prin sindrom nefritic sau sindrom 
nefrotic). 


18.5.2.3. LAR intrinsecă a rinichilor prin nefrite tubulo-interstitiale acute (NTIA) 
Mecanismele care reduc FG din cursul nefropatiilor tubulo-interstitiale sunt de 


Cap. 18 - Insuficienta renală acuta 543 


asemenea variate: infiltrare interstiţială cu polimorfonucleare, edem interstitial (in 
cursul NTIA infecțioase), mecanisme imune (în NTIA la betalactamine sau 
rifampicina) etc. 


18.6. DIAGNOSTICUL LEZIUNII ACUTE A RINICHILOR 


18.6.1. Diagnosticul şi evaluarea clinică a pacientului cu leziune acută a rinichilor 


Tabloul clinic al LAR este extrem de variabil, în funcţie de tipul de agresiune 
asupra rinichiului. Esenţială în diagnostic rămâne suspiciunea clinică, dată de 
existența unei patologii acute sau a unui tratament recent care poate afecta brusc 
funcţia renală (sepsis, hipotensiune, hipovolemie, boală sistemică, ingestie/contact 
de medicamente sau substanţe toxice etc.). Suspiciunea clinică este întărită de 
preexistenta unei patologii cronice care expune pacientul unui risc crescut de IRA: 
BCR, diabet zaharat, boală ateroselerotică, hipertensiune arterială. 
Aşadar, pacientul cu IRA poate prezenta: 
semnele şi simptomele unei boli sistemice sau generale; 
oligurie / anurie (doar în 50% din cazuri!); 
semne de hiper- sau deshidratare; 
semne sugestive pentru dezechilibre electrolitice şi acido-bazice (datorate 
acidozei metabolice, hiperkalemiei, hipo- sau hipernatremiei); 
e semne şi simptome datorate uremiei (intoleranță digestivă, encefalopatie 
uremică, astenie intensă etc.); 
e artralgii, febră, rush cutanat. 
Odată afirmată suspiciunea clinică de LAR confirmarea diagnostică nu trebuie 
să întârzie. Esentiali sunt noii parametri utilizaţi pentru detecția precoce. 


18.6.2. Detecţia precoce a LAR 


Cu toate progresele din ultimii ani, parametrii măsurabili care definesc insuficiența 
renală (creatinina serică şi/sau diureza) nu au suficientă valoare predictivă şi nu pot 
depista afectarea renală în stadii incipiente, uşor reversibile. Pe de altă parte, 
studiile recente au demonstrat că o creştere a creatininei de numai 0,3 mg/dl duce la 
creşterea mortalităţii, astfel încât eforturile specialiştilor se îndreaptă spre 
omologarea unor markeri specifici şi sensibili care să depisteze disfunctia renală 
înaintea creşterii creatininei. 

Diagnosticul precoce în LAR a fost întotdeauna considerat «călcâiul lui Ahile», 
deoarece de-a lungul timpului nu au fost descoperite strategii eficace de tratament. 
Astfel că noile tehnologii, ca proteomică sau genomică, încearcă să găsească soluţii 
viabile. Termenul de “biomarker” este folosit pentru a descrie orice indicator 
diagnostic măsurabil care să ateste riscul sau prezenţa unei afectiuni. Un marker 
ideal pentru depistarea LAR ar trebui să fie accesibil, rapid, ieftin, uşor de cuantificat 

şi capabil să depisteze precoce afectarea renală, înaintea creşterii creatininei sau a 
scăderii diurezei. În acelaşi timp, ar trebui să poată face diferenţa între tipul de 
afectare renală, ischemică sau toxică, prerenală sau renală şi să aibă specificitate şi 
sensibilitate înaltă. În prezent, identificarea unui nou marker al LAR a devenit o 
preocupare prioritară pentru Societatea Americană de Nefrologie. Scopurile 
acesteia sunt: diagnosticarea LAR înaintea creşterii creatininei, stratificarea 
pacienţilor în funcție de severitatea injuriei renale şi descoperirea unor indicatori ai 
prognosticului. În prezent, există o serie de astfel de biomarkeri, serici sau urinari 
care par să îndeplinească criteriile aminitite mai sus. 

Cistatina C este un inhibitor al proteazei cistinei sintetizată de celulele nucleate, 
filtrată liber de glomeruli, complet reabsorbită de către tubul proximal si 
nesecretată. Deoarece nu este influențată de vârstă, rasă, masa musculară, reprezintă un 
mai bun indicator al funcţiei glomerulare decât creatinina şi poate fi uşor determinată 
prin imunonefelometrie. Un studiu pe 85 de pacienți din terapie intensivă a 
demonstrat că cistatina C serică este un marker util pentru depistarea LAR, cu 1-2 
zile înaintea creșterii creatininei. Aceeaşi valoare a avut-o şi cistatina C urinară. 

Lipocalina asociată gelatinazei neutrofilice (NGAL, neutrophil gelatinase- 
associated lipocaline) este o proteină legată covalent de gelatinaza neutrofilelor 
care se găseşte in mod normal la nivelul anumitor țesuturi ca: rinichi, plamân, 
stomac şi colon. Din punct de vedere al rinichiului, NGAL creşte precoce după 
afectarea renală ischemică sau nefrotoxică, fiind depistată uşor în sângele sau în 
urina pacienţilor cu LAR. Comparând creşterea NGAL în urină şi plasmă, s-a 
observat o creştere semnificativă (de 10 ori) a acesteia la 2 ore după by-pass-ul 
cardiopulmonar, fiind cel mai puternic factor predictiv pentru dezvoltarea LAR. 
Acelaşi lucru a fost demonstrat în mai multe situaţii clinice: după administrarea 
substanţei de contrast, după transplant renal, în sindromul hemolitic—uremic sau în 
terapie intensivă. Studiul lui Zappitelli pe pacienții din terapie intensivă a confirmat 
că NGAL-ul urinar creşte de cel putin 6 ori cu 48 de ore înainte de dezvoltarea 
LAR şi persistă 48 de ore după aceasta şi concluzionează că NGAL este un bun 
marker de diagnostic precoce al LAR, chiar şi atunci când momentul injuriei renale 
nu este cunoscut. În acelaşi timp, NGAL nu s-a dovedit a fi un bun predictor al 
severitatii afectării renale, ceea ce înseamnă că utilitatea lui se va dovedi în 
principal în depistarea precoce a LAR, permiţând intervenţia terapeutică agresivă 
(menţinerea volemiei, excluderea medicamentelor nefrotoxice, depistarea 
sepsisului, etc.). Este adevărat că NGAL poate fi crescut şi în BCR, infecții urinare, 
proteinurii, boala polichistică, nefrita lupică, dar nivelurile sunt mult mai mici 
comparativ cu cele care apar în LAR (Devarajan, 2008). 

Interleukina-18, o citokină proinflamatorie, care poate fi depistată în urină mai 
ales după LAR ischemică reprezintă un alt biomarker promițător. Parikh a arătat că 
o creştere a IL-18 > 100 pg/ml se asociază cu creşterea riscului de a dezvolta LAR 
(OR 6,5) în următoarele 24 de ore. Mai mult, valorile IL18 au diferit semnificativ 
între supraviețuitori şi non-supravietuitori, dovedindu-se un factor independent de 
predictie al mortalităţii. Important este că IL-18 este mult mai specifică pentru 
LAR ischemică, nefiind influenţată de nefrotoxine, BCR, infecţii urinare. 

Kidney injury molecule-l (KIM-1) este o proteină transmembranara a cărei 
expresie creşte la nivelul tubilor după ischemie sau nefrotoxice. KIM-1 fata de 
NGAL are avantajul de a fi mai specific pentru afectarea ischemică sau 
nefrotoxică, şi nu este influențată de BCR sau infecțiile urinare. 

N-acetil-beta-glucozaminidaza (NAG), o enzimă lizozomală de la nivelul marginii 
în perie a tubului proximal, intens studiată de ~ 30 de ani, a fost asociată într-un 
studiu recent, alături de KIM-1, cu evoluţia nefavorabilă a pacienţilor cu LAR. 

Ținând cont de caracteristicile fiecărui biomarker în parte, se conturează ideea 
determinării concomitente a NGAL, IL-18, KIM-1, similar panelului enzimatic din 
sindroamele coronariene acute. Analizând comparativ LAR şi infarctul miocardic 
acut, Devarajan constată că, din anii 60 până în prezent, markerii de depistare a 
IMA au evoluat, de la LDH la troponină, cu scăderea mortalității cu 50% datorate 
depistării precoce. În schimb, în ceea ce priveşte diagnosticarea LAR, ne bazăm tot 
pe creatinina serică, fără beneficii substanţiale asupra mortalităţii şi fără a putea 
depista precoce afectarea renală. Astfel, preocupările specialiştilor sunt îndreptate 
în ultimul timp către biomarkeri, în dorinţa de a-i folosi în practica clinică curentă 
şi de a valida rezultatele pe un număr cât mai mare de pacienți, aflați în situaţii 
clinice complexe. 


18.6.3. Strategii de diagnostic (pozitiv şi diferenţial) 
În faţa unui pacient cu retenţie azotată trebuie răspuns la următoarele întrebări: 


e Este afectarea renală acută sau cronică? 

e Există obstructie de tract urinar (şi deci LAR obstructivă)? 

e Există vreo ocluzie vasculară majoră? 

e Sunt elemente sugestive pentru hipovolemie (adevărată sau relativă), deci 
pentru LAR prerenală? Sunt elemente sugestive pentru patologie 
parenchimatoasă renală, alta decât NTA? 


18.6.3.1. Este afectarea renală acută sau cronică? 

Diagnosticul de LAR este sugerat de: 

în LAR, rinichii sunt de dimensiuni normale; 

anemia este de regulă absentă; 

există documentaţia recentă a unei funcții renale normale; 

leziunile de osteodistrofie renală (constatate radiologic) sunt absente în LAR; 
lipsesc modificările tegumentare din uremia cronică; 

HTA este de regulă absentă sau mai putin severă; lezarea organelor-tinta prin 
HTA este mai rară decât în BCR. 

Diagnosticul de BCR este sugerat de: 

e retenție azotată decelată anterior episodului prezent; 

e antecedente de patologie renală (anamnestic şi clinic): antecedente heredo-colaterale 

sugerând rinichi polichistic, colici renale, calculi eliminaţi, infecţii urinare 
repetate, sindrom nefritic, sindrom edematos, HTA, hematurie; 

e antecedente de patologie care poate afecta rinichii: HTA severă, diabet zaharat, 
boli de sistem, gută; 

e aspect clinic sugerând BCR: impregnatie teroasă a tegumentelor, prurit. 


Nu trebuie ignorat faptul că LAR se poate instala şi pe BCR, şi atunci 
elementele clinico-biologice expuse mai sus se pot intrica. De cele mai multe ori 
ecografia abdominală poate diferenția LAR de BCR avansată întrucât evidenţierea 
unor rinichi mari sau normali se întâlneşte mai ales în LAR, iar rinichi mici şi 
hiperecogeni se decelează mai ales in BCR std. 4 şi 5 (excepţia de la această regula 
o constituie BCR din amiloidoza renală, rinichiul polichistic sau tumoral, rinichiul 
diabetic, situaţii în care rinichii sunt crescuţi în dimensiuni). 


18.6.3.2. Există obstructie de tract urinar (şi deci leziune acută a rinichilor 
obstructivă)? 

Se bazează pe evaluarea ecografică a rinichilor care evidenţiază obstructie 
subvezicală — glob vezical, obstructie supravezicală bilaterală sau unilaterală pe 
rinichi unic — distensie pielocaliceală sau ureterohidronefroză.) Dacă se confirmă, 
tratamentul este radical diferit față de celelalte forme etiopatogenice (pacientul 
trebuie adresat de urgenţă urologului). 


18.6.3.3. Există ocluzie vasculară majoră? 
Această formă de LAR este foarte rară. 
Tromboza de venă renală se caracterizează prin: 
e Antecedente recente: sindrom nefrotic, deshidratare; 
e Manifestări clinice; durere lombară şi în flancuri, tensiune în lombe decelabilă 
palpator, hematurie microscopică, eventual reducerea asimptomatică a diurezei; 
e Manifestări biologice: microhematurie, proteinurie nefrotică (frecvent) ; 
ə Investigații paraclinice: ecografic — rinichiul mult crescut în dimensiuni in 
primele 24 h - 7 zile, CT / angio-CT — prezenţa trombului. 


Ocluzia de arteră renală: 

e Antecedente recente: traumatisme abdominale, cardiopatii emboligene; 

e Manifestări clinice: durere lombară sau în flancuri, greturi, vărsături, boală 
cardiacă emboligenă, tensiune lombară decelată palpator, anurie (dacă ocluzia 
este bilaterală); 

e Manifestări biologice: hematurie, leucocitoză, proteinurie, TGO, TGP, LDH 
crescute; 

e Investigații paraclinice: urografie — absenţa opacifierii renale, nefroscintigramă 
— fără acumularea radiotrasorului în rinichiul afectat, arteriografie — lipsa 
opacifierii arterelor renale. 

18.6.3.4. Diagnosticul celorlalte forme etiopatogenice este realizat în funcție de 
anamneză, examenul clinic şi investigaţiile paraclinice. 


Anamneza — pacientul sau anturajul ar putea furniza date extrem de folositoare 
despre tipul şi durata simptomelor generale şi urinare, despre volumul urinii, 
intervenţii chirurgicale recente sau droguri administrate recent; 

Retentie azotată — se instalează constant in LAR, reprezentând unul din 

criteriile de definire. În general raportul uree (BUN)/creatinină se menţine în 

jurul valorii 10/1. Dupa Schilling şi Anderson, abateri de la acest raport pot 
apare în următoarele situaţii: 

- >10/1: creşterea sintezei de uree, stări hipercatabolice, aport exogen crescut 
de proteine, HDS, flux urinar scăzut, boli ereditare rare cu reabsorbtie 
tubulară crescută de uree. 

- <10/1: sinteză scăzută de uree, malnutriție proteică, hepatopatii, rabdomioliză, 
tratamente cu trimetoprim, cefoxitin, cimetidină, eliminări urinare scăzute de 
creatinină. 

Analiza urinii joacă un rol esenţial în evaluarea etiologiei LAR. 

- Diureza — Pacienţii cu LAR pot fi: 

+ Oligoanurici - (oligurie: diureza <400 ml/24h, anurie: diureza <100 ml/24h) 
— poate fi întâlnită in NTA, în nefropatiile interstitiale imunoalergice sau 
glomerulonefritele rapid progresive. Menţionăm că la pacienţii cu NTA 
durata oliguriei este de câteva ore până la trei săptămâni. Dacă durata 
oliguriei este mai mare de 4 săptămâni, intră în discuţie diagnosticele de 
necroză corticală difuză bilaterală, de glomerulonefrită acută sau rapid 
progresivă sau de vasculită, situaţie care reprezintă indicație de biopsie 
renală pentru stabilirea diagnosticului; 

@ Cu diureză păstrată — evoluează cu diureză de peste 400 ml şi, după unii 
autori peste 80% din aceşti bolnavi au o diureză ce depăşeşte 1000 ml. În 
cursul evoluţiei, aceste cazuri de LAR pot prezenta perioade pasagere de 
oligurie cu durata de la ore la zile. La aceşti pacienţi leziunile tubulare 
sunt mai puţin importante sau chiar absente, eliminările urinare de Na 
sunt mai mici şi cele de uree mai mari, concentraţia urinii este ceva mai 
crescută, iar sedimentul urinar este mai putin modificat. 

- Osmolaritatea urinară — determinarea osmolaritatii urinare poate fi utilă în 
diagnosticul diferenţial al formelor de LAR. Pierderea capacității de 
concentrare a urinii apare frecvent şi precoce în LAR; astfel majoritatea 
pacienţilor au osmolaritatea urinară mai mică de 350 mOsm/l; în contrast 
decelarea unei valori de aproximativ 500 mOsm/l este înalt sugestivă pentru 
LAR prerenală, reflectând atât secreția crescută de hormon antidiuretic 
determinată de hipovolemie, dar şi funcția tubulară normală. Acest test este 
mai putin discriminatoriu dacă pacientul primeşte diuretice, care pot interfera 
capacitatea de concentrare a rinichiului. 

- Sedimentul urinar — este unul din cele mai vechi şi mai utilizate teste: 

e in LAR prerenală — sediment sărac în elemente; eventual cilindri hialini 

sau granulosi; 

e in NTA — celule epiteliale, cilindri epiteliali, proteinurie minimă si 
absenţa hematuriei; 

+ în glomerulopatii, vasculite sistemice — hematii deformate, cilindri 
hematici şi proteinurie moderată/severă; 

+ innefrita interstitiala acută alergică — leucociturie sterilă, eozinofilurie. 

- Sodiul urinar şi fractia de excretie a sodiului (FeNa) — concentraţia de sodiu 
urinar tinde să fie mică în LAR prerenală (< 20 mmol/l) deoarece rinichiul 
reuşeşte să conserve sodiul, si peste 40 mmol/l in NTA, secundar lezării 
tubulare. Dacă funcţia tubulară este intactă (LAR prerenală), vasoconstrictia 
renală este asociată cu reabsorbtie tubulară crescută. Fractia de sodiu filtrată 
care este reabsorbită rapid în tubi este de 99%, astfel încât fractia excretată 
este de doar 1%. Excepţie face pacientul care a primit diuretice sau are 
glicozurie, care scade reabsorbtia tubulară de sodiu si creşte FeNa. La 
pacienții cu NTA se remarcă natriurie (Na urinar peste 40 mmol/l) şi FeNa > 1. 

- Investigatiile imunologice (ANCA, C3, C4, ANA total, Ac anti membrană 
bazală  glomerulară) sunt mandatorii la pacienţii cu LAR prin 
vasculite/glomerulomefrite. 

Punctia-biopsie renală (PBR) nu este in general indicată în IRA funcţională şi 
in NTA, deoarece nu oferă informaţii suplimentare fata de cele cunoscute şi nu 
schimbă atitudinea terapeutică. În cazurile presupuse de NTA în care nu se 
instalează faza poliurică în 3 săptămâni de la insulta renală, PBR este indicată, 
deoarece este posibilă o leziune renală suplimentară fata de cea prezumată, În 
cazurile în care IRA este însoţită de sindrom glomerular, PBR trebuie realizată 
de urgență, existând suspiciunea majoră de glomerulonefrita rapid progresivă/ 
vasculită sistemică. În funcție de semnele si simptomele care însoțesc insuficiența 
renală acută, nefrologul va indica explorări biochimice, serologice şi imagistice 
complexe (vezi capitolele dedicate examenului paraclinic în nefrologie). 


18.6.3.5. Diagnosticul complicatiilor amenințătoare de viată 
Complicatiile care apar in LAR sunt atât de frecvente, încât multi autori le includ în 
semnele clinice ale bolii. Acestea sunt: 


Complicatii cardio-vasculare: 

- tulburări de ritm şi conducere de toate tipurile, în special prin 
diselectrolitemie; 

- insuficienţă cardiacă congestivă prin hiperhidratare, HTA, acidoză; 

- hiper sau hipotensiune arterială prin hidratare necorespunzătoare; 

- edem pulmonar acut (consecutiv hiperhidratării, mai rar disfunctiei 
miocardice); 

- pericardita apare în 1-18% din cazuri şi are de cele mai multe ori etiologie 
mixtă şi se însoţeşte de risc de tamponadă. Prevalenta este în scădere din 
cauza utilizării precoce a mijloacelor de epurare extrarenală; 

- embolia pulmonară este legată cel mai frecvent de boala de bază; 


Cap. 18 - Insuficienta renală acută 549 


- infarct miocardic acut — pe fond emboligen sau, la vârstnici, pe fondul 

aterosclerozei sistemice şi al anemici. 
e Complicatii gastro-intestinale: 

Sunt similare cu cele din BCR avansată: anorexie, greturi şi vărsături, dureri 
abdominale, ileus paralitic, pseudoabdomen acut. 

Hemoragia digestivă superioară apare frecvent în cursul IRA. Cauzele pot fi 
multiple: gastrită erozivă în cadrul IRA; leziuni gastrice secundare sondelor de 
aspirație nazo-gastrice; sindroame hemoragipare proprii IRA; ciroza hepatica 
nediagnosticată anterior; heparinizarea din cursul şedinţelor de dializă etc. 
Prevalenta acestei complicaţii este în scădere din cauza tratamentului antisecretor 
modern şi dializei aplicate precoce. Totuşi unele centre de dializă raportează încă 
decese legate de HDS în până la 35% din cazuri (Harold). 

e Complicatii hematologice: 

- Anemia moderată apare la câteva zile de la debut. După Brezis, s-ar datora mai 
multor cauze: scăderea eritropoiezei, hemoliză (prin retenţie azotată, prin 
infecții), hemoragii, hemodilutie secundară terapiei de fortare a diurezei; 
Leucocitoza este prezentă constant, chiar şi în absenţa infecțiilor. Excepţie de 
la regulă o poate face septicemia severă sau o LAR pe un fond de 
imunodepresie anterioară (neoplazii, chimioterapie, infecție HIV); 

Defectele în hemostază sunt prezente frecvent, constând din: alterări calitative 
în funcția plachetară, inhibitia formării de trombocite, scăderea sintezei unor 
factori ai coagularii, trombocitopenie (sindromul hemolitic-uremic, purpura 
trombotică trombocitopenică, indusă medicamentos); 

Coagularea intravasculară diseminată poate complica mai frecvent acele 
forme de LAR la baza cărora stau septicemiile, şocul toxico-septic, 
insuficiența multiplă de organe şi sisteme. Este o complicatie relativ frecventă şi 
severă a LAR din cadrul avortului toxico-septic. 

e Infectiile 

Reprezintă cele mai frecvente complicaţii ale IRA, Prevalenta acestei complicaţii 
este de 50-90% din cazuri. Infecția reprezintă una din cele mai frecvente cauze de 
deces din IRA, şi anume: 36% din decesele din LAR chirurgicală, 30% din 
decesele din LAR medicală şi, respectiv, 25% din decesele din LAR obstetricală. 

Infectiile sunt localizate cel mai frecvent la nivelul: 

- aparatului respirator (traheite, bronşite, bronhopneumonii) - 50% din toate 
cazurile de LAR. Dintre cauze amintim: alterarea clearance-ului bronsic, intubatie 
orotraheală şi ventilație mecanică, aspiraţia lichidelor după vărsături etc.; 

- aparatului urinar (infecţii joase şi înalte) — cauze: cateterizarea vezicală, 
absenţa efectului de spălare exercitat de urină, sensibilitatea rinichilor lezati la 
factori infectiosi; 

- plăgilor; 

- cateterelor centrale sau periferice; 

- peritoneului (în cazul dializei peritoneale). 

10-25% din bolnavi dezvoltă septicemii secundare. 


550 NEFROLOGIE — PRINCIPII TEORETICE ȘI PRACTICE 


Existenţa unei imunodepresii celulare similară cu cea întâlnită la bolnavii 
uremici cronici ar reprezenta cauza frecvenţei deosebit de mari a infecțiilor ce 
complică LAR. 

e Deficiențe în vindecarea rănilor 

Se manifestă prin dehiscenta rănilor, fistule postoperatorii, întârziere de 
consolidare a fracturilor. Cauze posibile: inhibitia proliferării fibroblastelor, 
precum şi inhibitia formării țesutului de granulaţie. 

e Modificări neurologice şi psihice 

Apar mai frecvent în formele medii şi severe de NTA tratate conservator şi se 
manifestă prin: confuzie, stupor, letargie, comă; stare de agitaţie, hiperreflectivitate, 
tremurături, asterixis; tulburări de comportament: anxietate, paranoia; convulsii 
(toxine uremice, dezechilibre hidroelectrolitice). Evaluarea stărilor de comă din 
cursul LAR pune întotdeauna problema diferenţierii între coma uremică 
(dismetabolică) care se instalează la valori mari şi foarte mari ale retentiei azotate 
şi comele de diverse etiologii (mai frecvent neurologice). Manifestările neurologice 
răspund favorabil la tratament prin dializă şi sunt rare la bolnavii bine dializati. 

e Tulburări hidroelectrolitice si acido-bazice: 

- Retentia hidro-salină. Producţia de apă endogenă este de 400 ml/zi, 
provenită din catabolismul lipidelor şi cel al proteinelor (300 ml), precum și 
din ţesuturi (100 ml). Din cauza oliguriei există pericolul de hiperhidratare, 
mai frecvent cu hiponatremie de dilutie. Riscul de hiperhidratare este 
accentuat de aportul lichidian perfuzabil crescut în cursul încercărilor de 
fortare a diurezei (May). Deshidratările pot fi întâlnite mai ales în relaţie cu 
factorul etiologic al NTA (pierderi de lichide) sau în cursul perioadei de 
recuperare (faza poliurică); 

Scăderea ponderală secundară catabolismului protidic este în formele 
necomplicate de 0,2-0,5 kg/zi, iar în formele hipercatabolice de 1 kg/zi. 
aşadar, cântărirea zilnică oferă date indirecte asupra stării de hidratare a 
bolnavilor (vezi tratamentul); 

Hiperpotasemia apare chiar şi în absenţa aportului exogen de K din cauza 
eliberării K” din celule şi scăderii eliminărilor urinare. 

Rata creşterii potasemiei în formele necomplicate este de 0,5 mEq/l, iar în 
formele complicate de 1-2 mEq/l în câteva ore, mai ales dacă există zdrobiri 
tisulare (rabdomioliză), hematoame mari, septicemii, hemolize etc. Din aceste 
motive se impune monitorizarea potasemiei de 2-3 ori /24h. 

Sub aspectul simptomatologiei clinice, hiperpotasemia este asimptomatică în 
fazele iniţiale, pentru ca ulterior să apară paralizia flască a musculaturii netede 
sau tulburări de conducere. În funcţie de severitate, hiperpotasemia se clasifică 
după cum urmează: 

+ forma uşoară: K seric 5,5 — 6,5 mEq/l : ECG normal; 

forma medie: K seric 6,5 — 7,5 mEq/l: ECG — T inalt, ascutit; 

+ forma severă: K seric > 7,5 mEq/l: ECG dispariţia undei P, QRS lărgit. 

ritm jonctional, bloc atrio-ventricular total. 

- Hipopotasemia se instalează mult mai rar, mai ales în NTA cauzată de 
pierderi digestive (sindrom emetic sau diareic prelungit) sau după corectarea 
rapidă a acidozei fără repletie adecvată de K. Clinic pacienţii prezintă: 
hipotonie musculară, ileus, astenie fizică, aritmii. Aspect ECG: aritmii, 
depresie ST, aplatizare unde T; 

Hipernatremia (Na>145 mEq/L): poate fi legată de pierderi renale excesive 
de apă (diuretice osmotice), transpiratii excesive, diabet insipid, sindrom 
Conn, sindrom Cushing. Clinic se manifestă prin: sete, alterarea stării de 
conştiență direct proportional cu creşterea nivelului de Na’ (letargie, 
convulsii, comă), hiperreflexie, ataxie, tremor, semne de deshidratare (piele şi 
mucoase uscate, pliu persistent, scăderea diurezei); 

Hiponatremia (moderată între 135 şi 125 mEq/L; severă la Na <125mEq/L): 
se instalează mai ales ca rezultat al excesului de diuretice (de ansă, tiazidice), 
insuficiență cardiacă, nefrita cu pierdere de sare, diaree, vărsaturi, 
carbamazepină, clorpropamid, SIADH, boala Addison, sindrom nefrotic, 
ciroză hepatica. Clinic pacienţii prezintă: greață, vărsături, letargie, convulsii, 
comă (simptome mai evidente în hiponatremia acută); 

Hipocalcemia — se instalează în 1-2 zile de la debutul NTA, calcemia 
scăzând la 6-8 mg/dl. Cauzele hipocalcemiei sunt reprezentate de: 
hiperfosfatemia moderată (uzual sub 8 mg/dl), hipoalbuminemie, creşterea 
rezistenţei scheletului la acţiunea PTH (secretat oricum în exces), deficitul de 
25 (OH)D3 şi, deci, deficitul de substrat pentru sinteza de 1,25 (OH)2D3. 
Deficitul de 1,25 (OH)2Ds3 (vitamina activă) duce la scăderea absorbției intestinale 
de Ca şi la scăderea răspunsului scheletal la acţiunea PTH etc.; 
Hipermagnezemia. Nivelul plasmatic al Mg depăşeşte rar 4 mEq/I; 

Acidoza — apare din cauza producţiei endogene de radicali acizi, prin 
catabolism proteic şi mai puţin prin arderile incomplete ale glucidelor şi 
lipidelor, în contextul alterării eliminărilor renale. 


18.7. EVOLUȚIE ŞI PROGNOSTIC 


Evoluţia pacienţilor cu LAR este imprevizibilă şi depinde de etiologia afectării 
renale şi de locul de provenienţă al pacienţilor (secţii medicale, chirurgicale, terapie 
intensivă, etc.). Cu toate progresele înregistrate în medicină, mortalitatea rămâne în 
continuare inaceptabil de ridicată, (aprox. 50%), nemodificată substanţial în ultimii 
50 de ani. 

Pacienţii care dezvoltă LAR şi au o perioadă mai lungă de spitalizare asociază 
şi complicaţii mai frecvente, risc crescut de a progresa către BCR şi o mortalitate 
mai ridicată. Creşterea cu > 0,5 mg/dl a creatininei creşte perioada de spitalizare cu 
3,5 zile, iar o creştere > 2 mg/dl, cu 7,9 zile. Studiind 471 pacienţi din terapie 
intensivă medicală, Barrantes raportează o mortalitate de 45,8 % la cei cu LAR, 
fata de 16,4 % la cei fără, LAR fiind considerat un factor predictiv de mortalitate 

mai puternic decat sepsisul (OR 3,7 vs.OR 1,8). 

Au fost considerati factori de risc: clasa RIFLE, prezenta sepsisului si dializa. 
În studiul lui Hoste, dintre cei clasificați în clasa « R », 56% au progresat către « I » 
sau « F », mortalitatea fiind direct proporțională cu clasa de severitate : între 8% si 
38,3% pentru « R »; 28,3% şi 74,4% pentru « F ». În schimb, pacienţii fără LAR 
au avut o mortalitate de numai 5,5%. Mai mult, după ajustarea altor variabile 
cunoscute în evaluarea prognosticului la pacienţii din terapie intensivă, criteriile 
«I» şi « F » au fost dovedite ca fiind factori independenţi de creştere a mortalităţii 
intraspitalicesti. Dezvoltarea afectării renale are implicaţii prognostice mai 
importante (OR 5,41) decât necesitatea ventilației mecanice (OR 4,83) sau 
internarea în terapie intensivă (OR 2,91). Practic, nu există studiu care să nu arate, 
în orice situaţie (inclusiv după transplantul de ficat), că apariția LAR duce la 
creşterea mortalităţii (mortalitate la un an de 15,5 % la cei cu LAR vs. 0% fără 
LAR — p<0,05 — după transplantul de ficat). 

Toate aceste studii arată incontestabil o mortalitate crescută pentru pacienţii cu 
LAR în timpul spitalizării sau pe termen scurt (28 zile, 1 an). Riscul crescut de 
mortalitate se păstrează şi pe termen lung, astfel încât la 10 ani după LAR 
supraviețuiesc doar 64% din pacienţi (vârsta < 31 de ani) sau doar 18% (vârsta > 70 
de ani). 

Vârsta tânără, absența comorbiditatilor asociate şi LAR posttraumatică sunt 
considerate factori de prognostic pozitiv. Paradoxal, pacienţii care au fost internaţi 
în terapie intensivă au avut evoluţie favorabilă comparativ cu cei din alte secţii 
(61% supravieţuire fata de 42%). Schiffl evaluează 425 pacienţi cu LAR severă 
(dializă) şi constată la 5 ani o supravieţuire de numai 25%. Morgera arată ca din 
979 de pacienți dializati, la 5 ani mai supraviețuiesc doar 14%, trăgând astfel o 
concluzie înspăimântătoare: LAR severă are o supraviețuire la 5 ani comparabilă cu 
neoplasmul pulmonar sau cel eso-gastric. 

În acelaşi timp, s-a demonstrat că LAR creşte riscul de a dezvolta ulterior BCR. 
După 10 ani de la diagnosticul de LAR, 61,6 % din pacienţi prezentau un grad de 
afectare renală, factorii determinanti fiind reprezentaţi de vârstă, comorbiditati 
asociate şi disfunctie renală la externare. Pe de altă parte, numărul celor care 
necesită dializă la 5-10 ani după un episod de LAR nu este atât de mare, fiind 
cuprins între 1,7% şi 5%. 


18.8. TRATAMENT 


Obiectivele tratamentului la pacientul cu LAR sunt multiple, urmărind: 


e Tratamentul complicatiilor amenințătoare de viata; 

e Refacerea echilibrului hidric şi restaurarea perfuziei renale; 
e Managementul sepsisului; 

e Tratamentul patogenic; 

e Evaluarea indicaţiilor pentru iniţierea terapiei de substitutie a funcţiei 
excretorii renale; 

e Terapia de menţinere: asigurarea nutritiei adecvate a pacientului cu IRA; 
controlul glicemic adecvat; stabilirea necesităţilor hidro-electrolitice; 
prevenirea şi tratamentul complicatiilor survenite; 

ə Monitorizarea evoluţiei şi a eficacitatii tratamentului; 

e Evaluarea la distanţă a funcţiei/statusului renal. 


18.8.1. Tratamentul complicaţiilor amenințătoare de viata 


18.8.1.1. Hiperkaliemia impune efectuarea de urgenţă a unei electrocardiograme. 

Dacă există semne electrocardiografice, hiperkalemia este reală şi necesită 

tratament de urgenţă. În absența semnelor electrocardiografice, este posibilă 

pseudo-hiperkalemia prin recoltarea şi prelucrarea incorectă (recoltare cu stază 
venoasă, scuturarea probei de sânge, prelucrarea probei cu întârziere), necesitând 

repetarea probei în condiţii corecte. Hiperkaliemia cu risc vital (potasiu de 6,5-7 

mEg/l asociat cu modificări ECG) necesită inițierea de urgență a dializei. 

Hemodializa reprezintă mijlocul cel mai eficient la o concentraţie a K >7 mEq/l; 

este obligatorie daca hiperkaliemia se dezvolta la pacienti oligoanurici, rezistenti 

la diuretice. Până la iniţierea hemodializei, tratamentul de urgenţă al hiperkalemiei 
cuprinde măsuri pentru: 

e limitarea excitabilitatii miocardice: 10-20 mL (1-2 fiole) gluconat de calciu 
10% i.v. într-un minut — poate îmbunătăţi tranzitoriu ECG fără a modifica K* 
seric; este contraindicat la pacienţii digitalizati; dacă nu apare îmbunătăţirea 
ECG se poate repeta la 3-5 min până la doza totală de 3-5 g gluconat de calciu 
(3-5 fiole); 

e transferul potasiului în celulă: 

- insulină şi glucoză (pt a preveni hipoglicemia) — este cea mai rapidă măsură 
de scădere a K“ seric — în aprox. 15 minute; nu se administrează glucoză fără 
insulină — poate creşte tranzitor osmolaritatea = creşte K+ seric; se pot 
administra 10 u insulină ordinară în 50 ml dextroză 50% sau ser glucozat 
tamponat cu insulină % - 4; 

- Bz mimetice — inhalarea de doze mari de B agonisti: Ventolin (Salbutamol) 
0,5 mg în 15 min: 100 ug/ puff > 2 puff-uri repetate la 10 min sub controlul 
frecventei cardiace si al tensiunii arteriale; 

- administrarea de bicarbonat de sodiu — favorizează pătrunderea K* în 
celulă, dar nu la fel de eficient ca infuzia de insulină cu glucoză, efectul 
asupra K* seric începe după 3-4 ore. Se indică în special în acidoza 
metabolică. Se administrează bicarbonat de sodiu izotonic 14%o p.i.v. 500 mL 
în 1-2 ore sau soluţie hipertonică de bicarbonat demimolar 42%0 50 mL 
(1 fiolă = 20 mL) i.v direct în 15 min sau p.i.v. 250 mL în 30-60 min sau 
soluţie molară 84%o 100 mL (1 flacon) în 30-60 min; 

e îndepărtarea potasiului din organism: 

- diureticele de ansă: Furosemid 120-240 mg i.v. (6-12 fiole!) în funcţie de 
tensiunea arterială repetate la 30 minute — 4 ore în funcţie de diureză; 
răşini schimbătoare de ioni (Kayexalate) — fixează K“ în intestin la 
schimb cu sodiul; se administrează p.o./clisma — efectul se obţine la 1-2 ore, 
mai rapid după clismă decât după administrarea p.o.; doza pentru 
administrarea p.o. este de 30-60 g/doză iar pentru clismă 60-120 g — trebuie 
reținută 30-60 min pentru a se absoarbe complet doza. Menţionăm riscul de 
încărcare volemică prin creşterea cantităţii de sodiu; 
epurarea extrarenală (hemodializa/dializa peritoneală) — hemodializa de 5 
ori mai eficientă decât dializa peritoneală — scăderea kaliemiei cu > 1 mEq/L 
în 30-60 min. 


18.8.1.2. Edemul pulmonar acut — reprezintă o complicatie severă, îndeosebi în 

condiţii de oligoanurie şi lipsă de răspuns la tratamentul diuretic. Cauza EPA este 

reprezentată întotdeauna de hiperhidratare, cordul putând fi indemn. Tratamentul 

EPA este cel clasic, la care se adaugă ultrafiltrarea (îndepărtarea excesului de 

lichide) prin hemodializă de urgență: 
Măsuri nespecifice: 

e Mentinerea pacientului în poziţie şezândă - scade întoarcerea venoasă si 
ameliorează mecanica respiratorie; dacă pacientul este în şoc, ridicarea excesivă 
a toracelui agravează hipoperfuzia cerebrală; 

e  Oxigenoterapia - creşte presiunea intraalveolara şi reduce astfel transsudarea 
fluidului din capilarele alveolare, împiedicând întoarcerea venoasă în torace şi 
reducând astfel presiunea în capilarul pulmonar; se administrează pe sondă 
nazală, traheală sau pe mască cu debit de 4-8 L/min; 

e Diuretice de ansă (furosemid): cresc rapid diureza, reducând volumul sanguin 
circulant; au şi are efect vasodilatator, reducând prompt presiunea în capilarul 
pulmonar, înainte de începerea diurezei; doză: 120-240 mg intravenos; 

e Nitroglicerina este folosită pentru corectia hipertensiunii arteriale şi pentru 
reducerea întoarcerii venoase, prin vasodilatatie. 


18.8.1.3. Acidoza metabolică — se tratează când rezerva alcalină este sub 15mEq/1. 
Deficitul de bicarbonat se calculează cu ajutorul formulei: 


|Deficit bicarbonat (ml) = (24 - bicarbonat pacient) x 0,4 x Greutatea (kg). 


Se tratează prin: dieta hipoproteică şi hipocalorică, bicarbonat de Na soluţie 
molară 8,45% (conform formulei). Trebuie avut în vedere că 100 ml bicarbonat 
aduc şi 100 mEq de Na, fiind o soluţie bună de aport de Na fără aport lichidian în 
hiponatremii, dar şi aport de Na care trebuie evitat în hipernatremii (de exemplu în 
deshidratari). 

18.8.1.4. Hemoragia digestivă superioară din cursul gastritei acute erozive: se 
recomandă inhibitori de pompă de protoni (omeprazol, lansoprazol, pantoprazol), 
blocanti de receptori H2 (ranitidină, famotidină, nizatidină), sucralfat, alcoolizare 
endoscopică în caz de sângerare activă detectată endoscopic. 


18.8.1.5. Complicatiile uremiei (pericardită, encefalopatie uremică) — epurare 
extrarenală (hemodializă intermitentă sau continuă). 


18.8.2. Terapia de refacere a echilibrului hidric şi de restaurare a perfuziei renale 


Restaurarea perfuziei renale este imperios necesară în LAR şi se realizează în 
principal prin: 
e înlăturarea cauzei care a dus la hipovolemie absolută sau relativă; 
e hidratarea adecvată (de regulă parenterala) în cazurile cu deshidratare; 
e înlăturarea medicatiei care interferă cu autoreglarea renală (IECA, sartani, 
AINS); înlăturarea medicatiei nefrotoxice. 
Reechilibrarea hidroelectrolitică se realizează prin umplere vasculară, sub 
controlul presiunii venoase centrale (PVC). 


18.8.2.1. Dacă PVC <2 cm H20, pacientul este hipovolemic şi necesită umplere 

vasculară. Soluţiile utilizate în acest scop trebuie să rămână în spaţiul intravascular 

şi să fie apropiate de compoziţia fluidelor pierdute (care au determinat 
deshidratarea); se vor utiliza în acest sens: 

e soluții cu putere coloid-osmotică mare (sânge, plasmă, albumină umană) sau 
soluţii izotonice (clorură de sodiu 0,9% sau bicarbonat 1,4%); 

e sângele se va administra întotdeauna când Hb <10 g/dl, iar albumina, când 
valoarea ei serică este <25 g/dl; 

e nu se vor administra niciodată soluţii glucozate, deoarece prin metabolizarea 
glucozei, rezultă apă liberă, care scade tonicitatea mediului intravascular; 

e soluţiile bicarbonatate sunt in mod particular eficiente în preventia/ tratamentul 
stadiilor incipiente ale LAR datorate mioglobinuriei (de ex. în sindromul de 
strivire), hemoglobinuriei (hemoliză intravasculară masivă), hiperuricemiei 
severe (sindromul de liză tumorala); alcalinizarea urinii reduce semnificativ 
toxicitatea tubulară a acestor substanțe, iar în cazul acidului uric previne, în 
plus, precipitarea cristalelor de acid uric. 

Nu a fost evidenţiată o superioritate a albuminei, a soluţiilor coloidale sau a 
soluţiilor saline hipertone față de soluţia salină izotonă, în ceea ce priveşte rata 
mortalităţii. 


18.8.2.2. Dacă PVC >8 cm H20, se opreşte aportul sodat şi se reconsideră situaţia; 
în formele cu hTA şi PVC >10 cm H20 se presupune existenţa unui şoc cu răsunet 
cardiac şi se recurge la droguri cardiotonice sau/şi vasoactive. La pacienţii cu IRA 
funcțională (prerenală), diureza şi funcția renală excretorie se vor ameliora 
semnificativ după corectarea volumului intravascular şi a TA. 

Agenti vasoactivi: 


Dopamina, un precursor de L-Dopa, administrat in doze mici (renale) a fost 
utilizat pentru creşterea diurezei. În prezent nu există date care să susțină 
beneficii ale administrarii dopaminei în LAR. Există în schimb studii care 
evidențiază efecte secundare notabile (aritmii, ischemie, imunosupresie). 
Utilizarea dopaminei în vederea creşterii diurezei în LAR a fost abandonată. 
Fenoldopam, agonist selectiv al receptorilor Dopa (D1), creşte eliminarea 
urinară de Na, scade rezistentele vasculare sistemice şi creşte fluxul sangvin 
renal. Cu toate acestea, o metaanaliză recentă nu a evidenţiat beneficii privind 
scăderea mortalităţii, preventia LAR sau reducerea nevoii de dializă. Reacţiile 
adverse mai frecvente sunt reprezentate de hipotensiunea arterială şi tahicardie. 
Factorul natriuretic atrial (FNA) este secretat de celulele musculare atriale 
ca răspuns la creşterea tensiunii arteriale, hipervolemie, hipernatremie. 
Endotelina şi angiotensina II stimulează de asemenea sinteza de FNA. La 
nivel renal FNA dilată arteriola aferentă cu vasoconstrictie pe cea eferenta, 
având ca rezultat creşterea presiunii intraglomerulare şi a ratei de filtrare 
glomerulară. FNA scade reabsorbtia de Na la nivelul tubului contort 
proximal, inhibă secreția de renină şi scade secreția de aldosteron la nivelul 
corticalei suprarenale. Aceste efecte duc la creşterea eliminării urinare de Na si 
apă. În ciuda multiplelor efecte pozitive renale, studiile nu au demonstrat un 
beneficiu clar al FNA în LAR cu excepţia LAR ischemică din chirurgia 
cardiovasculara şi transplantul hepatic unde administrarea unor doze mici de 
FNA a scăzut nevoia de terapie de supleere extrarenală. Dozele recomandate 
sunt între 0,01- 0,05 ug/kg/min. 

Noradrenalina produce vasoconstrictie fără modificare semnificativă a debitului 
cardiac şi a frecvenţei cardiace. Este utilizată preponderent la pacienţii cu şoc 
septic. Datele privind ameliorarea funcţiei renale secundare administrării 
noradrenalinei provin din studii de mici dimensiuni şi sunt contradictorii: în 
unele creşterea tensiunii arteriale se însoţeşte de ameliorarea funcției renale, 
în altele nu. 

Terlipresina este un analog sintetic al vasopresinei cu acţiune 
vasoconstrictoare la nivelul receptorilor VI splanhnici. Terlipresina poate 
ameliora funcția renală şi reduce mortalitatea în sindromul hepatorenal, dar 
co-interventiile terapeutice şi necesitatea efectuării unor studii pe loturi mari 
de pacienţi nu au permis formularea clară a unor recomandări de tratament. 


Diuretice: 


Furosemidul administrat precoce în LAR toxică şi ischemică creşte debitul 
urinar şi filtrarea glomerulară prin scăderea obstructiei tubulare, prin 
suprimarea semnalului pentru macula densa şi inhibarea astfel a reacției de 
feed-back tubulo-glomerular, scăderea consumul de O» a celulelor renale in 
ischemie. Evaluarea clinică a acestor efecte a arătat ca singurul beneficiu al 
administrării furosemidului îl reprezintă creşterea diurezei. Tratamentul se 
pare că nu are impact asupra scăderii mortalitatii, recuperării renale sau 
necesităţii efectuării dializei. Creşterea diurezei oferă un “confort” sporit în 

managementul lichidelor. Administrarea furosemidului este mai eficace şi 
mai puţin toxică în perfuzie continuă (10 - 30 mg/oră). O alternativă ar putea 
fi reprezentată de administrarea i.v. in bolus 5 fiole/4h. Utilizarea 
furosemidului este indicată doar după refacerea volemică. Același constatări 
sunt valabile pentru toate diureticele de ansă (torasemid, bumetanid). 
Manitolul este un diuretic osmotic care reduce edemul tisular, captează 
radicalii liberi de oxigen şi provoacă vasodilatatie intrarenală prin stimularea 
producției de prostaglandine. Ca şi în cazul diureticelor de ansă, avantajul 
teoretic în preventia IRA nu s-a confirmat în practică. Mai mult, manitolul 
poate precipita IRA prin diureză excesivă (la pacienții responsivi), respectiv 
edem pulmonar acut la pacienții hiperhidratati non-responsivi la manitol. 

e Alte terapii: 

- Date experimentale recente au evidenţiat că celulele stem hematopoietice 
sunt capabile să migreze în diverse țesuturi şi să dea naștere unei varietăţi 
remarcabile de celule specifice. Astfel, unele date pe modele animale arată 
că celulele stem hematopoietice sunt capabile să populeze epiteliul tubular 
renal, putând astfel grăbi refacerea acestuia în necroza tubulară acută. Mai 
mult, injectarea de celule stem mezenchimale are, cel puţin la şoareci, efect 
de prevenire a dezvoltării leziunilor renale acute şi a IRA post-administrare 
de cisplatină, un citostatic cu nefrotoxicitate importantă; 

- Conform unor experimente recente efectuate la şobolan, administrarea de 
eritropoietină umană recombinată genetic în doze mari poate preveni 
leziunile de ischemie-reperfuzie date de ischemia acută a rinichiului. Acest 
efect protectiv se menţine, chiar dacă mai atenuat, şi în cazul administrării 
tardive, la 6-24 de ore după instalarea insultei ischemice; 

- Agenti antiapoptotici - inhibitori de caspază, inhibitori de calpaina, serin- 
proteaza sunt în curs de evaluare. 

e Prostaglandina El în asociere cu norepinefrina in NTA s-a dovedit utilă în 
creşterea fluxului sanguin renal. 


Au fost de asemenea testate în tratamentul LAR, cu rezultate discutabile: 
e Agenti care induc depletie leucocitară sau dezvoltă efecte antiadezive: ser 
antineutrofilic, anticorpi anti ICAM-1; 
Agenti care refac rezervele energetice celulare: ATP-MgCl2, tiroxina, glicina; 
Inhibitori de sinteza de TNF alfa: pentoxifilina; 
e Factori de creştere: factor de creştere epidermal, factor de creştere insulin like, 
factor de creştere hepatocitar. 


18.8.3. Managementul sepsisului 
Întrucât sepsisul reprezintă o cauză majoră de NTA cu mortalitate ridicată, 


abordarea terapeutică merită o atenție deosebită. Schrier şi colab. (2004), 
reevaluând progresele din terapia LAR din cursul sepsisului, menționează rezultate 

semnificativ favorabile pentru: 

e Reechilibrare precoce: 
- expansiune precoce de volum circulator; 
- vasopresoare pentru menținerea tensiunii arteriale medii peste 65 mmHg; 
- administrare de masă eritrocitară pentru menţinerea hematocritului >30%; 
Controlul strict al glicemiei, fără a depăşi 150 mg/dl, prin tratament cu insulină; 
Reducerea perioadei de ventilație mecanică la strictul necesar; 
Corticoterapie: 50 mg hemisuccinat de hidrocortizon în bolus la 6h, timp de 7 
zile + fludrocortizon 50mg/zi oral (la cei la care persistă hipotensiunea în ciuda 
reechilibrării volemice); 

e Tratament cu drotrecogin alfa (proteina C activată umană recombinată) în 
coagularea intravasculară diseminată din cursul septicemiilor cu LAR - studiul 
PROWESS (Recombinant Human Activated Protein C Worldwide Evaluation 
in Severe Sepsis). 


18.8.4. Tratamentul patogenic 


Se va aplica în toate LAR cu etiologie precizată: epurarea toxicului, tratament 
antiinfectios, combaterea stării de şoc, tratament imunomodulant etc. 

De regulă, dacă factorul etiologic generator al LAR nu se înlătură prin 
tratament etiologic, evoluţia rămâne nefavorabilă: persistă retentia azotată, diureza 
nu se reia sau retentia azotată nu scade în ciuda reluării diurezei. 


18.8.5. Tratamentul de menţinere 


18.8.5.1. Regimul igieno-dietetic 

Regimul igieno-dietetic reprezintă o componentă importantă a tratamentului 
conservator, care urmăreşte menţinerea echilibrului energetic al bolnavului fără 
creşterea încărcării organismului cu proteine, fosfati sau K. Acest regim este mai 
strict la bolnavul tratat conservator, comparativ cu cel tratat prin mijloace de 
epurare extrarenală. De asemenea, regimul diferă şi în funcţie de etiologia LAR şi 
de complicațiile apărute. 

Necesarul energetic este de 20-30 kcal/kgc, atât la bolnavii tratați conservator, 
cât şi la bolnavii dializati sau în faza poliurică postdializă, iar repartiţia principiilor 
alimentari se va face conform următoarei scheme de tratament: 

e Glucide — 3-5 g/kgc/zi (60-70% din raţia zilnică) atât la bolnavii tratați 
conservator cât şi la bolnavii dializati; 
e Lipide 0,7-1 g/kgc/zi (30-40% din ratie); 

Proteine: 0,8-1 g/kgc/zi la pacienţii tratați conservator; până la 1,5 g/kc/zi la cei 

pe dializă şi maxim 1,7 g/kgc/zi la cei pe dializă continuă (există pierderi şi pe 

şedinţele de dializă) sau hipercatabolici. 

Aportul de lichide, indiferent de fază sau formă de tratament, se apreciază după 
bilanţul hidric conform formulei: 

Aport hidric oral + aport hidric perfuzabil = diureza + perspiratia 
insensibilă (500-900 ml) + alte pierderi extrarenale + 500 ml/ °C febra peste 
38°C. 


Această formulă nu ține cont de geneza de apă endogenă de aproximativ 400 
ml/zi. De aceea controlul echilibrului hidric al pacienților cu LAR se poate face 
prin cântărirea zilnică, La un echilibru hidric acceptabil pacientul pierde în greutate 
0,3-0,5 kg/zi din cauza stării hipercatabolice şi nu a pierderilor de lichide. 
putea avea un aport de lichide suplimentar, individualizat pentru fiecare pacient. 

Pacienţii vor urma un regim hiposodat atât în cursul terapiei conservatoare cât 
gi în cursul tratamentului prin epurare extrarenală, şi un regim normosodat în faza 
de reluare a diurezei. Aportul alimentar de K se va reduce (se vor evita alimentele 
bogate în K) în cursul tratamentului conservator sau prin epurare extrarenală şi va 
fi crescut în faza de reluare a diurezei. Aportul de Na şi K trebuie trebuie modulat 
în funcție de controlul permanent al natremiei şi potasemiei. 

Dacă alimentaţia enterală (per os sau pe sondă) nu este posibilă, se recomandă 
soluții perfuzabile cu glucoză 10% (tamponată cu insulină 1 UI/5 g glucoză) + 
aminoacizi esentiali + lipide perfuzabile. 


18.8.6. Dializa la pacienţii cu LAR 


Tratamentul prin epurare extrarenală în cursul LAR rămâne una din principalele 
metode prin care se oferă timp organismului să vindece leziunile renale, menţinând 
în acelaşi timp echilibrul hidro-electrolitic şi acido-bazic şi epurând toxinele 
uremice precum şi citokinele proinflamatorii. 

Metodele de epurare extrarenală acută utilizate în LAR sunt: 

e hemodializa - dintre metodele de HD sunt utilizate: 

- hemodializa convenţională (HD), 

- hemofiltrarea (HF). 

- hemodiafiltrarea (HDF). 

e  Dializa peritoneală. 

Aceste metode se pot subimparti în: intermitente (HDI) sau continue CVVH 
(Continuous Veno-Venous Hemodialysis — Hemodializa continuă veno-venoasa) 
sau CVVH (Continuous Veno-Venous Hemofiltration — Hemofiltrarea continua 
veno-venoasă). În LAR cea mai folosită hemodiafiltrare este cea continuă, mai ales 
în sepsis — CVVHDF (Hemodiafiltrare continuă veno-venoasă). Relativ recent în 
terapia LAR au fost introduse şi metode hibride: ultrafiltrare secventiala (Slow 
Low Continuous Ultrafiltration — SCUF) şi dializa lentă cu eficiență redusă 
(Sustained Low-Efficiency Dialysis — SLED); 

Necesitatea utilizarii mijloacelor de epurare extrarenala variaza intre 3% -30% 
din cazuri si poate ajunge la 60% in cazurile severe de LAR ce necesita ingrijiri in 

unitatile de terapie intensivă. În experiența noastră 1/10 din cazurile de LAR 
spitalizate în clinica de nefrologie necesită tratament prin epurare extrarenală. 


18.8.6.1. Indicatiile iniţierii dializei la pacienţii cu LAR 

Indicatiile inițierii epurării extrarenale in LAR, când tratamentul conservator nu a 

dat rezultate sunt: 

e hiperpotasemie > 6,5 mmol/L; 

e  acidoză metabolică severă cu bicarbonat < 10 mmol/L şi pH < 7,2; 

e  hiperhidratare (obligatoriu dacă există şi edem pulmonar acut); 

e semne ale uremiei: pericardită severă cu tendință la tamponadă, encefalopatie 

uremică, neuropatie; 

anurie > 24 ore; 

ə intoxicație cu substanţe dializabile (volum de distribuţie < 0,5 L/kg, legare 
redusă de proteine) sau care generează efecte metabolice severe (de ex. acidoza 
metabolică severă după ingestia de etilenglicol); 

e hiperuricemie, hipercalcemie (sindromul de liză tumorală). 


18.8.6.2. Accesul vascular în dializă 

Accesul vascular utilizat în epurarea extrarenală a LAR este cateterul de HD, cu 

lumen dublu (arterial şi venos) care se introduce într-o venă centrală (jugulara 

internă, subclavie, femurală). Montarea poate fi făcută si sub ghidaj ecografic care 

minimalizează eșecurile şi complicațiile secundare poziţiilor atipice ale vaselor. 

Complicatiile insertiei de cateter sunt în jur de 5 % şi pot fi (Daugirdas, 2007): 

e imediate: punctionarea arterei, pneumo- sau hemotorax, aritmii, embolie 
gazoasă, perforarea venei, tamponada cardiacă; 

e tardive: tromboză, infecție, strictură vasculară, fistulă arterio-venoasă; 

e leziuni ale structurilor adiacente: plex brahial, trahee, nerv laringeu recurent. 


18.8.6.3. Modalitatea de dializă 

Când pacientul este stabil hemodinamic, echilibrat respirator, se preferă HDI. Prima 
şedinţă trebuie să fie “blândă” pentru a evita dezechilibrul de dializă (scăderea prea 
rapidă a valorilor ureei, corectarea prea rapidă a acidozei): timp de 2 ore, flux mic 
de sânge (150 - 200 ml/min), dializant 500 ml/min. De asemenea, soluţia de dializă 
(potasiu, sodiu, calciu, bicarbonat) trebuie adaptată fiecarui caz în parte. 

În cazurile mai grave, instabile hemodinamic, cu detresă respiratorie care 
necesită intubatie orotraheală, în acidozele metabolice generate de intoxicații, se preferă 
procedurile continue. În intoxicații este de preferat mai curând dializa continuă sau 
HDI zilnică pentru a menţine constantă eliminarea toxicului şi a metabolitilor şi a 
evita creşterea concentrației toxicului după oprirea dializei (rebound). 

Alegerea modalității de dializă (continuă sau intermitentă) este un subiect 
intens dezbătut în literatura de specialitate pentru că rezultatele diferitelor metode 
de epurare sunt contradictorii. În prezent nu există niciun studiu randomizat. 
controlat, care să dovedească superioritatea dializei continue celei intermitente în 

ceea ce priveşte supraviețuirea bolnavilor. Dintr-o metaanaliză recentă (Karvellas, 
2011) rezultă eficienţa superioară a dializei continue pentru recuperarea renală, 
numărul de zile de spitalizare în terapie intensivă şi perioada terapiei prin dializă, 
dar nu şi în ceea ce priveşte supraviețuirea. Acelaşi studiu concluzionează că nu se 
pot face recomandări ferme privind alegerea unei anume modalități de epurare într-o 
situație specifică. De aceea, în practica clinică se recomandă utilizarea metodei 
disponibile centrului, metoda pe care echipa medicală o stăpânește cel mai bine, 
întrucât individualizarea tratamentului este cea mai importantă. 


Parametrii de dializă se aleg în funcţie de starea generală a pacientului, de 


analizele de laborator, de etiologie, respectând anumite indicaţii generale: 


Volumul de lichide care trebuie îndepărtat (ultrafiltrarea) se stabileşte în funcție 
de fiecare pacient în parte, dar în prima şedinţă de 2 ore nu este indicat a se 
ultrafiltra mai mult de 2 1 (cu monitorizarea permanentă a parametrilor 
hemodinamici). În cazurile de hiperhidratare severă, se poate continua cu 
ultrafiltrare izolată înca 2 ore; 

Debitul maxim de sânge va fi 200 ml/minut şi cel de dializant de 500 ml/min; 
Acidoza metabolică nu se corectează rapid. Multi dintre pacienții acuti au un 
nivel de bicarbonat în sânge < 10 mmol/L. Pentru aceşti pacienti, un bicarbonat 
pe aparatul de dializă de 25 mmol/L este suficient. Trebuie ţinut cont că această 
corectare a acidozei duce la scăderea potasemiei, astfel încât este obligatorie 
monitorizarea K” la o oră de la initerea dializei şi la terminare; 

Hiponatremia nu se corectează rapid. Se fixează pe aparat o diferență de maxim 
15 mmol/L în plus în soluţia de dializă (risc de sindrom de demielinizare). În 
cazul hipernatremiei la fel, se setează parametrii la un Na al soluţiei de dializă 
maxim 2-3 mmol/L sub Na pacientului (risc de edem cerebral si sindrom de 
dezechilibru de dializa); 

Calciul din soluţia de dializă se poate fixa între 1,5-1,75 mmol/L (cu 
suplimentare de calciu în soluţie în hipercalcemia severă pentru ca modificarea 
calciului să nu se producă brutal prin dializa); 

Când există hiperpotasemie, soluţia de dializă ar trebui sa aibă K de 2 mmol/L 
iar dacă există acidoză severă (bicarbonat < 10mmol/L) se poate folosi şi soluţie cu 
K* de 3 mmol/L pentru evitarea scăderii K* din cauza corectării acidozei; 
Anticoagularea se face fie cu heparină nefractionata (de ex. pentru un pacient 
de 70 kg, 2000 UI bolus şi apoi 500-1000 Ul/oră) sau fracționată (de ex. 5000 
antiXa la începutul dializei), dozele fiind proporționale cu creșterea greutăţii. 
Dozarea heparinei nefractionate se urmăreşte prin determinarea timpului partial 
de tromboplastină activat (APTT) care nu trebuie să crească mai mult de 75-80 
secunde (1,5 x normal) la sfârşitul dializei. Din păcate, monitorizarea efectului 
anticoagulant după heparinele cu moleculă mică nu se poate urmări de rutină. 
Efecte adverse mai frecvente: reacţie anafilactică la prima administrare, 
hemoragii, trombocitopenie; 

Temperatura se setează între 35 şi 37 °C. 

Dializa continuă (24 - 48 ore) păstrează aceleaşi indicaţii generale, dar permite 

o ultrafiltrare crescută (100 ml-300 ml/ora) mai ales la pacienții instabili hemodinamic. 
În acelaşi timp permite administrarea de soluţii perfuzabile de nutriţie fără a încărca 
volemic pacientul. Soluţia de dializă are la bază lactat, dar în situaţii speciale 

(insuficiență hepatică severă, acidoză lactică) se preteră soluţiile pe bază de 

bicarbonat. Parametrii de dializă sunt asemănători celei intermitente din punct de 

vedere al soluţiei de dializă (Na, Ca, K). Trebuie fixată o doză de cel putin 25 

ml/kc/ora în CVVH, CVVHD, CVVHDF. Anticoagularea trebuie să fie şi ea 

continuă, 2000-5000 UI bolus şi apoi între 500-1000 Ul/oră (în funcţie de valoarea 

APTT, pentru un APTT de 1,5 x N). Acest lucru reprezintă una din principalele 

probleme ale dializei continue, existând situaţii în care anticoagularea este riscantă 

sau chiar interzisă. În aceste cazuri se pot aplica mai multe metode: 

e se poate face spălare cu heparină a dializorului şi circuitului in priming, urmată 
de spălarea periodică a circuitului cu ser fiziologic (la 30 min - o oră interval). 
dar fără a putea menține o patenta a circuitului mai mult de 12 ore; 

e injectare de heparină pe linia arterială şi protamină pe cea venoasă; 

e  heparinizare regională cu citrat. 

Dializa continuă este de preferat în următoarele situaţii: 

e Sepsis sever, şoc septic; 

e Instabilitate hemodinamică; 

e Intoxicatii cu substanţe cu volum mic de distributie (<0,5 L/kg), putin legate de 
proteine; intoxicații cu substanţe care generează şi metaboliți toxici; 

e  Acidoză severă (de ex. în intoxicația cu salicilati); 

Anasarcă, insuficiență cardiacă congestiva refractara la tratament, hiperhidratare; 

e Politraumatisme cu rabdomioliză (hiperpotasemie severă). 


Dializa peritoneală în LAR este indicată mai ales când accesul vascular nu este 
corespunzător (diabet zaharat cu modificări arteriopatice, ateroscleroză avansată), cand 
anticoagularea este contraindicată (de ex. trombocitopenie severă), la copii. 
insuficienţă cardiacă congestivă refractară la tratament, hipo- sau hipertermie. Este 
mai putin eficientă în hiperpotasemie, stări hipercatabolice, intoxicații, acidoză severă. 

După montarea cateterului de dializă peritoneală, se pot începe schimburi cu 
volum de 1000-1500 ml pentru evitarea pierderii de lichid pe lângă inserție 
(la pacienţii care tolerează se pot introduce şi 2000 ml). Timpul de menţinere a! 
lichidului intraperitoneal este de 30 minute, folosindu-se astfel cantități mari de 
lichide în 24 ore. Concentrația glucozei din soluţia de dializă poate fi 1,36 g/dl sau 
mai mult, în funcţie de cantitatea de lichide pe care vrem să o ultrafiltrăm (după un 
schimb de 1,36% se elimină aprox. 50-150 ml). Timpul de echilibrare standard este 
de 30 minute, iar cel de drenaj de 20 minute. În funcție de parametrii pacientului, 
soluţia de dializă se poate modifica. Se poate adăuga potasiu (3-5 mEq/L), heparina 
(500 UI/L), insulină la pacienţii diabetici decompensati (8-10 UI la soluţia de 1,36 g/dl? 
Complicatii mai frecvente (Daugirdas, 2007): peritonită (12% cazuri), hipotensiune. 
distensie abdominală, hiperglicemia, hipernatremia (la volume mari de ultrafiltrare . 
hipoalbuminemia (prin dializă peritoneală se pot pierde până la 10-20 g proteine/zi). 

18.9. INSUFICIENŢA RENALĂ ACUTĂ SECUNDARĂ SINDROMULUI DE STRIVIRE 
(“CRUSH SYNDROME”) 


Insuficienta renală acută secundară sindromului de strivire reprezintă o 
complicatie ce apare în circa 30-50% din cazurile de rabdomioliza post-traumatica, 
având ca mecanism principal precipitarea la nivel tubular a mioglobinei eliberate 
de la nivel muscular cu necroză tubulară acută consecutivă. 


18.9.1. Manifestări clinice 


Forma clinică tipică de prezentare a unui “crush syndrome” o reprezintă sindromul 
compartimental, manifestat clinic prin durere intensă, slăbiciune musculară, paloare 
tegumentară, parestezii sau chiar pareza extremităților afectate. De asemenea 
pacienţii prezintă oligurie, urini hipercrome, iar pulsul distal poate fi slab 
perceptibil sau chiar absent. 

Pacienţii cu sindrom de strivire, imobilizati o perioadă mare de timp până să fie 
recuperati de către personalul medical, pot prezenta semne de deshidratare cauzate 
fie de un aport lichidian scăzut, pierderi (ex. hemoragii) sau sechestrări lichidiene 
în spațiul 3. 


18.9.2. Paraclinic 


Pacienţii pot prezenta hiperkaliemie, adesea amenințătoare de viata, reprezentând 
practic a doua cauză de deces în cazul sindromului de strivire, prima cauză 
reprezentând-o traumatismul per se. Cauza principală a hiperkaliemiei o reprezintă 
eliberarea bruscă în circulaţie a potasiului de la nivelul fibrelor musculare, iar drept 
cauză secundară menţionăm insuficiența renală acută. Pacienţii pot prezenta de 
asemenea niveluri crescute ale creatinfosfokinazei, ale fosforului şi hipocalcemie. 

La examenul cu bandeleta urinară se poate remarca o falsă hematurie 
(secundară reacției încrucişate cu mioglobina), examenul microscopic excluzând 
însă prezența acesteia. 


18.9.3. Tratament 


O parte importantă a tratamentului o reprezintă preventia insuficientei renale acute 
prin corectia hipovolemiei şi prevenirea precipitării intratubulare a mioglobinei. 
Pentru îndeplinirea acestui obiectiv se administrează soluţii saline izotone în 
cantități crescute, ce pot ajunge până la 10-12 litri pe zi, cu monitorizarea diurezei 
(menţinerea unei diureze de 200-300 ml/ora) şi a semnelor clinice de 
hiperhidratare. De asemenea, trebuie asociate şi soluţii bicarbonatate cu scopul de 
alcalinizare a urinii (pH urinar > 6,5) şi de evitare astfel a precipitării intratubulare 
a mioglobinei. Administrarea de soluţii alcaline este de asemenea benefică pentru 
tratamentul hiperkaliemiei frecvent întâlnite la aceşti pacienţi. 

Tratamentul hiperkaliemiei reprezintă un alt obiectiv la pacienţii cu sindrom de 
strivire, deoarece este frecvent întâlnită şi se asociază cu un risc crescut de morbi- 
mortalitate. Tratamentul constă în administrarea de răşini schimbătoare de ioni 
(Kayaxalate®), bicarbonat de sodiu, soluţii de glucoză tamponate cu insulină sau 
hemodializă în cazurile severe de hiperkaliemie eventual asociate cu insuficiență 
renală acută (vezi tratamentul hiperkaliemiei în insuficienţa renală acută). 

Hemodializa în urgenţă se indică în caz de hiperhidratare severă, hiperkaliemie 
amenințătoare de viata, acidoză metabolică severă sau uremie. 


18.10. INSUFICIENTA RENALĂ ACUTĂ SECUNDARĂ ADMINISTRĂRII 
SUBSTANŢELOR DE CONTRAST IODATE 


Administrarea substanțelor de contrast iodate se poate asocia, în unele cazuri, cu o 
insuficiență renală acută, la scurt timp după administrare, care este din fericire de 
multe ori reversibilă. Deşi este o patologie relativ frecventă, multe aspecte legate de 
patogeneza şi de eficiența metodelor de profilaxie rămân necunoscute. 

În prezent există multe tipuri de substanțe de contrast, cele mai puţin 
nefrotoxice fiind cele non-ionice, izo- sau hipoosmolare. Gadoliniumul reprezintă 
de asemenea o substanță de contrast ce este utilizată pentru rezonanța magnetică 
nucleară, fiind considerată mult timp a avea un risc de nefrotoxicitate scăzut. 
Totuşi, date relativ recente sugerează faptul că administrarea de gadolinium este 
asociată cu un risc crescut de apariţie a fibrozei sistemice nefrogenice la pacienții 
cu afectare renală cronică preexistentă. În consecinţă, adminstrarea de gadolinium 
este contraindicată la un clearance de creatinină sub 30 ml/min, inclusiv la pacienţii 
dializati. 

Printre factorii de risc implicaţi în apariţia nefropatiei de contrast se numără 
boala renală cronică subiacentă, nefropatia diabetică, administrarea unei cantități 
crescute de substanță de contrast iodată, insuficiența cardiacă avansată sau alte 
cauze de hipovolemie. 


18.10.1. Patogenie 


Cauza insuficientei renale acute post administrare de substanță de contrast pare să 
fie NTA, asa cum o arată studiile experimentale pe animale. În general, atunci când 
se suspectează o asemenea patologie, punctia-biopsie renală nu se efectuează de 
rutină, din cauza caracterului rapid reversibil al leziunilor, în câteva zile, fata de 
una sau trei săptămâni ca în cazul celorlalte cazuri de NTA. 

Mecanismele patogenice implicate sunt reprezentate de: 

- vasoconstrictia renală endotelin şi adenozin dependentă ce induce o ischemie 
medulară, accentuate de o eventuală hipovolemie preexistentă sau de coadministrarea 
medicatiei potential nefrotoxice; 

- leziuni tubulare cauzate de generarea radicalilor liberi de oxigen. 

18.10.2. Manifestări clinice şi paraclinice 


Retentia azotată post administrare de substanță de contrast se instalează în general 
după 48-72 de ore, recuperarea funcției renale survenind după trei-cinci zile. 
Diureza este de cele mai multe ori conservată, iar retentia azotată este moderată, 
necesitând supleerea funcţiei renale prin dializă. 

Diagnosticul diferenţial trebuie făcut cu NTA de cauză ischemică, NTIA şi 
boala embolilor de colesterol ce poate apărea după angiografie. Aceasta din urmă 
se diferențiază de nefropatia de contrast prin următoarele elemente: 

e prezenţa leziunilor ischemice la nivelul extremităților sau a livedo-reticularis; 

e eozinofilia şi hipocomplementemia tranzitorii; 

e afectarea renală poate să fie manifestă dupa zile-săptămâni de la efectuarea 
angiografiei; 

e evoluția este de obicei marcată de absenţa ameliorării funcției renale. 


18.10.3. Tratament 


O parte importantă a tratamentului o constituie preventia, ce impune identificarea 
promptă a persoanelor cu factori de risc pentru apariția nefropatiei de contrast. 
Tratamentul preventiv este compus din mai multe măsuri: 

e Evitarea hipovolemiei, a AINS sau a altor nefrotoxice ce pot agrava 
vasoconstrictia renală; 

e Administrarea de substanțe de contrast nonionice izo- sau hipoosmolare, 
preferabil în cantitare cât mai mică; 

e Hidratare parenterală cu soluţii saline izotone cu o rată de Iml/kg/oră în cu 12 ore 
anterior şi 12 ore după procedură. Studiile clinice au demonstrat superioritatea 
netă a hidratării parenterale față de cea orală. La pacienţii cu risc de 
hipervolemie, se preferă administrarea de soluţii de bicarbonat izotonice, 3 ml/kgc 
cu o oră înainte de procedură şi 1ml/kgc/ora timp de 6 ore post procedură; 

e În pofida datelor clinice conflictuale, administrarea de acetil-cisteină rămâne o 
practică curentă pentru preventia nefropatiei de contrast, datorită posibilului 
efect de minimizare a vasoconstrictiei renale şi a rolului sau anti-oxidant. Doza 
de ACC utilizată este 1200 mg cu o zi înainte şi 1200 mg în ziua procedurii; 

e Hemodializa profilactică post administrare de substanță de contrast se 
recomandă doar pacienţilor cu BCR stadiul 5 care au deja un acces vascular 
functional. La pacienţii cu BCR stadiile 3-4 nu se recomandă efectuarea 
hemodializei/hemofiltrării profilactice post procedură. 

Odată constituită, insuficiența renală post administrare de substanță de constrast 
trebuie tratată suportiv, încercându-se a se corecta statusul volemic sau tulburările 
hidro-electrolitice /acido-bazice ce pot să apară (vezi Tratamentul insuficientei 
renale acute). În rarele cazuri asociate cu un grad important de retenţie azotată sau 
tulburări hidro-electrolitice/acido-bazice majore se indică efectuarea hemodializei 
(vezi Indicatiile de inițiere a hemodializei). 

18.11. INSUFICIENTA RENALĂ ACUTĂ LA SUBSTANŢE TOXICE 


Utilizarea medicinei naturiste a crescut dramatic în ultimii ani, peste 1400 de 
medicamente pe bază de plante sunt comercializate în prezent în Europa. De aceea 
tot mai frecvent se obiectivează injuriile renale generate de diverse substanţe 
toxice. Astfel, administrarea tratamentelor alternative poate genera LAR prerenală, 
prin deshidratare secundară efectului diuretic predominant al unor planteNTA prin 
efectul toxic direct precum şi dezechilibre ionice amenintătoare de viata: hipo, 
hiperkaliemie, hiponatremie severă. 

Consumul de ierburi chinezeşti, cel mai frecvent sub formă de tablete contra 
obezității, a fost asociat cu fibroză interstițială extensivă şi insuficiență renală rapid 
progresivă. Toxicitatea ierburilor chinezeşti este dată în principal de acidul 
aristolochic, dar şi de antrachinone. Aceste substanţe, pe lângă toxicitatea renală 
directă, pot genera acidoză tubulară renală, sindrom Fanconi şi în consecință 
hipokaliemie severă şi paralizie musculară secundară. Aceste modificări pot fi 
reversibile dacă sunt decelate în timp util. 

Multiple alte substanţe toxice sunt incriminate în apariţia IRA. Sunt citate în 
literatură cazuri de IRA secundare ingestiei accidentale de lavă vulcanică, sau după 
administrarea unei supradoze de citrat de bismut, utilizat în tratamentul ulcerului 
peptic. Atitudinea terapeutică este de întrerupere a administrării toxicului asociată 
cu tratamentul standard al IRA în funcție de particularitatile fiecărui caz în parte. 


18.12. FEBRA HEMORAGICĂ CU SINDROM RENAL (INFECȚIA CU HANTAVIRUS) 


18.12.1. Sinonime: nefrosonefrita epidemică, febra hemoragică Koreană, nefropatia 
epidemică. 


18.12.2. Definiţie 


Febra hemoragică cu sindrom renal este o zoonoză cauzată de Hantavirus şi care se 
manifestă clinic prin triada caracteristică febră, trombocitopenie şi insuficiență 
renală acută. 


18.12.3. Epidemiologie 


Febra hemoragică cu sindrom renal (FHSR) şi sindromul pulmonar hantaviral 
(SPH) sunt două sindroame clinice diferite, dar nu arareori interconectate cauzate 
de Hantavirusuri (Familia Bunyaviridae, gen Hantavirus). Gazda virusurilor este 
reprezentată de rozătoarele sălbatice, infectarea producându-se prin inhalarea 
excretelor aerosolizate (salivă, urină, fecale) ale animalelor bolnave, inocularea la 
nivelul conjunctivei, la nivelul unor leziuni cutanate sau prin mușcături ale 
rozătoarelor. Transmiterea poate apare între animalele infectate, dar este rareori 
raportată între oameni. 

Serotipuri diferite determină cele două sindroame clinice: Hantaan, Seoul, 
Dobrava, Saaremaa, Puumala — FHSR; Sin Nombre, Black Creek Canal, Bayou, 
New York-l — SPH. 

FHSR este descrisă clinic pentru prima dată la începutul secolului 20, dar abia 
în 1976 este identificat agentul etiologic. Hantaan a fost primul Hantavirus 
descoperit, ulterior fiind determinate şi alte subtipuri. FHSR apare endemic în Asia 
şi Europa, în timp ce SPH, recunoscut ca entitate clinică în 1993, reprezintă 
prototipul unei afecţiuni emergente apărând în emisfera vestică. 

Există forme uşoare, ca de exemplu nefropatia epidemică determinată de 
Puumala, întâlnită în Scandinavia, partea vestică a Europei şi a fostei Uniuni 
Sovietice. Formele severe sunt frecvent cauzate de Hantaan, Dobrava, Seoul şi apar 
în Korea sau Balcani. În clinica noastră, recent au fost diagnosticate şi confirmate 
serologic în timp real primele cazuri de infecţie acută cu Hantavirus din România 
(au mai fost raportate anterior câteva cazuri diagnosticate serologic retroactiv din 
serurile pacienţilor suspecți de leptospiroză). 

Risc ocupational crescut au agricultorii, muncitorii forestieri, îngrijitorii de 
animale, militarii. 


18.12.4. Patogenie 


Creşterea permeabilităţii vasculare deţine rolul cheie în patogeneza infecţiei 
hantavirale. 

Mecanismele prin care  Hantavirusurile  hiperpermeabilizează celulele 
endoteliale şi determină trombocitopenie nu sunt pe deplin înţelese. Hantavirusurile 
patogene inhibă funcția avB3-integrinelor de la nivelul trombocitelor şi celulelor 
endoteliale. Hiperpermeabilitatea vasculară apare ca răspuns la factorul de creştere 
endotelial vascular (VEGF) care în condiţii normale este reglat de B3-integrine. Mai 
mult, celulele endoteliale infectate leagă trombocite la suprafața lor. Astfel, 
alterarea directă plachetară şi recrutarea trombocitelor la nivelul patului endotelial 
explică trombocitopenia. Maturarea celulelor dendritice infectate cu Hantavirus pot 
stimula eficient raspunsul imun proinflamator al celulelor T specifice. 
S-a demonstrat prezența Hantavirusurilor în celulele endoteliale ale vaselor mici 
din majoritatea organelor, dar în mod special în plămâni (SPH) sau rinichi (FHSR). 

La reducerea ratei de filtrare glomerulară contribuie mai multi factori: 

afectarea permeabilitatii endoteliului vascular; 

nefrita interstițială acută determinată de cytokine şi alti factori humorali (TNF-a); 

e factori genetici (alelele HLA B8, DR3, DQ2 predispun la o evoluţie mai severă, 
în timp ce HLA B27 se asociază cu forme mai uşoare). 

La nivel renal infectarea celulelor endoteliale este predominantă în capilarele 
interstitiale ale medularei şi rareori în celulele epiteliale tubulare. Cea mai severă 
afectare vasculară este în medulara externă şi constă în congestie şi alterarea 
permeabilitatii în fazele precoce. Începând cu tranziția către faza oligurică survine 
staza sanguină severă urmată de extravazare, hemoragii interstitiale extensive, 

modificări degenerative endoteliale severe şi uneori necroze în medulara internă. 
Macrofagele şi limfocitele T citotoxice sunt celulele inflamatorii interstitiale 
predominante. 

Sunt citate cazuri -de proteinurie de tip glomerular determinată de creşterea 
tranzitorie a permeabilitatii membranei bazale glomerulare. Aceasta pare a fi 
cauzată de un răspuns imunologic la infecția virală, fapt susținut de modificările 
histopatologice glomerulare minime şi de dispariția proteinuriei în maxim 2 
săptămâni. Microscopia optică poate releva uşoară hipercelularitate mononucleară 
şi proliferare mezangială, iar imunohistochimia poate arăta depozite de 
imunoglobuline şi complement în glomeruli. S-au raportat, de asemenea, 
glomerulonefrite mezangiocapilare la scurt timp după infecţii cu Puumala. 


18.12.5. Manifestări clinice 

FHSR debutează ca un sindrom pseudogripal şi poate progresa către soc. 

Incubatia este de aproximativ 2-3 săptămâni (2-42 zile). Formele uşoare sunt 
adesea asimptomatice, în timp ce în formele moderate sau severe manifestările 
clinice pot fi diferenţiate în cinci faze cronologice: 

e faza febrilă: debutează brusc şi durează 3-7 zile asociindu-se cu cefalee, 
mialgii, artralgii, greturi, vărsături, diaree, dureri lombare şi dureri 
abdominale; 

e faza hipotonică: durează de la câteva ore până la două zile 
- îna 3-a —a 4-a zi de evoluţie a bolii pot apărea hemoragii subconjunctivale, 

petesii la nivelul palatului si rash petesial toracic, rareori hemoragii cu risc vital; 

- peste 90% din pacienţi prezintă roseata facială mimând arsurile solare cu 

dermatografism; 

- 50% din pacienți prezintă bradicardie relativă şi hipotensiune uşoară 

tranzitorie, în rare cazuri putând apărea chiar şoc; 

e faza oligurică: durează 3-7 zile (începând aproximativ cu a 4-a zi de evoluţie) 

- se asociază cu greturi şi vărsături; 

- în /0-30% din cazuri este necesară hemodializa; 

- apare deseori hipertensiunea determinată de hipervolemia simultană; 

- aproximativ 50% din decesele din FHSR survin în această fază; 

e faza poliuricd: durează zile-săptămâni 
- indică un prognostic bun al cazului; 

- apare odată cu dispariția rash-ului; 

- pot apare dezechilibre hidroelectrolitice şi infecții secundare; 

e faza de convalescenta: durează 2-3 luni, frecvent cu recuperare completă a 
funcţiei renale. 


Aproximativ 20% din pacienţi devin obnubilati, dar convulsiile şi semne 
neurologice severe de focalizare apar doar în 1% cazuri. Se pot asocia hepatita sau 
pancreatita, de obicei forme uşoare. Afectarea multiorganică, incluzând sfera 
neurologică, gastroenterologică şi cardiacă, apare frecvent în FHSR cauzată de 

serotipurile Hantaan şi Seoul. Spre deosebire de hantavirusurile americane care 
afectează primordial plămânul, pot apărea, în cazuri izolate, complicaţii pleurale 
sau sindrom de detresă respiratorie acută în infecțiile cu hantavirusuri europene 
care au ca principală ţintă rinichiul, în special serotipul Dobrava. Mai mult, 
manifestări respiratorii şi anomalii radiologice pulmonare sunt citate în 30-50% din 
cazurile de FHSR cauzate de Puumala. Deşi Puumala determină frecvent o formă 
uşoară de FHSR, sunt raportate cazuri cu evoluţie severă, asociind encefalomielită 
diseminată şi hipopituitarism. 


18.12.6. Paraclinic 


trombocitopenie, leucocitoză, proteina C reactivă crescută; 

retenţie azotată, hematurie, leucociturie, proteinurie uneori chiar de rang nefrotic, 

nivele scăzute ale calciului seric; 

în formele moderate sau severe apare modificarea lipidelor serice: reducere 

marcată a colesterolului total şi a HDL, asociată cu hipertrigliceridemie 

(expresie a activităţii citokinelor proinflamatorii); 

e s-a observat o frecvenţă crescută a hipopituitarismului după recuperarea HFRS 
(posibil prin ischemia/infarctul şi necroza hipofizara survenite în faza de şoc); 

e transsudat peritoneal sau pleural. 


18.12.7. Diagnostic 


18.12.7.1. Diagnostic pozitiv 
FHSR se suspectează la pacienţii cu posibilă expunere care prezintă febră, tendință 
la sângerări și insuficiență renală acută. 


Confirmarea infecției se tace prin: 
e metode directe: cultura virală sau RT-PCR accesibile doar laboratoarelor înalt 
specializate; 
e metode indirecte: teste serologice de depistare a antigenelor sau anticorpilor: 
- sunt larg utilizate metodele de imunofluorescenté (IFA) sau ELISA, Western 
şi strip imunoblot capabile să deceleze anticorpii specifici antihantavirus IgM 


şi/sau IgG; 

- un titru semnificativ al anticorpilor de tip IgM apare între a 8-a — a 25-a zi de 
la debutul bolii; 

- anticorpii de tip IgG pot fi determinaţi în 60% cazuri FHSR după a 14-a zi de 
la debut; 


- imunologic, hantavirusurile sunt cross-reactive şi pot fi serologic diferenţiate 
în 2 mari subgrupuri: Hantaan(HTN)-like şi Puumala(PUU)-like; in 
conformitate cu recomandările OMS, antigenele ambelor virusuri trebuie 
utilizate pentru un diagnostic serologic corect. În funcție de cross- 
reactivitatea lor testele specifice HTN pot detecta de asemeni infecţii cu 

Dobrava sau Seoul, în timp ce testele specifice PUU pot detecta infecţii cu 
Tula sau virusul New World Sin Nombre; 

- testul de neutralizare este considerat a fi standardul de aur al testării 
serologice putând discrimina diferite specii de Hantavirus. 


18.12.7.2. Diagnostic diferenţial 

e leptospiroza — o altă zoonoză caracterizată prin febră, trombocitopenie şi 
insuficiență renală acută, dar care asociază si afectare hepatică cu colestaza 
importantă, element care lipseşte în cele mai multe cazuri de FHSR (dar nu se 
exclude, aşa cum există şi forme anicterice de leptospiroză); 
sepsis; 
abdomen acut chirurgical — există numeroase confuzii diagnostice cu 
apendicita citate în literatură din cauza asocierii durerilor abdominale cu 
leucocitoză şi lichid în cavitatea peritoneală; diferențierea este obligatorie 
deoarece în condiţiile trombocitopeniei, intervențiile chirurgicale se pot solda 
cu complicaţii hemoragice importante; 

e glomerulonefrite rapid progressive; 

e  microangiopatii trombotice (SHU/PTT). 


18.12.8. Tratament 


Tratamentul FHSR constă predominant în măsuri suportive, importante fiind 
menţinerea bilanţului hidric si corectia dezechilibrelor hidroelectrolitice. 

Unii pacienţi necesită tranzitor tratament de substituție a funcţiei renale prin 
hemodializă (10-30% cazuri). 

S-a demonstrat efectul antiviral al Ribavirinei atât in vivo cât şi in vitro prin 
interceptarea replicării Hantavirusului. Terapia antivirală este încă controversată, 
deşi pare a avea o valoare semnificativă dacă este administrată precoce în evoluţia 
bolii, reducând semnificativ mortalitatea şi riscul de a intra în faza oligurică şi de a 
dezvolta hemoragii. 


18.12.9. Prognostic 


Recuperarea completă apare frecvent în 3-6 săptămâni. 

Mortalitatea generală raportată este de 6-15%. FHSR cauzate de Hantaan şi 
Dobrava au o evoluţie mai severă şi o rată de deces mai crescută, dar după 
vindecare nu influențează rata de mortalitate. 


Trombocitopenia severă pare a fi un parametru semnificativ de prognostic 
precoce pentru IRA severă subsecventă (creatinina >620 umol/L). 

Prognosticul pe termen lung este în general favorabil, deşi pot apărea sechele 
de tipul hipertensiunii arteriale secundare sau a bolii cronice de rinichi. 

18.13. AFECTAREA RENALĂ ÎN LEPTOSPIROZĂ 


18.13.1. Definiţie 


Leptospiroza, o infecție determinată de spirochete, este considerată cea mai frecventă 
zoonoză din lume. 


18.13.2. Etiologie 


Leptospirele sunt microorganisme spiralate şi subţiri, care pot fi evidenţiate doar cu 
ajutorul metodelor de ultramicroscopie. Genul Leptospira conţine două specii: 
Leptospira biflexa şi Leptospira interrogans care este patogenă la om şi include 
202 serovaruri în 23 de serogrupuri. 


18.13.3. Epidemiologie 


Rezervorul de infecție este reprezentat de animalele domestice şi sălbatice, dar şi 
omul bolnav, contagios prin urină pe durata bolii. Transmiterea infecției la om 
apare de obicei în urma contactului cu urina şi dejectiile animalelor, apa 
contaminată sau solul umed. Poarta de intrare este reprezentată de leziuni la nivel 
tegumentar, la nivelul mucoaselor sau conjunctivei. Infecția este rareori dobândită 
prin ingestia alimentelor contaminate cu urină sau prin aerosoli. Există anumite 
controverse legate de posibilitatea Leptospirei de penetrare a tegumentului intact. 

Perioada de incubație a bolii este în medie de 7-14 zile, dar poate varia in 
funcţie de serotip, virulență, doza infectantă. Perioada de incubație nu are 
semnificatie prognostică. Infecția poate evolua în două faze — o primă fază 
denumită "faza leptospiremica" sau septicemică (patogenul este prezent în sânge) si 
o a doua fază denumită "faza leptospirurica" (faza imună sau organică). 


18.13.4. Patogeneză. Fiziopatologie 


În timpul infecţiei acute, leptospirele sunt diseminate în sânge, se multiplică la 
nivelul endoteliului vaselor mici, producând /eziuni de tip vasculitic; pot fi întâlnite 
în toate organele în 48 de ore de la contactul infectant. Anticorpii specifici formaţi 
nu pot contribui la eliminarea patogenilor cantonati la nivelul globului ocular, la 
nivelul tubilor renali proximali sau la nivelul sistemului nervos central, în aceste 
locaţii germenii putând persista perioade îndelungate de timp (săptămâni - luni). 
Leptospiremia durează 4-7 zile şi dispare după aglutinarea anticorpilor. 

Afectarea renală 

Lezarea rinichiului survine frecvent în infecțiile cu Leptospira icterohemoragiae, 
dar şi în cele cu L. canicola, L. pomona sau L. bataviae. Histologic, leziunile apar 
aproape la toţi bolnavii, deşi sunt manifeste clinic numai la 51%. Afectarea renală 
poate avea loc în grade variabile — de la modificări minore ale sedimentului urinar 

până la insuficiență renală acută prin nefrita tubulointerstitiala acută sau necroză 
tubulară acută, dar şi prin hipovolemia severă asociată. 
Mecanismele patogenice implicate sunt: 
acțiunea cifotoxică directă a leptospirelor; 
clasica reacție imunoalergică la endotoxinele leptospirelor, cu vasoconstrictie 
secundară; 

e ischemia tubulară secundară tulburărilor hemodinamice, hipovolemiei; 
inhibarea directă a Na-K ATP-azei celulelor epiteliale renale, celulelor din 
medulara renală; 

e inducerea de cdi proinflamatorii în celulele ansei Henle din medulara renală 
(mTAL); adăugarea unui extract de proteine membranare de la specia de L. 
shermani într-o cultură de celule (mTAL) induce o importantă legare a ADN- 
ului de factorul nuclear de transcripție NF-kB (Yang et al); 

e proteinele externe membranare ale leptospirelor (OMP) pot determina injurie 
tubulară si inflamație prin intermediul TOLL-like receptorilor, ce induc 
activarea NF-kB şi proteinkinazelor mitogen-activate (MAPKs), ducând la 
acumularea de chemokine si citokine cu rol inflamator. OMP ale leptospirelor 
pot, de asemenea, induce activarea factorului de creştere beta/Smad 
transforming growth factor (TGF), asociat fibrozei (Yang et al, 2006). 

În producerea leziunilor glomerulare, care sunt rare şi constau în principal din 
proliferare  mezangială asociată cu depozite imune intramembranoase şi 
subepiteliale, intervin mecanisme imunologice prin complexe imune. 


18.13.5. Manifestări clinice 


Tabloul clinic al bolii are severitate variabilă, de la infecţii inaparente până la 
forme fulminante, care pot fi letale. 


18.13.5.1. Leptospiroza anicterică 

e sindrom pseudogripal (~ 90% pacienţi): cefalee intensă frontală sau 
retroorbitală, frisoane, febră (frecvent 40 grade Celsius) şi mialgii. 

e dureri abdominale şi contractură musculară ce pot mima abdomenul acut 
chirurgical. 

e grețuri, vărsături, diaree, congestie orofaringiană şi sufuziunea conjunctivală. 

e meningita limfocitară. 


18.13.5.2. Leptospiroza icterică (boala Weil's) 

e forma gravă, fatală; 

icter, însoţit de hepatomegalie dureroasă; 

insuficiență renală acută; 

sindrom hemoragipar: purpura, peteşii, epistaxis, hemoragii gingivale, 
hemoptizii minore; decesul apare frecvent secundar hemoragiei subarahnoidiene 
sau gastrointestinale. 

18.13.5.3. IRA este o complicatie frecventă a leptospirozei icterice. 

e Oliguria/ anuria pot surveni precoce; 

e Anuria - semn de prognostic sever; 

e Encefalopatia uremică: anorexie, vărsături, dezorientare temporo-spatiala, 
confuzie şi somnolenta; apare precoce, progresează rapid spre convulsii şi coma 
în cazurile severe; 

e Funcţia renală se poate ameliora; anomaliile sedimentului urinar pot persista 
câteva luni. 


18.13.6. Examene paraclinice 


e VSH crescut, fibrinogen crescut, /eucocitoza cu neutrofilie; 

e anemie  plurifactorială  (sângerări, uremie,  hemoliză intravasculară), 
trombocitopenie moderată, foarte rar pancitopenie; 

e hiperbilirubinemie cu predominenta celei directe; timp de protrombină 

prelungit; 

necroză hepatocelulară moderată, 

biochimia urinară: proteinurie, piurie şi hematurie macroscopică; 

creşterea retentiei azotate; frecvent hipokalemie; 

creşterea creatinfosfokinazei şi aldolazei. 


18.13.7. Diagnostic pozitiv (se bazează pe anamneză, examen clinic, paraclinic şi 

de laborator) 

Diagnosticul de laborator se face: 

ə bacteriologic — tehnicile cu anticorpi fluorescenți, mai sensibile decât 
microscopia cu fond întunecat. 

e serologic — testul microscopic de aglutinare, testul de hemaglutinare indirectă, 
testul de aglutinare microcapsulara şi testul ELISA-IgM; Reacția de fixare a 
complementului: creşteri de peste 4 ori a titrului de anticorpi la examinarea a 2 
probe recoltate la un interval de 2-3 săptămâni este sugestivă; 

În prima săptămână de boală se cercetează leptospirele în sânge şi LCR, iar în a 
doua săptămână de boală se cercetează leptospirele în urină şi se pun în evidenţă 
anticorpii specifici. 


18.13.8. Tratament 


Infecția cauzată de Leptospira este, în marea majoritate a cazurilor, autolimitata. 
Este deci discutabilă administrarea unei terapii antibiotice în leptospiroza uşoară. 
Totuşi, dacă boala este destul de severă încât să determine prezentarea la medic şi 
diagnosticul este confirmat, terapia antibiotică trebuie inițiată. Tratamentul cu 
antibiotice trebuie să fie iniţiat cât mai rapid cu putință. Se recomandă administrarea 
intravenoasă de penicilină G (1,5 milioane UI/6 ore), doxiciclină (100 mg/12 ore), 

amoxicilină sau ampicilină (lg/6 ore) sau cefalosporinele de generatia 2-3 
(Ceftriaxona 1g/zi, Cefotaxim 1g/6 ore). Terapia va fi administrată pe o perioadă de 
5-7 zile. Există şi cazuri în care, la câteva ore după inițierea terapiei cu antibiotice, 
pacientul poate dezvolta o reacţie de tip Jarisch-Herxheimer (secundară toxinelor 
eliberate prin distrugerea spirochetelor, manifestată prin febră, frisoane, mialgii sau 
leziuni tegumentare). 


În cazurile severe poate fi necesară terapia de susținere a funcţiilor vitale, 
prin dializă, ventilație mecanică sau transfuzii de produse sanguine. 

Cele mai multe cazuri de mortalitate au fost raportate în rândul pacienţilor 
vârstnici sau cu sindrom Weil; din fericire, cei mai multi pacienți cu forme 
moderate de boală pot fi recuperati cu succes din punct de vedere medical. Un 
studiu publicat de Covic et al în 2003 arăta că leptospiroza cu IRA are o evoluţie 
severă, complicată frecvent cu insuficiență multiplă de organe şi deces în circa 1/3 
din cazuri. Cel mai nefavorabil prognostic l-au avut pacienţii cu diateză hemoragică 
şi afectare cerebrală. 

Chimiprofilaxia — doxicilina, 200 mg, o dată la şapte zile — poate fi aplicată în 
cazul personalului militar, care prezintă risc crescut de infecție. O deosebită atenție 
va fi acordată prevenirii apariţiei leptospirozei la femeile însărcinate, eliminând 
astfel riscul de moarte fetală. Nu a fost încă demonstrată eficacitatea unui vaccin 
uman antileptospire. 

CAPITOLUL 19 
BOALA CRONICĂ DE RINICHI 


19.1. DEFINIŢIE ŞI STADIALIZARE 


Boala cronică de rinichi (BCR) este o noțiune epidemiologică ce porneşte de la ideea 
că afectarea persistentă a rinichilor poate fi consecința a numeroşi factori etiologici, 
dar că, indiferent de etiologie, această afectare are un potențial evolutiv, constând în 
pierderea progresivă a populației de nefroni şi a functiei renale. Începând de la un 
anumit nivel critic al deteriorării RFG (aprox. < 60 ml/min/1,73m2), intervenţia 
mecanismelor adaptative renale şi sistemice devine nocivă, determinând distrugerea 
continuă a nefronilor restanti, chiar şi în situaţiile în care factorul etiologic initial a 
fost îndepărtat. Degradarea funcţiei renale devine din acest moment inexorabilă şi 
poate ajunge în final la insuficiență renală cronică terminală (IRCT). La baza 
elaborării conceptului de BCR a stat tocmai necesitatea de prevenire a IRCT, stadiu 
în care se impune introducerea terapiei de supleere renală. Pe de altă parte, s-a 
demonstrat că BCR reprezintă şi un factor de risc semnificativ pentru morbiditatea şi 
mortalitatea cardiovasculară, astfel încât depistarea şi tratarea precoce a BCR are 
drept scop şi reducerea riscului cardiovascular la aceşti pacienţi. 

BCR a fost definită de NKF-KDOQI (National Kidney Foundation — Kidney 
Disease Outcomes Quality Initiative din SUA) ca „o afectare renală persistentă 
(cu durata mai mare de 3 luni) şi/sau o reducere persistentă a funcţiei renale 
(RFG < 60 ml/min/1,73 m”, de asemenea cu durata mai mare de 3 luni), indiferent 
de etiologie”. 

Afectarea renală se poate exprima fie prin /eziuni anatomopatologice evidenţiate 
la biopsia renală, fie prin anomalii ale unor feste de laborator sanguine sau urinare, 
fie prin anomalii imagistice renale. Întrucât biopsia renală este o metodă invazivă, 
indicată doar în anumite cazuri, BCR este de cele mai multe ori evidenţiată în 
practică prin teste precum examenul biochimic al urinii (cel mai frecvent, prin 
prezenţa proteinuriei), examenul microscopic al sedimentului urinar (de exemplu, 
hematurie, leucociturie sau cilindrurie) sau explorări imagistice (anomalii ecografice, 
urografice etc.). Determinarea creatininei serice şi estimarea RFG pe baza acesteia, 
alături de examenul biochimic al urinii (cu ajutorul bandeletelor urinare reactive), 
sunt metode sensibile, specifice şi, în acelaşi timp, simple, neinvazive şi puţin 


580 NEFROLOGIE — PRINCIPII TEORETICE SI PRACTICE 


costistoare, motive pentru care sunt şi cele mai recomandate şi utilizate pentru 
depistarea BCR la persoanele cu risc. Estimarea RFG se face cel mai frecvent prin 
formula MDRD-4, care include 4 factori — creatinina serică, vârsta, sexul şi rasa: 


eRFG (ml/min/1,73m*) = 186 x creatinina 1** x varsta 2% x 0,742 (pt. sexul 
feminin) x 1,210 (pentru rasa neagră) 


Conform NKF-kKDOQI, BCR se clasifică în 5 stadii (tabelul 1). 

Această stadializare are la bază ideea că BCR este o afecţiune cu potential 
progresiv; persoanele cu RFG între 89-60 ml/min/1,73m?, dar fără alte semne de 
afectare renală, nu sunt considerate ca având BCR, deoarece în prezent nu există 
dovezi privind tendinţa de progresie spre IRCT a acestei categorii. 


19.2. EPIDEMIOLOGIE 


Prevalenta BCR în populaţia generală in diverse tari ale lumii este situată cu 
aproximaţie între 10% şi 20% (tabelele 2 si 3). În SUA, studiile epidemiologice 
nationale NHANES au arătat o creştere cu aproape 50% a acestei prevalente în 
perioada 1999-2004 (16,8%) faţă de 1986-1994 (11,1%). 

Prevalenta BCR este şi mai mare în cadrul unor grupe de pacienți cu risc crescut. 
De exemplu, analiza datelor din studiile WOSCOPS, CARE şi LIPID (n = 19.737 
cazuri) a evidenţiat prezența BCR la 23,6% dintre bolnavii cu diabet zaharat. 
În România, BCR a fost depistată la 45,5% dintre pacienţii unui centru antidiabetic 
(n = 646), la 34,1% dintre cei spitalizati cu accidente vasculare cerebrale în cursul 
unui an într-o clinică de neurologie (n = 1.090) şi la 34,4% din cei cu afecţiuni 
cardiovasculare internați într-un serviciu de cardiologie (n = 467). 

Proporția pe plan mondial a pacienţilor trataţi prin terapii de epurare extrarenală 
s-a dublat la fiecare 10 ani în ultimele două decenii. Datele din numeroase registre 
naționale de dializă sugerează faptul că această evoluţie se explică mai ales prir 
creşterea incidentei nefropatiei diabetice şi a bolilor vasculare renale (nefrosclerozz 
hipertensivă şi nefropatia ischemică). Sporul populaţiei dializate a fost şi ma: 
accentuat în România; astfel, numărul pacienţilor tratați prin hemodializă cronică 2 
crescut de la 424 în 1991 la 8.859 în 2010, iar numărul celor trataţi prin dializă 
peritoneală şi transplant renal a crescut şi mai spectaculos. 

Studiile NHANES au arătat că prevalența stadiilor incipiente și medii ale BCR 
(1-3) este mult mai mare comparativ cu stadiile avansate (4-5) (tabel 4). Acest lucru 
se datorează probabil mortalității foarte ridicate a bolnavilor cu BCR moderată. 
mortalitate atribuită în aproape jumătate din cazuri complicatiilor cardiovasculare; cu 
alte cuvinte, aceşti pacienţi au un risc mare de a deceda înainte de a ajunge la BRCT 
Rata mortalității în stadiul de BRCT este şi mai ridicată; astfel, riscul de deces a! 
unui pacient dializat cu vârsta între 25 şi 34 de ani este similar cu cel al une: 
persoane fără BCR în vârstă de 75-85 de ani. 

În condiţiile creşterii alarmante a prevalentei BCR, această mortalitate excesivă. 

precum şi costurile foarte mari ale terapiilor de supleere renală, au facut ca, în ultimii 
ani, în multe state occidentale (SUA, Canada, Australia, unele tari vest-europene), 
BCR să fie recunoscută şi tratată ca o problemă majoră de sănătate publică. Această 
abordare a inclus implementarea unor programe naţionale de depistare şi tratament 
precoce al BCR, iar rezultatele acestor programe par să se reflecte deja într-o oarecare 
tendință de scădere a incidentei cazurilor de BRCT adresate centrelor de dializă. 


Tabelul 1. Clasificarea BCR. 


Stadiul -Descriere REG (m/min/1,73m2) 
1 Afectare renală cu RFG normală sau crescută > 90 
2 Afectare renală cu scădere uşoară a RFG 89-60 
3 Scădere moderată a RFG 59-30 
4 Scădere severă a RFG 29-15 
5 BRCT < 15 (sau dializă) 


Tabelul 2. Prevalenta BCR în câteva tari ale lumii. 


Tara a Studiul Prevalenta (%) 
SUA NHANES 1999-2004 16,8 
Australia Chadban et al. (AUSDIAB) 14,1 
Norvegia Hallan et al. (HUNT II) 10,2 
Spania Otero et al. (EPIRCE) 12,7 


Tabelul 3. Prevalenta BCR stadiile 3—5. 


NHANES 88-94 
NHANES 98-04 


11,1% 
16,9% 


3,3% 
5,7% 


3% 


5,4% 


Tara Studiul Prevalenta (%) 
Mexic Amato et al. 8,0 
Italia Cirillo et al. 6,4 
Elvetia Nitsch et al. 8,1 
România Covic, Schiller et al. LIZ 
Tabelul 4. Prevalenta pe stadii a BCR în SUA. 
Studiul Total Stadiul Stadiu2 Stadiu3 Stadiu4 Stadiu5 


0,2% 0,2% 
0,2% 0,2% 

19.3. PROGRESIA BOLII CRONICE DE RINICHI 


În pofida multiplelor progrese înregistrate în medicină în ultimii 50-60 de ani, în 
prezent sunt relativ puţine tratamente eficiente pentru bolile renale cronice, astfel 
încât mare parte din ele evoluează inexorabil către BRCT. Odată instalată afectarea 
renală cronică, aceasta are tendința de a progresa, chiar dacă factorul etiologic ce a 
declanşat leziunea renală primară a fost înlăturat. Alteori, acel factor etiologic 
persistă, intretinand astfel evoluția BCR, rata progresiei fiind însă variabilă în funcţie 
de patologia subiacentă şi de numărul / magnitudinea factorilor de risc. Este deci 
foarte important de recunoscut precoce aceşti factori, de identificat pe cei potenţial 
modificabili, pentru a încetini astfel degradarea funcției renale. 


19.3.1. Definirea progresiei bolii cronice de rinichi 


Cuantificarea progresiei BCR presupune parcurgerea mai multor etape: 

e Obținerea a cel putin 3 valori estimative ale ratei de filtrare glomerulare (RFG) 
pe o perioadă de minim 3 luni; 

e in cazul persoanelor nou diagnosticate cu BCR, o nouă determinare a RFG 
trebuie realizată într-un interval de maxim 2 săptămâni, pentru a exclude o 
posibilă insuficiență renală acută (reversibilă); 

ə Progresia BCR este definită de obicei ca un declin al RFG > Sml/min/ 1,73m? în 
timp de 1 an, sau >10ml/min/1,73 m? în 5 ani; 

e Rata de declin a funcţiei renale trebuie interpretată diferit, în funcţie de gradul 
initial de afectare renală cronică si de probabilitatea ca o metodă de substituție 
renală să devină necesară într-un viitor apropiat sau previzibil. De exemplu, o 
rată de declin a funcţiei renale de 5 ml/min/1,73 m? pe an este mai problematică 
la un pacient tânăr cu RFG actuală de 30 ml/min/1,73m? decât în cazul unui 
pacient vârstnic cu o RFG de 60 ml/min/1,73m”. 


19.3.2. Factori de risc pentru progresia bolii cronice de rinichi 


În general, se consideră că progresia BCR este legată, pe de o parte, de activitatea 
factorilor etiologici, iar pe de altă parte de o serie de factori patogenici comuni, 
precum hipertensiunea intraglomerulară, proteinuria, acidoza metabolică, alterarea 
vaso-reglării intrarenale etc. Până în prezent însă, există puţine date care să cuantifice 
rata de progresie dintr-un stadiu al BCR în altul. După unii cercetători, rata de 
tranziţie din stadiul 3 sau 4 de BCR în stadiul 5 este de aproximativ 1,6% pe an, iar 
trecerea de la stadiul 2 la stadiile 3 şi 4 de BCR, conform celebrului Framingham 
Heart Study, survine într-o proporţie de 0,5 % pe an. 


19.3.2.1. Factori de risc nemodificabili 

19.3.2.1.1. Factorii genetici 

O serie de factori genetici par să influențeze răspunsul imun, inflamatia, ateroscleroza si 
fibrogeneza, contribuind astfel la progresia BCR. Această ipoteză este susținută în mod 

indirect de observaţia ca aproximativ un sfert din pacienţii dializati au rude de gradul 
I cu BCR. În plus, s-a remarcat faptul că membrii unei familii de pacienţi cu BCR (de 
ex. cu boală polichistică renală, nefropatie diabetică sau chiar glomerulopatii primitive) 
prezintă, în general, o rată similară de degradare a funcţiei renale. Sunt incriminate 
mai multe gene, polimorfismul insertie/deletie al genei enzimei de conversie a 
angiotensinei fiind cel mai studiat; subiecţii cu genotipul deletie-deletie (DD) 
prezintă cel mai mare risc de progresie. Un alt exemplu îl reprezintă polimorfismul 
genei apolipoproteinei E (Apo-E), care, prin creşterea riscului de aterogeneză, poate 
contribui la progresia BCR. Astfel, prezenţa genei Apo-E sll este asociată cu un nivel 
seric crescut de LDL-colesterol şi de trigliceride, în timp ce prezenţa alelei Apo-E 
elV se asociază cu un nivel crescut de HDL-colesterol şi scăzut de trigliceride. 


19.3.2.1.2. Sexul masculin se asociază cu o susceptibilitate crescută pentru BCR, dar 
şi cu o progresie mai rapidă către stadiul terminal al acesteia, indiferent de boala 
cauzală. Nu este clar dacă acest fapt se datorează acumulării unor factori de risc 
cardiovascular şi renal suplimentari față de femei sau îşi are originea într-o 
susceptibilitate genetică particulară a sexului masculin. 


19.3.2.1.3. Vârsta reprezintă un alt factor de progresie, indiferent de natura bolii 
renale primare (glomerulară, tubulo-interstițială sau vasculară). Majoritatea pacienţilor 
care ating stadiul terminal al BCR sunt pacienți vârstnici. Explicaţia ar putea rezida 
în procesul de senescenta renal şi în acumularea cu vârsta a unui număr crescut de 
factori de progresie (vezi capitolul ,, Afectarea renală la vârstnic”). O excepţie o 
reprezintă nefropatia diabetică asociată cu diabetul zaharat tip 1, la care progresia 
BCR este mai rapidă la pacienţii mai tineri. 


19.3.2.1,4, Greutatea mică la naştere, considerată initial un factor de risc doar pentru 
afectarea cardiovasculară şi pentru apariția DZ tip 2, s-a dovedit a fi predictivă şi 
pentru apariţia şi progresia BCR. Date recente relevă că prematuritatea si deficitul de 
creştere intrauterină se asociază la adult cu o masă nefronică redusă, dezvoltarea 
albuminuriei şi reducerea RFG. 


19.3.2.2. Factori de risc modificabili 
19.3.2.2.1. Proteinuria reprezintă un factor de risc major, influentabil farmacologic, 
al progresiei BCR, nivelul proteinuriei reprezentând un predictor precoce al 
disfunctiei renale: cu cât proteinuria este mai importantă, cu atât riscul de progresie 
al BCR este mai mare. Printre mecanismele incriminate se numără: a) hiperexpresia 
citokinelor şi chemokinelor inflamatorii, a factorilor de creştere, a TGF-B şi a 
endotelinei prin injuria celulelor tubulare şi a interstitiului, cu infiltrat inflamator 
interstitial consecutiv şi finalmente, fibroza tubulointerstitiala; b) toxicitatea tubulară 
directă a unor proteine (ex: complement, LDL oxidat, IGF-1, specii de fier). 
Reabsorbtia proteinelor la nivelul tubului proximal se realizează prin intermediul 
a doi receptori cu rol major în endocitoză: megalina şi cubilina. Aceşti receptori sunt 

exprimati la nivelul marginii în perie a celulelor tubulare proximale şi intervin in 
reabsorbtia multor proteine (inclusiv proteine carrier cu rol în transportul şi 
preluarea celulară a vitaminelor şi lipidelor). Megalina (aparținând familiei LDL- 
receptorilor) acționează ca receptor pentru albumină, insulină, prolactină şi proteine 
de legare a vitaminelor şi, totodată, mediază internalizarea şi transportul intracelular 
al cubilinei care leagă albumina, transferina, lanţurile uşoare de IgG. De mare interes 
este faptul că endocitoza albuminelor este limitată de inhibitorii de HMG-CoA 
reductază (statine) care intervin în interacțiunea dintre proteine şi complexul 
megalină-cubilină, Acest efect inhibitor al statinelor poate fi prevenit prin 
co-administrarea de mevalonat (produsul de conversie al HMG-CoA). 

Efectul nefrotoxic al proteinelor plasmatice filtrate rămâne însă controversat, 
până în prezent neputându-se identifica proteinele specifice responsabile de efectele 
tubulotoxice, Mai putin contradictorii sunt datele referitoare la rolul citokinelor şi 
chemokinelor al căror efect la nivel tubulo-interstitial este demonstrat. 

Dintre mecanismele responsabile de afectarea interstitiala indusă proteinuriei, 
activarea proteinelor sistemului complement la nivelul tubului proximal are un 
potential proinflamator major. Diverşi compuşi ai complementului sunt filtrati în 
urma alterării barierei membranare glomerulare, ceea ce conduce la apariţia 
depozitelor de C3 şi formarea complexului de atac C5b-9 la polul luminal, precum și 
la acumularea de C3 în celulele tubului proximal. Ca urmare, inhibitori 
complementului în nefropatiile asociate cu proteinurie reprezintă o perspectivă 
terapeutică foarte atractivă. 


19.3.2.2.2. Hipertensiunea arterială (HTA) poate reprezenta atât o cauză, cât şi un 

efect al bolii renale, fiind prezentă la peste 90% din pacienţii cu BCR. O creştere 

moderată a valorilor TA creşte riscul de boală renală în cazul pacienților fara 
proteinurie, hematurie sau RFG redusă, acest risc fiind net crescut la pacienţii cu 

HTA severă sau malignă. Odată constituită afectarea renală cronică, HTA reprezintă 

un factor major de progresie, rata progresiei fiind cu atât mai mare cu câ: 

hipertensiunea este mai severă. 

Hipertensiunea intraglomerulară rezultată din transmiterea presiunii arteriale sistemice 
sau din cauza diverselor patologii glomerulare poate fi nefavorabilă pe termen lung. 
Hipertrofia „nefronilor restanti” după o injurie renală persistentă în încercarea de a 
restabili filtrarea glomerulară sau vasodilatatia intrarenală întâlnită în diabetul 
zaharat reprezintă câteva din mecanismele implicate în patogeneza hipertensiunii 
intraglomerulare. Se produc astfel leziuni glomerulare via numeroase mecanisme: 

e Leziuni endoteliale directe; - 

e Creşterea stress-ului parietal al capilarelor glomerulare ce poate conduce la 
leziuni focale de denudare endotelială care permit un flux crescut de apă şi solvit 
la acest nivel; totuşi, substanțele cu masă moleculară mare, precum IgM. 
fibrinogenul sau complementul, nu pot trece de membrana bazală glomerulară. 
rămânând sechestrate în spațiul subendotelial; 

e Creşterea presiunii la nivelul mezangiului; aceasta poate stimula producția de 
citokine inflamatorii, precum TGF-beta sau PDGF, şi a expansiunii mezangiale. 


Cap. 19 - Boala cronică de rinichi 585 


Mecanismele prin care HTA este implicată în progresia bolii renale sunt 
determinate de severitatea HTA sistemice, gradul cu care aceasta este transmisă la 
microvascularizatia renală (gradul de afectare al autoreglării renale) şi factorii de 
susceptibilitate locală. 

În condiţii fiziologice, fluxul plasmatic renal (FPR) prezintă modificări minime la 
variații mari ale presiunii arteriale sistemice medii (PAM = 80 — 160 mmHg). 
Creşterea TA peste această limită conduce la vasoconstrictia arteriolei aferente 
glomerulare pentru a menţine constantă presiunea capilară glomerulară. Dacă PAM 
>160 mmHg sau mecanismul de autoreglare este alterat ca rezultat al bolii renale, 
între TA sistemică şi presiunea capilară glomerulară se stabileşte o relaţie lineară de 
proportionalitate directă. Presiunea crescută in vascularizatia renală conduce la 
hipertrofia capilarelor glomerulare şi a celulelor mezangiale, ceea ce, la rândul său, 
induce un proces reparator mediat de citokine fibrogenetice şi angiotensina II. 
Injuriile repetitive şi procesele reparatorii conduc la glomeruloscleroză. 

Angiotensina Il (Ang II) deţine rolul central în patogeneza injuriei progresive 
renale şi este astfel principala ţintă logică terapeutică în încetinirea progresiei BCR. 
Deşi este un important mediator al modificărilor hemodinamice maladaptative glomerulare 
care apar secundar pierderii de nefroni funcționali, Ang II exercită şi efecte non- 
hemodinamice semnificative în medierea progresiei bolii renale. Acestea includ: 

e Lezarea nefronului produsă direct de către aldosteron; 

Creşterea filtrării proteinelor plasmatice; 

Stimularea stresului oxidativ; 

Producerea de citokine, chemokine, TGF-; 

Creşterea expresiei moleculelor de adeziune. 

Mediatorii menţionaţi sunt responsabili de proliferarea celulelor mezangiale, 
creşterea sintezei proteinelor matricei extracelulare, stimularea producţiei de PAI-1 
(plasminogen activation inhibitor-1) de către celulele musculare netede endoteliale şi 
vasculare, precum şi activarea macrofagelor şi stimularea fagocitozei. 


19.3.2.2.3. Controlul glicemic. Nu există niciun dubiu în legătură cu rolul controlului 
glicemic insuficient în inițierea nefropatiei diabetice la pacienţii susceptibili. În schimb, 
studiile privind impactul controlului glicemic în progresia nefropatiei diabetice au 
dat rezultate contradictorii. Totuşi, cele mai noi studii sugerează rolul controlului glicemic 
insuficient (Hb glicozilată în mod constant >7%) în progresia mai rapidă a nefropatiei 
diabetice, atât in DZ tip 1, cât şi în tipul 2 (vezi capitolul ,, Nefropatia diabetică ”). 


19. 3.2.2.4. Acidoza metabolică reprezintă o complicatie frecventă a BCR, majoritatea 
ghidurilor terapeutice recomandând tratamentul ei atunci când rezerva alcalină este 
sub 22 mmol/l. Acidoza metabolică nu este doar o consecinţă, ci şi un factor de 
progresie a bolii renale cronice prin stimularea fibrozei interstitiale via secreția 
inadecvată de endotelină. În consecință, tratamentul acidozei metabolice asociate cu 
un clearance de creatinină scăzut poate încetini progresia bolii de rinichi, acest efect 
fiind sinergic cu controlul valorilor tensiunii arteriale. Bicarbonatul de sodiu este 

preferat citratului de sodiu, deoarece acesta din urmă poate stimula absorbţia 
intestinală de aluminiu cu efecte nefavorabile asupra metabolismului mineral osos. 


19.3.2.2.5. Dislipidemia este frecventă la pacienţii cu boală renală cronică, in special 
la cei cu sindrom nefrotic. În plus față de stimularea dezvoltării aterosclerozei sistemice, 
studii experimentale au evidenţiat rolul patogenic al anomaliilor metabolismului 
lipidic in patogeneza glomerulosclerozei şi a fibrozei tubulo-interstitiale. În sprijinul 
acestei ipoteze sunt observaţiile experimentale pe animale de laborator ce au 
demonstrat pe de o parte că hipercolesterolemia favorizează leziunile glomerulare, 
în timp ce tratamentele hipolipemiante cu statine încetinesc rata de progresie a bolii 
renale. În plus, statinele pot acționa independent de scăderea nivelului lipidelor 
plasmatice prin inhibarea proliferării celulelor mezangiale sau a citokinelor 
proinflamatorii. Aceste date au fost confirmate în studii clinice la pacienți renali 
diabetici si non-diabetici, progresia BCR fiind mai rapidă la cei cu niveluri crescute 
ale colesterolului total, LDL-colesterolului şi apo B- lipoproteinei. 


19.3.2.2.6. Hiperuricemia asimptomatica este întâlnită frecvent în populaţia generală, 
fiind considerată de obicei o entitate benigna, şi ca atare nefiind tratată. Totuşi, in 
prezent numeroase studii au arătat o asociere cauzală între nivelurile crescute ale 
acidului uric şi hipertensiunea arterială, accidentul vascular cerebral, diabetul zaharat 
sau bolile cardio-vasculare. Deşi acidul uric pare a fi doar un marker al afectării renale 
cronice din cauza excretiei sale urinare scăzute, hiperuricemia per se poate favoriza 
progresia bolii renale cronice prin scăderea perfuziei renale secundar proliferării celulelor 
musculare netede din arteriola aferentă. Tratamentul energic al hiperuricemiei cu 
allopurinol pare deci a avea efecte benefice asupra ratei de filtrare glomerulară prin 
scăderea tensiunii arteriale, a insulino-rezistentei sau a inflamatiei sistemice. 


19.3.2.2.7. Aldosteronul poate contribui la progresia bolii renale in urma stimulării 
excesive a receptorilor mineralocorticoizi, fapt ce determină remodelare vasculară si 
fibroză interstițială. Administrarea de antagonisti ai receptorilor mineralocorticoiz: 
poate oferi un grad de protecție însă cu riscul de inducere a hiperkaliemiei. 


19.3.2.2.8. Retentia de fosfati. Creşterea nivelului fosforului seric apare încă din 
stadiile precoce de afectare renală. Pe lângă efectele negative pe metabolismul osos. 
retentia de fosfati contribuie de asemenea în mod negativ la progresia bolii cronice 
de rinichi. Mecanismul patogenic incriminat ar fi stimularea precipitării de fosfat de 
calciu în interstitiul renal cu efecte proinflamatorii ce induc fibroza interstițială si 
atrofie tubulară. Totuşi până în prezent nu există date certe care să ateste o relație 
cauză-efect a retentiei de fosfati asupra funcţiei renale, deşi optimizarea nivelului 
fosforului seric reprezintă o ţintă terapeutică la pacienţii cu boală renală cronică. 


19.3.2.2.9. Greutatea corporală. Hipertensivii supraponderali sau obezi (IMC=25- 
29,9 kg/m?, respectiv >30 kg/m?) prezintă un risc mai mare de a dezvolta proteinuri= 
şi, ulterior, reducerea RFG. Relaţia greutate corporală — proteinurie — reducerea 

funcţiei renale este lineară atât la diabetici, cât şi la non-diabetici. De asemenea, 
există o asociere clară între indicele masei corporale >25.5 kg/m* şi riscul de 
progresie al pacienţilor cu BCR stadiile 3 şi 4 către stadiul 5 (terminal), însă aceasta 
relaţie a fost demonstrată numai la bărbaţi. 


19.3.2.2.10. Fumatul este considerat un factor de risc important în progresia bolii 
renale. Pacienţii hipertensivi fumători cu BCR prezintă un risc de până la 3 ori mai 
mare de a atinge stadiul terminal al BCR dacă sunt tratați cu inhibitori ai enzimei de 
conversie, şi de până la 10 ori mai mare dacă sunt tratați cu alte clase de 
antihipertensive, în comparaţie cu subiecții cu BCR nefumători. 


19.3.2.2.11. Drogurile „recreaţionale” de tipul heroinei şi al altor opiacee cresc riscul 
pentru atingerea uremiei cronice de câteva ori comparativ cu subiecții din populația 
generală care nu consumă droguri. 


19.3.2.2.12. Nivelul socio-economic redus favorizează apariţia şi progresia BCR. 
Explicaţiile acestui fenomen sunt gradul de adresabilitate redus la serviciile 
medicale, incomplianta la tratamentul medicamentos şi la indicaţiile medicale in 
general, frecvenţa crescută a infecțiilor etc. 


19.3.2.2.13. Consumul cronic de analgezice/antiinflamatoare (mai ales în combinaţie) în 
cantităţi mari reprezintă atât o cauză posibilă de BCR (nefropatia analgezică), cât şi 
de progresie accelerată a disfunctiei renale, indiferent de etiologia acesteia. 


19.3.2.2.14. Hiperhomocisteinemia reprezintă un factor de risc cardiovascular 
recunoscut. Subiectii cu BCR prezintă niveluri crescute ale homocisteinei serice în 
comparaţie cu indivizii fără afectare renală. Conform unor date din literatură, 
hiperhomocisteinemia reprezintă şi un factor de risc pentru progresia bolii renale, 
fără a exista însă unanimitate în acest sens. 


19.3.2.2.15. Prezenţa anemiei, conform unor date recente, reprezintă un predictor negativ 
al evoluţiei bolii renale cronice. Totuşi, rolul direct al anemiei în degradarea funcţiei 
renale rămâne controversat; un studiu foarte recent a relevat faptul că riscul de 
progresie către uremie cronică este foarte puţin crescut de anemia în sine. În schimb, 
anemia creşte riscul de boală cardiovasculară la pacienţii cu un nivel seric crescut al 
creatininei serice, sugerând că efectul anemiei este mediat de impactul bolii CV 
asupra rinichiului (vezi subcapitolul ,, Tratamentul anemiei în boala cronică de rinichi”). 


19.3.2.2.16. Hipoxia tubulară cronică deţine un alt rol important în progresia injuriei 
renale, rinichiul fiind un organ sensibil la modificările aportului de oxigen (O2) şi 
predispus astfel la injurii hipoxice. Ischemia cronică tubulo-interstiţială se poate 
datora vasoconstrictiei intrarenale sau leziunilor structurale care afectează fluxul 
sangvin. Leziunile glomerulare influenţează în mod direct perfuzia peritubulară, iar 
pierderea capilarelor peritubulare are ca rezultat lezarea tubulo-interstitiala (fibroză 

interstitiala si atrofie tubulară). De asemenea, pierderea capilarelor conduce şi la 
reducerea VEGF (factorului de creştere vascular endotelial), având drept consecință 
pierderea de celule endoteliale şi alterarea angiogenezei. În plus, s-a observat că orice 
leziune ischemică severă se însoţeşte de reducerea densității capilarelor peritubulare, 
urmată de scăderea pO» şi progresia insuficientei renale, Mai mult, hipoxia cronică 
are drept consecinţă activarea fibroblastelor şi favorizarea fibrogenezei şi, de asemenea, 
poate induce un deficit energetic al celulelor tubulare renale, afectând astfel funcția 
mitocondriilor tubulare, ceea ce favorizează apoptoza celulelor endoteliale. 
În concluzie, menţinerea microcirculatiei renale şi a unui flux sangvin optim are 

o importanță majoră în prevenirea progresiei bolii renale. 


19.3.2.2.17. În fine, orice cauză de acutizare a BCR (vezi capitolul ,, Insuficienta 
renală acută”) poate determina progresia bolii renale cronice. Este binecunoscut faptul 
că pacienţii cu BCR prezintă un risc foarte înalt de „acutizare”. Printre cauzele frecvente 
de IRA suprapusă peste BCR menționăm hipotensiunea arterială, deshidratarea şi 
utilizarea medicatiei care interferă cu hemodinamica intrarenală sau cu potential 
nefrotoxic (ex. gentamicina, AINS). După rezolvarea episodului acut, funcţia renală se 
„stabilizează” de regulă la un nivel inferior celui existent anterior agresiunii renale acute. 

În concluzie, există dovezi clare care atestă faptul că hipertensiunea arterială. 
diabetul zaharat şi proteinuria reprezintă cei 3 factori majori implicaţi în progresia 
BCR. Pe lângă aceştia, o importanță deosebită în progresie au şi medicamentele 
nefrotoxice utilizate cronic, dintre acestea anti-inflamatoarele non-steroidiene fiind 
cele mai comune. De aceea o monitorizare frecventă a funcției renale/abstinenta se 
impune la cei ce utilizează o astfel de medicatie şi care au o rată a filtrării 
glomerulare mai redusă. 


19.3.3. Fiziopatologia progresiei bolii cronice de rinichi 


În BCR, mecanismele adaptative şi compensatorii mențin o stare acceptabilă de 
sănătate până la o scădere a RFG către 10-15 ml/min, iar funcţiile excretorie și 
homeostatică continuă până la reducerea RFG sub 5 ml/min. Explicaţia acestui fapt 
rezidă în ipoteza „nefronului intact”, care afirmă că diminuarea progresivă a 
numărului de nefroni se însoţeşte de o creştere compensatorie a travaliului pe unitate 
nefronică restanta (hiperfiltrare). 

Modificarea hemodinamica principală de la nivelul nefronilor restanti este 
reprezentată de creşterea presiunii intraglomerulare, care determină hipertrofia 
glomerulară şi leziuni ale epiteliului visceral, secundare creşterii stress-ului parietal 
Această hipertrofie reprezintă un răspuns la hiperfiltrarea adaptativă, determinată de 
creşterea presiunii şi debitului în capilarele glomerulare din nefronii restanti 
Vasodilatatia preglomerulară favorizează transmisia presiunilor arteriale aortice într-o 
structură capilară. Asocierea creşterii presiunii glomerulare pulsate şi a hipertrofie: 
capilare glomerulare (conform legii Laplace, tensiunea parietală = produsul dintre 
rază şi presiune) este responsabilă de întinderea parietală pulsatilă, proces ce joacă 

un rol determinant în apariţia leziunilor de glomeruloscleroză şi de inducere a 
fibrinogenezei. Astfel, la acest nivel pot apărea rupturi localizate cu expunerea 
consecutivă a membranei bazale glomerulare şi formarea de sinechii între ghemul 
capilar şi foita parietală a capsulei Bowman. În plus, la nivelul focarelor de denudatie 
create se produce extravazarea constituentilor plasmatici in interstitiu, cu declanşarea 
unui proces inflamator. Proteinele de mari dimensiuni (IgM, fibrinogen, fractiuni ale 
complementului) rămân sechestrate în spaţiul subendotelial, determinând formarea 
de depozite hialine, care diminuă lumenul capilar. Sunt stimulate şi celulele 
mezangiale ce vor produce mai multă matrice extracelulară şi citokine (transforming 
growth factor B — TGF B, platelet-derived growth factor — PDGF etc.), amplificând 
sinteza matricei şi ducând la scleroză glomerulară progresivă. 

Sistemul renină-angiotensină-aldosteron (SRAA) reprezintă un mediator important 
al modificărilor hemodinamice de la nivel glomerular în BCR, crescând presiunea 
intraglomerulară, secundar vasoconstrictie1 predominante la nivelul arteriolei eferente. 
Pe lângă aceasta, angiotensina II are şi alte efecte non-hemodinamice prin care 
contribuie la progresia BCR: pierderea permeabilitatii selective glomerulare pentru 
proteine, proliferare mezangială, stimularea secreției de TGF-B, activarea macrofagelor 
şi stimularea producerii de citokine proinflamatorii şi fibrogeneză, ce rezultă în urma 
creșterii producţiei de aldosteron. Utilizarea medicatiei care inhibă SRAA (IECA, 
ARA 2) permite prevenirea, stoparea sau chiar reversibilitatea progresiei BCR. 

Un rol important în progresia BCR îl joacă si fibroza tubulo-interstitiala, fapt 
datorat în principal filtrării anormale de proteine ce pot determina efecte 
proinflamatorii la nivel tubular, citokinelor sau hipoxiei ce poate rezulta din 
reducerea perfuziei la nivelul capilarelor peritubulare. Mentinerea homeostaziei apei 
şi electrolitilor se produce printr-o adaptare a reabsorbtiei şi secreției tubulare: 

e Diminuarea reabsorbtiei apei; în stadiul avansat (5) al BCR, orice supraîncărcare 
hidrică va depăşi capacitatea de dilutie si va determina hiperhidratare însoțită de 
hiponatremie; invers, o reducere a aportului hidric poate duce la deshidratare; 

e Diminuarea reabsorbtiei de sodiu permite menţinerea excretiei de sodiu cu toată 
reducerea sarcinii filtrate. Excretia fractionala de sodiu (normal 0,5-1%) poate 
atinge 25%. Restrictia sodata nu trebuie să fie severă; aceasta se justifică doar 
prin existența unui sindrom edematos sau a HTA. Această capacitate de adaptare 
poate fi depăşită în caz de aport excesiv de sare; 

e Creşterea secreției de potasiu la nivelul tubului contort distal şi a tubului colector; 
hiperkaliemia în BCR terminală impune căutarea unui factor extrinsec; 

e Creşterea secreției nete de acid pe unitate nefronica; 

e Diminuarea reabsorbtiei tubulare a fosfaților anorganici. 


Adaptările funcţionale ale nefronilor, ce permit menţinerea homeostaziei 
organismului în ciuda reducerii substanțiale a RFG, au şi „costuri” ascunse, fiind 
astfel afirmată ipoteza de ,,trade-off’(a “compromisului”), concomitentă cu teoria 
nefronului intact. Teoria „compromisului” susţine faptul că o adaptare nefronica in 
BCR poate controla şi corecta o anomalie, dar într-un asemenea mod, încât se produc 

modificări caracteristice sindromului uremic. Cel mai bun exemplu de „compromis” îl 
reprezintă creşterea secreției parathormonului, esenţială pentru creşterea fractiei 
excretorii a fosfaților, care determină însă în timp hiperparatiroidism secundar, cu 
evoluţie posibilă către calcificări metastatice. 


19.4. FIZIOPATOLOGIA SINDROMULUI UREMIC 


19.4.1. Toxinele uremice 


Deşi multe dintre manifestările sindromului uremic sunt atribuite dereglărilor 
echilibrului hidric, electrolitic şi deficienţelor endocrine, numeroase alte simptome 
pot fi explicate prin acțiunea substanțelor si metabolitilor reţinuţi din cauza alterării 
funcţiei excretorii. Exemplele includ encefalopatia, intoleranta la glucoză, disfunctia 
plachetară, anemia si disfunctia leucocitară. Nu sunt pe deplin cunoscute şi înțelese 
natura, modul de acţiune şi contribuţia acestor „toxine uremice” la apariția sindromului 
uremic, Cel mai bun exemplu de toxină uremică îl reprezintă B2-microglobulina, care 
este în mod normal excretată de către rinichi, atinge concentraţii de peste 30 de ori 
mai mari decât normalul la pacienţii dializati, şi se acumulează ca amiloid B2- 
microglobulinic în articulaţii şi oase. Pentru a fi siguri că o substanţă este relevantă 
pentru sindromul uremic, concentraţia sa trebuie să fie crescută în insuficiența renală, 
trebuie să existe o legătură cu severitatea unui efect advers specific, iar acest efect 
advers să poată fi reprodus de administrarea acelei substanțe, şi ameliorat prin 
reducerea concentraţiei. 

Ureea în sine are mai degrabă efecte modeste, fiind însă utilizată ca marker al 
acumulării altor metaboliți. Ea inhibă transportul electrolitilor prin membrana 
celulară, având efect direct asupra apetitului şi anabolismului proteic. 

Alţi compuşi care se acumulează in uremie, cu efecte toxice directe, sunt: 

e homocisteina — concentrațiile mari sunt aterogenice (efect oxidativ direct asupra 
lipoproteinelor); 

e metilguanidina—o neurotoxină ce poate explica neuropatia uremica periferică; 

e aminoguanidina ADMA (dimetilarginina asimetrică) — inhibitor puternic al 
sintazei oxidului nitric, cu implicaţii directe asupra tensiunii arteriale. 


19.4.2. Hiperkaliemia din boala cronică de rinichi 


Hiperkaliemia (hiperpotasemia) reprezintă o complicatie acută sau cronică a 
insuficientei renale, dar indiferent de etiologie, o valoare de peste 6,5 mmol/L 
reprezintă o urgență majoră. În majoritatea cazurilor hiperkaliemia are o etiologie 
plurifactorială. Odată cu declinul funcţiei renale, nefronii restanti nu reuşesc să 
elimine surplusul de potasiu, aportul constant de potasiu ducând în acest context la 
hiperpotasemie. În plus, alte modificări, cum ar fi acidoza sau acidoza tubulară renală 
tip IV, care scad excretia de potasiu, duc la apariţia hiperkaliemiei. 

Principalele cauze ale hiperkaliemiei la pacientul cu BCR sunt: 
aportul crescut de potasiu la un clearance de creatinină sub 20 ml/min. 

e hipoaldosteronism hiporeninemic sau acidoză tubulară renală la un pacient cu 
diabet, nefropatie obstructivă sau nefrita interstitiala. 

e acidoza metabolică severă. 

e medicatia administrată: diuretice economizatoare de potasiu (ex. spironolactonă, 
amilorid, triamteren), inhibitori ai enzimei de conversie a angiotensinei, blocanti 
ai receptorilor de angiotensină II, betablocantele sau antiinflamatoarele nesteroidiene. 


19.4.3. Acidoza metabolică din cadrul bolii cronice de rinichi 


Acidoza metabolică este unul din dezechilibrele frecvent întâlnite în cadrul BCR. 
Componenta metabolică a echilibrului acido-bazic este controlată la nivelul celulelor 
tubulare renale iar componenta respiratorie la nivelul plămânului. Excretia scăzută de 
ioni de hidrogen sau de ioni de amoniu contribuie la apariţia acidozei metabolice. 
Pe măsură ce boala renală progresează, acumularea de acizi anorganici (ex. PO4-) 
sau organici (acid sulfuric, acid hipuric sau acid lactic) determină o acidoză 
metabolică cu gaura anionică crescută, responsabilă ulterior de alte semne ale 
uremiei: hiperventilatie, anorexie, tulburări neurologice, insuficiență cardică sau 
scăderea tonusului muscular. 

În stadiile avansate ale BCR acidoza, iniţial hipercloremica, devine acidoză cu 
gaură anionică crescută. Filtrarea scăzută şi reabsorbtia acizilor organici contribuie la 
patogeneza acidozei renale. 

Acidoza metabolică clasică este caracterizată de o rată scăzută de producere şi 
excretie a ionului de amoniu (NH, ) secundare diminuării semnificative a masei 
nefronilor funcționali. Acidoza nu apare de obicei decât după distrugerea a aproximativ 
75% din numărul de nefroni, cei restanti putând compensa procesul de amoniogeneză. 
Această rezervă funcțională este depăşită în momentul scăderii RFG sub 20 ml/min. 


19.4.4. Tulburările de coagulare din boala cronică de rinichi 


Tulburările de coagulare secundare disfunctiei plachetare au o contribuţie importantă 
la morbiditatea şi mortalitatea pacienţilor cu BCR terminală (BCRT). Modificările 
sunt reprezentate de alungirea timpului de sângerare sau manifestări clinice precum 
echimoze, peteşii, hemoragii gastro-intestinale, gingivoragii, sângerări prelungite 
după punctiile venoase sau intervenții operatorii. Complicatiile severe la pacienţii din 
stadiul uremic sunt reprezentate de pericardita hemoragică sau de hemoragii pleurale, 
intraperitoneale, oculare sau uterine. 

S-a observat că tulburările de coagulare apar la pacienţii uremici în ciuda unui 
nivel normal sau chiar crescut de factori circulanti ai coagulării. Acest lucru a dus la 
concluzia că, deşi numărul trombocitelor este şi el normal, modificările în funcția 
plachetară (trombastenia) sunt principala cauză a tulburărilor de coagulare. 

Una din cele mai importante modificări este scăderea interacțiunii dintre 

trombocite si subendoteliu, ducând la scăderea adezivitatii şi agregării plachetare. 
Mecanismul nu a fost pe deplin elucidat, dar responsabili ar putea fi endoteliul, 
trombocitele sau constituentii plasmatici. 

Trombocitele suferă de asemenea modificări secundare uremiei. Receptori cu un 
rol esențial în adeziune și agregare, cum ar fi GPIb şi GPIIb-II]a, deşi sunt exprimati 
suficient, interacționează deficitar cu peretele vascular. Mediul uremic contribuie şi 
el la apariția tulburărilor de coagulare. S-a observat că trombocitele din sângele unei 
persoane sănătoase îşi modifică proprietățile în plasma unui pacient uremic, iar 
plachetele din sângele unui pacient cu BCR se comportă aproape normal în sângele 
unui pacient fără BCR. 

Anemia joacă un rol important in disfunctia plachetară asociată sindromului 
uremic. Tratamentul anemiei ajută la corectarea tulburărilor de coagulare, atât prin 
administrarea de transfuzii de sânge cât şi prin tratamentul cronic cu eritropoietină. 
Eritrocitele îmbunătăţesc funcţia plachetelor prin eliberarea de ADP (adenosin 
difosfat) şi inactivarea prostaciclinei. Aceasta are un efect vasodilatator care creşte 
dispersia trombocitelor şi scade contactul acestora cu peretele vascular. Deşi are un 
efect benefic pe coagulare, prin creşterea hematocritului, eritropoietina poate augmenta 
riscul evenimentelor trombotice prin creşterea vâscozităţii sangvine. Dozele 
moderate de EPO, chiar dacă nu au un efect semnificativ asupra hematocritului. 
ameliorează tulburările de coagulare prin eliberarea de eritrocite tinere în circulaţie. 


19.4.5. Malnutritia din boala cronică de rinichi 


Au fost propusi mai multi termeni pentru a defini malnutritia asociată bolii cronice 
de rinichi, cum ar fi: malnutriție uremică, malnutriție proteică sau sindrom 
malnutritie-inflamtie. In 2008, Societatea Internaţională de Nutriție si Metabolism 
Renal a recomandat termenul de „protein-energy wasting” (malnutriție protein- 
calorică) pentru a sugera pierderea de proteine şi epuizarea rezervelor energetice ale 
organismului. Această patologie este asociată cel mai frecvent scăderii capacității 
funcționale legate de stresul metabolic crescut. Scăderea rezervelor proteice sau 
energetice este întâlnită de obicei în cazul unei diete neadecvate (ex. anorexie), dar. 
la pacienţii cu boală cronică de rinichi, scăderea masei musculare nu este legată de 
un aport nutritional suboptimal. Cauzele reale sunt enumerate în tabelul 6. 


Tabelul 6. Cauze responsabile de malnutritia protein-calorică din BCR. 


Inflamatia nespecifică caracteristică bolii cronice de rinichi 
Catabolism crescut 


Pierderea nutrientilor în lichidul de dializă 
Acidoza metabolică 
Rezistenţa la insulină, la hormonul de creştere sau la IGF (insulin growth factor) 


Creşterea concentraţiei plasmatice a glucagonului 
Hiperparatiroidismul 
Pierderile sangvine repetate (hemodializă, hemoragii oculte sau analize sangvine repetate) 

19.4.6. Tulburări endocrine asociate bolii cronice de rinichi 


Tulburările endocrine asociate bolii cronice de rinichi cuprind o varietate de 
sindroame sau boli. Rinichiul are un important rol endocrin, fiind locul de secreție 
sau organul ţintă a numeroşi hormoni. Aici sunt produşi eritropoietina, renina şi este 
activată vitamina D. Pe de altă parte, vasopresina, peptidul natriuretic atrial sau 
angiotensina II acţionează asupra rinichiului şi participă la menţinerea echilibrului 
hidro-electrolitic. Stadiul uremic al BCR este asociat cu tulburări de sinteză sau 
acțiune a numeroşi hormoni (ex. prolactina, hormonul de creştere sau insulina). 

Nivelul plasmatic al T4 (tiroxină) poate fi scăzut, cu o creştere consecutivă a T> 
(triiodotironină), ca urmare a conversiei deficitare din T> in Ty. Pierderile urinare de 
TBG (thyroid-binding globulin) cresc deficitul de T4. Se recomandă monitorizarea 
TSH din cauza faptului că pacienţii cu BCR nu prezintă hipotiroidie clinic manifestă. 

Nivelul hormonului de creştere poate fi crescut la pacienții cu BCR stadiul 5 ca 
urmare a clearance-ului scăzut şi modificărilor de feedback hipotalamo-pituitare. 
Copiii cu BCR pot prezenta întârziere de creştere, tratată cu doze crescute de hormon 
de creştere exogen. 

Clearance-ul scăzut al insulinei este compensat la pacienţii cu BCR de creşterea 
rezistenţei periferice la insulină, ducând astfel la absența manifestărilor clinice sau a 
episoadelor de hipoglicemie. Totuși, la pacienții cu DZ, aceste modificări duc la 
scăderea necesarului de insulină odată cu progresia bolii cronice de rinichi. Începând 
cu stadiul 3 se recomandă întreruperea antidiabeticelor orale, din cauza riscului crescut 
de hipoglicemie, şi trecerea la insulinoterapie. (vezi capitolul „Nefropatia diabetica”’ 

Dezechilibre care implica hormonii sexuali sunt frecvente la pacientii cu BCR. 
La bărbaţi, nivelul prolactinei este crescut, în special in stadiul 5 al BCR, si este 
responsabil de apariția ginecomastiei şi a disfunctiei erectile. Nivelul testosteronului 
este scăzut sau normal iar gonadotrofinele sunt crescute, sugerând o disfunctie 
testiculară. Acestea sunt însoţite de diminuarea spermatogenezei, impotenta şi 
scăderea libidoului. Disfunctia erectilă, frecventă la pacienţii dializati, se poate 
datora suplimentar tulburărilor neurologice, psihologice sau vasculare. 

La femeile cu BCR std. 4 şi 5 se întâlnesc modificări la nivelul axului 
hipotalamo-hipofizo-ovarian. Deşi nivelul LH (hormon luteinizant) este normal, 
lipsesc descărcarea ciclică şi peak-ul ovulator, ducând la cicluri anovulatorii sau 
amenoree. Nivelul crescut al prolactinei contribuie la prezența infertilitatii în 
populația pacientelor cu BCR. 


19.4.7. Anemia din cadrul bolii cronice de rinichi 


Anemia este una din cele mai importante complicaţii ale BCR. Aceasta contribuie 
substanţial la reducerea calității vieţii pacienţilor cu BCR şi este asociată cu 
numeroase efecte adverse. Înaintea introducerii eritropoietinei umane recombinate 
(rHuEPO sau epoietina), pacienţii dializati necesitau numeroase transfuzii de sânge, 
fiind astfel expuşi la riscul contractării hepatitelor virale. Introducerea eritropoietinei 

umane recombinate în anii 1980 a schimbat aceasta situaţie. S-a observat ca tratamentul 
anemiei are numeroase alte consecinţe benefice pe lângă ameliorarea stării de bine. 

Anemia din cadrul bolii cronice de rinichi este în majoritatea cazurilor normocromă 
şi normocitară, având drept principală cauză scăderea producţiei renale de eritropoietină 
şi scurtarea duratei de viață a hematiilor. Anemia începe să apară odată cu scăderea 
clearance-ului de creatinină sub 60 ml/min/1,73m’, in special la pacienții diabetici. 

Conform recomandărilor K/DOQI , evaluarea sindromului anemic la pacienţii cu 
BCR trebuie făcută la valori ale hemoglobinei sub 13 (12) g/dL la barbati (femei). 
Fără tratament, hematocritul pacienţilor cu boală cronică de rinichi avansată se 
stabilizează în jurul valorii de 25% în absenţa sângerărilor sau a hemolizei. 

Diagnosticul anemiei de cauză renală se pune prin excluderea altor cauze la un 
pacient cu rata de filtrare glomerulară scăzută. Evaluarea completă trebuie să includă: 
indicii eritrocitari, numărul de reticulocite, saturatia transferinei, feritina, numărul de 
globule albe, trombocite şi testul hemocult. Această evaluare trebuie efectuată înainte 
de iniţierea tratamentului cu eritropoietină (epoietin alfa sau darbepoietin alfa). 

Factorii care contribuie la apariţia anemiei în boala cronică de rinichi sunt: 
hemoragiile repetate, scurtarea duratei de viață a hematiilor, deficitul de vitamine, 
“mediul uremic”, deficitul de eritropoietină, deficitul de fier şi inflamatia cronică. Nu 
este însă cunoscută pe deplin contribuţia acestor factori în stadiile incipiente ale bolii 
cronice de rinichi. 

Pacienţii cu boală cronică de rinichi au un risc mai mare de sângerări secundar 
disfunctiei trombocitare. Principala cauză a pierderilor cronice o reprezintă 
hemodializa, ducând la un deficit absolut de fier. Pacienţii din hemodializă pot pierde 
între 3 şi 5 grame de fier pe an. În mod normal se pierd aproximativ 1-2 mg/zi, deci 
suplimentarea fierului la această categorie de pacienți este foarte importantă. 

S-a observat că la pacienţii dializati durata de viaţă a hematiilor este mai scurtă 
cu o treime față de normal. 

Se presupune că deficitul de vitamine ar întreţine anemia din BCR, lucru însă 
dificil de confirmat. Pacientilor dializati li se recomandă suplimente de vitamine, în 
absenţa dovezilor clare ale unui beneficiu major. 

Termenul de „mediu uremic” a fost introdus în încercarea de a explica multiplele 
modificări patologice asociate bolii cronice de rinichi. În studiile “in vitro”, termenul 
a tost folosit atunci când culturi de celule din măduva hematopoetică au fost inhibate 
după expunerea la serul pacienţilor cu BCR. Studiile “in vivo” au utilizat termenul de 
„mediu uremic” în încercarea de a explica corelarea dintre prevalența anemiei şi 
stadiul BCR. Un clearance sub 60 ml/min/1,73m? a fost asociat în unele studii cu o 
prevalenţă a anemiei de până la 75%. Mai mult, la pacitientii dializati s-a observat o 
creştere a hematocritului odată cu creşterea frecvenței şedinţelor de hemodializă. 
putând concluziona astfel că îndepărtarea “mediului uremic” corectează anemia. 

Deficitul de eritropoietină este cea mai importantă cauză a anemiei din BCR. 
Odată cu progresia bolii renale, celulele peritubulare specializate produc o cantitate 
de eritropoietină scăzută relativ cu gradul anemiei. Cauzele acestui deficit relativ de 
eritropoietină nu au fost însă pe deplin elucidate. 

Eritropoietina este produsă la nivelul fibroblastilor interstitiali din cortexul renal. 

în vecinătatea celulelor epiteliale tubulare şi a capilarelor peritubulare. Principalii factori 
implicati in transcriptia genei eritropoietinei fac parte din familia HIF (hypoxia- 
inducible transcription factors). Cei mai reprezentativi membri ai acestei familii sunt 
reprezentaţi de HIF — 1 si HIF — 2, ale căror sub-unitati alfa (HIF - 1a si HIF - 2a) 
sunt sensibile la concentraţia de oxigen tisular. Producerea HIF — 1 si HIF — 2 este 
independentă de oxigen, spre deosebire de degradarea lor, care este oxigen dependentă. 
În condiţii de hipoxie, degradarea este diminuată, crescând nivelul HIF-1/HIF-2. 

Deşi capacitatea de producţie a eritropoietinei rămâne crescută, chiar şi în stadiul 
terminal al bolii cronice de rinichi, răspunsul este permament deficitar față de nivelul 
scăzut al hemoglobinei. O teorie care ar putea explica acest deficit sugerează ca 
celulele renale nu devin hipoxice odată cu progresia bolii renale, datorită scăderii, 
odată cu rata de filtrare glomerulară, şi a reabsorbtiei de sodiu (principalul mecanism 
consumator de oxigen). O altă teorie ar fi existența unor toxine uremice responsabile 


de inhibarea eritropoiezei. 
Concentrația Saturatia în Oza 
hemoglobinei sângelui arterial 
Perfuzia 
|] tisulară 


Eritropoeză 


Oxigenarea 
tisulară 


HIF-1, HIF-2 


| eritropoetină -> creşterea 
aportului de O 


Figura 1. Controlul prin mecanism “feed-back” al eritropoiezei. 


Oricare ar fi cauza deficitului relativ de eritropoietină, iniţierea supleerii funcţiei 
renale corectează parțial sindromul anemic la pacientul cu BCR. 


O cauză principală a anemiei renale o reprezintă deficitul de fier. Principalele 
surse de fier sunt aportul alimentar (absorbţia la nivelul duodenului) şi reciclarea din 
celulele roşii distruse. Majoritatea fierului este legat de hemoglobină sau stocat în 
hepatocite şi macrofage, care alcătuiesc sistemul reticulo-endotelial. Fierul este 
distribuit eritrocitelor tinere cu ajutorul transferinei, proteina care transportă atât 
fierul absorbit la nivelul duodenului, cât şi fierul eliberat din macrofage. Aceste 
mecanisme sunt alterate la pacienții cu BCR. Din motive încă necunoscute (posibil 


596 NEFROLOGIE — PRINCIPII TEORETICE ŞI PRACTICE 


malnutriție) nivelul seric al transferinei este la jumătate față de valorile normale, 
scăzând capacitatea de transport a fierului. De asemenea, s-a observat şi scăderea 
capacităţii de eliberare a fierului din sistemul reticulo-endoplasmatic. 

Clinic, diminuarea transportului şi starea rezervelor de fier sunt confirmate prin 
scăderea saturatiei transferinei şi creşterea feritinei. Suprapunerea pierderilor de fier 
(discutate anterior) şi alterarea căilor de distribuţie a fierului în organism contribuie 
la diminuarea semnificativă a eritropoiezei, aceste deficienţe putând fi corectate doar 
prin administrarea de suplimente de fier. 

Boala cronică de rinichi este caracterizată de un status inflamator persistent. Niveluri 
crescute de citokine pro-inflamatorii, cum ar fi interleukina 6, au fost asociate cu un 
răspuns scăzut la tratamentul cu EPO la pacienţii cu BCR terminală. Citokinele pro- 
inflamatorii influențează producția măduvei hematopoetice si modifică semnificativ 
metabolismul fierului. Deşi mecanismele prin care inflamatia întreţine anemia din 
boala cronică de rinichi nu sunt pe deplin elucidate, au fost descoperite noi molecule 
ce ar putea juca un rol important. Hepcidina, un peptid secretat de ficat, inhibă absorbţia 
de fier, eliberarea acestuia din macrofage şi mediază apariția anemiei din inflamație. 

Medicul trebuie să se gândească la anemia renală din momentul în care rata de 
filtrare glomerulară scade sub 60 ml/min/1,73m°. În studiul NHANES, prevalența 
anemiei (Hb<12(11) g/dL — bărbaţi (femei)) în stadiul 3 al BCR a fost de 5,2%, în 
stadiul 4 de 44,1% şi prezentă la toți pacienţii din stadiul 5 al BCR. Rasa neagră si 
pacienţii diabetici au o prevalenté mai mare în toate stadiile BCR. 


Tabelul 5. Beneficii ale corectiei anemiei din BCR. 


PRINCIPALELE EFECTE ALE CORECTIEI ANEMIEI 
Scăderea debitului cardiac (cardiac output) 
Scăderea frecvenţei cardiace 

Creşterea rezistenţei vasculare periferice 
Reducerea ischemiei miocardice 

Regresia hipertrofiei ventriculare stângi 
Stabilizarea dilatării ventriculului stâng 
ALTE EFECTE BENEFICE 

Reducerea numărului de transfuzii sangvine 
Ameliorarea calității vieții 

Creşterea tolerantei la efort 

Ameliorarea funcţiei cognitive 

Ameliorarea funcţiei trombocitelor 
Îmbunătăţirea stării de nutriţie 

Ameliorarea tulburărilor de somn 


19.4.8. Tulburările metabolismului osos din boala cronică de rinichi 


Odată cu declinul funcției renale apare o deteriorare progresivă a homeostaziei minerale, 
cu modificarea nivelurilor serice şi tisulare ale fosfatului şi calciului, precum şi a 
nivelurilor serice ale hormonilor implicaţi în metabolismul fosfo-calcic: parathormon 

(PTH), 1,25 dihidroxivitamină D (calcitriol), factor de creştere fibroblastic 23 (FGF-23), 
hormon de creştere etc. 

Începând cu stadiul 3 al BCR, capacitatea rinichilor de a excreta corespunzător 
fosfatul scade, ceea ce determină hiperfosfatemie, creşterea asociată a nivelului FGF-23 
şi hiperparatiroidism secundar. În acelaşi timp, scade conversia 25 hidroxivitaminei D 
(calcitriol) la 1,25(OH)2, având drept consecință reducerea absorbției intestinale a 
calciului, hipocalcemie şi creşterea PTH (vezi figura 2). 

În BCR, rinichiul nu mai reuşeşte să răspundă adecvat nici creşterii PTH - 
hormon care în mod normal stimulează fosfaturia şi reduce calciuria - şi nici creşterii 
FGF-23, hormon de asemenea fosfaturic.. Mai mult, există dovezi care atestă scăderea 
receptorilor tisulari pentru vitamina D, precum și rezistenţă tisulară la acțiunea PTH. 
De aceea, terapia urmăreşte corectarea anomaliilor biochimice şi hormonale, într-un 
efort de a le limita consecinţele. 

Homeostazia minerală şi funcţiile endocrine sunt profund alterate în afectarea 
renală cronică şi au un impact major asupra remodelării osoase, determinând 
anomalii osoase care se găsesc aproape invariabil la pacienţii cu BCR care necesită 
dializă (stadiul 5D), dar şi la pacienţi în stadiile 3-5 ale BCR. 


PTH A _ PTH 
a 3 
Calciu N 
Toxicitate sistemică 7 
Fosfat Ly 7 
- calcificari vasculare 1,25(OH),D N A 


-anemie 


-malnutriție 
= polinevrita etc 


Figura 2. Principalele mecanisme patogenice 
ale tulburarilor metabolismului mineral si osos din BCR. 


Desi corecti, termenii tradiţionali de osteodistrofie renală sau hiperparatiroidism 
secundar, centrati pe anomaliile scheletului osos si pe cele biochimice, nu descriu in 
intregime situatia clinica. Ca urmare, ghidurile internationale au introdus termenul de 
tulburări minerale osoase asociate bolii cronice de rinichi (TMO-BCR). Acest termen 

corespunde mai curând unui sindrom, decât unei boli, care descrie asocierea de 
anomalii biochimice şi hormonale, modificări patologice ale scheletului osos şi 
calcificări extrascheletice, toate contribuind la creşterea riscului de morbiditate 
cardiovasculară, de fracturi şi de mortalitate la pacienţii cu BCR (vezi figura 3). 

Componentele TMO-BCR sunt: anomaliile biochimice (calciu, fosfat, PTH, ale 
metabolismului vitaminei D), anomaliile scheletului osos şi calcificările vasculare sau 
ale părților moi. 


Anomalii ale 
scheletului 
osos 


Anomalii 
de laborator 


Boli cardio-vasculare 
z Fracturi 
Mortalitate 


Calcificări 
vasculare 


Figura 3. Tulburările metabolismului mineral si osos asociate BCR. 


Anomaliile biochimice se referă la nivelurile anormale ale calciului, fosfatului, 
parathormonului şi vitaminei D, acestea asociindu-se cu un risc crescut de morbi- 
mortalitate în rândul pacienţilor cu BCR. 

Anomaliile scheletului osos se refera la turnover, mineralizare, volum şi creştere 
liniară ale osului. Din punct de vedere clinic, cea mai severă consecință (tardivă) a 
acestor anomalii este fractura osoasă, asociată cu un risc semnificativ crescut de 
mortalitate, dar deformările scheletului osos şi întârzierea creşterii la copil pot fi, de 
asemenea, adesea observate. 

Termenul de osteodistrofie renală se referă la alterarea morfologiei osoase în 
BCR, care poate fi diagnosticată şi cuantificată numai histopatologic, prin biopsie osoasă. 
Osteodistrofia renală este clasificată histopatologic în patru categorii folosind trei 
parametri: turnover-ul osos (redus, normal sau crescut), mineralizarea osoasă (normală 
sau anormală) şi volumul osos (redus, normal sau crescut): 

e  Hiperparatiroidism secundar moderat — turnover osos uşor crescut şi mineralizare 
normală; 


e Osteita fibroasă — turnover crescut şi mineralizare normală; 

e Boala osoasă adinamică — turnover scăzut şi volum osos scăzut; 
e Boala mixtă — turnover crescut şi mineralizare anormală. 


Calcificările extrascheletice, mai ales cele vasculare, dar şi ale altor țesuturi, au 
fost aduse în atenţie de studiile observationale care au asociat calcificările vasculare 
evidenţiate prin diferite metode (tomografie computerizată, ecografie) sau 
consecințele acestora (creşterea presiunii şi velocitatii pulsului) cu morbiditatea şi 
mortalitatea de cauză cardiovasculară. Ele par cu atât mai importante cu cât factorii 
de risc cardiovascular tradiționali nu pot explica excesul de mortalitate cardiovasculară 
demonstrat în BCR. 

Calcifilaxia este asociată cu depozite de calciu şi fosfor în vasele arteriale 
subcutanate, ducând progresiv la necroza ischemică a pielii şi a țesutului adipos. Se 
manifestă iniţial prin noduli dureroşi la nivelul pielii în zone precum degetele de la 
mâini şi picioare, gleznă, coapse, perete abdominal şi piept. Calcifilaxia o întâlnim 
atât în osteita fibroasă (consecinţa creşterii calciului şi fosforului), cât şi în osul 
adinamic (incapacitatea formării de os nou). 


Modificările clasice biochimice ale bolii osoase renale sunt reprezentate de 
hiperfosfatemie, hipocaltemie asociate cu niveluri crescute de PTH. Aceste 
modificări apar încă din stadiile precoce ale BCR, necesitând o monitorizare 
periodică a acestor parametri. Astfel, conform ultimului ghid KDIGO (Kidney 
Disease: Improving Global Outcomes), se recomandă monitorizarea nivelului seric al 
calciului, fosforului, PTH şi activitatea fosfatazei alcaline începând cu BCR stadiul 3, 
iar la copii monitorizarea începe la BCR stadiul 2. Odată cu progresia BCR, se 
intensifică frecvența monitorizării acestor parametri, în funcție de magnitudinea 
modificărilor constantelor şi de rata progresiei BCR (vezi tabelul 7). 


Tabelul 7. Frecvența monitorizării Ca, P şi PTH în funcție de stadiul BCR. 


Stadiul BCR Ca P PTH 
BCR std. 3 6-12 luni 6-12 luni În funcţie de valoarea 
de bază şi de rata 
progresiei BCR 
BCR std. 4. 3-6 luni 3-6 luni 6-12 luni 
BCR std. 5 1-3 luni 1-3 luni 3-6 luni 


Explorările imagistice sunt folosite pentru identificarea şi localizarea anatomică a 
glandelor paratiroide înaintea paratiroidectomiei. Poate aduce informații clinice asupra 
severității hiperparatiroidismului, răspunsului la tratamentul medicamentos şi a 
necesității intervenţiei chirurgicale. Sunt câteva metode non-invazive în evaluarea 
glandelor paratiroide cum ar fi ultrasonografia, CT, RMN şi scintigrafie. 

Ultrasonografia este folosită în evaluarea glandei paratiroide. Este o metodă non- 
invazivă ce poate evidenția extensia şi tipul hipertrofiei paratiroidiene. Scintigrafia 
foloseşte radioizotopi legaţi de proteine, cel mai comun este 99-Technetium-sestamibi. 

Aceasta este o metodă obişnuită pentru localizarea prechirurgicală a paratiroidelor în 
hiperparatiroidismul secundar. Are o sensibilitate crescută când încercăm să localizăm 
o singură glandă la pacienţi cu recurenta hiperparatiroidismului (SHPT). Explorările 
RMN şi CT pot aduce informaţii despre localizarea anormală a paratiroidei. 

În general examinarea radiologică aduce informaţii reduse în boala osoasă renală 
deoarece modificările patologice sunt nespecifice şi apar târziu în cursul bolii. 
Demineralizarea osoasă trebuie să fie destul de severă pentru a putea fi detectată 
radiologic. Cele mai comune modificări radiologice în SHPT sunt eroziunile 
subperiostale care apar prima data la falanga mijlocie. Alte locuri comune pentru 
eroziuni subperiostale sunt extremitatea proximală a tibiei, colul femurului şi 
humerusului, extremitatea distală a radiusului si a ulnei şi porţiunea distală a claviculei. 
De asemenea explorarea radiologică poate aduce informaţii despre calcificările 
extrascheletale. Astfel, în stadiile 3-5 de afectare renală se recomandă efectuarea unei 
radiografii abdominale de profil care poate fi utilizată pentru detectarea prezenţei sau 
absenței calcificărilor vasculare ca alternativă rezonabilă pentru CT. 

Biopsia osoasă reprezintă metoda gold standard pentru determinarea 
modificărilor în furnoverul osos. Această procedură permite însumarea măsurătorii 
turnoverului osos şi a ratei de formare osoase la măsurătorile statice ale structurii. 
formării si reabsorbtiei osoase. Biopsia osoasă este recomandată în cazul fracturilor 
inexplicabile, a hipercalcemiei sau a hipofosfatemiei inexplicabile, în cazul 
suspectării intoxicație cu aluminiu şi înaintea terapiei cu bifosfonati. 


19.4.9. Modificările cardiovasculare în boala cronică de rinichi 


Bolile cardiovasculare (BCV) reprezintă principala cauză de mortalitate la pacienții 
cu BCR. Această categorie de pacienţi se caracterizează nu doar printr-o prevalenta 
înaltă a factorilor de risc tradiționali pentru BCV, ci şi printr-o expunere excesivă la 
alti factori de risc cardiovascular neconventionali, legați de uremie. Rata de producere a 
evenimentelor cardiovasculare majore (precum infarctul de miocard sau angina 
instabilă) ce necesită spitalizare, în rândul pacienţilor dializati, se apropie de 10% pe 
an, iar asemenea pacienţi prezintă o mortalitate la 5 ani de până la 90%; numărul 
zilelor de spitalizare este apreciat de către US Renal Data Systems la 1,3/an/pacient. 


19.4.9.1. Hipertrofia ventriculară stângă şi insuficienţa cardiacă 

Cardiomiopatia uremică, alături de boala cardiacă ischemică, reprezintă cele mai 
importante două cauze de insuficiență cardiacă la pacientul renal, fiind totodată şi cei 
mai de seamă determinanti ai morţii de cauză cardiacă. Principala manifestare a 
cardiomiopatiei uremice o reprezintă hipertrofia ventriculară stângă (HVS). 

Hipertrofia ventriculară stângă este o modificare adaptativă care apare ca răspuns 
la suprasolicitarea, atât de presiune cât şi de volum, a ventriculului stâng. Până la un 
punct modificările adaptative fac fata, ulterior apărând suferinţa directă a miocitelor 
printr-un deficit cronic energetic. La acesta contribuie scăderea densităţii capilarelor 
miocardice, scăderea rezervei coronariene şi a perfuziei subendocardice, rigidizarea 

aortei, modificarea “arhitecturii” miocitelor şi în final apariţia fibrozei miocardice. 
Consecutiv acestor modificări structurale se modifică şi electrofiziologia inimii, 
pentru a păstra un debit cardiac adecvat în detrimentul reumplerii diastolice. În timp, 
în condiţiile unei suprasolicitări susținute, predomină modificările patologice de tipul 
hipertrofiei şi a fibrozei, ducând la cardiomiopatie şi insuficiență ventriculară stângă. 

Principalii factori care duc la suprasolicitare de volum şi de presiune a VS la 
pacienţii cu BCR sunt enumerati în tabelul 8. 


Tabelul 8. Mecanisme de suprasolicitare a VS. 


Suprasolicitare de presiune _ 
Hipertensiune arteriala 
Arterioscleroza 
Stenoză aortica 
Suprasolicitare de volum 
Creşterea volumului extracelular 
Fistula arterio-venoasă 
Anemie 


Relaţia dintre supraîncărcarea de presiune şi de volum influenţează tipul morfologic 
de HVS indusă. Dacă stimulul primar este supraîncărcarea de volum, acesta va fi urmat 
de o creştere a presiunii şi stresului diastolic, care iniţial determină supraadăugarea de 
noi sarcomere în serie, urmată de noi sarcomere în paralel. HVS, denumită în acest caz 
excentrică, se dezvoltă cu o creștere a grosimii peretelui care este suficientă doar pentru 
a contrabalansa creşterea razei cavității ventriculare. 

Dacă stimulul primar este reprezentat de supraîncărcarea de presiune, atunci HVS 
este legată de presiunea sistolică sau presiunea pulsului. Supraîncărcarea de presiune 
duce la aditionarea în paralel de noi sarcomere, cu o creştere disproportionata a 
grosimii peretelui ventricular față de radiusul normal al cavităţii. Acest tip este 
denumit hipertrofie concentrică întrucât ventriculul stâng nu îşi schimbă dimensiunile 
interne. În stadiile finale ale cardiomiopatiei uremice, hipoperfuzia cronică rezultată 
are ca efect cheltuirea celei mai mari părți a energiei miocardului hipertrofiat pentru 
dezvoltarea tensiunii de perete pre-ejectie, cordul nemaifiind capabil să menţină 
debitul cardiac adecvat. 

La pacienţii cu BCR, postsarcina este influenţată şi de reducerea compliantei 
peretelui arterial. Rigidizarea arterială (arterial stiffness) ca urmare a arteriosclerozei 
se caracterizează clinic prin creşterea presiunii sistolice, fără o modificare semnificativă 
a presiunii diastolice, cu mărirea secundară a presiunii pulsului. Deoarece rezistența 
periferică este în limite normale la majoritatea pacienților dializati, putem trage 
concluzia ca stiffness-ul arterial contribuie mai mult decât valorile tensionale 
crescute la morbiditatea cardiovasculară. Într-adevăr, presiunea sistolică şi presiunea 
pulsului se corelează mai bine cu hipertrofia ventriculară stângă decât presiunea 
diastolică. Contribuie la apariția cardiomiopatiei în BCR şi hiperactivitatea simpatică, 
hiperhomocisteinemia şi nivelul crescut al endotelinei. Fibroza miocardică, 

predominantă la pacienţii cu BCR, este exacerbată de vârsta înaintată, sexul masculin, 
ischemie cronică, catecolamine, angiotensină II, aldosteron şi aumiti factori de creştere. 

Un alt factor contributor la geneza HVS poate fi reprezentat de leziunile 
valvulare dobândite. Majoritatea leziunilor valvulare întâlnite la pacienţii cu BCR 
sunt reprezentate de calcificări de inel şi cuspe, în special la nivelul valvelor mitrală 
şi aortică. Prevalenta calcificărilor aortice în populația pacienţilor dializati este de 
55%. Stenoza aortică poate evolua rapid (în 6 luni), cu impact asupra hipertrofiei 
ventriculare stângi. Vârsta, durata în dializă, hiperfosfatemia, produsul Ca x P crescut 
sunt principalii factori de risc în stenoza aortică. Calcificările mitrale nu sunt atât de 
frecvente şi nici factorii de risc nu sunt atât de bine definiti. Calcificările valvulare au 
fost de asemenea asociate cu tulburări de ritm şi de conducere, insuficiență mitrală 
sau calcificări vasculare periferice. Factorii asociaţi cu o mortalitate crescută sunt 
severitatea calcificării, regurgitarea mitrală şi insuficienţă ventriculară stângă. 

Pacienţii hemodializati cu HVS pot asocia şi un grad de disfunctie diastolică. 
Odată cu rigidizarea peretelui VS, creşteri minore în volumul extracelular duc la 
creşteri semnificative ale presiunii în VS, de multe ori manifestată prin edem 
pulmoar acut. Invers, depletia volemică duce la o scădere a presiunii in VS, cu 
hipotensiune simptomatică şi instabilitate hemodinamică, argument clinic pentru o 
posibilă disfunctie diastolică. 

Disfunctia sistolică este întâlnită mai frecvent la pacienţii cu antecedente 
cardiovasculare dinaintea intrării în dializă. Aproximativ 15% din pacienţi au 
disfunctie sistolică în momentul iniţierii dializei. 

Netratate, hipertrofia sau dilatarea VS vor duce la cardiomiopatie dilatativă. 
Tabloul clinic este tipic insuficeintei cardiace decompensate. Edemul pulmonar acut 
poate avea drept cauză fie disfunctia sistolică secundară cardiomiopatiei dilatative. 
fie disfunctia diastolică asociată hipertrofiei VS. 


19.4.9.2. Ateroscleroza şi arterioloscleroza 

Mediul uremic, împreună cu modificările metabolice şi hemodinamice, favorizează 
modificări de tip aterosclerotic la nivelul arterelor coronare. Prevalenta cardiopatiei 
ischemice variază în momentul intrării în dializă între 15 şi 73%. Dintre aceşti 
pacienţi, aproximativ 50%, în special diabeticii, sunt asimptomatici, 

Atât factori umorali cât şi mecanici contribuie la formarea plăcii de aterom. 
Hipertensiunea arterială sau curgerea turbulentă la bifurcatiile vaselor duc la activare 
şi injurie endotelială. La acest mecanism se adaugă şi alti factori de risc pentru boala 
aterosclerotică (vezi tabelul 9). 

Dintre factorii de risc non-traditionali menţionăm inflamatia şi calcificările 
vasculare. Studiile clinice au demonstrat că nivelul proteinei C reactive (PCR) este 
un predictor puternic al mortalităţii atât în hemodializă cât şi în dializa peritoneală 
(DP), şi este un predictor independent al numărului de placi de aterom şi al indicelui 
intimă-medie (“intima media thickness”) la nivelul carotidelor, în HD cât şi în DP. 
Studiile epidemiologice susţin rolul PCR ca factor de risc cardiovascular, ridicându-se 
problema unei posibile intervenții terapeutice cu aspirină sau pravastatin. 

Particularitatea morfologiei plăcii de aterom la pacienţii cu BCR este depozitul 
excesiv de calciu, care contribuie la rata mare a complicatiilor cardiovasculare in 
această populaţie. Factori de risc pentru calcificările arterelor carotide şi coronare 
sunt: durata în dializă, hiperparatiroidismul, nivelul PCR, hiperhomocisteinemia şi 
vârsta înaintată. Deşi în populaţia generală calcificările sunt un predictor pentru 
evenimentele coronariene, nu putem spune acest lucru în populaţia pacienţilor cu 
BCR. Calcificările generalizate sunt mai degrabă un marker al arteriosclerozei şi al 
compliantei arteriale scăzute (ca factor de risc pentru HVS), decât un predictor al 
evenimentelor coronare. Leziunea tipică din arterioloscleroza este reprezentată de 
înlocuirea celulelor din media cu ţesut conjunctiv, asociată cu depozite hialine la 
nivelul subintimei (hialinoză). 


Tabelul 9. Factori de risc ai bolii ateromatoase în BCR. 


Factori asociaţi uremiei 

Disfunctie plachetară/ Nivel crescut de factori protrombotici 
Stresul oxidativ 

Hiperhomocisteinemia 

Metabolism anormal al ionilor divalenti 

Alterarea metabolismului glucidic / Exces de compuşi avansați de 
glicozilare 

Inflamatia cronică 

Factori de risc tradiţionali 

Hipertensiunea arterială 

Diabetul zaharat 

Fumatul 

Hipertrofia VS 

Dislipidemia 

Fibrinogenul 

Menopauza 


Calcificările de la nivelul intimei sunt asociate cu vârsta înaintată şi risc crescut/ 
antecedente de ateroscleroză, iar calcificările de la nivelul mediei sunt întâlnite la 
pacienţii mai tineri, cu un risc mai scăzut de ateroscleroză, dar cu durata mai mare în 
dializă şi anomalii ale metabolismului osos. Dovezile noi întăresc rolul metabolismului 
fosfocalcic, studiile demonstrând că fosforul, prin factori de transcripție, poate altera 
fentipul celulelor netede din peretele arterial, transformându-le în celule asemănătoare 
osteoblastelor. 

Aproximativ 25% din pacienţii cu manifestări ischemice nu au stenoze coronare 
semnificative. Cel mai probabil simptomatologia este secundară suferinței 
microvasculare şi cardiomiopatiei. La pacienţii cu HVS se întâlneşte o hipoperfuzie 
miocardică plurifactorială: debit coronar scăzut, scăderea compliantei arteriale, 
hipoperfuzie transmurală secundară suprasolicitării de volum, hipertrofie a celulelor 
netede şi anomalii la nivelul celulelor endoteliale ale vaselor mici. 

19.4.9.3. Aritmiile cardiace şi moartea subită 
Hipertrofia ventriculară stângă şi boala coronariană sunt asociate cu un risc crescut 
de aritmii. În plus, electrolitii care pot influența conducerea cardiacă (KŻ, Ca, 
Mg", H’) au de multe ori valori patologice sau pot suferi modificări bruşte (în timpul 
dializei). Astfel, aritmiile sau moartea subită sunt o problemă importantă în rândul 
pacienților dializati. Monitorizarea Holter decelează tulburări de ritm ventriculare 
(extrasistole polifocale, cuplete, TV nesustinuta) la aproximativ 30% din pacienţii 
dializati. Prevalenta şi severitatea episoadelor sunt influențate de vârsta înaintată, 
hipertrofia VS, boală cardiacă preexistentă sau tratamentul digitalic. Tratamentul 
cronic cu digoxin ar putea favoriza tulburările de ritm, în special postdialitic, când 
apar hipokaliemie şi hipocalcemie relativă, fară dovezi clare în acest sens, 

Hipotensiunea asociată dializei pare a fi un factor precipitant al aritmiilor 
ventriculare, iar metoda de dializă, membrana sau soluția tampon nu par a influența 
apariţia lor. În dializă peritoneală s-ar părea ca mecanismul de apariţie este diferit, 
aici predominând extrasistolele atriale şi ventriculare. Această metodă de dializă nu 
favorizează în sine aritmiile cardiace. Acestea sunt mai degrabă legate de vârsta 
înaintată, cardiopatia ischemică cronică împreună cu hipertrofia VS, 

Majoritatea episoadelor de fibrilatie atrială nu au un răsunet clinic sever, deşi 
unele pot determina hipotensiune prin scăderea debitului cardiac. 


Moartea subită reprezintă un deces în mai puţin de 1 oră de la debutul simptomelor, 
la un pacient fără o patologie amenințătoare de viață. La pacienții dializati are o 
prevalenta de 7/100000 şedinţe de HD şi este mai frecventă la vârstnici, diabetici sau 
la pacienţii cu cateter venos central. Aproximativ 80% din mortile subite 
intradialitice sunt consecința fibrilatiei ventriculare. În contrast cu populaţia generală. 
cardiopatia inschemică nu este principala cauză de moarte subită la pacienții dializati, 
lucru susţinut de lipsa eficienţei terapiei cu statine sau reperfuziei coronariene asupra 
riscului de moarte subită. În etiopatogenia morţii subite la pacienţii dializati sunt 
implicate: hipertrofia ventriculară stângă, insuficiența cardiacă, hipervolemia, 
modificările rapide ale electrolitilor, hiperreactivitatea simpatică, dispersia 
intervalului QT, statusul pro-inflamator sau alterarea metabolismului fosfocalcic. 


19.5. MANIFESTĂRI CLINICE 


Manifestările clinice ale bolii cronice renale depind de gradul disfunctiei renale la 

momentul adresării la medic al pacientului. 

e Asimptomatic — la o extremă se află pacienţii asimptomatici, la care o valoare 
anormală a creatininei serice este remarcată la o examinare biochimică de rutină. 
Asemenea pacienți pot fi uimiti atunci când le este explicat faptul că o parte 
substanțială din funcția lor renală este pierdută, iar urmărirea îndeaproape, 
consilierea şi determinarea acestor pacienți să îşi respecte medicatia prescrisă 
poate fi uneori o sarcină extrem de dificilă. Pacienţii cu afecțiuni cunoscute ce 
determină boală renală, cum ar fi ADPKD, sunt mai complianti, întrucât înțeleg 

natura progresivă a bolii renale şi necesitatea introducerii treptate a diferitelor 


măsuri de tratament; 
Creşterea volumului | p E | 
extracelular Hipertensiune 


Rigidizarea, dilatarea 
şi hipertrofia vaselor 
mari 


Hipertrofia vaselor 
mici (150-400um) 


Hipertrofie i Hipertrofie 
excentrică concentrică 


Stenoză aortică 


Perturbarea 
metabolismului Ca,P 


Arterioscleroză: 
Hipertensiune sistolică 
Creşterea presiunii pulsului şi 
a vitezei undei de puls (pulse 
preassire/ pulse wave 

velocity) 


Alți factori de risc 
tradiționali sau 
uremici 


Boala ischemică 
non-ateromatoasă 


i Cardiomiopatie 


Insuficienta 
cardiaca 


Figura 4. Mecanismele afectarii cardiovasculare din BCR. 


Boală asociată — numeroase cazuri de boală renală cronică sunt diagnosticate în 
clinicile de medicină internă, diabetologie, cardiologie, urologie etc. deoarece 
medicii cunosc efectele altor boli asupra funcţiei renale; 

Prezentarea simptomatică — relativ puţini pacienţi sunt diagnosticati, deoarece ei 

se prezintă cu simptome nespecifice bolii renale cronice, cum ar fi astenia fizică, 
dispneea şi anorexia; astfel, cu excepţia stadiului celui mai avansat de BCR, 
diagnosticul se bazează pe suspiciunea clinică, confirmată ulterior printr-un 
examen paraclinic. La extrema acestei categorii de pacienți se află cei care se 
prezintă în stadiul uremic acut, care necesită inițierea de urgenţă a dializei, ei 
constituind aproximativ 5% din pacienții care intră în programul de supleere 
renală cronică. Alţi 25% se află în stadiul pre-dialitic de boală renală atunci când 
se adresează nefrologului, şi necesită dializă în următoarele 3 luni de la prima 
consultatie. 
Initial poate fi dificil de facut diferenta intre insuficienta renala acuta si BCR, 
însă o anamneză detaliată, examenul fizic corect şi complet şi investigațiile 
paraclinice adecvate constituie cheia diagnosticului (vezi tabelul 10). 


Tabelul 10. Criterii pentru boala renală cronică. 


Istoric 

Alterarea stării de sănătate mai mult de 6 luni, hipertensiune veche, proteinurie, 
nicturie > 6 luni; disfunctie sexuală; anomalii detectate cu ocazia examenelor medicale de 
rutină şi/sau a sarcinii; boală recurentă în copilărie 


Examen clinic 
Paloare, pigmentatie, prurit, semne de afectare vasculară secundară hipertensiunii; 
adesea pacientul are o stare generală „bună”, discrepantă cu analizele de laborator 


anormale 


Investigaţii 

Anemie normocromă,; rinichi mici la ecografie (excepţie: diabet zaharat, mielom, 
boală polichistica); osteodistrofie renală la radiografie (rar observată, dar concludenta 
atunci când este găsită) 


Tabloul clinic al BCR în stadiile 1-3 (parţial şi în stadiul 4) este dominat de 
semnele şi simptomele bolii renale sau sistemice care a determinat afectarea renală 
cronică. Clinica şi diagnosticul afecțiunilor renale şi sistemice asociate cu BCR este 
detaliată în alte capitole ale acestui manual. Odată cu reducerea RFG <30 ml/min se 
întâlnesc frecvent manifestări subtile şi relativ nespecifice ale BCR. Este posibilă 
instalarea anorexiei, în special matinale. Două manifestări clinice — poliuria nocturnă 
şi astenia progresivă sunt fenomene relativ precoce în stadiul 4 al BCR. În acest 
stadiu, anemia renală (uşoară sau moderată) este extrem de frecventă, astfel că pot fi 
prezente manifestările clinice generale ale sindromului anemic. În toate stadiile, HTA 
secundară renovasculară sau reno-parenchimatoasă poate să determine simptome 
specifice bolii hipertensive severe. Odată cu reducerea RFG <15 ml/min devin 
evidente manifestările clinice polimorfe ale sindromului uremic (vezi mai jos). 


Pacientul cu BRCT. Proporția pacienţilor cu BCR care se prezintă ca urgență 
uremică nu depăşeşte 5 procente; aceşti pacienţi pot fi în comă, pot declanşa crize 
paroxistice sau pot prezenta asterixis. Tegumentele pot prezenta escoriatii datorită 
pruritului intens, purpură, sau descuamare furfuracee. Presiunea arterială este 

crescută, iar examinarea fundului de ochi poate revela hemoragii sau exsudate. Şocul 
apexian este deplasat spre lateral, şi deseori poate fi auscultată frecătura pericardică. 
Sunt prezente ralurile crepitante la bazele pulmonare şi edeme generalizate — facial, 
presacrat, gambier. Investigatiile biochimice arată deseori o concentraţie a ureei 
serice peste 300 mg%, a creatininei serice peste 12 mg%, hipocalcemie, hiperfosfatemie, 
hiperkaliemie, şi acidoză metabolică parțial compensată. Este prezentă anemia 
normocromă normocitară, cu valori normale ale globulelor albe şi trombocitelor. 

Câteodată starea pacientului nu permite o anamneză detaliată, dar anturajul 
relatează o deteriorare a stării generale cu cca 6 luni anterior, manifestată prin 
dispnee, anorexie, prurit, şi nicturie. De cele mai multe ori, halena tipică uremică cu 
miros de amoniac pune în alertă medicul de familie sau apartinatorii. În țările cu un 
grad înalt de asistență medicală un asemenea tip de urgență medicală este relativ rar 
întâlnit, însă deteriorarea graduală şi lentă a stării de sănătate face ca adresarea la 
medic să fie tardivă. Morbiditatea acestor pacienţi se situează la cote ridicate, de cele 
mai multe ori fiind depăşit momentul oportun pentru corectarea cauzei subiacente 
sau, cel putin, încetinirea progresiei bolii. 

Manifestările clinice ale pacientului uremic sunt numeroase şi implică afectarea 
majorității organelor şi sistemelor (vezi tabelul 11. şi figura 1). În mod curent, 
sindromul uremic îşi manifestă apariţia atunci când rata de filtrare glomerulară scade 
sub 10 ml/min per 1,73 m”. Totuşi, unii pacienți, în particular cei cu comorbiditati 
asociate, sunt mai susceptibili şi pot necesita iniţierea mai precoce a dializei cronice 
(spre exemplu, atunci când RFG scade la 15 ml/min per 1,73 m’). 


Tabelul 11. Manifestări specifice uremiei. 


CLINIC 
GENERALE 
- astenie, slăbiciune - anemie + acizi metabolici reținuți 
- hipotermie - termogeneză scăzută ca urmare a 
scăderii Na -K -A TP-azei 
CUTANATE 
_-paloare - anemie 
- prurit - hiperparatiroidism 
- chiciură uremică - retenţie de uree 
MUCOASE 
- epistaxis, sângerări mucoase - disfunctie trombocitară produsă de 


toxinele uremice şi, mai ales, de acidul 
guanidino-succinic 


CUTANEO-MUCOASE 


- edeme faciale dimineaţa, la trezire şi gambiere - retenţie de sodiu şi apa 
seara, la culcare 


UNGHII 


- semn Terry - arc distal de culoare maronie la nivelul 
unghiilor, prezent la 35% dintre bolnavii 
cu BRCT 

MUSCULAR 


- crampe nocturne la membrele inferioare 


- neuropatia uremică 


- parestezii, disestezii 


ARTICULAR 


- artrite, periartrite, atac de pseudogută 


- hiperparatiroidism secundar 


- osteodistrofie renală 


RESPIRATOR 


- dispnee de tip Kussmaul 


- acidoză 


- respiraţia periodică Cheyne-Stokes 


- plămân uremic 


- edem pulmonar acut 


SUGHIT - contracturi ale diafragmei secundare 
hipocalcemiei 
DIGESTIV 


- tulburari ale gustului 


- retentie toxine uremice 


_- greață, vărsături, diaree 
- hemoragii digestive 


- insuficienţă pancreatică 


- alterări ale funcţiilor metabolice 


- hepatite virale B 


CARDIOVASCULAR 


- dureri precordiale, frecături pericardice 


- pericardită 


- suflu sistolic 


- anemie 


- HTA 


- retenţie de sare şi apă, 

- niveluri crescute de angiotensină II 
- secreție crescută de aldosteron 

- creştere a tonusului simpatic 

- eliberare crescută de factori 
vasoconstrictori 

- scăderea producţiei de hormoni 
vasopresori 

- cardiomiopatie 

- ateromatoză 


NEUROLOGIC 


- asterixis 


- hipocalcemie 


- fasciculatii, mioclonii 


- encefalopatie uremică 


- picioare neliniştite 


- polineuropatie uremică 


- tălpi care ard 


ENDOCRIN 


- funcţia tiroidiană 


- tulburări în sfera sexuală 


GENITO-URINAR 


- pierderea libidoului - hipogonadism 
- impotenta sexuală 
ALTERARI IMUNOLOGICE 


- infecţii bacteriene şi virale 


- deficit imunitar 

19.6. ABORDAREA TERAPEUTICĂ A PACIENTULUI CU BOALĂ CRONICĂ DE 
RINICHI 


19.6.1. Profilaxia primară a BCR 
Identificarea precoce a pacienţilor cu BCR este o condiție esențială pentru acordarea 


unei îngrijiri optime, în scopul încetinirii sau stopării evoluţiei către dializă, precum şi al 
creşterii calității vieții şi reducerii morbiditatii şi mortalității de cauză cardio-vasculară. 

Figura 5. Manifestări specifice uremiei. 

Profilaxia primară a bolii cauzale este primul pas în prevenirea BCR. Pentru 
eficacitatea intervențiilor primare trebuie să avem în vederea preventia afecțiunilor 
cu risc crescut de BCR: 

e Nefropatia hipertensivă 

Controlul strict al presiunii arteriale pentru a atinge valorile ţintă recomandate de 
INC VII (Seventh Report of the Joint National Committee on Prevention, Detection, 
Evaluation, and Treatment of High Blood Pressure): <140/90mmHg sau 
<130/80mmHg, dacă este asociat diabetul zaharat ar putea, teoretic, să prevină 
instalarea nefroangiosclerozei. 

e Nefropatia diabetică 

Profilaxia primară a BCR în diabetul zaharat cuprinde măsurile terapeutice 
aplicate tuturor bolnavilor diabetici cu normoalbuminurie în scopul întârzierii sau 
prevenirii evoluţiei spre nefropatia diabetică. Intervetiile terapeutice tintesc două obiective: 

- controlul strict al glicemiei; 

- controlul TA; 

- monitorizarea excretiei urinare de albumină; 

- combaterea factorilor de risc cardio-vascular: terapie hipolipemiantă, oprirea 

fumatului. 

Pentru controlul TA şi al proteinuriei, prima opțiune terapeutică trebuie să fie 
medicamentele care interferă cu acțiunea angiotensinei: IECA sau blocanții 
receptorilor angiotensinei II. 

e Alte nefropatii 

Piclonefrita cronică, nefropatia obstructivă si nefropatiile toxice sunt nefropatii a 
căror evoluţie spre insuficiență renală este evitabilă prin instituirea măsurilor 
terapeutice corespunzătoare. Profilaxia primară a declinului functional renal se referă 
la intervenţiile etiologice: terapia antiinfectioasa, îndepărtarea obstacolului reno-urinar şi 
întreruperea expunerii la substanța nefrotoxică responsabilă de BCR. Bolile renale 
ereditare nu beneficiază ca măsuri de profilaxie primară decât de sfatul genetic. 


19.6.2. Profilaxia secundară a bolii cronice de rinichi 


Profilaxia secundară cuprinde măsuri terapeutice capabile să încetinească ritmul de 
degradare a funcțiilor renale pentru a întârzia necesitatea iniţierii terapiei de 
substituție a funcţiilor renale. 

Factorii de progresie către lezarea ireversibilă a parenchimului renal se împart în 
factori modificabili şi nemodificabili. Progresia bolii este relativ independentă de 
tipul afectării renale iniţiale. Dovezile existente susțin posibilitatea evitării declinul: 
functional renal prin intervenţia asupra factorilor de progresie modificabili limitând 
acţiunea modificărilor adaptative hemodinamice din nefronii restanti care perpetueazi 
distructia țesutului renal. Tratamentul etiologic este eficace dacă scăderea filtratulu: 
glomerular nu a depăşit jumătate din nivelul normal (RFG mai mică de 
60ml/min/1,73m?). Sub această valoare, chiar dacă nefropatia inițială devine inactivă. 
progresia declinului funcției renale continuă, ca urmare a declanşării mecanismelor 

compensatorii. Intervenţiile de profilaxie secundară vizează factorii de progresie 
modificabili şi ele se pot aplica concomitent cu tratamentul etiologic, dacă s-a 
identificat prezenţa factorilor de progresie modificabili. 


Tabelul 12. Intervenţii terapeutice recomandate în diferitele stadii 
ale bolii cronice de rinichi. 


 StadiulBCR „Consecințe metabolice _ - Imtervenţii terapeutice _ 
l.afectare e controlul strict al glicemiei 
renală e controlul strict al presiunii arteriale 
cu RFG 2 90 e  medicaţie specifică bolii renale 
cauzale: 
-  jmunosupresie in 
glomerulonefrite 


- evitarea agenţilor nefrotoxici 

- depistarea şi reducerea 
factorilor de risc cardio- 
vascular 

- oprirea fumatului 

- măsuri de încetinire a 
progresiei şi de reducere a 
proteinuriei: blocarea 
sistemului renină-angiotensină 


2.afectare e începe să crească PTH seric e estimarea progresiei prin monitorizarea 
renală cu RFG e FGF23 RFG la 6-12 luni interval; 
= 60-90 evaluarea şi tratamentul co- 
morbiditatilor. 
3. RFG= 30-60 e reducerea absorbției e evaluarea şi tratamentul complicatiilor: 
calciului (RFG < 50) e monitorizarea dietei 
e scade activitatea e controlul anemiei (eritropoietina, 
lipoproteinlipazelor feroterapie) 
e malnutriție ə controlul hiperfosfatemiei (dietă, 
chelatori intestinali) 
e debutul hipertrofiei e controlul hipocalcemiei (vitamina D) 
ventriculare stângi e evitarea malnutritiei 
e debutul anemiei (deficit de 
eritropoietină) 
4. RFG = 15-30 e  hiperfosfatemie e restricție dietetică de potasiu 
e acidoză metabolică e  alcalinizante (bicarbonat de sodiu) 
ə tendință la hiperpotasemie e alegerea modalității de dializa 
e creşterea trigliceridelor e crearea căii de abord vascular pentru 
plasmatice hemodializă 
5. RFG <15 e sdr, uremic e inițierea dializei 


ə boală cardio-vasculară 


Stabilirea momentului din care bolnavul trebuie urmărit şi îngrijit prin serviciile 
de specialitate nefrologice este esenţială şi, conform ghidurilor de practică medicală, 
depinde de nivelul degradării funcţiilor renale. Deşi la aceste valori trimiterea către 
nefrolog devine obligatorie, este preferabil ca strategia terapeutică adresată BCR 

să fie coordonată de serviciile de nefrologie încă de la RFG <60 ml/min/1,73m”. Este 
cu atât mai important ca bolnavul să fie trimis mai devreme la nefrolog, cu cât 
medicul de familie nu are posibilitățile tehnice de realizare a monitorizării corecte a 
parametrilor legați de evoluţia BCR. 

Odată depistat, pacientul cu BCR trebuie îndrumat către nefrolog pentru: 
confirmarea diagnosticului; 

identificarea cauzei bolii renale; 

stadializarea BCR; 

evaluarea factorilor de co-morbiditate; 

stabilirea planului terapeutic individualizat; 

evaluare periodică. 


Situatiile clinice care impun trimiterea de urgenţă a pacientului la nefrolog sunt 
acelea în care poate fi presupusă agravarea bolii sau chiar evoluția spre deces, în 
absenţa instituirii prompte a tratamentului de specialitate adecvat: 

e creşterea creatininei serice cu 0,3mg/dl sau creştere procentuală a creatininei 
serice cu mai mult de 50% (1,5 ori) față de valorile anterioare; 

e RFG estimată sub 15ml/min/1,73m’, indiferent de asocierea manifestărilor 
intoxicației uremice; 

e RFG estimată între 15-29ml/min/1,73m?, dacă BCR nu este cunoscută sau RFG nu 

este stabilă; 

HTA malignă sau rezistentă la tratament; 

tulburări ale echilibrului hidro-electrolitic şi acido-bazic; 

hiperkaliemie >7mEq/I; 

hipokaliemie <2,5mEq/1; 

hipercalcemie >11mg/dl; 

bicarbonat seric <1SmEg/l; 

la depistarea proteinuriei peste 0,5g/24h, a hematuriei microscopice persistente 

cu evaluare urologică negativă; 

e în caz de suspiciune a unei boli sistemice cu afectare renală (vasculită, lupus 
eritematos sistemic etc.); 

e dacă asociază anemie discordantă cu stadiul BCR sau anemie severă şi în 
prezenţa acidozei metabolice sau a anomaliilor parametrilor metabolismului 
fosfo-calcic; 

e scăderea progresivă a RFG sau creşterea progresivă a creatininemiei la un bolnav 
în stadiul 3 al BCR (30-60 ml/min/1,73m”). 


19.6.3. Tratamentul progresiei 


În toate stadiile BCR este indicată depistarea factorilor favorizanti ai progresiei 
declinului funcţional renal care acţionează după instalarea afectării renale și 
combaterea acestora. Ace ştia au fost detaliati în subcapitolul 19.3.2. 

Monitorizarea regulată a presiunii arteriale este obligatorie în toate stadiile BCR. 
Monitorizarea paraclinică trebuie efectuată periodic, la intervale diferite, în funcție 
de stadiul BCR (cel puţin anual în primele două stadii şi mai des pentru cazurile cu 
RFG <60ml/min/1,73m’) şi trebuie să includă: 

e creatininemia pentru estimarea RFG prin ecuaţii de estimare; 
determinarea proteinuriei; 

examenul sedimentului urinar; 

investigații imagistice renale; 

bilanţ hidro-electrolitic şi acido-bazic (Na, K, CI, RA). 


Monitorizarea paraclinică mai frecventă este, de asemenea, indicată la bolnavii cu 
reducerea RFG cu >4ml/min pe an, în prezența factorilor de risc pentru progresie 
accelerată, în caz de expunere la factori de risc pentru scădere acută a RFG sau când 
sunt aplicate metode terapeutice de încetinire a progresiei bolii renale. 

Strategia de profilaxie secundară în BCR este bazată pe intervenţii multiple care 
asociază mijloacele terapeutice menite să combată factorii de risc. În general, bolile 
renale cronice progresează lent, cu o rată anuală de reducere a RFG de circa 3ml/min, 
astfel încât chiar încetinirea uşoară a ratei de progresie poate avea beneficii 
semnificative (de exemplu, scăderea ritmului de declin funcţional renal de la 3ml/min 
pe an la 2ml/min pe an, poate întârzia cu circa 15 ani iniţierea dializei). 


Principalele măsuri de încetinire a progresiei BCR, în funcţie de nivelul 
dovezilor, sunt rezumate în tabelul 13. 


Tabelul 13. Măsuri de încetinire a progresiei BCR. 


Recomandări de nivel 1 

1. Controlul tensiunii arteriale 

2. Tratamentul cu IECA 

3. Tratamentul cu antagonişti ai receptorilor de angiotensina II (ARA II) 
4. Tratamentul cu inhibitori directi ai reninei 
5. Evitarea blocantilor calcici dihidropiridinici 
6. Controlul aportului proteic 

Recomandări de nivel 2 

1. Restrictia aportului sodat 

2. Controlul aportului hidric 

3. Blocante calcice non-dihidropiridinice 

4. Inhibitori aldosteronici 

5. Dubla blocadă a SRAA (IECA + ARA II) 
6. B-blocante 

7. Intreruperea fumatului 

8. Tratamentul cu allopurinol 


614 NEFROLOGIE — PRINCIPII TEORETICE $I PRACTICE 


19.6.3.1. Restrictia proteică se numără printre primele intervenţii propuse pentru a 
încetini rata de progresie a afectării renale cronice. Un mare studiu multicentric, 
randomizat, Modification of Diet în Renal Disease (MDRD) a urmărit clarificarea 
acestei probleme. S-a concluzionat că o reducere a aportului de proteine cu 0,2 
g/kg/zi conduce la scăderea ratei de declin a RFG cu 1,15 ml/min/an (adică cu 29%) 
şi la creşterea cu 41% a ratei de supraviețuire. 

Dovezile disponibile în prezent nu oferă o susținere puternică a strategiei de 
restricție proteică ca tratament eficace în stoparea progresiei afecțiunii în majoritatea 
formelor de boală renală cronică. Totuşi, o dietă cu restricție proteică moderată 
trebuie considerată ca parte componentă a planului terapeutic, care împiedică apariția 
unor complicaţii metabolice, cum ar fi acidoza, hiperkaliemia, hiperfosfatemia şi 
simptomele de uremie. 

Se recomandă un aport proteic de aproximativ 0,8 g/Kgc/zi + pierderile urinare la 
pacienţii cu proteinurie şi BCR, exceptând stările de malnutriție. 


19.6.3.2. Restrictia aportului de sare la 80-120 mmol/zi (aproximativ 2-3g NaCl) 
este recomandată cu scopul de a optimiza efectul anti-proteinuric al IECA, BRA şi 
blocantelor canalelor de calciu non-dihidropiridinice. 


19.6.3.3. Analiza secundară a unor bolnavi incluşi în studiul MDRD, cu RFG între 
25-55ml/min/1,73m2 şi mediana creatininei serice 1,9 mg/dl, a relevat o asociere 
semnificativă între aportul lichidian crescut şi progresia mai rapidă a bolii renale. 
Rata de declin a filtratului glomerular a fost cu 1-1,5 ml/min pe an mai mare la 
bolnavii cu diureză peste 2,85 litri, comparativ cu cei cu diureză sub 2 litri. În 
consecință, unii autori sugerează că aportul exagerat de lichide (peste 3,5 litri) nu 
trebuie recomandat de rutină bolnavilor cu BCR, mai ales celor cu polichistoză renală. 


19.6.3.4. Mecanismele prin care fumatul poate exacerba injuria renală includ: 
hiperfiltrarea glomerulara, disfunctia endotelială şi accentuarea albuminuriei. Nu există 
încă studii prospective care să demonstreze beneficiile sevrajului tabagic asupra funcție: 
renale. Totuşi, sunt binecunoscute efectele pozitive ale acestei măsuri în prevenirea bolilor 
cardiovasculare şi pulmonare. De aceea, toți pacienții cu BCR trebuie nu numa: 
sfatuiti să întrerupă fumatul, dar şi asistați pentru a atinge acest scop. 


19.6.3.5. Măsurile farmacologice de nefroprotectie includ tratamentul antiproteinuric. 
controlul tensiunii arteriale, controlul glicemic la diabetici, corectia acidozei metabolice 
şi terapia hipolipemiantă cu statine. 


Terapia antiproteinurică 
Blocarea sistemului renină — angiotensină — aldosteron utilizând: 

e inhibitori al enzimei de conversie a angiotensinei (IECA) - efecte semnificative 
antiproteinurice (reduc proteinuria cu 35-45% la populaţia non-diabetică). 
antiinflamatorii, antiproliferative, antifibrotice intraglomerulare, determinând 

reducerea ratei de progresie spre BCR terminală cu aproximativ 30%. 

e  blocanții receptorului ATI al angiotensinei II (ARA2) — au avantajul de a bloca 
Ang II eliberată pe calea chimazei; asociază efecte vasodilatatoare, antiproliferative 
şi antifibrotice prin stimularea receptorilor AT2. Efectul nefroprotector a fost 
demonstrat în special la pacientul cu diabet zaharat tip II şi nefropatie diabetică, 
dar şi la cei cu microalbuminurie incipientă. Losartanul şi Irbesartanul reduc cu 
18-30% progresia BCR la aceşti pacienţi. 

Utilizarea IECA/ARA2 se asociază cu riscul deteriorării hemodinamic mediate a 

funcţiei renale. Acest risc este minor (doar 5-10% dintre pacienţi dezvoltă insuficiență 

renală acută semnificativă care să necesite oprirea administrării medicamentului) şi 
tranzitoriu (la majoritatea pacienților funcția renală se stabilizează sau chiar se 
ameliorează după 2 luni de tratament). Totuşi, după iniţierea sau creşterea posologiei 

IECA la pacienţii cu SAR, supravegherea creatininemiei şi a kaliemiei este obligatorie. 

Se recomandă creşterea progresivă a dozei până la doza maximă tolerată. 

e combinaţia IECA + ARA2 nu si-a dovedit superioritatea în ceea ce priveşte 
supraviețuirea renală, deşi efectul antiproteinuric este superior celor două medicamente 
luate separat. Mai mult, riscul de hiperkaliemie şi hipotensiune arterială este crescut, 

e antagonistii aldosteronici (spironolactona şi eplerenona) reduc suplimentar 
proteinuria când sunt asociați tratamentului cu IECA/ARA2, reduc glomeruloscleroza 
şi fibroza tubulo-interstitiala şi suplimentar exercită un efect remodelant cardiac; 
totuşi efectele pozitive asupra progresiei BCR nu sunt pe deplin elucidate. 

e inhibitorii direcți de renină (Aliskiren) determină reducerea susținută şi marcată 
a activităţii reninei plasmatice, şi consecutiv a nivelelor de Ang II şi aldosteron; 
reduc proteinuria şi tensiunea arterială administrate în monoterapie sau în 
asociere cu ARA2. 

e vitamina D activată şi analogii acesteia asociaţi tratamentului cu IECA/ARA2 
determină reducerea suplimentară a proteinuriei, a rezistenței la insulină, a 
tensiunii arteriale, a inflamatiei şi a fibrozei glomerulare şi tubulointerstitiale; 
aceste efecte sunt independente de inhibarea sistemului renină — angiotensină — 
aldosteron. Desi promițătoare, aceste efecte renoprotective trebuie confirmate în 
studii randomizate ulterioare. 

Blocantii de calciu non-dihidropiridinici reduc semnificativ proteinuria 
independent de valorile tensionale; pot fi utilizați în renoprotectie când tratamentul 
cu IECA/ARA2 nu este tolerat sau pentru efect ipotetic adițional. 

Suplimentarea cu bicarbonat — reduce progresia CKD (vezi subcapitolul 
„Factori de progresie ai BCR”). 


Alte măsuri includ: 
Inhibarea TGF beta prin: 

e BMP 7 (bone morfogenic protein 7) reduce fibroza interstitiald, scleroza glomerulară, exoresia 
colagenului de tip I si fibronectinei in modelele experimentale; 

e HGF (hepatocyte growth factor) reduce progresia BCR, inflamatia, expresia factorului nuclear 
— kB (NF-kB) şi a markerilor profibrotici şi previne scleroza glomerulară si fibroza interstitiala; 

ə Fresolimumab, Ac anti TGF beta şi-a dovedit eficiența, dar abia în studii de faza 1; 

Reducerea stresului oxidativ si al inflamatiei prin: 

e Sildenafil — inhibitor de fosfodiesterază 5 ce previne apariţia fibrozei în modele experimentale, 
dar nu are niciun efect asupra celei deja constituite; 

e  Pentoxifilina scade nivelele serice si urinare de TNF alfa şi atenuează fibroza tubulo- 
interstitiala; de asemenea reduce proteinuria secundar supresiei MCP1; 

e Allopurinolul reduce stresul oxidativ, expresia reninei ameliorează disfunctia endotelială şi 
ameliorează progresia CKD; 

e Pimagedina inhibă formarea produşilor de glicozilare avansată şi reduce rata de progresie a CKD; 
Pirfenidona — are efect antiinflamator si antifibrotic, inhibă expresia TGF beta şi fibroneactinei, 
dovedindu-si efectul renoprotector în special la pacienții diabetici. 


Terapia antihipertensivă 

HTA este considerată, alături de proteinurie, un determinant major al progresiei 
BCR, precum si al morbiditatii şi mortalității acestor bolnavi. În situaţiile când HTA 
este asociată unei nefropatii intrinseci, nefroscleroza arteriolară consecutivă se 
supraadaugă şi favorizează progresia bolii renale. Totodată, valorile crescute ale 
presiunii arteriale sistemice induc hipertensiune intraglomerulară şi, astfel, contribuie 
la mecanismul patogenic al BCR şi la agravarea proteinuriei. 

Valorile țintă recomandate sunt: 
e sub 130/80 mmHg la pacienţii cu boli renale non-diabetice şi proteinurie sub 1g/zi; 
e sub 125/75 mmHg la pacienţii cu diabet zaharat sau proteinurie >1 g/zi; 

Medicația de electie este reprezentată de blocarea sistemului RAA (inhibitori a: 
enzimei de conversie sau antagoniști ai receptorilor de angiotensina IT) — vezi mai sus. 


Controlul glicemiei la diabetici 

Istoria naturală a nefropatiei diabetice poate fi influențată de medicatia anti- 
hipertensivă şi de controlul strict al metabolismului glucidic. 

Controlul glicemic strict este asociat cu apariția mai tardivă a proteinuriei clinic 
manifeste şi cu încetinirea ratei de creştere a creatininemiei la subiecţi cu diabet 
zaharat tip II. La pacienţii cu diabet zaharat tip I, studiile pe un număr relativ restrâns 
de subiecți au evidenţiat reducerea riscului de progresie a nefropatiei, de la 
microalbuminurie la stadiul proteinuric. 


Terapia hipolipemiantă cu statine 

Hiperlipemia agravează progresia nefropatiilor induse experimental. Mecanismul 
presupus este legat de acumularea de lipoproteine cu densitate mică şi lipoproteine 
oxidate la nivelul mezangiului, fapt ce duce la schimbarea structurii şi funcţie: 
acestuia şi favorizează proliferarea celulară şi expansiunea mezangiului cu apariția 
glomerulosclerozei. 

Terapia farmacologică hipolipemianta trebuie iniţiată când concentraţia serică a 
LDL-colesterolului depăşeşte 130mg/dl, iar obiectivul tratamentului este mentinerea 
unui nivel de LDL-colesterol < 100mg/dl. 

Deşi efectele favorabile ale statinelor ar putea fi datorate reducerii lipidelor 
plasmatice (LDL), nu poate fi exclusă participarea efectelor pleiotrope ale acestor 
medicamente: 

e reducerea acumulării matricei extracelulare deoarece inhibă producția de colagen 
şi fibronectină a celulelor mezangiale; 

e reducerea proliferării celulare (celule mezangiale, celulele musculare netede 

tubulare sau vasculare); 

reducerea exprimării factorilor de creştere ai țesutului conjunctiv; 

reducerea eliberării de chemokine şi citokine din celulele mezangiale şi monocite; 

ameliorarea funcţiei endoteliului; 

efecte benefice pe hemodinamica glomerulară. 


Aceste efecte renoprotective sunt deocamdată neconfirmate clinic, existând 
analize pozitive post hoc/secundare ale unor trialuri (TNT trial, GREACE study) dar 
şi analize clar negative/neutre ale unor trialuri prospective mari (SHARP). 

Până în prezent, nu există date care să susțină efectul reno-protector al terapiei 
hipolipemiante cu fibrati. 


19.6.4. Tratamentul anemiei 


Definiția anemiei secundare BCR este scăderea hemoglobinei sub 13g/dl la bărbaţi şi 
sub 12g/dl la femei. Investigatiile recomandate, indiferent de stadiul BCR includ: 
hemoleucograma completă, numărul de reticulocite, feritina serică, saturatia 
transferinei, nivelurile B12 si acid folic. 

Reevaluarea sindromului anemic la pacienţii cu BCR std. 3 dar fără anemie 
trebuie sa aibă loc anual, la pacienții cu BCR std. 4-5 nedializati cel putin la 6 luni, 
iar la pacienţii din programul cronic de dializă la cel puţin 6 luni. Tratamentul 
anemiei renale include trei măsuri terapeutice: tratamentul cu fier, tratamentul cu 
eritropoietină şi transfuziile de sânge. 

Atât la pacienţii fără tratament, cât şi la pacienţii sub terapie cu EPO, se 
recomandă un tratament de probă cu fier i.v., atunci când se doreşte corectia anemiei 
la valori ale feritinei sub 500 ng/ml şi saturatia transferinei sub 30%. La iniţierea 
tratamentului cu fier trebuie luate in consideraţie atât beneficiile (ameliorarea 
simptomelor, evitarea transfuziilor şi a tratamentului cu EPO), cât şi posibilele riscuri 
(şoc anafilactic sau efecte adverse pe termen lung necunoscute încă). 

Se alege calea de administrare i.v. în funcţie de severitatea deficitului de fier, 
capitalul venos, răspunsul la tratamente anterioare cu fier, complianta pacientului. 
Administrarea primelor doze se va face în prezenţa personalului medical, pregătit 
pentru posibilitatea unor reacții adverse severe. Evaluarea ulterioară a depozitelor de 
fier se va face la 3 luni. 

Iniţierea tratamentului cu eritropoietină se va face la pacientul cu BCR dupa 
corectia altor cauze de anemie, inclusiv deficit de fier sau sindrom inflamator, cu 
monitorizarea hemoglobinei, iniţial lunar. Vor fi luate în consideraţie şi posibilele 
efecte adverse (accident vascular cerebral, trombozarea accesului vascular sau 
hipertensiune arterială). Se recomandă prudenţă în iniţierea tratamentului cu EPO la 
pacienții cu neoplazii, antecedente de neoplazii sau accident vascular cerebral. 

Nu se recomandă iniţierea tratamentului cu EPO la pacienții cu valori ale 

hemoglobinei > 10g/dl. La pacienţii cu BCR nedializati si Hb <10g/dl tratamentul cu 
EPO va fi individualizat in funcţie de rata de scădere a hemoglobinei, necesitatea 
transfuziilor, prezenta simptomelor secundare anemiei si riscurile asociate terapiei cu 
EPO. La pacientii cu BCR std. 5D tratamentul cu EPO ar trebui initiat la valori ale 
Hb între 9 şi 10 g/dl, pentru a evita scăderea acesteia sub 9 g/dl. 

Dintre agentii stimulanti ai eritropoiezei fac parte: eritropoietina recombinanta 
umană (rHuEpo), darbepoietina alfa, C.E.R.A. (Continuous Erythropoietin Receptor 
Activator - methoxypolyethylene glycol — epoietin beta). 

Darbepoietina alfa este un agent de generatia a doua, un analog de eritropoietina 
cu două lanţuri suplimentare la capătul amino. Acestea îi conferă o stabilitate 
metabolică suplimentară şi un clearance scăzut, permiţând creşterea intervalului de 
administrare la 2 săptămâni sau lunar. Factorul de conversie între epoietina alfa/beta 
şi darbepoietinum alfa este de 200UI:1 ug. 

Bioingineria genetică a permis obţinerea de agenţi stimulati ai eritropoiezei care 
să poată fi administrati la intervale mari de timp, cum ar fi C.E.R.A. (Continuous 
Erythropoietin Receptor Activator). Acesta are o durată de înjumătățire de 
aproximativ 130 de ore, permițând administrarea lunară, 

Hematide este un peptid care mimează efectul eritropoietinei, fără a avea nicio 
asemănare structurală cu EPO nativă sau recombinată. Face parte actualmente din 
studii de fază III. Avantajele promise sunt stabilitatea crescută, care permite 
depozitarea la temperatura camerei, acțiune farmacodinamică extinsă, care va 
permite administrarea lunară, şi absența reacției încrucişate cu anticorpii anti-EPO, 
permițând tratamentul PRCA (pure red cell aplasia). 

„Stabilizatorii HIF” oferă o altă perspectivă în tratamentul anemiei. Sunt inhibitori 
competitivi ai unor enzime implicate în metabolismul HIF (hipoxia inducing factors). 
Prin acest mecanism ar putea creşte producția endogenă de EPO. Singurul produs de 
acest gen este deocamdată în studii de fază II, şi se administrează oral. 

Se vorbeşte despre rezistență la tratamentul cu ASE atunci când valorile 
hemoglobinei nu cresc în prima lună de la iniţierea tratamentului. Principalele cauze 
ale rezistenţei la tratamentul cu EPO sunt enumerate în tabelul 14. 


Tabelul 14. Cauzele anemiei din BCR. 


“Cauze principale „_ Cauze secundare 
oe (frecvente) (rare) 
Deficitul de fier Complianta scăzută la tratamentul cu ASE 
Infectie, inflamație Sângerări 
Dializă inadecvată Hiperparatiroidism 
Deficit de Bşi folati 
Hemoliză 
Sindrom mielodisplazic 
Hemoglobinopatii 


Tratamentul cu IECA, ARA II 
Deficit de carnitină 
Anticorpi anti-EPO 

19.6.5. Tratamentul tulburărilor minerale osoase asociate bolii cronice de rinichi 


Tratamentul bolii osoase la pacientul dializat are ca obiective biologice scăderea 
nivelurilor ridicate de fosfor, normalizarea calciului seric precum şi menţinerea 
nivelului parathormonului între de 2 ori şi 9 ori limita superioară a valorii de referință 
pentru fiecare laborator în parte, conform ultimelor recomandări KDIGO 2009. În ceea 
ce priveşte hiperfosfatemia, se ştie faptul că aceasta reprezintă un factor de risc 
important nu numai pentru hiperparatiroidismul secundar, cât mai ales pentru boala 
cardiovasculară. Niveluri crescute de fosfor împreună cu un produs fosfo-calcic crescut, 
sunt asociate cu un risc crescut de calcificări vasculare, valvulare sau de țesuturi moi la 
pacientul cu boală renală cronică. Până în prezent nu s-au realizat studii prospective 
care să demonstreze beneficiile menținerii sau corectiei fosforului in limite normale, 
recomandările actuale de tratament bazându-se doar pe studii observationale care au 
demonstrat o asociere între nivelurile crescute de fosfor şi mortalitatea cardio- 
vasculară. Deşi ghidul KDIGO 2009 nu recomandă un interval precis în care trebuie 
menţinută fosfatemia, considerăm ca ţinta pentru fosfor ar trebui să fie intervalul 3,5- 
5,5 mg/dl, majoritatea studiilor arătând o creştere a mortalităţii la valori ale fosforului 
mai mari de 5,5 mg/dl. La fel ca hiperfosfatemia, hipofosfatemia severă 
(P<0,65mmol/l) se poate asocia cu o mortalitate crescută, din fericire aceasta 
survenind doar la aproximativ 5% din pacienţii dializati. 


19.6.5.1. Tratamentul hiperfosfatemiei 
Măsurile dietetice care limitează aportul de fosfor la doar 800-1200 mg/zi sau 
echivalentul a 8400 mg/săptămână reprezintă cheia menţinerii fosforului în limite 
normale. Aceste măsuri trebuie implementate însă cu atenţie la pacientul dializat 
pentru a minimaliza riscul malnutritiei protein-calorice. Dintre alimentele bogate in 
fosfor amintim produsele lactate, băuturile răcoritoare (în special cola), produsele din 
carne, ficatul, fasolea, alunele, batoanele de cereale, aditivii alimentari. 

Hemodializa reduce aproximativ 800 mg fosfor per şedinţă (2400 mg/săpt.) 
acesta rămânând însă inferior aportului exogen săptămânal. Filtrele de dializă cu 
permeabilitate crescută sau cu suprafețe mai mari cresc adițional clearance-ul 
fosforului doar într-o mică măsură (15-20%), acest lucru fiind datorat faptului că 
echilibrul concentratiilor de fosfor la nivelul membranei de schimb se realizează 
rapid în prima parte a dializei. 

Tratamentul medicamentos al hiperfosforemiei cuprinde mai multe clase de 
medicamente: 

e Chelatorii de fosfor cu continut de calciu (carbonat si acetat de calciu) — 
reprezintă prima linie medicamentoasă în tratamentul hiperfosfatemiei. În general 
doza maxima de calciu nu trebuie să depăşească 1,5 g/zi, iar în caz de 
hipercalcemie, administrarea acestora trebuie întreruptă; 

e Sevelamerul - este un chelator de fosfat non-absorbabil care nu conține calciu, având 
astfel avantajul de a nu produce hipercalcemie; 

e  Carbonatul de lantanum - este un alt chelator de fosfor care nu conține calciu, fiind 

util, la fel ca şi sevelamerul, la pacienții cu risc de hipercalcemie; 

e Sărurile de aluminiu - au constituit principala terapie a hiperfosfatemiei până la 
mijlocul anilor 80 când s-a descoperit faptul că acumularea aluminiului la pacientul 
dializat poate conduce la efecte adverse hematologice, neurologice şi osoase. Deşi 
au o eficacitate mare, aceste medicamente sunt rareori utilizate în practica curentă; 

e  Combinaţiile între carbonatul de magneziu şi sărurile de calciu — pot fi de 
asemenea utilizate pentru tratamentul hiperfosfatemiei, combinând eficacitatea 
chelatorilor pe baza de calciu cu efectele benefice ale magneziului. 

Alegerea unui anumit medicament se face în funcţie de stadiul bolii renale, ținând 
cont de beneficii sau de reacţiile adverse, de dovezi ale calcificării vasculare sau ale 
altor țesuturi moi sau de alti parametri ai bolii osoase (teste biochimice, iar dacă este 
posibil de probe histologice osoase). 


19.6.5.2. Mentinerea în limite normale a calcemiei 

Trebuie menținută in limite normale (între 8,4 şi 9,5 mg%) prin administrarea de 
preparate de calciu în afara meselor principale pentru a favoriza absorbția intestinală 
a calciului în caz de hipocalcemie, sau prin întreruperea administrării de vitamină D 
sau analogi ai vitaminei D la cei cu hipercalcemie. În plus, la pacienţii dializati, 
menţinerea în limite normale a calcemiei se realizează prin utilizarea unui dializat cu 
o concentraţie de calciu între 1,25 şi 1,5 mmol/l. 


19.6.5.3. Tratamentul hiperparatiroidismului secundar 

Tratamentul hiperparatiroidismului secundar reprezintă un alt obiectiv la pacientul cu 

BCR, acesta fiind asociat cu un risc crescut de morbi-mortalitate. Acest obiectiv este 

realizat prin intermediul mai multor strategii terapeutice care cuprind: 

e Normalizarea calciului, chelatori de fosfor; 

ə Vitamina D activă sau analogi de vitamina D (paricalcitol) - vitamina D activă 
inhibă secreția de PTH, utilizarea acesteia fiind limitată doar de apariţia 
hipercalcemiei, a hiperfosfatemiei sau a bolii osoase adinamice. Pe lângă efectele 
pe metabolismul fosfo-calcic, vitamina D are şi efecte pleiotrope, extrascheletice — 
imunomodulator, antiinflamator şi protecţie endotelială. De asemenea sunt descrise 
efecte antiproteinurice legate de acţiunea protectivă la nivel podocitar si 
interacţiunea cu sistemul renină-angiotensină-aldosteron prin inhibarea secreției 
de renină. Sunt disponibile mai multe preparate, cele mai utilizate fiind 
calcitriolul, doxercalciferolul şi alfacalcidiolul; 

e Calcimimetice - sunt agenți terapeutici care cresc sensibilitatea receptorului de 
calciu de la nivel paratiroidian, chiar şi pentru niveluri reduse ale calciului 
extracelular, inhibând astfel secreția de PTH. Cinacalcetul, singurul reprezentant 
al clasei, nu influenţează absorbţia intestinală de calciu sau fosfor, scăzând PTH- 
ul fără a crește calcemia sau fosfatemia; 

e  Paratiroidectomie este indicată la pacienţii cu hiperparatiroidism sever persistent 
(PTH >800 pg/ml) în ciuda tratamentului farmacologic, sau când tratamentul 
medicamentos nu este tolerat din cauza efectelor adverse. 

19.6.5.4. Abordarea osului adinamic 

În cazul unui turnover osos scăzut, atunci când avem de a face cu un os adinamic, 
trebuie utilizate soluţii de dializat cu o concentraţie de calciu care să nu depăşească 1,25 
mmol/l, deoarece nivelul scăzut al calciului la aceşti pacienţi reprezintă un important 
stimul pentru secreția de PTH. Chelatorii de fosfor şi vitamina D trebuie evitati la 
pacienţii cu parathormon scăzut deoarece ei tind să inhibe şi mai mult secreția sa. 


19.6.6. Tratamentul tulburărilor de coagulare 


Tulburările de coagulare la pacienţii cu BCR sunt reprezentate de o modificare a 
hemostazei primare, cu prelungirea timpului de sângerare. Dializa adecvată (kT/v > 
1,2 în HD şi kT/ > 1,7 în DP) şi utilizarea membranelor biocompatibile high-flux 
ameliorează timpul de sângerare, probabil prin eliminarea anumitor toxine uremice. 
Manifestările hemoragice sunt mai puţine în dializă peritoneală comparativ cu 
hemodializa. Se recomandă programarea intervențiilor chirurgicale majore la 12-24 
de ore după şedinţa de HD. Efectele heparinei nefractionate pot persista şi 2-3 ore, 
chiar mai mult în cazul heparinelor cu greutate moleculară mică. În anumite cazuri se 
poate minimiza doza de heparină sau utiliza citratul ca anticoagulant. Administrarea 
de sulfat de protamină (1 mg la 100 U heparină administrat în 10 minute) poate fi 
luată în considerare în cazul sângerărilor abundente şi a prelungirii timpului de 
tromboplastină. 


19.6.7. Tratamentul manifestărilor cutanate din BCR 


Abordarea pacientului cu prurit uremic începe prin excluderea altor cauze: urticarie, 
psoriazis,  dermatită  atopică, manifestări secundare  hepatitelor cronice, 
hipotiroidismului sau diabetului zaharat. 

Optimizarea dializei şi a statusului nutritional scad prevalența şi severitatea 
pruritului uremic. Controlul dezechilibrelor fosfo-calcice îmbunătăţeşte simptomatologia, 
dar paratiroidectomia şi-a demonstrat un efect benefic în ameliorarea pruritului 
uremic. Administrarea topică de creme emoliente este printre primele măsuri 
terapeutice, în ciuda rezultatelor contradictorii. Antihistaminele de generația a doua, 
cum ar fi Ketotifenul (2-4 mg/zi), ar putea avea efecte asupra PU. Fototerapia (UVB), în 
cure de 2-3 săptămâni, ameliorează pruritul pe o perioadă de până la câteva luni. Trebuie 
avut în vedere riscul potenţial cancerigen al fototerapiei de lungă durată. Administrat 
după dializă, Gabapentin (300 mg) ameliorează pruritul. În cazul administrării 
cronice se recomandă scăderea dozelor pentru a preveni efectul neurotoxic. 


19.6.8. Tratamentul manifestărilor neurologice din BCR 
Tulburările neurologice asociate BCR pot include atât afectarea sistemului nervos central 


cât şi manifestări periferice. Manifestările severe ale encefalopatiei uremice se remit 
în zile/săptămâni de la iniţierea dializei. Aceleaşi simptome se remit şi post-transplant. 

Corectia anemiei cu eritropoietină se asociază cu ameliorarea funcţiei cognitive şi 
ameliorarea electroencefalogramei. Tratamentul cu analogi de vitamina D sau 
cinacalcet s-a dovedit benefic dacă considerăm parathormonul ca posibilă 
neurotoxină. Polineuropatia periferică progresivă indică de asemenea necesitatea 
inițierii dializei la pacienţii cu BCR stadiul 5. Simptomele se ameliorează după 
iniţierea unei tehnici de supleere renală. Durerea neuropată poate fi tratată cu 
antidepresive triciclice (ex. amitriptilinum 10-25 mg până la 75-150 mg la culcare) 
sau antiepileptice (ex. carbamazepină, 200-400 mg până la doza maximă de 1200 
mg; fenitoină, 100-200 mg, maxim 600 mg). Gabapentinum este utilizat uneori in 
tratamentul neuropatiei, dar cu efecte toxice în contextul clearance-ului scăzut din BCR. 

CAPITOLUL 20 
TERAPIILE DE SUBSTITUTIE A FUNCȚIEI RENALE 


|. HEMODIALIZA 


20.1. INTRODUCERE 


Pentru mai bine de 100 de ani de la descrierea clasică a bolii cronice de rinichi, nu 
a existat nicio îmbunătăţire în prognosticul acestor pacienți. O funcţie renală adecvată 
este esențială pentru susţinerea vieţii, iar până în a doua jumătate a secolului trecut 
boala cronică de rinichi reprezenta un drum inexorabil, progresiv, către deces. 

Prin apariția dializei, ca metodă de substituție a funcţiei renale, în urmă cu 
aproximativ 50 de ani, a fost făcută posibilă supraviețuirea a mai mult de 1 milion 
de pacienți cu afectare renală în stadiul terminal în întreaga lume. Principalul 
obiectiv al dializei este de a restabili homeostazia intra şi extracelulara 
caracteristică unei funcții renale normale. 


20.2. MOMENTUL INITIERII 


Odată ce boala cronică de rinichi evoluează spre stadiul final, pacientul trebuie 
pregătit, atât fizic cât şi psihologic, pentru terapia de supleere a funcţiei renale. La 
multi pacienți este posibilă predicția aproximativă a momentului în care stadiul 5 al 
BCR este atins; această informaţie este utilă pentru pacient şi asigură o perioadă 
optimă în vederea creării accesului vascular. 

În mod traditional, indicatorii pentru începerea dializei sunt semnele si 
simptomele uremiei, în combinaţie cu rezultate biochimice specifice din sânge şi 
plasmă. Există anumiţi parametri clinici ce indică necesitatea inițierii hemodializei: 
e Pericardita sau pleurezia (indicație de urgență); 

e  Encefalopatie sau neuropatie uremică progresivă, cu semne clinice precum confuzie, 
asterixis, mioclonus, pareze sau, în cazurile severe, convulsii (indicație de urgență); 

e Hemoragie clinic semnificativă secundară uremiei (indicație de urgenţă); 

e Hiperhidratare refractară la diuretice; 

e  Hipertensiune arterială neresponsivă la medicatia antihipertensiva; 

e Tulburări metabolice persistente refractare la terapia conservatoare: hiperpotasemia, 
acidoza metabolică, hipercalcemia, hipocalcemia şi hiperfosfatemia; 

e Greata şi vărsăturile ce împiedică alimentaţia; 

e Malnutritia. 

Acestea au totuşi un potential amenintator de viata ridicat, astfel încât pot fi 
luate în calcul şi alte indicaţii mai puţin acute pentru iniţierea dializei. Aceste 
indicaţii relative includ scăderea atenţiei şi puterii cognitive, depresie, prurit şi 
sindromul picioarelor neliniştite. 

Ghidurile de practică clinică sugerează că dializa ar trebui inițiată în momentul 
în care valoarea clearance-ul creatininei scade sub 15 ml/min, cu excepţia cazurilor 
în care pacientul este asimptomatic sau are o greutate uscată stabilă şi nu este 
hiperhidratat. Aceste ghiduri practice trasează direcţii în vederea unei corecte evaluări 
şi terapii a complicatiilor BCR, asupra modalității de supleere renală, crearea accesului 
vascular, administrarea eritropoietinei şi temporizarea până la iniţierea dializei, 
având astfel un impact major asupra tratamentului bolnavilor renali cronici. 

Numeroase studii observationale şi caz-control au sugerat că iniţierea dializei 
mai devreme ar îmbunătăţi supraviețuirea, calitatea vieții şi ar reduce complicațiile 
pacienţilor, astfel încât în ultima perioadă s-a observat o tendinţă la a începe dializa 
la valori relativ crescute ale ratei de filtrare glomerulară. Creşterea masivă a 
numărului de persoane intrate în program cronic de dializă a dus astfel la o creştere 
proporțională a resurselor financiare şi umane implicate. 

Studii mai recente, publicate după 2002, au comparat supraviețuirea pacienţilor 
la care s-a inițiat dializa la niveluri variate ale clearance-ului creatininei. Şase 
studii observationale, ce au inclus un număr impresionant de pacienţi, din baze de 
date tip registru (incluzând USRDS, Bureau of National Health Insurance in Taiwan, 
European Registry, REIN French Registry şi Canadian Organ Replacement 
Registry), au demonstrat reducerea progresivă a mortalitati atunci când dializa se 
inițiază la niveluri mai scăzute ale c/earance-ului creatininei. Aceste studii furnizează 
dovezi convingătoare şi reproductibile în legătură cu faptul că există o asociere 
între un clearance al creatininei mai mare la iniţierea dializei şi creşterea mortalităţii. 

Un alt studiu observational suedez, recent terminat, a ajuns la aceeaşi 
concluzie: mortalitatea a fost mai mare la pacienţii la care s-a inițiat dializa la 
niveluri mai mare ale ratei de filtrare glomerulară. 

Studiul IDEAL (The Initiating Dialysis Early and Late Study) este singurul 
studiu prospectiv randomizat ce a analizat dacă momentul iniţierii hemodializei 
cronice influenţează mortalitatea la pacienţii cu boală cronică de rinichi, efectuat 
până în prezent. În acest studiu 828 de pacienţi au fost randomizati în două grupuri, 
numite „timpuriu” şi „târziu”, funcţie de rata de filtrare glomerulară la momentul 
iniţierii dializei. Acest studiu a demonstrat că ignorarea clearance-ului de 
creatinină şi iniţierea dializei pe baza simptomelor nu prezintă niciun dezavantaj. 
Comparativ cu iniţierea supleerii renale la un clearance al creatininei de 10-14 ml/min 
1,73 m” (în absenţa simptomelor), prin monitorizarea atentă a pacienţilor pentru 

apariția simptomelor sau până la un clearance de 5-7 ml/min/1,73 m? s-a obţinut o 
amânare cu 6 luni a dializei (cu posibile economii importante de buget si personal). 

În concluzie, datele actuale sugerează că aprecierea funcţiei renale prin 
creatinina serică (sau clearance al creatininei) este nefolositoare, chiar greşită, 
ca indicator de iniţiere a hemodializei. 


20.3. PRINCIPII FIZIOLOGICE — MECANISMELE TRANSPORTULUI SOLVITILOR 


Urina finală reprezintă rezultatul unor procese de reabsorbtie şi secreție realizate cu 
un consum de oxigen apreciabil la nivelul epiteliului tubular. Epurarea prin 
rinichiul artificial este dependentă doar de forțele fizice de difuzie şi convecţie ce 
se exercită la suprafața unei membrane semipermeabile. Conceptual, această 
membrană semipermeabilă poate fi privită ca o folie perforată, cu numeroşi pori 
sau găuri. Moleculele de apă şi cele cu greutate moleculară mică pot trece prin porii 
membranei, în timp ce solvitii mai mari (ex. proteinele) nu o pot face. 

Solvitii care pot trece prin porii membranei sunt transportați prin două 
mecanisme diferite: difuzia şi ultrafiltrarea (convectia). 


20.3.1. Difuzie 


Descrie mişcarea solvitilor dintr-un compartiment în altul, bazându-se pe gradientul 
de concentrație dintre cele două compartimente şi fiind rezultatul mișcării 
Browniene. Moleculele mici, mişcându-se la o viteză mai mare, vor atinge 
membrana mai des, iar transportul lor prin membrană va fi mai mare. Cu cât o 
moleculă este mai mare, cu atât transportul de-a lungul membranei va fi mai dificil 
(vezi figura 1). 

Figura 1. Prezentarea schematică a difuziei. 

Reprezintă principalul mecanism de epurare a toxinelor în timpul dializei. 
20.3.2. Ultrafiltrare 


Moleculele de apă sunt foarte mici, ceea ce le permite să traverseze toate 
membranele semipermeabile. Ultrafiltrarea are loc atunci când apa, sub acţiunea 
unei forte hidrostatice sau osmotice, este împinsă prin membrană. Acei solviti care 
pot trece prin porii membranei, sunt transportați odată cu apa, pasiv (vezi figura 2). 
Trebuie reținut că acest mecanism nu depinde de gradientul de concentraţie 
dintre cele două compartimente, iar epurarea este direct legată de rata de ultrafiltrare. 

Figura 2. Prezentarea schematică a ultrafiltrării. 


20.4. APARATUL DE DIALIZĂ 


Scopul aparatului de dializă este de a aduce sângele şi dializatul la nivelul 
rinichiului artificial, unde difuzia şi convectia pot avea loc. 

Aparatul de hemodializă cuprinde două circuite: circuitul sanguin extracorporeal si 
circuitul dializatului (vezi figura 3). 


20.4.1. Circuitul sanguin extracorporeal 


Circuitul sanguin începe la nivelul accesului vascular, sângele fiind pompat de aic: 
pe “linia arterială” până la nivelul filtrului de dializă, ulterior sângele fiind restitui: 


pacientului prin intermediul circuitului venos. 


20.4.1.1. Calea de abord vascular — este reprezentată fie de fistula sau proteza 
vasculară arterio-venoasă, fie de cateterul venos central (vezi mai jos). 

Figura 3. Prezentarea schematică a aparatului de hemodializă. 


20.4.1.2. Tubulatura — este alcatuită din linia arterială prin care sângele circulă 
de la pacient la dializor şi linia venoasă prin care sângele circulă de la dializor la 
pacient. Atât la nivelul liniei arteriale cât şi la nivelul celei venoase se regăsesc 
capcane de aer cu scopul de detecta prezenţa şi a evita pătrunderea aerului sau a 
cheagurilor sanguine în circuitul sanguin. De asemenea pe traiectul liniilor se 
regăsec dispozitive pentru monitorizarea presiunii sanguine din circuit cât şi 
dispozitive speciale de unde se poate recolta sânge sau administra medicamente 
intravenos în timpul sedintei de dializă. 


20.4.1.3. Pompa de sânge — asigură fluxul sanguin la nivelul întregului circuit, 
cu un debit modificabil dependent de calitatea abordului vascular. În general pentru 
fistula A-V se preferă un debit sanguin de peste 300 ml/min, iar în cazul cateterului 
venos central se acceptă debite între 200 şi 250 ml/min. 


20.4.1.4. Dializorul — este alcătuit din două compartimente prin care circulă sângele 
pe de o parte şi dializatul de cealaltă parte, separate de o membrană semi- 
permeabilă. Dacă sângele şi dializatul ar rămâne în contact static, în timp 
concentraţia toxinelor ar deveni egală şi nici un schimb nu ar mai avea loc. În 
practică, pentru a evita apariţia acestui echilibru şi pentru a menține gradientul de 
concentraţie, direcția de curgere a sângelui prin dializor este opusă celei a 
dializatului (vezi figura 4). 

Figura 4. Prezentarea schematică a dializorului. 


Filtrul de dializă trebuie să îndeplinească urmatoarele condiții pentru asigurarea 
unei dialize eficiente: 
e biocompatibilitate; 
e capacitate crescută de epurare a substanțelor toxice; 
e pierdere minimă de sânge sau de alte componente vitale la nivelul membranei 
de schimb; 
e dimensiuni reduse. 


20.4.2. Circuitul dializatului 


Dializatul este constituit din apă intens purificată în care s-au adăugat, în 
concentraţii bine definite, sodiu, potasiu, calciu, magneziu, clor, bicarbonat şi 
dextroză. Aceste concentraţii pot fi individualizate de la un pacient la altul, în 
funcţie de profilul biologic al fiecăruia (ex. la un pacient cu calciu seric crescut se 
poate opta pentru un dializat cu calciu scazut etc.). Toxinele ce se acumulează în 
sângele uremic lipsesc din soluţia de dializă, astfel încât atunci când sângele şi 
dializatul sunt alăturate prin membrana semipermeabilă, rata de transfer a acestora 
este mai mare dinspre sânge spre dializat. 


20.5. ABORDUL VASCULAR 


Accesul vascular este esențial pentru efectuarea unor şedinţe de hemodializă 
adecvate la pacientul uremic, cât şi pentru reducerea morbiditatii şi mortalităţii la 
această categorie de pacienți. Cele 3 tipuri majore de acces vascular sunt: fistula 
arterio-venoasă nativă (FAV), proteza vasculară arterio-venoasă (PVAV) şi 
cateterul venos central (CVC). 

Mortalitatea generală a pacienţilor dializati pe cateter venos central este cu 40-70% 
mai mare decît a celor care au o FAV sau o proteză vasculară, independent de 
prezența comorbiditatilor şi a altor factori. Din nefericire, la peste 75% dintre 
pacienţi, hemodializa se iniţiază pe CVC, majoritatea pacienţilor neavând un access 
vascular permanent funcțional la momentul debutului dializei cronice. 

Accesul vascular ideal ar trebui să îndeplinească următoarele criterii: 

să fie facil de creat — inserat; 

să fie utilizabil imediat; 

să ofere un flux sangvin mare, care să permită o dializă adecvată; 

să posede o patenta (,,supravietuire”) îndelungată; 

să se asocieze cu o rată redusă a complicatiilor. 

Niciunul dintre cele 3 tipuri majore de acces vascular nu îndeplinesc toate cele 
5 criterii. În prezent, FAV este considerată modalitatea optimă de abord vascular la 
pacientul hemodializat cronic. 

Pacientul va fi trimis spre a fi consultat de către chirurgul vascular când: 

e creatinina serică > 4mg/dl sau, 
e clearance-ul de creatinină < 25 ml/min sau, 
e când se anticipează necesitatea unui acces vascular în mai putin de 1 an. 

Acesta va examina membrele superioare ale pacientului şi va indica cel mai bun 
loc pentru efectuarea unei FAV native, pacientul fiind instruit pentru a se evita 
punctionarea venelor respective. De multe ori, adresarea târzie a pacientului cu 
boală cronică de rinichi către nefrolog determină întârzierea efectuării AVP şi 
iniţierea dializei pe cateter venos central, cu consecințe negative directe asupra 
supraviețuirii pe termen scurt, mediu şi lung. Esenţială este instruirea pacientului 
asupra interzicerii puncţionării în scop terapeutic sau diagnostic a membrului 
superior non-dominant. Această interdicție trebuie comunicată în scris medicului 
de familie, precum şi în toate biletele de ieşire în urma internărilor pacientului 
într-un serviciu nefrologic. 


20.5.1. Fistula arterio-venoasă 


Este constituită dintr-o anastomoză subcutanată creată chirurgical între o arteră şi o 
venă adiacentă acesteia. Această anastomoză permite trecerea directă a fluxului 
arterial in venă. Ca urmare, vena se dilată şi se îngroaşă (,,arterializare”), putînd fi 
abordată pentru realizarea circuitului extracorporeal în timpul şedinţelor de 
hemodializă cronică. Timpul până la maturizarea FAV este de 6-12 săptămâni. 


20.5.2. Proteza vasculară arterio-venoasă 


PVAV constă într-un grefon de politetrafluoretilen plasat chirugical ca o punte 

între o arteră şi o venă. PVAV este o opţiune inferioară FAV (datorită ratei ridicate 

de stenoză-tromboză şi infecţie), dar net preferabilă fata de cateterul venos central. 
Timpul până la prima canulare este de regulă de 2-3 săptămâni, după remiterea 

edemului şi eritemului, cu vindecarea plăgii chirurgicale, traiectul grefonului 
vascular fiind palpabil cu uşurinţă; timpul de punctionare poate fi scurtat în caz de 
strictă necesitate sau de utilizarea unei proteze de poliuretan. 


20.5.3. Cateterul venos central 


Cateterele venoase centrale (temporare şi permanente-tunelizate) sunt adesea utilizate 
ca „punte” până la dezvoltarea unei FAV mature, dacă aceasta nu este efectuată în 
momentul iniţierii hemodializei cronice. Pot fi inserate rapid, pot fi utilizate 
imediat, oferă un debit sangvin satisfăcător (200ml/min), iar manevra poate fi efectuată 
doar de medici calificaţi (nefrologi, medici de terapie intensivă sau chirurgi cardio- 
vasculari). Se pot introduce în vena jugulară interna, subclaviculară sau femurală. 
Locul de insertie al cateterului depinde de condiţiile anatomice ale pacientului, 
prezența unor afecțiuni vasculare şi de evitarea unor complicaţii specifice la un 
pacient cu risc (ex. riscul de pneumotorax la insertia unui cateter în vena 
subclaviculară la un pacient cu bronhopneumopatie obstructivă cronică severă). 
Ghidurile KDOQI (National Foundation/Kidney Disease Outcomes Quality 
Initiative) recomandă ca folosirea cateterelor simple, netunelizate să nu fie mai 
mare de 3 săptămâni pentru vena jugulară interna şi de 5 zile pentru vena femurală. 


20.6. PRESCRIEREA DIALIZEI ŞI EFICIENŢA ACESTEIA 


O problemă centrală în managementul pacienților intrați în program cronic de 
hemodializă este evaluarea eficienţei acesteia. Doar urmărind nivelul ureei nu este 
suficient, deoarece un nivel scăzut poate sugera mai curând nutriție inadecvată 
decât dializă eficientă. Monitorizarea simptomelor este de asemeni insuficientă, ţinând 
cont de faptul că asocierea dializei cu eritropoetină, administrată pentru corectia 
anemiei, elimină majoritatea simptomelor uremice, deşi pacientul poate fi subdializat. 


20.6.1. Indici ai epurării ureei — modelarea kinetică a ureei 


20.6.1.1. Rata de reducere a ureei (RRU) — urea reduction ratio (URR) 

Reprezintă determinarea primară în evaluarea eficacitatii dializei şi se bazează pe 
conceptul unei reduceri liniare, constante a ureei pe parcursul şedinţei de dializă. 
Presupunând ca ureea predialitică este de 100 mg/dl, iar cea postdialitică de 25 
mg/dl, reducerea relativă a ureei este de (100-25)/100 = 0,75. Prin convenţie RRU, 
este exprimat ca un procent, deci valoarea RRU în cazul de fata este de 75%. 


20.6.1.2. Definirea Kt/V 

Kt/V defineşte volumul de plasmă epurat (Kt) împărțit la volumul de distribuţie al 
ureei (V). „K” reprezintă clearance-ul corectat al ureei (obţinut de la producător, 
periodic măsurat şi verificat de personal), „t” reprezintă durata şedinţei de dializă, 

iar „V” volumul total de apa din corp. 

Nu există o valoare ţintă unanim acceptată pentru RRU sau Kt/V. 

Ghidurile K/DOQI (Kidney Disease Outcomes Quality Initiative) 2006 cuprind 
următoarele recomandări (pentru pacienţii cu funcție renală reziduală < 2 ml/min/ 
1,73 m^: 

e Doza minimă adecvată trebuie să fie un K7/V de 1,2 (sau un RRU de 65%); 
e Doza țintă trebuie să fie un K7/V de 1,4 (sau un RRU de 70%). 


20.6.2. Evaluarea eficacitatii prin metode alternative 


Determinarea Kt/V nu este metoda unanim acceptată pentru evaluarea eficacitatii 
hemodializei. Alte metode au fost dezvoltate, incluzând aici indexul de eliminare al 
solvitilor şi Kt ce nu este normalizat la V. 

Alţi parametri legaţi de eficiența dializei ce se corelează cu un risc de 
mortalitate redus includ timpul de dializă mai mare de patru ore, uree predialitică 
între 155 şi 200 mg/dl, un necesar scăzut de eritropoietină şi medicamente 
antihipertensive şi semne de nutriţie adecvată (albumina serică > 4 g/dl, 
colesterolul plasmatic între 200 şi 300 mg/dl şi o concentraţie plasmatică a 
creatininei predialitice > 12,5 mg/dl). 


20.7. COMPLICATII INTRADIALITICE 


De regulă, o şedinţă de hemodializă individualizată şi adecvat supravegheată 
medical la un pacient cu puţine comorbiditati se însoţeşte relativ rar de complicaţii 
acute intradialitice. Totuşi, la pacienţii vârstnici şi/sau cu multiple comorbiditati 
cronice sau cu afecțiuni intercurente severe, complicațiile intradialitice pot fi 
frecvente şi severe, chiar amenințătoare de viata. 


Principalele complicații intradialitice sunt: 
Hipotensiunea intradialitică; 
Crampele musculare; 

Hipertensiunea reactivă, tranzitorie; 
Aritmiile cardiace; 

Greata, vărsăturile; 

Cefaleea de tip migrenoid; 

Durerile lombare/toracice; 

Reacţiile alergice/de tip anafilactoid; 
Embolismul aeric; 

Sindromul de dezechilibru de dializa; 
Prurigo-ul; 

Hipoxemia intradialitica. 

20.8. METODE ALTERNATIVE 


Rata mortalităţii pacienţilor aflaţi în program cronic de hemodializă rămâne 
inacceptabil de mare (aproximativ 20% pe an). Concomitent s-a observat o morbiditate 
crescută şi o calitate a vieții relativ scăzută (datorată în mare parte unui nivel 
crescut de dependenţă şi şomaj), la care se adaugă un cost ridicat. În acest context 
se înscriu eforturile permanente de a găsi metode mai eficiente de epurare renală. 


20.8.1. Hemofiltrare şi hemodiafiltrare 


In timp ce prin difuzie solvitii se extrag functie de dimensiuni, prin ultrafiltrare toti 
solvitii mai mici decât dimensiunile porilor (deci de mărimi diferite), se filtrează cu 
aceeaşi rată. Acest principiu a dus la dezvoltarea unei tehnici denumite 
hemofiltrare, prin care o cantitate mare de ultrafiltrat (mai mult decât ar fi necesar 
pentru restabilirea euvolemiei) este cuplată ulterior cu infuzia unei cantităţi de 
lichid pentru a înlocui volumul şi electrolitii pierduţi. Deşi hemodializa prezintă o 
capacitate de epurare a solvitilor mici uşor mai bună decât hemofiltrarea (ex. 
ureea), hemofiltrarea epurează mai bine solvitii mari, slab difuzabili. 

Hemofiltrarea este folosită uneori în combinație cu hemodializa, procedeu denumit 
hemodiafiltrare. Această tehnică este folositoare deoarece epurează adecvat atât 
solvitii cu greutate moleculară mică, cât şi pe cei cu greutate moleculară mare. 


20.8.2. Hemodializa cotidiană 


Regimurile mai frecvente includ hemodializa scurtă zilnică (short daily hemodialysis — 
SDHD) şi hemodializa lungă nocturnă (long hours nocturnal hemodialysis — 
NHD). Ambele metode pot fi efectuate atât la domiciliu, cat şi la centru. 

SDHD tine cont de epurarea crescută a solvitilor mici în primele 120 de minute 
ale hemodializei, comparativ cu cele 120 de minute consecutive. Această epurare 
iniţială, rapidă, a ureei (si implicit a solvitilor cu greutate moleculară apropiată) 
este consecutivă atât unei rate de difuzie inițiale mai mari (datorită gradientului 
inițial mai amplu dintre sânge şi dializat), cât şi structurii multicompartimentale a 
corpului uman. Aşadar, deşi o şedinţă de dializă scurtă de două ore va determina o 
scădere cu doar 30-40% pe şedinţă a cantității totale de solviti cu greutate mică, 
creşterea numărului de şedinţe va avea în fapt ca rezultat o îmbunătăţire a 
clearance-ului săptămânal cu 20-40%. 

Prin folosirea NHD, se obține o creştere semnificativă a clearance-ului atât a 
solvitilor cu greutate moleculară mică, cât şi a celor cu greutate moleculară mare. 
Clearance-ul estimat al fosfatului este echivalent (uneori chiar mai mare) cu 
întreaga cantitate ingerată per săptămână. Aşadar, prin utilizarea NHD nu mai este 
necesară folosirea chelatorilor de fosfor, unii pacienți necesitând chiar 
suplimentarea fosfatului din dializat pentru a preveni hipofosfatemia. 

20.9. SUPRAVIEȚUIRE 


Mortalitatea pacientului cu boală cronică de rinichi (BCR) în stadiul 5 este, dupa 
cum am precizat deja, impresionantă, comparabilă doar cu formele agresive de 
cancer. Principalele cauze de deces ale pacienţilor hemodializati (HD) cronic sunt 
legate de patologia cardiovasculară (CV), de infecții, de malnutriție sau HD 
inadecvată. Conform datelor publicate recent, riscul de deces al pacienţilor dializati 
cronic, după anul 2000, s-a redus, comparativ cu perioada precedentă. 

Putem discuta despre două categorii de factori care influenţează mortalitatea 
pacientului dializat cronic: legaţi de dializă (dializa adecvată, accesul vascular, 
membranele de dializă, statusul hidric şi nutritional optim sau diversele tipuri de 
HD — convenţională, zilnică sau nocturnă) sau independenţi de dializă (vârstă, 
statutul psiho-social, sau prezența comorbiditatilor: diabet, boli cardiovasculare, etc.). 

Conform datelor din Statele Unite (USRD), supraviețuirea medie este de 8 ani 
pentru pacienţii hemodializati cu vârsta cuprinsă între 40 si 45 de ani, scăzând 
dramatic la doar 4,5 ani pentru cei cu vârsta între 60 si 65 de ani. La pacientul 
vârstnic, aceste valori sunt comparabile cu cele ale pacienţilor cu cancer pulmonar, 
fiind mult mai mici decât cele ale populaţiei generale. Ameliorarea acestor valori 
poate fi realizată prin prescrierea unei doze de dializă optime cu care să tindă spre 
un Kt/V de 1,4, tratarea comorbiditatilor, asigurarea unei nutritii şi a unui status hidric 
adecvat, tratarea anomaliilor metabolismului mineral şi osos asociat cu boala renală. 


Tabelul 1. Indicaţiile și contraindicațiile hemodializei. 


Indicaţii 

Absolute 
Pericardită uremică 
Encefalopatie uremică (asterixis, convulsii, comă) 
Hiperhidratare neresponsivă la diuretice 
Hiperkaliemie severă 
HTA neresponsivă la tratamentul antihipertensiv convențional 
Diateză hemoragică severă secundară uremiei 
Greata care împiedică alimentația 
Acidoză refractară 

Relative (în căteva zile sau săptămâni) 
Uremie simptomatică, inclusiv encefalopatie uremică 
Toxice dializabile (intoxicații medicamentoase) 
Neuropatia periferică uremică 
Ascită cu boală hepatică 
Stomatită, gastrită, duodenită, pancreatită 
Prurit intens 
Anemie cu răspuns slab la eritropoietină 
Diateză hemoragică medie 
Hiperparatiroidism secundar necontrolabil prin tratament 
Tulburări de memorie şi cognitive 

Infectii 
Depresii 


Indicații de planificare a unei eventuale terapii de substituție renală (căteva săptămâni 


sau 


luni) 
Scadere ponderala 
Pierderea masei musculare 
Oprirea creşterii la copii 
Anorexie persistentă 
Reducerea concentraţiei de albumină serică 
Aport proteic sub 0.8 g/kge/zi 
Filtrat glomerular sub 15 ml/min 


Contraindicatii 


Hipotensiune arterială care nu răspunde la substanţe vasopresorii 
Leziuni organice cerebrale 

Boală psihică, lipsă de cooperare 

Boală terminală (neoplazii, boli consumptive) 


NOTA: Situatiile clinice sunt variate. Decizia inițierii hemodializei aparține clinicianului nefrolog. 

Il. DIALIZA PERITONEALA 


20.10. AVANTAJELE, DEZAVANTAJELE, INDICATIILE ŞI CONTRAINDICATIILE 
DIALIZEI PERITONEALE 


Spre deosebire de hemodializă, in care se foloseşte o membrană de dializă artificială, 
extracorporeală, dializa peritoneală (DP) utilizează o membrană biologică, situată 
intracorporeal — membrana peritoneală. Este o formă de dializă /a domiciliu, mai simplă 
si mai ieftină decât HD, ce poate fi folosită la orice categorie de vârstă. În prezent, 
pe plan mondial, aproximativ 11% dintre pacienţii cu BCR terminală dializati 
cronic sunt tratați prin DP. În tara noastră, acest procent este aproape de 30%. 


Majoritatea studiilor au arătat că DP si HD sunt echivalente din punct de vedere 


al supraviețuirii şi al ratei spitalizărilor pacienţilor, cel puţin în primii 2-3 ani de 
terapie dialitică. Cele două metode au, însă, avantaje şi dezavantaje relative. 


20.10.1. Avantajele DP în comparaţie cu HD ar fi următoarele: 


Controlul mai bun al volemiei şi al TA (cel puţin în primii ani de DP), datorită 
ultrafiltrarii (UF) uniforme, continue; 

Prezervarea mai bună a funcţiei renale reziduale (FRR), probabil datorită 
stabilității TA şi a volemiei, care previne atât ischemia, cât şi hipertensiunea 
glomerulară, secundare episoadelor ciclice de hipotensiune arterială şi, 
respectiv, de expansiune volemică, ce caracterizează pacienţii tratați prin HD 
(DP fiind o metodă de dializă continuă, în timp ce HD convenţională este o 
metodă intermitentd); 

Pacienţii cu DP necesită tratament cu erifropoietină în doze semnificativ mai mici 
decât pacienții HD, probabil datorită prezervării mai bune a FRR (deci a producţiei 
endogene de eritropoietină) şi absenței pierderilor de sânge ce survin în cursul HD; 
Reducerea riscului de infecţii virale hematogene (hepatită virală, HIV), datorită 
lipsei accesului vascular şi a circulaţiei extracorporeale; 

Posibil, o mai bună calitate a vieții, în comparaţie cu HD, oferind pacienților 
mai multă libertate în organizarea vieţii profesionale şi a timpului liber. 

DP nu necesită acces vascular, aparatură sofisticată, filtre sau anticoagulare, iar 
personalul medical de îngrijire este mai redus. În consecință, costurile DP per 
pacient-an sunt, în medie, cu 25% mai mici decât ale HD. 


20.10.2. Dezavantajele principale ale DP, în comparaţie cu HD, sunt următoarele: 


Riscul complicatiilor infecțioase (peritonite, infecţii ale orificiului de ieşire sau 
ale tunelului subcutanat al cateterului de DP); 

Degradarea structurală şi funcţională, în timp, a membranei peritoneale, cu 
reducerea capacităţii de ultrafiltrare; 

Complicatii metabolice: malnutriţia proteică, hiperglicemia şi dislipidemia. 

20.10.3. indicaţiile DP 


DP poate fi prescrisă aproape la orice pacient cu BCR terminală, indiferent de 
vârstă. Preferinta pacienţilor pentru DP sau refuzul HD sunt decisive în alegerea 
DP ca modalitate iniţială de dializă, cu excepţia contraindicatiilor medicale absolute. 
DP poate fi indicată în mod particular celor care locuiesc la distanţă mare de centrul de 
HD sau care au probleme de transport către acest centru. Pentru pacienții care nu sunt 
autonomi (nu îşi pot autoadministra DP), se poate opta pentru DP asistată, care este 
efectuată la domiciliul pacientului fie de către o asistentă medicală specializată, fie 
de către un membru al familiei, antrenat corespunzător în tehnica DP. 

DP este singura alternativă pentru pacienţii la care accesul vascular pentru HD 
este dificil sau imposibil, precum cei cu tromboze venoase extinse, cu ischemie 
severă a extremităților sau cu fistule arterio-venoase multiple în antecedente. 

Dificultatea menţinerii accesului vascular /a sugari şi la copiii mici constituie, 
de asemenea, motivul pentru care DP este modalitatea de dializă preferată la 
această categorie de vârstă. 


20.10.4. Contraindicatiile DP 


20.10.4.1. Contraindicatiile absolute ale DP 

DP este absolut contraindicată în următoarele situaţii: 

e Imposibilitatea realizării accesului peritoneal; 

e Refuzul dializei de către pacient, 

e Disfunctia membranei peritoneale, ce împiedică realizarea unei DP adecvate; 

e Tulburări neuro-psihice severe ale pacientului, care îi afectează capacitatea 
efectuării corecte a schimburilor (demenţă); 

ə Defecte majore neoperabile ale peretelui abdominal (hernii, eventratii), care 
împiedică o dializă eficientă sau cresc riscul de infecţii. 


20.10.4.2. Contraindicatiile relative şi temporare ale DP 

e Herniile parietale, hiatale si hemoroizii se pot agrava în cursul DP, de aceea 
este recomandabil să fie rezolvate chirurgical înainte de iniţierea acesteia. Herniile 
parietale netratate pot afecta drenajul lichidului de dializă şi eficienţa DP. 

e Obezitatea morbidă face mai dificilă operația de implantare a cateterului de DP 
şi vindecarea post-operatorie. Atingerea parametrilor DP adecvate poate fi, de 
asemenea, dificilă (sunt necesare volume mari de dializat). În plus, DP poate 
determina sau agrava probleme respiratorii, metabolice, articulare şi digestive 
la aceşti pacienți. 

e Pacienţii cu malnutriție severă pot avea probleme de vindecare a plăgii abdominale 
după insertia cateterului, probleme de complianta la regimul de DP şi risc crescut 
de agravare a stării de nutriţie, din cauza pierderilor de proteine în dializat. 

e La pacienţii cu acuitate vizuală redusă sau cu afecțiuni locomotorii (neuro- 
musculare sau articulare) ale mâinilor, autoadministrarea DP este dificilă. 

Ea poate fi însă realizată în astfel de situaţii de către o altă persoană (membru al 
familiei, asistentă). 

e Unii pacienți, precum cei cu boli respiratorii cronice, rinichi polichistici giganți 
sau discopatie lombară, pot tolera cu dificultate volumul de dializat prescris. 

e Pacienţii cu boli intestinale cronice inflamatorii sau ischemice au un risc 
crescut de peritonită, agravarea ischemiei sau perforatii intestinale în cursul DP. 

e Infectiile peretelui abdominal si ale pielii riscă să determine contaminarea 
orificiului de ieşire al cateterului peritoneal, infecţii ale tunelului subcutanat şi 
peritonite. Un risc crescut de infecții există şi la pacienţii cu sfomii digestive 
sau urinare. 

e Unepisod de diverticulită se poate complica cu peritonită. De aceea, antecedentele 
de diverticulită recurentă constituie o contraindicatie relativă pentru DP. 

ə Alte contraindicatii pot fi, de la caz la caz: depresia, non-complianta, ocupaţia 
sau stilul de viata al pacientului. 


20.10.5. Schimbarea modalităţii de dializă de la DP la HD trebuie luată în 
considerare ca opțiune terapeutică în următoarele situații: 

e Insuficienta UF; 

e  Peritonitele recidivante şi recurente; 

e Complicatii mecanice intratabile ale accesului peritoneal; 

e Pierderea funcţiei renale reziduale; 

Controlul insuficient al simptomelor uremice şi/sau malnutriție uremică; 
Hipertrigliceridemia severă; 

Peritonita sclerozantă; 

Opţiunea pacientului (legată de modificarea stilului de viata). 


20.11. ANATOMIA ŞI FIZIOLOGIA PERITONEULUI CA MEMBRANĂ DE DIALIZĂ 


Membrana peritoneală este tormată din două foite, parietală şi viscerală, între care 
se găseşte cavitatea peritoneală. Peritoneul funcţional este constituit din trei 
straturi — mezoteliul, interstitiul şi endoteliul capilar — prin care au loc schimburile 
de apă si solviti între sânge şi lichidul de DP. Mezoteliul este format dintr-un strat 
de celule plate, cu microvilozitati, dispuse pe o membrana bazală subțire şi 
discontinuă. Celulele mezoteliale sunt interconectate prin jonctiuni, care se opun 
trecerii apei şi solvitilor. Interstitiul este un ţesut conjunctiv de grosime variabilă, 
compus din celule (fibroblaste, macrofage), fibre, vase şi substanţă fundamentală. 
Endotelul capilar are pori de dimensiuni variabile, constituind o adevărată „sită” în 
calea trecerii apei şi solvitilor. Vascularizatia limfatică a peritoneului (în special 
cea subdiafragmatică) drenează lichidul din cavitatea peritoneală spre torace, 
putând reduce, uneori considerabil, UF netă. 

Mecanismele fizice fundamentale ale DP sunt difuziunea, convectia si 


ultrafiltrarea (UF). 

20.11.1. Difuziunea reprezintă tendința de dispersie a solvitilor într-un volum de 
solvent. Difuziunea printr-o membrană semipermeabilă se numeşte dializă. În DP, 
rolul de membrană de dializă este jucat de membrana peritoneală, care separă 
sângele din capilarele peritoneale de lichidul de dializă din cavitatea peritoneală. 
Difuziunea solvitilor depinde calitativ şi cantitativ de trei factori: 


20.11.1.1. Suprafaţa efectivă de schimb a membranei peritoneale, care depinde, 
la rândul său, de numărul de capilare funcționale, variabil de la un pacient la altul 
şi chiar la acelaşi pacient în condiţii diferite. 


20.11.1.2. Gradientul de concentraţie al solvitilor. Transporturile solvitilor depind 
de compoziția sângelui uremic şi, respectiv, a soluției de dializă (dializat). Astfel, 
în timpul DP, ureea, creatinina, potasiul şi fosforul sunt transportate din sânge în 
dializat, pe când calciul, magneziul, glucoza şi lactatul trec în sens invers, din 
lichidul de dializă în sânge (vezi tabelul 2). Gradientul de concentraţie între sânge 
şi dializat al unei substanțe este maxim în momentul introducerii intraperitoneale a 
soluţiei şi scade exponential cu timpul, pe măsură ce se realizează echilibrarea 
concentratiilor. Atunci când echilibrul este atins, difuziunea încetează. Pentru 
menținerea difuziunii, după echilibrare, este necesară drenarea dializatului şi 
instilarea unui nou volum de dializat proaspăt. 


Tabelul 2. Transportul difuziv al solvitilor in DP. 


Solvit Sânge Membrana peritoneală Dializat 
Na (mEq/l) 140 PPP P 132 
K (mEq/l) 55 PPPpP 0 
Cl (mEq/l) 100 100 
Ca (mmol/l) 1 i i | 1,75 
P (mmol/l) 2 >P pp 0 
Glucoza (g/l) 1 ddd-d 15 
Uree (mmol/l) 30 >> Pp P 0 
Lactat (mmol/I) 0 d dada 40 
Creatinină (umol/l) 800 PPP > 0 
Proteine (g/l) 70 PPPrP 0 


20.11.1.3. Permeabilitatea membranei peritoneale pentru solviti. Aceasta depinde, 
la rândul ei, de dimensiunile, de masa, de sarcina electrică şi de configurația 
moleculelor. Substanțele cu masă moleculară mică, precum ureea (60 D), difuzează 
cu mai multă uşurinţă decât substanțele cu masă moleculară mare, precum 
creatinina (113 D) sau albumina (69.000 D). Totuşi, în DP, spre deosebire de HD, 
se dializează cantități mai mari de proteine. 

Endoteliul capilar este considerat bariera principală în calea transportului apei 
şi solvitilor, datorită prezenţei la acest nivel a trei tipuri de pori: 


e  Poriimari (cu raza de 100 — 200 A) sunt extrem de puţini (reprezentând doar 0,1% din numărul 
total al porilor). Ei corespund unor spaţii intercelulare şi permit trecerea proteinelor şi a altor 

macromolecule. Existenţa acestor pori explică pierderile de proteine în cursul DP. 

e  Porii mici (cu raza de 40 — 50 A), foarte numeroşi, sunt constituiți din spaţii intercelulare 
endoteliale și canale de transport transcelular (vezicule). Aceşti pori reprezintă calea cea mai 
importantă de transport al apei şi al solvitilor mici (uree, creatinină, electroliți, glucoză). 

e  Poriiultra-mici sau ultra-porii (cu raza de 4 — 6 A), numeroşi, sunt constituiți din aguaporina-l. 
Sunt canale proteice, care lasă să treacă exclusiv apa liberă, fără solviti. Aproximativ 50 % din 
transportul apei se produce prin aceşti pori. 


20.11.2. Convectia se referă la trecerea solvitilor din sânge in dializat, odată cu 
apa, datorită gradientului de presiune osmotică. Convectia este un mod important 
de transport mai ales pentru moleculele mari (proteine). 


20.11.3. Ultrafiltrarea (UF) reprezintă transportul apei prin membrana peritoneală, 

care se bazează pe fenomenul de osmoză şi care depinde, în principal, de doi factori: 

ə Gradientul de presiune osmotică, creat de prezența unui agent osmotic în 
soluția de DP. Acest gradient depinde de atât de concentrația, cât şi de tipul 
agentului osmotic folosit (vezi mai jos „Soluţiile de DP”). 

e Permeabilitatea membranei peritoneale pentru agentul osmotic. Cu cât 
membrana peritoneală este mai permeabilă pentru un anumit agent osmotic, cu 
atât acesta difuzează mai uşor din lichidul de dializă în sânge, determinând 
scăderea mai rapidă a gradientului osmotic şi deci a UF. 


20.11.4. Reabsorbtia (retrofiltrarea) se referă la deplasarea apei şi a solvitilor în 
sens invers UF, adică dinspre cavitatea peritoneală spre sânge, prin circulația 
limfatică, cu un debit variabil. Din punct de vedere clinic, reabsorbtia joacă un rol 
negativ, deoarece reduce (uneori semnificativ) UF netă şi epurarea solvitilor. 

În cursul DP, volumul intraperitoneal creşte continuu la începutul perioadei de 
echilibrare, datorită UF. Debitul UF scade apoi progresiv, ca urmare a scăderii 
concentrației agentului osmotic din dializat, pe de o parte prin absorbţia acestuia în 
sânge şi pe de altă parte prin diluarea dializatului. Concomitent, începe să crească 
reabsorbtia limfatica (retrofiltrarea). La un moment dat, debitele celor două procese 
— UF şi retrofiltrarea — se egalizează,. Din acest moment, debitul reabsorbtiei 
depăşeşte debitul UF şi volumul lichidului peritoneal începe să scadă. Momentul 
egalizării debitelor apare mai tardiv dacă se folosesc soluţii de dializă cu 
concentrație mare de glucoză, precum şi la pacienții cu permeabilitate redusă a 
membranei peritoneale (/ow-fransporter-i). 


20.12. REGIMURILE DE DIALIZĂ PERITONEALĂ 


Se clasifică în DP continuă (DPC) şi DP intermitentă (DPI). DPC presupune 
prezența permanentă a soluţiei de dializă în cavitatea peritoneală (24 ore pe zi, 7 zile pe 
săptămână), în vreme ce DPI se administrează numai câteva zile pe săptămână sau 
câteva ore pe zi, de obicei în cursul nopții. 

20.12.1. Dializa peritoneală continuă ambulatorie (DPCA) este o formă de dializă 
portabilă, care nu necesită alte echipamente decât pungile cu lichid de dializă şi o 
linie de conectare a acestora la cateterul de DP. Schimburile sunt efectuate manual 
de către pacient sau de altă persoană din anturajul acestuia. Simplitatea sa, prețul 
de cost redus şi independenţa de aparatura automată au făcut ca DPCA să devină 
forma cea mai populară de DP. Ea permite menținerea stabilităţii fiziologice, 
controlul volemiei şi al TA la majoritatea pacienților. 


20.12.2. Dializa peritoneală automatizată (DPA) este o formă de DP, în care 
schimburile sunt efectuate cu ajutorul unei masini (cycler). Schimburile sunt mai 
scurte şi mai frecvente decât în DPCA. Astfel, DPA permite creşterea volumelor de 
dializat infuzate până la 20-30 litri in 24 ore, prin aceasta fiind utilă Ja pacienții 
anurici (în special cei cu masă corporală mare) şi la cei high-transporteri, care nu 
pot realiza clearance-uri sau UF adecvate în DPCA. Administrarea nocturnă a 
DPA conferă în plus avantajul de a nu perturba activitatea pacienţilor şi de a 
permite infuzarea unor volume mai mari (care sunt mai bine tolerate în poziţie 
culcată). În schimb, DPA nu este recomandabilă pentru pacienţii /ow-transporteri, 
care au nevoie de schimburi lungi. Formele cele mai folosite de DPA sunt DP 
continuă ciclică (DPCC) şi DP intermitentă nocturnă (DPIN). 


20.13. ACCESUL PERITONEAL 


Accesul peritoneal în DP se face prin intermediul cateterelor peritoneale. Acestea sunt 
făcute din cauciuc siliconat şi au două segmente: intraperitoneal şi extraperitoneal. 

Extremitatea internă a segmentului intraperitoneal, care se plasează în fundul 
de sac al lui Douglas, are numeroase orificii, ce permit trecerea lichidului. Poate fi 
dreaptă sau spiralată, uneori prevăzută cu anumite dispozitive (crose sau discuri). 
Cateterele cu vârful spiralat ar oferi, teoretic, avantajul unor dureri mai mici la 
infuzia dializatului (prin reducerea „efectului de jet”), al unui risc mai mic de 
migrare, de obstruare cu oment şi de traumatizare viscerală.. 


Segmentul extraperitoneal are, la rândul său, o parte subcutanată şi o parte 
externă. Partea subcutanata este dreaptă sau curbă şi dotată cu unul sau două manşoane 
de Dacron (poliester). Cateterele curbate din fabricaţie sunt mai stabile. Manşoanele de 
Dacron induc o fibroză locală, cu rol de fixare şi de barieră antimicrobiană. În 
prezent, cel mai folosit în întreaga lume este cateterul Tenckhoff, care are varful 
drept sau spiralat şi segmentul subcutanat drept, prevăzut cu două manşoane. 

Implantarea cateterelor se face de către un chirurg experimentat, prin laparotomie 
sau laparoscopie. Orificiul cutanat al cateterului trebuie menţinut curat, prin spălare 
zilnică sau odată la două zile cu săpun antibacterian sau cu o soluţie antiseptică. 

20.14. SISTEMELE DE DIALIZĂ PERITONEALĂ 


In DPCA, sistemul cel mai folosit în prezent este sistemul cu două pungi, în „Y”. 
Acest sistem include o piesă intermediară (conectorul), care are trei ramuri în 
forma de „Y” şi un robinet (disc rotativ) cu trei căi. 

Înainte de efectuarea schimbului, un ram se ataşează la cateter, al doilea ram se conectează la o 
pungă goală de drenaj, iar al treilea ram la o pungă nouă, plină cu soluţie proaspătă. Primul pas al 
schimbului este drenajul dializatului efluent din cavitatea peritoneală în punga goală, după 
deschiderea robinetului, sub acţiunea forţei gravitaţiei. Apoi, manevrând robinetul in altă poziţie, 
tubulatura conectorului este spălată cu un mic volum de soluție, care este lăsat să se scurgă din 
punga plină direct în punga de drenaj. Această clătire permite îndepărtarea mecanică a 
microorganismelor din sistem înainte de infuzia dializatului („flush before fill”). Urmează o nouă 
rotire a robinetului, ce permite introducerea soluţiei în cavitatea peritoneală, după care punga 
rămasă goală se aruncă, iar piesa intermediară este detaşată de cateter (sistem cu deconectare). Ea va 
fi reconectată înainte de efectuarea schimbului următor. 


Sistemele de DPA sunt constituite din următoarele elemente: 

e  Pungile de depozitare a soluţiei de DP — care se conectează la tubulatura ce aprovizionează 
cycler-ul, Majoritatea sistemelor contin un tub separat pentru ultima pungă, deoarece aceasta 
poate conţine o soluţie cu concentrație mai mare de glucoză pentru schimbul diurn lung, 

e Pompa- care trimite soluţia din punga de depozitare către o pungă intermediară, în care are loc 
încălzirea soluției înainte de infuzie, iar după drenaj trimite soluţia din punga de drenaj către un 
container, Această pompă nu efectuează infuzia şi drenajul propriu-zise; acestea sunt realizate 
tot pe baza gravitaţiei, la fel ca în DPCA. 

e Punga de încălzire. Înainte de infuzie, soluţia este încălzită la temperatura corpului. Odată ce 
soluţia atinge această temperatură şi schimbul precedent a fost drenat, se eliberează o clemă 
care permite influxul soluţiei încălzite în cavitatea peritoneală. 

èe Punga de drenaj. Înainte de drenaj, cycler-ul declanşează eliberarea unei cleme care permite 
evacuarea dializatului din abdomen în punga de drenaj. Dializatul efluent în această pungă este 
cântărit. Unele sisteme compară cantitatea de soluţie infuzată cu cantitatea drenată şi afişează 
diferenţa (UF) netă, 

e Containerul. După cântărire, dializatul drenat este pompat într-un container, care se aruncă 
dimineaţa, după sesiunea de DP nocturnă. 

e Alarmele. Senzori specifici reacţionează în cazul unor probleme de infuzie sau de drenaj, prin 
declanşarea unei alarme și oprirea automată a mașinii. 


20.15. SOLUȚIILE DE DIALIZA PERITONEALĂ 


Soluţia de DP, prin compoziţia sa, determină schimburile transperitoneale în cadrul 
DP, schimburi prin care se realizează epurarea din organism a toxinelor uremice, 
corectarea anomaliilor hidro-electrolitice şi acido-bazice şi, prin aceasta, 
ameliorarea unor tulburări metabolice, endocrine şi hemodinamice caracteristice 
uremiei. Soluţiile de DP contin electroliți, substanțe tampon şi agenţi osmotici. 
Compoziţia electrolitică a soluţiei de DP este: Na' 130 — 141 mmol/l; K* 0-2 
mmol/l; Mg?” 0,25 — 0,75 mmol/l; Ca” 1,25 — 1,75 mmol/l şi CI. 
Substanțele tampon au rolul de a corecta acidoza metabolică. 
e Lactatul, în concentraţie de 35 sau 40 mmol/l, este cel mai frecvent folosit. 

Absorbit în sânge, lactatul este apoi metabolizat hepatic la bicarbonat, 
adevăratul tampon alcalin. 

Bicarbonatul este un tampon fiziologic, nu necesită metabolizare şi este mai 
biocompatibil decât lactatul, Pentru a se evita precipitarea sa sub formă de 
carbonat de calciu în timpul sterilizării soluţiei de DP, este necesară folosirea 
unor pungi cu două compartimente: într-unul se află o soluţie de bicarbonat de 
Na, iar în celălalt o soluţie cu electroliți şi glucoză; cele două soluții sunt 
amestecate doar în momentul infuziei în cavitatea peritoneală. 


Agenţii osmotici sunt cei care creează gradientul osmotic necesar UF. Aceştia 


sunt de două tipuri: cristaloizi (glucoza, aminoacizii) şi coloizi (poliglucoza). 


Glucoza este agentul osmotic cel mai utilizat. Există în trei concentrații 
standard: 1,5 g/dl, 2,5 g/dl şi 4,25 g/dl. Soluţiile mai concentrate au o putere de 
UF mai mare. Folosirea glucozei are avantajul unui pret de cost redus, dar si 
importante dezavantaje: eficacitatea mai slabă în comparație cu agenţii coloizi 
pentru schimburile de lungă durată, bioincompatibilitatea şi inducerea unor 
tulburări metabolice. 

Aminoacizii în concentrație de 1,1 g/dl (Nutrineal®, Baxter), dezvoltă o putere 
de UF comparabilă cu cea a soluţiei de glucoză 1,5 g/dl. Soluţiile cu aminoacizi 
sunt mai biocompatibile decât glucoza. Fiind absorbti în sânge, aminoacizii ar 
avea şi un rol nutritiv. Pe de altă parte, aceste soluţii sunt mai scumpe şi pot induce 
creşterea ureei sangvine şi tendință la acidoză metabolică. Din aceste motive, 
sunt folosite la cel mult un schimb pe zi, indicaţiile principale fiind la pacienții 
cu diabet zaharat (pentru evitarea glucozei) şi la cei cu malnutriție proteică, 
Poliglucoza (icodextrin) este un polimer de glucoză, cu masa moleculară de 
15.000-17.000 Da. Pentru o stază de 12 ore, soluția cu icodextrină 7,5 g/dl 
(Extraneal®, Baxter) dezvoltă o UF comparabilă cu cea a soluţiei cu glucoză 
4,25 g/dl, şi chiar superioară acesteia la pacienţii high-transporter, dar are 
avantajul de a fi izoosmotică si mai biocompatibilă. Fiind foarte putin 
difuzibilă, icodextrina menţine un gradient osmotic durabil, eficient pentru 
schimburile lungi, de 8 — 12 ore. Indicatiile principale sunt la pacienţii diabetici 
şi la cei high-transporter, cu insuficiență de UF, permanentă sau temporară, 
pentru schimburi lungi (8 — 16 ore), în DPCA sau în DPCC. 


Soluţiile de DP convenţionale au o serie de caracteristici nefiziologice, 


bioincompatibile. Hiperosmolaritatea, pH-ul acid, concentraţia crescută de glucoză, 
produşii de degradare ai glucozei (PDG), produşii de glicare avansată (AGE), 
lactatul si plastifiantii — toţi aceşti factori au fost incriminati în producerea unei 
inflamații peritoneale, care determină secundar modificări funcționale vasculare şi, 
în final, alterări structurale interstitiale, vasculare şi mezoteliale, mergând până la 
scleroză peritoneală. Aceste alterări se asociază cu deteriorarea funcțională a 
membranei peritoneale, anume creşterea permeabilitatii pentru glucoză şi 
reducerea capacității de UF. 

20.16. MĂSURAREA FUNCŢIEI PERITONEALE. DIALIZA PERITONEALA 
ADECVATĂ. PRESCRIEREA DIALIZEI PERITONEALE 


În practica uzuală a DP, se măsoară două aspecte: 1) transportul solvitilor cu masă 
moleculară mică (ureea, creatinina, glucoza) şi 2) capacitatea de UF (UF netă). 

Permeabilitatea peritoneală pentru solviti este unul dintre factorii cei mai 
importanţi de care depinde prescrierea DP. Aceasta este însă foarte variabilă de la o 
persoană la alta şi se poate modifica cu timpul la acelaşi individ, de aceea necesită 
a fi evaluată câr mai precis şi în dinamică, la fiecare pacient cu DP. 

Metoda de măsurare a permeabilitatii peritoneale cea mai larg utilizată este 
testul de echilibrare peritoneală (PET). În esenţă, acest test permite clasificarea 
pacienților în 4 categorii, pe baza determinării concentrației unor solviti (ureea, 
creatinina şi glucoza) în sânge şi în soluţia de DP, după o perioadă de stază de 4 
ore, cu o soluţie de DP cu glucoză 1,5 g/dl: 

e cupermeabilitate mare (high transporter); 

ə cu permeabilitate medie-mare (high-average transporter); 
e cu permeabilitate medie-mică (low-average transporter); 
e cu permeabilitate mică (low transporter). 


Doza de dializă se defineşte prin noţiunea de clearance, care reprezintă masa 
unui solvit epurată prin dializă în unitatea de timp, raportată la concentraţia 
plasmatică (P) a acelui solvit. În practică, se recomandă determinarea clearance- 
urilor săptămânale ale ureei (Kt/Vuree) şi creatininei (Ccreat), ca metode standard 
de măsurare a dozei de dializă, acestea fiind cele mai uşor de măsurat, 
reproductibile şi corelate cu morbi-mortalitatea pacienţilor. Ele se raportează la apa 
corporală totală (V) sau la suprafața corporală (SC) (c/earance-uri normalizate). 

Conceptul de dializă adecvată (optimă) se referă la doza de dializă care 
corespunde unui echilibru între necesităţile fiziologice ale organismului pe care 
dializa trebuie să le asigure, pe de o parte, şi costurile şi constrângerile inerente 
asociate acestei terapii, pe de altă parte. Formularea unor principii de dializă 
adecvată este necesară pentru a oferi practicienilor nefrologi un ghid de prescriere a 
dializei, precum şi pentru a stabili standarde valabile pentru toți pacienţii, în scopul 
prevenirii unor complicaţii pe termen lung. 

Deşi rinichiul are funcții mult mai complexe decăt dializa, din necesități 
practice legate de formularea prescriptiilor DP, contribuția FRR si a DP la 
clearance-ul solvitilor sunt, in general, considerate echivalente. De aceea, când se 
vorbeşte despre obiectivele DP, se au în vedere clearance-urile totale, peritoneal + renal, 
ale ureei şi ale creatininei. 

Drept obiective ale DP adecvate pentru pacienţii cu DPCA, ghidurile internaționale 
recomandă: Kt/Vuree > 1,7 şi Clereat > 60 I/sapt./1,73 m? pentru pacienții high- 
şi high-average transporter, respectiv > 50 l/săpt./1,73 m? pentru cei low- si low- 
average transporter. 

Prescrierea iniţială a DP (înainte de primul PET), se face ţinând seama de suprafața 

corporală a pacientului şi de FRR. De exemplu, pentru DPCA la un pacient de 
talie medie (SC 1,7-2 m”) si FRR > 2 ml/min se recomandă initial 4 x 2,5 1/zi. 

După efectuarea primului PET, se ajustează prescriptia în funcţie de tipul de 
permeabilitate peritoneală: schimburi mai lungi şi volume mai mari pentru pacienţii 
low-transporteri (ideal, DPCA) şi schimburi scurte, frecvente (ideal, DPA) pentru 
high-transporteri. La toţi pacienţii Kt/Vuree şi Ccreat trebuie monitorizate 
trimestrial. Dacă obiectivele nu sunt îndeplinite, se creşte corespunzător doza de 
dializă. Atât în DPCA, cât şi în DPA maximizarea clearance-urilor se obține prin 
creşterea volumelor de dializat din 24 ore: fie se creşte volumul per schimb (în 
special pentru /ow-transporteri), fie se creşte numărul schimburilor (în special în 
DPA şi pentru high-transporteri). 


20.17. COMPLICATIILE PRINCIPALE ALE DIALIZEI PERITONEALE 


20.17.1. Hiperhidratarea şi insuficienţa ultrafiltrării 


Hiperhidratarea rezultă dintr-un dezechilibru între ingestia şi excretia apei şi a 

sodiului. O ingestie crescută de apă poate fi secundară consumului exagerat de sare 

(dietă incorectă) sau hiperglicemiei necontrolate (la diabetici). Scăderea excretiei se 

poate datora pierderii FRR, prezenţei unor comorbiditati precum sindrom nefrotic 

sau insuficienţă cardiacă, ori reducerii UF peritoneale. Reducerea UF poate avea, la 

rândul său, mai multe cauze: 

e Complicatii mecanice; hernii abdominale, scurgeri de dializat (externe, 
subcutanate sau pleurale), migrarea / obstruarea cateterului de DP; 

e  Prescriere incorectă a DP (de ex. schimburi lungi cu G 1,5%, mai ales la Aigh- 
transporteri); 

e Insuficienta UF (TUF). 

IUF se defineşte ca un volum de UF neta < 400 ml după un schimb de DP de 4 ore 
cu o soluţie cu glucoză 4,25 g/dl. Această complicatie se întâlnește la până la 30% dintre 
pacienţii cu DP cu vechime de peste 2 ani. Se asociază cu edeme, HTA, hipertrofie 
ventriculară stângă şi risc crescut de mortalitate, în special de cauză cardiovasculară, și 
reprezintă una dintre cauzele cele mai importante de abandonare a DP. 

IUF poate avea mai multe mecanisme, dar cel mai frecvent (80%) este implicat 
statusul high-transporter, care poate fi constitutional (rar), tranzitoriu (după 
peritonite) sau dobândit (alterarea cronică a membranei peritoneale). La aceşti 
pacienți, absorbţia rapidă a glucozei din cavitatea peritoneală duce la disiparea 
precoce a gradientului osmotic şi reducerea UF. Deteriorarea în timp, structurală 
(inflamație, fibroză, neovascularizatie) şi funcțională (creşterea suprafeței efective 
de schimb), a membranei peritoneale, care se află la originea stării de transportor 
de DP, prin conţinutul său în PDG şi AGE, dar şi prin pH-ul acid şi lactatul folosi: 
ca tampon. Un rol important ar putea avea, de asemenea, mediul uremic, inflamatia 

sistemică şi peritonitele repetate sau severe. 

Tratamentul hiperhidratării datorate [UF cuprinde mai multe metode: 

Restrictia aportului de sodiu şi apa; 

Controlul glicemiei la diabetici; 

Administrarea de diuretice de ansă; 

Ajustarea regimului de DP; la pacienţii high-transporter se recomandă: 

- Folosirea de icodextrin la schimbul lung nocturn (DPCA) sau diurn (DPA); 

- În lipsa icodextrinei: a) la pacienţii cu DPCA: scurtarea schimbului lung nocturn 
sau trecerea pe DPA; b) la pacienţii cu DPA: renunţarea la schimbul diurn sau 
scurtarea acestuia (DP intermitentă) la pacienţii care au FRR acceptabilă, şi 
optimizarea regimului nocturn (creşterea numărului de schimburi); 

- Uneori, HD adjuvantă, temporară sau permanentă; 

- Folosirea de soluţii concentrate de glucoză este ultima opţiune, având în 
vedere efectele negative pe termen lung. 


Prevenirea hiperhidratării implică prezervarea FRR (prin administrarea de 
IECA sau sartani, evitarea deshidratării, evitarea medicamentelor nefrotoxice) şi 
prezervarea integrității membranei peritoneale (prin folosirea de preferință a 
soluțiilor de DP biocompatibile, evitarea soluţiilor concentrate de glucoză şi 
prevenirea peritonitelor). 


20.17.2. Peritonitele 


Peritonitele reprezintă complicaţii majore ale DP, care rămân şi în prezent prima 
cauză de eşec al DP, în ciuda progreselor din ultimii ani în prevenirea lor. 


20.17.2.1. Agenţii etiologici ai peritonitelor sunt, de regulă (80-90%), bacterii, mai 
frecvent Gram-pozitive decât Gram-negative. Un număr relativ mic de cazuri sunt 
cauzate de fungi (3-7%) şi de micobacterii (1-2%). În peritonita asociată DP, spre 
deosebire de peritonitele chirurgicale, infecția este cu un germen unic, iar inoculul 
bacterian este de obicei în cantitate mică. 


20.17.2.2. Căile de acces ale microorganismelor în cavitatea peritoneală sunt 


variabile şi adesea dificil de identificat: 

e Calea transluminală este cea mai frecvent implicată (30-40%). Contaminarea se face de obicei 
cu bacterii Gram pozitive, cu ocazia schimburilor de dializă, în timpul conexiunii dintre setul de 
transfer si pungile cu soluţie. Bacteriile provin fie de pe mâinile pacienţilor sau ale 
personalului, fie din atmosferă. 

e Calea periluminală reprezintă poarta de intrare a germenilor in 20-30% din cazuri. 
Contaminarea se face atunci când nu există o etanşeitate perfectă între cateter şi tegument, de 
exemplu în cazul infecțiilor orificiului de ieşire sau ale tunelului subcutanat. 

e Calea transmurală intestinală este incriminată în 25-30% din cazuri. Contaminarea peritoneala 
se poate face fie prin traversarea peretelui intestinal, în caz de constipatie, diverticuloză colică 
sau boli inflamatorii intestinale, fie printr-o leziune intestinală produsă de cateter, apărută 
precoce sau la distanță de implantarea acestuia. 

20.17.2.3. Diagnosticul de peritonită asociată DP trebuie suspectat la orice pacient 
care se prezintă cu LDP efluent tulbure şi/sau cu febră şi/sau cu dureri 
abdominale. În această situaţie se impune examenul microbiologic al LDP. 
Radiografia. abdominală pe gol este indicată în situaţia în care se suspectează o 
perforatie digestivă. 
Hemoculturile sunt indicate numai la pacienţii cu semne de sepsis. 


Examenul microbiologic al LDP: 

Se trimite la laborator punga întreagă cu LDP drenat (după un schimb de > 4 ore). 

Dacă există secreție la nivelul situsului de ieşire al cateterului de DP, se va recolta această 
secreție pentru cultură, simultan cu LDP. Evidenţierea aceluiași germen atât la nivelul situsului, cât 
şi intraperitoneal indică faptul că sursa peritonitei este, cu mare probabilitate, infecția de cateter (cu 
excepţia cazului in care germenul implicat este stafilococul coagulazo-negativ). 

Se efectuează numărătoarea leucocitelor, formula leucocitară, coloratia Gram, cultura LDP şi 
antibiograma. 

Diagnosticul de peritomită este confirmat prin evidenţierea la ex. microscopic a > 50-100 
leucocite/mm* (cu > 50% neutrofile). 

Dacă examenul microscopic al LDP nu se poate face imediat (în 2-3 ore), se inițiază 
antibioterapia empirică. 

Tratamentul empiric iniţial nu se bazează pe frotiul Gram, ci trebuie să acopere atât germenii 
G+, cât si G-, Totuşi frotiul Gram este util pentru evidențierea fungilor, caz în care se indică ablatia 
precoce a cateterului de DP. 

Dacă numărul de Leucocite din LDP < 50-100/mm’, antibioterapia se temporizează, pacientul 
fiind ţinut sub supraveghere. 

Centrifugarea a 50 ml LDP la 3000 g, 15 min., urmată de resuspensia sedimentului în 3-5 ml de 
soluţie salină sterilă şi inocularea acestui material atât pe medii de cultură solide, cât şi pe medii 
lichide, de hemoculturi, este tehnica standard, care permite obţinerea de culturi pozitive în 95% din 
cazuri. (În absenţa centrifugării, rata culturilor pozitive este de aprox. 80%). Mediile de cultură 
solide se incubează în mediu aerob, microaerofil și anaerob. Tehnicile de cultură rapide (precum 
BactAlert®) permit obţinerea pozitivarii culturilor în >50% din cazuri în 24 h si în >75% în 72 h. 

O cultură pozitivă în absenţa leucocitozei în LDP semnifică, de obicei, contaminare şi nu se tratează. 

O cultură negativă nu infirmă peritonita. Peritonitele cu culturi negative se pot întâlni în până la 
15-20% din cazuri, putându-se datora tratamentului cu antibiotice iniţiat anterior, tehnicii de 
laborator incorecte sau prelevării precoce (număr prea mic de germeni). În majoritatea cazurilor, 
sunt probabil peritonite cu stafilococi coagulazo —. 

Dacă rata peritonitelor cu culturi negative este > 20%, tehnicile de laborator trebuie revizuite şi 
ameliorate. 


20.17.2.4. Diagnosticul diferenţial se face cu alte situații cu LDP tulbure: 

e hemoperitoneu; 

e chiloperitoneu (rar); 

e menstruatie sau ovulatie la femei; 

e  fibrină; 

e constipatie severă, diaree infecțioasă, colită inflamatorie; 

afecțiuni inflamatorii acute ale viscerelor abdominale (colecistită, pancreatită, 
apendicită, diverticulită); 

e tumori solide, leucemie, limfom; 

e proba recoltată din cav. peritoneală uscată (“flush”-uri); 

peritonită cu eozinofile — ce apare: 

- de obicei, imediat după insertia cateterului de DP, 

- în timpul tratamentului cu antibiotice al unei peritonite infecțioase, 
- episodic, din motive necunoscute, 

- în asociere cu infecții parazitare sau fungice, 

- ca reacție la icodextrin, aer, sânge, medicamente I.P. 


20.17.2.5. Peritonitele refractare, recidivante şi recurente: 


Persistenta peritonitei (peritonita refractară) = menţinerea manifestărilor 
clinice şi cito-bacteriologice de peritonită după 5 zile de antibioterapie corectă. 
Recidiva peritonitei = reaparitia unei peritonite cu acelaşi germen care a 
determinat episodul precedent sau cu cultura negativa, intr-un interval < 28 zile 
de la incheierea tratamentului. 

Recurenta peritonitei = reaparitia unei peritonite la < 28 zile dupa incheierea 
tratamentului unui episod anterior de peritonita, dar cu un germen diferit. 
Repetarea peritonitei = reaparitia unei peritonite cu acelaşi germen care a 
determinat episodul precedent, intr-un interval >28 zile de la incheierea 
tratamentului. 


Aceste forme se pot datora: 

terenului precar (diabet, varstnici, imunodeprimati); 

tratamentului incorect (neconform cu antibiograma); 

unor infecții asociate (ale orificiului de ieşire, ale tunelului, ale organelor 
intraabdominale sau genitale); 

unor germeni particulari, rezistenți la antibiotice (S. aureus, Corynebacterium, 
Pseudomonas, Xantomonas) sau nediagnosticati (BK sau fungi, care nu cultivă 
decât pe medii speciale). 


Principalele măsuri de prevenire a peritonitelor sunt următoarele: 

Implantarea corectă a cateterului de DP, crearea unui tunel subcutanat cu 
traiect descendent, evitarea traumatismului şi a hematomului local, administrarea 
de antibiotice preoperator, îngrijirea corectă post-operatorie a orificiului de ieşire; 
Respectarea tehnicii corecte a schimburilor, a măsurilor de asepsie şi a paşilor 
dializei, implică o bună instruire a pacientului şi reevaluarea periodică a tehnicii; 
Eradicarea portajului nazal de S. aureus, prin tratament local cu mupirocin, 
poate scădea riscul infecțiilor orificiului de ieşire. 


20.17.2.6. Principiile antibioterapiei 


Tratamentul empiric iniţial trebuie să acopere atât germenii G+, cât şi G-. 
Administrarea antibioticelor se face de preferință intraperitoneal, odată cu 
soluţia de DP. (Administrarea I.P. a antibioticelor realizează concentraţii I.P. 
mai mari decât administrarea I.V.; în plus, permite prezervarea capitalului 
venos al pacientului). 

e Atâta timp cât dializatul efluent este tulbure, se recomandă administrarea I.P. de 
heparină (500-1.000 UI/litru LDP), pentru a se preveni obstruarea cateterului cu 
cheaguri de fibrină. 

e Administrarea antibioticelor poate fi intermitentă (la un singur schimb pe zi) 
sau continuă (la toate schimburile) (vezi tabelul 3). 


Tabelul 3. Administrarea intraperitoneala a antibioticelor: doze recomandate pentru 
DPCA. La pacienţii cu FRR (diureza > 100 ml/zi), dozele se cresc cu 25%. 


Antibiotic Administrare Administrare continuă 
a intermitenta (doza mg per litru, la toate 
(doza per schimb, schimburile) 
o data pe zi) 
Cefalosporine 
Cefazolina 15 mg/kg A 500, M 125 
Cefepima lg A 500, M 125 
Cefalotina 15 mg/kg A 500, M 125 
Ceftazidima 1-1,5 g A 500, M 125 
Peniciline 
Ampicilina ? M 125 
Oxacilina ? M 125 
Amoxicilina ? A 250-500, M 50 
Aminoglicozide 
Gentamicina 0,6 mg/kg A 8, M4 
Tobramicina 0,6 mg/ke A 8, M4 
Amikacina - 2 mg/ke A25,M 12 
Chinolone 
Ciprofloxacina ? A 50, M 25 
Altele 
Vancomicina 15-30 mg/ke la 5-7 zile A 1000, M 25 
Teicoplanina 400/12 ore 
Antifungice 
Fluconazol 200 mg 
Itraconazol 100 mg/12 ore 
Combinatii 
Ampicilină/sulbactam 2 g /12 ore A 1000, M 100 
Imipenem/cilastatin 1g/12 ore A 500, M 200 


(A = doza de atac; M = doza de menţinere; ? = absenţa datelor). După Ghidurile ISPD, 2010. 


e La pacienţii cu funcție renală reziduală (diureză > 100 ml/zi), dozele sunt cu 
25% mai mari decât la cei anurici (diureză < 100 ml/zi). 

e De asemenea, pacienții high-transporteri si cei cu clearance-uri peritoneale 
mari pot necesita doze ceva mai mari de antibiotice. 

ə În cazul administrării intermitente a antibioticelor, durata schimbului cu 
antibiotice trebuie să fie de cel puţin 6 ore, pentru a permite o bună eficacitate a 
medicamentelor. 

e Aminoglicozidele nu se administrează împreună cu penicilinele (ampicilina, 
piperacilina) în aceeaşi pungă de LDP, fiind chimic incompatibile. 
Vancomicina, cefalosporinele şi aminoglicozidele pot fi amestecate în aceeași 
pungă de LDP, însă nu în aceeaşi seringă. 

e Ca terapie empirică iniţială, până la identificarea germenilor şi antibiogramă, 
se vor administra: 

1. VANCOMICINĂ LP.2¢ si 

2.a. GENTAMICINĂ LP. la pacienţii cu diureză < 100 ml/zi, 0,6 mg/kg/zi, 
la un singur schimb, sau 

2.b. CEFTAZIDIMĂ LP. la pacienţii cu diureză > 100 ml/zi, 20 mg/kg/zi, 

la un singur schimb. La pacienţii alergici la cefalosporine, se va opta pentru 
gentamicină. 

e Dacă la examenul microscopic al dializatului efluent se evidențiază /evuri, se 
începe terapia antifungica, cu FLUCONAZOL. 

e După identificarea agentului etiologic şi obținerea rezultatului antibiogramei (care 
durează 48-72 ore în majoritatea cazurilor), se adaptează terapia pe baza acesteia. 

e O peritonita refractară la tratament necesită ablatia precoce a cateterului de DP, 
pentru prevenirea morbiditatii şi mortalităţii pacienţilor, precum şi pentru 
prezervarea funcției membranei peritoneale şi prelungirea supraviețuirii metodei. 

ə În timpul unei peritonite, se va evita folosirea de soluții de DP cu glucoză 
4,25% (soluţia “3”) (risc crescut de degradare a membranei peritoneale şi de 
agravare a unor tulburări metabolice), 


Tratamentul peritonitelor cu germeni gram pozitivi 
1, Se opreşte GENTAMICINA / CEFTAZIDIMA. 
2. Se continuă astfel: 
2.1, Stafilococ coagulazo-negativ: Se continuă VANCOMICINA, 2 g odată la 5 zile (la 
pacienţii cu diureză > 100 ml/zi) sau la 7 zile (la pacienţii cu diureză < 100 ml/zi) 14 zile. 
2.2. Stafilococ auriu: Se continuă VANCOMICINA. Dacă răspunsul la tratament este 
suboptimal, se adaugă RIFAMPICINA P.O. 600 mg odată/zi, maximum 7 zile. LINEZOLID 
în cazul S. aureus vanco-rezistent. Durata tratamentului: 21 zile. 
2.3, Enterococ (Streptococcus faecalis) sau alti streptococi: AMPICILINA 125 mg/litru, la 
fiecare schimb. În caz de rezistență la ampicilină, se continuă cu VANCOMICINA. În cazul 
enterococului ampi- şi vanco-rezistent: LINEZOLID. Durata tratamentului: 14 zile. 
3. După 3 zile de tratament, se evaluează eficacitatea acestuia: simptome, aspectul LDP. 
A. Dacă se constată ameliorare, se continuă tratamentul. 
B. Dacă nu se constată ameliorare, se repetă examenul cito-bacteriologic al LDP (celularitate + 
formula leucocitară + frotiu Gram + cultură) şi se reevaluează diagnosticul (infecţie de 
situs/tunel asociată, colonizarea cateterului etc.). 
B.1. Dacă cultura este negativă sau dacă este pozitivă cu acelaşi germen izolat inițial, se 
scoate cateterul de DP şi se continuă antibioterapia I.V. până la durata totală recomandată 
mai sus. 
B.2. Dacă cultura evidenţiază un alt germen, se adaptează antibioterapia în funcție de acesta. 
4. Peritonitele cu asocieri de germeni Gram pozitivi nu necesită a priori ablatia cateterului de DP, 
având şanse mari de vindecare sub antibioterapie corectă. 

Tratamentul peritonitelor cu germeni gram negativi 
1. Se opreşte VANCOMICINA. 
2. Non-Pseudomonas (E. coli, Klebsiella, Enterobacter, Serratia, Proteus...): Se continuă conform 
antibiogramei. Evaluare clinică după 3 zile. 
A. În caz de ameliorare, se continuă tratamentul până la 14 zile. 
B. În lipsa ameliorării se repetă examenul cito-bacteriologic al LDP (celularitate + formula 
leucocitară + frotiu Gram + cultură). 
B.1. Dacă cultura este negativă sau dacă este pozitivă cu acelaşi germen izolat initial, se 
scoate cateterul de DP şi se continuă antibioterapia I.V, încă 7 zile. 
B.2. Dacă cultura evidenţiază un alt germen, se adaptează antibioterapia în funcţie de acesta. 
3. Pseudomonas, Stenotrophomonas: 
A. Fără infecţie de situs/tunel. Se asociază două din următoarele (în funcţie de antibiogramă): 
QUINOLONA P.O., CEFTAZIDIMĂ LP., PIPERACILINĂ I.P., GENTAMICINA LP. 
Evaluare clinică după 3-4 zile. 
A.1. În caz de ameliorare, se continuă tratamentul până la 21 zile. 
A.2. În lipsa ameliorării, se scoate cateterul şi se continuă antibioterapia I.V. încă aprox. 14 
zile după intervenţie. Se va lua în considerare efectuarea unei CT abdominale (abces?) 
sau/şi a unei laparotomii exploratorii. 
B. Dacă se asociază cu infecţie de situs/tunel, se scoate cateterul de DP şi se continuă 
antibioterapia I.V. încă 14 zile după aceea. 
4. Germeni multipli sau/şi anaerobi. 
Se scoate cateterul si se continuă antibioterapia I.V. încă aprox. 14 zile după intervenţie. Se adaugă 
METRONIDAZOL I.V. sau P.O. 500 mg x 3/zi. Se va lua în considerare efectuarea unei CT 
abdominale (abces?) sau/şi a unei laparotomii exploratorii. 


Tratamentul peritonitelor cu culturi negative 
l. Continuă tratamentul empiric initial, Evaluare clinică după 3-4 zile. 
2.Dacă se constată ameliorare, se continuă cu VANCOMICINA, 14 zile şi GENTAMICINA/ 
CEFTAZIDIMA 3 zile. | 
3. În absenţa ameliorării, se repetă ex. microbiologic al LDP (nr. leucocite, FL, col. Gram, culturi — 
inclusiv pentru fungi, anaerobi şi micobacterii). 
3.1. Dacă cultura este pozitivă, se adaptează tratamentul, conform protocolului de mai sus 
3.2. Dacă cultura rămâne negativă, se continuă tratamentul. Se vor lua în considerare: ablatia 
cateterului, etiologii rare, În lipsa ameliorării, se va scoate cateterul de DP. 


20.17.2.7. Indicatiile ablatiei cateterului de DP în peritonite: 

e  Peritonitele refractare, recidivante şi repetate; 

e Peritonite asociate cu infecţii ale orificiului de ieşire şi ale tunelului subcutanat, 
cu excepţia cazului când germenul implicat este un stafilococ coagulazo — ; 
Peritonitele fungice şi tuberculoase; 

Peritonitele secundare (chirurgicale); 


20.17.3. Complicatii mecanice 


20.17.3.1. Durerea sau disconfortul abdominal apărute în timpul influxului se 
datorează distensiei bruşte a peritoneului şi apare mai frecvent la inițierea DP sau 
atunci când se creşte volumul intraperitoneal. Pot fi favorizate de infuzia prea 
rapidă, de temperatura inadecvată, pH-ul acid ori de hipertonicitatea soluţiei de 
dializă. Durerea severă şi progresivă, proporţională cu volumul de lichid introdus, 

sugerează existența unor cloazonări peritoneale. Durerea abdominală difuză 
asociată cu lichid de drenaj tulbure indică diagnosticul de peritonită. 


20.17.3.2. Scurgerile de lichid de dializă din cavitatea peritoneală pot apărea 
precoce, sub 30 zile (5-10%), sau tardiv, la peste 30 zile după implantare (2-4%). 
Pot fi exteriorizate la nivelul orificiului de ieşire al cateterului, subcutanate, 
vaginale sau pleurale (hidrotorax). 

Scurgerile precoce sunt rezultatul unor orificii de ieşire prea largi sau suturii 
incorecte a peritoneului în jurul cateterului. Apar mai frecvent la obezi, vârstnici, 
multipare, pacienţi cu diabet zaharat sau cu sindrom nefrotic (cu edem al peretelui 
abdominal). De asemenea, sunt favorizate de iniţierea precoce a schimburilor. Se 
manifestă, cel mai frecvent, prin exteriorizarea lichidului de dializă prin plagă sau 
prin orificiul de ieşire al cateterului. Scurgerea subcutanată se întâlneşte mai rar şi 
se manifestă prin edem al peretelui abdominal şi, uneori, tulburări de drenaj. În 
cazul unei scurgeri precoce, se vor reduce, temporar, volumele intraperitoneale sau 
se recurge la DPI, în poziţie culcată. Uneori este necesară întreruperea pentru 1 — 2 
săptămâni a DP şi, dacă este nevoie, tratarea în acest timp a pacientului prin HD. 
Pentru scurgerile recurente, este necesară reconstrucția chirurgicală. 

Scurgerile tardive sunt consecința diminuării rezistenţei peretelui abdominal. Se 
manifestă clinic ca şi scurgerile precoce, dar pot apare şi pierderi de dializat pe căi 
neobişnuite (de ex. pe cale vaginală). Scurgerile tardive subcutanate pot fi adesea 
oculte, dificil de diagnosticat şi se manifestă prin reducerea drenajului, ce poate fi 
greşit interpretată ca insuficiență de ultrafiltrare. Tratamentul este acelaşi ca în 
cazul scurgerilor precoce. Dacă tratamentul conservator nu este suficient, cateterul 
va trebui îndepărtat. 


20.17.3.3. Herniile şi eventratiile sunt provocate sau agravate de presiunea 
intraabdominală crescută, în special la pacienţii cu defecte congenitale sau 
dobândite ale peretelui abdominal. Cel mai frecvent se întâlnesc herniile ombilicale, 
inghinale, la nivelul liniei de incizie sau al orificiului de ieşire a cateterului. 
Factorii favorizanti sunt: tehnica incorectă de implantare a cateterului, diastazisul 
muşchilor drepți abdominali, hipotonia musculaturii abdominale. Herniile sunt 
adeseori asimptomatice, iar multe sunt depistate doar cu ocazia unei complicații. 
Încarcerarea unei hernii se manifestă prin dureri abdominale colicative, cu sau fără 
oprirea tranzitului intestinal (în funcţie de conținutul herniei — intestin sau epiploon). 
Orice hernie semnificativă trebuie corectată chirurgical, de preferinţă înainte de 
iniţierea DP, altfel, sacul herniar riscă să se mărească, împiedicând drenajul adecvat 
al lichidului de dializă din cavitatea peritoneală. Ulterior este indicată gimnastica 
medicală, pentru întărirea peretelui abdominal, şi corset de susținere. În caz de 
recidive după reluarea DPCA se va decide trecerea permanentă pe DPIN sau pe HD. 


20.17.3.4. Reducerea fluxului dializatului se poate manifesta la drenaj sau/şi la 
infuzie şi poate avea cauze multiple: 

e Scurgerile de dializat (externe, subcutanate sau pleurale) se manifesta prin 
tulburări de drenaj, cu debite normale ale efluxului şi influxului, dar volumul 
dializatului efluent este net mai mic decât cel infuzat. 

e Poziționarea incorectă sau cudarea cateterului fac ca debitul dializatului să 
varieze în funcţie de poziţia cateterului şi/sau a pacientului. 

e Obstructia orificiilor cateterului cu franjuri epiploici sau mezenter este mai 
frecventă in caz de constipatie şi de inactivitate fizică. Caracteristică este 
scurgerea în jeturi intermitente a dializatului şi ameliorarea drenajului după 
clamparea parțială a tubului de eflux. 

e Obstructia orificiilor cateterului cu depozite de fibrină poate apare după 
migrarea cateterului sau după un episod de peritonită. Tulburarea de drenaj se 
caracterizează iniţial prin influx normal sau scăzut al dializatului şi eflux mult 
redus, progresând rapid spre ocluzia cateterului. Obstrucția lumenului 
cateterului cu fibrină se manifestă prin oprirea completă a scurgerii dializatului 
prin cateter. Poate ceda după compresia pungii cu soluție de dializă, după 
spălarea cateterului cu soluţie salină sau după instilarea locală de trombolitice. 

e Obstructia orificiilor cateterului si deplasarea sa prin aderente la marele 
epiploon echivalează cu compromiterea accesului peritoneal. Spre deosebire de 
cazul astupării cu fibrină, instilarea de trombolitice nu influenţează tulburarea 
de drenaj. Examenul radiologic cu dublu contrast permite evaluarea obstructiei 
şi a dislocarii, a raporturilor cateterului cu peretele abdominal şi cu marele epiploon. 
Laparoscopia certifică diagnosticul, permiţând în acelaşi timp şi tratarea cauzei. 
Diagnosticul cauzei obstructiei poate necesita examen radiologic cu substanță 

de contrast injectată prin cateter sau laparoscopie. 

Metodele de tratament sunt: conservatoare (schimbarea poziției corpului, 
administrarea de laxative, instilarea de heparină sau trombolitice) sau invazive 
(tehnici oarbe, care folosesc tije, stilete sau sonde speciale sau tehnici directe, de 
repozitionare a cateterului sub control vizual, prin peritoneoscopie sau laparotomie). 
În caz de eşec, este necesară înlocuirea cateterului. 


20.17.4. Complicatii metabolice 


20.17.4.1. Tulburările metabolismului glucidic. Glucoza din dializat se absoarbe în 
cantitate de 100-200 g/24 ore. Absorbtia este variabilă de la un individ la altul, 
creşte în cazul utilizării de soluţii concentrate, al stazelor lungi şi în cursul 
peritonitelor şi poate induce hiperglicemii de până la 160 mg/dl la pacienţii 
nediabetici, şi chiar 300-400 mg/dl la diabetici. Consecințele pe termen lung sunt: 
hiperinsulinismul, agravarea dislipidemiei, obezitatea şi malnutritia proteică. 
Prevenirea hiperglicemiei se poate face prin limitarea folosirii soluțiilor 
hiperosmolare şi prin utilizarea altor agenți osmotici. 


20.17.4.2. Creşterea în greutate este frecvent întâlnită la pacienţii cu DP în primul 
an de la iniţierea dializei, in special la femei, la diabetici, la pacienții high-transporter-i 

şi la obezi. Această creştere în greutate ar putea fi legată, teoretic, de absorbția 
glucozei din dializat, deşi cele mai multe studii nu au constatat o relaţie 
semnificativă între cantitatea de glucoză absorbită şi creşterea ponderală. 


20.17.4.3. Tulburările metabolismului lipidic se întâlnesc frecvent la pacienţii cu 
DP, fiind caracterizate prin: creşterea colesterolului total, a LDL-colesterolului, a 
trigliceridelor şi a lipoproteinei (a)şi scăderea HDL-colesterolului. 

Factorii cei mai importanți în patogeneza acestei dislipidemii sunt 
insulinorezistenta şi absorbţia glucozei din dializat. Absorbtia glucozei stimulează 
lipogeneza de novo, care, împreună cu insulinorezistenta, determină creșterea 
fluxului de acizi graşi liberi (AGL) către ficat, unde aceştia sunt încorporați 
inVLDL. La creşterea producţiei de VLDL mai contribuie pierderile transperitoneale 
de proteine (mecanism analog celui responsabil de dislipidemia din sindromul 
nefrotic) şi reducerea catabolismului VLDL şi al trigliceridelor (probabil, din 
cauza scăderii activităţii triglicerid-lipazei hepatice şi a lipoprotein-lipazei). 

Pentru prevenirea şi tratarea dislipidemiei, se recomandă o dietă cu conţinut 
redus în colesterol şi grăsimi saturate. Aceste restricţii nu trebuie însă să afecteze 
prea mult aportul proteic şi caloric, pentru a induce malnutriție. La pacienţii 
diabetici, un bun control glicemic poate ameliora anomaliile lipidice, în special 
hipertrigliceridemia, iar soluțiile de DP cu glucoză hipertonice trebuie, pe cât 
posibil, evitate. Ca medicatie hipolipemianta, inhibitorii HMG-CoA reductazei sunt 
de electie: ei scad semnificativ colesterolul total, LDLcolesterolul si trigliceridele si 
cresc putin HDL-colesterolul. 


20.17.4.4. Malnutritia proteică se întâlneşte la circa 30-70% dintre pacienții cu 

DP, având multiple cauze, generale, asociate uremiei sau DP per se. Din ultima 

categorie fac parte: 

e Prezența cateterului si a lichidului de dializă în cavitatea peritoneala determina 
adesea disconfort abdominal, tulburări ale evacuării gastrice şi ale motilitatii 
intestinale, ce afectează apetitul alimentar. 

e Absorbtia glucozei din dializat poate fi benefică la pacienţii cu aport caloric 
alimentar redus, dar, pe de altă parte, poate favoriza reducerea ingestiei de proteine. 

e Doza de dializă şi FRR influenţează aporturile nutritive. Pierderea FRR se 
asociază cu anorexie şi instalarea unei malnutritii severe, dacă această pierdere 
nu este compensată prin creşterea dozei de dializă. 

e Bioincompatibilitatea soluţiei de DP determină o reacţie inflamatorie cronică, 
ocultă, din partea organismului, care stimulează, la rândul său, catabolismului 
proteic. Fenomenul se accentuează în cursul peritonitelor. 

e Pierderile de nutrimente în dializat constituie un inconvenient major al DP. 
În medie, se pierd 5-15 g proteine/zi, dar până la 30 g/zi în cazul unei 
peritonite. Se pierd, de asemenea, aminoacizi (2-3 g/zi), vitamine hidrosolubile 
şi microelemente. 

III. ALTE TEHNICI DE EPURARE EXTRARENALA 


III.A. PLASMAFEREZA 


20.18. DEFINIŢIE 


Plasmatereza (PL) reprezintă tehnica extracorporeală de separare a sângelui in 
plasmă şi elemente figurate, urmată de ultrafiltrarea printr-o membrană specială a 
plasmei în vederea epurării unor molecule cu greutate mare, care nu sunt eliminate 
prin tehnicile de dializă obişnuite. Plasma, odată separată, poate fi îndepărtată şi 
înlocuită cu o soluţie (plasmă proaspătă congelată sau albumină umană) sau poate 
fi purificată prin utilizarea unui al doilea filtru şi reintrodusă în organism după ce 
este pusă din nou în contact cu elementele figurate. 


20.19. INDICAȚII 


Plasmafereza se utilizează în boli în care se produc mari cantităţi de proteine cu 
proprietăți imunogenice importante (auto-anticorpi). Principalele boli în care 
intervine acest mecanism patogenic sunt: boala Goodpasture, miastenia gravis, 
trombocitopenii de etiologie imună, sau cazurile severe de lupus eritematos 
sistemic etc. De asemenea, PL se utilizează în boli în care se produc cantități mari 
de proteine cu diferite proprietăți patogenice (paraproteine, crioglobuline, 
complexe imune circulante, lipoproteine în cantităţi mari). În mod obişnuit, PL se 
asociază cu medicatia specifică (imunosupresoare, citotoxică), permiţând depăşirea 
unui punct critic dincolo de care acţionează această medicatie. In mod secundar, PL 
îndepărtează şi toxinele circulante libere sau fixate de proteinele plasmatice (în 
intoxicații endo- şi exogene, uremie). 

Fiind o tehnică costisitoare şi pretențioasă logistic, plasmafereza are indicaţii 
clare; aceste indicaţii sunt redate în tabelul 4. Conform ghidurilor Societăţii 
Americane de Afereză (ASFA), afecțiunile ce pot fi tratate prin plasmafereză au 
fost grupate în patru categorii: 

+ Categoria I — plasmafereza terapeutică este metoda standard acceptabilă, fie ca 
terapie de primă linie, fie ca adjuvant de primă intenţie a terapiilor inițiale; 
Categoria II — plasmafereza terapeutică este în general acceptată cu un rol suportiv; 

e Categoria IIT — datele actuale sunt insuficiente pentru a stabili eficiența 
plasmaferezei terapeutice; 

e Categoria IV — datele actuale au arătat lipsa de eficienţă a plasmaferezei terapeutice. 

O a S-a categorie (Categoria P — în aşteptare) a fost adăugată pentru afecțiuni 
ce pot fi tratate prin plasmafereză terapeutică folosind dispozitive ce nu sunt 
disponibile în Statele Unite ale Americii şi/sau nu au încă aprobarea FDA. Tabelul 4 
prezintă indicaţiile plasmaferezei terapeutice grupate pe sisteme şi aparate, 
comparând de asemenea ghidurile ASFA din 2007 cu cele din 2003. 

Metoda necesită un număr variabil de şedinţe (în general 5-7, dar se poate 
ajunge şi până la 14) în funcție de factorul care trebuie înlăturat şi de răspunsul 
clinico-biologic. Ulterior, în cadrul imunoglobulinelor patogene (auto—anticorpi, 
paraproteine), sinteza poate fi redusă prin asocierea terapiei imunosupresoare. 


Tabelul 4. Indicatile plasmaferezei. 


Grupul afectiunii/Nume Modalitatea de afereză ASFA ASFA 
2007 2000 
RENAL 
Glomerulonefrita rapid progresivă ANCA- Plasmafereză II II 
asociată (granulomatoza Wegener) 
Boala anticorpilor anti-membrana bazala Plasmafereza I I 
glomerulară (sindromul Goodpasture) 
Glomeruloscleroză focală si segmentara 
Primară Plasmafereză III NC 
Secundară Plasmafereză III III 
Sindromul hemolitic și uremic; microangiopatie trombotică; microangiopatie asociată transplantului 
SHU idiopatic Plasmafereză III Il 
Altele Plasmafereza III NC 
Microangiopatie asociată transplantului Plasmafereză III NC 
Diareea la pacientul pediatric Plasmafereza IV NC 
Glomerulonefrita rapid progresiva Plasmafereza m Il 
Transplantul renal: rejet mediat prin anticorpi; desensibilizare HLA 
Rejet mediat prin anticorpi Plasmafereză Il NC 
Desensibilizare HLA Plasmafereza II I 
AUTOIMUNITATE 
Sindromul catastrofal al anticorpilor Plasmafereza III NC 
antifosfolipidici 
Crioglobulinemia Plasmafereză I II 
Pemfigus vulgar Plasmafereză III NC 
Fotofereză extracorporeală III NC 
Lupus eritematos sistemic 
Altă manifestare decât nefrita Plasmafereză III III 
Nefrita Plasmafereza IV NC 
HEMATOLOGIE 
Transplantarea celulelor progenitoare Plasmafereza II Il 
hematopoetice incompatibile in sistemul ABO 
Anemie aplastică; aplazie pură a globulelor rosii__ Plasmafereza III III 
Anemie hemolitică autoimună: anemie Plasmafereză III NC 
hemolitică autoimună la cald; boala aglutininelor 
la rece 
Babezioză 
Severă Eritrocitafereză Il III 
Inhibitori ai factorilor coagulării Imunoadsorbtie III NC 
Plasmafereză II I 

Limfom cutanat cu celule T; mycosis fungoides 

Eritrodermic Fotofereză extracorporeală I I 

Non-eritrodermic Fotofereză extracorporeala IV NC 
Eritrocitoza; policitemia vera 

Simptomatica Eritrocitafereză I H 
Graft-versus-host disease 

Tegumentară Fotofereză extracorporeală II NC 

Non-tegumentară Fotofereză extracorporeală IN NC 
Hiperleucocitoză 

Leucostază Leucocitafereză I I 

Profilaxie Leucocitafereză m NC 
Hipervascozitatea din gamapatiile monoclonale Plasmafereza I II 
Purpura trombocitopenică idiopatică 

Refractara Imunoadsorbtie I N 

Refractară sau non-refractară Plasmafereză IV NC 
Malaria 

Severă Eritrocitafereză II Il 
Mielomul si insuficienta renala acuta Plasmafereza III II 
Purpura posttransfuzională Plasmafereză III I 
Alloimunizarea în sarcină Plasmafereză I III 
Anemia falciformă 

Amenintatoare de viata şi organ Eritrocitafereză I I 

Profilaxia accidentului vascular cerebral Eritrocitafereză II NC 

Preventia încărcării cu fier Eritrocitafereză II NC 
Trombocitoza 

Simptomatică Trombocitafereză II I 

Profilaxie sau secundară Trombocitafereză II NC 
Purpura trombotică trombocitopenică Plasmafereză I I 

METABOLISM 

Insuficiență hepatică acută Plasmafereză III III 
Hipercolesterolemie 

Homozigoti Extragere selectiva I I 

Heterozigoti Extragere selectiva U I 

Plasmafereza I U 

Pancreatita hipertrigliceridemica Plasmafereza III NC 
Intoxicația şi supradozajul 

Intoxicația cu ciuperci Plasmafereză II III 

Alţi compuşi Plasmafereză III II 
Boala depozitării de acid fitanic (boala Refsum) Plasmafereză II I 
Sepsisul Plasmafereza III NC 
Tireotoxicoza Plasmafereză III NC 

DIVERSE 
Cardiomiopatia dilatativă Imunoadsorbtie P NC 
Boala inflamatorie intestinală Citafereză adoptivă P NC 
Degenerescenta maculară, legată de vârstă Filtrare membranară P NC 
diferențială 
NEUROLOGIE 

Encefalomielită diseminată acută Plasmafereză III NC 
Polineuropatie demielinizantă inflamatorie acută  Plasmafereză I I 
(sindromul Guillain-Barré) 
Poliradiculoneuropatie demielinizantă Plasmafereza I I 
inflamatorie cronica 
Sindromul miastenic Eaton-Lambert- Plasmafereza II II 
Seleroză multiplă 

Boală demielinizantă inflamatorie acută a SNC Plasmafereză Il li 

Sindromul Devic Plasmafereză III NC 
Cronică progresivă Plasmafereză III III 
Miastenia gravis Plasmafereza I I 
Sindroamele neurologice paraneoplazice Plasmafereza ul III 
Imunoadsorbtie III NC 
Polineuropatiile paraproteinemice 
IgG/IgA Plasmafereză I I 
IgM Plasmafereză H II 
Mielom multiplu Plasmafereză m III 
IeG/IgA/1sM Imunoadsorbtie III ll 
Tulburarile neuropsihiatrice autoimune pediatrice asociate infectiilor streptococice; coreea Sydenham 
Severe Plasmafereza I IL 
Encefalita Rasmussen Plasmafereza I Ill 
Sindromul persoanei intepenite Plasmafereza III Ill 
REUMATOLOGIE 
Poliartrita reumatoidă refractară Imunoadsorbtie II II 
Sclerodermia (scleroza sistemică progresivă) Plasmafereză Itt Il 
Fotofereză extracorporeala IV NC 
TRANSPLANT 
Transplantul de organe solide incompatibile in sistemul ABO 
Renal Plasmafereza II NC 
Cardiac (pediatric) Plasmafereză II NC 
Hepatic Plasmafereză III NC 
Rejetul transplantului cardiac 
Profilaxie Fotofereză extracorporeală I Ill 
Tratament Fotofereză extracorporeala IL II 
Plasmafereză III IL 
Transplantul pulmonar Fotofereză extracorporeala HI NC 


20.20. COMPLICAŢII 


Incidenta complicatiilor este redusă dacă monitorizarea pacientului (TA, puls, 
ECG) şi a parametrilor tehnici (presiunea transmembranară, presiunea venoasă si 
arterială, eficienţa anticoagulării în circuitul extracorporeal, debitul sangvin) sunt 
efectuate adecvat. Riscul de deces asociat acestei modalități de tratament este 
relativ redus, fiind estimat la 1/500 de pacienţi, respectiv 1/3000 de tratamente. 
În general, complicațiile asociate plasmaferezei sunt clasificate în trei categorii: 


complicațiile accesului vascular: hematom, pneumotorax, hemoragie 
retroperitoneală; 

complicațiile procedurii în sine: hipotensiune arterială, hemoragii, reacții 
alergice (la etilen oxid), tulburări de ritm; 

complicaţii legate de anticoagulare: hipocalcemie severă şi alcaloză metabolică 
(induse de utilizarea citratului). 

Complicatiile cele mai frecvente ale sunt reacțiile alergice (0-12%), hipotensiune 


arterială, reacţii vaso-vagale (0-12%), reacții febrile (1-18%), hipocalcemie 
simptomatică (0-9%), aritmii (3%), intoxicație cu citrat (foarte rară). În funcţie de 
tipul de complicatie, tratamentul este diferit: steroizi, antihistaminice, administrarea 
de calciu, scăderea ratei de infuzie a anticoagulantului (citrat). 

III.B. DIALIZA HEPATICĂ 


20.21. PRINCIPII GENERALE 


Dializa hepatică (numită şi „dializa albuminică”) reprezintă o tehnică modernă de 
epurare extracorporeală a substanțelor cu toxicitate sistemică şi hepatică legate de 
albumină. Un număr însemnat de metaboliți, printre care şi bilirubina, se 
acumulează în insuficiența hepatică acută (vezi tabelul 5), majoritatea acestora 
prezentând o legare importantă de proteinele serice, respectiv a/bumină, care 
prezintă situs-uri specifice de legare pentru diverse substanţe transportate. Ipoteza 
fiziopatologică de la care s-a pornit în dezvoltarea dializei hepatice a fost aceea că 
acumularea de toxine legate de albumină, ca urmare a clearance-ului hepatic 
insuficient, conduce la niveluri tisulare ridicate ale acestor metaboliți. Îndepărtarea 
selectivă a toxinelor din circulație ar conduce la redistributia şi scăderea nivelurilor 
plasmatice şi tisulare ale acestora. Toxinele legate de albumină precum bilirubina si 
acizii biliari au un potenţial hepatotoxic ridicat, fiind responsabile de iniţierea 
apoptozei şi a necrozei la nivel hepatocelular. Astfel, a apărut ideea utilizării unui 
sistem de dializé albuminică pentru îndepărtarea substanțelor hidrofobe la pacienții 
cu insuficienţă hepatică severă, la care eficiența dializei „clasice” se dovedise a fi 
mai mult decât modestă. 


Tabelul 5. Metaboliti hidrofobi legaţi de albumina serică, 


care ating concentrații mari în insuficiența hepatică acută. : 


Acizi biliari Indoli 
Bilirubină Mercaptani 
Substanțe digoxin-like Oxid nitric 
Benzodiazepine endogene Fenoli 

Acizi graşi cu lant scurt şi mediu Prostacicline 
Aminoacizi cu nucleu aromatic Triptofani 


Ca principiu al dializei hepatice, sângele pacientului intra în contact cu o soluție 
de albumină umană 20%, prin intermediul unei membrane semipermeabile, 
realizată din capilare asemănătoare celor folosite în hemodializă. Rezultă un 
ultrafiltrat primar, care conţine toxine hidrosolubile şi albumină încărcată cu toxine 
hidrofobe. Acesta este trecut într-un circuit secundar închis (alcătuit dintr-un filtru 
de hemodializă, un cartuş de cărbune activat şi o coloană de rășini schimbătoare de 
ioni), care are rolul de a reţine substanţele hidrosolubile si de a regenera albumina 
„pură”, nelegată de toxine. Albumina este recirculată, preluând noi molecule de 
toxine care vor fi la rândul lor epurate de către sistemul secundar. Se substituie în acest 
fel atât funcția renală, cât şi cea hepatică. Principalul sistem care pune în practică 
dializa hepatică se numeşte MARS (Molecular Adsorbents Recirculating System). 

20.22. INDICAȚII 


Principala indicație a dializei hepatice este insuficiența hepatică acută (IHA), 
survenită pe un ficat anterior indemn sau ca urmare a decompensării unei 
hepatopatii cronice severe. IHA, indiferent de etiologie (etilică, virală, intoxicații 
acute cu ciuperci sau cu medicamente) este grevată de o mortalitate foarte ridicată; 
tratamentul clasic de susținere, cât şi metodele ,,traditionale” de epurare extrarenală 
(hemodializa, hemodiafiltrarea, plasmafereza), nu aduc beneficii majore în 
majoritatea cazurilor. Utilizarea dializei hepatice în IHA are ca scop susținerea 
organismului in fata agresiunii toxice endogene pentru a câştiga timpul necesar 
regenerării hepatice sau efectuării transplantului hepatic. În decompensările severe 
ale hepatopatiilor cronice, dializa hepatică şi-a dovedit eficiența în crearea unei 
„punţi” până la transplantul hepatic. De asemenea, dializa hepatică este utilă în 
unele cazuri de sindrom hepato-renal. 

O altă variantă a sistemului MARS o reprezintă aparatul Prometheus, acesta 
fiind un dispozitiv care se bazează pe separarea fracționată a plasmei şi absorbţie. 
Poate şi utilizată atât pentru susţinerea funcției hepatice simultan cu dializa sau 
numai pentru dializa convenţională. Sistemul Prometheus elimină toxinele legate de 
albumină si pe cele hidro-solubile în doi paşi distincti. Într-o primă etapă, albumina 
proprie a pacientului este separată din sânge de către filtrul AlbuFlow, trecând apoi 
prin coloanele absorbante, unde toxinele legate de albumină sunt fixate prin contact 
direct cu un material absorbant cu afinitate foarte mare. Aşadar, nu este necesară 
albumină externă pentru acest tratament. În final, toxinele hidrosolubile sunt 
îndepărtate eficient prin dializarea directă a sângelui pacientului. 

IV. TRANSPLANTUL RENAL 


20.23. INTRODUCERE 


Insuficienta renală cronică terminală impune, pentru menținerea vieţii — iniţierea 
terapiei de substituție funcţiei renale excretorii, prin dializă sau transplant renal. 
Disponibilitatea largă a celor două tipuri de dializă (peritoneală şi hemodializă) 
precum şi amplificarea activităţii de transplant renal a permis o mare flexibilitate în 
abordarea terapeutică a fiecărui caz. Totuşi, transplantul renal rămâne metoda de 
preferat, atât din perspectiva pacientului, cât şi din cea a echipei medicale. Deloc de 
neglijat, transplantul renal reprezintă şi cea mai eficace metodă de substituție din 
punctul de vedere al costurilor per pacient şi deci din punctul de vedere al 
organizatorului de sănătate şi al societăţii în general. 


IV.A. IMUNOLOGIA TRANSPLANTULUI 


Sistemul Imun (SI) reprezintă un ansamblu de molecule, celule, ţesuturi şi organe a 
cărui funcție principală este aceea de a face distincția între structurile proprii 
organismului (structuri self), pe care le „tolerează” şi structurile străine 
organismului (structuri non-self, sau antigene) pe care le atacă şi îndepărtează prin 
generarea unui Răspuns Imun (RI). 

Sistemul Imun poate fi împărţit într-un SI nespecific (înnăscut) şi unul specific 
(adaptativ). Acesta din urmă este format din limfocitele B şi T, singurele celule din 
organism care exprimă receptori pentru antigen. De vreme ce noțiunea de receptor 
implică noţiunea de specificitate a recunoaşterii şi legării ligandului, numărul 
extrem de mare de antigene existente in natură (minimum 10’) impune un număr similar 
de mare de receptori pentru antigen. Tocmai din acest motiv, limfocitele reprezintă 
nişte celule extrem de speciale în cadrul organismului. O altă caracteristică 
remarcabilă a SI specific este dată de memoria imunologică, altfel spus de 
capacitatea limfocitelor de a răspunde mai eficient la un nou contact cu antigenul 
respectiv. Această proprietate este exploatată în cadrul procesului de vaccinare. 

Sistemul imun nespecific utilizează molecule şi celule care sunt capabile să 
intre în funcţiune într-un interval de timp foarte scurt de la contactul cu antigenul. 
Comportamentul SI nespecific este acelaşi, indiferent de antigen sau de numărul de 
contacte cu antigenul respectiv. 

Cele două sisteme sunt însă, în mod critic, complementare şi un răspuns imun 
eficient va impune, în majoritatea cazurilor, colaborarea lor. 

Baza imunologiei moderne se regăseşte în teoria selecției clonale, care afirmă, 
printre altele, că: 

e receptorii pentru antigen sunt structuri pre-formate (formate înaintea 

contactului cu antigenul); 

e fiecare limfocit posedă receptori pentru antigen cu o unică specificitate; 

e consecință a legării antigenului, limfocitele se activează, proliferează, se 
diferențiază şi eliberează o serie de produşi; 

e limfocitele care exprimă receptori capabili să recunoască structuri self sunt 
eliminate, asigurându-se astfel toleranța fata de self. 


Chiar dacă ambele tipuri de limfocite provin din aceeaşi celulă stem limfoidă, 
între limfocitele B şi T există o mulțime de diferente: organul limfoid primar in 
care se formează (măduva hematogenă versus timus), tipul de receptor pentru 
antigen, maniera de recunoaştere a antigenului, molecule secretate, etc. 

Dacă celulele stem limfoide rămân în măduva hematogenă, vor urma o serie de 
etape de diferenţiere care vor conduce la apariţia limfocitelor B. Cele mai 
importante evenimente care au loc de-a lungul acestui proces sunt cele legate de 
producţia receptorului pentru antigen al limfocitului B şi de „selectarea” 
limfocitelor care pot părăsi măduva osoasă. 

Receptorul pentru antigen al limfocitului B se numeşte „B cell receptor” — BCR 
şi este alcătuit dintr-un component dedicat legării antigenului, numit imunoglobulină 
(Ig) şi un component dedicat transmiterii intracelulare a semnalului recepționat (2 
perechi de molecule, denumite Iga şi IgB). Moleculele de imunoglobulina sunt 
alcătuite din 2 lanţuri uşoare (L — light) identice şi două lanţuri grele (H — heavy) 
identice, unite prin legături disulfidice interlant şi legături fizice (figura 5). 

Fiecare din aceste lanţuri este alcătuit dintr-o parte variabilă şi una constantă. 
La formarea situsului de legare al moleculei, denumit „paratop”, participă atât 
domeniul variabil al lanţului greu cât şi al lanțului uşor, astfel că molecula de Ig 
posedă 2 paratopi identici. 

În mod remarcabil — fenomen unic limfocitelor — fiecare dintre aceste lanţuri 
polipeptidice, greu şi uşor, este codat de câte un set de gene şi nu de o genă unică. 
Astfel, partea variabilă a lanţului greu este codata de 3 segmente genice (V, D si J), 
iar partea constantă de 1 genă (Cy). Partea constantă a lanțului H va decide 
încadrarea Ig-nei într-una din cele 5 clase sau isotipuri: A, D, E, G, M!. Partea 
variabilă a lanțului uşor este codată de 2 segmente genice (V şi J), iar partea 
constantă de 1 genă (C). Asamblarea segmentelor genice se realizează cu ajutorul 
unui mecanism de rearanjare genică, unic limfocitelor, sub acțiunea unor enzime 
denumite RAG-1 şi RAG-2 (recombination activation gene). În cursul formării 
limfocitelor B, celulele încearcă mai întâi să producă lanţurile grele şi doar dacă 
acest proces este încununat de succes, celula va trece la producţia de lanţuri uşoare. 
Dat fiind faptul că rearanjarea genică se realizează la întâmplare, numărul de 
combinații care pot fi obţinute este impresionant. La aceasta se adaugă însă şi alte 
mecanisme, care vor putea conduce la un numar de molecule care ar putea să 


' Unele clase beneficiază de subclase. Astfel, IgG prezintă 4 subclase, IgG1, IgG2, IgG3 şi IgG4, iar 
IgA două subclase, IgA] şi IgA2, consecință a existenței unor gene Cyl, Cy2, Cy3, Cy4 şi respectiv 
Cal, Ca2 distincte. 

depăşească numărul antigenelor din natură. O serie de receptori astfel formaţi se 
vor dovedi însă specifici pentru structuri self, prezente la nivelul organului limfoid 
primar. Aceste limfocite „autoreactive” vor fi ucise (,,deletate”) prin apoptoză, sau 
inactivate prin anergizare în cadrul unui proces denumit de „selecţie negativă”. Ca 
urmare, limfocitele care părăsesc organul limfoid primar sunt mature, funcționale, 
dar „naive” (nu au luat contact cu antigenul încă). Aceste limfocite se îndreaptă 
spre organele limfoide secundare (ganglioni limfatici, splina, MALT — țesut limfoid 
asociat mucoaselor), care oferă micromediul ideal pentru desfăşurarea unui RI. 

ER 

Figura 5. Modelul schematic al moleculei de imunoglobulină 
(igG1, molecula prototip). 

Lanturile grele sunt unite prin legături disulfidice inter-lant incluse în „regiunea balama”. Studiile 
enzimatice care au condus la acest model au utilizat papaina şi pepsina. Papaina, care taie molecula 
deasupra legăturilor disulfidice, conduce la obţinerea a două fragmente Fab (Fragment Ag binding — 
fragmente care leagă antigenul) şi un fragment Fc (fragment cristalizabil). Pepsina, care taie 
dedesubtul legăturilor disulfidice, conduce la obţinerea unui fragment Fab’, şi multiple fragmente pFc. 

În forma membranară, moleculele de Ig sunt asociate cu moleculele Iga şi Ig, care sunt constante şi 
au rol în transmiterea semnalului. Acest ansamblu molecular formează BCR (adaptat după Kindt TJ, 
Osborne BA, Goldsby R- Kuby Immunology). 


Odată activate, limfocitele B proliferează, apoi se diferențiază. O cale de 
diferenţiere va conduce la plasmocite, celule cu talie mare şi citoplasmă abundentă, 
care nu mai exprimă Ig pe suprafață, dar care ajung să secrete „anticorpi” (Ac), 
molecule cărora le lipseşte porțiunea destinată insertiei în membrană. Dat fiind faptul 
că paratopii nu sunt afectaţi, moleculele de Ac retin capacitatea de legare a Ig-nelor 
şi vor putea astfel recunoaşte şi lega antigenele, generând complexe antigen-anticorp. 


? Toate limfocitele B naive exprimă pe suprafață IgM şi IgD. Consecutiv activării, expresia IgD se 
va pierde, iar expresia IgM va putea fi, eventual, înlocuită de expresia unui alt isotip. 

Dacă celulele stem limfoide migrează în timus, evoluția acestora va fi complet 
diferită, ajungându-se la diferențierea celulelor T. Procesele de rearanjare genică, 
similare celor suferite de limfocitele B, vor conduce la obţinerea fie a unui receptor 
pentru antigen (TCR — T cell receptor) de tip y8, fie af” (figura 6). 


TCR 

Figura 6. Structura TCR. 
TCR este un heterodimer format din lanțurile aß (TCR2) sau y (TCR1), unite prin legătura 
disulfidică inter-lant si legături fizice. Acest heterodimer este asociat la nivel transmembranar cu 
molecula CD3 (formată din lanţurile y, 5, s şi 7 sau (), care are rol în transmiterea intracelulară a 
semnalului (adaptat dupa Kindt TJ, Osborne BA, Goldsby R- Kuby Immunology). 


În paralel cu expresia TCR, celulele T in dezvoltare (timocite) vor ajunge să 
exprime moleculele co-receptor CD4 şi CD8. În acest stadiu, timocitele sunt 
denumite dublu pozitive şi vor suferi un prim proces de selecţie (selecție 
„pozitivă”), care are menirea să elimine prin apoptoză toate timocitele care nu 
recunosc, sau care leagă cu o forță prea mare, o serie de molecule denumite MHC — 
Complex Major de Histocompatibilitate. 

Aceste molecule, asupra cărora vom reveni, au menirea de a „prezenta” un 
fragment antigenic limfocitelor T. TCR-ul este foarte diferit funcțional de Ig prin 
aceea că dacă aceasta din urmă recunoaşte exclusiv antigenul, TCR-ul trebuie să 
recunoască si să lege simultan Ag-ul (non-self) şi MHC-ul (self). Altfel spus, TCR-ul 
nu poate recunoaşte Ag-ul decât dacă acesta este prezentat de către molecule MHC 
self. Fenomenul se numește „restricție MHC” şi este o consecinţă a procesului de 
selecție pozitivă. 

O altă consecință a selecţiei pozitive este diferențierea în continuare a timocitelor, 
până atunci dublu pozitive. Dacă TCR-ul acestor celule se leagă la o moleculă 


° Aproximativ 95% din limfocitele T umane exprimă TCR2 — af. 

MHC I, atunci molecula co-receptor utilizată este CD8, pe care celula o va păstra, 
spre deosebire de molecula CD4 care va dispare. În consecință, timocitul se va 
diferenţia într-un limfocit T citotoxic. Dacă însă TCR-ul va recunoaşte şi lega o 
moleculă MHC II, co-receptorul care va fi utilizat şi păstrat va fi CD4, iar timocitul 
se va diferenţia într-un limfocit T helper. 

Procesul de selecție pozitivă va trebui însă urmat de un proces de selecţie 
negativă, care are, ca şi în cazul limfocitelor B, menirea de a elimina limfocitele 
autoreactive. Limfocitele T care părăsesc timusul sunt deci deja diferențiate în 
aceste subpopulatii* si sunt de asemenea mature, functionale, dar naive. Odate 
ajunse in organele limfoide secundare, vor putea fi eventual activate in cadrul unui 
RI si vor putea să se diferentieze mai departe în celule efector. În absenţa activării, 
limfocitele B şi T circulă permanent în organism, amplificând şansele întâlnirii 
antigenului. Acest fenomen este cunoscut sub numele de „trafic limfocitar”. 


20.24. IMUNITATEA UMORALĂ ŞI CELULARĂ 


Chiar dacă sunt interdependente şi arareori sunt declanşate în organism RI care să 
nu includă ambele componente, cele două tipuri de imunitate sunt distincte, având 
meniri diferite. 


20.24.1. Imunitatea umorală 


Imunitatea umorală este mediată de limfocitele B care s-au diferențiat în plasmocite 
şi au secretat anticorpi. Efectorii acestui tip de imunitate sunt reprezentați deci de 
moleculele de Ac serici care, răspândindu-se in organism, ajung în „umori”, incluzând 
aici lichidele interstitiale. Legarea Ac-ilor la antigene va conduce la formarea de 
complexe Ag-Ac sau complexe imune (CI), iar aceasta va avea drept urmare 
activarea sistemului complement (SC) şi a celulelor care exprimă receptori Fc 
(FcR). Dat fiind faptul că anticorpii nu pot penetra prin membrana celulelor (inclusiv 
a patogenilor), RI umoral nu este eficient în cazul patogenilor intracelulari. 


20.24.2. Imunitatea celulară 


Imunitatea mediată celular se referă, în principal, la răspunsul limfocitelor T. Odată 
activate, limfocitele Th se vor diferenția in alte două subpopulatii principale, 
denumite Thl şi Th2. Fiecare dintre acestea va secreta factori solubili (citokine) 
distincti, care exercită acţiuni diverse asupra unor numeroase celule, atât limfoide 
cât şi non-limfoide. În această manieră, limfocitele Th au posibilitatea să 
colaboreze cu multiple celule, cărora le impun practic o anumită manieră de 


* În timus se diferenţiază şi o a treia subpopulatie de limfocite T, denumite T reglatoare (Treg), 
caracterizate de fenotipul CD4+, CD25+, FoxP3+. 

comportament. Majoritatea citokinele secretate de limfocitele Th1 şi Th2 au efecte 
antagonice, astfel că cele două tipuri de limfocite se suprimă reciproc. 

Activarea limfocitelor Tc depinde în bună măsură tot de limfocitele Th. Spre 
deosebire de limfocitele Th însă, Tc acționează asupra unei celule cu care ia contact 
direct şi pe care, în final, o va ucide (celula ţintă). 

Activarea limfocitelor Thl va avea ca efect, printre altele, secreția de factori 
solubili care vor juca un rol decisiv în migrarea şi activarea monocitelor şi 
macrofagelor. Implicarea acestor celule va necesita o perioadă prelungită de timp 
şi, din acest motiv, răspunsul inflamator declanşat este denumit, în situaţii 
patologice, hipersensibilitate de tip întârziat (DTH - Delayed Type 
Hypersensitivity). Ca urmare şi limfocitele T responsabile pentru declanşarea 
acestui tip de răspuns sunt denumite Tpru. 


20.25. MHC — COMPLEXUL MAJOR DE HISTOCOMPATIBILITATE 


Complexul Major de Histocompatibilitate reprezintă un complex de gene, situate la om 
pe cromosomul 6. Produşii acestor gene sunt molecule cu un rol decisiv în activarea 
limfocitelor T, dar şi în procesele de respingere sau acceptare a unei grefe. În funcție 
de specie, MHC poartă diferite denumiri: H-2 (Histocompatibilitate 2) la şoarece, HLA 
(Human Leukocyte Antigen) la om, DLA (Dog Leukocyte Antigen) la câine, etc. 

Se descriu două seturi majore de gene şi molecule MHC, denumite ca atare 
MHC I si MHC IL. 

Structura MHC I cuprinde un lant glicoproteic „greu” a, cu o greutate 
moleculară de aproximativ 43 de kDa şi un lant „uşor”, denumit B2 microglobulină 
(B2m), cu o greutate moleculară de aproximativ 12 kDa (vezi figura 7). 


Figura 7. Structura MHC I. 
MHC I este un heterodimer format dintr-un lant „greu” a şi un lant scurt, constant, denumit B2 
microglobulină. Lanţul a este codat de gene din complexul genic MHC de pe cromosomul 6 uman, 

în timp ce B microglobulina este codată de o genă situată pe cromosomul 15. Lanţul œ prezinta 3 
domenii extracelulare din care domeniile variabile al şi a2 formează o structură particulară 
denumită „cupă”. Moleculele MHC I sunt exprimate de imensa majoritate a celulelor nucleate. 


Acesta din urmă este totodată un lant constant, care se poate regăsi şi în 
structura altor molecule (MHC I-like) şi este codat de o genă situată pe un alt 
cromosom. Domeniul a3 este constant, globular, în schimb domeniile a1 şi a2 sunt 
variabile şi generează împreună o structură denumită „cupă”, formată dintr-un 
planşeu alcătuit din foi B pliate antiparalele şi două margini formate a-helix-uri. 
Cupa este destinată legării unor peptide, self sau non-self, care vor fi oferite spre 
prezentare limfocitelor Tc. Moleculele MHC I sunt exprimate pe imensa majoritate 
a celulelor nucleate din organism, ceea ce face astfel ca majoritatea celulelor 
organismului să poată deveni, la un moment dat, ,,tinte” pentru atacul SI specific, 
putând fi astfel îndepărtate selectiv. 

Moleculele MHC II sunt formate din două lanţuri, a şi B, ambele codate de 
gene situate în complexul genic MHC (vezi figura 8). 

Aceste două glicoproteine, cu greutăți moleculare de aproximativ 35 şi 
respectiv 28 kDa, formează cu ajutorul domeniilor a1 şi B1 o cupă similară celei 
descrise în cazul MHC I, cu ajutorul căreia prezintă peptide limfocitelor Th. 
Distribuţia celulară a MHC II este mult mai restrânsă, aceste molecule fiind exprimate 
pe o categorie funcţională de celule denumite celule prezentatoare de antigen (APC 
— Ag presenting cells). Principalele APC (,,profesionale”) sunt reprezentate de 
macrofage, limfocite B si de celulele dendritice (DC), celule care sunt totodata 


capabile să ofere toate cele 3 semnale necesare pentru activarea limfocitelor Th naive’. 


Figura 8. Structura MHC II. 
MHC II este un heterodimer format din lanţurile œ si P. Ambele lanţuri sunt codate de gene din 
complexul genic MHC. Domeniile variabile a1 şi B1 formează împreună o structură similară cupei 


5 O multitudine de alte celule pot fi stimulate de aşa natură încât să exprime MHC II si să prezinte 
peptide limfocitelor Th, dar aceste celule nu pot oferi semnalul co-stimulator. 

MHC I. Moleculele MHC II sunt exprimate în principal de „celulele prezentatoare de antigen” (APC). 

Genele şi moleculele MHC pot fi de asemenea împărţite în „clasice” şi „non- 
clasice”. În cazul MHC I uman, genele şi produsii clasici sunt denumiți cu literele 
latine A, B şi C (HLA-A, HLA-B, HLA-C), în timp ce în cazul MHC II uman, 
aceştia sunt denumiți cu literele DP, DQ, DR (vezi figura 9). 


Figura 9. Organizarea genelor HLA. 
Genele A, B si C codifică pentru diferite tipuri de lanţuri a ale moleculelor MHC I. Moleculele 
MHC II sunt codate de 3 perechi de gene (pentru lanţul a şi, respectiv B) denumite DP, DQ şi DR. 


O caracteristică foarte specială a genelor MHC este dată de numărul extrem de 
mare de variante alelice pe care fiecare dintre ele le prezintă. Cum genele MHC 
sunt dominante, iar exprimarea lor se realizează de o manieră co-dominantă, este 
mult mai probabil ca un individ să fie heterozigot pentru fiecare dintre acestea, 
astfel că va exprima simultan pe suprafața celulară atât varianta codată de gena 
maternă, cât şi varianta codată de gena paternă. Aceasta explică unicitatea fiecărui 
individ (cu excepţia notabilă a gemenilor monozigoti), fiind practic caracterizat de 
un cod genetic şi molecular distinct. 


20.26. ACTIVAREA LIMFOCITELOR 
20.26.1. Activarea limfocitelor T 


Sistemul utilizat de limfocitele T diferă în mod important de cel utilizat de 
limfocitele B şi implică, în mod esenţial, internalizarea iniţială a antigenului de 
către o altă celulă, procesarea antigenului până la peptide scurte şi prezentarea 
acestor peptide antigenice de către cupele moleculelor MHC pe suprafaţa celulelor 
respective. Astfel, limfocitele T, spre deosebire de limfocitele B, nu recunosc Ag 
libere, ci fixate la suprafața unui partener celular. În plus, TCR nu recunoaşte 
structuri tridimensionale, ci liniare. Nu în ultimul rând, TCR trebuie să recunoască 
simultan Ag-nul (o structură non-self) şi MHC-ul (o structură self). 

Antigenele recunoscute de limfocitele Th si Tc sunt la rândul lor distincte, fiind 
denumite exogene şi, respectiv endogene. 


20.26.1.1. Activarea limfocitelor Th 
Antigenele exogene sunt initial preluate de către APC-uri şi ajung în 
compartimentul endosomal al celulei. Aici vor suferi un proces de degradare 

controlată, denumit „procesare”. Ca urmare, antigenele vor fi reduse la peptide 
scurte, fragmentele destinate cupei MHC II având lungimi de cca. 18 aa. Odată ce 
cupa este încărcată şi molecula MHC astfel stabilizată, complexul MHC II/peptid 
este exprimat pe suprafața APC şi oferit spre prezentare limfocitelor Th (figura 10). 

TCR va trebui să recunoască simultan marginile (a-helix) ale moleculei MHC 
II şi peptidul antigenic. De asemenea, limfocitul Th va trebui să se fixeze la 
suprafața APC-ului cu ajutorul unui set de molecule de adeziune şi va utiliza 
molecula co-receptor CD4 pentru a se lega la domeniul 62 al MHC II. În această 
manieră, limfocitul Th va putea recepționa primul semnal activator. Al doilea 
semnal, co-activator, va fi recepționat prin intermediul moleculei CD28, care se 
leagă la una dintre moleculele B7-1 sau 2, prezente exclusiv pe suprafața APC- 
urilor profesionale. În absența semnalului co-stimulator, limfocitele Th naive devin 
anergice. Consecinta a primelor două semnale activatoare, limfocitele Th vor începe să 
secrete interleukină 2 (IL-2) şi, in mod sincron, să exprime receptorul pentru IL-2, 
în această manieră receptionand al treilea semnal de activare (semnal autocrin). 

Odată activate, limfocitele vor începe să prolifereze şi apoi să se diferentieze în 
celule efector. Evoluţia către un limfocit de tip Thl sau Th2 depinde de 
micromediul în care se desfăşoară RI şi mai ales de tipul de APC. 


-Plasmalema APC 


Plasmalemă LT 


Figura 10. Activarea limfocitelor Th. 

Activarea limfocitelor Th naive necesită 3 semnale independente. Semnalul activator fiziologic este 
generat prin legarea TCR la complexul MHC Il/antigen de pe suprafaţa celulei prezentatoare de 
antigen. Semnalul co-activator este recepționat prin intermediul moleculei CD28, care se leagă la 
moleculele B7-l sau B7-2, prezente exclusiv pe suprafaţa APC-urilor profesionale. Al treilea 
semnal este generat autocrin, prin secreția de IL-2 si exprimarea sincronă a IL-2 receptor. Urmare a 
acestor 3 semnale, limfocitul începe să prolifereze, după care va urma un proces de diferenţiere. 
Receptionarea semnalului 1 în absenţa semnalui 2 va conduce la anergizarea limfocitului Th naiv. 


Semnalizarea intracelulară 
Molecula co-receptor CD4 şi lanţurile CD3 asociază la partea intracitoplasmatica 
protein tirozin kinaze (PTK) din familia src. Activarea acestora va conduce la 
fosforilarea aa de tirozina de la nivelul motivelor structurale ITAM (immunreceptor 
tyrosin based activation motif). Aceasta va conduce la recrutarea unei alte PTK 
intracitoplasmatice denumită ZAP-70. src kinazele vor fosforila ZAP-70 şi aceasta 
se va activa, conducând mai departe, prin intermediul unui set de molecule adaptor, 
la fosforilarea şi activarea fosfolipazei C yı (PLC-y.). Această enzimă va scinda un 
substrat membranar, fosfatidil inositol di-fosfat (PIP2) in inositol trifosfat (IP3) şi 
diacil glicerol (DAG). IP; va actiona asupra depozitelor de calciu si va determina 
creşterea concentraţiei intracitoplasmatice de Ca”. Prin cuplarea calciului cu 
calmodulina se ajunge la formarea unui compus care va activa calcineurina. Aceasta 
este o fosfatază care va defosforila NF-AT (nuclear factor of activated T cells) şi 
va permite translocarea acestuia în nucleu, unde va acționa ca factor transcriptional. 
În prezența calciului, diacilglicerolul va activa un set de protein kinaze C, care 
vor determina fosforilarea produsului I-kB, consecința fiind eliberarea factorului 
NF-kB, care va putea fi ulterior translocat în nucleu, unde va acţiona ca factor 
transcriptional. 


Un alt efect al activării enzimei ZAP-70 este catalizarea schimbului GDP 
(guanozin di-fosfat) — GTP (guanozina tri-fosfat) la nivelul moleculei G mici 
membranare ras. Consecința este reprezentată de activarea cascadei enzimatice a 
kinazelor MAP (mitogen activated protein), care va conduce la fosforilarea unui 
factor intranuclear denumit fos. 

Legarea moleculei co-stimulatoare CD28 va initia de asemenea o cale de 
semnalizare, care va implica activarea fosfatidil inositol 3 kinazei (PI-3K), care va 
avea ca efect generarea de fosfatidil inositol trifosfat (PIP3) şi activarea căii de 
semnalizare a kinazei JNK (jun N terminal kinase) ce va fosforila produsul jun. Jun 
fosforilat va forma, împreună cu fos fosforilat, compusul AP-1, iar acesta va 
acționa împreună cu NF-AT si NF-kB activând transcriptia genelor unor citokine 
(în primul rând IL-2) şi stabilizând produsii de transcripție (vezi figura 11). 


Aceste căi de semnalizare intracelulară sunt tintite de diferite imunosupresoare 
(vezi figura 12), a căror descriere detaliată este prezentată într-un capitol distinct. 

Figura 11. Activarea limfocitelor Th — evenimente intracelulare. 

Primele 2 semnale activatoare conduc la generarea factorilor transcriptionali NF-AT, NF-kB şi API, 
responsabili pentru activarea secreției de IL-2. Simultan, este exprimat receptorul pentru IL-2 de 
mare afinitate (format din lanţurile a, B şi y). IL-15R aparţine aceleiaşi sub-familii de receptori, care 
are în comun lanțul y. IL-2 va acționa ca al 3-lea semnal activator pentru limfocitul Th. Kinazele 
Jak3, asociate IL-2R, vor fosforila si activa PI-3 kinaza, care va acționa asupra mTOR (mammalian 
Target Of Rapamycin), proteine conservate de-a lungul evoluţiei. Calea de semnalizare mTOR este 
reglată de o serie de semnale dintre cele mai diverse: mitogeni, factori de stress, insulină, unii 
aminoacizi, glucoza. mTOR va acționa asupra CDK (Cyclin-dependent kinases), care sunt 
serin/threonin kinaze, a căror activitate depinde de legarea la ciclină (o proteină reglatoare). 
Consecinţă a acestor 3 semnale activatoare, celula începe să parcurgă etapele ciclului celular şi 
începe să prolifereze. 


20.26.1.2. Activarea limfocitelor Tc 

Antigenele endogene sunt denumite ca atare deoarece, odată internalizate, acestea 
ajung în compartimentul citosolic al celulei respective şi vor urma aceeaşi cale ca şi 
proteinele proprii ale celulei. Procesarea se realizează cu ajutorul unui organit 
specializat, denumit proteasom. Celulele confruntate cu un Ag endogen îşi vor 
transforma proteasomul „menajer” (house-keeping) prin adăugarea unor unități 
catalitice suplimentare (proteasom imun). Rezultatul procesării este reprezentat de 
peptide de cca. 9 aa, care vor fi transportate cu ajutorul unor proteine de şoc termic 
la nivelul membranei externe a reticulului endoplasmatic (RE), iar de aici, cu 
ajutorul moleculelor TAP-1 (transporter associated peptides) şi TAP-2 în interiorul 
RE. Aici, peptidele endogene vor putea fi încărcate în cupa moleculelor MHC I. 

Odată realizat acest proces, complexul MHC I/peptid devine stabil si va putea fi 
transportat cu ajutorul aparatului Golgi la nivelul suprafeţei celulare, fiind oferit 
spre recunoaştere limfocitelor Tc (figura 13). 


Celulă prezentatoare Plasmalemă APC 
de antigen (APC) 


| Sirolimus | 

Limfocit T (LT) 


Figura 12. Tinte de actiune ale imunosupresoarelor. 
Ciclosporina se combină cu ciclofilinele si inhibă activarea calcineurinei. Tacrolimus-ul (FK506) 
acţionează asupra FK-BP12 (FK binding protein) dar are acelaşi efect de inhibare a calcineurinei. 
Ca atare, Ciclosporina şi Tacrolimus-ul nu pot fi administrate împreună. Sirolimus-ul (rapamicina) 
se leagă de asemenea la FK-BP12 dar are o acţiune distinctă, prin inhibarea funcţiei mTOR. Ca 
urmare a excesului de FK-BP12 din celule, Sirolimus-ul şi Tacrolimus-ul pot fi asociate 


În mod similar limfocitelor Th, TCR-urile limfocitelor Te vor trebui să 
recunoască simultan marginile cupei MHC I şi peptidul antigenic. Suplimentar, 
limfocitul Tc va trebui să se ataseze la suprafaţa viitoarei celule ţintă prin 
intermediul unor molecule de adeziune şi va folosi molecula co-receptor CD8 
pentru a se lega la domeniul a3 al MHC I. În această manieră, limfocitul Te va 
recepționa primul semnal activator. Al doilea semnal activator nu va putea fi 
recepționat însă decât dacă celula ţintă este, din întâmplare, un APC, care să poată 
oferi moleculele B7-1, B7-2. În plus, cantitatea de IL-2 pe care limfocitele Tc sunt 
capabile să o sintetizeze pare să nu fie suficientă pentru activare, astfel că aceste 
limfocite depind în mod esenţial de IL-2 furnizată de către limfocitele Th. 

Figura 13. Conjugatul efector-tinta. 

Limfocitul T citotoxic formează împreună cu celula ţintă un aşa numit „conjugat efector-țintă”, 
Ataşarea celor două celule se realizează atât cu ajutorul receptorului care se leagă la compexul 
MHC I/antigen, cât şi cu ajutorul moleculelor de adeziune. În această manieră, limfocitul Tc 
primeşte un prim semnal activator. Absența, în majoritatea cazurilor, a moleculelor B-7 de pe 
suprafaţa celulelor țintă face ca semnalul co-activator recepționat prin intermediul CD28 să fie unul 
inconstant. Ca urmare, activarea limfocitului Te depinde in mod critic de interleukina 2, pe care o 
recepționează, în principal într-o manieră paracrină, de la limfocitele Th (adaptat după Kindt TJ, 
Osborne BA, Goldsby R- Kuby Immunology). 


Receptionarea tuturor semnalelor activatoare de către limfocitele Tc va conduce 
la proliferarea acestora şi la diferenţierea lor în celule efector (CTL — cytotoxic T 
lymphocyte), capabile să ucidă prin apoptoza celula ţintă cu ajutorul perforinelor, 
granzimelor şi sistemului molecular Fas/Fas ligand. 


20.26.2. Activarea limfocitelor B 


Limfocitele B sunt destinate recunoașterii antigenelor în forma lor „nativă”, ca 
urmare a sistemului de interacţiune al Ig, care implică potrivirea tridimensională a 
paratopului cu o porţiune limitată a Ag-nului, denumită epitop (sistem ,,lacat- 
cheie”). În funcţie de maniera de răspuns a limfocitelor B fata de antigene, acestea 
pot fi împărţite în Ag T-independente şi T-dependente, altfel spus, Ag față de care 
limfocitele B vor putea răspunde în mod direct, fără ajutorul limfocitelor Th şi, 
respectiv, Ag față de care se vor putea activa doar cu ajutorul limfocitelor Th. Deşi 
la prima vedere prima categorie de Ag pare mai avantajoasă, în absența cooperării 

cu limfocitele Th, limfocitele B nu se vor putea diferenţia în limfocite cu memorie 
şi nu vor putea suferi nici fenomenul de comutare de clasă, care să permită 
schimbarea IgM cu o Ig din clasele G, A sau E. 

Majoritatea antigenelor cu care ne confruntăm sunt însă Ag T-dependente. Aşa 
cum am descris mai sus, aceste antigene sunt de tip exogen si vor necesita initial 
procesarea şi prezentarea de către MHC II limfocitelor Th. Legarea Ig-nei va 
genera un prim semnal activator pentru limfocitele B, dar al doilea semnal va putea 
fi oferit de către limfocitele Th doar după ce acestea, la rândul lor, vor fi 
recepționat primele două semnale activatoare şi vor putea exprima, în consecinţă, 
molecula CD40L. Legarea acesteia la molecula CD40 de pe suprafața limfocitelor 
B va furniza cel de-al doilea semnal activator. Odată cu diferenţierea limfocitelor 
Th şi declanşarea secreției de citokine, limfocitele B vor putea recepționa al treilea 
semnal activator, reprezentat de IL-4 (semnal paracrin) (vezi figura 14). Ca urmare, 
limfocitele B vor începe să prolifereze şi să se diferentieze, proces care se 
desfăşoară însă în continuare sub supravegherea limfocitelor Th, făcând posibile 
astfel obținerea de limfocite B cu memorie şi comutarea de clasă. 


Mitoză 


| Celule B proliferante 


Figura 14. Semnale de activare ale limfocitului B. 

Semnalul fiziologic de activare este recepționat odată cu recunoaşterea antigenului de către BCR. 
Semnalul co-activator este furnizat de molecula CD40 de pe suprafaţa limfocitului B, care se leagă 
la CD40L, moleculă exprimată de limfocitele Th doar ca o consecinţă a activării acestora din urmă. 
Al treilea semnal activator, IL-4, este primit paracrin, de la limfocitele Th care au suferit un proces 
de diferențiere către tipul Th» (adaptat după Kindt TJ, Osborne BA, Goldsby R- Kuby Immunology). 


20.27. ANTIGENE MINORE DE HISTOCOMPATIBILITATE 


Complexul major de histocompatibilitate este implicat în rejetul rapid al unei grefe 
incompatibile. În multe cazuri însă, un transplant poate fi respins si în situaţia când 
există o bună potrivire între primitor şi donator, chiar şi în cazul unor fraţi identici 
din punct de vedere al MHC. Această situaţie este explicată ca urmare a 


tawa 


om MiHA). 


Există mai multe tipuri de MiHA, care pot apare în următoarele modalități. 

e Variația alelică a unor gene ,,housekeeping” în cadrul unei populații, gene 
caracterizate în general printr-un polimorfism extrem de scăzut. Aceste mici 
variații vor putea conduce însă la structuri cu un polimorfism redus, care vor fi 
totuşi capabile să genereze răspunsuri imune mediate celular moderate, 

ə Diferența de expresie a unor gene specifice de țesut. Exemplul consacrat în 
acest caz este dat de diferenţele dintre proteinele care sunt exprimate la masculi 
şi femele ale aceleiaşi specii. 


Practic, orice polimorfism genic care va conduce la modificarea peptidelor 
prezentate în cupele moleculelor MHC poate constitui un exemplu de MiHA. 

Primele mHC au fost identificate la şoarece, dintre care unul este chiar lanţul 
Bmicroglobulină, ca urmare a variaţiei alelice pe care o prezintă gena. Cu siguranță 
însă că cel mai cunoscut exemplu se referă la antigenele H-Y, codate de gene 
situate pe CRS Y, antigene capabile să declanşeze răspunsuri imune doar la femele. 

În ciuda faptului că sunt cunoscute sute de antigene minore de histocompatibilitate, 
din fericire, din punct de vedere al ierarhizării imunogenicitatii, foarte puţine MiHA 
sunt imunodominante şi, ca atare, răspunsurile imune față de aceste molecule 
implică un număr foarte redus de specificitati T (răspuns imun oligoclonal). 


20.28. TIPURI DE ALORECUNOAŞTERE 


Dacă antigenele minore de histocompatibilitate vor conduce la declanşarea unor 
răspunsuri imune de joasă intensitate, antigenele majore de histocompatibilitate vor 
determina producerea unor răspunsuri puternice, principalele responsabile pentru 
respingerea grefei. În plus, oarecum surprinzător, prezenţa unor antigene MHC 
străine va conduce în primul rând la activarea viguroasă a limfocitelor T. Din acest 

punct de vedere, sunt descrise două tipuri de răspuns ale limfocitelor T: 
alorecunoaşterea directă şi indirectă. 


20.28.1. Alorecunoaşterea directă 


În acest sistem de răspuns, limfocitele T ale primitorului, atât limfocite Te cât şi 
limfocite Th, recunosc complexe MHC I/peptid, respectiv MHC II/peptid, prezente 
pe suprafața celulelor donatorului. Această recunoaştere directă a putut fi 
confirmată prin studii de cristalografie, studii care au demonstrat chiar posibilitatea 
legării TCR-ului la molecule MHC straine, cu cupa goală. Alorecunoasterea directa 
a MHC-urilor non-self este un eveniment precoce şi declanşează răspunsuri imune 
mai puternice decât în cazul prezentării normale a unui peptid derivat, de exemplu, 
dintr-un patogen. Explicaţia constă în numărul relativ mic de molecule MHC 
implicate în prezentare în această ultimă situaţie (şi astfel în numărul relativ mic de 
clone de limfocite T activate), în comparaţie cu numărul extrem de mare de 
limfocite T activate ca răspuns faţă de celule alogenice. Ca urmare, rejetul acut care 
apare ca urmare a unui astfel de răspuns este expresia unui reacții imune deosebit 
de violente. 


20.28.2. Alorecunoaşterea indirectă 


Răspunsul imun se datorează în acest caz limfocitelor T care recunosc peptide 
derivate din proteine provenind de la donator, dar care sunt prezentate de către 
molecule MHC II ale primitorului, într-un sistem mult mai apropiat de cel al unui 
răspuns imun uzual, fata de antigene non-self. Sursa cea mai importantă de peptide 
străine este reprezentată de celule ale grefei care sunt distruse şi mor, astfel încât 
proteinele rezultate sunt preluate de către APC-urile gazdei. Multe dintre peptidele 
care vor ajunge astfel să fie prezentate provin însă din proteine monomorfe, pe care 
le posedă în comun organismele diferite aparținând aceleiaşi specii. Ca urmare, 
complexul MHC/peptid care rezultă va fi perceput de către sistemul imun al gazdei 
ca fiind self. Chiar daca o astfel de situaţie nu reprezintă regula, aceasta înseamnă 
că numărul de limfocite T care vor ajunge să poată fi activate în acest sistem este 
semnificativ mai mic decât în cazul alorecunoaşterii directe. 
Dată fiind prezentarea de către moleculele MHC II, limfocitele activate vor fi de tip 
T helper. Odată ajunse în stadiul de efector, limfocitele CD4+ vor putea conduce la 
activarea limfocitelor B şi T citotoxice, dar vor putea exercita şi un efect citotoxic 
direct asupra grefei prin intermediul ansamblului de citokine secretate. 
Alorecunoaşterea indirectă necesită o perioadă de timp aferentă procesului de 
procesare şi prezentare şi ca atare este responsabilă pentru evenimentele tardive din 
rejet. 

IV.B. EVALUAREA PRE-TRANSPLANT 


20.29. EVALUAREA PRE-TRANSPLANT 


Evaluarea pre-transplant include o evaluare completă medicală şi o analiză a 
problemelor ce ar putea surveni post transplant. Accentul se pune pe identificarea 
patologiei coexistente cardiovasculare, genito-urinare şi digestive. Se evaluează de 
asemeni rezerva funcțională pulmonară şi sursele potenţiale de infecţie. Evaluarea 
de laborator include teste de rutină hematologice, funcția hepatică (pentru a evalua 
metabolismul ciclosporinei) şi statusul viral complet. Evaluarea pretransplant este 
redată în tabelul 1. 


20.29.1. Evaluarea cardiovasculară 


Afectarea cardiovasculară reprezintă atât la dializati cât şi la transplantati principala 
cauză de morbiditate şi de mortalitate. 


20.29.1.1. Cardiopatia ischemică — prezența unor elemente anamnestice sau EKG 
sugestive pentru afectarea coronariană a primitorului impune efectuarea unui test 
de efort maximal şi a unei coronaroangiografii. La pacientul diabetic, având în 
vedere posibilitatea ridicată a unei cardiopatii ischemice silentioase, se va efectua 
obligatoriu coronarografia, chiar şi în absența elementelor de suspiciune. La pacientul 
non-diabetic, în absenţa elementelor de suspiciune, se indică coronarografia doar 
atunci când se evidenţiază prezența unor factori de risc cumulati: fumat + HTA + 
dislipidemie + istoric familial de ischemie miocardică. Diagnosticul pozitiv de 
obstructie coronariană impune rezolvarea prin bypass aorto-coronarian. Infarctul de 
miocard impune reanalizarea cazului după 6 luni. 


20.29.1.2. Insuficienta cardiacă — impune măsuri de eficientizare a dializei 
(reducerea prin ultrafiltrare a greutăţii ideale, corectia anemiei, a HTA, a 
anomaliilor echilibrului fosfocalcic), iniţierea terapiei cu IECA + carvedilol +/- 
spironolactonă şi reevaluare lunară. 


20.29.2. Evaluarea tractului digestiv 


Tratamentul cu prednison post-transplant impune efectuarea unei endoscopii pentru 
precizarea integrităţii mucoasei digestive superioare. Prezenţa litiazei veziculare 
impune colecistectomia pentru prevenirea sepsisului cu punct de plecare biliar. 
Diverticulii colonici trebuie evaluati cu rigurozitate prin irigoscopie şi 
colonoscopie, având în vedere riscul crescut de malignitate post-transplant. 

20.29.3. Evaluarea genito-urinară 


Se va preciza, pe lângă etiologia bolii renale, şi istoricul infecțiilor urinare 
repetitive (inclusiv uroculturile anterioare). La pacienţii cu suspiciune de reflux se 
vor efectua cistoureterograma, cistoscopia şi studii urodinamice. Prezența vezicii 
neurologice sau a anomaliilor (obstructive) de tract urinar impune rezolvarea 
acestora chirurgicală, pretransplant. 


20.29.4. Screeningul viral 


20.29.4.1. Hepatita B — sunt excluse cazurile cu hepatită (cronică) active — de ex. 
transaminaze > 2x limita superioară a normalului. La pacienţii cu HBs+ se va 
efectua biopsia hepatică şi se va iniția tratamentul cu lamivudină pre-transplant. 
Decizia de transplant se va lua individualizat după explicarea riscului (mai crescut) 
de ciroza hepatică. Supravietuirea grefei şi a pacientului nu sunt semnificativ 
diferite la pacienții AgHBs+ vs AgHB-. 


20.29.4.2. Hepatita C — Decizia de transplant se va lua individualizat după 
explicarea riscului (mai crescut) de ciroză hepatică şi după efectuarea viremiei 
serice. 


20.29.4.3. HIV — screeningul se va face prin testul ELISA, dar reacţiile pozitive 
trebuie confirmate prin metode cu o specificitate mai crescută (WESTERN Blot 
sau PCR). 


20.29.5. Etica prelevării de la donatorul viu / cadaveric 


Este esenţial ca practica medicală sa fie în concordanţă cu Protocolul Aditional al 
Convenţiei Drepturilor Omului şi Biomedicinei privind Transplantul de Organe şi 
Tesuturi de Origine Umană. 

Orice intervenţie în domeniul transplantului de organe şi ţesuturi trebuie 
efectuată în acord cu standardele şi obligațiile profesionale în vigoare. 

Consimtamantul informat trebuie obţinut de la toți primitorii şi/sau 
reprezentanţii lor legali. Acesta trebuie să documenteze riscurile relevante luând în 
considerare circumstanțele individuale. Un pacient poate accepta riscul primirii 
grefei de la un donator infectat cu hepatită de exemplu, dacă are de ales între 
infecţie cu acel virus sau deces. Organele, țesuturile şi celulele care au un risc 
specific nu trebuie excluse de la început, ci trebuie oferite persoanelor care ar putea 
beneficia de ele. Transplantul de la un donator cu risc mare la un primitor cu o 
condiție neamenintatoare de viata nu este justificat. 

20.30. PRIMITORUL 
20.30.1. Lista de aşteptare — criterii de includere 


Fiecare centru de transplant are propriile criterii obiective de introducere a unui 
pacient pe lista de aşteptare. Există o discordanta în creştere între numărul grefelor 
disponibile şi pacienţii de pe lista de aşteptare. Candidaţii cu consimţământul 
informat trebuie ordonati pe listele de aşteptare în funcţie de criteriile de urgență 
medicală şi de legislaţia locală şi/sau naţională. Ca urmare a timpului scurt în care 
anumite organe pot fi menținute în bune condiții pentru transplant, trebuie să existe 
un sistem care să asigure alocarea acestora către cele mai adecvate centre la care 
transplantarea este justificabilă. Lista de aşteptare poate fi locală, regională, 
naţională sau internațională. 

Pacienţii nu trebuie să fie pe mai mult de o listă de aşteptare pentru acelaşi tip 
de grefă. 

Lista de aşteptare trebuie să fie organ-specifică şi, unde este relevant, țesut sau 
celulă specifică. În funcţie de situaţia locală, anumite grupuri de pacienţi pot avea 
prioritate: copiii, primitorii multi-organ sau pacienţii în stare critică. În general, 
primitorii de organe de la un donator viu trebuie să îndeplinească aceleași criterii 
pentru a putea fi trecuţi pe aceeaşi listă de aşteptare ca si primitorii de la donatori 
cadaverici. 

În perioada de aşteptare pacienții trebuie reevaluati periodic. Modificarea stării 
pacientului poate duce la decalarea poziţiei de pe lista de aşteptare. 


20.30.2. Evaluarea primitorului 


Transplantul de organe, celule şi anumite ţesuturi necesită colaborare multidisciplinară. 
Procesul de evaluare este dependent în cea mai mare măsură de tipul primitorului, 
de tipul transplantului ce urmează a fi efectuat, de gradul urgentei şi de disponibilitatea 
donatorilor optimi. Evaluarea pacienţilor pentru transplant trebuie să urmeze 
standarde prestabilite pentru fiecare tip de organ, ţesut sau celulă şi trebuie să fie 
eficientă din punct de vedere al timpului şi costurilor. Evaluarea pre-transplant 
trebuie să includă examen clinic complet şi investigaţii suplimentare când sunt necesare. 

În cazuri selecţionate, primitorii trebuie investigati suplimentar pentru a identifica 
eventualele comorbiditati şi pentru a evalua factorii de risc aditionali, istoricul de 
călătorii şi statusul vaccinal. Evaluarea trebuie să includă teste microbiologice şi 
screening-uri specifice şi se va realiza după obţinerea consimtamantului informat al 
primitorului (vezi tabelul 6). 

Testele recomandate pentru potenţialii primitori depind de tipul de transplant. 

În general, în prezent, lista contraindicatiilor pentru transplantul renal s-a redus 
considerabil (vezi tabelul 7). 

Tabelul 6. Protocol evaluare primitor pretransplant. 


Evaluarea pacientior pretransplant — 
anamneză şi examen fizic complet 
evaluare socială şi psihiatrică 
evaluarea etiologiei BCR şi a funcţiei renale reziduale 
evaluare dentară 
examene de laborator: 
a. hemoleucograma 
b. biochimie completă 
c. analize urinare şi urocultura 
d. virusurile HBV, HCV, CMV 
e. tipare HLA 
6. Radiografie toracică, EKG 
7. Investigaţii speciale 
a. Ecografie abdominală 
b. Endoscopie tract digestiv 
c. Ecocardiografie 
d. Proba de efort 
e. Cistoureterografie 
8. Consulturi opţionale 
a. Evaluare ginecologică / mamografie 
b. Coronaro / angiografie 
c. Cistoscopie / alte studii urodinamice 


rii ao 


Tabelul 7. Contraindicatiile transplantului renal. 


Patologie primitor ce 
determină un risc înalt de 
deces / pierdere grefa . 


Absolute Relative 


Infectie activa 


Cancer 


Patologie vasculara extinsa 


Anomalii coagulare 
persistente 
Risc perioperativ major 


Refuzul primitorului 


Boala renală cu risc înalt de 
recurenţă 
Anomalii urologice 


Afectiuni sistemice (ex: 
LES) active 
Afectiune psihiatrică majoră 


Alcoolism cronic, drogati 


Non-complianta dovedită 


Insuficienta cardiacă 


Diabet 


Vârstnici 

20.31. DONATORUL 


Donatorii vii de organe, țesuturi şi celule vor fi supuşi atât testării pentru stabilirea 
probleme medicale, chirurgicale, sociale, financiare sau psihologice, sau în cel mai 
rău caz pot afecta grav donatorul, putând merge până la deces. Deoarece donatorii 
sunt voluntari şi sănătoşi, trebuie luate toate măsurile pentru a minimaliza riscurile 
acestora. Donatorul trebuie să fie informat corect despre potentialele riscuri. În cele 
mai multe cazuri nu există nici un risc adiţional pentru donator. 


20.31.1. Selecţia şi evaluarea donatorului 


Pentru a maximiza beneficiile şi a minimiza riscurile transplantului, compatibilitatea 
donatorilor de organe, țesuturi şi celule trebuie să se bazeze pe calitate şi siguranţă. 
Organele recoltate trebuie prelevate şi păstrate un interval optim de timp pentru a-şi 
menţine proprietăţile biologice. Intervalul de timp trebuie să fie compatibil cu 
perioada necesară efectuării investigaţiilor necesare pentru asigurarea calităţii şi 
siguranței materialelor prelevate. Aceste activități trebuie să fie efectuate conform 
unui program de asigurare a calităţii, care să includă evaluarea gradului de risc. 

Sursa de organe, țesuturi şi celule este reprezentată de donatori vii şi cadaverici. 
Criteriile de selecție pot varia în funcţie de aceştia, deşi există câteva aspecte 
comune. Din acest motiv procedurile de selecție vor fi descrise separat. 


20,31.2. Donatorii vii 


Donatorul viu este persoana care donează voluntar organe, țesuturi sau celule ce 
urmează a fi transplantate. Prelevarea de organe de la un donator viu trebuie 
efectuată doar în folosul unui primitor cu care acesta are relații apropiate, aşa cum 
sunt definite prin lege sau cu aprobarea unui organism independent. 

Donatorii vii reprezintă sursa majoră de organe în unele tari printre care şi 
România. Efectuarea transplantului de la donatori vii este în creştere rapidă. În 
multe țări, peste 50% din rinichii transplantati provin de la donatori vii. În cazul 
donatorilor vii, procedurile trebuie să fie efectuate în unităţi cu dotări 
corespunzătoare şi personal medical experimentat. Toţi donatorii vii trebuie să fie 
înregistrați şi urmăriți pe tot parcursul vieții (Conferinţa pentru Siguranţa şi 
Calitatea Donării şi Transplantării de Organe în Uniunea Europeană, Veneţia, 17-18 
Septembrie 2003). 

Receptorii care primesc un rinichi de la un donator viu au avantaje importante 
în supraviețuirea grefei comparativ cu rinichii de la cadavru; de asemenea, acest tip 
de donare permite efectuarea transplantului preemptiv (transplantul înaintea 
dializei), modalitate de transplantare cu cele mai bune rezultate pe termen lung. În acest 
caz, donatorii sunt rude de gradul întâi, sau persoane neinrudite, dar cu legături 
emoţionale profunde şi de lungă durată cu primitorul. Progresele medicatiei 

imunosupresoare asigură la momentul actual o supravieţuire excelentă a grefei 
renale indiferent de numărul de compatibilitati în sistemul HLA. Riscurile 
principale ale donatorului sunt cele psihologice, cele legate de intervenţia 
chirurgicală sau de alte investigaţii anterioare donării. Înaintea prelevării organelor, 
țesuturilor sau celulelor se vor efectua investigaţii medicale complete pentru 


evaluarea stării de sănătate a donatorului şi a compatibilitatii. Acestea pot include 
proceduri invazive, care supun donatorul la un potenţial risc adiţional, ca în cazul 
arteriografiei. Investigatiile trebuie să includă teste pentru decelarea infecțiilor 
virale sau a altor afecțiuni, care pot trece nedetectate şi pot influenţa sănătatea 
donatorului sau pot fi transmise primitorului. 

Conform regulilor nationale, consimţământul informat scris trebuie obținut de 
la toți donatorii vii înaintea efectuării oricărei proceduri diagnostice. 

Consimțământul informat sau consimţământul dat anterior unei organizaţii oficiale 
este de asemenea necesar pentru utilizarea materialelor donate în scopuri precise. 

Dacă donatorul este minor, vor trebui consiliati atât donatorii cât şi părinţii sau 
reprezentanţii legali ai acestuia. 


20.31,2.1. Evaluarea donatorului viu 

Evaluarea stării de sănătate şi cea psihosocială a tuturor tipurilor de donatori 
trebuie să fie efectuată de personal calificat, dar neimplicat în îngrijirea 
potențialului primitor. 

Rezultatele testelor de evaluare a donatorilor trebuie să fie complet 
documentate de către centrul de selecţie al donatorilor şi raportate în scris centrului 
de transplant, pentru a fi interpretate de medicul care efectuează transplantul, 
Criteriile minime pentru evaluarea donatorilor vii sunt aceleași ca pentru donatorii 
cadaverici. Totuşi, pentru evaluarea potențialului donator, pot fi necesare 
investigaţii invazive înainte de donare. 


Evaluarea trebuie să includă: 

e Istoric medical, comportamental şi de călătorii, cu informaţii adiționale obţinute 
de la medicul de familie; 

e Examinarea medicală şi teste care să stabilească starea de sănătate, 
compatibilitatea pentru donare şi evaluarea riscului bolilor transmisibile; 

e Talia donatorului şi grupa sanguină, tipul de ţesut şi alte compatibilitati 
relevante între donator şi primitor; 

e Sarcina: trebuie luate toate măsurile pentru a evita riscurile pentru produsul de 
concepție la femeile însărcinate. Aceasta poate duce la o întârziere temporară a 
donării. 


a) Evaluarea iniţială 

e anamneza şi examen fizic; 

e măsurarea TA; 

e screening de laborator incluzând obligatoriu: hemoleucograma, numărul de 

trombocite, timpul de protrombină, timpul de tromboplastină partial activată, 
uree, creatinină, acid uric, sodiu, potasiu, bicarbonati, glicemie, proteine totale, 
enzime hepatice, lipidograma; 

e radiografie pulmonară, optional teste de funcție pulmonară; 

e EKG, optional ecografie cardiacă (obligatorie la donatorii > 50 ani, la cei cu 
HTA uşoară sau la marii fumători); 

e determinarea compatibilitatii în sistem ABO. Antigenele de tip Rh nu sunt 
exprimate pe suprafaţa rinichiului şi nu sunt implicate în reacţiile de rejet; deci 
matching-ul în acest sistem nu este relevant pentru transplantul renal. 


b) Evaluarea renală 

e examen sumar de urină, sediment, urocultură, urina/24 de ore (Cl creatinină, 
proteinurie), microalbuminurie, ecografie abdominală; 

e arteriografie renală sau angio-CT, angio-RM; 

e urografie intravenoasă; 


c) Teste adiționale 

e evaluare microbiologică: IDR-PPD, serologia luesului, teste virusologice: VHB, 
VHC, CMV, HIV, virus Epstein-Barr, virus herpes simplex, zoster, toxoplasma; 
examen ginecologic, al sânului, ex. Babeş-Papanicolau; 

examinarea prostatei > 45 de ani, PSA la bărbaţii > 50 ani; 

test de toleranţă la glucoză (la cei cu istoric familial de DZ); 

crossmatch; 

determinarea gradului de matching HLA. 


20.31.3. Donatorii cadaverici 


Sunt consideraţi potenţiali donatori persoanele decedate, care şi-au dat acordul sau 
consimțământul informat pentru donarea de organe în timpul vieţii, sau 
consimțământul informat al familiilor acestora conform legislaţiei țării respective. 
Donatorii cadaverici se impart în două categorii: heart-beating şi non-heart- 
beating. Organele sunt prelevate în special de la donatori heart-beating în timp ce 
țesuturile de la ambele categorii de donatori. În unele tari este permisă şi prelevarea 
de organe de la donatori non-heart-beating. 
e Donatori heart-beating 
Constatarea decesului la pacienţii heart-beating trebuie să respecte normele legale. 
Aceştia sunt consideraţi a fi în “moarte cerebrală” conform legii şi normelor de 
practică medicală. Pentru a stabili diagnosticul de moarte cerebrală trebuie 
efectuate investigaţiile recomandate de protocoalele în vigoare. 
e Donatori non-heart-beating (DNHB) 
În câteva state membre este restricționată prelevarea de organe de la DNHB. În 
țările în care este permisă această procedură, constatarea decesului şi modalitatea 

obținerii consimtamantului trebuie atent definite. DNHB sunt personane în stop 
cardiorespirator ireversibil. 

Vârsta nu este un criteriu major de selecție al pacienţilor, fiind acceptați 
donatori cu vârste între 3-65 ani. Trebuie excluse riguros prezența unei posibile 
boli renale la donator sau infecţii virale (inclusiv HIV) sau bacteriene active din 
cauza riscului de transmitere a acestora odată cu grefonul renal. Recoltarea 
rinichilor face parte, cel mai frecvent, dintr-un proces complex de recoltare a mai 
multor organe şi țesuturi. Cea mai agreată tehnică utilizează recoltarea în bloc a 
ambilor rinichi împreună cu un segment din vena cavă inferioară şi unul de aortă. 


20.31.3.1. Criterii generale de excludere a donatorilor 
In prezent există câteva criterii absolute de excludere pentru donarea de organe şi 


(cu infecții specifice şi malignitati in situ), în conformitate cu legile nationale. 


Criterii generale de excludere sunt următoarele: 

e HIV, boala sau seropozitivitate; 

e Neoplazii active maligne cu orice localizare, cu excepția anumitor tumori 
cerebrale primare fără metastaze, carcinomului bazocelular şi cancerului de col 
uterin in situ şi standardizarea screening-ului donatorilor de organ pentru 
preventia transmiterii bolilor neoplazice, Consiliul Europei, 1997); 

e Infectii severe sistemice netratate sau de cauză neprecizată; 

e Riscul infecțiilor prionice: donatorul care a primit tratament cu derivați 
hormonali din glanda pituitară umană (hormoni de creștere etc.), istoric familial 
de boală Creutzfeldt-Jakob sau orice altă encefalopatie spongiformă 
transmisibilă, sau donatori care au primit transplant de dura mater, cornee sau 
sclera. Hepatite virale: în funcţie de regulile nationale, organele prelevate de la 
donatori cu Ag HBs pozitiv pot fi utilizate pentru primitorii cu Ag HBs pozitiv 
şi organele de la donatorii HCV pozitivi pot fi utilizate la primitorii HCV 
pozitivi. Cu toate acestea, un donator care este HBs negativ dar are anticorpi 
anti HBc pozitivi este acceptat ca donator dacă prezintă anticorpi anti HBs. 


IV.C. TERAPIA IMUNOSUPRESOARE 


20.32. Transplantul renal nu ar fi fost posibil încă de la începuturile sale fără 
sprijinul esenţial oferit de medicatia imunosupresoare. În imunosupresia 
posttransplant sunt recunoscute 3 faze: 

e tratamentul de inducţie antirejet 

e tratamentul de întreţinere antirejet 

e tratamentul episoadelor dovedite de rejet 

20.32.1. Inductia 


În perioada imediat posttransplant se administrează o cură de agenți antilimfocitari 
pentru inducția tolerantei imune. Utilizarea acestora a permis reducerea incidentei 
rejetului acut precoce, şi s-au dovedit utili la pacienții hipersensibilizati. Medicația 
imunosupresoare utilizată în inducție este prezentată în tabelul 8. 


Tabelul 8. Tratamentul de inducție antirejet. 


; Medicament Doza i Observaţii 
OKT 3 5-10 mg/zi, timp de Anticorp monoclonal anti-CD-3 
7-10 zile Opsonizarea limfocitelor 


Necesită monitorizarea limfocitelor CD- 
3, anivelului de OKT3 
Eficiență maxima la primitorii cu risc 
crescut de rejet 
Anticorpi antilimfocitari policlonali 
° ATGAM 10-20 mg/kg/zi, IV Efecte adverse: leucopenie, trombopenie, 
e Thymoglobulin 1.5mg/kg/zi, IV febră, artralgii, boala serului. 
Administrare 7-14 Necesită monitorizarea limfocitelor CD-2 


zile 
Anticorpi antireceptor de IL2 (CD 25) 
Basiliximab 20 mg/zi în zilele 1 Eficicenté  antirejet similară cu a 
(SIMULECT) şi 4 posttransplant celorlalţi anticorpi 
Profil de siguranță bun 
Lipsa de reacții adverse majore 
Daclizumab 1  mg/kg/doză, 5 
(ZENAPAX) doze la interval de 
14 zile 


20.32.2. Terapia de menţinere 


Clasificarea şi modul de acţiune al drogurilor imunosupresoare utilizate curent în 
tratamentul cronic al transplantului renal sunt redate în tabelul 9. 


20.32.2.1. Glucocorticosteroizii 

Au reprezentat, istoric, prima medicatie imunosupresoare utilizată în transplantul 

renal. Efectele lor sunt difuze, la nivelul întregului organism, dată fiind prezenţa 

ubicvitară a receptorilor citoplasmatici pentru cortizol. 
Efectele lor pot fi împărţite în două categorii: 

e efecte specifice pe macrofage şi limfocite T: blochează eliberarea de citokine 
din aceste celule, precum şi expresia receptorilor pentru aceste citokine. În plus 
inhibă expresia IL-1, IL-2, IL-3, IL-6, TNFa şi a IFNy. În acest fel, toate 
etapele de activare a limfocitului T sunt inhibate; 

ə efecte non-specifice imunosupresoare: limfopenie prin redistributia lor din 

compartimentul vascular în țesutul limfoid, inhibă migrarea monocitelor la 
locul inflamatiei. 


Tabelul 9. Clasificarea drogurilor imunosupresoare 
funcție de mecanismele de acțiune. 


Mecanism de acţiune Medicament 
Inhibarea producţiei de IL2 Ciclosporina A 
Tacrolimus 
Inhibarea acţiunii IL2 Sirolimus 
Blocanti de receptori ai IL2 (Daclizu-mab 
Basiliximab) 
Inhibitori ai sintezei de purine Azatioprina 
Metotrexat 


Micofenolat mofetil 
Mizoribine (bredinin) 


Inhibitori ai sintezei de pirimidine Brequinar sodium 
Leflunomide 

Inhibitori ai sintezei de purine şi Ciclofosfamida 

pirimidine 

Opsonizarea limfocitelor Anticorpi monoclonali anti-CD-3 (OKT3) 
Anticorpi policlonali 

Mecanism neelucidat Corticosteroizi 


15-Deoxyspergualin 


Efectele adverse: implică multiple organe şi sisteme şi sunt bine cunoscute. Ca 
urmare a gravitatii acestora se încearcă reducerea la minim a dozelor sau chiar 
scoaterea Prednisonului din regimurile imunosopresoare. Studiile au demonstrat 
efecte benefice asupra tuturor efectelor adverse metabolice. De asemenea, datele 
Collaborative Transplant Study Registry au sugerat o supravieţuire mai mare a 
grefei la pacienţii la care s-a retras tratamentul cu Prednison. Totuşi, aceste date 
retrospective nu au fost confirmate şi de studiile clinice. Retragerea precoce a 
corticoizilor (în primele 4 luni posttransplant) s-a asociat cu o creştere 
semnificativă a incidentei episoadelor de rejet acut. Retragerea la peste un an de la 
transplant s-a dovedit a avea efecte metabolice favorabile, cu o creştere a valorilor 
retentiei azotate cu 10%, stabilă la 3 ani după îndepărtarea steroizilor. 


20.32.2.2. Inhibitorii de calcineurină (ICN) 

Este denumirea generică sub care se grupează ciclosporina A (CsA) şi tacrolimusul 
(TAC), molecule distincte dar cu mecanisme de acţiune similare. Similaritatea se 
extinde şi la efectele clinice şi la efectele secundare. 

Mecanism de acțiune: efectul lor imunosupresor se manifestă la nivel intracelular, 
unde se leagă de proteine citoplasmatice specifice şi ulterior de calcineurină. Prin 
inhibarea calcineurinei este inhibată exprimarea unor gene responsabile de sinteza de 
citokine activatoare ale limfocitului T. În plus, ICN determină exprimarea TGF, 

citokină responsabilă de inhibarea expresiei IL2 şi apariţia fibrozei interstitiale renale. 
Formulări: 

Ciclosporina A: se găseşte sub două formulări: 

e Emulsie uleioasă (Sandimun®) a cărei absorbţie este dependentă de secreția 
biliară şi este afectată în gastropareza diabetică, diaree, derivații biliare, 
colestază, malabsorbtie. 

e Microemulsie (Neoral) care are o absorbţie gastrointestinală şi o biodisponibilitate 
mai mari. Biodisponibilitatea CsA creşte în timp ca urmare a ameliorării 
absorbtiei în tractul digestiv uremic anterior. 

Tacrolimus (Prograf ): este disponibil în formă intravenoasă sau tablete. 
Absorbtia intestinală este independentă de săruri biliare şi mai constantă 
comparativ cu a CsA. Tacrolimusul accelerează tranzitul intestinal, proprietate care 
poate fi utilă la primitorii cu tulburări de motilitate gastrică. 

Distribuţie şi metabolism: 

În sânge, CsA se leagă în proporţie de 30% de lipoproteine plasmatice si, prin 
legarea de receptorul pentru lipoproteine, pot fi responsabile de dislipidemia 
asociată. Restul de 70% se leagă de eritrocite. Tacrolimusul are afinitate crescută 
pentru elementele figurate şi proteine. Metabolizarea se produce în special prin 
sistemul enzimatic al citocromului P450 ILA, care este situat la nivelul tractului 
gastrointestinal unde are loc primul pasaj al drogului şi la nivel hepatic. Eliminarea 
se realizează majoritar prin bilă, cu excretie renală minimă si de aceea nu impune 
ajustarea dozelor în cazul apariţiei disfunctiei renale. 

Efecte adverse: 

Nefrotoxicitatea este cel mai important efect advers. Există mai multe forme de 
manifestare a nefrotoxicitatii la CsA. Alte efecte adverse sunt gastrointestinale, 
neurologice, dismetabolice. 


20.32.2.3. Inhibitori ai sintezei de purine 

Micofenolatul de mofetil: Este un produs de fermentație a unor specii de 
Penicillium, iar compusul activ este acidul micofenolic. Mecanismul de acțiune 
este reprezentat de inhibarea sintezei de novo a purinelor, exercitând un efect 
selectiv asupra limfocitelor. Medicamentul nu este metabolizat pe calea 
citocromului P450 şi nu interferă cu CsA. Este disponibil sub formă de capsule de 
250 şi 500 mg, doza standard fiind de 2 g/zi. 

Efectele adverse cele mai frecvente: intoleranta digestivă, diaree, pancitopenie, 
infecții oportuniste. 

Rapamicina - Sirolimusul: rapamicina este un macrolid cu structură similară 
tacrolimusului dar cu mecanism de acțiune complet diferit. Rapamicina se leagă de 
proteina de legare a Tacrolimusului, dar ținta acestui complex este proteina TOR 
(target of rapamycin) care are ca efect inhibarea ciclului celular la trecerea din faza 
G1 în faza S. Doza de rapamicină este de 2-5 mg/zi, nivele serice acceptabile fiind 
5-15 ng/dl. Datorită metabolizării prin acelaşi sistem enzimatic, interferă cu CsA: 
administrarea concomitentă a celor două medicamente creşte concentrația serică a 

rapamicinei. Ca urmare, se recomandă administrarea rapamicinei la minimum 4 ore 
distanţă de cea a CsA si reducerea / stoparea CyA. 

Efectele adverse cele mai frecvente: dislipidemie severă; accentuarea 
proteinuriei; microangiopatie trombotică; pancitopenie. 

Belatacept - este un antagonist al liganzilor CD80 şi CD 86, care sunt implicaţi 
în activarea CD28. Acţionează la nivelul semnalului 2 (vezi subcapitolul 
„Imunologia transplantului”) de activare a limfocitelor T prin intermediul CD28. 
Studiul Benefit a aratat o supraviețuire mai bună a grefei renale la 2 ani, belatacept 
versus ciclosporină. 

Bortezomib (Velcade®) este un inhibitor al sintezei proteosomilor, utilizat 
până în prezent în tratamentul mielomului multiplu şi al altor proliferari clonale ale 
celulelor B. Recent s-a demostrat eficacitatea acestui drog în terapia rejetului acut 
mediat prin celulele T, la pacienţii cu transplant renal. Totuşi, având în vedere loturile 
reduse de pacienți utilizate în studiile actuale, sunt necesare studii suplimentare 
pentru elucidarea eficacitatii acestui medicament la pacienţii transplantati renal. 


IV.D. COMPLICATIILE TRANSPLANTULUI 


Posttransplant renal pot apărea multiple complicaţii, atât imediate postoperator în 
legătură directă sau nu cu intervenţia chirurgicală, cât şi tardive. 


20.33. COMPLICATIILE CHIRURGICALE 


Principalele complicații chirurgicale care pot apărea posttransplant sunt 
complicațiile vasculare. Acestea sunt reprezentate de tromboza arterială şi venoasă 
şi stenoza arterială la nivelul grefonului. Tromboza grefei se poate produce după un 
rejet hiperacut sau fără o cauză elucidată. Stenoza arterei renale poate apărea atât 
precoce, cât şi tardiv posttransplant, ca o consecință a unei particularități anatomice 
sau a unui deficit de tehnică. Stenozarea arterei renale este suspectată la pacienţii 
transplantati cu hipertensiune greu controlabilă sau la cei cu accentuarea retentiei 
azotate după administrarea inhibitorilor enzimei de conversie a angiotensinei. 
Arteriografia este metoda de electie pentru confirmarea diagnosticului, dar si 
pentru tratament, angioplastia transluminală având o rată de succes de 60-85%, dar 
cu rată de restenozare de 30%. Datorită fibrozei şi aderentelor perivasculare, 
corectia chirurgicală este extrem de dificilă, iar procentajul de reuşită mic. 
Complicatiile urologice ale transplantului renal apar cu o frecvență extrem de 
redusă, iar rata de pierdere a grefei secundară acestora este mult mai mică, datorită 
dezvoltării tehnicilor minim invazive. În continuare sunt prezentate principalele 
complicaţii urologice: 
e Fistulele urinare apărute la nivelul anastomozei uretero-vezicale sunt consecința 

unui viciu de tehnică chirurgicală sau pot fi datorate necrozei ureterale distale, 
întâlnită frecvent la copii. Clinic se exprimă prin durere locală, drenaj la nivelul 
plăgii operatorii si reducerea diurezei. Corectia este chirurgicală şi constă în plasarea 
unui stent ureteral sau a unei nefrotomii cu drenajul percutan al colecției. 
Limfocelul apare secundar secţionării vaselor limfatice din hilul grefonului. 
Incidenta acestuia este de aproximativ 15 %, doar la un număr extrem de redus 
de pacienţi se impune intervenţie de drenaj. 

Obstructia ureterală poate fi secundară unei tehnici deficitare sau unor factori 
asociaţi precum cheaguri de sânge, ischemie cronică, edem local, limfocel. 
Simptomatologia clinică este extrem de redusă sau absentă. Diagnosticul este 
stabilit prin investigaţiile efectuate în contextul accentuării retentiei azotate. 
Tratamentul este chirurgical prin reimplantare  uretero-vezicală, sau 
ureteropieloplastie in funcție de particularitatile fiecărui caz in parte. 


20.34. COMPLICATIILE INFECTIOASE 


Spre deosebire de primitorii de alte organe solide, cum ar fi transplantul cardiac, 
hepatic sau pulmonar, la care statusul clinic şi nutritional se deteriorează in 
perioada de asteptare, caracterul electiv sau semielectiv al transplantului renal 
confera pacientilor renali avantaje numeroase, printre care si un risc mai mic de 
infectii. Cele mai frecvente tipuri de infectii la pacientii transplantati sunt legate de 
prezenta cateterelor (infectii de tract urinar, pneumonii), care de cele mai multe ori 


pot 


fi bacteriene sau fungice, infectii prin reactivarea unor focare oculte in 


contextul imunosupresiei, infectii virale diseminate sau localizate. 


Criteriile care pot ajuta la recunoaşterea şi orientarea diagnosticului prezumtiv: 

timpul de apariţie posttransplant este esenţial în orientarea diagnosticului 

prezumtiv 

statusul net de imunosupresie: evaluarea interacțiunii între mai multi factori: 

- doza, durata şi secvenţa temporală de imunosupresie 

- evaluarea cantitativă a imunodepresiei primitorului: leucopenie, trombocitopenie, 
nivel seric de imunoglobuline 

- întreruperea barierelor mucoase prin insertia de catetere vasculare, urinare, 
stenturi 

- anomaliile metabolice predispozante: hiperglicemie, afectare hepatica, 
malnutriție, uremie 

- infecții cu viusuri imunomodulatoare 

trecutul infecțios al donatorului: germeni care pot fi transmisi prin intermediul 

grefei renale; 

istoricul infecțios al primitorului şi expuneri la germeni: TBC, hepatită, HIV; 

contactarea de germeni din comunitate sau de la personalul sanitar; 

factori care pot sa interfere cu diagnosticul prompt şi corect: răspunsul 

inflamator redus al gazdei, absența semnelor clasice clinice şi radiologice; 

20.35. REJETUL 


Respingerea unei grefe sau a unui organ transplantat pleacă de la premiza că grefa 
aduce cu sine o serie de antigene pe care sistemul imun al primitorului le percepe 
ca fiind non-self. Consecința va fi apariția unui răspuns imun, a unei reacţii gazdă- 
contra-grefă. Principiile unei astfel de reacţii sunt cuprinse în aşa numitele “legi ale 
transplantării”. 

e  grefele efectuate între organisme identice din punct de vedere genetic sunt acceptate; 
e grefele efectuate între animale non-identice din punct de vedere genetic sunt 

respinse; 

e grefele efectuate între un părinte donator (animal inbred) şi un pui din generaţia 

F1 (primitor) sunt acceptate; 

e grefele efectuate între un pui FI (donator) şi un părinte (primitor) sunt respinse. 

O excepţie foarte importantă de la reacţia gazdă-contra-grefă este reacţia 
inversă grefă-contra-gazdă, în care gazda este imunoincompetentă (de obicei ca 
urmare a imunosupresiei induse medicamentos, sau imaturitatii sistemului imun), 
în schimb grefa aduce cu sine celule imunocompetente, în special limfocite T. 
Consecința este apariţia unui răspuns imun din partea grefei, îndreptat împotriva 
structurilor gazdei. Reacţia grefă-contra-gazdă reprezintă cea mai importantă 
reacție adversă în cazul transplantului de măduvă. 

Momentul decisiv în evoluţia transplantului de organ solid (în special a 
rinichiului) a fost introducerea unei terapii imunosupresoare eficiente. În absența 
acesteia, organul transplantat va fi respins de către sistemul imun al primitorului, 
într-un interval de timp mai scurt sau mai lung. O astfel de reacție poate să apară 
chiar şi în cazul când donatorul este un gemene monozigot şi potrivirea între 
primitor şi donator este perfectă. Traumatismele tisulare inerente actului operator 
vor conduce la eliberarea de „semnale de stress” de către celulele afectate. Acestea 
vor conduce mai departe la stimularea atât a unui răspuns imun specific, dar şi a 
unei reacţii inflamatorii (nespecifice) şi la eliberarea unui set de citokine de către 
celulele care participă la acest proces. Nu în ultimul rând, va apare o reacţie din 
partea celulelor endoteliale, care vor răspunde prin creşterea expresiei de molecule 
de adeziune. 

Din punct de vedere clinic, sunt descrise trei tipuri de rejet în cazul unui 
alotransplant. 


20.35.1. Rejetul hiperacut 


Cea mai rapidă formă de rejet a unei alogrefe este datorată existenţei, la momentul 
transplantului, de anticorpi în organismul primitorului, specifici fata de antigenele 
donatorului, în primul rând fata de antigenele MHC, sau antigenele de grup sanguin. 
Prezenţa acestor anticorpi este posibilă în situaţiile când avem de-a face cu femei 
multipare, pacienţi care au primit transfuzii, sau care au mai fost transplantati în 
antecedente. Astfel de pacienţi sunt denumiti ,,hiperimunizati” sau ,,hipersensibilizati”. 

În mod esenţial, anticorpii aparțin claselor IgM şi IgG, activatoare ale sistemului 
complement, motiv pentru care sunt denumiți şi anticorpi citotoxici. Activarea 
sistemului complement, infiltrarea neutrofilelor şi leziunile endoteliale de la nivelul 
capilarelor glomerulare, vor conduce de asemenea la activarea trombocitelor. 
Efectorii celulari principali sunt deci neutrofilele şi trombocitele care, odată 
activate, vor produce enzime, eicosanoizi, amine vasoactive şi produşi activi ai 
oxigenului. Toate aceste evenimente, caracteristice Hipersensibilitatii de tip II, vor 
conduce, într-un interval de timp care poate fi remarcabil de scurt, la creşterea 
permeabilității vasculare, tromboză arteriolară, edem, hemoragie interstitiala, 
necroză fibrinoidă şi astfel la pierderea iremediabilă a organului transplantat, în 
ciuda tratamentului imunosupresor. Un astfel de răspuns poate fi întâlnit exclusiv 
în cazul transplanturilor de organe care sunt revascularizate în mod direct. Reacţia 
poate fi una extrem de rapidă, care să atragă atenția chirurgului prin modificarea 
culorii rinichiului transplantat, sau care apare în câteva ore, manifestările fiind de 
obicei febra, leucocitoza şi, mai ales, oliguria sau anuria. 

Rejetul hiperacut poate fi prevenit prin efectuarea testului de cross-match, 
pozitivitatea acestuia reprezentând o contraindicatie absolută în cazul transplantului 
renal. 


20.35.2. Rejetul acut 


Aproximativ 75% dintre episoadele de rejet acut se produc în primele 3 luni post- 
transplant, majoritatea având răspuns favorabil la corticoterapie. Episoadele de 
rejet apărute la peste 3 luni de la intervenție sunt în general asociate cu un 
prognostic defavorabil pe termen lung. Semnele clinice clasice de rejet precum 
febra, sensibilitate a grefei sunt din ce în ce mai rar intâlnite datorită regimurilor 
imunosupresoare moderne. De aceea diagnosticul clinic de rejet acut necesită 
confirmare histologică. Modificările histologice caracteristice sunt redate în tabelul 10. 

Identificarea tipului de rejet acut, celular vs. umoral, este foarte importantă, 
deoarece rejetul umoral, spre deosebire de cel celular, nu răspunde la tratamentul 
cu corticoizi sau anticorpi monoclonali anti-limfocite T, în schimb poate răspunde 
la plasmafereză şi imunsupresoare de tipul TAC şi MMF. 


20.35.2.1. Rejetul acut celular 

Semnele clinice şi paraclinice care atrag atenția asupra rejetului acut sunt durerea şi 
mărirea de volum a organului, scăderea progresivă a diurezei, creşterea creatininei 
serice, hematuria şi proteinuria. Rejetul acut apare, în cele mai multe cazuri, ca 
urmare a unui răspuns imun celular şi necesită zile sau săptămâni pentru a se 
manifesta, cu instalarea insuficientei renale complete în cca. 14 zile. 

Rejetul poate fi unul accelerat, care să apară într-un interval de câteva zile de la 
momentul transplantării, acest tip de respingere datorându-se existenţei de limfocite 
T cu memorie (pre-sensibilizate de un contact anterior cu antigenele respective). 
Cel mai frecvent însă, reacția apare în situația în care există o nepotrivire 

(mismatch) genetică între donator şi primitor, sau imunosupresia este insuficientă, 
astfel că va apare o alorecunoastere directă a moleculelor HLA străine. Cu cât 
numărul de molecule MHC diferite este mai mare, cu atât numărul clonelor de 
limfocite T ce vor fi activate va fi mai mare şi, ca urmare, cu atât mai rapidă va fi 
reacția de respingere. 


Tabelul 10. Criteriile Banff de clasificare a modificărilor caracteristice rejetului. 


Tipuri de rejet acut 
1. Normal 
Prezenţa de infitrat mononuclear focal, fără semne de tubulită este normal la un 
grefon care funcționează normal şi când este o descoperire singulară nu are semnificaţie 
clinică de rejet acut 
2. Rejet acut mediat de anticorpi 
Este forma de rejet care se datorează măcar parţial anticorpilor antidonator: 
a. imediat (hiperacut) 
b. intârziat (acut accelerat) 
3. Modificări de graniță: sugestive pentru rejet acut 
Încadrarea în această categorie se face când nu sunt prezente semne de arterită intimală, 
dar sunt prezente focare de tubulită ușoară (1 — 4 celule mononucleare / secțiune 
tubulară). 
4. Rejetul acut 
* Gradul IA — infiltrat interstitial important (> 25% din parechim) asociat cu 
focare de tubulită moderată (> 4 mononucleare pe secţiune tubulară sau grup de 
10 celule tubulare ) 
e Gradul IB — infiltrat interstitial important (> 25% din parechim) asociat cu 
focare de tubulită severă (> 10 mononucleare pe secțiune tubulară sau grup de 
10 celule tubulare ) 
ə Gradul ITA — cazuri cu arterită uşoară spre moderată 
e Gradul ITB — cazuri cu arterită severă care cuprinde > 25 % din aria lumenului 
e Gradul III - cazuri cu arterită transmurală şi / sau modificări fibrinoide şi 
necroză a celulelor musculare netede ale mediei vaselor 
5. Nefropatia cronică de allogrefă 
Grad | — fibroză interstitiala uşoară şi atrofie tubulară 
Grad II — fibroza interstitiala moderată si atrofie tubulară 
Grad III — fibroză interstitiala severă și atrofie tubulară 
6. Alte modificări care nu sunt atribuite rejetului: 
Apariţia de limfoproliferări maligne posttrasplant 
Necroză tubulară acută 
Nefrită interstitiala acuta 
Modificari histologice asociate tratamentului imunosupresor: CsA sau Tac. 


Din punct de vedere histologic se descrie o infiltratie masivă cu limfocite şi 
macrofage a organului transplantat, precum şi inflamatia pereților vasculari, fenomen 
care poate conduce inclusiv la necroza. Limfocitele T citotoxice activate şi ajunse 
în stadiul de efector vor ucide celulele ţintă prin intermediul sistemului perforine/ 

granzime, dar vor secreta şi citokine cheie precum TNF (cu rol direct în distructia 
celulară) sau IFN gamma (cu rol în iniţierea unei reacţii de tip Hipersensibilitate 
IV, in care inclusiv limfocitele T helper vor putea juca roluri citotoxice). 

in rejetul acut celular leziunile grefei sunt produse de limfocitele T citotoxice si 
de reacţii de hipersensibilitate întârziată. În consecință aspectul histologic este de 
infiltrat tisular cu limfocite T monocite şi macrofage. Terapia rejetului acut celular 
este reprezentată de doze mari de corticosteroizi parenteral sau oral, anticorpi 
antilimfocitari policlonali sau monoclonali sau mai recent anticorpi monoclonali 
humanizati anti-CD 52. Tratamentul trebuie stabilit în funcţie de severitatea 
histologică a acestuia, 


20.35.2.2. Rejetul acut umoral 
Adesea denumit „rejet vascular întârziat”, acest tip de respingere se produce, în 
general, la câteva săptămâni, sau chiar luni, de la momentul transplantului. Este 
consecința unui răspuns imun celular, care conduce la activarea limfocitelor T 
helper, iar acestea, la rândul lor, vor determina mai departe un răspuns imun 
umoral. Ca urmare, anticorpii nu sunt pre-formati, ca in rejetul hiperacut, ci apar ca 
o consecință a imunizării cu moleculele HLA alogene. Spre deosebire de rejetul acut 
celular, în acest caz predomină infiltratul cu neutrofile la nivelul capilarelor şi nu 
cel cu mononucleare; apare inflamatia peretelui vascular, apoi fibroza și necroza tisulară. 
Ca urmare a activării sistemului complement de către anticorpi, biopsia tisulară va 
putea releva în acest caz depunerea de C4d. De asemenea, se consideră că anticorpii 
produşi ar putea conduce la ADCC (citotoxicitate celulară dependentă de anticorpi). 

Rejetul acut mediat umoral recent introdus în practica clinică, a determinat 
progrese importante de diagnostic şi tratament. Diagnosticul rejetului acut umoral 
include pe lângă disfunctia de grefon, leziuni histologice, evidenţierea 
imunopatologică a depozitelor Cd4+ în capilarele peritubulare şi detectarea 
serologică a anticorpilor anti HLA. 

Astfel, in 1997 au fost adăugate criterii suplimentare la clasificarea Banff (vezi 
tabelul 11). 


Tabelul 11. Clasele de rejet mediat de anticorpi. 


_ Rejet mediat de anticorpi 
Grad I — leziuni asemănătoare necrozei tubulare acute (ATN-like)-C4d+, iflatriaţie 
minimă 
Grad II — marginatie a neutrofileleor/monocitelor in capilare/ tromboze capilare, C4d+ 
Grad III — arterită transmurala şi/leziuni fibrinoide arteriale, necroza celulelor musculare 
netede din media arterială cu infiltrat limfocitar intravascular, C4d+ 


Cele mai multe rejeturi umorale apar în prima lună post-transplant şi la 
pacienţii cu factori de risc: retransplanturi, cross-match-uri pozitive în antecedente, 
femei. Imunofluorescenta Cd4+ este esenţială pentru diagnosticul diferenţial cu 
rejetul acut celular, tratamentul celor două forme de rejet fiind diferit. Obiectivul 


Cap. 20 - Terapiile de substituție a funcţiei renale 697 


tratamentului este de a anticorpii anti HLA şi de a inhiba formarea acestora. Astfel 
se utilizează doze mari de tacrolimus şi micofenolat de mofetil, imunoadsorbtie, 
plasmafereză cu admnistrarea de imunoglobuline intravenos şi anticorpi 
antilimfocitari, bortezomib, rituximab. 


20.35.3. Rejetul cronic 

Este cea mai frecventă cauză de disfunctie tardivă a grefonului. Termenul de 
nefropatie cronică de allogrefă (NCG) este preferat celui de rejet cronic pentru că 
etiologia acesteia include atât factori imunologici cât şi non-imunologici (vezi 
tabelul 12). Distincția dintre cele două grupe de factori este mai mult teoretică, în 
majoritatea cazurilor intervenind mecanisme mixte. 


Tabelul 12. Factori de risc pentru nefropatia cronică de allogrefă. 


Nefropatia de allogrefă- factori de rise 


Factori de risc imunologici 


e episoade de rejetacut 

e lipsa compatibilitatii în sistemul HLA 

e imunizarea anterior transplantului 

e  imunosupresie necorespunzătoare (suboptimală) 
e  non-complianța la medicatie 


Factori de risc nonimunologici 


e leziuni ischemice şi întârziere în reluarea funcției renale 
vârsta înaintată a donatorului 

neconcordanta între „doza de nefroni” şi nevoile primitorului 
nefrotoxicitatea inhibitorilor de calcineurină 

hiperlipidemia 

hipertensiunea arterială 

fumatul 

hiperhomocisteinemia 

prezența produşilor stresului oxidativ (radicali liberi de oxigen) 
e infecțiile 

e proteinuria 


Clinic nefropatia cronică de allogrefa se poate prezenta in 2 moduri: 

a. Ca o descoperire histologică la un pacient la care se practică biopsie de 
grefon pentru o creştere acută a creatininei serice sau decelarea proteinurici 

b. Ca o descoperire histologică la un pacient la care se practică biopsie de 
grefon pentru o creştere progresivă a creatininei serice sau decelarea proteinuriei 

NCG este cea mai frecventă cauză de sindrom nefrotic posttransplant. 
De asemenea poate fi decelată şi la pacienţi asimptomatici la care se practică 
biopsii seriate. De obicei modificările histologice nu se corelează foarte bine cu 
evoluţia clinică a pacienţilor. 

Sindromul clinic de NCG este caracterizat prin declin lent, progresiv al funcției 
renale asociat, de obicei, cu hipertensiune şi proteinurie. Evoluţia este frecvent 
neliniară cu deteriorări bruşte şi ireversibile ale funcţiei grefei survenite pe fondul 
unui declin lent progresiv al acesteia. 

Din punct de vedere histologic, leziunile de fibroză/scleroză afectează toate 
cele patru compartimente renale: tubi, interstitiu, glomeruli şi vase. Fibroza 
interstitiala, atrofia tubulară, glomeruloscleroza, îngroşarea concentrică a intimei 
arterelor şi arteriolelor caracterizează tabloul histologic al NCG. Unii pacienți 
dezvoltă o formă specifică de afectare glomerulară, glomerulopatia de transplant; 
aspectul tipic este acela de “dublul contur” al membranei bazale glomerulare 
realizat prin interpozitia şi expansiunea matricei mezangiale. 

În funcţie de o multitudine de factori, care includ, printre altele, gradul de 
mismatch” între donator şi primitor, tratamentul imunsupresor, organul 
transplantat, circulaţia recipientului, drenajul limfatic, expresia unor antigene 
puternic imunogene la nivelul țesuturilor transplantate, etc., procesul de respingere 
poate începe după luni sau ani. Acest tip de rejet este denumit cronic, sau disfunctie 
cronică a alogrefei (CAD — chronic allograft dysfunction) şi este rezultatul atât al 
răspunsului imun celular, cât şi umoral, care conduce la depunerea de complexe 
imune şi C4d la nivelul țesuturilor respective. Limfocitele T activate vor stimula 
macrofagele şi celulele endoteliale să secrete citokine şi factori de creştere precum 
IL-1, IL-6, TNF (factori pro-inflamatori), TGFB (transforming growth factor), EGF 
(epidermal growth factor), IGF (insulin growth factor), PDGF (platelet derived 
growth factor). Aceşti factori solubili se vor lega la receptorii prezenți la nivelul 
celulelor musculare netede care înconjoară arterele şi arteriolele, determinând 
proliferarea acestora şi producția de proteine ale matricii extracelulare. Consecința 
este îngustarea progresivă a lumenului vascular şi ischemie. Acumularea de 
proteine ale matricii extracelulare conduce la fibroză. Organul transplantat începe 
gradual să devină nefunctional şi se ajunge astfel la insuficienţă. În cazul rinichiului, 
rejetul cronic este caracterizat de leziuni inflamatorii proliferative la nivelul 
arteriolelor, îngroşarea membranei bazale glomerulare şi fibroza interstitiala. 

Dacă tratamentul imunosupresor poate reversa un rejet acut, în cazul rejetului 
cronic, ca urmare a caracterului ireversibil al leziunilor histologice produse, 
tratamentul este ineficient. 

Cauzele rejetului cronic sunt insuficient cunoscute, dar răspunsul imun fata de 
aloantigene este, cu siguranţă, factorul declanşator, iar studiile arată că fiecare 
nepotrivire la nivel de HLA aduce cu sine o scădere de 5% a supraviețuirii 
organului pe termen lung. Cel mai important factor predictiv rămâne un episod de 
rejet acut (reversat) în antecedente, mai ales dacă acesta s-a produs la mai mult de 3 
luni de la momentul transplantului. În plus, dacă episoadele de rejet acut sunt 
repetate, prognosticul pe termen lung pentru grefa respectivă scade dramatic. 
Tratamentele imunsupresoare utilizate pentru combaterea episoadelor de rejet acut 
sunt de natură să inhibe răspunsurile de tip Th1, ceea ce face însă ca în acest fel să 
fie stimulate răspunsurile de tip Th2. În consecință, sunt stimulate procesele de 
fibroză. Un alt factor care stimulează fibroza este TGFP. Ca urmare, cele mai 

promițătoare terapii experimentale în rejetul cronic sunt considerate astăzi cele care 
utilizează inhibitorii de TGFB şi stimulatorii de CTLA-4, molecula implicată în 
inhibarea limfocitelor T şi inducerea anergiei acestora. 


Rejetul cronic poate fi cauzat însă şi de factori care nu au legătură directă cu 


aloantigenele, cum ar fi infecția cu CMV, o funcţionalitate necorespunzătoare a 
organului transplantat, sau disfunctionalitati ale metabolismului lipidic. 


În ciuda frecvenţei crescute a NCG, nu există un tratament standardizat al 


acesteia. Dificultatea stabilirii unei terapii este consecința multitudinii de factori 
care acționează simultan generând degenerarea fibroasă şi scleroza. 

CAPITOLUL 21 
TERAPIA IMUNOSUPRESOARE 


21.1. CORTICOTERAPIA SISTEMICĂ 


Glucocorticoizii sunt utilizaţi ca agenți terapeutici de peste 40 ani, fiind şi astăzi 
piatra de temelie a terapiei imunosupresoare în numeroase boli inflamatorii, 
alergice şi autoimune, acute şi cronice, sistemice sau de organ, precum şi în 
oncologie şi în transplantele de organe. 


21.1.1. Mecanism de acţiune 


La nivel molecular, glucocorticoizii interacționează cu receptori specifici citosolici. 
Complexele steroid-receptor migrează către nucleu, unde se leagă de secvențele 
reglatoare ale anumitor gene (glucocorticoid-responsive elements), modulând expresia 
acestora, fie în sens pozitiv, fie în sens negativ. La nivel celular, glucocorticoizii 
inhibă funcţiile tuturor celulelor implicate în răspunsul imun şi inflamator: 


inhibă diferenţierea şi funcţiile macrofagelor: expresia MHC de clasă II, producţia 
unor citokine (IL-1, IL-6, TNFa), prostaglandine şi leucotriene proinflamatorii; 
inhibă adeziunea neutrofilelor la endoteliul vascular (împiedicând astfel diapedeza); 
inhibă acumularea eozinofilelor şi a mastocitelor în focarele alergice; 

inhibă numeroase funcţii ale celulelor endoteliale, precum: expresia MHC de 
clasă II, expresia moleculelor de adeziune (ELAM-1 şi ICAM-1), secreția unor 
factori ai complementului (C3 si factorul B), a IL-1 şi a ciclooxigenazei-2; 
inhibă funcţiile fibroblastelor: proliferarea, sinteza de colagen, IL-1, TNFa, 
metaloproteinaze şi metaboliți ai acidului arahidonic; 

blochează numeroase procese implicate în activarea limfocitelor T, ca: 
fosforilarea tirozinei, calciu-calmodulin kinaza II şi transcriptia genei IL-2; de 
asemenea, deprimă sinteza altor citokine secretate de către celulele T: IL-3, -4 
şi -6 şi IFNy; ca urmare, glucocorticoizii inhibă generarea, proliferarea şi 
funcţiile limfocitelor T helper, supresor şi citotoxice; 

inhibă proliferarea limfocitelor B şi, mai ales, a producţiei de anticorpi, ca urmare 
a inhibării activităţii limfocitelor T helper şi a citokinelor (IL-1 — 6 şi IFNy). 

21.1.2. Indicaţii 


e Dermatologie: dermatită de contact alergică, dermatită atopică, eczema, 
psoriazis, dermatită seboreică, dermatită exfoliativă, lichen cronic, pemfigus, 

e Oftalmologie: conjunctivita alergică, iridociclită, keratită, nevrită optică, uveită 
difuză posterioară, ulcere corneene alergice, 


e ORL: rinita alergică, rinită vasomotorie non-alergica, polipoză nazală, 

ə Pneumologie: astm bronşic, BPOC 

e Gastro-enterologie: boala Crohn, colită ulceroasă, hepatită autoimună, 

e Nefrologie: glomerulonefrite, nefrite interstitiale alergice, nefropatia lupica, 
vasculitele renale, 

e Hematologie/oncologie: anemii hemolitice autoimune, purpura trombocitopenica 
idiopatica, leucemii, limfoame, 

e Endocrinologie: boala Basedow, boala Addison, 

e Neurologie: distrofie musculară, scleroză multiplă, 

e Boli autoimune sistemice: colagenoze, vasculite 

e Reacții alergice medicamentoase şi post-transfuzionale, 

e Transplante de organe (prevenirea rejetului), 

e Altele: edem cerebral, meningită, şoc septic, traumatisme vertebrale etc. 


Tabelul 1. Clasificarea agenţilor glucocorticoizi. 


Potenta relativă ‘T1/2 
Doza : 
echiva pana E teet Plasmatic Biologic 
Agent lentă inflama- mineralo- emil) h) 
torie corticoid z 
(mg) 

Cu durată scurtă de acțiune 
Cortizon 25 0 ++ 30 
Hidrocortizon 20 0 ++ 90 
Cu durată medie de acțiune 
Prednison 5 + + 60 12-36 
Prednisolon 5 + + 200 12-36 
Triamcinolon 4 + 0 300 12-36 
Metilprednisolon 4 Ca 0 180 12-36 
Cu durată lungă de acțiune 
Dexametazona 0,75 ++ 0 200 36-54 
Betametazona 0,6 ++ 0 300 36-54 


21.1.3. Posologie 


Glucocorticoizii pot fi administrati local (unguente, instilatii oculare, inhalatii 
nazale sau bronsice, supozitoare) sau sistemic (P.O. sau I.V.). 

21.1.3.1. Administrarea orală se face, de preferinţă, în priză unică cotidiană. 
Adesea, în practică, dozele mari se administrează în mai multe prize zilnice, pentru 
a minimaliza efectele adverse gastro-intestinale şi pentru a reduce variațiile efectului 
terapeutic de-a lungul zilei. Pentru a respecta ciclul fiziologic circadian al 
cortizolului şi a reduce riscul de supresie a glandelor suprarenale, glucocorticoizii 
trebuie administrati dimineața, între orele 6%-8%. Administrarea alternativă (o dată 
la două zile) previne riscul supresiei axului hipotalamo-hipofizo-adrenal şi al 
majorităţii celorlalate efecte adverse. Corticoizii cu durată medie de acțiune, 
precum prednisonul, sunt cei mai potriviti pentru acest mod de administrare. 

Pentru prevenirea recidivelor bolilor autoimune, se recomandă reducerea 
progresivă a dozelor de corticoizi, odată ce a fost obţinută remisiunea. Viteza 
acestei reduceri (până la eventuala sistare completă) depinde de severitatea bolii, de 
doza şi durata corticoterapiei de atac și de riscul supresiei axului HHA. În 
majoritatea cazurilor, dozele se scad cu 2,5-5 mg prednison pe săptămână. Dacă 
apar semne de insuficiență corticosuprarenală, sindrom de cortico-dependenta sau 
pusee de activitate a bolii în cursul scăderii dozelor, se va reveni la doza 
precedentă, iar procesul de reducere se va face apoi mai lent. Dozele mari 
administrate pe o perioadă scurtă (sub două săptămâni) pot fi întrerupte brusc. 
Dimpotrivă, la pacienţii care au primit steroizi > 1 an, reducerea/oprirea 
tratamentului se va face foarte lent, pe parcursul mai multor luni. 

Hipoalbuminemia creşte efectul terapeutic al corticoizilor (deoarece creşte 
fractia plasmatică liberă, nelegată de proteine), ca şi hipotiroidia (când scade 
sinteza de corticosteroid-binding globulin). Dimpotrivă, în insuficiența hepatica 
scade conversia prednisonului în metabolitul său activ, prednisolonul). 


21.1.3.2. Bolusul I.V. are un interes dublu: controlul rapid al inflamatiei si 

reducerea dozei totale cumulate. 

Indicaţii principale: 

e Manifestările extrarenale ale unor maladii sistemice (de ex. în LES cu 
trombopenie, afectare neurologică sau pulmonară); 

e Pusee evolutive de PR; 

e  Vasculite necrozante (PAN, Wegener, Churg-Strauss); în formele severe se 
asociază cu plasmafereză; 

e Tratamentul de atac al unor sindroame nefrotice primitive sau secundare unor 
boli sistemice autoimune; 

e Transplante de organe: reacţia de grefă contra gazdă după grefa de măduvă 
osoasă sau rejetul acut de grefă renală. 

Posologie: Metilprednisolon 0,5-1 g/bolus. Se administrează în perfuzie I.V. 
lentă, 30 min — 3h, în 250-500 ml Gle 5% sau NaCl 0,9%. Se poate administra: a) zilnic, 
3-5 zile; b) altern (la 2 zile), 6 zile sau c) o dată pe lună. După fiecare bolus se urmăresc: 
FC, TA, t° (hemoculturi în caz de febră), starea cerebrală, ECG, KÏ, creatinina. 

Efectele adverse sunt rare dacă se respectă regulile de administrare şi 
contraindicatiile: 

complicaţii cardiovasculare: HTA tranzitorie, tulburări de ritm cardiac (favorizate 
de perfuzia prea rapidă, de hipokaliemie, sau de anomalii cardiace preexistente); 
complicații infecțioase: risc mai mare în cazul unor boli predispozante sau 
asocierii imunosupresoarelor; 

diverse: osteonecroza aseptică; tulburări neuro-psihice (convulsii, hemiplegie, 
stări psihotice acute) — rare, imprevizibile, risc crescut în caz de antecedente 
psihiatrice; greață, dureri abdominale, stare de rau, flush, artralgii, surescitare şi 
tulburări de somn. 


21.1.4. Efecte adverse 


Osteoporoza poate apare la 3-6 luni de tratament. Fiziopatologia este complexa: 
reducerea absorbtiei intestinale de calciu si cresterea excretiei sale urinare, 
hipogonadismul, dar mai ales cresterea sensibilitatii la PTH. Metode de 
prevenire: menținerea unei activități fizice cotidiene, alimentaţie bogată in 
calciu, limitarea fumatului si a alcoolului, folosirea unei doze minime eficace 
de corticoizi, tratamentul HTA cu tiazide (retin calciul). Se recomandă 
densitometrie osoasă la toate femeile > 50 ani la care se are in vedere un 
tratament corticoid de > 6 luni. În caz de osteopenie/osteoporoză, se indică 
tratament cu vitamina D, calciu şi cure secvențiale cu bifosfonati. 

Sindromul cushingoid se manifestă prin modificări morfologice, manifestări 
cutanate, diabet, hipercatabolism protidic, tulburări hidro-electrolitice, HTA, 
osteoporoză, tulburări psihice. Prevenire: folosirea unei doze minime eficace de 
corticoizi. 

Hiperglicemia apare in special la obezi sau la pacienti cu antecedente familiale 
de intoleranté la glucoză. Prevenire: reducerea consumului de glucide cu 
absorbție rapidă. Se impune supravegherea regulată a glicemiei, uneori 
adaptarea tratamentului hipoglicemiant la diabetici. Diabetul cortizonic este de 
obicei reversibil după întreruperea tratamentului, dar adesea tardiv. 

Retentia hidro-salină este datorată efectului mineralocorticoid — cel mai intens 
pentru hidrocortizon, moderat pentru prednison şi prednisolon şi absent pentru 
metilprednisolon şi dexametazonă. Se manifestă prin creştere în greutate, 
edeme, HTA sau decompensarea unei cardiopatii. Prevenire: regim hiposodat. 
Hipokaliemia se datorează tot efectului mineralocorticoid (pierdere urinară de 
K"). Manifestări clinice: astenie, parestezii, crampe musculare, constipatie. 
Prevenire: supravegherea kaliemiei. Nu se indică sistematic un supliment de K, 
ci doar în unele situaţii (tratament cu diuretice, digitalice). 

Hipercatabolismul protidic poate duce la amiotrofii şi scăderea forței 
musculare. Pentru prevenire, se recomandă o alimentaţie bogată în proteine şi 
activitate fizică regulată. Miopatia cortizonică apare progresiv, este indoloră, apare 
după câteva săptămâni/luni de tratament şi nu depinde de doză. 

Hiperlipidemia se datorează stimulării lipolizei. Se manifestă prin hipercolesterolemie 
şi hipertrigliceridemie. Se recomandă dietă săracă în glucide şi grăsimi. 

Tulburări cutanate. Corticoizii inhibă sinteza de colagen de către fibroblaste. 
Corticoterapia sistemică induce: hirsutism, acnee, căderea părului, atrofie 
cutanată, întârzierea cicatrizării, eritroză, vergeturi. 

Glaucomul este mai frecvent la diabetici, miopi sau pacienţi cu antecedente 
familiale de glaucom. Se recomandă control oftalmologic anual. 

Cataracta posterioară subcapsulară apare în cazul unor tratamente prelungite 
> 2 ani. Este bilaterală, ireversibilă, favorizată de diabet. Se impune 
supraveghere regulată, mai ales la copii şi la diabetici. 

Tulburările de somn pot apare din cauza efectului euforizant, excitant al 
corticoterapiei. Pentru evitarea acestora, se recomandă administrarea în priză 
unică matinală, sau cel mai târziu la ora 16. 

Tulburări psihice. Tulburările psihice grave (tendința maniaco-depresiva, 
agravarea unei psihoze) sunt rare şi reversibile. Dacă apar, necesită reducerea 
sau întreruperea corticoterapiei, eventual antipsihotice. Preexistenta unei stări 
psihotice necontrolate terapeutic contraindica corticoterapia. 

Efecte adverse cardiace. Retentia hidro-salină poate induce HTA sau agravarea 
unei insuficiențe cardiace. Prevenirea: regim hiposodat, diuretice. 

Tulburări digestive: greturi, vărsături, epigastralgii. Ulcerul gastric/duodenal nu 
contraindică corticoterapia, dacă se asociază un tratament antiulceros, sub 
supraveghere clinică şi eventual fibroscopică. 

Inhibarea axului corticotrop determină riscul unei insuficiențe cortico- 
suprarenale acute după întreruperea tratamentului. Acest risc este mai mare în 
caz de: doze mari de corticoizi, administrare îndelungată, prize frecvente (se 
poate reduce riscul prin administrare în priză unică matinală sau în cură 
alterna), T1/2 plasmatic prelungit (mai mare pentru dexametazonă si 
betametazonă decât pentru prednison, prednisolon şi metilprednisolon). Pentru 
evitarea rebound-ului bolii şi a riscului de insuficiență CSR acută, se recomandă ca 
sevrajul unei corticoterapii prelungite să se facă progresiv, în trepte. 
Osteonecroza aseptică afectează în special capul femural, poate fi indoloră. Nu 
există tratament preventiv. Riscul se corelează cu durata tratamentului si cu 
doza totală administrată. 

Diverticulita survine în special la pacienții > 50 ani. Corticoizii favorizează staza şi 
penetrarea bacteriilor în tractul digestiv, precum şi dezvoltarea diverticulilor. 


21.1.5. Corticoterapia în diferite perioade de viaţă 


Creşterea. Corticoterapia poate induce întârzierea creşterii, din cauza inhibării 
axului corticotrop. Pentru prevenire, trebuie administrată doza minimă eficace 
sau asociat un al doilea medicament imunosupresor care să permită reducerea 
dozei. Se va prefera priza unică matinală şi administrarea în cură alternă. După 
oprirea corticoterapiei, retardul de creştere este de obicei recuperat ulterior. 
Contracepţia. Nu există interacțiuni între corticoizi şi estro-progestative. 
Steriletul este de evitat, din cauza favorizării infecțiilor. 

e Sarcina. Nu au fost demonstrate efecte teratogene la om. Prednisonul trece 
foarte putin bariera feto-placentară. În schimb, derivații fluorati pot trece 
această barieră şi induce o insuficiență CSR neonatală. 

e Aldptarea. La doze < 20 mg PDN, trecerea în laptele matern este neglijabilă. 
La doze mai mari, alăptarea este recomandată la distanță de > 4 ore de la priza 
de corticoid, sau, în cazul unei corticoterapii în doze foarte mari şi prelungite, 
este chiar contraindicată. 

e Varstnicii. La aceştia există un risc mai mare de cataractă, osteoporoza şi 
diverticulită. Se impune supraveghere, doză minimă sau asocierea unui alt 
imunosupresor. 


21.2. IMUNOSUPRESOARELE CITOSTATICE 


Sunt, de regulă, indicate în două situaţii: 

e în cazul unei afectări sistemice grave de la început, care amenință prognosticul 
vital sau funcția unui organ nobil: creier, pulmon, rinichi (de ex. LES cu 
afectare SNC sau renală, PAN, vasculitele sistemice asociate cu ANCA); 

e în cazul unei patologii corticorezistente sau corticodependente, ori când dozele 
de corticoizi necesare controlului bolii sunt prea mari (citostaticele permiţând 
reducerea dozei de corticoizi). 

Prescrierea unui tratament citostatic necesită o atentă estimare a raportului 
beneficiu/risc iatrogen şi o supraveghere strictă a eficacitatii şi a eventualelor 
reacţii adverse. 


21.2.1. Ciclofosfamida 


21.2.1.1. Mecanism de acțiune: 

Ciclofosfamida (CYC) este un medicament antineoplazic, mielotoxic şi imunosupresor, 
larg utilizat in oncologie, hematologie şi in bolile autoimune. Este un agent 
alkilant, care inhibă transcriptia si replicarea ADN-ului, ducând astfel la moartea 
celulară. CYC este activă în special asupra celulelor aflate în faza de sinteză a ADN. 


21.2.1.2. Farmacocinetică: 

CYC se absoarbe bine pe cale orală. Se leagă putin de proteinele plasmatice. T1/2 
este 7 ore. Este metabolizată de către ficat. Jperita fosforamidică este principalul 
metabolit activ, iar acroleina este metabolitul urotoxic. Trece bariera hemato- 
encefalică, precum şi pe cea placentara; de asemenea se elimină prin lapte. Excretia 
este esențialmente urinară, partial sub formă de acroleină. 


21.2.1.3. Indicaţii certe: 
e  Poliartrita reumatoidă — formele grave sau cu vasculită reumatoidă; 
e Nefropatia lupica, în special formele proliferative; 

e Formele grave de PAN idiopatică şi MPA; 
e Vasculitele necrozante: boala Wegener diseminată (în special cu afectare renală 
sau pulmonară). 


21.2.1.4. Indicaţii probabile: 

e Formele neuropsihiatrice grave de lupus; 

e Trombocitopenia autoimună din lupus, rezistentă la tratamentul clasic; 

e Anumite cazuri de sclerodermie sistemică, în special cu afectare pulmonară; 

e Alte vasculite mai rare, cu semne de gravitate, ca: boala Behcet, arterita 
Takayasu, boala Horton. 


21.2.1.5. Indicaţii posibile: 

e Forme grave de boală Still a adultului, sarcoidoză, policondrită atrofiantă; 
e Anumite cazuri de sindrom Goodpasture (în asociere cu plasmafereza); 

e  Imunizări anti-factor VIII; 

e Uveite autoimune. 


21.2.1.6. Contraindicaţii: 

e Insuficienté medulară severă; 

e Cistită hemoragică preexistentă; 
e Alergie cunoscută la CYC; 

e Sarcină şi alăptare. 


21.2.1.7. Precauţii: 

e La bărbați, înainte de inițierea tratamentului, se propune recoltarea şi 
conservarea lichidului seminal. La femei, recoltarea de ovocite este încă 
experimentală. Administrarea de LH-RH poate preveni sterilitatea. 

e În perioada fertilă, pentru ambele sexe, se recomandă contraceptie, în timpul 
tratamentului cu CYC si încă trei luni după încheierea acestuia. 

e Se recomandă prudenţă şi reducerea dozelor în caz de insuficiență renală sau 
hepatică preexistentă. 

e Înainte de începerea tratamentului trebuie căutate şi tratate eventualele infecţii. 


21.2.1.8. Mod de administrare: 

e P.O.: cp 50 mg; doza: 2-3 mg/kg/zi; 

e I.V. (in perfuzie): fl. 100, 500, 1000 mg; doza: 0,5-1 g/m’, se repeta la intervale 
de 2-6 săptămâni (bolusuri, „pul/se-therapy”). Doza lunară este de 2-4 ori mai 
mică decât pentru calea orală, astfel încât toxicitatea este mai redusă 
(cu excepţia tulburărilor digestive şi a neutropeniei). 


21.2.1.9. Efecte adverse frecvente: 
e Tulburări digestive (in special la administrarea I.V.): greturi, vărsături. 
Se întâlnesc la 30-60% din cazuri la doze < 1 g, şi la 60-90% la doze > 1 g. 

Apar precoce, sunt adesea uşoare şi tranzitorii. Tratamentul constă în 

antiemetice (metoclopramid, ondansetron). 

Toxicitatea asupra mucoaselor se manifesta in special la doze mari. Tratament: 

clatirea gurii cu bicarbonat, solutii antiseptice. 

Alopecia survine in 17-50% din cazuri, la doze mari. Este reversibilă in câteva 

luni după întreruperea tratamentului. Ca metodă de prevenire, se recomandă 

purtarea unei căşti refrigerate în timpul perfuziei. 

Amenoreea survine în 20-66%. Riscul de sterilitate este mai mare la femeile în 

vârstă de peste 25 ani şi la doze cumulate mari (> 10 g) de CYC. 

Azoospermia survine în până la 60% din cazuri după 6 luni de tratament (in 

special la doze > 10 g). 

Toxicitatea medulară. Mielosupresia survine în 16-66% din cazuri, doză- 

dependentă. 

- Leucopenia apare la 7-14 zile de la o administrare unică şi este reversibilă 
după 2-3 săptămâni. Nu are tratament specific. Se recomandă supraveghere 
hematologică săptămânală în prima lună de tratament, apoi la 2 săptămâni în 
lunile a 2-a şi a 3-a, apoi lunar. În caz de leucopenie (< 4.000/mm*), se reduc 
dozele sau se opreşte administrarea P.O. şi, respectiv, se omite un bolus I.V., iar 
bolusul următor se reduce cu 25-50% (vezi şi “Tratamentul vasculitelor associate 
cu ANCA”). Apariţia febrei la un pacient neutropenic impune spitalizare. 

- Limfopenia se întâlneşte aproape constant, după câteva săptămâni de tratament. 

Durata este variabilă, dar poate persista pe toată durata tratamentului. 

Numărul limfocitelor trebuie supravegheat cel puţin o data pe lună. Dacă 

scade < 500/mm”, este necesară profilaxia pneumocistozei (cu trimetoprim/ 

sulfametoxazol). 

Trombocitopenia şi anemia sunt mai rare. 

Toxicitatea vezicală. Survine in 2-50% din cazuri, din cauza toxicității 

acroleinei asupra mucoasei uroteliale. Este mai frecventă la pacienţii care fac 

tratament oral zilnic. Hematuria este manifestarea cea mai frecventă, uneori 
poate fi masivă şi cu risc vital. Se poate asocia cu tulburări mictionale. 

Simptomele apar, de obicei, după 5-20 zile de la debutul tratamentului şi pot 

persista 10-12 zile. Cistita se poate croniciza (25%), poate induce fibroză vezicală 

sau degenerare malignă (3-5%). Hematuria trebuie căutată sistematic cu ajutorul 
bandeletei urinare. În caz de hematurie masivă, se opreşte CYC şi se efectuează 
cistoscopie. Prevenirea cistitei hemoragice implică următoarele măsuri: 

- CYC P.O. trebuie administrată în priză unică matinală, cu o cantitate mare de 
lichide, la distanță de micul dejun. În restul zilei se vor consuma lichide din 
abundență (cel putin 2 litri, de preferință apă minerală alcalină). Se va goli 
vezica seara la culcare. 

- CYC LV. se administrează dimineaţa devreme, împreună cu o hidratare I.V. 
abundentă (2-3 litri/8 h). Unii recomandă lavaj vezical printr-o sondă cu triplu 
lumen. Pacientul este sfătuit să consume cantităţi mari de lichide şi să urineze 
odată înainte de culcare şi odată în cursul nopții. 


Cap. 21 - Terapia imunosupresoare 709 


- MESNA (mercaptoetansulfatul de sodiu) blochează producția de acroleină şi 
formează complexe stabile cu metabolitii. Se administrează 300 mg I.V. lent, la 
debutul perfuziei cu CYC, apoi în timpul acesteia, la 4 ore şi la 8 ore. Se 
poate administra şi pe cale orală. 

e Carcinomul vezical tranzitional poate apare la 16% dintre pacienţi, chiar dupa 
15 ani de la prima expunere la CYC. Aceasta justifică o supraveghere 
prelungită, prin bandeleta urinară, şi cistoscopie în caz de hematurie. Dacă 
dozele au fost importante, unii autori propun cistoscopie anuală. 

e  Infecțiile pot surveni oricând în cursul tratamentului: 

- Infectii în contextul neutropeniei: în acest caz este vorba despre un sepsis 
grav, cu risc vital. În caz de neutropenie < 1.000/mm;, pacientul trebuie 
spitalizat şi tratat cu antibiotice cu spectru larg. 

- Infectii comunitare banale (pneumonii, sinuzite, infecţii cutanate), ce pot avea o 
evoluţie gravă, deoarece survin la un pacient imunodeprimat, atât din cauza bolii, 
cât şi a tratamentului cu CYC. Tratamentul trebuie instituit rapid cu antibioterapie 
empirică adaptată germenilor cel mai frecvent implicaţi în aceste infecţii. 

- Infectii oportuniste (= infecții cu microorganisme nepatogene la individul 
imunocompetent, dar care pot deveni patogene la imunodeprimat). Cel mai 
frecvent se întâlnesc infecții cu Pneumocystis carinii, Nocardia, Candida, 
Aspergillus, Criptococcus, Mycobacterii tipice si atipice. Aceste infectii pot 
îmbrăca forme fruste: absenţa febrei, doar alterarea stării generale, tuse cronică etc. 


21.2.1.10. Efecte adverse rare (< 10%): 

e Efecte parasimpaticomimetice: congestie nazală, miopie acută; 

e Sindrom de secreție inadecvată de ADH (SIADH); 

e Cardiotoxicitate: la doze foarte mari: cardiomiopatie, tulburări de ritm, 
insuficiență cardiacă. Tratament: simptomatic, reducerea dozelor, sau chiar 
întreruperea tratamentului. ECG înainte de fiecare cură. 

Mielodisplazie (2% din cazuri); 

ə Cancere secundare: căi urinare, sarcoame, limfom. 


21.2.1.11. Efecte adverse excepţionale (< 1%): 

e Teratogenicitate: anomalii digitale, în cazul administrării în primul trimestru de 
sarcină. 

e Hepatotoxicitate: citoliză, colestază, chiar hepatită fulminanta. 

e  Anafilaxie: febră, reacţii cutanate, bronhospasm, şoc anafilactic. 


21.2.2. Azathioprina 


21.2.2.1. Mecanism de acţiune: 

Azatioprina (AZA) este o thiopurină, analog de hipoxantină, ce acționează ca un 
antimetabolit, inhibând sinteza de ADN, ARN şi proteine. Este imunosupresoare 
prin acţiunea sa preferentiala asupra LT (in special asupra LT CD8). Influenteaza 

mai putin, şi numai la doze mai mari de 5-6 mg/kg/zi, producţia de anticorpi. 


21.2.2.2. Farmacocinetică: 

Absorbtia digestivă a AZA este rapidă si completa. Tj. = 24 ore. Traversează 
bariera placentară. Este transformată in 6-mercaptopurină (metabolitul activ), sub 
acțiunea  hipoxantin-guanin-fosforibosil-transferazei (HGPRT). Xantinoxidaza 
transformă AZA în acid thiopurinic, metabolitul inactiv. Eliminarea este esențialmente 
urinară, sub formă de acid thiouric, inactiv, dar cu toxicitate hematologică. 


21.2.2.3. Indicaţii: 

AZA se utilizează în asociere cu sau în continuarea corticoterapiei, în caz de 

corticorezistenta sau corticodependenta. Indicatiile sale cele mai frecvente sunt: 

e Hepatite autoimune, în asociere cu corticoterapia; 

e  Poliartrită reumatoidă severă (se obțin ameliorări in 20-30%, permiţând 
reducerea corticoterapiei); 

e LES — în formele severe; permite sistarea CYC şi reducerea corticoterapiei; 

e Unele dermatomiozite şi polimiozite: formele corticorezistente pot beneficia de 

un tratament cu AZA, dar eficacitatea sa pare inferioară metotrexatului; în 

schimb este o bună soluţie dacă se urmăreşte reducerea dozelor de corticoizi; 

Sindromul Goodpasture: în asociere cu corticoterapia; 

Trombocitopenii şi anemii hemolitice autoimune; 

Forme severe de policondrită atrofiantă, mai ales cu afectare renală; 

Sindromul Churg-Strauss, când corticoterapia este insuficientă, sau în formele 

corticorezistente; 

Boala Behçet, mai ales în formele oculare; 

Uveite autoimune; 

Boala Crohn, pentru prevenirea recăderilor; 

Crioglobulinemii simptomatice, indiferent de etiologie. 


21.2.2.4. Contraindicaţii: 

e Sarcina (contraindicatie relativă, nu au fost demonstrate efecte teratogene) şi 
alăptarea; 

e Alergia la AZA. 


21.2.2.5. Precauții: 

e Evitarea expunerii la soare; 

e Diminuarea posologiei în caz de insuficiență hepatică sau renală; 
e Diminuarea posologiei în cazul asocierii cu allopurinol; 

e Supraveghere hematologică şi hepatică. 


21.2.2.6. Mod de administrare: 
AZA se administrează aproape exclusiv pe cale orală (cp. de 25 şi 50 mg). Doza 
uzuală: 1-2,5 mg/kg/zi, în 1-3 prize. 


Cap. 21 - Terapia imunosupresoare 711 


21.2.2.7. Efecte adverse: 

În general, AZA este bine tolerată la doze < 2,5 mg/kg/zi. 

e Toxicitatea digestivă. Greturile şi vărsăturile sunt cele mai frecvente. Mai rar, 
pot apare: ulceratii bucale, dureri abdominale, diaree. Tratament: simptomatic, 
igienă bucală, administrarea AZA în timpul meselor. 

e Toxicitatea hematologică (neutropenie) este reversibilă după reducerea 
posologiei. Au mai fost descrise trombocitopenii şi anemii. Toxicitatea 
hematologică survine în 50% din cazuri şi este singurul efect advers ce 
limitează doza. Tratament: supraveghere hematologică lunară, reducerea dozei 
dacă GA <2.500/mm’, sau trombocitopenie <130.000/mm°. 

e Alergia la AZA este un efect advers rar, dar grav, posibil letal. Se manifestă prin 
febră, hipotensiune şi oligurie. Tratament: oprirea administrării, măsuri 
simptomatice. 

e Hepatita şi pancreatita sunt excepționale. Tratament: supravegherea 
transaminazelor lunar. Citoliza regresează după diminuarea dozelor. 

e Oncogeneza. La pacienții cu transplante de organe, dar nu şi la cei cu boli 
autoimune, tratați cu AZA, s-a observat o incidență crescută a bolilor 
limfoproliferative şi a cancerelor cutanate. La ambele categorii de pacienți a 
fost descrisă o frecvență mai mare a cancerului de col uterin şi a leucemiei 
acute mieloblastice. 


21.2.3. Micofenolatul de mofetil 


21.2.3.1. Mecanism de acțiune: 

Micofenolatul de mofetil (MMF) este un ester al acidului micofenolic, care este si 
metabolitul său activ. Acidul micofenolic inhibă inozin-monofosfat-dehidrogenaza 
(IMPD), o enzimă implicată în sinteza bazelor purinice. Rezultă blocarea sintezei 
de ADN şi ARN, mai ales la nivelul limfocitelor T şi B (acestea fiind strict 
dependente de calea IMPD, în vreme ce alte celule dispun de căi alternative). 
Astfel, MMF inhibă selectiv proliferarea limfocitelor T si B şi producția de 
anticorpi. În plus, inhibă sinteza unor citokine şi molecule de adeziune. 


21.2.3.2. Indicaţii certe: 
e Transplantul renal, cardiac şi hepatic — pentru prevenirea rejetului, împreună cu 
corticoizi şi ciclosporină. 


21.2.3.3. Indicaţii probabile: 

e Transplant de pancreas; 

e Nefrologie: glomerulonefrite primitive: leziuni minime, GSFS, nefropatia 
membranoasă, nefropatia cu IgA; 

e Dermatologie: psoriazis sever, dermatită atopică, lichen plan, pemfigus, 
pyoderma gangrenosum, eritem multiform recurent, urticarie refractară; 

e Boli autoimune sistemice: LES, sclerodermie, vasculite asociate cu ANCA, 

boala Behget, arterita Takayasu, dermatomiozita, polimiozită, sarcoidoza; 
e Gastroenterologie: boala Crohn; 
e Neurologie: miastenia gravis, scleroză multiplă. 


21.2.3.4. Posologie: 
Prezentare: cps 250 mg, cp 500 mg, sol. buvabilă 200 mg/ml, fiole 500 mg. 

Dozele: in transplantul renal, 1 g x 2/zi; in transplantul cardiac, 1,5 g x 2/zi; in 
transplantul hepatic, 1-1,5 g x 2/zi; doze variabile in alte situatii (de obicei, 1-3 g/zi). 


21.2.3.5. Efecte adverse: 

Tulburări digestive (36%): diaree, constipatie, dureri epigastrice, vărsături; 
Tulburări urinare (40%): mictiuni imperioase, polakiurie, disurie, hematurie; 
Insomnie, cefalee; 

Dureri dorsale, toracice, musculare, articulare; 

Infectii (oportuniste, CMV); 

Tulburari metabolice: hipercolesterolemie, hiperglicemie; 

Toxicitate hematologică (anemie, neutropenie, trombocitopenie) — mult mai 
rară decât în cazul AZA. 

Spre deosebire de metotrexat, AZA şi CsA, este lipsit de toxicitate hepatică şi 
renală şi are un risc carcinogen mult mai mic. 


21.2.3.6. Contraindicaţii: 
e Alergie la MMF/acid micofenolic; 
e Sarcină (efecte teratogene demonstrate la animale de experiență). 


21.2.4, Ciclosporina 


21.2.4.1. Mecanism de acţiune: 

Ciclosporina A (CsA) inhibă calcineurina, o enzimă ce activează NFAT (nuclear 
factor of activated T cells), care la rândul său activează transcriptia genelor a 
numeroase citokine, în special JL-2. Ca urmare, CsA inhibă proliferarea LT helper. 


21.2.4.2. Indicatii: 

e Grefe de organe si tesuturi — prevenirea si tratamentul rejetului; 

e Grefa de măduvă osoasă — prevenirea rejetului; prevenirea şi tratamentul 
reacției de “grefă contra gazdă”; 

e Sindroame nefrotice corticodependente şi corticorezistente — GLM şi GSFS 
primitive — pentru inducția şi menţinerea remisiunii sau pentru menţinerea unei 
remisiuni induse de corticoizi (permite reducerea sau chiar oprirea corticoterapiei); 

e Psoriazis — forme extinse, severe; 

e  Poliartrita reumatoidă — forme active, severe; 

e Dermatita atopică — forme severe la adult. 

21.2.4.3. Contraindicaţii: 

e Alergie la ciclosporina; 

e in nefropatiile glomerulare: infecţii necontrolate, tumori maligne evolutive sau 
în antecedente; 

e De evitat în sarcină (efect asupra fătului nu este cunoscut). 


21.2.4.4. Posologie: 

Prezentare: soluţie buvabilă fl. 50 ml, 100 mg/ml; cps. (microemulsie) 10, 25, 50, 

100 mg; ampule injectabile. 

e În transplantul renal: Doza iniţială = 6-15 mg/kg/zi. Doza de întreţinere = 2-6 
mg/kg/zi. Posologia se adaptează în funcţie de ciclosporinemie (To) şi de 
raportul eficacitate/toleranta; 

e În glomerulonefrite: Doza iniţială = 3-5 mg/kg/zi. Doza se ajustează individual, în 
funcţie de eficacitate (proteinurie) şi de funcţia renală (creatininemie), urmărind 
doza minimă eficace. Se întrerupe în caz de ineficacitate după 3 luni. 


21.2.4.5. Efecte adverse: 

e Insuficienta renală acută — reversibilă, doză-dependentă (poate simula o criză 
de rejet la pacientul cu transplant renal) — sau cronică (fibroza interstitiala); 
Hipertensiune arterială, 

Sindrom de colestază tranzitoriu; 

Creşterea uricemiei (eventual criză de gută); 

Dislipidemie; 

Tremurături ale extremităților; 

Hipertricoză; 

Hipertrofie gingivală (favorizată de o igienă bucală deficitară şi de asocierea cu 
dihidropiridine); 

e Tulburări digestive (anorexie, greață, vărsături, diaree). 


21.2.5. Tacrolimus 


21.2.5.1. Mecanism de actiune: 

Tacrolimus (numit initial FK 506) este un medicament antibiotic din grupa 
macrolidelor lactone, izolat dintr-o ciupercă japoneză de sol, Streptomyces 
tsukubaensis. Are acelaşi mecanism de acţiune ca ciclosporina, dar este de 10 pana 
la 100 ori mai potent. 


21.2.5.2. Indicaţii: 

e Grefe de organe şi țesuturi — prevenirea şi tratamentul rejetului; 

e Glomerulonefrite primitive rezistente la terapia imunosupresoare convențională 
sau cu recăderi frecvente — pentru inducția şi menţinerea remisiunii în asociere 
cu doze mici de corticosteroizi. 

Psoriazis — forme extinse, severe; 

Poliartrita reumatoidă — forme active, severe; 
Uveită refractară; 

Dermatita atopică — forme severe la adult şi copil. 


21.2.5.3. Contraindicaţii: 

e Alergie la tacrolimus; 

e În nefropatiile glomerulare: infecţii necontrolate, tumori maligne evolutive sau 
în antecedente; 


21.2.5.4. Posologie: 

Prezentare: fiole de 1 ml, conţinând 5 mg tacrolimus/ml (doar pentru adminisrare 

intravenoasă); cps. 0,5, 1, 5 mg; 

e În transplantul renal: Doza iniţială = 0,1-0,3 mg/kg/zi. Posologia se adaptează 
in functie de tacrolinemie (To) si de raportul eficacitate/toleranta; 

ə În glomerulonefrite: Doza iniţială = 0,05 mg/kg/zi. Doza se ajustează 
individual, în funcţie de eficacitate (proteinurie) si de funcţia renală 
(creatininemie), urmărind doza minimă eficace. Se întrerupe în caz de 
ineficacitate după 3 luni. 


21.2.5.5. Efecte adverse: 

e Insuficienta renală acută — reversibilă, doză-dependentă, prin vasoconstrictie sau 
toxicitate tubulară (poate simula o criză de rejet la pacientul cu transplant renal) 
— sau cronică (fibroză interstitiala); 

Hipertensiune arterială; 

Hiperkaliemie; 

Hipertrofie miocardică 

Diabet zaharat; 

Dislipidemie; 

Tremurături ale extremităților; 

Neurotoxicitatea (tremor, convulsii, halucinatii, psihoze, coma 

Tulburări digestive (anorexie, greață, vărsături, diaree). 


21.3. ANTICORPII MONOCLONALI 
21.3.1. Rituximab 


1.3.1.1. Mecanism de acţiune: 

Rituximab este un Ac monoclonal himeric anti-CD20, un Ag de suprafaţă al 
limfocitelor B, exprimat numai pe celulele pre-B si B mature. Antigenul CD20 
reglează o etapa precoce in procesul de iniţiere a ciclului celular şi a diferentierii 

celulare. Rituximab induce o depletie selectivă tranzitorie a subpopulatiei B 
CD20+, prin trei mecanisme ipotetice: citotoxicitatea dependentă de complement 
(CDC), citotoxicitatea celulară Ac-dependentă (ADCC) şi stimularea apoptozei. 
Depletia celulelor B poate fi o terapie imunosupresoare eficientă, atât prin 
reducerea sau abolirea producţiei de anticorpi, cât şi prin anularea rolului celulei B 
ca celulă prezentatoare de (auto)-Ag. 


21.3.1.2. Indicaţii certe: 
e limfoame cu celule B (non-Hodgkin), 
e poliartrita reumatoidă. 


21.3.1.3. Indicaţii posibile (experimentale): 

e boli autoimune: purpura trombocitopenică trombotică, anemii hemolitice 
autoimune, miastenia gravis, LES, vasculitele asociate cu ANCA, nefropatia 
membranoasă primitivă, 

e transplantul renal: protocoale de desensibilizare, prevenirea şi tratamentul 
rejetului acut, tratamentul bolilor limfoproliferative post-transplant. 


21.3.1.4. Posologie: 

Rituximab este condiţionat în flacoane de 100 mg sau 500 mg. În poliartrita 
reumatoidă (si in alte boli autoimune), doza uzuală este 1 g I.V., care se repetă 
după două săptămâni. Preţul de cost este ridicat (aproape 3.000 $ pentru 500 mg). 


21.3.1.5. Efecte adverse: 

Febra se întâlneşte cel mai frecvent (43%), urmată de hipotensiune (10%) şi 
bronhospasm (8%). Alte efecte adverse posibile sunt; frisoane, cefalee, greață, 
vărsături, rinită. Acestea survin, de regulă, în timpul perfuziei I.V. şi se remit după 
oprirea sau încetinirea ritmului acesteia. Efecte adverse mai rare, dar severe, pot fi: 
neutropenie, trombocitopenie, aritmii cardiace, angor, infarct miocardic, sindrom 
de detresă respiratorie acută, şoc cardiogen. 


21.3.2. Infliximab 


Ac anti-TNFa, infliximab (un Ac monoclonal anti-TNF) şi etanercept (o proteină 
de fuziune recombinantă anti-receptor pentru TNF) sunt indicaţi actualmente în: 
poliartrita reumatoidă, bolile inflamatorii cronice intestinale, boala Behget, boala 
Still şi vasculitele cu ANCA. Au mai fost testate în unele studii mici, cu rezultate 
promițătoare, în nefropatia membranoasă primitivă. Dintre efectele adverse cele 
mai frecvente fac parte infecțiile (tuberculoza) şi inducția unor manifestări 
autoimune (lupus medicamentos). 


21.3.3. Eculizumab 


Eculizumab este un Ac monoclonal ce se leagă de factorul C5 al complementului, 
blocând astfel progresia cascadei complementului la acest nivel. Este aprobat în SUA 

pentru nefropatia membranoasă idiopatică, cu statutul de „medicament orfan” 
(medicament a cărui cercetare este încurajată de guvern, fiind prea scumpă şi 
neprofitabilă pentru companiile farmaceutice). 


21.3.4. Belimumab 


Belimumab (Benlysta®; Lymphostat B®) este un Ac monoclonal care recunoaşte şi 
inhibă în special activitatea biologică a proteinei BlyS, stimulatorului limfocitelor 
B. BlyS este un membru al superfamiliei TNF şi protejează limfocitul B autoreactiv 
de apoptoză, prin hiperexpresia genelor antiapoptotice bel-l şi bcl-2 dar şi prin 
blocarea expresia genelor proapoptotice. BlyS este necesară pentru ca limfocitele 
B să se transforme în plasmocite, producătoare de anticorpi. Este indicat ca 
tratament asociat la pacienţii cu LES activ, cu grad înalt de activitate a bolii în 
pofida terapiei imunosupresoare standard. 


21.3.5. Epratuzumab 


Epratuzumab un anticorp monoclonal care se leagă specific de CD22, un antigen de 
suprafață a anumitor tipuri de limfocite. CD-22 aparţine superfamiliei de Ig si se leagă 
de acidul sialic de pe suprafaţa celulelor hematopoietice; rolul său nu este pe deplin 
înţeles, dar pare implicat în dezvoltarea, funcţionarea şi supraviețuirea limfocitului B. 

Și-a dovedit eficienţa în studii de fază II la pacienții cu LES rezistent la terapia 
imunosupresoare clasică; Un studiu de fază III cu epratuzumab la pacienţii cu LES 
a fost iniţiat în dec 2010. 

De asemenea a demonstrat o bună securitate, tolerabilitate şi eficacitate clinică 
la pacienţii cu limfom non-Hodgkins şi la cei cu sindrom Sjogren. 


21.3.6. Abatacept 


Abatacept este un receptor solubil recombinat, complet umanizat, compus din 
domeniul extracelular al antigenului 4 asociat limfocitului T citotoxic (CTLA4) si 
fragmentul Fc al molecule de IgG1. 

Este primul reprezentant al unei noi clase de agenți biologici care tintesc 
modularea activării limfocitului T. Abataceptul se leagă de CD80/86 de pe celula 
prezentatoare de antigen, blocând activarea limfocitului T. Prin acțiunea sa 
selectivă asupra CD80/86, abataceptul permite activarea pe alte căi, astfel încât 
activarea limfocitului T nu este complet compromisă. A fost studiat cu rezultate 
promițătoare în terapia poliartritei reumatoide; există studii mici, partial favorabile 
şi în tratamentul LES; un trial de fază de curând iniţiat. 

CAPITOLUL 22 
RINICHIUL SI MEDICAMENTELE 


Numeroase medicamente şi metabolitii lor sunt eliminate prin rinichi, fie prin 
filtrare glomerulară, fie prin secreție tubulară sau prin combinarea ambelor 
mecanisme. În anumite condiţii patologice (insuficiență renală acută, boală renală 
cronică, pacienți hemodializati) sau fiziologice (vârstă înaintată, situaţie in care 
populaţia nefronică este redusă), tratamentul cu anumite medicamente va trebui 
adaptat. Aceasta se poate realiza fie prin diminuarea dozei/priză, fie prin 
alungirea intervalului dintre prizele de medicamente. 


22.1. FACTORI FAVORIZANŢI PENTRU INDUCEREA UNOR EFECTE ADVERSE 
ALE MEDICAMENTELOR LA NIVEL RENAL 


Aceşti factori sunt reprezentați de: 


e Vascularizatia bogată a rinichiului. Fluxul sangvin renal (FSR) reprezintă 20% 
din debitul cardiac (DC), în timp ce țesutul renal reprezintă < 1% din greutatea 
corporală. Raportul FSR /masa de țesut (4 ml/g) este crescut, în special in cortex 
care primeşte > 90% din FSR şi este cel mai expus la substanțele nefrotoxice. 

e Arhitectonica vascularizatiei renale. Capilarele glomerulare reprezintă suprafața 
de filtrare cea mai întinsă şi au presiunea de filtrare cea mai crescută din toate 
sistemele capilare ale organismului. 

e Prin mecanismul de contracurent, în regiunea papilo-medulară, concentrația 
substanțelor dizolvate este foarte crescută. 

ə Consum mare de oxigen. Acesta explică sensibilitatea rinichiului la agenţii care 
produc hipoxie tisulară. 

e Implicarea rinichiului în numeroase activităţi enzimatice. 

22.2. MECANISME DE ACŢIUNE IMPLICATE ÎN REALIZAREA EFECTELOR 
ADVERSE ALE UNOR MEDICAMENTE 


Sunt reprezentate de: 

e toxicitate directă similară celei din supradozare (de exemplu, aminoglicozidele, 
cefalosporinele, Acetaminofen, metale grele, substanțele de contrast iodate etc.); 

e reacție imunologică de tipul III (la nivelul interstitiului sau, mai rar, al 
glomerulului) manifestată sub forma unei glomerulonefrite sau a unei angeite 
de hipersensibilitate (de exemplu: D-penicilamina, Izoniazida, sulfonamidele, 
allopurinol etc. — produc vasculite la nivel renal; peniciline, fenitoina, 
Allopurinol, sulfonamide etc. — produc nefrite interstitiale; Hidralazina, 
Procainamida, Sulfasalazina — produc lupus eritematos indus medicamentos); 

e unele substanţe farmacologic active pot antrena o cristalurie prin precipitarea in 
lumenul tubular (de exemplu, sulfonamidele, medicamentele uricozurice, 
medicamentele citotoxice etc.); 

e unele medicamente pot avea consecințe funcționale prin alterarea 
hemodinamicii renale (de exemplu: blocantele canalelor de calciu, inhibitorii 
enzimei de conversie a angiotensinei, AINS). 

Unele medicamente pot acționa prin mai multe mecanisme, de exemplu, 
sărurile de aur. Complexitatea acestor pacienți şi prezența frecventă a 
comorbiditatilor impun asocieri medicamentoase care pot să cumuleze sau să 
antagonizeze efectele lor secundare. 


22.3. PARTICULARITĂŢI DE FARMACOCINETICĂ IMPLICATE ÎN EFECTELE 
ADVERSE ALE MEDICAMENTELOR, LA NIVEL RENAL 


Insuficienta renală poate modifica cinetica medicamentelor, intervenind în toate etapele 
acesteia, reprezentate de: transportul plasmatic şi transmembranar al medicamentelor, 
absorbţia, distribuţia, metabolismul şi eliminarea, cât şi efectele farmacodinamice 
ale medicamentelor (efecte primare, efecte secundare, efecte toxice). 


Particularităţi de farmacocinetică 
22.3.1. Transportul medicamentelor 


22.3.1.1. Transportul plasmatic al medicamentelor 

După ce medicamentul a pătruns în compartimentul sangvin, acesta este vehiculat 

în organism sub două forme: 

e forma legată de proteinele plasmatice şi elementele figurate; 

e forma liberă, nefixată, singura capabilă să difuzeze în ţesuturi şi să fie 
eliminată. Această fracțiune liberă corespunde fracțiunii farmacologic active. 
Fractiile libere: ajung rapid la locul de acţiune, prezintă acţiune rapidă, foarte 

intensă, de scurtă durată, se elimină rapid (prin filtrare glomerulară). Fractiile 

legate de proteinele plasmei ajung lent la locul de acţiune, prezintă acţiune cu 
durată medie sau lungă, se elimină lent (prin mecanisme tubulare renale) şi 
constituie un “biodepozit dinamic” de medicament. 

Legătura cu proteinele plasmatice limitează perioada de latenta, intensitatea 
efectului şi eliminarea principiului activ. 

La pacienţii cu insuficiență renală, legarea medicamentelor acide de proteinele 
plasmatice este redusă, în timp ce legarea medicamentelor bazice nu este influențată 
sau poate fi, uneori, micşorată. Este posibil ca scăderea legării de proteinele 
plasmatice să fie produsă din cauza hipoalbuminemiei. În plus, există şi un efect de 
competiție ca urmare a acumulării unor metaboliți acizi care pot deplasa medicamentele 
acide de pe proteinele plasmatice. În insuficiența renală pot să apară şi modificări 
conformationale ale locurilor de legare pe proteinele plasmatice de transport. 

În insuficienţa renală (IR) legătura cu proteinele plasmatice este diminuată, 
pentru cea mai mare parte din medicamente — vezi tabelul 1. 


Tabelul 1. Principalele medicamente 
a căror legare de proteinele plasmatice este diminuată în insuficiența renală. 


Beta-lactamine Furosemid Warfarine 
Digitalice Insulina Nifedipina 
Sulfametoxazol Morfina Propranolol 
Barbiturice Fenilbutazona Sulfadiazina 
Fibrati Acid valproic Pentobarbital 
Diazepam Salicilati Triamteren 
Diazoxid Tiroxina Doxiciclina 


22.3.2. Absorbtia 


În administrarea orală, absorbția unui medicament depinde de caracteristicile fizico- 
chimice ale moleculei (hidrosolubilitate sau liposolubilitate, gradul de hidratare, pH 
gastric, etc.). În insuficiența renală, absorbţia digestivă poate fi mai mult, mai puţin 
sau deloc modificată. Bolnavii cu insuficienţă renală prezintă tulburări digestive care 
pot influența absorbţia si biodisponibilitatea medicamentelor. În cazul insuficientei 
renale, efectul primului pasaj este diminuat, iar unele medicamente prezintă absorbție 
mai mare (de exemplu, Propranololul). Totuşi, unele prescriptii medicamentoase, 
curent utilizate la insuficientii renali, pot perturba mult absorbția digestivă a 
medicamentelor: geluri de aluminiu, săruri de calciu, răşini schimbătoare de ioni, 
pansamente gastrice. La pacienţii dializati, s-a constatat o reducere cu 25% a 
absorbției intestinale a Ketoconazolului, comparativ cu persoanele sănătoase. 


22.3.3. Distribuţia 
Volumul de distribuţie 


Medicamentul se distribuie în diferite organe şi ţesuturi din organism, în funcție de 
importanţa irigării lor şi a lipofiliei substanței. Volumul de distribuţie poate varia în 

funcţie de anumite stări fiziologice (vârstă, sarcină) sau patologice (insuficiența 
hepatică, renală, cardiacă, obezitate sau boli inflamatorii). 

Distribuţia unui medicament în organism poate fi modificată la pacientul 
uremic, când spaţiile de difuziune au suferit modificări. Astfel, anemia joacă un rol 
important pentru anumite substanțe care penetrează in hematii (ex.: pentru 
Gentamicină, unii autori au arătat creşterea concentraţiei plasmatice când 
hematocritul scade). La fel, modificările spaţiilor lichidiene în tulburările de 
hidratare (deshidratare sau hiperhidratare) pot modifica volumul de distribuţie. În 
cazul Digoxinului, reducerea volumului de distribuție la pacienţii cu insuficiență 
renală gravă justifică reducerea cu 30-50% a dozei de încărcare. 


22.3.4. Metabolismul 


Majoritatea medicamentelor suferă în organism fenomene metabolice a căror finalitate 
este de a creşte hidrofilia moleculei pentru a favoriza eliminarea lor. Ficatul şi rinichiul 
sunt cele două căi principale de eliminare a unui medicament. Prin metabolizare, unele 
medicamente formează metaboliți cu activitate farmacologică, care se pot acumula în 
organism la pacienții cu IR, producând efecte toxice la doze terapeutice. De exemplu, 
Rifampicina, Clofibratul, Sulfamidele, Procainamida. Aceasta impune o reducere a 
dozelor sau o creştere a intervalului dintre admnistrări. 

Reacţiile enzimatice sunt în principal hepatice: reacţii de oxidare, reducere, 
hidroliză, conjugare (sulfatare, acetilare). Majoritatea proceselor de oxidare şi 
glicurono-conjugarea nu sunt modificate în IR. În IR este încetinită acetilarea care 
intervine în metabolismul diverselor medicamente: sulfamide, Izoniazida şi Hidralazina. 
Insuficienta renală modifică de asemenea procesul de hidroliză, ceea ce explică 
încetinirea inactivării Procainei şi a anestezicelor locale, la bolnavul uremic. 


22.3.5. Eliminarea 


Eliminarea renală a unui medicament poate fi apreciată prin timpul de înjumătățire 
(demi-viata), definit ca timpul necesar pentru diminuarea la jumătate a 
concentrației plasmatice a principiului activ al medicamentului. Ea se corelează cu 
constanta de eliminare Ke. 

Eliminarea renală a medicamentelor şi metabolitilor lor se efectuează prin 
diferite mecanisme: 

e filtrare glomerulara (FG), interesează doar fractia liberă; 
e reabsorbtia tubulară; 
e secreție tubulară. 

În funcţie de procesele implicate în eliminarea renală, clearance-ul medicamentului 
va putea fi inferior (FG + reabsorbtie tubulară) sau superior (FG + secreție tubulară 
+ reabsorbtie tubulară) clearance-ului de creatinină. 

În insuficiența renală, clearance-ul medicamentelor cu eliminare urinară 
diminuă, în funcţie de scăderea FG. În absența adaptării tratamentului, în caz de IR, 
se produce o acumulare plasmatică şi tisulară de medicament, adesea urmată de 
efecte toxice. De exemplu, anuria creşte timpul de înjumătățire al penicilinei G la 

10 ore, de aceea doza de medicament administrată trebuie ajustată la pacienții cu 
insuficiență renală și la cei dializati. 

Cunoscând valoarea FG, se poate cunoaşte, pentru un medicament dat, cu 
ajutorul nomogramelor, constanta sa de eliminare şi timpul de înjumătățire 
plasmatic şi adapta astfel posologia medicamentului în funcție de gradul IR. 


22.3.6. Transportul transmembranar al medicamentelor 


Transportul transmembranar al medicamentelor poate fi pasiv (nu necesită energie): 
difuzie pasivă transmembranar; filtrare (trecere prin pori transmembranari) pentru 
apă, şi molecule mici; difuzie facilitată (mediată prin molecule transportoare), în 
sensul gradientului de concentrație (pentru glucoză etc.), sau poate fi transport activ 
(este selectiv, saturabil, are nevoie de o sursă de energie şi poate funcționa 
împotriva gradientului de concentraţie): pinocitoza (pentru proteine şi alte molecule 
mari), transcitoza (de exemplu, transportul la nivelul hepatocitelor). 


22.4. PARTICULARITĂŢI DE FARMACOCINETICĂ ŞI FARMACODINAMIE 
LA PACIENŢII RENALI 


22.4.1. Eliminarea medicamentelor la persoanele cu epurare extrarenală (EER) 


Diferitele procedee de EER au o eficacitate diferită. În plus, valorile de eliminare 
variază în funcție de dializoarele utilizate, permeabilitatea membranei, debitele 
sangvine şi dializat. 

În cursul dializei, moleculele din soluţie părăsesc compartimentul sangvin prin 
difuziune, traversând o membrană semipermeabilă, după un gradient de 
concentrație. Peritoneul, din cauza unui flux sangvin şi de dializat slab (şi nu 
datorită unei permeabilităţi membranare reduse) nu permite să depăşească un 
clearance de 8 ml/min în dializa peritoneală (DP). Diferenţa de eficacitate este 
frapantă dacă se compară DP cu HD convenţională pe membrană celulozică. 
Trebuie să ținem cont însă că DP este o metodă continuă, în timp ce o şedinţă de 
HD nu durează decât 4-6 ore. Membranele înalt permeabile şi dializa cu flux mare 
permit creşterea clearance-ului medicamentelor cu greutate moleculară mare. 
Schimburile convective sunt în mod particular importante în ceea ce priveşte 
moleculele mari, care sunt cel mai bine epurate prin hemofiltrare şi hemodiafiltrare. 

În general, moleculele excretate în principal prin FG au un clearance crescut în 
dializă. Acelea care necesită un transport sau un metabolism tubular au un 
clearance mult mai dificil de estimat. Un medicament este considerat “dializabil” 
dacă EER permite să se elimine într-un timp destul de scurt un procentaj important 
din doza administrată. Când se fac prescriptii la pacientul dializat trebuie avute în 
vedere vârsta, spațiul de distribuţie, legătura cu proteinele plasmatice, insuficienţa 
hepatică, metabolismul şi clearance-ul extrarenal. 

Într-un număr de cazuri, în particular în cazul antibioticelor, eliminarea 


724 NEFROLOGIE — PRINCIPII TEORETICE ŞI PRACTICE 


3» 


“excesivă” în cursul şedinţei de dializă impune prescrierea la sfârşitul şedinţei, 
eventual ghidată printr-un dozaj plasmatic rezidual al medicamentului. Trebuie 
reținut că o legare puternică de proteinele plasmatice împiedică eliminarea unui 
medicament prin EER. La fel, un medicament care se distribuie rapid în spaţiul 
extravascular, după administrarea sa, nu va putea fi dializat. 
Efectele toxice ale medicamentelor se pot manifesta imediat ce clearance-ul de 
creatinină este <50 ml/min, cu un risc care devine major în stadiul de BCR terminală. 
Regulile de prescriere trebuie să urmărească evitarea apariţiei efectelor toxice şi 
asigurarea eficacitatii terapeutice. Pentru aceasta sunt necesare: 
e evaluarea gradului insuficientei renale; 
e supravegherea, dacă este posibil, a nivelurilor serice ale medicamentului 
(aminoglicozide, digitalice), măsurând vârful de concentraţie şi nivelul rezidual; 
e în caz de pluriterapie, cercetarea sistematică a eventualelor interacțiuni 
medicamentoase; 
ə să se aplice aceleaşi principii la subiecţii vârstnici. 


22.4.2. Particularităţi de farmacodinamie în insuficienţa renală 


Fixarea substanţei sau a unui metabolit activ pe o macromoleculă membranară 
specifică este responsabilă de activitatea farmacologică. Această activitate variază 
după afinitatea fata de receptori, gradul de reversibilitate a legăturii, cantitatea din 
principiu sau metabolitul activ, numărul de receptori. = 
La pacientii uremici s-a observat o exagerare a efectelor anumitor 
medicamente, chiar în absența acumulării lor in organism, sau a modificării 
legăturii cu proteinele plasmatice, Aceasta s-ar putea explica printr-o creştere a 
Narcoticele şi sedativele (Fenobarbitalul şi Clorpromazina) au, la pacienţii cu 
insuficiență renală, o acțiune mai profundă şi mai prelungită decât la subiectul 
normal. Se observă deasemenea o sensibilitate marcată la acțiunea hipoglicemiantă 
a sulfonilureei, în absenţa oricărei retentii a medicamentului; aceasta ar putea fi 
explicată printr-o diminuare a mecanismelor de răspuns la stimuli hipoglicemianti. 


22.4.3. Adaptarea posologiei la pacientul cu insuficienţă renală 


În IR, atunci când este posibil, se vor folosi medicamente a căror farmacocinetică 
nu este influenţată de afecțiunea renală si care au un indice terapeutic larg. În alte 
situaţii se vor folosi nomograme sau calcule matematice simple pentru a determina 
regimul de administrare. În situaţii dificile, trebuie măsurată concentrația 
plasmatică de medicament (dacă este posibil). 


La iniţierea tratamentului, poate fi administrată pacientului doza de încărcare 
obişnuită. Adaptarea ulterioară a posologiei se face în două modalităţi: 
e metoda dozei: diminuarea dozei administrate în funcţie de diminuarea 
clearance-ului, cu intervalul de administrare păstrat; 

e metoda intervalului: doza unitară conservată, dar cu creşterea intervalului între 
două administrări. 

Cele două metode (doza si intervalul) dau rezultate identice. Alegerea metodei 
este ghidată după modul de acţiune a medicamentului. 

Pentru medicamente al căror efect terapeutic este legat de concentrațiile 
plasmatice, un gradient important între extremele de concentraţie antrenează o mare 
variație a efectului, ceea ce constituie, în anumite cazuri, un inconvenient evident 
(de exemplu, antihipertensive, anticoagulante, hipoglicemiante). În aceste condiţii, 
metoda dozei care diminuă gradientul de concentraţie şi deci variațiile efectului, 
este optimală. În schimb, diminuarea gradientului de concentraţie este defavorabilă 
în cazul medicamentelor care acționează prin intermedierea „peak”-urilor de concentraţie 
crescute, de exemplu anumite antibiotice cu efect dependent de doză. În aceste cazuri, 
metoda intervalului, care respectă gradientele de concentraţie, este preferabila. 

Atunci când este posibil, se recomandă supravegherea nivelurilor serice ale 
medicamentelor. Reevaluarea strânsă a dozelor de medicamente va fi cu atât mai strictă, 
cu cât disfunctia renală este mai severă, durata tratamentului este prelungită sau când există 
co-medicatie susceptibilă de a induce interacțiuni medicamentoase. Efectele secundare 
ale medicamentelor în insuficiența renală trebuiesc cercetate sistematic în caz de: 

e creştere a retentiei azotate în condiţiile unor tratamente cu corticoizi şi cu cicline 
(exceptând doxiciclina şi minociclina) fără modificarea filtrării glomerulare; 

e antihipertensive, ca beta-blocantele, care pot provoca hipotensiune; IECA sunt, 
în general, bine tolerati în afara cazurilor de stenoză de arteră renală bilaterală 
sau stenoză unilaterală pe rinichi unic funcţional şi în caz de deshidratare şi 
hipovolemie (insuficienţă cardiacă, sindrom nefrotic, ciroză, hemoragie); IECA 
pot să scadă debitul filtrării glomerulare; în aceste circumstanțe, există o 
stimulare a sistemului renină-angiotensină, angiotensina [I are efect vasoconstrictor 
asupra arteriolelor eferente, prezervând debitul filtrării glomerulare; IECA inhibă 
această reglare fiziologică şi pot antrena o insuficiență renală funcțională; 

e antiinflamatoarele nesteroidiene pot agrava rapid o IR minimă, mai ales la un 
subiect vârstnic si în caz de hipovolemie; ele acţionează prin inhibitia 
sistemului prostaglandinelor; 

e alte efecte secundare sunt reprezentate de: hiponatremie, supraîncărcare sodată 
(răşini schimbătoare de ioni), hiperkaliemie (spironolactonă), hipoglicemie 
(sulfoniluree), acidoză lactică (biguanide); 

e efecte extra-renale, în special, neuro-senzoriale: encefalopatie cu dizartrie, 
mioclonii, tulburări confuzionale (metoclopramida), crize convulsive, sindroame 
extrapiramidale (Amikacina), miopatii (Clofibrat), ototoxicitate (Gentamicina), 
neuropatie (Colchicina). 


Administrarea oricărui medicament la pacienţii cu boală renală cronică trebuie 
să fie precedată de o informare corectă a medicului asupra eventualelor efecte 
nedorite sau reacţii adverse posibile; informaţiile vor fi transmise într-o formă 
inteligibilă pacientului. 

22.5. MEDICAMENTELE POT DETERMINA ÎN ANUMITE CONDIŢII, APARIŢIA 
UNOR NEFROPATII MEDICAMENTOASE 


O nefropatie medicamentoasă poate fi evocată în fata unei insuficiențe renale acute 
sau cronice. Toate structurile rinichiului pot fi atinse în cursul nefropatiilor 
medicamentoase. Medicamentele acționează prin toxicitate directă, prin mecanism 
imuno-alergic, prin obstructie tubulară şi/sau diminuarea debitului sangvin renal. 


22.5.1. Nefropatii glomerulare medicamentoase (vezi capitolul ,,Nefropatii 
glomerulare”) 


e Glomerulonefrita extra-membranoasă 

Se descriu glomerulopatii extramembranoase, prin depozite de complexe 
Ag/Ac pe versantul extern al MBG. Pot apărea după: săruri de aur, D-penicilamina, 
captopril, săruri de mercur. Leziunile pot regresa la oprirea medicamentului. 
e Nefropatii glomerulare cu leziuni glomerulare minime 

Pot complica tratamentele cu antiinflamatoare nesteroide, care de obicei asociază un 
sindrom nefrotic şi o IRA cu diureză conservată. Regresează la oprirea tratamentului. 


22.5.2. Nefropatii tubulo-interstitiale acute 


Necroză tubulară acută (NTA) prin efect toxic direct: 
e Produsi de contrast iodati 

Sunt responsabili de IRA, dupa colecistografie, UIV, angiografie renală sau 
extrarenală, scanner cu injectia de produşi de contrast. Apariţia IRA este favorizată 
de utilizarea unor doze mari de produs de contrast sau prin existenta unei 
insuficiente renale preexistente, mai ales la subiectii cu diabet, mielom sau 
amiloidoza renală. În aceste cazuri IRA este frecvent oligo-anurică si nu totdeauna 
reversibilă. Este necesar uneori epurarea extrarenală. Corectia oricărei forme de 
deshidratare ar diminua riscul, mai ales la diabetici şi la subiecții normali; 
administrarea de N-acetil-cisteină în preziua examenului şi în ziua investigației ar 
evita riscul de apariţie a IRA. (vezi capitolul “/nsuficiența renală acută”) 
e Antibiotice nefrotoxice, responsabile de NTA: 

- aminoglicozide: în particular Neomicina, Kanamicina şi în grad mai mic 
Gentamicina, Tobramicina, Amikacina. Streptomicina este cel mai puţin 
nefrotoxic. Efectele nefrotoxice apar cel mai frecvent în caz de tratament 
prelungit, cu doze mari, în caz de IR preexistentă şi de deshidratare. După 
oprirea tratamentului leziunile regresează lent, dar complet. 


Recomadări pentru prevenirea nefrotoxicitatii aminozidelor: 

e priză unică zilnică (Gentamicină, Netilmicina, Amikacina); 

reducere la maximum a numărului de zile de tratament; 

evitarea administrării concomitente de medicamente nefrotoxice; 

adaptarea posologiei la Cl calculat de creatinină; 

Cefalosporine (in special, cephalotine de generaţia I şi a I-a), singure sau 

asociate cu Gentamicina in infecțiile severe; 

e Rifampicina este cel mai frecvent responsabilă de NTA, în cursul tratamentului 
discontinuu; atingerea renala este reversibila la oprirea tratamentului; 

e Cisplatina: toxicitatea este doză dependentă, este relativ frecventă, adesea 
latentă, marcată prin diminuarea Cl de creatinina, hipomagneziemie, şi 
hipocalcemie prin pierdere urinară de calciu. Toxicitatea este crescută prin 
asociere cu aminozide şi diminuată prin hiperhidratare. 


Obstructia tubulară poate complica unele tratamente prin: 

e Sulfamide: tratamentul preventiv constă în asigurarea unei diureze abundente şi 
alcalinizare; 

e Chimioterapie antileucemică; 

e  uricozurice; 

e aciclovir. 


Reacţii imunologice (la nivelul interstitiului): Ampicilina, Meticilina, Rifampicina, 
AINS, sulfonamide. 

Clinic, debutul este întârziat în raport cu priza de medicament, marcat prin 
dureri lombare, uneori hematurie macroscopică, proteinurie, uneori abundentă, apoi 
IR cu/fără oligurie. Frecvent, se asociază semne extrarenale: erupție cutanată, febră, 
eozinofilie sangvină, uneori icter. Prognosticul este cel mai frecvent favorabil după 
oprirea tratamentului (vezi capitolul „Nefropatii tubulo-interstițiale”). 


Nefropatii vasculare 

Mitomicina C, Ciclosporina, Tacrolimus sau quininele pot antrena apariţia unui 
sindrom hemolitic-uremic (SHU), asociind o IR cu hemoliză şi trombocitopenie. Se 
impune oprirea medicamentului. Cel mai frecvent vindecarea se face cu sechele 
(BCR moderată), uneori funcţia renală sever şi ireversibil alterată (BCR terminală). 

CAPITOLUL 23 
AFECTAREA RENALĂ ÎN SARCINĂ 


23.1. MODIFICĂRI FIZIOLOGICE ÎN SARCINĂ 


Sarcina normală se caracterizează prin modificări marcate vasculare şi hemodinamice 
ale întregului organism, inclusiv la nivelul aparatului renal. O parte dintre aceste 
modificări sunt rezumate în tabelul 1. 


Tabelul 1. Modificări fiziologice în sarcină. 


Componenta hemodinamică Modificările din timpul sarcinii 
Volumul plasmatic T 30-50% 
Tensiunea arterială Y cu ~10 mmHg sub nivelul anterior 


sarcinii; revenire progresivă la normal 
începând cu trimestrul II până la termen 


Debitul cardiac T 30-50% 
Frecvența cardiacă T 15-20 bătăi/min 
Debitul sangvin renal Î 80% fata de valorile anterioare 
Rata de filtrare glomerulara 150-200 mL/min (Î 40-50%) 
Modificări de laborator 
Hemoglobina Y în medie cu 2 g/dL ca urmare a creşterii 


volumului plasmatic raportat la numărul de 
globule roşii 


Creatinina + 0,4 —0,5 mg/dL 
Acidul uric Y cu 2-3 mg/dL până in săptămâna 22-24, 
revenind în limite normale până la termen 
pH Î până la ~7,44 
Pco» + cu = 10 mmHg până la ~27-32 mmHg _ 
Calciu Î 1,25(OH),D, stimulând reabsorbtia 
intestinală de calciu si eliminarea urinară de 
calciu 
Sodiu + 4-5 mEq/L 


Osmolalitatea + la = 270 mOsm/kg 

23.2. HIPERTENSIUNEA ARTERIALĂ ÎN SARCINĂ 
23.2.1. Preeclampsia şi sindromul HELLP 


Preeclampsia este un sindrom asociat sarcinii, caracterizat de apariția hipertensiunii 
arteriale si a proteinuriei dupa 20 săptămâni de sarcină. Incidenta la nivel mondial 
este între 3 si 5%. Incidenta cea mai mare este în rândul pacientelor nulipare, fara 
antecedente patologice. Antecedentele de hipertensiune arterială, diabet zaharat, 
BCR sau hipercoagulabilitate cresc riscul de preeclampsie. 

Diagnosticul clinic poate fi dificil din cauza debutului insidios şi a absenței 
simptomelor caracteristice. Pentru diagnosticul preeclampsiei, hipertensiunea arterială 
este definită ca valoarea TAs peste 140 mmHg sau TAd peste 90 mmHg după 20 
săptămâni de sarcină la o pacientă anterior normotensivă. Valorile tensionale pot varia 
între creşteri moderate până la valori simptomatice (cefalee, tulburări de vedere) 
rezistente la tratamentul medicamentos. Proteinuria este evaluată cel mai frecvent în 
sarcină cu ajutorul bandeletei urinare. Aceasta poate da însă valori fals pozitive sau 
fals negative, fiind recomandată în acest caz dozarea proteinuriei pe 24h. S-a 
demonstrat o corelare bună a raportului proteine urinare/creatinină cu proteinuria pe 
24h la pacientele dializate. Gradul proteinuriei poate varia de la proteinurie minimă 
până la proteinurie de rang nefrotic. Din cauza prezenţei şi în sarcina normală, 
edemele sunt limitate ca semn diagnostic în preeclampsie. Valorile serice ale acidului 
uric sunt crescute în preeclampsie ca urmare a reabsorbtiei tubulare crescute. 

Preeclampsia severă este caracterizată de semne clinice şi anomalii de laborator 
(sintetizate în tabelul 2) care sugerează o patologie progresivă, care impune 
operaţie cezariană, dacă fătul este viabil, sau avort terapeutic. 

Convulsiile tonico-clonice (eclampsie) complică aproximativ 2% din cazurile 
de preeclamspie, aproximativ o treime din cazuri apărând post-partum (la zile sau 
săptămâni de la naştere). Investigatiile imagistice nu sunt recomandate atunci când 
diagnosticul este clar, acestea putând releva edem cerebral, în special subcortical 
sau parieto-occipital. 

Sindromul HELLP constă în anemie hemolitică, hepatocitoliză şi trombocitopenie. 
Este considerat o formă severă de preeclampsie, deşi poate apărea în absența 
proteinuriei. Comparativ cu preeclampsia, sindromul HELLP se asociază cu numeroase 
efecte adverse: eclampsie (6%), abruptio placentae (10%), insuficienţă renală acută 
(5%), coagulare intravasculară diseminată (8%), edem pulmonar acut (10%). 

Managementul preeclampsiei include alegerea momentului optim pentru 
extracția fătului (cezariană de urgență sau avort electiv) şi controlul optim al 
valorilor tensionale. Din medicatia antihipertensiva pot fi utilizate: metildopa, 
labetalol (p.o./i.v.), hidralazină (p.o./i.v.), metoprolol, nifedipin retard. Sunt evitate 
în sarcină diureticele, care ar putea interfera cu modificările de volum plasmatic, 
atenolulul şi nitroprusiatul. Sunt contraindicate: inhibitorii enzimei de conversie a 
angiotensinei (IECA) şi antagoniştii receptorilor de angiotensina II, din cauza 
efectului teratogen. 

Tabelul 2. Sindroame care asociază HTA în sarcină, 


“Sindrom a a e e eee ee Definiţie > = = a 
Preeclampsie HTA: TAs > 140 mmHg sau TAd > 90 mmHg după 20 
săptămâni de gestație (fără antecedente de HTA) 
şi 
Proteinurie: > 300 mg/24h 
Preeclampsie severă TAs >160 mmHg sau TAd > 110 mmHg la două determinări 


diferite la cel puţin 6 ore în repaus şi/sau 
Proteinurie > 5g/24h sau +3 (bandeleta urinară) la două 
determinări şi/sau 
Oligurie şi/sau 

- Tulburări neurologice (cefalee, tulburări vizuale) şi/sau 
Edem pulmonar/ cianoză şi/sau 
Dureri epigastrice / hipocondrul drept şi/sau 
Hepatocitoliză (dublarea TGO/TGP) şi/sau 
Trombocitopenie (< 100.000 /mm’*) şi/sau 
Întârziere de creştere intrauterină şi/sau 
Accident vascular cerebral 


Eclampsie Convulsii tonicoclonice în timpul sarcinii sau în primele 4 
săptămâni post-partum asociate preeclampsiei 

Hipertensiune Hipertensiune arterială nou diagnosticată după 20 săptămâni de 

gestationala gestatie (fara proteinurie) 


Hipertensiune arterială Antecedente de HTA anterior 20 săptămâni de gestație. 
preexistenta (cronica) 


Preeclampsie Apariţia proteinuriei după 20 săptămâni de gestatie sau 
suprapusă HTA Proteinurie prezentă înainte de 20 săptămâni însoţită de: 
preexistente creşterea bruscă a proteinuriei 

creşterea bruscă a valorilor tensionale 

trombocitopenie 

hepatocitoliză 


23.2.2. Hipertensiunea gestationala 


Diagnosticul de hipertensiune arterială esenţială se bazează pe antecedente de HTA 
anterioare sarcinii. Pacientele cu HTA preexistentă au un risc crescut de preeclampsie, 
întârziere de creştere intrauterină, abruptio placentae sau moarte perinatală. 

Este dificilă diagnosticarea preeclampsiei la o pacientă cu HTA preexistentă. 
În absenţa unei glomerulopatii preexistente, proteinuria de novo este cel mai 
sugestiv argument. 

Evaluarea hipertensiunii arteriale în sarcină trebuie să includă şi investigarea 
unor posibile cauze de HTA secundară, cum ar fi stenoza de arteră renală, 
hiperaldosteronism primar sau  feocromocitom.  Nediagnosticat la timp, 
feocromocitomul se poate manifesta prin crize hipertensive posibil fatale induse de 
naşterea naturală, contractiile uterine sau anestezie. 

23.2.3. Distrofia adipoasă acută hepatică de sarcină (DAAHS) 


Distrofia adipoasă acută hepatică de sarcină (DAAHS) este o complicatie rară dar 
potenţial fatală în sarcină, cu o incidenţă de 1 la 10.000 de sarcini şi o mortalitate 
de 10%. Majoritatea cazurilor sunt diagnosticate în ultimul trimestru. Tabloul clinic 
este dominat de insuficienţa hepatică (hiperbilirubinemie şi hepatocitoliză), însoţită 
de simptome nespecifice. Preeclampsia se poate asocia în 50% din cazuri. Prezenţa 
hemolizei sau a trombocitopeniei direcţionează diagnosticul spre sindromul 
HELLP sau microangiopatia trombotică. Insuficienta renală acută asociată DAAHS 
apare aproape de termen sau în ultimul trimestru. Afectarea renală apare probabil în 
urma modificărilor hemodinamice. 

Managementul constă în tratamentul complicatiilor (in special al coagulopatiilor) 
şi cezariană de urgență. Suferinta hepatică (şi renală) se remite complet postpartum, 
cu menţinerea riscului pentru următoarele sarcini. 


23.2.4. Insuficienta renală acuta în sarcină 


Algoritmul de diagnostic al injuriei renale acute trebuie sa ia în considerație 
particularitatile fiziologice sarcinii. Examinarea clinică poate identifica semne de 
depletie volemică, iar examenul urinii poate sugera necroză tubulară acută şi/sau 
afectare glomerulară. Componenta obstructivă a IRA este interpretabilă în 
contextul ureterohidronefrozei fiziologice din sarcină. 


23.2.4.1. Necroza tubulară acută şi necroza corticală bilaterală 
Necroza tubulară acută (NTA) poate apărea cel mai frecvent în cadrul unui sepsis 
sau al depletiei volemice severe secundare hiperemesis gravidarum sau a 
hemoragiilor severe. Necroza corticală bilaterală este o complicatie adesea 
ireversibilă asociată avortului septic sau abruptio placentae. 

Tratamentul principal din NTA în sarcină este repletia volemica şi extracția 
fătului. Când este necesar se poate institui o formă de supleere a funcţiei renale, cel 
mai frecvent hemodializa, mai rar dializa peritoneală, posibilă totuşi în sarcină. 


23.2.4.2. Insuficienta renală acută şi microangiopatiile trombotice 

Asemănările clinice şi paraclinice dintre anumite sindroame asociate sarcinii 
(preeclampsie/HELLP, purpura trombotică trombocitopenică (PTT)/sindrom 
hemolitic uremic (SHU), DAAHS, sindromul anticorpilor antifosfolipidici sau 
coagularea intravasculară diseminată) fac diagnosticul pozitiv dificil. Trăsăturile 
comune principalelor sindroame sunt prezentate în tabelul 3. 


23.3. INFECŢIILE DE TRACT URINAR ÎN SARCINĂ 


Prevalenta bacteriuriei asimptomatice la pacientele însărcinate este similară cu cea 
din populaţia generală (2-10%), dar necesită un management mai agresiv din cauza 

riscului crescut de pielonefrită. Netratata, bacteriuria asimptomatica poate progresa 
spre cistită acută sau pielonefrită în 40% din cazuri. Bacteriuria asimptomatică a 
fost asociată de asemenea cu risc crescut de naştere prematură sau greutate mică la 
naştere, dar tratamentul corect reduce frecvenţa acestor complicaţii şi îmbunătăţeşte 
morbi-mortalitatea perinatală. Se recomandă internarea pacientelor cu pielonefrită 
acută pentru inițierea tratamentului i.v. şi hidratare. 


Tabelul 3. Manifestările principalelor sindroame asociate sarcinii. 


Manifestare — SHU/PTT Preeclampsie/HELLP  DAAHS | 
Anemie hemolitica +++ imn $ 
Trombocitopenie TE ++ Be 
Coagulopatie - + + 
Manifestari neurologice ++ + Æ 
Afectare hepatică $ +++ +++ 
IRA ++ + ++ 
HTA + ++ + 
Proteinurie + + + 
Hepatocitoliză + ++ ++ 
Hiperbilirubinemie ++ + ++ 
Anemie ++ + + 
Amoniac seric Normal Normal Crescut 
Efectul exctractiei fetale - Recuperare Recuperare 
Tratament Plasmafereză Tratament suportiv, Tratament 

cezariană suportiv, cezariană 


Schemele de tratament în infecțiile de tract urinar în sarcină sunt rezumate în tabelul 4. 


Tabelul 4. Scheme de tratament în ITU în sarcină. 


„Cistită acută et 
Amoxicilina 500 mg x 3/zi 3-7 zile 


Nitrofurantoin 100 mg x 2/zi 3-7 zile 
Cefalexin 500 mg x 3/zi 3-7 zile 
_ Bacteriurie asimptomatică 
Cefalexin 500 mg x 3/zi 3 zile 
Amoxicilină/Augmentin 500 mg x 3/zi 3 zile 
Nitrofurantoin 50 mg x 4/zi 3 zile | 
_ Cistită acută sau bacteriurie recurente - 
Cefalexin 250 mg la culcare 
(sau postcoital) 
Nitrofurantoin 50 mg la culcare 
(sau postcoital) 
Amoxicilina 250 mg la culcare 


(sau postcoital) 

Pielonefrită acută (iniţial i.v.) 


Ceftriaxona 1g/zi 
Ampicilina E lg x 4/zi 
Gentamicină 3 mg/kgc/zi 
Ticarcilină 3,2 9 x 3/zi 
Piperacilină 4 g x 3/zi 


23.4. SARCINA LA PACIENTELE CU BOALĂ CRONICĂ DE RINICHI 


Pacientele cu BCR care rămân însărcinate sunt predispuse la complicaţii atât 
materne cât şi fetale, incluzând progresia bolii renale sau mortalitate perinatală. 
Deşi frecvenţa naşterilor este de 90%, rămâne riscul crescut de naştere prematură, 
întârziere de creştere intrauterină, moarte perinatală sau preeclampsie. Prognosticul 
matern şi fetal se corelează cu prezenta/controlul hipertensiunii arteriale, gradul 
proteinuriei şi stadiul BCR preexistente. 


23.4.1. Sarcina în diabetul zaharat 


Pacientele cu diabet zaharat, complicat sau nu cu nefropatie diabetică, au un risc 
crescut de a dezvolta complicaţii materne sau fetale comparativ cu pacientele non- 
diabetice. Riscul de preeclampsie este dublu față de populaţia generală. Controlul 
glicemic precar înainte sau în timpul sarcinii a fost corelat cu efecte adverse fetale 
şi risc crescut de preeclampsie. Sarcina normală nu influențează progresia bolii 
renale la pacientele cu funcție renală normală. Totuşi, în BCR preexistentă se 
constată un declin al funcţiei renale în special post-partum. Controlul strict al 
tensiunii arteriale înainte şi în timpul sarcinii îmbunătăţeşte prognosticul renal. Se 
presupune că prezența diabetului zaharat are un impact negativ asupra fătului, prin 
alterarea nefrogenezei (scăderea numărului nefronilor), cu risc consecutiv de boală 
renală şi hipertensiune arterială. 


23.4.2. Sarcina în lupus 


Se recomandă pacientelor cu LES să amâne sarcina până la obținerea remisiunii cel 
putin un an şi reducerea adecvată a medicatiei imunosupresoare, din cauza asocierii 
puseelor de activitate, a insuficientei renale, HTA şi proteinuriei, cu importante 
efecte adverse maternale şi fetale. i 

Pacientele cu LES au un risc crescut de naştere prematură, întârziere de creştere 
intrauterină, avorturi spontane sau preeclampsie, agravate în prezența afectării 
renale suprapuse. 

Prezența sindromului anticorpilor antifosfolipidici creşte riscul de tromboze, 
moarte fetală sau preeclampsie, iar în formele de nefropatie lupică proliferativă 
(clasele III şi IV) riscul de preeclampsie şi greutate mică la naştere este mai mare 
decât în formele mezangiale sau membranoase. 

Diferentierea în sarcină între un puseu de activitate şi preeclampsie este extrem 
de importantă, în special înainte de 37 SA, din cauza conduitei terapeutice diferite: 
in puseul de activitate se poate ajusta doar medicatia imunosupresoare, în timp ce 
preeclampsia poate impune cezariana de urgenţă. Diferenţa ar putea fi sesizată la 
examenul urinii, cu un sediment activ în puseul de activitate sau sărac în preeclampsie. 
Hematuria sau hipocomplementemia nu au specificitate sau sensibilitate suficiente 
pentru diagnosticul diferenţial în acest caz. Se impune o reevaluare clinică frecventă şi 
chiar biopsie renală, care se poate efectua până la 30 săptămâni gestație. 


23.4.3. Sarcina în dializă 


Atât bărbaţii cât şi femeile cu BCR stadiul 5 în program de hemodializă sau dializă 
peritoneală pot fi afectaţi de o gamă variată de tulburări de natură sexuală: libido 
scăzut, disfunctie erectilă, infertilitate, dismenoree, Acestea au ca substrat 
modificări ale nivelului hormonilor gonadali, gonadotropinelor sau prolactinei, 
peste care se suprapun factori vasculari, neurologici sau psihologici. De aceea, în 
puţinele studii care tratează acest subiect, incidența sarcinilor în această populaţie 
este de 0,75-7%. 

În ciuda incidentei foarte scăzute, aproape jumătate din sarcinile la pacientele 
dializate nu sunt programate. Medicul nefrolog trebuie să adopte un rol activ şi să 
informeze pacientele fertile din dializă despre problemele pe care le ridică o sarcină 
în acest context. Trebuie menţionate clar riscurile la care se expune mama, riscurile 
la care va fi expus fătul, mijloacele recomandate de contraceptie sau modalități de 
întrerupere a sarcinii. 

În cazul unei sarcini pacientele pot prezenta agravarea hipertensiunii, a 
diabetului, infecţii mai frecvente sau preeclampsie. Dacă o pacientă dializată alege 
să continue sarcina, va fi necesar un program intensiv de dializă, de peste 20 ore pe 
săptămână. Medicația contraindicată în sarcină (ex. IECA) va trebui întreruptă 
înaintea concepției. 

Fătul va fi supus şi el la riscuri importante, cum ar fi scăderea ratei de creştere 
intrauterină sau naştere prematură. Mortalitatea la prematuri (situaţia cea mai frecventă) 
este cu mult mai mare decât la cei care se nasc la termen şi cu greutate normală. 


23.4.4. Sarcina posttransplant renal 


Transplantul renal corectează dezechilibrele hormonale la aproximativ 90% din femeile 
la vârstă fertilă. Nu se recomandă o sarcină în primele 6-12 luni post transplant din 
cauza riscului crescut de rejet acut, a dozelor crescute de imunosupresoare şi a riscului 
crescut de infecţie. Dacă funcţia renală este normală şi valorile tensionale controlate, la 
minim | an după transplant pacienta poate rămâne însărcinată. Prognosticul este 
favorabil: deşi aproximativ 13% din cazuri se soldează cu avort spontan în primul 
trimestru, din restul de sarcini 90% sunt duse la termen. Rămâne totuşi un risc 
crescut de greutate mică la naştere (25-50%) sau naştere prematură (30-50%). 

CAPITOLUL 24 
AFECTAREA RENALĂ ÎN BOLILE HEPATICE 


24.1. INTRODUCERE 


Afectarea renală în infecțiile virusal hepatitice este frecventă şi are un impact 
socio-economic ridicat. Studii epidemiologice recente arată că 2 miliarde de 
oameni au trecut prin infecția VHB, 400 milioane având infecţie cronică, şi 170 
milioane de oameni sunt infectați cu virusul hepatitic C. Datele de prevalenta 
subliniază distribuția neomogenă geografic a infecțiilor VHB şi VHC. Astfel, 
pentru infecția VHB s-au identificat zone cu endemicitate mică de 0,1-1 % (Europa 
de Nord şi de Vest, SUA etc.), medie de 1-8 % (Turcia, Grecia, Bulgaria, România) 
şi ridicată de 8-20 % (Hong-Kong, Taiwan, China, Africa subecuatorială). Infecția 
VHC este de asemeni distribuită inegal în zone cu endemicitate mică de 0,1-1 % 
(Europa de Nord si de Vest, SUA), medie de 1-8 % (România, Grecia, Bulgaria, 
Italia) şi ridicată de 8-20 % (Egipt, Alaska). 

Există date clinice care demonstrează că 1-2 % dintre pacienții cu infecție 
cronică VHB sau VHC au afectare renală. Rinichiul este recunoscut ca o ţintă 
extrahepatică a infecțiilor cu virusurile hepatitice B şi C, precum şi un sanctuar de 
unde pot să apară recăderi post-tratament, mai ales la pacienţii care fac transplant 
hepatic, Afectarea renală în cursul infecțiilor VHB şi VHC recunoaşte mai multe 
mecanisme patogenice, nu toate fiind direct legate de prezenţa infecţiei cronice. 
Atât VHB cât şi VHC nu sunt virusuri citopatice, şi deci nu au capacitate directă de 
a crea leziuni renale. Deşi studii imunohistochimice au relevat prezența VHB sau 
VHC sau a unor parti componente din structura acestora în rinichi, nu le putem 
considera pe acestea direct responsabile de modificările renale. Afectarea renală în 
infecția VHB sau VHC se realizează prin mecanisme imunologice în care 
fragmentele virale reprezintă antigenul fixat la nivelul structurilor renale, iar 
leziunile propriu-zise sunt determinate de anticorpi, complement seric sau diverse 
citokine; astfel, crioglobulinele şi complementul seric generează leziuni de tip 
membrano-proliferativ în glomerulopatia VHC crioglobulinemică, şi anticorpi anti- 
VHB în glomerulopatia membranoasă din infecția VHB. 

În cursul infecţiei VHB sau VHC se produc leziuni renale uneori la nivelul 
glomerulilor, alteori la nivelul tubilor, ca urmare a disfunctionalitatilor create la 

nivelul ficatului, sau ca o consecinţă a tratamentului antiviral cu interferon sau 
analogi de nucleozide/nucleotide. În ciroza hepatică, scăderea capacităţii ficatului 
de a epura IgA, în special cele defective, facilitează depunerea de IgA cu capacitate 
de activare a complementului la nivelul celulelor mezangiale. Glomerulopatia 
mezangială IgA este o complicatie întâlnită în cursul cirozei hepatice, în special cea 
de etiologie etanolică. Tratamentele îndelungate cu analogi de nucleozide/nucleotide, 
îndeosebi Adefovir/Tenofovir, au generat insuficiență tubulară proximală datorită 
efectului toxic mitocondrial al acestor medicamente. Interferonii de tip alfa au fost 
asociaţi în unele cazuri cu glomerulonefritele severe de tip membrano-proliferativ 
şi sindrom nefrotic. Totodată, în istoria naturală a cirozei hepatice, apariţia 
hipertensiunii portale şi a ascitei induc grave perturbări hemodinamice cu scăderea 
volumului plasmatic sistemic efectiv datorită fenomenului de furt generat de 
vasodilatatia din circulația splahnică, urmată de vasoconstrictie importantă în 
circulația renală, cu scăderea semnificativă a fluxului plasmatic renal. Se dezvoltă 
astfel sindromul hepatorenal, în care vasodilatatia splahnică induce pe cale 
nervoasă, umorală şi citokinică fenomene de vasoconstrictie renală cu reducerea 
diurezei până la anurie. 


24.2.BOLILE RENALE ASOCIATE INFECȚIEI CU VIRUSUL HEPATITEI B 


Asocierea dintre infecția cu virusul hepatitei B (VHB) şi leziunile renale a fost 
descrisă pentru prima dată de către Combes şi colaboratorii în anul 1971. De atunci 
o serie de leziuni renale au fost descrise ca fiind datorate în mod direct infecției 
VHB, cum ar fi glomerulonefrita membranoasă, glomerulonefrita membranoproliferativă 
şi poliarterita nodoasă. Această asociere apare cel mai adesea în zonele endemice 
cum ar fi Asia de Sud-Est şi Africa subsahariană, în care prevalența infecţiei VHB 
depăşeşte 8%; prin comparaţie, incidența afectării renale secundară infecției VHB 
este redusă în Statele Unite şi Europa de Vest din cauza unei prevalente scăzute a 
infecţiei VHB în aceste regiuni. În România, prevalența infecției VHB în populaţia 
generală este crescută, fiind de aproximativ 5%, conform ultimelor studii epidemiologice. 

Rolul patogenic al infecției VHB a fost demonstrat prin detectarea în 
imunofluorescenté a complexelor antigen-anticorp la nivelul leziunilor renale, 
inclusiv a depozitelor de AgHBe, în nefropatia membranoasă. Unii autori au 
identificat prezența ADN-VHB la nivelul structurilor glomerulare şi tubulare la 
pacientii cu hepatită cronică VHB şi afectare renală, dar nu este cunoscut rolul 
acestor acizi nucleici în dezvoltarea leziunilor renale. În plus, nivelul seric al ADN- 
VHB se corelează cu nivelul proteinuriei la aceşti pacienți. 

Diagnosticul de boala renală asociată infecţiei cu virusul hepatitei B se poate 
pune pe baza evaluării statusului replicării virale, al leziunior renale şi a prezenţei 
unor criterii clinice. Stabilirea rolului infecţiei VHB în patogenia acestor leziuni 
este foarte importantă, deoarece este posibil ca terapia cu corticosteroizi şi agenţi 
citotoxici, în asocieri indicate în formele idiopatice, să nu aducă beneficii şi, 

în plus, să conducă la o reactivare a replicării VHB, cu posibilitatea dezvoltării 
chiar a unei insuficiențe hepatice fulminante. Prezenţa unei afecţiuni asociate cu 
infecția VHB este sugerată de prezenţa în ser a AgHBs, AgHBe şi a ADN VHB (ca 
indicator al replicării virale). 

Criteriile clinice a căror prezență sugerează implicarea VHB sunt: copil din 
zone endemice sau orice pacient cu niveluri serice anormale ale enzimelor hepatice 
gi teste serologice pozitive pentru AgHBs şi AgHBe. Este necesară o biopsie renală 
pentru a identifica tipul de afectare glomerulară şi factorii histologici de prognostic. 

Introducerea pe scară largă a medicatiei antivirale cu analogi nucleot(z)idici, 
precum tenofovir, adefovir, cunoscuţi ca având toxicitate tubulară importantă, 
poate conduce în viitor la creșterea numărului de pacienţi cu hepatită cronică VHB 
care vor asocia leziuni renale secundare medicatiei antivirale. 

Infecția cu VHB este implicată în patogeneza mai multor tipuri de afecțiuni 
renale, cel mai frecvent glomerulare, cum ar fi nefropatia membranoasă, 
glomerulonefrita membranoproliferativă sau poliarterita nodoasa (vezi tabelul 1). 


Tabelul 1. Tipuri de afectare renală asociată infecției VHB 
sau secundară terapiei antivirale. 


- a ig are | Afectare renală secundară terapiei 
Afectare renală asociată infecției VHB terap 


antivirale 
Nefropatii cu depozite imune e Sindrom Fanconi sau disfuncție 
e  Glomerulonefrita membranoasă tubulară proximală incompletă 
e  Glomerulonefrita membranoproliferativa | e  Injurie renală acuta 
tip 1 +/- depozite de crioglobuline e Nefropatie tubulo-interstițială acuta 


Poliarterită nodoasă cu afectare renală | e  Nefropatie tubulo-interstitiala cronică 
secundară 
e Nefropatie cu depozite IgA 
e  Glomeruloscleroza focală şi segmentala 
e Glomerulonefrita postinfectioasa 
ə Glomerulonefrita fibrilară 
e Glomerulopatia imunotactoida 


Nefropatii non-imune 
e Nefrita tubulointerstitiala 
e Nefropatie cu cilindri 


24.2.1. Nefropatia membranoasa 


Nefropatia membranoasa este cea mai frecventa forma de glomerulonefrita asociata 
infectiei VHB. Incidenta variaza intre 5-10%, afectiunea fiind mult mai frecventa la 
copii şi la adolescenţii cu AgHBe pozitiv, cu o uşoară predominata la sexul masculin. 
Riscul de glomerulopatie membranoasă secundară infecției VHB este crescut la 

persoanele cu HLA DQB1*0603. Nu a fost identificată nicio asociere între 

genotipul VHB şi incidența glomerulopatiei membranoase. 

e Patogenie: Mecanismul patogenic al glomerulopatiei membranoase asociate 
infecției VHB nu a fost elucidat. A fost propusă ipoteza conform căreia 
depunerea de AgHBe şi Ac antiHBe la nivel subepitelial este responsabilă 
pentru formarea depozitelor imune patogenice de la acest nivel. În acest tip de 
afectare glomerulară, s-a demonstrat că gradul proteinuriei se corelează cu 
nivelul viremiei VHB. 

e Tablou clinic: La fel ca in nefropatia membranoasă primitivă, cea mai 
frecventă manifestare clinică este sindromul nefrotic. Rar, pacientul poate 
prezenta proteinurie de rang non-nefrotic, hematurie microscopică sau 
hipertensiune arterială (HTA). 

e Evoluție: În cazul copiilor şi adolescenților, de cele mai multe ori, nefropatia 
membranoasă asociată infecției VHB se remite spontan, de obicei odată cu 
seroconversia AgHBe la Ac antiHBe. Remisiunea este mult mai rar întâlnită la 
pacienţii adulţi, în sub 10% din cazuri, cei mai multi dintre aceştia având o 
evoluţie progresivă în timp. 

o Tratament: Experienţa actuală cu privire la tratamentul glomerulopatiei 
membranoase asociate infecţiei VHB este limitată şi se bazează în principal pe 
studii nerandomizate şi observaţii clinice fără grup de control şi pe extrapolări 
ale tratamentului pacienţilor cu infecţie VHB cronică. La pacienţii cu leziuni 
renale asociate infecției VHB, obiectivul principal al tratamentului ar trebui să 
fie eradicarea infecţiei VHB, obiectiv care nu poate fi atins cu terapia antivirală 
actuală decât într-o proporție redusă din cazuri, din cauza particularitatilor 
acestui tip de virus. Terapia antivirală actuală, deşi nu poate eradica infecția 
VHB, poate inhiba eficient replicarea virală. 

Terapia antivirală s-a dovedit eficientă în inducerea remisiunii sindromului 
nefrotic şi a întârzierii deteriorării funcţiei renale la pacienţii cu glomerulopatie 
membranoasă asociată infecţiei VHB. Tratamentul antiviral standard al infecţiei 
VHB constă în interferon alfa sau analogi nucleoz(t)idici. Cea mai mare experiență 
de până acum s-a acumulat pentru Lamivudina. Principalul dezavantaj al acesteia 
este rata înaltă a dezvoltării rezistenței în cazul utilizării prelungite. Există date 
limitate referitoare la siguranța sau eficacitatea altor terapii aprobate pentru infecția 
cronică VHB, precum entecavir sau telbivudina, în afecțiunile renale asociate cu 
infecția VHB. Interferonul este mai putin bine tolerat decât analogii nucleoz(t)idici, 
dar este eficient în inducerea unei remisiuni de lungă durată. Astfel, poate fi o 
opțiune pentru pacienţii tineri cu hepatită cronică B, cu AgHBs pozitiv care nu au 
contraindicatii (şi care nu doresc terapie prelungită). Interferonul pegylat a 
surclasat interferonul standard în tratamentul hepatitei B cronice, dar nu a fost 
studiat pentru afecțiunile renale asociate acestui tip de infecție. 

La pacienţii cu afectare glomerulară indusă de VHB, medicatia imunosupresoare cu 
corticosteroizi sau agenţi citotoxici are beneficii reduse, mai ales în cazul copiilor 
cu nefropatie membranoasă la care remisiunea spontană apare în mod obişnuit după 

6 până la 24 luni. Cu toate că există puține date disponibile, se poate recomanda o 
cură scurtă de steroizi şi inhibitori de calcineurină sau ciclofosfamidă pentru 
pacienții cu glomerulopatie membranoasă şi proteinurie importantă (peste 8g/24h) 
sau metilprednisolon şi ciclofosfamidă în pulsterapie pentru cazurile cu evoluție 
rapid progresivă. Terapia imunosupresoare nu trebuie inițiată înaintea terapiei 
antivirale, existând riscul reactivării VHB în timpul sau după întreruperea terapiei 
imunosupresoare. 


24.2.2. Glomerulonefrita membranoproliferativă 


Glomerulonefrita membranoproliferativă este al doilea tip, ca frecvență, de afectare 
glomerulară secundară infecției VHB. Este mai rară la copii şi mai frecventă la 
pacienții adulți. 

e Patogenie: Depunerea în mezangiu şi în spațiul subendotelial a complexelor 
antigen-anticorp este caracteristică pentru glomerulonefrita membranoproliferativa 
asociată infecției VHB. Sunt considerate implicate în acest pattern de afectare 
glomerulară atât depozitele de AgHBs cât şi cele de AgHBe, deşi rolul lor 
ramâne incert. Infecția concomitentă cu virusul hepatitei C (VHC), asociată 
frecvent cu prezența unei crioglobulinemii mixte, creşte incidența acestui tip de 
afectare glomerulară. 

e Tablou clinic: Pacienţii prezintă hematurie, proteinurie neselectivă, chiar 
sindrom nefrotic în 40% din cazuri. Asociază frecvent HTA severă. Formele cu 
proliferare extracapilară pot evolua rapid progresiv spre insuficiență renală. 

e Evoluție: Remisiunea este rar întâlnită, boala având o evoluţie progresivă în 
timp spre insuficienţă renală terminală. 

e Tratament: La pacienţii cu glomerulopatie membranoproliferativă asociată 
infecției VHB tratamentul antiviral standard al infecției VHB s-a dovedit 
eficient în inducerea remisiunii sindromului nefrotic si a întârzierii deteriorării 
funcţiei renale. În cazurile de glomerulonefrită membranoproliferativă 
asimptomatice sau cu simptome ușoare sau moderate, terapia antivirală este 
suficientă, nefiind necesară asocierea terapiei imunosupresoare. Medicația 
imunosupresoare cu corticosteroizi sau agenți citotoxici are beneficii în formele 
severe cu proteinurie importantă sau evoluţie de tip progresiv. Se recomandă 
corticoizi în doze mari + ciclofosfamida în pulsterapie. Plasmafereza poate fi 
utilă în formele cu evoluţie de tip rapid progresiv. Terapia imunosupresoare nu 
trebuie iniţiată înaintea terapiei antivirale. 


Managementul pacienţilor cu hepatită C concomitentă este complex. Alegerea 
tratamentului se face în funcţie de statusul replicării virale a celor două virusuri (se 
măsoară nivelul ADN-VHB şi nivelul ARN-VHC pentru a afla virusul dominant) şi 
în funcţie de patologia renală subiacentă. În cazul asocierii infecţiei VHC, se face 
tratamentul acestui tip de infecție cu interferon pegylat şi ribavirina, întrucât 
această terapie este eficientă împotriva ambelor virusuri. 

24.2.3. Poliarterita nodoasă 


Poliarterita nodoasă (PAN) este o vasculită sistemică necrozantă care afectează 
arterele de calibru mediu şi mic, mai rar arteriolele şi foarte rar venulele. 
Aproximativ 20-30% din toate cazurile de PAN sunt asociate infecției VHB. 

e Patogenie: Mecanismul patogenic al PAN asociate infecţiei VHB nu a fost 
elucidat; se presupune intervenţia unui mecanism imunologic, deoarece în 
această afecţiune au fost identificate depuneri de complexe imune antigen- 
anticorp la nivelul portiunilor afectate ale pereţilor acestor vase. 

e Tabloul clinic: PAN secundară are aceleaşi caracteristici clinice ca PAN 
idiopatică care nu se asociază cu infecția VHB. Sindromul nefrotic şi HTA 
severă sunt manifestări frecvente ale PAN secundare. Ca în cazul formei 
idiopatice, manifestările extrarenale sunt reprezentate de afectarea musculară, 
neuropatia periferică, afectarea cutanată, digestivă, cardiovasculară, oculară. 

e Evoluție: Remisiunea este rar întâlnită, boala având o evoluţie progresivă în 
timp spre insuficienţă renală terminală. 

e Tratament: Există puţine date publicate până în prezent referitoare la 
eficacitatea terapiei PAN asociate cu VHB, iar experiența clinică în acest 
domeniu este redusă. Studiile observationale efectuate la pacienți cu PAN 
idiopatică au arătat că terapia cu steroizi creşte supraviețuirea acestor pacienți 
(>50% versus <15% supravieţuire la 5 ani). Ca rezultat, in ultimele câteva 
decenii, steroizii s-au utilizat ca terapie iniţială la pacienţii cu PAN. Terapia 
imunosupresoare şi plasmafereza apar în multe dintre protocoalele terapeutice 
publicate pentru PAN asociată cu VHB. Corticosteroizii, care se utilizează 
pentru controlul componentei inflamatorii a vasculitei, au potențialul de a 
stimula replicarea virală şi de a induce acutizarea hepatitei cronice. Plasmafereza 
are rolul de a îndepărta din circulaţie complexele imune şi se recomandă în 
special pacienţilor cu manifestări severe de boală, celor care dezvoltă proliferare 
extracapilară şi evoluează rapid progresiv. Adăugarea ciclofosfamidei la 
protocolul cu glucocorticoizi şi plasmafereza nu îmbunătăţeşte evoluţia pe 
termen lung a PAN, deşi poate controla mai bine boala. Totuşi tratamentul 
corticosteroid şi/sau imunosupresor prelungit este contraindicat la aceşti 
pacienţi, deoarece favorizează replicarea virală şi evoluţia hepatitei către ciroză. 
Evoluţia acestor pacienți este mai bună în cazul în care se asociază 

imunosupresia cu sau fără plasmafereză cu terapia antivirală cu interferon alfa sau 

analogi nucleoz(t)idici. La pacienţii cu simptome uşoare sau moderate, majoritatea 
autorilor recomandă doar terapia antivirală. 


24.2.4. Afectarea renală secundară terapiei antivirale 
Există date limitate referitoare la siguranţa terapiilor antivirale, în condiţiile în care 


terapia antivirală cu analogi nucleoz(t)ici este indicată până la seroconversia 
AgHBs. In majoritatea studiilor în care s-au utilizat analogi nucleoz(t)ici, 

clearance-ul AgHBs a fost redus (1-2 % în populaţia vestică, 0,5 -1 % in populația 
asiatică), chiar şi în cazul terapiei de lungă durată. Supresia virală continuă prin 
medicatie antivirală este necesară, iar clearance-ul AgHBs, deşi este obiectivul cel 
mai important urmărit în managementul infecţiei VHB, se realizează foarte greu. 
Alegerea terapiei antivirale trebuie făcută ţinând cont de faptul că unii dintre 
analogii nucleotici aciclici utilizați în tratamentul infecției VHB, precum adefovir 
şi tenofovir au toxicitate tubulară dependentă de doză. 

Celula tubulară proximală este principala ţintă a toxicității acestor analogi 
nucleotidici aciclici, din cauza setului unic de transportori transmembranari (MRP2 
şi 4 de la nivelul polului apical, respectiv OAT 1 şi 3 de la nivelul membranei 
bazo-laterale) care favorizează acumularea acestor medicamente gi inducerea 
secundară a unei disfuncţii a aparatului mitocondrial. Consecințele toxicității 
tubulare proximale a acestor analogi pot fi instalarea unui sindrom Fanconi complet 
sau incomplet, a unei injurii renale acute sau chiar a insuficientei renale cronice. 
Disfunctia tubulară proximală precede instalarea insuficientei renale. În cazul 
utilizării de lungă durată a acestui tip de analogi, incidența acestor complicaţii 
renale este de 10-30%. De aceea, aceste medicamente nu trebuie utilizate la 
pacienții cu insuficiență renală preexistentă sau care asociază alti factori de risc 
pentru efectul nefrotoxic al acestora (vezi tabelul 2). Dozele analogilor 
nucleoz(t)idici trebuie reduse la pacienţii cu insuficienţă renală. Cel mai eficient 
tratament al injuriei renale induse de analogi este stoparea administrarii acestora. 
Funcţia renală şi disfunctia tubulară se corectează lent în săptămâni chiar luni de la 
oprirea administrării medicamentului. În cazurile de injurie renală severă doar 50% 
dintre pacienţi au o recuperare completă. Detectia precoce a injuriei renale induse 
de aceşti analogi (tenofovir, adefovir) este esenţială în evitarea unor leziuni tubulo- 
interstitiale ireversibile. De aceea noi recomandăm monitorizarea la 6 luni a 
funcţiei renale (RFG), a nivelului seric al fosforului, albuminuria si beta? 
microglobulinei urinare la toți pacienţii care primesc analogi nucleoz(t)idici 
nefrotoxici, mai ales dacă asociază unul sau mai multi factori de risc. 


Tabelul 2: Factorii de risc ai injuriei renale severe 
induse de analogii nucleoz(t)idici nefrotoxici. 


_ Factori de risc ai injuriei renale severe 


Vârsta înaintată 

Sexul masculin 

DZ 

Insuficienta renală preexistenta 

Ciroza hepatica avansata 

Utilizarea concomitentă de medicamente nefrotoxice (ex. AINS) 

Polimorfisme ale genei ABCC2 (codifică transporter-ul transmembranar MRP-2) 

24.2.5. Transplantul renal şi infecția VHB 


În zonele endemice, prevalența raportată a pacienţilor cu AgHBs pozitiv la care se 
efectuează transplant renal ajunge la 15%, dar în zonele neendemice aceasta este 
mult mai scăzută. Datorită introducerii programelor de vaccinare, prevalența este în 
scădere, chiar şi în zonele endemice. Pacienţii transplantati renal, infectați cu VHB 
au o durată redusă de supravieţuire comparativ cu pacienţii neinfectati, din cauza 
particularitatilor de evoluţie ale afectării hepatice şi ale grefei renale. 

Statusul virusologic al primitorului, în mod special markerii serologici si 
markerii de replicare virală, reprezintă un factor determinant al riscului de 
reactivare a replicării VHB post-transplant. Statusul serologic şi virusologic al 
donorului este de asemenea un factor de risc semnificativ pentru infecțiile de novo 
post-transplant. 

Preventia infectării cu VHB la pacienţii care primesc un transplant renal are la 
baza vaccinarea pacienților AgHBs-negativi aflaţi în dializă şi a celor cu boli renale 
cronice, adoptarea măsurilor adecvate pentru controlul infecţiei în unitatile de dializă, 
precum şi profilaxia antivirală post-transplant. Pentru prevenirea reactivării infecției 
VHB post-transplant renal în cazul pacienţilor cu ADN-VHB detectabil în plasmă 
înainte de efectuarea transplantului, cei mai multi autori sugerează utilizarea unei 
strategii profilactice care presupune administrarea agenților antivirali inainte sau 
imediat după transplantul renal pe o perioadă indefinită de timp. 

În cazul pacienților cu infecţie VHB, dar fără ADN-VHB detectabil în plasmă 
înainte de transplant, cele mai multe studii sugerează utilizarea unei strategii de tip 
preventiv care presupune monitorizarea periodică a viremiei post-transplant, cu 
administrarea unui tratament prompt antiviral în cazul detectiei sau creşterii 
nivelurilor ADN-VHB. Având în vedere faptul că pacienţii cu transplant renal au 
imunitatea scăzută, recomandăm administrarea terapiei antivirale pe termen 
nedefinit, în mod special la pacienţii cu ADN-VHB detectabil înainte de efectuarea 
transplantului. 

Post-transplant renal, toţi pacienţii trebuie atent monitorizati pentru depistarea 
recăderii virale, a recurentei hepatitei, a disfunctiei hepatice. 

Deoarece interferonul alfa poate induce rejetul acut de grefa, nu este 
recomandată administrarea acestuia la recipientii transplantului renal, în condiţiile 
în care există numeroase alte opţiuni terapeutice în cazul infecției VHB; cum ar fi 
medicamentele antivirale orale: lamivudina, adefovir, entecavir, telbivudina şi 
tenofovir. Dintre acestea, entecavir, telbivudina şi tenofovir sunt cele mai potente 
în inhibarea replicării virale. Lamivudina se asociază cu cea mai mare rată de 
rezistență la medicament, urmată de telbivudina, adefovir şi apoi tenofovir şi 
entecavir. La pacienţii care necesită terapie antivirală, majoritatea autorilor 
recomandă tratamentul initial cu entecavir datorită potentei sale, ratei scăzute de 
rezistență la tratamentul pe termen lung, absenței nefrotoxicităţii, comparativ cu 
tenofovir sau adefovir. Tenofovir şi adefovir nu reprezintă o alternativă acceptabilă 
din cauza nefrotoxicitatii asociate. 

24.3. AFECTAREA RENALĂ ÎN INFECȚIA CU VIRUSUL HEPATITEI C 


Infecția cronică VHC este o boală sistemică, rinichiul fiind una dintre țintele 
favorite ale virusului, alături de ficat şi limfocitele B. Afectarea renală secundară 
VHC are în principal mecanism imun, astfel încât tratamentul infecției VHC la 
pacienții cu boala renală ridică probleme speciale, din cauza efectului 
imunomodulator al terapiei cu IFNa. 


24.3.1. Epidemiologie 


În ultimii ani, s-a demonstrat faptul că prezența VHC poate induce sau precipita 
diverse forme de afectare renală, accelerează evoluţia insuficientei renale, crește 
morbiditatea si mortalitatea pacienţilor renali. De asemenea, în insuficiența renală, 
mai ales în stadiul terminal, creşte riscul de infecție VHC, singură sau asociată cu 
VHB sau HIV, principalii factori de risc fiind vârsta, vechimea în dializă, numărul 
de transfuzii de sânge. 


24.3.2. Mecanismele afectării renale în infecția VHC 


Fragmente de ARN şi proteine virale VHC pot fi identificate în celulele 
mezangiale, epiteliale tubulare, celulele endoteliale din capilarele glomerulare si 
peritubulare; aderenţa de suprafaţă acestor celule şi endocitoza se realizează prin 
intermediul receptorilor CD81 si SR-BI. S-a demonstrat că prezenţa acestor 
proteine în mezangiu se asociază cu nivele crescute ale proteinuriei. 

Cel mai frecvent, afectarea renală apare prin mecanism imunologic, în 
contextul crioglobulinemiei mixte secundare infecției VHC. Crioglobulinele pot 
contribui la apariţia leziunilor renale prin mai multe mecanisme: 

e depozite în matricea mezangială, prin afinitatea IgM-k-RF fata de fibronectina 
celulară; 

e depozite de tip material eozinofilic în capilarele glomerulare, asociate cu semne 
de vasculită şi necroză fibrinoida la nivel glomerular; 

e acţiunea ca anticorpi anti-endoteliu şi activarea complementului, creşterea 
expresiei VCAM-1 şi agregarea plachetară, ducând la apariţia leziunilor de tip 
endotelită. 

Depozitele imune activează complementul pe calea clasică, ducând la generarea 
factorilor chemotactici (C5a), a opsoninelor (C3b) şi a complexului de atac al 
membranei (C5b-9). 

Un mecanism non-imun de afectare renală secundară VHC este reprezentat de 
hiperinsulinemie şi rezistența la insulină, ducând la creşterea prevalentei diabetului 
zaharat. La nivel renal, aceste dezordini metabolice induc: 

e creşterea producţiei de IGF-1 si TGF, stimulând proliferarea celulelor din 
parenchimul renal; 

e hiperexpresia receptorilor de tip 1 ai angiotensinei II în celulele mezangiale, 

favorizând efectele negative ale ATII în rinichi; 
e hiperproductie de endotelină 1, reducerea sintezei endoteliale de NO si 
cresterea stresului oxidativ. 


24.3.3. Tablou clinic 


Afectarea renală se manifestă la interval de ani, chiar zeci de ani, de la infecția 
iniţială cu VHC, fiind asociată in majoritatea cazurilor cu prezenţa criglobulinelor. 
Este prezentă la aproximativ o treime dintre pacienţii crioglobulinemici, fiind de 
obicei precedată de manifestările sistemice (astenie, artralgii, purpură, leziuni 
cutanate ulcerative, fenomen Raynaud, neuropatie periferică etc.). Atât 
manifestările sistemice, cât şi cele renale, sunt caracterizate de o evoluţie 
ondulantă, cu perioade de acutizare şi de remisiune, uneori spontane. 

Peste 50% din cazuri prezintă proteinurie şi/sau hematurie, 20% din pacienți 
asociază sindrom nefrotic, iar 20% debutează ca glomerulonefrita acută. În 5-10% 
din cazuri apare insuficienţa renală acută cu oligurie, iar în aproximativ 15% din 
cazuri evoluează către insuficienţa renală avansată. Hipertensiunea arterială apare 
de asemenea la peste 50% din pacienţi, uneori cu forme severe ce necesită 
tratament agresiv. 

Afectarea hepatică este variabilă, de la forme uşoare de hepatită până la ciroza 
decompensată sau carcinom hepatocelular. 

Cele mai frecvente cauze de deces la această categorie de pacienţi sunt 
evenimentele cardiovasculare, insuficienţa hepatică, infecțiile şi neoplaziile. 

La pacienţii cu transplant renal şi infecție VHC s-au raportat date contradictorii 
privind evoluţia fibrozei hepatice in condiţiile creşterii încărcăturii virale, 
favorizate de imunosupresie. S-a descris sporadic o formă de hepatită colestatică 
fibrozantă, cu evoluţie severă, adesea fatală. În plus, s-a constatat creşterea riscului 
de apariție a diabetului post-transplant, glomerulonefrite de novo şi infecții. 


24.3.4. Aspecte histologice 


Cea mai frecventă formă de nefropatie este glomerulonefrita membranoproliferativă 
(GNMP) tip 1, atât pe rinichi nativi, cât şi la pacienţii cu transplant renal. 

La microscopia optică se constată proliferare endocapilară, îngroşarea pereţilor 
capilarelor glomerulare, expansiunea matricei mezangiale, infiltrat inflamator 
leucocitar cu mononucleare şi polimorfonucleare. În mod particular, pe versantul 
endotelial al MBG şi în lumenul capilarelor apare un material eozinofilic cu aspect 
de trombi hialini, format prin precipitarea complexelor imune sau a crioglobulinelor. 
De asemenea, se constată leziuni vasculare caracterizate prin necroza fibrinoidă a 
peretelui vascular şi infiltrat inflamator. 


La imunofluorescență se găsesc depozite ce includ IgG, IgM, C3 şi uneori IgA. 
Studiile au arătat că depozitele glomerulare prezintă două pattern-uri: (1) depozite 

liniare omogene de-a lungul pereților capilarelor glomerulare, la nivel endotelial şi 
subendotelial; şi (2) depozite granulare în mezangiu. 


La microscopia electronică se evidenţiază depozite subendoteliale, mezangiale 
şi intraluminale alcătuite dintr-un material cu aspect fibrilar sau cristaloid, care în 
secţiune longitudinală apare format din unități tubulare, iar în secțiune 
longitudinală apare ca fibrile paralele; structura acestor depozite variază în funcţie 
de compoziţia în IgG, IgM si clasele de lanţuri grele. Pe secţiune, aceste depozite 
apar ca nişte corpi inelari, cu centrul transparent, un inel dens şi înveliş periferic 
mai deschis; diametrul este de aproximativ 63-63 nm, distingând astfel 
crioglobulinele de alte structuri fibrilare. 

Alte forme histologice descrise în afectarea renală asociată infecției VHC 
includ: glomerulonefrita membranoasă, glomerulonefrita proliferativă mezangială, 
nefropatia cu depozite IgA, glomeruloscleroza focală şi segmentala, glomerulonefrita 
postinfecțioasă, glomerulonefrita fibrilară, glomerulopatia imunotactoidă, nefropatia 
diabetică, nefroscleroza benignă/malignă, nefrita tubulointerstițială, nefropatia cu 
cilindri (vezi tabelul 3). 

La pacienţii cu transplant renal, infecția VHC este implicată atât în patogeneza 
glomerulonefritei  membranoproliferative sau membranoase de novo, a 
microangiopatiei trombotice şi a nefropatiei diabetice post-transplant, precum şi in 
disfunctia precoce a grefei si in nefropatia cronica de grefa. 


Tabelul 3. Tipuri de afectare renală asociată infecției VHC, 


Afectare renală pe rinichi nativi iona pia ea ol 


| transplant renal 
Nefropatii cu depozite imune Glomerulopatii de novo 
e  Glomerulonefrita membranoproliferativa tip | e  Glomerulonefrita 
1 +/- depozite de crioglobuline membranoproliferativă 
e Glomerulonefrita membranoasă e Glomerulonefrita membranoasa 
e Glomerulonefrita proliferativă mezangiala e Microangiopatie trombotica 
e Nefropatie cu depozite IgA e Nefropatie diabetica 
e Glomeruloscleroza focală şi segmentala 
e Glomerulonefrita postinfectioasa 
e Glomerulonefrita fibrilara 
e Glomerulopatia imunotactoida 
Nefropatii non-imune Glomerulopatii de grefa 
e Nefropatia diabetica e Disfunctia precoce a grefei renale 
e Nefroscleroza benignă / malignă e Nefropatia cronică de grefă 
e Nefrita tubulointerstitiala 
e Nefropatia cu cilindri 

24.3.5. Date paraclinice 


e Diagnosticul infecției VHC 

La pacienţii cu boală renală cronică, nivelul transaminazelor serice poate fi adesea 
fals normal, posibil din cauza deficitului de vitamina B6 şi a prezenței toxinelor uremice. 
În plus, apar cazuri fals negative la detecția anticorpilor prin metode imunoenzimatice de 
generaţia a treia. Confirmarea statusului viral trebuie făcută prin detecția ARN VHC prin 
metoda PCR (recoltare predializă la pacienţii hemodializati, deoarece prezenţa heparinei 
poate da rezultate fals pozitive). Genotiparea VHC, deşi nu poate prezice evoluţia 
infecţiei sau riscul de apariție al afectărilor extrahepatice, oferă informaţii prognostice 
privind răspunsului la tratament şi determină durata tratamentului antiviral. 
e Alte date de laborator 

Adesea pacienții prezintă factor reumatoid şi crioglobuline serice, în majoritatea 
cazurilor de tip mixt II, în care factorul reumatoid este de tip IgM k. Acestea sunt 
asociate cu un nivel scăzut al fractiunilor complementului seric (C1q, C3, C4). 


24.3.6. Tratament 


În construirea planului terapeutic trebuie să se ia în considerare atât aspecte legate 
de virus (genotipul VHC, încărcătura virală), cât şi de pacient: sex, vârstă, 
severitatea bolii renale şi hepatice, prezenţa altor comorbiditati, speranţa de viata şi 
perspectiva de transplant renal şi/sau hepatic; de asemenea, trebuie puse în balanță 
beneficiile potenţiale versus riscurile tratamentului. 

Abordarea terapeutică este complexă, incluzând măsuri conservatoare, 
medicatie antivirală şi, în unele cazuri, terapie imunosupresoare (vezi tabelul 4). 
e Tratamentul conservator 

Conform mai multor studii, toți pacienţii cu afectare renală secundară infecţiei 
VHC ar trebui să beneficieze de medicatia reno-protectoare cu inhibitori ai enzimei 
de conversiei a angiotensinei (IECA) şi/sau blocanti de receptori ATI ai angiotensinei 
II (BRA), diuretice, precum şi de tratament hipotensor sau hipolipemiant. 
e Tratamentul antiviral 

Standardul de aur în tratamentul infecției VHC este reprezentat de terapia combinată 
Interferon alfa (IFNo clasic sau forma pegilată PEG-IFNa) şi Ribavirină (RBV); ambele 
medicamente sunt excretate prin urină, clearance-ul lor fiind diminuat la pacienții cu 
insuficiență renală. În afară de efectele antivirale, IFNo este un potent imunomodulator, 
astfei încât s-a demonstrat că terapia cu IFNa poate induce exacerbarea vasculitei 
crioglobulinemice şi a glomerulonefritei, şi chiar la afectare renală acută. De asemenea, 
RBV induce hemoliza cronică, agravând astfel anemia prezentă la bolnavii cu boală 
renală cronică şi contribuind la creşterea depozitelor de fier din ficat, cu accelerarea 
fibrozei hepatice; de aceea, în aceste cazuri trebuie monitorizată concentrația serică a 
RBV, şi se asociază doze crescute de eritropoietină pentru corectarea anemiei. În prezent, 
se studiază tripla terapie prin asocierea la Peg-IFNa şi RBV a unui inhibitor de proteaze 
(Telaprevir, Boceprevir) care creşte rata de răspuns virusologic susținut (RVS), dar nu 
există date referitoare la tratamentul pacienților cu infecţie VHC şi afectare renală. 

Tabelul 4. Tratamentul infecției HCV la pacienţii cu boală renală cronică. 


Pacienti cu GN asociată VHC 
1. Toți pacienţii: tratament simptomatic cu diuretice, IECA sau BRA, hipolipemiante 
2. Pacienti cu proteinurie joasă şi funcție renală normală: terapie antivirală în funcție de 
gradul afectării hepatice 
3. Pacienti cu proteinurie moderată şi insuficiență renală uşoară/moderată: tratament 
antiviral cu IFNo şi RBV (24 săptămâni pentru genotipuri 2 şi 3, respectiv 48 săptămâni 
pentru genotipuri 1,4,5, şi 6) 
e IFNa 3 MU x 3/săpt sau PEG-IFNa 1,5 ug/kgc/săpt 
e RBY: zilnic, doză adaptată în funcţie de RFG astfel încât concentraţia serică să se 
menţină între 10-15 umol/L; se asociază Eritropoietina 
4. Pacienti cu proteinurie nefrotică şi/sau insuficiență renală progresivă: tratament 
antiviral plus imunosupresie 
Metilprednisolon iv 0,5 — 1 g/zi timp de 3 zile consecutiv, sau 
Ciclofosfamidă 2 mg/kge/zi timp de 2-4 luni, sau 
Azatioprină 100 mg/zi timp de 1-2 luni, sau 
Micofenolat mofetil 2 g/zi, sau 
Rituximab 375 mg/m? /săptămână timp de 4 săptămâni 
5. Pacienti cu titru mare de crioglobuline: plasmafereză schimb 3 | plasma x 3/săptămână, 
timp de 2-3 saptamani 


Pacienti in program de hemodializa 

1. Pacienti candidați la transplant renal şi cei cu speranța de viata lungă: tratament 
antiviral cu IFNa si RBV (24 săptămâni pentru genotipuri 2 si 3, respectiv 48 
saptamani pentru genotipurile 1,4,5 si 6) 
e IFNa3 MU x 3/săptămână sau PEG-IFNa2a 135 ug/săptămână 
e RBV: zilnic, doza inițială 200 mg/zi, ulterior adaptată in funcție de RFG astfel încât 

concentraţia serică să se menţină între 10-15 pmol/L; se asociază Fritropoietină 
2. Pacienti cu speranța de viata redusă: tratament antiviral în funcţie de gradul afectării hepatice 


Pacienti cu transplant renal 
1. Toți pacienții: tratament simptomatic cu diuretice, IECA sau ARB, hipolipemiante 
2. Pacienti cu hepatită fibrozantă colestatică: indicație absolută pentru terapie antivirală 
3. Pacienti cu GN de novo, proteinurie joasă, funcţie renală stabilă, şi modificări moderate ale 
morfologiei renale: terapie antivirală în funcție de gradul afectării hepatice 
4. Pacienti cu GN de novo severă, şi risc crescut de afectare cronică a grefei: tratament 
antiviral cu IFNa +/- RBV (24 săptămâni pentru genotipuri 2 şi 3, respectiv 48 
săptămâni pentru genotipurile 1,4,5 şi 6) 
e IFNa 3 MU x 3/săptămână (nu există studii cu PEG-IFNa) 
e RBV: zilnic, doza adaptată în funcţie de RGF astfel încât concentraţia serică să se 
mențină între 10-15 umol/L; se asociază Eritropoietina 
5. Pacienti cu transplant şi reactivare a infecţiei VHC: tratament antiviral cu PEG-IFNo. şi RBV 
e PEG-IFNa2a 180 ug/săptămână sau PEG-IFNa2b 1 ug/kgc/săptămână 
e RBV: zilnic, doza iniţială 200 mg/zi, ulterior adaptată astfel încât concentraţia 
serică să se mențină între 10-15 umol/L; se asociază Eritropoietina 
La toţi pacienţii trebuie monitorizat nivelul glicemiei. 

Durata standard recomandată a tratamentului antiviral este de 24 săptămâni 
pentru genotipurile VHC 2 şi 3, şi de 48 săptămâni pentru genotipurile 1,4,5 si 6. 

La pacienţii cu afectare renală uşoară/moderată (clearance la creatinină > 60 
ml/min/1,73m”) se aplică schemele de tratament standard. 

La pacienții cu afectare renală avansată (clearance creatinină = 15-60 ml/ 
min/1,73m°) şi la pacienţii în program de hemodializă se recomandă reducerea 
dozelor, având în vedere riscul de acumulare serică şi de creştere a toxicității. 
Diverse studii raportează o rată de RVS mai mare la pacienţii cu afectare renală, 
posibil datorită menținerii unor concentraţii plasmatice mai ridicate din cauza 
reducerii clearance-ului renal. Deşi există rezerve legate de utilizarea RBV la aceşti 
pacienți din cauza riscului crescut de anemie severă, comunicări pe loturi mici de 
pacienţi prezintă rate de RVS peste 50% după terapia combinată, cu menţinerea 
nivelului hemoglobinei în limitele recomandate prin administrarea de eritropoietină. 
De asemenea, există comunicări privind monoterapia cu RBV la pacienţi cu 
vasculită crioglobulinemică, la care nu s-a putut administra tratament cu IFNa din 
cauza agravării fenomenelor imune. Nu există studii la pacienți în program de 
dializă peritoneală. 

În cazul pacienţilor cu transplant renal, există controverse privind siguranța 
administrării de IFNa, având în vedere riscul de piedere a grefei renale prin rejet 
acut refractar la corticosteroizi. O metaanaliză a studiilor privind terapia antivirală 
(IFNa +/- RBV) la aceşti pacienţi raportează o rată de RVS de 18%, cu rata de 
abandon de 35%, in principal din cauza disfunctiei de grefa şi a complicatiilor 
infecțioase. Astfel, indicatia absolută de terapie cu IFNa apare la pacienţii 
transplantati renal cu hepatită colestatică fibrozantă sau vasculită secundară severă, 
cazuri în care efectele secundare ale tratamentului antiviral justifică riscul de a 
pierde grefa renală, 

e Tratamentul imunosupresor 

Medicația imunosupresoare este rezervată cazurilor care prezintă proteinurie de 
rang nefrotic şi/sau insuficiență renală progresivă, precum şi episoadelor de 
acutizare a vasculitei crioglobulinemice. După controlul fenomenelor imunologice 
şi remisiunea vasculitei, se recomandă administrarea tratamentului antiviral. 

Medicația imunosupresoare include: 

- Corticoizi în doze mari: Metilprednisolon iv 0,5-lg/zi timp de trei zile 

consecutive; Prednison 1-1,5 mg/kgc/zi; 

- Ciclofosfamidă 2 mg/kgc/zi timp de 2-4 luni (cu ajustarea dozelor în funcție 

de RFG); 

- Azathioprină 100 mg/zi timp de 4-8 săptămâni; 

- Micofenolat mofetil 2 g/zi timp de 4-8 săptămâni; 

- Rituximab 375 mg/m”/ săptămână timp de 4 săptămâni. 

e Plasmafereza 

La pacienții cu titru mare de crioglobuline sau complexe imune circulante se 
recomandă efectuarea de plasmafereză de trei ori pe săptămână, timp de 2-3 săptămâni. 

Experienţa personală ne-a demonstrat faptul că în tratamentul glomerulonefritelor 
membranoproliferative secundare infecției VHC, cu crioglobulinemie mixta, 

trebuie adoptate programe terapeutice diferite in raport cu forma clinica. 

Astfel, in formele moderate, care prezintă purpură si proteinurie, dar fara 
sindrom nefrotic sau HTA, începem tratamentul cu cortizon 0,5-1 mg/kgc/zi timp 
de 2-3 săptămâni, apoi se adaugă terapia antivirală cu IFN şi RBV. Preferăm doze 
medii de IFN (Pegintron 120 ug/ săptămână sau Pegasys 130 ug/ săptămână) 
asociate cu RBV în dozele maxim tolerate (1,2-1,6 g/zi). Monitorizăm viremia şi 
proteinuria, iar dacă după 3 luni de tratament viremia a scăzut cu minim 2 log, 
recomandăm întreruperea IFN, iar tratamentul se continuă cu RBV şi cortizon. 

În formele medii, cu sindrom nefrotic şi HTA, dar fără insuficiență renală, 
recomandăm acelaşi protocol, dar cu doze crescute de cortizon 1-1,5 mg/kgc/zi. 

În formele severe, care prezintă insuficienţă renală de la diagnostic sau dezvoltă 
pe parcursul tratamentului, şi/sau asociază fenomene neurologice, recomandăm 
plasmafereza 2-3 sedinte/ săptămână, asociată cu cortizon in pulsterapie iv 
(Metilprednisolon 1 g/zi x 3 zile consecutiv) şi Ciclofosfamida (CF) iv 0,6-1 g/lună. 
Pentru pacienții la care nu se poate administra CF, sau la cei la care se constată 
creşterea viremiei sub tratament cu cortizon, recomandăm Azatioprina 100 mg/zi 
sau Micofenolat Mofetil 2 g/zi timp de 4-8 săptămâni. Tratamentul necesita 
monitorizare atentă, cu determinarea bisăptămânală a hemogramei şi a creatininei 
serice. Pacienţii refractari la acest tratament au indicație de Rituximab 375 mg/m*/ 
săptămână timp de 4 săptămâni. 

ə Transplantul de rinichi si ficat 

Indicatia de transplant la pacienţii cu-infectie VHC şi boală renală avansată este 
evaluată în funcție de stadiul afectarii hepatice. La pacienţii cu hepatită VHC 
usoara/moderata, indicatia de transplant renal rămâne de evaluat în funcţie de 
comorbiditati şi speranța de viata. La pacienţii cu ciroză VHC compensată, datele 
sunt contradictorii dacă evoluţia acestora este mai bună după transplant renal sau 
rămân mai bine în program de dializă. 

În 2008, conferinţa de consens din Statele Unite a stabilit următoarele indicaţii 
de transplant simultan de ficat şi rinichi: (1) pacienţi cu boală renală cronică stadiul 
V cu ciroză şi hipertensiune portală simptomatică; (2) insuficiență hepatică şi boală 
renală cronică cu RFG < 30 ml/min; (3) insuficiență renală acută sau sindrom 
hepato-renal cu creatinina serică > 2 mg/dl şi dializă > 8 săptămâni; (4) insuficienţă 
hepatică şi boală cronică de rinichi cu biopsie renală ce arată >30% 
glomeruloscleroză sau 30% fibroză. 


24.4. SINDROMUL HEPATO-RENAL 


Sindromul hepatorenal (SHR) este definit drept apariția insuficientei renale la un 
pacient cu boală hepatică avansată produsă de ciroză, hepatită alcoolică severă, sau 
(mai rar) tumoră metastatică, dar poate să apară într-o proporție substanțială la 
pacienţii cu insuficiență hepatică fulminantă de orice cauză. Sindromul hepatorenal 
reprezintă, de obicei, stadiul final după o cascadă de evenimente care duc la 
reducerea perfuziei renale induse de leziuni hepatice din ce în ce mai severe. 

24.4.1. Epidemiologie 


Sindromul hepatorenal reprezintă cea mai frecventă complicatie fatală a cirozei, 
aproape jumătate din pacienţi decedând în primele 2 săptămâni de la diagnostic. 
Este citat la 8-40% din pacienții cu ciroză, riscul crescând odată cu creşterea 
scorului MELD (Model for End-stage Liver Disease). De asemenea, SHR poate 
apare la 30% dintre bolnavii cu hepatită alcoolică acută severă, şi la 55% dintre cei 
cu insuficienţă hepatică fulminantă. Pacienţii care prezintă SHR asociază în general 
ascită în tensiune rezistentă la diuretice, hiponatremie sau coagulopatie severă, şi 
un scor MELD peste 18. 


24.4.2. Clasificare 


Pacienţii cu ciroză hepatică pot dezvolta două tipuri de SHR, denumite SHR tip 1 şi 
SHR tip 2, în funcţie de modalitatea de debut şi factorii precipitanti. Recent, se 
descriu alte două tipuri de SHR la pacienții cu insuficiență hepatică acută sau 
cronică, respectiv SHR tip 3 şi SHR tip 4, ale caror mecanisme nu sunt încă 
complet elucidate (vezi tabelul 5). 


Tabelul 5. Clasificarea sindromului hepatorenal. 


SHR tip 1: ciroză cu insuficiență renală acută 


SHR tip 2: ciroză cu insuficiență renală subacută 


SHR tip 3: ciroză cu SHR tip 1 sau 2 suprapus pe o boală renală pre-existentă sau injurie 
renală acută 


SHR tip 4: insuficienţă hepatică fulminantă cu SHR 


24.4.3. Fiziopatologie 


Elementul fiziopatologic initial implicat în apariția SHR este hipertensiunea 
portală, rezultată în urma modificărilor arhitecturale induse de fibroza şi inflamatia 
hepatică. Hipertensiunea portală duce la vasodilatatie arterială şi sechestrarea 
sângelui în patul vascular splanhnic, cu scăderea rezistenței vasculare sistemice şi 
apariţia unui status circulator hiperdinamic. Mentinerea presiunii arteriale se poate 
obţine cu preţul activării sistemului renină-angiotensina-aldosteron, a sistemului 
nervos simpatic şi a hormonului antidiuretic. Pe măsură ce boala hepatică se 
agravează, aceste modificări circulatorii se amplifică, astfel încât stabilitatea 
hemodinamică depinde de vasoconstrictia apărută în teritoriile vasculare 
extrasplanhnice (renal, hepatic, cerebral, muscular, cutanat, glande suprarenale, 
etc.). La nivel renal apare un dezechilibru între mediatorii vasodilatatori 
(prostaglandine, kalicreina, adenozina, leucotriene, isoprostani) şi vasoconstrictori 
(endotelina), cu inducerea unei vasoconstrictii puternice şi susținute, scăderea 
perfuziei renale, reducerea RFG şi creşterea nivelului creatininei serice. 

La pacienţii cu SHR s-a constatat afectarea funcţiilor inotrope şi cronotrope 


Cap. 24 - Afectarea renală în bolile hepatice 753 


cardiace, precum şi insuficiența suprarenaliană, care pot contribui la amplificarea 
dezechilibrelor hemodinamice. 


Insuficienta hepatica progresiva | 
cu hipertensiune portala Teta Hipovolemie 


Vasodilatatie arteriala | Scaderea debitului cardiac 


Reducerea volumului sanguin | Scaderea inotropismului 


arterial efectiv | cardiac 


a a 


moderata severa extrema 
Retentie de Retentie hidrica Sidrom 
sodiu Hiponatremie hepatorenal 
ae ae. 


Figura 1. Fiziopatologia sindromului hepatorenal. 


24.4.4. Tablou clinic si evolutie 


Manifestările clinice, factorii precipitanti şi evoluţia diferă în funcţie de tipul de SHR. 

e În SHR tip 1 nivelul creatininei serice se dublează, atingând valori peste 2,5 mg/dl, 
în interval de două săptămâni. Elementul cheie este reprezentat de evoluția 
rapidă a insuficientei renale, cu o mortalitate ridicată şi supravieţuire medie de 
1-2 săptămâni. Factorii precipitanti sunt reprezentaţi de: infecţii bacteriene (în 
special peritonita bacteriană spontană), hemoragii digestive superioare 
variceale, hepatita acută toxică (alcoolică sau medicamentoasă), hepatita acută 
virală (acutizare a infecţiei VHB prin apariţia unei tulpini rezistente, întreruperea 
tratamentului antiviral, sau suprainfectie VHD), intervenţii chirurgicale, 
ischemie hepatică. Aceste evenimente contribuie la agravarea tulburărilor 
hemodinamice, ducând în final la disfunctie multiplă de organe (vezi figura 2). 

e În SHR tip 2 cresterea creatininei serice apare lent progresiv, in interval de 
săptămâni sau luni, în general fără intervenţia unui factor precipitant. 
Supravietuirea medie este in general 6 luni, dar prognosticul este de asemenea 
sever, întrucât in lipsa efectuării transplantului hepatic sau a unui răspuns 
spectaculos la terapia etiologică a bolii hepatice, acesta poate evolua către SHR 
tip 1 chiar în absenţa unui factor precipitant. 

Factori precipitanti i ere 

Sindrom hepatorenal | Encefalopatie Insuficienta hepatica 


Figura 2. Fiziopatologia sindromului hepatorenal 


şi a insuficientei multiple de organ în ciroza avansată. 
ATH = angiotensina II, NE = norepinefrină, ADH = hormon antidiuretic. 


Tipul 3 de SHR a fost descris la pacienţii cu boli hepatice cronice la care 
coexistă afectare renală intrinsecă de tip nefropatie diabetică, glomerulonefrita 
secundară (ex GNMP crioglobulinemică secundară infecției VHC, GNM 
secundară infecției VHB etc.), nefropatie obstructivă, nefroangioscleroză etc. 
Aceste categorii de pacienți nu îndeplinesc criteriile clasice de diagnostic al 
SHR, şi, de obicei, au fost excluşi din diverse studii clinice, astfel încât nu 
există criterii clare de diagnostic. Nu este încă demonstrat dacă boala cronică de 
rinichi favorizează apariția SHR, dar se presupune că fiziopatologia este mai 
complexă decât în cazul SHR pure. 

Tipul 4 de SHR apare la peste 50% dintre pacienţii cu insuficiență hepatică 
acută, mai ales când etiologia este toxică, şi agravează semnificativ 
prognosticul. Mecanismele fiziopatologice ale apariţiei disfunctiei renale în 
insuficienţa hepatică acută sunt incomplet elucidate. 


24.4.5. Diagnostic 


Având in vedere statusul nutritional deficitar al bolnavilor cu ciroză avansată şi 
reducerea masei musculare, valorile normale ale creatininei serice la această categorie 
de pacienţi sunt în intervalul 0,6-0,8 mg/dl. Astfel, orice creştere a creatininemiei 
peste 1,4 mg/dl sugerează o scădere substanțială a RFG, iar pacientul respectiv 
trebuie evaluat pentru un posibil SHR. 

In tabelul 6 sunt redate criteriile majore şi minore de diagnostic al SHR, 
conform consensului internaţional. Pentru diagnosticul SHR este necesară prezenţa 
tuturor celor cinci criterii majore, cele minore având rol orientativ. 


Tabelul 6. Criterii de diagnostic pentru sindromul hepatorenal. 


Criterii majore 

1. Boala hepatică acută sau cronică cu insuficiență hepatică avansată şi hipertensiune 

portală 

Creatinina serică > 1,5 mg/dl (> 133 pmol/l) 

Absența unei stări septice 

Absența unui tratament curent sau recent cu medicamente nefrotoxice 

Absența hipovolemiei, definită ca lipsa unei îmbunătăţiri a funcţiei renale (scăderea 

creatininei serice < 1,5 mg/dl) după minim 2 zile de întrerupere a terapiei cu diuretice 

şi expansiune volemică plasmatică cu albumină iv (1g/kgc până la maxim 100 g) 

6. Absența unei boli renale parenchimatoase, definită ca proteinurie < 500 mg/24h, 
microhematurie < 50 hematii/câmp, şi/sau anomalii la examenul ecografic al aparatului 
renourinar 

Criterii minore 

Volum urinar < 500 ml/24h 

Sodiu urinar < 10 mEq/l 

Sodiu plasmatic < 130 mEq/l 

Osmolalitate urinară mai mare decât osmolalitatea plasmatică 

Absența hematuriei (< 50 hematii/câmp) 


Ship. ia 


SS Ua Rt 


La pacienții cu insuficienţă hepatică, diagnosticul diferențial al SHR include: 
insuficiență renală prerenală prin depletie volemică, uropatia obstructivă, stările 
septice, afectarea renală toxică medicamentoasă şi bolile renale intrinseci. 


24.4.6. Tratament 


e Măsuri generale 

Pacienţii cu SHR tip 1 şi 4 necesită spitalizare şi monitorizare intensivă, în timp 
ce pacienţii cu SHR tip 2 sau 3 pot fi urmăriți în condiţii standard. 
Măsurile generale în cazul suspectării unui SHR includ: 

- întreruperea tratamentului diuretic, în special spironolactona (risc de 
hiperkaliemie); nu există date care să susțină administrarea de furosemid la 
pacienţii cu SHR, dar acesta poate fi util pentru menţinerea diurezei şi 
tratamentul sindromului de hiperhidratare; 

- întreruperea medicamentelor potential  nefrotoxice (antiinflamatoare 
nesteroidiene, aminoglicozide, etc.) sau vasodilatatoare (inhibitori ai enzimei de 
conversie, nitrați etc.); sunt controverse referitoare la întreruperea terapiei cu 
agonişti de beta receptori, punând în balanță efectul anti-renină cu acţiunea 
inotrop negativă a acestora; 

- refacerea volumului intravascular, de preferat prin administrare de substanțe 

coloide de tipul albuminei; 

- tratament antibiotic agresiv în cazul prezenței unei infecţii active (peritonita 
bacteriană spontană, infecţie urinară, infecţie gastrointestinală sau biliară, 
pneumonie etc.); 

- controlul hemoragiilor digestive produse prin efractie variceală; 

- tratament antiviral pentru infecțiile VHB, cu ajustarea dozelor în funcţie de 
clearance; 

- abstinenta de alcool şi suport nutritiv pentru hepatita acută alcoolică; 

- administrare de antidot specific în hepatitele acute toxice; 

- tratamentul simptomelor şi semnelor uremiei (acidoză, hiperpotasemie, 
hiperhidratare etc.), eventual prin terapii de epurare extrarenală (hemofiltrare sau 
hemodializă continuă). 

e Terapii specifice 

În ultimii ani au fost investigate terapii care tintesc anomaliile circulatorii 
prezente în cadrul SHR. Astfel, diverse studii au evaluat vasodilatatoare renale, 
respectiv dopamina în doză mică administrată iv lent şi misoprostol (analog 
prostaglandina E1), care însă nu s-au dovedit eficiente. De asemenea, s-a încercat 
administrarea de N-acetilcisteină fără rezultate semnificative, iar administrarea de 
tezosentan (antagonist de endotelină) a dus la agravarea insuficientei renale. 


Vasoconstrictoare sistemice asociate cu expansiune volemică plasmatică 

Scopul administrării de vasoconstrictoare sistemice este de a îmbunătăți funcția 
circulatorie prin producerea unei contractii a patului vascular splanhnic şi, astfel, 
creşterea presiunii arteriale. Concomitent se administrează albumină iv pentru susținerea 
volemiei plasmatice, reducându-se astfel vasoconstrictia renală si ameliorându-se 
perfuzia renală. Durata recomandată a tratamentului este maxim 2 săptămâni, sau 
până la remisiunea SHR. 

Cele mai studiate substanțe sunt terlipresina (analog de vasopresină cu acțiune 
predominent pe receptorii vasculari V1), noradrenalina, şi combinația midodrină 
(agonist a-adrenergic oral) şi octreotid (inhibitor al vasodilatatorilor endogeni). 

Utilizarea substanţelor vasoconstrictoare este contraindicată la pacienții cu 
insuficiență hepatică terminală, carcinom hepatocelular depăşit terapeutic, boală 
coronariană sau cardiomiopatii, boală cerebrovasculară sau arteriopatie periferică, 
astm bronşic sau bronşită cu bronhospasm. 

Asocierea de vasoconstrictoare şi albumină a fost utilizată pentru pacienţii cu 
SHR tip 1şi 2, cu obținerea remisiunii la aproximativ 55-60% din cazurile cu SHR 
tip 1 şi 80% cazurile cu SHR tip 2. Cu toate acestea, această terapie are scopul de a 
ameliora statusului clinic si biologic al pacientului, în perioada cât acesta se află pe 
lista de aşteptare pentru transplant hepatic. 

Pentru pacienţii cu SHR tip 3 şi 4 nu există studii privind aceste tratamente. S-au 
raportat cazuri de pacienţi cu insuficiență hepatică acută în care administrarea de 
terlipresină şi albumină a contribuit la menţinerea presiunii arteriale, reducerea 
presiunii intracraniene, dar fără referiri asupra efectului în SHR. 

Tabelul 7. Protocolul de tratament cu substanțe vasoconsttictoare 
si albumina în sindromul hepatorenal. 


Noradrenalina 
Doza: 0,1 ug/kgc/min infuzie iv; se creşte doza cu 0,05 ug/kgc/min la 4 ore până la maxim 
0,7 ug/kgc/min, astfel încât să se obţină o creştere a presiunii arteriale medii cu 10 mmHg 


Terlipresina 
Doza: 1 mg bolus iv la 4h; din ziua 3, dacă nu se obţine o reducere a creatininei serice cu 
minim 25%, se creşte doza la 2 mg la 4h 


Midodrina + octreotid 
Midodrina: 5 mg x 3/zi oral, se creşte cu câte 2,5 mg/doza până la maxim 15 mg x 3/zi 
Octreotid: 100 ug x 3/zi subcutanat, se creşte până la 200 pg x 3/zi 


Albumina 
Doza: administrare în perfuzie iv astfel încât să se menţină presiunea venoasă centrală 10- 
15 cm H:O 


Suntul portosistemic intrahepatic transjugular (TIPS) 

Prin efectuarea TIPS se reduce semnificativ presiunea portală si sechestrarea 
sângelui în patul vascular splanhic, elemente cheie în patogeneza SHR. Cu toate 
acestea, după efectuarea TIPS putem asista la agravarea disfunctiei cardiace prin 
creşterea întoarcerii venoase, agravarea encefalopatiei hepatice şi a insuficientei hepatice. 

Efectuarea TIPS este contraindicată la pacienţii cu bilirubina serică > 5 mg/dl, 
INR > 2 şi scor Child-Pugh >12, situaţii frecvent întâlnite in SHR tip 1. La bolnavii 
cu SHR tip 2, există comunicări privind efectul benefic al efectuării TIPS la 
pacienţii cu ascită refractară la diuretice, cu creşterea supraviețuirii şi reducerea 
complicatiilor hipertensiunii portale. 

Nu există date privind utilitatea si eficiența efectuării TIPS la pacienţii cu SHR 
tip 3 şi 4. 


Terapii suportive hepatice 

În prezent există diverse tehnologii de asistare hepatică, prin care se urmăreşte 
eliminarea din circulaţie a mediatorilor care produc vasodilatatie splanhnică şi 
vasoconstrictie renală, precum şi epurarea substanțelor toxice care circulă legate de 
albumină, neputând fi eliminate prin procedurile de hemodializă sau hemofiltrare. 
Scopul acestor proceduri este de a permite ficatului să se regenereze, sau să asigure 
menţinerea in viață a pacientului până la efectuarea transplantului hepatic, fiind 
contraindicate în cazurile de ciroză terminală sau carcinom hepatic în afara 
resurselor terapeutice. 

Terapiile suportive hepatice includ dializa cu albumină (sistemele MARS — 
Molecular Adsorbent Recirculating System, SPAD — Single Pass Albumin Dialysis, 
si Prometheus), si ficatul bioartificial (bioreactoare cu hepatocite incorporate). 

De asemenea, se pot efectua şedinţe de plasmafereză, cu ajutorul cărora se 
elimină toxinele legate de albumină, bilirubină etc. şi, în acelaşi timp se pot corecta 
temporar deficitele de coagulare. 

În experienţa personală, efectuarea dializei hepatice MARS la pacienţii cu SHR 
şi acutizare a insuficientei hepatice cronice poate creşte supraviețuirea pacienților 
astfel încât să poată fi puşi pe lista de transplant hepatic. 


Transplant hepatic +/- renal 

Transplantul hepatic reprezintă terapia de electie pentru toți pacienţii cu SHR. 
Comparativ cu pacienţii fără disfunctie renală pre-transplant, pacienţii cu SHR au 
morbiditate şi mortalitate perioperatorie mai mare. Acest lucru este valabil în special 
pentru cei cu SHR tip 1, întrucât adesea prezintă evenimente septice ca factori 
precipitanti, şi asociază disfunctie multiplă de organe. Rezultate mai bune post- 
transplant au fost comunicate pentru pacienţii cu SHR tip 2, deoarece la aceştia nu 
se identifică un factor precipitant, evoluția clinică este mai lentă, iar disfunctia renală 
nu este atât de severă. După efectuarea transplantului hepatic, funcţia renală se 
ameliorează lent, uneori fiind necesară reducerea dozelor sau chiar evitarea inhibitorilor 
de calcineurină (Ciclosporină, Tacrolimus) din cauza nefrotoxicitatii acestora. 

O categorie aparte o reprezintă pacienţii cu SHR tip 3, respectiv disfunctie 
renală acută/subacută suprapusă peste o suferință renală cronică. La aceștia se poate 
lua în discuţie beneficiul unui transplant combinat ficat-rinichi, mai ales la pacienții 
la care terapia suportivă renală a fost necesară pe o durată mai lungă de 8-12 săptămâni. 


e Profilaxia sindromului hepatorenal 

Primele măsuri de profilaxie a SHR de tip 1 sunt reprezentate de evitarea sau 
minimalizarea factorilor precipitanti descriși anterior (stări septice, hemoragii 
variceale, expunerea la hepatotoxice, alcool etc.). Într-un studiu prospectiv, 
administrarea cronică de Norfloxacin 400 mg/zi pentru profilaxia primară a 
peritonitei bacteriene spontane a redus incidența la | an a SHR de la 41% la 28%, 
la pacienți cu ciroză avansată şi ascită. În alt studiu, administrarea de albumină 1 g/kge 
în zilele 1 şi 3 de la diagnosticul peritonitei bacteriene spontane a redus semnificativ 
incidenţa SHR tip 1 şi mortalitatea la 3 luni. Deşi există studii care nu au confirmat 
eficiența profilaxiei cu antibiotice şi utilitatea albuminei, totuşi, aceste măsuri sunt 
utilizate pe scară largă la pacienţii cu SHR. De asemenea, s-au comunicat rezultate 
contradictorii privind administrarea de Pentoxifilină 400 mg de trei ori pe zi pentru 
profilaxia SHR la pacienţii cu hepatită acută alcoolică. 

În cazul pacienţilor cu SHR tip 2 nu s-au identificat măsuri profilactice 
specifice, nefiind asociat cu factori precipitanti. Totuşi, întrucât SHR tip 2 apare la 
pacienţii cu ascită refractară şi hiponatremie severă, tratamentul optim al acestora 
ar putea reduce riscul de apariţie al disfunctiei renale. 

CAPITOLUL 25 
AFECTAREA RENALĂ LA VÂRSTNIC 


Modificările structurale şi funcționale ale rinchiului asociate cu îmbătrânirea 
biologică sunt de cele mai multe ori mascate, rinichii reuşind să menţină mult timp 
homeostazia mediului intern în pofida înaintării în vârstă. Totuşi, “rinichiul 
vârstnic” pare să se adapteze mai putin bine la factori precum infecțiile, procesele 
imunologice, expunerea la droguri nefrotoxice sau disfuncţii ale altor organe vitale. 
Odată cu creşterea numerică a populaţiei vârstnice (>65 de ani), asociată cu o 
prevalenta de 5 ori mai mare a bolii renale cronice terminale, pentru un mai bun 
management al afecţiunilor renale la vârstnici, devine deosebit de importantă 
cunoaşterea şi înțelegerea anatomiei, fiziologiei şi fiziopatologiei senescentei renale. 


25.1. MODIFICĂRI ANATOMICE 


Odată cu înaintarea în vârstă există o scădere a masei renale obiectivate atât 
imagistic cât şi în studiile necroptice. 

Glomeruloscleroza subiacentă şi fibroza tubulointerstitiala conduc in timp la 
scăderea masei renale. Imaginile histologice relevă, la pacienţii peste 70 ani, o scădere 
cu 20-50% a numărului de glomeruli localizati cortical din cauza modificărilor 
ischemice. Se remarcă o scădere a lobulatiei ghemului glomerular asociată cu o 
creştere a volumului mezangial şi colapsul capilarelor glomerulare « senescente ». 
La nivelul glomerulilor restanti se pot remarca depozite hialine asociate cu ingrosarea 
fibroasă a intimei, scleroza mediei precum și hialinoza arteriolelor intra-renale. Se 
remarcă de asemenea o reducere atât a capilarelor glomerulare, cât şi a celor 
peritubulare, fapt pus pe seama scăderii factorilor de creştere vasculară, precum şi a 
augmentării expresiei factorilor inhibitori ai angio-genezei. 

Fibroza tubulointerstitiala caracterizează procesul de îmbătrânire a matricei 
extracelulare, putând preceda apariția glomerulosclerozei. Studii realizate pe 
şoareci au evidenţiat faptul că fibroza tubulointerstitiala este rezultatul inflamatiei 
de la acest nivel, al activării fibroblastelor şi stimulării apoptozei. Ischemia 
peritubulară asociată cu alterarea producției de oxid nitric pare sa fie factorul trigger 
al inflamatiei cu dezvoltarea consecutivă a atrofiei tubulare şi a glomerulosclerozei. 

În studiile necroptice s-a remarcat o corelaţie între gradul fibrozei interstitiale si 
acumularea progresivă a colagenului tip-l odată cu înaintarea în vârstă. 

La nivelul vaselor renale apar modificări fibrotice, atât la nivelul intimei cât şi 
la nivelul mediei, chiar şi în absenţa hipertensiunii arteriale. 

Modificările histologice reflectă de cele mai multe ori anomalii şi la nivel 
molecular. Un exemplu îl constituie proteina inhibitoare a ciclului de replicare 
celulară (p16INK4a), care creşte odată cu vârsta şi se corelează cu glomerulo- 
scleroza şi fibroza interstitiala. 


25.2. MEDIATORI Al LEZIUNILOR RENALE LEGATE DE VÂRSTĂ 


25.2.1. Angiotensina II 


Angiotensina II (AT II) joaca roluri biologice multiple ce includ controlul asupra 
transportului tubular de sodiu şi apă, scăderea producției de oxid nitric, stimularea 
secreției factorilor de creştere şi acumularea consecutivă de proteine matriceale ce 
pot determina glomeruloscleroza şi fibroză interstitiala. 

Presiunea de filtrare intraglomerulară la rinichiul vârstnic este menţinută cu 
ajutorul AT II prin efectul vasoconstrictor preponderent asupra arteriolei eferente, 
însă acest lucru poate conduce şi la efecte nefavorabile, prin inducerea unei hiper- 
tensiuni intraglomerulare cu proteinurie consecutivă. 

Printre efectele non-hemodinamice ale AT II în cazul rinichiului vârstnic, 
menționăm stimularea secreției de TGF-ß (induce transcriptia colagenului de tip IV 
la nivelul canalului colector) şi stimularea PAI-1 (citokina ce inhibă activitatea 
plasminogenului) fapt ce conduce la scăderea fibrinolizei cu efecte profibrotice. 


25.2.2. TGF-beta 


Această citokină modulează activ procesul de reparaţie tisulară secundar oricărei 
leziuni fiind asociată cu modificări structurale cicatriceale întâlnite frecvent la 
rinichiul vârstnicului. Numeroşi factori pot stimula secreția de TGF-B, incluzând: 
AT II, factorul de creştere plachetar, hipoxia, stress-ul oxidativ şi creşterea 
nivelului produşilor de glicozilare avansată. TGF-B induce producerea de colagen I, 
III si IV, a fibronectinei, osteopontinei, a glucozaminoglicanilor precum şi inhibitia 
enzimelor anti-fibrogenetice (colagenaze, inhibitori ai metaloproteinazelor). 


25.2.3. Oxidul nitric 


Pe lângă efectul vasodilatator, oxidul nitric este un factor anti-fibrotic prin 
inhibarea transcriptiei factorilor NF-kB. Acesta, în prezenţa radicalilor de oxigen, 
promovează influxul de monocite-macrofage cu producerea de leziuni inflamatorii 
cu fibroză consecutivă. Mecanismele fiziopatogenice incriminate în scăderea 

oxidului nitric la rinichiul vârstnic sunt: nivelurile crecute ale AT II, creşterea 
produslor de glicozilare avansată, hipoxia, stress-ul oxidativ, ingestia proteică. În 
consecință, antagonistii AT II şi restrictia proteică sunt asociaţi cu o normalizare a 
excretiei urinare de NO. 


25.2.4. Produsii de glicozilare avansata 


Odată cu înaintarea in vârstă, produşii de glicozilare avansată (AGE) se 
acumulează lent producând leziuni vasculare şi tisulare renale. În prezența 
hiperglicemiei, aceşti produşi se acumulează mult mai rapid, crescând 
permeabilitatea endotelială, scad elasticitatea vasculară si au efect chemotactic 
pentru monocite, stimulând astfel activitatea macrofagelor, secreția de citokine şi 
de factori de creştere. Atât testele biochimice cât şi cele histochimice au demonstrat 
prezența nivelurilor crescute de AGE la rinichiul vârstnic, fapt ce stimulează 
proliferarea mezangială, îngroşarea membranei bazale glomerulare, creşterea 
permeabilitatii endoteliale si producţia factorilor de creştere (TGF-B, PDGF) cu 
glomeruloscleroza şi fibroză tubulointerstitiala consecutivă. 


Modificările proinflamatorii de la nivel renal produse de AGE în prezenţa 
hiperglicemiei şi a stress-ului oxidativ sunt inhibate de către un receptor nou 
descoperit, situat la nivel mezangial (AGE-R 1). Suprasaturarea acestuia în prezenţa 
nivelurilor crecute de AGE precum şi expresia sa scăzută la nivel mezangial, odată 
cu înaintarea în vârstă, par a fi factori favorizanti ai proliferării mezangiale. 


25.2.5. Stressul oxidativ 


Leziunile renale asociate înaintării în vârstă apar secundar producerii de radicali 
liberi de oxigen sau unei deficiențe a enzimelor anti-oxidante, cu creşterea 
consecutivă a peroxidării lipidelor şi a stress-ului oxidativ. Studiile indică faptul că 
inhibitorii enzimei de conversie ai angiotensinei cresc activitatea enzimelor anti- 
oxidante şi inhibă secreția de TGF-B de către radicalii liberi de oxigen. În plus, 
restrictia calorică pare să scadă stress-ul oxidativ legat de înaintarea în vârstă, cu 
ajutorul supresiei semnalelor de activare celulară a protein kinazei mitogene 
(MAPK), precum şi a scăderii peroxidării mitocondriale a lipidelor şi a apoptozei. 


25.2.6. Lipidele 


Odată cu înaintarea în vârstă apare o acumulare a colesterolului la nivel renal ce 
poate contribui la progresia glomerulosclerozei şi a proteinuriei. Nivelurile crescute 
ale leptinei, prezenţa stress-ului oxidativ şi a nivelului crecut de AGE la vârstnic 
reprezintă factori favorizanti ai depunerii de lipide la nivel renal. 

25.3. MODIFICĂRI FUNCŢIONALE 
25.3.1. Modificări ale fluxului plasmatic renal 


Modificările fluxului plasmatic renal, estimate cu ajutorul clearance-ului acidului 
paraaminohipuric, denotă o scădere cu aproximativ 10% la fiecare 10 ani începând 
cu vârsta de 30 de ani. La baza acestor anomalii par să stea modificările anatomice 
şi alterarea reactivitatii vasculare. La rinichiul vârstnic sunt întâlnite atât 
vasodilatatia deficitară cât şi vasocontrictia excesivă, secundare dezechilibrului 
dintre mediatorii ce promovează vasodilatatia (prostaciclina, oxidul nitric), şi 
mediatorii vasoconstrictori (tromboxanii). 


25.3.2. Rata de filtrare glomerulară 


La pacientul vârstnic sunt frecvent întâlnite modificări ale ratei de filtrare 
glomerulare puse pe seama factorilor de risc pentru boala renală (diabet zaharat, 
HTA, fumat, obezitate, boala vasculară periferică, etc.), cât şi secundare creşterii 
rigiditatii vasculare (obiectivată prin creşterea presiunii undei de puls) sau a 
afectării microvasculare sistemice. În practică sunt utilizate numeroase metode 
pentru estimarea ratei de filtrare glomerulară (vezi tabelul 1). Clearance-ul de 
creatinină calculat prin formula MDRD este cea mai accesibilă formulă, fiind 
capabilă să estimeze cel mai precis RFG la pacientul vârstnic, 


Tabelul 1. Principalele ecuaţii utilizate în practică pentru estimarea RFG. 


Cockroft-Gault 
Cl Cr = (140-Vârsta) x G/(72 x Cr s) x 0.85(9) 
MDRD 
Cl Cr = 186.3 x Cr s 1 x Vârsta 17% x (0.742 la 9 ) x (1.21 la negri) 


Cl Cr- clearance de creatinina, Cr s- creatinină serică, 9 -sex feminin, RFG- rata de filtrare glomerulară 


La subiecții între 40 şi 80 de ani, aparent sănătoşi clinic, clearance-ul de 
creatinină scade cu aproximativ 0,8/ml/1,73 m” /an, în pofida menţinerii unui nivel 
normal al creatininei serice, fapt datorat în special scăderii progresive a masei 
musculare odată cu înaintarea în vârstă. Noi markeri precum cystatin C sunt 
studiati în prezent, părând a estima mult mai fidel RFG la pacientul vârstnic. 
Cystatin C este o proteină 13 kDa secretată de către toate celulele nucleate, având o 
rată de producţie constantă, ce nu depinde de aportul alimentar, vârstă sau sex. Este 
eliminată liber doar la nivel glomerular, nu este reabsorbită sau secretată la nivel 
tubular şi este catabolizată la nivelul tubului contort proximal. Numeroase studii 
arată faptul ca acest nou marker estimează mai bine modificările RFG la pacientul 
vârsnic. Este descrisă o asociere puternică, nonliniară între cystatin C şi vârstă, 
chiar la participanţi aparent “sănătoşi”, ridicându-se astfel întrebarea dacă declinul 
funcţiei renale la vârstnic reprezintă o parte a procesului de îmbătrânire. 

25.3.3. Funcţia de concentrare şi dilutie a urinii 


La vârstnic este alterată capacitatea rinichiului de a concentra urina în mod adecvat, 
în condiții de hiperosmolaritate şi de restricție hidrică, acest lucru fiind în mare 
tubului colector. Capacitatea de dilutie a urinii este de asemenea afectată, 
osmolaritatea minimă la subiecții peste 70 de ani fiind de 92 mOsm/kg, comparativ 
cu 52 mOsm/kg la cei cu vârsta mai mică de 40 de ani. 


25.3.4. Echilibrul acido-bazic 


Odată cu înaintarea în vârstă, reducerea masei nefronice cu scăderea consecutivă a 
RFG, favorizează apariția acidozei metabolice. Mecanismul principal incriminat 
este alterarea secreției de amoniu, datorată probabil unui defect la nivel tubular. 
Chiar dacă gradul redus de acidoză metabolică nu se traduce de obicei prin 
modificări ale pH-ului seric sau ale bicarbonatilor, apar totuşi manifestări ale 
acidozei cronice precum demineralizarea osoasă sau scăderea masei musculare. 


25.3.5. Balanța sodiului, a potasiului, a fosforului şi a calciului 


e Potasiul: varstnicii au o predispoziţie la hiperkaliemie din cauza 
hipoaldosteronismului şi a scăderii activității Na-K ATP-azei de la nivelul 
mușchiului scheletic, secundară alterării stimulării beta-adrenergice. În consecință, 
trebuie utilizate cu prudență medicamente cunoscute a favoriza apariția 
hieperkaliemiei (IECA, heparină, ciclosporină, spironolactonă, AINS etc.); 

e Sodiul: la pacientul vârstnic este afectată atât capacitatea de conservare a 
sodiului în condiţii de restricție sodată cât şi capacitatea natriuretică în situaţiile 
de retenție hidrosalină. Aceste disfuncţii sunt determinate la vârstnic, pe de o 
parte de scăderea secreției de renină şi de aldosteron, precum şi de o scădere a 
răspunsului la peptidul natriuretic atrial; 

e Fosforul: odată cu înaintarea în vârstă este alterată capacitatea rinichiului de a 
excreta fosfatul, secundar disfunctiei contrasportorului Na/P; 

e Calciul: absorbţia intestinală a calciului este redusă la vârstnici, datorită 
scăderii activităţii 1 a hidroxilazei; totuşi balanţa calciului este menţinută prin 
intermediul creşterii PTH-ului şi a scăderii eliminării renale a calciului. 


25.4. INFECŢIILE DE TRACT URINAR 


Infectiile de tract urinar reprezintă o patologie frecventă a pacientului vârstnic, 
secundară scăderii răspunsului imunitar, comorbiditatilor frecvente (precum accidentele 
cerebrovasculare şi dementa), care pot conduce la o igienă şi mobilitate precară sau 
disfuncţii vezicale neurologice. Alterarea secreției prostatice la bărbatul vârstnic 

precum şi prevalența crescută a hipertrofiei prostatice reprezintă de asemenea 
factori favorizanti ai infecțiilor urinare. La menopauză scăderea secreției de estrogen 
favorizează colonizarea bacteriană vaginală, crescând astfel riscul de cistite. 

Prevalenta bacteriuriei asimptomatice la vârstnici variază între 20 şi 25%, 
tratamentul acesteia nemodificând supraviețuirea. În consecință, tratamentul 
sistematic al bacteriuriei asimptomatice nu este recomandat decât în prezența 
afecţiunilor urologice sau renale concomitente. 


25.5. BOALA RENO-VASCULARĂ LA VÂRSTNIC 


Prevalenta bolii renovasculare la pacienţii peste 65 de ani este estimată la 

aproximativ 6,8%, reprezentând un factor de risc pentru progresia bolii cronice de 

rinichi. Fumatul reprezintă un factor de risc independent pentru boala micro și 
macrovasculară la vârstnic, după cum reiese din studiul CHS (Cardiovascular 

Health Study), în care numărul de țigarete fumate s-a corelat cu valoarea creatininei 

la pacienţi non-diabetici cu vârste mai mari de 65 de ani. Mecanismul incriminat a 

fost stimularea producţiei de catecolamine de către tutun, alterarea răspunsului 

endotelial la prostaciclină, tromboxanul A2 si endotelina 1 (cu efect vasoconstrictor 
important şi promotor ale aterogenezei). 

Boala reno-vasculară bilaterală sau pe rinichi unic, este suspectată în condiţiile 
unei creşteri importante a valorilor creatininei după introducerea unui tratament cu 
IECA/sartan, la un pacient cu valori tensionale ridicate sub multiple clase de 
medicamente antihipertensive. Diagnosticul imagistic cuprinde explorarea ecografică 
(Doppler) a arterelor renale, angio-RMN sau angiografia renală. Chiar dacă aceasta 
din urmă reprezintă metoda gold-standard de diagnostic, ea este grevată şi de o 
serie de riscuri precum nefropatia de contrast, sau insuficiența renală progresivă 
secundară embolilor de colesterol. 

Managementul include un tratament conservator ce vizează controlul valorilor 
tensiunii arteriale, antiagregant plachetar şi administrare de statină, precum şi unul 
invaziv (revascularizatie chirurgicală sau percutanată) în următoarele circumstanţe: 
e Hipertensiune severă, refractară la tratamentul medicamentos; 

e Episoade recurente de edem pulmonar acut; 

e Insuficienta renală ce nu se ameliorează în pofida controlului valorilor 
tensionale sub tratament medicamentos adecvat, exceptând inhibitorii enzimei 
de conversie ai angiotensinei. 

Pacienţii cu rinichi de dimensiuni reduse (<9 cm), sau cei cu creatinina >3mg% 
au şanse reduse să evolueze favorabil dupa revascularizatie datorită probabilității 
crescute a afectării vasculare intrarenale concomitente. Pe lângă valorile crescute 
ale creatininei serice, un index de rezistivitate crescut, calculat cu ajutorul 
ecografiei Doppler, reprezintă de asemenea un marker de diagnostic util al afectării 
vasculare intrarenale ireversibile. 

Datele din literatură sugerează că 50% dintre pacienţii ce au beneficiat de 

revascularizatie rămân cu funcţie renală staționară, 15-25% prezintă o deteriorare şi 
doar 20-25 au o evoluţie favorabilă a funcţiei renale. 


25.6. AFECTAREA GLOMERULARĂ 


Afectarea glomerulara este in general de tip cronic, prezența proteinuriei de rang 
nefrotic, în absenţa unei cauze secundare evidente, reprezentând o indicație pentru 
punctia-biopsie renală. Nefropatia membranoasă reprezintă aspectul histopatologic 
cel mai frecvent, urmată de boala cu leziuni minine. Aceste aspecte morfopatologice 
impun un screenig atent al unei eventuale neoplazii a organelor solide, cauza 
secundară frecventă a glomerulopatiei membranoase, sau a limfoamelor maligne, 
cauză frecventă de boală cu leziuni minime la pacientul vârstnic. 

Tratamentul patogenic cu prednison sau agenţi alkilanti, la pacienţii la care s-a 
exclus o cauză secundară, trebuie condus cu prudenţă din cauza riscului crescut de 
infecţii. 

O altă cauză de afectare glomerulară la vârstnic o constituie amiloidoza renală, 
atât primară cât şi cea secundară paraproteinemiilor. Pentru excluderea unei origini 
secundare trebuie efectuată electroforeza proteinelor serice şi urinare, iar în cazul 
detectării unui peak monoclonal, se impune efectuarea biopsiei medulare. 


25.7. INSUFICIENŢA RENALĂ ACUTĂ LA VÂRSTNIC — PARTICULARITĂŢI 


Insuficienta renală acută (IRA) este mult mai frecventă la pacienții vârstnici din 
cauza prevalentei crescute a bolilor subjacente precum hipertensiunea arterială, 
diabetul zaharat, insuficienţa cardiacă sau a polipragmaziei. Studiile prospective au 
arătat o prevalenta de 3,5 ori mai mare a IRA în rândul pacienților peste 70 de ani. 

Vărsăturile, diareea, utilizarea intempestivă a diureticelor, hemoragiile, 
medicatia nefrotoxică sau cea care modifică hemodinamica intrarenală (IECA, 
sartani, AINS), hipoperfuzia renală cauzată de debitul cardiac scăzut sau de sepsis, 
reprezintă cauzele cele mai frecvente de IRA la pacientul vârstnic. 

Afectarea renală acută secundară intervențiilor chirurgicale reprezintă o treime 
din totalul cazurilor de IRA la vârstnic. Ca factori etiologici menționăm hipotensiunea 
pre sau postinterventie, pierderile lichidiene postoperatorii secundare drenajului gastro- 
intestinal sau hipoperfuzia renală secundară aritmiilor sau infarctului de miocard. 

Complicatiile septice din timpul spitalizărilor reprezintă de asemenea o treime 
din numărul total de cazuri cu IRA în rândul pacienţilor vârstnici. Anomaliile 
tubulare renale întâlnite odată cu înaintarea în vârstă favorizează efectul nefrotoxic 
al antibioticelor utilizate pentru tratamentul complicatiilor infecțioase. În plus 
numeroase infecţii (cu stafilococi, streptococi, citomegalovirus, HIV), precum şi 
tratamentul cu antibiotice (beta-lactamine, sulfamide etc.) pot induce nefrita 
tubulo-interstiţială responsabilă de IRA. 

Embolii de colesterol pot reprezenta o altă cauză de deteriorare acută a funcției 

renale la vârstnici aterosclerotici, in special post cateterism arterial sau intervenţii 
chirurgicale vasculare. Producerea emboliilor de colesterol este favorizată de către 
tratamentul anticoagulant sau fibrinolitic. Manifestările clinice includ leziuni 
purpurice, livedo reticularis, infarct miocardic, accidente vasculare cerebrale 
ischemice, pancreatita, necroza inschemică a degetelor, iar biologic pacienţii pot 
prezenta hipocomplementemie, eozinofilie sau eozinofilurie. Tratamentul este în 
general suportiv. Se recomandă evitarea procedurilor interventionale invazive 
precum şi a tratamentului anticoagulant. 

Etiologia postrenală, obstructivă reprezintă o cauză relativ frecventă de IRA la 
vârstnic. Ea poate fi determinată de hipertrofia benignă de prostată, stricturi 
utetrale, afecţiuni maligne uroteliale, tumori pelvine, fibroza retroperitoneală, 
infiltrare limfomatoasă etc. Medicamentele anticolinergice utilizate în tratamentul 
bolii Parkinson, BPOC sau disfunctia nervoasă autonomă a pacientului diabetic pot 
favoriza retentia acuta de urină. 

Deşi pacienții vârstnici au un risc mai mare de IRA şi un timp de recuperare 
mai îndelungat, factorul vârstă nu reprezintă un element discriminator în luarea 
deciziilor terapeutice, inclusiv supleerea funcţiei renale prin hemodializă, pentru a 
combate simptomele uremice sau ale complicatiilor IRA (hiperhidratarea, 
hemoragiile, diselectrolitemiile etc.). 


25.8. BOALA CRONICĂ DE RINICHI 


În cazul vârstnicilor boala cronică de rinichi este mult mai frecventă, datele actuale 
relevând o prevalenta a insuficientei renale terminale aproape dublă față de 
populaţia cu vârsta mai mică de 75 de ani. Aproximativ 6,6 milioane de vârstnici au 
o rată a filtrării glomerulare (RFG) mai mică de 60 ml/min conform datelor 
NHANES III. Diabetul zaharat, hipertensiunea arterială, glomerulonefrita cronică, 
boala ischemică aterosclerotică renovasculară şi uropatia obstructivă reprezintă 
factorii etiologici principali ai bolii renale cronice în rândul populaţiei vârstnice. 
În plus nivelul scăzut al RFG reprezintă un factor de risc independent al mortalităţii 
cardiovasculare la persoanele cu vârsta mai mare de 65 de ani. 

Deşi dializa în teorie poate prelungi supraviețuirea la aceşti pacienţi, studii 
recente arată că aceasta s-ar asocia cu o rată accelerată a declinului funcțional sau 
cognitiv, conducând astfel la o scădere a calității vieţii. Supravietuirea pacienţilor 
dializati poate fi substantial redusă de către comorbiditati, acestea trebuind considerate 
ca un factor major de decizie atunci când se consideră iniţierea dializei la un 
pacient in vârstă. Majoritatea pacientior de peste 75 ani au una sau mai multe 
comorbiditati prezente la momentul începerii supleerii renale, cei mai frecvenți 
fiind diabetul zaharat, hipertensiunea şi ischemia. Bolile vasculare periferice, 
neoplaziile, bolile cronice pulmonare sunt de asemenea factori de comorbiditate cu 
o frecvenţă semnificativă la debutul supleerii renale. 

Includerea unui pacient vârstnic într-un program de substituție a funcţiei renale 

(hemodializa sau dializa peritoneală) se face în funcție de mai multe considerente: 
comorbiditati, stabilitatea hemodinamică, gradul de independență al pacientului, 
distanța față de cel mai apropiat centru de dializă, factori socio-economici precum 
disponibilitatea unei tehnici comparativ cu cealaltă, situația familială a pacientului, 
posibilitatea de a efectua schimburile de dializă peritoneală, preferința pacientului. 
Deşi speranța de viață a pacienților cu boală renală cronică stadiul 5 se ameliorează 
odată cu inițierea dializei, impactul celor 2 modalități de substituție renală asupra 
mortalității rămâne încă un subiect controversat. Pentru a evalua efectul relativ al 
dializei peritoneale comparativ cu hemodializa au fost realizate mai multe studii, 
majoritatea retrospective, observationale. Rezultatele lor sunt în marea majoritate 
discordante, datorită în special criteriilor de includere, momentului inițierii dializei 
şi diferențelor între diversele comorbiditati ale pacienților incluşi. 

Anexa I. VALORI BIOLOGICE NORMALE 


DENUMIREA INVESTIGAŢIEI | Valorinormale | Valori normale SI | 
Uree plasmatica 10 — 50 mg% 1.6 — 8 mmoli/] 
Creatinina serică 0.7 — 1.3 mg% 62 — 115 pmoli/l 
Glicemia 60 — 115 mg% 3.58 — 6.05 mmoli/] 
TGP 0 -43 U/I 

TGO 0-37 U/I 

Sodiu seric 135 — 148 mmoli/l 

Potasiu seric 3.5 — 5.1 mmoli/l 

Clor seric 98 — 107 mmoli/I a 


Calciu total seric 


15 
8.1 — 10.4 mg% 


2.02 — 2.6 mmoli/l 


Calciu ionic seric 


4.5 — 5.6 mg% 1.16 — 1.32 mmoli/l 


Fosfati anorganici serici 


2.71 — 4.51 mg% 0.87 — 1.45 mmoli/| 


Rezerva alcalină 


24 — 28 mmoli/l 


Proteine totale plasmatice 66-87 g/l 
Albumina serică 35-55 g/l 
Colesterol seric total * 120-200 mg% 3 —5 mmoli/l 


HDL — colesterol 


40-65mg% | 11.625 mmoli/l 


LDL — colesterol * 
Trigliceride serice 


< 130 mg% < 3.25 mmoli/l 
40—160 mg% 0.44 — 1.76 mmoli/] 


| Acid uric seric 3 — 8 mg% 179 — 476 umoli/l 
Magneziu | 1.58-2.56 mg% | 0.65-1.05 mmoli/l 
Gama glutamil transpeptidaza 11-50 U/I 
(GGT) 
Creatin-kinaza (CK) — totală 25 — 200 U/ 
CK-MB 0-24 U/l 


Bilirubina totală 


0.1 — 1.1 mg% 


1.71 — 18.8 umoli/l 


Bilirubina directă 


0.1 — 0.3 mg% 1.7-5.1 pmoli/l 


Bilirubina indirecta 


0.2 — 0.7 mg% 3.4—12 umoli/l 


LDH 225 — 450 U/I 

Amilaza serica 0-80 U/I 

Fosfataza alcalina 53 — 128 U/l 

Fier seric 59 — 158 ug% 9-27 umoli/] 
Feritina (bărbaţi) 8 — 120 ng/ml 

Feritina (femei premenopauză) 8 — 120 ng/ml 


Feritina (femei postmenopauză) 


30 — 300 ng/ml 


* Valoarea superioară a normalului dep 
patologiei cardiovasculare asociate 


inde de prezenţa factorilor de risc şi a 

| DENUMIREA INVESTIGAŢIEI 


Valori normale 


Imunoglobulina IgG 700 — 1600 mg% 
Imunoglobulina IgA 70 — 400 mg% 
Imunoglobulina IgM 90 — 120 mg% 


Fractiunea C; a complementului 


90 —210 mg% 


| glomerulară (MBG) 


Fractiunea C4 a complementului 10 — 40 mg% 
Crioglobuline Absent 
Proteina C reactivă (CRP) <10 mg% 
Anti-streptolizina O (ASLO) <200 Ul/ml 
Factor reumatoid (FR) <25 Ul/ml 
Excretie urinară de albumină <30 mg/24h 
Prealbumina 0.2 — 0.4 g/l 
Transferina 2.0 — 3.6 g/l 
Anticorpi anti-ADN dublu catenar < 40 Ul/ml 
Anticorpi c-ANCA <15 Ul/ml 
Anticorpi p-ANCA <12 Ul/ml 
Anticorpi anticardiolipinici <4 Ul/ml 
TSH 0.5 — 7.0 nUl/ml 

| PTH intact 10-71 pg/ml 
AgHBs Absent 

| Ac antiHCV Absent 
Anticorpi anti-citomegalovirus (IgG) <9 Ul/ml 
Anticorpi anti-citomegalovirus (IgM) <9 Ul/ml 
Complexe imune circulante (CIC) <16 ugEg/ml 
Antigen prostatic specific (PSA) < 4.5 ng/ml 
Anticorpi anti membrană bazală < 15 Ul/ml 


Anexa II. Ajustarea dozelor de medicamente la pacienţii cu insuficienţă renală 


Excretie Legarea | T,N/ | Ajustarea dozei/frecventei Doza suplimentară | 
nealterată de Afectare | administrării funcţie de RFG „pentru 
(%) proteine | renală (h) | | (ml/min) 


| RFG>50 | RFG10- | RFG<10 DRA 
50 j peritoneală 


AINS şi inhibitori COX-2 


20-30 


neschimbat HD 
Celecoxib Hepatic 97 11/ ? A se evita | A se evita 2 ? 

Ibuprofen <1 2/ 100% 100% 100% Fără F 
N ad ec EA 
A 


Rofecoxib Hepatic 17/ 25mgqd | A se evita | A se evita 
neschimbat 


Antimicrobiene 
Aminoglicozide (cu doze zilnice multiple) 
Amikacina 60-90% 30-70% 
q12h sau q12-18h q24-48h | totală după mg/L/zi 
100% q12- | sau 100% | sau 100% 


s5 1,8/ 20-60 | 60-90% 30-70% 20-30% [doza | 3-4 mg/L/zi 
Gentamicina q8-12h q12h sau q24-48h | totală după 
sau 100% | 100% q24- | sau 100% HD 


SLL 


Medicamentul 


Excretie Legarea Ty, N/ Ajustarea dozei/frecventei Doza suplimentară 


nealterată de Afectare administrării funcție de RFG pentru 
(%) proteine | renală (h) (ml/min) 
%) 
| 50. p joritoheală 
PERIE ca SEE A FE FETEI 48h q48-72h 
PERN 2,5/100 a24h q24-72h | q27-96h W doza 20-40 
Streptomicina totală me/L/zi 
95 2,5/ 27-60 60-90% 30-70% 20-30% %2 Doza 3-4 mg/L/zi 
Tobramicina q8-12h qI2h q24-48h totală 
Carbapenemi 
Imipenem 20-70 13-21 1,0/4,0 100% 50% 25% Doza oe 50% 
Cefalosporine 
Cefaclor 70 25 1,0/3,0 50-100% 50% 250 mg 250 mg q8- 


dupa HD 12h 
Cefazolin 75-95 80 ql2h q24-48h 0,5-1,0g | 0,5 ¢q12h 
dupa HD 
Cefotaxim 60 37 q6h q8-12h q24h 1 g după 
HD 
Ceftazidim 60-85 17 1,2/ 13-25 q8-12h q24-48h q24h 1 g după 0,5 g/zi 
HD 
Ceftriaxona 30-65 90 7-9/ 12-24 100% 100% Doza după 750 mg 
HD qi2h 
Cefalexin 98 ql2h ql2h Doza după Doza 
HD pentru RFG 


< 10 


OLL 


Medicamentul 


Macrolide 


Azitromicina 


Claritromicina 
Diverse 


Clindamicina 
Metronidazol 


Sulfametoxazol 


Trimetoprim 


Vancomicina 


Peniciline 


Excretie 
nealterata 


Legarea 
de 
proteine 


T,N/ 
Afectare 
renala (h) 


10-60/ ? 


Ajustarea dozei/frecventei 
administrării funcție de RFG 
(ml/min) 


Doza suplimentară 
pentru 


70 


40-70 


90-100 10-50 


2,3-6,0/ ? 


20 


50 


30-70 


Ampicilina 30-70 


HD 
Eritromicina Fără 
100% 100% 
6-14/ 7-21 100% 100% 50% Doza după Doza 
HD pentru RFG 
<10 
10/ 20-50 q12h ql8h q24h 1 g după | g/zi 
HD 
9-13/ 20- q12h ql8h q24h Doza dupa 
49 HD 
6-8/ 200 500 mg 500 mg 500 mg Doza Doza 
ql2h q24-48h q48-96h pentru pentru RFG 
RFG < 10 < 10 
q8h q8-12h q24h Doza dupa 250 mg 
HD q12h 
q6h q6-12h q12-24h | Doza după 250 mg 
HD q12h 


ELL 


„ Exeretie | Legarea | Ty,N/. 
nealterată de Afectare 
aie) proteine | renală (h) 


%) 


Ajustarea dozei/frecventei _ 
administrarii functie de RFG 
(ml/min) 


Doza suplimentară 
pentru 


: RFG>50 | RFG10- | RFG <10 HD Dializă 
fi 50 peritoneală 


Aztreonam 1 45-60 2,9/ 6-8 100% 50-75% 25% 0,5 g dupa Doza 
HD pentru RFG 
85 0,5/ 1,2 100% 100% 100% Fără Fără 
<5 0,5/6-20 | 100% 75% 20-50% | Doza după Doza 
HD pentru RFG 
< 10 
Chinolone 
Ciprofloxacin 50-70 20-40 3-6/ 6-9 100% 50-75% 50% 250 mg 250 mg 
q12h ql2h 
Levofloxacin 67-87 24-38 4-8/ 76 100% 500 mg 500 mg Doza Doza 
initial apoi | initial apoi pentru pentru RFG 
250 mg 250 mg RFG < 10 < 10 
24-48h q48h 
Tetracicline 
Doxicilina 35-45 80-90 [| 20/18-25 | 100% | 100% 100% Fără | 
Antifungice 
Fluconazol 12 22/? 100% 100% 200 mg Doza 
ere ie | 97 Faza ß 9- 100% 100% Fără 
11 h apoi 


8LL 


_ Excretie Legarea | Ty,N/ | Ajustarea dozei/frecven 
nealterată de | Afectare | administrării funcţie del 
proteine | renală (h) | (ml/min) 


fara 
schimbare 


Antituberculoase 


Etambutol 75-90 10-30 4-7/ 15 q24h q24-36h q48h Doza dupa Doza 
HD pentru RFG 
< 10 
Izoniazida 5-30 4-30 0,7-4,0/ 8- 100% 100% 50% bars ae Doza 
17 
< 10 


pentru RFG 
Pirazinamida 1-3 100% A se evita | Aseevita | Aseevita | A se evita 


Rifampicina 15-30 60-90 1,5/ 1,8-11 100% 50-100% 50% Fără Doza 
pentru RFG 
| < 10 
Antivirale 
Aciclovir | 40-70 15-30 2,1-3,5/19 | 5 mg/kg 5 mg/kg 5 mg/kg | Doza dupa Doza 
(prodrog = q8h q12h q24h HD pentru RFG 
valaciclovir) <10 


Foscarnet 


85 17 3/ 28 mg/kg | 15 mg/kg 6 mg/kg | Doza dupa Doza 
prelungit HD pentru RFG 


L 


6LL 


Excreţie Legarea Ty N/ _ Ajustarea dozei/freeventei "Doza suplimentară 


“mealterată de Afectar administrării funcție de RFG pentru 
(%) Bey „renală W| (ml/min) 


REG > 50 Bra 10- | RFG <10 Dializă 
SISSE 
Be E eee ine 


Ganciclovir 90-100 1-2% 3,6/ 30 q12h oa -48h grt RE Doza 
(prodrog = HD pentru RFG 
valganciclovir) <10 
Lamivudina 68-71 [eee] E Doza după 

q12h HD 


Ribavirin 10-40 30-60/? 100% Doza după Doza 
<10 
Valaciclovir <12% 13,5-18,0 25/33 1 g q8h 1 gq12- | 0,5 ¢q24h | Doza dupa Doza 
(prodrog al 24h HD pentru RFG 
aciclovir) <10 


Medicamente cardiovasculare 
Antiaritmice 


Amiodarona 14-120 100% 100% 100% Fără Fără 
zile/ 
neschimbat 
120 24h “36h 


Dobutamina x 2 min/ ? 100% 100% 
Lidocaina 60- F 2,2/ 3,0 100% 100% 100% aa 
Mexiletin i 10-75 8/ 13-16 100% 100% 50-75% 


084 


| Medicamentul Excretie Legarea Ty, N/ Ajustarea dozei/freeventei Doza i i dă ne 
a | mealterată de “Afectare | administrării funcţie de RFG — penu Hon 
(%) "proteine (ml/min) 


renală (h) 


X %) a 
E e E 
50 1 eritoneală 
|Propafenona | = <1 | _>95 | 1272 | 100% | 100% 100% | Fara | Fără | 
(Sotalol | 60 je i | a TK | 


Inhibitori ai enzimei de conversie a angiotensinei (LECA) 
Benazepril 2 22/30 100% 75-100% 
100% q8- | 75% q12- 


0 
Captopril 30-40 25-30 1,9/ 21-32 
12h 18h 
43 
1 


50-60 24/ 34-60 


100% q8- | 75-100% 
12h 


Enalapril 


Fosinopril < 95 11-12/12- 
20 
Lisinopril 80-90 0-10 12,6/ 40- 50-75% 
50 
Quinapril 30 97 1-2/ 6-15 75-100% 
Ramipril 10-21 55-70 5,8/ 15,0 100% 50-75% 25-50% 


Blocanti ai receptorilor de angiotensină 


Candesartan 33 99 9/2 100% Initial 2 ? ? 7 
mg, titrat 
fet de TA 
(16 mg) 
Irbesartan 20 90 12-20/? 100% Start 75 4 2 Z 
fet de TA 


Medicamentul |  Excreţie Legarea Ty,N/ Ajustarea dozei/frecventei Doza suplimentara 
nealterata de Afectare administrarii functie de RFG pentru 
proteine | renala (h) (ml/min) 


Losartan 100% 
Beta-blocanti 
Atenolol 


50% q48h 30-50% 25-50% Fără 


q96h 
Carvedilol 100% 100% Fără Fără 
Metoprolol 100% 100% 50 mg Fără 


Blocanti ai canalelor de calciu 


Amlodipina <10 >95 30-50/ 50 100% Fără Fără 
Diltiazem <10 98 2-8/ 3,5 100% 100% Fără Fără 
Nicardipina <1 98-99 5/ 5-7 100% 100% Fără Fără 
Nifedipina <10 97 5,5/ 5-7 100% 100% 100% Fără Fără 


Verapamil <10 83-93 3-7/ 2,4- 100% 100% 100% Fără Fără 
4,0 


Agenti cu actiune centrala 
Clonidina 45 20-40 6-23/ 38- 100% 100% 100% Fara 


42 
Metildopa 25-40 1,5-6,0/ 6- q8-12h Q12-24h | 250mg 
16 


Medicamente antiulceroase / selon de pompă de protoni 


<] | _0,5-1,0/ 100% 100% 100% | 


C8L 


Ranitidina 
Antidiabetice 


"Medicamentul 


65-80 15-22 | 2,5-4,0/12- 
19 


| 80 | 15 1,5-3,0/6-9 | 75% 


„Exereţie Legarea 


%) 


T,N/ 


nealterată de Afectare 
„(%) proteine | renală (h) 


Ajustarea dozei/frecvenţei 


administrării funcţie de RFG 


50% 


(ml/min) 


RFG > 50, | RFG 10- 
50 


neschimbat | | | 


REG = 10 


„ Doza suplimentară 
pentru 


<0,5 >95 ? 100% 100% 


Clorpropamida 91-99 | 24-48/ 50- 50% A se evita | A se evita ? 
200 
Glipizid 4,5-7,0 3-7/2 100% 100% 2 
Gliburid ae ae ae Pe ? A se evita | A se evita Fără 
Metformin 90-100 1-5/ 50% 25% A se evita ? ? 
prelungit | 
Rosiglitazona Hepatic 99 3-4/ 100% 100% 100% 100% ? 
neschimbat 
Hipolipemiante 
Atorvastatin <2 >98 14/? 2 2 2 a | ? 
Gemfibrozil Fara 97-99 7,6/ 100% 100% 100% Fara ? 
neschimbat 
Simvastatin 100% 


ESL 


Clearance | >80 | 60-80 
(creatininia ooo 
Doza de Doza q24h (mg/kg) 
antibiotic 
Amikacina/ 
Kanamicina 
Gentamicină/ 
Tobramicină 


7,5 


4,0 


P8L 


PLANŞE 


787 


1. Amiloidoza glomerulara. 2. Amiloidoză renală. Birefringenta 
(Roşu Congo) caracteristică galben-verde. 
(Roşu Congo, lumină polarizată) 


4. Sindrom Goodpasture. 
Depozite de IgG difuze, liniare, 
de-a lungul MBG. (IF indirectă) 


3. Sindrom Goodpasture. 
Ruptura focală a MBG. (ME) 

5. Crescent circumferential. VES a Peg 
(IF indirectă cu Ig anti-fibrină) 6. Amiloidoză. Fibrile neramificate, 


cu diametrul de 7-10 nm. (ME) 


7. Nefropatie membranoasă. Prelungiri Nefropatie membranoasă. 
ce p >> i $ 
(“spikes”) perpendiculare Ingroşarea MBG, cu numeroase complexe 
pe versantul extern al MBG. imune intramembranoase 


(Coloratie argentică) (stadiul II-III). (ME) 

9. Nefropatie membranoasă. 
Îngroşarea uniformă a capilarelor glomerulare. (HE, x 400). 


10. Nefropatie membranoasă (desen). 

11. Glomerulopatie cu leziuni minime. 12. Glomerulopatie cu leziuni minime 
Fuziunea pedicelelor (ME). (desen). Fuziunea pedicelelor. 


14. GN crescentică. 


13. Glomeruloscleroză diabetică nodulară 


. . Glomerul comprimat 
(Ki Istiel-Wilson). P 
E E aţa de un crescent circumferential. (PAS). 

15. GN acută post-streptococica. 16. GN acută post-streptococică (desen), 
Depeate aude TAI subepiteliale Depozite dense nodulare mari (“humps”) 
(“humps”). (ME). (săgeata dreaptă), depozite subendoteliale 


(săgeata curbă) şi depozite mezangiale. 
Hipercelularitate endocapilara, 
determinată de infiltrat inflamator cu 
neutrofile şi proliferare endotelială 
şi mezangială. 


17. GN acută post-streptococică. 

Leziuni proliferative mezangiale 
şi infiltrat cu neutrofile. 18. GN mezangială 

Accentuarea lobulatiei glomerulare. (nefropatie cu IgA) (desen). 

19. Hipercelularitate endocapilară severă şi 
îngroşarea difuză a MBG. 20. GN membrano-proliferativă 
tip I (desen). 


21. GN membrano-proliferativa tip II. 


Depozite electron-dense 22. GN membrano-proliferativa 
“în bandă” în interiorul MBG. (ME). tip TI (desen). 

Stadiu | — stergerea pedicelelor, 
celule podocitare hipertrofiate, 
cu numeroase vacuole 


Stadiul II — Podocitul se detaseaza 


E : Stadiul III — Sinechie scleroasa intre MBG 
de MBG si sintetizeaza o matrice si capsula Bowman denudata. Hialinoza 
care formeaza un halou subpodocitar capilara 


24. GSFS (reprezentare schematică). 

25. Granulomatoză Wegener. Arteriolă. 
Ruptura focală a limitantei elastice interne 
şi înlocuirea structurii pertetelui vascular cu țesut conjunctiv. 
(coloratie van Gieson). 


26. Nefropatie cu IgA. 27. Nefropatie cu IgA. 
Depozite mezangiale de IgA in IF. Expansiune globala marcata 
a matricii mezangiale şi uşoară creştere a 


celularitatii mezangiale. (HE, x 400). 

28. Boala depozitelor de lanţuri uşoare de Ig. Îngroşarea severă a MB tubulare 
si fibroză interstițială marcată (stânga sus). Glomeruloscleroză nodulară 
(dreapta sus). Depozite de lanțuri uşoare kappa, evidenţiate prin IF, 
în MB tubulară (stânga jos) şi în nodulii glomerulari (dreapta jos). 


29. Microangiopatie trombotică. 
Frotiu sangvin, 
evidențiind numeroase schizocite 
(fragmente de eritrocite). 


30. Microangiopatie trombotică. 
Trombi plachetari in lumenele capilarelor 
glomerulare (în roşu). Arteriola obstruata 

de un trombus voluminos (in stanga). 


(x 1 000) 

31. Mielom multiplu. Tubulopatie mielomatoasă. În stânga, cilindri mielomatosi în 
lumenele tubulare şi rupturi focale ale MB tubulare (coloratie Jones). 
În dreapta, cilindri înconjurați de o reacţie inflamatorie cu celule gigante 
şi distructia aproape totală a MB tubulare (PAS). 


32. Mielom multiplu. 
Tubulopatie proximală 
(sindrom Fanconi). Cristale de lanţuri (clasa ID). 
uşoare în celulele epiteliale tubulare. (ME). 


33. Nefropatie lupică 
cu proliferare celulară mezangială 


191 


34. Nefropatie lupică proliferativă 35. Poliarterită nodoasă. 
difuză (clasa IV). Angiografie hepatică. 
Hipercelularitate glomerulară globală. Pseudoanevrisme multiple. 


36. Poliarterită nodoasă. Necroză fibrinoidă (material eozinofil) 
în intima si media unei arteriole musculare, 
al cărei lumen este obstruat de un țesut de granulaţie. 


N = 


LEGENDĂ PLANŞE 


Amiloidoză glomerulară. (Roşu Congo). 


. Amiloidoza renală. Birefringenta caracteristică galben-verde. (Roşu Congo, 


lumină polarizată). 

Sindrom Goodpasture. Ruptura focală a MBG. (ME). 

Sindrom Goodpasture. Depozite de IgG difuze, liniare, de-a lungul MBG. 
(IF indirectă). 

Crescent circumferential. (IF indirectă cu Ig anti-fibrină). 

Amiloidoză. Fibrile neramificate, cu diametrul de 7-10 nm. (ME). 
Nefropatie membranoasă. Prelungiri (“spikes”) perpendiculare pe versantul 
extern al MBG. (Coloratie argentica). 

Nefropatie membranoasă. Ingrosarea MBG, cu numeroase complexe imune 
intramembranoase (stadiul II-III). (ME). 

Nefropatie membranoasă. Îngroşarea uniformă a capilarelor glomerulare. 
(HE, x 400). 


. Nefropatie membranoasa (desen). 

. Glomerulopatie cu leziuni minime. Fuziunea pedicelelor (ME). 

. Glomerulopatie cu leziuni minime (desen). Fuziunea pedicelelor. 

. Glomeruloscleroză diabetică nodulară (Kimmelstiel-Wilson). 

. GN crescentică. Glomerul comprimat de un crescent circumferential. 


(PAS). 


. GN acuta post-streptococică. Depozite imune mari subepiteliale (“humps”). 


(ME). 


. GN acută post-streptococică (desen). Depozite dense nodulare mari 


(“humps”) (săgeata dreaptă), depozite subendoteliale (săgeata curbă) şi 
depozite mezangiale. Hipercelularitate endocapilară, determinată de infiltrat 
inflamator cu neutrofile şi proliferare endotelială şi mezangială. 


. GN acută post-streptococică. Leziuni proliferative mezangiale şi infiltrat cu 


neutrofile. Accentuarea lobulatiei glomerulare. 


. GN mezangială (nefropatie cu IgA) (desen). 

. Hipercelularitate endocapilara severă şi ingrosarea difuză a MBG. 

. GN membrano-proliferativa tip I (desen). 

. GN membrano-proliferativa tip II. Depozite electron-dense “în bandă” in 


interiorul MBG. (ME). 


22, 
23. 
24. 
25. 


26. 


Zh. 


28. 


29. 


30. 


31. 


os 
36. 

GN membrano-proliferativa tip II (desen). 
Hialinoză in zona centrală a glomerulului. 

GSFS (reprezentare schematică). 

Granulomatoză Wegener. Arteriolă. Ruptura focală a limitantei elastice 
interne şi înlocuirea structurii pertetelui vascular cu țesut conjunctiv. 
(coloratie van Gieson). 

Nefropatie cu IgA. Depozite mezangiale de IgA in IF. 
Nefropatie cu IgA. Expansiune globală marcată a matricii mezangiale şi 

uşoară creştere a celularitatii mezangiale. (HE, x 400). 

Boala depozitelor de lanturi usoare de Ig. Îngroşarea severă a MB tubulare 
şi fibroză interstitiala marcată (stânga sus). Glomeruloscleroză nodulară 
(dreapta sus). Depozite de lanţuri uşoare kappa, evidenţiate prin IF, în MB 
tubulară (stânga jos) şi in nodulii glomerulari (dreapta jos). 

Microangiopatie trombotică. Frotiu sangvin, evidențiind numeroase 
schizocite (fragmente de eritrocite). 

Microangiopatie trombotică. Trombi plachetari în lumenele capilarelor 
glomerulare (în roşu). Arteriolă obstruată de un trombus voluminos (în 
stânga). (x 1 000). 

Mielom multiplu. Tubulopatie  mielomatoasă. În stânga, cilindri 
mielomatoşi în lumenele tubulare şi rupturi focale ale MB tubulare 
(coloratie Jones). În dreapta, cilindri înconjurați de o reacţie inflamatorie cu 
celule gigante şi distructia aproape totală a MB tubulare (PAS). 


. Mielom multiplu. Tubulopatie proximală (sindrom Fanconi). Cristale de 


lanţuri uşoare în celulele epiteliale tubulare. (ME). 


„ Nefropatie lupică cu proliferare celulară mezangială (clasa II). 
. Nefropatie lupică proliferativă difuză (clasa IV). Hipercelularitate 


glomerulară globală. 

Poliarterită nodoasă. Angiografie hepatica. Pseudoanevrisme multiple. 
Poliarterită nodoasă. Necroză fibrinoidă (material eozinofil) în intima şi 
media unei arteriole musculare, al cărei lumen este obstruat de un țesut de 
granulaţie. 


